
Ajovos universitete įgijęs filosofijos daktaro laipsnį, Davidas Myersas (Da- 
vid Myers) savo profesinę veiklą plėtoja Mičigano Hope koledže, kuria- 
me skaito daugybę psichologijos kursų ir kur jam suteiktas profesoriaus 
vardas. Hope koledžo studentai buvo jį pakvietę pasakyti kalbą per iškil- 
mingą aukštosios mokyklos baigimo diplomų teikimo ceremoniją ir išrin- 
kę „įžymiu profesoriumi“. 

Myerso moksliniai straipsniai paskelbti beveik keturiasdešimtyje stu- 
dijų bei periodinių leidinių, tarp jų Science, American Scientist, Psycho- 
logical Science ir American Psychologist. Myersas rašo ne tik mokslinius 
straipsnius bei vadovėlius. Jo šviečiamojo pobūdžio tekstų psichologijos 
klausimais yra paskelbta beveik keturiasdešimtyje žurnalų, pradedant 7Zo- 
days Education ir baigiant Scientific American. Jis taip pat yra išleidęs 
plačiam skaitytojų ratui skirtų knygų, pavyzdžiui, The Pursuit of Happi- 
ness („Laimės siekimas“) ir Intuition: Its Powers and Perils („Intuicija: 
jos galia ir pavojai“). 

Davidas Myersas buvo Žmonių santykių komisijos pirmininkas, padė- 
jo įkurti materialinės paramos skurstančioms šeimoms centrą, yra pasa- 
kęs šimtus kalbų koledže ir įvairiose bendruomenėse. Remdamasis savo 
patirtimi, jis taip pat yra parašęs straipsnių bei studiją A Ouiet World („Tylos 
pasaulis“) apie kurtumą. Psichologas aktyviai dalyvauja kuriant techno- 
logijas žmonėms su sutrikusia klausa (interneto tinklapis Aearingloop.org). 

Davidas Myersas ištisus metus į darbą važinėja dviračiu ir žaidžia krep- 
šinį. Davidas ir Carol Myersai turi du sūnus ir dukterį. 

Nors žmonijos istorija tęsiasi daugybę šimtmečių, moksliniai žmogaus so- 
cialinės elgsenos tyrimai prasidėjo vos prieš šimtmetį. Kokią idėjų puotą 
siūlo socialinė psichologija! Taikydami gausybę įvairių tyrimo metodų, su- 
kaupėme reikšmingų įžvalgų apie įsitikinimus ir iliuzijas, meilę ir neapy- 
kantą, konformizmą ir savarankiškumą. 

Daugelio žmogaus elgesio priežasčių dar nepavyko atskleisti, tačiau 
socialiniai psichologai jau gali atsakyti į daugelį intriguojančių klausimų: 


e Kaip mūsų sąmoningas ir nesąmoningas mąstymas valdo poelgius? 
e Kodėl kartais žeidžiame kitus, o kartais vienas kitam padedame? 


e Kas sukelia socialinius konfliktus ir kaip, užuot sugniaužę kumštį, ga- 
lime draugiškai ištiesti ranką? 


Atsakymai į šiuos ir daugelį kitų klausimų (tai šios mano knygos mi- 
sija) praplečia savęs suvokimo ribas ir leidžia pajusti mus veikiančias so- 
cialines jėgas. 

Kai man buvo pasiūlyta parašyti šią knygą, įsivaizdavau, kad jos stilius 
turėtų būti ir solidžiai mokslinis, ir šiltai žmogiškas, pagrįstas griežtais fak- 
tais ir intelektualiai provokuojantis. Jis turėtų atskleisti svarbius sociali- 
nius reiškinius taip, kaip juos supranta ir aiškina mokslas. Jis turėtų ska- 
tinti skaitytoją mąstyti — tyrinėti, analizuoti, ieškoti principinių sąsajų su 
kasdieniais įvykiais. 

Nutariau perteikti socialinės psichologijos pagrindus kaip to reikalauja 
intelektualioji laisvųjų menų tradicija. Mokant klasikinės literatūros, filo- 
sofijos, gamtos mokslų, laisvųjų menų lavinimo sistema siekia suteikti Ži- 
nių, praplėsti mūsų mąstymo ribas, išlaisvinti jį nuo dabarties apribojimų. 
Socialinė psichologija irgi siekia šių tikslų. Tikiuosi, kad mano knyga pa- 
dės skaitytojui tapti įžvalgesniu. 

Struktūra 


Knygos įžanginiame skyriuje apžvelgiami socialinėje 
psichologijoje taikomi tyrimo metodai. Be to, skaityto- 
jai perspėjami, kad nauji atradimai gali pasirodyti aki- 
vaizdūs ir žinomi. Poskyryje „Svarbiausios socialinės 
psichologijos tezės“ apžvelgiamos svarbiausios knygos 
temos: socialinės tikrovės kūrimas, socialinė intuicija, 
socialinės aplinkos įtaka, asmeninės nuostatos ir polin- 
kiai (dispozicijos), biologinė elgsena ir socialinės psi- 
chologijos principų taikymas kasdieniame gyvenime. 
Taip skaitytojas supažindinamas su tais dalykais, apie ku- 
riuos bus kalbama toliau. 

Knygos struktūra pagrįsta socialinės psichologijos 
apibrėžimu. Pirmojoje dalyje nagrinėjamas socialinis 
mąstymas: kaip suprantame save ir vieni kitus, kiek tie- 
sos yra mūsų įspūdžiuose, intuicijoje ir aiškinimuose. 
Antrojoje dalyje aptariama socialinė įtaka — subtilios mus 
veikiančios socialinės jėgos: kultūrinė nuostatų prigim- 
tis, konformizmas, įtikinėjimas, grupių įtaka. Trečiojo- 
je dalyje aptariami socialiniai santykiai, kurie kartais bū- 
na neigiami, o kartais — teigiami. Jie gali svyruoti nuo 
prietarų iki agresijos, nuo simpatijos iki pagalbos. Šios 
dalies pabaigoje analizuojami konfliktai ir jų sprendimo 
būdai. Ketvirtojoje dalyje apžvelgiama, kaip ankstes- 
niuose skyriuose aptartos sąvokos taikomos realiame gy- 
venime. Nors apie tai užsimenama kiekviename skyriu- 
je, šioje dalyje išsamiau apžvelgiamas socialinės psicho- 
logijos principų taikymas sveikatos priežiūros, ekologi- 
jos srityse ir teismuose. 

Kiekviena knygos dalis prasideda trumpa įžanga, ap- 
žvelgiančia svarbiausius klausimus. Kiekvienas skyrius 
pradedamas trumpu turiniu, kad skaitytojui būtų leng- 
viau suvokti jo struktūrą. Norėdamas, kad ši struktūra 
būtų kuo aiškesnė, kiekvieną skyrių dalijau į tris-ketu- 
ris poskyrius. Kiekvienas poskyris pradedamas trumpa 
apžvalga, o baigiamas apibendrinimu, kuriame pakartoja- 
mos esminės sąvokos ir tezės. Svarbiausios sąvokos teks- 
te paryškintos, šalia, paraštėje, pateikiant apibrėžimą. 
Apibrėžimus rasite ir knygos pabaigoje esančiame są- 
vokų žodynėlyje. Paraštėse rasite ne tik apibrėžimus, bet 
ir citatų iš įvairių senųjų bei šiuolaikinių šaltinių, kurie 
yra tarsi tiltas, jungiantis socialinę psichologiją ir lite- 
ratūrą, religiją, sportą, mokslą bei populiariąją kultūrą. 


Knygos tekstas paįvairinamas intarpais, kuriuose ap- 
rašomi įvairūs mokslinių tyrimų aspektai. Intarpuose 
„Atkreipkime dėmesį“ labiau įsigilinama į skyriuje ap- 
tartą temą. Intarpuose „Mokslinių tyrimų išvada“ įdė- 
miau apžvelgiama mokslinio tyrimo eiga, įdomesni eks- 
perimentai, kuriais, pavyzdžiui, siekiama išsiaiškinti, ko- 
dėl Žiovaujame, kaip elgiasi praeiviai gatvėje, kaip klai- 
dingas suvokimas gali kliudyti tarprasiniams santykiams. 
Intarpuose „Ką slepia moksliniai tyrimai“ rasite moks- 
lininkų pasakojimus apie tai, kas paskatino juos susido- 
mėti vienu ar kitu klausimu ar socialiniu reiškiniu. Kiek- 
vieną skyrių baigiu rubrika „Post scriptum“, kurioje, 
siekdamas paskatinti skaitytoją mąstyti, pateikiu keletą 
provokacinių klausimų. 

„Mūsų gyvenimus sieja 
tūkstančiai nematomų gijų.“ 
Herman Melville 


socialinė psichologija 

(social psychology) 

Mokslas apie žmonių mąstymą, 
įtaką kitiems ir tarpusavio 
santykius. 


Šioje knygoje šaltiniai 
nurodomi skliausteliuose. 
Visas šaltinio aprašas 
pateikiamas knygos gale 
esančiame literatūros sąraše. 


V ienas vyras turėjo pasipūtusią ir savanaudę žmoną. Ši moteris augino 
dvi dukras, kurios taip pat buvo pasipūtusios ir savanaudės. O vyro 
duktė buvo miela ir maloni. Ši miela ir maloni dukra, kurią mes žinome kaip 
Pelenę, anksti suprato, kad jai dera dirbti, kas liepta, kęsti užgauliojimus ir 
nesistengti pranokti savo seserų. 

Tačiau, krikštamotės fėjos padedama, Pelenė sugebėjo patekti į didelę puo- 
tą, kurioje atkreipė gražaus princo dėmesį. Kai vėliau įsimylėjęs princas pa- 
matė skurdžiai atrodančią Pelenę ją Žeminusiuose namuose, ne iš karto ją 
atpažino. 

Neįtikėtina? Klausydamiesi šios pasakos privalome skaitytis su situacijos 
galia. Despotiškos pamotės akivaizdoje Pelenei teko vaidinti vienokį vaid- 
menį, tad, nuolanki ir nepatraukli, ji labai skyrėsi nuo tos žavios ir gražios 
būtybės, kurią matė princas. Namuose Pelenė buvo sulindusi į savo kiautą. 
Per puotą ji jautėsi gražesnė, todėl vaikščiojo, kalbėjo ir šypsojosi tarsi to- 
kia ir būtų. 


Kas yra socialinė psichologija? 


Prancūzų filosofas ir rašytojas Jeanas Paulis Sartre (1946) tikrai sutiktų su 
tuo, kas čia papasakota apie Pelenę. Jis buvo įsitikinęs, kad mes, žmonės, 
„Visų pirma esame tam tikrų aplinkybių veikiamos būtybės“. ,,Mes negalime 
būti atskirti nuo situacijų, nes jos mus formuoja ir lemia mūsų galimybes“ 
(p. 59-60, perfrazuota). Socialinė psichologija yra mokslas, tiriantis mus 
supančių aplinkybių įtaką, ypatingą dėmesį skiriantis mūsų požiūriui į vie- 
nas kitą ir abipusiam poveikiui. Tiksliau pasakius, tai mokslinis žmonių nuo- 
monių apie kitus, įtakos jiems ir santykių tyrinėjimas (žr. 1.1 paveikslą). 

Socialinė psichologija įsiterpusi tarp psichologijos ir sociologijos. Soc1a- 
linė psichologija, jei lyginsime ją su sociologija (mokslu apie santykius tarp 
žmonių ir žmonių grupių), daugiau dėmesio kreipia į individus, tirdama juos 
tokiais metodais, kuriuose dažniausiai naudojami eksperimentai. Palyginti su 
asmenybės psichologija, socialinė psichologija mažiau dėmesio kreipia į in- 
dividų skirtumus ir daugiau į tai, kaip individai apskritai vienas kitą suvo- 
kia ir veikia. 

Socialinė psichologija vis dar tebėra jauna mokslo šaka. Apie pirmuo- 
sius socialinės psichologijos eksperimentus buvo rašyta vos daugiau nei prieš 
šimtmetį (1898), o pirmosios socialinės psichologijos publikacijos pasirodė 
apie 1900 metus Prancūzijoje, Italijoje 17 Vokietijoje (Smith, 2005). Tik XX a. 

1.1 PAVEIKSLAS 


Socialinė psichologija yra... 


o 


Socialinį mąstymą Socialinę įtaką Socialinius santykius 

e Kaip mes suvokiame e Kultūra ir biologinė e Išankstinės nuostatos 
save ir kitus prigimtis e Agresija 

e Kuo mes tikime e Reikalavimai, kuriems e Patrauklumas 


e Mūsų sprendimai privalome paklusti ir intymumas 
e Mūsų nuostatos e Įtikinėjimas Pagalba 
e Žmonių grupės 


ketvirtajame dešimtmetyje socialinė psichologija įgavo dabartinį pavidalą. 
Ir tik po Antrojo pasaulinio karo, kai psichologai ėmė kūrybingai tyrinėti 
įtikinėjimą ir kareivių moralę, šis mokslas tapo toks aktualus, kokį jį mato- 
me šiandien. 

Socialinė psichologija tiria mąstymą, tarpusavio įtaką, santykius, kelda- 
ma kiekvienam iš mūsų aktualius klausimus. Štai keletas pavyzdžių: 


Kokią socialinio pasaulio dalį mes paprasčiausiai įsivaizduojame? Kaip paaiškės 
vėlesniuose skyriuose, mūsų socialinis elgesys keičiasi ne tik keičiantis aplinky- 
bėms, bet ir priklausomai nuo to, kaip mes jas interpretuojame. Laimingai vedę 
žmonės kandžią savo sutuoktinio pastabą („Kodėl tu niekada nepadedi daiktų į 
savo vietą?“) susies su išorinėmis priežastimis („Jam tikriausiai šiandien buvo 
sunki diena“). Nelaimingai vedę žmonės tą pačią pastabą aiškins bjauriu charakte- 
ru („Jis visada priešiškai nusiteikęs!“) ir todėl gali į ją atitinkamai reaguoti. Be 
to, laukdami iš savo sutuoktinio priešiškumo, jie gali įžeidžiančiai elgtis ir šitaip 
skatinti laukiamą priešiškumą. 


Ar galėtumėte paklusti žiauriam įsakymui? Kaip nacistinė Vokietija galėjo 
sugalvoti sunaikinti šešis milijonus žydų ir įgyvendinti šį sumanymą? Šie žiauru- 
mai vyko iš dalies dėl to, kad žmonės vykdė įsakymus. Jie varė kalinius į trauki- 
nius, grūdo juos į dušus ir nuodijo dujomis. Kaip žmonės galėjo taip siaubingai 
elgtis? Ar jie buvo normalūs? 

Tuo susidomėjo Stanley Milgramas (1974). Jis atliko eksperimentą, kurio 
metu buvo liepiama sukelti vis stipresnį elektros šoką eksperimento dalyviui, 
sunkiai gebančiam išmokti reikiamą kiekį žodžių. Kaip pamatysime 6 skyriuje, 
eksperimento rezultatai buvo gąsdinantys: beveik du trečdaliai eksperimento 
dalyvių visiškai pakluso įsakymui. 

Padėti? Ar pasipelnyti? Vieną rudens dieną Ohajo valstijos Kolumbo mieste iš 
šarvuoto automobilio iškrito maišai su pinigais, ir du milijonai dolerių išsibarstė 
gatvėje. Keleto sustojusių automobilių vairuotojai padėjo surinkti 100 000 dolerių. 
Sprendžiant iš to, kad dingo 1 900 000 dolerių, kur kas daugiau vairuotojų 
sustojo, kad pasipinigautų. Kai po kelių mėnesių panašūs incidentai pasikartojo 
San Franciske ir Toronte, rezultatai buvo tokie patys: praeiviai nugvelbė didžiąją 
pinigų dalį (Bowen, 1988). Kokios situacijos skatina žmones būti paslaugius arba 
godžius? Ar tam tikra kultūrinė aplinka, tarkime, kaimo arba mažo miestelio, 
skatina paslaugumą? 


Šiuos klausimus jungia viena bendra gija: mintis apie tai, kaip žmonės vieni 
kitus vertina ir kaip bendrauja tarpusavyje. Būtent tai ir tiria socialinė psi- 
chologija. Socialiniai psichologai tiria nuostatas ir įsitikinimus, prisitaiky- 
mą ir nepriklausomumą, meilę ir neapykantą. 


Svarbiausios socialinės 
psichologijos tezės 


Kokios yra svarbiausios socialinės psichologijos išvados — ją aprėpiančios 
temos? Daugelyje akademinių sričių dešimčių tūkstančių tyrimų rezultatus, 
tūkstančių tyrėjų išvadas ir šimtų teoretikų įžvalgas galima sujungti į kelias 
pagrindines idėjas. Biologija mums siūlo tokius principus, kaip natūralioji 
atranka ir prisitaikymas. Sociologija remiasi socialinės struktūros ir organi- 
zacijos koncepcijomis. Muzika priklauso nuo mūsų supratimo apie ritmą, me- 
lodiją ir harmoniją. 

Kokios koncepcijos yra socialinės psichologijos svarbiausių idėjų pagrin- 
diniame sąraše? Kokias temas ar pamatinius principus dar ilgai reikėtų pri- 
siminti po to, kai pamiršite daugumą detalių? Toliau pateiktas mano sudary- 
tas „didžiųjų 1dėjų, kurių niekada nereikėtų pamiršti“ sąrašas, kuris išsamiau 
pristatomas tolesniuose skyriuose (žr. 1.2 paveikslą). 


Mes kuriame savo socialinę tikrovę 


Mes, žmonės, jaučiame nepaliaujamą poreikį aiškinti savo elgseną, kaip nors 
ją pagrįsti ir šitaip padaryti ją tvarkingą, nuspėjamą ir kontroliuojamą. Jūs 
ir aš galime skirtingai reaguoti į panašias situacijas, nes mes skirtingai mąs- 
tome. Kaip mes reaguosime į draugo įžeidimą, priklausys nuo to, ar tai ver- 
tinsime kaip priešiškumą, ar tiesiog kaip nesėkmingą dieną. 

1951 metais vykusios amerikietiškojo futbolo rungtynės tarp Prinstono 
17 Dartmuto universitetų komandų yra klasikinis pavyzdys, kaip nuomonės 
veikia interpretacijas (Hastorf ir Cantril, 1954; taip pat žr. Loy ir Andrews, 
1981). Šios varžybos išgarsėjo kaip pagiežos rungtynės — tai buvo šiurkš- 
čiausios ir bjauriausios varžybos abiejų universitetų istorijoje. Prinstono „All- 
American“ komanda buvo užpulta būriu, žaidėjai sugrūsti į krūvą ir galiau- 

SVARBIAUSIOS SOCIALINĖS PSICHOLOGIJOS TEZĖS 


1. Mes konstruojame savo 4. Socialinė įtaka formuoja 6. Socialinė elgsena — 
socialinę realybę elgseną tai ir biologinė elgsena 

2. Mūsų socialinė intuicija yra 5. Polinkiai formuoja elgseną 7. Jausmai ir veiksmai kitų 
stipri, o kartais ir pavojinga žmonių atžvilgiu kartais būna 

„Nuostatos formuoja elgseną negatyvūs, o kartais pozityvūs 
SOCIALINIS MĄSTYMAS SOCIALINIAI SANTYKIAI 


443 


SOCIALINĖ ĮTAKA 


Socialinės psichologijos principus 
galima taikyti kasdieniame 
gyvenime 


SOCIALINĖS 1.2 PAVEIKSLAS 
PSICHOLOGIJOS Svarbiausios socialinės 


TAIKYMAS 
psichologijos tezės 


siai sulaužytomis nosimis jėga išvaryti iš žaidimo. Įvyko muštynės, abiejo- 
se komandose buvo sužeistų. Šios varžybos niekaip nederėjo su tarpuniver- 
sitetinės sporto lygos aukštesniosios klasės aristokratiškumu. 

Netrukus po varžybų abiejų universitetų psichologai parodė studentams 
filmą apie rungtynes. Studentai atliko mokslininkų stebėtojų vaidmenis ir sekė 
kiekvieną taisyklių pažeidimą bei pažeidėjus. Ar šie „stebėtojai“ galėjo būti 
nešališki? Pavyzdžiui, Prinstono universiteto studentai pastebėjo dvigubai 
daugiau savo varžovų taisyklių pažeidimų nei pamatė jų kolegos iš Dartmu- 
to. Išvada: objektyvi realybė egzistuoja, tačiau mes į ją dažnai žvelgiame pro 
savo įsitikinimų bei vertybių akinius. 

Intuityviai mes visi esame mokslininkai. Dažniausiai gana greitai ir tiks- 
liai, kiek to reikia kasdienybėje, perprantame Žmonių elgseną. Jei elgesys 
yra nuoseklus ir išskirtinis, mes tai priskirame prie charakterio savybių. Pa- 
vyzdžiui, jei kas nors dažnai laido kandžias pastabas, galima nuspręsti, kad 
šis žmogus yra bjauraus būdo, ir pradėti jo vengti. 

Mūsų įsitikinimai apie save taip pat svarbūs. Ar esame optimistai? Ar ma- 
nome, kad kontroliuojame padėtį? Ar save laikome pranašesniais, ar men- 
kesniais? Atsakymai į šiuos klausimus lems mūsų emocijas ir veiksmus. Svar- 
bu, kaip mes suvokiame pasaulį ir save. 


Mūsų socialinė intuicija dažnai būna stipri, 
tačiau kartais pavojinga 


Mes intuityviai jaučiame baimę (ar skristi pavojinga?), pasinaudojame įspū- 
džiais (ar galiu juo pasitikėti?) ir santykiais (ar aš jai patinku?). Intuicija da- 

ro įtaką prezidentams krizių metu, azartinių žaidimų lošėjams prie lošimo 
stalo, prisiekusiesiems įvertinant nusikaltimą ir personalo direktoriams, kai 
jie susitinka su kandidatais į darbą. Tokia intuicija yra įprasta. 

Iš tiesų psichologijos mokslas atskleidžia mūsų pasąmonės žavesį — in- 
tuityvaus proto užkulisius, apie kuriuos Freudas niekada nėra kalbėjęs. Mąs- 
tymas, priešingai nei mes galvojome maždaug prieš dešimtmetį ar dar anks- 
čiau, dažniau vyksta ne „scenoje“, o „užkulisiuose“. Kaip vėliau pamatysi- 
me, „automatiško informacijos apdorojimo“, „implicitinės (neišreikštosios) 
atminties“, „euristikos“, ,,„spontaniško bruožų priskyrimo“, momentinių emo- 
cijų ir nežodinio komunikavimo tyrimai atskleidžia mūsų intuicijos galimy- 
bes. Ir mąstymas, ir atmintis, ir nuostatos veikia dviem lygmenimis — sąmo- 
ningai ir apgalvotai bei nesąmoningai ir automatiškai. Šiandienos moksli- 
ninkai tai vadina „dvigubu informacijos apdorojimu“. Mes žinome daugiau, 
nei manome, kad žinome. 

Intuicija yra milžiniška. Dažniau nei mes numanome, mąstymas vyksta „už 
ekrano“, o rezultatai retkarčiais „parodomi ekrane“. Tačiau intuicija būna ir 
pavojinga. Štai pavyzdys: gyvenime mes dažniausiai automatiškai, tai yra in- 
tuityviai sprendžiame apie įvairių dalykų tikimybę pagal tai, kaip greitai į galvą 
ateina pavyzdžiai. Ypač po 2001 m. rugsėjo 11-osios nešiojamės atmintyje 
įsirėžusius lėktuvų katastrofos vaizdinius. Todėl dauguma žmonių labiau bijo 
skristi nei važiuoti automobiliu, ir daugelis linkę važiuoti tolimus atstumus, 
kad tik išvengtų galimo pavojaus skrendant lėktuvu. O iš tiesų beveik trisde- 
šimt šešis kartus saugiau skristi lėktuvu nei važiuoti automobiliu. 

Net mūsų nuojauta apie save dažnai būna klaidinga. Savo prisiminimais 
mes nesąmoningai pasitikime labiau nei derėtų. Mes netiksliai skaitome savo 
mintis, neigiame, kad mums daro įtaką kokie nors dalykai. Mes klaidingai prog- 
nozuojame savo jausmus — kaip blogai jausimės po metų, jei dabar neteksime 
darbo arba nutrūks meilės ryšys, ir kaip gerai po metų jausimės, jei laimėsi- 
me loterijoje. Mes taip pat dažnai klaidingai numatome savo ateitį - artėjantys 
prie amžiaus vidurio žmonės vis dar tebeperka ankštokus drabužius („tikiuo- 
si numesti keletą svarų“), retai kas sau pasako kur kas realistiškiau („verčiau 
nusipirksiu laisvoką rūbą; mano amžiaus žmonės linkę priaugti svorio“). 

Tad mūsų intuicija verta dėmesio ir dėl savo neapsakomos galios, ir dėl 
nerimą keliančio pavojaus. Primindami intuicijos naudą ir perspėdami apie 
jos spendžiamus spąstus, socialiniai psichologai siekia sutvirtinti mūsų mąs- 
tymą. Daugelyje situacijų mums pakankamai gerai pasitarnauja „greiti ir tiks- 
lingi“ sprendimai. Tačiau kai svarbus tikslumas — pavyzdžiui, kai baimė yra 
pagrįsta, savo gebėjimus reikia naudoti atsižvelgiant į tai, t. y. impulsyvią 
intuiciją patartina tramdyti kritiniu mąstymu. Mūsų intuicija ir nesąmonin- 
gas informacijos apdorojimas dažnai būna galingi, o kartais - pavojingi reiš- 
kiniai. 

Socialinė aplinka formuoja mūsų elgseną 


Mes esame, kaip jau seniai pastebėjo Aristotelis, socialiniai gyvūnai. Mes kal- 
bame ir mąstome žodžiais, kuriuos išmokome iš kitų. Mes trokštame bendrauti, 
priklausyti ir norime, kad apie mus gerai galvotų. Matthiasas Mehlas ir Ja- 
mesas Pennebakeris (2003) kiekybiškai įvertino Teksaso universiteto studen- 
tų socialinę elgseną, pasiūlę jiems nuolatos nešioti mikrojuostinius magneto- 
fonus ir mikrofonus. Tuo metu, kai studentai nemiegodavo, kas 12 minučių 
30-čiai sekundžių nepastebimai įsijungdavo kompiuterizuotas magnetofonas. 
Nors tyrimas vyko tik darbo dienomis (įskaitant ir paskaitų laiką), studentai 
beveik 30 procentų laiko praleisdavo kalbėdami. Ryšių palaikymas žmogui 
labai svarbus. 

Kadangi esame socialiniai sutvėrimai, mes reaguojame į mus supančią aplin- 
ką. Kartais socialinės aplinkybės verčia mus elgtis visiškai kitaip, nei elgtu- 
mės tradiciškai. Iš tiesų ypač nemalonios situacijos kartais nuslopina gerus 
ketinimus, ir mums tenka sutikti su melu ar taikstytis su žiaurumu. Naciai dau- 
gelį iš pažiūros padorių Žmonių pavertė holokausto įrankiais. Kitos situacijos 
gali skatinti didelį dosnumą ar užuojautą. Po rugsėjo 11-osios katastrofos Niu- 
jorkas buvo užverstas labdaringomis maisto bei drabužių siuntomis, o savano- 
riai siūlė savo pagalbą. 

Situacijos galią akivaizdžiai parodo požiūrio į 2003 metų karą Irake kaita. 
Visuomenės nuomonės tyrimai parodė, kad amerikiečiai ir Izraelio gyvento- 
jai entuziastingai pritarė karui. Kitose šalyse gyvenantys žmonės tam ryžtin- 
gai priešinosi. Pasakykite man, kur gyvenate, ir aš gana tiksliai atspėsiu jūsų 
nuostatas prasidėjus karui. (Pasakykite, koks jūsų išsilavinimas ir kokiomis 
žiniasklaidos priemonėmis naudojatės, ir aš dar tiksliau atspėsiu jūsų požiūrį 
į karą.) Nesvarbu, kaip istorija įvertins šį karą, viena yra aišku: mus supanti 
aplinka turi įtakos šiam vertinimui. 

Kultūra padeda apibrėžti situaciją. Mūsų požiūris į punktualumą, atviru- 
mą ir rengimosi stilių keičiasi kartu su kultūrine situacija. 

e Ar moters grožį siesite su kilnumu bei dailiai sudėtu kūnu, priklauso nuo 
to, kada ir kuriame pasaulio krašte gyvenate. 

e Ar socialinį teisingumą apibrėžiate kaip lygybę (visi gauna vienodai), ar 
kaip teisingumą (tas, kas daugiau dirba, nusipelno daugiau), priklauso nuo 
to, ar jūsų ideologija formavosi veikiama kapitalizmo, ar socializmo. 


e Ar esate ekspresyvus, ar uždaras, nerūpestingas ar oficialus, iš dalies pri- 
klauso nuo jūsų kultūrinių bei etninių šaknų. 

e Ar visą dėmesį sutelkiate į save — savo asmeninius poreikius, troškimus 
bei moralę, — ar į savo šeimą, giminę ir visuomenės grupes, priklauso nuo 
to, kaip esate paveiktas šiuolaikinio vakarietiško individualizmo. 

socialinė neurologija 

(social neuroscience) 
Biologinio ir socialinio požiūrių 
į socialinių ir emocinių savybių 
neurologines bei psichologines 
priežastis visuma. 


Socialinė psichologė Hazel Markus (2005) apibendrina: „Žmonės yra 
lankstūs“. Kitaip tariant, mes prisitaikome prie socialinės aplinkos. Mūsų nuo- 
statas ir elgseną formuoja išorinės socialinės sąlygos. 


Asmeninės nuostatos ir polinkiai (dispozicijos) 
taip pat formuoja elgseną 


Vidinės jėgos taip pat svarbios. Mes nesame pasyvūs it vėjaričiai augalai, 
paklūstantys socialiniams vėjams. Mūsų elgseną veikia vidinės nuostatos. Mū- 
sų politinės nuostatos lemia pasirinkimą balsuojant. Nuo mūsų požiūrio į rū- 
kymą priklausys, ar leisimės bendraamžių įkalbami rūkyti. Mūsų požiūris į 
neturtinguosius turi įtakos mūsų pasiryžimui juos paremti. (Kaip vėliau pa- 
matysime, nuostatos priklauso ir nuo elgsenos, dėl to mes tvirtai tikime tuo, 
kam buvome įsipareigoję arba dėl ko esame kentėję). 

Asmeniniai polinkiai (dispozicijos) taip pat daro poveikį elgsenai. Atsi- 
dūrę toje pačioje situacijoje, skirtingi žmonės gali elgtis skirtingai. Vienas 
žmogus, daugelį metų praleidęs kalėjime už savo politines pažiūras, gali būti 
kupinas kartėlio ir stengtis keršyti. Kitas, kaip Pietų Afrikos Respublikos ly- 
deris Nelsonas Mandela, gali siekti santarvės ir vienybės su savo buvusiais 
priešais. 


Socialinė elgsena — tai ir biologinė elgsena 


XXI amžiaus pradžioje socialinė psichologija atkreipia mūsų dėmesį į tai, kad 
socialinė elgsena turi biologinį pagrindą. Svarbu, ką mes galvojame apie įvai- 
rias situacijas, tačiau mūsų mąstymas slepia biologinę išmintį. 

Kas studijavo psichologijos pradmenis, žino, kad mus formuoja prigimtis 
ir patirtis. Plotą apibrėžia jo ilgis ir plotis, o mus — biologija ir potyriai. Evo- 
liuciniai psichologai (žr. 5 skyrių) primena, kad paveldėta žmogiškoji pri- 
gimtis iš anksto nuteikia mus elgtis vadovaujantis taisyklėmis, kurios mūsų 
pirmtakams padėjo išlikti 1r reprodukuotis. Mumyse slypi genai tų protėvių, 
kurie išgyveno ir turėjo palikuonių (o jų vaikai — taip pat). Tad evoliuciniai 
psichologai tiria, kaip natūralioji atranka sąlygoja mūsų veiksmus ir elgse- 
ną, kai mes susirandame partnerį, tuokiamės, neapkenčiame, žaidžiame, rū- 
pinamės ir dalijamės savo vargais bei džiaugsmais. Gamta mums suteikė mil- 
žiniškas galimybes išmokti ir prisitaikyti. Mes jautriai reaguojame į savo so- 
cialinę aplinką. 

Jei kiekvienas psichologinis reiškinys (kiekviena mintis, kiekviena emo- 
cija) tuo pat metu yra ir biologinis, vadinasi, galime nagrinėti ir neurobiolo- 
giją, nuo kurios priklauso socialinė elgsena. Kurios smegenų sritys leidžia 
mums patirti meilę ir panieką, būti paslaugiems ir agresyviems, formuoja mū- 
sų suvokimą ir įsitikinimus? Kaip smegenys, protas ir elgsena sudaro vieną 
darnią sistemą? Šiuos klausimus kelia socialinė neurologija (Heatherton ir 
kiti, 2004; Ochsner ir Lieberman, 2001). 


1 skyrius. ĮVADAS | SOCIALINĘ PSICHOLOGIJĄ 27 


Socialiniai neurologai nesistengia aiškinti tokios sudėtingos socialinės elg- 
senos, kaip noras padėti ar įžeisti, vien tik paprastais neuronų ar molekulių 
mechanizmais. Tačiau norėdami suprasti meilę ar neapykantą, privalome at- 
sižvelgti ir į vidinį (biologinį), ir į išorinį (socialinį) poveikį. Protas ir kūnas 
yra vieninga sistema. Streso hormonai daro įtaką mūsų jausmams bei veiks- 
mams. Dėl socialinio atstūmimo padidėja kraujospūdis. Socialinė parama stip- 
rina imuninę sistemą. Mes esame biologiniai-psichiniai-socialiniai organiz- 
mai. Atspindime biologinės, psichologinės, socialinės įtakų sąveiką. Todėl 
šiuolaikiniai psichologai tiria elgesį šiais skirtingais analizės lygmenimis. 


Socialinės psichologijos principus galima taikyti 
kasdieniame gyvenime 


Todėl socialinė psichologija gali nušviesti jūsų gyvenimą, išryškinti subti- 
lias jėgas, sąlygojančias jūsų mąstymą bei veiksmus. Kaip vėliau pamatysi- 
me, socialinė psichologija pateikia daug idėjų, kaip geriau suvokti save, su- 
sirasti draugų ir daryti įtaką žmonėms, kaip atgniaužti kumščius ir draugiškai 
ištiesti ranką. 

Socialinės psichologijos įžvalgos taikomos kitose mokslo šakose. Rem- 
damiesi socialinio mąstymo, socialinės įtakos ir socialinių santykių princi- 
pais galime spręsti apie Žmonių sveikatą bei gerovę, apie juridines procedū- 
ras bei prisiekusiųjų sprendimus teismuose ir skatinti tokį elgesį, nuo kurio 
priklauso žmonių išlikimui palanki aplinka. 

Psichologijos mokslas, kaip vienas iš požiūrių į žmogų, nesiekia atsakyti 
į esminius būties klausimus: kokia gyvenimo prasmė? Koks turėtų būti gy- 
venimo tikslas? Kokia mūsų paskirtis? Socialinė psichologija pateikia me- 
todą, kaip suformuluoti ir rasti atsakymus į keletą nepaprastai įdomių ir svar- 
bių klausimų. Socialinė psichologija susijusi su gyvenimu — mūsų gyveni- 
mu: mūsų įsitikinimais, nuostatomis, santykiais. 

Toliau šiame skyriuje išsamiau aptarsime socialinę psichologiją. Iš pra- 
džių pasižiūrėsime, kaip pačių socialinių psichologų vertybės akivaizdžiai, 
nors ir subtiliai, veikia jų darbą. Vėliau susitelksime prie svarbiausio šio sky- 
riaus tikslo: socialinės psichologijos mechanizmo supratimo. Kaip atsiranda 
socialinė psichologija? Kaip ji ieško socialinio mąstymo, socialinės įtakos, 
socialinių santykių paaiškinimų? Kaip galėtume pasinaudoti šiomis analizės 
priemonėmis, norėdami tapti gudresni? 


APIBENDRINIMAS 
Svarbiausios socialinės psichologijos tezės 


Socialinė psichologija yra mokslas apie žmonių mąstymą, įtaką kitiems ir tarpusavio santykius. Jos 
pagrindiniai tikslai - paaiškinti: 
e Kaip mes suvokiame savo socialinę aplinką. 


e Kaip mus veikia socialinė intuicija ir kaip ji kartais apgauna. 


Kiekvieno poskyrio pabaigoje 
rasite trumpas santraukas. 
Tikiuosi, kad jos padės 
įvertinti, ar gerai suvokėte 
poskyrio medžiagą. 

e Kaip mūsų socialinę elgseną formuoja kiti Žmonės, mūsų nuostatos, asmeninės savybės ir pri- 
gimtis. 


e Kaip socialinės psichologijos principai taikomi kasdieniame gyvenime ir kitose mokslo šakose. 


Socialinė psichologija 
ir Zmogiškosios vertybės 


Socialinių psichologų vertybės įsiskverbia į jų darbus ir akivaizdžiais, ir ne iš karto pastebi- 
mais būdais. Kokie jie? 


Socialinė psichologija — labiau atsakymo į klausimus strategija nei duome- 
nų rinkinys. Moksle, kaip ir teismuose, asmeninė nuomonė neleistina. Kai 
yra teisiamos idėjos, nuosprendis priklauso nuo įrodymų. Tačiau ar iš tiesų 
socialiniai psichologai tokie objektyvūs? Juk jie irgi žmonės, tad ar jų ver- 
tybės — asmeniniai įsitikinimai apie tai, kas pageidautina ir kaip žmonės tu- 
rėtų elgtis — neatsispindi jų darbe? Jei taip, ar socialinė psichologija gali bū- 
ti pagrįsta moksliškai? 


Akivaizdūs vertybių skverbimosi į psichologiją keliai 


Vertybės ima veikti socialiniams psichologams renkantis mokslinių tyrimų 
temas. Neatsitiktinai XX a. penktajame dešimtmetyje, kai Europoje siautėjo 
fašizmas, vyravo išankstinių nuostatų tyrimai; šeštajame dešimtmetyje, kai 
buvo madinga visiems atrodyti panašiai, o skirtingi požiūriai — netoleruoja- 
mi, imtas tirti konformizmas; septintajame dešimtmetyje atkreiptas didesnis 
dėmesys į agresiją, nes pagausėjo riaušių ir išaugo nusikalstamumas; femi- 
nistinis judėjimas aštuntajame dešimtmetyje sužadino naują lyčių ir moterų 
diskriminacijos tyrimų bangą; devintajame dešimtmetyje atgijo dėmesys gin- 
klavimosi varžybų psichologiniams aspektams, o dešimtajame dešimtmety- 
je labiau susidomėta kultūrine, rasine ir seksualinės orientacijos įvairove. Taigi 
socialinė psichologija atspindi socialinę istoriją. 

Skiriasi ne tik atskirų laikotarpių, bet ir skirtingų kultūrų vertybės. Euro- 
poje žmonės didžiuojasi tautiškumu. Škotai labiau skiriasi nuo anglų, o aust- 
rai — nuo vokiečių nei Mičigano ir Ohajo valstijų gyventojai. Todėl Europoje 
susiformavo stipri „socialinio tapatumo“ teorija, o Amerikos socialiniai psi- 
chologai daugiau dėmesio skyrė asmeniui — kaip jis mąsto apie kitus asmenis, 
kaip šie jį veikia, kaip jie susiję tarpusavyje (Fiske, 2004; Tajfel, 1981; Tur- 
ner, 1984). Australijos socialiniai psichologai savo teorijose rėmėsi ir Euro- 
pos, ir Šiaurės Amerikos mokslininkų patirtimi (Feather, 2005). 

Vertybių įtaką taip pat iliustruoja žmonės, kuriuos traukia įvairūs moks- 
lai (Campbell, 1975; Moynihan, 1979). O jūsų universitete ar ryškiai skiria- 
si humanitarinių, gamtos ir socialinių mokslų studentai? Ar socialinė psicho- 


30 ĮŽANGA 


kultūra 

(culture) 

Didelės žmonių grupės puoselė- 
jami ir naujoms kartoms 
perduodami ilgalaikiai elgesio 
modeliai, idėjos, nuostatos 
ir tradicijos. 


socialinė pateiktis 

(social representation) 

Socialiai kartu išgyvenami 
įsitikinimai — plačiai paplitusios 
idėjos bei vertybės, tarp jų mūsų 
prielaidos ir kultūros ideologija. 
Socialinė pateiktis padeda 
suprasti pasaulį. 


Šitaip veikia mūsų protas. Skaitydami šiuos žodžius nesuvokiate, kad taip 
pat reaguojate ir į savo nosį. Jūsų protas blokuoja ko nors suvokimą, jei esate 
iš anksto tam nusiteikę. Ši tendencija iš anksto įvertinti tikrovę vadovaujan- 
tis lūkesčiais — viena svarbiausių Žmogaus proto savybių. 

Kadangi bet kurios srities mokslininkai laikosi to paties požiūrio arba kilę 
iš tos pačios kultūrinės aplinkos, jų prielaidų gali niekas ir neužginčyti. Tai, 
ką mes laikome savaime suprantamu dalyku — bendri įsitikinimai, kuriuos 
Europos socialiniai psichologai vadina socialine pateiktimi (Augoustinos ir 
Innes, 1990; Moscovic1, 1988) — dažnai yra svarbiausi, tačiau mažiausiai iš- 
nagrinėti. Tačiau kartais kas nors iš šalies atkreipia dėmesį į šias prielaidas. 
XX a. devintajame dešimtmetyje feministės 17 marksistai atskleidė kai ku- 
rias galutinai neištirtas socialinės psichologijos prielaidas. Feministinė kri- 
tika atkreipė dėmesį į subtilius šališkumus — pavyzdžiui, į kai kurių moks- 
lininkų, labiau linkusių socialinės lyčių elgsenos skirtumus interpretuoti bio- 
logiškai (Unger, 1985), politinį konservatizmą. Kritikai marksistai atkreipė 
dėmesį į konkurencinius, individualistinius šališkumus — pavyzdžiui, į prie- 
laidą, kad konformizmas yra neigiamas, o individualus atlygis — teigiamas. 
Žinoma, ir feministės, ir marksistai taip pat darė savo prielaidas. Tai ypač 
mėgsta pastebėti akademinio „politinio tikslumo“ kritikai. Socialinis psicho- 
logas Lee Jussimas (2005) įrodinėja, kad pažangūs socialiniai psichologai 
kartais jaučiasi priversti neigti grupių skirtumus ir daryti prielaidą, kad gru- 
pių skirtumų stereotipai kyla ne iš realaus gyvenimo, 0 iš rasizmo. 

Trečiame skyriuje rasime ir daugiau pavyzdžių, kaip išankstinės nuosta- 
tos veikia mūsų interpretacijas. Kaip primena Prinstono ir Dartmuto futbolo 
aistruoliai, mūsų elgseną labiau veikia subjektyvi nei objektyvi realybė. 


Psichologinėse sąvokose slypi vertybės 


Mūsų įsitikinimui, kad psichologija nėra objektyvi, turi įtakos supratimas, 
kad pačių psichologų vertybės gali stipriai veikti jų teorijas ir nuomones. 
Psichologai gali vertinti žmones kaip brandžius arba nebrandžius, prisitai- 
kančius arba sunkiai prisitaikančius, psichiškai sveikus arba nesveikus. Jie 
kalba, tarsi skelbtų faktus, o iš tiesų jie daro vertybėmis grindžiamus verti- 
nimus. Štai keletas pavyzdžių: 


Gero gyvenimo apibrėžimas. Vertybės taip pat daro įtaką sąvokų apibrėži- 
mui. Imkime, pavyzdžiui, bandymus apibrėžti, ką reiškia gyventi gerai. 
Asmenybės psichologas Abrahamas Maslowas garsėjo sensityviais „sa- 
ve realizavusių“ Žmonių, kurie patenkinę išlikimo, saugumo, „priklausy- 
mo“ bei savivertės poreikius, realizuoja savo žmogiškąjį potencialą, api- 
brėžimais. Tik nedaugelis skaitytojų pastebėjo, kad Žmonių saviraiškos 
pavyzdžius Maslowas pasirinko veikiamas asmeninių vertybių. Dėl to save 
realizavusių Žmonių apibūdinimas — kad jie yra spontaniški, savarankiš- 
ki, paslaptingi ir taip toliau — atspindėjo Maslowo asmenines vertybes. 

Jei jis būtų rėmęsis kitais herojais — tarkim, Napoleonu, Aleksandru Ma- 
kedoniečiu ar Johnu D. Rockefelleriu — saviraiškos aprašymas būtų ki- 
toks (Smith, 1978). 


Profesionalūs patarimai. Psichologų patarimai taip pat atspindi patariančiųjų 
asmenines vertybes. Kai psichiatrai pataria mums, kaip gyventi, kai vaikų 
ugdymo specialistai moko, kaip reikia elgtis su vaikais arba kai pataria gy- 
venti nesirūpinant kitų žmonių lūkesčiais, jie išreiškia savo asmenines ver- 
tybes. (Vakaruose dažniausiai orientuojamasi į individualistines vertybes, 
skatinančias daryti tai, kas geriausia „man“. Kitose kultūrose labiau įprasta 
atsižvelgti į tai, kas geriausia „„mums“.) Daugelis žmonių, nesuvokdami, kad 
egzistuoja paslėptos vertybės, sutinka su „specialisto“ nuomone. Tačiau pro- 
fesionalūs psichologai negali atsakyti į klausimus, koks turėtų būti aukš- 
čiausias moralinis įsipareigojimas, tikslas ir gyvenimo prasmė. 


Sąvokų kūrimas. Paslėptos vertybės įsismelkia netgi į moksliniais tyrimais 
grindžiamus psichologijos sąvokų apibrėžimus. Įsivaizduokite, kad atli- 
kote asmenybės testą ir psichologas, suskaičiavęs jūsų atsakymų taškus, 
praneša: „Jūsų savivertės rodikliai aukšti. Nerimo rodikliai —- žemi. O jū- 
sų ego — nepaprastai stiprus“. „Štai kaip, - pagalvojate jūs. — Aš irgi taip 
maniau, tačiau gera tai išgirsti.“ Po to kitas psichologas pateikia jums pa- 
našų testą. Dėl kažkokio keisto sutapimo šis testas sudarytas iš tų pačių 
klausimų. Vėliau psichologas jums sako, kad tikriausiai esate perdėtai gy- 
nybiškas, nes jūsų savęs slopinimo rodiklis aukštas. „Kaip čia gali būti? 
— stebitės. — Anas psichologas apie mane taip gražiai kalbėjo.“ Taip ga- 
lėjo atsitikti, nes visos šios klišės apibūdina tą patį atsakymų rinkinį (ten- 
denciją kalbėti gražiai apie save ir nepripažinti problemų). Kaip tai rei- 
kėtų pavadinti: aukšta saviverte ar gynybiškumu? Abu apibūdinimai at- 
spindi tam tikra vertybe grindžiamą sprendimą. 


Etikečių klijavimas. Nėra pagrindo kaltinti socialinę psichologiją dėl to, kad 
jos žodynas remiasi vertybėmis, nuo kurių priklauso įvairūs sprendimai. 
Tai galioja 1r kasdienei kalbai. Ar mes žmogų, dalyvaujantį partizaniniame 
kare, pavadinsime „teroristu“, ar „kovotoju už laisvę“, priklausys nuo mūsų 
požiūrio į šios kovos tikslą. Ar per karą žuvusius civilius gyventojus lai- 
kysime „nekaltų gyvybių praradimu“, ar „papildomais nuostoliais“, atspin- 
dės mūsų požiūrį į šiuos žuvusiuosius. Mūsų politinės pažiūros lemia, ar 
visuomenės pagalbą pavadinsime „socialine rūpyba“, ar „pagalba skurs- 
tantiems“. Kai „jie“ išaukština savo šalį ir jos Žmones, tai yra naciona- 
lizmas; kai taip elgiamės „mes“ — tai patriotizmas. Asmeninės vertybės 
lemia, kaip žmogus pavadins nevedybinius santykius: „atvira santuoka“ 
ar „neištikimybe“. „Smegenų plovimas“ — tai toks socialinis poveikis, ku- 
riam mes nepritariame. „Iškrypimai“ — lytiniai santykiai, kurių mes ne- 
praktikuojame. Pastabose apie „ambicingus“ vyrus ir „agresyvias“ mote- 
ris yra paslėptas požiūris. 

Kaip rodo šie pavyzdžiai, vertybės glūdi mūsų psichikos sveikatos ir sa- 
vivertės apibrėžimuose, mūsų psichologiniuose patarimuose, kaip gyventi, 
ir mūsų psichologiniuose apibendrinimuose. Šioje knygoje aš atkreipsiu dė- 
mesį į kitus neišreikštųjų vertybių pavyzdžius. Mes neteigiame, kad impliciti- 
nės, arba neišreikštosios, vertybės yra blogai. Tiesiog norime pastebėti, kad 
mokslinis interpretavimas, net reiškinių įvardijimo lygyje, yra žmogaus veikla, 
todėl natūralu ir neišvengiama, kad išankstiniai įsitikinimai bei vertybės da- 
ro įtaką socialinių psichologų mintims ir atsispindi jų darbuose. 

Ar turėtume atmesti mokslą dėl to, kad jame yra ir subjektyvioji pusė? 
Priešingai: kaip tik todėl, kad mąstymas visada susijęs su interpretavimu, at- 
liekant mokslinę analizę reikalingi tyrėjai, turintys įvairių šališkumų. Nuo- 
latos gretindami įsitikinimus su kiek įmanoma geriau parinktais faktais, ga- 
lime kontroliuoti ir apriboti savo tendencingumą. Sistemingas stebėjimas ir 
eksperimentavimas padeda išsivalyti akinius, pro kuriuos stebime tikrovę. 


APIBENDRINIMAS 

Socialinė psichologija ir žmogiškosios vertybės 

e Socialinių psichologų išpažįstamos vertybės akivaizdžiai veikia jų mokslinių tyrimų temų ir studijų 
krypčių pasirinkimą. 

e Vertybės pasireiškia ir subtiliau - kaip paslėptos sąvokų formulavimo, psichologinių apibendrini- 
mų ir duodamų patarimų prielaidos. 

e Šis vertybių skverbimasis į mokslą nėra išskirtinai būdingas tik socialinei psichologijai. Būtent dėl 
to, kad Žmogus retai būna nešališkas, norėdami patikrinti savo puoselėjamų idėjų tikroviškumą 
turime sistemingai stebėti bei eksperimentuoti. 


Aš jau seniai tai žinojau: 
ar socialinė psichologija nėra 
paprasčiausias sveikas protas? 


Ar socialinės psichologijos teorijos pateikia naujas žmogaus būsenos įžvalgas? O gal jos tik 
aprašo akivaizdžius dalykus? 


Daugelis šioje knygoje pateiktų išvadų gali jums būti žinomos, nes socialinė 
psichologija galioja visur. Mes nuolatos stebime žmones, galvojančius apie 
kitus, darančius jiems įtaką ir bendraujančius tarpusavyje. Verta žinoti, kokį 
poveikį daro veido išraiška, kaip kitą žmogų priversti ką nors atlikti, nuteikti 
draugiškai ar priešiškai. Šimtmečius filosofai, rašytojai ir poetai stebėjo so- 
cialinę elgseną ir ją komentavo. Mes kiekvienas esame susiję su socialine psi- 
chologija. 

Ar tai reiškia, kad, kitais žodžiais tariant, socialinė psichologija yra svei- 
kas protas? Nebūčiau rašęs šios knygos, jei taip manyčiau. Tiesa, reikia pri- 

pažinti, kad socialinė psichologija susiduria su dvejopa kritika: teigiama, kad 

ji triviali, nes kalba apie akivaizdžius dalykus, o kita vertus, sakoma, kad ji 

pavojinga, nes šiuo mokslu galima naudotis manipuliuojant žmonėmis. 

Antrąjį priekaištą socialinei psichologijai nagrinėsime 7 skyriuje, o da- 
bar paanalizuokime pirmąjį. 

Ar socialinė psichologija ir kiti socialiniai mokslai paprasčiausiai grin- 
džia tai, ką bet kuris mėgėjas žino intuityviai? Rašytojas Cullenas Murphy 
(1990) būtent taip ir manė: „Kasdien socialinių mokslų atstovai stebi pasau- 
lį. Ir kasdien jie atranda, kad žmonių elgesys dažniausiai yra toks, kokio buvo 
galima tikėtis“. Maždaug prieš pusę šimtmečio istorikas Arthuras Schlesin- 
geris jaunesnysis (1949) su panašia panieka reagavo į socialinių mokslinin- 
kų atliekamus Antrajame pasauliniame kare dalyvavusių amerikiečių karių 
tyrimus. Sociologas Paulas Lazarsfeldas (1949) apžvelgė šiuos tyrimus, pa- 
teikė pavyzdžius ir juos paaiškino. Kai ką aš čia atpasakosiu: 

1. Aukštesnį išsilavinimą turintys kariai prisitaikydavo sunkiau nei menkiau 
išsilavinę. (Intelektualai mažiau pasirengę karo sukeliamam stresui nei tie, 
kurie vadovaujasi gatvės išmintimi.) 

2. Iš pietinių valstijų kilę kariai geriau nei šiauriečiai pakeldavo tropinį kli- 
matą. (Pietiečiai labiau pripratę prie aukštos temperatūros.) 

3. Baltieji eiliniai labiau nei juodaodžiai siekdavo paaukštinimo. (Priespau- 
dos metai atsiliepia pasiekimų motyvacijai). 

4. Juodaodžiai iš pietinių valstijų noriau bendraudavo su baltaisiais karinin- 
kais iš Pietų nei iš Šiaurės. (Karininkai iš Pietų buvo labiau įpratę ir ge- 
riau mokėjo bendrauti su juodaodžiais.) 


Skaitydami šiuos apibendrinimus tikriausiai sutiksite, kad jie paremti svei- 
ku protu. Jei taip, turbūt nustebsite sužinoję, ką Lazarsfeldas nuolatos kar- 
tojo: „Kiekvienas šių teiginių yra visiška priešingybė tam, kas buvo iš tiesų 
pastebėta“. Nes iš tiesų tyrimais nustatyta, kad mažesnį išsilavinimą turin- 
tys kariai prisitaikydavo blogiau. Pietiečiai nė kiek ne geriau prisitaikydavo 
prie tropinio klimato nei šiauriečiai. Juodaodžiai labiau negu baltieji troško 
būti paaukštinti, ir taip toliau. „Jei iš karto būtume paskelbę tikruosius tyri- 
mo rezultatus [su kuriais susipažino Schlesingeris], skaitytojas juos taip pat 
būtų pavadinęs akivaizdžiais.“ 

Problema ta, kad sveiką protą mes pasitelkiame post factum. Įvykiai bū- 
na kur kas „akivaizdesni“ ir labiau nuspėjami po to, kai įvyksta, negu prieš 
įvykį. Eksperimentai parodė, kad sužinoję, koks turi būti eksperimento re- 
zultatas, žmonės nustoja juo stebėtis — bent jau mažiau stebisi nei tada, kai 
supažindinami tik su eksperimento procedūra ir galimais rezultatais (Slovic 
ir Fischhotff, 1977). 

Panašiai ir kasdieniame gyvenime mes nesitikime, kad kas nors atsitiks, 
kol tai neatsitinka. Tik tada mes staiga aiškiai pamatome, kas išprovokavo 

pavėluotos nuomonės 
šališkumas 

(hindsight bias) 

Perdėtas gebėjimo numatyti 
įvykių eigą jiems jau įvykus 
vertinimas. Dar žinomas kaip 
„aš jau seniai tai Žinojau“ 
reiškinys. 


tą įvykį ir nesistebime. Po rinkimų ar pasikeitus situacijai vertybinių popie- 
rių biržoje daugumos komentatorių tokia įvykių raida nestebina: „Situaciją 
rinkoje jau seniai reikėjo taisyti“. Po 2005 metais uragano „Katrina“ sukel- 
to potvynio Naujajame Orleane atrodė savaime suprantama, kad oficialioji 
valdžia turėjo numatyti šią situaciją: buvo atlikti krantinių pylimų pažeidžia- 
mumo tyrimai, demografinės apklausos parodė, kad daug gyventojų neturė- 
jo automobilių ir gyveno taip skurdžiai, jog negalėtų sau leisti persikelti ir 
apsigyventi kitoje vietoje, o meteorologų prognozės aiškiai rodė saugos prie- 
monių ir atsargų kaupimo būtinybę. Kaip yra pasakęs danų filosofas ir te- 
ologas Sorenas Kierkegaardas, „gyvenimas yra gyvenamas į priekį, tačiau 
jis suprantamas žvelgiant atgal“. 

Jei šis pavėluotos nuomonės šališkumas (arba „aš jau seniai tai žino- 
jau“ reiškinys) yra skvarbus, dabar galite pajusti, jog apie tai jau irgi Žino- 
jote. Iš tiesų, beveik bet kuris įmanomas psichologinio eksperimento rezul- 
tatas gali atrodyti kaip sveiko proto rezultatas — po to, kai jį sužinote. 

Galite pademonstruoti šį reiškinį. Surinkite grupę Žmonių, vienai grupės 
daliai pateikite vienokius psichologinius duomenis, o kitai — priešingus. Pa- 
vyzdžiui, vienai grupei pasakykite: 


Socialiniai psichologai pastebėjo, kad rinkdamiesi draugus ar įsimylėdami mes 
dažniausiai žavimės žmonėmis, kurių savybės skiriasi nuo mūsiškių. Tikriausiai 
senoje patarlėje, kad „priešybės traukia viena kitą“, yra išminties. 


Kitai grupei pasakykite: 


Socialiniai psichologai pastebėjo, kad rinkdamiesi draugus ar įsimylėdami mes 
dažniausiai žavimės žmonėmis, kurių savybės panašios į mūsų. Tikriausiai senoje 
patarlėje „toks tokį pažino ir alaus pavadino“ yra išminties. 


Paprašykite, kad žmonės iš pradžių paaiškintų rezultatą. Po to paklauskite, 
ar jis juos nustebino, ar ne. Visi eksperimento dalyviai turėtų atsakyti, kad 
pateiktas rezultatas jų nenustebino. 

Iš tiesų galime pasitelkti visas savo žinomas patarles ir beveik bet kurį 
rezultatą paversti logišku. Jei socialinis psichologas teigia, kad išsiskyrimas 
sustiprina meilės ryšį, dažnas atsako: „Ir už tai jums moku pinigus? Visi Ži- 
no, kad išsiskyrimas švelnina širdį“. Jei paaiškėtų, kad išsiskyrimas susilp- 
nina trauką, tas pats pilietis pasakytų: „Tą jau kartodavo mano senelė: kas 
iš akių — tas ir iš širdies.“ 

Karlas Teigenas (1986) tikriausiai turėjo progos smagiai pakikenti, kai 
paprašė Leicesterio (Anglija) universiteto studentus įvertinti skirtingas pa- 
tarles. Išgirdę posakį: „Baimė stipresnė už meilę“, dauguma studentų suti- 
ko, kad jis teisingas. Tačiau lygiai tą patį pasakė ir studentai, kuriems buvo 
pateiktas priešingas patarlės variantas: ,„Meilė stipresnė už baimę“. Panašiai 
teigiamai buvo vertinamos patarlės „,„Nukritęs negali padėti krintančiajam“, 

atkreipkime dėmesį 


Aš jau seniai tai žinojau 

Žurnalo Atlantic vyriausiasis redaktorius Cullenas Murphy (1990) apkaltino „sociologiją, psichologiją ir kitus socialinius mokslus 
tuo, kad jie dažniausiai tesugeba įžvelgti tik akivaizdžius dalykus arba patvirtina banalybes“. Pats išanalizavęs socialinių mokslų 
duomenis, jis „neaptiko idėjų ar išvadų, kurių nebūtų galima surasti Bartletto ar kuriame nors kitame enciklopediniame citatų Žody- 
ne“. Tačiau kad galėtume atsijoti vienas kitam prieštaraujančius posakius, reikalingas mokslinis tyrimas. Štai kelios viena kitai 
prieštaraujančios patarlės: 


Kas teisingiau: kad ... ar kad... 
Per daug virėjų sugadina sultinį. Dvi galvos geriau nei viena. 
Plunksna galingesnė už kardą. Darbai kalba garsiau nei žodžiai. 
Seno šuns neįmanoma išmokyti naujų triukų. Mokytis niekada nevėlu. 
Kraujas tirštesnis už vandenį. Kai daug giminių, mažai draugų. 
Kas dvejoja, tas klysta. Prieš šokdamas apsidairyk. 
Perspėtas yra iš anksto apsiginklavęs. Neperšokęs griovio, nesakyk „op!“ 


„Nukritęs gali padėti krintančiajam.“ Tačiau aš labiausiai mėgstu dvi labai 
vertinamas patarles: „Protingi kuria patarles, o kvailiai jas kartoja“ (auten- 
tiška patarlė) ir jos perdirbinys: ,„Kvailiai kuria patarles, o protingi jas kar- 
toja“. (Daugiau viena kitai prieštaraujančių patarlių rasite skyrelyje „„Atkreip- 
kite dėmesį. Aš jau seniai tai Žinojau“.) 

Pavėluotos nuomonės šališkumas kelia problemų daugeliui psichologijos 
studentų. Kartais rezultatai iš tiesų stebina (pavyzdžiui, olimpinių žaidynių 
bronzos medalių laimėtojai džiūgauja labiau už iškovojusius sidabro medalius). 
Vadovėliuose skaitant apie eksperimentų rezultatus, medžiaga dažnai atrodo 
lengva, netgi akivaizdi. Vėliau, atliekant testą, kai reikia pasirinkti vieną iš 
kelių galimų išvadų, užduotis gali tapti stebėtinai sudėtinga. „„Nežinau, kas 
nutiko, — vėliau aimanuoja sutrikęs studentas. — Maniau, jog viską moku.“ 

Pozicijos „aš jau seniai tai žinojau“ pasekmės gali būti pražūtingos. Ji gali 
sukelti aroganciją — intelektinių galių pervertinimą. Be to, manant, jog re- 
zultatus galima nuspėti, labiau linkstama kaltinti sprendimus priimančius as- 
menis už blogus pasirinkimus, kurie retrospektyvoje atrodo „akivaizdūs“, o 
ne pagirti už gerus sprendimus, kurie taip pat atrodo „akivaizdūs“. 

Po rugsėjo 11-osios artėjančios nelaimės ženklai atrodo buvę akivaizdūs. 
JAV Senato pateiktoje tyrimo ataskaitoje esama praleistų arba klaidingai in- 
terpretuotų įkalčių (Gladwell, 2003). CŽV žinojo, kad 4/ Oaedos agentai at- 
vyko į šalį. FTB agentas nusiuntė į pagrindinę būstinę pranešimą, perspėda- 
mas „Biurą ir Niujorką apie Osamos bin Ladeno galimus koordinuotus veiks- 
mus siunčiant studentus mokytis Jungtinių Valstijų civilinės aviacijos uni- 

„Lengva būti išmintingam 
po laiko.“ 
Šerlokas Holmsas 
(Arthur Conan Doyle, 
The Problem of Thor Bridge - 
„Toro tilto problema“). 


„Viskas, kas svarbu, 
jau pasakyta.“ 
Filosofas Alfred North 
Whitehead 
(1861-1947) 


versitetuose bei koledžuose“. FTB neatkreipė dėmesio į šį perspėjimą ir ne- 
sugebėjo jo susieti su pranešimais, kad teroristai planuoja panaudoti lėktu- 
vus kaip ginklą. Įvykus nelaimei, specialiųjų tarnybų veiksmų kritikai šau- 
kė: „Bukagalviai! Kodėl jie nesugebėjo sujungti taškų?“ 

Tačiau tai, kas akivaizdu po laiko, retai būna aišku prieš įvykius. Žval- 
gybos darbuotojai verste užversti krūvomis bevertės informacijos, kurioje 
skęsta trupinėliai vertingos. Tad analitikai privalo rinktis, kurią informaciją 
tikrinti. Per šešerius metus iki rugsėjo 11-sios FTB kovos su terorizmu pa- 
dalinys turėjo 68 000 neištirtų pranešimų. Pavėluotos nuomonės nenaudin- 
gumas yra akivaizdus. 

Mes taip pat kartais kaltiname save už „kvailas klaidas“ — kad galbūt ga- 
lėjome geriau pasielgti su kokiu nors žmogumi ar teisingiau įvertinti tam tikrą 
situaciją. Žvelgdami atgal matome, kaip galėjome elgtis. „Privalėjau žinoti, 
kad semestro pabaigoje būsiu labai užimtas, ir turėjau anksčiau pradėti ra- 
šyti tą straipsnį.“ Tačiau kartais būname per griežti sau. Mes pamirštame, 
kad anksčiau visiškai nebuvo aišku, kas dabar jau yra akivaizdu. 

Gydytojai, kuriems pasakomi ir ligos simptomai, ir mirties priežastis (nu- 
statyta per skrodimą), kartais stebisi, kodėl buvo nustatyta klaidinga diag- 
nozė. Tuo tarpu kitiems gydytojams, kuriems buvo pasakyti tik simptomai, 
liga neatrodo taip lengvai diagnozuojama (Dawson ir kiti, 1988). Ištisus šimt- 
mečius sveikas protas ir medicininė praktika teigė, kad vidurių šiltinės su- 
keltą karščiavimą galima veiksmingai gydyti nuleidžiant kraują, 1r tik XIX a. 
viduryje kažkas nepatingėjo atlikti eksperimentą — suskirstyti pacientus į dvi 
grupes, kurių vienai nuleidžiamas kraujas, o kitai tiesiog leidžiama ilsėtis 
lovoje. Pasirodė, kad tiems pacientams, kuriems buvo nuleista kraujo, sekė- 
si nė kiek ne geriau negu tiems, kuriems ši procedūra nebuvo atlikta. Ar pri- 
siekusieji sunkiau apsispręstų dėl gydytojų nekompetentingumo, jei jie būtų 
priversti numatyti, o ne žvelgti atgal? 

Tad ar turėtume daryti išvadą, kad sveikas protas dažniausiai klaidina? 
Kartais taip atsitinka. Tačiau kartais tradicinė išmintis neklysta, o kartais būna 
diskutuotina: ar laimė yra žinoti tiesą, ar puoselėti iliuzijas? Ar būti su ki- 
tais, ar gyventi ramioje vienatvėje? Nuomonės nieko nevertos; kad ir ką at- 
rastume, visada atsiras žmogus, kuris tai buvo numatęs. (Markas Twainas 
juokavo, kad Adomas buvo vienintelis žmogus, kuris sakydamas ką nors 
reikšminga žinojo, jog niekas kitas šito dar nėra pasakęs.) Tačiau kuri iš dau- 
gybės konkuruojančių idėjų geriausiai atitinka tikrovę? Tyrimais galima tiks- 
liai nustatyti aplinkybes, kada nuvalkiota tiesa apie sveiką protą pasitvirtina. 

Esmė yra ne tai, kad sveikas protas klysta. Veikiau tai, kad sveikas pro- 
tas dažniausiai būna teisus po to, kai kažkas jau įvyko. Dėl to mes lengvai 
apgaudinėjame save, galvodami, kad žinome ir žinojome daugiau nei iš tie- 
sų. Būtent dėl to mums reikalingas mokslas — kad padėtų atskirti realybę nuo 
iliuzijų ir tikras pranašystes nuo paprasčiausio gudrumo po laiko. 

APIBENDRINIMAS 
Aš jau seniai tai žinojau: ar socialinė psichologija 
nėra paprasčiausias sveikas protas? 


e Kaip ir daugelis įvykių, socialinės psichologijos duomenys kartais atrodo akivaizdūs. 
e Tačiau eksperimentai rodo, kad rezultatai atrodo „akivaizdesni“ po to, kai sužinomi faktai. 


e Šis pavėluotos nuomonės šališkumas dažnai skatina žmones per daug pasikliauti savo sprendi- 
mų bei pranašysčių pagrįstumu. 


Tyrimo metodai: 
kaip tiria socialinė psichologija 


Aptarėme keletą intriguojančių klausimų, į kuriuos socialinė psichologija ieš- 
ko atsakymų. Taip pat pamatėme, kaip subjektyvūs, dažnai nesąmoningi pro- 
cesai veikia socialinių psichologų darbus. Dabar panagrinėkime mokslinius 
metodus, kurie socialinę psichologiją paverčia mokslu. 

Prieš darydami apibendrinimus, socialiniai psichologai kuria teorijas, su- 
rikiuojančias jų stebėjimų rezultatus ir leidžiančias formuluoti patikrinamas 
hipotezes bei praktines prognozes. Socialiniai psichologai taip pat atlieka 
mokslinius tiriamuosius darbus, leidžiančius prognozuoti elgseną taikant ko- 
reliacinius tyrimus, kurie dažnai atliekami natūralioje aplinkoje. Jie taip pat 
siekia paaiškinti elgseną, atlikdami eksperimentus, kurių metu kontroliuoja- 
momis sąlygomis manipuliuojama vienu ar daugiau veiksnių. Atlikę moks- 
linius tyrimus, jie ieško būdų, kaip, remiantis tyrimų rezultatais, būtų ga- 
lima padėti žmonėms kasdieniame gyvenime. 

Jau rašėme, kad mes visi esame savamoksliai socialinai psichologai. Ste- 
bėti žmones parkuose, gatvėje, mokyklose ar universitete — universalus ho- 
bis. Stebėdami susikuriame nuomones apie tai, ką Žmonės vieni apie kitus 
galvoja, kaip vienas kitą veikia ir kaip bendrauja. Socialiniai psichologai pro- 
fesionalai daro tą patį, tik sistemingiau (formuluodami teorijas) ir kruopš- 
čiau (dažnai atlikdami eksperimentus, kurių metu sukuriamos miniatiūrinės 
socialinės dramos, susiejančios priežastį ir pasekmę). Ir tai jie daro dažnai. 
Kaip neseniai buvo paskelbta vienoje ataskaitoje (Richard ir kiti, 2003), at- 
likta 25 000 tyrimų, kurių metu ištirti 8 milijonai Žmonių. 


Hipotezių formulavimas ir tikrinimas 


Mums, socialiniams psichologams, sunku sugalvoti ką nors patrauklesnio nei 
pats žmogaus buvimas. Grumtynėse su prigimtimi mes išsiaiškiname jos pa- 
slaptis ir susisteminame savo spėjimus bei išvadas. Teorija yra kompleksi- 
nis principų, paaiškinančių ir nuspėjančių stebimus įvykius, rinkinys. Teori- 
jos — tai mokslinės stenogramos. 


„Niekas taip galingai 
nepraplečia proto, 
kaip gebėjimas sistemingai 
ir teisingai tyrinėti visa, 
ką galime gyvenime stebėti.“ 
Markas Aurelijus, 
Meditacijos 


teorija 

(theory) 

Kompleksinis principų, 
paaiškinančių ir nuspėjančių 
stebimus įvykius, rinkinys. 

hipotezė 

(hypothesis) 

Patikrinamas teiginys, 

jog tarp paskirų įvykių gali 
egzistuoti ryšys. 


Kasdienėje kalboje „teorija“ dažnai reiškia „mažiau negu faktą“ — pasi- 
kliovimo kopėčių vidurinį skersinį tarp teorinio spėjimo ir fakto. Pavyzdžiui, 
žmonės gali atmesti Charleso Darwino evoliucijos teoriją kaip „tiesiog te- 
oriją“. Alanas Leshneris, Amerikos mokslo pažangos asociacijos vadovas, 
pastebi, kad „evoliucija tikrai yra tik teorija, tačiau sunkio jėga — taip pat 
tik teorija“ (2005). Žmonės dažnai tvirtina, kad sunkio jėga — tai faktas. Bet 
iš tiesų faktas yra tai, kad išmesti raktai nukrenta ant žemės. Sunkio jėga — 
teorinis paaiškinimas, pagrindžiantis tokius faktus. 

Mokslininkui faktai ir teorijos yra skirtingi dalykai. Faktai — tai pripa- 
žinti teiginiai apie tai, ką stebime. Teorijos yra idėjos, apibendrinančios ir 
paaiškinančios faktus. ,,„Mokslas suręstas iš faktų, lygiai kaip namas suręs- 
tas iš akmenų, — sakė Julesas Henris Poincarė, — tačiau faktų rinkinys yra 
toks pat mokslas, kaip akmenų krūva —- namas.“ 

Teorijos ne tik apibendrina, jos leidžia kurti patikrinamas prognozes, va- 
dinamas hipotezėmis. Hipotezės tarnauja keliems tikslams. Visų pirma jos 
leidžia patikrinti teoriją, parodydamos, kaip teorija gali būti iškreipta. Ku- 
riant prognozes, teorija padeda teisingai pasirinkti. Antra, prognozės nusta- 
to mokslinių tyrimų kryptį. Bet kuri mokslinė sritis sparčiau subręs, jei moks- 
lininkai jaus, kuria kryptimi reikia eiti. Teorinės prognozės siūlo naujas moks- 
linių tyrimų sritis; jos pataria tyrėjams ieškoti dalykų, apie kuriuos jie gal- 
būt niekada nebūtų pagalvoję. Trečia, gerų teorijų savybė prognozuoti gali 
paversti jas praktinėmis. Pavyzdžiui, išbaigta agresijos teorija leistų prog- 
nozuoti, kada agresijos tikėtis ir kaip ją kontroliuoti. Kaip pareiškė vienas 
šiuolaikinės socialinės psichologijos pradininkų Kurtas Lewinas, „nieko nė- 
ra praktiškesnio už gerą teoriją“. 

Panagrinėkime, kaip tai veikia. Tarkim, mes pastebime, kad plėšikaujan- 
tys, besityčiojantys ar užpuldinėjantys Žmonės dažnai veikia grupėmis arba 
minioje. Todėl pagrįstai galime teigti, kad kitų žmonių buvimas atskiriems 
individams padeda jaustis anonimiškiems ir mažina jų varžymąsi. Truputėlį 
paimprovizuokime. Galbūt galėtume šią idėją patikrinti sukurdami labora- 
torinį eksperimentą, imituojantį mirties bausmės vykdymą elektros kėdėje. 
Kas būtų, jei grupės Žmonių paprašytume sukelti elektros šoką nelaimingai 
aukai, tačiau niekas iš jų nežinotų, kuris grupės narys sukelia šį šoką? Ar 
šie žmonės, kaip leidžia spėti mūsų teorija, sukeltų stipresnį šoką nei veik- 
dami pavieniui? 

Taip pat galime manipuliuoti ir anonimiškumu: ar žmonės sukeltų stip- 
resnį šoką, jei galėtų slėpti savo veidus? Jei rezultatai hipotezę patvirtintų, 
ja būtų galima remtis praktikoje. Gal būtų galima sumažinti policininkų bru- 
talumą, liepiant jiems segėti didelius ženklus su pavardėmis, važinėti auto- 
mobiliais su dideliais atpažinimo numeriais ar filmuojant jų vykdomus areš- 
tus — beje, pastaruoju metu visa tai daugelyje miestų tapo įprasta. 

Tačiau kaip nuspręsti, kad viena teorija geresnė už kitą? Gera teorija: 1) 
veiksmingai apibendrina gausybę stebėjimų, 2) pateikia aiškias prognozes, 

kuriomis galime remtis a) patvirtindami arba keisdami teoriją, b) sukurdami 
naują tyrimų sritį ir c) siūlydami praktinius jos panaudojimo būdus. Daž- 
niausiai teorijas atmetame ne todėl, kad jos klaidingos. Veikiau jos, kaip ir 
seni automobiliai, pakeičiamos naujesnėmis bei geresnėmis. 


Koreliaciniai tyrimai: natūralių ryšių atradimas 


Apie socialinių psichologinių tyrimų metodus sužinosite tolesniuose skyriuo- 
se. Tačiau jau dabar užsukime į užkulisius ir trumpai pažvelkime, kaip šie 
tyrimai atliekami. To pakaks, kad galėtumėte įvertinti duomenis ir kritiškai 
vertinti kasdienius socialinius įvykius. 

Socialiniai psichologiniai tyrimai gali būti vykdomi skirtingose vietose. Jie 
gali būti atliekami /aboratorijoje arba natūroje (kasdienėje aplinkoje). Taip 
pat skiriasi ir metodai — tyrimai gali būti koreliaciniai (keliant klausimą, ar 
du ir daugiau veiksnių yra natūraliai susiję) arba eksperimentiniai (manipuliuo- 
jant kokiu nors veiksniu, kad būtų galima nustatyti jo poveikį kitam). Jei norite 
būti kritiškas laikraščiuose ir žurnaluose skelbiamų psichologinių tyrimų skaity- 
tojas, pravartu suprasti, kuo koreliaciniai tyrimai skiriasi nuo eksperimentų. 

Pirmiausia panagrinėkime koreliacinių tyrimų pranašumus (dažnai natū- 
ralioje aplinkoje analizuojami svarbūs kintamieji) ir trūkumus (neapibrėžtas 
priežasties ir pasekmės interpretavimas). Kaip pamatysime 14 skyriuje, šian- 
dieniniai psichologai asmeninius ir socialinius veiksnius sieja su Žmogaus 
sveikata. Iš tokių mokslininkų galime paminėti Douglasą Carrollą iš Glas- 
govo Kaledonijos universiteto ir jo kolegas George Davey Smithą bei Paulą 
Bennettą (1994). Ieškodami galimo ryšio tarp socialinės ekonominės padė- 
ties ir sveikatos, mokslininkai nuvyko į senąsias Glasgovo kapines. Kaip pir- 
minę informaciją apie sveikatą jie nuo paminklų lentelių nusirašė 843 žmo- 
nių gyvenimo trukmę. Socialinės padėties rodikliu mokslininkai pasirinko 
paminklų aukštį, teigdami, kad tai atspindi jo kainą, taigi ir buvusią praban- 
gą. Kaip parodyta 1.4 paveiksle, aukštesni paminklai buvo susiję su ilges- 
niu ir vyrų, ir moterų gyvenimu. 

Carrollas ir jo kolegos aiškina, kaip naudodamiesi naujausiais duomenimis 
kiti tyrinėtojai patvirtino ryšį tarp socialinės padėties ir ilgaamžiškumo. Re- 
čiausiai apgyvendintuose Škotijos regionuose, kuriuose nedarbo lygis žemiau- 
sias, buvo daugiausia ilgaamžių. Jungtinėse Valstijose pajamos koreliuoja su 
ilgaamžiškumu (vargšams ir žemesnės socialinės padėties Žmonėms gresia 
didesnis ankstyvos mirties pavojus). Šiuolaikinėje Britanijoje užimama padėtis 
koreliuoja su ilgaamžiškumu. Buvo atliktas toks tyrimas. Dešimt metų buvo 
stebima 17 350 valstybės tarnautojų. Žemesnio rango vadovų mirtingumo tiki- 
mybė buvo 1,6 karto didesnė nei aukščiausiojo rango administratorių. Kance- 
lLiarijos darbuotojų mirtingumo tikimybė buvo 2,2 karto, o darbininkų - 2,7 
karto didesnė (Adler ir kiti, 1993, 1994). Socialinė padėtis ir sveikata pati- 
kimai koreliuoja nepriklausomai nuo laikmečio ir gyvenamosios vietos. 


natūriniai (lauko) tyrimai 
(field research) 

Natūralioje, realioje aplinkoje, 
už laboratorijos ribų atliekami 
tyrimai. 


koreliaciniai tyrimai 
(correlational research) 
Natūraliai vykstančių ryšių 
tarp kintamųjų tyrimas. 


eksperimentiniai tyrimai 
(experimental research) 
Tyrimai, kurių metu siekiama 
išsiaiškinti priežasties- 

pasekmės ryšius, manipuliuojant 


vienu ar daugiau veiksnių 


(nepriklausomų kintamųjų) ir tuo 


pat metu kontroliuojant kitus 
(išlaikant juos pastovius). 

1.4 PAVEIKSLAS 
Socialinės padėties 
ir ilgaamžiškumo ryšys 


Aukšti paminklai įamžino 


žmones, kurie gyveno ilgiau. 


Mokslininkai pastebėjo 
nežymią, tačiau teigiamą 
koreliaciją tarp paauglių 
pomėgio klausytis sunkiojo 
metalo muzikos ir polinkio 

į ikivedybinius lytinius 
santykius, pornografiją, 
satanizmą, narkotikus bei 
alkoholį (Landers, 1988). Kaip 
būtų galima paaiškinti šį ryšį? 


Nugyventas amžius 


Aukšti 


Žemi Vidutinio aukščio 
Paminklų aukštis 


Koreliacija ir priežastingumas 


Socialinės padėties ir ilgaamžiškumo santykis iliustruoja mąstymo klaidą, ku- 
riai sunkiai atsispiria ir mėgėjai, ir profesionalūs socialiniai psichologai: kai 
sugretinami du veiksniai (pavyzdžiui, socialinė padėtis ir sveikata), kyla pa- 
šėlusi pagunda daryti išvadą, kad vienas sąlygoja kitą. Galime manyti, kad 
socialinė padėtis veikia sveikatą. Bet gal yra atvirkščiai? Gal sveikata lemia 
energingumą bei sėkmę? Gal ilgiau gyvenantys žmonės sukaupia didesnius 
turtus (ir dėl to pasistato brangesnius paminklus kapinėse)? O gal viską lemia 
koks nors trečias kintamasis, pavyzdžiui, mityba (ar turtuoliai linkę maitintis 
kitaip nei varguomenė)? Koreliacija parodo esant ryšį, tačiau nebūtinai prie- 
žastį ar pasekmę. Koreliaciniai tyrimai leidžia prognozuoti, tačiau negali pa- 
sakyti, ar, pakeitus vieną kintamąjį (pavyzdžiui, socialinę padėtį), pasikeis 
ir kitas (pavyzdžiui, sveikata). 

Koreliacijos ir priežastingumo maišatis populiariojoje psichologijoje su- 
kelia daug painiavos. Štai kitas realiai egzistuojantis ryšys tarp savivertės ir 
mokymosi rezultatų. Stipriai išreikštą savivertę turinčių vaikų mokymosi re- 
zultatai taip pat yra aukšti. (Kaip ir bet kurios koreliacijos atveju, galime 
teigti ir priešingai: gerai besimokančių vaikų savivertė dažniausiai būna aukš- 
ta.) Kaip manote, kodėl egzistuoja šis ryšys (žr. 1.5 paveikslą)? 

Kai kurie žmonės tiki, kad „sveikas požiūris į save“ padeda daugiau pa- 
siekti. Tad mokant vaiką sukurti geresnį savo įvaizdį, galima pagerinti ir jo 
mokymosi rezultatus. Tuo tikėdamos 30 JAV valstijų įdiegė daugiau nei 170 
savivertę skatinančių taisyklių. 

Tačiau kiti, tarp jų ir psichologai Williamas Damonas (1995), Robynas 
Dawesas (1994), Markas Leary (1998), Martinas Seligmanas (1994) 1r Roy 
Baumeisteris su kolegomis (2003), abejoja, ar savivertė iš tiesų yra „šarvai, 
kurie apsaugo vaikus“ nuo nepažangumo (narkotikų ar nusikalstamumo). Gal 
atvirkščiai: problemos ir nesėkmės ją menkina. Gal savivertė dažniau atspindi 
tai, kas mus supa. Gal ją suformuoja sunkiai iškovoti laimėjimai. Kol jums 

1.5 PAVEIKSLAS 


KORELIACIJA 
X Y Koreliacija ir priežastingumas 
4 , , Dviejų kintamųjų koreliaciją 
Socialinė padėtis I Sveikata dali: paaiškinti bet Kuri iš 
3 : trijų kombinacijų. Arba 
Savivertė Mokymosi rezultatai vienas gali būti kito 


priežastimi, arba abu yra 
veikiami „trečio kintamojo“. 


GALIMI AIŠKINIMAI 


seksis, apie save galvosite gerai; padarykite kvailą klaidą, patirkite nesėk- 
mę, ir pasijusite kvailai. Norvegijos mokslininkai, ištyrę 635 moksleivius, 
teigia, kad auksinių žvaigždžių grandinėlė už teisingą rašybą ir sužavėtos mo- 
kytojos pagyrimas gali sustiprinti vaiko savivertę (Skaalvik ir Hagtvet, 1990). 
Galbūt savivertės ir pasiekimų moksle sąveika yra abipusė, kaip parodė be- 
veik 6000 vokiečių septintokų tyrimas (Trautwein ir kiti, 2006). 

Savivertė bei mokymosi rezultatai gali koreliuoti ir todėl, kad tai susiję 
su intelektu ir šeimos socialine padėtimi. Kad tokia galimybės egzistuoja, 
minima dviejuose tyrimuose. Vieno iš jų imtis — 1600 visos Amerikos jau- 
nuolių, o kito — 715 Minesotos valstijos jaunuolių (Bachman ir O'Malley, 
1977; Maruyama ir kiti, 1981). Kai tyrėjai statistiškai pašalino intelekto ir 
šeimos socialinės padėties poveikį, koreliacija tarp savivertės ir mokymosi 
rezultatų išnyko. 

Koreliacija nurodo ryšį tarp dviejų kintamųjų ir išreiškia jį koeficientu, 
žymimu raide 7: nuo —1,0 (vieno kintamojo reikšmė mažėja proporcingai kito 
kintamojo didėjimui) iki +1,0 (abiejų kintamųjų reikšmės didėja ir mažėja 
kartu). Savivertė ir depresija koreliuoja neigiamai (apie -0,6). Tapačių dvy- 
nių intelektas koreliuoja teigiamai (daugiau kaip +0,8). Koreliacijos tyrimų 
stiprioji pusė yra ta, kad ji būdinga realioms situacijoms, todėl galima tyri- 
nėti veiksnius, kurių negalima sukurti laboratorijoje (tokius kaip rasė, lytis, 
socialinė padėtis). Didžiausias tokių tyrimų trūkumas — jų nevienareikšmiš- 
kumas. Tai labai svarbu, todėl verta pakartoti dvidešimt šeštąjį kartą, jei 25 
kartus pakartojus žmonėms tai nepadarė įspūdžio: jei du kintamieji kinta kartu 
(koreliuoja), žinodami vieną, galime numatyti kitą, tačiau koreliacija ne- 
atskleidžia priežasties ir rezultato. 

Tačiau progresyvūs koreliaciniai metodai gali parodyti ir priežasties-pa- 
sekmės ryšius. Laiko intervalų koreliacija atskleidžia įvykių seką (pavyzdžiui, 
parodo, ar pakitę mokymosi rezultatai dažniau stebimi prieš, ar po saviver- 

atsitiktinė imtis 

(random sample) 

Apklausos procedūra, kai 
kiekvienas tiriamos populiacijos 
atstovas turi vienodas galimybes 
būti įtrauktas į tyrimą. 


tės pokyčių). Mokslininkai taip pat taiko statistinius metodus, leidžiančius 
atmesti „trikdančius“ kintamuosius. Šitaip, pavyzdžiui, išnyko koreliacija tarp 
mokymosi rezultatų ir savivertės, kai buvo atmesti intelekto ir šeimos so- 
cialinės padėties veiksniai. Prisiminkime ir anksčiau minėtą trečiąjį kinta- 
mąjį, pavyzdžiui, mitybą. Atsižvelgdami į tai, grupė škotų mokslininkų do- 
mėjosi, ar pašalinus rūkymo poveikį išliks ryšys tarp socialinės padėties ir 
ilgaamžiškumo, nes dabar aukštesnę padėtį užimantys žmonės rūko mažiau. 
Taip ir atsitiko. Todėl buvo spėjama, kad kai kurie kiti veiksniai, pavyzdžiui, 
padidėjęs stresas ir sumažėjęs kontrolės pojūtis, taip pat gali turėti įtakos var- 
gingai gyvenančiųjų mirtingumui. 


Apklausos 


Kaip mes apskaičiuojame tokius kintamuosius, kaip socialinė padėtis ir svei- 
kata? Vienas būdas yra apklausti reprezentatyvų žmonių skaičių. Apklausas 
atliekantys mokslininkai formuoja reprezentatyvias grupes, sudarydami at- 
sitiktinę imtį — tokią, į kurią patekti vienodas galimybes turi kiekvienas ti- 
riamos populiacijos atstovas. 

Stebina tai, kad apklausę atsitiktinai parinktų 1200 žmonių tiek miestuo- 
se, tiek visoje šalyje, mes 95 procentų tikslumu (su trijų ir mažiau procentų 
paklaida) galime apibūdinti visą populiaciją. Įsivaizduokite didžiulį ąsotį, ku- 
riame yra 50 procentų baltųjų ir 50 procentų raudonųjų pupelių. Atsitiktinai 
paimkite 1200 pupelių ir galite būti tikri 95 proc., kad skirtumas tarp abiejų 
rūšių svyruos nuo 47 iki 53 procentų, nesvarbu, ar ąsotyje yra 10 000, ar 
100 milijonų pupelių. Jei raudonąsias pupeles laikytume vieno kandidato į 
prezidentus rėmėjais, o baltąsias — kito, suprastume, kodėl nuo 1950 metų 
Gallupo instituto atliekamų priešrinkiminių apklausų rezultatai vidutiniškai 
dviem ar mažiau procentų nesutampa su rinkimų rezultatais. Kaip keli krau- 
jo lašai byloja apie visą kūną, taip atsitiktinė imtis atspindi visą populiaciją. 


Nereprezentatyvios imtys. Imties dydis apklausoje nėra viskas, — svarbu ir 
kaip tiksliai ji atspindi tiriamą populiaciją. 1984 metais vieno laikraščio ap- 
žvalgininkė Anna Landers priėmė vienos laiško autorės pasiūlymą apklausti 
skaitytojas, ar meilės jausmai moterims yra svarbesni nei seksas. Skaityto- 
jos klausimas buvo toks: „„Ar būtumėte patenkinta ir pamirštumėte seksą, jei 
jūsų draugas jus apkabintų ir švelniai elgtųsi?7“ Iš daugiau nei 100 000 mo- 
terų 72 procentai atsakė „taip“. Apklausa susidomėjo visas pasaulis. Atsa- 
kydama kritikams Landers (1985, p. 45) tikino, jog „imtis galbūt ir neatspindi 
visų Amerikos moterų. Tačiau apklausa pateikė nuoširdų ir vertingą tam tikro 
visuomenės sluoksnio požiūrį. Taip yra todėl, kad beveik 70 milijonų žmo- 
nių, atstovaujančių visoms gyvenimo sritims, skaito mano skiltį“. Bet kyla 
klausimas, ar 70 milijonų skaitytojų atspindi visą populiaciją? Ar viena iš 
700 apklausoje dalyvavusių skaitytojų išreiškia likusių 699 nuomones? 

Reprezentatyvumo svarba buvo efektingai pademonstruota 1936 metais, 
kai savaitraštis Literary Digest 10-čiai milijonų amerikiečių išsiuntinėjo atvir- 
laiškius su klausimu apie prezidento rinkimus. Iš daugiau kaip 2 milijonų 
grąžintų atvirlaiškių atrodė, kad Alfo Landono persvara prieš Frankliną D. 
Rooseveltą bus triuškinama. Kai po kelių dienų buvo suskaičiuoti tikrieji rin- 
kimų rezultatai, paaiškėjo, kad Landonas nugalėjo tik dviejose valstijose. Žur- 
nalas išsiuntinėjo atvirlaiškius su klausimu tik tiems žmonėms, kurių pavardes 
surado telefonų knygose ir automobilių registracijos įrašuose, šitaip pralei- 
dęs tuos, kurie neįstengė turėti nei telefono, nei automobilio (Cleghorn, 1980). 


Klausimų tvarka. Jei imtis reprezentatyvi, privalome atsižvelgti ir į kitus pa- 
klaidos šaltinius, pavyzdžiui, į užduodamų klausimų tvarką. Amerikiečių pri- 
tarimas gėjų ir lesbiečių partnerystei padidėja, jei iš pradžių pasiteiraujama 
jų nuomonės apie gėjų santuokas. Partnerystė atrodo nuosaikesnė alternaty- 
va (Moore, 2004). 


Atsakymų variantai. Panagrinėkime, kokį didžiulį poveikį turi atsakymų va- 
riantai. Kai Joopas van der Plightas su savo bendradarbiais (1987) klausė 
Anglijos rinkėjų, kiek, jų manymu, procentų turėtų sudaryti atominėse elek- 
trinėse gaminama elektros energija, vidutiniškai buvo nurodyta 41 proc. Ki- 
tiems dalyviams klausimas buvo suformuluotas kitaip: kiek procentų elek- 
tros energijos, jų manymu, turėtų būti pagaminta 1) atominėse, 2) šiluminė- 
se elektrinėse ir 3) kitais būdais. Buvo atsakyta, kad atominėse elektrinėse 
reikėtų gaminti 21 procentą visos elektros energijos. 


Klausimo formulavimas. Klausimo formulavimas taip pat gali turėti įtakos 
atsakymams. Vienos apklausos metu buvo nustatyta, kad tik 23 procentai ame- 
rikiečių mano, jog jų vyriausybė per daug išleidžia remdama varginguosius. 
Tačiau 53 procentai galvojo, kad vyriausybė per daug išleidžia socialinei rū- 
pybai (Time, 1994). Panašiai kitos apklausos metu dauguma pasisakė už pa- 
galbos užsienio šalims mažinimą ir už didesnes dotacijas badą patiriantiems 
kraštams (Simon, 1996). 

Klausimų pateikimas — labai delikatus dalykas. Net subtilūs intonaciniai 
klausimo niuansai gali veikti labai stipriai (Krosnick ir Schuman, 1988; Schu- 
man ir Kalton, 1985). „Ką nors drausti“ reiškia „neleisti“. Tačiau 1940 me- 
tais 54 procentai amerikiečių pasisakė už tai, kad Jungtinės Valstijos „už- 
draustų“ pasisakymus prieš demokratiją, o 75 procentai — kad Jungtinėse Vals- 
tijose tokios kalbos „nebūtų leidžiamos“. Atlikus nacionalinę apklausą 2003 
metų pabaigoje paaiškėjo, kad 55 procentai amerikiečių palaiko Konstituci- 
jos pataisą, „leidžiančią tik vyro ir moters santuoką“, nors tuo pat metu atliktos 
kitos apklausos duomenimis tik 40 procentų palaikė pataisą, draudžiančią 
tuoktis gėjams (Moore, 2004). Net jei žmonės dėl kurio nors dalyko turi tvirtą 
nuomonę, klausimo pateikimas ir jo formulavimas gali turėti įtakos atsakymui. 

formuluotė 

(framing) 

Klausimo ar problemos 
pateikimo būdas; formuluotė 
gali labai paveikti Žmonių 
sprendimus ir nuomones. 


Kartą jaunas vienuolis, 
paklausęs, ar melsdamasis 
gali rūkyti, sulaukė griežto 
draudimo. Paklausk kitaip, 
patarė draugas: paklausk, 
ar gali rūkydamas melstis 
(Crossen, 1993). 


nepriklausomas kintamasis 
(independent variable) 
Eksperimentinis veiksnys, 
kuriuo manipuliuoja tyrėjas. 


Klausimų pateikimo tvarka, formulavimas, siūlomi atsakymų variantai su- 
daro sąlygas nesąžiningiems politikams manipuliuoti apklausomis, demons- 
truojant visuomenės pritarimą savo pažiūroms. Konsultantai, reklamos agentai 
bei gydytojai taip pat gali paveikti mūsų sprendimus, skirtingomis formu- 
luotėmis apribodami pasirinkimo galimybes. Todėl nenuostabu, kad 1994 me- 
tais mėsos perdirbėjai lobistai pasipriešino naujam JAV įstatymui dėl mais- 
to prekių etikečių, kuriuo buvo reikalaujama nurodyti, kad, pavyzdžiui, jau- 
tienoje yra „30 procentų riebalų“, o ne „70 procentų liesos mėsos ir 30 pro- 
centų riebalų“. Devyni iš dešimties koledžo studentų mano, kad prezervaty- 
vas veiksmingai apsaugo nuo AIDS, jei jo „veiksmingumas siekia 95 proc.“. 
Tačiau išgirdę, kad „galimybė užsikrėsti siekia 5 proc.“, tik 4 iš 10 studentų 
teigia, kad prezervatyvas apsaugo veiksmingai (Linville ir kiti, 1992). 

Yra toks pasakojimas apie sultoną, kuris susapnavo, kad neteko visų sa- 
vo dantų. Buvo sukviesti Žiniuoniai išaiškinti šį sapną. Pirmasis pasakė: „Deja! 
Prarasti dantys reiškia, kad matysite, kaip mirs jūsų giminaičiai“. Įpykęs sul- 
tonas įsakė nubausti blogąjį pranašą penkiasdešimčia rykščių kirčių. Antra- 
sis Žiniuonis paaiškino, kad sultono laukia puikus likimas: „Jūs gyvensite 
ilgiau už visus savo giminaičius!“ Patenkintas sultonas įsakė iždininkui at- 
nešti gerajam Žiniuoniui penkiasdešimt aukso monetų. 

Pakeliui į 1ždą apstulbęs iždininkas tarė jam: „Jūsų sapno aiškinimas nė 
kiek nesiskiria nuo pirmojo“. „Taip, — atsakė išmintingasis sapnų aiškintojas.— 
Tačiau atminkite vieną dalyką: svarbu ne tik tai, ką sakai, bet ir kaip sakai“. 


Eksperimentiniai tyrimai: 
priežasties ir pasekmės paieška 


Tai, kad tiriant natūraliai susijusius įvykius beveik neįmanoma atskirti prie- 
žastį nuo pasekmės, daugelį socialinių psichologų skatina, jei tik įmanoma 
ir etiška, kasdienius procesus imituoti laboratorijose. Šios imitacijos kažkiek 
primena aerodinaminius tunelius. Aeronautikos inžinieriai nepradeda darbo 
nuo skraidymo aparatų parametrų stebėjimų įvairiausiomis natūraliomis są- 
lygomis. Ir atmosferinių sąlygų, ir skraidymo aparatų įvairovė pernelyg su- 
dėtinga. Vietoje to inžinieriai imituoja tikrovę, kurią gali kontroliuoti. Tada 
galima manipuliuoti vėjo sąlygomis ir tiksliai stebėti jų poveikį konkrečiai 
sparno struktūrai. 


Kontrolė: manipuliavimas kintamaisiais 


Kaip ir aeronautikos inžinieriai, socialiniai psichologai eksperimentuoja, kad 
sukurtų svarbių mūsų kasdienio gyvenimo socialinių situacijų imitacijas. Vie- 
nu metu keisdamas vieną ar du veiksnius, vadinamus nepriklausomais kin- 
tamaisiais, tyrėjas išsiaiškina, kokią įtaką jie mums daro. Kaip aerodinami- 
nis tunelis padeda aeronautikos inžinieriui atrasti aerodinamikos principus, 
taip ir eksperimentas padeda socialiniam psichologui atskleisti socialinio mąs- 
tymo, socialinės įtakos ir socialinių santykių principus. 

Iš viso trys ketvirtadaliai socialinės psichologijos mokslinių tyrimų pa- 
grįsti eksperimentais (Higbee ir kiti, 1982), o kas trečias tyrimas buvo atlie- 
kamas mokslinėse laboratorijose (Adair ir kiti, 1985). Kad suvoktume, kas 
yra laboratorinis eksperimentas, panagrinėkime du eksperimentus, simboli- 
zuojančius mokslinius išankstinio nusistatymo bei agresijos tyrimus, apie ku- 
riuos bus rašoma tolesniuose skyriuose. Kiekvienas iš šių eksperimentų gali 
padėti paaiškinti koreliacinius ryšius tarp priežasties ir pasekmės. 


Išankstinio nusistatymo prieš nutukusius žmones koreliaciniai ir eksperimen- 
tiniai tyrimai. Pirmasis eksperimentas susijęs su išankstiniu nusistatymu prieš 
nutukusius žmones. Vyrauja nuomonė, kad nutukėliai yra lėti, tingūs ir ne- 
valyvi (Ryckman ir kiti, 1989). Ar šitokios nuostatos gimdo diskriminavi- 
mą? Norėdamas tai išsiaiškinti, Stevenas Gortmakeris su kolegomis (1993) 
atliko tyrimą, kuriame dalyvavo 370 apkūnių moterų nuo 16 iki 24 metų am- 
žiaus. Kai po septynerių metų tyrimą pakartojo, du trečdaliai moterų, paly- 
ginti su kontroline maždaug 5000 normalaus svorio moterų grupe, vis dar 
tebebuvo nutukusios, tarp jų mažiau buvo ištekėjusių bei gaunančių dideles 
algas. Netgi pakoregavus rezultatus, atsižvelgus į skirtumus pagal gebėjimų 
testo duomenis, rasę ir tėvų pajamas, šių nutukusių moterų metinės pajamos 
buvo 7000 dolerių mažesnės už vidurkį. 

Atsižvelgus į kitus veiksnius ir padarius atitinkamas korekcijas, gali pa- 
sirodyti, kad diskriminavimą būtų galima paaiškinti tuo, jog nutukimas su- 
sijęs Su Žemesne socialine padėtimi. Tačiau negalime būti tuo tikri. (Ar ga- 
lite nurodyti kokias nors kitas priežastis?) Į šį tyrimą įsijungė socialiniai psi- 
chologai Markas Snyderis ir Julie Haugen (1994, 1995). 76-14 Minesotos uni- 
versiteto studentų (vaikinų) jie paprašė telefonu susipažinti su 76 studentė- 
mis. Kiekvienam vaikinui buvo parodyta tariamos pokalbio partnerės nuo- 
trauka. Pusei jų buvo parodytos apkūnios (ne tikrosios pokalbio partnerės); 
kitai daliai —- normalaus svorio merginos. Pirmiausia vaikinų buvo paprašyta 
papasakoti, kokį įspūdį paliko tos merginos. Vėliau, analizuojant pokalbius 
su merginomis, paaiškėjo, kad jei buvo manoma jas esant apkūnias, jos pačios 
kalbėjo ne taip šiltai ir nuotaikingai. Akivaizdu, kad kažkokios vaikinų balso 
intonacijos ir pokalbio turinys skatino tariamai nutukusias pokalbių partne- 
res elgtis taip, kad pasitvirtintų teiginys, jog tokios moterys nėra geidžia- 
mos. Čia pasireiškė išankstinis nusistatymas ir diskriminavimas. Prisiminę 
pamotės elgesio poveikį, šį reiškinį galėtume pavadinti „Pelenės efektu“. 


Per televiziją rodomo smurto koreliaciniai ir eksperimentiniai tyrimai. Pasi- 
telkdami antrąjį pavyzdį, kaip eksperimentai paaiškina priežastingumą, pa- 
nagrinėkime, ką bendra turi televizijos laidų žiūrėjimas ir vaikų elgesys. Vai- 
kai, kurie žiūri daug smurtinių televizijos laidų, būna agresyvesni už Žiūrin- 
čius mažiau tokių laidų. Todėl peršasi išvada, kad vaikai mokosi iš to, ką 
mato ekrane. Tikiuosi, kad jau atpažįstate, jog čia yra koreliacinis ryšys. 1.5 
paveikslas mums primena, jog yra dar dvi kitos priežasties-pasekmės inter- 


Kituose skyriuose rasite daug 
tyrimais paremtų įžvalgų. 

Kai kurios iš jų nagrinėjamos 
skyreliuose „Ką slepia 
moksliniai tyrimai“, kuriuose 
plačiau aptariami tyrimų 
pavyzdžiai. 


Pastaba: 

nutukimas koreliavo 
su šeimynine padėtimi 
ir pajamomis. 


Tai, kokios moters - 
normalaus svorio ar 
apkūnios - nuotrauka jiems 
parodyta, buvo nepriklauso- 
mas kintamasis. 

priklausomas kintamasis 
(dependent variable) 
Matuojamas kintamasis, kuris 
šitaip vadinamas dėl to, kad gali 
priklausyti nuo manipuliacijų 
nepriklausomu kintamuoju. 


atsitiktinis tiriamųjų 
paskirstymas 

(random assignment) 

Toks dalyvių paskirstymas 
eksperimente, kad kiekvienas 
Žmogus turėtų vienodą tikimybę 
atsidurti tam tikrose sąlygose. 
(Atkreipkite dėmesį į skirtumą 
tarp atsitiktinio tiriamųjų 
paskirstymo eksperimentuose ir 
atsitiktinės atrankos apklausose. 
Atsitiktinis tiriamųjų paskirstymas 
leidžia daryti išvadą apie 
priežastį ir pasekmę. Atsitiktinė 
atranka leidžia apibendrinti, 
taikant išvadas visai populiacijai.) 


pretacijos, neteigiančios, jog televizija yra vaikų agresyvumo priežastis. (Ko- 
kios jos?) 

Todėl socialiniai psichologai perkėlė televizijos žiūrėjimą į laboratoriją, 
kur galėjo kontroliuoti vaikams rodomo smurto kiekį. Demostruodami vai- 
kams smurtines ar nesmurtines laidas, mokslininkai gali stebėti, kaip mato- 
mo smurto kiekis koreliuoja su elgsena. Chrisas Boyatzisas ir jo kolegos 
(1995) vieniems pradinės mokyklos moksleiviams parodė XX a. dešimtaja- 
me dešimtmetyje populiariausio — ir smurtinio — televizijos serialo „Galin- 
gieji reindžeriai“ (Power Rangers) epizodą, kurio nerodė kitiems. Jį mačiu- 
sieji per dvi minutes atliko septynis kartus daugiau agresyvių veiksmų nei 
nemačiusieji. Stebėti agresyvūs veiksmai vadinami priklausomu kintamuo- 
ju. Tokie eksperimentai rodo, kad televizija gali būti viena iš agresyvaus vaikų 
elgesio priežasčių. 

Iki šiol matėme, kad eksperimento logika yra paprasta: sukurdami ir kon- 
troliuodami miniatiūrinę realybę, mes galime keisti vieną veiksnį, po to — 
kitą ir nustatyti, kaip jie pavieniui arba kartu veikia žmones. O dabar labiau 
pasigilinkime, kaip vykdomas eksperimentas. 

Kiekvienas socialinis psichologinis eksperimentas turi dvi pagrindines su- 
dedamąsias dalis. Vieną iš jų — kontrolę - ką tik aptarėme. Mes manipuliuo- 
jame vienu arba dviem nepriklausomais kintamaisiais, visa kita stengdamie- 
si išlaikyti be pakitimų. Antroji sudedamoji dalis yra atsitiktinis tiriamųjų 
paskirstymas. 


Atsitiktinis tiriamųjų paskirstymas: didysis korektorius 


Prisiminkite, kaip nenoriai, remdamiesi koreliaciniu ryšiu, darėme prielai- 
dą, kad nutukimas /ėmė žemesnę socialinę padėtį (dėl diskriminavimo) arba 
kad smurto stebėjimas yra agresyvumo priežastis (1.1 lentelėje pateikta dau- 
giau pavyzdžių). Atliekantis apklausą tyrėjas gali išmatuoti bei statistiškai 
įvertinti galimus aktualius veiksnius ir patikrinti, ar sąsajos išliks. Tačiau ne- 
įmanoma kontroliuoti visų veiksnių, galinčių išskirti nutukusius ir nenutu- 
kusius žmones, žiūrinčius smurtines laidas ir nežiūrinčius. Galbūt skiriasi 
žiūrinčiųjų smurtines laidas išsilavinimas, kultūra, intelektas — arba jie ski- 
riasi dar daugybe kitų požymių, į kuriuos tyrėjas neatsižvelgė. 

Atsitiktinis tiriamųjų paskirstymas vienu kirčiu panaikina visus šiuos 
pašalinius veiksnius. Kai tiriamieji paskirstomi atsitiktinai, kiekvienas žmo- 
gus turi vienodą galimybę žiūrėti smurtines laidas arba jų nežiūrėti. Tad visi 
įmanomi abiejų grupių dalyvių požymiai — šeimyninė padėtis, intelektas, iš- 
silavinimas, pradinis agresyvumas — vidutiniškai turėtų būti maždaug tokie 
patys. Pavyzdžiui, vienoda tikimybė, kad abiejose grupėse bus aukšto inte- 
lekto žmonių. Kadangi atsitiktinai paskirstant tiriamuosius sukuriamos ek- 
vivalentiškos grupės, bet koks agresyvumo skirtumas tarp šių dviejų grupių 
narių privalo būti kažkaip susijęs su vieninteliu šių grupių skirtumu - ar jų 
nariai žiūrėjo smurto vaizdus, ar jų nežiūrėjo (žr. 1.6 paveikslą). 

1.1 LENTELĖ. Koreliacinių ir eksperimentinių tyrimų požymiai 


Ar galima dalyvius 


paskirstyti atsitiktinai? kintamasis 


Ar anksti subręstantys vaikai Ne > koreliacinis 


labiau pasitiki savimi? 


Kada studentai išmoksta daugiau: Taip > eksperimentinis 


naudodamiesi internetu 

ar mokydamiesi auditorijoje 

Ar pagal mokyklos pažymius galima Ne > koreliacinis 
prognozuoti profesinę sėkmę? 


Ar žaidžiant smurtinius žaidimus Taip > eksperimentinis 


padidėja agresyvumas? 
Ar žiūrėti komediją vieniems (Jūs atsakykite) 
linksmiau nei žiūrėti kartu su kitais? 


Ar didesnes pajamas gaunančių Žmonių (Jūs atsakykite) 


savivertė yra stipresnė? 


Eksperimento etika 


Mūsų pavyzdys apie TV laidų poveikį parodo, kad atliekant kai kuriuos eks- 
perimentus būtina laikytis etikos. Socialiniai psichologai neturėtų tai pačiai 
vaikų grupei ilgai rodyti brutalaus smurto. Reikėtų tik trumpam pakeisti so- 
cialinę patirtį ir užfiksuoti pokyčius. Kartais eksperimentas būna nežalingas, 
netgi malonus patyrimas, kuriam dalyviai sąmoningai pritaria. Tačiau kar- 
tais mokslininkai atsiduria prie ribos, kai skirtumas tarp nežalingo ir rizi- 
kingo yra neaiškus. 

Kurdami intensyvaus mąstymo bei emocijų reikalaujančius eksperimen- 
tus, socialiniai psichologai dažnai rizikuoja šią ribą peržengti. Eksperimen- 
tuose neprivalo būti to, ką Elliotas Aronsonas, Marilynn Brewer ir Mernillas 
Carlsmithas (1985) vadina kasdieniu realizmu. Tai, kas vyksta laboratori- 
joje (pavyzdžiui, elektros šoko panaudojimas tiriant agresyvumą), neprivalo 
turėti atitikmens kasdienybėje. Daugeliui mokslininkų ši realizmo rūšis yra 


KAS MATUOJAMA 


Agresyvumas 


Agresyvumas 


Nepriklausomas 


Užsirašyti į kursą per 
internetą ar auditorijoje 


Žaisti smurtinius ar 
nesmurtinius žaidimus 


Priklausomas 
kintamasis 


Išmokimas 


Agresyvumas 


kasdienis realizmas 
(mundane realism) 
Eksperimento paviršinis 
panašumas į kasdienes 
situacijas. 


1.6 PAVEIKSLAS 
Atsitiktinis tiriamųjų 
paskirstymas 


Eksperimentai, kai Žmonės 
atsitiktinai paskiriami arba 
į eksperimentinę, arba į 
kontrolinę (kurioje neekspe- 
rimentuojama) grupę. Tai 
suteikia tyrėjui pasitikėjimo, 
kad bet kuriuos vėlesnius 
skirtumus kažkaip sukėlė 
eksperimentinis poveikis. 

eksperimento realizmas 
(experimental realism) 
Dalyvių įsitraukimas į 
eksperimentą. 


apgaulė 

(deception) 

Tyrimo situacija, kai dalyviai 
neteisingai informuojami apie 
tyrimo metodus ir tikslus arba 
yra apgaudinėjami. 


reikiamos savybės 
(demand characteristics) 
Ženklai, signalizuojantys 
eksperimento dalyviui, 
kokio elgesio iš jo tikimasi. 


informuotas sutikimas 
(informed consent) 

Etinis principas, reikalaujantis 
pasakyti tyrimo dalyviams tiek, 
kad jie galėtų spręsti, 

ar dalyvauti eksperimente. 


kasdieniška ir nesvarbi. Tačiau eksperimentuotojas turėtų remtis eksperimen- 
to realizmu, skatinančiu eksperimento dalyvius įsitraukti į veiksmą. Ekspe- 
rimentuotojai nenori, kad žmonės sąmoningai apsimetinėtų arba nuobodžiau- 
tų; jie nori išprovokuoti realius psichologinius procesus. Pavyzdžiui, prie- 
varta pasirinkti, ar sukelti kam nors intensyvų, ar švelnų elektros šoką, gali 
būti realistinis agresyvumo matas. Praktiškai jis imituoja realų agresyvumą. 
Kad pavyktų sukurti eksperimento realizmą, kartais tenka apgauti žmo- 
nes, pateikiant jiems įtikinamą legendą. Jei gretimame kambaryje esančiam 
žmogui iš tiesų nėra sukeliamas elektros šokas, eksperimentuotojas nenori, 
kad eksperimento dalyviai tai žinotų (išnyktų eksperimento realizmas). Tad 
siekiant tiesos efekto maždaug trečdalyje socialinių psichologinių tyrimų (nors 
šis skaičius mažėja) naudota apgaulė (Korn ir Nicks, 1993; Vitelli, 1988). 
Eksperimentuotojai taip pat stengiasi neatskleisti savo prognozių, kad 
eksperimento dalyviai, uoliai stengdamiesi būti „gerais subjektais“, nedary- 
tų vien tik to, ko 1š jų tikimasi, arba iš užsispyrimo nesielgtų priešingai. To- 
dėl nenuostabu, teigia ukrainietis profesorius Anatoly Koladny, kad atlikus 
apklausą apie religingumą, 1990 m., kai religija buvo valstybės persekioja- 
ma, tik 15 procentų Ukrainos respondentų pareiškė buvę tikintys, bet 70 pro- 
centų respondentų — kad buvo tikintys pokomunistiniais 1997 metais (Niel- 
sen, 1998). Pageidaujamus atsakymus gali išprovokuoti ir tyrėjo Žodžiai, ir 
subtilūs balso niuansai. Norint iki minimumo sumažinti šias reikiamas sa- 
vybes — ženklus, kurie tarsi „reikalauja“ tam tikro elgesio —- eksperimentuo- 
tojai paprastai standartizuoja savo nurodymus arba pateikia juos kompiuteriu. 
Tyrėjams dažnai tenka savotiškai balansuoti, kad sukurtų patraukiančius, 
tačiau tuo pat metu etiškus eksperimentus. Žinodami, kad kažkam sukeliate 
skausmą arba jausdami stiprų socialinį spaudimą, kurio tikslas — pamatyti, 
ar pakeisite savo nuomonę arba elgseną, galite pajusti diskomfortą. Tokie 
eksperimentai kelia seną kaip pasaulis klausimą, ar tikslas pateisina priemo- 
nes. Socialinių psichologų apgaulės, palyginti su daugeliu realiame gyveni- 
me patiriamų klaidinimų ar netgi su televizijos laidų „slapta kamera“ arba 
„realybės šou“ pokštais, paprastai būna trumpalaikės ir švelnios. Ir vis dėl- 
to: ar gautos Žinios pateisina Žmonių apgaudinėjimą bei sukeltą graužatį? 
Universitetų etikos komitetai dabar peržiūri socialinius psichologinius tyri- 
mus, siekdami užtikrinti, kad jų metu su žmonėmis būtų elgiamasi huma- 
niškai. Amerikos psichologų asociacijos (2002), Kanados psichologų aso- 
ciacijos (2000) 1r Britų psichologų asociacijos (2000) sukurti etikos princi- 
pai verčia tyrėjus: 
e Pakankamai informuoti potencialius dalyvius apie eksperimentą, kad gautų 
informuotą sutikimą. 
e Sakyti tiesą. Apgaulę naudoti tik tada, jei ji būtina ir pateisinama reikš- 
mingu tikslu, o ne dėl to, kad būtų sukurti „aspektai, skatinantys tiria- 
mųjų norą dalyvauti“. 

e Nekenkti žmonėms ir nesukelti jiems diskomforto. 
e Konfidencialiai elgtis su informacija apie eksperimento dalyvius. 


e Ataskaita dalyviams. Eksperimentą baigus, išsamiai viską paaiškinti, taip 
pat ir apgaulę, jei ji buvo. Vienintelis atvejis, kai taikytina šios taisyklės 
išimtis, — jei grįžtamasis ryšys verstų dalyvius krimstis, tarkime, supra- 
tus, kad jie buvo kvaili arba žiaurūs. 


Eksperimentuotojas turėtų pasakyti pakankamai ir būti dėmesingas, kad 
žmonės, išeidami iš laboratorijos, jaustųsi bent jau ne blogiau nei prieš atei- 
dami į ją. O dar geriau, jei dalyviai pasijustų atlyginti, kažką nauja sužinoję 
apie psichologinių tyrimų pobūdį. Kai elgiamasi pagarbiai, tik nedaugelis da- 
lyvių būna nepatenkinti dėl patirtos apgaulės (Epley ir Huff, 1998; Kimmel, 
1998). Iš tiesų, sako socialinės psichologijos gynėjai, kur kas didesnį neri- 
mą bei įtampą kelia profesoriai, egzaminuodami ir grąžindami ištaisytus dar- 
bus, nei eksperimentus atliekantys mokslininkai. 


Laboratorinių tyrimų apibendrinimas 
ir pritaikymas gyvenime 


Kaip rodo vaikų, televizijos ir smurto tyrimai, socialinė psichologija kasdienę 
patirtį supina su laboratorine analize. Šioje knygoje mes darysime tą patį — 
daugiausia naudosimės laboratorinių tyrimų išvadomis ir kasdienio gyveni- 
mo pavyzdžiais. Socialinė psichologija demonstruoja normalią laboratorinių 
tyrimų ir kasdienio gyvenimo sąveiką. Kasdienės patirties padiktuotos nuo- 
jautos dažnai paskatina atlikti laboratorinius tyrimus, kurie padeda mums gi- 
liau suvokti savo potyrius. 

Šią sąveiką atskleidė televizijos žiūrėjimo eksperimentas su vaikais. Tai, 
ką stebime kasdien, paskatino eksperimentinius tyrimus. Su gautais rezulta- 
tais buvo supažindinti atsakingi televizijos programų ir valstybinės politi- 
kos formuotojai. Televizijos poveikio duomenys - juose apibendrintos ir na- 
tūroje, ir laboratorijoje gautos išvados — tinka ir daugelio kitų sričių, tarp jų 
pagalbos, vadovavimo stiliaus, depresijos ir saviveiksmingumo, tyrimams. 
Laboratorijoje atrandami efektai yra tarsi veidrodinis realybės atspindys. „La- 
boratorinė psichologija apskritai yra pateikusi psichologines tiesas, o ne ba- 
nalybes“, — tvirtina Craigas Andersonas ir jo kolegos (1999). 

Tačiau apibendrindami laboratorinių tyrimų duomenis ir taikydami juos 
realiame gyvenime privalome būti atsargūs. Nors laboratorijoje atsiskleidžia 
svarbiausia žmogaus gyvenimo dinamika, ji vis dėlto yra supaprastinta, kon- 
troliuojama realybė. Laboratorinis eksperimentas mums pasako, kokio efek- 
to galime tikėtis iš kintamojo X, jei visi kiti aspektai nekinta, tuo tarpu rea- 
liame gyvenime šitaip niekada nebūna. Be to, kaip vėliau pamatysite, dau- 

ataskaita 

(debriefing) 

Tyrimo paaiškinimas 

jo dalyviams, pasibaigus 
eksperimentui. Paprastai 
pasakoma apie apgaulę, jei ji 
buvo, ir klausiama dalyvių, ką jie 
suprato, kaip jaučiasi. 


00 


ĮŽANGA 


gelyje eksperimentų dalyvauja universitetų studentai. Nors dėl to galbūt leng- 
viau tapatintis su jais, vargu ar studentai yra atsitiktinė imtis visos Žmonijos 
požiūriu. Ar gautume panašius rezultatus eksperimentuodami su skirtingo am- 
žiaus, išsilavinimo ir kultūrų žmonėmis - į šį klausimą neatsakyta. 

Kad ir kaip būtų, žmonių mąstymo bei kitų savybių (pavyzdžiui, nuosta- 
tų) turinys ir jų mąstymo bei veiksmų procesas (pavyzdžiui, nuostatų povei- 
kis elgesiui ir atvirkščiai) yra skirtingi. Kultūrinius skirtumus labiau išreiškia 
turinys nei procesas. Įvairių kultūrų žmonės gali būti skirtingos nuomonės, 
tačiau ją susikuria panašiais būdais. Panagrinėkime štai tokius pavyzdžius: 


e Remiantis apklausomis, Puerto Riko aukštųjų mokyklų studentai jaučia- 
si vienišesni nei jų kolegos JAV. Tačiau abiejose kultūrose vienišumo dė- 
menys yra beveik tie patys: drovumas, gyvenimo tikslo neapibrėžtumas, 
žema savivertė (Jones ir kiti, 1985). 


e Etninės grupės skiriasi pagal pažangumą ir nusikalstamumą, tačiau šie skir- 
tumai tėra „paviršiniai“, teigia Davidas Rowe su kolegomis (1994). Kaip 
šeimos struktūra, bendraamžių įtaka ir tėvų išsilavinimas leidžia progno- 
zuoti pažangumą ar nusikalstamumą vienos etninės grupės mastu, taip bus 
ir kitose grupėse. 


Mūsų elgsena gali skirtis, tačiau ją veikia tos pačios socialinės aplinkybės. 


APIBENDRINIMAS 

Tyrimo metodai: kaip tiria socialinė psichologija 

e Remiantis spėjimais bei išvadomis, kuriamos socialinės psichologijos teorijos. Gera teorija išgry- 
nina faktus, paversdama juos trumpu pagrįstų pagrindinių teiginių sąrašu. Šiais teiginiais galime 
vadovautis, kai reikia patvirtinti ar modifikuoti teoriją, suformuluoti naują mokslinio tyrimo temą ar 
pasiūlyti praktinį teorijos taikymo aspektą. 

e Didžioji dalis socialinių psichologinių tyrimų yra arba koreliaciniai, arba eksperimentiniai. Korelia- 
ciniai tyrimai, kurie kartais atliekami taikant sistemingas apklausas, atskleidžia ryšį tarp kintamų- 
jų, pavyzdžiui, tarp išsilavinimo ir pajamų dydžio. Naudinga žinoti, kad du dalykai susiję tarpusa- 
vyje, tačiau retai kada aišku, kuris jų yra kito priežastis. 

e Tirdami priežastį ir pasekmę, socialiniai psichologai, kiek leidžia galimybės, atlieka eksperimen- 
tus. Sukurdami miniatiūrinę kontroliuojamą realybę, eksperimentuotojai gali keisti situacijas ir 
išsiaiškinti, kaip jos, pavieniui ar kartu, veikia elgseną. Suformuojamos dvi atsitiktinai atrinktų 
asmenų grupės - eksperimentinė ir kontrolinė. Pirmoji patiria eksperimentinį poveikį, antroji - ne. 
Tada bet kokį eksperimento metu atsiradusį skirtumą tarp šių dviejų grupių galime priskirti nepri- 
klausomam kintamajam (žr. 1.7 paveikslą). 

e Kartais eksperimentuodami socialiniai psichologai surežisuoja situacijas, kurios išprovokuoja da- 
lyvių emocijas. Tą darydami jie privalo vadovautis profesine etika, pavyzdžiui, gauti informuotą 
tiriamųjų sutikimą, jiems nepakenkti, o eksperimentą baigus atskleisti apgaulę, jei ji laikinai buvo 
naudojama. Laboratoriniai eksperimentai socialiniams psichologams leidžia patikrinti įvairias idėjas 
ir vėliau taikyti jas kaip pradinius teiginius bei išvadas. 

TYRIMO METODAI 


KORELIACINIS EKSPERIMENTINIS 


Privalumai Trūkumai Privalumai Trūkumai 
Dažnai atliekamas Ne visada aiškus Kontroliuojant E, Dažnai naudojama 

tant tiriamuosius, aplinka 
galima tirti priežas- 

Post scriptum: 
kodėl aš parašiau šią knygą 

Šioje knygoje su džiaugsmu pateikiu jums efektyvius, aiškiai suformuluo- 
tus socialinės psichologijos principus, ir viliuosi, kad juos taip pat su džiaugs- 
mu priimsite. Esu įsitikinęs, kad šie principai praplės jūsų protą ir praturtins 
gyvenimą. Jei perskaičius šią knygą jūsų kritinis mąstymas taps aštresnis ir 
jūs geriau suprasite, kaip ir kodėl vieni kitus veikiame, kodėl mes vienus 
mylime, padedame jiems, o kitų neapkenčiame ir jiems kenkiame - aš kaip 
autorius būsiu patenkintas, o jūs, tikiuosi, būsite patenkinti kaip skaitytojai. 

Turiu vilties, kad rašau sutramdęs aistrą, žinodamas, kad daugelis skai- 
tytojų šiuo metu bando apibrėžti savo gyvenimo tikslą, tapatumą, vertybes 
bei nuostatas. Rašytojas Chaimas Potokas prisimena, kaip mama jį ragino 
atsisakyti rašymo: „Tapk neurochirurgu. Tada tu daugeliui žmonių išgelbės1 
gyvybę ir uždirbsi kur kas daugiau pinigų“. Potokas atsakė: „Mama, aš ne- 
noriu gelbėti žmonių gyvybių; aš noriu jiems parodyti, kaip reikia gyventi 
šiandien“ (cituojama iš Peterson, 1992, p. 47). 

Daugelį mūsų, psichologijos dėstytojų, rašyti skatina ne tik noras „dalin- 
ti už dyką“ psichologijos Žinias, bet ir padėti žmonėms gyventi geriau — 1š- 
mintingiau, prasmingiau, jausmingiau. Šiuo požiūriu mes esame panašūs į 
kitų sričių dėstytojus bei kitų knygų autorius. „Kodėl mes rašome? — klau- 
sia teologas Robertas McAfee Brownas. — Aš tvirtinu, kad labiau nei bet koks 
atlyginimas... rašyti mus skatina noras kažką pakeisti. Mes rašome, nes esa- 
me [įsitikinę], jog galime kažką pakeisti. Šis „skirtumas“ gali būti naujas gro- 
žio suvokimas, nauja įžvalga apie save, patirtas džiaugsmas ar sprendimas 
dalyvauti revoliucijoje“ (cituojama iš Marty, 1988). Iš tiesų aš rašau, tikė- 
damasis, kad kritinis mąstymas padės sudrausminti intuiciją, užuojauta su- 
taurins kritiškumą ir iliuziją pakeis supratimas. 


1.7 PAVEIKSLAS 
Du tyrimo metodai: 
koreliacinis ir eksperimentinis 


Kiekvieną skyrių baigiu 
trumpais asmeniniais 
apmąstymais apie socialinės 
psichologijos humaniškumą. 
Kviečiu ir jus pamąstyti. 


Socialinis 
mąstymas 


Šios knygos struktūra atitinka socialinės psichologijos api- 
brėžimą, kad tai yra mokslinis žmonių nuomonių apie kitus 
(pirmoji dalis), įtakos jiems (antroji dalis) ir tarpusavio san- 
tykių (trečioji dalis) tyrimas. Ketvirtojoje dalyje kalbama apie 
tai, kaip moksliniai socialinės psichologijos tyrimai ir teori- 
jos taikomos realiame gyvenime. 


Pirmojoje dalyje aptariamos mokslinės studijos apie tai, kaip 
mes vieni kitus suprantame (dar tai vadinama socialiniu pa- 
žinimu). Kiekvienas skyrius pradedamas keliais svarbiausiais 
klausimais: ar logiškos yra mūsų socialinės nuostatos, aiš- 
kinimai ir įsitikinimai? Ar mūsų įspūdis apie pačius save ir 
kitus apskritai yra tikslus? Kaip formuojasi mūsų socialinis 
mąstymas? Ar jis atsparus tendencingumui bei klaidoms, kaip 
priartinti jį prie realybės? 


Antrajame skyriuje kalbama apie savivokos ir socialinės ap- 
linkos sąveiką. Kaip socialinė aplinka formuoja mūsų tapa- 
tumą? Kaip asmeniniai interesai paveikia mūsų socialinį ver- 
tinimą ir motyvuoja socialinę elgseną? 


Trečiajame skyriuje analizuojami stebinantys, o kartais gana 
juokingi mūsų nuomonių apie socialinę aplinką formavimosi 
būdai. Taip pat perspėjama apie socialinio mąstymo spąstus 
ir patariama, kaip jų išvengti bei išmintingiau mąstyti. 


Ketvirtajame skyriuje nagrinėjami ryšiai tarp mūsų mąsty- 
mo ir veiksmų, tarp nuostatų ir elgsenos: ar mūsų nuostatos 
lemia elgseną? Ar elgsena lemia nuostatas? O gal ši sąveika 
yra abipusė? 


Š socialiniame pasaulyje 


mesio centras ir iliuzijos 
Mokslinių tyrimų išvada. Kai jaudinamės dėl to, kad atrodome 


susijaudinę 


avojo Aš samprata: kas aš esu? 

Mūsų pasaulio centras: kaip mes suvokiame save 
Socialinio Aš raida 

„Aš“ ir kultūra 

Ką slepia moksliniai tyrimai. Hazel Markus apie kultūrinę 
psichologiją 

Savęs pažinimas 

Mokslinių tyrimų išvada .Sąmoningos valios iliuzija 


a 


avęs vertinimas 

Savęs vertinimo motyvacija 

Tamsioji savęs vertinimo pusė 

uvokiama savikontrolė 

Saviveiksmingumas 

Kontrolės pobūdis 

Išmoktas bejėgiškumas versus apsisprendimas 


ališkas palankumas sau 

Teigiamų ir neigiamų įvykių aiškinimas 

Ar mes visi galime būti geresni už vidutiniokus? 

Atkreipkime dėmesį. Šališkas palankumas sau - kaip aš myliu 
save? Leiskite suskaičiuoti būdus 

Nepagrįstas optimizmas 

Tariamas vienodumas ir išskirtinumas 

Kas yra šališkas palankumas sau 

Mintys apie savęs vertinimą ir šališką palankumą sau 
risistatymas 

Tariamas kuklumas 

Savęs menkinimas 

Įspūdžio valdymas 

ost scriptum: dvejopa tiesa — išdidumo pavojai, teigiamo 
ąstymo galia 


„Yra trys ypatingi dalykai: 
plienas, deimantas 
ir savęs pažinimas.“ 

Benjamin Franklin 


dėmesio centro efektas 
(spotlight effect) 

Klaidingas įsitikinimas, 

kad kiti yra itin dėmesingi 
mūsų išvaizdai bei elgsenai. 


permatomumo iliuzija 
(illusion of transparency) 
Iliuzija, kad kiti gali lengvai 
pastebėti mūsų slepiamas 
emocijas. 


K 1ekvienas esame savo pasaulio centras. Kasdien mūsų savasis Aš 
susiduria su iššūkiais. 

Asmeninis pavyzdys: jei pablogėjo jūsų rega, su šia problema kovojate 
nešiodami arba akinius, arba kontaktinius lęšius. Jei pablogėjo klausa, bū- 
siu teisus trim atvejais iš keturių, kad šios problemos jūs neišsprendėte — ne- 
sinaudojate klausos aparatu. Kadangi mano paties klausa nusilpusi, visada 
stebėjausi šiuo prieštaringumu. Kodėl tie, kuriems sutrikusi klausa, išskyrus 
labai silpnai girdinčius, klausos aparato nelaiko „akiniais ausims“? 

Amerikiečiai iš dalies gali pasiteisinti sakydami, kad klausos aparatai yra 
brangesni. Tačiau netgi Didžiojoje Britanijoje ir Australijoje, kur jais aprū- 
pina nacionalinės sveikatos apsaugos sistemos, daugelis neprigirdinčių jais 
nesinaudoja. Dėl savo įvaizdžio — mes esame rūšis, išleidžianti milijardus 
plaukų dažams, dantų balikliams ir plastinėms operacijoms, — nenorime, kad 
kas nors pagalvotų (o siaube!), jog mūsų klausa nėra tobula arba kad mes 
senstame. 

Tačiau ar 1š tiesų kam nors rūpi, kad man iš ausies kyšo mažytis daikčiu- 
kas? Gal jie taip susidomėję savimi, kad manęs net nepastebi? Ar šnekučiuo- 
jantis mano pablogėjusi klausa (be klausos aparato) nebūtų labiau pastebi- 
ma nei klausos aparatas? 


Dėmesio centras ir iliuzijos 


Susitelkę į save, mes pervertiname kitų dėmesį mums. Dėmesio centro efek- 
tas reiškia, kad esame linkę matyti save scenos centre, todėl intuityviai per- 
vertiname, kiek kitų žmonių dėmesio tenka mums. 

Thomas Gilovichas, Victoria Medvec ir Kennethas Savitsky (2000) atli- 
ko dėmesio centro efekto tyrimą. Jie paprašė Kornelio universiteto studentų 
prieš įeinant į patalpą, kurioje buvo kiti studentai, apsivilkti marškinėlius su 
pribloškiančiu atvaizdu. Šiuos marškinėlius apsivilkę drovūs studentai spė- 
jo, kad beveik pusė bendraamžių juos pastebės. O iš tiesų pastebėjo tik 23 
procentai studentų. 

Tai, kas tinka pasakyti apie mūsų keistokus rūbus, negražius plaukus, klau- 
sos aparatus, galioja ir mūsų emocijoms: nerimui, dirglumui, pasibjaurėjimui, 
apgavystėms ar žavėjimuisi (Gilovich ir kiti, 1998). Aiškiai suvokdami savo 
emocijas, mes dažnai susikuriame permatomumo iliuziją. Jei jaučiamės lai- 
mingi, tą būtinai išduoda mūsų veidas, ir mes manome, kad kiti pastebės. O 
iš tiesų esame kur kas labiau „nepermatomi“ nei įsivaizduojame. 

Mes taip pat pervertiname savo socialinių nesėkmių bei apsirikimų aki- 
vaizdumą. Kai netyčia įjungiame bibliotekos apsaugos sistemą ar susivokia- 
me, kad esame vienintelis svečias, į vakarienę atėjęs be dovanos šeiminin- 
kui, galime sutrikti („visi galvoja, kad aš esu bukagalvis“). Tačiau tyrimai 
rodo, kad kiti mūsų nerimo priežasties dažniausiai nepastebi ar greitai pa- 
miršta (Savitsky ir kiti, 2001). 

Dėmesio centro efektas ir su juo susijusi permatomumo iliuzija tėra tik 
du iš daugelio pavyzdžių, kaip vyksta savasties ir mus supančio socialinio 
pasaulio sąveikos. Štai daugiau jų: 


e Socialinė aplinka daro įtaką mūsų savimonei. Lygindami save su kito- 
mis kultūromis, rasėmis ar kita lytimi, pastebime savo skirtumus ir ap- 
linkinių reakcijas į šiuos skirtumus. Tą dieną, kai rašiau šiuos žodžius, 
mano tik ką iš Nepalo sugrįžęs draugas, baltaodis amerikietis, papasako- 
jo, kad gyvendamas kaimelyje jis drovėjosi, jog yra baltasis; po valan- 
dos mano draugė juodaodė amerikietė papasakojo, kad būdama Afrikoje 
drovėjosi, jog yra amerikietė. 


e Egoizmas veikia mūsų nuomones. Mes nesame objektyvūs, nešališki įvy- 
kių vertintojai. Kai artimuose — vedybiniuose — ryšiuose kyla problemos, 
atsakomybę už jas dažniau primetame savo partneriui. Tik nedaugelis iš- 
siskyrusių kaltina save. Kai namuose, darbe ar žaisdami patiriame sėk- 
mę, manome, jog esame to verti. Varžydamiesi dėl premijų mokslininkai 
retai kada per mažai vertina savo indėlį. Kai 1923 metais Frederickas Ban- 
tingas ir Johnas MacLeodas gavo Nobelio premiją už insulino atradimą, 
Bantingas pareiškė, jog laboratorijos vadovas MacLeodas daugiau truk- 
dė nei prisidėjo. MacLeodas, kalbėdamas apie šį atradimą, nepaminėda- 
vo Bantingo (Ross, 1981). 

e Rūpestis dėl savęs motyvuoja mūsų socialinę elgseną. Mūsų veiksmai daž- 
nai būna strateginiai. Norėdami sudaryti teigiamą įspūdį, žmonės kanki- 
nasi dėl savo išvaizdos (net jei rūbai ir menki netobulumai pastebimi ma- 
žiau nei manome, išorinis patrauklumas apskritai, kaip vėliau pamatysi- 
me, turi reikšmės). Kaip ir įžvalgūs politikai, mes stebime kitų Žmonių 
lūkesčius bei elgseną ir atitinkamai modeliuojame savąją. Rūpinimasis sa- 
vo įvaizdžiu turi didelės įtakos mūsų elgsenai. 

e Socialiniai santykiai padeda apibrėžti savąjį Aš. Susan Andersen ir Se- 
rena Chen (2002) atkreipia dėmesį į tai, kad skirtingi santykiai lemia skir- 
tingą saviraišką. Mes galime būti vienokie, bendraudami su mama, kito- 
kie — su draugais ir dar kitokie — su dėstytojais. Nuomonė apie save pri- 
klauso nuo to, su kuo mes tuo metu bendraujame. 


Kaip matome iš šių pavyzdžių, tarp mūsų ir kitų žmonių vyksta abipu- 
siai mainai. Nuo to, ką mes apie save galvojame ir ką sau jaučiame, priklau- 

mokslinių tyrimų išvada 


Kai jaudinamės dėl to, kad atrodome susijaudinę 


Ar kada nors drovėjotės, bendraudami su jums patinkančiu as- 
meniu, ir nerimavote, kad jūsų drovumas labai pastebimas? O 
gal kada drebėjote, kalbėdami prieš auditoriją, ir manėte, kad vi- 
si tai mato? 

Kennethas Savitsky ir Thomas Gilovichas (2003) iš savo ir 
kitų mokslininkų tyrimų žinojo, kad žmonės pervertina savo vidi- 
nių būsenų „akivaizdumą“. Žmonės, paprašyti meluoti, mano, kad 
kiti pastebės jų apgavystę - juk tai taip akivaizdu. Paprašyti pa- 
ragauti bjauraus skonio gėrimo mano, kad visi pastebi jų pasi- 
bjaurėjimą, kurį jie vos gali nuslėpti. 

Daugelis žmonių, kuriems reikia perskaityti pranešimą klasėje 
ar prieš auditoriją, teigia nerimaujantys ne tik dėl pranešimo, bet ir 
dėl to, kad visi matys jų nerimą. Jei skaitant pranešimą virpa keliai 
ir dreba rankos, įsitikinimas, kad visi tai pastebi, gali peraugti į ilga- 
laikį nerimą. Tai panašu į nemigos baimę, kuri neleidžia užmigti, ar 
į nerimą dėl mikčiojimo, kuris sustiprina mikčiojimą. (Aš pats mik- 
čiojau ir lankiau kalbos terapijos užsiėmimus, todėl Žinau.) 

Savitsky ir Gilovichas domėjosi, ar „permatomumo iliuzija“ 
būdinga nepatyrusiems oratoriams ir ar tai gali sugadinti jų pasi- 
rodymus. Norėdami tai sužinoti, jie į savo laboratoriją poromis 
pakvietė 40 Kornelio universiteto studentų. Vienas iš jų stovėda- 
vo ant pakylos, o kitas sėdėdavo. Savitsky pasiūlydavo temą, pa- 
vyzdžiui, „Geriausi ir blogiausi dalykai mūsų gyvenime“, ir papra- 
šydavo stovinčio dalyvio kalbėti šia tema 3 minutes. Tada daly- 
viai apsikeisdavo vietomis ir kitas asmuo 3 minutes ekspromtu 
kalbėdavo kita tema. Vėliau jie vertindavo, ar labai susijaudinę 
jie patys atrodė kalbėdami (nuo 0 - visiškai ramus iki 10 - labai 
susijaudinęs), ir ar kitas asmuo atrodė susijaudinęs. 

Kokie buvo rezultatai? Apie save žmonės manė, kad atrodė 
labiau susijaudinę (vidutiniškai 6,65), negu vertino jų partneriai 
(5,25). Skirtumas pakankamas, kad būtų statistiškai reikšmingas 
(nepanašu, kad toks skirtumas šioje tiriamųjų imtyje būtų atsira- 
dęs dėl atsitiktinės variacijos). 27 iš 40 tyrimo dalyvių (68 proc.) 
manė, kad jie atrodė labiau susijaudinę negu partneriai. 

Norėdami įsitikinti duomenų patikimumu, Savitsky ir Gilovi- 
chas pakartojo savo eksperimentus. Jie paprašė eksperimento 
dalyvių kalbėti prieš pasyvią auditoriją, kuri nesijaudino, nes jiems 
nereikėjo kalbėti. Bet ir vėl kalbėjusieji pervertino savo susijaudi- 
nimo matomumą. 

Vėliau Savitsky ir Gilovichas svarstė: jei oratoriams būtų pa- 
sakyta, kad jų susijaudinimas nepastebimas, gal tai padėtų jiems 


atsipalaiduoti ir geriau pasirodyti. | laboratoriją jie pasikvietė dar 
77 Karnegio universiteto studentus ir po 5 minučių pasirengimo 
paprašė jų tris minutes kalbėti apie tarprasinius santykius univer- 
sitete. Kalba buvo įrašinėjama į vaizdo juostą. Vienos grupės na- 
riams (kontrolinės sąlygos) nebuvo duota daugiau jokių nurody- 
mų. Kita - eksperimentinė - grupė buvo padalyta pusiau. Visiems 
šios grupės nariams buvo pasakyta: „Tikriausiai nerimaujate. Tai 
visiškai natūralu...“ Jiems buvo paaiškinta, kad žmonės jaudina- 
si, kaip seksis kalbėti, ir kad visi matys, kokie jie susijaudinę. Pu- 
sei jų (nuraminimo sąlygos) dar buvo pasakyta: „Nereikia jaudin- 
tis dėl to, ką kiti pagalvos... Verčiau atsipalaiduokite ir pasistenki- 
te gerai pasirodyti. Jei susijaudinsite, nepradėkite dėl to nerimauti“. 
Kitai pusei grupės (žinojimo sąlygos) buvo paaiškinta permato- 
mumo iliuzija: „Tyrimais įrodyta, kad auditorija nepastebi jūsų su- 
sijaudinimo taip labai, kaip jums atrodo... Kalbantieji mano, kad 
visi mato jų susijaudinimą, bet iš tikrųjų taip nėra... Turėdami tai 
galvoje, atsipalaiduokite ir pasistenkite gerai pasirodyti. Jei susi- 
jaudinsite, žinokite, kad tik jūs tai pastebite“. 

Po pasisakymo dalyviai vertino savo kalbos kokybę ir susi- 
jaudinimo lygį (šį kartą 7 balų skalėje). Juos vertino ir stebėjusieji 
pasisakymą. 2.1 lentelėje matome, kad supažindintieji su permato- 
mumo iliuzija geriau vertino savo kalbą ir pasirodymą negu tie, 
kurie kalbėjo kontrolinėmis sąlygomis ar buvo nuraminti. Dar dau- 
giau, stebėtojų vertinimai sutapo su kalbėjusiojo savęs vertinimu. 

Taigi kitą kartą, kai jaudinsitės dėl to, kad kitiems atrodote 
susijaudinę, prisiminkite šių eksperimentų išvadą; kiti Žmonės pa- 
stebi mažiau negu jums atrodo. 


2.1 LENTELĖ. Vidutiniai pasisakymo vertinimo balai 
(kalbėtojų ir stebėtojų akimis) nuo 1 iki 7 


Kontrolinės Nuraminimo Žinojimo 


Vertinimo tipas sąlygos sąlygos sąlygos 
Kalbėtojo savęs vertinimas 

Kalbos kokybė 3,04 2,83 3,50* 
Atsipalaidavimas 3,35 2,69 4,20* 
Stebėtojo vertinimas 

Kalbos kokybė 3,50 3,62 4,23* 
Santūrumas 3,90 3,94 4,65* 


* Kiekvienas iš šių rezultatų statistiškai smarkiai skiriasi 
nuo rezultatų kontrolinėmis ir nuraminimo sąlygomis. 

so, kaip mes interpretuojame įvykius, kaip juos prisimename ir kaip reaguo- 
jame į aplinkinius. Savo ruožtu kiti žmonės padeda mums geriau suvokti save. 

Dėl šių priežasčių nė viena psichologijos tema šiandien nėra labiau tyri- 
nėjama nei savasis Aš. 2005 metais internetinio psichologijos tyrimų archy- 
vo „PsycINFO“ knygų bei straipsnių santraukose sąvoka savasis Aš buvo 
paminėta 13 580 kartų — devynis kartus daugiau nei 1970 metais. Savęs su- 
pratimas rikiuoja mūsų mintis, jausmus ir veiksmus. Jis padeda prisiminti 
praeitį, įvertinti dabartį ir prognozuoti ateitį — ir taip prisitaikyti. 

Tolimesniuose skyriuose pamatysime, kiek daug mūsų poelgių (daugiau 
negu man atrodė) kontroliuojami ne sąmoningai, o automatiškai. Tačiau sa- 
vasis Aš lemia ilgalaikį planavimą, tikslų iškėlimą ir susivaldymą. Jis įsi- 
vaizduoja alternatyvas, lygina save su kitais, valdo reputaciją ir santykius. 
Be to, kaip pastebėjo Markas Leary (2004), savasis Aš kartais gali būti kliūtis, 
siekiant gyvenimo pilnatvės. Religinė meditacija praktikuojama norint atsi- 
kratyti nuolatinio egocentrinio susirūpinimo, nuraminant savąjį Aš, mažinant 
potraukį materialiems malonumams, nukreipiant jį kita kryptimi. Psicholo- 
gas Jonathanas Haidtas (2006) priduria: „Visur ir visada mistika skatina sa- 
vojo Aš praradimą, susiliejimą su kažkuo didesniu“. 

Toliau šiame skyriuje apžvelgsime savojo Aš sampratą (kaip mes supran- 
tame save) ir savojo Aš išraišką (kokiu būdu savęs supratimas veikia mūsų 
nuostatas bei veiksmus). 


APIBENDRINIMAS 
Dėmesio centras ir iliuzijos 


e Susirūpinę tuo, kokį įspūdį darome kitiems, esame linkę tikėti, kad kiti kreipia į mus daugiau 
dėmesio negu iš tikrųjų yra (dėmesio centro efektas). | 

e Taip pat esame linkę tikėti, kad mūsų emocijos yra akivaizdesnės negu iš tikrųjų (permatomumo 
iliuzija). 


Savojo Aš samprata: kas aš esu? 


Kad ir ką mes darytume artimiausius aštuoniasdešimt metų šiame pasauliniame erdvėlaivyje, 
ką sumanytume ir sukurtume, su kuo susipažintume ir sveikintumės, viską perfiltruosime per 
save. Kaip ir ar tiksliai mes save pažįstame? Kas nulemia savojo Aš sampratą? 

Kadangi esate unikali ir sudėtinga būtybė, sakinį „Aš esu 
galite užbaigti labai įvairiai. (Kokius penkis atsakymų variantus galėtumėte 
pateikti?) Šių atsakymų visuma apibrėžia jūsų savojo Aš sampratą. 


Mūsų pasaulio centras: kaip mes suvokiame save 


Svarbiausia jūsų dalis yra savasis Aš. Zinote, kas jūs esate, kam priklauso 
šita ranka, kieno prisiminimus ir patirtį išgyvenate. 


„Niekas taip nedomina žmonių 

kaip žmonės. Be to, daugumai 
žmonių pats įdomiausias 

asmuo yra jis pats.“ 

Roy F. Baumeister, 

The Self in Social Psychology, 

1999 

(„Savasis Aš socialinėje 

psichologijoje“) 


savojo Aš samprata 
(self-concept) 

Žmogaus atsakymai į klausimą 
„Kas aš esu?“ 

Aš schema 

(self-schema) 

Nuomonė apie save, kuri tvarko 
ir nukreipia su mumis susijusios 
informacijos apdorojimą. 


nuorodos į save efektas 
(self-reference effect) 
Tendencija veiksmingai apdoroti 
ir lengvai prisiminti informaciją, 
susijusią Su pačiu savimi. 


Norėdami suprasti, iš kur kyla savojo Aš pojūtis, neurologai tiria smege- 
nų veiklą, nuo kurios priklauso savivoka. Kai kurie tyrimai rodo, kad svar- 
bų vaidmenį čia atlieka dešinysis smegenų pusrutulis. Suleiskite anestetikų 
į kairiąją miego arteriją, ir dešinysis pusrutulis „„užmigs“, o jūs tikriausiai 
sunkiai atpažinsite savo veidą. Vienas pacientas, kuriam buvo sužalotas deši- 
nysis pusrutulis, nesuprato, kad kairioji ranka yra jo ir jis gali ją valdyti (Dece- 
ty 1r Sommerville, 2003). Vidurinė priekakčio žievė — neuronų takelis tarp 
smegenų pusrutulių, esantis tuoj pat už akių — atrodo, palaiko savojo Aš po- 
jūtį. Jis būna aktyvesnis, kai mąstote apie save (Zimmer, 2005). Savojo Aš 
sampratos elementai, konkretūs įsitikinimai, kuriais vadovaudamiesi apibrė- 
Žiate save, yra Aš schemos (Markus ir Wurt, 1987). Schemos — tai mintinės 
struktūros, kuriomis vadovaudamiesi mes tvarkome savo pasaulį. Aš sche- 
mos — suvokimas, kad esame atletiški, nutukę, išmintingi ar dar kokie nors 
— daro didelę įtaką mūsų socialinės informacijos apdorojimui. Nuo šių schemų 
priklauso, kaip suvokiame, įsimename bei vertiname ir kitus žmones, ir sa- 
ve. Jei svarbiausią vietą jūsų savojo Aš sampratoje užima sportas (jei viena 
iš jūsų Aš schemų — būti sportininku), tada jūs pastebite kitų Žmonių išvaiz- 
dą ir jų fizinius gebėjimus. Jūs greitai prisimenate su sportu susijusius poty- 
rius ir palankiai sutinkate informaciją, sutampančią su jūsų Aš schema (Kihl- 
strom ir Cantor, 1984). Savojo Aš sampratą sudarančios Aš schemos pade- 
da sisteminti ir atkurti įvairius patyrimus. 


Nuoroda į save 


Panagrinėkime, kokią įtaką atminčiai daro mūsų Aš. Šis reiškinys žinomas 
kaip nuorodos į save efektas: kai informacija yra aktuali savojo Aš sam- 
pratai, mes ją greitai apdorojame ir gerai įsimename (Higgins ir Bargh, 1987; 
Kuiper ir Rogers, 1979; Symons ir Johnson, 1997). Jei mūsų paklausia, ar 
konkretus pasakymas, pavyzdžiui, „mėgstantis bendrauti“, tinka mums api- 
būdinti, vėliau šį posakį prisimename geriau nei tuomet, jei klausiama, ar 
jis tinka apibūdinti kuriam nors kitam žmogui. Jei mūsų paprašo palyginti 
save su apsakymo herojumi, šį herojų mes atsimename geriau. Po dviejų dienų 
iš pokalbio su kuriuo nors žmogumi mes geriausiai prisimename tai, ką jis 
sakė apie mus (Kahan ir Johnson, 1992). Taigi prisiminimų sankaupa apima 
mus labiausiai dominantį objektą — mus pačius. Tai, apie ką galvojame su- 
siedami informaciją su savimi, atsimename geriausiai. 

Nuorodos į save efektas patvirtina pamatinę tiesą: save suvokiame kaip 
pasaulio centrą. Kadangi esame linkę save matyti scenos centre, dažnai per- 
vertiname kitų žmonių dėmesį mums. Paprastai manome, jog esame atsakingi 
net už tuos įvykius, kuriuose atlikome tik nežymų vaidmenį (Fenigstein, 
1984). Spręsdami apie kito žmogaus veiklą ar elgesį dažnai spontaniškai ly- 
giname jį su savimi (Dunning ir Hayes, 1996). Ir jei kalbėdami su kitu žmo- 
gumi išgirstame, kad kažkas paminėjo mūsų vardą, mūsų klausos radaras tą 
pačią akimirką perkelia dėmesį į šį objektą. 

Galimi Aš 

Savojo Aš sampratą sudaro asmeninės schemos, ne tik apibūdinančios, kas 
mes esame dabar, bet ir kuo galime tapti — galimi Aš. Hazel Markus ir jos 
kolegos (Inglehart ir kiti, 1989; Markus ir Nurius, 1986) pastebi, kad galimi 
Aš yra vaizdiniai to, kokie mes svajojame būti — turtingi, liekni, aistringai 
mylimi ir mylintys. Galimą Aš kartais lemia ir baimė, kokiais mes galime 
tapti - neturinčiais darbo, nemylimais, patyrusiais nesėkmę moksle. Šie ga- 
limi Aš motyvuoja mūsų elgesį, iškeldami konkrečius gyvenimo, kurio ilgi- 
mės, tikslus. 


Socialinio Aš raida 


Savojo Aš samprata tapo viena svarbiausių socialinės psichologijos temų, 
nes ji suteikia kryptį mūsų mąstymui ir elgesiui (žr. 2.1 paveikslą). Tačiau 
kas apibrėžia savojo Aš sampratas? Dvynukų tyrimai rodo, kad asmenybė ir 
savojo Aš samprata priklauso nuo genetinių veiksnių, tačiau tam tikras vaid- 
muo tenka ir socialiniam patyrimui. Savojo Aš sampratai daro įtaką: 


mūsų atliekami vaidmenys, 

socialiniai tapatumai, kuriuos susiformuojame, 
savęs lyginimas su kitais, 

mūsų sėkmės ir nesėkmės, 

kultūrinė aplinka. 


Mūsų atliekami vaidmenys 


Įgydami naują vaidmenį — universiteto studento, tėvo, prekybos atstovo — iš 
pradžių jaučiame drovumą. Tačiau tai, kas prasidėjo kaip vaidyba gyvenimo 
teatre, palaipsniui absorbuojasi į savęs supratimą. Pavyzdžiui, priklausomai 
nuo atliekamo vaidmens galime pritarti tam, apie ką iš tiesų nelabai tegal- 


Savojo Aš samprata Savęs vertinimas 


Kas aš esu? Savosios vertės 


pajautimas 
Savęs pažinimas : bo Socialinis Aš 
Kaip aš galiu i S Mano, kaip studento, 
save paaiškinti a | 1“ 4 | šeimos nario ir draugo, 
ir prognozuoti? 2 vaidmenys; 
grupės tapatumas 


galimi Aš 

(possible selves) 

Vaizdiniai to, kuo mes svajojame 
arba labai bijome tapti ateityje. 


2.1 PAVEIKSLAS 
Savasis Aš 

Etninis tapatumas išsamiau 
aprašytas 9 ir 13 skyriuose. 


socialinis palyginimas 
(social comparison) 

Savo gebėjimų ir nuomonių 
vertinimas, lyginant save 
su kitais. 


vojame. Pašmaikštavę apie savo organizaciją, mes stengiamės pateisinti sa- 
vo žodžius, labiau jais įtikėdami. Be to, stebėdami save galime ir atsiskleis- 
ti; galime pradėti manyti, jog laikomės pažiūrų, kurias išsakėme. Vaidmuo 
tampa tikrove (žr. 4 skyrių). 


Socialinis tapatumas 


Savojo Aš sampratą — suvokimą, kas esate — sudaro ne tik asmeninio tapa- 
tumo (asmeninių savybių) suvokimas, bet ir socialinis tapatumas. Socialinis 
apibrėžimas, kas jūs esate — jūsų rasė, religija, lytis, profesija ir t. t. — taip 
pat parodo, kas jūs nesate. 

Kai priklausome mažai didesnės grupės daliai, savo socialinį tapatumą 
dažniausiai suvokiame; kai priklausome daugumai, apie socialinį tapatumą 
galvojame mažiau. Jei esate vienintelė moteris vyrų grupėje arba vienintelis 
kanadietis tarp europiečių, savo išskirtinumą suvokiate labiau. Jei esate juo- 
daodis studentas tarp daugumos baltaodžių arba baltaodis tarp daugumos juo- 
daodžių, labiau jaučiate savo etninį tapatumą ir atitinkamai reaguojate. 

Britanijoje, kur anglai škotų atžvilgiu vyrauja santykiu 10:1, škotai savo 
tapatumą iš dalies supranta kaip skirtingumą nuo anglų. „Būti škotu tam tikra 
prasme reiškia nemėgti anglų arba niekinti juos“ (Meech ir Kilborn, 1992). Vie- 
name neseniai atliktame tyrime daugiau kaip du trečdaliai škotų teigė, kad save 
laiko pirmiausia škotais; mažiau kaip vienas iš šešių save laikė britu. O Angli- 
joje tik 31 proc. save pirmiausiai laikė anglais (Scottish Life, 2004). Pastebėjau 
šį mažumos tapatumo reiškinį viename Škotijos viešbutyje, kuriame neseniai 
buvau apsistojęs. Svečių knygoje visi anglai savo tautybę nurodė „britai“, tuo 
tarpu visi škotai (kurie yra tokie patys britai) nurodė „škotai“. 


Socialiniai palyginimai 


Kaip mes nusprendžiame, kad esame turtingi, išmintingi ar žemo ūgio? Vie- 
nas būdų yra pasitelkti socialinius palyginimus (Festinger, 1954). Tai pa- 
deda nustatyti standartą, pagal kurį sprendžiame, turtingi esame ar vargšai, 
išmintingi ar bukapročiai, aukšti ar žemo ūgio: lyginame save su kitais ir 
vertiname skirtumus. Socialinis palyginimas padeda suprasti, kodėl moki- 
niai yra geresnės nuomonės apie savo gebėjimus moksle, jei lanko mokyk- 
lą, kurioje mokosi vos keli labai gabūs mokiniai (Marsh ir kiti, 2000). Bai- 
gę vidurinę mokyklą labai gerais pažymiais, daugelis savo gebėjimais pasi- 
tikinčių mokinių pasijunta nesaugiai, įstoję į didelius universitetus, kuriuo- 
se būna dideli konkursai, nes čia įstoja daug studentų, kurie savo mokyklo- 
je buvo pirmūnai. „Stambi žuvis“ patenka į didesnį tvenkinį. 

Socialinis palyginimas turi didelę reikšmę. Jaučiamės gražūs, kai kiti at- 
rodo nepatrauklūs, išmintingi, kai kiti atrodo buki, rūpestingi, kai kiti atro- 
do beširdžiai. Matydami savo kolegų veiklos rezultatus, negalime atsispirti 
pagundai palyginti save su jais (Gilbert ir kiti, 1995; Stapel ir Suls, 2004). 

Todėl slapčia galime džiaugtis kolegos nesėkme, ypač jei šią nesėkmę ar ne- 
laimę patyrė žmogus, kuriam mes pavydime, ir jei tokia nesėkmė mums ne- 
gresia (Lockwood, 2002; Smith ir kiti, 1996). 

Socialinis palyginimas taip pat gali sukelti ir kančią. Kai pagerėja žmonių 
pajamos, socialinė padėtis ar sėkmė, jie sugriežtina standartus, pagal kuriuos 
vertina savo pasiekimus. Kai žmonės gerai jaučiasi ir kopia aukštyn sėkmės 
laiptais, jie Žiūri į viršų, o ne žemyn (Gruder, 1977; Suls ir Tesch, 1978; Whee- 
ler ir kiti, 1982). Susidūrę su konkurentais, giname savo susvyravusį pasiti- 
kėjimą savimi, manydami, jog konkurentas yra privilegijuotoje padėtyje (pa- 
vyzdžiui, tiriant universiteto plaukikus [Shepperd ir Taylor, 1999] paaiškėjo, 
j0g, jų manymu, varžovai turi geresnį trenerį ir daugiau laiko treniruotėms). 


Sėkmė ir nesėkmė 


Savojo Aš samprata priklauso ne tik nuo mūsų vaidmenų, socialinio tapatumo 
bei palyginimo, bet ir kasdienės patirties. Jei imamės sudėtingų, tačiau realių 
užduočių ir jas sėkmingai įvykdome, jaučiamės kompetentingesni. Ištobulinu- 
sios savigynos įgūdžius, reikalingus apsiginti nuo seksualinių užpuolikų, mo- 
terys jaučiasi mažiau pažeidžiamos, mažiau baiminasi ir nerimauja (Ozer ir Ban- 
dura, 1990). Patyrę sėkmę moksle, studentai ima aukščiau vertinti savo moky- 
mosi gebėjimus, o tai dažnai juos skatina dar daugiau dirbti ir daugiau pasiek- 
ti (Felson, 1984; Marsh ir Young, 1997). Jei stengiantis iš visų jėgų pavyksta 
ką nors pasiekti, atsiranda didesnio pasitikėjimo savimi ir galios jausmas. 

Kaip buvo pastebėta 1 skyriuje, principas „sėkmė stiprina savosios ver- 
tės pojūtį“ paskatino kelis psichologus tyrinėtojus išnagrinėti klausimą, ar 
galima padidinti pasiekimus, stiprinant savivertę teigiamomis frazėmis (,,Tu 
esi nuostabus! Tu ypatingas!“). Savo vertės pajautimą stiprina ne tik tai, kad 
vaikams sakoma, kokie jie nuostabūs, bet ir sunkiai iškovoti laimėjimai. Jaus- 
mai yra atsakas į tikrovę. 

Prastas savęs vertinimas kartais iš tiesų kelia problemų. Savo vertę jaučian- 
tys žmonės, palyginti su tais, kurie menkai save vertina, yra laimingesni, ma- 
žiau jautrūs nesėkmėms, juos rečiau kamuoja skrandžio opos bei nemiga, jie 
rečiau tampa priklausomi nuo narkotikų bei alkoholio, o patyrę nesėkmę bū- 
na atkaklesni (Brockner ir Hulton, 1978; Brown, 1991; Tafarodi ir Vu, 1997). 
Tačiau kritikai įrodinėja, kad beveik tą patį galima teigti ir atvirkštine prasme: 
problemos bei nesėkmės menkina savivertę. Nugalint sunkumus ir įgyjant naujų 
įgūdžių, mūsų sėkmė augina viltį 17 didesnį pasitikėjimą savimi. 
Aplinkinių nuomonė 
Kai kiti apie mus galvoja gerai, ir mes patys apie save imame geriau galvo- 
ti. Vaikai, kuriuos kiti pavadina talentingais, darbščiais ar paslaugiais, įdie- 


gia šias idėjas į savojo Aš sampratą ir elgseną (žr. 3 skyrių). Jei etninių ma- 
žumų studentai jaučia stereotipų apie jų akademinius gebėjimus grėsmę ar- 


„Niekada nelyginkite!" 
Karalius Charlesas | 
(1600-1649) 

individualizmas 

(individualism) 

Koncepcija, teigianti, kad 
pirmenybė yra teikiama ne 
grupės, bet asmeniniams 
interesams ir kad asmens 
tapatumas apibūdinamas 

kaip asmeninių savybių visuma, 
o ne tapatinimasis su grupe. 


ba jei moterys jaučia stereotipų apie jų menką matematikos bei tiksliųjų moks- 
lų išmanymą grėsmę, ir vieni, ir kiti gali nesitapatinti su šiomis sritimis. Užuot 
kovoję su tokiu išankstiniu vertinimu, jie savo interesus gali sieti su kitomis 
sritimis (Steele, 1997, žr. 9 skyrių). 

Sociologas Charlesas H. Cooley (1902) mūsų įprotį, suvokiant pačius save, 
tarsi veidrodžiu naudotis įsivaizduojama kitų žmonių nuomone apie mus, pa- 
vadino veidrodiniu savuoju Aš. Cooley teigė, kad mes suvokiame savo at- 
spindžius, spėdami, kaip atrodome kitiems. Sociologas George Herbertas Me- 
adas (1934) patobulino šią koncepciją, pastebėdamas, jog mūsų savojo Aš 
sampratai svarbu ne tai, ką kiti apie mus galvoja, o tai, ką mes įsivaizduo- 
jame juos galvojant. Paprastai lengviau kitus girti nei kritikuoti. (Sakome 
komplimentus, tačiau susilaikome nuo pašaipų.) Todėl kiti gali pervertinti 
mūsų pagyrimus ir savo įvaizdį susikurti kiek pagražintą (Shrauger ir Scho- 
eneman, 1979). 

Kaip pamatysime, įvaizdžio sureikšminimas ryškiausiai pastebimas Va- 
karų šalyse. Shinobu Kitayama (1996) praneša, kad apsilankiusius Šiaurės 
Amerikoje japonus paprastai apstulbina gausybė komplimentų, kuriuos ame- 
rikiečiai draugai sako vienas kitam. Kai Kitayama ir jo kolegos paklausė žmo- 
nių, prieš kiek dienų jie paskutinį kartą ką nors pagyrė, standartinis ameri- 
kiečių atsakymas buvo — vakar. Japonijoje, kur žmonės labiau linkę gėdytis, 
jei ką nors nuvylė, o ne didžiuotis savo laimėjimais, standartinis atsakymas 
buvo — prieš keturias dienas. 

Mūsų protėvių likimas priklausė nuo kitų žmonių nuomonės apie juos. 
Tikimybę išlikti jiems garantuodavo bendruomenės apsauga. Jų gėdos ir men- 
kos savivertės jausmas buvo grindžiamas biologine — bendruomenės — iš- 
mintimi. Mes, jų palikuonys, turime panašų giliai įsišaknijusį poreikį pri- 
klausyti, todėl kankinamės ir imame mažiau save vertinti, kai susiduriame 
su socialine atskirtimi, pastebi Markas Leary (1998). Jis teigia, kad saviver- 
tė yra psichologinis matas, kuriuo remdamiesi vertiname kitų žmonių po- 
žiūrį į mus ir atitinkamai reaguojame. 


„Aš“ ir kultūra 


Kaip jūs užbaigėte anksčiau pateiktą teiginį „Aš esu “? Gal pa- 
minėjote savo asmenines savybes, pavyzdžiui, „aš esu sąžiningas“, „aš esu 
aukštas“ arba „aš esu lengvai bendraujantis“? O gal nurodėte ir savo soc1a- 
linę tapatybę, pavyzdžiui, „aš esu Žuvis“, „aš esu MacDonaldas“ arba „aš 
esu musulmonas“? 

Kai kuriose kultūrose, ypač industriniuose Vakaruose, dominuoja indivi- 
dualistinės nuostatos. Tapatumas yra labai uždaras. Paauglystė yra laikas, 
kai nutolstama nuo tėvų, įgyjamas pasitikėjimas savo jėgomis ir apibrėžia- 
mas asmeninis, nepriklausomas Aš. Jei žmogų išrautų su šaknimis ir perkel- 
tų į kitą šalį, jo tapatumas — kaip unikalaus asmens su konkrečiais gebėji- 
mais, savybėmis, vertybėmis ir svajonėmis — išliktų nepaliestas. 

Vakarietiška psichologija teigia, kad jūsų gyvenimas taps turtingesnis, jei 
apibrėšite galimus savuosius Aš ir tikėsite savo asmeninės kontrolės galia. 
Vakarų literatūra, pradedant „Iliada“ ir baigiant „„Heklberio Fino nuotykiais“, 
labiau liaupsina savo jėgomis pasikliaujantį herojų nei Žmogų, pateisinantį 
kitų lūkesčius. Kino filmuose vaizduojami šiurkštūs herojai, besipriešinan- 
tys valstybės aparatui. Dainos skelbia: „Privalau būti savimi“ ir garbina „di- 
džiausią iš visų meilių“ — meilę sau (Schoeneman, 1994). Individualizmas 
klesti ten, kur prieinama prabanga, mobilumas, miestietiškas gyvenimo bū- 
das ir žiniasklaida (Freeman, 1997; Marshall, 1997; Triandis, 1994). 

Daugumoje Azijos, Afrikos ir Centrinės bei Pietų Amerikos kultūrų la- 
biau vertinamas kolektyvizmas. Šios kultūros puoselėja tai, ką Shinobu Ki- 
tayama ir Hazel Markus (1995) vadina abipusiai priklausomu savuoju Aš. 
Žmonės yra savikritiškesni ir ne tokie savimylos (Heine ir kiti, 1999). Pa- 
vyzdžiui, malajiečiai, indai, japonai ir Kenijos gyventojai, tarkime, masajų 
genties atstovai, kur kas dažniau nei australai, amerikiečiai ir britai teiginį 
„Aš esu “ užbaigtų nuoroda į grupę, su kuria jie tapatinasi (Ka- 
nagawa ir kiti, 2001; Ma ir Schoeneman, 1997). Šalyse, kuri puoselėjamas 
kolektyvizmas, kalbant rečiau sakoma „aš“ (Kashima ir Kashima, 1998, 
2003). Čia sakoma „nuėjau į kiną“, o ne „aš nuėjau į kiną“, nes veiksnys 
yra aiškus gramatiškai arba iš konteksto. 

Skirstyti kultūras į individualistines ar kolektyvistines per daug primityvų, 
nes individualizmo atžvilgiu visose kultūrose esama įvairių Žmonių (Oyser- 
man ir kiti, 2002a, b). Skirtinguose tos pačios šalies geografiniuose regio- 
nuose ir skirtingų politinių pažiūrų Žmonių grupėse taip pat esama ir skir- 
tingų individualizmo apraiškų. Jungtinių Valstijų havajiečiams ir Pietuose 
esančių valstijų gyventojams kolektyvizmo jausmas būdingesnis nei kalnuo- 
tose Vakarų valstijose, pavyzdžiui, Oregone ir Montanoje (Vandello ir Co- 
hen, 1999). Konservatyvių pažiūrų asmenys dažniausiai būna ekonominiai 
individualistai (,„neapdėkite manęs mokesčiais ir nenurodinėkite man“) bei 
moraliniai kolektyvistai (,„uždrauskite amoralumą“). Liberalūs žmonės daž- 
niau būna ekonominiai kolektyvistai ir moraliniai individualistai. Nepaisant 
individualių ir tarpkultūrinių skirtumų, tyrinėtojai ir toliau laiko individua- 
lizmą ir kolektyvizmą svarbiais kultūriniais kintamaisiais (Schimmack ir ki- 
ti, 2005). 

Kolektyvizmo pasekmė yra ne tik kitokie nei individualistiniuose Vaka- 
ruose socialiniai santykiai, bet ir kitoks mąstymo būdas, teigia socialinės psi- 
chologijos ekspertas Richardas Nisbettas knygoje Geography of Thought 
(„Minties geografija“). Štai trys objektai: panda, beždžionė, bananas. Saky- 
kite, kuriuos iš jų galima susieti? Gal pandą ir beždžionę, nes jos priklauso 
gyvūnų kategorijai? Azijiečiai dažniau nei amerikiečiai įžvelgia santykius: 
beždžionė ėda bananą. Kai buvo parodytas gyvas povandeninio pasaulio vaiz- 
das (žr. 2.2 paveikslą), japonai išsyk prisiminė 60 kartų daugiau fono deta- 
lių nei amerikiečiai 1r pastebėjo daugiau sąsajų (varlę šalia jūros augalo). 


kolektyvizmas 

(collectivism) 

Pirmenybės teikimas savosios 
grupės (dažnai savo giminės 
ar darbo kolektyvo) tikslams; 
atitinkamai apibrėžiamas 

ir asmens tapatumas. 


abipusiai priklausomas 
savasis Aš 

(interdependent self) 
Asmeninio tapatumo grindimas 
ryšiais su kitais žmonėmis. 

2.2 PAVEIKSLAS 
Azijietiškasis ir vakarietiškasis mąstymas 


EET 


scena, jie dažniau atsimindavo aplinką ir santykius 
tarp žuvų. Amerikiečiai daugiau dėmesio skirdavo vienai 
didelei žuviai (Nisbett, 2003). 


Amerikiečiai daugiau dėmesio skiria pagrindiniam objektui, pavyzdžiui, di- 
delei žuviai, ir mažiau — aplinkai (Nisbett, 2003). Iš šių tyrimų Nisbettas ir 
Takahido Masuda (2003) daro išvadą, kad Rytų Azijos atstovamas būdin- 
gesnis holistinis mąstymas — jie objektus ir žmones suvokia atsižvelgdami į 
jų tarpusavio ryšius ir sąsajas su aplinka. 

Žmogaus, kurio savasis Aš abipusiai labiau priklausomas nuo kitų, ben- 
drumo su kitais pojūtis stipresnis. Jei tokie žmonės atskiriami nuo šeimos, 
kolegų, gerų draugų, jie praranda socialinius ryšius, apibrėžiančius jų tapa- 
tumą. Jie turi ne vieną, bet keletą „aš“: „aš“ su tėvais, „aš“ darbe, „aš“ su 
draugais (Cross ir kiti, 1992). Kaip matome 2.3 paveiksle ir 2.2 lentelėje, 
abipusiai priklausomas nuo kitų Aš yra susitapatinęs su socialine grupe. Kal- 
bamasi ne tiesmukai, bet mandagiai (Holtgraves, 1997). Gyvenimo visuo- 
menėje tikslas — ne tiek sustiprinti savąjį Aš, kiek sukurti harmoningą san- 
tykį su bendruomene ir ją remti. Kava individualiam skoniui — latte „be ko- 
feino, su liesu pienu, labai karšta“ — nieko nestebina Šiaurės Amerikos esp- 
resso kavinukėse, bet keistokai atrodytų Seule, pastebi Heejung Kim ir Ha- 
zel Markus (1999). Korėjiečiai labiau vertina ne savo unikalumą, o tradici- 


Bendradarbis 


2.3 PAVEIKSLAS 

Savęs, kaip nepriklausomo 
ar abipusiai priklausomo, 
supratimo formavimas 


Nepriklausomas Aš — — 
pripažįsta santykius su Pažįstamas Bendradarbis 


kitais. Tačiau abipusiai > Draugas 
priklausomas savasis Aš yra Pažįstamas 

labiau integruotas į kitus 

(Markus ir Kitayama, 1991). Nepriklausomas požiūris į save Abipusiai priklausomas požiūris į save 

2.2 LENTELĖ. Savojo Aš samprata: nepriklausomas ar abipusiai priklausomas 


Nepriklausomas Abipusiai priklausomas 
Tapatumas yra Asmeninis, apibrėžiamas Socialinis, apibrėžiamas ryšiais 
asmeninėmis savybėmis su kitais 
ir tikslais 
Kas svarbu Aš — asmeniniai laimėjimai Mes — grupiniai tikslai 
ir pasitenkinimas; mano ir solidarumas; mūsų socialinė 
teisės ir laisvės atsakomybė bei santykiai 
Nepritariu Panašumui Egoizmui 
Sampratą 
apibūdinantis motto „Būk teisus pačiam sau“ „Žmogus ne sala“ 
Pamatinės Individualistinės Vakarų Kolektyvistinės Azijos ir trečiojo 
kultūros pasaulio 


jas ir bendruomenės įpročius (Choi ir Choi, 2002 ir 2.4 paveikslas). Rekla- 
mose čia rečiau akcentuojama laisvė rinktis pačiam ir dažniau vaizduojamos 
žmonių grupės (Markus, 2001). 

Kolektyvistinėse kultūrose savęs vertinimas glaudžiai susijęs su tuo, „ką 
kiti galvoja apie mane ir mano grupę“. Savojo Aš samprata yra veikiau lanksti 
(priklausanti nuo konteksto) nei stabili (nekintanti visose situacijose). Vie- 
no tyrimo metu keturi iš penkių Kanados studentų ir tik vienas iš trijų Kini- 
jos ir Japonijos studentų pritarė teiginiui, jog „nuomonė apie save (savo vi- 
dinį Aš) išlieka nepakitusi, kad ir kokios įvairios būtų veiklos sritys“ (Tafa- 
rodi ir kiti, 2004). 

Kilusiems 1š individualistinių kultūrų savivertė yra labiau asmeninė ir ma- 
žiau priklausoma nuo santykių su kitais. Jei mūsų asmeniniam tapatumui iš- 
kyla grėsmė, tampame piktesni ir niūresni nei tada, kai grėsmė iškyla ko- 
lektyviniam tapatumui (Gaertner ir kiti, 1999). Japonai atkakliai siekia tiks- 
lo, net kai nesiseka (nenorėdami nuvilti kitų žmonių lūkesčių). Individualis- 
tinių šalių gyventojai labiau stengiasi, kai jiems sekasi, nes sėkmė didina sa- 
vivertę (Heine ir kiti, 2001). Vakarų šalių individualistai mėgsta lyginti sa- 
ve su kitais. Tai taip pat didina jų savivertę. Azijos šalių kolektyvistai daž- 


„Reikia ugdyti savyje ryžtą 
aukoti mažąjį Aš dėl didžiojo 


Aš interesų.“ 


2.4 PAVEIKSLAS. Kurį pieštuką pasirinktumėte? 

Kai Heejung Kim ir Hazel Markus (1999) pasiūlė 
amerikiečiams išsirinkti vieną iš šių pieštukų, 77 
procentai tiriamųjų išsirinko tą, kuris buvo kitos spalvos. 
Pasiūlius tą pačią užduotį azijiečiams, tik 31 procentas 
dalyvių išsirinko kitos spalvos pieštuką. Šis rezultatas 
patvirtina, kokie įvairūs yra kultūriniai išskirtinumo ir 
konformistiškumo prioritetai, pažymi Kim ir Markus. 


Kinų posakis 

ką slepia moksliniai tyrimai 


Hazel Markus apie kultūrinę psichologiją 


Mes pradėjome bendradarbiauti garsiai stebėdamiesi. Shinobu 
stebėjosi, kodėl amerikiečių gyvenimas yra toks keistas. Hazel 
jam atsikirsdavo anekdotais apie japonų keistenybes. Kultūri- 
nės psichologijos tikslas yra nepažįstamus dalykus paversti pa- 
žįstamais, o pažįstamus - nepažįstamais. Susidūrimai kultūros 
plotmėje mus įtikina, kad psichologiniam funkcionavimui vieta 
yra svarbus aspektas. 

Kelias savaites Japonijoje skaičiusi paskaitas studentams, 
gerai mokantiems anglų kalbą, Hazel stebėjosi, kodėl jie tokie 
tylūs — jokių klausimų, jokių komentarų. Ji patikino studentus, 
kad ją domina kitokia nei jos pačios nuomonė, tad kodėl niekas 
į tai nereaguoja? Kur ginčai, debatai ir kritiško mąstymo požy- 
miai? Net kai ji pateikė paprastą klausimą: „Kur yra geriausia 
makaronų parduotuvė?“, - pasigirdo gilūs atodūsiai, po kurių 
sekė: „Kaip čia pasakius“. Negi japonų studentai niekam netei- 
kia pirmenybės, neturi savo minčių, nuomonių bei nuostatų? Kas 
dedasi jų galvose? Kaip pažinti Žmogų, jei jis nesako, ką galvoja? 

Shinobu stebėjosi, kodėl studentai negali tiesiog klausytis 
paskaitos ir kodėl amerikiečiai jaučia poreikį nuolatos vienas 
kitą pertraukinėti, šnekėti visi kartu, net kai kalba profesorius. 
Kodėl jie taip emocionaliai komentuoja ir klausinėja, kodėl taip 
konkuruoja? Kodėl atrodo, jog intelektą jie tapatina su gebėji- 
mu iš kito Žmogaus „išspausti“ viską, ką gali, netgi tarpusavyje, 
kai visi vienas kitą gerai pažįsta? 

Shinobu šį savo nusistebėjimą išsakė amerikiečiams šei- 
mininkams, kurie savo svečius verste užverčia gausybe įvai- 
riausių pasirinkti verčiančių klausimų. Norite vyno ar alaus, gai- 
vinamųjų gėrimų ar sulčių, kavos ar arbatos? Kam apsunkinti 
svečią nereikšmingais sprendimais? Juk šeimininkė puikiai Ži- 
no, kas kada geriausiai tinka atsigaivinti, tad gali paprasčiau- 
siai tai ir patiekti. 

Pasirinkimas yra apsunkinimas? Hazel ėmė svarstyti, ar čia 
tik nebus raktas į jos patirtą pažeminimą Japonijoje. Jie aštuo- 
niese nuvyko į prancūzišką restoraną ir, kaip tokiose vietose 
priimta, visi ėmė studijuoti meniu. Priėjo padavėjas ir atsistojo 


šalia. Hazel pasakė, kokį išsirinko užkandį ir pagrindinį patieka- 
lą. Po to sekė įtemptas pokalbis tarp pakvietusio į restoraną 
japono ir jo japonų svečių. Visiems buvo atnešti tie patys patie- 
kalai. Tai labai sutrikdė Hazel. Jei pats negali pasirinkti patieka- 
lų, kaip gali mėgautis vakariene? Kokia prasmė duoti valgiaraštį, 
jei visiems patiekiami tie patys valgiai? 

Ar vienodumo jausmas yra geras arba pageidautinas Ja- 
ponijoje? Vaikštinėdama šalia Kyoto šventyklos Hazel priėjo 
kryžkelę ir prie vienos atšakos pamatė lentelę su užrašu „pa- 
prastas takas“. Kas gi norės pasirinkti paprastą taką? Supran- 
tama, kaip tikra amerikietė Hazel pasirinko nepaprastą. Tačiau 
šis atvedė į už šventyklos teritorijos esantį sąvartyną. Papras- 
tas takas reiškė, kad kelias yra tinkamas ir geras, o ne nuobo- 
dus ir neįdomus. 

Šie mainai paskatino imtis eksperimentinių tyrimų ir primi- 
nė, kad galima gyventi ir kitaip nei esame įpratę. Iki šiol dau- 
giausia psichologijos darbų parašė mokslininkai, kilę iš viduri- 
nės europiečių ir amerikiečių klasės. Jie tyrinėja Europos ir Ame- 
rikos vidurinės klasės atstovus. Kituose socialiniuose ir kultūri- 
niuose kontekstuose žmogus bei gyvenimo prasmė gali būti su- 
prantami kitaip, ir šie skirtumai darys įtaką psichologinei savi- 
jautai. Būtent šis supratimas skatina mus ir toliau bendradar- 
biauti kultūrinės psichologijos srityje. 


Hazel Rose Markus, 
Stenfordo universitetas 


Shinobu Kitayama, 


Mičigano universitetas 

niausiai save lygina su tais, kuriems geriau sekasi. Tai skatina savęs tobuli- 
nimą (White 17 Lehman, 2005). 

Tad kada, jūsų nuomone, bus didžiausia tikimybė, jog kolektyvistinės Ja- 
ponijos ir individualistinių Jungtinių Valstijų studentai teigs patiriantys to- 
kias teigiamas emocijas kaip laimė ir pakili nuotaika? Japonų studentams, 
teigia Kitayama ir Markus (2000), laimė tolygi teigiamiems socialiniams po- 
tyriams — artimumo, draugiškumo ir pagarbos jausmui. Amerikiečių studen- 
tai laimę dažnai sieja su neutraliomis emocijomis — kai jaučiasi naudingi, 
išskirtiniai ir keliantys pasigėrėjimą. Kolektyvistinėse kultūrose konfliktai daž- 
nai kyla tarp grupių; individualistinėse kultūrose subrandinama daugiau pa- 
vienių nusikaltėlių, čia dažniau skiriasi šeimos (Triandis, 2000). 

Kai Kitayama (1999), dešimt metų dėstęs ir dirbęs mokslinį darbą Ame- 
rikoje, aplankė savo japoniškąją alma mater — Kioto universitetą, magist- 
rantai bei doktorantai „apstulbo“, išgirdę apie vakarietiškąją nepriklausomo 
savojo Aš sampratą. „Aš atkakliai jiems aiškinau šią vakarietiškąją savojo 
Aš sampratą — ir galiausiai jie pradėjo tikėti, kad iš tiesų dauguma ameri- 
kiečių savojo Aš su niekuo nesieja. Tačiau vienas klausytojas, giliai atsidu- 
sęs, galiausiai ištarė: „Negi tikrai taip yra?“ 

Kai Rytai susiduria su Vakarais — pavyzdžiui, Vakarams veikiant urba- 
nistinę Japoniją ar Japonijos studentams atvykus mokytis į Vakarų šalis, — 
ar savojo Aš samprata tampa labiau individualizuota? Ar japonai pasikeičia 
veikiami vakarietiškos paaukštinimo pareigose specifikos, grindžiamos ne dar- 
bo stažu, o individualiais pasiekimais, įtikinėjami „pasikliauti savo galimy- 
bėmis“ bei maitinami kino filmais, kuriuose policininkas herojiškai sučium- 
pa nusikaltėlį, nepaisant to, kad kiti jam trukdo? Stevenas Heine ir jo kole- 
gos (1999) teigia, kad pasikeičia. Išbuvę Britų Kolumbijos universitete sep- 
tynis mėnesius, Japonijos studentai ėmė labiau vertinti save. Ilgalaikių Ka- 
nados imigrantų savivertė taip pat yra stipresnė nei neseniai atvykusiųjų (ir 
tų, kurie gyvena Azijoje). 


Savęs pažinimas 


„Pažink save“, — ragino vienas senovės graikų išminčius. Be abejo, mes sten- 
giamės tai daryti. Mes noriai formuojame nuomonę apie save ir nedvejoda- 
mi aiškiname, kodėl būtent šitaip jaučiamės ir elgiamės. Tačiau ar iš tiesų 
mes gerai save pažįstame? 

„Yra vienas dalykas, vienintelis visoje Visatoje, apie kurį mes žinome dau- 
giau nei galėtume sužinoti stebėdami iš šalies, — teigė C. S. Lewisas (1952, 
p. 18-19). — Ir tas dalykas esame [mes patys]. Mes nešiojamės vidinę infor- 
maciją, esame supažindinti.“ Iš tiesų. Tačiau kartais mes manome, kad žino- 
me, bet vidinė informacija būna klaidinga. Tai neišvengiama kai kurių įdo- 
mių mokslinių tyrinėjimų išvada. 

„Iš tiesų nežinau, kodėl esu 
toks liūdnas“. 
William Shakespeare, 
Venecijos pirklys, 
1596 


fiktyvus tiriamasis 
(confederate) 
Eksperimentuotojo padėjėjas. 


Elgesio paaiškinimas 


Kodėl pasirinkote tą universitetą, kuriame studijuojate? Kodėl smogėte sa- 
vo kambario draugui? Kodėl nepamilote to ypatingo žmogaus? Kartais mes 
žinome kodėl. Kartais — ne. Paklausti, kodėl mes vienaip ar kitaip pasielgė- 
me arba vienaip ar kitaip jautėmės, pateikiame įtikinamus atsakymus. Ta- 
čiau kai priežastys yra subtilios, jas aiškindami dažnai klystame. Mes gali- 
me atmesti reikšmingus veiksnius ir išpūsti nereikšmingus. Tyrimų metu žmo- 
nės aiškino, jog niūrią nuotaiką jiems sukelia nesėkmės, gyvenimo bepras- 
mybės jausmas, o jaudulį einant kabančiu tiltu — žavi praeivė (Schwarz ir 
Clore, 1983; Dutton ir Aron, 1974). Taip pat žmonės įpratę neigti, kad juos 
veikia žiniasklaida, tačiau sutinka, kad ji veikia kitus. 

Richardas Nisbettas ir Stanley Schachteris (1966) paprašė, kad Kolum- 
bijos universiteto studentai leistų su jais išbandyti seriją vis stipresnių elek- 
tros smūgių. Jie pademonstravo, kaip žmonės klysta skaitydami savo min- 
tis. Prieš šį eksperimentą kai kurie studentai išgėrė placebo tabletę, kuri, kaip 
buvo pasakyta, sukels širdies ritmo bei kvėpavimo sutrikimus, skrandžio spaz- 
mus — panašiai kaip elektros šokas. Nisbettas ir Schachteris tikėjosi, kad žmo- 
nės šoko simptomus priims kaip tabletės poveikį ir todėl pakęs stipresnį šo- 
ką nei negavusieji placebo. Iš tiesų poveikis buvo milžiniškas. Tie dalyviai, 
kurie vartojo placebo, pakėlė keturis kartus stipresnį elektros šoką. Paklaus- 
ti, kodėl, jų nuomone, taip atsitiko, tabletės jie neminėdavo. Kai tiriamie- 
siems buvo paaiškintas tabletės poveikis, jie sutiko, kad ši galėjo turėti tokį 
poveikį kitiems, tačiau ne jiems. Būdingas atsakymas buvo: „Aš net nepa- 
galvojau apie tabletę“. 

Taip pat daug klausimų kelia tyrimai, kurių metu žmonės aprašinėjo sa- 
vo nuotaikas — kiekvieną dieną ištisus du ar tris mėnesius (Stone ir kiti, 1985; 
Weiss ir Brown, 1976; Wilson ir kiti, 1982). Tiriamieji fiksavo ir veiksnius, 
galinčius turėti įtakos jų nuotaikoms: savaitės dieną, orus, miego trukmę ir 
taip toliau. Kiekvieno tyrimo pabaigoje Žmonės įvertindavo, kaip kiekvie- 
nas veiksnys paveikė jų nuotaikas. Stebėtina tai (turint galvoje, kad tiriamų- 
jų dėmesys buvo nukreiptas į jų kasdienes nuotaikas), kad tiriamųjų nuo- 
monė apie kurio nors veiksnio įtaką jų nuotaikoms mažai tesutapo su realiu 
poveikiu. Šie duomenys atskleidžia aštrią problemą: kaip iš tiesų mes suvo- 
kiame savo džiaugsmo ar liūdesio priežastis? 

O kaip mes suprantame savo valios laisvę? Kaip teigia Danielis Wegne- 
ris knygoje The Illusion of Conscious Will, 2002 („Sąmoningos valios iliu- 
zija“), žmonės mano, kad jei mintis kilo anksčiau už veiksmą, vadinasi, jie 
veikė savo valia. Wegneris atliko eksperimentą, kurio metu du žmonės turė- 
jo valdyti kompiuterio pelę, slystančią specialia lentele su mažais paveiks- 
lėliais. Pelei klaidžiojant lentele, eksperimento dalyviai per ausines išgirs- 
davo nupieštų objektų pavadinimus ir galėdavo sustoti ties bet kuriuo iš jų. 
Net tada, kai vienas asmuo — fiktyvus tiriamasis — tyčia sustabdydavo pelę 


ties tam tikru paveikslėliu, tikrieji eksperimento dalyviai manydavo, kad pelė 
sustodavo būtent jų valia. Šioje ir kitose situacijose smegenys sukuria intui- 
tyvų asmeninio veiksmingumo pojūtį. Kitais atvejais, pavyzdžiui, ieškoda- 
mi vandens su virgulėmis arba pakeldami rankas hipnozės seanso metu, žmo- 
nės klaidingai mano, kad juos veikia kažkokia išorinė valia. Tad tikėdami, 
kad jie valingai kažką padarė (arba nepadarė), žmonės kartais klysta. (Žr. 
„Mokslinių tyrimų išvada. Sąmoningos valios iliuzija“) 


Elgesio prognozavimas 


Prognozuodami savo elgesį Žmonės taip pat klysta. Jei paklaustume, ar jie 
vykdytų įsakymą sukelti kam nors stiprų elektros šoką, ar dvejotų padėti au- 
kai, jei šalia būtų dar keletas Žmonių, dauguma neigtų, kad gali pasiduoti 
tokiai įtakai. Tačiau, kaip pamatysime, eksperimentai rodo, jog daugelis iš 
mūsų pasiduodame įtakai. Štai ką pastebėjo Sidney Shraugeris (1983), pa- 
prašęs universiteto studentų nuspėti, kokia tikimybė, kad jie per artimiau- 
sius du mėnesius patirs keletą įvykių (įsimylės, susirgs ir taip toliau): jų prog- 
nozės nė kiek nebuvo tikslesnės nei vidutinė Žmogaus patirtis. 

Žmonės taip pat dažnai klysta prognozuodami, kaip klostysis jų santy- 
kiai. Draugaujančios poros, žiūrėdamos pro rožinius akinius, prognozuoja, 
kad jų santykiai tęsis ilgai. Sutelkdami dėmesį vien tik į teigiamus dalykus, 
įsimylėjėliai gali būti įsitikinę, kad jie visada mylės vienas kitą. Dažnai jų 
draugai ir šeimos nariai būna įžvalgesni, teigia Tara MacDonald ir Michae- 
las Rossas (1997), atlikę tyrimus su Vaterlo universiteto studentais. Stebė- 
dami jūsų elgesį, jūsų pažįstami, ko gero, gali geriau prognozuoti nei jūs pats 
(pavyzdžiui, ar susitikę naują Žmogų jūs būsite nervingas, ar šnekus [Ken- 
ny, 1994]). Kaip išmokti tiksliau nuspėti savo poelgius? Prognozuojant elg- 
seną, patariama prisiminti ankstesnį elgesį panašiose situacijose (Osberg ir 
Shrauger, 1986, 1990). Tad norėdami nuspėti ateitį, atsižvelkite į praeitį. 

Nicholas Epley ir Davidas Dunningas (2000) pastebėjo, kad mums kartais 
geriau sekasi nuspėti ne savo, o kitų žmonių veiksmus. Likus penkioms sa- 
vaitėms iki „Gelsvųjų narcizų dienos“ — kasmetinio Kornelio universiteto lab- 
daros renginio, Epley ir Dunningas paprašė studentų pasakyti, ar jie nusi- 
pirks bent po vieną narcizą, ir spėti, kiek jų draugų pasielgs taip pat. Dau- 
giau nei keturi iš penkių teigė, kad narcizą nupirks. Tačiau iš tiesų nupirko 
tik 43 procentai studentų, ir tai buvo arčiau jų prognozės, kad taip pasielgs 
56 procentai kitų studentų. Laboratoriniame žaidime už pinigus 84 procen- 
tai tiriamųjų prognozavo, kad bendrame lošime sieks abipusės naudos, nors 
iš tiesų tai padarė tik 61 procentas (šis skaičius labiau sutapo su jų progno- 
zėmis, kad bendradarbiaus 64 procentai kitų eksperimento dalyvių). Lao Dzė 
buvo teisus, sakydamas: „Tas, kuris pažįsta kitus, yra mokytas. Tas, kuris 
pažįsta save, yra išminčius“. Atrodo, dauguma žmonių yra labiau mokyti nei 
išmintingi. 

mokslinių tyrimų išvada 


Sąmoningos valios iliuzija 


Paprastai kasdieniame gyvenime panorėję atlikti kokį nors 
veiksmą, pavyzdžiui, pakelti ranką, jį ir atliekame. Žinoma, pa- 
matę rezultatą darome išvadą, kad veiksmo priežastis buvo mū- 
sų valia. 

Kartais patiriame reiškinį, kurį psichologas Danielis Weg- 
neris (2002) pavadino „sąmoningos valios iliuzija“. Žmogui, ku- 
rio ranka sujungta su partnerio (eksperimentuotojo padėjėjo) 
ranka, valdant kompiuterio „pelę“ atrodys, kad būtent jis sustab- 
dė „pelę“ langelyje, nors iš tikrųjų tai padarė jo partneris. Weg- 
neris, Betsy Sparrow ir Lea Winerman (2004) svarstė: ar gali- 
ma priversti žmogų pasijusti taip, lyg jis keltų savo ranką, kai iš 
tikrųjų pakeliama kito Žmogaus ranka? 

Jų pasirinktas tyrimo metodas iliustruoja, kaip socialinės psi- 
chologijos tyrimuose kartais susilieja eksperimentinis tikslumas 
ir kūrybiška režisūra. 2.5 pav. matome prieš veidrodį stovinčią 
tirramąją. Kita mergina (asistentė), stovinti už šios, savo rankas 
įkiša į rankoves, kuriose iš tikrųjų turėtų būti tiriamosios mergi- 
nos rankos. Tiriamoji žino, kad ten ne jos rankos; ji nesuvokia ir 
nejaučia jų kaip savo. Bet ar ji pajus kokią nors netiesioginę šių 
rankų kontrolę? 


2.5 PAVEIKSLAS 
Netiesioginis veiksnys 


Nuotrauka kairėje: tiriamoji taip save mato veidrodyje. 
Nuotrauka dešinėje: tiriamoji ir asistentė. 
Danielio Wegnerio nuotr. 


Norėdami tai sužinoti, mokslininkai paprašė asistentės atlikti 
rankomis keletą judesių, pavyzdžiui, „parodyti OK gestą“. Išgir- 
dusi prašymą tiriamoji galėjo numatyti stebimų rankų judesius. Ji 
teigė, kad tuo momentu pasijuto šiek tiek kontroliuojanti sveti- 
mas rankas, lyg pati būtų privertusi jas judėti (2.6 pav.). Pradinė- 
mis (kontrolinėmis) sąlygomis, kai judesiai buvo atliekami garsiai 
nepaprašius (todėl nebuvo galimybės jų numatyti), kontrolės jaus- 
mas buvo silpnas. Kai tiriamoji įsivaizduodavo veiksmą ir jis bū- 
davo atliekamas tuojau pat, ji jausdavo tam tikrą atsakomybę. 

Neurologai surado beždžionių „veidrodinio atspindžio neu- 
ronus“ - smegenų ląsteles, reaguojančias arba į paties indivi- 
do, arba į stebimą panašų kito individo judesį (Rizzolatti ir kiti, 
1996). Galbūt ir aprašyto eksperimento tiriamieji susiejo veiks- 
mo numatymą su veidrodine (atspindėta) savo smegenų veik- 
la? Taigi jei kasdieniame gyvenime numatome kitų Žmonių po- 
elgius, ar jaučiamės lyg iš dalies būtume juos sukėlę? Jei taip, 
galbūt šis vikarinio veikimo („veikimo už kitą“) reiškinys yra Žmo- 
giškosios empatijos, kai jaučiame, ką jaučia kiti, šaltinis? Šį reiš- 
kinį gerai žino sporto aistruoliai, kūno kalba subtiliai mėgdžio- 
jantys Žaidėjo veiksmus aikštėje. 


Suvokta stebimų rankų kontrolė 
(nuo 1 = nekontroliuojama, iki 7 = didelė kontrolė) 

Eksperimentinės sąlygos 
(numatomas judesys) 


Kontrolinės sąlygos 
(judesio negalima numatyti) 


2.6 PAVEIKSLAS 
Sąmoningos valios iliuzija 


Žiūrėdami į save veidrodyje ir stebėdami svetimų 
rankų judesius, didesnę kontrolę jautė tie tiriamieji, 
kurie galėjo judesius numatyti. 


2 skyrius. AŠ SOCIALINIAME PASAULYJE 


Jausmų prognozavimas 


Daugelis svarbių sprendimų gyvenime susiję su mūsų jausmų prognozėmis. 
Ar susituokęs su šia moterimi aš įsipareigosiu visam gyvenimui? Ar pasi- 
rinkęs šią profesiją būsiu patenkintas savo darbu? Ar vykdamas atostogauti 
būtent ten patirsiu malonumą? O gal didesnė tikimybė, kad išsiskirsiu, „per- 
degsiu“ darbe ir nusivilsiu atostogomis? 

Kartais mes žinome, kaip jausimės neišlaikę egzamino, laimėję svarbias 
rungtynes ar pusvalandžio krosu sumažinę įtampą. Žinome, kas mus pradžiu- 
gina ir kas sukelia susirūpinimą ar nuobodulį. Kartais galime klaidingai nu- 
spėti savo reakciją. Paklaustos, kaip jausis, jei per pokalbį dėl darbo išgirs 
seksualinių užuominų, dauguma moterų, kurias apklausė Julie Woodzicka ir 
Marianne LaFrance (2001), atsakė, kad pasipiktins. Tačiau kai iš tiesų buvo 
pateikti tokie klausimai, dauguma moterų išsigando. ,„Emocijų prognozių“ 
tyrimai rodo, kad sunkiausia nuspėti būsimų savo emocijų intensyvumą ir 
trukmę (Wilson ir Gilbert, 2003). Žmonės klaidingai numatė, kaip jie jausis 
praėjus kuriam laikui po nutrūkusios meilės, gavę dovaną, pralaimėję rinki- 
mus, laimėję varžybas ar įžeisti (Gilbert 17 Ebert, 2002; Loewenstein ir Schka- 
de, 1999). Štai keli pavyzdžiai: 


e Kaijaunuoliams parodomos erotiškos nuotraukos ir po to pateikiamas aist- 
ringo pasimatymo, kurio metu mergina prašo „liautis“, scenarijus, jaunuo- 
liai prisipažįsta, kad gali ir nesusilaikyti. Jei erotinės nuotraukos nerodo- 
mos, jie dažniau neigia galį būti seksualiai agresyvūs. Ramios būsenos 
žmogus lengviau klysta spėdamas, kaip jausis ir elgsis susijaudinęs. Dėl 
šios priežasties pasiduodama aistrai, sulaukiama nepageidaujamų nėštu- 
mų, o seksualiniai prievartautojai, nuoširdžiai pažadėję „niekada daugiau“, 
vėl prievartauja. 

e Alkani pirkėjai impulsyviai perka daugiau („Šios spurgos tokios puikios!“) 
negu tie, kurie buvo pavaišinti gabalėliu mėlynių kekso (Gilbert ir Wil- 
son, 2000). Alkanas žmogus negalvoja apie riebaluose virtų spurgų kalo- 
ringumą. Persivalgęs jis nebepajėgia įsivaizduoti, kokia skani gali būti ši 
spurga vakare su stikline pieno. 


e Tik vienas iš septynių atsitiktinių rūkalių (surūkančių mažiau nei vieną 
cigaretę per dieną) spėja, kad rūkys ir po penkerių metų. Tačiau jie nepa- 
kankamai įvertina narkotikų poreikio galią, nes po penkerių metų tebe- 
rūko maždaug pusė (Lynch ir Bonnie, 1994). 


e Žmonės pervertina šiltesnės žiemos, sumažėjusio svorio, didesnio televi- 
zijos kanalų skaičiaus ir pailgėjusio laisvalaikio įtaką jų savijautai. Net 
tokie ekstremalūs įvykiai, kaip laimėjimas loterijoje ar paralyžius po au- 
toavarijos, ilgalaikei laimei turi mažesnį poveikį nei daugelis mano. 

poveikio įvertinimo paklaida 
(impact bias) 

Emocijas sukėlusių įvykių 
poveikio ilgalaikiškumo 
pervertinimas. 


„Ašaros gali lūkuriuoti per 
naktį, bet džiaugsmas ateina 
su aušra.“ 

Ps 30,6* 


* Čia ir toliau Šventojo Rašto 
ištraukos cituojamos iš: Šventasis 
Raštas: Senasis ir Naujasis 
Testamentas, 2-as papildytas leid., 
vertė Antanas Rubšys (ST) ir 
Vaclovas Aliulis (NT), Vilnius, 
Katalikų pasaulis, 1999. 


Atrodo, jog mūsų intuityvi teorija yra tokia: mes norime. Pasiekiame. Esa- 
me laimingi. Jei tai būtų tiesa, šis skyrius būtų trumpesnis. Tačiau tikrovėje, 
pastebi Danielis Gilbertas ir Timothy Wilsonas (2000), mes dažnai „netei- 
singai norime“. Įsivaizduojantys savo idiliškas atostogas saloje, saulę, ban- 
gų mūšą ir smėlį gali nusivilti, pastebėję, kad jiems „labai trūksta griežtai 
surikiuotos dienos, intelektualaus stimuliavimo ar reguliaraus užkandžiavimo 
pyragėliais“. Mes manome, kad jei nugalės mūsų kandidatas ar komanda, 
ilgai būsime patenkinti. Tačiau daugelis tyrimų patvirtina, kad nesame at- 
sparūs poveikio įvertinimo paklaidai — pervertiname emocijas sukėlusių 
įvykių poveikio ilgalaikiškumą. Tokio emocinio pakilimo pėdsakai išnyksta 
greičiau nei tikimės. 

Dar labiau „poveikio įvertinimo paklaidai“ pasiduodame po negatyvių įvy- 
kių. Kai žmonės, kuriems atliekamas ŽIV tyrimas, prognozuoja, kaip jausis 
po penkių savaičių sužinoję rezultatus, jie spėja, jog susirūpins išgirdę blo- 
gą naujieną, o išgirdę gerą, pajus džiaugsmą. Tačiau po penkių savaičių iš- 
girdę blogą naujieną jie būna prislėgti mažiau negu tikėjosi, o išgirdę gerą 
— ne taip smarkiai džiaugiasi (Sieff ir kiti, 1999). Kai Gilbertas su kolego- 
mis (1998) paprašė profesorių-asistentų spėti, kaip jie jausis po kelerių me- 
tų gavę arba negavę dėstytojo darbą, dauguma manė, kad teigiamu atveju 
jie būsią laimingesni. „Jei negaučiau darbo, žlugtų mano gyvenimo tikslai. 
Tai būtų siaubinga.“ Tačiau apklausti po kelerių metų negavusieji dėstytojo 
darbo jautėsi beveik tokie pat laimingi kaip ir jį gavusieji. Wilsonas ir Gil- 
bertas (2005) teigia, kad poveikio šališkumas svarbus, nes Žmonių „emoci- 
nės prognozės“ — būsimų emocijų numatymas — veikia jų sprendimus. Jei 
žmogus pervertina stiprumą ir trukmę to malonumo, kurį pajus įsigijęs nau- 
ją automobilį ar pasidaręs plastinę operaciją, jis gali neapgalvotai investuoti 
į naują „Mercedes“ ar radikalų išvaizdos pagražinimą. 

Pabandykime tai suasmeninti. Gilbertas ir Wilsonas siūlo įsivaizduoti, kaip 
jaustumės po metų, jei iškristume iš universiteto. Ar būtume laimingesni, ar 
nelaimingesni, palyginti su šiandiena? 

Galvodami apie tai turbūt susimąstėte, ką ši katastrofa galėtų reikšti: ne- 
beliks draugiškų pasisveikinimų ir juokelių, krepšinio varžybų, skubaus kla- 
viatūros tarškėjimo. Nors jūs tikriausiai visuomet viso šito pasigesite, po kiek 
laiko jūsų laimės jausmui apskritai įtakos turės „du dalykai: a) įvykis ir b) 
visa kita“ (Gilbert 17 Wilson, 2000). Sutelkę dėmesį į neigiamą įvykį, atme- 
tame kitų dalykų, prisidedančių prie mūsų laimės, svarbą ir todėl klystame 
manydami, jog mūsų kančia tęsis amžinai. „Niekas, į ką esate sutelkę savo 
dėmesį, nepakeis padėties taip stipriai, kaip manote“, — teigia mokslininkai 
Davidas Schkade ir Danielis Kahnemanas (1998). 

Be to, teigia Wilsonas ir Gilbertas (2003), žmonės neįvertina savo psi- 
chologinio imuniteto sistemos galios ir intensyvumo. Šią sistemą sudaro emo- 
cinių traumų racionalus aiškinimas, nuvertinimas, atlaidumas, ribojimas. Ka- 
dangi apie savo „psichologinio imuniteto sistemą“ beveik nieko nežinome 


2 skyrius. AŠ SOCIALINIAME PASAULYJE 73 


(Gilbertas ir Wilsonas šį reiškinį vadina imuniniu atmetimu), iš tiesų su ne- 
įgalumu, nutrūkusiais meilės ryšiais, neišlaikytais egzaminais, negautu dės- 
tytojo darbu ir asmeniniais bei grupiniais pralaimėjimais mes susitaikome 
greičiau nei manytume. Ironiška, teigia Gilbertas su kolegomis (2004), bet 
svarbiausi neigiami įvykiai (kurie sužadina mūsų psichologinę gynybą) mus 
slegia trumpiau nei nereikšmingi suerzinimai (nesužadinantys gynybos me- 
chanizmo). Kitaip tariant, mes esame atsparūs. 

Savianalizės išmintis ir iliuzijos 

Tad mūsų intuicija gali stulbinamai klysti dėl to, kas mus paveikė, ir ką mes 
jausime bei darysime. Taigi nesutirštinkime spalvų. Kai elgesio priežastys 
aiškios 1r sutampa su mūsų intuicija, mes tiksliai save suvokiame (Gavanski 
ir Hoffman, 1987). Kai elgsenos priežastys nebūna tokios akivaizdžios, jos 
nebūna aiškios 1r pačiam Žmogui. 

Kaip bus paaiškinta 3 skyriuje, mes nesuvokiame daug ko, kas vyksta mū- 
sų galvoje. Suvokimo ir atminties tyrimai rodo, kad mes geriau suprantame 
savo mąstymo rezultatus nei procesus. Tačiau kai nusistatome vidinį laikro- 
dį, kad jis mus pažadintų reikiamu laiku, arba kai tam tikrą laiką pasąmonė- 
je glūdėjusią problemą išsprendžia vienas spontaniškas nušvitimas, mes ski- 
name pasąmoningos proto veiklos vaisius. Kūrybingi mokslininkai ir meni- 
ninkai dažnai negali nupasakoti įžvalgą paskatinusio proceso. 

Timothy Wilsonas (1985, 2002) pateikia drąsią idėją: mūsų socialinę elgse- 
ną kontroliuojantys mąstymo procesai skiriasi nuo elgseną paaiškinančių mąs- 
tymo procesų. Tad aiškindami racionaliai galime praleisti tas instinktyviai 
gimstančias nuostatas, kurios ir nulemia mūsų elgseną. Devyniais eksperimen- 
tais Wilsonas su kolegomis (1989) patvirtino, kad sąmoningai išreikštos nuo- 
statos daiktų ir žmonių atžvilgiu paprastai gana gerai leidžia prognozuoti elg- 
seną. Tačiau jei eksperimento dalyviai iš anksto paprašomi išanalizuoti sa- 
vo jausmus, jų ataskaitos apie nuostatas tampa bevertės. Pavyzdžiui, įsimy- 
lėjėlių porų pasitenkinimo savo santykiais lygis leido prognozuoti, ar po kelių 
mėnesių jie dar bus kartu. Tačiau kiti eksperimento dalyviai pirmiau turėjo 
išvardyti visas priežastis, dėl kurių, jų nuomone, santykiai buvo geri arba 
blogi, ir tik po to vertinti savo laimę. Šių porų nuostatos nebeturėjo reikš- 
mės prognozuojant santykius! Tikriausiai dėl smulkios santykių analizės dė- 
mesys nukrypdavo į lengvai žodžiais apibūdinamus veiksnius, kurie iš tiesų 
buvo mažiau svarbūs nei tie santykių aspektai, kuriuos sunkiau išreikšti Žo- 
džiais. Mes dažnai esame „svetimi patys sau“, — daro išvadą Wilsonas (2002). 

Kitame tyrime Wilsonas kartu su kolegomis (1993) davė žmonėms par- 
sinešti į namus vieną iš dviejų plakatų. Tie, kurių iš anksto buvo paprašyta 
nurodyti savo pasirinkimo priežastis, išsirinko humoristinį plakatą (jo tei- 
giamas savybes buvo lengviau nusakyti žodžiais). Tačiau po kelių savaičių 
jų pasitenkinimas pasirinkimu, palyginti su tais, kurie rinkosi intuityviai ir 
todėl parsinešė kitokius plakatus, sumažėjo. Intuityvūs žmonių veido bruo- 


imuninis atmetimas 

(immune neglect) 

Tendencija neįvertinti savo 
galimybių atgauti dvasines ir 
fizines jėgas po stresinių įvykių. 


„Galvojimas apie save yra 
prakeiksmas, sukeliantis 
visišką painiavą“. 
Theodore Roethke, 
The Collected Poems of 
Theodore Roethke, 1975 
(„Rinktiniai eilėraščiai“) 

dvigubos nuostatos 

(dual attitudes) 

Skirtingos paslėptos, arba 
implicitinės (automatinės), ir 
išreikštos (sąmoningai kontro- 
liuojamos) nuostatos to paties 
objekto atžvilgiu. Žodžiais 
išreikštos atviros nuostatos gali 
keistis kartu su išsilavinimu arba 
dėl įtikinėjimo; neišreikštos, arba 
implicitinės, nuostatos keičiasi 
lėtai kartu su patirtimi, formuo- 
jančia naujus įpročius. 


žų vertinimai taip pat būna nuoseklesni, lyginant su logiškai pagrįstais ver- 
tinimais, rašo Gary Levine ir jo kolegos (1996). Pirmasis įspūdis dažniau- 
siai nemeluoja. 

Šie faktai rodo, kad mes vadovaujamės dvigubomis nuostatomis, teigia 
Wilsonas su kolegomis (2000). Mūsų automatinės neišreikštos, arba impli- 
citinės, nuostatos kurio nors žmogaus ar dalyko atžvilgiu dažnai skiriasi nuo 
sąmoningai kontroliuojamų išreikštų, arba eksplicitinių, nuostatų. Pavyzdžiui, 
galime būti iš vaikystės išsaugoję instinktyvią baimę ar antipatiją žmonėms, 
kuriems dabar žodžiais reiškiame pagarbą ir pripažinimą. Nors išreikštas nuo- 
statas galima gana lengvai keisti, pažymi Wilsonas, „neišreikštos, arba im- 
plicitinės, nuostatos, kaip ir seni įpročiai, kinta lėčiau“. Tačiau jei nauja nuo- 
stata tenka dažnai vadovautis, ji gali pakeisti senąją. 

Murray Millaras ir Abrahamas Tesseris (1992) mano, kad Wilsonas per- 
deda teigdamas, jog sau mes esame nepažinūs. Jų tyrimų rezultatai rodo, kad, 
akcentuojant priežastis, nuostatos tampa ne tokios reikšmingos jausmų ska- 
tinamos elgsenos prognozei. Jei, užuot nurodęs analizuoti savo meilės san- 
tykius, Wilsonas būtų paprašęs labiau įsigilinti į savo jausmus („kaip jau- 
čiatės, kai esate kartu su savo partneriu ir be jo?“), nuostatų apibūdinimas 
būtų galėjęs suteikti daugiau informacijos. Atrodo, jog kitos elgsenos sri- 
tys — tarkime, sprendimas, kurioje aukštojoje mokykloje mokytis, įvertinant 
kainą, karjeros galimybes ir t. t. — yra labiau apgalvotos. Šioms sritims nau- 
dingiausia ne jausmų, 0 priežasčių analizė. Nors širdis turi savų argumentų, 
kartais nulemia protas. 

Iš šių savęs pažinimo ribotumų tyrimo galima padaryti dvi praktines 1š- 
vadas. Pirmoji išvada taikytina psichologinėms apklausoms. Ziriamojo pa- 
teikta informacija apie save dažnai negalima pasitikėti. Klaidingas savęs su- 
pratimas riboja mokslinę subjektyvios asmeninės informacijos naudą. 

Antroji išvada taikytina mūsų kasdieniam gyvenimui. Nuoširdumas api- 
būdinant ir interpretuojant potyrius negarantuoja šių apibūdinimų validumo. 
Asmeniniai liudijimai būna labai įtikinantys (tuo mes įsitikinsime 15 sky- 
riuje „Socialinė psichologija teisme“). Tačiau šie liudijimai gali būti ir klai- 
dingi. Turėdami galvoje šią potencialią klaidą mažiau bijosime kitų, nebūsi- 
me tokie patiklūs. 


APIBENDRINIMAS 
Savojo Aš samprata: kas aš esu? 


e Savęs supratimas padeda surikiuoti mintis ir veiksmus. Apdoroję informaciją apie save, geriau ją 
įsimename (šis reiškinys vadinamas nuorodos į save efektu). Savojo Aš samprata susideda iš 
dviejų elementų: Aš schemos, nuo kurios priklauso, kaip mes apdorojame sau aktualią informa- 
ciją, ir galimų savųjų Aš, apie kuriuos svajojame arba kurių baiminamės. 

e Savęs vertinimas atspindi, kaip suvokiame įvairius savo asmenybės aspektus bei gebėjimus. 
Savojo Aš sampratą veikia daug kas, taip pat ir mūsų vaidmenys, savęs palyginimai su kitais, 
socialinis tapatumas, nuomonė apie tai, kaip mus vertina kiti, mūsų sėkmės ir nesėkmės. 

e Kultūra taip pat formuoja savąjį Aš. Kai kurie Žmonės, ypač individualistinėse Vakarų kultūrose, 
mano esą nepriklausomi (nepriklausomas savasis Aš). Azijos ir trečiojo pasaulio šalių atstovai 
jaučiasi labiau priklausomi nuo kitų (abipusiai priklausomas savasis Aš). Kaip bus išsamiau 
paaiškinta 5 skyriuje, šie kontrastai prisideda prie kultūrinių socialinės elgsenos skirtumų. 

e Savęs pažinimas yra keistai klaidingas. Dažnai negalime paaiškinti savo elgesio. Kai veiksniai, 
darantys įtaką mūsų elgsenai, nėra tokie akivaizdūs, kad bet kas juos pamatytų, mes patys jų taip 
pat nepastebime. Subtilūs, neišreikšti, arba implicitiniai, procesai, kontroliuojantys mūsų elgse- 
ną, gali atrodyti kitokie nei sąmoningi, išreikšti jos aiškinimai. Taip pat esame linkę klaidingai 
prognozuoti savo emocijas, nepakankamai įvertiname savo psichologinio imuniteto sistemos 
atsparumą ir todėl pervertiname emocinių reakcijų į reikšmingus įvykius trukmę. 


Savęs vertinimas 


Žmonėms reikalingas savosios vertės pojūtis, kurį jie motyvuojami stiprinti. Tačiau „išpūstas“ 
savęs vertinimas turi ir tamsiąją savo pusę. 


Ar savivertė — visapusis savęs įvertinimas — yra visų Aš schemų ir galimų 
savųjų Aš suma? Jei save laikote patraukliu, atletišku, išmintingų — vertu turto 
ir meilės, ar jūsų savivertė būna aukšta? Taip, teigia Jennifer Crocker ir Con- 
nie Wolfe (2001), užtikrintumas tam tikrose srityse (tai gali būti išvaizda, 
išmintis ar dar kas nors) yra svarbus savęs vertinimui. „Vieni gali save ver- 
tinti už puikius mokymosi rezultatus ir fizinį patrauklumą, tuo tarpu kiti — 
už meilę Dievui ir moralinių nuostatų laikymąsi.“ Pirmuoju atveju žmogaus 
savivertė bus aukšta, jei jis manys esąs protingas ir gražus, o antruoju - jei 
moralus. 

Tačiau Jonathonas Brownas ir Keithas Duttonas (1994) įrodinėja, kad 
žvilgsnis į savęs vertinimą „iš apačios aukštyn“ nėra visaapimantis. Jie ma- 
no, kad priežastiniai ryšiai veikia ir priešinga kryptimi. Labiau tikėtina, kad 
žmonės, kurie iš esmės save vertina gerai — t. y., kurių savivertė aukšta — 
teigiamai vertins ir savo išvaizdą, ir gebėjimus, ir kitas savybes. Jie panašūs 
į kūdikio sulaukusius tėvus, iš meilės besižavinčius jo rankų ir kojų pirš- 
čiukais bei plaukais: nebūna taip, kad tėvai pirmiausia įvertintų savo kūdi- 
kio rankų ir kojų pirštus, o tik po to spręstų, ar „visas“ kūdikis yra žavus. 

Kad patikrintų savo spėjimą, ar nuo bendrojo savęs vertinimo priklauso 
savęs suvokimas („iš viršaus žemyn“), Brownas ir Duttonas Vašingtono uni- 
versiteto studentams papasakojo apie galimą savybę, kurią jie pavadino „in- 
tegruotu gebėjimu“. Jie iliustravo sąvokos prasmę studentams trimis žodžiais, 
pavyzdžiui, „automobilis“, „plaukimas“ ir „atrakcionas“ ir paprašė sugalvo- 
ti vieną visas šias tris reikšmes apimantį žodį. (Užuomina: šis žodis praside- 
da raide p.). Aukštai save vertinantys žmonės dažniau teigdavo turį šį gebė- 
jimą, jei jiems buvo pasakyta, kad šis gebėjimas labai svarbus, o ne tada, 
kai buvo sakoma, kad šis gebėjimas nenaudingas. Matyt, būdami apie save 
iš esmės geros nuomonės, mes pagražiname konkrečias Aš schemas („aš 
sugebu integruotis“) ir savo galimus Aš. 


savivertė 

(self-esteem) 

Visapusis Žmogaus savęs 
įvertinimas arba savosios 
vertės pojūtis. 

Savęs vertinimo motyvacija 


Motyvacija yra mūsų pažinimo sistemos variklis (Dunning, 1999; Kunda, 
1990). Patyrę nesėkmę, aukštai save vertinantys Žmonės išsaugo savąją ver- 
tę manydami, jog kitiems Žmonėms taip pat nesiseka, arba pernelyg iškel- 
dami save kitų atžvilgiu (Agostinelli ir kiti, 1992; Brown ir Gallagher, 1992). 
Juo labiau Žmonės bus susijaudinę, paveikti nesėkmės, juo labiau saugos save 
komentuodami šią nesėkmę (Brown ir Rogers, 1991). 

Abrahamas Tesseris (1988) teigia, kad poreikis „išsaugoti savivertę“ lei- 
džia prognozuoti daugybę įdomių faktų, netgi nesutarimus tarp brolių ir se- 
serų. Jei esate vyras, gal turite panašaus amžiaus brolį, 0 jei moteris — sese- 
rį? Jei taip, kai augote, žmonės jus tikriausiai lygindavo. Tesseris daro prie- 
laidą, kad jei aplinkiniai vieną iš jūsų laiko gabesniu, kitas stengsis elgtis 
taip, kad išsaugotų savivertę. (Tesseris mano, kad didžiausia grėsmė kyla vy- 
resniam vaikui, turinčiam labai gabų jaunesnį brolį ar sesę.) Turintys brolį, 
kurio gabumai labai skiriasi, dažniausiai prisimena, kad vaikystėje nesutar- 
davo. Suaugę panašių gabumų broliai dažniau prisimena, kad vaikystėje tarp 
jų nebuvo trinties. 

Grėsmę savivertei kelia ir draugai, nes jų sėkmė pavojingesnė nei svetimų 
žmonių (Zuckerman ir Jost, 2001). Ją taip pat gali kelti ir sutuoktinis (-ė). 
Nors turėti bendrų interesų yra sveika, identiški karjeros tikslai gali kelti įtam- 
pą ir pavydą (Clark ir Bennett, 1992). Kai vienam partneriui geriau sekasi 
abiems svarbioje srityje, grėsmę tapatumui galima sumažinti teigiant: „Ma- 
no gabusis partneris, su kuriuo esame labai artimi, yra dalis manęs“ (Lock- 
wood ir kiti, 2004). 

Kokios priežastys skatina išsaugoti arba stiprinti savivertę? Markas Lea- 
ry (1998, 2003) tiki, kad jausmas, jog esi vertingas, yra tarsi kuro matuok- 
lis. Ryšiai padeda išlikti ir gerai jaustis. Tad savivertės matuoklis perspėja 
mus apie socialinio atstūmimo pavojų, skatindamas jautriau reaguoti į kitų 
žmonių lūkesčius. Tyrimai patvirtina, kad socialinis atstūmimas mažina mūsų 
savivertę ir stiprina pritarimo poreikį. Paniekinti ar apgauti, mes jaučiamės 
nepatrauklūs arba nevisaverčiai. Kaip ir akinanti žibintų šviesa, šis jausmas 
gali skatinti veikti — tobulėti ir ieškoti pritarimo bei pripažinimo kitur. 


Tamsioji savęs vertinimo pusė 


Menkas savęs vertinimas kelia depresijos, narkotikų vartojimo ir kai kurių 
rūšių nusikaltimų pavojų. Menkos savivertės Žmogui netgi pasisekimas vi- 
suomenėje gali sukelti pasibjaurėjimą, nerimą, kad jis niekada nepasieks to- 
kių aukštumų, kokių iš jo tikimasi (Wood ir kiti, 2005). (Jei jums labai ge- 
rai pasisekė žaidimas, viešas pasirodymas ar egzaminas mokykloje, gal da- 
bar nerimaujate, kad kitą kartą visus nuvilsite?) Stipri savivertė skatina ini- 
ciatyvumą, gebėjimą atkurti fizines bei dvasines jėgas 1r malonius jausmus 
(Baumeister ir kiti, 2003). Tačiau paauglių berniukų, „per anksti“ pradėju- 

sių lytinį gyvenimą, savivertė dažniau būna stipresnė nei vidutinė. Gaujų ly- 
derių, ekstremalių etnocentrikų ir teroristų savivertė taip pat būna aukštes- 
nė, pastebi Robynas Dawesas (1994, 1998). 

Pajutę, kad jų savivertei gresia pavojus, žmonės į tai reaguoja žeminda- 
mi kitus, o kartais ir smurtaudami. Stiprų ego susiformavęs jaunuolis, paju- 
tęs, kad gali būti išmestas iš savo socialinės aplinkos, gali pasidaryti pavojin- 
gas. Vieno eksperimento metu Toddas Heathertonas ir Kathleen Vohs (2000) 
grupę studentų vaikinų gąsdino, kad jie neišlaikys testo, o kitoje, kontrolinėje, 
grupėje to nedarė. Reaguodami į galimą nesėkmę tik sripria saviverte pasi- 
žymintys vaikinai tapo pastebimai priešiškesni (žr. 2.7 paveikslą). 

Kito eksperimento metu Bradas Bushmanas ir Roy Baumeisteris (1998) 
paprašė 540 savanorių studentų parašyti straipsnelį, kurį kitas tariamas stu- 
dentas arba labai išgyrė („puikus rašinys!“) arba kandžiai sukritikavo (,„blo- 
giausias mano kada nors skaitytas rašinys!“). Po to kiekvienas rašinio auto- 
rius su kitu studentu žaidė reakcijos greičio išbandymo žaidimą. Jei oponentas 
pralaimėdavo, rašinio autorius galėjo jį atakuoti bet kokio intensyvumo ir 
bet kokios trukmės triukšmu. Turintieji stipriausią ego — tie, kurie pritarė to- 
kiems savimeilę glostantiems teiginiams, kaip „aš esu gabesnis už kitus“ — 
buvo „ypač agresyvūs“. Jų triukšmo atakos buvo tris kartus didesnės nei tų, 
kurių savivertė buvo normali. ĮŽeista savigarba skatina duoti atkirtį. 

„Entuziastingi savivertės šalininkų pareiškimai svyruoja nuo fantazijos iki 
tauškalų“, — teigia Baumeisteris (1996), manantis, kad jis „tikriausiai paskel- 
bęs daugiausia darbų apie savivertę“. „Savivertės poveikis — nedidelis, ribo- 
tas ir ne visada teigiamas.“ Labai save vertinantys vyrukai, sako Baumeis- 
teris, dažniau įžeidinėja, pertraukia kitus ir ne kalbasi, o kalba (priešingai 
nei drovesni, kuklesni, nuošaliau besilaikantys žmonės, kurių savivertė men- 
ka). „Darau išvadą, kad savikontrolė dešimt kartų vertingesnė už savivertę.“ 

Ar žmonės, kurių ego stipriai išreikštas ir kurie retsykiais blogai pasiel- 
gia, slepia vidinio saugumo ir savivertės stoką? Ar kategoriški, narciziški as- 

Kontrolinė grupė 
Grupė, patyrusi anėsmo ||| 

Priešiško elgesio įverčiai 


šis 
i 
i 


Menkas savęs vertinimas Stiprus savęs vertinimas 
Būsena 


„Po šitiek metų, kad ir kaip 
būtų gaila, patariu jums: 
užmirškite savivertę ir 
stiprinkite savikontrolę bei 
savidrausmę. Naujausiuose 
darbuose pripažįstama, kad 
tai naudinga ir individui, 
ir visuomenei.“ 

Roy Baumeister, 2005 


2.7 PAVEIKSLAS 

Kai stipriam ego metamas 
iššūkis 

Pajutę grėsmę, tik itin gerai 
save vertinantys Žmonės 
tapdavo priešiškesni — 
arogantiški, grubūs 

ir nedraugiški 

(iš Heatherton ir Vohs, 2000). 

menys iš tiesų turi silpną ego ir tai slepia po pompastišku išoriniu blizge- 
siu? Daugelis tyrinėtojų bandė įrodyti, kad šitokia išorė slepia menką saviver- 
tę. Tačiau chuliganų, gaujų narių, genocidą vykdančių diktatorių ir įžūlių sa- 
vimylų tyrimai neatskleidė jokių silpnos savivertės pėdsakų. „Hitlerio saviver- 
tė buvo labai aukšta“, — pastebi Baumeisteris ir jo kolegos (2003). 

Tai, ką Baumeisteris ir jo kolegos (1996) pavadino „tamsiąja stiprios sa- 
vivertės puse“, prieštarauja faktui, jog menkai save vertinantys žmonės kiek 
dažniau susiduria su įvairiomis klinikinėmis problemomis: nerimu, vienišu- 
mo jausmu ir mitybos sutrikimais. Būdami blogos nuotaikos ar pajutę grės- 
mĘę jie greičiau į viską pradeda žiūrėti pro tamsius akinius: pastebi ir prisi- 
mena blogiausius kitų žmonių poelgius, mano, kad artimieji jų nemyli (Mur- 
ray ir kiti, 1998, 2002; Ybarra, 1999). 

Chuliganai demonstruoja gynybinę, save stiprinančią savivertės formą, tei- 
gia Christina Salmivalli ir jos kolegos iš Turku (Suomija) universiteto (1999). 
„Tikrai save gerbiantys“ — jaučiantys savąją vertę ir nesistengiantys būti dė- 
mesio centre bei nepykstantys už kritiką — dažniau gina chuliganų aukas. Kai 
jaučiamės užtikrintai, esame mažiau gynybiški (Epstein ir Feist, 1988; Jor- 
dan ir kiti, 2003). Taip pat nebūname „plonaodžiai“ ir greiti kritikuoti — ma- 
žiau klausomės tų, kuriems patinkame, ir nepuolame plūsti tų, kuriems ne- 
patinkame (Baumgardner ir kiti, 1989). 

Naujausi tyrimai rodo, kad savivertė, kaip ir nuostatos, pasireiškia dviem 
formomis — išreikštąja (sąmoninga) ir paslėptąja (neįsisąmoninta). Išreikš- 
tąją savivertę psichologai matuoja naudodami apklausas (Jaučiu, kad esu 
vertinga asmenybė“), o paslėptoji savivertė matuojama keletu subtilesnių bū- 
dų — nuo individui patinkančių savo vardo raidžių pasirinkimo iki kompiu- 
teriu skaičiuojamo reakcijos laiko, per kurį individas suklasifikuoja su savo 
asmenybe susijusius teigiamus ir neigiamus žodžius. Žmogus, surinkęs di- 
delius įverčius išreikštosios savivertės tyrimuose, gali prastai pasirodyti 
paslėptosios savivertės tyrimuose (Brettas Pelhamas su kolegomis (2005) 
pastebi, kad moterų abiejų savivertės formų įverčiai nuoseklesni negu vy- 
rų). Kai nuoseklumą galima pastebėti, t. y. kai Žmonės teigiamai save verti- 
na ir sąmoningai, ir nesąmoningai, jie saugiau jaučiasi, elgiasi ne taip gyny- 
biškai, mažiau paklūsta prietarams (Jordan ir kiti, 2003, 2005). 

Priešingai nei menka, stipri savivertė labiau reiškiama ne pažymiais, iš- 
vaizda, pinigais ar kitų žmonių pritarimo paieškomis. Ji sklinda iš vidaus ir 
palaiko gerą nuotaiką (Kernis, 2003; Schimel ir kiti, 2001). Jennifer Croc- 
ker ir jos kolegos (2002, 2003, 2004, 2005) tai patvirtino tyrimais, kuriuos 
atliko su Mičigano universiteto studentais. Studentai, kurių savivertė buvo 
menkiausia, kurie jautėsi itin priklausomi nuo išorinių jėgų — dažniau patyrė 
stresą, pyktį, bendravimo problemas, vartojo narkotikus, piktnaudžiavo al- 
koholiu 1r dažniau skųsdavosi mitybos sutrikimais nei tie, kurių savivertė rė- 
mėsi gilesniais, su asmeniniais bruožais susijusiais aspektais. 

Ironiška, pastebi Crocker ir Lora Park (2004), kad besirūpinantys saviver- 
te, pavyzdžiui, mėginantys tapti gražūs, turtingi ar populiarūs, gali nepaste- 
bėti, nuo ko iš tiesų priklauso gyvenimo kokybė. Be to, stengdamiesi visada 
gerai galvoti apie save, galime pradėti ignoruoti kritiką, labiau kritikuoti, o 
ne suprasti kitus, jausti didesnį poreikį ne paprasčiausiai mėgautis veikla, o 
siekti pergalių. Ilgainiui rūpestis savo verte gali baigtis jausmu, kad nei kom- 
petencijos, nei bendravimo, nei autonomiškumo poreikiai nebuvo realizuoti, 
pastebi Crocker ir Park. Juo mažiau rūpinamės savo įvaizdžiu ir juo labiau 
savo talentais 1r santykiais, juo geresnės nuotaikos būname. 


APIBENDRINIMAS 
Savęs vertinimas 


e Savivertės motyvacija veikia pažintinius procesus. Susidūrę su nesėkme, aukštai save vertinantys 
žmonės palaiko savo vertės jausmą manydami, kad nesiseka ir kitiems, bei perdėdami savo 
pranašumą. 

e Nors aukštą savivertę turėti naudingiau negu žemą, tyrinėtojai nustatė, kad daugelio nusikaltėlių 
savivertė yra aukštesnė negu vidutinė. Jei stipriai išreikštam Žmogaus ego kyla pažeminimo grėsmė 
dėl socialinio atstūmimo, toks Žmogus gali tapti agresyvus. 


Suvokiama savikontrolė 


Keletas mokslinių tyrimų krypčių kalba apie suvokiamos savikontrolės svarbą. Kokios kon- 
cepcijos kyla iš šių tyrimų? 


Iki šiol aiškinomės savojo Aš sampratą, raidą ir savęs pažinimą. Dabar, ana- 

Savojo Aš veikimas yra ribotas, pastebi Roy Baumeisteris su kolegomis 
(1998, 2000; Muraven ir kiti, 1998). Save kontroliuojantys Žmonės — prisi- 
verčiantys valgyti ridikėlius, o ne šokoladą arba slopinantys blogas mintis — 
greičiau nuleidžia rankas, susidūrę su neišsprendžiamomis problemomis. Jei 
žmonės siekia kontroliuoti kino filmo sukeltą liūdesį, sumažėja jų fizinė 1š- 
tvermė. Savikontrolė reikalauja pastangų, todėl sekina ribotus valios ištek- 
lius. Ji veikia panašiai kaip raumenys, daro išvadą Baumeisteris ir Julia Ex- 
line (2000): ir savikontrolė, ir raumenys nusilpsta po didelės įtampos, atsi- 
stato pailsėjus ir stiprėja treniruojantis. 

Tačiau savojo Aš samprata daro įtaką mūsų elgsenai (Graziano ir kiti, 
1997). Žmonės, laikantys save darbščiais ir manantys, kad jų gyvenimas 
klostosi sėkmingai, gavę sudėtingas užduotis pasiekia geresnių rezultatų už 
tuos, kurie mano esą nevykėliai (Ruvolo ir Markus, 1992). Galvokite apie 
savo teigiamas savybes ir tikimybė, kad sugebėsite suplanuoti ir sėkmingai 
įgyvendinti savo planus, išaugs. Suvokiama savikontrolė yra svarbi. 

saviveiksmingumas 
(self-efficacy) 

Pojūtis, kad esame 
kompetentingi ir veiksmingi. Jis 
skiriasi nuo savosios vertės 
pojūčio. Bombonešio piloto 
saviveiksmingumas gali būti 
stiprai išreikštas, o savivertė — 
menka. 


Saviveiksmingumas 


Stenfordo universiteto psichologas Albertas Bandura (1997, 2000), tirdamas 
saviveiksmingumą ir darydamas teorinius apibendrinimus, pastebėjo teigia- 
mo mąstymo galią. Optimistinis požiūris į savo kompetenciją bei galią duoda 
dividendus (Bandura ir kiti, 1999; Maddux ir Gosselin, 2003). Vaikai ir suau- 
gusieji, turintys stiprų saviveiksmingumo pojūtį, būna ištvermingesni, ramesni 
ir mažiau depresyvūs. Be to, jie gyvena sveikiau bei geriau mokosi. 

Kasdieniame gyvenime saviveiksmingumas padeda iškelti sudėtingus tiks- 
lus ir ištverti sunkumus. Daugiau nei šimtu tyrimų patvirtinta, kad pagal sa- 
viveiksmingumą galima prognozuoti darbuotojo produktyvumą (Stajkovic ir 
Luthans, 1998). Iškilus problemoms, stiprus saviveiksmingumo pojūtis lei- 
džia darbuotojams išlikti ramiems ir ieškoti sprendimų, o ne mąstyti apie savo 
silpnybes. Kompetencija ir atkaklumas — kelias į pergalę. O kartu su perga- 
lėmis auga pasitikėjimas savimi. Saviveiksmingumą, kaip ir savivertę, mai- 
tina sunkiai iškovoti laimėjimai. 

Net subtilios saviveiksmingumo manipuliacijos gali paveikti elgseną. Tai 
pastebėjo Becca Levy (1996) 90-ies suaugusiųjų pasąmonę veikdama žo- 
džiais, žadinančiais arba teigiamus, arba neigiamus senėjimo stereotipus. Ti- 
riamiesiems 0,066 sekundės buvo rodomi arba neigiami žodžiai („blogėja“, 
„pamiršta“, „,nusenęs“), arba teigiami (,„gudrus“, „išmintingas“, „patyręs“). 
Eksperimento dalyviai sąmoningai galėjo suvokti tik šviesos blykstelėjimą. 
Tačiau tų, kuriems buvo pateikti teigiamos reikšmės žodžiai, „atminties sa- 
viveiksmingumas“ (pasitikėjimas savo atmintimi) buvo didesnis. Stebėjusieji 
neigiamos reikšmės žodžius patyrė priešingą efektą. Panašų reiškinį galime 
aptikti ir už laboratorijos sienų: Kinijoje dominuoja teigiami senėjimo įvaiz- 
džiai, todėl atminties saviveiksmingumas gali būti didesnis, senyvo amžiaus 
žmonės mažiau skundžiasi atminties silpnėjimu, nei Vakarų šalyse (Schac- 
ter ir kiti, 1991). 

Jei tikite, kad galite kažką padaryti, ar šis įsitikinimas būtinai kažką pa- 
keis? Tai priklausys nuo antro veiksnio: jūsų galimybės kontroliuoti rezul- 
tatus. Pavyzdžiui, galite manyti esąs geras vairuotojas (stipriai išreikštas sa- 
viveiksmingumas), tačiau jausti girtų vairuotojų keliamą pavojų (žema kon- 
trolė). Galite jaustis kompetentingas studentas ar darbuotojas, tačiau bijoda- 
mi diskriminavimo dėl amžiaus, lyties ar išvaizdos galite manyti, kad jūsų 
perspektyvos abejotinos. 


Kontrolės pobūdis 


„Aš visiškai nedalyvauju visuomenės gyvenime“, —- skundėsi vienišas ketu- 
riasdešimt kelerių metų vyriškis psichoterapijos studentui Jerry Pharesui. Šio 
paragintas, vyriškis nuėjo į šokius, kur su juo pašoko kelios moterys. „Man 
tiesiog pasisekė, — tvirtino vyriškis. — Tai daugiau niekada nepasikartos.“ Kai 
Pharesas apie tai papasakojo savo vadovui Julianui Rotteriui, pastarajam tai 

padėjo iškristalizuoti idėją, kurią jis jau kuris laikas bandė suformuluoti. Ro- 
terio eksperimentų metu ir jo klinikinėje praktikoje vieni žmonės teigdavo 
nuolatos „jaučią“, jog viską, kas jiems nutinka, valdo vienokios ar kitokios 
išorinės jėgos, tuo tarpu kiti manydavo, kad viską, kas jiems nutinka, lemia 
jų pačių pastangos bei įgūdžiai“ (cituojama iš Hunt, 1993, p. 334). 

Ką jūs manote? Ar žmonės dažniau būna savo likimo kalviai, ar aplinky- 
bių aukos? Ar jie — savo gyvenimo dramaturgai, režisieriai ir aktoriai, ar si- 
tuacijų belaisviai? Šią dimensiją Rotteris pavadino kontrolės pobūdžiu. Kartu 
su Pharesu jis sukūrė 29 poras teiginių, skirtų žmogaus kontrolės pobūdžiui 
įvertinti. Įsivaizduokite, kad atliekate šį testą. Kuo labiau tikite? 


b. Deja, žmogaus vertės niekas 
nepripažįsta, kad ir kaip jis 


stengtųsi. 


b. Kartais jaučiu, kad negaliu 
pakankamai kontroliuoti savo 
gyvenimo. 


a. Ilgainiui šiame pasaulyje ar 
žmogus sulaukia pagarbos, 
kurios nusipelnė. 


a. Aš pats atsakingas už viską, ar 
kas su manimi vyksta. 


b. Pasaulį valdo keli galią 
turintys Žmonės, ir mažas 
žmogelis nedaug ką čia 
bepakeis. 


a. Kiekvienas Žmogus gali turėti ar 
įtakos valdžios sprendimams. 


Jei atsakydami į šiuos Rotterio (1973) klausimus pasirinkote daugiau at- 
sakymų „a“, reiškia, jūs tikite, jog kontroliuojate savo likimą (vidinis kon- 
trolės pobūdis). Jei daugiau „b“ — tikite, kad jį valdo atsitiktinumas arba 1š- 
orinės jėgos (išorinis kontrolės pobūdis). Tai parodyta 2.8 paveiksle. Tiems, 
kurie mano, kad save kontroliuoja, turėtų geriau sektis mokytis, mesti rūky- 
ti, naudotis saugos diržu, spręsti problemas šeimoje, uždirbti daugiau pini- 
gų ir atsisakyti greito malonumo ilgalaikių tikslų labui (Findley ir Cooper, 
1983; Lefcourt, 1982; Miller 1r kiti, 1986). 

Nuo to, kaip suvokiame kontrolę, priklauso ir nesėkmės priežasčių su- 
pratimas. Galbūt pažįstate studentų, laikančių save aukomis — dėl blogų pa- 
žymių kaltinančius tai, ko jie nepajėgūs kontroliuoti, pavyzdžiui, kvailumą 
ar „blogus“ dėstytojus, vadovėlius ar testus. Tokiems studentams patarus lai- 
kytis optimistiškesnės nuostatos — patikėti, kad pastangos, įprotis mokytis ir 
savidrausmė gali pakeisti padėtį — jų pažymiai paprastai pagerėja (Noel ir 
kiti, 1987; Peterson ir Barrett, 1987). Apskritai studentai, manantys, kad jie 
kontroliuoja padėtį —- pavyzdžiui, sutinkantys su teiginiu „Aš galiu sėkmin- 
gai atsispirti pagundai“, arba prieštaraujantys teiginiui „Aš išleidžiu per daug 
pinigų“ — gauna geresnius pažymius, džiaugiasi geresniais santykiais ir bū- 
na geresnės psichikos sveikatos (Tangney ir kiti, 2004). 

Klestintys Žmonės labiau linkę nesėkmes laikyti atsitiktinumu arba nu- 
spręsti: ,,„man reikia keisti požiūrį“. Gyvybės draudimo agentai, manantys, 


kontrolės pobūdis 

(locus of control) 

Žmonių elgesio ir pasekmių 
kontrolės suvokimas: ar jos 
kontroliuojamos iš vidaus, 

jų pačių pastangomis bei 
veiksmais, ar iš išorės — 
atsitiktinumo arba išorinių jėgų. 


„Jei mano protas suvokia, 
o širdis gali patikėti, žinau, 
kad galiu tai pasiekti. Šalin 
narkotikus! Tegyvuoja viltis! 
Aš esu šis tas!“ 
Jesse Jackson, 

The March on Washington, 1983 

(„Pirmyn į Vašingtoną“). 

2.8 PAVEIKSLAS 
Kontrolės pobūdis 


„Įtikinėkite save, kad turite 
trūkumų, ir tikrai jų įgysite.“ 
Richard Bach, 
Illusions: Adventures of 
Reluctant Messiah, 1977 
(„Iiuzijos: Mesijo, nelinkusio 
juo būti, klajonės“) 


išmoktas bejėgiškumas 
(learned helplessness) 
Išmoktas bejėgiškumas ir 
nuolankumas, kai Žmogus ar 
gyvūnas suvokia, kad negali 
kontroliuoti pasikartojančių 
nemalonių įvykių. 


„Kad ir ką daryčiau, Nu | | ni „Viskas priklauso 
viskas klostosi ne taip, : “ nuo manęs. Jei pasi- 
kaip noriu. Ji tuoj mane ; sie. O Vstengsiu, nugalėsiu šiose 

pralenks.“ į po lenktynėse.“ 


kad nesėkmes galima kontroliuoti (,„Tai sunku, tačiau jei užsispirsite, reikalai 
pagerės“), sudaro daugiau draudimo sutarčių. Tikimybė, kad jau pirmaisiais 
metais jie mes šį darbą, yra dvigubai mažesnė nei jų pesimistiškesnių kole- 
gų (Seligman ir Schulman, 1986). Tie universiteto plaukimo komandos nariai, 
kurie pripažįsta optimistinį „aiškinamąjį stilių“, dažniau nei pesimistai pasie- 
kia aukštesnių rezultatų nei iš jų tikimasi (Seligman ir kiti, 1990). Kaip poe- 
moje „Eneida“ sako romėnų poetas Vergilijus, „Jie gali, nes tiki, kad gali“. 


Išmoktas bejėgiškumas versus apsisprendimas 


Kontrolės pojūčio nauda pastebima ir tiriant gyvūnus. Narve uždaryti šunys, 
kuriems įdiegta, kad nepavyks išvengti smūgių, tampa bejėgiški. Vėliau to- 
kie šunys baugiai susigūžia net ir tada, kai gali išvengti bausmės. Išmokę 
asmeninės kontrolės (sėkmingai išvengę pirmųjų smūgių) šunys lengvai pri- 
sitaiko prie naujos situacijos. Tyrinėtojas Martinas Seligmanas (1975, 1991) 
pastebėjo panašias išmokto bejėgiškumo apraiškas ir tarp žmonių. Pavyz- 
džiui, kamuojami depresijos arba engiami žmonės tapdavo pasyvūs, nes manė, 
kad nuo jų pastangų niekas nepriklauso. Ir bejėgius šunis, ir depresijos ap- 
i1mtus žmones kamuoja valios paralyžius, pasyvus nuolankumas ir netgi apa- 
tija, pasireiškianti nejudrumu (žr. 2.9 paveikslą). 

Kita vertus, savikontrolę treniruoti naudinga. Tokią išvadą padarė Makvai- 
ro universiteto Sidnėjuje mokslininkai Megan Oaten ir Kenas Chengas (2006). 
Pavyzdžiui, studentai, kurie kasdien stiprino savikontrolę atlikdami pratimus, 

2.9 PAVEIKSLAS 
Nekontroliuojami Suvokiamas Išmoktas Išmoktas bejėgiškumas 
nemalonūs įvykiai kontrolės stygius bejėgiškumas Kai gyvūnai ir Žmonės 

patiria nekontroliuojamus 

nemalonius įvykius, 


jie išmoksta jaustis bejėgiai 
ir nuolankūs. 


reguliariai mokydamiesi, planuodami savo laiką, geriau save kontroliavo ki- 
tose situacijose — laboratorijoje ar laikydami egzaminus. 
“Ellen Langer ir Judith Rodin (1976) ištyrė asmeninės kontrolės svarbą, 
taikydamos dvejopą elgesio modelį prestižiniuose Konektikuto valstijos se- 
nelių globos namuose. Vienai pacientų grupei buvo akcentuojama „mūsų pa- 
reiga paversti šią įstaigą namais, kad būtų galima ja didžiuotis ir jaustis lai- 
mingiems“. Pacientai buvo rūpestingai ir nuoširdžiai globojami. Po trijų sa- 
vaičių dauguma pacientų savo būklę įvertino kaip dar labiau pablogėjusią, 
tokia pati buvo tyrėjų bei slaugių nuomonė. Kitoje grupėje buvo skatinama 
asmeninė kontrolė. Buvo akcentuojamos galimybės rinktis bei daryti įtaką 
slaugos namų politikai ir kiekvieno atsakomybė už tai, kad „jo gyvenimas 
taptų toks, kokio pats nori“. Šiems pacientams buvo leidžiama priimti nedi- 
delius sprendimus, duodami smulkūs įpareigojimai. Po trijų savaičių 93 pro- 
centai šios grupės pacientų pasijuto esą žvalesni, aktyvesni bei laimingesni. 
Tyrimai patvirtina, kad tos sistemos, kurios skatina asmeninę kontrolę, iš 
tiesų gerina sveikatą ir didina laimės pojūtį (Deci ir Ryan, 1987). Štai kele- 
tas pavyzdžių: 


e Kaliniai, kuriems leidžiama bent kiek kontroliuoti savo aplinką — persta- 
tyti kėdes, perjungti televizoriaus kanalus, įjungti ir išjungti šviesą — pa- 
tiria mažesnį stresą, rečiau serga ir įvykdo mažiau vandalizmo aktų (Ru- 
back ir kiti, 1986; Wener ir kiti, 1987). 


e Veikimo laisvę atliekant užduotis ir priimant sprendimus turintys darbi- 
ninkai būna sąžiningesni (Miller 17 Monge, 1986). 


e Ligoninių pacientai, vaikų darželių auklėtiniai ir senelių globos namų gy- 
ventojai, kuriems suteikta teisė rinktis, ką valgyti pusryčiams, kada žiū- 
rėti kino filmą ar kada keltis, ilgiau gyvena ir tikrai jaučiasi laimingesni 
(Timko ir Moos, 1989). 


e Nakvynės namų gyventojai, manantys, kad jie negali kontroliuoti savo 
privatumo, kad turi mažai galimybių rinktis, kada valgyti ir kiek miego- 
ti, dažniau pesimistiškai vertina ir galimybes susirasti gyvenamąjį būstą 
bei darbą (Burn, 1992). 

e Visose tirtose šalyse žmonės, kurie manė, jog gali rinktis patys, buvo la- 
biau patenkinti gyvenimu (2.10 pav.). Šalyse, kuriose žmonės jautė turį 


daugiau laisvės, buvo ir daugiau patenkintų gyvenimu (Inglehart ir Wel- 
zel, 2005). 

Per plataus pasirinkimo kaštai 


Ar gali būti per daug laisvės ir apsisprendimo teisių? Svartmoro koledžo psi- 
chologas Barry Schwartzas (2000, 2004) tvirtina, kad šiuolaikinėse individua- 
listinėse kultūrose esama „laisvės pertekliaus“, todėl mažėja pasitenkinimas 
gyvenimu ir didėja klinikinės depresijos kamuojamų žmonių skaičius. Galimy- 
bių rinktis gausa gali sukelti paralyžių arba tai, ką Schwartzas vadina „laisvės 
tironija“. Turėdami galimybę rinktis iš 30 skirtingų rūšių džemo ir šokolado, 
žmonės būna mažiau patenkinti savo pasirinkimu nei tada, kai renkasi iš šešių 
variantų (Iyengar ir Lepper, 2000). Kartu su didesnėmis pasirinkimo galimybė- 
mis atsiranda informacijos perteklius ir daugiau priežasčių gailėtis. 

Christopheris Hsee ir Reidas Hastie (2006) parodo, kaip būtinybė rinktis 
gali baigtis apgailestavimu. Pasiūlykite darbuotojams nemokamą kelionę į 
Paryžių ar į Havajus, ir jie bus labai patenkinti. Bet jei suteiksite jiems ga- 
limybę pasirinkti vieną iš dviejų, jų laimės jausmas gali sumažėti. Žmonės, 
pasirinkę Paryžių, apgailestaus, kad nelabai šilta, nėra vandenyno, o pasi- 
rinkę Havajus pasiges garsių muziejų. Taigi galima paaiškinti, kodėl nese- 
niai atliktame tyrime 11 koledžų absolventai, ilgai ieškoję darbo ir vertinę 
įvairius pasiūlymus, rado geriau apmokamą darbą, negu tikėjosi, tačiau jau- 
tė mažesnį pasitenkinimą (Iyengar ir kiti, 2006). 

Kitų eksperimentų metu Žmonės jautė didesnį pasitenkinimą dėl būtiny- 
bės apsispręsti (pavyzdžiui, kai išpardavimo sąlygos neleidžia grąžinti ar ap- 
keisti pirkinio), nei tada, kai galėdavo keisti savo sprendimą (pavyzdžiui, 
kai leidžiama grąžinti prekę ir susigrąžinti visus pinigus arba ją pakeisti). 
Juokinga, kad žmonėms patinka ir jie pasiryžę mokėti už galimybę keisti savo 
pasirinkimą. Tačiau laisvė gali „trukdyti psichologiniams procesams, nuo ku- 
rių priklauso pasitenkinimo jausmas“ (Gilbert ir Ebert, 2002). 

Ši taisyklė gali padėti paaiškinti įdomų socialinį fenomeną (Myers, 2000a): 
nacionalinės apklausos rodo, kad žmonės buvo labiau patenkinti savo vedy- 
biniu gyvenimu tais laikais, kai išsiskirti buvo sunkiau („prekės grąžinti ir 
apkeisti negalima“). Šiandien, nepaisant didesnės laisvės išvengti nesėkmingų 
vedybų ir mėginti iš naujo, žmonės mažiau patenkinti savo vedybiniu gyve- 
nimu. 

Nors laisvė gali įgauti kraštutines formas, asmeninė kontrolė dažniausiai 
padeda Žmogui geriau jaustis. Psichologiniai suvokiamos savikontrolės ty- 
rimai yra palyginti nauji, tačiau atsakomybės už savo gyvenimą ir savo ga- 
limybių realizavimo akcentavimas nėra naujas. Knygose apie greitą pratur- 
tėjimą nuolat kartojamas motyvas „tu viską gali“. Jį randame ir XX a. šeš- 
tojo dešimtmečio bestseleryje — Vincento Peale knygoje The Power of Po- 
sitive Thinking („,Teigiamo mąstymo galia“): „Jei teigiamai mąstysite, pasiek- 
site teigiamų rezultatų. Tai — akivaizdi tiesa“. Šią mintį taip pat rasime dau- 
gybėje knygų bei vaizdajuosčių, patariančių, kaip padėti sau ir raginančių 
siekti sėkmės pasitelkus teigiamas nuostatas. 


Nigerija 

Uganda 

Zimbabvė 

Pietų Afrikos Respublika 


Indija 
Bangladešas 
Indonezija 


Vietnamas 
Pietų Korėja 
Japonija 
Kinija 
Taivanas 


Moldova 
Gruzija 
Baltarusija 
Rusija 
Rumunija 
Ukraina 
Armėnija 
Makedonija 
Bulgarija 
Serbija 


Marokas 
Jordanija 
Azerbaidžanas 
Iranas 

Alžyras 
Albanija 
Bosnija 


Lietuva 

Latvija 
Vengrija 
Lenkija 
Slovakija 
Estija 

Čekija 
Slovakija 

Rytų Vokietija 
Kroatija 


Venesuela 
Filipinai 
Peru 
Dominikos Respublika 
Kolumbija 
Brazilija 
Salvadoras 
Čilė 
Argentina 
Meksika 
Urugvajus 


Italija 
Portugalija 
Šveicarija 
Belgija 
Austrija 
Liuksemburgas 
Airija 

Ispanija 
Prancūzija 
Šiaurės Airija 
Graikija 


Olandija 

Danija 

Norvegija 
Islandija 

Suomija 

Švedija 

Didžioji Britanija 
Australija 

JAV 

Kanada 
Vokietija 

Naujoji Zelandija 

2.10 PAVEIKSLAS 
Koreliacija tarp individų 
suvoktos galimybės laisvai 
rinktis ir pasitenkinimo 
gyvenimu 73 šalyse 
(Inglehart ir Welzel, 2005). 

Savikontrolės tyrinėjimai teikia didesnį pasitikėjimą tokiomis tradicinėmis 
dorybėmis kaip atkaklumas ir viltis. Bandura (2004b) pabrėžia, kad socialinis 
įtikinėjimas („„tu turi viską, ko reikia sėkmei pasiekti“) bei savęs įtikinėjimas 
(„Aš manau, jog galiu, manau, jog galiu“) didina saviveiksmingumą. Pade- 
da ir modeliavimas, kai matome kitus, kurie stengėsi ir jiems pavyko. Bet, 
jo nuomone, svarbiausias saviveiksmingumo šaltinis yra sėkminga patirtis. 
„Sėkmė sukuria tvirtą tikėjimą savo veiksmingumu.“ Jei pradinės pastangos 
sumažinti svorį, mesti rūkyti ar pagerinti mokymosi rezultatus buvo sėkmin- 
gos, jūsų saviveiksmingumas auga. 

Roy Baumeisterio (2003) vadovaujama mokslininkų grupė vieningai tei- 
gia: „Jei visus vaikus girsite vien už tai, kad jie yra savimi, sumažės pagy- 
rimo vertė. Geriau girti ir skatinti savivertę, pripažįstant gerus darbus... tai 
skatina geriau elgtis, padeda tobulėti; šie rezultatai prisideda ne tik prie at- 
skiro žmogaus laimės, bet ir prie visuomenės tobulėjimo“. 


APIBENDRINIMAS 
Suvokiama savikontrolė 
e Kelios tyrimų kryptys byloja apie saviveiksmingumo ir kontrolės jausmo naudą. Tie žmonės, 


kurie tiki savo kompetencija bei veiksmingumu ir pasižymi vidine kontrole, geriau susidoroja su 
sunkumais ir daugiau pasiekia. 
e Išmoktas bejėgiškumas dažnai išryškėja, kai pastangos pataisyti situaciją pasirodo bevaisės. 
Gebėjimą apsispręsti, priešingai, palaiko sėkmingos veiklos ir gebėjimo pataisyti situaciją patirtis. 
e Kai žmonėms pateikiama daug pasirinkimo galimybių, jie gali būti mažiau patenkinti rezultatu, 
negu gavę mažesnę pasirinkimo laisvę. 


Šališkas palankumas sau 


Mums aktualios informacijos apdorojimą stipriai veikia šališkumas. Mes lengvai atleidžiame 
nesėkmes sau, prisiimame nuopelnus už sėkmę ir manome daugeliu požiūrių esą geresni. 
Toks savivertės kėlimas padeda mėgautis šviesiąja stipraus savęs vertinimo puse ir tik kartais 
patirti tamsiąją. 


Plačiai manoma, kad daugelis iš mūsų kenčia dėl silpnos savivertės. Huma- 
nistinės krypties psichologas Carlas Rogersas (1958) padarė išvadą, kad dau- 
guma jo pažįstamų „neapkenčia savęs, laiko save beverčiais ir nevertais mei- 
lės“. Daugelis humanistinės psichologijos populiarintojų vieningai teigė: „Mes 
visi turime nevisavertiškumo kompleksą, — pastebi Johnas Powellas (1989). — 
Demostravimas, kad šio komplekso neturime - tik vaidyba.“ Groucho Marxas 
(1960) ironizuoja: „Nenoriu priklausyti nė vienam klubui, kuris priimtų mane 
į savo gretas.“ 

O iš tiesų daugelis mūsų yra geros nuomonės apie save. Tiriant savivertę, 
net mažai balų surinkę žmonės renkasi vidutinius tarp galimų vertinimų. (Silp- 
nos savivertės Žmogus į tokius teiginius kaip „Aš turiu gerų idėjų“ atsako: 

„šiek tiek“ arba „kartais“.) Be to, viena iš labiausiai provokuojančių, tačiau 
tvirtai nusistovėjusių socialinės psichologijos išvadų yra susijusi su šališko 
palankumo sau galia. 

Teigiamų ir neigiamų įvykių aiškinimas 

Daugybė eksperimentų parodė, kad išgirdę, jog jiems kažkas pavyko, žmo- 
nės priskiria nuopelnus sau. Sėkmę jie apibūdina kaip savo gebėjimų bei pa- 
stangų rezultatą, tačiau dėl nesėkmės kaltina įvairius išorinius veiksnius, to- 
kius kaip laimės stoka arba problemos „neišsprendžiamumas“ (Campbell ir 
Sedikides, 1999). Sportininkai, kalbėdami apie savo pergales, dažniausiai nuo- 
pelnus priskiria sau, tačiau dėl pralaimėjimų bėdą suverčia blogiems stab- 
džiams, nevykusiam teisėjui, ypatingoms kitos komandos pastangoms ar gru- 
biam žaidimui (Grove ir kiti, 1991; Lalonde, 1992; Mullen ir Riordan, 1988). 
O kaip manote, kokią atsakomybę prisiima vairuotojai įvykus avarijai? Drau- 
dimo bendrovių bylose avarijas jie komentuoja maždaug taip: „Staiga neži- 
nia iš kur iššoko automobilis, kurio nebuvo įmanoma pastebėti, trenkėsi į 
mano automobilį ir dingo...“ ,,Kai privažiavau sankryžą, mano regėjimo lauką 
užstojo tvora, ir aš nepastebėjau kito automobilio...“ „Pėstysis atsitrenkė į 
mano automobilį ir parkrito po juo...“ (Toronto News, 1977) 

Šis reiškinys ypač pastebimas situacijose, kai reikia ir gabumų, ir sėkmės 
(žaidimai, egzaminai, darbo paieškos): nugalėtojai aiškina, kad sėkmę pelnė 
dėl savo sugebėjimų, o pralaimėjusieji kaltina atsitiktinumą. Jei aš laimiu žo- 
džių loto, reiškia, kad Žinau daug žodžių ir gerai išmanau jų rašybą, tačiau 
jei pralaimiu — tai todėl, kad „kas gi po raidės g pasirinktų ne 7?“ Politikai, 
patyrę pergalę, taip pat stengiasi girtis asmeniniais privalumais (darbštumu, 
tarnavimu rinkėjams, reputacija ir strategija), o pralaimėjus kaltę versti aplinky- 
bėms, kurių jie negali kontroliuoti (rinkiminės apylinkės partine sudėtimi, opo- 
nento populiarumu, politikos tendencijomis) (Kingdon, 1967). Kai korporacijų 
pelnas auga, jų vadovai mielai ima didžiules premijas už puikų vadovavimą. 
Kai patiria nuostolius — o ko gi dar galima tikėtis smunkant ekonomikai? Sau 
palankios atribucijos reiškinys (teigiamų rezultatų priskyrimas sau, 0 nei- 
giamų — išorės veiksniams) — viena iš stipriausiai veikiančių šališkumo formų. 

Sau palanki atribucija skatina šeimyninę nesantaiką, darbuotojų nepasi- 
tenkinimą ir veda į aklavietę derybų metu (Kruger ir Gilovich, 1999). Tad 
nenuostabu, kad išsiskyrusieji dėl to kaltina partnerį (Gray ir Silver, 1990), 
o vadovai kaltę dėl blogų rezultatų suverčia tariamai negabiems ir neuoliems 
darbuotojams (Imai, 1994; Rice, 1985). (Darbuotojai labiau linkę suversti 
kaltę kokioms nors išorinėms priežastims — netinkamam tiekimui, per dide- 
liam darbo krūviui, sunkaus būdo bendradarbiams, neaiškioms užduotims.) 
Nenuostabu, kad atlygio paskirstymą, pavyzdžiui, algos padidinimą, žmo- 
nės laiko teisingesniu, jei gauna daugiau nei kiti (Diekmann ir kiti, 1997). 

Išsaugoti teigiamą savo įvaizdį mums padeda atsiribojimas nuo nesėkmės, 
o sėkmės atveju - įsitikinimas, kad esame jos nusipelnę. Pavyzdžiui, „aš bu- 


šališkas palankumas sau 
(self-serving bias) 
Polinkis palankiai save vertinti. 


sau palanki atribucija 
(self-serving attributions) 
Šališko palankumo sau forma. 
Polinkis priskirti teigiamus 
rezultatus sau, o neigiamus - 
išorės veiksniams. 

vau labai gerai įvertintas per ekonomikos egzaminą“, tačiau „per istorijos 
egzaminą profesorius man parašė patenkinamą pažymį“. Dėl nesėkmės ar ne- 
pripažinimo apkaltinę kokius nors išorinius veiksnius jaučiamės geriau nei 
laikydami nevertais save (Major ir kiti, 2003). Noriau pripažįstame savo ne- 
sėkmę, patirtą tolimoje praeityje, kai buvome kitokie, „ankstesnieji Aš“, pa- 
stebi Anne Wilson ir Michaelas Rossas (2001). Apibūdindami save, kokie 
buvo iki studijų, Vaterlo universiteto studentai pateikė beveik vienodai tei- 
giamų ir neigiamų teiginių. Apibūdindami dabartinius save jie nurodė tris 
kartus daugiau teigiamybių. „Aš įgijau Žinių ir suaugau, esu geresnis“, — mano 
dauguma žmonių. Mulkiai vakar, čempionai šiandien. 


Ar mes visi galime būti geresni už vidutiniokus? 


Šališkas palankumas sau taip pat pasireiškia tuo, kad žmonės lygina save su 
kitais. Jei VI amžiaus kinų filosofas Lao Dzė buvo teisus, teigdamas, jog 
„niekada pasaulyje neatsiras sveiko proto žmogus, kuris norėtų save pergud- 
rauti, išeikvoti ar pervertinti“, vadinasi, daugelis mūsų esame truputį bepro- 
čiai. Nes daugeliu subjektyvių ir socialiai pageidautinų aspektų Žmonės lai- 
ko save geresniais už vidutiniokus. Lygindami save su kitais, dauguma žmonių 
laiko save etiškesniais, kompetentingesniais, draugiškesniais, intelektuales- 
niais, gražesniais, ne tokiais prietaringais, sveikesniais ir netgi įžvalgesniais 
bei objektyvesniais (žr.: ,Atkreipkime dėmesį. Šališkas palankumas sau — 
kaip aš myliu save? Leiskite suskaičiuoti būdus“). 

Atrodo, kad kiekviena bendruomenė panaši į Garrisono Keilloro prama- 
nytą Vobegono ežero kaimą, kur „visos moterys stiprios, visi vyrai gražūs, 
o vaikai pranoksta vidutinybes“. Galbūt viena iš tokio optimizmo priežas- 
čių yra ta, kad nors 12 procentų Žmonių jaučiasi esą vyresni nei iš tiesų, net 
66 procentai mano atvirkščiai — laiko save jaunesniais nei iš tiesų (Public 
Opinion, 1984). Visa tai primena Freudo anekdotą apie vyrą, kuris pasakė 
savo Žmonai: „Jei kuris nors iš mūsų mirs, aš persikelsiu gyventi į Paryžių“. 

Michaelas Rossas ir Fiore Sicoly (1979) atliko šališko palankumo sau šei- 
moje tyrimą. Jie pastebėjo, kad jauni vedę kanadiečiai dažniausiai būdavo įsi- 
tikinę, jog jie daugiau laiko skiria namų tvarkymui ar vaikų priežiūrai nei mano 
jų partneriai. Vėlesniame 265 vedusių amerikiečių porų, turinčių vaikų, tyri- 
me vyrai pareiškė, kad atlieka 42 proc. darbų namuose. O jų Žmonos tvirtino, 
kad vyrai namuose atlieka tik 33 proc. darbų. Kai tyrinėtojai stebėjo tikrąją 
padėtį (atsitiktinai pasirinktais laiko tarpais matavo tiriamųjų veiklą), paaiš- 
kėjo, kad iš tikrųjų vyrai namuose atliko 39 proc. darbų (Lee ir Waite, 2005). 
Pagrindinė taisyklė tokia: kai grupės nariai vertina, kiek jie prisidėjo prie ben- 
dro tikslo, gauta suma paprastai viršija 100 proc. (Savitsky ir kiti, 2005). 

Kiekvieną vakarą aš ir mano žmona sumesdavome drabužius prie skalbi- 
nių pintinės miegamajame. Rytą kuris nors sudėdavome juos į pintinę. Kai 

atkreipkime dėmesį 


Leiskite suskaičiuoti būdus 


„Viena, kas sieja visus Žmones, nepaisant amžiaus, lyties, reli- 

gijos, ekonominės padėties ar etniškumo, - teigia Dave Barry 
(1998), - yra giliai viduje glūdinti nuomonė, kad mes esame |, 
geresni vairuotojai nei vidutiniai“. Mes taip pat manome esą ge- 

resni nei vidutiniai daugeliu kitų subjektyvių ir pageidautinų as- 
pektų. Štai kaip reiškiasi šališkas palankumas sau: 


e Etika.Dauguma verslininkų laiko save moralesniais už vidu- 
tinį verslininką (Baumhart, 1968; Brenner ir Molander, 1977). 
Vienos nacionalinės apklausos metu buvo pateiktas klausi: e 
mas: „Kaip vertinate savo moralę ir vertybes skalėje nuo 1 
iki 100 (100 - tobula)?“ Penkiasdešimt procentų apklausos 
dalyvių įvertino save 90 arba didesniu balu; tik vienuolika 
procentų įvertino save 74 arba mažiau balų (Lovett, 1997). 


e Profesinė kompetencija. 90 procentų verslininkų laiko savo 
veiklą svarbesne už kolegų (French, 1968). Australijoje 86 
procentai žmonių savo darbo rezultatus vertina geriau nei ą 
vidutiniškai ir tik vienas procentas - prasčiau nei vidutiniš- 
kai (Headey ir Wearing, 1987). Daugelis chirurgų yra įsitiki- 
nę, kad jų pacientų mirštamumas yra mažesnis nei viduti- 
nis (Gawande, 2002). 

e Dorybės. Olandijoje dauguma bendrojo lavinimo mokyklų 
moksleivių laiko save sąžiningesniais, atkaklesniais, origi- 
nalesniais, draugiškesniais ir patikimesniais nei vidutinis 


e Intelektas. Dauguma Žmonių laiko save aukštesnio intelek- 
to, gražesniais ir kur kas mažiau prietaringais nei vidutinis 
tos pačios amžiaus grupės ar socialinės padėties atstovas 

(Public Opinion, 1984; Wylie, 1979). Tą, kuris kuo nors pra- 


Sališkas palankumas sau — kaip aš myliu save? 


moksleivis (Hoorens, 1993, 1995). o 


noksta kitus, žmonės paprastai vadina genijumi (Lassiter ir 
Munhall, 2001). 


Tolerancija. 1997 metais Gallupo instituto atliktoje apklau- 
soje tik 14 procentų baltųjų amerikiečių teigė, kad jų išanks- 
tinis nusistatymas prieš juodaodžius skalėje nuo O iki 10 
vertintinas 5 ar daugiau balų. Tačiau apskritai baltaodžiai 
manė, kad 44-ies procentų kitų baltųjų išankstinio nusistaty- 
mo prieš juodaodžius rodiklis yra aukštas (5 arba daugiau). 
Parama tėvams. Dauguma suaugusiųjų mano, kad jie pa- 
deda savo seniems tėvams daugiau nei jų broliai ar sese- 
rys (Lerner ir kiti, 1991). 


Sveikata. Los Andželo gyventojai laiko save sveikesniais 
nei dauguma jų kaimynų, o universiteto studentai paprastai 
yra įsitikinę, kad gyvens maždaug 10 metų ilgiau nei prog- 
nozuojama statistiškai (Larwood, 1978; C. R. Snyder, 1978). 
Įžvalgumas. Mes manome, kad kitų Žmonių žodžiai bei dar- 
bai atskleidžia jų prigimtį. Mūsų asmeninės mintys - taip 
pat. Tad dauguma mūsų esame įsitikinę, kad kitus perpran- 
tame geriau nei jie mus. Taip pat manome, kad save pažįs- 
tame geriau nei kiti pažįsta save (Pronin ir kiti, 2001). Tik 
mažuma aukštųjų mokyklų studentų laiko save naivesniais 
ar patiklesniais už kitus, o daugelis mano, kad jie yra ma- 
žiau naivūs ir patiklūs (Levine, 2003). 

Vairavimas. Dauguma vairuotojų - netgi tie, kurie po auto- 
avarijų buvo atsidūrę ligoninėje - yra įsitikinę, kad vairuoja 
saugiau ir yra labiau įgudę nei vidutinis vairuotojas (Gue- 
rin, 1994; McKenna ir Myers, 1997; Svenson, 1981). Dave 
Barry buvo teisus. 


žmona pasiūlė, kad tuo rūpinčiausi aš, pagalvojau: „Hm? Aš ir taip tai da- 
rau 75 kartus iš 100“. Tad paklausiau žmonos, kaip dažnai, jos manymu, ji 
surenkanti skalbinius. „O, — atsakė ji, - maždaug 75 kartus iš 100.“ 
Subjektyvūs elgsenos aspektai (pavyzdžiui, „„drausmingas“) sužadina di- 
desnį palankumą sau nei objektyvūs (pavyzdžiui, „punktualus“). Studentai 
dažnai laiko save geresniais ir intelektualesniais už kitus (Allison ir kiti, 1989; 


90 I dalis. SOCIALINIS MĄSTYMAS 


„Ateities vaizdai yra tokie 
rožiniai, kad nuo jų galėtų 
parausti net Pollyanna“. 
Shelley E. Taylor, 
Positive Illusions, 1989 
(„Teigiamos iliuzijos“) 


Van Lange, 1991). O dauguma žmonių mano, kad jie labiau nei kiti rūpina- 
si aplinka, badaujančiais bei domisi socialinėmis problemomis, tačiau nemano, 
kad sprendžiant šias problemas daugiau aukoja laiko ir pinigų (White ir Plous, 
1995). Išsilavinimas nepanaikina šališko palankumo sau; jis būdingas net so- 
cialiniams psichologams, manantiems, kad jie yra labiau etiški nei kolegos 
(Van Lange ir kiti, 1997). 

Subjektyvios savybės padeda laisvai konstruoti savus sėkmės apibrėži- 
mus (Dunning ir kiti, 1989, 1991). Vertindamas savo sportinius gebėjimus 
aš mąstau apie tai, kaip žaidžiu krepšinį, o ne apie tas skausmingas savaites, 
kurias praleidau kaip Mažosios lygos beisbolo žaidėjas, slapstydamasis aikštės 
dešinėje. Vertindamas savo „vadovavimo gebėjimus“ aš įsivaizduoju garsų 
lyderį, kurio stilius panašus į mano. Apibrėždami neaiškius kriterijus savais 
terminais, kiekvienas iš mūsų manome veikią palyginti sėkmingai. Vienos 
stojamųjų į aukštąsias mokyklas egzaminų tarybos apklausos metu iš 829 000 
abiturientų nė vienas savo gebėjimo sutarti su kitais (subjektyvi, pageidautina 
savybė) neįvertino kaip žemesnio už vidutinį, 60 procentų apklaustųjų sakė 
esą tarp 10 procentų geriausiųjų, o 25 procentai — tarp vieno procento ge- 
riausiųjų! 

Savo įvaizdį stipriname ir sureikšmindami dalykus, kurie mums gerai se- 
kasi. Tie, kurie jaučiasi esą „asai“ studijuodami įvadinį informatikos kursą, 
visą semestrą labiau vertina raštingumą šioje srityje. Tie, kuriems nesiseka, 
bus labiau linkę niekinti kompiuterių fanatikus ir teigti, kad jų įvaizdžiui darbo 
su kompiuteriu įgūdžiai nebūtini (Hill ir kiti, 1989). 

Žmonės žvelgia vienas į kitą su tam tikru ironišku šališkumu: paprastai 
save laikome mažiau šališku negu kitus (Ehrlinger ir kiti, 2005; Pronin ir 
kiti, 2002). Iš tikrųjų netgi manome esą mažiau pažeidžiami šališko palan- 
kumo sau! Pripažįstame kažkokį abstraktų šališkumą ir matome, kad kiti yra 
šališki. Bet paklausti apie tam tikrus bruožus ar elgesį (pavyzdžiui, vertin- 
dami savo pačių etiką ar patrauklumą), save vertiname kaip objektyvų. 


Nepagrįstas optimizmas 


Optimizmas — tai teigiamas požiūris į gyvenimą. „Optimistas, — pastebi 
H. Jacksonas Brownas (1990, p. 79), — kiekvieną rytą prieina prie lango ir 
sako: Labas rytas, Viešpatie. Pesimistas prieina prie lango ir sako: O Vieš- 
patie, jau rytas!“. Tačiau daugeliui mūsų, pasak Neilo Weinsteino (1980, 
1982), būdingas „nepagrįstas optimizmas būsimų gyvenimo įvykių atžvil- 
giu“. Iš dalies todėl, jog pesimistiškai vertina kitų Žmonių likimus (Shep- 
perd, 2003), studentai mano, jog jiems lengviau nei bendrakursiams pavyks 
gauti gerą darbą, didelę algą, įsigyti namą ir išvengti tokių bėdų, kaip alko- 
holizmas, infarktas nesulaukus 40 metų ar atleidimas iš darbo. 

Linda Perloff (1987) pastebi, kad iliuzinis optimizmas padidina mūsų pa- 
žeidžiamumą. Manydami, kad esame atsparūs nelaimėms, nesi1mame atsar- 

gumo priemonių. Vienos apklausos metu 137 asmenys, padavę prašymus 
tuoktis, tiksliai įvertino, kad pusė santuokų baigiasi skyrybomis, tačiau tiki- 
mybę, kad išsiskirs patys, vertino 0 procentų (Baker ir Emery, 1993). Sek- 
sualiai aktyvios studentės, reguliariai nevartojančios kontraceptinių priemo- 
nių, manė, kad joms, priešingai nei kitoms bendramokslėms, gresia kur kas 
mažesnis nepageidaujamo nėštumo pavojus (Burger ir Burns, 1988). Škoti- 
joje ir Jungtinėse Valstijose dauguma vyresnių paauglių mano, kad jie ma- 
žiau nei bendraamžiai rizikuoja užsikrėsti ŽIV (Abrams, 1991; Pryor ir Ree- 
der, 1993). 

Lengvabūdiškai nesinaudojantys saugos diržais, neigiantys rūkymo žalą 
ir užmezgantys nesėkmingus santykius primena mums, kad aklas optimiz- 
mas, kaip ir išdidumas, gali baigtis nelaime. Azartinių žaidimų mėgėjai op- 
timistai būna atkaklesni už pesimistus net ir tada, kai vis dažniau pralaimi 
(Gibson 1r Sanbonmatsu, 2004). Jei žmonės, dirbantys vertybinių popierių 
biržoje ar nekilnojamojo turto versle, mano, kad jų intuicija pranašesnė už 
konkurentų, jiems gali tekti skaudžiai nusivilti. Net XVII amžiaus ekonomi- 
nio racionalumo propaguotojas Adamas Smithas numatė, kad žmonės per- 
vertins savo galimybes pasipelnyti. Šis „absurdiškas tikėjimas savo sėkme, — 
sakė jis, — kyla 1š išdidaus pasipūtimo, kuris būdingas daugumai žmonių, kai 
kalbama apie jų gebėjimus“ (Spiegel, 1971, p. 243). 

Optimizmas akivaizdžiai nugali pesimizmą, skatindamas saviveiksmingu- 
mą bei teigiamai veikdamas sveikatą ir bendrąją savijautą (Armor ir Taylor, 
1996; Segerstrom, 2001). Optimistai paprastai tiki, kad ateityje jie bus lai- 
mingesni, ir šis įsitikinimas tikrai padeda jaustis laimingiems dabar (Robin- 
son ir Rytf, 1999). Jei buvo didesnė tikimybė, kad visus iššūkius nugalės ir 
išgyvens optimistiškai nusiteikę mūsų protėviai, o ne jų kaimynai pesimistai, 
nereikia stebėtis, kad esame linkę būti optimistais (Haselton ir Nettle, 2006). 

Tuo tarpu truputis realizmo — arba apsauginio pesimizmo, kaip tai va- 
dina Julie Norem (2000), gali apsaugoti nuo nemotyvuoto optimizmo pa- 
vojų. Įstojusieji į universitetą ir pervertinantys savo akademinius gabumus 
dažnai kenčia dėl savivertės sumažėjimo (Robins ir Beer, 2001). Apsaugi- 
nis pesimizmas skatina būti pasirengusius sutikti problemas ir jas spręsti. 
Kinų patarlė sako: „Būk pasiruošęs pavojui, kol yra taika“. Perdėtu opti- 
mizmu trykštantiems studentams (kuriems dažniausiai lemta gauti bloges- 
nius pažymius) praverstų truputis nepasitikėjimo savimi, nes tai paskatintų 
daugiau mokytis (Prohaska, 1994; Sparrell ir Shrauger, 1984). Per daug sa- 
vimi pasitikintys studentai nepakankamai pasirengia egzaminui. Tokių pat 
gabumų, bet rūpestingesni jų kolegos, baimindamiesi susikirsti per egzami- 
ną, įnirtingai mokosi ir gauna geresnius pažymius (Goodhart, 1986; Norem 
ir Cantor, 1986; Showers ir Ruben, 1987). Taigi naudingas ir pozityvus, ir 
negatyvus mąstymas. Išvada: kad sektųsi universitete ir už jo ribų, reikia 
viltį 1išsaugančio optimizmo ir poreikį stengtis palaikančio pesimizmo. 


apsauginis pesimizmas 
(defensive pessimism) 
Problemų numatymo svarba 
prisitaikant ir nerimo 
nukreipimas veiksmingam 
elgesiui motyvuoti. 


„O Dieve, būk mums 
maloningas ir išmokyk ramiai 
susitaikyti su dalykais, 
kurių negalima pakeisti, 
suteik drąsos pakeisti tai, 
ką reikėtų keisti, ir išminties 
atskirti vieną nuo kito.“ 
Reinhold Niebuhr, 
The Serenity Prayer, 1943 
(„Ramybės malda“) 

tariamo vienodumo efektas 
(false consensus effect) 
Tendencija savo nuomones ir 
nepageidaujamus ar klaidingus 
poelgius pervertinti kaip visiems 
įprastus. 


„Visi sako, kad aš nuo galvos 
iki kojų esu iš plastiko. 
Negaliu stovėti šalia 
radiatoriaus, nes išsilydysiu. 
Įsidėjau (krūtų) implantus, 
tačiau Los Andžele taip daro 
absoliučiai visos“ 

Aktorė Pamela Anderson-Lee 

(cituota Talbert, 1997) 


Tariamas vienodumas ir išskirtinumas 


Mes turime keistą polinkį stiprinti savo įvaizdį pervertindami arba neįvertin- 
dami to, kad kiti mąsto bei veikia kaip ir mes. Mes stipriname savo poziciją 
pervertindami teigiamą kitų nuomonę apie mus. Šis reiškinys vadinamas ta- 
riamo vienodumo efektu (Krueger ir Clement, 1994; Marks ir Miller, 1987; 
Mullen ir Goethals, 1990). Jei pritariame Kanados referendumui ar remiame 
Naujosios Zelandijos nacionalinę partiją, mes pervertiname kitų Žmonių bend- 
ramintiškumą, nes mums šito norisi (Babad ir kiti, 1992; Koestner, 1993). 
Pradedame manyti, jog visi viską supranta kaip ir mes. 

Blogai pasielgę ar neatlikę užduoties, guodžiamės galvodami, kad tokios 
klaidos būdingos visiems. Kam nors pamelavęs, melagis tą kitą žmogų pra- 
deda laikyti nesąžiningų (Sagarin ir kiti, 1998). Melagis spėja, kad ir kiti 
mąsto bei elgiasi taip kaip jis: „Aš meluoju, tačiau ar kiti nesielgia taip pat?“ 
Jei nuslepiame pajamas, norėdami mokėti mažesnius mokesčius, arba me- 
luojame, kad nerūkome, tikriausiai perdėtai išpučiame panašiai besielgian- 
čių Žmonių skaičių. Jei pajuntame geismą kitam asmeniui, galime klaidingai 
tikėtis, jog ir šis panašiai reaguos. Keturi neseniai atlikti tyrimai rodo, kad: 


e Žmonės, vogčiomis įslenkantys į dušą tuo metu, kai juo draudžiama nau- 
dotis, mano (dažniau nei nesimaudantieji), kad daug kas šitaip elgiasi (Mo- 
nin ir Norton, 2003). 


e Po sunkaus fizinio krūvio ištroškę žmonės įsivaizduoja, kad pasiklydu- 
sius labiau kamuoja troškulys nei alkis. Štai kodėl Leafo Van Boveno ir 
George Lowensteino (2003) atlikto tyrimo metu po treniruotės 88 pro- 
centai ištroškusių tiriamųjų spėjo, kad ir kiti norės gerti, o prieš treniruo- 
tę taip manė tik 57 procentai. 


e Žmonės, kurių gyvenimas keičiasi, mano, kad keičiasi pasaulis. Sulau- 
kusiems kūdikio tėvams pasaulis atrodo pavojingesnis. Besilaikantys dietos 
tiki, kad maistas per daug reklamuojamas (Eibach ir kiti, 2003). 


e Slepiantys neigiamą požiūrį į kitą rasę mano, kad ir daugelis kitų yra susi- 
formavę neigiamus stereotipus (Krueger, 1996). Tad mūsų įsitikinimai apie 
kitų Žmonių stereotipus gali šį tą pasakyti ir apie mūsų pačių stereotipus. 


„Mes matome daiktus ne tokius, kokie jie yra, — rašoma Talmude. — Mes 
matome daiktus tokius, kokie esame patys.“ 

Tariamo vienodumo efektas gali pasireikšti todėl, kad išvados daromos 
remiantis ribotu skaičiumi Žmonių, prie kurių priskiriame ir save (Dawes, 
1990). Kodėl „neperkelti savęs į kitus“, kai turime nepakankamai informa- 
cijos; kodėl kitiems nepriskirti savo Žinių ir savo reakcijos nepanaudoti kaip 
rakto, spėjant galimą kitų Žmonių reakciją? Be to, mes esame labiau linkę 
tapatintis su tais, kurie mąsto ir elgiasi panašiai kaip mes, ir tuo remdamiesi 
vertiname aplinką. 

Kai kalbame apie gebėjimus arba kai mums sekasi, dažniau pasireiškia 
tariamo išskirtinumo efektas (Goethals ir kiti, 1991). Mes pataikaujame 
savo įvaizdžiui, kai galvojame esą išskirtinai talentingi ir moralūs. Tad dažnai 
išgeriantys, tačiau saugos diržus prisisegantys asmenys pervertina (tariamas 
vienodumas) mėgėjų išgerti skaičių ir nepakankamai įvertina (tariamas 1š- 
skirtinumas) prisisegančių saugos diržus skaičių (Suls ir kiti, 1988). Tad sa- 
vo nesėkmes galime laikyti palyginti normaliu dalyku, o dorybes — labiau 
išskirtinėmis nei iš tiesų. 

Apibendrindami pasakysime, kad savigyra, iliuzinis optimizmas ir taria- 
mas vienodumas yra pagrindinis šališko palankumo sau šaltinis (žr. 2.11 pa- 
veikslą). 


Kas yra šališkas palankumas sau 


Kodėl žmonės pervertina savo privalumus? Vienas iš galimų paaiškinimų — 
kad šališkas palankumas sau yra šalutinis informacijos apie save patį apdo- 
rojimo ir įsiminimo proceso produktas. Lyginant save su kitais reikia paste- 
bėti, įvertinti bei prisiminti kitų ir savo poelgius. Be to, yra daugybė gali- 
mybių suklysti apdorojant informaciją (Chambers ir Windschitl, 2004). 

Prisiminkime tyrimus, kurių metu buvo pastebėta, jog abu sutuoktiniai 
mano atlieką didesnę namų ruošos darbų dalį. Ar taip nėra todėl, kad, kaip 
teigia Michaelas Rossas ir Fiore Sicoly (1979), mes geriau prisimename tai, 
ką darėme, nei tai, ko nedarėme arba tik stebėjome, kaip daro kiti? Aš leng- 
vai įsivaizduoju, kaip surenku skalbinius, tačiau blogiau prisimenu, kad pa- 
miršdavau tai padaryti. 


Šališkas palankumas sau Pavyzdys 
Nuomonė, kad sėkmės Labai gerai išlaikiau istorijos 
sulaukėme dėl savo gabumų | egzaminą todėl, kad daug 
bei įdėtų pastangų, o nesisekė, “ ) mokiausi. Kadangi dėstytojas 
nes stigo laimės ir pakenkė buvo neobjektyvus, sociologijos 
išorinės aplinkybės egzaminą išlaikiau patenkinamai. 


Savo tėvams aš esu geresnis 


Palankesnis savęs vertinimas L 
“ | negu sesuo. 


| Nors 50 proc. santuokų išyra, 
Nepagrįstas optimizmas D, žinau, jog manoji ilgai bus 
laiminga. 


ži Žinau, kad dauguma žmonių 
iai >) pritars man, jog klimato 
atšilimas kelia grėsmę. 


tariamo išskirtinumo efektas 
(false unigueness effect) 
Tendencija nepakankamai 
vertinti savo gebėjimų, 
pageidautino arba sėkmingo 
elgesio panašumą į kitus 
Žmones. 


2.11 PAVEIKSLAS 
Šališko palankumo sau 
poveikis 

Tad ar šališkas suvokimas yra paprasčiausia suvokimo klaida, emocinis 
nukrypimas, atsirandantis apdorojant informaciją? O gal taip pasireiškia mūsų 
egoistiniai motyvai? Moksliniai tyrimai atskleidė, kad mes turime daugybę 
motyvų. Norėdami save pažinti, stengiamės įvertinti savo kompetenciją (Dun- 
ning, 1995). Siekdami save sutvirtinti, stengiamės patikrinti savojo Aš sam- 
pratą (Sanitioso ir kiti, 1990; Swann, 1996, 1997). Teisindamiesi būname 
ypač suinteresuoti sustiprinti savo įvaizdį (Sedikides, 1993). Savęs vertini- 
mo motyvacija stiprina šališką palankumą sau. Kaip mano psichologas Da- 
nielis Batsonas (2006), „galva yra širdies tęsinys“. 


Mintys apie savęs vertinimą 
ir šališką palankumą sau 


Esu tikras, kad jūs, kaip ir kiti skaitytojai, pastebėsite, jog šališkas palanku- 
mas sau arba mažina jūsų pačių atsitiktinį neadekvatumo pojūtį, arba prieš- 
tarauja jam. Nėra abejonių, kad šališko palankumo sau veikiami žmonės ga- 
li jaustis menkesni už kitus, ypač tuos, kuriems geriau sekasi, kurie yra pa- 
trauklesni ar profesionalesni. Ir ne kiekvienas veikia vadovaudamasis šališ- 
ku palankumu sau. Kai kuriuos Žmones iš tiesų kamuoja menka savivertė. 
Teigiama savivertė duoda tam tikros naudos. 


Padedantis prisitaikyti šališkas palankumas sau 


Savęs vertinimas turi ne tik tamsiąją pusę, bet ir šviesiąją. Kai atsitinka malo- 
nūs dalykai, gerai save vertinantys žmonės labiau nei neįvertinantys stengiasi 
būti malonūs ir palaikyti teigiamas emocijas (Wood ir kiti, 2003). „Tikėdamas, 
kad jis yra talentingesnis ir turi daugiau teigiamų savybių nei kolegos, žmo- 
gus gali būti geros nuomonės apie save ir teigiamas požiūris jam padės grum- 
tis su kasdiene įtampa“, — teigia Shelley Taylor ir jos bendradarbiai (2003). 
Šališkas palankumas sau ir su juo susiję pasiteisinimai taip pat saugo nuo 
depresijos ir biologinių streso pasekmių (Snyder ir Higgins, 1988; Taylor ir 
kiti, 2003). Gerai nusiteikę Žmonės būna palankūs ir sau. Jie pateisina save, 
jei nesiseka eksperimento metu, arba suvokia save kaip labiau valdančius 
situaciją negu yra iš tikrųjų. Kai žmonės vertina save ir kitų požiūrį į save 
būdami prislėgti, jie neskuba girtis (daugiau apie tai — 14 skyriuje). 
Šališkas palankumas sau padeda sušvelninti neigiamus streso padarinius. 
Bonanno ir jo kolegos (2005) vertino darbuotojų, kurie išsigelbėjo iš Pasaulio 
prekybos centro po rugsėjo 11-osios teroro išpuolio, emocinį atsparumą. Mok- 
slininkai nustatė, kad atspariausi buvo tie, kurie mokėjo pabrėžti savo vertę. 
Jeffas Greenbergas, Sheldonas Solomonas ir Tomas Pyszczynskis (1997) 
savo „baimės valdymo teorijoje“ nurodo kitą priežastį, kodėl teigiama savi- 
vertė susijusi su prisitaikymu — ji slopina nerimą bei mirties baimę. Vaikystėje 
išmokstame, kad jei laikysimės tėvų nustatytų taisyklių, būsime mylimi ir 

globojami; jei nesilaikysi1me, mūsų gali nemylėti ir negloboti. Todėl gerą el- 
gesį siejame su saugumo pojūčiu. Greenbergas ir jo kolegos teigia, kad tei- 
giama savivertė — kai manome esą geri ir saugūs — netgi padeda išvengti mir- 
ties baimės. Jų tyrimai rodo, kad priminimas, jog esame mirtingi (tarkime, 
parašant trumpą rašinį apie mirtį), stiprina pojūtį, kad esame vertingi. Be to, 
susidūrus su grėsme, savivertė slopina nerimą. 

Kaip rodo nauji depresijos ir nerimo tyrimai, sau padedančios įžvalgos 
gali teikti praktinę išmintį. Galbūt teisinga tikėti, kad esame išmintingesni, 
stipresni ir socialiniu požiūru labiau klestintys nei yra iš tiesų. Apgavikai 
gali sėkmingiau vaidinti sąžiningus, jei jie tiki esą garbingi. Tikėjimas savo 
pranašumu taip pat gali skatinti siekti daugiau — kuriant išsipildančias pra- 
našystes — ir sunkiu metu išsaugoti viltį. 


Trukdantis prisitaikyti šališkas palankumas sau 


Nors sau padedantis išdidumas gali apsaugoti nuo depresijos, kartais jis gali 
trukdyti prisitaikyti. Tie, kurie dėl savo socialinių problemų kaltina kitus, 
dažnai jaučiasi nelaimingesni už tuos, kurie pripažįsta savo klaidas (C. A. 
Anderson ir kiti, 1983; Newman ir Langer, 1981; Peterson ir kiti, 1981). 

Barry Schlenkerio (1976; Schlenker ir Miller, 1977a, 1977b) atlikti tyri- 
mai parodė, kaip savanaudiškumas gali apnuodyti kolektyvą. Studijų laikais 
Schlenkeris buvo roko grupės gitaristas ir pastebėjo, kad „roko grupių na- 
riai dažniausiai pervertina savo indėlį į kolektyvo sėkmę ir nepakankamai — 
į nesėkmę. Mačiau, kaip daug gerų grupių išyra dėl problemų, kurias suke- 
lia panašaus pobūdžio puikybė“. Vėliau, dirbdamas Floridos universiteto so- 
cialinės psichologijos dėstytoju, Schlenkeris tyrė savanaudiškumo apraiškas. 
Devynių eksperimentų metu grupei žmonių jis pateikdavo tą pačią užduotį. 
Po to melagingai informuodavo, kad jų grupei pavyko arba ne. Sėkmingai 
užduotį įveikusių grupių nariai dažniau tvirtindavo, kad jie jaučiasi atsakin- 
gi už grupės rezultatus nei tariamai užduoties neįvykdžiusių grupių nariai. 

Jei dauguma grupės narių mano, kad jiems per mažai mokama, kad jie 
nepakankamai vertinami, gali kilti nesutarimai ir pavydas. Universitetų va- 
dovai ir dekanai pripažįsta šį reiškinį. Devyniasdešimt ar daugiau procentų 
aukštųjų mokyklų dėstytojų laiko save pranašesniais už kolegas (Blackburn 
ir kiti, 1980; Cross, 1977). Todėl kai paskelbiama, kad bus didinami atlygini- 
mai ir jie padidėja pusei arba dar mažesnei daliai kolektyvo, daugelis pajun- 
ta neteisybę. 

Šališkas palankumas sau taip pat lemia nepagrįstai gerą nuomonę apie savo 
grupę. Šis reiškinys vadinamas šališku palankumu grupei. Kai grupės pa- 
našios, savąją kiekvienas laiko pranašesne (Codol, 1976; Jourden ir Heath, 
1996; Taylor ir Doria, 1981). 


e Dauguma universiteto studenčių klubo narių mano, kad jų kolegės yra ne 
tokios pasipūtėlės ir snobės, kaip kitų klubų narės (Biernat ir kiti, 1996). 


„Pergalė suranda šimtą tėvų, 
tačiau pralaimėjimas yra 
našlaitis“. 
Grafas Galeazzo Ciano, 
The Ciano Diaries, 1938 
(„Ciano dienoraščiai“) 


šališkas palankumas grupei 
(group-serving bias) 

Grupei nepriklausančių narių 
teigiamų poelgių aiškinimas 
išorinėmis priežastimis; 
neigiamų poelgių priskyrimas 

jų charakteriui (pateisinant tokius 
pat savo grupės narių poelgius). 

„Svetimas ydas turime prieš 
akis, o savas - už nugaros“. 
Seneka, De Ira, 
43 m. po Kr. 


„Apsimestinis nuolankumas 
yra savęs menkinimas. 
Tikrasis nuolankumas yra 
sąmoningas kitų didingumo 
pripažinimas.“ 
Jonathan Sacks, 
Didžiosios Britanijos 
vyriausiasis rabinas, 2000 


e 53 procentai suaugusių olandų savo santuoką ar gyvenimą nesusituokus 
laiko labiau pavykusiu nei daugumos kitų; tik vienas procentas mano, kai 
jie gyvena blogiau (Buunk ir van der Eijnden, 1997). 


e Šešiasdešimt šeši procentai amerikiečių savo vyriausio vaiko lankomą mo- 
kyklą vertina labai gerai arba gerai. Tačiau beveik tiek pat — šešiasdė- 
šimt keturi procentai — šalies mokyklas apskritai vertina patenkinamai 
(Whitman, 1996). 

e Dauguma korporacijų prezidentų ir gamybos vadovų pernelyg optimis- 
tiškai prognozuoja savo įmonės gamybos apimtis bei plėtrą (Kidd ir Mor- 
gan, 1969; Larwood ir Whittaker, 1977). 


Nieko nauja, kad žmonės save ir savo grupę vertina palankiai. Antikinė- 
se graikų dramose tragizmo šaltinis buvo Aubris — puikybė. Kaip mūsų eks- 
perimentų, taip ir graikų tragedijų herojai nebuvo sąmoningai blogi; tiesiog 
jie buvo per daug geros nuomonės apie save. Literatūroje nuolatos vaizduo- 
jami puikybės spąstai. Teologai puikybę nuo seno laiko pirmąja iš septynių 
didžiųjų nuodėmių. 

Jei puikybė gimininga šališkam palankumui sau, tai kas tada yra nuolan- 
kumas? Ar tai savęs niekinimas? Nuolankumas nereiškia, jog gražūs Žmonės 
stengiasi įtikėti esą bjaurūs, o protingi — įtikinti save, kad jie lėtapėdžiai. Ap- 
simestinis kuklumas iš tiesų gali būti puikybės priedanga. (Jamesas Friedri- 
chas [1996] teigia, kad dauguma studentų puikuojasi esą geresni, nes nepasi- 
rodo, kad yra geresni!) Tikras nuolankumas labiau panašus į negalvojimą apie 
save nei į apsimestinį kuklumą. Jis leidžia žmogui laisvai džiaugtis savo ga- 
bumais ir taip pat nuoširdžiai pripažinti kitų žmonių talentus. 


APIBENDRINIMAS 
Šališkas palankumas sau 


e Nors manoma, kad dauguma žmonių per mažai save vertina, mokslininkai pastebi, kad iš tiesų 
būdingesnis yra šališkas palankumas sau. Eksperimentai ir praktika rodo, kad dėl nesėkmių 
dažnai kaltiname aplinkybes, o sėkmę vertiname kaip savo nuopelną. 


e Dauguma žmonių save laiko geresniais už kitus įvairių pageidautinų savybių bei gebėjimų prasme. 

e Pasitikėdami savimi, mes nepagrįstai optimistiškai Žiūrime į savo ateitį. 

e Mes pervertiname savo nuomonių ir keistumų panašumą į kitų (tariamas vienodumas) ir tuo pat 
metu nepakankamai vertiname savo gebėjimų bei dorybių panašumą į kitų Žmonių (tariamas 
išskirtinumas). 

e Išdalies toks supratimas kyla iš noro stiprinti savivertę, kuri saugo nuo depresijos, tačiau skatina 
klaidingus vertinimus ir kursto grupių konfliktus. 


e Šališkas palankumas sau gali padėti prisitaikyti, pasimėgauti maloniais gyvenimo įvykiais. Kai 
nutinka kas nors bloga, pasireiškia trukdantis prisitaikyti šališko palankumo sau aspektas - kitų 
kaltinimas ar jausmas, kad esame apgauti negavę to, ko „nusipelnėme“. 

Prisistatymas 


Atrodo, jog žmonės linkę ne tik pernelyg gerai galvoti apie save, bet ir kitiems save šitaip 
pateikti. Kaip „įspūdžio valdymo“ taktika gali sąlygoti apsimestinį kuklumą ir neperspektyvią 
elgseną? 


Jau matėme, kad savasis Aš yra mūsų pasaulio centras, kad savęs vertinimas 
ir saviveiksmingumas duoda naudos, tačiau puikybė skatina pervertinti save. 
Galbūt jums kilo klausimas, ar gyrimasis visada būna nuoširdus. Ar žmonės 
ir jaučia tai, ką sako? O gal jie užsideda gražią kaukę, kai nepasitiki savimi? 


Tariamas kuklumas 


Iš tiesų yra duomenų, kad žmonės kartais pristato save kitaip, nei jaučiasi 
esą. Tačiau akivaizdžiausias pavyzdys yra ne apgaulingas išdidumas, o ta- 
riamas kuklumas. Galbūt prisimenate, kaip kas nors ne gyrėsi, o menkino 
save. Toks susimenkinimas gali reikšti subtiliai slepiamą egoizmą, nes bū- 
tent taip išprovokuojamos paguodžiančios „tiesos“. Pasakę „jaučiausi it kvai- 
lys“, galite paskatinti draugą jus užtikrinti: „Tu viską padarei teisingai!“ Netgi 
tokia pastaba kaip „o, kad aš nebūčiau toks bjaurus“, gali išprovokuoti bent 
jau tokią reakciją: ,„Nusiramink. Pažįstu dar negražesnių“. 

Yra dar viena priežastis, dėl kurios žmonės menkina save ir giria kitus. 
Sumenkinus savo gebėjimus, galima sumažinti darbdavių keliamus reikala- 
vimus ir darbo apimtį (Gibson ir Sachau, 2000). Įsivaizduokime trenerį, ku- 
ris prieš svarbias varžybas giria varžovą. Ar jis nuoširdus? Kai treneris vie- 
šai liaupsina savo priešininkus, jis demonstruoja kuklumą bei gerą sportinę 
dvasią ir siekia palankaus vertinimo nepriklausomai nuo būsimo rezultato. 
Tokiu būdu pergalė tampa pagyrimo vertu pasiekimu, o pralaimėjimą gali- 
ma pateisinti „puikia varžovų gynyba“. Kuklumas, sakė XVII a. filosofas 
Francis Baconas, yra tik viena iš „puikavimosi meno“ rūšių. 

Robertas Gouldas, Paulas Brounsteinas ir Haroldas Sigallas (1977) pa- 
stebėjo, kad laboratorinėjė diskusijoje Merilendo universiteto studentai liaup- 
sino savo galimą oponentą, tačiau tik viešai. Anonimiškai savo būsimo opo- 
nento gabumus jie vertino kur kas nuosaikiau. 

Su tariamu kuklumu Žmonės pasakoja ir apie savo laimėjimus. Per apdo- 
vanojimų ceremoniją pagerbtieji kilniai dėkoja kitiems už paramą. Gavusi 
Akademijos prizą, Maureen Stapleton pareiškė dėkojanti „savo šeimai, vai- 
kams, draugams ir visiems, kuriuos kada nors buvau sutikusi savo gyveni- 
me“. Ar toks dosnus dalijimasis nuopelnais neprieštarauja gerai žinomam fak- 
tui, jog sėkmę Žmonės mielai priskiria savo pastangoms ir kompetencijai? 

Norėdami atsakyti į šį klausimą, Roy Baumeisteris ir Stacey Ilko (1995) 
pasiūlė studentams aprašyti jiems svarbią sėkmingą patirtį. Tie, kurių buvo 
paprašyta nurodyti pavardes ir kurie tikėjosi, kad jų pasakojimas bus viešai 
perskaitytas, dažnai paminėdavo, jog sulaukė pagalbos ar emocinio palaiky- 


„Nuolankumas dažnai būna 
tik triukas, kuriuo išdidumas 
žemina save, kad vėliau 
išaukštintų.“ 
La Rochefoucauld, 
Maxims, 1665 
(„Maksimos“) 

„Be bandymų nebūna 
nesėkmių; be nesėkmių 
nebūna pažeminimo.“ 
William James, 
Principles of Psychology, 1890 
(„Psichologijos principai“) 


savęs menkinimas 
(self-handicapping) 

Savo įvaizdžio saugojimas 
elgiantis taip, kad patyrus 
nesėkmę būtų lengviau 
pasiaiškinti. 


mo. Tie, kurie rašė anonimiškai, retai apie tai užsimindavo; jie mieliau šiuos 
pasiekimus priskirdavo sau. Baumeisteriui ir Ilko šie rezultatai pasufleravo 
idėją apie „paviršutinišką dėkingumą“ — nenuoširdžiai reiškiamą dėkingu- 
mą siekiant sudaryti nuolankumo įspūdį, nors širdies gilumoje studentai nuo- 
pelnus skyrė sau. 

Paviršutiniškas dėkingumas gali pasireikšti tada, kai mes, panašiai kaip 
Maureen Stapleton, pranokstame aplinkinius ir nesmagiai jaučiamės dėl ki- 
tų Žmonių mums reiškiamų jausmų. Jei manome, kad kiti žmonės dėl mūsų 
sėkmės pradės mums pavydėti arba niekinti — reiškinys, kurį Julia Exline ir 
Marci Lobel (1999) vadina „pranašumo pavojumi“ — galime sumenkinti sa- 
vo laimėjimus ir pademonstruoti dėkingumą. Labai daug pasiekę natūraliai 
tampa kuklūs. 


Savęs menkinimas 


Kartais žmonės mažina sėkmės galimybes susikurdami įvairias kliūtis sėk- 
mei ir daro tai toli gražu ne norėdami sau pakenkti, o apsisaugoti (Arkin ir 
kiti, 1986; Baumeister ir Scher, 1988; Rhodewalt, 1987): „Iš tiesų aš nesu 
nevykėlis — viskas būtų buvę gerai, jei ne ši problema “. 

Kodėl žmonės turėtų kenkti sau neperspektyviu elgesiu? Prisiminkite, kad 
uoliai saugome savo įvaizdį, dėl nesėkmių kaltindami aplinkybes. Ar supran- 
tate, kodėl bijodami nesėkmės per pokalbį dėl darbo žmonės gali iki išnaktų 
lėbauti, 0 užuot ruošęsi sunkiam egzaminui, žaisti kompiuterinius žaidimus? 
Kai savo paties įvaizdis priklauso nuo veiklos rezultatų, nesėkmė sunkiau 
išgyvenama, jei buvo stengtasi, nei atvirkščiai — nieko nedarius, bet iš anks- 
to parengus pasiaiškinimą. Jei patiriame nesėkmę save kokiu nors būdu men- 
kindami, galime guostis, kad esame kompetentingi; o jei tokiomis aplinky- 
bėmis pasiseka, mūsų savivaizdis gali sustiprėti. Menkinimas apsaugo ir sa- 
vivertę, ir įvaizdį, leisdamas mums dėl nesėkmės kaltinti laikinas ar mums 
nepavaldžias aplinkybes („Blogai jaučiausi“; „Praėjusią naktį vėlai grįžau“), 
o ne talento ar gebėjimų stoką. 

Ši Steveno Berglaso ir Edwardo Joneso (1978) pasiūlyta savęs menkini- 
mo teorija pasitvirtino. Buvo atliktas toks eksperimentas: tiriamiesiems pa- 
sakyta, jog bus stebimas ryšys tarp vaistų poveikio ir intelektinės veiklos. 
Įsivaizduokite, jog esate vienas iš eksperimente dalyvaujančių Diuko univer- 
siteto studentų. Jūs atsakote į sunkius gebėjimų testo klausimus ir jums pa- 
sakoma: „Jūsų rezultatai — vieni geriausių!“ Jaučiatės neįtikėtinai. Prieš atsa- 
kant į kitus klausimus jums siūloma pasirinkti vieną iš dviejų preparatų — 
skatinantį intelektinę veiklą arba slopinantį. Kurį pasirinksite? Dauguma stu- 
dentų pasirinko preparatą, kuris turėtų trikdyti jų mąstymą, ir šitaip susikūrė 
palankias aplinkybes galimai nesėkmei pateisinti. Mokslininkai užfiksavo ir 
kitų savęs menkinimo būdų. Baimindamiesi nesėkmės, žmonės yra linkę: 


e Nepakankamai rengtis svarbioms individualioms sportinėms varžyboms 
(Rhodewalt ir kiti, 1984) 

e Suteikti savo oponentui palankesnę padėtį (Shepperd ir Arkin, 1991) 


e Nerodyti pastangų pradžioje, kad nesužadintų lūkesčių, kurių gali nepa- 
teisinti (Baumgardner ir Brownlee, 1987) 


e Nedėti visų pastangų vykdant sunkią, įsitraukimo reikalaujančią užduotį 
(Hormuth, 1986; Pyszczynski 1r Greenberg, 1987; Riggs, 1992; Turner 
ir Pratkanis, 1993). 


Įspūdžio valdymas 


Pralaimėjusi jaunesnėms varžovėms, teniso žvaigždė Martina Navratilova pri- 
sipažino: „Bijojau Žaisti iš visų jėgų... Labai bijojau sužinoti, kad jos gali 
nugalėti mane tada, kai žaidžiu iš visų jėgų, nes jei jos tai gali, su manimi 
viskas baigta“ (Frankel ir Snyder, 1987). 

Šališkas palankumas sau, tariamas kuklumas ir savęs menkinimas atspindi 
rūpinimąsi savo įvaizdžiu. Mes įvairiai manipuliuojame savo kuriamu įspū- 
džiu ir nepriklausomai nuo to, ar norime įbauginti, ar pasirodyti bejėgiai, esa- 
me socialiniai gyvūnai, vaidinantys publikai. 

Prisistatymas — tai mūsų pageidaujamo įvaizdžio pateikimas kitiems ir 
patiems sau. Mes valdome savo kuriamus įspūdžius. Mes atleidžiame, pa- 
teisiname arba atsiprašome, kad sutvirtintume savo savivertę ir patikrintu- 
me savo įvaizdį (Schlenker ir Weigold, 1992). Pažįstamose situacijose tai 
vyksta nesąmoningai. Nepažįstamose — pavyzdžiui, pobūvyje su žmonėmis, 
kuriems norime patikti, arba kai kalbamės su žmogumi, kurį įsimylėjome, 
rūpestis dėl keliamo įspūdžio labai sustiprėja, todėl nebūname tokie kuklūs, 
kaip su draugais, kurie mus gerai pažįsta (Leary ir kiti, 1994; Tice ir kiti, 
1995). Kiti netgi ruošdamiesi fotografuotis išmėgina prieš veidrodį įvairias 
minas. Taip elgiamės net jei aktyvus savęs pristatymas eikvoja energiją ir 
tai gali būti sumažėjusio veiksmingumo priežastis. Pavyzdžiui, sumažėja at- 
kaklumas dalyvaujant varginančiame eksperimente arba pasidaro sunkiau val- 
dyti emocijas (Vohs ir kiti, 2005). 

Jei žmonės taip rūpinasi savo įvaizdžiu, nenuostabu, kad jie gali men- 
kinti save, kad nesėkmė nesumenkintų įvaizdžio. Taip pat nenuostabu, kad 
žmonės kenkia savo sveikatai — deginasi, nors nuo to oda greičiau sensta ir 
padidėja pavojus susirgti odos vėžiu; tampa anoreksikais; pasiduoda kolegų 
spaudimui rūkyti, gerti, vartoti narkotikus (Leary ir kiti, 1994). Nenuosta- 
bu, jog žmonės būna kuklesni kilus pavojui, kad juos, pavydžiui, gali de- 
maskuoti savivertę tiriantys ekspertai (Arkin ir kiti, 1980; Riess ir kiti, 1981; 
Weary ir kiti, 1982). Profesorė Smith sako mažiau pabrėžianti savo darbo 
reikšmingumą, kai jį pristato profesionaliems kolegoms, nei tada, kai šį dar- 
bą pateikia studentams. 

Kai kuriems žmonėms sąmoningas prisistatymas yra gyvenimo būdas. Jie 
nuolatos stebi savo elgseną, fiksuoja aplinkinių reakcijas ir atitinkamai mo- 
deliuoja savo socialinę raišką, kad gautų pageidaujamą efektą. Gavę aukštą 


„Jei stengeisi suklysti 
ir tau pavyko, ką gi tu patyrei?“ 
Nežinomas autorius 


prisistatymas 
(self-presentation) 

Saviraiškos aktas ir elgsena, 
kuria siekiama sudaryti palankų 
arba savo idealus atitinkantį 
įspūdį. 

savo elgesio tikrinimas 
(self-monitoring) 
Savikontrolė siekiant sukurti 
norimą įspūdį. 


„Viešoji nuomonė visada yra 
tironiškesnė atžvilgiu tų, kurie 
akivaizdžiai jos bijo, nei tų, 
kurie yra jai abejingi.“ 
Bertrand Russell, 
The Conguest of Happiness, 
1930 („Laimės užkariavimas“) 


„Jei beisbolo aikštėje 
kamuoliukas į galvą pataiko 
amerikiečiui, jis kelia bylą. 
Jei kamuoliukas į galvą 
trenkia japonui, šis sako: 
„Man tai teikia garbę. 
Aš pats kaltas. Man ten 
nereikėjo stovėti.“ 
Oficialusis Japonijos 
teisininkų asociacijos atstovas 
Koji Ynase apie tai, kodėl jo 
šalyje teisininkų yra perpus 
mažiau negu Vašingtone ir jo 
priemiesčiuose, Newsweek, 
1996, vasario 26 


įvertį pagal savo elgesio tikrinimo skalę (pavyzdžiui, kurie sutinka su tei- 
giniu: „Esu linkęs būti toks, kokį Žmonės nori mane matyti“) elgiasi tarsi 
socialiniai chameleonai — jie keičia savo elgseną priklausomai nuo aplinkybių 
(Gangestad ir Snyder, 2000; Snyder, 1987). Prisitaikydami prie aplinkybių 
jie paprastai išreiškia nuostatas, kuriomis iš tiesų nesivadovauja (Zanna ir 
Olson, 1982). Būdami tarp Žmonių jie nesistengia vadovautis savo nuosta- 
tomis. Kaip pastebėjo Markas Leary (2004), dažnai tikrasis Aš skiriasi nuo 
to, kurį demonstruojame kitiems. 

Menkiau save tikrinantys mažiau rūpinasi tuo, ką apie juos mano kiti. Jie 
labiau stebi savo vidines reakcijas, todėl dažniau kalba ir veikia taip, kaip 
jaučia ir mano esą reikalinga (McCann ir Hancock, 1983). Paklausti, ką jie 
galvoja apie gėjų šeimas, tokie žmonės pasako, ką iš tiesų mano, nekreipda- 
mi dėmesio į kitų įsitikinimus (Klein ir kiti, 2004). Galite įsivaizduoti, kad 
mažai savo elgesį tikrinantis žmogus atrodo kaip bejausmis stuobrys, o 1a- 
bai tikrinantis savo elgesį gali elgtis nesąžiningai, kaip apgavikas. Daugu- 
ma mūsų esame tarp šių kraštutinumų. 

Pateikti save taip, kad sukurtume pageidaujamą įspūdį, yra subtilus me- 
nas. Žmonės nori, kad juos laikytų gabiais, tačiau tuo pat metu ir kukliais 
bei sąžiningais (Carlston ir Shovar, 1983). Kuklumas daro gerą įspūdį, o įky- 
rus gyrimasis — blogą. Tai gimdo apsimestinio kuklumo fenomeną: mes dažnai 
demonstruojame mažesnę savivertę nei patys iš tiesų jaučiame (Miller ir 
Schlenker, 1985). Tačiau kai mums kas nors ypač gerai pavyksta, apsimes- 
tinis kuklumas (,„pavyko, bet kas čia tokio“) gali būti suprastas kaip vaidy- 
ba. Norint padaryti gerą įspūdį — parodyti, kad esame kuklūs, tačiau kompe- 
tentingi — reikia įgūdžių. 

Labiausiai save kukliais vaizduoja tų kultūrų atstovai, kuriose vertinamas 
santūrumas, pavyzdžiui, Kinijoje ir Japonijoje (Heine, 2005; Mezulis ir kiti, 
2004). Kinijoje ir Japonijoje būdingas mažesnis šališkas palankumas sau. Vai- 
kai čia išmoksta dalytis sėkme ir prisiimti atsakomybę už nesėkmę. „Jei man 
nepavyko, tai yra mano, o ne grupės kaltė“ (Anderson, 1999). 

Nepaisant noro tinkamai prisistatyti, viso pasaulio Žmonės rūpinasi savo 
prestižu (Brown, 2003; Sedikides ir kiti, 2005). Buvo pastebėta, kad šališkas 
palankumas sau būdingas olandų moksleiviams ir studentams, belgų krepši- 
ninkams, Indijos induistams, japonų studentams ir vairuotojams, Izraelio ir 
Singapūro moksleiviams, Australijos studentams ir darbininkams, Kinijos stu- 
dentams, Honkongo studentams ir sporto žurnalistams bei visų amžiaus gru- 
pių prancūzams (Brown ir Kobayashi, 2002, 2003; Codol, 1976; de Vries ir 
van Knippenberg, 1987; Falbo ir kiti, 1997; Feather, 1983; Hagiwara, 1983; 
Hallahan ir kiti, 1997; Yik ir kiti, 1998; Jain, 1990; Liebrand ir kiti, 1986; 
Lefebvre, 1979; Murphy-Berman ir Sharma, 1986; Sedikides ir kiti, 2003, 
abėcėlės tvarka). 


2 skyrius. AŠ SOCIALINIAME PASAULYJE 101 


APIBENDRINIMAS 
Prisistatymas 


e Būdami socialiniai gyvūnai, savo žodžius ir veiksmus deriname prie auditorijos. Mes stebime 
save, savo veiklą ir kreipiame ją pageidaujamam įspūdžiui sukurti. 

e Tokia įspūdžio valdymo taktika paaiškina tariamą kuklumą, kai žmonės menkina save, liaupsina 
būsimus konkurentus arba viešai priskiria nuopelnus kitiems, nors patys mano kitaip. 

e Kartais žmonės menkina save, kad apsaugotų savivertę ir galėtų pasiteisinti ištikus nesėkmei. 

e Prisistatymas rodo norą sukurti gerą savo įvaizdį ir išorinei (aplinkai), ir vidinei (sau patiems) 
auditorijai. Nuolat save stebintys asmenys savo elgesį pritaiko konkrečiai išorinei auditorijai, o 
nepasižymintys savistaba nesistengia to daryti ir todėl gali pasirodyti netaktiški. 


Post scriptum: 
dvejopa tiesa — išdidumo pavojai, 
teigiamo mąstymo galia 


Šiame skyriuje buvo pateiktos dvi įsimintinos teorijos — apie saviveiksmin- 
gumą ir šališką palankumą sau. Teorija apie saviveiksmingumą skatina ne- 
prarasti vilties nepalankiose situacijose. Net jei iš karto nepasisekė, privalo- 
me atkakliai siekti savo tikslo ir neleisti, kad nepasitikėjimas savimi pakenktų. 
Stipri savivertė taip pat padeda prisitaikyti. Kai tikime savimi, mažesnė ti- 
kimybė susirgti depresija ir didesnė — sulaukti sėkmės. 

Teorija apie iliuzinį optimizmą ir kitas šališko palankumo sau formas pri- 
mena, kad norint suprasti savąjį Aš socialiniame pasaulyje saviveiksmingu- 
mo neužtenka. Teigiamas mąstymas gali būti rezultatyvus tik tada, kai dėl 
nesėkmingos santuokos, neturto ar depresijos atsakomybę prisiimame sau. 
Kokia gėda! Jei tik būtume labiau pasistengę, buvę drausmingesni, ne tokie 
kvaili... Jei neprisipažįstame, kad kartais sunkumai atspindi socialinės ap- 
linkos despotizmą, gali kilti pagunda teigti, jog Žmonės patys kalti dėl savo 
problemų ir nesėkmių arba netgi per aštriai kaltinti save už nesėkmes. Di- 
džiausi lūkesčiai gimdo ne tik didžiausius pasiekimus, bet ir didžiausius nu- 
sivylimus. 

Ši dvejopa — saviveiksmingumo ir šališko palankumo sau — tiesa prime- 
na tai, apie ką Pascalis mąstė prieš 300 metų: nė viena tiesa nėra savaime 
pakankama, nes pasaulis sudėtingas. Bet kuri tiesa, atskirta nuo ją papildan- 
čios, yra tik pusė tiesos. 

Socialiniai įsitikinimai 


ir vertinimai 


Kaip suvokiame savo socialinę aplinką? 
Sužadinimas 
Įvykių suvokimas ir interpretavimas 
Įsitikinimų tvarumas 
Prisiminimų apie save ir savo pasaulį konstravimas 
Kaip sprendžiame apie socialinę aplinką? 
Intuityvūs vertinimai 
Perdėta savikliova 
Euristika: trumpiausias protavimo kelias 
Iliuzinis mąstymas 
Nuotaika ir vertinimai 
Mokslinių tyrimų išvada. Neigiamos emocijos lemia 
investuotojų pesimizmą 


Kaip traktuojame socialinę aplinką? 
Priežastingumo priskyrimas: žmogui ar situacijai 
Pagrindinė atribucijos klaida 
Kodėl mes darome atribucijos klaidą? 


Socialinės aplinkos lūkesčiai 
Atkreipkime dėmesį. Išsipildymo psichologija vertybinių 
popierių biržoje 
Mokytojų lūkesčiai ir moksleivių mokymosi rezultatai 
Kaip iš kitų sulaukti to, ko tikimės 

Išvados 
Atkreipkime dėmesį. Kaip mąsto žurnalistai: pažintinis 
šališkumas žiniasklaidoje 

Post scriptum: mintys apie intuicijos galimybes 

“ drjos ribas 


20105 metais praūžus uraganui „Katrina“ televizija rodė vaizdus, kaip 
neturtingi juodaodžiai gyventojai be maisto ir vandens įstrigę 
Naujojo Orleano sporto rūmuose ir Susirinkimų namuose siautėjant visuoti- 
nei suirutei. Televizijos žurnalistai be problemų patekdavo į Naująjį Orlea- 
ną, filmuodavo pagalbos maldaujančius žmones, o valdžios institucijoms pa- 
slaptingai nesisekė suteikti pagalbą ir parūpinti autobusus evakuacijai. 

Po daugelio dienų, kai mirė dešimtys Žmonių, o jų kūnai buvo palikti gat- 
vėse, pagalbos pagaliau buvo sulaukta, o visuomenė ėmė kaltinti valdžią. Kuo 
galima paaiškinti vėlavimą padėti? Vietos valdžios neveiksnumu? Preziden- 
to, kuris tuo metu, kai užgriuvo uraganas, atostogavo, beširdiškumu? „Ge- 
orge Bushas nesirūpina juodaodžiais“, per televizijos labdaros koncertą ura- 
gano aukoms paremti teigė repo žvaigždė Kanye Westas. Ar vyriausybė bū- 
tų greičiau suteikusi pagalbą, jei dauguma aukų būtų baltaodžiai? Tokiai nuo- 
monei pritarė du trečdaliai nacionalinėje apklausoje dalyvavusių afrikiečių 
kilmės amerikiečių (Bumiller, 2005). Trys iš keturių baltųjų amerikiečių ne- 
sutiko, kad lėtą vyriausybės reakciją galima sieti su nukentėjusiųjų rase. ,„Aud- 
ra nieko nediskriminuoja, to nedarysime ir teikdami pagalbą“, — užtikrino 
prezidentas Bushas. 

Tokie įsitikinimai visuomenėje natūraliai susiformuoja, kai 
e suvokiame ir prisimename įvykius, laikydamiesi savo prielaidų; 

e vertiname įvykius, pasikliaudami savo intuicija, numanomomis taisyklė- 
mis, kurios nukreipia nuomonę, savo nuotaikomis; 

e aiškiname įvykius, kartais priskirdami juos situacijos, o kartais — asme- 
nybės įtakai; 


e tikimės įvykių, o tai kartais juos prišaukia. 


Šiame skyriuje nagrinėsime, kaip suvokiame, vertiname, aiškiname savo 
gyvenimą visuomenėje ir kaip mūsų lūkesčiai veikia kitus žmones. 


Kaip suvokiame savo socialinę aplinką? 


Neįtikėtini mokslinių tyrimų rezultatai atskleidžia, kad dėl išankstinio vertinimo mūsų suvoki- 
mas ir interpretacija gali būti tendencinga, o klaidinga informacija gali būti tendencingų prisi- 
minimų priežastimi. 


Pirmame skyriuje atkreipėme dėmesį į reikšmingą faktą apie Žmogaus pro- 
tą - mūsų išankstinė nuomonė sąlygoja informacijos suvokimą bei interpre- 
taciją. Savo pasaulį kuriame žiūrėdami pro teorijos akinius. „Žinoma, išanks- 

sužadinimas 
(priming) 

Konkrečių asociacijų 
aktyvinimas atmintyje. 


tinė nuomonė svarbi“, — sutinka Žmonės, tačiau jie nepajėgia suvokti jos po- 
veikio masto. 

Žvilgtelėkime į vieną kitą provokacinį eksperimentą. Vienoje grupėje buvo 
tiriama, kaip išankstinis vertinimas veikia informacijos suvokimą ir interpre- 
taciją. Kitoje grupėje žmonių nuomonės buvo paveikiamos po jų supažindi- 
nimo su nauja informacija, siekiant patikrinti, kaip įpirštos idėjos provokuoja 
tendencingus prisiminimus. Pagrindinė išvada tokia: mes reaguojame ne į 
objektyviai egzistuojančią, bet į mūsų susikonstruotą realybę. 


Sužadinimas 


Dar prieš mums pradedant suvokti aplinkinį pasaulį dirgikliai, į kuriuos ne- 
kreipiame dėmesio, gali subtiliai paveikti tai, kaip aiškinsime ir prisiminsi- 
me įvykius. Įsivaizduokite, kad dalyvaujate eksperimente, kurio metu užsi- 
dėjęs ausines atidžiai klausotės neaiškiai tariamų sakinių, pavyzdžiui, „Mes 
stovėjome ant kranto“. Tuo metu į kitą ausį lygiagrečiai sakomas kitas žo- 
dis (upė arba pinigai), bet jūs sąmoningai jo neišgirstate. Tačiau šitas Žodis 
„sužadina“ sakinio aiškinimą (Baars ir McGovern, 1994). Mūsų atminties 
sistema — tai asociacijų voratinklis. 

Sužadinimas pabudina ir aktyvuoja tam tikras asociacijas. Sužadinimo 
eksperimentai atskleidžia, kaip viena mintis, netgi nesąmoninga, gali paveikti 
kitą mintį ar veiksmą. Johnas Barghas ir jo bendradarbiai (1996) atliko aks- 
perimentą. Jie paprašė tiriamųjų sudaryti sakinius su žodžiais „senas“, „iš- 
mintingas“ ir „pensininkas“. Vėliau jie stebėdavo, kaip šie žmonės lėčiau ei- 
davo lifto link negu tie, kurie nebuvo paveikti su amžiumi susijusių žodžių. 
Lėčiau ėjusieji net nesuvokė, kad jie eina lėtai ar kad jie tik ką stebėjo žo- 
džius, kurie sužadino mintis apie senėjimą. 

Dažnai mąstymą ir elgesį sužadina įvykiai, kurių net nesuvokiame. Ro- 
bas Hollandas su bendradarbiais (2005) pastebėjo, kad olandai studentai grei- 
čiau atpažindavo su valymu susijusius žodžius, jei prieš tai buvo užuodę va- 
liklio kvapą. Vėlesniuose eksperimentuose kiti studentai, užuodę valiklio kva- 
pą, per dieną prisimindavo daugiau su valymu susijusių darbų ir netgi val- 
gydami trupantį pyragaitį stengdavosi nepritrupinti ant stalo. Visi šie povei- 
kiai kildavo tiriamiesiems sąmoningai nesuvokiant kvapo ir jo įtakos. 

Sužadinimo eksperimentai turi analogų ir kasdieniame gyvenime: 


e Jei vieni namuose žiūrime baisų filmą, suaktyvinamos emocijos ir, pa- 
tiems to nesuvokiant, sužadinamas mąstymas, kuris verčia triukšmus na- 
muose priskirti galimam įsilaužėliui. 

e Toliau šiame skyriuje sužinosime, kad prislėgta nuotaika sužadina neigia- 
mas asociacijas. Tačiau dėl geros nuotaikos praeitis staiga atrodo nuosta- 
besnė, o ateitis — šviesesnė. 


e Smurto stebėjimas skatina dviprasmiškus veiksmus (praeivio stumtelėji- 
mą) ir žodžius (,„niuksas“) suprasti kaip agresyvius. 

e Daugelis psichologijos studentų, skaitydami apie psichologinius sutriki- 
mus, pradėdavo aiškintis savo pačių nerimo ir prastos nuotaikos priežas- 
tis. Panašiai būsimieji medikai, skaitydami apie ligų simptomus, pradeda 
jaudintis dėl savo galvos skausmų ar karščiavimo. 


Daugelyje tyrimų sužadinimo poveikis pastebimas net jeigu pateikiamas 
ikislenkstinis dirgiklis — per trumpas, kad būtų sąmoningai suvoktas. Nors ne- 
spėjame pamatyti, protas gali šį tą užfiksuoti. Labai trumpas ir todėl nespėtas 
pajusti elektros smūgis padidina vėliau patirto smūgio suvoktą stiprumą. Jei 
žmogui prieš akis akimirksnį šmėsteli žodis „duona“, vėliau jis greičiau randa 
susijusius žodžius, pavyzdžiui, „sviestas“, o ne „svoris“ ar „sniegas“. Ikislenks- 
tinis dirgiklis — spalvos pavadinimas - leidžia greičiau atpažinti tą spalvą kom- 
piuterio ekrane, o nepamatytas, bet šmėstelėjęs neteisingas spalvos pavadini- 
mas šį procesą sulėtina (Epley ir kiti, 1999; Merikle ir kiti, 2001). Kiekvienu 
atveju nematomas vaizdas ar žodis sužadina atsaką į vėlesnę užduotį. 

Tyrimai apie tai, kaip įskiepyta mintis ar vaizdas gali sužadinti interpre- 
tacijas ir prisiminimus, iliustruoja vieną iš XXI amžiaus socialinės psicho- 
logijos pamokymų: daug socialinės informacijos apdorojame automatiškai. 
Tai yra netyčia, nematydami, nesąmoningai. 


Įvykių suvokimas ir interpretavimas 


Suvokdami ir suprasdami kitus žmones dažniausiai esame tikslūs, nepaisant 
keleto stulbinamų ir įsigalėjusių šališkumų bei loginių klaidų (Jussim, 2005). 
Iš pirmo žvilgsnio žmogų dažniau įvertiname teisingai negu neteisingai. Kuo 
geriau pažįstame Žmones, tuo tiksliau galime skaityti jų mintis ir jausmus. 
Bet kartais išankstinis vertinimas būna klaidingas. Įvadiniame psichologijos 
kurse visada aptariamas išankstinio vertinimo ir lūkesčių poveikis. Prisiminki- 
me 1 skyriuje pateiktą dalmatino nuotrauką. Arba panagrinėkime šią frazę: 


GERIAU 
ŽVIRBLIS 
SAUJOJE NEI 
NEI BRIEDIS GIRIOJE 


Ar pastebėjote čia kokią nors klaidą? Suvokiame daugiau nei pastebi akis. 
Tas pat pasakytina ir apie socialinį suvokimą. Kadangi socialinis suvokimas 
labiausiai priklauso nuo Žmogaus, net paprastas dirgiklis gali skirtingai veikti 
du žmones. Teiginys, kad Didžiosios Britanijos Ministras Pirmininkas Tony 
Blairas yra „neblogas“, jo garbintojams gali skambėti menkinančiai, tačiau 
kaip pagyrimas atrodyti tam, kas jį niekina. Kai socialinę informaciją gali- 
ma interpretuoti įvairiai, tampa svarbi išankstinė nuomonė (Hilton ir von Hip- 
pel, 1990). 

Roberto Vallone, Lee Rosso ir Marko Lepperio (1985) atliktas eksperi- 
mentas parodė, koks stiprus gali būti išankstinės nuomonės poveikis. Jie pro- 

„Jei esate kuo nors įsitikinę, 
tai veikia su įsitikinimu 
susijusios informacijos 
suvokimą. Jei šalį laikote 
priešiška, jos neaiškius 
veiksmus būsite linkę 
interpretuoti kaip šio 
priešiškumo požymį.“ 
Politologas Robert Jervis 
(1985) 


3.1 PAVEIKSLAS 


Proizraelietiškai 

ir proarabiškai nusiteikusios 
studentų grupės, 
pamačiusios televizijos 
naujienų reportažus apie 
skerdynes Beirute, buvo 
įsitikinusios, kad žiniasklaida 
šiuo klausimu yra 
tendencinga. 

Šaltinis: Duomenys paimti 
iš Vallone, Ross ir Lepper, 
1985. 


1zraelietiškai ir proarabiškai nusiteikusiems studentams pademonstravo šešias 
televizijos naujienų ištraukas apie 1982 metais įvykdytas civilių žmonių žu- 
dynes dviejose Libano stovyklose. Kaip parodyta 3.1 paveiksle, kiekviena 
grupė televiziją laikė priešiška jų atžvilgiu. 

Tai paplitęs reiškinys: sporto aistruoliai mano, kad teisėjai palaiko var- 
žovus; kandidatai į prezidentus ir jų rėmėjai beveik visada mano, kad žinia- 
sklaida jiems nepalanki. Tačiau tai būdinga ne tik sporto mėgėjams ir poli- 
tikams. Žiniasklaida ir tarpininkai visur laikomi tendencingais. „Neobjekty- 
viausiai žmonės vertina objektyvumą“, — pastebėjo vienas žinių komentato- 
rius (Poniewozik, 2003). Iš tiesų, Žmonių požiūriu į tendencingumą galimą 
pasinaudoti tiriant jų nuostatas (Saucier ir Miller, 2003). Pasakykite man, 
kur jūs įžvelgiate tendencingumą, ir aš turėsiu raktą į jūsų nuostatas. 

Mūsų nuomonė apie pasaulį netgi prieštaraujančius įrodymus gali paver- 
sti palaikančiais. Pavyzdžiui, Rossas ir Lepperis, talkininkaudami Charlesui 
Lordui (1979), paprašė studentų įvertinti dviejų tariamai naujų mokslinių ty- 
rimų rezultatus. Pusė tiriamųjų pasisakė už mirties bausmę, 0 pusė jai nepri- 
tarė. Vieno vertinimo rezultatai patvirtino studentų nuomones apie mirties 
bausmę, o kito — joms prieštaravo. Rezultatai: ir mirties bausmės šalininkai, 
ir priešininkai buvo palankūs jų įsitikinimus atitinkantiems įrodymams, ta- 
čiau griežtai kritikavo jiems prieštaraujančius. Abi grupes supažindinus si 
įvairiais identiškais įrodymais, prieštaravimų ne sumažėjo, o padaugėjo. 

Ar būtent todėl politikoje, religijoje 17 moksle dviprasmiška informacija 
dažnai tampa konfliktų priežastimi? JAV kandidatų į prezidentus debatai daž- 
niausiai tik sustiprina ankstesnius įsitikinimus. Tik vienas iš dešimties žmonių, 
prieš debatus rėmusių kurį nors kandidatą, manydavo, kad jo favoritas pra- 
laimėjo (Kinder ir Sears, 1985). Taigi, sako Geoffrey Munro ir jo kolegos 
(1997), po debatų abiejų kandidatų rėmėjai tik sustiprino savo paramą. Dar 


Proizraelietiška 


Neutrali 


i i i i i i i i i i i i 


Žiniasklaidos tendencingumo vertinimas 


Antiizraelietiška 


Proarabiškai 
nusiteikę studentai 


Proizraelietiškai 
nusiteikę studentai 

daugiau, kai respublikono prezidento Ronaldo Reagano valdymo pabaigoje 
sumažėjo infliacija, tą pastebėjo tik 8 proc. demokratų. Respublikonai (iš jų 
47 proc. pastebėjo infliacijos mažėjimą) buvo panašiai nepastabūs ir neigia- 
mai nusiteikę demokrato prezidento Clintono valdymo pabaigoje (Brooks, 
2004). Partiškumas formuoja išankstinę nuomonę. 

Be to, tiriant Žmonių išankstines socialines ir politines nuostatas, buvo 
manipuliuojama išankstine nuomone ir pastebėtas stulbinamas jos poveikis 
įvainoms stebimos informacijos interpretacijoms ir prisiminimui. 

Myronas Rothbartas ir Pamela Birrell (1977) paprašė Oregono universi- 
teto studentų apibūdinti vyro veido išraišką (žr. 3.2 paveikslą). Tie, kuriems 
buvo pasakyta, kad tai buvęs gestapo vadovas, atsakingas už Antrajame pa- 
sauliniame kare įvykdytus barbariškus medicininius eksperimentus su kon- 
centracijos stovyklų kaliniais, intuityviai nusprendė, kad jo veidas atrodo žiau- 
rus. (Ar galite įžiūrėti tą vos tramdomą pašaipą?) Tie, kuriems buvo pasa- 
kyta, kad šis vyras yra pogrindinio antinacistinio judėjimo lyderis, išgelbė- 
jęs tūkstančių žydų gyvybes, jo veido išraišką palaikė šilta ir malonia. (Tik 
pažvelkite, kokios rūpestingos jo akys, o lūpos beveik šypsosi.) 

Filmų kūrėjai, manipuliuodami fonu, kuriame matomas veidas, gali kon- 
troliuoti žiūrovų reakcijas į veikėjų emocijas. Tai vadinama „Kulešovo efek- 
tu“, pagerbiant rusų režisierių, sumaniai valdžiusį žmonių daromas išvadas, 
manipuliuojant tuo, ką jie žino. Kulešovas pademonstravo šį reiškinį trimis 
trumpais f11mukais, kuriuose buvo rodomas neutralios išraiškos aktoriaus vei- 
das, tačiau prieš tai buvo parodyta viena iš trijų skirtingų scenų: mirusi mo- 
teris, lėkštė sriubos, žaidžianti mergaitė. Dėl to pirmame filme aktorius at- 
rodydavo liūdnas, antrame — susimąstęs, o trečiame — laimingas. 

Interpretavimo procesas taip pat veikia kitų žmonių nuomonę apie mus. 
Kai apie kitą žmogų kalbame gerai arba blogai, pašnekovai šias savybes linkę 
sieti su mumis pačiais, teigia Lynda Mae, Donalas Carlstonas ir Johnas Skow- 
ronskis (1999; Carlston ir Skowronski, 2005). Šis reiškinys vadinamas 
spontanišku bruožų priskyrimu. Jei nuolat kalbame, kad aplink vien liežu- 
vautojai, Žmonės nesąmoningai gali tokiais palaikyti mus pačius. Pavadin- 
kite ką nors bukagalviu, ir kiti manys, kad jūs toks esate. Apibūdinkite ką 
nors kaip jautrų, mylintį bei gailiaširdį, ir jūs atrodysite panašus į tokį. At- 
rodo, jog vaikiškame kalambūre — „kas apie kitą sako, apie save pasisako“ — 
slypi išmintis. 

Esmė štai kokia: objektyvi realybė egzistuoja, tačiau mes į ją žiūrime pro 
savo įsitikinimų, nuostatų ir vertybių akinius. Tai — viena iš priežasčių, dėl 
kurios mūsų įsitikinimai yra tokie svarbūs; jie veikia visas mūsų interpreta- 
cijas. 

Įsitikinimų tvarumas 


Įsivaizduokite močiutę, kuri vakare pravirkus kūdikiui nusprendžia, kad mai- 
tinimas iš buteliuko sukėlė vaikui pilvo skausmus. „Gerai pagalvojus, kar- 


3.2 PAVEIKSLAS 


Nuspręskite patys: 

ar šio Žmogaus veido 
išraiška yra žiauri, 

ar maloni? Jei jums 
pasakytų, kad šis Žmogus 
buvo nacis, ar jo veido 
išraišką apibūdintumėte 
kitaip? 

„Mes girdime ir suvokiame 
tik tai, ką jau daugmaž 
žinome.“ 
Henry David Thoreau, 
1817-1862 


įsitikinimų tvarumas 

(belief perseverance) 

Atkaklus savo pradinių 
koncepcijų laikymasis ir tikėjimas 
jų teisingumu net tada, 

kai pagrindiniai teiginiai 

yra diskredituoti. 


vės pienas labiau tinka veršiukui nei kūdikiui“. Jei paaiškės, kad kūdikis smar- 
kiai karščiuoja, ar močiutė vis tiek atkakliai tvirtins, kad maitinimas iš bu- 
teliuko sukelia pilvo skausmus (Ross ir Anderson, 1982)? Kad tai išsiaiš- 
kintų, Lee Rossas, Craigas Andersonas ir jų kolegos pateikė tiriamiesiems 
klaidingą teiginį, o vėliau pabandė jį sukompromituoti. 

Jų tyrimas atskleidė, kad jei žmonės klaidingame teiginyje įžvelgia logi- 
ką, jį paneigti be galo sunku. Kiekvieno eksperimento metu pirmiausia bu- 
vo įperšamas teiginys, tvirtinant, kad jis teisingas arba pateikiant pramany- 
tus įrodymus. Po to būdavo prašoma paaiškinti, kodėl tai yra tiesa. Ir ga- 
liausiai mokslininkai visiškai diskredituodavo pradinį teiginį, pasakydami tie- 
są: ši informacija buvo specialiai sufalsifikuota eksperimentui, be to, pusei 
eksperimento dalyvių buvo teigta priešingai. Tačiau maždaug 75 proc. eks- 
perimento dalyvių savo įsitikinimą išsaugojo tikriausiai todėl, kad vis dar 
tebetikėjo tuo, kas buvo sakoma. Šis reiškinys, dar vadinamas įsitikinimų 
tvarumu, rodo, kad įsitikinimai gali suvešėti ir išlikti, nepaisant juos pagim- 
džiusių įrodymų diskreditavimo. 

Kitą įsitikinimų tvarumo pavyzdį pateikė Andersonas, Lepperis ir Ros- 
sas (1980). Jie paprašė tiriamųjų išnagrinėti vieną arba du praktinius atvejus 
ir nuspręsti, ar rizikuoti linkę žmonės bus geri, ar blogi gaisrininkai. Vienai 
grupei buvo pateiktas pavyzdys, kai tokio tipo asmuo buvo geras, o atsargu- 
sis — blogas gaisrininkas. Kita grupė nagrinėjo praktinius atvejus, peršan- 
čius priešingą išvadą. Vėliau eksperimento dalyviai turėjo raštu pagrįsti sa- 
vo išvadas, pavyzdžiui, ar rizikuoti linkę asmenys yra drąsūs, o atsargieji — 
bailūs. Suformuluotas aiškinimas galėjo egzistuoti nepriklausomai nuo jį lė- 
musių aplinkybių. Informaciją paneigus, eksperimento dalyviai vis tiek lai- 
kėsi savo ir atitinkamai manė, kad rizikuoti linkę žmonės būna arba geresni, 
arba, atvirkščiai, blogesni gaisrininkai. 

Šis eksperimentas taip pat rodo, kad juo daugiau mes analizuojame savo 
teorijas ir jų tariamą teisingumą, juo atsargiau vertiname prieštaraujančią in- 
formaciją. Išsiaiškinę, kodėl įtariamasis gali būti kaltas, kodėl užgauliojantis 
nepažįstamasis šitaip elgiasi arba kodėl gali pakilti mums patrauklių akcijų 
vertė, galime taip ir nepakeisti savo nuomonės (Davies, 1997; Jelalian ir 
Miller, 1984). 

Faktas akivaizdus: nuo įsitikinimų ir lūkesčių priklauso, kaip interpretuo- 
sime įvykius. Paprastai išankstinė nuomonė būna naudinga, kaip kad moksli- 
ninkams naudingos teorijos, duodančios idėjų naujoms prielaidoms ir įvykių 
interpretacijoms. Tačiau tai naudinga ne visada: kartais tampame savo pačių 
nuomonių įkaitais. Kaip tik todėl, kaip paaiškėjo, Marso „kanalai“, kuriais taip 
žavėjosi XX a. astronomai, tėra žemiško intelekto produktas. Kitas pavyzdys: 
vokiečiai buvo įsitikinę, kad dėl euro įvedimo pakilo kainos. Jie pervertino 
kainų augimą, lygindami kainas restorano valgiaraščiuose — ankstesniąsias kai- 
nas markėmis ir naująsias eurais (Traut-Mattausch ir kiti, 2004). Kaip sako 
kinų patarlė, „du trečdaliai to, ką matome, yra už mūsų regėjimo lauko“. 

Įsitikinimų tvarumas gali turėti svarbių padarinių. Tai patvirtino Stepha- 
nas Lewandowsky ir jo bendradarbiai (2005), patikrinę įskiepytą 1r kompro- 
mituojančią informaciją apie 2003 metais prasidėjusį karą Irake. Karui plė- 
tojantis Vakarų žiniasklaida pranešė ir vis kartojo keletą teiginių (pavyzdžiui, 
kad Irako pajėgos žudo karo belaisvius), kurie vėliau pasirodė klaidingi ir 
buvo atšaukti. Bet amerikiečiai priėmė tokią informaciją, nes ji atitiko jų 1š- 
ankstines nuostatas, o jie buvo linkę jas išlaikyti (vokiečiai ir australai buvo 
linkę abejoti karo priežasčių motyvais). 

Ar galima įveikti įsitikinimus? Štai: paaiškinkite priešingai. Charlesas Lor- 
das, Markas Lepperis ir Elizabeth Preston (1984) pakartojo anksčiau apra- 
šytą požiūrio į mirties bausmę tyrimą, papildydami jį dviem variantais. Vi- 
sų pirma, kai kurių eksperimento dalyvių jie paprašė vertinant faktus būti 
„kiek įmanoma objektyvesniais ir nešališkesniais“. Šis prašymas buvo be- 
vertis. Ir mirties bausmės šalininkai, ir priešininkai, kuriems buvo pateiktas 
šis prašymas, buvo tokie pat tendencingi kaip ir tie, kuriems apie objekty- 
vumą ir nešališkumą nebuvo užsiminta. 

Trečiosios eksperimento dalyvių grupės mokslininkai paprašė priešingo da- 
lyko - paklausti savęs, „ar vertintumėte taip pat teigiamai arba neigiamai, jei 
lygiai toks pats tyrimas duotų priešingus rezultatus“. Įsivaizduodami priešingus 
duomenis, šie žmonės ne taip tendencingai vertino įrodymus, atitinkančius jų 
požiūrį arba prieštaraujančius jam. Eksperimentų metu Craigas Andersonas 
(1982; Anderson ir Sechler, 1986) pastebėdavo, kad paaiškinus, kodėl priešinga 
teorija gali būti teisinga — kodėl atsargus, o ne linkęs rizikuoti Žmogus gali 
būti geresnis gaisrininkas, — įsitikinimas susilpnėja arba jo būdavo atsisako- 
ma. Iš tiesų, aiškindami bet kuriuos alternatyvius, o ne tik priešingus rezulta- 
tus, žmonės priversti apsvarstyti įvairias galimybes (Hirt ir Markman, 1995). 


Prisiminimų apie save ir savo pasaulį konstravimas 


Ar sutinkate su šiuo teiginiu: 


Prisiminimus galima lyginti su skrynia smegenyse, į kurią krauname informaciją 
ir iš kurios prireikus šią informaciją galėsime išimti. Retkarčiais ką nors šioje 
„skrynioje“ pametame ir tada sakome, jog pamiršome. 


Su šiuo teiginiu sutiko maždaug 85 procentai universiteto studentų (La- 
mal, 1979). Štai kaip tai apibūdino vienas žurnalas: „Mokslas įrodė, kad per 
gyvenimą sukaupti patyrimai puikiausiai išsaugomi atmintyje“. 

Iš tiesų psichologiniai moksliniai tyrimai įrodė priešingai. Daugelis pri- 
siminimų nėra potyrių kopijos, saugomos prisiminimų banke. Mes iš tiesų 
konstruojame prisiminimus tuo metu, kai juos ištraukiame. Kaip paleonto- 
logas, darantis išvadą apie dinozauro išvaizdą pagal kaulų fragmentus, mes 
rekonstruojame savo tolimą praeitį remdamiesi dabartiniais jausmais ir lūkes- 
čiais (Hirt, 1990; Ross ir Buehler, 1994). Todėl galime lengvai (tačiau nesą- 
moningai) pakeisti savo prisiminimus, kad jie tenkintų mūsų dabartines ži- 

„Niekas neneigia, kad nauji 
faktai gali pakeisti žmonių 
įsitikinimus. Vaikai galiausiai 
juk nustoja tikėti Kalėdų 
Seneliu. Mes tik teigiame, 
kad tokie pokyčiai vyksta lėtai 
ir kad įsitikinimams pakeisti 
dažnai reikia svaresnių 
įrodymų nei jiems sukurti.“ 
Lee Ross ir Mark Lepper, 
1980 


„Prisiminimai nepanašūs į 
knygos skaitymą, jie veikiau 
primena knygos rašymą iš 
fragmentinių pastabų.“ 

John F. Kihlstrom, 1994 

klaidingos informacijos 
efektas 

(misinformation effect) 
Klaidingos informacijos 
įtraukimas į prisiminimą 
apie įvykį. 


„Žmogus niekada neturėtų 
gėdytis prisipažinti klydęs, 
nes prisipažindamas jis 
parodo, kad šiandien yra 
protingesnis nei vakar.“ 
Jonathan Swift, 
Thoughts on Various 
Subjects, 1711 
(„Mintys apie įvairius dalykus“) 


nias. Vienas mano sūnų pasiskundė: ,„Negavome Criket žurnalo birželio nu- 
merio“. Kai jam parodėme, kur yra žurnalas, sūnus su pasitenkinimu atsakė: 
„Puiku, aš žinojau, kad jį gavau“. 

Kai eksperimentuotojas ar psichoterapeutas manipuliuoja Žmonių prielai- 
domis apie jų praeitį, gana didelė dalis žmonių susikuria klaidingus prisimi- 
nimus. Paprašyti įsivaizduoti vaikystės laikus, kaip bėgo, suklupo, pargriu- 
vo, iškišo ranką pro langą ar kaip per vestuves apvertė punšo taurę, maž- 
daug ketvirtadalis žmonių šį išgalvotą įvykį prisimena kaip iš tiesų įvykusį 
(Loftus ir Bernstein, 2005). Ieškodamas tiesos protas kartais kuria netiesą. 

Eksperimentų, kuriuose dalyvavo daugiau nei 20 000 žmonių, metu Eli- 
zabeth Loftus (2003) atskleidė tendenciją interpretuoti mums patinkančius, 
bet sunkiai atkuriamus prisiminimus. Eksperimento dalyviai būdavo įvykio 
liudininkai, gaudavo (arba ne) apie jį klaidingą informaciją ir po to atlikda- 
vo prisiminimų atkūrimo testą. Šių eksperimentų metu buvo dažnai pastebi- 
mas klaidingos informacijos efektas. Žmonės klaidingą informaciją įtrauk- 
davo į savo prisiminimus. Jie ženklą „duokite kelią“ prisimindavo kaip „stop“ 
ženklą, plaktuką - kaip atsuktuvą, žurnalą Vogue — kaip Mademoiselle, dak- 
tarą Hendersoną — kaip daktarą Davidsoną, pusryčių javainius — kaip kiau- 
šinius, švariai nusiskutusį vyrą — kaip vyruką su ūsais. Įteigta klaidinga in- 
formacija gali netgi išprovokuoti klaidingus prisiminimus apie vaikystėje ta- 
riamai patirtą seksualinį smurtą, teigia Loftus. 

Šis procesas veikia mūsų socialinio ir fizinio pasaulio sužadintus prisi- 
minimus. Jackas Croxtonas ir jo kolegos (1984) leido studentams 15 minu- 
čių pakalbėti su žmogumi. Tie, kuriems vėliau buvo pasakyta, kad jie šiam 
žmogui patiko, jį prisiminė kaip atsipalaidavusį, malonų ir laimingą. Tie, ku- 
riems buvo pasakyta, kad jie šiam žmogui nepatiko, prisiminė jį kaip ner- 
vingą, nemalonų ir nelabai laimingą. 


Savo nuostatų praeityje atkūrimas 


Ką jūs galvojote apie branduolinę energiją prieš penkerius metus? Apie pre- 
zidentą George W. Bushą arba ministrus pirmininkus Paulą Martiną ir Tony 
Blairą? Apie savo tėvus? Jei jūsų nuostatos pasikeitė, ar suvokiate šių po- 
kyčių mastą? 

Mokslininkai šiuos klausimus tyrinėjo atlikdami eksperimentus. Jie gauda- 
vo bauginančius atsakymus. Žmonės, kurių nuostatos pasikeičia, dažnai atkak- 
liai tvirtina, kad jie visada laikėsi daugmaž tos pačios nuomonės, kaip ir dabar. 
Darylas Bemas ir Keithas McConnellis (1970) apklausė Karnegi Melono uni- 
versiteto studentus. Buvo klausiama, ar studentai gali reguliuoti studijų pro- 
gramą. Po savaitės jie sutiko parašyti kritišką rašinį apie studentų įtaką stu- 
dijų programai. Po šio rašinio jų nuostatos pasikeitė — padidėjo kritiškas to- 
kios įtakos vertinimas. Paprašyti prisiminti, kaip jie atsakė į klausimą prieš 
rašinį, studentai „prisiminė“, kad buvo tokios pat nuomonės ir neigė, jog eks- 
perimentas juos paveikė. 

Stebėdami panašiai savo ankstesnes nuostatas neigiančius Klarko univer- 
siteto studentus, mokslininkai D. R. Wixonas ir Jamesas Lairdas (1976) priėjo 
išvadą, kad „greitis, mastas ir užtikrintumas“, su kuriuo studentai peržiūrėjo 
savo istorijas, ,„buvo neįtikėtini“. Kaip pastebėjo George Vaillantas (1977), 
tyręs suaugusius Žmones per visą jų gyvenimą, „vikšrai virsta peteliškėmis 
ir vėliau dažnai būna įsitikinę, kad jaunystėje jie buvo mažos peteliškės. Bran- 
da mus visus paverčia melagiais“. 

Teigiama prisiminimų interpretacija praskaidrina mūsų prisiminimus. Te- 
rence Mitchell, Leigh Thompson ir jų kolegos (1994, 1997) teigia, kad prisi- 
minimuose dominuoja rožinė retrospektyva — malonūs įvykiai prisimenami 
kaip dar malonesni, nei buvo iš tikrųjų. Universiteto studentai, išvykę į trijų 
savaičių kelionę motociklais, vyresnio amžiaus Žmonės, su gidu nukeliavę į 
Austriją, atostogavę absolventai teigė patyrę malonių įspūdžių. Vėliau šiuos 
potyrius jie prisiminė kaip dar malonesnius, kiek įmanoma sumažindami ne- 
malonius ar nuobodžius dalykus ir prisimindami tik gerus. Tad gerai pra- 
leistą laiką keliaujant po Škotiją dabar (sugrįžęs į darbą, kur spaudžia ter- 
minai ir visi man trukdo) aš romantizuoju kaip tikrą palaimą. Rūkas ir ma- 
šalai virto miglotais prisiminimais. Gamtos grožis ir gaivus jūros oras tebė- 
ra su manimi. Kai patiriame ką nors teigiama, dalis malonumo tenka lūkes- 
čiams, dalis — tikram patyrimui ir dalis — rožinei retrospektyvai. 

Cathy McFarland ir Michaelas Rossas (1985) pastebėjo, kad pasikeitus 
santykiams mes peržiūrime ir savo prisiminimus. Jie paprašė, kad universi- 
teto studentai įvertintų savo nuolatinius partnerius. Po dviejų mėnesių stu- 
dentai tai pakartojo. Tie, kurie buvo labai įsimylėję, kalbėjo apie meilę iš 
pirmo žvilgsnio. Tie, kurie nutraukė santykius, dažniau teigė savo partnerį 
pažinę kaip irzlų savanaudį. 

Diane Holmberg ir Johnas Holmesas (1994) tą patį reiškinį pastebėjo tarp 
373 neseniai susituokusių porų, kurių dauguma teigė esančios labai laimingos. 
Po dvejų metų poros, kurių reikalai pakrypo į blogąją pusę, tvirtino, kad joms 
viskas ir visada sekėsi blogai. Rezultatai baugina, sako Holmberg ir Holmesas: 
„Tokios tendencijos gali pavojinga spirale leistis žemyn. Juo blogesnis jūsų 
dabartinis požiūris į savo partnerį — juo blogiau jis prisimenamas, 0 neigia- 
mi prisiminimai tik sustiprina dabartines neigiamas nuostatas“. 

Nebūna taip, kad visiškai neprisimintume, kaip jautėmės, tiesiog kai pri- 
siminimai tampa migloti, juos i1ma valdyti nauji jausmai. Karta iš kartos vy- 
resnieji kritikuoja jaunimo vertybes iš dalies dėl to, kad klaidingai prisime- 
na savo jaunystės vertybes, tarsi būtų mąstę panašiai kaip dabar. Visais lai- 
kais paaugliai savo tėvus laikydavo 1r laiko arba nuostabiais, arba apgailė- 
tinais (Bornstein ir kiti, 1991). 


Ankstesnio elgesio atkūrimas 


Atkurdami prisiminimus, galime peržiūrėti savo istoriją. Tai pademonstravo 
Hartmutas Blankas su bendradarbiais (2003), po netikėtai pasibaigusių rin- 


„Kelionės būna žavios 

tik prisiminimuose.“ 
Paul Theroux, 
The Observer 

„Savimeilė su mūsų atmintimi 
krečia šiurpius triukus.“ 
Rašytojas Joseph Conrad, 
1857-1924 


kimų Vokietijoje Leipcigo universiteto studentams pasiūlę prisiminti, kokius 
rezultatus jie prognozavo iki rinkimų likus dviems mėnesiams. Studentai pa- 
demonstravo klaidingai prisiminė savo prognozes priartidami jas prie tikrųjų 
rinkimų rezultatų. 

Mūsų atmintis netiksliai atkuria ir elgseną. Keliems Vaterlo universiteto 
studentams Michaelas Rossas, Cathy McFarland ir Garthas Fletcheris (1981) 
parodė skelbimą, raginantį valyti dantis. Vėliau, tariamai kito eksperimento 
metu, tie patys studentai prisiminė, kad tas dvi savaites jie valė dantis daž- 
niau, nei šio raginimo negirdėję studentai. Panašiai, sprendžiant iš apklau- 
sų, žmonės mano, kad surūkoma kur kas mažiau cigarečių nei jų parduoda- 
ma (Hall, 1985). Jie taip pat prisimena balsavę aktyviau nei būna iš tiesų 
užfiksuota (Census Bureau, 1993). 

Socialinės psichologijos ekspertas Anthony Greenwaldas (1980) paste- 
bėjo, kad šie faktai turi ryšį su įvykiais, aprašytais George Orwello romane 
„1984-ieji“, kuriame „buvo būtina prisiminti, kad įvykiai vyko pageidauja- 
mu būdu“. Iš tiesų, teigia Greenwaldas, mumyse visuose glūdi „totalitarinis 
ego“, kuris peržiūri praeitį, kad ji atitiktų mūsų šiandieninį požiūrį. Todėl 
mažai kalbame apie blogą elgesį ir daug — apie gerą. 

Kartais įsivaizduojame, kad patobulėjome, todėl galime klaidingai prisi- 
minti praeitį, tarsi ji nuo dabarties skirtųsi labiau nei iš tikrųjų. Ši tendenci- 
ja patvirtina mįslingą nuoseklių duomenų porą: sportuojantys, dalyvaujan- 
tys psichoterapijos ir savęs tobulinimo (svorio reguliavimo, metimo rūkyti) 
programose, paprastai pasiekia tik nežymiaus pagerėjimo. Tačiau jie patys 
dažnai tvirtina, esą patyrė didelę naudą (Myers, 2004). Michaelas Conway 
ir Michaelas Rossas paaiškina, kodėl taip yra: normalu, kad sugaišę tiek daug 
laiko, įdėję tiek pastangų ir išleidę tiek pinigų savo būklei pagerinti, žmo- 
nės galvoja: „Gal dar ne viskas tobula, tačiau anksčiau buvo dar blogiau; 
tad ši programa man labai padėjo“. 

14 skyriuje pamatysime, kad psichiatrai ir klinikiniai psichologai taip pat 
nėra atsparūs šioms tendencijoms. Mes atsirenkame, interpretuojame ir pri- 
simename įvykius, kad taip patvirtintume savo mintis, sampratas. Mūsų so- 
cialiniai vertinimai yra stebėjimų ir lūkesčių, logikos ir aistrų mišinys. 


APIBENDRINIMAS 
Kaip suvokiame savo socialinę aplinką? 


e Išankstinė nuomonė stipriai veikia mūsų interpretacijas ir prisiminimus. Tyrimų metu buvo paste- 
bėtas atminties sužadinimo reiškinys: išankstinė nuomonė stipriai veikia informacijos suvokimą 
bei interpretacijas. 

e Kitų eksperimentų metu klaidingos nuomonės buvo pateiktos po to, kai tiriamieji susipažino su 
informacija. Šie eksperimentai atskleidė, kad prieš įvykį susiformavusi nuomonė lemia tenden- 
cingą suvokimą bei interpretacijas, o po įvykio gauta informacija veikia tai, ką Žmogus prisimena. 

e Įsitikinimų tvarumas - tai reiškinys, kai žmonės „įsikimba“ savo pradinių nuomonių ir priežas- 
čių, kodėl jų įsitikinimas gali būti teisingas, net jei jo pagrindas ir sugriaunamas. 

e Mūsų atmintis toli gražu nėra praeities faktų saugykla. Iš tikrųjų ji formuojama tada, kai atkuriame 
prisiminimus Ją stipriai veikia nuostatos ir jausmai, pasireiškę atkūrimo metu. 


Kaip sprendžiame 
apie socialinę aplinką? 


Kaip jau esame pastebėję, mūsų pažintiniai mechanizmai yra veiksmingi bei prisitaikantys, 
tačiau retkarčiais klaidina. Paprastai šie mechanizmai tarnauja gerai. Tačiau kartais gydytojai 
susidaro klaidingą nuomonę apie pacientus, darbdaviai klaidingai vertina savo darbuotojus, 
vienos rasės žmonės susidaro klaidingą nuomonę apie kitą rasę, o sutuoktiniai klaidingai Ver- 
tina savo partnerius. Dėl to nustatomos klaidingos diagnozės, kyla streikai, randasi prietarai, 
skiriasi šeimos. Tad kaip - ir ar teisingai - žmonės daro intuityvius socialinius sprendimus ? 


Kai istorikai pradės rašyti apie pirmąjį socialinės psichologijos mokslo šimt- 
metį, pastaruosius 30 metų jie, be abejonės, pavadins socialinio pažinimo 
era. Atsižvelgdami į suvokimo, pateikimo ir prisiminimo mechanizmą tirian- 
čios kognityvinės psichologijos pažangą, socialiniai psichologai atskleidė so- 


*-- 


cialinės intuicijos stebuklus bei klaidas atskleidė moksliniai tyrimai. 


Intuityvūs vertinimai 


Ką gali mūsų intuicija — gebėjimas ką nors suprasti iš karto, neargumentuo- 
jant ir neanalizuojant? „Intuityvaus valdymo“ propaguotojai įsitikinę, kad tu- 
rėtume įsiklausyti į savo vidinį balsą. Jie teigia, kad vertindami kitus turė- 
tume pasikliauti intuiciją valdančiu dešiniuoju smegenų pusrutuliu. Priim- 
dami ar atleisdami 1š darbo bei investuodami turėtume įsiklausyti į savo nuo- 
jautą. Susidarydami nuomonę, turėtume sekti filmo „Žvaigždžių karai“ he- 
rojaus Luko Skaivolkerio pavyzdžiu, išjungti savo kompiuterizuotas navi- 
gacijos sistemas ir pasikliauti vidinėmis galiomis. 

Ar intuityvių sprendimų šalininkai teisūs teigdami, kad svarbią informa- 
ciją galima gauti nedelsiant, sąmoningai neanalizuojant? O gal teisūs skep- 
tikai, sakantys, kad intuicija — tai „įsitikinimas savo teisumu ignoruojant re- 
alybę“? 

Preliminarūs moksliniai tyrimai byloja, kad pasąmonė iš tiesų kontroliuoja 
elgseną. Kaip aiškina Johnas Barghas ir Tanya Chartrand (1999), „didžiąją 
žmogaus kasdienio gyvenimo dalį nulemia ne jo sąmoningi ketinimai bei pa- 
sirinkimai, 0 mąstymo procesai, kuriuos sužadina aplinka ir kurie veikia ne- 
priklausomai nuo mūsų sąmoningo suvokimo bei kontrolės“. Kai užsidega 
raudonas šviesoforo signalas, mes į jį reaguojame nesąmoningai paspausda- 
mi stabdį. Iš tiesų, pastebi Neilas Macrae ir Lucy Johnston (1998), „kad ap- 
skritai galėtume ką nors daryti (pavyzdžiui, vairuoti, draugauti, šokti), veiks- 
mo sužadinimas turi būti atskirtas nuo neefektyvios (t. y. lėtos, nuoseklios, 

kontroliuojamas informacijos 
apdorojimas 

(controlled processing) 

Aiškus mąstymas, 

kunis yra kryptingas, refiektyvus 
Ir sąmoningas. 


autimatiškas informacijos 
apdorojimas 

(automatic processing) 
Numanomas, arba intuityvus, 
mąstymas, vykstantis 

be pastangų, įprastas 

ir nepavaldus protui. 


naudojančios išteklius) sąmoningos protinės veiklos, kitaip neišvengiamai do- 
minuos neveiklumas“. 


Intuicijos galia 


„Širdis turi savus argumentus, kurių nežino protas“, - pastebėjo XVII a. fi- 
losofas 17 matematikas Blaise Pascalis. Praėjus trims šimtmečiams moksli- 
ninkai patvirtino, kad Pascalis buvo teisus. Mes žinome daugiau nei galvo- 
jame, kad žinome. Informacijos apdorojimo pasąmonėje tyrimai patvirtina, 
kad galimybės sužinoti, kas vyksta mūsų prote, yra ribotos (Bargh ir Fergu- 
son, 2000; Greenwald ir Banaji, 1995; Strack ir Deutsch, 2004). Mūsų mąs- 
tymas 1š dalies yra kontroliuojamas (reflektyvus, sąmoningas ir kryptingas) 
ir — kitaip nei dauguma mano - iš dalies - automatiškas (impulsyvus, ne- 
reikalaujantis pastangų ir nesąmoningas). Automatiško mąstymo procesas 
vyksta ne „ekrane“, o ten, kur nepasiekia žvilgsnis - už supratimo ribų. Pa- 
nagrinėkime šiuos automatiško mąstymo, kurį mes dažnai vadiname intuici- 
ja, pavyzdžius: 

e Schemos - mąstymo struktūros — nesąmoningai, intuityviai valdo mūsų 
patyrimų suvokimą bei interpretavimą. Kai girdime kalbant apie sektas 
ar apie seksą, mūsų reakcija priklauso ne tik nuo išgirsto žodžio, bet ir 
nuo intuityvios turinio interpretacijos. 

e Emocinės reakcijos dažnai vyksta beveik spontaniškai, nespėjus sąmonin- 
gai pagalvoti. Regimą ar girdimą informaciją neuronai perkelia į smegenų 
sensorinį komutatorių — gumburą (lot. thalamus), o 1š jo —- į emocijų val- 
dymo centrą migdolą (lot. amygdala), smegenų žievei net nespėjus įsi- 
kišti (LeDoux, 2002). Mūsų protėviai, kurie intuityviai bijojo iš krūmų 
sklindančio garso, iš tiesų patys nežinojo, ko bijo, tačiau jų išlikimo ir 
genų tęstinumo tikimybė buvo didesnė nei jų sąmoningesnių pusbrolių. 

e Pakankamai patyrę Žmonės gali intuityviai rasti uždavinio sprendimą. Si- 
tuacija sužadina jų atmintyje saugomą informaciją. Tiksliai nežinodami, 
kaip tai vyksta, atpažįstame draugo balsą ištarus jam telefonu vos vieną 
žodį. Šachmatų meistrai intuityviai randa prasmingas kombinacijas, ku- 
rių nepastebi naujokai, ir dažnai kitą ėjimą pasirenka vos žvilgtelėję į lentą. 


Vienus dalykus — faktus, vardus, ankstesnę patirtį — mes prisimename 
aiškiai (sąmoningai), o kitus — įgūdžius ir atitinkamas nuotaikas — nesą/y- 
giškai, sąmoningai nežinodami ir neteigdami, kad žinome. Tai galioja mums 
visiems, tačiau stulbinamai akivaizdžiai pasireiškia po smegenų traumų, kai 
žmogus negali aiškiai atkurti prisiminimų. Viena tokią traumą patyrusi mo- 
teris niekaip neatpažindavo savo gydytojo, kuris kasdien paspausdamas jai 
ranką turėdavo iš naujo prisistatyti. Kartą gydytojas prie rankos prisitvirti- 
no smeigtuką, ir moteris iš skausmo pašoko. Kai kitą dieną gydytojas vėl 
pasirodė, moteris jo vis tiek nepažino (sąmoninga atmintis). Tačiau ji išsau- 
gojo nesąlyginę atmintį, todėl rankos paspausti nenorėjo. 


3 skyrius. SOCIALINIAI ĮSITIKINIMAI IR VERTINIMAI 


Tokie pat ryškūs yra regėjimo lauko susiaurėjimo atvejai. Po chirurginės 
operacijos ar insulto praradusių už regėjimą atsakingos smegenų žievės dalį 
žmonių regėjimo laukas gali susiaurėti. Kai nematomoje zonoje jiems rodo- 
mos lazdelės, tokie žmonės teigia nieko nematą. Atspėję, ar lazdelės yra lai- 
komos vertikaliai, ar horizontaliai, tokie pacientai apstulbsta, kai jiems pa- 
sakoma: „Teisingai atspėjote“. Taigi šie žmonės žino daugiau nei mano ži- 
ną. Atrodo, jog egzistuoja maži slapta veikiantys protai — lygiagretaus in- 
formacijos apdorojimo dariniai. 

Panagrinėkime visiems savaime suprantamu atrodantį gebėjimą intuity- 
viai atpažinti veidą. Kai į ką nors žiūrite, jūsų smegenys suskaido regimąją 
informaciją į tokius segmentus kaip spalva, gylis, judėjimas bei forma ir kiek- 
vieną jų apdoroja, prieš vėl surinkdamos į visumą. Galiausiai kažkokiu bū- 
du jūsų smegenys palygina suvoktą vaizdą su jau atmintyje saugomais vaiz- 
dais. Ir štai! Akimirksniu ir be jokių pastangų jūs atpažįstate savo senelę. 
Jei intuicija yra kažko Žinojimas be logiškos analizės, tai suvokimas yra in- 
tuicijos tobulybė. 

Ikislenkstiniai dirgikliai gali daryti įdomų poveikį. Jei geometrinė figūra 
rodoma trumpiau nei 0,01 sekundės, žmonės tvirtina nematę nieko, išskyrus 
šviesos blyksnį. Tačiau vėliau jie pirmiausia reaguoja į matytas figūras. Tad 
daugelis rutiniškų pažinimo funkcijų vyksta automatiškai, nesąmoningai, 
mums jų nesuvokiant. Protas veikia kaip didelė korporacija. Kontroliuoja- 
ma sąmonė dalyvauja sprendžiant svarbius, sudėtingus ar naujus klausimus, 
0 įprastas užduotis ir tokias, kurias atliekant reikia veikti greitai, paveda pa- 
valdiniams. Šis išteklių delegavimas leidžia į daugelį situacijų reaguoti greitai, 
efektyviai, intuityviai. Pastaba: smegenys žino daug daugiau negu mums pa- 
sako. 

Intuicijos apribojimai 

Aptarėme, kaip automatinis mąstymas gali mus „paversti išmintingais“ (Gi- 
gerenzer ir Todd, 1999). Vis dėlto, pasak Elizabeth Loftus 1r Marko Klinge- 
no (1992), kai kurie pažinimą tiriantys mokslininkai abejoja intuicijos tobu- 
lumu. Jie teigia, kad „esama vieningos nuomonės, jog pasąmonė nėra tokia 
išmintinga, kaip buvo manoma anksčiau“. Pavyzdžiui, nors nesuvoktas 
(ikislenkstinis) dirgiklis gali sužadinti silpną trumpalaikę reakciją — kurios 
įrodymų, kad pasąmonei siunčiamos nuorodos galėtų „perprogramuoti“ ją 
sėkmei. Iš tiesų yra gana daug įrodymų, kad tokios nuorodos šito padaryti 
negali (Greenwald, 1992). 

Socialiniai psichologai ištyrė ne tik klaidingus pavėluotus sprendimus, bet 
ir mūsų gebėjimą kurti iliuzijas — klaidingus suvokimus, fantazijas ir sukons- 
truotus įsitikinimus. Michaelas Gazzaniga (1992, 1998) teigia, kad jo pacien- 
tai, kuriems chirurgiškai buvo atskirti smegenų pusrutuliai, akimirksniu suku- 
ria gluminančių savo poelgių aiškinimus ir jais patiki. Jei pacientas atsistoja 

perdėtos savikliovos reiškinys 
(overconfidence phenomenon) 
Polinkis būti labiau įsitikinusiam 
negu teisingam: pervertinti 

savo įsitikinimų ir vertinimų 
tikslumą. 


Atstumas oro keliu tarp Niu 
Delio ir Pekino yra 2500 mylių. 


ir žengia kelis žingsnius po to, kai eksperimentatorius į dešinįjį — neverbali- 
nį — smegenų pusrutulį nusiunčia trumpą signalą „eik“, kairysis — verbalinis - 
pusrutulis akimirksniu sukuria tikėtiną paaiškinimą (,„Aš užsinorėjau gerti“). 

Iliuzinis mąstymas taip pat aptariamas daugybėje naujausių studijų apie 
socialinės informacijos priėmimą, saugojimą ir atkūrimą. Suvokimo tyrėjai 
analizuoja, ką iliuzinis, apgaulingas mąstymas gali pasakyti apie mūsų nor- 
malaus suvokimo mechanizmus, o socialiniai psichologai domisi iliuzinio 
mąstymo galimybėmis atskleisti normalų informacijos apdorojimą. Šie moks- 
lininkai nori pateikti mums kasdienio socialinio mąstymo žemėlapį, kuria- 
me būtų aiškiai pažymėti pavojai. 

Kai kalbėsime apie šias veiksmingo mąstymo formas, prisiminkite, kad 
aiškinimas, kaip žmonės susikuria klaidingus įsitikinimus, neįrodo, kad visi 
įsitikinimai yra klaidingi. Tačiau norint atpažinti apgaulę, pravartu žinoti, kaip 
ji sukuriama. 


Perdėta savikliova 


Iki šiol matėme, kad mūsų pažinimo sistema veiksmingai ir automatiškai ap- 
doroja milžinišką kiekį informacijos. Tačiau šis veiksmingumas susijęs su kom- 
promisu; interpretuojant potyrius ir atgaminant prisiminimus, intuicija dažnai 
klysta. Paprastai šių klaidų nesuvokiame. „Intelektinis pasipūtimas“, pasireiš- 
kiantis vertinant ankstesnes savo žinias („aš jau seniai tai Žinojau“), daro įta- 
ką ir vertinant esamas žinias bei prognozuojant elgseną. Nors žinome ne kar- 
tą suklydę, planuodami ateitį būname optimistiškesni — tikimės viską atlikti 
laiku, išsaugoti ryšius ir laikytis įprastos tvarkos (Ross ir Newby-Clark, 1998). 

Tirdami šį perdėtos savikliovos reiškinį, Danielis Kahnemanas ir Amo- 
sas Tversky (1979) pateikė tiriamiesiems klausimus, prašydami įrašyti trūks- 
tamą informaciją, pavyzdžiui, „Esu tikras 98 proc., kad atstumas oro keliu 
tarp Niu Delio ir Pekino yra didesnis nei: mylių ir mažesnis nei: my- 
lių“. Dauguma Žmonių per daug pasitikėjo savimi: beveik 30 proc. atvejų 
teisingi atsakymai toli gražu neatitiko to, kuo eksperimento dalyviai buvo 
98 proc. įsitikinę. 

Siekdami išsiaiškinti, ar darant sprendimus socialinėje srityje taip pat per- 
nelyg pasitikima savimi, Davidas Dunningas su bendradarbiais (1990) su- 
kūrė nedidelį žaidimą. Jie paprašė Stenfordo universiteto studentų atspėti, 
kaip nepažįstamas žmogus atsakytų į tokius klausimus: „Ar sudėtingam eg- 
zaminui ruošiatės vienas, ar su draugais?“ „Savo konspektus vertintumėte 
kaip tvarkingus ar kaip padrikus?“ Žinodami klausimų pobūdį, bet ne pa- 
čius klausimus, eksperimento dalyviai pasikalbėjo su tiriamu asmeniu, ku- 
rio atsakymus jie turėjo atspėti, apie jo išsilavinimą, pomėgius, mokslinius 
interesus, siekius, zodiako ženklą — apie viską, kas, jų nuomone, galėtų pra- 
versti. Po to, kol tiriamieji individualiai atsakinėjo į 20 klausimų, kurių kiek- 
vienas turėjo po du galimus atsakymus, pokalbio vedėjai bandė atspėti savo 
tiramųjų atsakymus ir įvertinti savo pasitikėjimą prognozės tikslumu. 

Pokalbio vedėjų spėjimai pasitvirtino 63 proc. - rezultatas 13 proc. aukš- 
tesnis nei spėliojant aklai. Tačiau vidutiniškai 75 proc. pasitikėjo savo spėjimų 
teisingumu. Spėjant savo kambario draugų atsakymus, 68 proc. prognozių 
buvo teisingos, 0 78 proc. eksperimento dalyvių buvo įsitikinę, kad atspės 
teisingai. Labiausiai pasitikėjusieji savimi dažniausiai pervertindavo savo gali- 
mybes. Žmonės taip pat pernelyg pasitiki savimi spręsdami, ar jiems sakoma 
tiesa, ir vertindami tokius dalykus, kaip partnerio ankstesnė seksualinė patirtis 
arba kam pirmenybę teikia kambario draugai (DePaulo ir kiti, 1997; Swan 
ir Gill, 1997). 

Ironiška tai, kad kuo didesnis neišmanymas, tuo didesnis pasitikėjimas 
savimi. Reikia būti kompetentingam, kad suprastum, kas yra kompetencija, 
pastebi Justinas Krugeris ir Davidas Dunningas (1999). Blogiausiai išlaikę 
gramatikos, humoro ir logikos testus studentai labiausiai pervertina savo gebė- 
jimus šiose srityse. Nesuprantantys, kas yra gera logika ir gramatikos žinios, 
dažnai nesuvokia, kad jiems jų ir trūksta. Iš raidžių, sudarančių žodį „psicho- 
logija“, sudėlioję ilgą kitų žodžių sąrašą, pasijuntate labai talentingas, bet 
vos draugas ima vardyti žodžius, kuriuos praleidote, pradedate jaustis kvailai. 
Deanna Caputo ir Dunningas (2005) atkūrė šį reiškinį eksperimentais, patvir- 
tindami, kad Žinių stoka palaiko pasitikėjimą savimi. Tolesni tyrimai parodė, 
kad šis „nekompetentingumo nežinojimas“ dažniausiai pasireiškia sprendžiant 
iš pažiūros nesudėtingas užduotis, tokias kaip žodžių dėliojimas iš raidžių, 
sudarančių žodį „psichologija“. Spręsdamas sudėtingas, sunkiai įveikiamas 
užduotis žmogus dažniau suvokia, kad ne viską sugeba (Burson ir kiti, 2006). 

Šis nekompetentingumo nežinojimas padeda paaiškinti stulbinamą Davi- 
do Dunningo (2005) darbuotojų įvertinimo tyrimų išvadą: „tai, ką kiti pa- 
stebi mumyse, labiau koreliuoja su objektyvia tiesa negu tai, ką pastebime 
savyje patys“. Vieno tyrimo dalyviai stebėjo, kaip žmogus įeina į kambarį, 
atsisėda, perskaito orų prognozę ir išeina (Borkenau ir Liebler, 1993). Vien 
tik iš šio stebėjimo, neturėdami daugiau jokių duomenų, jie turėjo įvertinti 
žmogaus intelektą. Jų įverčių koreliacija su šio Žmogaus intelekto įverčiais 
buvo lygi 0,30, t. y. buvo beveik tokia pat, kaip ir žmogaus intelekto kore- 
liacija su jo paties įverčiu — 0,32! Jei nežinojimas gali suteikti pasitikėjimo 
savimi, tai galime savęs paklausti, kur gi esame netobuli? 

2 skyriuje kalbėjome apie tai, kaip Žmonės klysta pervertindami savo emo- 
cinių reakcijų į gerus ar blogus įvykius ilgalaikiškumą. Ar prognozuoti sa- 
vo elgesį sekasi geriau? Kad tai išsiaiškintų, Robertas Valone ir jo bendra- 
darbiai (1990) rugsėjo mėnesį paprašė koledžo studentų atsakyti į klausimus, 
ar jie mes mokyklą, pasirinks pagrindinę discipliną, kitais metais nuspręs gy- 
venti ne studentų miestelyje ir t. t. Nors vidutiniškai 84 proc. studentų tikė- 
jo savo prognozių teisingumu, iš tiesų klydo beveik dvigubai dažniau. Net 
kai jautėsi visiškai tikri dėl savo prognozių, jie klydo 15 proc. 

Kai vertinamos sėkmės galimybės, pavyzdžiui, laikant svarbų egzaminą, 
pasitikėjimas būna didžiausias, kol yra daug laiko iki rezultatų paskelbimo. 

„Išmintingas žmogus per daug 
gerai žino savo silpnybes, 
kad laikytų save neklystančiu; 
o tas, kuris žino daugiausia, 
geriausiai supranta, 
kiek mažai jis žino.“ 

Thom Jefferson, Writings 

(„Raštai“) 


Apie atominę bombą: 
„Tai yra kvailiausias dalykas, 
kurį kada nors esame padarę. 
Bomba niekada nesprogs, 
ir aš tai tvirtinu kaip sprogme- 
nų ekspertas.“ 
Admirolas William Leahy 
prezidentui Trumanui, 1945 


Egzamino dieną nesėkmės galimybė atrodo didesnė, ir pasitikėjimas paprastai 
sumažėja (Gilovich ir kiti, 1993; Shepperd ir kiti, 2005). Rogeris Buehleris 
1r jo bendradarbiai (1994, 2002, 2003) daro išvadą, kad dauguma studentų 
taip pat pervertina save numatydami, kiek užtruks rengdami kursinius dar- 
bus bei kitas svarbias užduotis. Tai būdinga ne tik studentams: 


e „Planavimo klaida“. Kiek šiandien turite laisvo laiko? Kiek planuojate turė- 
ti laisvo laiko po mėnesio? Dauguma iš mūsų pervertiname tai, kiek daug 
galime nuveikti ir kiek laisvo laiko turėsime (Zauberman ir Lynch, 2005). 
Profesionalūs planuotojai taip pat dažniausiai klysta numatydami projektų 
vykdymo laiką ir kainą. 1969 m. Monrealio meras Jeanas Drapeau išdidžiai 
pareiškė, kad 120 milijonų dolerių vertės stadionas su nuleidžiamu stogu 
bus pastatytas 1976 metų olimpinėms žaidynėms. Stogas buvo užbaigtas 
1989 m. ir vien jis kainavo 120 milijonų dolerių. 1985 metais oficialiai 
apskaičiuota, kad Bostono „Didžiosios sankasos“ greitkelio projektas kai- 
nuos 2,6 milijardo dolerių ir bus užbaigtas iki 1998 metų. 2005 metais kaina 
buvo išaugusi iki 14,6 milijardo, o projektas vis dar nebuvo baigtas. 


e Perdėta biržos maklerio savikliova. Investicijų ekspertai, reklamuojantys 
savo paslaugas ir manantys, kad gali pranokti vertybinių popierių biržą, 
pamiršta, jog kai vienas biržos makleris, išgirdęs akcijų kainą, ištaria: „„Par- 
duodu!“, kitas sako: „Perku!“ Akcijos kaina yra šių dviejų su pasitikėji- 
mu priimtų sprendimų vidurkis. Tad nors tai atrodo neįtikėtina, ekono- 
mistas Burtonas Malkielas (2004) teigia, kad investicinių fondų, kuriuos 
sudarė investicijų analitikai, pelno rodikliai nė kiek nebuvo geresni už 
atsitiktinai pasirinktų vertybinių popierių pelną. 


e Perdėta politinė savikliova. Pernelyg savimi pasitikinčiųjų idėjos gali su- 
kelti sumaištį. Pasitikintis savimi Adolfas Hitleris nuo 1939 iki 1945 metų 
kariavo prieš visą Europą. Pasitikintis savimi Lyndonas Johnsonas XX a. 
septintajame dešimtmetyje siuntė JAV ginklus ir karius, siekdamas išgel- 
bėti demokratiją Pietų Vietname. Saddamas Husseinas 1990 metais nu- 
siuntė savo armiją į Kuveitą, o 2003 metais pažadėjo sutriuškinti armi- 
jas, kurios puls Iraką. Pasitikintis savimi G. W. Bushas paskelbė, kad iš- 
laisvintame Irake netrukus įsivyraus taiki demokratija, o tariamai ten esan- 
tys masinio naikinimo ginklai bus sunaikinti. 


Kas lemia perdėtą savikliovą? Kodėl, nepaisant patirties, nemokame ver- 
tinti savęs realistiškiau? Yra kelios priežastys. Visų pirma, savo klaidingus 
sprendimus žmonės linkę prisiminti kaip nedideles paklaidas. Tai pastebėjo 
Phillipas Tetlockas (1998, 1999), XX a. devintojo dešimtmečio pabaigoje įvai- 
riems mokslo ir vyriausybės ekspertams pasiūlęs, remiantis savo požiūriu, 
parengti prognozes apie valdžios perspektyvas Sovietų sąjungoje, Pietų Af- 
rikos Respublikoje ir Kanadoje. Po penkerių metų komunizmas žlugo, Pietų 
Afrikos Respublika tapo daugiarase demokratine valstybe, o Kanada išliko 
vieninga. Ekspertai, kurių pasitikėjimas savo prognozėmis siekė 80 proc., tei- 

sūs buvo tik 40 proc.. Tačiau prisiminę savo sprendimus, suklydusieji vis 
tiek laikėsi nuomonės, kad iš esmės jie buvo teisūs. Daugelis sakė: „aš bu- 
vau beveik teisus“; „griežto kurso šalininkams beveik pavyko įvykdyti per- 
versmą prieš Gorbačiovą“; „„Kvebeko separatistai beveik nugalėjo per refe- 
rendumą dėl atsiskyrimo“; „jei ne atsitiktinumas, suvedęs de Klerką ir Man- 
delą pereinant prie juodaodžių daugumos valdymo Pietų Afrikos Respubli- 
koje, būtų buvę pralieta kur kas daugiau kraujo.“ Labai sunku išmušti poli- 
tikos ekspertų, vertybinių popierių rinkos analitikų, psichiatrų ir sporto prog- 
nozuotojų nepamatuotą pasitikėjimą savimi. 


Patvirtinimo šališkumas 

Žmonės nesistengia ieškoti informacijos, kuri paneigtų jų įsitikinimus. Tai įrodė 
P. C. Wasonas (1960) — beje, jūs taip pat galite pamėginti, - pateikdamas žmo- 
nėms trijų skaičių — 2, 4, 6 - seką, atitinkančią jo sugalvotą taisyklę (taisyklė 
buvo paprasta: bet kurių trijų didėjančių skaičių seka). Kad žmonės atspėtų 
šią taisyklę, Wasonas siūlydavo jiems sugalvoti trijų skaičių seką. Kiekvieną 
kartą Wasonas pasakydavo, ar seka atitinka jo taisyklę. Kai žmonės būdavo 
tikri atspėję taisyklę, jie turėdavo liautis kūrę sekas ir ją pasakyti. 

Ir koks gi buvo rezultatas? Retai kada teisūs, tačiau niekada neabejojan- 
tys buvo 23 iš 29 žmonių. Jie dažniausiai susikurdavo kokią nors klaidingą 
taisyklę (pavyzdžiui, kad skaičiai turi skirtis dvejetu) ir po to ieškodavo šį 
įsitikinimą patvirtinančių įrodymų (pavyzdžiui, pateikdami skaičius 8, 10, 
12), o ne bandydami paneigti savo spėjimą. Uoliai bandome patvirtinti savo 
įsitikinimus, tačiau nesistengiame ieškoti juos paneigiančių įrodymų. Šis reiš- 
kinys vadinamas patvirtinimo šališkumu. 

Patvirtinimo šališkumas padeda paaiškinti, kodėl mūsų savivaizdis išlieka 
taip stulbinančiai nekintamas. Williamas Swannas ir Stephenas Readas (1981; 
Swann ir kiti, 1992a,b, 1994) savo eksperimentų, atliktų Teksaso universi- 
teto Ostino filiale, metu pastebėjo, kad studentai ieško, sukelia ir prisimena 
grįžtamąjį ryšį, patvirtinantį jų įsitikinimus apie save. Žmonės ieško tokių 
draugų ir sutuoktinių, kurie juos vertintų visada taip pat, net ir neigiamos 
nuomonės atveju (Swann ir kiti, 1991, 2003). 

Swannas ir Readas tai tapatina su savęs patikrinimu, kurį galime stebėti, 
pavyzdžiui, pobūvyje, jei ten yra žmogus, laikantis save valdingu. Tik atvy- 
kęs toks Žmogus pirmiausia ieškos pašnekovų, kurie, jo nuomone, leis jam 
dominuoti. Pokalbio metu savo požiūrį jis reikš taip, kad užsitarnautų nori- 
mą pagarbą. Pasibaigus pobūviui sunkiai prisimins pokalbius, kuriuose reiš- 
kėsi minimaliai, bet lengvai prisimins, kaip įtikinamai reiškėsi pokalbiuose, 
kuriuose dominavo. Tad šio pobūvio patirtis patvirtins jo savivaizdį. 


Kaip išvengti perdėtos savikliovos 
Kokias išvadas leidžia daryti perdėtos savikliovos tyrimai? Pirmoji išvada — 


reikia atsargiai vertinti kategoriškus pareiškimus. Net ir įsitikinę savo teisu- 
mu žmonės gali klysti. Pasitikėjimas ir kompetencija nebūtinai turi sutapti. 


„Jei ką nors žinodami manote, 
jog tai žinote, o nežinodami 
prisipažįstate, kad nežinote, - 
esate išmintingi.“ 
Konfucijus, The Analects 
(„Analektai“) 


patvirtinimo šališkumas 
(confirmation bias) 

Polinkis ieškoti informacijos, 
patvirtinančios išankstinę 
nuomonę. 

euristika 

(heuristic) 

Mąstymo strategija, leidžianti 
greitai ir veiksmingai nuspręsti. 


Trys dalykai padeda sėkmingai sumažinti perdėtą savikliovą. Vienas iš 
jų - greitas grįžtamasis ryšys (Lichtenstein ir Fischhoff, 1980). Kasdienia- 
me gyvenime sinoptikai ir lošėjai, spėjantys, kokie žirgų šansai laimėti lenk- 
tynes, gauna kasdienį grįžtamąjį ryšį. Todėl abiejų grupių ekspertai gana gerai 
įvertina savo prognozių tikslumą (Fischhoff, 1982). 

Siekiant sumažinti „planavimo klaidos“ padarinius, galima suskaidyti tikslą 
į smulkesnes dalis ir įvertinti, kiek laiko prireiks kiekvienai iš jų. Justinas 
Krugeris ir Mattas Evansas (2004) teigia, kad šitaip elgiantis galima realiau 
įvertinti darbo baigimo laiką. Kai imama svarstyti, kodėl idėja galėtų būti 
teisinga, pradeda atrodyti, kad ji iš tiesų teisinga (Koehler, 1991). Tad tre- 
čias būdas sumažinti perdėtą savikliovą — priversti žmogų pagalvoti, dėl ko- 
kios priežasties sprendimas gali būti klaidingas; tai yra, priversti gilintis į 
kontrargumentus (Koriat ir kiti, 1980). Vadovai gali priimti realesnes visų 
siūlymų bei rekomendacijų nutartis ir nurodyti priežastis, kodėl šių siūlymų 
ar rekomendacijų gali nepavykti įgyvendinti. 

Tačiau turėtumėte būti atidūs, kad nesumenkintume žmonių pasitikėjimo 
savimi taip, jog jie ištisai užsiiminėtų savianalize, nuolat abejotų savimi ir 
galiausiai netektų ryžto. Kai pasitikėjimo savimi stokojantiems asmenims teks 
pasikliauti savo išmintimi, jie gali išsigąsti, nedalyvauti išreiškiant nuomo- 
nes ar priimant svarbius sprendimus. Perdėta savikliova gali brangiai kai- 
nuoti, o pagrįstas pasitikėjimas savimi padeda prisitaikyti. 


Euristika: trumpiausias protavimo kelias 


Turėdama labai mažai laiko apdoroti gausybę informacijos, mūsų pažinimo 
sistema veikia greitai ir taupiai. Ji prisitaiko kurdama trumpindama protavimo 
kelius. Mes neįtikėtinai lengvai susidarome įspūdį, nuomonę ir kuriame pa- 
aiškinimus. Tai atlikti padeda euristikos — paprastos ir veiksmingos mąsty- 
mo strategijos. Daugelyje situacijų mūsų staigūs apibendrinimai — „Tai pa- 
vojinga!“ — yra adaptyvūs. Šių intuityvių patarėjų sparta padeda mums iš- 
likti. Biologinis mąstymo tikslas — veikiau užtikrinti, kad išliktume gyvi, o 
ne rūpintis teisumu. Tačiau kai kuriose situacijose skubėdami klystame. 


Tipiškumo euristika 


Oregono universiteto studentams buvo papasakota, kad grupė psichologų ben- 
dravo su 30-ies inžinierių bei 70-ies teisininkų grupe ir glaustai apibendrino 
savo įspūdžius. Atsitiktiniu būdu iš tirtos imties buvo pasirinktas šis aprašymas: 


Frenkas yra du kartus išsiskyręs ir didžiąją laisvalaikio dalį praleidžia golfo 
klube. Kalbėdamasis klubo bare jis dažniausiai gailisi, kad bandė sekti savo tėvo, 
kurį gerbė, pėdomis. Užuot ilgas valandas kankinęsis prie knygų, verčiau jis būtų 
išmokęs mažiau ginčytis su žmonėmis. 


Klausimas: Kokia tikimybė, kad Frenkas yra teisininkas, o ne inžinierius? 

Paprašyti atspėti Frenko profesiją, daugiau nei 80 proc. studentų manė, kad 
jis yra teisininkas (Fischhoff ir Bar-Hillel, 1984). Gana neblogai. Tačiau kaip, 
jūsų manymu, pasikeitė studentų vertinimai, kai jiems buvo pasakyta, kad 
grupėje, iš kurios buvo atrinktas aprašymas, yra 70 proc. inžinierių? Nie- 
kaip. Studentai visiškai neatsižvelgė į inžinierių ir teisininkų santykį grupė- 
ję; jų manymu, Frenkas labiau atstovavo teisininkams, ir atrodo, jog tai bu- 
vo svarbiausia. 

Kai apie ką nors spręsdami intuityviai lyginame su mūsų protuose esan- 
čiais atitinkamais vaizdiniais, reiškia, vadovaujamės tipiškumo euristika. 
Kaip ir dauguma euristikos rūšių, tipiškumas paprastai yra neblogas kelias į 
tiesą. Tačiau ne visada. Panagrinėkime pavyzdį. Linda yra 31 metų amžiaus, 
netekėjusi, stačiokiška ir labai išsilavinusi. Universitete ji studijavo filoso- 
fiją. Kai Linda buvo studentė, jai labai rūpėjo diskriminacija ir kiti sociali- 
niai klausimai, tad ji dalyvavo protesto prieš branduolinę energetiką demonst- 
racijose. Kas, jūsų nuomone, turint galvoje šį apibūdinimą, labiau tikėtina: 


a. Linda yra banko kasininkė. 


b. Linda yra banko kasininkė ir aktyvi feministė. 


Didesnė dalis mano, kad labiau tikėtinas variantas b, nes Linda geriau 
atitinka tipišką feministės įvaizdį (Mellers ir kiti, 2001). Pagalvokime, kuri 
tikimybė didesnė: kad Linda yra ir banko kasininkė, ir feministė ar kad tik 
banko kasininkė (nepaisant to, ar ji yra feministė, ar ne)? Kaip primena Amo- 
sas Tversky ir Danielis Kahnemanas (1983), ryšio tarp dviejų įvykių tiki- 
mybė negali būti didesnė už bet kurio iš šių įvykių tikimybę. 


Pasiekiamumo euristika 


Panagrinėkime klausimą: kur esama daugiau gyventojų — Irake ar Tanzani- 
j0je? (Atsakymas kitame puslapyje.) 

Tikriausiai atsakėte į šiuos klausimus, vadovaudamiesi pirma į galvą at- 
ėjusia mintimi. Jei pavyzdžiai yra mūsų atmintyje — sakykime, kiek gyven- 
tojų yra Irake, - mums atrodo, kad tai labai paprasta. Dažniausiai taip ir bū- 
na, tad mums ši pažinimo taisyklė, vadinamoji pasiekiamumo euristika (žr. 
3.1 lentelę), labai padeda. 

Tačiau kartais ši taisyklė apgauna. Kai išgirstame žinomų vienos lyties 
žmonių sąrašą (Jennifer Lopez, Venus Williams, Hillary Clinton) kartu su 
tokios pat apimties kitos lyties nežinomų Žmonių sąrašu (Donaldas Scarras, 
Williamas Woodas, Melas Jasperis), vėliau populiarių asmenų vardus prisi- 
mename lengviau. Šiuo atveju dauguma žmonių labiau prisimins moteriš- 
kus vardus (McKelvie, 1995, 1997; Tversky 17 Kahneman, 1973). Ryškių, 
lengvai įsivaizduojamų įvykių, pavyzdžiui, gerai žinomų ligų, tikimybė taip 
pat gali atrodyti didesnė nei įvykių, kuriuos sunku įsivaizduoti (MacLeod ir 
Campbell, 1992; Sherman ir kiti, 1985). Net pramanyti įvykiai romanuose, 
televizijoje, kino filmuose palieka vaizdinius, kurie vėliau susipina su mūsų 


tipiškumo euristika 
(representativeness heuristic) 
Tendencija manyti, kartais 
nepaisant priešingos galimybės, 
kad koks nors Žmogus ar 
dalykas priklauso konkrečiai 
grupei, jei jis panašus į tipišką 
šios grupės narį. 


pasiekiamumo euristika 
(availability heuristic) 

Pažintinė taisyklė, reiškianti, 
kad dalykų tikimybė yra 
vertinama remiantis atmintimi. 
Jei su kuriuo nors dalyku susiję 
pavyzdžiai iš karto ateina 

į galvą, mes tą dalyką 

laikome įprastu. 


122 I dalis. SOCIALINIS MĄSTYMAS 


3.1 LENTELĖ. Greitoji ir taupioji euristika 


Euristika Apibrėžimas Pavyzdys Gali sukelti 

Tipiškumo Greiti sprendimai, ar kuris Sprendimas, kad Carlosas Kitos svarbios informacijos 
nors Žmogus arba dalykas yra bibliotekininkas, o ne atmetimą. 
tinka kuriai nors kategorijai. sunkvežimio vairuotojas, 


nes jis geriau atitinka 
bibliotekininko įvaizdį. 


Pasiekiamumo Greitai susidaroma nuomonė Paauglių smurto vertinimas Naujų įspūdžių sureikšminimą, 
apie galimus įvykius. po susišaudymo mokykloje. dėl kurio, pavyzdžiui, galima 


pradėti bijoti suklysti. 


„Dauguma žmonių įrodinėja 
dramatiškai, o ne kiekybiškai.“ 
Teisininkas 
Oliver Wendell Holmes 
jaunesnysis, 
1809-1894 


pažiūromis (Gerrig ir Prentice, 1991; Green ir kiti, 2002). Juo labiau skaity- 
tojas įsigilinęs ir įsijautęs („Aš galiu lengvai įsivaizduoti įvykius“), juo la- 
biau pasakojimas veiks skaitytojo įsitikinimus ateityje (Diekman ir kiti, 2000). 
Pavyzdžiui, meilės romanų mėgėjai gali susikurti išbaigtus erotikos scenari- 
jus, kurie darys įtaką jų pačių seksualinėms nuostatoms bei elgesiui. 

Pasiekiamumo euristika išryškina pagrindinį socialinio mąstymo princi- 
pą: žmonės sunkiai parenka konkrečius pavyzdžius bendrybėms patvirtinti, 
tačiau nuostabiai greitai daro apibendrinimus, remdamiesi vienu pavyzdžiu. 
Todėl nenuostabu, kad 9 iš 10 kanadiečių, išgirdę ar perskaitę apie išprie- 
vartavimus, apiplėšimus ir sumušimus, pervertina — dažniausiai su didele pa- 
klaida — smurtinių nusikaltimų kiekį (Doob ir Roberts, 1988). Nereikia ste- 
bėtis, kad po keleto plataus žiniasklaidos dėmesio nusipelniusių apiplėšimų 
ir nužudymų Pietų Afrikos Respublikos gyventojai teigė, esą 1998-2004 me- 
tais nusikalstatumas šalyje padvigubėjo, nors iš tikrųjų jis buvo gerokai su- 
mažėjęs (Wines, 2005). 

Pasiekiamumo euristika paaiškina, kodėl ryškūs pasakojimai gali daryti di- 
desnį poveikį nei statistika ir kodėl numanomas pavojus nesutampa su realiuoju 
(Allison ir kiti, 1992). Kadangi reportažai apie lėktuvų katastrofas yra išlikę 
daugumos mūsų atmintyje, ypač po 2001 rugsėjo 11-osios, dažnai manome, 
kad skristi lėktuvu pavojingiau nei važiuoti automobiliu. O iš tiesų nuo 2000 
iki 2002 metų JAV keliautojų tikimybė žūti autoavarijoje buvo 39,5 kartus 
didesnė nei lėktuvo katastrofoje (National Safety Council, 2005). Daugumai 
lėktuvų keleivių pavojingiausia kelionės atkarpa yra važiavimas į oro uostą. 

Netrukus po rugsėjo 11-osi0s teroro išpuolių, daugeliui žmonių atsisakius 
kelionių lėktuvais ir pasirinkus keliones automobiliais, apskaičiavau: jei skrai- 
dys 20 proc. mažiau amerikiečių, o tas nenuskristas mylias jie nuvažiuos au- 
tomobiliais, per metus galime tikėtis 800 papildomų mirčių keliuose (My- 
ers, 2001). Tai paskatino smalsų vokiečių tyrinėtoją (ir kodėl gi aš to nesu- 
galvojau?) palyginti šią prognozę su avarijų keliuose statistika. Paaiškėjo, 
kad per paskutinius tris 2001 metų mėnesius, palyginti su prieš tai buvusių 

penkerių metų tokio pat laikotarpio vidurkiu, keliuose žuvo maždaug 350 
žmonėmis daugiau (Gigerenzer, 2004). Atrodo, teroristai, patys Žuvę per iš- 
puolį, nužudė ne tik 266 žmones keturiuose lėktuvuose, bet, patys to neži- 
nodami, ir daug daugiau žmonių Amerikos keliuose. 

Dabar žinoma, kad naivios statistinės intuicijos ir iš to kylančios baimės 
grindžiamos ne apskaičiavimais ar mąstymu, o emocijomis, derančiomis su 
pasiekiamumo euristika. Išleidus šią knygą tikriausiai vėl bus ir gamtos ka- 
tastrofų, ir teroro išpuolių, ir vėl bus skatinamos mūsų baimės, budrumas, vėl 
naujiems dalykams bus sutelkiami visi ištekliai. Teroristai, padedami žiniask- 
laidos, vėl gali pasiekti savo tikslų, sekindami mūsų išteklius, atitraukdami dė- 
mesį nuo paprastų, nedramatiškų, klastingų rizikos formų, kurios vis glemžiasi 
gyvybes. Pavyzdžiui, kasdien dėl rotaviruso miršta tiek vaikų, kiek tilptų į ke- 
turis lėktuvus (Glass, 2004). Bet vis dėlto dramatiški įvykiai gali priversti susi- 
rūpinti realiomis grėsmėmis. Kai kurie mokslininkai teigia, kad 2005 metais tai 
padarė uraganai „Katrina“ ir „Rita“. Jie privertė visuomenę atkreipti dėmesį į 
prognozes, kad pasaulinis klimato atšilimas, dėl kurio kyla jūros lygis ir dažnė- 
ja stichinių nelaimių, taps gamtos sukurtu masinio naikinimo ginklu. 


Faktams prieštaraujantis mąstymas 

Lengvai įsivaizduojami (prieinami pažinimui) įvykiai stipriai veikia mūsų 
kaltės, gailesčio, nusivylimo ar palengvėjimo jausmus. Jei mūsų palaikoma 
komanda svarbias rungtynes pralaimi (arba laimi) vienu tašku, lengvai įsi- 
vaizduojame, kaip žaidimas galėjo pasisukti kita linkme ir todėl jaučiame 
dar didesnį apmaudą (arba palengvėjimą). Įsivaizduodami blogesnes alter- 
natyvas, galime pasijusti geriau. Įsivaizduodami geresnes alternatyvas ir svars- 
tydami, ką kitą kartą galėtume padaryti kitaip, geriau pasiruošiame ateičiai 
(Boninger ir kiti, 1994; Roese, 1994, 1997). 

Po pasirodymo olimpinėse žaidynėse atletų emocijos labiausiai atspindi 
tai, kaip jiems pavyko įgyvendinti savo viltis. Tačiau, pasak vieno tyrimo, 
emocijos atspindi ir faktams prieštaraujantį mąstymą — modeliavimą min- 
tyse to, kas galėjo būti (McGraw ir kiti, 2004; Medvec ir kiti, 1995). Bron- 
zos medalių laimėtojai (kuriems nesunku įsivaizduoti, kad galėjo nelaimėti 
jokio medalio) džiaugiasi labiau nei laimėjusieji sidabro medalius (kuriems 
lengviau įsivaizduoti, kad galėjo laimėti auksą). Panašiai juo didesnį tos pa- 
čios kategorijos (pavyzdžiui B+) taškų skaičių studentai surenka, juo b/o- 
giau jie jaučiasi (Medvec ir Savitsky, 1997). Gavęs B+ kategorijos įvertini- 
mą, studentas, kuriam iki A- pritrūko tik vieno taško, jaučiasi blogiau nei 
tas, kuris vos vienu tašku peržengė B+ ribą. 

Toks faktams prieštaraujantis mąstymas būdingas tada, kai galime leng- 
vai įsivaizduoti alternatyvų rezultatą (Kahneman ir Miller, 1986; Markman 
11 McMullen, 2003). 


Atsakymas į ankstesniame 
puslapyje pateiktą klausimą: 
37 milijonai Tanzanijos 
gyventojų - žymiai daugiau 
negu 26 milijonai Irako 
gyventojų. Dauguma žmonių, 
kurių atmintyje gyvi Irako 
įvykiai, spėja klaidingai. 


faktams prieštaraujantis 
mąstymas 

(counterfactual thinking) 
Alternatyvių scenarijų ir 
rezultatų, kurie galėjo būti, 
tačiau neįvyko, įsivaizdavimas. 

Žmonės ... dažniau tenka 
teisintis dėl veiklumo nei 
dėl neveiklumo 

(Zeelenberą ir kiti, 1988). 


e Jei nedaug pavėluojame į lėktuvą ar autobusą, įsivaizduojame, kad būtu- 
me suspėję, jei tik būtume išvykę įprastu laiku, pasirinkę įprastą maršru- 
tą, nesustoję pasikalbėti. 

e Jei pavėluojame pusvalandį arba vykstame įprastu maršrutu, kitokią ga- 
limybę modeliuoti būna sunkiau, todėl taip nenusimename. 


e Jei pakeitę egzamino atsakymą sužinosime, kad jis neteisingas, tikriau- 
siai pamanysime „jei tik...“ ir pasižadėsime kitą kartą pasikliauti intuici- 
ja. Tačiau priešingai studentų nuomonei, dažniau atsakymą keičiame iš 
neteisingo į teisingą (Kruger ir kiti, 2005). 

e Komanda ar politikas, pralaimėjęs nedideliu skirtumu, be paliovos mo- 
deliuos situacijas, kaip jis galėjo laimėti (Sanna ir kiti, 2003). 


Mūsų sėkmės pojūtis grindžiamas faktams prieštaraujančiu mąstymu. Kai 
šiaip taip pavyksta išvengti ko nors nemalonaus - kai paskutinę minutę įmušę 
įvartį išvengiame pralaimėjimo arba kai stovime visai šalia tos vietos, kur 
nukrito ledo varveklis - nesunkiai galime įsivaizduoti neigiamą, prieštaringą 
situaciją (kad pralaimėjome rungtynes arba kad ant mūsų užkrito varveklis), 
todėl manome, kad „„mums pasisekė“ (Teigen ir kiti, 1999). Antra vertus, „ne- 
sėkmė“ reiškia įvykį, kurio vis dėlto buvo galima lengvai išvengti. 

Juo įvykis reikšmingesnis, juo intensyvesnis faktams prieštaraujantis mąs- 
tymas (Roese ir Hur, 1997). Gedintys žmonės, netekę sutuoktinio ar vaiko 
automobilio avarijoje arba palaidoję staigia mirtimi mirusį vaiką, dažniau- 
siai prisipažįsta, kad prisimena bei analizuoja šį įvykį (Davis ir kiti, 1995, 
1996). Vienas mano draugas išliko gyvas jo mašinai kaktomuša susidūrus 
su girto vairuotojo vairuojamu automobiliu. Avarijos metu žuvo jo Žmona, 
duktė ir motina. Jis pasakojo: „Ištisus mėnesius aš mintyse perkratinėjau tos 
dienos įvykius. Aš nuolatos iš naujo išgyvendavau tą dieną, keisdamas įvy- 
kių seką taip, kad būtų išvengta nelaimės“ (Sittser, 1994). 

Tačiau dauguma Azijos ir Vakarų kultūrų Žmonių to, ką padarė, gailisi 
mažiau nei to, ko nesugebėjo padaryti. Pavyzdžiui: „O, kad aš būčiau rim- 
čiau Žžiūrėjęs į mokslus aukštojoje mokykloje!“ Arba: „Reikėjo pasakyti tė- 
vui, kad jį myliu, kol jis dar buvo gyvas“ (Gilovich 17 Medvec, 1994; Gilo- 
vich ir kiti, 2003; Savitsky ir kiti, 1997). Vienos suaugusiųjų apklausos 
duomenys atskleidė, kad dažnai gailimasi dėl nepakankamai rimto požiūrio 
į mokslus (Kinnier ir Metha, 1989). Ar mažiau gailėtumės, jei dažniau iš- 
drįstume išeiti už savo patogaus būvio ribų — rizikuoti, nebijoti nesėkmės ir 
bent jau pamėginti? 


Iliuzinis mąstymas 


Dar vienas veiksnys, darantis įtaką mūsų kasdieniam mąstymui, yra dėsnin- 
gumų ieškojimas atsitiktiniuose įvykiuose. Ši tendencija gali nuvesti įvai- 
riausiais klystkeliais. 

Iliuzinė koreliacija 

Lengva įžvelgti ryšį ten, kur jo nėra. Tikėdamiesi pastebėti reikšmingus ry- 
šius, lengvai susiejame atsitiktinius įvykius, pasitelkdami iliuzinę korelia- 
ciją. Williamas Wardas ir Herbertas Jenkinsas (1965) parodė žmonėms ta- 
riamo 50 dienų trukusio debesų sklaidymo eksperimento rezultatus. Savo ti- 
namiesiems jie pasakė, kuriomis dienomis debesys buvo išsklaidyti ir ku- 
riomis dienomis lijo. Ši informacija tebuvo atsitiktinis rezultatų mišinys: kar- 
tais, išsklaidžius debesis, lydavo, kartais ne. Tačiau žmonės buvo įsitikinę — 
remdamiesi savo nuomone apie debesų išsklaidymo poveikį — kad jie iš tie- 
sų pastebėjo ryšį tarp debesų sklaidymo ir lietaus. 

Kiti eksperimentai patvirtino, kad dažnai atsitiktinius įvykius žmonės laiko 
jų įsitikinimų patvirtinimu (Crocker, 1981; Jennings ir kiti, 1982; Trolier ir 
Hamilton, 1986). Jei tikime egzistuojant tam tikrą ryšį, tikėtina, jog paste- 
bėsime ir prisiminsime šį ryšį patvirtinančius faktus. Jei tikime, kad nuojau- 
ta koreliuoja su įvykiais, pastebėsime ir prisiminsime koreliaciją tarp nuo- 
jautos ir vėlesnio įvykio. Mes retai pastebime ar prisimename visus tuos at- 
vejus, kai neįprastų įvykių nepasitaikė. Jei pagalvojus apie draugą jis paskam- 
bina, pastebime ir prisimename šį sutapimą. Tačiau nepastebime visų tų kartų, 
kai apie draugą galvojame, bet jis nepaskambino, arba negalvojome, bet jis 
paskambino. 


Kontrolės iliuzija 

Tendencija atsitiktinius įvykius suvokti kaip susijusius palaiko kontrolės iliu- 
ziją — idėją, kad mes darome įtaką atsitiktiniams įvykiams. Dėl to lošėjai 
nesiliauja lošę, o visi kiti daro įvairiausius neįtikėtinus dalykus. 


Azartiniai žaidimai. Ellen Langer (1977) pademonstravo kontrolės iliuziją, 
eksperimentuodama su azartiniais žaidimais. Žmonės, kurie patys pasirinko, 
kokius skaičius Žymėti loterijos bilietuose, paprašyti parduoti bilietą norėjo 
keturis kartus didesnės kainos negu tie, kurie turėjo bilietą su atsitiktiniais 
skaičiais. Žaisdami su nerangiu ir nervingu žmogumi jie statydavo kur kas 
didesnes sumas nei žaisdami su Žvitriu, pasitikinčiu oponentu. Metant kau- 
liukus ar sukant ratą, žmonių savikliova išauga (Wohl ir Enzle, 2002). Dau- 
giau nei penkiasdešimt eksperimentų parodė, kad žmonės elgiasi taip, tarsi 
jie galėtų prognozuoti arba kontroliuoti atsitiktinius įvykius (Presson ir Be- 
nassi, 1996; Thompson ir kiti, 1998). 

Azartinių žaidimų dalyvių stebėjimai patvirtina šiuos eksperimentinius 
duomenis. Žaidžiantys kauliukais meta švelniai, norėdami išmesti mažus skai- 
čius, 1r staigiai, kai nori, kad iškristų dideli (Henslin, 1967). Azartinių žai- 
dimų verslą maitina lošėjų iliuzijos. Lošėjai laimėjimus tapatina su savo ge- 
bėjimais bei įžvalgumu. Pralaimėjimai virsta „beveik pataikymais“ ar „atsi- 
tiktinumais“, o dalyvaujantiems sporto varžybų totalizatoriuje — blogais teisėjų 
sprendimais arba netikėtai atšokusiu kamuoliu (Gilovich ir Douglas, 1986). 


iliuzinė koreliacija 

(illusory correlation) 

Nesamo ryšio įsivaizdavimas 
arba įsivaizdavimas, 

kad egzistuoja stipresnis ryšys 
nei iš tiesų yra. 


kontrolės iliuzija 

(illusion of control) 
Nekontroliuojamų įvykių 
suvokimas kaip kontroliuojamų 
arba kaip labiau kontroliuojamų 
nei iš tiesų. 

regresija vidurkio link 
(regression toward the average) 
Statistinė ypač aukštų rodiklių ar 
ekstremalaus elgesio tendencija 
grįžti atgal į vidurkį. 


Vertybinių popierių biržos makleriams taip pat patinka „galios jausmas“, 
kurį jiems sukelia galimybė rinktis ir prekiauti vertybiniais popieriais, tarsi 
ši kontrolė reikštų, kad jie gali pranokti rinkos vidurkį. Vienoje reklamoje 
buvo teigiama, kad investavimas internetu — tai galimybė „kontroliuoti“. Deja, 
kontrolės iliuzija lemia perdėtą savikliovą, dažnai pasibaigiančią nuostoliais 
(Barber ir Odean, 2001). 


Regresija vidurkio link. Tversky ir Kahnemanas (1974) pastebėjo dar vie- 
ną galimybę kontrolės iliuzijai atsirasti: mes nepajėgūs atpažinti regresijos 
vidurkio link. Kadangi egzaminų rezultatus iš dalies lemia atsitiktinumas, 
dauguma studentų, vieną sykį gavę ypač aukštą egzamino įvertinimą, kitą 
sykį gauna žemesnį. Kadangi pirmasis jų įvertis yra aukštai „palubėse“, antra- 
sis greičiausiai smuktelės („regresuos“) iki bendro studentų vidurkio, o ne 
dar aukščiau „pakels lubas“. Būtent dėl šios priežasties nuosekliai dirbantis, 
tačiau niekada aukščiausio įvertinimo negaunantis studentas kartais kursą 
baigia turėdamas geriausią vidurkį. Ir priešingai, tikėtina, kad per pirmąjį eg- 
zaminą blogesnius pažymius gavę studentai pasitaisys. Jei gavę prastus įver- 
tinimus studentai po pirmojo egzamino kreipiasi į konsultantą, šis jausis pa- 
dėjęs, jei vėliau studentai gaus geresnius pažymius, net jei jo konsultacijos 
neturės jokio poveikio. 

Iš tiesų, kai viskas nusirita iki žemiausio taško, griebiamės bet ko, ir ti- 
kėtina, kad visuomet — ar kreiptumės į psichiatrą, ar pradėtume laikytis die- 
tos, ar mankštintis, ar skaitytume knygą „kaip padėti sau“ — sulauksime pa- 
gerėjimo, o ne tolesnio blogėjimo. Kartais suprantame, kad įvykiai nesiklostys 
nei labai gerai, nei labai blogai. Patirtis rodo, kad kai viskas sekasi puikiai, 
kažkas turi nepasisekti, o kai gyvenimas atneša siaubingų smūgių, paprastai 
galima tikėtis, kad reikalai pagerės. Tačiau dažnai nesugebame įžvelgti šios 
regresijos ir nustembame, kodėl pirmaisiais metais „sublizgėjęs“ beisbolo nau- 
jokas antraisiais žaidžia vidutiniškai. Gal jis ėmė per daug pasitikėti savimi? 
Tapo drovesnis? Pamirštame, kad išskirtinis žaidimas turi tendenciją regre- 
suoti iki normalaus. 

Imituodamas pagyrimo ir bausmės pasekmes, Paulas Schaffneris (1985) 
parodė, kaip kontrolės iliuzija gali persismelkti į žmonių santykius. Jis pasiūlė 
Boudoino koledžo studentams pripratinti menamą ketvirtos klasės berniuką 
Haroldą kiekvieną rytą ateiti į mokyklą 8:30 val. Tris savaites kompiuteris 
kasdien fiksuodavo Haroldo atvykimo į mokyklą laiką, svyravusį tarp 8:20 
ir 8:40 val. Studentai turėdavo spręsti, kaip į tai reaguoti — pagirti Haroldą 
ar išbarti. Kaip ir reikėjo tikėtis, studentai paprastai pagirdavo jį, kai šis at- 
vykdavo iki pusės devynių, ir pabardavo, kai pavėluodavo. Kadangi Schaf- 
fneris buvo užprogramavęs kompiuterį taip, kad jis rodytų atsitiktinį atvyki- 
mo laiką, po barimo rezultatai pagerėdavo (artėdavo prie 8:30). Pavyzdžiui, 
kai Haroldas atvykdavo 8:39 val., galėjai būti tikras, kad jis gaus pastabą, o 
kitą dieną atsitiktinai parinktas jo atvykimo į mokyklą laikas greičiausiai ne- 

sieks 8:39. Tad nors barimas neturėjo jokio poveikio, eksperimentui baigiantis 
dauguma studentų buvo įsitikinę pastabų veiksmingumu. 

Šis eksperimentas iliustruoja provokuojančią Tversky ir Kahnemano iš- 
vadą: mūsų prigimtyje glūdi tai, kad dažnai jaučiamės nubausti, kai turime 
ką nors pradžiuginti, ir džiaugiamės, galėdami nubausti. Nors iš tiesų, ir tai 
žino kiekvienas psichologijos studentas, paskatinimas už teisingą poelgį pa- 
prastai būna veiksmingesnis ir sukelia mažiau neigiamų pasekmių. 


Nuotaika ir vertinimai 


Socialiniai vertinimai susiję su veiksmingų, tačiau netiksliu informacijos ap- 
dorojimu. Juos veikia ir mūsų emocijos. Mes esame ne bejausmės skaičia- 
vimo mašinos, 0 emocionalios būtybės. Naujausi lyginamieji laimingų ir liū- 
dinčių žmonių tyrimai atskleidžia, kaip glaudžiai emocijos susipynusios su 
pažinimu (Myers, 1993, 2000). Nelaimingi žmonės — ypač gedintys ar pri- 
slėgti - būna labiau susitelkę į save ir linkę į apmąstymus. Prislėgta nuotai- 
ka skatina intensyvų mąstymą, paieškas informacijos, kuri savo aplinką pa- 
verstų labiau suprantama ir kontroliuojama (Weary ir Edwards, 1994). 

Ir priešingai, laimingi žmonės yra patiklesni, šiltesni, jautresni. Netikėtai 
pradžiuginti, pavyzdžiui, prekybos centre gavę mažą dovanėlę, vėliau per ap- 
klausą, nesusijusią su apsipirkimu, jie teigs, kad jų automobiliai ir televizo- 
rai veikia puikiai, taip sakant, geriau nei tų, kurie dovanėlių negavo. 

Nuotaikos veikia mintis. Vakarų vokiečiams, džiūgaujantiems dėl naciona- 
linės rinktinės pergalės pasaulio čempionate (Schwarz ir kiti, 1987), ir austra- 
lams, išėjusiems iš širdžiai malonaus kino filmo (Forgas ir Moylan, 1987), 
visi aplinkui atrodo nuoširdūs, o gyvenimas — nuostabus. Po (bet ne prieš) 
1990 metų amerikietiškojo futbolo rungtynių tarp Alabamos ir Auburno ko- 
mandų laimėjusios Alabamos komandos aistruoliams karo tikimybė bei jo 
padariniai atrodė mažesni nei nusiminusiems Auburno komandos sirgaliams 
(Schweitzer ir kiti, 1992). Kai esame laimingi, pasaulis atrodo draugiškes- 
nis, sprendimai lengvesni, gera naujiena suvokiama greičiau (Johnson ir Tver- 
sky, 1983; Isen ir Means, 1983; Stone ir Glass, 1986). 

Tačiau jei tik leisime nuotaikai sugesti, mintys iš karto peršoks į kitas 
vėžes. Rožinius akinius pakeis juodi. Bloga nuotaika sužadina neigiamų įvy- 
kių prisiminimus (Bower, 1987; Johnson ir Magaro, 1987). Blogesni atrodo 
santykiai su ŽmMonėmis, suprastėja savivaizdis. Viltys dėl ateities tampa mig- 
lotesnės. Kitų Žmonių elgesys atrodo grėsmingesnis (Brown ir Taylor, 1986; 
Mayer ir Salovey, 1987). Staiga prastėja mūsų investavimo prognozės. (Žr. 
skyrelį „Mokslinių tyrimų išvada. Neigiamos emocijos lemia investuotojų 
pesimizmą“) 

Naujojo Pietų Velso universiteto socialinį psichologą Josephą Forgasą 
(1999) dažnai stulbindavo, kad blogai nusiteikusių Žmonių „prisiminimai ir 
sprendimai keisdavosi kartu su jų nuotaika“. Kad perprastų šį „nuotaikos įsi- 


121 


128 I dalis. SOCIALINIS MĄSTYMAS 


mokslinių tvrimų išvada 


Neigiamos emocijos lemia 


Emocijos yra svarbios socialiniam intelektui. Neurologas Antonio 
Damasio (1994, p. 45) pasakoja apie Elliotą, normalaus intelekto 
pacientą, kuris po smegenų traumos prarado galimybę justi emo- 
cijas. „Mes kalbėjomės daugelį valandų, bet jo veide nė karto 
nepastebėjau jokios emocijos šešėlio - nei liūdesio, nei nekan- 
trumo, nei frustracijos.“ Elliotas viską supranta, tačiau negali 
jausti. Nieko nejausdamas jis netinkamai reaguodavo ir į kitų 
žmonių jausmus, todėl prarado darbą, šeimą, vėliau bankrutavo. 

Damasio su kolegomis į Elliotą panašiems pacientams Io- 
šiant iškeldavo tokią užduotį, kurios neįvykdžius grėsdavo dide- 
lės baudos. Paaiškėjo, kad šie žaidėjai, palyginti su žmonėmis, 
turinčiais normalias emocijas, lėčiau susiprasdavo vengti pra- 
laimėjimą lemiančios kortos (Bechara ir kiti, 1997). Kartais emo- 
cijos gali trukdyti protingai mąstyti ir veikti. Ar trikdančiu emoci- 
jų poveikiu galėtume paaiškinti „trrumparegiško nuostolių vengi- 
mo“ reiškinį, kai žmonės, siekdami sumažinti riziką, sutinka gauti 
mažesnį pelną? Vertybiniai popieriai duoda didesnį pelną negu 
obligacijos. Dar daugiau, įsigydami daugelio įmonių vertybinių 
popierių, kaip elgiasi bendrieji fondai arba su akcijų indeksais 
susieti fondai, investuotojai labai sumažina vienos investicijos 
riziką. Tačiau žmonės mieliau investuoja į saugias obligacijas. 

Norėdami panagrinėti trumparegišką nuostolių vengimą Ba- 
ba Shivas ir Damasio su bendradarbiais (2005) sukūrė spren- 
dimo priėmimo užduotį, kuri buvo panaši į sprendimus inves- 
tuoti realiame gyvenime. Jie davė dalyviams po 20 dolerių ir 
paprašė elgtis su jais atsargiai, nes eksperimento pabaigoje bus 

Sprendimai investuoti, procentais 


Laimėjus 


investuotojų pesimizmą 


skiriami dovanų čekiai likusiai pinigų sumai. Dviejų turų metu 
dalyviai turėjo nuspręsti, ar investuos, ar pasitaupys vieną do- 
lerį. Jei dalyvis nuspręsdavo investuoti, eksperimentuotojas mes- 
davo monetą. Jei ji iškrisdavo aversu, dalyvis dolerį prarasda- 
vo, Ojei reversu - gaudavo dar 2,5 dolerio. Kaip, turėdami tokį 
pasirinkimą, elgtumėtės per pirmąjį turą'? 

Dauguma eksperimento dalyvių pirmojo turo metu ryžosi 
investuoti. Kodėl gi ne, jei investavimas numatomus nuostolius 
turėjo atpirkti daugiau negu pakankamai? (Juk per 20 turų būtų 
tik 1396 tikimybė baigti žaidimą su mažiau negu 20 dolerių.) Taigi 
4 iš 5 dalyvių pirmojo turo metu pasirinko investavimą. 3.3 pav. 
matome, kad vėliau jie investavo atsargiau, jei ankstesnio turo 
metu būdavo praradę dolerį. Ši taisyklė galiojo „normaliems“ da- 
lyviams, taip pat tiems, kurių smegenys buvo sužalotos, tačiau 
emocijos ir intelektas liko nepažeisti. Trečioji grupė - normalias 
emocijas praradę žmonės, tokie kaip Elliotas — investuodavo 
toliau, nors ir būdavo prieš tai praradę dolerį. Jie elgdavosi ra- 
cionaliai, ir 85 proc. kartų toliau investuodavo. Taigi eksperi- 
mento pabaigoje pacientai be emocijų turėdavo daugiau pinigų 
(vidutiniškai 25,70 dolerių), negu normalūs dalyviai (22,80 do- 
lerių) ir emocijų nepraradę pacientai (20,07 dolerių). 

Tyrinėtojai pažymi, kad realiame gyvenime emocijos papras- 
tai prisitaiko ir pagreitina sprendimo priėmimą. Tačiau kartais 
išmintingiau nekreipti į jas dėmesio ir pasidomėti statistine tik- 
rove. Kartais gramas racionalumo vertingesnis už kilogramą in- 
tuicijos. 


[||] Dalyviai nepažeistomis smegenimis 
"= 


Emocijų nepraradę pacientai 


22 Pacientai be emocijų 


3.3 PAVEIKSLAS 
Sutrikusios emocijos 


Pacientai, kuriems smegenų 
traumos metu buvo pažeistas 
gebėjimas jausti emocijas, 
rizikingame pelną žadančiame 
žaidime investuodavo dažniau 
(ir protingiau), net jei prieš tai 
buvo pralošę. 

Šaltinis: Shiv ir kiti, 2005. 

skverbimą“, Forgasas pradėjo eksperimentuoti. Įsivaizduokite, kad dalyvau- 
jate jo tyrime. Pasinaudodami hipnoze, Forgasas ir jo kolegos (1984) įteigia 
gerą arba blogą nuotaiką ir po to duoda žiūrėti vaizdajuostę (nufilmuotą iš- 
vakarėse), kur su kažkuo kalbatės. Jei jums sukelta gera nuotaika, esate pa- 
tenkinti tuo, ką matote, ir jaučiatės galį tvardytis, būti dėmesingi ir bendra- 
ujantys. Jei buvo sukelta bloga nuotaika, žiūrėdami tą pačią vaizdajuostę ma- 
tote save visiškai kitokį — įsitempusį, nervingą ir nerišliai kalbantį (Žr. 3.4 
paveikslą). Kadangi nuotaika veikia sprendimus, jaučiate palengvėjimą, kai 
eksperimento pabaigoje eksperimentuotojas jums pakelia nuotaiką, ir visi rei- 
kalai ima atrodyti šviesiau. Įdomu, pastebi Michaelas Rossas ir Garthas Flet- 
cheris (1985), kad pasikeitusio suvokimo nesiejame su nuotaikų kaita. Tie- 
siog pasaulis atrodo kitoks. 

Nuotaikos veikia požiūrį į pasaulį, iš dalies paskatindamos ankstesnės pa- 
tirties ir atitinkamų nuotaikų prisiminimus. Kai esame blogai nusiteikę, mintys 
būna slogesnės. Nuotaikos valdomos mintys gali kliudyti galvoti apie kitką. 
Tad kai emocijos sužadintos — kai esame pikti ar itin pakilios nuotaikos — 
lengviau, pasikliaudami stereotipais, darome skubotus sprendimus ir verti- 
nimus (Bodenhausen ir kiti, 1994; Paulhus ir Lim, 1994). 

Paprastą, „savaiminį“ mąstymą nuotaikos veikia mažiau nei sudėtingą, 
„reikalaujantį pastangų“ (Hartlage ir kiti, 1993). Tad, pastebi Forgasas (1994, 
1995), nuotaikos dažniau veikia, kai vertiname išsiskiriančius, o ne tipiškus 
žmones ir sudėtingus, o ne paprastus tarpusavio konfliktus. Juo daugiau mąs- 
tome, juo labiau mintys susipina su nuotaikomis. 


APIBENDRINIMAS 

Kaip sprendžiame apie socialinę aplinką? 

e Esame apdovanoti nepaprasta galia - automatišku, efektyviu ir intuityviu mąstymu. Mūsų pažini- 
mo, nors apskritai ir prisitaikančio, kaina yra atsitiktinės klaidos. Kadangi dažniausiai nesuvokia- 


me, kaip mąstymo klaidos randasi, pravartu išsiaiškinti, kaip mes susikuriame ir išsaugome klai- 
dingus įsitikinimus. 


3.4 PAVEIKSLAS 


Kaip Žmogus vertina 
vaizdajuostėje užfiksuotą 
savo paties elgesį, stipriai 
priklauso nuo dabartinės jo 
nuotaikos. Tie, kurie buvo 
blogos nuotaikos, pastebėjo 
mažiau teigiamų poelgių. 
Šaltinis: Forgas ir kiti, 1984. 

e Visų pirma, mes dažnai pervertiname savo sprendimus. Šis perdėtos savikliovos reiškinys iš 
dalies kyla dėl to, kad mes kur kas lengviau įsivaizduojame, kodėl esame teisūs nei kodėl klys- 
tame. Be to, žmonės turi didesnį polinkį ieškoti informacijos, patvirtinančios, o ne paneigiančios 
jų įsitikinimus. 

e Antra, išgirdę pramanytas, bet įtikinamas istorijas ar netgi bevertę informaciją, mes dažnai ne- 
kreipiame dėmesio į vertingą pagrindinę informaciją. Taip yra iš dalies todėl, kad vėliau lengviau 
prisimenama (pasiekiamumas) ryški informacija. 


e Trečia, mus dažnai blaško asmeninės kontrolės ir koreliacijos iliuzijos. Kyla pagunda įsivaizduoti 
ryšį ten, kur jo nėra (iliuzinė koreliacija), ir manyti, kad galime prognozuoti arba kontroliuoti atsi- 
tiktinius įvykius (kontrolės iliuzija). 

e Ir galiausiai nuotaikos įsiskverbia į mūsų sprendimus. Gera arba bloga nuotaika sužadina su ja 
susijusių patyrimų prisiminimus, suteikia koloritą vėlesnėms tų potyrių interpretacijoms. Blašky- 
damos mus, nuotaikos gali lemti mąstymo paviršutiniškumą, kai apie ką nors turime susidaryti 
nuomonę. 


Kaip traktuojame socialinę aplinką? 


Žmonėms rūpi perprasti kitus, o socialiniams psichologams rūpi paaiškinti šias žvalgas. Tad 
kaip - ir kaip tiksliai - žmonės interpretuoja kitų poelgius? Atribucijos teorija siūlo keletą at- 
sakymų. 


Mūsų sprendimai apie kitus žmones priklauso nuo to, kaip mes aiškiname 
jų elgesį. Nuo mūsų aiškinimo priklausys, ar nužudymą vertinsime kaip žmog- 
žudystę, kaip būtinąją gintį ar kaip žygdarbį. Nuo mūsų aiškinimo priklau- 
sys, ar benamį laikysime žmogumi, neturinčiu iniciatyvos, ar nedarbo ir so- 
cialinės rūpybos netobulumo auka. 


Priežastingumo priskyrimas: žmogui ar situacijai 


Mes be paliovos analizuojame ir aptarinėjame įvykius, ypač kai patiriame 
ką nors nemalonaus ar netikėta (Bohner ir kiti, 1988; Weiner, 1985). Jei su- 
mažėja darbuotojų produktyvumas, ar darome prielaidą, kad jie aptingo? O 
gal sumažėjo įrenginių efektyvumas? Ar berniukas, mušantis savo bendra- 
klasius, yra agresyvus? Gal tai tik reakcija į nesiliaujančias patyčias? Amy 
Holtzworth-Munroe ir Neilas Jacobsonas (1985, 1988) teigia, kad sutuokti- 
niai dažnai analizuoja savo partnerio elgesį, ypač neigiamą. Priešiškumas daž- 
niau nei šiltas apsikabinimas skatina partnerį pasidomėti: kodėl? 
Sutuoktinių pasirinkti atsakymai koreliuoja su jų pasitenkinimu santuo- 
ka. Kai santuoka nesėkminga, neigiami poelgiai paprastai skatina daryti pe- 
simistines išvadas („ji pavėlavo, nes aš jai nerūpiu“). Laimingos poros ne- 
malonius poelgius dažniau sieja su išorinėmis aplinkybėmis („ji pavėlavo dėl 
intensyvaus eismo“). Teigiamas partnerio poelgis taip pat gali arba versti 
krimstis („jis man atnešė gėlių, nes nori sekso“), arba praturtinti santykius 

(„jis atnešė gėlių, kad parodytų, kaip mane myli“) (Hewstone ir Fincham, 
1996; Weiner, 1995). 

Antonia Abbey (1987, 1991, 1998) ir jos kolegos ne kartą pastebėjo, kad 
vyrai dažniau nei moterys partnerės draugiškumą supranta kaip subtilią sek- 
sualinę užuominą. Šis klaidingas švelnumo kaip kvietimo seksui supratimas — 
klaidingas priskyrimas — gali išprovokuoti veiksmus, kuriuos moterys (ypač 
amerikietės) palaikys seksualiniu priekabiavimu arba prievarta (Johnson ir 
kiti, 1991; Pryor ir kiti, 1997; Saal ir kiti, 1989). Daugelis vyrų mano, kad 
atkaklus kvietimas pasimatymui glosto moterų širdį, o iš tikrųjų jos į tai daž- 
niausiai reaguoja kaip į priekabiavimą (Rotundo ir kiti, 2001). 

Klaidingas priskyrimas ypač būdingas vadovaujančią padėtį užimantiems 
vyrams. Viršininkas gali klaidingai interpretuoti nuolankų ar draugišką pa- 
valdinės elgesį ir, galvodamas tik apie save, žūrėti į moterį kaip į seko 0b- 
jektą (Bargh ir Raymond, 1995). Vyrai apie seksą galvoja dažniau nei mo- 
terys (žr. 5 skyrių). Be to, jų nuomone, kiti žmonės, taip pat ir moterys, irgi 
panašiai elgiasi (prisiminkime 2 skyriuje aprašytą tariamo vienodumo efek- 
tą). Tad vyrai pervertina mandagią moters šypseną suprasdami ją kaip sek- 
sualiai reikšmingą (Nelson ir LeBoeuf, 2002). 

Klaidingo priskyrimo reiškinys gali padėti paaiškinti viso pasaulio vyrų 
demonstruojamą kategoriškumą sekso klausimais bei didesnį įvairių kultū- 
rų, pradedant Bostonu ir baigiant Bombėjumi, vyrų polinkį pateisinti prie- 
vartavimus kaltinant auką dėl jos elgesio (Kanekar ir Nazareth, 1988; Mueh- 
lenhard, 1988; Shotland, 1989). Moterys dažniau tą patį elgesį vertina kaip 
perdėtą savikliovą ir grubumą (Schutte ir Hosch, 1997). Klaidingas prisky- 
rimas taip pat paaiškina, kodėl 23 proc. Amerikos moterų tvirtina, kad jos 
buvo verčiamos santykiauti, ir tik 3 proc. Amerikos vyrų prisipažįsta kada 
nors privertę moterį tai daryti (Laumann ir kiti, 1994). 

Atribucijos teorija analizuoja, kaip mes suvokiame Žmonių elgesį. Įvai- 
rūs atribucijos teorijos variantai remiasi tomis pačiomis bendromis prielai- 
domis. Kaip teigia Danielis Gilbertas ir Patrickas Malone (1995), kiekviena 
iš šių teorijų „Žmogaus odą apibrėžia kaip ribą, skiriančią vieną “priežasčių 
rinkinį? nuo kito. Į saulę atsuktoje epidermio pusėje yra išorinės, arba aplin- 
kos sąlygojamos, jėgos, nukreiptos į kūno vidų, o vidinėje pusėje yra vidi- 
nės, arba asmeninės jėgos, nukreiptos į išorę. Kartais šios jėgos veikia kar- 
tu, o kartais priešingomis kryptimis, ir jų dinaminė sąveika pasireiškia kaip 
stebimas veiksmas.“ 

Atribucijos teorijos pradininkas Fritzas Heideris tyrė „sveiko proto ps1- 
chologiją“, kuria remdamiesi žmonės analizuoja kasdienius įvykius. Heide- 
ris priėjo išvadą, kad elgseną, daugumos nuomone, lemia vidinės (pavyzdžiui, 
charakteris) arba išorinės (pavyzdžiui, situacija) priežastys. Mokytojas gali 
spėlioti, ar blogus mokinio mokymosi rezultatus lemia motyvacijos ir gabu- 
mų stoka (dispozicinė atribucija), ar įgimtos savybės ir socialinės aplinky- 
bės (situacinė atribucija). Vieni žmonės labiau linkę manyti, kad elgesį lemia 


klaidingas priskyrimas 
(misattribution) 

Klaidingas elgesio aiškinimas 
ne ta priežastimi. 


atribucijos teorija 

(atribution theory) 

Teorija apie tai, kaip mes 
interpretuojame kitų Žmonių 
elgesį, pavyzdžiui, siedami jį 
arba su vidiniais bruožais 
(ilgalaikėmis savybėmis, 
motyvais ir nuostatomis), 

arba su išorinėmis aplinkybėmis. 


dispozicinė atribucija 
(dispositional attribution) 

Poelgio siejimas su Žmogaus 
charakteriu bei kitomis savybėmis. 


situacinė atribucija 
(situational attribution) 
Aiškinimas, kad elgseną lemia 
aplinka. 

nekintančios asmeninės savybės, kiti — kad aplinkybės (Bastian ir Haslam, 
2006; Robins ir kiti, 2004). 


Numanomos savybės 


Edwardas Jonesas ir Keithas Davisas (1965) pastebėjo, kad esama polinkio 
kitų žmonių ketinimus ir nusiteikimus sieti su jų veiksmais. Matydamas, kaip 
Rikas sarkastiškai replikuoja Lindai, aš darau išvadą, kad Rikas yra nedraugiš- 
kas. Joneso ir Daviso „atitinkamų išvadų teorija“ apibrėžė sąlygas, kuriomis 
tokie aiškinimai labiausiai tikėtini. Pavyzdžiui, normalus ar tikėtinas poel- 
gis mums pasako apie Žmogų mažiau nei neįprastas. Tai, kad Samanta po- 
kalbio dėl darbo metu nusiteikusi sarkastiškai, nors iš tiesų turėtų būti ma- 
loni, mums apie ją pasako daugiau, nei jos sarkazmas draugų rate. 

Stebėtina, kaip lengvai mes sprendžiame apie savybes. Atlikdamas eks- 
perimentus Niujorko universitete, Jamesas Ulemanas (1989) paprašė studentų 
įsiminti tokius teiginius, kaip: „Kitoje gatvės pusėje bibliotekininkė neša se- 
nutės pirkinius“. Studentai tuojau pat, nepagalvoję ir nesąmoningai, įvardijo 
savybę. Kai vėliau jiems buvo padedama prisiminti sakinį, vertingiausia užuo- 
mina buvo ne žodis „knygos“ (turėjęs priminti bibliotekininkę) ar „krepšiai“ 
(primintų pirkinius), bet „paslaugi“ — apibūdinantis spėjamą savybę, kurią 
ir jūs, nujaučiu, spontaniškai priskyrėte bibliotekininkei. 


Racionalios atribucijos 


Kaip teigia atitinkamų išvadų teorija, atribucijos (priskyrimai) dažnai būna 
racionalios. Kaip patvirtinimą, kad poelgius aiškiname racionaliai, atribuci- 
jos teorijos kūrėjas Haroldas Kelley (1973) aprašė, kaip mes pasinaudojame 
žiniomis apie nuoseklumą, išskirtinumą ir bendrumą (žr. 3.5 paveikslą). Ko- 
mentuodami, kodėl Edgaras turi problemų su savo kompiuteriu, dauguma 
žmonių teisingai rėmėsi žiniomis apie nuoseklumą (ar Edgarui nuolat nesi- 
seka dirbti su šiuo kompiuteriu?), išskirtinumą (ar Edgarui kyla sunkumų dir- 
bant ir su kitais kompiuteriais, ar tik su šiuo?) ir bendrumą (ar kitiems žmo- 
nėms kyla panašių sunkumų su šiuo kompiuteriu?). Jei paaiškės, kad tik 
vienam Edgarui nuolat kyla sunkumų su šiuo ir su kitais kompiuteriais, mes 
tikriausiai nuspręsime, kad problemos susijusios su pačiu Edgaru, o ne su jo 
kompiuteriu. 


Nuoseklumas: Ar šioje situacijoje Žmogus elgiasi nuosekliai? 

Išskirtinumas: Ar šioje situacijoje Žmogus elgiasi specifiškai? 

Bendrumas: Ar panašiai šioje situacijoje elgiasi kiti žmonės? 

Tad mūsų racionalus protas poelgius dažnai vertina logiškai. Tačiau Kel- 
ley taip pat pastebėjo, kad pripažinus tikėtinas priežastis, kitos galimos prie- 
žastys paprastai atmetamos. Jei galime nurodyti vieną ar dvi priežastis, ko- 

Nuoseklumas: 
Ar šioje situacijoje Žmogus 
dažniausiai elgiasi taip? 
(Jei taip, ieškome paaiškinimo.) 


TAI) 
k 4 
Išorinė  Išskirtinumas: Vidinė 
atribucija Ar o ee ai a atribucija 
uaaia, elgiasi kitaip negu kiti“ S 5 
cijai, Ž Žmogaus 
- Ų (didelis -— (mažas : di - A 
AUKĖjS išskirtinumas) išskirtinumas) 2 Dia S 
žmogus „— bruožams) 
atsidūrė) £ / 


2 Bendrumas: > V 
be„„„Ūelis Ar kiti šioje situacijoje (es 
as) elgiasi panašiai“ n 


dėl studentas blogai išlaikė egzaminą, į kitas tikėtinas priežastis dažnai ne- 
kreipiame dėmesio arba jas atmetame (McClure, 1998). Pasvarstykime tokį 
klausimą: ar žmonės labiau linkę nepakankamai įvertinti, ar pervertinti la- 
bai garsios pavardės, pavyzdžiui, Busho, paplitimą Amerikoje? Danielio Op- 
penheimerio (2004) atradimas mane nustebino. Pasirodo, žmonės nepakan- 
kamai įvertina žinomos pavardės — tokios kaip Busho - paplitimą, palyginti 
su kita paprasta pavarde — pavyzdžiui, Stevensono. Taip elgiamasi todėl, kad 
pažįstamą pavardę jie sieja su prezidentu Bushu, taigi nekreipia dėmesio į 
kitas pavardės Žinomumo priežastis. 


Pagrindinė atribucijos klaida 
Svarbiausia socialinės psichologijos išvada atkreipia dėmesį į socialinės ap- 
linkos poveikį. Bet kuriuo metu mūsų vidinė būsena, vadinasi, ir tai, ką sa- 
kome bei darome, priklauso nuo aplinkybių (taip pat ir nuo mūsų pačių). Eks- 
perimentų metu užfiksuota, kad žmonių reakcijas kartais stipriai veikia ir ne- 
žymus dviejų situacijų skirtumas. Tai pastebėjau skaitydamas paskaitas 8:30 
val. ir 19:00 val. Tylūs žvilgsniai pasitikdavo mane 8:30, o 19:00 turėdavau 
nutraukti linksmybes. Abiem atvejais buvo ir labiau, ir mažiau šnekių stu- 
dentų, tačiau situaciniai skirtumai buvo ryškesni nei individualūs. 
Atribuciją tiriantys mokslininkai pastebėjo vieną bendrą problemą. Aiškin- 
dami kurio nors žmogaus elgseną dažnai nepakankamai įvertiname situacijos 
poveikį ir pervertiname paties asmens savybes bei nuostatas. Tad netgi žinoda- 
mas apie paros laiko poveikį, aš jaučiau milžinišką pagundą galvoti, kad 19 
valandą auditorija labiau linkusi bendrauti nei 8:30 rytą sėdintys „tyleniai“. 
Šis situacijos įtakos nepaisymas, kurį Lee Rossas (1977) pavadino pa- 
grindine atribucijos klaida, pastebimas daugelio eksperimentų metu. Pir- 
mame tokio pobūdžio tyrime Edwardas Jonesas ir Victoras Harrisas (1967) 
pateikė Diuko universiteto studentams perskaityti diskusijos dalyvių kalbas, 
palaikančias arba puolančias Kubos lyderį Fidelį Castro. Kai buvo pasaky- 
ta, kad pats debatų dalyvis pasirinko vieną ar kitą poziciją, studentai gana 


3.5 PAVEIKSLAS 

Haroldo Kelley atribucijos 
teorija 

Ar, aiškindamiesi kieno nors 
elgesį, ieškosime vidinių, ar 
išorinių priežasčių, priklau- 
sys nuo trijų veiksnių: 
nuoseklumo, išskirtinumo 

ir bendrumo. Pabandykite 
patys sukurti pavyzdžius: 
jei Meri ir kiti kritikuoja 
Styvą (didelis bendrumas) 
ir jei Meri nekritikuoja kitų 
(didelis išskirtinumas), mes 
tai priskirsime išorinėms 
priežastims (čia kažkuo 
dėtas Styvas). Jei Meri 
viena (nedidelis bendrumas) 
kritikuoja Styvą ir jei ji taip 
pat kritikuoja daugybę kitų 
žmonių (mažas išskirtinu- 
mas), mes tai siesime 

su vidinėmis priežastimis 
(čia kažkuo dėta Meri). 


pagrindinė atribucijos klaida 
(fundamentali attribution error) 
Tendencija nepakankamai 
vertinti situacijos ir pervertinti 
dispozicijos (nusiteikimo) įtaką 
kitų Žmonių elgsenai. 

(Dar vadinama atitikimo 
tendencingumu, nes mes dažnai 
manome, kad elgsena atitinka 
nusiteikimą.) 

3.6 PAVEIKSLAS 
Pagrindinė atribucijos klaida 


Skaitydami diskusijai 
parengtas kalbas, 
remiančias ar puolančias 
Fidelį Castro, Žmonės 
atitinkamas nuostatas 
priskyrė kalbų autoriams 
net ir tada, kai diskusijų 
vadovas pasakydavo, kokią 
kalbą (remiančią ar 
puolančią) reikia parengti. 
Šaltinis: Jones ir Harris, 
1967. 

logiškai darė išvadą, kad ši pozicija atspindi to žmogaus asmenines nuosta- 
tas. Bet kas gi nutiko, kai studentams buvo pasakyta, jog vieną ar kitą po- 
ziciją nustatė diskusijos vedėjas? Tie, kurie tik apsimeta, kad laikosi kurios 
nors pozicijos, argumentuoja stipriau, nei būtų galima tikėtis (Allison ir ki- 
ti, 1993; Miller ir kiti, 1990). Tad nors studentai ir žinojo, kad diskusijos 
dalyviui buvo prisakyta paremti Castro, tai nesutrukdė jiems teigti, jog dis- 
kusijos dalyvis iš tiesų pats buvo nusiteikęs paremti Castro (žr. 3.6 paveiks- 
14). Atrodo, jog studentai galvojo: „Taip, aš žinau, kad jam buvo paskirta 
tokia pozicija, tačiau manau, jog jis iš tiesų ja tiki“. 

Atsispirti šiai klaidai taip sunku, kad net žinodami, jog patys paskatino- 
me kito Žmogaus poelgį, vis tiek išorinę įtaką vertiname nepakankamai. Pri- 
metę savo nuomonę kitam, žmonės vis tiek linkę manyti, jog pastarasis iš 
tiesų taip galvoja (Gilbert ir Jones, 1986). Kai per interviu Žmonių paprašo- 
ma save pagirti arba sukritikuoti, paaiškėja, kad jie labai gerai suvokia, ko- 
dėl būtent šitaip elgiasi. Tačiau nesuvokia, kokį poveikį patys daro kitiems. 
Jei Chuanas elgiasi kukliai, jo naivus partneris Bobas taip pat gali demonst- 
ruoti kuklumą. Chuanas puikiai supras savo elgesį, tačiau pamanys, jog vargšo 
Bobo savivertė yra maža (Baumeister ir kiti, 1988). Trumpai tariant, mes ma- 
nome, kad kiti yra tokie, koks yra jų elgesys. Stebėdami susigūžusią Pelenę 
despotiškuose namuose, žmonės (nekreipdami dėmesio į situaciją) daro iš- 
vadą, kad mergina drovi; šokdamas su ja per pokylį, princas Pelenę mato 
kaip labai mandagią ir žavią asmenybę. 

Susimąstyti verčia eksperimentas, kurį atliko Lee Rossas ir jo bendradar- 
biai (Ross ir kiti, 1977). Jis atskleidė, kaip nuvertinamos socialinės sąlygos. 
Šio eksperimento metu buvo atkurta tai, ką patyrė Rossas, kai iš doktoranto 
tapo profesoriumi. Per doktorantūros egzaminą žodžiu Rossas jautėsi nusi- 
žeminęs, nes talentingi profesoriai jo klausinėjo dalykų, kuriuose patys spe- 
cializavosi. Po šešių mėnesių Rossas jau egzaminavo kitus ir turėjo galimy- 
bę užduoti sudėtingus klausimus iš savo mėgstamų temų. Vėliau nusiminęs 

La Klausiantysis 


Buvo manoma, kad 


E | Dalyvis S klausiantieji daug žino 


Bendrųjų žinių vertinimas 


Dalyvių vertinimai Stebėtojų vertinimai 


Rosso studentas prisipažino, kad jis jautėsi lygiai taip pat — nepatenkintas 
dėl savo neišmanymo ir sužavėtas akivaizdžių egzaminuotojų talentu. 

Eksperimentas, kurį Rossas atliko kartu su Teresa Amabile ir Julia Stein- 
metz, imitavo viktoriną. Keliems atsitiktinai atrinktiems Stenfordo universi- 
teto studentams Rossas paskyrė egzaminatorių, dar keliems — viktorinos da- 
lyvių, o likusiems — stebėtojų vaidmenis. Vadinamiesiems egzaminatoriams 
mokslininkai pasiūlė sugalvoti sudėtingus klausimus, kurie rodytų jų gilų iš- 
prusimą. Bet kuris iš mūsų galime sugalvoti tokių klausimų iš srities, kurią 
gerai išmanome: „Kur yra Beinbridžo sala?“, „Kaip mirė Škotijos karalienė 
Marija Stiuart?“, „Kurio žemyno pakrantė ilgesnė: Europos ar Afrikos?“ Jei 
vos keli klausimai sukėlė jums pojūtį, kad nesate pakankamai apsišvietę, su- 
prasite eksperimento rezultatus.* 

Visi privalėjo žinoti, kad klausiantysis bus pranašesnis. Tačiau ir vikto- 
rinos dalyviai, ir stebėtojai (bet ne klausiantieji) padarė klaidingą išvadą, kad 
tie, kurie pateikia klausimus, iš tiesų žino daugiau už kitus tyrimo dalyvius 
(žr. 3.7 paveikslą). Vėlesnis tyrimas parodė, kad šis klaidingas įspūdis nėra 
žemo intelekto atspindys. Intelektualūs ir sumanūs žmonės linkę dažniau da- 
ryti atribucijos klaidą (Block ir Funder, 1986). 

Socialinę įtaką turintys asmenys paprastai skatina ir kontroliuoja pokal- 
bius, dėl to žmonės dažnai būna linkę pervertinti jų Žinias bei intelektą. Pa- 
vyzdžiui, dažnai manoma, kad gydytojai puikiai išmano ir su medicina ne- 
susijusius klausimus. Panašiai studentai dažnai pervertina savo dėstytojų ta- 
lentą. (Kaip ir minėtame eksperimente, kai dėstytojai pateikia klausimus iš 


* Beinbridžo sala yra priešais Pugeto sąsiaurį prie Sietlo. Karalienė Elžbieta I įsakė nukirs- 
dinti galvą savo pusseserei Marijai Stiuart. Nors Afrikos žemyno plotas daugiau nei dvigu- 
bai didesnis už Europos, Europos pakrantė yra ilgesnė. (Ji labiau vingiuota, su daugybe įlankų, 
ši geografinė ypatybė turėjo įtakos Europos vaidmeniui jūrų prekybos istorijoje.) 


3.7 PAVEIKSLAS 


Ir imituotos viktorinos 
dalyviai, ir stebėtojai manė, 
kad atsitiktinai klausinėti 
paskirtas asmuo žinojo kur 
kas daugiau. O iš tiesų 
paskirti vaidmenys tik 
sukėlė tokį įspūdį. 
Nesugebėjimas to įvertinti 
ir yra atribucijos klaida. 
Šaltinis: duomenys iš Ross, 
Amabile ir Steinmetz, 1977. 

srities, kurią jie išmano.) Kai kas nors iš šių studentų patys tampa dėstyto- 
jais, paprastai nustemba, kad dėstytojai ne tiek jau daug išmano. 

Kad pailiustruotume pagrindinę atribucijos klaidą, pakanka prisiminti savo 
patirtį. Pasiryžusi įgyti naujų draugų, Bev plačiai nusišypso ir nekantrauda- 
ma pasineria į pobūvio linksmybes. Visi atrodo atsipalaidavę ir laimingi, juo- 
kauja ir šnekučiuojasi. Bev klausia savęs: „Kodėl tokiais atvejais visi būna 
atsipalaidavę, o aš - įsitempusi ir drovi?“ Nors iš tiesų visi kiti taip pat ner- 
vinasi ir daro tą pačią atribucijos klaidą: jie mano, kad Bev bei kiti yra to- 
kie, kokie dedasi esą — pasitikintys ir linksmi. 


Kodėl mes darome atribucijos klaidą? 


Iki šiol nagrinėjome tendencingą kitų Žmonių elgesio aiškinimą: dažnai ne- 
kreipiame dėmesio, kaip stipriai mus veikia aplinkybės. Kodėl neįvertiname 
jų poveikio kitų Žmonių elgesiui, priešingai nei komentuodami savąjį? 


Perspektyvinis ir situacinis supratimas 


Skirtumas tarp veikėjo ir stebėtojo. Atribucijos teorijos kūrėjai nurodo, kad 
į aplinkinius žvelgiame iš kitos perspektyvos nei į save (Jones ir Nisbett, 1971; 
Jones, 1976). Kai veikiame mes, mūsų dėmesį valdo aplinka. Kai stebime ki- 
to žmogaus veiksmus, mūsų dėmesio centre atsiduria šis asmuo, o aplinka tarsi 
nutolsta. Nors ir išgyvendamas dėl savo veiksmų — „mano graužatis buvo to- 
kia didelė, kad troškau iš ten išnykti“ — Aušvico koncentracijos stovyklos ko- 
mendantas Rudolphas Hėssas (1959) vis tiek buvo „pareigingas SS karinin- 
kas“, negalėjęs „parodyti net menkiausių emocijų“. Tačiau Hossas buvo įsi- 
tikinęs, kad tokie pat stoiški stovyklos kaliniai žydai tiesiog neužjautė vieni 
kitų. „Rasės bruožas“,- manė jis, žydams vedant tautiečius į dujų kameras. 

Visą dėmesį stebėtojas sutelkia į kitą asmenį, todėl ir mano, kad šis yra 
visko, kas nutinka, priežastis. Tarsi aktoriai esame linkę priskirti savo elgesį 
tai situacijai, kurioje esame. Jei ši mintis teisinga, ko galime tikėtis situacijas 
sukeitus vietomis? Kas būtų, jei mes matytume save ir pasaulį taip, kaip mus 
ir pasaulį mato kiti, be to, jų akimis? Ar tai nepanaikintų atribucijos klai- 
dos? O gal ją apverstų? 

Pasižiūrėkime, ar jums pavyks atspėti, koks buvo Michaelo Stormso (1973) 
eksperimento rezultatas. Įsivaizduokite, kad esate Stormso eksperimento da- 
lyvis. Jūs sėdite priešais kitą studentą, su kuriuo privalote keletą minučių 
pasikalbėti. Šalia jūsų stovi televizijos kamera, filmuojanti jūsų matomą 
vaizdą. Priešais jus šalia studento įsitaisęs stebėtojas ir stovi dar viena tele- 
vizijos kamera. Po to jūs kartu su stebėtoju svarstote, ar jūsų elgesys labiau 
priklausė nuo jūsų asmeninių savybių, ar nuo situacijos. 

Klausimas: Kuris iš jūsų — dalyvis ar stebėtojas - mažesnę reikšmę skirs 
situacijai? Pasak Stormso, stebėtojas (dar vienas pagrindinės atribucijos klai- 
dos tendencijos pavyzdys). Kas atsitiktų, jei pakeistume situaciją, jums ir ste- 

bėtojui duodami pažiūrėti vaizdajuostę, kurioje jums eksperimentas būtų pa- 
rodytas iš stebėtojo, 0 jam — iš jūsų matymo taško? (Tokiu atveju jūs maty- 
tumėte save, o stebėtojas — tai, ką matėte jūs). Tokia manipuliacija sukeistų 
atribucijas: stebėtojas jūsų elgesį daugiausia aiškintų atsižvelgdamas į situaci- 
ją, su kuria jūs susidūrėte, o jūs savo elgesį aiškintumėte atsižvelgdami į sa- 
vo asmenines savybes. Prisimenant patyrimą iš stebėtojo perspektyvos — „„ma- 
tant“ save iš šalies — pasiekiamas toks pat efektas (Frank ir Gilovich, 1989). 

Išanalizavęs 173 tyrimus Bertramas Malle (2007) daro išvadą, kad įvykio 
dalyvio-stebėtojo skirtumas dažnai būna minimalus. Paprastai, stebėdami kitą, 
žmonės būna empatiški, kai prieš tai patys būna patyrę analogišką situaciją 
ir aiškinę savo elgesį joje. Kai vienas Žmogus elgiasi blogai stebint kitam, 
abu pateikia be galo skirtingus situacijos aiškinimus. 


Tendencingumas dėl vaizdo kameros perspektyvos. Buvo atlikta keletas 
eksperimentų, kurių metu Žmonės vaizdajuostėje stebėjo įtariamąjį, per po- 
licijos apklausą prisipažįstantį įvykdžius nusikaltimą. Žiūrėdami prisipaži- 
nimo įrašą, nufilmuotą į įtariamąjį nukreipta kamera, žmonės manydavo, kad 
prisipažinimas yra nuoširdus. Kai jie stebėdavo prisipažinimą, nufilmuotą į 
detektyvą nukreipta kamera, manydavo, kad prisipažinimas išgautas prievarta 
(Lassiter ir kiti, 1986, 2005). Kameros perspektyva darė įtaką žmonių nuo- 
monei apie kaltumą netgi tada, kai teisėjas juos perspėjo šito vengti (Lassi- 
ter ir kiti, 2002). 

Teismuose dauguma prisipažinimų įrašoma kamerą nukreipus į prisipa- 
žįstantįjį. Kaip ir galima tikėtis, pastebėjo Danielis Lassiteris ir Kimberly 
Dudley (1991), kai prokurorai parodydavo tokias vaizdajuostes, beveik vi- 
suomet įtariamieji būdavo apkaltinami. Lassiteris pastebi, kad, atsižvelgiant 
į šiuos tyrimų rezultatus, Naujojoje Zelandijoje reikalaujama policijos ap- 
klausas filmuoti vienodai paskirstant dėmesį ir pareigūnui, ir įtariamajam, 
pavyzdžiui, abu juos filmuojant iš profilio. 


Ilgainiui perspektyvos keičiasi. Kai kažkada matytas žmogus pamažu užsi- 
miršta, vis labiau išryškėja pažinties aplinkybės. Kaip matėme Edwardo Jo- 
neso ir Victoro Harriso (1967) atliktame novatoriškame atribucijos klaidos 
eksperimente, vos tik išgirdę ginant poziciją, kuri ją ginančiajam buvo pri- 
mesta, žmonės mano, kad žmogus iš tiesų taip galvoja. Jerry Burgeris (1997) 
įrodė, jog po savaitės šią poziciją jie jau aiškins atsižvelgdami į situaciją. 
Kitą dieną po JAV prezidento rinkimų Jerry Burgeris ir Julie Pavelich (1994) 
atliko rinkėjų apklausą apie rinkimų rezultatų priežastis. Dauguma teigė, kad 
rezultatus nulėmė asmeninės kandidatų savybės ir pozicijos (nugalėjęs val- 
dančiosios partijos atstovas buvo populiaresnis). Kai po metų mokslininkai 
to paties paklausė kitų rinkėjų, tik trečdalis teigė, kad sprendimą lėmė kan- 
didatų savybės. Dabar daugiau buvo rezultatus siejančių su tokiomis aplin- 
kybėmis, kaip gyventojų optimizmas ir tvirta ekonomika. 


„Vaizduotėje jis ėmė atkurti 
geriausius savo malonaus 
gyvenimo momentus... Bet 
vaiko, išgyvenusio tą laimę, 
nebebuvo. Tai buvo lyg 
kažkieno kito atsiminimai.“ 
Levas Tolstojus, 
„Ivano Iljičiaus mirtis“, 1886 

savimonė 
(self-awareness) 
Sąmoninga būsena, kai 


dėmesys sutelkiamas į save. 


Ji padeda Žmonėms būti 
atidiems savo nuostatoms 
bei charakterio savybėms. 


O jūs — ar paprastai esate tylus, ar šnekus, ar tai priklauso nuo situaci- 
jos? Dažniausiai atsakoma: „priklauso nuo situacijos“. Tačiau paprašyti api- 
būdinti draugą, koks jis buvo prieš penkerius metus, žmonės paprastai pasa- 
koja apie jo asmenines savybes. Tyrinėtojai Emily Pronin ir Lee Rossas (2006) 
pastebi, kad prisimindami praeitį tarsi stebime kitą žmogų. Daugumai iš mūsų 
„senasis Aš“ yra lyg kitas asmuo, palyginti su šiandieniniu „tikruoju Aš“. 


Savimonė. Aplinkybės taip pat gali keisti mūsų požiūrį į save. Pamatę save 
per televiziją, dėmesį sutelkiame į save. Žiūrėdami į veidrodį, klausydamiesi 
į magnetofono juostelę įrašyto savo balso, žiūrėdami į savo nuotraukas ar 
pildydami biografinį klausimyną, mes taip pat susikaupiame, sąmoningai su- 
vokdami save, o ne situaciją. Prisimindami nenusisekusius santykius, kurie 
pradžioje atrodė kaip neskęstantis „Titanikas“, žmonės lengviau gali pama- 
tyti ledkalnius (Berscheid, 1999). 

Robertas Wicklundas, Shelley Duval ir jų bendradarbiai ištyrė savimo- 
nės poveikį (Duval ir Wicklund, 1972; Silvia ir Duval, 2001). Kai mūsų dė- 
mesys nukreiptas į save, dažnai sau priskiriame didesnę atsakomybę. Alla- 
nas Fenigsteinas ir Charlesas Carveris (1978) pademonstravo tai paprašę stu- 
dentų įsivaizduoti save menamose situacijose. Kai kurių studentų savimonė 
buvo sužadinta privertus įsivaizduoti, jog galvodami apie tą situaciją jie gir- 
di savo širdies tvinksnius. Palyginti su tais, kurie manė paprasčiausiai girdį 
kažkokius pašalinius garsus, tiriamieji, kuriems buvo sužadinta savimonė, 
prisiėmė sau didesnę atsakomybę už vaizdinį. 

Kai kurių žmonių savimonė yra pakankamai išreikšta. Eksperimentų me- 
tu žmonės, kurie demonstravo stiprią savimonę (kurie sutiko su tokiais tei- 
giniais kaip: „Paprastai aš būnu dėmesingas savo vidiniams pojūčiams“), el- 
gėsi panašiai kaip ir tie, kurie, žiūrėdami į veidrodį, dėmesį sutelkdavo į sa- 
ve (Carver ir Scheier, 1978). Tad žmonės, susikoncentravę į save - trumpai, 
eksperimento metu arba todėl, kad jų savimonė stipri — stebi save atidžiau 
nei kiti, o savo elgseną dažniau sieja su vidiniais veiksniais ir mažiau - su 
situacijomis. 

Visi šie eksperimentai atskleidžia atribucijos klaidos ištakas: priežastis 
randame ten, kur jų ieškome. Kad tai patvirtintumėte savo patirtimi, atsaky- 
kite į štai tokį klausimą: ar jūsų socialinės psichologijos dėstytojas yra tyle- 
nis, ar kalbus žmogus? 

Spėju, kad jūs manote, jog jis mėgsta bendrauti. Tačiau pasigilinkime: jūsų 
dėmesys būna sutelktas į dėstytoją, kai jis yra viešumoje. Dėstytojas taip pat 
stebi savo elgesį — auditorijoje, posėdžiuose, namuose. „Aš šnekus? — gali 
paklausti jūsų dėstytojas. — Ką gi, viskas priklauso nuo situacijos. Kai esu 
auditorijoje arba su gerais draugais, gana daug bendrauju. Tačiau susirinki- 
muose ir nepažįstamoje aplinkoje būnu gana drovus.“ Kadangi gerai žino- 
me, kaip situacija keičia elgesį, save matome įvairesnį nei kitus (Baxter ir 
Goldberg, 1987; Kammer, 1982; Sande ir kiti, 1988). „Naidželas yra irzlus, 
Fiona atsipalaidavusi. Aš — kaip kada.“ 

Kultūriniai skirtumai. Kultūrinė patirtis taip pat lemia atribucijos klaidas (Ic- 
kes, 1980; Watson, 1982). Vakarietiška patirtis nuteikia galvoti, kad žmo- 
nės, o ne situacijos lemia įvykius. Įprasta labiau pritarti vidinei motyvacijai 
(Jellison ir Green, 1981). „Jūs tai galite!“- įtikinėja populiarioji vakarietiš- 
ka pozityvaus mąstymo psichologija. 

Vaikai, augdami vakarietiškoje kultūroje, išmoksta elgesį tapatinti su as- 
meninėmis savybėmis (Rholes ir kiti, 1990; Ross, 1981). Kai buvo pirmo- 
kas, mano sūnus pateikė gerą pavyzdį. Iš žodžių: Tomas, vartai, už, užkliūti, 
rankovė, jis sudėliojo sakinį „Tomo rankovė užkliuvo už vartų“. Mokytoja, 
laikydamasi vakarietiškų principų, sakinį ištaisė šitaip: „Tomas užkliuvo ran- 
kove už vartų“. „Teisingas“ sakinys turėjo parodyti, kad įvykio priežastis yra 
Tomas. 

Pagrindinė atribucijos klaida būdinga visoms kultūroms (Krull ir kiti, 
1999). Tačiau Rytų Azijos kraštų žmonės kiek didesnę reikšmę teikia situ- 
acijai. Todėl įvertindami socialinį kontekstą jie rečiau daro prielaidą, kad kitų 
žmonių elgsena atspindi jų savybes (Choi ir kiti, 1999; Farwell ir Weiner, 
2000; Masuda ir Kitayama, 2004). 

Kai kuriose kalbose akcentuojama išorinė atribucija. Ispaniškoje idiomoje 
sakoma ne „aš pavėlavau“, o „pavėluoti mane privertė laikrodis“. Kolekty- 
vistinėse kultūrose galvojant apie kitus žmones asmeniniai jų motyvai prisi- 
menami rečiau (Lee ir kiti, 1996; Zebrowitz-McArthur, 1988). Čia nesku- 
bama interpretuoti elgseną kaip vidinių asmens savybių atspindį (Newman, 
1993). Kai indui papasakojama apie kieno nors veiksmus, jis rečiau nei ame- 
rikietis priežasčių ieškos Žmogaus charakteryje (,,Ji yra maloni“) ir dažniau — 
aplinkybėse („Jos draugės buvo su ja“) (Miller, 1984). 

Tačiau atribucijos klaidos fundamentalumas reiškiasi tuo, kad ji labai stip- 
riai veikia mūsų interpretacijas. Britanijos, Indijos, Australijos ir Jungtinių 
Valstijų mokslininkai pastebėjo, kad nuo atribucijos priklauso Žmonių po- 
žiūris į neturtinguosius ir bedarbius (Furnham, 1982; Pandey ir kiti, 1982; 
Skitka, 1999: Wagstaff, 1983; Zucker ir Weiner, 1993). Tie, kurie skurdą ir 
nedarbą sieja su asmeninėmis savybėmis („Jie paprasčiausiai yra tinginiai ir 
neverti pagarbos“), tokių žmonių atžvilgiu paprastai būna nusiteikę nedrau- 
giškai (žr. 3.8 paveikslą). Dėl dispozicinės atribucijos elgsena paprastai sie- 
jama su charakterio savybėmis. Elgsenos siejimas su aplinka vadinamas si- 
tuacine atribucija („Ar mes būtume nors kiek turtingesni, jei gyventume to- 
kiomis pat žmonių pertekliaus, nepakankamo lavinimo ir diskriminacijos są- 
lygomis?“). Vidurinės klasės atstovai labiau nei mažiau pasiturintieji linkę 
manyti, kad žmonių elgseną galima išsiaiškinti išanalizavus vidines priežastis. 

Ar suvokdami atribucijos klaidą galime turėti naudos? Kartą, priimant į 
darbą dėstytoją, padėjau pravesti pokalbį su pretendentais. Su vienu kandi- 
datu iš karto kalbėjomės net šešiese; kiekvienas turėjome galimybę pateikti 
du tris klausimus. Po pokalbio išėjau mąstydamas: ,„Koks sunkus šio žmo- 
gaus būdas“. Su antrąja kandidate susipažinau asmeniškai, gerdamas kavą, 


„Dauguma neturtingų žmonių 
nėra tinginiai... Anksti rytą jie 
keliauja autobusais... 
Jie rūpinasi kitų žmonių 
vaikais... Jie valo gatves. 
Ne ne, jie ne tinginiai.“ 
Iš pastoriaus Jesse Jacksono 
kalbos, pasakytos 
Nacionaliniame demokratų 
partijos suvažiavime, 
1988 m., liepa. 

Nepalanki reakcija 
(Man šis vyras 
nepatinka.) 


3.8 PAVEIKSLAS Dispozicinė atribucija 


Atribucijos ir reakcijos 4 12IS ės 
' yra nedraugiškas.) 


Mūsų emocijos priklauso 
nuo požiūrio į kieno nors 
netinkamą elgesį. 


Neigiamas elgesys 
(Vyras grubus 
su savo kolege.) 


 Užjaučianti reakcija 
b (Aš jį suprantu.) 


Situacinė atribucija 
“(Šį vyrą neteisingai 
įvertino.) 


ir iš karto paaiškėjo, kad mus sieja bendras artimas draugas. Besikalbant vis 
stiprėjo įspūdis, kad „ši moteris — nuoširdi, patraukli ir jaudinanti“. Tik vė- 
liau prisiminiau pagrindinę atribucijos klaidą ir iš naujo įvertinau savo išva- 
das. Vyro nelankstumą ir moters nuoširdumą palaikiau jų charakterio savy- 
bėmis, o iš tiesų, kaip supratau vėliau, tai iš dalies sąlygojo skirtingos po- 
kalbio su jais situacijos. 


Kodėl tyrinėjame atribucijos klaidas 


Šiame skyriuje, kaip ir ankstesniame, aiškinami kai kurie mūsų socialinio 
mąstymo ribotumai ir klaidos. Skaitant apie jas gali susidaryti įspūdis, kad, 
kaip pasakė vienas mano studentas, „socialiniai psichologai jaučia malonu- 
mą mulkindami Žmones“. Iš tiesų eksperimentai nėra skirti „mirtingųjų kvai- 
lumui“ pademonstruoti (nors kai kurie eksperimentai prajuokina); jų tikslas — 
atskleisti, ką mes galvojame apie save ir apie kitus. 

Jei jus šokiruoja Žmogaus gebėjimas pasiduoti iliuzijoms ir savęs apgau- 
dinėjimui, atminkite, kad mūsų mąstymui apskritai būdingas lankstumas. Iliu- 
zinis mąstymas dažnai tėra šalutinis mūsų proto strategijos supaprastinti su- 
dėtingą informaciją produktas. Jis dubliuoja mūsų suvokimo mechanizmus, 
kurie apskritai pateikia naudingus pasaulio vaizdinius, tačiau kartais klaidina. 

Antroji priežastis, dėl kurios reikia sutelkti dėmesį į atribucijos klaidą, 
yra humanistinė. Vienas iš socialinės psichologijos „didžiųjų humanizuojančių 
teiginių“, pastebi Thomas Gilovichas ir Richardas Eibachas (2001), skelbia, 
kad kai žmogus turi problemų, nereikėtų dėl to kaltinti vien tik jo paties. 
„Nesėkmė, neįgalumas ar nelaimė kur kas dažniau, nei norima pripažinti, iš- 
tinka dėl išorinių aplinkybių.“ 

Trečioji dėmesio sutelkimo į tendencingumus priežastis ta, kad mes daž- 
niausiai nekreipiame į juos dėmesio. Kaip ir kitų šališkumų, pavyzdžiui, ša- 
liško palankumo sau (2 skyrius), atvejais žmonės mano, kad mažiau negu 
kiti pasiduoda atribucijos klaidoms (Pronin ir kiti, 2004). Mano nuojauta sako, 
kad analizuodami klaidas bei tendencingumus jūs pastebėsite daugiau neti- 
įrodymų. Būtent todėl pasaulinėje literatūroje taip dažnai vaizduojama pui- 
kybė bei kitos ydos. Socialinė psichologija padeda pažinti savo mąstymo klai- 
das, vildamasi, kad tapsime racionalesni ir realistiškesni. Ši viltis nėra bergž- 
džia: psichologijos studentai elgseną suvokia ne taip supaprastintai, kaip to- 
kie pat išsilavinę gamtos mokslų studentai (Fletcher ir kiti, 1986). 


APIBENDRINIMAS 
Kaip traktuojame socialinę aplinką? 


e Atribucijos teorija aiškina, kaip mes suvokiame kitų Žmonių elgesį. Klaidinga atribucija - elgesio 
aiškinimas remiantis ne ta priežastimi - pagrindinė seksualinio priekabiavimo priežastis. Aukštesnę 
padėtį užimantis asmuo (dažniausiai vyras) draugiškumą supranta kaip seksualinį kvietimą. 

e Nors paprastai mes mąstome logiškai, tačiau mėgindami suprasti kitų Žmonių elgesį dažnai da- 
rome pagrindinę atribucijos klaidą (ji dar vadinama atitikimo tendencingumu). Kitų žmonių elgesį 
mes taip primygtinai vertiname atsižvelgdami į jų būdo savybes bei nuostatas, kad nepastebime 
net akivaizdžių situacijos reikalavimų. Ši atribucijos klaida atsiranda iš dalies todėl, kad mūsų 
dėmesio centre būna asmuo, o jo veikimo aplinkybės tarsi nukeliamos į antrą planą. Kai veikiame 
mes, dėmesį paprastai sukoncentruojame į savo reakcijas, ir situacija tampa suprantamesnė. 


Socialinės aplinkos lūkesčiai 


Išanalizavę, kaip suvokiame ir vertiname kitus - veiksmingai, lanksčiai, bet kartais klaidingai - 
skyrių baigsime mintimis apie socialinius įsitikinimus. Ar jie ką nors reiškia? Ar keičia tikrovę? 


Socialiniai įsitikinimai ir vertinimai yra svarbūs, nes turi poveikio galią. Jie 
daro įtaką mūsų jausmams bei veiksmams ir sukuria savąją realybę. Kai idėjas 
patvirtiname [savo elgesiu], jos tampa, pasak sociologo Roberto Mertono 
(1948), išsipildančiomis pranašystėmis — klaidingais įsitikinimais, inicijuo- 
jančiais išsipildymą. Jei įtikinti greitu banko žlugimu klientai skuba atsiimti 
pinigus, toks klaidingas įsitikinimas gali sukurti savąją realybę, pastebi Mer- 
tonas. Kai žmonės įtikinami, kad akcijų kaina nepaprastai išaugs, taip ir at- 
sitinka (žr. ,Atkreipkime dėmesį. Išsipildymo psichologija vertybinių popierių 
biržoje“). 

Tirdamas eksperimentuotojo tendencingumą Robertas Rosenthalis (1985) 
pastebėjo, kad tyrimo dalyviai kartais stengiasi elgtis taip, kaip iš jų tikimasi. 
Vieno tyrimo metu dalyviams buvo parodytos įvairių žmonių nuotraukos ir pa- 
prašyta įvertinti jų sėkmę gyvenime. Visiems dalyviams buvo perskaityti tie patys 
aprašymai ir pateiktos tos pačios nuotraukos. Geresnių įverčių tikėjęsi eksperi- 


išsipildančioji pranašystė 
(self-fulfilling prophecy) 
Įsitikinimas, kuris pavirsta 
realybe. 

atkreipkime dėmesį 


Išsipildymo psichologija vertybinių popierių biržoje 


1981 metų sausio 6-sios vakarą populiarus Floridos patarėjas 
investicijų klausimais Josephas Granville savo klientams išsiuntė 
tokio turinio telegramas: „Akcijų kainos staigiai kris; parduokite 
rytoj“. Žinia apie Granville patarimą pasklido greitai, ir sausio 7- 
oji tapo intensyviausia prekybos diena Niujorko vertybinių po- 
pierių biržos istorijoje. Akcijų kaina krito beveik 40 milijardų do- 
lerių. 

Maždaug prieš 50 metų Johnas Maynardas Keynesas tokią 
vertybinių popierių biržos psichologiją palygino su populiariais 
grožio konkursais, kuriuos tuo metu rengdavo Londono laikraš- 
čiai. Reikėdavo išrinkti šešis veidus iš šimto, o rinkdavo dažniau- 
siai laikraščių konsultantai. Tad, kaip rašo Keynesas, „kiekvienas 
konkurentas privalėjo išrinkti ne tuos veidus, kurie jam atrodo 
gražiausi, o tuos, kurie, jo nuomone, sužavės konkurentus“. 

Investuotojai taip pat renkasi ne tas akcijas, kurios jiems 
patinka, o tokias, kurias palankiai vertins kiti investuotojai. Čia 
svarbiausia - atspėti kito investuotojo veiksmus. Kaip paaiškino 
vienas Volstryto fondų valdytojas, „galite sutikti arba nesutikti 
su Granville požiūriu, tačiau tai dažniausiai nieko nereiškia“. Jei 


manote, kad Granville patarimas privers kitus investuotojus par- 
duoti akcijas, paskubėkite jas parduoti, kol akcijų kaina nenu- 
krito dar labiau. Jei manote, jog kiti pirks, aplenkite juos. 
Išsipildymo psichologijos poveikio pavyzdys buvo ekstre- 
malus 1987 m. spalio 19-osios pirmadienis, kai Dow Jones In- 
dustrial indekso vidurkis nusmuko 20 proc. Tokių krizių metu 
žiniasklaidos gandų malūnas iš paskutiniųjų ieško pačių blogiau- 
sių naujienų, kad galėtų pakomentuoti esamą krizės situaciją. 
Paskelbtos naujos žinios dar labiau sumažina žmonių lūkes- 
čius, o akcijų kainos krinta dar labiau. Šis procesas veikia ir 
atvirkščiai, kai skelbiamos geros naujienos, o akcijų kainos kyla. 
2000 metų balandį įnoringa technologijų rinka vėl pade- 
monstravo išsipildymo psichologiją, kuri dabar buvo pavadinta 
„Impulsyviuoju investavimu“. Dvejus metus energingai supirkinė- 
ję akcijas (nes jų kainos kilo), žmonės pradėjo karštligiškai jas 
pardavinėti (nes kainos ėmė kristi). Tokie smarkūs rinkos svyra- 
vimai - „nelogiškas aktyvumas“, lydimas kracho - dažniausiai 
būna sukurti, pastebėjo ekonomistas Robertas Shilleris (2000). 


mentuotojai gavo geresnius rezultatus nei tie, kurie manė, kad jų eksperimento 
dalyviai nuotraukose pavaizduotus žmones palaikys nevykėliais. Dar labiau sa- 
vo prieštaringumu stulbina pastebėjimas, kad dėstytojų nuomonė apie savo stu- 
dentus pasitvirtina. Jei dėstytojas įsitikinęs, kad jo studentas gabus matemati- 
kai, ar šis pasieks gerų rezultatų? Panagrinėkime. 


Mokytojų lūkesčiai 
ir moksleivių mokymosi rezultatai 


Mokytojai iš vienų mokinių tikisi daugiau, iš kitų - mažiau. Galbūt tai pa- 
stebėjote, jei jūsų brolis ar sesuo anksčiau už jus baigė mokyklą arba jei jums 
buvo klijuojama „gabaus“ ar „negabaus“ moksleivio etiketė, arba jei susi- 
dūrėte su vadinamaisiais labai bei vidutiniškai gabiais moksleiviais. Galbūt 
pokalbiai mokytojų kambaryje jau nulėmė jūsų reputaciją. Arba gal naujas 
mokytojas kruopščiai išstudijavo jūsų mokymosi rezultatus, išsiaiškino jūsų 
šeimos socialinę padėtį. Ar mokytojo lūkesčiai daro įtaką moksleivio mo- 
kymosi rezultatams? Akivaizdu, kad mokytojo požiūris į mokinį koreliuoja 

su jo mokymosi rezultatais: mokytojai yra geros nuomonės apie tuos moki- 
nius, kuriems gerai sekasi. Taip yra daugiausia todėl, kad mokytojai Žino, 
ką sugeba jų mokiniai ir kaip jie mokosi (Jussim, 2005). 

Tačiau ar mokytojo nuomonė yra mokinio mokymosi rezultatų priežas- 
tis, ar pasekmė? Williamas Crano ir Phyllisas Melonas atliko koreliacinį ty- 
rimą (1978), kurio metu apklausė 4300 britų moksleivių ir gauti rezultatai 
sako: taip. Pagerėjus mokytojų požiūriui į mokinį ne tik pagerėjo pažangu- 
mas, bet pasitvirtino ir priešingas teiginys. 

Ar galime šį „mokytojų lūkesčių efektą“ patikrinti eksperimentais? Tar- 
kime, įteigiame mokytojui, jog Dana, Sali, Todas ir Manuelis — keturi atsi- 
tiktinai pasirinkti mokiniai — yra nepaprastai gabūs. Ar mokytojas su jais elg- 
sis išskirtinai ir stengsis, kad jų rezultatai būtų labai geri? Būtent tai paste- 
bėjo Rosenthalis ir Lenore Jacobson, atlikę plačiai žinomą eksperimentą. At- 
sitiktinai parinkti San Francisko pradinės mokyklos moksleiviai, apie kuriuos 
buvo pasakyta (remiantis fiktyviu testu), kad jų intelektas stulbina, intelek- 
to koeficiento (IO) testo rezultatais iš tiesų pralenkė visus. 

Atrodytų, kad tokie ryškūs rezultatai reiškia, jog „nuskriaustųjų“ vaikų 
problemos mokykloje kyla iš to, kad mokytojai daug iš jų ir nesitiki. Duome- 
nys netrukus buvo paskelbti žiniasklaidoje bei daugelyje psichologijos ir peda- 
gogikos vadovėlių studentams. Vėlesnė analizė parodė, kad mokytojų lūkes- 
čiai nėra tokie reikšmingi, kaip daugumai pasirodė po šio tyrimo (Spitz, 1999). 
Paties Rosenthalio teigimu tik keturi iš dešimties (iš beveik 500 aprašytų) 
eksperimentų patvirtindavo, kad mokytojų lūkesčiai turėjo reikšmingą įtaką 
mokymosi rezultatams (Rosenthal, 1991, 2002). Kuklūs lūkesčiai nesužlug- 
do gabaus vaiko, lygiai kaip ir dideli lūkesčiai nepadaro stebuklo — nenuo- 
vokus moksluose netampa labai gabiu. Žmogiškoji prigimtis nėra tokia lanksti. 

Atrodo, jog dideli lūkesčiai skatina atsiliekančiuosius, kuriems teigiamas 
mokytojo požiūris yra tarsi gaivaus oro gurkšnis (Madon ir kiti, 1997). Kaip 
tokie lūkesčiai perduodami? Rosenthalis ir kiti tyrėjai priėjo išvadą, kad mo- 
kytojai „gabiems moksleiviams“ dažniau šypsosi, pritariamai linkčioja ir daž- 
niau į juos pažvelgia. Mokytojai taip pat gali skirti daugiau dėmesio „ga- 
biems“ mokiniams, kelti jiems didesnius reikalavimus, dažniau į juos kreip- 
tis ir leisti jiems ilgiau atsakinėti (Cooper, 1983; Harris ir Rosenthal, 1985, 
1986; Jussim, 1986). 

Vieno tyrimo metu Elisha Babadas, Frankas Bernieris ir Rosenthalis (1991) 
nufilmavo mokytojus arba besikalbančius su už kadro paliktais moksleiviais, 
su kuriais jie siejo dideles arba menkas viltis, arba kalbančius apie juos. Žiū- 
rovams — ir vaikams, ir suaugusiems — pakako atsitiktinių 10 sekundžių truk- 
mės ištraukų, kuriose buvo matomas mokytojo veidas arba girdimas jo bal- 
sas, suprasti, ar mokytojas kalba apie gerą, ar apie blogą mokinį, ir ar mo- 
kytojui šis mokinys patinka (perskaitėte teisingai: 10 sekundžių.) Nors mo- 
kytojai gali manyti, kad moka slėpti savo jausmus, moksleiviai jautriai rea- 
guoja į jų veido išraišką ir kūno kalbą (žr. 3.9 paveikslą). 

3.9 PAVEIKSLAS 
Išsipildančios pranašystės 


Mokytojų lūkesčiai gali tapti 
išsipildančiomis pranašystė- 
mis. Bet dažniausiai 
mokytojų lūkesčiai tiksliai 
atitinka tikrovę (Jussim ir 
Harber, 2005). 


eo 


Mokytojo lūkesčiai | Mokytojo elgesys 
„Vyresnysis Renos " Ą |Dažniau šypsosi Renai, Mokinio reakcija 
brolis buvo daugiau jai aiškina, | Rena reaguoja 
labai gabus. dažniau į ją kreipiasi, entuziastingai. 
Manau, kad ji taip pat | leidžia jai ilgiau 
yra labai gabi.“ atsakinėti. 


Skaitydamas apie eksperimentus, kuriuose buvo tiriamas mokytojų lūkes- 
čių poveikis, susidomėjau moksleivių lūkesčių įtaka mokytojams. Be abejo- 
nės, daugelį kartų prieš pradėdami lankyti kursą, girdėjote komentarus: „pro- 
fesorius Smitas — įdomus“ arba „profesorius Džonsas - nuobodybė“. Robertas 
Feldmanas ir Thomas Prohaska (1979; Feldman ir Theiss, 1982) pastebėjo, 
kad tokie lūkesčiai gali veikti ir besimokantįjį, ir pedagogą. Vieno mokymosi 
eksperimento metu moksleiviai, kurie tikėjosi, kad juos mokys puikus moky- 
tojas, laikė jį (nieko nežinantį apie mokinių lūkesčius) kompetentingesniu ir 
įdomesniu nei moksleiviai, kurių lūkesčiai buvo mažesni. Teigiamai moky- 
tojo atžvilgiu nusiteikę moksleiviai daugiau ir išmoko. Per pakartotinį eks- 
perimentą Feldmanas ir Prohaska nufilmavo mokytojus ir paprašė ekspertų 
įvertinti jų darbą. Kaip gabesni buvo įvertinti tie mokytojai, kuriems buvo 
paskirtas moksleivis, savo lūkesčius reiškiantis neverbaliniu būdu. 

Kad patikrintų, ar tai būdinga tikrovėje, Davido Jamiesono (1987) vado- 
vaujama tyrėjų grupė atliko eksperimentus keturiose Ontarijo provincijos vi- 
durinės mokyklos klasėse, kuriose dėstė tik ką atvykusi mokytoja. Individu- 
alių pokalbių metu dviejų klasių mokiniams buvo pasakyta, kad ir kitų dvi- 
ejų klasių moksleiviai, ir tyrėjai yra labai geros nuomonės apie naują moky- 
toją. Palyginti su dviem kontrolinėmis klasėmis, tie mokiniai, kuriems buvo 
įteigti teigiami lūkesčiai, pamokose buvo dėmesingesni. Trimestro pabaigo- 
je jie buvo geriau įvertinti ir teigė, kad mokytoja dėsto daug aiškiau. Atro- 
do, kad moksleivių požiūris į mokytoją toks pat svarbus, kaip 1r mokytojo 
požiūris į juos. 


Kaip iš kitų sulaukti to, ko tikimės 


Taigi eksperimentuotojų ir mokytojų lūkesčiai, kurie dažniausiai būna pa- 
grįsti ir tiksliai įvertinantys, kartais tampa išsipildančiosiomis pranašystėmis. 
Ar tai vyksta dažnai? Ar iš kitų sulaukiame to, ko tikimės? Tyrimai rodo, 
kad išsipildančių pranašysčių pasitaiko darbe (kai vadovai puoselėja dides- 
nes ar mažesnes viltis), teismuose (kai teisėjai instruktuoja prisiekusiuosius) 

ir policijoje (kai tardytojai, turintys nuomonę apie įtariamojo kaltumą ar ne- 
kaltumą, tardo įtariamuosius ir daro jiems spaudimą) (Kassin ir kiti, 2003; 
Rosenthal, 2003). 

Ar išsipildančiosios pranašystės veikia santykius? Būna atvejų, kai neigia- 
mi lūkesčiai kurio nors žmogaus atžvilgiu verčia mus būti perdėtai malonius 
jam, 0 tai savo ruožtu paskatina šį žmogų būti malonų su mumis — ir šitaip 
paneigti mūsų lūkesčius. Tačiau tiriant socialinę sąveiką dažniau pastebima, 
kad tam tikru mastu mes gauname tai, ko tikimės (Olson ir kiti, 1996). 

Laboratorinių žaidimų metu priešiškumas beveik visada susilaukia priešiš- 
kumo: žmonės, kurie savo oponentus laiko nelinkusiais bendradarbiauti, leng- 
vai paskatina juos būti tokius (Kelly ir Stahelski, 1970). Jei viena šalis kitą 
laiko agresyvia, lengvai įsižeidžiančia ir kerštinga, tai paskatina kitą šalį de- 
monstruoti tokį elgesį savigynos tikslais; šitaip sukuriamas pragaištingas už- 
burtas ratas. Tikėjimasis, kad žmona bus blogos nuotaikos arba sutiks mane 
draugiškai ir meiliai, gali paveikti mano bendravimą su ja ir šitaip paskatin- 
ti ją patvirtinti mano įsitikinimą. 

Tad ar intymūs santykiai būna sklandūs, kai partneriai idealizuoja vienas 
kitą? Ar teigiamos iliuzijos apie kito žmogaus dorybes pildosi? O gal jos 
apgauna, sukeldamos nepamatuotus lūkesčius, ir tas žmogus galiausiai ne- 
tenka žavesio? Sandra Murray ir jos kolegos (1996, 2000) stebėjo įsimylė- 
jusias Vaterlo universiteto studentų poras. Šioje situacijoje partnerio ideali- 
zavimas buvo geras ženklas. Tai padėjo slopinti konfliktus, didino pasiten- 
kinimą ir skatino pasijusti princesėmis arba princais tas ir tuos, kurie save 
laikė varlėmis. Lengviau tapti panašesniam į tokį žmogų, kokį mus mylintis 
įsivaizduoja. 

Taip pat ir sutuoktiniai, kurie kremtasi, kad partneris jų nemyli ir nesiža- 
vi, net menkus įžeidimus priima kaip nuvertinimą, atitinkamai nustoja ver- 
tinti partnerį ir nuo jo nutolsta. Tikintys partnerio meile ir palankumu ne taip 
jautriai reaguoja ir gali tapti dar artimesni (Murray ir kiti, 2003). Meilė pa- 
deda kurti savąją realybę. 

Keletas eksperimentų, kuriuos Minesotos universitete atliko Markas Sny- 
deris (1984), parodė, kad klaidingas požiūris į pasaulį kitiems gali tapti pa- 
skata patvirtinti šiuos įsitikinimus. Tai vadinama elgsenos patvirtinimu. Sny- 
deris, Elizabeth Tanke ir Ellen Berscheid (1977) atliko tyrimą, kuris laiko- 
mas klasikiniu. Jie paprašė studentų vaikinų pasikalbėti telefonu su mergina 
(jiems buvo parodyta jos nuotrauka), kurią jie laikė patrauklia arba nepa- 
trauklia. Vien tik to, ką telefoninio pokalbio metu sakė merginos, analizė pa- 
rodė, kad tariamai patrauklios kalbėjo šilčiau nei tariamai nepatrauklios. Klai- 
dingi vaikinų įsitikinimai virto išsipildančiomis pranašystėmis, nes skatino 
juos kalbėti taip, kad merginos patvirtintų vyrų susikurtą stereotipą: geidžiami 
žmonės yra gražūs. 

Elgsena pasitvirtina ir tada, kai bendraujama su partneriais, besivadovau- 
jančiais klaidingais įsitikinimais. Jei apie žmogų manoma, kad jis yra vieni- 


Norint įvertinti mokytojo 

ar dėstytojo nuoširdumą 

bei susidomėjimą, 

pakanka nedidelio, kelias 
sekundes trunkančio veiksmo 
(Ambady ir Rosenthal, 

1992, 1993). 


elgsenos patvirtinimas 
(behavioral confirmation) 
Išsipildančiosios pranašystės 
rūšis, pasireiškianti tuomet, kai 
žmonių socialiniai lūkesčiai 
paskatina juos elgtis taip, kad 
kiti žmonės atsakydami savo 


elgesiu patvirtintų jų lūkesčius. 

„Juo labiau savo elgesiu 
jis stengėsi parodyti, kad ji 
jam labai miela, juo labiau 
Lotty skleidėsi ir gražėjo, 
juo labiau jis žavėjosi ir darėsi 
malonesnis; ir taip jie keliavo 
ne pagiežos, o didžios 
dorybės ratu“. 
Elizabeth von Arnim, 
The Enchanted April, 1922 
(„Kerintis balandis“) 


šas — jis mažiau bendrauja (Rotenberg ir kiti, 2002). Vyrai, apie kuriuos ma- 
noma, kad jie niekina moteris, elgiasi su jomis nepalankiai (Pinel, 2002). Ma- 
loniai sutikti kandidatai į darbą pokalbio metu taip pat elgiasi maloniau. 

Įsivaizduokite, jog esate vienas iš 60 jaunuolių, dalyvavusių Roberto Ridge 
ir Jeffrey Rebero (2002) atliktame eksperimente. Kiekvienas vaikinas turėjo 
pasikalbėti su viena iš merginų ir įvertinti, ar ji gali dirbti dėstytojos asis- 
tente. Prieš pokalbį vaikinui buvo pasakoma, kad mergina (remdamasi an- 
ketoje nurodytais jo biografijos faktais) arba juo žavisi, arba nesižavi. (Įsi- 
vaizduokite, kad jums pasako, jog žmogus, su kuriuo netrukus susipažinsi- 
te, prasitarė, kad rimtai jumis domisi ir norėtų susidraugauti, arba — kad vi- 
siškai nesidomi.) Rezultatas — elgsenos patvirtinimas: kandidatės, tariamai 
besižavinčios pokalbio partneriu, daugiau flirtavo (to net nesuvokdamos). 
Ridge ir Reberas mano, jog tai gali būti viena iš seksualinio priekabiavimo 
priežasčių. Jei vyrui atrodo, kad moters elgesys patvirtina jo įsitikinimus, jis 
gali taip jai meilintis, kad šis meilinimasis taps atviras ir sudarys moteriai 
prielaidas tokį elgesį vertinti bei interpretuoti kaip nepriimtiną arba kaip prie- 
kabiavimą. 

Lūkesčiai daro įtaką ir vaikų elgesiui. Pamatę šiukšles trijose klasėse, Ri- 
chardas Milleris ir jo bendradarbiai (1975) paprašė mokytojų, kad vienos kla- 
sės mokiniams jie keletą kartų primintų, jog jie privalo laikytis tvarkos ir 
švaros. Po šių priminimų šiukšlių kiekis šiukšlių dėžėje padidėjo nuo 15 iki 
45 proc., tačiau tik kurį laiką. Kitoje klasėje, kur irgi tik 15 proc. šiukšlių 
buvo metama į šiukšlių dėžę, mokiniai buvo nuolatos giriami už tai, kad jie 
laikosi švaros bei tvarkos. Tai truko aštuonias dienas. Po dviejų savaičių pa- 
aiškėjo, kad eksperimentas pasiteisino: į šiukšlių dėžę buvo metama 80 proc. 
šiukšlių. Sakykite vaikams, kad jie darbštūs ir mandagūs (o ne tingūs ir gru- 
būs), ir galite tikėtis, kad jie pasistengs pateisinti jūsų nuomonę. 

Šie eksperimentai padeda suprasti, kaip socialiniai įsitikinimai, pavyzdžiui, 
įsigalėję stereotipai apie neįgaliuosius arba tam tikros rasės ar lyties asme- 
nis, gali savaime pasitvirtinti. Kitų žmonių elgesys su mumis atspindi tai, 
kaip mes ir kiti juos vertiname. 

Tendencija pateisinti kitų lūkesčius, kaip ir kiekvienas socialinis reiški- 
nys, turi ribas. Lūkesčiai dažnai leidžia prognozuoti elgesį paprasčiausiai to- 
dėl, kad būna tikslūs (Jussim, 2005). 


APIBENDRINIMAS 
Socialinės aplinkos lūkesčiai 


e Įsitikinimai kartais nepriklauso nuo mūsų. Šiaip jau mūsų nuomonės apie žmones turi realų pa- 
grindą. Tačiau eksperimentuotojų tendencingumo ir mokytojų lūkesčių tyrimai rodo, kad klaidingi 
įsitikinimai apie gabius ir negabius Žmones gali paskatinti atitinkamą mokytojų ir tyrėjų santykį su 
jais. Tai gali lemti geresnį (arba blogesnį) mokymąsi ir todėl sukelti įspūdį, kad pasitvirtina prielai- 
da, kuri iš tiesų yra klaidinga. 

e Panašiai kasdieniame gyvenime dažnai sulaukiame to, ko tikimės (elgsenos patvirtinimo). Jei 
prieš susitikimą sužinome, kad sutiksime protingą ir patrauklų žmogų, po susitikimo gali išlikti 
įspūdis, kad iš tiesų tas Žmogus labai protingas ir patrauklus. 


Išvados 


Socialinio pažinimo tyrimai rodo, kad mūsų informacijos apdorojimo galimybės įspūdingai efektyvios 
ir prisitaikančios („savo išmone - kaip panašus į dievą!“, - sušunka Shakespeare Hamletas), tačiau 
neapsaugotos nuo klaidų ir neteisingų nuomonių („šiaudinė galva“, - yra pasakęs T. S. Eliotas). Ko- 
kias praktines išvadas ir įžvalgas apie žmogiškąją prigimtį leidžia padaryti šie tyrimai? 


Apžvelgėme keletą priežasčių, kodėl žmonės kartais patiki tuo, kuo reikėtų 
abejoti. Negalime lengvai numoti ranka į šiuos eksperimentus: daugumoje 
jų dalyvavo išsilavinę Žmonės, dažnai universitetų studentai. Be to, šie nu- 
spėjami iškraipymai bei tendencijos atsirasdavo netgi tada, kai atlygis už tei- 
singus atsakymus skatino žmones mąstyti optimaliai. Kaip pastebėjo vienas 
tyrėjas, iliuzijoms „būdingas ilgalaikiškumas, priešingai nei suvokimo iliu- 
zijoms“ (Slovic, 1972). 

Tad kognityvinės socialinės psichologijos tyrimai atspindi plačią pano- 
ramą, randamą grožinėje literatūroje, filosofijoje ir religijoje. Daugelis psi- 
chologų pašventė savo gyvenimą stulbinančių žmogaus proto galių tyrimams. 
Esame pakankamai išmintingi, kad pajėgtume perprasti savo genetinį kodą, 
išrastume kalbančius kompiuterius ir nusiųstume žmones į Mėnulį. Žmogaus 
protui triskart valio. 

Na, gal dukart valio — nes proto paskirtis spręsti efektyviai mūsų intuiciją 
pakerta labiau, nei manome. Pernelyg lengvai susidarome ir puoselėjame klai- 
dingus įsitikinimus. Vedami išankstinių įsitikinimų ir perdėtos savikliovos, 
įtikinti ryškių išgalvotų istorijų, įsivaizduodami ryšį ir kontrolę ten, kur jų 
gal apskritai nėra, kuriame savo socialinius įsitikinimus ir po to darome įta- 
ką kitiems, kad jie šiuos įsitikinimus patvirtintų. „(Grynasis intelektas, — pa- 
stebėjo rašytoja Madeleine L'Engle, — yra ypač netikslus instrumentas.“ 

Tačiau ar šie eksperimentai tebuvo tik intelektualūs triukai, iškrėsti ne- 
laimingiems dalyviams, šitaip priverčiant juos atrodyti blogesniais? Richar- 
das Nisbettas ir Lee Rossas (1980) teigia, kad laboratorijose mūsų intuicija 
pervertinama. Eksperimentų metu žmonėms paprastai būna pateikiami abe- 
jonių nekeliantys faktai ir perspėjama, kad tikrinamas jų gebėjimas argumen- 
tuoti. Gyvenime retai kada esame perspėjami: „Štai faktai. O dabar įtempki- 
te visas savo intelektines galias ir atsakykite į šiuos klausimus“. | 

Kasdienės nesėkmės dažnai būna ne pačios svarbiausios, tačiau ne visada. 
Klaidingi įspūdžiai, interpretacijos ir įsitikinimai gali sukelti rimtas pasekmes. 
Net nežymus tendencingumas gali turėti didelį socialinį poveikį, kai svarstome 
svarbius socialinius klausimus: kodėl tiek daug benamių? Nelaimingų? Tu- 
rinčių polinkį žudyti? Ar mano draugė myli mane, ar trokšta mano pinigų? 


„Sukurdami šias problemas, 
mes nesiekėme apmulkinti 
žmonių. Visos mūsų proble- 
mos mus pačius apmulkino.“ 
Amos Tversky (1985) 

„Žmogaus proto užmojai 


yra gilūs kaip vandenys, 


o protingas žmogus gali jų 


semtis.“ 


Pat 20,5. 


Pažintinis šališkumas įsiskverbia net į rafinuotą mokslinį mąstymą. Žmogiš- 
koji prigimtis nedaug tepasikeitė per 3000 metų nuo to laiko, kai Senojo Tes- 
tamento psalmininkas pastebėjo, kad „niekas negali pamatyti savo klaidų“. 
Ar tai per daug ciniška? Leonardas Martinas ir Ralphas Erberis (2005) 
kviečia įsivaizduoti, kad kažkoks ateivis pagrobia jus ir maldauja informa- 
cijos, kad geriau pažintų žmonių giminę. Jūs atiduodate jam šį socialinės psi- 
chologijos vadovėlį, ir padėkojęs ateivis išnyksta erdvėje. Pasigailėję, kad 
atidavėte knygą (šito labai tikiuosi), kaip pasijusite pasiūlę socialinės psicho- 


. . - 4 ik 


4 i 2 


bėmis turėtų atsverti „pozityvesnis požiūris į žmogiškąją prigimtį“, teigia Jo- 
achimas Kruegeris ir Davidas Funderis (2003a, b). 

Socialinis psichologas Lee Jussimas (2005) sutinka ir priduria, kad „žmo- 
nės vienas kitą suvokia stebėtinai tiksliai (nors retai tobulai), tačiau dažnai 
vertinimuose ir socialiniame suvokime pasireiškia loginės klaidos ir šališku- 
mai, tokie kaip pagrindinė atribucijos klaida, tariamas vienodumas, per di- 
delis pasikliovimas netobula euristika, šališkas palankumas sau ir kt.“. Ele- 
gantiška mūsų mąstymo netobulumų analizė jau pati savaime yra duoklė žmo- 
giškajai išminčiai. (Įrodinėjimas, kad žmogaus mąstymas yra iliuzinis, neigtų 
pats save, nes tai taip pat būtų tik iliuzija. Taip pat logiška būtų tokia išva- 
da: „Visi apibendrinimai klaidingi, įskaitant ir šį“.) 

Kaip medicinos mokslas daro prielaidą, kad kiekvienas organas atlieka tam 
tikrą funkciją, taip ir elgsenos tyrėjai mano, kad mūsų mąstymas ir elgsena 
geba prisitaikyti (Funder, 1987; Kruglanski ir Ajzen, 1983; Swann, 1984). Mąs- 
tymo įpročiai, lemiantys klaidingus įsitikinimus, ir stulbinanti intuicijos klai- 
dų statistika paprastai gerai tarnauja. Dažnai klaidos yra šalutinis mąstymo 
produktas, atsirandantis mėginant supaprastinti gautą sudėtingą informaciją. 

Nobelio premijos laureatas psichologas Herbertas Simonas (1957) buvo 
vienas iš tų moderniųjų mokslininkų, kurie pirmieji aprašė žmogiškojo su- 
pratimo ribas. Simonas tvirtina, kad norėdami susidoroti su realybe, mes ją 
supaprastiname. Panagrinėkime sudėtingos šachmatų partijos pavyzdį: gali- 
mų pozicijų ir rezultatų kiekis yra didesnis nei dalelių skaičius visatoje. Kaip 
mes susidorojame? Taikome tam tikras supaprastinančias — euristines — tai- 
sykles. Euristika kartais prisideda prie mūsų pralaimėjimo. Tačiau ji padeda 
daryti greitus veiksmingus sprendimus. 

Iliuzijomis taip gali baigtis su išlikimu susijęs euristinis mąstymas. Dau- 
geliu būdų euristika „daro mus nuovokesniais“ (Gigerenzer ir Todd, 1999). 
Tikėjimas, kad galima kontroliuoti įvykius, padeda išsaugoti viltį ir skatina 
stengtis. Ar aplinkybes galime kontroliuoti, ar ne, aukščiausių rezultatų ga- 
lime pasiekti pasitelkę pozityvų mąstymą. Optimizmas atsiperka. Netgi ga- 
lime teigti, kad įsitikinimai panašūs į mokslines teorijas — jie gali būti klai- 
dingi, tačiau naudingi kaip apibendrinimai. Kaip sako socialinės psicholo- 
gijos specialistė Susan Fiske (1992), „Mąstymas skirtas veiklai“. 

Kaip mąsto žurnalistai: 


Šia kaip yra“, - kiekvieną CBS žinių laidą užbaigdavo Walteris 
Cronkite. Tai žurnalistikos idealas: pateikti tikrovę tokią, kokia ji 
yra. Laikraščio The Wall Street Journal reporterių nurodymuose 
korespondentui šis idealas suformuluotas paprastai: „Korespon- 
dentas privalo nesivadovauti sustabarėjusiomis išankstinėmis 
nuomonėmis, be paliovos įtemptai stengdamasis surasti patvir- 
tinančių įrodymų, kai jų nėra, ir nekreipdamas dėmesio į šioms 
nuomonėms prieštaraujančius faktus... Įvykiai, o ne išankstinė 
nuomonė turėtų būti visų reportažų pagrindas“ (Blundell, 1986, 
p. 25). 

Norėtume, kad taip būtų. Tačiau žurnalistai yra žmonės, tei- 
gia Indianos universiteto žurnalistikos profesorė Holly Stocking 
ir niujorkietis psichologas bei teisininkas Pagetas Grossas sa- 
vo knygoje How Do Journalists Think? („Kaip mąsto žurnalis- 
tai?“) Žurnalistai, kaip ir eiliniai žmonės bei mokslininkai, „kuria 
tikrovę“. Todėl šiame skyriuje aptartos pažintinės paklaidos pa- 
sireiškia žiniasklaidoje bent jau šešiais būdais. 


1. Išankstinė nuomonė gali paveikti interpretaciją. Paprastai 
reporteriai „seka paskui idėją“, nuo kurios gali priklausyti, 
kaip informacija bus pateikta. Pradėdamas nuo minties, kad 
benamiai yra nevykusių psichikos sveikatos programų pro- 
duktas, korespondentas gali atitinkamai interpretuoti nevie- 
nareikšmę informaciją, nekreipdamas dėmesio į kitus su- 
dėtingus veiksnius 

2 Patvirtinimo šališkumas gali nukreipti žurnalistus prie šalti- 
nių ir klausimų, kurie patvirtins jų išankstinę nuomonę. Ti- 
kėdamasis pateikti sensacingą pasakojimą apie tai, kad nu- 
tekėjusios radioaktyviosios dalelės sukelia nėštumo kom- 
plikacijas, korespondentas gali paimti interviu iš asmens, 
palaikančio šią idėją, ir iš kito Žmogaus, kurį rekomendavo 
pirmasis pašnekovas. 

3. įsitikinimų tvarumas gali padėti išsaugoti išankstinę nuomo- 
ne, nepaisant jai prieštaraujančių faktų. „Godusis“ Ivanas 
Boesky, 1987 m. laukdamas teismo nuosprendžio už skan- 
dalingą prekybą vertybiniais popieriais Volstryte pasinau- 
dojant vidine informacija, ieškojo savanorio darbo, kažko 


pažintinis šališkumas žiniasklaidoje 


tokio, ko „ieško dauguma sukčių, siekdami padaryti įspūdį 
teisėjams“, — su panieka pastebėjo reporteris. Antra ver- 
tus, apie meluojant sugautą politiką, jei jis yra gerbiamas, 
gali būti rašoma: „supainiojo“ arba „pamiršo“. 

4. Įtikinamai pramanyti pasakojimai gali atrodyti informatyvesni 
nei faktais pagrįsta informacija. Kaip ir skaitytojus, Žurna- 
listus gali labiau įtikinti vaizdingi pasakojimai apie nejutimi- 
nius suvokimus ir aiškiaregystes nei objektyvūs moksliniai 
tyrimai. Juos gali labiau sužavėti žinia, kad naujas gydymo 
būdas kažką tariamai „išgydė“, nei šio gydymo būdo sėk- 
mingumo statistika. Sudužus lėktuvui, žurnalistai gali apra- 
šyti „bauginančius kelionių lėktuvu pavojus šiais laikais“, ne- 
kreipdami dėmesio į tikrąją skrydžių saugumo statistiką. 

5. Įvykiai gali atrodyti tarpusavyje susiję, nors iš tiesų taip nė- 
ra. Stulbinantis sutapimas — tarkime, trijų mažumoms at- 
stovaujančių sportininkų problemos, susijusios su narkoti- 
kų vartojimu — gali paskatinti reporterius įžvelgti ryšį tarp 
rasės ir šios problemos, nesant patvirtinančių įrodymų. 

6. Pavėluotas nuomonės šališkumas sudaro palankias sąly- 
gas analizei „po fakto“. Nesėkmingas prezidento Carterio 
mėginimas išlaisvinti amerikiečius įkaitus Irane „buvo pa- 
smerktas iš pat pradžių“; taip tvirtino Žurnalistai po to, kai 
sužinojo, kad įkaitų nepavyko išlaisvinti. Nesėkmingi spren- 
dimai akivaizdžiai kvaili atrodo po laiko. 


Iš tiesų, klausia Stocking ir Grossas, kaip, turint galvoje tą 
informacijos kiekį, kurį reporteriai ir redaktoriai privalo greitai 
apdoroti, įmanoma išvengti į mūsų protus įskverbusio iliuzinio 
mąstymo? Tačiau yra ir teigiamas aspektas. Supažindinti su šio- 
mis tendencijomis žurnalistai, nagrinėdami skirtingas išvadas, 
ieškodami šaltinių ir pateikdami klausimus, galinčius paneigti jų 
mintis, ieškodami statistinių duomenų ir tik po to parinkdami 
Jiems būdingus epizodus bei atmindami, kad gera linkintys žmo- 
nės sprendžia, iš anksto nežinodami šių sprendimų pasekmių, 
gali jas atpažinti ir pasistengti išvengti. 

„Pažinimo klaidos ... egzistuo- 
ja dabartyje, nes praeityje jos 
leido žmonėms išgyventi 
ir reprodukuotis.“ 
Evoliuciniai psichologai 
Martie Haseltonas 
ir Davidas Bussas (2000) 


„Nesuvaržytas protas nėra 
per daug įsitikinęs savo 
teisumu; jis siekia suprasti 
kitų vyrų ir moterų protus; 
nesuvaržytas protas 
nešališkai pasveria jų 
interesus, palygindamas su 
savaisiais.“ 
Learned Hand, 
The Spirit of Liberty, 1952 
(„Laisvės dvasia“) 


Ar, siekdami tobulinti savo teorijas, neturėtume taip pat stengtis mažiau 
daryti socialinio mąstymo klaidų? Mokykloje matematikos mokytojai moko 
tol, kol vaiko protas galiausiai išmoksta tiksliai ir automatiškai apdoroti skait- 
meninę informaciją. Mes manome, kad toks gebėjimas neatsiranda savaime, 
nes argi reikėtų metų metais vargti lavinantis? Psichologė Robyn Dawes 
(1980), nusivylusi, kad „daugybė tyrimų parodė, [jog] žmonių galimybės są- 
moningai apdoroti informaciją, ypač socialinę, yra labai ribotos“, pasiūlė taip 
pat be paliovos mokyti apdoroti socialinę informaciją. 

Richardas Nisbettas ir Lee Rossas (1980) tiki, kad ugdymas iš tiesų gali 
padėti išvengti tam tikrų rūšių klaidų. Štai ką jie siūlo: 

e Mokyti žmones matyti socialinės intuicijos klaidų priežastis. 


e Rengti kursus, skirtus kasdienėms logikos ir socialinių sprendimų pro- 
blemoms analizuoti. Išklausę tokį kursą žmonės iš tiesų įveikia kasdie- 
nes problemas (Lehman ir kiti, 1988; Nisbett ir kiti, 1987). 


e Kelti šių kursų efektyvumą, pateikiant kuo daugiau konkrečių, vaizdin- 
gų epizodų ir kasdienio gyvenimo pavyzdžių. 


e Mokytis tokių įsimintinų ir naudingų posakių kaip: „Tai patirties daly- 
kas“, „Iš kur jūs ištraukėte šį pavyzdį?“ arba „Galite pateikti melagingą 
statistiką, tačiau čia labiau tiktų gerai parinktas pavyzdys“. 


APIBENDRINIMAS 
Išvados 


Socialinių įsitikinimų ir vertinimų tyrimai parodo, kaip suformuojami bei išsaugomi padedantys arba 
klystkeliais nuvedantys įsitikinimai. Todėl subalansuotoje socialinėje psichologijoje vertinama ir so- 
cialinio mąstymo galia, ir jo keliami pavojai. 


Ar puikybės ir klaidų tyrimų rezultatai per daug žemina? Žinoma, galime 
priimti karčią tiesą apie mūsų ribotumus, tačiau džiaugtis gilesnę reikšmę 
turinčia tiesa, kad žmonės yra daugiau nei mašinos. Mūsų subjektyvios, 
bendražmogiškos patirtys — tai meno ir muzikos, draugystės ir meilės, mis- 
tiniai ir religiniai išgyvenimai. 7 

Kognityvinės ir socialinės psichologijos mokslininkai, tiriantys iliuzinį 
mąstymą, nesirengia iš mūsų padaryti bejausmių robotų. Jie žino, kad emo- 
cijos praturtina Žmogaus patirtį ir kad intuicija yra svarbus kūrybinio įkvė- 
pimo šaltinis. Tačiau šie mokslininkai primena, kad polinkis klysti labai 
aiškiai parodo, kaip svarbu lavinti protą. Normanas Cousinsas (1978) tai pa- 

mintys apie intuicijos galimybes ir jos ribas 

vadino „didžiausia tiesa apie mokymąsi: jo tikslas — atrakinti žmogaus pro- 
tą ir lavinti jį kaip gebantį konceptualiai, analitiškai, nuosekliai mąstyti or- 
ganą“. 

Socialinių vertinimų klaidų bei iliuzijų tyrimų rezultatai pataria mums būti 
atlaidesniems kitiems, kukliai prisimenant, kad ir patys galime klysti. Jie taip 
pat skatina nesileisti įbauginamiems arogantiškumo tų, kurie nesugeba pa- 
matyti, kokie jų pačių polinkiai ir klaidos. Mes, žmonės, esame be galo iš- 
mintingos, bet klystančios būtybės. Esame orūs, bet ne dievai. 

Šis nuolankumas ir nepasitikėjimas žmogumi yra ir religijos, ir mokslo 
pagrindas. Todėl nenuostabu, kad daugelis šiuolaikinio mokslo pradininkų 
buvo religingi, o tai skatino jų nuolankų požiūrį į gamtą ir skeptišką - į žmogų 
(Hooykaas, 1972; Merton, 1938). Moksle visada susipina intuicija 1r negailes- 
tingi tyrimai, kūrybinė nuojauta ir skepticizmas. Kad atskirtume tikrovę nuo 
iliuzijos, reikia ir nešališko smalsumo, ir praktinio tikslumo. Štai kokia nuo- 
stata gali būti naudinga visais atvejais: kritiškumas, tačiau ne cinizmas, smal- 
sumas, tačiau ne patiklumas, atvirumas, tačiau ne nuolankumas. 


„Atimkite iš paprasto 
žmogaus gyvenimo viltį, 
ir būsite atėmę jo laimę“. 
Henrik Ibsen, 
„Laukinė antis“, 1884 


Elgesys ir nuostatos 


Kaip nuostatos lemia elgesį? 
Kada nuostatos prognozuoja elgesį 
Ką slepia moksliniai tyrimai. Mahzarin R. Banaji apie 
eksperimentinės socialinės psichologijos atradimą 
Mokslinių tyrimų išvada. Jūs negavote laiško: prietarai 
pranašauja diskriminuojantį elgesį 


Kada elgesys lemia nuostatas? 
Vaidmenys 
Kada žodis tampa įsitikinimu 
Atkreipkime dėmesį. Žodis virsta įsitikinimu 
„Kojos tarpduryje“ reiškinys 
Piktybiški ir moralūs veiksmai 
Tarprasinis bendravimas ir rasinės nuostatos 
Socialiniai judėjimai 


Kodėl elgesys veikia nuostatas? 
Prisistatymas: įspūdžio valdymas 
Savęs pateisinimas: pažintinis disonansas 
Ką slepia teorija. Leonas Festingeris apie disonanso 


sušvelninimą 
Savęs suvokimas 
Teorijų palyginimas 


"Post scriptum: kaip elgesiu pakeisti save 


k as sieja tai, kas mes esame, su tuo, ką darome? Filosofai, teologai ir 
pedagogai jau seniai svarsto, koks ryšys sieja mintį ir veiksmą, cha- 
rakterį ir elgseną, asmeninį gyvenimą ir jo išraišką visuomenėje. Mokymas, 
psichologų konsultacijos, vaikų ugdymas yra grindžiami prielaida, kad as- 
meniniai įsitikinimai ir jausmai nulemia mūsų elgseną, ir kad ją pakeisti ga- 
lime tik pakeitę savo širdis bei protus. 

Socialiniai psichologai sutaria: Žinoti žmonių nuostatas — tai nuspėti jų 
poelgius. Devyniolika lėktuvų pagrobėjų, kuriuos antiamerikietiškos nuostatos 
paskatino savižudiškam terorizmui rugsėjo 11-ąją, byloja, kad radikalūs įsi- 
tikinimai gali baigtis radikaliais poelgiais. Tačiau 1964 metais Leonas Fes- 
tingeris padarė išvadą, jog nėra įrodymų, patvirtinančių, kad pasikeitus nuo- 
statoms pasikeičia ir elgsena. Festingeris manė, kad ryšys tarp nuostatų ir 
elgsenos yra priešingas; mūsų elgesys yra tarsi arklys, o nuostatos — veži- 
mas. Kaip pasakė Robertas Abelsonas (1972), mes esame „labai gerai ištre- 
niruoti ir puikiai mokame rasti savo poelgių priežastis, tačiau nelabai geba- 
me elgtis taip, kaip turėtume dėl žinomų priežasčių“. Šiame skyriuje nagri- 
nėsime nuostatų ir elgesio sąveiką. 

Kai socialiniai psichologai kalba apie kieno nors nuostatas, jie turi ome- 
nyje įsitikinimus bei jausmus, susijusius su asmeniu arba įvykiu, kurie išpro- 
vokuoja vienokį ar kitokį poelgį. Palanki arba nepalanki vertinimo reakcija 
į kokį nors dalyką — ar ji reiškiama įsitikinimais, jausmais, ar elgesiu -— api- 
brėžia žmogaus nuostatą (Eagly ir Chaiken, 2005). Taigi žmogaus nuostata 
kavos atžvilgiu gali būti neigiama, prancūzų atžvilgiu — neutrali, o kaimy- 
nų - teigiama. Nuostatos — tai efektyvus pasaulio vertinimo būdas. Kai mes 
privalome greitai į ką nors reaguoti, mūsų reakciją gali nukreipti nuojautos. 
Pavyzdžiui, žmogus, kuris tiki, kad tam tikros etninės grupės atstovams bū- 
dingas tingumas ir agresyvumas, gali jausti antipatiją ir juos diskriminuoti. 

Nuostatų tyrimai — vieni svarbiausių socialinėje psichologijoje ir tai bu- 
vo viena pirmųjų šio mokslo tyrinėjimo sričių. Beveik visą praeitą šimtmetį 
mokslininkus domino, kokią įtaką nuostatos turi veiksmams. Šiuos tris as- 
pektus galima įsidėmėti kaip EEP: emocijos (jausmai), elgesio tendencija ir 
pažinimas (mąstymas) (žr. 4.1 paveikslą). „ 


Kaip nuostatos lemia elgesį? 


Kaip ir kokiomis sąlygomis nuostatos nulemia mūsų poelgius? Kodėl socialiniai psichologai 
pradžioje buvo nustebę dėl tariamai menko ryšio tarp nuostatų ir elgsenos? 


Tariamai nuostatų galiai stprų smūgį sudavė socialinės psichologijos ekspertas 
Allanas Wickeris (1969), apžvelgęs daugelį mokslo darbų apie įvairias žmonių 


„Kiekvieno veiksmo protėvis 
yra mintis.“ 
Ralph Waldo Emerson, 
Essays, 1841 
(„Esė“, Pirmoji serija) 


nuostata 

(attitude) 

Palanki arba nepalanki kokio 
nors dalyko ar asmens vertinimo 
reakcija, dažnai grindžiama 
įsitikinimais, o išreiškiama 
jausmais ir elgesio ketinimais. 


4.1 PAVEIKSLAS 
Nuostatų aspektai 


ažinimas 
(mąstymas) 


D 

i 

„Gali būti pageidautina 
pamiršti nuostatos sąvoką". 
Allan Wicker, 1971 


nuostatas ir poelgius. Wickeris pasiūlė šokiruojančią tezę: vargiai galima prog- 
nozuoti žmonių elgseną remiantis jų nuostatomis. 


e Studentų požiūris į apgavystes nedaug teturi bendra su pačiu apgaudinė- 
jimu. 

e Nuostatos bažnyčios atžvilgiu tik sąlyginai susijusios su dalyvavimu 
mišiose kiekvieną sekmadienį. 


e Pasisakymai apie rases ne ką tepasako apie galimą elgesį konkrečiose si- 
tuacijose. 


Nuostatas ir veiksmus skiriantis pavyzdys, Danielio Batsono ir jo bend- 
radarbių (1997, 2001, 2002) žodžiais tariant, gali būti „„morali veidmainys- 
tė“ (kai sudaromas moralumo įspūdis, tačiau vengiama su moraliu elgesiu 
susijusių nuostolių). Tiriant šias sąsajas žmonėms buvo pateikta patraukli ųž- 
duotis (bei galimybė laimėti 30 dolerių vertės loterijos bilietus) ir nuobodi 
užduotis, kurią atlikus prizai nebuvo skiriami. Tyrimo dalyviai vieną užduotį 
turėjo parinkti sau, o kitą — tariamam antrajam eksperimento dalyviui. Tik 
vienas iš dvidešimties teigė, kad sau skirti patrauklesnę užduotį yra moralu, 
tačiau taip pasielgė 80 proc. dalyvių. Vėlesnių moralinės veidmainystės ty- 
rimų dalyviams buvo išdalytos monetos, kurias jie (jeigu norėjo) galėjo mesti 
niekam nematant ir šitaip pasirinkti užduotį. Tačiau nusprendę mesti mone- 
tą net 90 procentų eksperimento dalyvių pasirinko patrauklią užduotį! (Ar 
taip atsitiko todėl, kad jie patys galėjo nutarti, ką lemia viršuje atsidūrusi 
monetos pusė?) Kito eksperimento metu Batsonas ant abiejų monetos pusių 
priklijavo lipdukus su užduotimi. Ir vis tiek 24 iš 28 metusių monetą sau 
pasirinko patrauklią užduotį. Kai moralumas susiduria su godumu, nugali go- 
dumas. 

Jei žmonės sako viena, o daro kita, nėra ko stebėtis, kad mėginimai pa- 
keisti elgseną keičiant nuostatas dažnai žlunga. Perspėjimai apie rūkymo žalą 
rūkalius veikia tik iš dalies. Žmonės pagaliau pradeda suvokti, kad smurti- 
nės televizijos laidos slopina jautrumą ir skatina brutalumą, todėl jie vis ak- 
tyviau reikalauja mažiau rodyti smurto, tačiau kaip ir anksčiau Žiūri repor- 
tažus apie žmogžudystes. Lytinio švietimo programos dažnai veikia požiūrį 
į lytinį susilaikymą ir prezervatyvų naudojimą, tačiau šis poveikis nėra ilga- 
laikis. Atrodo, esame veidmainių populiacija. 

Kalbant apie tai, kas kontroliuoja elgseną, vis dažniau pabrėžiama išori- 
nė socialinė įtaka ir menkinami tokie vidiniai veiksniai, kaip nuostatos bei 
asmenybė. Pradinei tezei, kad nuostatos lemia veiksmus, buvo paprieštarau- 
ta XX a. septintajame dešimtmetyje, suformulavus antitezę, kad nuostatos 
iš esmės nieko nelemia. 

Tezė. Antitezė. O kur sintezė? Stebinantis faktas, kad žmonės dažnai sa- 
ko viena, o daro kita, paskatino psichologus išsiaiškinti, kodėl. Žinoma, mes 
įrodinėjome, kad įsitikinimai bei jausmai kartais privalo turėti įtakos. Iš tie- 
sų. Tai, ką dabar ruošiuosi paaiškinti, atrodo taip akivaizdu, kad stebiuosi, 

kodėl dauguma psichologų (taip pat ir aš) apie tai nepagalvojo iki XX a. aštun- 
tojo dešimtmečio. Privalau pats sau priminti, kad tiesa niekada neatrodo aki- 
vaizdi tol, kol jos nesužinome. 


Kada nuostatos prognozuoja elgesį 


Mūsų elgesys ir išreikštos nuostatos skiriasi, nes jas veikia skirtingi veiksniai. 
Daugybė skirtingų veiksnių. Vienas socialinės psichologijos ekspertas suskai- 
čiavo 40 skirtingų veiksnių, apsunkinančių elgesio ir nuostatų ryšį (Trian- 
dis, 1982; taip pat žr. Kraus, 1995). Tačiau jei mums pavyktų neutralizuoti 
kitų veiksnių įtaką elgsenai — visas kitas sąlygas išlaikyti vienodas, — ar pa- 
gal nuostatas būtų galima tiksliai prognozuoti poelgius? 


Kada socialinė įtaka tam, ką sakome, yra mažiausia 


Socialiniai psichologai, kitaip nei gydytojai, kurie gali pamatuoti pulsą, nie- 
kada negauna tiesioginių duomenų apie nuostatas. Mes matuojame išreiškia- 
mas nuostatas. Kaip ir kitus poelgius, žodinę išraišką veikia išorinės aplin- 
kybės. Kartais sakome tai, ką, mūsų nuomone, kiti norėtų išgirsti. 2002 me- 
tų pabaigoje daugelis JAV įstatymų leidėjų, jausdami po rugsėjo 11-osios šalį 
apėmusius baimę, pyktį ir patriotinį įkarštį, viešai balsavo už prezidento Busho 
planuojamą karą su Iraku, nors patys abejojo (Nagourney, 2002). Stipri so- 
cialinė įtaka — kritikos baimė — viešo vardinio balsavimo metu iškreipė tik- 
ruosius interesus. 

Šių dienų socialiniai psichologai turi puikių būdų subtiliai įvertinti nuo- 
statas. Vienas iš jų — veido raumenų reakcijos į teiginius fiksavimas (Cacioppo 
ir Petty, 1981). Mokslininkai tikisi, kad taip galima pakankamai tiksliai už- 
fiksuoti vos pastebimą šypsnį ar mikroskopinę raumenų reakciją ir įvertinti 
asmens nuostatas pateikto teiginio atžvilgiu. 

Kitas metodas siūlo „fiktyvųjį kelią“ į širdį. Eksperimento metu dalyviams 
prijungiamas netikras melo detektorius ir paaiškinama, kad jis tikras. Tyrėjai 
pademonstruoja, kaip puikiai šis tariamas detektorius parodo tiriamųjų nuo- 
statas (kurios buvo išsiaiškintos dar iki eksperimento). Po to tiriamiesiems 
pateikiami nauji klausimai. Vieno tyrimo metu studentai, prijungti prie tokio 
detektoriaus, stipriau laikėsi išankstinių nusistatymų (Sigall ir Page, 1971). 
Nenuostabu, kad žmonės, iš pradžių įtikinti, jog melo detektorius iš tiesų vei- 
kia, sako tiesą — vadinasi, melo detektorius suveikė! (Kaip ironiška: žmonės 
apgaunami, kad pasakytų teisybę.) 

Kitas subtilus nuostatų matavimas - neišreikštųjų asociacijų testas (angl. 
implicit association test, LAT). Jo metu matuojant reakcijos laiką įvertinama, 
kaip greitai žmonės susieja sąvokas (Greenwald ir kiti, 2002, 2003). Pavyz- 
džiui, norint įvertinti neišreikštąsias nuostatas rasių atžvilgiu, stebima, ar žmo- 
nės ilgiau užtrunka teigiamos reikšmės žodžius siedami su juodaodžių, ar 
su baltaodžių veidais. 126 tyrimuose IAT testu matuotų neišreikštųjų nuostatų 


„Aš turiu susidaręs nuomonę, 
gana tvirtą nuomonę, bet ne 
visada su ja sutinku.“ 
Prezidentas 
George H. W. Bush 


156 I dalis. SOCIALINIS MĄSTYMAS 


koreliacija su paties deklaruotomis išreikštosiomis nuostatomis vidutiniškai 
buvo lygi 0,24 (Hofmann ir kiti, 2005). (Žr. „Ką slepia moksliniai tyrimai: 
Mahzarin R. Banaji apie eksperimentinės socialinės psichologijos atradimą“) 


Kada kiti veiksniai mažiausiai veikia elgseną 


Bet kuriuo atveju mus veikia ne tik nuostatos, bet ir konkreti situacija. Kaip 
bus ne kartą rašoma 5 ir 8 skyriuose, socialinė įtaka gali būti milžiniška — 
tokia didelė, kad paskatina žmones atsisakyti pačių giliausių savo įsitikinimų. 


ką slepia moksliniai tyrimai 


Mahzarin R. Banaji apie eksperimentinės 
socialinės psichologijos atradimą 


Būdama penkiolikos metų Indijoje baigiau vidurinę mokyklą ir 
turėjau tik vieną tikslą - palikti saugų šeimos prieglobstį ir pra- 
dėti įdomesnį bei labiau jaudinantį gyvenimą kaip sekretorės 
padėjėja. Gerai mokėjau spausdinti, todėl tikėjausi susikurti ne- 
priklausomybę, apsigyvendama už kvartalo nuo savo tėvų. Ma- 
no mama, nors pati koledže nesimokė, įkalbėjo mane stoti į ko- 
ledžą. Sutikau, kad pasimokysiu semestrą, o tada būsiu laisva 
rinktis savo kelią. 

Pirmojo semestro Nizamo koledže pabaiga atėjo ir praėjo, 
mama apie mano planus neklausinėjo, taigi nereikėjo aiškintis. 
Vieną kartą prieš vykdama namo atostogauti už penkis dolerius 
nusipirkau penkių tomų 1968 metais išleistą „Socialinės psicho- 
logijos vadovą“ (atrodė, kad už tiek mažai pinigų įsigijau tiek 
daug knygų!). Kelionė namo traukiniu truko 24 valandas, o jai 
baigiantis aš jau buvau „prarijusi“ vieną tomą ir aiškiai Žinojau, 
kad šis mokslas, eksperimentais tyrinėjęs socialinius procesus, 
bus mano ateities kelias. Psichofizika ir marksistinė sociologi- 
ja, kuriomis domėjausi iki tol, buvo iš karto užmirštos. 

Darbas prie daktaro disertacijos ir ankstyvasis karjeros lai- 
kotarpis suvedė mane su trimis nuostabiais žmonėmis: Tony 
Greenwaldu Ohajo universitete ir Claude Steele bei Elizabeth 
Loftus Vašingtono universitete. Jeilio universitete, vis dar do- 
mėdamasi atminties tyrimais, sužinojau, kad atmintis pasireiškia 
išreikštąja (sąmoninga) ir neišreikštąja (nesąmoninga) formo- 
mis. Pagalvojau, galbūt tai galiotų ir nuostatoms, įsitikinimams, 
vertybėms? Abejodama užrašiau žodžius „Neišreikštosios nuo- 
statos“ kaip svarbų pasiūlymą. Nežinojau, kad šie žodžiai užims 
pagrindinę vietą kitų dviejų dešimtmečių mūsų su studentais 
tyrinėjimuose. 


Mėgavausi bendradarbiavimu 
su Tony Greenwaldu ir Brianu No- 
seku. Mes tyrinėjome nesąmoningą 
socialinį pažinimą. Iš šimtų tyrinėji- 
mų, taikant neišreikštųjų asociacijų 
testą, ir iš milijonų testų rezultatų su- 
žinojome, kad žmonės turi Žinių (ste- 
reotipų) ir jausmų (nuostatų), apie 
kuriuos net nenutuokia ir kurie daž- 
nai neatitinka sąmoningos išraiškos. 
Jau Žinome, kad smegenų požievio 
(subcortical brain) aktyvumas gali būti tas nepriklausomas rod- 
muo, parodantis neišreikštąsias nuostatas. Žmonių neišreikš- 
tosios nuostatos skiriasi. Tokios nuostatos ir stereotipai numa- 
to elgesį realiame gyvenime. Optimistiškai teigiame, kad neiš- 
reikštąsias nuostatas, netgi gana senas, gali pakeisti patirtis. 

Šalyje, kurioje gimiau ir užaugau, - Indijoje — buvau pripra- 
tusi prie žmonių, kurie laikosi savo įsitikinimų, pagrįstų sociali- 
ne klase, kasta, sekta, kalba, religija. Kasdien galėdavau iš- 
girsti tokį pasakymą: „Ko tikėtis iš šykštaus marvadžio?“ Mano 
antrojoje tėvynėje - Amerikoje - įsitikinimai apie socialines gru- 
pes atrodė ne tokie svarbūs, bet jų poveikį, pasiėmusi didina- 
mąjį stiklą, galėjau pastebėti. Dviejų kultūrų stebėjimas sužadi- 
no mano domėjimąsi sąmone ir trimis jėgomis, lemiančiomis 
socialinį elgesį: žmogaus evoliucine istorija, žmogaus gyveni- 
mo raida ir konkrečia situacija. Pastarosios galią pirmą kartą 
pajutau Indijoje skaitydama „Socialinės psichologijos vadovą. 
Tai jis atvedė mane į psichologiją ir į Ameriką. 


Mahzarin R. Banaji 
Harvardo universitetas 

Tad ar galime išvedę vidurkį aiškiau pamatyti savo nuostatų pasekmes? 
Prognozuoti žmonių elgseną — tai spėlioti, kaip smūgiuos beisbolo ar krike- 
to žaidėjas. Beveik neįmanoma numatyti, koks bus smūgis, nes jis priklau- 
sys ne tik nuo smūgiuotojo, bet ir nuo metiko, ir kitų atsitiktinių veiksnių. 
Kai apibendriname daugelio smūgių rezultatus, neutralizuojame šiuos prog- 
nozes apsunkinančius veiksnius. Pažindami žaidėjus, galime prognozuoti jų 
apytikrį rezultatą. 

Galime pateikti tokį mokslinio tyrimo pavyzdį: žmonių požiūris į religi- 
ją menkai teleidžia prognozuoti, ar ateinantį savaitgalį jie ateis į pamaldas 
(nes tai dar priklausys nuo orų, kunigo, savijautos ir t. t.). Tačiau religiniai 
įsitikinimai leidžia gana gerai prognozuoti tikinčiųjų elgseną tam tikru lai- 
kotarpiu (Fishbein ir Ajzen, 1974; Kahle ir Berman, 1979). Šie duomenys 
apibūdina kaupimo principą: nuostatos poveikis akivaizdesnis tada, kai nag- 
rinėjame Žmogaus elgseną apskritai, o ne pavienius poelgius. 


Kada nagrinėjamos konkrečiam elgesiui būdingos nuostatos 


Kitos (papildomos) sąlygos gali pagerinti nuostatų prognostinį tikslumą. Kaip 
teigia Icekas Ajzenas ir Martinas Fishbeinas (1977, 2005), kai tiriama api- 
tus, pavyzdžiui, sprendimas padėti ar nepadėti konkrečiam azijiečiui), — ne- 
turėtume tikėtis tikslaus atitikmens tarp žodžių ir veiksmų. Iš tiesų, rašo Fis- 
hbeinas ir Ajzenas, 26 iš 27-ių tyrimų parodė, kad nuostatos neprognozuoja 
elgesio. Tačiau visi 26 tyrimai patvirtino, kad kai tiriamoji nuostata tiesio- 
giai susijusi su situacija, ji padeda prognozuoti poelgius. Tad požiūris į to- 
kias sąvokas, kaip „sveikatingumas ir žvalumas“, menkai leidžia prognozuoti 
galimą dietos laikymąsi ir mankštinimąsi. Ar žmogus bėgioja, daugiau pri- 
klauso nuo jo nuomonės apie bėgiojimo naudą ir kaštus. O pasak Ajzeno ir 
Fishbeino „elgesio planavimo teorijos“, dar efektyviau prognozuoti leidžia 
žinios apie ketinimus, suvokiamą saviveiksmingumą ir kontrolę (žr. 4.2 pa- 
veikslą). Dar daugiau, daugybė eksperimentinių tyrimų įrodo, kad nauji ke- 
tinimai išprovokuoja ir naują elgesį (Webb ir Sheeran, 2006). 

Vėlesni tyrimai — jų buvo atlikta per 700, ir juose dalyvavo per 276 000 
asmenų — patvirtino, kad konkrečios, apibrėžtos nuostatos iš tiesų leidžia prog- 
nozuoti poelgius (Armitage ir Conner, 2001; Six ir Eckes, 1996; Wallace ir 
kiti, 2004). Pavyzdžiui, žinodami, koks asmens požiūris į prezervatyvus, ga- 
lime gana patikimai prognozuoti, ar jis jais naudosis (Albarracin ir kiti, 2001). 
O remdamiesi požiūriu į atliekų perdirbimą (tačiau ne bendra nuostata į ap- 
linkos apsaugą), galime prognozuoti, ar žmogus rūšiuos atliekas (Oskamp, 
1991). Norėdami įtikinti žmones pakeisti sveikatą lemiančius įpročius, ge- 
riausių rezultatų pasieksime keisdami požiūrį į konkrečią praktiką. 

Iki šiol kalbėjome apie dvi sąlygas, kurioms esant nuostatų Žinojimas pa- 
deda prognozuoti poelgius: 1) kai kiek įmanoma sumažiname kitų veiksnių 
įtaką nuostatoms bei poelgiams, ir 2) kai nuostata būdinga stebimai elgse- 


„Aš prieštarauju pats sau? 
Na, gerai, prieštarauju. (Esu 
didelis, ir manyje daug telpa.)“ 
Walt Whitman, 
Song of Myself, 1855 
(„Daina apie save“) 

4.2 PAVEIKSLAS 
Elgesio planavimo teorija 


Dirbdami kartu, Icekas 
Ajzenas ir Martinas Fishbei- 
nas atskleidė, kad a) 
nuostatos, b) suvoktos 
socialinės normos ir 

c) kontrolės pojūtis nulemia 
ketinimus, o šie — elgesį. 
Palyginti su bendromis 
nuostatomis sveikos 
gyvensenos atžvilgiu, 
požiūris į bėgiojimą daug 
geriau leidžia numatyti, ar 
žmogus ryšis bėgioti. 


„Galvoti lengva, veikti sunku, 
0 Mintis paversti veiksmais 
yra sunkiausias dalykas 
pasaulyje.“ 
Vokiečių poetas Goethe, 
1749-1832 


Nuostata elgesio 
atžvilgiu 
„Esu pasiruošęs 
sportuoti“. 


———---- 


Subjektyvios normos 


„Atrodo, mano Ketinimas elgtis u- 
kaimynai bėgioja „Pradėsiu Kią > gesys 
ir sportuoja.“ savaitę“. 


Suvokta kontrolė 
„Aš lengvai galiu 
tai padaryti.“ 


nai. Yra ir trečia sąlyga: nuostatos padeda prognozuoti poelgius dar tiksliau, 
kai jos būna tvirtos. 


Kada nuostatos būna tvirtos 


Dauguma mūsų poelgių būna automatiški. Mes veikiame pagal žinomą sce- 
narijų, nesusimąstydami. Susitikę žmogų koridoriuje automatiškai jam išta- 
name: „Labas“. Apmokėdami sąskaitą restorane į klausimą „Kaip patiko mais- 
tas?“ atsakome „Buvo puikus“, net jei jis mums pasirodė prastas. 

Tai prisitaikymo reakcija. Ji palieka erdvės mūsų protui rūpintis kitais da- 
lykais. Įprastiems veiksmams — prisisegti saugos diržą, išgerti kavos, ateiti 
į paskaitą — nebūtina sąmoningai nusiteikti (Ouellette ir Wood, 1998). Kaip 
teigė filosofas Alfredas Northas Whiteheadas, „civilizacija tobulėja, didin- 
dama operacijų, kurias galima atlikti negalvojant, skaičių“. 

Naujose situacijose, kuriose mūsų elgesys būna mažiau automatiškas, 
nuostatos pasireiškia stipriau. Neturėdami scenarijaus, prieš ką nors daryda- 
mi pagalvojame. Taigi jei žmones paskatinsime prisiminti savo nuostatas prieš 
ką nors darant, ar jie bus teisingesni sau? Tai norėjo išsiaiškinti Markas Sny- 
deris ir Williamas Swannas (1976). Praėjus dviem savaitėm po 120-ies Mi- 
nesotos universiteto studentų nuostatų apie lygių įdarbinimo galimybių po- 
litiką tyrimo Snyderis ir Swannas pakvietė juos pabūti prisiekusiaisiais dis- 
kriminavimo dėl lyties byloje. Mokslininkai nustatė, kad studentų nuostatos 
leido prognozuoti jų nuosprendį tik tuo atveju, kai prieš teismą jie buvo pa- 
skatinti prisiminti savo nuostatas, skirtos „kelios minutės surikiuoti savo min- 
tis 1r požiūrius“ apie lygias įdarbinimo galimybes. Vienaip ar kitaip elgtis 
nuostatos skatina tik tada, jei mes apie jas galvojame. 

Sąmoningi žmonės paprastai suvokia savo pažiūras (Miller ir Grush, 1986). 
Todėl galime pasiūlyti dar vieną būdą, padedantį Žmonėms susitelkti: paska- 
tinti jų savimonę, pavyzdžiui, pasiūlant ką nors atlikti priešais veidrodį (Carver 
ir Scheiter, 1981). Galbūt ir jūs prisimenate, kaip įėję į kambarį su dideliu 
veidrodžiu staiga naujai pamatėte save. Kiti mokslininkai taip pat gavo pa- 

našius rezultatus: paragindami žmones susivokti savyje, skatiname juos elg- 
tis taip, kad žodžiai nesiskirtų nuo darbų (Froming ir kiti, 1982; Gibbons, 
1978). 

Edwardas Dieneris ir Markas Wallbomas (1976) pastebėjo, kad beveik 
visi aukštųjų mokyklų studentai tvirtina, jog apgaudinėti - nemoralu. Tačiau 
ar jie klausytų Shakespeare Polonijaus patarimo: „Būk teisingas pačiam sau“? 
Dieneris ir Wallbomas davė Vašingtono universiteto studentams anagramų 
sprendimo užduotį (paaiškinę, jog pagal tai bus nustatomas intelekto koefi- 
cientas [IO]) 1r nurodė, kad nuskambėjus skambučiui darbas turi būti nutrau- 
ktas. Likę vieni, sukčiavo 71 proc. studentų —- jie dirbo ir po skambučio. Iš 
tų studentų, kurių savimonė buvo sužadinta (jie dirbo priešais veidrodį ir klau- 
sėsi į magnetofono juostelę įrašyto savo balso) sukčiavo tik 7 procentai. Ar 


„Neabejotinai žavi harmonija, 
kai žodžiai ir darbai eina 
koja kojon.“ 
Montaigne, Essays, 1588 
(„Esė“) 


mokslinių tvrimų išvada 


Jūs negavote laiško: prietarai pranašauja 
diskriminuojantį elgesį 


Jau žinome, kad stiprios nuostatos nulemia tam tikrus veiks- 
mus, ypač jei nejaučiame socialinio spaudimo. Po rugsėjo 11- 
osios teroro išpuolių kai kurie žmonės susidarė labai aiškų 
požiūrį į arabus. Dėl to Mičigano universiteto socialiniai psicho- 
logai Bradas Bushmanas ir Angelica Bonacci (2004) susido- 
mėjo, kaip šis požiūris į Amerikos arabus galėtų paveikti elgesį 
su jais. Jie suplanavo įvertinti universiteto studentų rasines nuo- 
statas, o vėliau paieškoti koreliacijos tarp jų išreiškiamų nuo- 
statų ir natūralaus elgesio situacijoje, garantuojančiojeanonimiš- 
kumą. (Gal žinote, kaip tai padaryti?) 

Mokslininkai norėjo: pirma, 2002 metų pavasario semestro 
pradžioje pateikti 1000-čiui psichologijos pirmakursių klausimy- 
nus ir įtvirtinti vienuolika teiginių apie arabus amerikiečius. Stu- 
dentai turėjo galimybę rinktis atsakymą skalėje nuo 1 („labai ne- 
pritariu“) iki 10 („labai pritariu“) vertindami tokius teiginius, kaip: 
e „svarbiausia Amerikos arabų yda - pasipūtimas, arogancija ir 

įsitikinimas, kad jie yra išrinktoji etninė grupė“, 

„jei Amerikoje bus labai daug arabų, mūsų šalis bus ne to- 

kia saugi ; 

„Jei sužinočiau, kad turėsiu gyventi viename bendrabučio 

kambaryje su arabu, prašyčiau kito kambario“. 


Tarp kitų klausimų, į kuriuos turėjo atsakyti studentai, buvo 
ir toks: „ar norėtumėte vėliau dalyvauti tyrime elektroniniu paš- 


tu?“ Ištyrus jų nuostatas ir gavus sutikimą, 500 šių studentų (vi- 
si Amerikos europiečiai) po dviejų savaičių patys to nežinodami 
turėjo dalyvauti gudriame eksperimente. Jie gavo „pasiklydusį“ 
elektroninį laišką, adresuotą Žmogui arba arabiška pavarde (da- 
lyviai vaikinai gavo laišką, adresuotą Mohammedui Hameedui, 
o merginos - Hassanai Hameed), arba europietiška (Peteriui 
Brice arba Julliannai Brice). Pusė studentų gavo laišką, kad ad- 
resatas laimėjo prestižinę stipendiją. Šio laiško gavimą reikėjo 
patvirtinti per 48 valandas: 


Dėkojame, kad dalyvavote konkurse Glassnerio fondo sti- 
pendijai gauti. Konkursas šiai stipendijai gauti būna labai di- 
delis, ir ji skiriama tik keliems išrinktiesiems. Stipendija pa- 
dengia 4 metų mokymosi išlaidas ... Šiais metais pavėlavo- 
me išsiųsti šiuos laiškus, nes konkurso dalyvių buvo labai 
daug ... Mes džiaugiamės, kad jums buvo paskirta Glassne- 
rio fondo stipendija. Sveikiname!.. Prašome per 48 valandas 
atsakyti į šį laišką ir formaliai sutikti priimti stipendiją. Jei to 
nepadarysite, stipendija bus paskirta kitam studentui ... 


Kitai pusei buvo pranešama bloga naujiena: jie stipendijos ne- 
gavo (bet galėjo atsakyti į laišką, jei norėjo likti stipendijos lau- 
kiančiųjų sąraše). 

Jei gautumėte tokį „pasiklydusį“ laišką ir nežinotumėte, jog 
dalyvaujate eksperimente, ar grąžintumėte jį siuntėjui, kad per- 

parduotuvėse akių lygyje įtaisyti veidrodžiai padėtų žmonėms prisiminti savo 
požiūrį į vagiliavimą? 

Ar prisimenate anksčiau aprašytus Batsono moralinio veidmainiavimo ty- 
rimus? Paskutiniame jų Batsonas ir jo bendradarbiai pastebėjo, kad pasta- 
čius veidrodžius elgesys iš tiesų ima atitikti moralines nuostatas. Kai žmo- 
nės mesdavo monetą žiūrėdami į veidrodį, jie sąžinigai pasakydavo, kuria 
puse moneta nukrito. Lygiai pusė eksperimento dalyvių, kurių savimonė buvo 
sužadinta, lengvesnę užduotį perleido kitam asmeniui. 

Apibendrindami pasakysime, kad, priklausomai nuo aplinkybių, nuosta- 
tos ir poelgiai gali būti labai glaudžiai susiję tarpusavyje arba visiškai nesu- 
siję (Kraus, 1995). Veiksmus galime prognozuoti, jeigu 


„Apie dorybes lengviau 
pamokslauti, nei būti doram.“ 
La Rochefoucauld, 
Maxims, 1665 
(„Maksimos“) 


e kitų veiksnių įtaka yra minimali, 
e nuostatos yra būdingos konkrečiam elgesiui, 


e nuostatos yra tvirtos, taip pat kai mums jos primenamos arba sužadinama 
savimonė. 


siųstų jį tikrajam adresatui? Laišką siuntėjui grąžino 26 proc. 
merginų ir tik 16 proc. vaikinų. Ar tikrojo adresato pavardė turė- 
jo reikšmės? 

4.3 paveiksle matome, kad tikrai turėjo. Eksperimento da- 
lyviai (prieš Amerikos arabus nusistatę labiau negu prieš Afri- 
kos, Azijos kilmės bei ispanakalbius amerikiečius) buvo mažiau 
linkę persiųsti gerą žinią apie laimėtą stipendiją, jei adresato 
pavardė buvo arabiška. Diskriminuojantis elgesys buvo labiau- 


Gerų naujienų persiuntimas 


[|] Adresatas europietiška pavarde 
ES Adresatas arabiška pavarde 


Procentai 


Silpnos Stiprios 
Prietarais grįstos nuostatos 
4.3 PAVEIKSLAS 
Prietarais grįstų nuostatų poveikis persiunčiant geras 
naujienas žmonėms europietiška ar arabiška pavarde 


siai pastebimas tarp tų studentų, kurie atsakinėdami į anksčiau 
pateikto klausimyno klausimus išreiškė didesnį nei vidutinis nu- 
sistatymą prieš Amerikos arabus. Dar daugiau, tokie studentai 
mieliau persiųsdavo laišką, adresuotą Žmogui arabiška pavar- 
de, jei jame pranešama naujiena būdavo bloga (4.4 pav.). Taigi 
po rugsėjo 11-osios įvykių prietarais grįstos nuostatos tikrai lėmė 
subtilų, bet tiesiogiai susijusį diskriminuojantį elgesį. 


Blogų naujienų persiuntimas 
T [|] Adresatas europietiška pavarde | 
aa: I Adresatas arabiška pavarde 


Procentai 


muz: 
Stiprios 
Prietarais grįstos nuostatos 

4.4 PAVEIKSLAS 

Prietarais grįstų nuostatų poveikis persiunčiant blogas 


naujienas žmonėms europietiška ar arabiška pavarde 


Silpnos 

APIBENDRINIMAS 
Kaip nuostatos lemia elgesį? 


e Kas sieja mūsų vidines nuostatas (kokio nors dalyko ar asmens vertinimo reakcijas, dažnai grin- 
džiamas įsitikinimais) ir poelgius? Liaudies išmintis teigia, kad elgesys priklauso nuo požiūrio, 
tačiau remiantis nuostatomis retai galima nuspėti veiksmus. Be to, pakeitus Žmonių nuostatas ne 
visada pavyksta labai pakeisti elgseną. Tai paskatino socialinius psichologus išsiaiškinti, kokia 
šio reiškinio priežastis. 

e Atsakymas: ir mūsų nuostatų išraiškas, ir elgseną lemia įvairūs veiksniai. Nuostatos leis progno- 
zuoti elgseną, jei 1) kitų veiksnių įtaka kiek įmanoma sumažinama, 2) nuostatos labai glaudžiai 
siejasi su prognozuojamu poelgiu (pavyzdžiui, tiriant balsavimo prognozes) ir 3) jos yra tvirtos 
(nes kažkas mums jas nuolat primena arba mes jas susiformavome remdamiesi asmenine patir- 
timi). Esant šioms sąlygoms, mūsų nuostatos ir veiksmai yra glaudžiai susiję tarpusavyje. 


Kada elgesys lemia nuostatas? 


Jei per pastaruosius 25 metus socialinė psichologija mus ko nors ir išmokė, tai tikrai išmokė, 
kad mes ne tik mintimis galime paskatinti save veikti, bet ir veiksmais priversti save mąstyti. 
Kas patvirtina šį teiginį? 


O dabar panagrinėkime labiau pritrenkiančią idėją, kad elgesys formuoja nuo- 
statas. Iš tiesų kartais giname savo įsitikinimus. Tačiau taip pat tiesa, kad 
pamažu ir patikime tuo, ką giname. Socialinės psichologijos teorijos įkvėpė 
daugelį tyrimų, kurie patvirtino šį teiginį. Tačiau, prieš kalbėdami apie šias 
kad elgsena veikia nuostatas, paspėliokite, kodėl! taip yra ir palyginkite ki- 
lusias mintis su socialinių psichologų aiškinimais. 

Panagrinėkime šiuos atvejus: 


e Sarai hipnozės būsenoje liepta nusiauti batelius, kai ant grindų nukris kny- 
ga. Po penkiolikos minučių knyga nukrenta, ir Sara tyliai nusiauna bate- 
lius. „Sara, — klausia hipnotizuotojas, —- kodėl nusiavėte batelius?“ „Na... 
mano kojos sukaito ir pavargo, — atsako Sara. — Šiandien buvo ilga die- 
na“. Veiksmas kuria paaiškinimą. 


e Džordžui laikinai implantuoti elektrodai į tą smegenų sritį, kuri kontro- 
liuoja galvos judesius. Kai neurochirurgas Josė Delgado (1973) nuotoli- 
nio valdymo prietaisu sužadina elektrodus, Džordžas“pasuka galvą. Ne- 
žinodamas, kad elektrodai valdomi per atstumą, Džordžas gana logiškai 
paaiškina, kodėl jis pasuko galvą: „Ieškojau šlepetės“. „Išgirdau triukš- 
mą“. „Buvau sunerimęs“. ,„Norėjau žvilgtelėti po lova“. 

e Aštrius Kerolės priepuolius pavyko sušvelninti chirurgiškai atskyrus sme- 


genų pusrutulius. Eksperimento metu psichologas Michaelas Gazzaniga 
(1985) kairiojoje Kerolės regėjimo lauko pusėje trumpai parodydavo nuo- 


„Mintis yra veiksmo vaikas.“ 
Benjamin Disraeli, 
Vivian Grey, 1826 

vaidmuo 

(role) 

Taisyklių rinkinys, apibrėžiantis, 
kaip žmonės, užimantys 
atitinkamą socialinę padėtį, 
turėtų elgtis konkrečioje 
situacijoje. 


„Nė vienas žmogus ilgesnį 
laiko tarpą negalėtų „rodyti“ 
vienokio veido būdamas 
vienas, o kitokio - būdamas 
tarp Žmonių, nes galiausiai 
susipainiotų, kuris šių veidų 
yra tikrasis.“ 


Nathaniel Hawthorne, 1850 


gos moters atvaizdą, taigi reaguodavo dešinysis, neverbalinis smegenų pus- 
rutulis. Kerolės veide pasirodydavo nedrąsi šypsena ir ji sukikendavo. Pa- 
klausta kodėl, ji sukurdavo - ir tikriausiai pati patikėdavo - įtikinamą pa- 
aiškinimą: „Ak, ta mašina juokinga“. Kito paciento, Frenko, kuriam bu- 
vo atlikta panaši operacija, dešinysis smegenų pusrutulis buvo dirginamas 
trumpai sušmėžuojančiu žodžiu „šypsena“. Jis sureaguodavo ir prisivers- 
davo nusišypsoti. Paklaustas kodėl, Frenkas paaiškindavo: „Labai juokin- 
gas eksperimentas“. 


Daugelyje socialinių psichologinių situacijų taip pat galima pastebėti, kad 
elgsena veikia psichinius procesus. Toliau pateikiami savęs įtikinimo - el- 
gesio suformuotų nuostatų — pavyzdžiai. 


Vaidmenys 


Žodis vaidmuo pasiskolintas iš teatro meno srties ir reiškia veiksmus tų žmo- 
nių, kurie turėtų juos atlikti užimdami tam tikrą socialinę padėtį. Įgydami 
naują socialinį vaidmenį, mes iš pradžių jaučiamės nenuoširdūs. Tačiau ši 
įtampa retai kada trunka ilgai. 

Prisiminkite save naujame vaidmenyje — gal pirmosiomis darbo dienomis, 
o gal universitete ar studentų draugijoje. Gal, pavyzdžiui, pirmąją savaitę stu- 
dentų miestelyje jūs per daug jautriai reagavote į savo naująjį statusą ir kar- 
žygiškai stengėtės su šaknimis išrauti mokyklinius įpročius. Tuomet tikriau- 
siai labai save kontroliavote. Jūs stebėjote savo kalbą ir veiksmus, nesijau- 
tėte savimi. Bet vieną dieną patyrėte kažką nauja: jūsų entuziazmas studen- 
tų draugijoje ar dirbtinai intelektualios kalbos įgijo natūralumo. Vaidmuo jums 
ėmė tikti taip, kaip panešioti džinsai ar marškinėliai. 

Vieno tyrimo metu universiteto studentai sutiko tam tikrą laiko tarpą pra- 
leisti dirbtiniame kalėjime, kurį, vadovaujant Philipui Zimbardo (1971; Ha- 
ney ir Zimbardo, 1998), sukūrė Stenfordo universiteto Psichologijos kated- 
ros mokslininkai. Zimbardo norėjo išsiaiškinti, ar brutalumo kalėjime prie- 
rėtojo ir kalinio vaidmuo gali paversti piktais ir šiurkščiais net ir gailiašir- 
džius žmones? Ar žmonės kuria smurto erdves? O gal vieta augina smurtą 
žmoguje? 

Zimbardo atsitiktinės atrankos principu vienus studentus paskyrė prižiū- 
rėtojais, įteikė jiems uniformas, policininko lazdas bei švilpukus ir paaiški- 
no, kad jie privalo priversti „kalinius“ laikytis kalėjimo taisyklių. Antroji gru- 
pė studentų — „kaliniai“ — buvo užrakinti kamerose ir aprengti juos Žemi- 
nančiais drabužiais. Po pirmosios linksmos dienos, kai prižiūrėtojai ir kali- 
niai tik gavo savo vaidmenis, eksperimento dalyviai ir netgi eksperimentuo- 
tojai pastebėjo, kad jie pakliuvo į situacijos spąstus. Prižiūrėtojai ėmė nepa- 
garbiai elgtis su kalinius, o kai kurie netgi sugalvojo itin Žiaurių ir žeminan- 
čių taisyklių. Vieni kaliniai palūžo, kiti maištavo, o trečius apėmė apatija. 

Zimbardo (1972) rašė, kad „vis labiau buvo painiojama tikrovė ir realybė, 
vaidmuo ir tikrasis Aš. ... Šis kalėjimas, kurį mes sukūrėme, pamažu įsiurbė 
mus į savo, kalėjimo, tikrovę“. Pastebėjęs socialinę patologiją, po šešių die- 
nų Zimbardo buvo priverstas nutraukti eksperimentą, kurį buvo planavęs tęsti 
dvi savaites. 

Svarbu ne tai, jog mes nepajėgiame atsispirti primestiems vaidmenims. 
Kitą kartą pakartojus imitacinio kalėjimo eksperimentą, tačiau dūzgiant BBC 
2006; Zimbardo, 2006). Išsamios vaidmenų tyrimų išvados atskleidžia, kad 
tai, kas yra nerealu (primestas vaidmuo), gali subtiliai pavirsti realybe. Pra- 
dėdami dėstytojo, kario ar verslininko karjerą mes imamės vaidmens, kuris 
kuria mūsų nuostatas. 

Įsivaizduokite, jog atliekate vergo vaidmenį ne šešias dienas, o ištisus de- 
šimtmečius. Jei kelios dienos pakeitė Zimbardo „kalėjimo“ studentų elgse- 
ną, įsivaizduokite, kokius pėdsakus paliktų dešimtmečius demonstruotas nuo- 
lankumas. Šeimininką tai gali paveikti dar labiau, nes jis pats renkasi šį vaid- 
menį. Buvęs vergas Frederickas Douglassas prisimena, kaip pasikeitė jo šei- 
mininkė, kai susimąstė apie savo vaidmenį: 


Mano naujoji šeimininkė iš tiesų buvo tokia, kokia atrodė, kai aš ją pirmą kartą 
susitikau prie durų — maloni ir švelni moteris... Jos gerumas mane apstulbino. 
Nesusigaudžiau net, kaip turėčiau elgtis. Ji buvo visiškai nepanaši į kitas baltąsias 
moteris, kurias aš buvau matęs ... Jos akivaizdoje net nedoriausias vergas jausda- 
vosi laisvai ir visi, kas ją pamatydavo, pajusdavo palengvėjimą. Jos veidas buvo 
it dangiška šypsena, o balsas — raminanti muzika. 

Deja deja! Ši kilniaširdė moteris neilgai tokia buvo. Ji jau laikė savo rankose 
lemtingą neribotos valdžios nuodų, kurie netrukus pradėjo veikti, taurę. Linksmos 
vergvaldės akys netrukus paraudo iš pykčio; saldus ir melodingas balsas virto 
aštriais 1r siaubingai nedarniais garsais; o angelišką veidą pakeitė demoniška 
kaukė. (Douglass, 1845, p. 57-58.) 


Kada žodis tampa įsitikinimu 


Žmonės dažnai pataikauja vieni kitiems. Jie verčiau sakys gerą naujieną nei 
blogą ir atsižvelgs į tai, kokią padėtį užima pašnekovas (Manis ir kiti, 1974; 
Tesser ir kiti, 1972; Tetlock, 1983). Priversti žodžiu ar raštu liudyti tai, dėl 
ko abejoja, žmonės dažnai jaučiasi tarsi apgavikai. Tačiau jie pradeda tikėti 
tuo, ką sako — jei nebuvo papirkti ar priversti šitaip liudyti: Jei savo žodžiams 
neturime įtikinamų išorinių paaiškinimų, žodis virsta įsitikinimu (Klaas, 
1978). 

Tory Higginsas ir jo kolegos (Higgins ir Rholes, 1978; Higgins ir McCann, 
1984) pademonstravo, kaip žodis virsta įsitikinimu. Jie paprašė universiteto 
studentų perskaityti vieno Žmogaus asmenybės aprašymą ir trumpai apibū- 
dinti jį kitam Žmogui, kuriam, kaip galvojo studentai, aprašytasis arba pa- 

atkreipkime dėmesį 


4 
Žodis virsta įsitikinimu 
Oregono universiteto psichologas Ray Hymanas (1981) aprašė, žiną atilsį Stanley Jahsas, kuris buvo profesionalus mentaliz- 
kaip apsimesdamas chiromantu jis pats patikėjo šiuo būrimu. mo atstovas ir žmogus, kurį aš gerbiau, taktiškai pasiūlė įdo- 


mų eksperimentą: kad aš tyčia sakyčiau priešingai, nei man 


Pradėjau burti iš delno dar būdamas paauglys, kad prisi- rodo delno linijos. Išbandžiau tai su keliais klientais. Mano nuo- 
durčiau prie pajamų, gaunamų už triukų rodymą. Burti iš del- stabai ir siaubui, būrimas buvo lygiai toks pat sėkmingas, kaip 
no pradėjau pats tokiais būrimais netikėdamas. Tačiau žino- ir anksčiau. Nuo to laiko aš domiuosi tomis galiomis, kurios 
jau, kad jei noriu tai „parduoti“, privalau elgtis atitinkamai. įtikina mus - ir būrėją iš delno, ir jo klientą, - kad yra tai, ko 
Po kelerių metų jau tvirtai tikėjau būrimu iš delno. Kartą am- nėra. 


„kojos tarpduryje“ reiškinys 
(foot-in-the-door phenomenon) 
Polinkis, iš pradžių patenkinus 
nedidelį pageidavimą, vėliau 
patenkinti ir didesnį prašymą. 


tinka, arba nepatinka. Tą, kuriam tariamai patiko charakterizuojamasis, stu- 
dentai apibūdindavo palankiau. Išvardiję teigiamus bruožus jie taip pat cha- 
rakterizuojamąjį lygindavo su savimi. Paprašyti prisiminti, ką jie perskaitė, 
teigiamų savybių studentai prisimindavo daugiau nei iš tiesų buvo skaitę. 
Trumpai tariant, mes linkę pakeisti savo pasakojimus atsižvelgdami į klau- 
sytojus, o paskui ir patys tuo patikime. 


„Kojos tarpduryje“ reiškinys 


Daugelis galime prisiminti atvejų, kai sutikę prisidėti prie projekto ar jo or- 
ganizavimo įsitraukėme kur kas labiau nei ketinome, ir prisiekėme, kad atei- 
tyje panašiai prašomas atsisakysime. Kaip tai atsitinka? Eksperimentai, pa- 
tvirtinantys teoriją, jog „elgesys formuoja nuostatas“, teigia: norint sulaukti 
didelės paslaugos reikia pasistengti, kad pradžioje jums padarytų nedidelę 
paslaugą. Populiariausias šio „kojos tarpduryje“ reiškinio pavyzdys: tyrė- 
jai, apsimetę savanoriais saugaus vairavimo populiarintojais, paprašė Kali- 
fornijos gyventojų, kad šie leistų aikštelėje prie namo pastatyti didžiulius ne- 
tvarkingai užrašytus skydus ,„„Vairuok atidžiai“. Leidimą davė tik 17 procen- 
tų. Kitų gyventojų iš pradžių buvo paprašyta mažiau: ar jie sutiktų prie savo 
automobilio lango pritvirtinti maždaug 7 cm dydžio užrašą „Vairuok saugiai“? 
Beveik visi noriai sutiko. Kai po dviejų savaičių tų pačių žmonių buvo pa- 
prašyta leisti jų namo aikštelėje pastatyti didžiulius, bjaurius skydus, sutiko 
76 procentai (Freedman ir Fraser, 1946). Šio projekto pagalbininkas, vaikš- 
čiojęs nuo namo prie namo ir nežinojęs, pas kuriuos savininkus jau buvo ap- 
silankyta, vėliau sakė „buvęs apstulbintas, kad vienus žmones įtikinti leng- 
va, o kitų - neįmanoma“ (Ornstein, 1991). 
Kiti tyrėjai „kojos tarpduryje“ reiškinį susiejo su altruizmu. 


e Patricios Pliner ir jos bendradarbių (1974) atlikto tyrimo metu 46 pro- 
centai Toronto priemiesčių gyventojų sutiko paaukoti Vėžiu sergančiųjų 

draugijai, kai į juos buvo kreiptasi tiesiogiai. Iš tų, kurie buvo iš vakaro 
paprašyti (ir sutikę) segėti reklaminį šios akcijos ženklelį, aukojančiųjų 
skaičius buvo beveik dvigubai didesnis. 


e Angela Lipsitz kartu su kitais autoriais (1989) rašo, kad savanoriškos krau- 
jo donorystės kampanijos metu apsilankus pas žmones ir baigiant pokal- 
bį fraze: „Tad tikimės, kad sulauksime jūsų, ar taip? [pauzė atsakymui|“, 
donorų skaičius išaugo nuo 62 iki 81 procento. 


e Interneto pokalbių svetainėse Paulas Markey ir jo bendradarbiai (2002) 
paprašė pagalbos („Niekaip negaliu sutvarkyti savo elektroninio pašto, 
kad jis veiktų. Gal jūs galėtumėte atsiųsti man elektroninį laišką?“). Pa- 
sisiūliusių padėti skaičius išaugo iki 16 proc. nuo buvusių dviejų, kuo- 
met buvo prašyta kukliau (,„Esu naujokas visuose šiuose kompiuterių rei- 
kaluose. Ar galite pasakyti, kaip galėčiau susipažinti su kurio nors as- 
mens duomenimis?“). 


e Nicolas Guėguen ir Cėline Jacob (2001) trigubai (nuo 1,6 iki 4,9 proc.) 
padidino Prancūzijos interneto vartotojų, paaukojusių nuo lauko minų nu- 
kentėjusių vaikų organizacijai, skaičių, pirmiausia pakvietę pasirašyti pe- 
ticiją prieš lauko minas. 


Atkreipkite dėmesį: kaip ir daugiau nei šimto kitų eksperimentų, šių „kojos 
tarpduryje“ reiškiniui tirti skirtų eksperimentų metu dėl pirmojo veiksmo — 
ženklelio nešiojimo, savo ketinimo atskleidimo, pasirašymo po peticija — buvo 
apsispręsta savanoriškai (Burger ir Guadagno, 2003). Mes ne kartą įsitikinsi- 
me, kad jei Žmonės įsipareigoja viešiems poelgiams ir suvokia juos kaip vyk- 
domus savo pačių valia, jie būna labiau įsitikinę, kad daro kažką prasmingo. 

Socialinės psichologijos ekspertas Robertas Cialdinis save vadina „mul- 
kiu“. „Kiek pamenu, aš visada buvau prekybininkų, aukų rinkėjų ir įvairiausių 
operatorių taikinys.“ Kad geriau suprastų, kodėl žmonės vieni kitiems sako 
„taip“, jis trejetą metų stažavosi įvairiose prekybos, aukų rinkimo ir reklamos 
struktūrose tirdamas, kaip jos naudoja „poveikio priemones“. Šias priemones 
jis išbandė atlikdamas paprastus eksperimentus. Viename tokių ekperimentų 
Cialdinis su bendradarbiais (1978) tyrinėjo „kojos tarpduryje“ reiškinio ver- 
siją - žemai paleisto kamuolio metodą. Šį metodą, kaip teigiama, taiko kai 
kurie prekiautojai automobiliais. Kai klientas nusprendžia pirkti naują auto- 
mobilį dėl patrauklios kainos ir pradeda pildyti pirkimo dokumentus, parda- 
vėjas panaikina kainos skirtumą papildomai priskaičiuodamas už priedus, ku- 
riuos klientas tikėjosi gausiąs veltui, arba pasitardamas su savo viršininku, 
kuris uždraudžia sudaryti sandorį, nes „patirsime nuostolį“. Sakoma, kad ši- 
taip didesnė dalis klientų sutinka mokėti daugiau, nei būtų sutikę iš karto. 
Oro bendrovėse, viešbučiuose taip pat naudojama panaši taktika, tik kelias 
vietas lėktuve arba keletą kambarių viešbutyje siūlant su didele nuolaida ir 
šitaip tikintis, kad jų negavęs klientas pasirinks brangesnį variantą. 

„Lengvai rasite paslaugių 

žmonių, jei ugdysite tuos, 

kurie jau elgėsi paslaugiai.“ 
Publilius Syrus, 42 m. pr. Kr. 


žemai paleisto kamuolio 
metodas 

(Iow-ball technigue) 

Taktika, naudojama norint 
priversti Žmones su kuo nors 
sutikti. Žmonės, sutikę su 
pirmuoju pageidavimu, dažnai 
neprieštarauja, jeigu 
pageidavimas padidėja. 
Žmonės, kuriems iš karto 
pateikiamas didesnis 
pageidavimas, yra mažiau linkę 
su juo sutikti. 

Cialdinis ir jo bendradarbiai pastebėjo, kad tai iš tiesų veiksminga. Kai 
jie pakvietė įvadinio psichologijos kurso studentus dalyvauti eksperimente 
7 val. ryto, atėjo tik 24 proc. kviestųjų. Tačiau jeigu studentai jau buvo su- 
tikę dalyvauti eksperimente nežinodami jo vykdymo laiko, vėliau, pakvietus 
atvykti 7 val. ryto, iš jų atėjo 53 proc. 

Rinkos analitikai ir prekybininkai pastebėjo, kad šis principas veikia net 
tada, kai Žmonės žino, jog taip slepiamas pelno motyvas (Cialdini, 1988). 
Nekaltas pradinis įsipareigojimas — sugrąžinti atvirlaiškį, norint gauti dau- 
giau informacijos ir dovanėlę, sutikti išklausyti informaciją apie investavi- 
mo galimybes — dažnai paskatina didesniam įsipareigojimui. Prekybininkai 
kartais panaudoja mažų įsipareigojimų galią, kad susaistytų žmones preky- 
binėmis sutartimis. Daugelyje Amerikos valstijų priimti įstatymai, leidžian- 
tys per keletą dienų įvertinti į namus pristatomas prekes ir, nepanorus jų įsi- 
gyti, nutraukti pirkimo sutartį. Norėdamos išvengti šio įstatymo padarinių, 
daugelis bendrovių naudoja tai, kas vienos enciklopedijų leidyklos darbuo- 
tojų mokymo programoje vadinama „labai svarbia psichologine priemone, 
neleidžiančia klientams nutraukti sutarties“ (Cialdini, 1988, p. 78). Šios ben- 
drovės užpildyti sutartį patiki klientui, o ne prekybos atstovui. Užpildę su- 
tartį patys, žmonės dažniausiai laikosi savo įsipareigojimų. 

Apie „kojos tarpduryje“ reiškinį pravartu žinoti. Jei kas nors bando mus 
sugundyti — finansiškai, politiškai, seksualiai — paprastai mėgina gauti pra- 
dinį sutikimą. Praktinė išvada: prieš sutikdami padaryti mažą paslaugą pa- 
galvokite, kas gali įvykti vėliau. 


Piktybiški ir moralūs veiksmai 


Principas, kad nuostatas formuoja elgesys, galioja ir amoraliems veiksmams. 
Blogis kartais kyla iš palengva didėjančių įsipareigojimų. Lengvabūdiškas 
piktybiškas poelgis gali praskinti kelią dar blogesniam. Piktybiški veiksmai 
pagraužia juos darančiojo moralinį jautrumą. Perfrazuojant mintį iš La Ro- 
chefoucauld „Maksimų“ (1665), ne taip sunku rasti žmogų, nė karto nepa- 
sidavusį pagundai; daug sunkiau rasti tokį, kuris jai pasidavė tik vieną kar- 
tą. Ištaręs „nekaltą melą“ ir pagalvojęs „nebuvo taip jau baisu“, asmuo gali 
pasiryžti ir didesniam melui. 

Kitas piktybiškų veiksmų poveikio nuostatoms pavyzdys: mes ne tik esame 
linkę skaudinti tuos, kurių nemėgstame, bet ir nemėgstame tų, kuriuos skau- 
diname. Keletas tyrimų (Berscheid ir kiti, 1968; Davis ir Jones, 1960; Glass, 
1964) patvirtino, kad įskaudinę nekaltą auką — nesvarbu, ar skaudžiais 
komentarais, ar elektros srove — agresoriai dažniausiai ima kaltinti savo auką, 
šitaip teisindami savo žiaurumą. Tai ypač akivaizdu tada, kai Žiauriai elgtis 
jie būdavo prikalbinti, o ne priversti. Kai ką nors padaryti sutinkame patys, 
prisiimame ir didesnę atsakomybę. 

Tai būdinga karo metui. Būdavo, kad pirmosiomis tarnybos dienomis karo 

davo neilgai. Kareiviai, kuriems įsakoma žudyti, iš pradžių gali į tai reaguoti 
su pasišlykštėjimu, juos net gali pykinti, tačiau neilgai (Waller, 2002). Daž- 
nai jie menkina savo priešus žeminančiomis pravardėmis. 

Elgesys lemia nuostatas ir taikos metu. Pavergęs kitą tikriausiai įtikins 
save, kad vergai turi savybių, pateisinančių šią priespaudą. Kalėjimo prižiū- 
rėtojai, dalyvavę egzekucijose, patiria „moralinio išsilaisvinimo“ jausmą įti- 
kėję (labiau negu tie prižiūrėtojai, kurie egzekucijose nedalyvavo), kad jų 
aukos nusipelnė tokio likimo (Osofsky ir kiti, 2005). Kartais veiksmai ir nuo- 
statos maitina vieni kitus iki moralinės nejautros. Juo labiau vienas Žmogus 
skaudina kitą ir atitinkamai keičia savo nuostatas, juo lengviau sekasi tai 
daryti. Sąžinė rūdija. 

Piktybiški veiksmai formuoja savąjį Aš, tačiau, laimei, tą patį daro ir mo- 
ralūs veiksmai. Sakoma, jog mūsų būdą parodo tai, kaip mes elgiamės, kai 
manome, jog niekas nemato. Atlikdami charakterio tyrimus, mokslininkai pa- 
teikdavo vaikams įvairių pagundų tokiose situacijose, kai atrodydavo, jog 
niekas nemato. Pagalvokite, kas įvyksta vaiko sąmonėje, kai jis atsispiria pa- 
gundai. Vieno jaudinančio eksperimento metu Jonathanas Freedmanas (1965) 
pradinės mokyklos mokiniams parodė viliojantį baterijomis maitinamą ir val- 
domą robotą, bet uždraudė su juo žaisti, kol paties Freedmano nebus klasė- 
je. Pusei klasės Freedmanas prisakė griežtai, o kitai pusei — nelabai griežtai. 
Abiem atvejais draudimas buvo veiksmingas. 

Po kelių savaičių kitas mokslininkas, neturėjęs ryšio su ankstesniais įvy- 
kiais, paliko vaikus Žaisti toje pačioje klasėje su tais pačiais žaislais. Iš 18 
vaikų, kurie buvo griežtai perspėti, 14 dabar laisvai žaidė su robotu; tačiau 
du trečdaliai tų, kuri buvo švelniau perspėti nežaisti, jo nelietė. Anksčiau są- 
moningai nusprendę nežaisti su šiuo žaislu, švelniau įspėti vaikai turbūt įsi- 
sąmonino savo sprendimą. Ši nauja nuostata kontroliavo vėlesnius jų veiks- 
mus. Tad jie šį veiksmą įsisąmonino, kai draudimas nesielgti taip, kaip no- 
risi, buvo pakankamai griežtas, tačiau kartu ir pakankamai švelnus, kad iš- 
liktų galimybės rinktis pojūtis. Moralus poelgis, ypač jei jis ne primestas, o 
pasirinktas, ugdo ir moralų mąstymą. 

Eksperimentai patvirtina, kad pozityvi nuostata kurio nors žmogaus at- 
žvilgiu skatina jį pamėgti. Jei darome paslaugą eksperimentuotojui ar kitam 
subjektui arba padedame studentui mokytis, dažniausiai tą asmenį ir pamėgs- 
iame (Blanchard ir Cook, 1976). Verta prisiminti šią išvadą: jei norite ką nors 
labiau pamilti, elkitės taip, tarsi jau būtumėte labiau pamilę. 

1793 metais Benjaminas Franklinas patikrino prielaidą, kad darant kam 
nors paslaugą gimsta ir simpatija. Kai Franklinas buvo Pensilvanijos gene- 
rainės Asamblėjos tarnautojas, jį trikdė kito svarbaus įstatymų leidėjo prie- 


šyok 


šškumas. Tad Franklinas nusprendė laimėti jo palankumą: 


Aš ... nesistengiau įgyti jo palankumo rodydamas vergišką pagarbą, bet po kurio 
laiko pritaikiau kitą metodą. Išgirdęs, kad savo bibliotekoje jis turi labai retą ir 
įdomią knygą, parašiau jam raštelį, išreikšdamas savo troškimą atidžiai paskaityti 


„Savęs pačių apibrėžimai 
nėra konstruojami galvoje; 
juos nukala mūsų poelgiai.“ 
Robert McAfee Brown, 
Creative Dislocation: 
The Movement of Grace, 1980 
(„Kūrybiškas sutrikdymas: 
gailestingumo judėjimas“) 


„Mes mylime žmones ne tiek 
už tai, ką gera jie mums 
padarė, kiek už tai, ką gera 
mes padarėme jiems.“ 
Lev Tolstoj, 
Vojna i mir, 1867-1869 
(„Karas ir taika“) 

„Mes daromės teisingi, 
kai teisingai elgiamės, 
susivaldantys, kai valdomės, 
ir drąsūs, kai drąsiai 
elgiamės.“ 

Aristotelis 


šią knygą ir prašydamas padaryti paslaugą — keletui dienų man ją paskolinti. Jis 
nedelsdamas man atsiuntė knygą, o aš grąžinau maždaug po savaitės, aiškiai 
parodydamas jam savo palankumą. Kai mes kitą kartą susitikome rūmuose, jis 
pasikalbėjo su manimi (ko niekada nebuvo daręs anksčiau), be to, labai maloniai; 
nuo to laiko jis visada parodydavo, kad yra pasirengęs visada man pasitarnauti, 
tad mes tapome puikiais draugais, ir mūsų draugystė tęsėsi iki pat jo mirties 
(cituojama iš: Rosenzweig, 1972, p. 769). 


Tarprasinis bendravimas ir rasinės nuostatos 


Jei moralūs veiksmai kuria moralias nuostatas, ar teigiamas tarprasinis ben- 
dravimas gali sumažinti rasinius prietarus — panašiai kaip reikalavimas pri- 
sisegti saugos diržus paskatino palankesnį požiūrį į juos? Tai buvo vieni iš 
socialinių mokslų atstovų argumentų JAV Aukščiausiajame teisme 1954 me- 
tais, kai buvo svarstomas sprendimas panaikinti rasinę segregaciją mokyk- 
lose. Mokslininkai teigė maždaug taip: jei lauksime, kol pasikeis moralė - 
pamokslaudami ir mokydami — rasinio teisingumo teks ilgai laukti. Tačiau 
jei teisiškai įtvirtinsime moralius veiksmus, galėsime netiesiogiai paveikti ir 
vidines nuostatas. 

Ši mintis prieštarauja prielaidai, jog „negalima teisiškai įtvirtinti moralu- 
mo“. Tačiau iš tiesų panaikinus rasinę segregaciją pasikeitė ir nuostatos. Pa- 
nagrinėkime kai kurias šio socialinio eksperimento išvadas: 


e Po Aukščiausiojo teismo sprendimo dvigubai daugiau baltaodžių ameri- 
kiečių pritarė bendrų baltiesiems ir juodiesiems mokyklų steigimui, o mūsų 
dienomis beveik visi baltaodžiai amerikiečiai pasisako už tokias mokyk- 
las. (Daugiau pavyzdžių apie ankstesnes ir dabartines rasines nuostatas 
rasite 9 skyriuje.) 


e 1964 m. paskelbus Piliečių teisių aktą, per dešimtmetį 20 proc. mažiau 
baltųjų amerikiečių savo gyvenamuosius rajonus, draugus, bendradarbius 
ar bendramokslius įvardijo tik kaip baltuosius. Kontaktai tarp rasių atstovų 
plėtėsi. Amerikiečių, pasisakančių už leidimą juodaodžiams įsikurti bet 
kuriame gyvenamajame rajone per tą patį laikotarpį padaugėjo nuo 65 iki 
87 proc. (ISR Newsletter, 1975). Taigi nuostatos taip pat keitėsi. 


e Potobuvo išleista daugiau prieš diskriminaciją nukreiptų aktų, mažinančių 
skirtumus tarp religijų, klasių bei rasių. Kai amerikiečiai pradėjo atitin- 
kamai elgtis, jie pradėjo ir atitinkamai mąstyti (Greeley ir Sheatsley, 1971; 
Taylor ir kiti, 1978). > 


Socialiniai judėjimai 
Jau matėme, kad visuomenės taisyklės ir elgesys gali stipriai veikti rasines 


nuostatas. Visuomenės požiūrio į rasines problemas reikšmingumas perša min- 
tį, kad yra galimybė, o taip pat ir pavojus tą pačią idėją panaudoti politi- 

niam visuomenės socializavimui. XX a. ketvirtajame dešimtmetyje dauge- 
liu: vokiečių dalyvavimas masiniuose nacių mitinguose, uniformų dėvėjimas, 
demonstracijos ir ypač vieši pasisveikinimai „Heil Hitler“ reiškė absoliutų 
elgsenos ir įsitikinimų nesutapimą. Istorikas Richardas Grunbergeris (1971) 
rašo, kad tuos, kurie abejojo Hitleriu, „,vokiškasis pasisveikinimas veikė ypač 
stipriai. Nusprendę jį laikyti išorinio panašumo su kitais požymiu, daugelis 
patirdavo ... diskomfortą dėl prieštaravimo tarp savo žodžių ir jausmų. Ne- 
galėdami sakyti to, ką galvoja, šie žmonės stengėsi išlaikyti savo psichinę 
pusiausvyrą, sąmoningai prisiversdami tikėti tuo, ką sako“ (p. 27). 

Šią praktiką taiko ne tik totalitariniai režimai. Politizuotuose ritualuose — 
kai mokiniai kasdien pagerbia vėliavą ar kai gieda nacionalinį himną - vie- 
šumas yra patriotinių jausmų ugdymo priemonė. Prisimenu, kai besimoky- 
damas pradinėje mokykloje netoli nuo Boeing bendrovės Sietle dalyvauda- 
vau aviacijos antskrydžių pratybose. Po daugybės tokių užsiėmimų, kai jaus- 
davomės esą rusų atakos objektai, daugelis mūsų pradėjome bijoti rusų. Ste- 
bėtojai atkreipė dėmesį į tai, kad XX a. septintajame dešimtmetyje kovotojų 
už pilietines teises protesto Žygiai sustiprino demonstrantų atsidavimą. Jų 
veiksmai išreiškė pribrendusią idėją ir įdiegė ją į kovotojų už pilietines tei- 
ses širdis. Panašiai devintojo dešimtmečio pabaigoje kilęs judėjimas anglų 
kalboje vartoti ir vyriškos, ir moteriškos giminių įvardžius sustiprino šias 
nuostatas. 

Žmonės mano, kad galingiausias socialumo ugdymo būdas yra smegenų 
plovimas. Šis terminas buvo sugalvotas siekiant apibūdinti tai, kas nutiko 
Korėjoje karo belaisviams amerikiečiams XX a. šeštajame dešimtmetyje. Nors 
„minčių kontrolės“ programa toli gražu nebuvo tokia neįveikiama, kaip bū- 
tų galima spręsti pagal šį terminą, jos rezultatai vis dėlto verčia susirūpinti. 
Šimtai karo belaisvių talkino savo kalintojams. Dvidešimt vienas belaisvis 
nusprendė pasilikti, kai jiems buvo suteikta teisė sugrįžti į Ameriką. O dau- 
gelis sugrįžusiųjų ėmė tikėti, kad „nors komunizmas Amerikoje neprigis, ma- 
nau, jog Azijai jis tinka“ (Segal, 1954). 

Edgaras Scheinas (1956), apklausęs daugelį karo belaisvių jiems grįžtant 
namo, rašė, kad vienas iš prižiūrėtojų metodų buvo nuoseklus reikalavimų 
didinimas. Jie visada pradėdavo nuo nereikšmingų reikalavimų ir palaips- 
niui pateikdavo vis svarbesnius. „Tad po to, kai belaisvis „išmokdavo“ sa- 
kyti ar rašyti nereikšmingus dalykus, buvo reikalaujama, kad jis padarytų 
pareiškimus svarbesniais klausimais.“ Be to, kalintojai visada stengdavosi, 
kad karo belaisviai visur aktyviai dalyvautų, ar tai būtų ko nors kopijavi- 
mas, ar dalyvavimas grupinėse diskusijose, ar savikritiški rašiniai, ar viešos 
išpažintys. Padaręs pareiškimą belaisvis pajusdavo vidinį įsitikinimų ir veiks- 
mų atitikimo poreikį. Todėl belaisviai dažnai įtikinėdavo save, kad pasielgė 
teisingai „Pradėk nuo mažų dalykų ir augink juos“ buvo efektyvus „kojos 
tarpduryje“ metodo taikymo būdas, sėkmingai praktikuojamas ir šiandien, 
socializuojant teroristus ir budelius (žr. 6 skyrių). 


„Norėdami manipuliuoti 
Žmogaus savivaizdžiu, 
galite naudoti nedidelius 
įsipareigojimus, kurie piliečius 
paverčia "pareigūnais", 
potencialius pirkėjus - 
"klientais", belaisvius — 
'kolaborantais'.“ 
Robert Cialdini, 
Influence, 1988 
(„Įtaka“) 

O dabar leiskite paprašyti jūsų suvaidinti teoretikus. Paklauskite savęs: 
kodėl šiuose iš realaus gyvenimo paimtuose pavyzdžiuose nuostatas suforma- 
vo poelgiai? Kodėl atliktas vaidmuo ar pasakyta kalba gali paveikti pažiūras? 


APIBENDRINIMAS 
Kada elgesys lemia nuostatas? 


e Ryšys tarp nuostatų ir veiksmų galioja ir atvirkštine kryptimi: mes ne tik galime savo mintimis 
išprovokuoti veiksmą, bet ir veiksmais sužadinti mintį. Veikdami mes sustipriname idėją, kuria 
grindžiami veiksmai, ypač jei už juos jaučiamės atsakingi. Daugybė faktų patvirtina šį principą. 
Socialinių vaidmenų sąlygojami poelgiai formuoja nuostatas. 

e Tai, ką sakome ar rašome, taip pat gali inspiruoti būsimas nuostatas. 

e „Kojos tarpduryje“ reiškinio tyrimai rodo, kad įsipareigoję atlikti nedidelį veiksmą vėliau Žmonės 
lengviau sutinka ir su didesniu. Veiksmai taip pat daro įtaką mūsų moralinėms nuostatoms: mes 
esame linkę pateisinti tai, ką padarėme. 

e Taip pat ir su rasinėmis ar politinėmis nuostatomis susijusi elgsena veikia socialinį sąmoningu- 
mą: mes ne tik giname tai, kuo tikime, bet ir tikime tuo, ką giname. 


e Politiniai ir socialiniai veiksmai gali įteisinti elgesį, kuris pakeis daugelio žmonių nuostatas. 


Kodėl elgesys veikia nuostatas? 


Kokios teorijos padeda paaiškinti, kad nuostatos kyla iš poelgių? Kaip šios konkuruojančios 
teorijos atspindi mokslinio aiškinimo procesą? 


Matėme, kad įvairūs požymiai it upeliai suteka į vieną upę: veiksmų povei- 
kį nuostatoms. Ar šiuose pastebėjimuose yra koks nors raktas mįslei — kodėl 
veiksmas keičia nuostatas — įminti? Socialiniai psichologai įtaria, kad yra 
trys galimos priežastys. Prisistatymo teorija kelia prielaidą, kad dėl strate- 
ginių priežasčių išreiškiame nuostatas, dėl kurių atrodome nuoseklūs. Pažin- 
tinio disonanso teorija teigia, kad siekdami sumažinti diskomfortą mes sten- 
giamės pateisinti savo veiksmus. Savęs suvokimo teorija tvirtina, kad veiks- 
mai atskleidžia mūsų esmę (kai esame netikri dėl savo jausmų ar įsitikini- 
mų, analizuojame savo poelgius, ką, turbūt, darytų ir kiti). Panagrinėkime 
šias teorijas. 


Prisistatymas: įspūdžio valdymas 


Pirmasis aiškinimas, kodėl elgsena daro poveikį nuostatoms, prasideda pa- 
prasta idėja, kurią, galbūt, prisimenate iš 2 skyriaus. Kuris iš mūsų nekrei- 
pia dėmesio į tai, ką žmonės galvoja? Mes išleidžiame nesuskaičiuojamą dau- 
gybę pinigų drabužiams, dietoms, kosmetikai, o dabar dar ir plastinėms ope- 
racijoms — ir visa tai darome iš rūpesčio: o ką kiti apie mus pagalvos. Savo 
daromą gerą įspūdį dažnai siejame su socialiniu ir materialiniu atpildu, ge- 

resne savijauta ir netgi tvirtesniu socialiniu tapatumu (Leary, 1994, 2001, 
2004b). 

Niekas nenori atrodyti kvailai nenuoseklus. Kad šito išvengtume, deri- 
name nuostatas su veiksmais. Norėdami atrodyti nuoseklūs, galime sufalsi- 
fikuoti savo nuostatas. Net jei tai reikštų šiokį tokį nenuoširdumą ar veid- 
mainystę, valdyti savo daromą įspūdį gali būti naudinga. Bent jau taip tei- 
gia prisistatymo teorija. 

Ar mūsų ryžtas atrodyti nuosekliais paaiškina, kodėl nuostatos dažniau- 
siai prisitaiko prie poelgių? Tam tikru mastu, taip - žmonės kur kas mažiau 
keičia nuostatas, jei fiktyvus melo detektorius kliudo jiems pamėginti sukelti 
gerą įspūdį (Paulhus, 1982; Tedeschi ir kiti, 1987). 

Tačiau mūsų apžvelgti nuostatų pokyčiai slepia kur kas daugiau nei pri- 
sistatymą, nes pakitusias nuostatas žmonės atskleidžia ir tiems, kurie nė ne- 
nujaučia, kaip jie anksčiau elgėsi. Dvi kitos teorijos paaiškina, kodėl žmo- 
nės įsisąmonina prisistatymą kaip nuoširdų nuostatų keitimą. 


Savęs pateisinimas: pažintinis disonansas 


Viena iš teorijų teigia, kad mūsų nuostatos keičiasi todėl, jog esame suinte- 
resuoti išsaugoti savo patirties nuoseklumą. Tokia yra garsiosios Leono Festin- 
gerio (1957) pažintinio disonanso teorijos išvada. Ši teorija paprasta, ta- 
čiau jos taikymo galimybės — labai plačios, todėl „pažintinio disonanso“ są- 
voka tapo šiuolaikinio išsilavinusio žmogaus žodyno dalimi. Teorija įrodi- 
nėja, kad mes jaučiame įtampą („„disonansą“), kai dvi vienu metu mąstomos 
mintys arba nuomonės („pažinimas“) psichologiškai nesuderinamos, tad nu- 
sprendę ką nors pasakyti ar padaryti išgyvename prieštaringus jausmus. Fes- 
tingeris tvirtina, kad stengdamiesi sumažinti šią įtampą mes dažnai pakore- 
guojame mintis. Ši paprasta idėja ir kai kurios su ja susijusios stulbinančios 
prielaidos paskatino atlikti per 2000 mokslinių tyrimų (Cooper, 1999). 
Disonanso teorija daugiausia koncentruojasi į elgsenos ir nuostatų nesu- 
derinamumą. Mes suvokiame ir viena, ir kita. Tad, jei pajuntame neatitikimą, 
galbūt veidmainiavimą, pajuntame spaudimą, kad kažką reikia keisti. Tai pa- 
aiškina, kodėl vienos apklausos metu pusė rūkalių britų prieštaravo nerūkan- 
tiems, beveik išvien tikėjusiems, kad rūkymas „„iš tiesų kenkia, kaip sako žmo- 
nės“ (Eiser ir kiti, 1979). Jungtinėse Valstijose 40 procentų rūkalių — ir tik 
13 proc. nerūkančiųjų — rūkymo nelaiko labai kenksmingu (Saad, 2002). 
Tarptautinės politikos nuostatų programos direktorius pastebėjo, kad po 
2003 m. karo Irake kai kurie amerikiečiai stengėsi sušvelninti savo „pažin- 
tinio disonanso pojūtį“ (Kull, 2003). Svarbiausia karo priežastis, kaip tei- 
giama, buvo ta, jog Saddamas Husseinas, priešingai nei dauguma kitų bru- 
talių diktatorių, kuriuos pasaulis toleravo, turėjo masinio naikinimo ginklų 
ir kėlė grėsmę JAV bei Didžiosios Britanijos saugumui. Kai karas prasidėjo, 
tik 38 proc. amerikiečių manė, kad karas yra pateisinamas net ir tada, jei 


pažintinis disonansas 
(cognitive dissonance) 

Įtampa, kylanti tada, kai žmogus 
vienu metu suvokia dviejų tipų 
prieštaringą informaciją. 
Pavyzdžiui, disonansas gali 
atsirasti tada, kai suvokiame, 
kad mūsų elgesys beveik 
nepateisinamai prieštaravo 
mūsų nuostatoms arba nuspren- 
dėme atiduoti pirmenybę vienai 
alternatyvai, nors būtų buvę 
logiška pasirinkti kitą. 

„Priėmiau sunkų sprendimą. 
Žinodamas tai, ką žinau 
šiandien, priimčiau tokį patį 
sprendimą.“ 
George W. Bush, 
2005 m. gruožio 12 d. 


Irakas neturi masinio naikinimo ginklų (Gallupo institutas, 2003). Beveik ke- 
turi iš penkių amerikiečių tikėjo, kad jų kariniai daliniai šiuos ginklus suras, 
o maždaug tiek pat pritarė, kad karą reikėjo pradėti (Duffy, 2003; Newport 
ir kiti, 2003). 

Kai per karą tokie ginklai nebuvo nei panaudoti, nei rasta jų tiek, kad 
keltų grėsmę, karą palaikiusieji patyrė prieštaringus jausmus, kurie dar pa- 
aštrėjo suvokus, kiek visa tai pareikalavo lėšų ir žmonių aukų, pamačius po 
karo įsisiautėjusį chaosą Irake, sustiprėjus antiamerikietiškoms nuotaikoms 
Europoje bei musulmoniškuose kraštuose ir suvokus, kad tai pakurstė tero- 
ristines nuotaikas. (Indonezijoje, Jordanijoje ir Palestinoje dabar dauguma 
piliečių tiki, kad Osama bin Ladenas „teisingai elgiasi, spręsdamas pasaulio 
reikalus“ [Pew, 2003].) Kad sušvelnintų šį prieštaravimą, pastebima Tarp- 
tautinės politikos nuostatų programoje, kai kurie amerikiečiai dar kartą pri- 
siminė svarbiausius vyriausybės argumentus dėl karo. Dabar buvo iš naujo 
minimos tokios priežastys, kaip engiamos tautos išvadavimas iš tironiško ir 
genocidinio režimo bei pagrindų taikingiems ir demokratiškiems Artimiesiems 
Rytams klojimas. Praėjus mėnesiui po karo buvusi mažumos nuomonė virto 
daugumos požiūriu: 58 proc. amerikiečių pasisakė už karą, net jei Irake ir 
nebūtų rasta masinio naikinimo ginklų (Gallupo institutas, 2003). „Nesvar- 
bu, ar masinio naikinimo ginklai bus rasti, ar ne, — teigė respublikonų par- 
tijos viešosios nuomonės tyrėjas Frankas Luntzas (2003), — nes priežastis, 
dėl kurios buvo pradėtas karas, pasikeitė.“ 

Pažintinio disonanso teorija aiškina savęs įtikinimo reiškinį ir pateikia ke- 


*“-- 


Nepakankamas pateisinimas 


Įsivaizduokite, jog dalyvaujate eksperimente, kurį surengė kūrybingasis Fes- 
tingeris ir jo studentas J. Merrillas Carlsmithas (1959). Jums ištisą valandą 
reikia atlikinėti nuobodžias užduotis, pavyzdžiui, be paliovos sukioti medi- 
nę durų rankeną. Kai baigiate, tyrėjas (Carlsmithas) paaiškina, kad jo tiks- 
las — ištirti, kaip lūkesčiai veikia darbo procesą. Už durų laukiantis kitas da- 
lyvis privaląs tikėti, kad eksperimentas bus įdomus. Iš pažiūros labai susi- 
krimtęs tyrėjas (kurį Festingeris valandų valandas mokė, kol jo vaidyba ta- 
po labai įtikinama), paaiškina, kad asistentas, kuris paprastai įtikinėja kitus 
dalyvius, negalįs atvykti į šį seansą. Grąžydamas rankas tyrėjas maldauja: 
„Gal jūs galėtumėte jį pavaduoti?“. 

Tai daroma mokslo labui, be to, jums sumokėjo, todėl sutinkate pasakyti 
kitam eksperimento dalyviui (kuris iš tiesų yra tyrėjo asistentas), jog tik ką 
patyrėte didelį malonumą. „Iš tiesų? — klausia tariamasis eksperimento da- 
lyvis. — Prieš savaitę mano draugė dalyvavo šiame eksperimente ir sakė, kad 
jis nuobodus.“ „O ne, — atsakote jūs, — jis iš tiesų labai įdomus. Besukinė- 
damas tas rankenas, gerai pasimankštinsite. Esu tikras, kad jums labai pa- 
tiks.“ Galiausiai dar kas nors, tiriantis, kaip Žmonės reaguoja į šiuos ekspe- 

Disonanso Jokio Neryškus Ryškus 
teorija: disonanso disonansas disonansas 


rimentus, paprašo, kad atsakytumėte į klausimus apie šią savo patirtį sukio- 
jant durų rankeną. 

O dabar apie prognozę: kuriai sąlygai esant lengviausiai patikėtumėte savo 
mažu melu ir teigtumėte, kad eksperimentas iš tiesų buvo įdomus? Gavę už 
tai tiek, kiek buvo sumokėta kai kuriems dalyviams — vieną dolerį, ar dos- 
nesnį - 20 dolerių užmokestį? Priešingai vyraujančiai nuomonei, kad veiks- 
mingesnis yra didesnis atlygis, Festingeris ir Carlsmithas rėmėsi įžeidžiama 
prielaida: gavusieji vieną dolerį (kuris vargiai bus pakankamas pateisinimas 
melui) bus labiausiai linkę savo nuostatas derinti su veiksmais. Turėdami ne- 
pakankamai savo veiksmus pateisinančių aplinkybių, jie patirs didesnį dis- 
komfortą (disonansą) ir todėl bus labiau suinteresuoti patikėti tuo, ką pada- 
rė. Gavusieji 20 dolerių turės pakankamą savo poelgio pateisinimą ir todėl 
turėtų patirti mažesnį diskomfortą. 4.5 paveiksle matome, kad rezultatai pa- 
tvirtino šią intriguojančią prognozę.* 

Daugybė vėliau atliktų eksperimentų patvirtino, kad veiksmai labiausiai 
veikė nuostatas tada, kai žmonėms atrodydavo, kad jie turi pasirinkimo laisvę 
ir gali numatyti savo veiksmų pasekmes. Vieno eksperimento dalyviams rei- 
kėjo į magnetofono juostą įrašyti anekdotus, kuriuose pajuokiami advokatai 
(pavyzdžiui: „Kaip sužinoti, kad advokatas meluoja? Jo lūpos kruta.“) Šie 
skaitymai dažniau suformuodavo neigiamą požiūrį į advokatus tada, kai bu- 


* Yra dar vienas šio XX a. šeštajame dešimtmetyje atlikto eksperimento aspektas, apie 
kurį retai užsimenama. Įsivaizduokite, jog jūs galiausiai vėl susitinkate su tyrėju, kuris 
sąžiningai paaiškina visą šį tyrimą. Jūs ne tik sužinote, kad buvote apgautas, bet iš jūsų 
dar paprašoma grąžinti 20 dolerių. Ar sutiktumėte? Festingeris ir Carlsmithas rašo, kad 
visi Stenfordo universiteto studentai neprieštaraudami grąžino pinigus. Tai yra išankstinis 
6 aprašytų skyriuje stulbinančių nuolaidumo ir konformistiškumo tyrimų pavyzdys. Kaip 
vėliau pamatysime, jei aplinkybės yra aiškios ir apibrėžtos, žmonės dažniausiai atitinka- 
mai reaguoja į jų keliamus reikalavimus. 


4.5 PAVEIKSLAS 
Nepakankamas pateisinimas 


Disonanso teorija teigia, 
kad kai savo veiksmų 
negalime pateisinti išoriniu 
atpildu ar prievarta, mes 
patiriame disonansą, kurį 
sušvelninti galime įtikėdami, 
kad pasielgėme teisingai. 


Šaltinis: Duomenys iš: 
Festinger ir Carlsmith, 1959. 


nepakankamo pateisinimo 
efektas 

(insufficient justification effect) 
Disonanso sušvelninimas, 
ieškant vidinių poelgį 
pateisinančių pnežasčių, kai 
išorinio pateisinimo „nepakan- 
ka“. 

vo galima ne priverstinai, o pačiam pasirinkti, skaityti ar ne (Hobden ir Ol- 
son, 1994). Kito eksperimento metu Žmonės už niekingus 1,5 dolerio turėjo 
parašyti rašinį. Kai rašinyje reikėjo įrodinėti ką nors tokio, kuo autoriai ne- 
tikėjo — sakykime, būtinumą padidinti mokestį už mokslą — per mažą atlygį 
gavę autoriai jautė šiek tiek didesnį palankumą tokiai politikai. Remiant ki- 
tai rasei palankią politiką, gali į gerą pusę pasikeisti jūsų požiūris ne tik į 
politiką, bet ir į rases. Tai ypač akivaizdžiai pasireiškia tada, kai susiduria- 
ma su prieštaravimais arba jei manoma, kad svarbūs Žmonės iš tiesų perskaitys 
parašytą rašinį (Leippe ir Eisenstadt, 1994; Leippe ir Elkin, 1987). Jausda- 
mi atsakomybę už savo žodžius, žmonės patys pradeda labiau jais tikėti. Ap- 
simetimas tampa įsitikinimu. 

Anksčiau pastebėjome, kad nepakankamo pateisinimo principas veikia ski- 
riant bausmes. Vaikams bus lengviau reikalavimą nežaisti su viliojančiu žaislu 
paversti įsitikinimu [kad negalima su juo žaisti], jei jiems bus tik lengvai 
pagrasinta ir to nepakaks paklusnumui pateisinti. Kai tėvas ar motina sako: 
„Sutvarkyk savo kambarį, Džoni, nes kitaip aš tau nusuksiu sprandą“, — Džo- 
niui nereikės ieškoti vidinio motyvo tai daryti. Rimtas pagrasinimas yra pa- 
kankamas pateisinimas. 

Atkreipkite dėmesį į tai, kad pažintinio disonanso teorija pabrėžia ne san- 
tykinį atlygio ar bausmės už kiekvieną veiksmą efektyvumą, o tai, kas ins- 
piruoja elgtis taip, kaip pageidaujama. Pagal šią teoriją Džonis turėtų saky- 
ti: „Tvarkau savo kambarį, nes noriu, kad jis būtų tvarkingas“, o ne: „Tvar- 
kau savo kambarį todėl, kad tėvai man sprandą nusuks, jei šito nepadary- 
siu“. Kai studentai įsitikinę, kad patys sutiko atlikti pasiūlytą visuomenei nau- 
dingą darbą, jie lengviau apsisprendžia dalyvauti ir kitose savanoriškose ak- 
cijose nei tie, kurie jaučiasi esą priversti tai daryti (Stukas ir kiti, 1999). Taigi 
galioja principas: nuostatos kyla iš veiksmų, už kuriuos mes jaučiamės bent 
iš dalies atsakingi. 


ką slepia teorija 


Leonas Festingeris 
apie disonanso sušvelninimą 


Po 1934 metų žemės drebėjimo Indijoje už nelaimės zonos ri- 
bų pasklido gandai, kad netrukus laukia dar didesnės nelaimės. 
Man atrodė, jog šie gandai gali būti „nerimo pateisinimas“ - ži- 
nojimas, pateisinantis užsitęsusią baimę. Ši idėja padėjo man 
sukurti disonanso sušvelninimo teoriją, teigiančią, kad savo pa- 


saulėžiūrą Žmonės sieja su savo jausmais arba jau atliktais Leonas Festingeris 
veiksmais. 1920-1989 

Pasak šios teorijos, autoritarinis valdymas efektyvus būna tik valdžiai 
kontroliuojant, nes žmonės nėra linkę prievartinio poelgio paversti vidiniu 
įsitikinimu. C. S. Lewiso knygos The Horse and His Boy, 1974 („Arklys ir 
jo berniukas“) herojus pavergtas kalbantis arklys pastebi: „Blogiausia, kad 
pabuvęs vergu ir viską daręs per prievartą pastebi, jog ir niekieno neverčiamas 
nebesugebi prisiversti“ (p. 193). Disonanso teorija tvirtina, kad skatinti ir 
padrąsinti reikia taip, kad tai sukeltų pageidaujamą elgesį. Tačiau ji taip pat 
atkreipia dėmesį, kad vadovai, mokytojai ir tėvai turėtų skatinti tik tiek, kiek 
būtina pageidaujamam poelgiui sužadinti. 


Disonansas priėmus sprendimus 


Suvokiama pasirinkimo laisvė ir atsakomybė pabrėžiama turint omenyje tai, 
kad sprendimai sukelia disonansą. Susidūrę su svarbiu sprendimu - į kokią 
aukštąją mokyklą stoti, su kuo draugauti, kokį darbą pasirinkti, — mes daž- 
nai atsiduriame tarp dviejų vienodai patrauklių alternatyvų. Galbūt prisime- 
nate atvejį, kai ką nors įsipareigoję skausmingai suvokėte, kaip to, ko atsi- 
sakėte, patrauklumas disonuoja su to, ką pasirinkote, nepatogumu. Jei nu- 
sprendėte gyventi studentų miestelyje, galbūt suvokėte, kad atsisakėte erd- 
vaus buto dėl ankšto, triukšmingo bendrabučio. Jei nusprendėte gyventi ne 
studentų miestelyje, galbūt suvokėte, kad šis sprendimas reiškia didesnį at- 
stumą nuo studentų miestelio ir nuo draugų ir kad teks patiems gamintis valgį. 

Priėmę svarbius sprendimus, paprastai sušvelniname disonansą, išaukš- 
tindami pasirinktą alternatyvą ir nuvertindami atmestą. Atlikdamas pirmą iš 
paskelbtų disonanso eksperimentų (1956) Jackas Brehmas paprašė Mineso- 
tos universiteto moterų įvertinti aštuonis gaminius, tokius kaip kaip skru- 
dintuvas, radijo imtuvas ir plaukų džiovintuvas. Po to Brehmas parodė mo- 
trims du gaminius, kuriuos jos įvertino labai panašiai, ir pasakė, kad vieną 
iš jų jos gali pasiimti. Vėliau, iš naujo vertindamos tuos pačius aštuonis ga- 
minius, moterys pirmenybę suteikė pasirinktam ir mažiau vertino atmestą 
daiktą. Atrodo, kai jau esam pasirinkę, žolė kitapus tvoros neatrodo žalesnė. 

Jei turėsime galvoje paprastus sprendimus, sprendimo virsmas įsitikini- 
mu gali sukelti perdėtą savikliovą (Blanton ir kiti, 2001). „Tai, ką nuspren- 
džiau, privalo būti teisinga.“ Efektas gali pasireikšti labai greitai. Robertas 
Knoxas ir Jamesas Inksteris (1968) pastebėjo, kad dalyvavusieji lažybose per 
žirgų lenktynes kur kas optimistiškiau žiūrėjo į lažybų rezultatus nei tie, ku- 
rie dar tik ruošėsi dalyvauti. Per tas kelias akimirkas eilėje prie lažybų lan- 
gelio niekas nepasikeitė, išskyrus tai, kad pasitraukdamas nuo jo žmogus jau 
būna padaręs ryžtingą veiksmą ir atitinkamai jį išgyvenęs. Iš savo patirties, 
įgytos patariant, kurį dėstytoją priimti į darbą, žinau, jog kartais tarp dviejų 
galimybių būna labai nedidelis skirtumas. Kompetencija dėstytojo, vos ne 
vos gavusio darbą, iš pažiūros beveik nesiskiria nuo negavusio šio darbo, 
tačiau tik tol, kol pranešate savo sprendimą. 


„Kiekvieno apsisprendimo 
metu jūsų esmės, priimančios 
sprendimus, centre įvyksta 
nestiprus pokytis, paverčiantis 
ją truputį kitokia nei iki tol.“ 
C. S. Lewis, 
Mere Christianity, 1942 
(„Paprasčiausia 
krikščionybė“) 

„Geriausiai save galime 
pažinti ne mąstydami, 
o veikdami.“ 


Goethe, 1749-1832 


savęs suvokimo teorija 
(self-perception theory) 

Teorija, teigianti, kad nebūdami 
tikri dėl savo nuostatų mes 
sprendžiame apie jas taip, 

kaip galvotų kitas mus stebintis 
Žmogus, analizuodamas mūsų 
elgesį ir aplinkybes, kurioms 
esant jis įvyko. 


4.6 PAVEIKSLAS 
Nuostatos kyla iš poelgio 


Sprendimai patys sukuria juos palaikančius pateisinimus. Dažnai šie pa- 
teisinimai būna pakankamai tvirti, ir kai vienas iš jų pašalinamas — tarkime, 
pradinis, — sprendimas dėl to nežlunga. Alison nusprendžia parvykti namo, 
jei lėktuvo bilieto kaina neviršys 400 dolerių. Paaiškėja, kad bilietas nėra 
brangesnis, tad Alison jį užsisako ir pradeda galvoti apie kitus kelionės 
privalumus, kurie jai kelia džiaugsmą. Atvažiavus į bilietų kasą paaiškėja, 
kad bilietai pabrango iki 475 dolerių. Tačiau Alison jau apsisprendusi. Kaip 
ir prekiautojui automobiliais naudojant žemai paleisto kamuolio taktiką, žmo- 
nėms, teigia Robertas Cialdinis (1984, p. 103), niekada nešauna į galvą, „kad 
šių papildomų priežasčių galėjo apskritai nebūti, jei iš pat pradžių nebūtų 
priimtas sprendimas“. 


Savęs suvokimas 


Nors disonanso teorija inspiravo daugelį mokslinių tyrimų, jos analizuoja- 
mus reiškinius gali paaiškinti ir paprastesnė teorija. Pagalvokime, kuo rem- 
damiesi darome išvadas apie kitų Žmonių nuostatas. Mes stebime, kaip Žmo- 
gus elgiasi konkrečioje situacijoje, ir paaiškiname jo elgesį atsižvelgdami arba 
į to Žmogaus savybes bei nuostatas, arba į aplinkos poveikį. Matydami, kaip 
tėvai priverčia mažąją Siuzi pasakyti „atsiprašau“, jos atsiprašymą mes sie- 
jame su situacijos poveikiu, o ne su asmeniniu mergaitės apgailestavimu. Kai 
Siuzi atsiprašo niekieno neverčiama, sprendimą atsiprašyti priskiriame pa- 
čiai Siuzi (žr. 4.6 pav.) 

Savęs suvokimo teorija (jos autorius Darylas Bemas, 1972) daro prie- 
laidą, kad mes panašiai vertiname ir savo pačių elgesį. Kai mūsų nuostatos 
silpnos arba neapibrėžtos, mes stebime save lyg iš šalies. Kitų asmenų nuo- 


Kodėl veiksmai veikia nuostatas? 


Savęs suvokimas 
(savistaba) 


Prisistatymas 
(įspūdžio valdymas) 


Savęs pateisinimas 
(pažintinis disonansas) 


s Žinau, 
kad rūkymas 


tai Ir vėl rūkau 
Tikriausiai man 
patinka rūkyti, 


man kenkia. A 


Ak... Visą 
dieną laukiau 
šio momento. 


Na... statistika 
nėra tokia jau baisi, y 
kaip atrodo. Kad ir kas | 
būtų, aš labai sveika. 4 
— Ir nesusirgsiu. 

statas atpažįstame atidžiai stebėdami, kaip jie elgiasi, kai jų niekas nevaržo. 
Panašiai suvokiame ir savo nuostatas. Kai girdžiu save kalbantį, suvokiu sa- 
vo nuostatas; kai stebiu savo veiksmus, suprantu, ar tvirti mano įsitikinimai. 
Tai ypač būdinga tada, kai savo elgesio negaliu taip paprastai motyvuoti išori- 
niais suvaržymais. Laisvai pasirinktas veiksmas parodo, kokie mes esame. 

Psichologijos pionierius Williamas Jamesas pasiūlė panašiai aiškinti emo- 
cijas. Jis teigė, kad suvokti savo emocijas mums padeda savistaba. Tarkime, 
moteris miške susiduria su riaumojančiu lokiu. Iš baimės padažnėja jos pul- 
sas, išsiskiria adrenalinas ir moteris pabėga. Vadinasi, baimę moteris patiria 
matydama. Kai mirė brolis Henry, Jamesas puolė į gilią depresiją, bet įtiki- 
no save elgtis taip, lyg gyvenimą būtų galima valdyti. Netrukus jis tai galė- 
jo daryti iš tikrųjų. Kai universitete turiu skaityti paskaitą, pabundu prieš aušrą 
ir nebegaliu užmigti. Todėl darau išvadą, kad tikriausiai jaudinuosi. 

Ar žmonės, suvokę, kad sutiko atlikti nedidelį pageidavimą, pradeda sa- 
ve laikyti paslaugiais, neatsisakančiais pagelbėti? Ar dėl šios priežasties „ko- 
jos tarpduryje“ reiškinio eksperimentų dalyviai vėliau sutiko patenkinti di- 
desnius prašymus? Iš tiesų taip, tvirtina Jerry Burgeris ir Davidas Caldwel- 
las (2003). Poelgis gali keisti savojo Aš sampratą. 


Raiškos būdai 1r nuostatos 


Jūs, kaip iš pradžių ir aš, galite skeptiškai vertinti savęs suvokimo reikšmę. 
Tačiau eksperimentai, kurių metu tiriamas veido išraiškos poveikis, siūlo būdą, 
kaip šį efektą patirti. Kai Jamesas Lairdas (1974, 1984), prijungęs prie studen- 
tų veidų elektrodus — „sutraukite šiuos raumenis“, „suraukite antakius“ — pri- 
vertė juos raukytis, šie teigė pajutę pyktį. Įdomiau išbandyti kitą Lairdo at- 
radimą: priversti šypsotis žmonės jautėsi esą laimingesni, o karikatūros jiems 
atrodė juokingesnės. Paskatinti nutaisyti laimingą (o ne piktą ar liūdną) vei- 
dą žmonės gali prisiminti daugiau džiugių akimirkų arba pastebėti, kad lai- 
mės būsena ilgiau trunka (Schnall ir Laird, 2003). Žiūrėdami į savo veido 
išraiškas veidrodyje efektyviau suvokiame save (Kleinke ir kiti, 1998). 

Visi mes esame tai patyrę. Būname suirzę, tačiau staiga suskamba telefo- 
nas ar kas nors pasibeldžia į duris, ir tai priverčia mus elgtis maloniai ir man- 
dagiai. „Kaip sekasi?“ „Puikiai, ačiū. O kaip tau?“ „Na, neblogai...“ Jei mū- 
sų jausmai nėra intensyvūs, malonus elgesys gali iš esmės juos pakeisti. Sunku 
šypsotis ir tuo pat metu būti sudirgusiam. Kai Mis Pasaulis pasirodo šypso- 
damasi, galimas daiktas, ji stengiasi jaustis laiminga. Žinomi dainų autoriai 
Rodgersas ir Hammersteinas primena: kai ko nors bijome, gali būti pravartu 
„Švilpauti linksmą melodiją“. Veiksmais galime sužadinti jausmus. 

Netgi eisena gali turėti įtakos savijautai. Kai liovęsi skaityti šį skyrių pa- 
kilsite nuo knygos, pavaikščiokite mažais žingsneliais vilkdami kojas ir nu- 
delbę akis. Tai puikiausias būdas pasijusti prislėgtiems. „Sėdėkite visą die- 
ną apatiška poza, dūsaukite, atsakinėkite tyliu, liūdnu balsu, ir jūsų melan- 
cholija užsitęs“, pastebi Williamas Jamesas (1890, 463). Norite pasijusti ge- 


„Galiu stebėti save bei savo 
veiksmus lygiai kaip ir 
pašalinis stebėtojas.“ 
Anne Frank, 
The Diary of a Young Girl, 
1947 („Dienoraštis“) 

Pasak vokiečių psichologo 
Fritzo Stracko ir jo bendradarbių 
(1988), žmonėms karikatūros 
atrodo juokingesnės, kai jie 
laiko pieštuką sukandę dantimis 
(įsijungia šypseną sukeliantys 
raumenys), o ne tada, 

kai pieštukas yra suspaustas 
tarp lūpų (dirba su šypsena 
nesuderinami raumenys). 


„Laisva emocijos raiška 
išoriniais ženklais ją suinten- 
syvina. Antra vertus, kiek 
įmanoma slopinant visus 
išorinius ženklus, mūsų 
emocijos sušvelnėja.“ 
Charles Darwin, 
The Expression of the 
Emotions in Man and Animals, 
1887 („Žmonių ir gyvūnų 
emocijų raiška“) 


riau? Minutėlę pavaikščiokite plačiais žingsniais, mojuodami rankomis ir Žiū- 
rėdami į priekį. 

Jei veido išraiška veikia jausmus, tai gal imituodami kitų žmonių veido 
išraišką geriau suprastume, ką jie jaučia? Katherinos Burns Vaughan ir Joh- 
no Lanzettos (1981) atlikto eksperimento išvados leidžia teigti, kad suprastu- 
me. Jie paprašė Dartmuto koledžo studentų stebėti žmogų, patiriantį elek- 
tros šoką. Vieniems stebėtojams buvo liepta pamačius šoko reakciją nutai- 
syti skausmingą veido išraišką. Jei, kaip teigia ne tik Freudas, išreikšdami 
emociją mes galime jos atsikratyti, tai skausminga veido išraiška turėtų veikti 
raminamai (Cacioppo ir kiti, 1991). Iš tiesų, palyginti su tais, kurie nesistengė 
dirbtinai keisti savo veido išraiškos, skausmingą grimasą nutaisę studentai 
pamatę, kaip stebimas Žmogus patiria elektros šoką, smarkiau prakaitavo, o 
jų pulsas padažnėdavo. Imituodami kito žmogaus emocijas, stebėtojai labiau 
Į jas įsijausdavo. Išvada: kad pajustume, ką jaučia kiti žmonės, mėgdžioki- 
me jų veido išraiškas. 

Tiesą pasakius, nereikia nė stengtis. Stebėdami kitų žmonių veidus, kū- 
no laikyseną, klausydamiesi jų balso, natūraliai ir nesąmoningai akimirks- 
niu mėgdžiojame juos (Hatfield ir kiti, 1992). Mes sinchronizuojame savo 
judesius, kūno laikyseną ir balso toną. Šitaip elgdamiesi geriau suvokiame, 
ką šie žmonės jaučia. Be to, tai skatina „užsikrėsti emocijomis“, 0 šis reiš- 
kinys padeda suprasti, kodėl smagu būti tarp laimingų žmonių ir slogu tarp 
prislėgtų (14 skyrius). 

Veido išraiška taip pat turi įtakos mūsų nuostatoms. Įdomaus eksperimento 
metu Gary Wellsas ir Richardas Petty paprašė Albertos universiteto studen- 
tų „patikrinti ausines“ klausantis radijo laidos linksint ar nepritariamai pur- 
tant galvą. Kas buvo palankiausi laidos atžvilgiu? Tie, kurie linkčiojo gal- 
va. Kodėl? Wellsas 1r Petty spėja, kad pozityvios mintys sutampa su link- 
čiojimu galva ir nedera su jos purtymu. Išbandykite tai patys ko nors klau- 
sydamiesi: ar jaučiatės labiau pritariąs linksėdamas galva, ar purtydamas? 

Kolono universitete Thomas Mussweileris (2006) panašiai atrado, kaip 
šabloniški veiksmai sukelia šablonišką mąstymą. Vieno eksperimento metu 

4.7 PAVEIKSLAS 

Vidinė ir išorinė motyvacija 
Kai Žmonės be atpildo 
arba neverčiami daro tai, 
kas jiems patinka, jie 
supranta, kad taip tenkina 
savo pomėgį. Išorinis 
atpildas sumenkina vidinę 
motyvaciją, ir jie pradeda 
savo veiksmus sieti 

su šiuo skatinimu. 


Jokio išorinio Vidinė 
atpildo motyvacija 
Malonumą 
teikianti 
veikla 
Išorinis atpildas Išorinė 
(pvz., doleriais) motyvacija 


už žaidimą menant mįsles ar sprendžiant kryžiažodžius, ir ilgainiui jie tuo 
užsiiminės rečiau nei tie, kurie žaidžia negaudmi užmokesčio. Pažadėkite vai- 
kui atlyginti už tai, ką jis ir taip su džiaugsmu daro (sakykime, žaisti su 
gražiais spalvotais žymekliais), ir jo žaidimą paversite darbu (žr. 4.7 pav.). 

Yra tokia pasaka, puikiai atskleidžianti per didelio pateisinimo efekto rai- 
dą. Vienoje gatvėje, kurioje kiekvieną popietę triukšmingai žaisdavo vaikai, 
gyveno vienišas senas žmogus. Triukšmas jį erzino, todėl vieną dieną jis pa- 
sikvietė berniukus prie savo durų ir pasakė, kad jam labai patinka linksmi 
vaikų balsai. Jis pažadėjo kiekvienam duoti po 50 centų, jei jie sugrįš ir ry- 
toj. Kitą dieną vaikai sugužėjo prie senio namų ir žaidė aistringiau nei bet 
kada. Vyriškis jiems sumokėjo ir pažadėjo atlyginti ir kitą dieną. Vaikai vėl 
sugrįžo šūkaudami, o senukas vėl jiems sumokėjo, tačiau šį kartą tik po 25 
centus. Kitą dieną vaikai gavo tik po 15 centų, ir senukas paaiškino, kad jo 
menki ištekliai išseko. „Bet gal galėtumėte rytoj ateiti žaisti už 10 centų?“ 
Nusivylę berniukai pasakė senukui, kad nebesugrįš. Jie aiškino, kad už 10 
centų ištisą popietę Žaisti prie jo namų neapsimoka. 

Pasak savęs suvokimo teorijos, nelaukiamas atpildas nesumenkina vidinio 
intereso, nes žmonės vis tiek savo veiksmus gali motyvuoti asmeniniu suin- 
teresuotumu (Bradley ir Mannell, 1984; Tang ir Hall, 1994). (Kaip ir pasakos 
herojė, įsimylėjusi medkirtį ir vėliau sužinojusi, kad tai princas.) Ir jei pagy- 
rimas už gerą darbą padeda jaustis kompetentingesniais ir sėkmingesniais, jis 
iš tiesų gali sustiprinti mūsų vidinę motyvaciją. Teisingas skatinimas taip pat 
gali skatinti kūrybingumą (Eisenberger ir kiti, 1999, 2001, 2003). 

Per didelio pateisinimo efektas pasireiškia tada, kai kas nors iš anksto pa- 
siūlo nebūtiną atpildą, akivaizdžiai siekdamas kontroliuoti elgseną. Svarbu, 
kokia atpildo rekšmė: atpildas ir pagyrimas informuoja žmones apie jų pa- 
siekimus (kai Žmonės ima galvoti, kad ta veikla jiems gerai sekasi) ir stip- 
rina vidinę motyvaciją. Atpildas, kuriuo siekiama kontroliuoti ir įtikinti, kad 
būtent tai yra pastangų priežastis („Dariau dėl pinigų“), sumažina malonios 
užduoties patrauklumą (Rosenfeld ir kiti, 1980; Sansone, 1986). 

Tad kaip galime ugdyti žmonių pasitenkinimą užduotimis, kurios nėra sa- 
vaime patrauklios? Marijai pirmosios fortepijono pamokos gali baigtis nu- 
sivylimu. Tomas gali nejausti vidinio potraukio tiksliesiems mokslams. Jonas 
gali pirmą kartą nenorėti eiti pas žmones siūlyti prekių. Tokiais atvejais tė- 
vai, mokytojai ar vadovai turėtų taikyti atitinkamas priemones, skatinančias 
elgtis taip, kaip pageidaujama (Boggiano ir Ruble, 1985; Workman ir Wil- 
liams, 1980). Kai Žmogus paklūsta, jam reikia pasiūlyti vidinį šio poelgio 
motyvą: ,„Manęs nestebina, kad tau taip sekėsi lankantis pas klientus, nes tu 
esi įžvalgi ir puikiai moki bendrauti su žmonėmis“. 

Jei mokiniams suteiksime pakankamą motyvą atlikti užduotį ir girdami 
padėsime jiems jaustis išmanančiais, galbūt sustiprinsime jų pasitenkinimą bei 
susidomėjimą konkrečiu dalyku. Kai pateisinamų aplinkybių būna per daug — 
taip nutinka, kai mokytojai nurodinėja, kaip reikia elgtis, ir skatina, kad ga- 
lėtų kontroliuoti — vaikų noras mokytis gali sumažėti (Deci ir Ryan, 1985, 
1991). Mano jaunesnysis sūnus per savaitę mikliai „prarydavo“ 6-8 knygas, 
kol bibliotekoje nepradėjo veikti skaitytojų klubas, pažadėjęs vakarėlį tiems, 
kurie per tris mėnesius perskaitys 10 knygų. Po trijų savaičių sūnus per sa- 
vaitinius vizitus į biblioteką pradėjo imti tik vieną arba dvi knygas. Kodėl? 
„Nes, žinai, tereikia perskaityti 10 knygų.“ 


Teorijų palyginimas 


Susipažinome su vienu paaiškinimu, kodėl elgesys turėtų paveikti nuostatas 
(prisistatymo teorija). Susipažinome ir su dviem paaiškinimais, kodėl elgesys 
natūraliai paveikia nuostatas: 1) disonanso teorijos prielaida, kad savo poel- 
gį pateisiname siekdami sumažinti vidinį diskomfortą, ir 2) savęs suvokimo 
teorijos prielaida, kad mes stebime savo elgesį ir darome logiškai pagrįstas 
išvadas apie savo nuostatas, panašiai kaip stebėdami kitus Žmones 
sprendžiame apie jų nuostatas. 

Atrodytų, kad pastarieji du paaiškinimai prieštarauja vienas kitam. Kuris 
iš jų teisingas? Neginčijamų argumentų surasti sunku. Daugeliu atvejų abu 
jie leidžia tikėtis tokių pat prognozių, ir kiekvieną iš jų mes galime pakore- 
guoti, kad jis apimtų daugumą čia aptartų išvadų (Greenwald, 1975). Dary- 
las Bemas (1972), savęs suvokimo teoretikas, teigia, kad abi šios teorijos 
daro užuominą į lojalumo bei estetikos klausimus. Tai byloja apie žmogiškojo 
veiksnio įtaką mokslinėms teorijoms (žr. 1 skyrių). Gamtai negalioja nei di- 
sonanso, nei savęs suvokimo teorija. Abi teorijjos yra žmogaus fantazijos 
vaisius - kūrybiški bandymai supaprastinti ir paaiškinti tai, ką pastebėjome. 

Moksle nėra neįprasta, kad kurį nors principą, pavyzdžiui, „nuostatos kyla 
iš veiksmų“, galima nuspėti vadovaujantis keletu teorijų. Fizikas Richardas 
Feynmanas (1967) stebėjosi, kad „viena iš nuostabių gamtos savybių“ yra 
„gausybė puikių galimybių“ ją apibūdinti: ,,Nesuprantu, kodėl tikslius fizi- 
kos dėsnius galima išreikšti tokia gausybe būdų“ (p. 53—55). Kaip skirtingi 
keliai gali atvesti į tą patį tašką, taip ir skirtingos prielaidos gali atvesti prie 

savęs įtvirtinimo teorija 
(self-affirmation theory) 

Teorija, teigianti, kad 

a) Žmonės, nepageidautinai 
elgdamiesi, dažnai patiria 
grėsmę savo įvaizdžiui, ir kad 

b) jie tai gali kompensuoti 
sutvirtindami kitą savojo Aš 
aspektą. Jei vienoje srityje iškyla 
grėsmė Žmonių savivaizdžiui, jie 
tai kompensuoja arba iš naujo 
sutelkdami dėmesį, arba savo 
poelgiais pagerindami situaciją 
kurioje nors kitoje srityje. 


to paties principo. Kad ir kaip būtų, tai tik sustiprina mūsų tikėjimą šiuo prin- 
cipu. Jis virsta įtikinamu ne tik dėl patvirtinančių duomenų, bet ir todėl, kad 
paremtas daugiau nei viena teorija. 


Disonansas kaip sužadinimas 


Ar galime teigti, kad kuri nors teorija yra geresnė? Vienas svarbus aspektas 
akivaizdžiai patvirtina disonanso teoriją. Prisiminkime, kad disonansas api- 
brėžiamas kaip sužadinta nemalonios įtampos būsena. Kad sumažintume šią 
įtampą, mes turėtume keisti savo nuostatas. Savęs suvokimo teorija nieko 
nesako apie įtampą, kuri atsiranda, kai mūsų veiksmai ir nuostatos tarpusa- 
vyje nedera. Ši teorija tik daro prielaidą, kad kai mūsų nuostatos apskritai 
yra netvirtos, mes savo elgesį bei aplinkybes laikome nuostatų supratimo raktu 
(kaip žmogus, sakantis: „Iš kur man žinoti, ką galvoju, kol neišgirdau, ką 
pasakiau?“ [Forster, 1976]). 

Ar tariamai disonansą išprovokuojančios aplinkybės (pavyzdžiui, priimant 
sprendimus ar atliekant veiksmus, prieštaraujančius mūsų nuostatoms) iš tiesų 
veikia nemaloniai? Be abejo, jei poelgis sukelia nepageidautinas pasekmes, 
už kurias Žmogus jaučiasi atsakingas (Cooper, 1999). Jei niekam negirdint 
pasakote tai, kuo netikite, disonansas bus minimalus. Jis bus kur kas dides- 
nis, jei jūsų žodžius lydės nemalonūs rezultatai — jei kas nors jus išgirs ir 
patikės, jei neigiamas poveikis bus nepataisomas, jei nukentės žmogus, ku- 
ris jums patinka. Be to, jei jausitės atsakingas už šias pasekmes — tarkim, 
negalite lengvai ignoruoti šio veiksmo, nes sutikote jį padaryti arba galėjote 
numatyti jo pasekmes — kils nemalonus prieštaravimas. Kad tai įvyko, gali 
išduoti sustiprėjęs prakaitavimas ir padažnėjęs pulsas (Cacioppo ir Petty, 1986; 
Croyle 1r Cooper, 1983; Losch ir Cacioppo, 1990). 

Kodėl laisva valia sakant ar darant nepageidautinus dalykus kyla toks su- 
sierzinimas? Todėl, teigia Claude Steele (1988) savęs įtvirtinimo teorija, kad 
tokie veiksmai trikdo. Jie verčia mus jaustis kvailai. Jie kelia grėsmę jausmui, 
kad esame patikimi ir geri. Tad pateisindami savo veiksmus ar sprendimus 
mes save įtvirtiname: apsaugome ir palaikome savo dorumo bei vertės pojūtį. 

Kaip manote, kas nutinka, kai žmonėms, atlikusiems jų norų neatitinkančius 
veiksmus, pasiūlome atkurti savivertę, pavyzdžiui, gerais darbais? Kelių eks- 
perimentų metu Steele pastebėjo, kad kai savasis Aš buvo atkurtas, žmonės 
(ypač tie, kurie atėjo į eksperimentus turėdami tvirtą savojo Aš sampratą) jautė 
kur kas mažesnį poreikį teisintis (Steele ir kiti, 1993). Tie, kurių savivertė stip- 
nai išreikšta ir tvirta, taip pat rečiau teisina save (Holland ir kiti, 2002). 

Tad disonansas iš tiesų kelia įtampą, ypač jei kyla grėsmė savivertės ir 
orumo jausmui. Tačiau ar būtina vidinė įtampa tam, kad atsirastų nuostatų, 
kaip poelgio padarinio, efektas? Steele ir jo kolegos (1981) mano, kad taip. 
Kai alkoholis sumažina disonanso sukeltą nepasitenkinimą, nuostatų, kaip 
poelgio padarinio, efektas išnyksta. Viename iš savo eksperimentų Steele ir 
jo kolegos paprašė Vašingtono universiteto studentų parašyti esė, kuriame 

būtų palankiai atsiliepiama apie mokesčio už mokslą padidinimą. Studentai 
sumažino dėl to kilusį disonansą švelnindami savo nusistatymą prieš mokestį 
už mokslą — ko! po nemalonių rašinių jie neišgėrė alkoholio, kuris buvo pa- 
teiktas kaip alaus ir degtinės degustavimo eksperimento dalis. 


Savęs suvokimas, kai sau neprieštaraujama 


Disonansas sukelia nepasitenkinimą, todėl pasielgus prieš savo nuostatas tenka 
save įtikinėti. Tačiau disonanso teorija negali paaiškinti visų faktų. Kai žmo- 
nės gina poziciją, sutampančią ar beveik sutampančią su jų nuomone, pro- 
cedūros, kurios paprastai sumažina nepasitenkinimą, nuostatų pokyčio ne- 
panaikina (Fazio ir kiti, 1977, 1979). Disonanso teorija taip pat negali pa- 
aiškinti per didelio pateisinimo efekto, nes jei sumokama už tai, ką patinka 
daryti, neturėtų kilti didelė įtampa. O kaip tada, kai veiksmas neprieštarauja 
jokiai nuostatai — kai, pavyzdžiui, žmonės tėra provokuojami šypsotis arba 
susiraukti. Čia taip pat neturėtų būti jokio disonanso. Visais šiais atvejais 
savęs suvokimo teorija yra parengusi atsakymus. 

Trumpai tariant, atrodo, kad disonanso teorija sėkmingai paaiškina pro- 
cesus, kuriuos sukelia aiškiai apibrėžtų nuostatų neatitinkantys veiksmai: mes 
jaučiame įtampą, o kad ją sumažintume, pradedame atitinkamai koreguoti 
nuostatas. Taip disonanso teorija aiškina nuostatų kaitą. Kai mūsų nuostatos 
dar nėra apibrėžtos, savęs suvokimo teorija atskleidžia jų formavimosi pro- 
cesą. Veikdami bei mąstydami mes susikuriame lankstesnes nuostatas, ku- 
nos lems vėlesnę mūsų elgseną (Fazi0, 1987; Roese ir Olson, 1994). 


APIBENDRINIMAS 
Kodėl elgesys veikia nuostatas? 


e Trys konkuruojančios teorijos aiškina, kodėl mūsų veiksmai daro poveikį nuostatoms. Prisistaty- 
mo teorija teigia, kad Žmonės, ypač tikrinantys savo elgesį, kad sudarytų gerą įspūdį, nuostatas 
pakoreguoja taip, kad atrodytų, jog jos sutampa su veiksmais. Yra pakankamai įrodymų, kad 
Žmonės, viešai reikšdami savo nuostatas, pakoreguoja jas derindamiesi prie klausytojų. Tačiau 
ši teorija taip pat įrodo, kad nuostatos iš tiesų keičiasi. 

e Dviteorijos teigia, kad veiksmai atitinkamai keičia nuostatas. Pagal disonanso teoriją, nuostatos 
keičiasi dėl įtampos, kurią patiriame, kai mūsų poelgiai arba svarbūs sprendimai prieštarauja 
nuostatoms. Kad šią įtampą sumažintume, ieškome vidinių pateisinančių motyvų. Disonanso teori- 
ja, be to, teigia, kad juo mažiau pateisiname savo nepageidautinus veiksmus išorinėmis aplinky- 
bėmis, juo labiau jaučiamės už juos atsakingi ir juo didesnis disonansas bei nuostatų kaita kyla. 


e Savęs suvokimo teorija daro prielaidą, kai kai nuostatos silpnos, paprasčiausiai stebime savo 
poelgius bei aplinkybes, kuriomis jie vyksta, ir atitinkamai vertiname nuostatas. Viena iš įdomes- 
nių savęs suvokimo teorijos išvadų yra „per didelio pateisinimo efektas“: atlyginant žmonėms už 
jų mėgstamą veiklą galima paversti malonumą nuobodžiu darbu (jei šis atlyginimas skatina šią 
veiklą sieti su atlygiu). 

e Faktai patvirtina abiejų teorijų teiginius ir perša išvadą, kad kiekviena jų apibūdina tai, kas vyksta, 
esant tam tikroms sąlygoms. 


„Nuostabu, kad ir po 40 metų 
nuo pažintinio disonanso 
teorijos paskelbimo ji tebėra 
tokia pat stipri ir įdomi.“ 
Socialinės psichologijos 
ekspertas Jack W. Brehm 
(1999) 

„Jei norime nugalėti 
nemalonius emocinius 
išgyvenimus, privalome ... 
šaltakraujiškai išanalizuoti 
priežastis, kurios skatintų 
kitokius, priešingus polinkius, 
kuriuos norime puoselėti.“ 
William James, 
What is an Emotion? 1884 
(„Kas yra emocijos ?“) 


“Iš Post scriptum: 
kaip elgesiu pakeisti save 


Jei norite ką nors paversti įpročiu, darykite tai. 

Jei nenorite ko nors paversti įpročiu, nedarykite to. 

Kad atsikratytumėte įpročio, pakeiskite jį kita veikla. 
Epiktetas, graikų filosofas stoikas 


Šiame skyriuje aprašytas principas, kad nuostatos kyla iš veiksmų, leidžia 
daryti svarbią gyvenimišką išvadą: jei norime reikšmingai save pakeisti, ne- 
reikia laukti nei nušvitimo, nei įkvėpimo. Kartais reikia tiesiog veikti — pra- 
dėti rašyti straipsnį, paskambinti telefonu, aplankyti žmogų — nors mums ir 
nesinori to daryti. Jacgues Barzunas (1975) suvokė, kad veiksmas teikia ener- 
gijos ir patarė pradedantiems rašytojams dirbti net ir tada, kai sumanymai ir 
vaizduotė nekelia pasitikėjimo: 


Jei esate per daug kuklūs vertindami save arba pernelyg abejingi savo skaitytojui, 
iš jūsų vis tiek reikalaujama, kad rašytumėte. Prisiverskite patikėti, kad norite 
priversti ką nors sutikti su jūsų nuomone; kitaip tariant, pasirinkite tezę ir 
pradėkite ją detaliai aiškinti ... Iš pradžių tai pareikalaus nedidelių pastangų - tik 
formulavimo - tačiau vėliau pastebėsite, kad jūsų pretenzingumas tirpsta, o jo 
vietą užima susidomėjimas. Tema jus užvaldys, kaip užvaldo visus profesionalius 
rašytojus (p. 173-174). 


Nuostatų, kaip veiksmų padarinio, fenomenas nėra nei nelogiškas, nei ste- 
buklingas. Tai, kas mus skatina veikti, taip pat gali skatinti ir mąstyti. Rašy- 
dami rašinį ar atlikdami vaidmenis, susiduriame su priešingais požiūriais ver- 
čiančiais mus išnagrinėti argumentus, į kuriuos kitu atveju neatkreiptume dė- 
mesio. Taip pat ir informaciją geriausiai atsimename tada, kai esame ją iš- 
dėstę savo žodžiais. Štai ką man parašė vienas studentas: „Aš iš tiesų nesu- 
pratau savo įsitikinimų tol, kol jų neįvardijau“. Todėl būdamas dėstytojas ir 
autorius turiu sau priminti, jog neprivalau visada pateikti galutinę išvadą. Ge- 
riau skatinti studentus mąstyti, pasitelkus teorijos siūlomas prielaidas ir pri- 
verčiant juos aktyviai klausyti bei skaityti. Rašant šias pastabas toks įspūdis 
stiprėja. Prieš šimtą metų tokią pat išvadą padarė filosofas ir psichologas Wil- 
liamas Jamesas (1899): „Be reakcijos nebus suvokimo, be tinkamos išraiškos 
nebus įspūdžio — tai didysis principas, kurio mokytojas privalo niekada ne- 
pamiršti“. 


Socialinė 
įtaka 


Iki šiol daugiausia nagrinėjome vidinius reiškinius — kaip mes 
vienas apie kitą galvojame. Dabar paanalizuokime išorinius 
reiškinius — kaip bendraujame ir veikiame vieni kitus. To- 
dėl nuo 5 iki 8 skyriaus kalbėsime apie pagrindinę sociali- 
nės psichologijos problemą — socialinės įtakos galią. 


Kokios yra tos nematomos socialinės jėgos, kurios mus 
traukia ir stumia? Ar jos galingos? Socialinės įtakos tyrimai 
apšviečia tas nematomas virveles, kuriomis socialinis pasaulis 
mus valdo. Šioje dalyje atskleisime tas subtilias jėgas, ypač 
kultūros įtaką (5 skyrius), socialinio konformizmo poveikį 
(6 skyrius), įtikinėjimo principus (7 skyrius), dalyvavimo 
grupės gyvenime pasekmes (8 skyrius) ir bendrą visų šių 
veiksnių reikšmę kasdienėse situacijose. 


Atsižvelgdami į šiuos įtakos veiksnius galėsime geriau su- 
prasti žmonių nuotaikas ir elgesį, lengviau atsispirti nepa- 
geidaujamoms manipuliacijoms, būti išmintingesni ir patys 
„tampyti savo virveles“. 


Genai, kultūra ir lytis 


Kokią įtaką mums daro žmogiškoji prigimtis ir kultūrinė 
"įvairovė? 

Genai, evoliucija ir elgsena 

Kultūra ir elgsena 

Atkreipkime dėmesį. Kultūrinis gyvūnas 

Mokslinių tyrimų išvada. Praeivių prasilenkimas Rytuose ir 
Vakaruose 


Kaip paaiškinti lyčių panašumus ir skirtumus? 
Savarankiškumas versus poreikis būti susijusiam 
Socialinis dominavimas 
Agresija 
Seksualumas 

Evoliucija ir lytis: koks elgesys yra natūralus? 
Lytis ir poros pasirinkimo prioritetai 
Mintys apie evoliucinę psichologiją 
Atkreipkime dėmesį. Evoliucijos mokslas ir religija 
Lytis ir hormonai 


Kultūra ir lytis: kultūros diktatas? 
Skirtingi lyčių vaidmenys skirtingose kultūrose 
Lyčių vaidmenų pokyčiai bėgant laikui 
Bendraamžių perduodama kultūra 
Kokią išvadą galime padaryti apie genus, kultūrą ir lytį? 
Biologija ir kultūra 
Ką slepia moksliniai tyrimai. Alice Eagly apie lyčių panašumus 
ir skirtumus 
Situacijos galia ir žmogus 
Post scriptum: ar turėtume laikyti save socialinio pasaulio 
produktais, ar architektais? 


„Gimstame vienodi, tampame 
skirtingi.“ 
Konfucijus, The Analects 
(„Analektai“) 


Ke civilizacijos, esančios už kelių šviesmečių nuo mūsų, mokslinin- 
kai, kuriems patikėta ištirti homo sapiens, artėdami prie Žemės paju- 
to kylant jaudulį. Jų tyrimo planas buvo stebėti du atsitiktinai pasirinktus 
žmones. Pirmasis stebėjimo objektas — Janas, kovingas aštrialiežuvis Los An- 
dželo advokatas, užaugęs Nešvilyje, tačiau persikėlęs į Amerikos Vakarus, 
nes norėjo patirti „Kalifornijos gyvenimo būdą“. Janas turėjo meilės nuoty- 
kį 1r išsiskyrė, dabar sėkmingai gyvena su antrąja žmona. Draugai jį apibū- 
dina kaip turintį savo nuomonę, pasitikintį savimi, linkusį konkuruoti ir šiek 
tiek dominuoti. 

Antrasis stebėjimo objektas — japonė Tomoko — gyvena kartu su vyru ir 
dviem vaikais Japonijos kaime visai netoli nuo abiejų sutuoktinių tėvų na- 
mų. Tomoko didžiuojasi, kad yra gera duktė, ištikima žmona ir rūpestinga 
motina. Draugai ją apibūdina kaip mandagią, malonią, pagarbią, jautrią ir 
besirūpinančią savo šeima. 

Kokias išvadas apie žmogiškąją prigimtį gali padaryti svetimos civiliza- 
cijos mokslininkai, stebėdami šią mažą dviejų skirtingų lyčių bei kultūrų žmo- 
nių imtį? Ar jie nebandys daryti prielaidų, kad šie du žmonės atsovauja skir- 
tingiems porūšiams? O gal juos nustebins po išoriniais skirtumais slypintys 
panašumai? 

Klausimai, iškilę mokslininkams iš kitos civilizacijos, šiandien aktualūs 
ir jų kolegoms Žemėje: kuo mes, žmonės, skiriamės? Kuo esame panašūs? 
Šie svarbiausi socialinę įvairovę atspindintys klausimai tapo, kaip išsireiškė 
istorikas Arthuras Schlesingeris (1991), „pavojinga mūsų laikų problema“. 
Ar esame pajėgūs išmokti priimti kultūrinių skirtumų draskomo pasaulio įvai- 
rovę, vertinti savo kultūrinį tapatumą ir pripažinti žmogiškojo panašumo laips- 
nį? Esu įsitikinęs, kad galime. Kad pamatytume, kodėl, panagrinėkime žmo- 

prasti lyčių panašumus bei skirtumus. 


Kokią įtaką mums daro žmogiškoji 
prigimtis ir kultūrinė įvairovė? 


Šiuolaikiniame mąstyme dominuoja du požiūrio į žmogiškuosius panašumus bei skirtumus 
aspektai: evoliucinis, pabrėžiantis žmonių giminystę, ir kultūrinis, akcentuojantis jų įvairovę. 
Beveik visi sutinka, kad reikalingi abu: mūsų genai formuoja prisitaikančias smegenis, kurios 
yra tarsi kietasis diskas, priimantis kultūros programinę įrangą. 

Daugeliu svarbių aspektų Janas ir Tomoko labiau panašūs nei skirtingi. Ka- 
dangi jie yra vienos didelės šeimos su bendrais protėviais nariai, tai panaši 
ne tik jų biologija, bet ir elgsena. Kiekvienas iš jų suvokia pasaulį, jaučia 
troškulį ir išmoksta gimtąją kalbą, naudodamasis vienodais įgimtais mecha- 
nizmais. Ir Janui, ir Tomoko labiau patinka saldus nei rūgštus skonis, jie abu 
optinį spektrą skaido į panašias spalvas. Jie ir jų giminaičiai visame pasau- 
lyje žino, ką reiškia suraukti antakiai ar šypsena. 

Janas ir Tomoko — ir visi kiti žmonės — yra socialinės būtybės. Jie jun- 
giasi į grupes, prisitaiko ir pripažįsta socialinio statuso skirtumus. Jie už ge- 
ra moka geru, baudžia už įžeidimus ir gedi mirus vaikui. Būdami kūdikiai, 
maždaug 8 mėnesių amžiaus jie pradėjo bijoti nepažįstamų Žmonių, o su- 
brendę išmoko palankumo savo grupei. Susidūrę su žmonėmis, kurių nuo- 
statos arba savybės nėra panašios, jie reaguoja atsargiai arba neigiamai. Ant- 
ropologas Donaldas Brownas (1991, 2000) nustatė kelis šimtus tokių uni- 
versalių elgsenos ir kalbos modelių. 

Ateiviai mokslininkai, kur beužsukę surastų žmones besilinksminančius 
ir šokančius, besijuokiančius 1r verkiančius, dainuojančius ir besimeldžian- 
čius. Visur žmonės labiau linkę gyventi draugėje — šeimose ar grupėse, o ne 
pavieniui. Visur ir visada šeimos dramos — nuo graikų tragedijų, kinų groži- 
nės literatūros iki meksikiečių muilo operų — pasižymi panašiu siužetu (Dut- 
ton, 2006). Tas pat būdinga ir nuotykių istorijoms, kuriose stiprus ir drąsus 
vyras, padedamas išmintingų senolių, nugali blogį nuostabios moters ar iš- 
gąsdintų vaikų džiaugsmui. Šie panašumai apibrėžia mūsų žmogiškąją pri- 
gimtį. Žvelgiant giliau, mes iš tiesų visi esame giminaičiai. 


Genai, evoliucija ir elgsena 


Universalūs poelgiai, apibrėžiantys žmogiškąją prigimtį, kyla iš mūsų bio- 
loginio panašumo. Galime sakyti „mano protėviai kilę iš Airijos“ ar „mano 
šaknys — Kinijoje“ ar „esu italas“, bet antropologai teigia, kad maždaug prieš 
100 000 metų visi gyvenome Afrikoje (Shipman, 2003). Dėl klimato kaitos 
ir galimybių apsirūpinti maistu šie ankstyvieji humanoidai per Afriką mig- 
ravo į Aziją, Europą, Australiją ir galiausiai į abu Amerikos žemynus. Pri- 
sitaikydami prie naujos aplinkos šie pirmieji žmonės išsiugdė skirtumus, kurie, 
vertinant antropologiškai, yra palyginti neseni ir paviršutiniški. Pavyzdžiui, 
tų, kurie liko Afrikoje, odos pigmentas buvo tamsesnis — Harvardo psicho- 
logas Stevenas Pinkeris vadina tai „apsauga nuo tropikų saulės“ (2002). Tie, 
kurie nukeliavo toliau į šiaurę nuo ekvatoriaus, įgijo šviesesnę odą, geban- 
čią sintetinti vitaminą D esant mažesniam saulės šviesos kiekiui. Tačiau is- 
toriškai visi esame afrikiečiai. 

Iš tiesų buvome afrikiečiai taip neseniai, kad „nepakako laiko sukaupti 
daug naujų genų variantų“, pastebi Pinkeris (2002, 143). Tad jei mokslinin- 
kai, atvykę iš kitos civilizacijos, tyrinėtų mūsų genus, mes, Žmonės - netgi 


189 


190 II dalis. SOCIALINĖ ĮTAKA 


natūralioji atranka 

(natural selection) 

Evoliucijos procesas, kurio metu 
gamta atrenka savybes, 
geriausiai padedančias 
organizmams išgyventi ir 
daugintis konkrečioje aplinkoje. 


evoliucinė psichologija 
(evolutionary psychology) 
Elgsenos evoliucijos tyrimas, 
remiantis natūraliosios atrankos 
principais. 


„Psichologija stovės ant naujų 
pamatų.“ 

Charles Darwin, 

The Origin of Species, 1859 

(„Rūšių kilmė“) 


išoriškai skirtingi Janas ir Tomoko — atrodytume stulbinamai panašūs, kaip 
viengenčiai. Mūsų yra daugiau nei šimpanzių, tačiau genetiškai jos įvairesnės. 
Kad paaiškintų mūsų ir visų kitų rūšių savybes, britų gamtininkas Char- 
lesas Darwinas (1859) sukūrė evoliucijos teoriją. Jis patarė sekti paskui ge- 
nus. Darwinui už idėją, kad natūralioji atranka skatina evoliuciją, filoso- 
fas Danielis Dennettas (2005) pasiūlė skirti „aukso medalį kaip už geriausią 
kada nors iškeltą idėją“. 
Supaprastinta ši teorija skambėtų taip: 
e Individai turi daug skirtingų palikuonių. 
e Šie palikuonys varžosi dėl išlikimo savo aplinkoje. 
e Tam tikri biologiniai ir elgesio skirtumai padidina jų galimybes daugin- 
tis ir išlikti šioje aplinkoje. 
e Tie palikuonys, kurie išgyvena, perduoda genus ateinančioms kartoms. 


e Taigi laikui bėgant populiacijos savybės gali kisti. 


Natūralioji atranka reiškia, kad formuojasi daugiau tam tikrų genų - tų, 
kurių nulemtos savybės padidina galimybę išgyventi taip ilgai, kad spėtum 
susilaukti palikuonių ir juos išauklėti. Pavyzdžiui, sniegingoje Arkties gam- 
toje poliarinių lokių genai, nulemiantys storą maskuojančios baltos spalvos 
kailį, nugalėjo genetinėje konkurencijoje ir dabar dominuoja. Karštoje dy- 
kumų aplinkoje daugelyje rūšių dominuoja genai, programuojantys vasaros 
įmigį (Žiemos miego atitikmuo vasarą). Kalbant biologiškai, svarbiausias gy- 
venimo tikslas — sulaukti vaikaičių. 

Ilgalaikis ir organizuojantis biologijos principus natūraliosios atrankos pro- 
cesas dabar tapo ir svarbiu psichologijos principu. Evoliucinė psichologija 
tiria, kaip natūralioji atranka suteikia pirmenybę ne tik konkrečiam kontekstui 
tinkančioms fizinėms savybėms — poliarinių meškų kailiams, šikšnosparnių 
garso lokacijai, žmonių gebėjimui skirti spalvas — bet ir psichologinėms 5a- 
vybėms bei socialinei elgsenai, padedančiai genams išlikti bei plisti (Buss, 
2005). Evoliuciniai psichologai sako, kad mes, žmonės, esame tokie, kokie 
esame, dėl to, jog iš mūsų protėvių palikuonių gamta atsirinko tuos, kurie 
turėjo mūsų savybes — pavyzdžiui, tuos, kurie labiau vertino švelnų mais- 
tingą bei kaloringą maistą ir nemėgo kartaus, rūgštaus, dažnai nuodingo prie- 
skonio. Neturintiems šių pomėgių tikimybė išlikti ir savo genais prisidėti prie 
palikuonių buvo mažesnė. 

Būdami judrios genų mašinos, mes nešiojame savo protėvių palikimą - 
privilegiją prisitaikyti. Ilgimės visko, kas protėviams padėjo išlikti, plisti ir 
puoselėti savo atžalas, kad jos taip pat galėtų išgyventi ir daugintis. „Širdies 
paskirtis — varinėti kraują“, — pastebi psichologas Davidas Barashas (2003). 
„Smegenų paskirtis“, — priduria jis, — valdyti organus ir elgseną „taip, kad 
evoliucija vyktų maksimaliai sėkmingai. Štai ir viskas.“ 

Evoliucinis požiūris išryškina žmogiškosios prigimties universalumą. Mes 
ne tik išsaugome pomėgį tam tikram maistui, bet ir panašiai atsakome į štai 

Ar manote, kad nesusituokusioms 
poroms turėti vaikų yra blogai? 

Atsakymai 


Indija Singapūras Taivanas Jungtinės Kanada Didžioji Vokietija Islandija 
Amerikos Britanija 
Valstijos 


tokius socialinius klausimus: kuo aš turėčiau pasitikėti ir ko bijoti? Kam tu- 
rėčiau padėti? Kada ir su kuo turėčiau tuoktis? Kam turėčiau paklusti ir ką 
galiu valdyti? Evoliucinės psichologijos specialistai tvirtina, kad emocijomis 
ir elgsena išreikšti mūsų atsakymai į šiuos klausimus yra tokie patys, kokie 
buvo ir mūsų protėvių atsakymai. 

Kadangi šios socialinės užduotys bendros visiems žmonėms, visi linkę 
jas panašiai spręsti. Pavyzdžiui, visi žmonės skirsto kitus pagal jų galią ir 
socialinę padėtį. Ir visi turi idėjų dėl ekonominio teisingumo (Fiske, 1992). 
Evoliucinės psichologijos specialistai išryškina šias universalias savybes, at- 
siradusias natūraliosios atrankos keliu. Tačiau kultūros nustato konkrečias 
taisykles, kuriomis vadovaujantis reikia spręsti šiuos socialinius gyvenimo 
klausimus. 


Kultūra ir elgsena 


Galbūt svarbiausias panašumas ir mūsų, kaip rūšies, skiriamasis bruožas — 
gebėjimas išmokti ir prisitaikyti. Evoliucija parengė mus kūrybiškai gyventi 
kintančiame pasaulyje ir prisitaikyti prie aplinkos, pradedant ekvatoriaus 
džiunglėmis ir baigiant Arkties ledynais. Palyginti su bitėmis, paukščiais ir 
šunimis, gamta mus laiko už ilgesnio genetikos pavadėlio. Todėl ironiška, 
kad žmogiškoji biologija sudaro sąlygas kultūrinei įvairovei. Ji leidžia vie- 
nos kultūros atstovams vertinti tiesumą, skatinti atvirumą ar palankiai Žiū- 
rėti į ikivedybinius lytinius santykius, tuo tarpu kitose kultūrose šie dalykai 
gali būti nepriimtini (žr. 5.1 pav.). Socialinis psichologas Roy Baumeisteris 
(2005, p. 29) pastebi: „evoliucija sutvėrė mus kultūrai“. (Žr. skyrelį „„Atkreip- 
kime dėmesį. Kultūrinis gyvūnas“) 


5.1 PAVEIKSLAS 
Kultūriniai skirtumai 


Šie atsakymai į 1997 
Gallupo instituto visame 
pasaulyje atliktą apklausą 
parodo mūsų kultūrinę 
įvairovę. 


Šaltinis: Gallup ir Lindsey, 
1999. 


„Išsitiesk visu ūgiu, dvikoje 
beždžione. Ryklys galbūt 
greičiau plaukia, gepardas 
greičiau bėga, čiurlys greičiau 
skrenda, kapucinas mikliau 
laipioja, dramblys stipresnis, 
raudonmedis ilgiau gyvens. 
Tačiau tu esi labiausiai iš visų 
apdovanotas.“ 
Richard Dawkins, 
The Devil's Chaplain, 2003 
(„Velnio kapelionas“) 


kultūra 

(culture) 

Didelės žmonių grupės 
puoselėjami ir naujoms kartoms 
perduodami ilgalaikiai elgesio 
modeliai, idėjos, nuostatos 

ir tradicijos. 

Evoliucinė psichologija atsižvelgia į aplinkos įtaką. Ji pripažįsta, kad mus 
formuoja prigimties ir patirties sąveika. Genai nėra stabilus dalykas. Jų raiška 
priklauso nuo aplinkos. Vieno Naujosios Zelandijos jaunuolių tyrimo metu 
išryškėjo geno nukrypimas, didinęs riziką susirgti depresija, bet tik stipraus 
streso, pavyzdžiui, skyrybų, atveju (Caspi ir kiti, 2003). Nei stresas, nei ge- 
nas atskirai depresijos nesukeldavo. Ji kildavo tik jų sąveikoje. 

Gamta mus, žmones, pasirinko ne tik dėl didelių smegenų bei bicepsų, bet 
ir dėl socialinės kompetencijos. Į šį pasaulį ateiname pasirengę išmokti kal- 
bą, susisaistyti ryšiais ir kartu su kitais rūpintis maistu, globoti jaunus ir sau- 
goti save. Tad gamta mus iš anksto parengia mokytis, nesvarbu, kokiai kultū- 
rai priklausytume (Fiske ir kiti, 1998). Kultūrinis požiūris, nors ir pripažįsta, 
kad elgsenai svarbūs evoliucionavę genai, pabrėžia žmogaus gebėjimą prisi- 
taikyti. Konfucijus teigė: „Žmonių prigimtis panaši, juos skiria įpročių skir- 
tumai“. Kultūrų tyrinėtojai Ronaldas Inglehartas ir Christianas Welzelis (2005) 
pastebi, kad skirtingi visi ir likome. Nepaisant švietimo sistemos tobulėjimo, 
„neiname vientisos globalios kultūros link, nepastebime kultūrų susiliejimo. 


„Ginčo dalyviai, palaikantys 
„prigimties“ pusę, patys save 
taip prigąsdino genų galia bei 
neišvengiamumu, kad 
nepastebėjo svarbiausio 
dalyko: juk genai yra jų 
pusėje.“ 
Matt Ridley, 
Nature via Nurture, 2003 
(„Prigimtis via patirtis“) 


Kultūrinis visuomenės paveldas — nepaprastai tvarus dalykas“ (p. 46). 


atkreipkime dėmesį 


Kultūrinis gyvūnas 


Aristotelio teigimu, esame socialiniai gyvūnai. Mes, žmonės, bent 
vienu bruožu esame panašūs į vilkus ir bites: puikiai jaučiamės 
būdami grupėse ir drauge dirbdami. 

Roy Baumeisterio nuomone, esame kažkas daugiau - kul- 
tūriniai gyvūnai (taip jis pavadino savo knygą - The Cultural 
Animal, Oxford University Press, 2005). Žmonės labiau negu 
kiti gyvūnai geba panaudoti kultūros galias gyvenimui pagerinti. 
Baumeisteris rašo: „Kultūra - geriausia socialumo išraiška. Kul- 
tūrai turėtume dėkoti už tai, kad bendravimui naudojame kalbą, 
važiuojame viena kelio puse, žiemą valgome vaisius ir už juos 
bei automobilius atsiskaitome pinigais. Kultūra leidžia išlikti ir 
daugintis, o gamta apdovanojo mus smegenimis, kurios, kaip 
niekas kitas, suteikia galimybę būti kultūringais. Kiti gyvūnai taip 
pat turi kultūros ir kalbos užuomazgų. Buvo pastebėta, kad bež- 
džionės išmoksta nusiplauti maistą, ir šį gebėjimą perduoda savo 
palikuonims. Šimpanzės šiek tiek geba kalbėti. Tačiau nė viena 
rūšis nepajėgia iš kartos į kartą kaupti pažangios patirties taip, 
kaip žmonės. Mūsų protėviai XIX a. neturėjo automobilių, van- 
dentiekio namuose, elektros, oro kondicionierių, interneto, mul- 
timedijos grotuvų, lipnių lapelių. UŽ tai, kad šiandien visa tai 


turime, reikėtų dėkoti kultūrai. Intelektas skatina naujovių kūri- 
mą, o kultūra leidžia joms plisti - paskleisti informaciją ir naujo- 
ves laike bei erdvėje. 

Baumeisteris pastebi, kad darbo pasidalijimas — „dar vie- 
nas didžiulis ir galingas kultūros pranašumas“. Vieni iš mūsų 
dirba žemės ūkyje, stato namus, o kiti - skaitantys šią knygą - 
mėgaujasi jų darbo vaisiais. Iš tikrųjų knygos taip pat yra darbo 
pasidalijimo kultūros pavyzdys. Nors tik vieno laimingojo pavardė 
yra ant šios knygos viršelio, iš tikrųjų ją kūrė tyrinėtojų, apžval- 
gininkų, padėjėjų, redaktorių komanda. Knygos ir kitos naujo- 
sios informacijos sklaidos priemonės tampa žinių, kurios yra ga- 
linga pažangos jėga, platinimo būdu. 

Baumeisteris daro išvadą, kad „kultūra yra iškirtinė Žmo- 
gaus ypatybė. Kultūra padeda mums tapti kažkuo daugiau ne- 
gu talentų, pastangų, kitų individualių bruožų visuma. Kultūra — 
didžiausia dovana, kokią esame gavę ... Pavieniui būtume tik 
neprotingi gyvuliai, palikti aplinkybių valiai. Drauge galime išlai- 
kyti sistemą, leidžiančią pagerinti gyvenimą sau, savo vaikams 
ir tiems, kurie ateis po mūsų.“ 

Kultūrinė įvairovė 

Kalbų, papročių ir elgsenos ypatumų įvairovė perša mintį, kad iš esmės elg- 
sena ne nustatyta iš anksto, bet programuojama sociumo. Todėl genetinis pa- 
vadėlis gana ilgas. Štai ką teigė sociologas Ianas Robertsonas (1987): 


Amerikiečiai valgo austres, tačiau nevalgo sraigių. Prancūzai valgo sraiges, tačiau 
nevalgo skėrių. Zulusai valgo skėrius, tačiau nevalgo žuvies. Žydai valgo žuvį, 
tačiau nevalgo kiaulienos. Indusai valgo kiaulieną, bet nevalgo jautienos. Rusai 
valgo jautieną, bet nevalgo gyvačių. Kinai valgo gyvates, bet nevalgo Žmonių. 
Naujosios Gvinėjos Jalė genčiai žmogiena yra delikatesas. (p. 67) 


Jei visi gyventume homogeniškose etninėse grupėse atskiruose pasaulio 
regionuose, kaip kai kurios tautos vis dar tebegyvena, kultūrinė įvairovė būtų 
mažiau susijusi su mūsų kasdieniu gyvenimu. Japonijoje, turinčioje 127 mi- 
lijonus gyventojų, iš kurių 126 milijonai yra japonai, kultūriniai skirtumai 
nežymūs. Priešingai yra Niujorke, kur dauguma gyventojų susiduria su šiais 
skirtumais keletą kartų per dieną, nes iš 8 milijonų miesto gyventojų trečda- 
lis gimę užsienyje, ir nė viena etninė grupė mieste nesudaro daugiau kaip 
35 proc. 

Kultūrinė įvairovė mus supa vis glaudžiau. Pasaulis darosi panašus į di- 
džiulį kaimą, kurio gyventojai vieni su kitais susisiekia elektroniniu paštu, 
reaktyviniais lėktuvais ir tarptautine prekyba. „Amerikietiškus“ džinsus 1872 
m. išrado emigrantas iš Vokietijos Levi Straussas, viename Prancūzijos mies- 
telyje išrastą medvilninį audinį panaudojęs genes stiliaus kelnėms, kurias dė- 
vėjo Genujos jūreiviai (Legrain, 2003). Nuo Shakespeare „Antonijaus ir Kle- 
opatros“, Verdžio „Aidos“ iki Forsterio „Kelionės į Indiją“ mene ir literatū- 
roje atsispindi nuostabi kultūrų sąveika. Mūsų dienomis nežinomas „prana- 
šas“ pasakė, kad niekas taip neapibūdina globalizacijos, kaip princesės Dia- 
nos mirtis: „Anglijos princesė su savo egiptiečiu draugu patenka į autoava- 
riją Prancūzijos tunelyje, važiuodami vokiškų automobiliu su olandišku va- 
rikliu, kurį vairuoja belgas, išgėręs per daug škotiško viskio. Juos japoniš- 
kais motociklais lydi italų paparaciai. Sužalotuosius braziliškais vaistais gy- 
do amerikietis gydytojas.“ Įvairiose tautose egzistuoja kultūrinė įvairovė. Pa- 
vyzdžiui, JAV Naujosios Anglijos regiono gyventojai vertina liberalumą ir 
autonomiją (Niu Hempšyro valstijos devizas — „Gyventi laisvam arba mir- 
ti“), tuo tarpu pietinėse valstijose labiau vertinami žmogiška šiluma, bendra- 
darbiavimas ir geras vardas (Plaut ir kiti, 2002). 

Kitokia kultūra kartais gali priblokšti. Amerikiečiai vyrai gali nejaukiai 
pasijusti, kai Artimųjų Rytų valstybių vadovai, sutikdami JAV prezidentą, 
bučiuoja jį į skruostą. Vokiečių studentui, neįpratusiam dažnai bendrauti su 
ponu profesoriumi, gali atrodyti keista, kad tame universitete, kuriame aš dir- 
bu, dėstytojų kabinetų durys visada atviros studentams. Iranietė studentė, pir- 
mą kartą Amerikoje apsilankiusi greitojo maisto restorane McDonald s, il- 
gai rausiasi popieriniame maišelyje, ieškodama valgymo įrankių, kol susivo- 

normos 
(norms) 

Priimtino ir laukiamo elgesio 
taisyklės. Normos nurodo, kaip 
„dera“ elgtis. (Kitaip sakant, 
normos apibrėžia daugumos 
elgesį, - tai, kas yra normalu.) 


kia, kad kiti lankytojai keptus bulvių šiaudelius ima pirštais. Daugelyje pasau- 
lio vietovių geriausios jūsų ir mano manieros būtų etiketo pažeidimas: Japoni- 
joje besilankantys užsieniečiai sunkiai perpranta socialinio žaidimo taisykles — 
kada nusiauti batus, kaip įsipilti arbatos, kada teikti dovanas ir kada jas 1š- 
vynioti, kaip elgtis su aukštesnės ar žemesnės socialinės padėties asmeniu. 

Migrantai ir pabėgėliai dabar labiau nei bet kada sumaišo kultūras. „Ry- 
tai yra Rytai, o Vakarai yra Vakarai, ir niekada jie nesusitiks“, rašė XIX a. 
britų rašytojas Rudyardas Kiplingas. Tačiau šiandien Rytai ir Vakarai, Pie- 
tūs ir Šiaurė susitinka nuolatos. Italija tapo namais daugeliui albanų, Vokietija 
— turkams, Anglija — pakistaniečiams, o iš to kilo ir draugystė, ir konfliktai 
(pastaruosius atspindi sprogimai Londono metro 2005 m. liepos mėnesį). Vie- 
nas iš šešių kanadiečių, vienas iš dvylikos amerikiečių yra imigrantas. Dirb- 
dami, žaisdami ir gyvendami su skirtingų kultūrų žmonėmis, geriau galime 
suprasti, kokią įtaką mums daro mūsų kultūra, ir gerbti kultūrų skirtumus. 
Jei norime, kad konfliktų padalytame pasaulyje įsivyrautų taika, turime gerbti 
skirtumus ir vertinti panašumus. 


Normos: laukiamas elgesys 


Sprendžiant iš etiketo taisyklių, visose kultūrose galioja tam tikras deramo 
elgesio modelis. Šiuos socialinius lūkesčius arba normas dažnai laikome nei- 
giama, įkalinančia ir verčiančia aklai tęsti tradicijas jėga. Normos iš tiesų 
varžo ir kontroliuoja — taip sėkmingai ir taip subtiliai, kad jų beveik nejau- 
čiame. Kaip žuvis vandenyje, taip kiekvienas iš mūsų esame pasinėrę į savo 
kultūrą ir, norėdami suprasti jos įtaką, privalome iš jos ištrūkti. „Kai mato- 
me olandus elgiantis taip, ką užsieniečiai pavadintų olandišku stiliumi — sa- 
ko olandų psichologai Willemas Koomenas ir Antonas Dijkeras (1997), — 
mes dažnai net nepagalvojame, kad šitoks elgesys tikrai būdingas olandams.“ 

Nėra geresnio būdo pažinti savos kultūros normas, kaip kelionės, leidžian- 
čios pastebėti, kad kas nors elgiasi vienaip, o mes - kitaip. Gyvendamas Ško- 
tijoje savo vaikams turėjau aiškinti, kad europiečiai valgo mėsą laikydami 
šakutę kairėje rankoje. Tačiau mes, amerikiečiai, manome, kad mandagu iš 
pradžių mėsą susipjaustyti, o po to šakutę perimti į dešinę ranką. Sutinku, 
kad tai nėra efektyvu. Tačiau mes valgome šitaip.“ 

Nesutinkantiems su tokiomis normomis jos gali atrodyti nepagrįstos ir var- 
žančios. Daugumai vakariečių musulmonių moterų šydo dėvėjimas atrodo 
nepagrįstas ir varžantis, tačiau šitaip nemanoma daugumoje musulmoniškų 
kultūrų. Spektaklis sklandžiai vyksta, jei aktoriai gerai moka vaidmenis. Taip 
ir socialiniai santykiai reiškiasi sklandžiai, kai žmonės žino, ko kada tikėtis. 
Normos - tai tarsi socialinių mechanizmų alyva. Neaiškiose situacijose, kai 
nežinome, kokios normos galioja, mes stebime, kaip elgiasi kiti, 1r atitinka- 
mai elgiamės patys. 

Įvairios kultūros skiriasi ekspresyvumo ir asmeninės erdvės normomis. 
Tūlam oficialios elgsenos šiauriečiui ekspresyvios Viduržemio jūros kultū- 

ros atstovas gali atrodyti „šiltas, žavus, nedalykiškas ir gaištantis laiką“. Vi- 
duržemio jūros kraštų atstovui šiaurės europietis gali atrodyti „dalykiškas, 
šaltas ir pernelyg galvojantis apie laiką“ (Triandis, 1981). Į oficialią vaka- 
rienę vėluojančius Lotynų Amerikos verslininkus gali apstulbinti fanatiškas 


jų partnerių iš Šiaurės Amerikos punktualumas. Šiaurės amerikiečiai Japo- - 


nijoje gali pasigesti akių kontakto tarp praeivių. (Žr. skyrelį „Mokslinių ty- 
rimų išvada. Praeivių prasilenkimas Rytuose ir Vakaruose““.) 

Asmeninė erdvė — tai tarsi burbulas arba apsauginė zona, kurią susiku- 
riame norėdami išsaugoti distanciją tarp savęs ir kitų. Keičiantis situacijai, 
kinta ir burbulo dydis. Su nepažįstamais žmonėmis stengiamės išlaikyti maž- 
daug 1,2 m ar didesnį atstumą. Neperpildytuose autobusuose, tualetuose ar 
bibliotekose saugome savo erdvę ir gerbiame kitų. Draugams leidžiame pri- 
eiti arčiau, dažnai per 60-90 cm. 

Žmonės skirtingi: vieniems reikia daugiau asmeninės erdvės, kitiems — 
mažiau (Smith, 1981; Sommer, 1969; Stockdale, 1978). Amžiaus grupės taip 
pat skiriasi: suaugusieji stengiasi išlaikyti didesnį atstumą nei vaikai. Vyrai 
vienas nuo kito laikosi atokiau nei moterys. Dėl nežinomų priežasčių arčiau 
ekvatoriaus gyvenančioms tautoms būdinga mažesnė asmeninė erdvė, čia 
mėgstama vienas kitą liesti bei glėbesčiuotis. Pavyzdžiui, britams ir skandi- 
navams patinka didesnis atstumas nei prancūzams ir arabams; Šiaurės Ame- 
rikos gyventojai siekia išlaikyti didesnę asmeninę erdvę nei Lotynų Ameri- 
kos šalių atstovai. 

Kad pamatytumėte, kaip veikia įsibrovimas į kito žmogaus asmeninę erdvę, 
pažaiskite žaidimą „erdvės pažeidėjas“. Atsisėskite arba atsistokite maždaug 
per 30 cm nuo draugo ir pradėkite pokalbį. Stebėkite, ar pašnekovas muis- 
tosi, žiūri šalin, atsitraukia ar kitaip išsiduoda, kad jaučia diskomfortą? Tai 
yra sujaudinimo, kurį pastebėjo įsibrovimą į asmeninę erdvę tiriantys moks- 
lininkai, požymiai (Altman 1r Vinsel, 1978). 


Kultūriniai panašumai 


Kultūrų skirtumus apsprendžia žmogaus gebėjimas prisitaikyti. Tačiau po plo- 
nu kultūrinių skirtumų sluoksniu tarpkultūriniai psichologai įžvelgia „esmi- 
nį universalumą“ (Lonner, 1980). Kadangi priklausome tai pačiai rūšiai, pro- 
cesai, kuriais grindžiami skirtingi poelgiai, visur daugmaž vienodi. Sulaukę 
4 ar 5 metų vaikai pradeda „protauti“, t. y. pradeda nutuokti, ką galvoja kiti 
(Norenzayan ir Heine, 2005). Jei jie mato, kaip iš kito vaiko jam nepaste- 
bint paimamas žaislas, nepriklausomai nuo kultūros geba numanyti, kad tas 
vaikas galvos, jog žaislas vis dar ten pat. 


Universaliosios draugiškumo normos. Visame pasaulyje žmonės laikosi gi- 
miningų draugystės normų. Atlikę tyrimus Didžiojoje Britanijoje, Italijoje, 
Honkonge ir Japonijoje, Michaelas Argyle 171 Monika Henderson (1985) iš- 
skyrė keletą kultūrinių normų skirtumų, apibrėžiant draugo vaidmenį. 


asmeninė erdvė 

(personal space) 

Apsauginė zona - tai erdvė, 
kurią norime išsaugoti aplink 
save. Jos dydis priklauso nuo to, 
kaip artimai pažįstame 

esančius šalia. 


„Mano asmenybė prasideda 
maždaug 30 colių priešais 
mano nosį.“ 

W. H. Auden, 1907-1973 

mokslinių tyrimų išvada 


Praeivių prasilenkimas Rytuose ir Vakaruose 


Mano universitete ir tame mieste, kuriame gyvenu, paprastai 
žmonės prasilenkdami pažvelgia vienas kitam į akis ir nusišyp- 
so. Britanijoje, kurioje praleidau du metus, tokie mikrosusidūri- 
mai pasitaiko rečiau. Europiečiui mūsų pasisveikinimas prasi- 
lenkiant gali atrodyti šiek tiek neprotingas ir nepagarbus asmens 
privatumui. O Vidurio Vakarų Amerikoje akių kontakto vengi- 
mas, sociologų vadinamas „pilietiniu neatidumu“, gali būti pa- 
laikytas abejingumo demonstravimu. 

Norėdama išmatuoti kultūrų skirtumus praeiviams prasilen- 
kiant, Mileso Pattersono ir Yuichi lizuka (2006) vadovaujama 
tarptautinė mokslininkų grupė atliko paprastą eksperimentą 
Jungtinėse Valstijose ir Japonijoje. Jame patys to nežinodami 
dalyvavo 1000 amerikiečių ir japonų pėsčiųjų. Šis tyrimas iliust- 
ruoja, kaip socialiniai psichologai kartais atlieka tyrimą natūra- 
liomis sąlygomis. Kaip matome 5.2 pav., eksperimentuotojo 
padėjėjas, maždaug už 12 pėdų pamatęs ateinantį pėsčiąjį, gali 
pasirinkti vieną iš trijų elgesio variantų: 1) vengimą (žiūri tiesiai 
į priekį); 2) žvilgtelėjimą į žmogų mažiau negu sekundę; 3) žvilgs- 


- Dalyvis: 
Pavienis praeivis, 
arti jo nėra kitų 
žmonių. 


Eksperimentuotojo 
padėjėjas: 

Parodo iniciatyvą 
pasisveikinti 
maždaug ties 3,5m 
atstumu iki praeivio. 


Stebėtojas: 
Maždaug 10m už 
konfederato. Stebi 
dalyvio reakciją, 
kai padėjėjas 
ranka parodo, 
kada pradėti 
stebėjimą. 


5.2 PAVEIKSLAS 
Praeivių prasilenkimo iliustracija 
Šaltinis: Patterson ir kiti, 2006. 


nį ir šypseną. Iš paskos einantis stebėtojas fiksuoja pėsčiojo 
reakciją. Ar jis pažvelgs į padėjėją? Ar nusišypsos? Ar linktelės 
galvą? Ar pasisveikins žodžiu? (Padėjėjas atsitiktinai pasirink- 
davo vieną iš trijų elgesio variantų. Stebėtojas nežinojo, kaip jis 
pasielgs. Taip buvo sukurtos „aklos“ eksperimento sąlygos.) 

Galima būtų tikėtis, kad nepriklausomai nuo kultūros pės- 
tieji turėtų pažvelgti, nusišypsoti, linktelėti galvą ir pasisveikinti 
su tuo praeiviu, kuris pirmasis taip pasielgs, ypač jei tai - mote- 
ris. 5.3 pav. matome, kad kultūrų skirtumai buvo pritrenkiantys. 
Tyrimo grupės hipotezė pasitvirtino: atsižvelgiant į didesnę ja- 
ponų pagarbą privatumui ir kultūrinį jų santūrumą bendraujant 
su išorinėmis grupėmis, amerikiečiai buvo daug dažniau linkę 
nusišypsoti praeiviui, linktelėti galvą ar pasisveikinti su juo. 

Mokslininkai daro išvadą, kad Japonijoje „nėra spaudimo 
atsakyti į praeivio šypseną, nes su juo nepalaikomi jokie santy- 
kiai ir nėra įsipareigojimo atsiliepti į jo pasveikinimą “. Ameriko- 
je, priešingai, yra norma atsakyti į draugiškumo apraišką. 


Šypsenos, procentais 


Žvilgtelėjimas Žvilgsnis ir šypsena 
Sąlyga 


Vengimas 


5.3 PAVEIKSLAS 
Amerikiečių ir japonų pėsčiųjų reakcija 
Šaltinis: pagal Patterson ir kiti, 2006. 

Pavyzdžiui, Japonijoje ypač svarbu netrikdyti draugo, viešai jį kritikuojant. 
Tačiau taip pat yra ir akivaizdžiai universalių normų: gerbti draugo asmeni- 
nį gyvenimą; kalbantis žiūrėti į akis; neatskleisti jo paslapčių. 


Universalieji bruožai. Visame pasaulyje žmonės linkę apibūdinti kitus pagal 
šias savybes: emocinį stabilumą, draugiškumą, atvirumą, gebėjimą sutarti ir 
sąžiningumą (John ir Srivastava, 1999; McCrae ir Costa, 1999). Jei testas 
išmatuoja šiuos „penkis svarbiausius“ jūsų asmenybės bruožus, jis pakanka- 
mai gerai apibūdina jūsų asmenybę, kad ir kur gyventumėte. 

Dar daugiau. Neseniai 49 šalyse atliktas tyrimas atskleidė, kad įvairiose 
tautose penkis svarbiausius asmenybės bruožus (pavyzdžiui, sąžiningumą ir 
ekstraversiją) Žmonės vertina ne taip skirtingai, kaip mano daugelis (Terrac- 
cioano ir kiti, 2005). Australai save laiko nepaprastai draugiškais. Vokiškai 
kalbantys šveicarai save laiko labai sąžiningais. Kanadiečiai save vadina ma- 
loniais. Iš tikrųjų šie nacionaliniai stereotipai yra perdėti — tikrieji skirtumai 
visai nedideli. 


Universalieji socialiniai įsitikinimai. Honkongo socialinės psichologijos eks- 
pertai Kwokas Leungas ir Michaelas Harrisas Bondas (2004) teigia, kad yra 
ir penki universalieji socialiniai įsitikinimai. Jie atliko tyrimus 38-i0se šalyse 
ir priėjo išvadą, kad savo kasdieniame gyvenime žmonės taiko šias socialines 
sampratas: cinizmą, socialinį sudėtingumą, atpildą už stropumą, dvasingumą 
ir likimą (žr. 5.4 pav.). Savo gyvenimą žmonės reguliuoja pagal šiuos įsitiki- 
nimus. Cinizmo šalininkai būna mažiau patenkinti gyvenimu, palankiau vertina 
beatodairišką atkaklumą bei dešiniosios pakraipos politiką. Manantys, kad už 
stropumą atlyginama, linkę pasišvęsti tyrimams, planavimui ir konkurencijai. 


Universaliosios socialinės padėties normos. Rogeris Brownas (1965, 1987; 
Kroger ir Wood, 1992) pastebėjo dar vieną universalią normą. Kur tik žmo- 
nės sukuria socialines hierarchijas, ten jie su aukštesnę padėtį užimančiais 
žmonėmis kalba taip pat pagarbiai, kaip kalbėdami su nepažįstamais Žmo- 
nėmis. O su užimančiais žemesnę socialinę padėtį jie kalba familiariau, krei- 
piasi į juos vardu, tarsi kalbėtųsi su draugu. Pacientai į savo gydytoją krei- 


Klausimyno teiginio pavyzdys 
„Stiprios asmenybės linkusios išnaudoti kitus.“ 


„Reikalus reikia spręsti atsižvelgiant 
į konkrečias aplinkybes.“ 


„Pavyks, jei iš tiesų pasistengsi.“ 


as „Tikėjimas stiprina psichikos sveikatą.“ 


„Nuo likimo priklauso Žmogaus sėkmės 
ir nesėkmės.“ 


5.4 PAVEIKSLAS 
Leungo ir Bondo universalieji 
socialiniai įsitikinimai. 

Knygoje The Female Eunuch 
(„Moteris eunuchė“) Hermaine 
Greer atkreipia dėmesį, 

kaip meilės kalboje moteris 
yra sumenkinama iki maisto 

ir gyvūnėlių lygmens - 
ėriukas, cukrelis, pyragiukas, 
katytė, vištytė. 


piasi „daktare“, o gydytojai dažnai atsako kreipdamiesi į pacientą vardu. Stu- 
dentai ir profesoriai paprastai bendrauja irgi panašiai, t. y. nelygiaverčiai. 

Daugumoje kalbų galimos dvi antrojo asmens įvardžio formos: pagarbi 
17 familiari (pavyzdžiui, Sie ir du vokiečių kalboje, vous ir žu — prancūzų, 
usted ir tu — ispanų). Familiariąją formą žmonės paprastai vartoja bendrau- 
dami su artimaisiais (ne tik su artimais draugais ar šeimos nariais, bet ir kal- 
bėdami su vaikais bei šunimis) ir pavaldiniais. Vokietis vaikas jaučiasi pa- 
malonintas, kai nepažįstami žmonės į jį kreipiasi ne įvardžiu „du“, bet „Sie“. 

Šis pirmasis Browno universaliosios normos aspektas — kad kreipinio for- 
ma atspindi ne tik socialinį atstumą, bet ir socialinę padėtį —- koreliuoja su 
antruoju aspektu: pereiti prie familiaresnio kreipinio paprastai pasiūlo aukš- 
tesnio socialinio statuso asmuo. Europoje, kur dauguma porų savo bendra- 
vimą pradeda mandagiu, oficialiu „jūs“ ir vėliau pereina prie artimesnio „tu“, 
kažkas privalo parodyti iniciatyvą didesniam artimumui. Kaip manote, kas 
tą padaro? Atsiradus palankiam momentui vyresnis, turtingesnis ar žinomesnis 
iš judviejų gali pasakyti: ,„Kreipkimės vienas į kitą „tu“. 

Ši norma prasiskverbia į visas artimumo raiškos formas, ne tik į kalbą. 
Labiau priimtina skolintis rašiklį iš draugo, pavaldinio arba uždėti ranką jam 
ant peties, negu taip atsainiai elgtis su nepažįstamais žmonėmis ar viršinin- 
kais. Panašiai ir universiteto, kuriame dirbu, prezidentas pirmas pasikviečia 
dėstytojus į savo namus, o tik paskui šie pasikviečia jį. Taigi artimumą re- 
guliuoja aukštesnę padėtį užimantis asmuo. 


Kraujomaišos tabu. Nors skirtingose kultūrose normos skiriasi, žmonės turi 
kai kurių bendrų taisyklių. Tėvai negali turėti lytinių santykių su savo vai- 
kais, o artimi broliai ir seserys — vieni su kitais. Atrodo, šis tabu pažeidžia- 
mas dažniau nei kažkada manė psichologai, tačiau ši norma vis dar yra vi- 
suotinė. Turėdami galvoje biologines kraujomaišos bausmes, evoliucinės psi- 
chologijos specialistai puikiai supranta, kodėl žmonės visame pasaulyje prieš 
ją nusiteikę. 


Karo normos. Yra netgi tarpkultūrinės normos, kaip kariauti. Žudant prie- 
šus galioja taisyklės, kurių laikomasi šimtmečius. Priimta dėvėti uniformas, 
pagal kurias galima atskirti karius, pasiduoti pakeliant rankas aukštyn, hu- 
maniškai elgtis su belaisviais (jei kariai nenužudomi, kol spėja pasiduoti, vė- 
liau reikia juos maitinti). Nors šios normos tarpkultūrinės, jos nėra univer- 
salios. Kai Irako pajėgos jas sulaužė ir puolė iškėlę baltas vėliavas bei su- 
rengė pasalas perrengę karius civilių drabužiais, Jungtinių Valstijų karo at- 
stovas pareiškė, kad „abu šie veiksmai — rimčiausi karo taisyklių nesilaiky- 
mo pavyzdžiai“ (Clarke, 2003). 

Taigi vienos normos būdingos tik tam tikrai kultūrai, kitos — universa- 
lios. Kultūros galia pasireiškia kintančiomis normomis, nors daug lemia ge- 
netinis polinkis arba, kitaip tariant, žmogiškoji prigimtis, kuria galima pa- 

aiškinti kai kurių normų universalumą. Taigi prigimtį galime priimti kaip uni- 
versalų dalyką, o patirtį — kaip kultūriškai specifišką. 


Iki šiol šiame skyriuje teigėme, kad esame biologiniai giminės, nes priklau- 
some vienai žmonių šeimai. Pripažinome, kad egzistuoja kultūrų įvairovė. 
Taip pat pastebėjome, kaip skirtingose kultūrose galioja skirtingos normos 
bei vaidmenys. Prisiminkime, kad svarbiausias socialinės psichologijos tikslas 
- ne sudaryti skirtumų sąrašą, o išsiaiškinti universalius elgsenos principus. 
Mus domina tai, ką tarpkultūrinės psichologijos tyrinėtojas Walteris Lonneris 
(1989) vadina „universaliąja psichologija — psichologija, kuri būtų tokia pat 
pagrįsta ir prasminga Omahoje ar Osakoje, kaip ir Romoje ar Botsvanoje“. 
Nuostatos ir elgsena skirtingose kultūrose visada skirsis, tačiau nuostatų 
poveikio elgsenai mechanizmai skiriasi kur kas mažiau. Nigerijoje ir Japo- 
nijoje paauglių vaidmuo apibrėžiamas kitaip nei Europoje ir Šiaurės Ameri- 
koje, tačiau visose kultūrose lūkesčiai vaidmenų atžvilgiu daro įtaką socia- 
liniams santykiams. Beveik prieš šimtą metų G. K. Chestertonas rašė: jei kas 
nors „suprato, kodėl Bondo gatvėje žmonės dėvi juodas skrybėles, turėjo taip 
pat suvokti, kodėl Timbuktu Žmonės puošiasi raudonomis plunksnomis“. 


APIBENDRINIMAS 

Kokią įtaką mums daro žmogiškoji prigimtis 

ir kultūrinė įvairovė? 

e Kuo mes, žmonės, esame panašūs ir kuo skiriamės, ir kodėl? Evoliucinės psichologijos moksli- 
ninkai tiria, kaip natūralioji atranka skatina elgesio bruožus, nuo kurių priklauso genų perdavi- 
mas. Nors evoliucijos palikimo dalis yra žmogui būdingas gebėjimas išmokti ir prisitaikyti (ir todėl 
skirtis vienas nuo kito), evoliucinis požiūris pabrėžia giminingumą, kurį sąlygoja mūsų bendra 
Žmogiškoji prigimtis. 

e Kultūrinis požiūris išryškina Žmonių įvairovę - elgseną, idėjas bei tradicijas, padedančias api- 
brėžti grupę ir perduodamas iš kartos į kartą. Skirtingų kultūrų požiūrių bei elgsenos įvairovė 
byloja, kokią įtaką mums daro kultūrinės normos bei vaidmenys. Tarpkultūrinės psichologijos spe- 
cialistai bando išsiaiškinti Žmonių „esminį universalumą“. Nepaisant skirtumų, kultūros turi tam 
tikrų bendrų normų, pavyzdžiui, draugo privatumo gerbimas, kraujomaišos tabu. 


Kaip paaiškinti lyčių panašumus 
ir skirtumus? 


Ir evoliucinės, ir tarpkultūrinės psichologijos specialistai mėgina paaiškinti lyčių skirtumus. 
Prieš pradėdami nagrinėti jų požiūrius, žvilgtelėkime į esminius klausimus: kiek mes, vyrai ir 
moterys, esame panašūs? Kiek skiriamės? Ir kodėl? 


Žmonių įvairovę apibūdina daugybė dimensijų. Ūgis, svoris, plaukų spalva 
- tai tik kelios iš jų. Tačiau savojo Aš sampratai ir socialiniams santykiams 
apibrėžti svarbiausios dimensijos yra rasė ir ypač — lytis, tad žmonės pir- 


„Esu tikras, kad [jei] 
šiuolaikinė psichologija būtų 
išsivysčiusi, tarkime, Indijoje, 
psichologai būtų atradę 
daugumą tų principų, kuriuos 
atrado vakariečiai.“ 
Tarpkultūrinės psichologijos 
specialistas 
John E. Williams (1993) 

lytis 

(gender) 

Psichologijoje — biologinės arba 
socialiai sąlygojamos savybės, 
pagal kurias žmonės apibrėžia 
vyrą ir moterį. 


Net ir pagal fizines savybes 
individualūs skirtumai tarp 
vyrų ir individualūs skirtumai 
tarp moterų gerokai pranoksta 
lyčių skirtumus. Dono 
Schollanderio pasaulio 
rekordas, kai per 1964 metų 
Olimpines žaidynes jis 400 
metrų laisvu stiliumi nuplaukė 
per 4 minutes ir 12 sekundžių, 
2000-jų olimpiadoje jam tebūtų 
leidęs užimti septintą vietą 
tarp moterų, 0 nuo vyrų 
nugalėtojo Brooke Bennetto 
jis būtų atsilikęs 7 sekundėmis. 


II dalis. SOCIALINĖ ĮTAKA 


miausia jas ir suvokia (Stangor ir kiti, 1992). Kai gimėte, visi pirmiausia no- 
rėjo sužinoti, „berniukas ar mergaitė?“ Kai gimsta vaikas hermafroditas, tu- 
rintis vyriškų ir moteriškų lytinių organų derinį, ir šeima, ir gydytojai tradi- 
ciškai jaučia poreikį nustatyti tikrąją vaiko lytį ir chirurgiškai panaikinti dvi- 
prasmiškumą. Tiesa paprasta: kiekvienas privalo turėti lytį. Tarp nakties ir 
dienos yra prieblanda. Tačiau tarp vyro ir moters, kalbant sociologiškai, iš 
esmės nėra nieko. 

9 skyriuje nagrinėsime, kaip rasinė ir lytinė priklausomybė veikia kitų 
žmonių požiūrį į mus bei elgesį su mumis. O dabar panagrinėkime tik lyčių 
savybes. Kokie poelgiai universalūs vyrams? O moterims? 

„Iš 46 Žmogaus genomo chromosomų 45 yra belytės“, — pastebi Judith 
Rich Harris (1998). Tad vyrai ir moterys panašūs pagal daugelį fizinių sa- 
vybių, pavyzdžiui, pagal amžių, kada pradeda sėdėti, vaikščioti, kada ima 
dygti dantys. Jie panašūs ir daugeliu psichologinių savybių — žodynu, kūry- 
bingumu, intelektu, savivertės ir laimės pojūčiu. Vyrai ir moterys vienodai 
jaučia, ilgisi, beprotiškai myli savo vaikus, panašios ir jų smegenys (nors 
vyrai turi daugiau neuronų, o moterys daugiau neuroninių ryšių). Taigi „prie- 
šinga lytis“ 1š tiesų yra beveik identiška. 

Bet ar turėtume daryti išvadą, kad vyrai ir moterys yra iš esmės tokie patys, 
išskyrus kai kuriuos anatominius keistumus, kurie svarbūs tik ypatingais at- 
vejais? Iš tiesų skirtumų yra, ir būtent jie, o ne daugybė panašumų, užvaldo 
mūsų dėmesį ir atrodo reikšmingi. Ir moksle, ir kasdieniame gyvenime skir- 
tumai žadina susidomėjimą. Palyginti su vyrais, statistinė moteris 


e turi 70 proc. daugiau riebalų ir 40 proc. mažiau raumenų, yra apie 12 cm 
žemesnė ir sveria apie 20 kg mažiau; 

e jautresnė kvapams bei garsams; 

e dvigubai pažeidžiamesnė nerimo bei depresijos. 

Palyginti su moterimis, statistinis vyras 


e lėčiau subręsta (dvejais metais), tačiau anksčiau miršta (vidutiniškai pa- 
saulyje — penkeriais metais); 


e jam tris kartus dažniau diagnozuojamas ADHD (dėmesio stokos ir hiper- 
aktyvumo sutrikimas), jis keturis kartus labiau linkęs į savižudybę, penkis 
kartus labiau tikėtina, kad jį nutrenks žaibas; 


e dažniau geba krutinti ausis. 


XX a. aštuntajame dešimtmetyje mokslininkai nerimavo, kad šitokie ly- 
čių skirtumų tyrimai gali sustiprinti stereotipus. Ar lyčių skirtumai bus lai- 
komi moterų trūkumais? Nors duomenys patvirtina kai kuriuos stereotipus 
apie moteris — kad jos mažiau fiziškai agresyvios, globėjiškesnės ir socialiai 
jautresnės, — šioms savybėms džiaugsmingai pritaria ne tik daugelis femi- 
nisčių, dauguma žmonių jas laiko vertingomis (Prentice ir Carranza, 2002; 

Šwim, 1994). Todėl nenuostabu, kad daugumos žmonių įsitikinimai bei jaus- 
mai moterims palankesni nei vyrams (Eagly, 1994; Haddock ir Zanna, 1994). 

Palyginkime vyrų ir moterų socialinius ryšius, dominavimą, agresyvumą 
ir seksualumą. Aprašę šiuos skirtumus galėsime gilintis, kaip jie aiškintini 
evoliuciniu ir kultūriniu požiūriais. Ar lyčių skirtumai atspindi natūraliosios 
atrankos tendencijas? Ar šie skirtumai yra kultūros — vaidmenų, kuriuos daž- 
nai vaidina vyrai bei moterys, ir situacijų, kuriose jie veikia, — atspindys? O 
gal lytį formuoja ir genai, ir kultūra? 


Savarankiškumas versus poreikis būti susijusiam 


Pagal laikyseną ir elgseną skirtumas tarp vyrų gali svyruoti nuo nuožmaus 
konkurencingumo iki švelnaus globėjiškumo. Taip pat skiriasi ir moterys. Ne- 
neigdamos šito, psichologės Nancy Chodorow (1978, 1989), Jean Baker Mil- 
ler (1986) bei Carol Gilligan ir jos bendradarbiai (1982, 1990) priėjo išvadą, 
kad moterys labiau nei vyrai teikia pirmenybę artimiems, draugiškiems san- 
tykiams. 

Palyginti su berniukais, mergaitės bendrauja draugiškiau ir žaidžia ne taip 
agresyviai, pastebi Eleanor Maccoby (2002), remdamasi savo dešimtmečius 
tukusiais moksliniais lyčių raidos tyrimais. O kai jie bendrauja su savo ly- 
ties atstovais, šie skirtumai didėja. 

Individualistinėse kultūrose suaugusios moterys labiau linkusios apibū- 
dinti save santykių požiūriu, noriau priima pagalbą, daugiau bendrauja ir yra 
dėmesingesnės kitų žmonių santykiams (Addis ir Mahalik, 2003; Gabriel ir 
Gardner, 1999; Tamres ir kiti, 2002; Wathins ir kiti, 1998, 2003). Vyrai daž- 
niau kalba apie užduotis ir santykius su didesnėmis grupėmis, moterys — apie 
asmeninius santykius (Tannen, 1990). Moterų pokalbiai telefonu su draugė- 
mis trunka ilgiau (Smoreda ir Licoppe, 2000). Dirbdamos kompiuteriu, mo- 
trys daugiau laiko sugaišta siųsdamos elektroninius laiškus, kuriuose išreiškia 
daugiau jausmų (Crabtree, 2002; Thomson ir Murachver, 2001). Grupėse mo- 
terys labiau dalijasi savo išgyvenimais ir siūlo didesnę paramą (Dindia ir Al- 
len, 1992; Eagly, 1987). Patyrę stresą, vyrai laikosi principo „kovok arba 
pabėk“. Jų reakcija į grėsmę dažniausiai pasireiškia kova. Beveik visų tyri- 
mų metu, pastebi Shelley Taylor (2002), stresą patyrusios moterys vadova- 
vosi principu „rūpinkis ir susidraugauk“; jos ieško draugų ir šeimos para- 
mos. Tarp pirmakursių studentų 5 iš 10 vyrų ir 7 iš 10 moterų sako, jog /a- 
bai svarbu „padėti tiems, kurie susidūrė su sunkumais“ (Sax ir kiti, 2002). 

Felicia Pratto ir jos bendradarbiai rašo, kad vyrai turi didesnį polinkį pro- 
fesijoms, kurios stiprina nelygybę (prokuroro, korporacijos reklamuotojo); 
moterys linkusios dirbti nelygybę mažinančius darbus (visuomeninio gynė- 
jo, labdaros reklamuotojo). Atlikus darbo prioritetų tyrimus su 640 000 as- 
menų paaiškėjo, kad vyrai kiek labiau siekia didesnio uždarbio, paaukštini- 

bo laiką, asmeninius ryšius ir galimybę padėti kitiems (Konrad ir kiti, 2000). 


„Nereikėtų nuogąstauti dėl 
tiesmukiško rasinių bei lyčių 
skirtumų tyrimo; mokslui 
nepaprastai reikia gerų darbų, 
kurie... pasakytų mums, 
ką privalome padaryti, 
kad padėtume per mažai 
atstovaujamiems visuomenės 
žmonėms pasiekti sėkmę. 
Negalime kaip stručiai slėpti 
galvas smėlyje, bijodami 
socialiai nepatogių atradimų.“ 
Evoliucinės psichologijos 
specialistė Sandra Scarr 
(1988) 


„Moters balso kitokybėje glūdi 
rūpesčio etika.“ 

Carol Gilligan, 

In a Different Voice, 1982 

(„Kitokiu balsu“) 


202 


„Priešingai, nei mano daugelis 
moterų, gana lengva užmegzti 
ilgalaikius, pastovius, artimus 
ir abipusį pasitenkinimą 
teikiančius santykius su 
bičiuliu. Žinoma, tokiu bičiuliu 
gali būti tik niufaundlendas.“ 
Dave Barry, 
Dave Barry's Complete 
Guide to Guys, 1995 
(„Deivo Berio išsamus 
vadovas vaikinams“) 


empatija 

(empathy) 

Netiesioginis kito Žmogaus 

jausmų išgyvenimas; savęs 
įsivaizdavimas kito vietoje. 


Kaip manote, ar vakarietės 
moterys labiau pasikliauja 
individualistine kultūra 

ir prisiderina prie jos? 

O gal moterišku ryšiu 
grindžiama gyvenimo filosofija 
galėtų padėti į galią orientuotą 
Vakarų visuomenę (kuriai 
būdinga nesirūpinimas 
vaikais, vienišumas ir polinkis 
į depresiją) transformuoti 

į dėmesingumą vertinančią 
visuomenę? 


II dalis. SOCIALINĖ ĮTAKA 


Iš tiesų daugumoje Šiaurės Amerikos globos sričių (socialinis darbas, švie- 
timas, slauga) moterų dirba gerokai daugiau nei vyrų. 

Moterys kaip motinos, dukterys, seserys ir močiutės jungia šeimas (Ros- 
si ir Rossi, 1990). Moterys daugiau laiko praleidžia besirūpindamos ikimo- 
kyklinio amžiaus vaikais ir pagyvenusiais tėvais (Eagly ir Crowley, 1986). 
Palyginti su vyrais, jos perka tris kartus daugiau dovanų ir sveikinimo atvi- 
rukų, parašo bemaž keturis kartus daugiau asmeninių laiškų ir 10-20 proc. 
dažniau skambina į užmiestį draugams, draugėms bei giminėms (Putnam, 
2000). Paprašytos parodyti jų asmenybę apibūdinančias nuotraukas, mote- 
rys dažniau rodo tėvų nuotraukas bei tas, kuriose jos užfiksuotos su kitais 
žmonėmis (Clancy ir Dollinger, 1993). Kad būtų patenkintos vedybiniu gy- 
venimu, moterims ypač svarbus abipusės paramos jausmas (Acitelli ir An- 
tonucci, 1994). 

Žinoma, jog šypsomasi priklausomai nuo situacijos. Tačiau daugiau nei 
400 tyrimų atskleidė, kad kontaktų poreikį moterys dažniau reiškia šypsena 
(LaFrance ir kiti, 2003). Pavyzdžiui, Marianne LaFrance (1985), išanaliza- 
vusi 9000 universiteto baigimo nuotraukų, ir Amy Halberrstadt bei Martha 
Saitta (1987), ištyrusios 1100 nuotraukų žurnaluose bei laikraščiuose ir ste- 
bėjusios 1300 asmenų prekybos centruose, parkuose bei gatvėse, priėjo iš- 
vadą, kad moterys šypsosi dažniau. 

Moterys kur kas dažniau apibūdina save kaip empatiškas — gebančias pa- 
justi, ką išgyvena kitas Žmogus, džiaugtis su tais, kurie džiaugiasi, ir verkti 
su tais, kurie verkia. Empatijos skirtumas pastebimas ir laboratorinių tyrimų 
metu, nors šiek tiek mažiau. Mergaitės labiau įsijaučia reaguodamos į joms 
rodomas skaidres ar pasakojamas istorijas (Hunt, 1990). Patyrusios slegian- 
čių įspūdžių laboratorinių tyrimų metu ar realiame gyvenime, moterys la- 
biau nei vyrai reiškia empatiją patiriantiems panašius išgyvenimus (Batson 
1r kiti, 1996). Stebint kitų patiriamą skausmą, moterims suaktyvėja su empatija 
susiję smegenų centrai, 0 vyrų smegenys tokių pokyčių nefiksuoja (Singer 
1r kiti, 2006). Moterys greičiau pravirksta arba prisipažįsta jautriai reaguo- 
jančios į kitų sielvartą (Eisenberg ir Lennon, 1983). 12 proc. amerikiečių vyrų 
ir 43 proc. moterų teigia, kad verkė dėl karo Irake (Gallupo institutas, 2003). 

Visa tai padeda paaiškinti, kodėl ir vyrai, ir moterys teigia, kad draugys- 
tė su moterimis yra artimesnė, malonesnė ir globėjiškesnė nei draugystė su 
vyrais (Rubin, 1985; Sapadin, 1988). Norėdami bendrauti su empatišku bei 
supratingu žmogumi, kuriam galėtų atskleisti savo džiaugsmus bei skausmus, 
ir vyrai, ir moterys dažniausiai kreipiasi į moterį. 

Moterų bei vyrų empatija skiriasi ir tuo, kad moterys paprastai geriau nei 
vyrai įžvelgia kitų Žmonių emocijas. Išanalizavusi 125 vyrų ir moterų jautru- 
mo nežodiniams ženklams tyrimus, Judith Hall (1984) pastebėjo, kad mote- 
rys apskritai geriau šifruoja kitų Žmonių siunčiamus emocinius signalus. Pa- 
vyzdžiui, parodžius dviejų sekundžių filmo ištrauką su prislėgtos moters vei- 
du, moterys tiksliau atspėdavo, ar ji kažką kritikuoja, ar aptaria savo skyrybas. 

Moterys taip pat geriau geba reikšti emocijas ne žodžiais, teigia Hall. Ypač 
teigiamas emocijas, tvirtina Erichas Coatsas ir Robertas Feldmanas (1996). 
Jie paprašė, kad žmonės prisimintų tuos atvejus, kai jautėsi laimingi, liūdni 
ir pikti. Parodžius penkių sekundžių trukmės neįgarsintus filmukus, kuriuo- 
se užfiksuoti pasakojimai apie laimingas akimirkas, stebėtojai kur kas tiks- 
liau galėjo įspėti moterų nei vyrų emocijas. Tačiau vyrai šiek tiek sėkmin- 
giau pastebėdavo pyktį. 


Socialinis dominavimas 


Įsivaizduokime du žmones: pirmasis yra „drąsus, autokratiškas, šiurkštus, do- 
minuojantis, valingas, savarankiškas ir stiprus“, antrasis — „mylintis, priklau- 
somas, svajingas, emocionalus, nuolankus ir silpnas“. Jei pirmasis Žmogus 
jums asocijuojasi su vyru, o antrasis —- su moterimi, nesate vieninteliai šitaip 
galvojantys, sako Johnas Williamsas ir Deborah Best (1990a, 15). Nuo Azi- 
jos iki Afrikos, nuo Europos iki Australijos žmonės vyrus laiko veržlesniais, 
agresyvesniais ir labiau linkusiais dominuoti. Beveik 80 000 žmonių tyri- 
mai 70-yje šalių atskleidė, kad vyrai galią ir laimėjimus laiko svarbesniais 
dalykais negu moterys (Schwartz ir Rubel, 2005). 

Ši nuomonė ir lūkesčiai atitinka realybę. Iš esmės kiekvienoje visuome- 
nėje vyrai socialiai dominuoja. Nė vienoje žinomoje visuomenėje moterys 
nedominuoja (Pratto, 1996). Kaip pamatysime, įvairiose kultūrose lyčių skir- 
tumai yra nevienodi, bet pamažu jie nyksta, nes moterys vis dažniau užima 
vadovaujančius postus. Tačiau atkreipkime dėmesį į šiuos faktus: 


e 2006 metais tik 16 proc. pasaulio įstatymų leidėjų buvo moterys (IPU, 
2006). 


e Vyrams labiau nei moterims rūpi socialinis dominavimas ir jie labiau linkę 
remti konservatyviuosius politinius kandidatus bei programas, padedančias 
išsaugoti grupių nelygybę (Eagly ir kiti, 2003; Sidanius ir Pratto, 1999). 
2005 metais amerikiečiai vyrai labiau rėmė mirties bausmę ir karą Irake 
(Gallup, 2005). 


e Vyrai sudaro pusę prisiekusiųjų teisme, tačiau net 90 proc. tarp išrinktų 
prisiekusiųjų pirmininkų ir daugumą lyderių specialiai suburtose labora- 
torinėse grupėse (Colarelli ir kiti, 2006; Davis ir Gilbert, 1989; Kerr ir 
kiti, 1982). 


e Moterų atlyginimai industrinėse šalyse vidutiniškai siekia 77 proc. vyrų 
atlyginimų. Tik apie penktadalį atlyginimų skirtumo galima paaiškinti lyčių 
išsilavinimo bei darbo patirties skirtumu ir darbo specifika (World Bank, 
2003). 


Kaip būdinga užimantiems aukštesnę padėtį, vyrai vis dar yra pirmojo pa- 
simatymo iniciatoriai, dažniau vairuoja automobilį ir apmoka didžiąją dalį 
sąskaitų (Laner ir Ventrone, 1998, 2000). 


Mergaitės yra empatiškesnės 
ir geriau moka suprasti kitų 
emocijas, todėl jos rečiau 
serga autizmu, kurį Simonas 
Baron-Cohenas (2004, 2005) 
pavadino „kraštutiniu 
vyriškuoju protu“. 

Kai kurie lyčių skirtumai 
nekoreliuoja su padėtimi ir 
galia. Pavyzdžiui, moterys 
nepriklausomai nuo turimos 
valdžios linkusios daugiau 
šypsotis (Hall ir kiti, 2005). 


agresija 

(aggression) 

Fizinis ar žodinis poelgis, kuriuo 
siekiama ką nors įskaudinti. 
Laboratorinių eksperimentų metu 
tai gali pasireikšti piktybiškai 
sukeliant elektros šoką ar sakant 
tokius dalykus, kurie turėtų 
užgauti kito Žmogaus jausmus. 


Vyrų bendravimo stilius atspindi jų socialinę valdžią. Situacijose, kai vaid- 
menys nėra griežtai apibrėžti, vyrai labiau linkę vadovauti direktyviai, o mo- 
terys — demokratiškai (Eagly ir Johnson, 1990). Vyrai puikiai atlieka direk- 
tyvių, į užduotis susitelkusių lyderių vaidmenį; moterims geriau sekasi „per- 
mainų siekianti“ lyderystė, kuriai pirmenybę teikia vis daugiau organizaci- 
jų, nes moterys geriau geba suburti komandą ir palaikyti tinkamą klimatą 
(Eagly ir kiti, 2003; van Engen ir Willemsen, 2004). Vyrai dažniau nei mo- 
terys siekia pergalės, pirmavimo ir dominavimo (Sidanius ir kiti, 1994). 

Be to, vyrai dažniau rizikuoja (Byrnes ir kiti, 1999). Vieno tyrimo metu 
buvo analizuojamos 35 000 biržos maklerių ataskaitos. Tyrimas parodė, kad 
„vyrai daug labiau pasitiki savimi negu moterys“ ir atlieka 45 proc. daugiau 
operacijų biržoje (Barber ir Odean, 2001). Sandoriai kainuoja pinigus, o vy- 
rams prekiauti sekėsi ne geriau negu moterims, todėl jie prarado 2,65 proc., 
o moterys — tik 1,72 proc. Vyrų sandoriai buvo rizikingesni, ir vyrai labiau 
dėl to nukentėjo. 

Rašydamos moterys dažniau vartoja prielinksnį „su“, mažiau kiekybę nu- 
sakančių žodžių ir dažniau vartoja esamąjį laiką. Viena kompiuterinė pro- 
grama, sukurta lyčių skirtumams pagal vartojamus žodžius ir sakinių struk- 
tūrą atpažinti, sėkmingai (80 proc. tikslumu iš 920 pozicijų) atpažino britų 
grožinės ir negrožinės literatūros kūrinių autorių lytį (Koppel ir kiti, 2002). 

Vyrų bendravimo stilius atspindi savarankiškumo poreikį, o moterų - po- 
reikį būti susijusioms. Vyrai dažniau elgiasi kaip turintys valdžią — kalba ka- 
tegoriškai, įkyriai pertraukinėja, liečia ranka, dažniau įdėmiai žiūri, mažiau 
šypsosi (Anderson ir Leaper, 1998; Carli, 1991; Ellyson ir kiti, 1991). Kon- 
statuodamos faktus, moterys stengiasi daryti įtaką ne taip tiesmukai — rečiau 
pertraukinėja, elgiasi jautriau, mandagiau, ne taip įžūliai. 

Tad ar galima pareikšti, kad (prisimenant XX a. dešimtojo dešimtmečio 
bestselerio pavadinimą) vyrai kilę iš Marso, o moterys — iš Veneros“? Tiesą 
sakant, pastebi Kay Deaux ir Marianne LaFrance (1998), vyrų ir moterų kal- 
bėjimo stilius keičiasi priklausomai nuo socialinio konteksto. Didžiąja dali- 
mi stilius, kurį mes laikome būdingu vyrams, iš tiesų būdingas užimantiems 
aukštą padėtį ir turintiems valdžią žmonėms (ir vyrams, ir moterims) (Hall 
ir kiti, 2006). Pavyzdžiui, studentai dažniau linksi galvą kalbėdami su pro- 
fesoriumi negu su savo bendraamžiais, o moterys linksi dažniau negu vyrai 
(Helweg-Larsen ir kiti, 2004). Vyrai ir aukštą socialinę padėtį užimantys 
asmenys linkę garsiau kalbėti 17 dažniau pertraukinėti (Hall ir kiti, 2005). 
Be to, žmonės yra skirtingi. Būna dvejojančių ir pagarbiai besielgiančių vy- 
rų ir tiesmukiškų bei kategoriškų moterų. Tad akivaizdu, kad teigdami, esą 
vyrai ir moterys kilę iš skirtingų planetų, per daug viską supaprastiname. 


Agresija 


Agresija psichologai laiko tokį elgesį, kuriuo siekiama įskaudinti. Mūsų pa- 
saulyje medžioklė, muštynės ir karas yra vyriški užsiėmimai. Per apklausas 

vyrai dažniau nei moterys prisipažįsta esą agresyvūs. Laboratorinių eksperi- 
mentų metu vyrai iš tiesų demonstruoja didesnį agresyvumą, pavyzdžiui, su- 
keldami, jų manymu, skausmingą elektros šoką (Knight ir kiti, 1996). Ka- 
nadoje areštuotų vyrų ir moterų santykis yra 8:1 (Statistics Canada, 2001). 
Jungtinėse Amerikos Valstijose, kuriose 92 proc. kalinių yra vyrai, šis san- 
tykis lygus 10:1 (FBI, 2001). Beveik visi teroristai savižudžiai — jauni vyrai 
(Kruglanski ir Golec, spaudoje). 

Tačiau prisiminkime, kad lyčių skirtumai priklauso ir nuo sąlygų. Provo- 
kacija atotrūkį tarp lyčių gali sumažinti (Bettencourt ir Kernahan, 1997; Ri- 
chardson, 2005). O kalbant apie ne tokias aštrias agresijos formas — tarki- 
me, rankos pakėlimą prieš šeimos narį, fizinį ar žodinį smurtą — paaiškėja, 
kad moterys nė kiek ne mažiau agresyvios nei vyrai (Bjorkgvist, 1994; White 
ir Kowalski, 1994). Iš tiesų, sako Johnas Archeris (2000, 2002, 2004), iš- 
analizavęs daugelio tyrimų rezultatus, moterys gali netgi turėti didesnį po- 
linkį agresyviems veiksmams. Tačiau visame pasaulyje visais laikais vyrai 
labiau linkę žaloti kitus. 


Seksualumas 


Požiūrio į seksą bei atkaklumo atžvilgiais taip pat egzistuoja atotrūkis tarp 
lyčių. Vyrų ir moterų fiziologinės ir žodinės reakcijos į seksualius dirgiklius 
yra „labiau panašios nei skirtingos“ (Griffitt, 1987). Tačiau pasvarstykime: 


e Australijoje atliktoje apklausoje teiginiui „Galiu save įsivaizduoti besijau- 
čiantį (-čią) patogiai ir besimėgaujantį (-čią) „atsitiktiniais“ lytiniais san- 
tykiais su įvairiais partneriais“ pritarė 48 proc. vyrų ir 12 proc. moterų (Bai- 
ley ir kiti, 2000). Vienas 48 šalyse atliktas tyrimas parodė, kaip skirtingo- 
se šalyse skiriasi požiūris į seksualinę laisvę. Pavyzdžiui, suomiai santy- 
kinai pakantūs, o Taivano gyventojai labiau palaiko monogaminius santy- 
kius (Schmitt, 2005). Bet visose šalyse vyrai, o ne moterys labiau troško 
nevaržomo sekso. 


e Neseniai Amerikos švietimo tarybai atlikus daugiau nei ketvirčio mili- 
Jono aukštųjų mokyklų pirmo kurso studentų apklausą taip pat gauti pa- 
našūs duomenys. Teiginiui „Jei du Žmonės iš tiesų vienas kitam patinka, 
nieko bloga, kad tai baigiasi lytiniais santykiais, net jei jie vienas kitą 
pažįsta labai trumpai“ pritarė 58 proc. vyrų ir tik 34 proc. moterų (Pryor 
ir kiti, 2005). 


e Apklausus 3400 atsitiktinai parinktų 18—59 metų amerikiečių, perpus ma- 
žiau (25 proc.) vyrų nei moterų (48 proc.) teigė, kad pirmojo lytinio akto 
priežastis buvo meilė partneriui. Kaip dažnai jie galvoja apie seksą? „,Kas- 
dien“ arba „kelis kartus per dieną“ atsakė 19 proc. moterų ir 54 proc. vy- 
rų (Laumann ir kiti, 1994). 


Lyčių skirtumai požiūrio į seksą atžvilgiu persikelia ir į elgseną. „Bet kur 
pasaulyje, išskyrus keletą išimčių, — rašo tarpkultūrinės psichologijos spe- 

cialistas Marshallas Segallas ir jo kolegos (1990, 244), — vyrai dažniau nei 
moterys yra seksualinių veiksmų iniciatoriai“. Palyginti su lesbietėmis, gė- 
jai dažniau teigia, jog juos domina neįpareigojantis seksas, jie labiau rea- 
guoja į vizualius dirgiklius ir jiems labiau rūpi partnerio patrauklumas (Bai- 
ley ir kiti, 1994). Amerikoje poromis gyvena 47 proc. lesbiečių ir tik 24 proc. 
gėjų (Doyle, 2005). „Gėjams nėra būdingas padidintas seksualumas, — pa- 
stebi Stevenas Pinkeris (1997). —- Tai tiesiog tokie vyrai, kurių geismus su- 
žadina ne moterys, o kiti vyrai.“ 

Iš tiesų, pastebi Roy Baumeisteris ir Kathleen Vohs (spaudoje; Baumeis- 
ter ir kiti, 2001), vyrai ne tik dažniau svajoja apie seksą, atlaidžiau į jį Žiūri 
bei ieško daugiau partnerių, bet ir greičiau susijaudina, dažniau geidžia sek- 
so, dažniau masturbuojasi, jie sunkiau pakelia viengungystę, rečiau atsisako 
sekso, dažniau rizikuoja, išleidžia daugiau pinigų lytiniams santykiams bei 
mėgsta didesnę seksualinę įvairovę. Vienu metu 52 šalyse buvo apklausti 
16 288 žmonės, tiriant, kiek sekso partnerių jie geidžia turėti kitą mėnesį. 
29 proc. vienišų vyrų ir 6 proc. moterų norėjo daugiau nei vieno partnerio 
(Schmitt, 2003, 2005). Taigi ir heteroseksualių, ir homoseksualių žmonių ap- 
klausų rezultatai buvo beveik identiški (29 proc. gėjų ir 6 proc. lesbiečių no- 
rėjo daugiau nei vieno partnerio). 

„Seksualumas visur suprantamas kaip kažkas, ką turi moterys ir ko nori 
vyrai“, — teigia antropologas Donaldas Symonsas (1979, p. 253). Todėl ne- 
nuostabu, pritariamai sako Baumeisteris ir Vohs, kad visose kultūrose mote- 
rų seksualumas vertinamas labiau nei vyrų. Tai atspindi lyčių asimetrija pa- 
gal prostituciją ir piršimąsi bei papročiai, kad vyrai dažniausiai siūlo pini- 
gus bei dovanas, dažniau sako komplimentus ar įsipareigoja atsilyginti mo- 
teriai už suteiktas seksualines paslaugas. Sekso srityje, pastebi autoriai, mo- 
terys retai moka už seksą. Panašiai kaip ir profsąjungos, kurios nepalankiai 
žiūri į streiklaužius, mažinančius nuolatinių darbuotojų vertę, dauguma mo- 
terų nepritaria toms, kurios siūlo „pigų seksą“, mažindamos jų pačių seksu- 
alumo vertę. Statistikos duomenimis, 185 šalyse, ten, kur vyrų yra mažiau, 
yra daugiau nėščių paauglių — nes kai vyrų trūksta, „(moterys konkuruoja vie- 
na su kita, siūlydamos pigų — neįpareigojantį — seksą“ (Barber, 2000; Bau- 
meister ir Vohs, 2004). Kai moterų mažiau, jų seksualumo vertė išauga, ir 
jos reikalauja didesnio įsipareigojimo. 

Lyčių skirtumą atskleidžia ir seksualinės fantazijos (Ellis 1 Symons, 1990). 
Vyrams skirtuose erotiniuose kūriniuose moterys vaizduojamos nesusaistytos 
ir valdomos geismo. Meilės romanuose, kurių pagrindinė rinka yra moterys, 
švelnų vyrą emociškai sudegina jo ištikima meilė romano herojei. Tą paste- 
bėjo ne tik sociologai. „Moteris gali sužavėti keturių valandų filmas su sub- 
titrais, kuriame vyras ir moteris trokšta santykių, tačiau taip jų ir nepasiekia, - 
pastebi humoristas Dave Barry (1995). — Vyrai šito NEGALI PAKĘSTI. Jie 
pritars 45 sekundes trunkančiam troškimui, tačiau po to norės, kad visi nusi- 

rengtų. O paskui turėtų būti automobilių lenktynės. Filmas, pavadintas „Nuo- 
galiai automobilių lenktynėse“, tikrai būtų populiarus tarp vyrų.“ 

Kaip detektyvus labiau domina nusikaltimai nei dorybės, taip ir detekty- 
vus psichologus labiau domina skirtumai nei panašumai. Tad prisiminkime: 
individualūs skirtumai yra kur kas didesni nei lyčių skirtumai. Vargu ar ga- 
lima teigti, kad vyrai ir moterys (nors jie ir skirtingi) atstovauja priešingoms 
lytims. Jie greičiau skiriasi kaip dvi rankos — panašios, tačiau ne tokios pat, 
susikibus derančios viena su kita, tačiau atrodančios skirtingai. 


APIBENDRINIMAS 

Kaip paaiškinti lyčių panašumus ir skirtumus? 

e Berniukai ir mergaitės bei vyrai ir moterys panašūs daugeliu požiūrių. Tačiau jų skirtumams ski- 
riamas didesnis dėmesys. 


e Socialinės psichologijos specialistai lyčių skirtumus tiria lyginamuoju - savarankiškumo ir poreikio 
būti susijusiam — aspektu. Moterys paprastai būna rūpestingesnės, empatiškesnės ir save daž- 
niau apibūdina santykių prasme. 


e Beto, vyrai ir moterys skiriasi socialinio dominavimo, agresijos ir seksualumo atžvilgiais. Visose 
žinomose kultūrose vyrai linkę turėti daugiau socialinės galios. Jie greičiau negu moterys griebia- 
si fizinės agresijos. 

e Seksualumas - dar viena sritis, kurioje pastebimi lyčių skirtumai. Vyrai dažniau inicijuoja seksu- 
alinius santykius, jie trokšta turėti daugiau partnerių, o moterų seksualumą labiau įkvepia emoci- 
nis potraukis. . 


Evoliucija ir lytis: 
koks elgesys yra natūralus? 


Aiškinant lyčių skirtumus, dėmesys buvo sutelktas į dvi pagrindines priežastis: evoliuciją ir 
kultūrą. 


„Kaip manote, kodėl vyrai ir moterys skiriasi kaip individualybės, kodėl ski- 
riasi jų interesai ir gebėjimai? Ar dėl to, kad juos taip auklėja, ar dėl biolo- 
ginių skirtumų?“ Tokią nacionalinę apklausą atliko Gallupo institutas (1990). 
Tarp 99 proc. atsakiusiųjų į šį klausimą (tikriausiai neabejojant jo prielaido- 
mis) „auklėjimą“ ir „biologinius skirtumus“ nurodė beveik vienodas skai- 
čius respondentų. 

Žinoma, biologinių skirtumų nepaneigsi — jie ryškūs. Vyrai turi daugiau 
raumenų, kurie reikalingi medžiojant; moterys gali maitinti krūtimi. Ar bio- 
loginiai lyčių skirtumai apsiriboja tik tokiomis akivaizdžiomis reprodukci- 
jos ir kūno sandaros ypatybėmis? O gal vyrų ir moterų genai, hormonai ir 
smegenys skiriasi ir tokiais aspektais, kurie sąlygoja elgsenos skirtumus? 

„Višta tėra kiaušinio priemonė 
kitam kiaušiniui sukurti.“ 

Samuel Butler, 

1835-1901 


Lytis ir poros pasirinkimo prioritetai 


Atsižvelgdamas į tai, kad visame pasaulyje lytys skiriasi pagal agresyvumą, 
dominavimą ir seksualumą, evoliucinės psichologijos specialistas Dougla- 
sas Kenrickas (1987) teigė, o vėliau daugelis tai pakartojo, kad „mes nega- 
lime pakeisti savo rūšies evoliucijos istorijos, o kai kurie skirtumai tarp mū- 
sų neabejotinai yra šios istorijos funkcija“. Evoliucinė psichologija neprog- 
nozuoja jokių lyčių skirtumų tose srityse, kuriose jos abi susidūrė su tais pa- 
čiais prisitaikymo sunkumais (Buss, 1995b). Abiejų lyčių žmonės'į karštį 
reaguoja prakaituodami, mėgsta panašų maistą, jiems vienodai iškyla pūslės 
nutrintose vietose. Tačiau evoliucinė psichologija, atsižvelgdama į lytį, gali 
prognozuoti, kaip skiriasi meilinimosi, poros pasirinkimo ir reprodukcijos 
atžvilgiu svarbūs elgsenos skirtumai. 

Pasvarstykime, pavyzdžiui, vyrų seksualinį iniciatyvumą. Vidutiniškai vy- 
ras per savo gyvenimą pagamina daugybę trilijonų spermatozoidų, dėl to sper- 
ma, palyginti su kiaušinėliais, yra pigi. (Jei esate vyras, kol perskaitysite šį 
sakinį, pagaminsite 1000 spermatozoidų.) Be to, kol moteris išnešioja tik vieną 
vaisių, po to jį maitina, vyras gali platinti savo genus apvaisindamas dauge- 
lį moterų. Moterys į vaiko gimimą investuoja mažiausiai devynis mėnesius, 
o vyrai kartais — tik devynias sekundes. 

Tad, teigia evoliucinės psichologijos specialistai, moterys savęs pratęsi- 
mui atidžiai ieško sveiko ir galėsiančio išlaikyti partnerio. Vyrai konkuruoja 
su kitais vyrais dėl galimybės laimėti genų totalizatoriuje. Moterys į repro- 
dukciją žvelgia išmintingai, o vyrai — siekdami gausos. Vyrai ieško derlin- 
gos dirvos, kurioje galėtų pasėti savo sėklą. Moterys ieško vyrų, kurie galė- 
tų padėti joms rūpintis atžalomis — finansiškai patikimų, monogamiškų tė- 
čių, o ne klajojančių storžievių. 

Be to, teigia evoliucinė psichologija, fiziškai dominuojantis vyras galėjo 
lengviau turėti moterį, dėl to per daugelį kartų sustiprėjo vyrų agresyvumas 
bei polinkis dominuoti. Tos genetiškai sąlygojamos savybės, kurios padėjo 
Montesumai II tapti actekų karaliumi, buvo perduotos jo palikuonims, ku- 
riuos pagimdė 4000 jo moterų (Wright, 1998). Jei mūsų protėvių motinos 
turėjo naudos iš to, kad gebėjo suprasti savo vaikų ir garbintojų emocijas, 
tai natūralioji atranka galėjo ugdyti moterų gebėjimą pastebėti emocijas. Visos 
šios prielaidos grindžiamos principu: gamta atrenka tokias savybes, kurios 
leidžia perduoti genus ateities kartoms. 

Šiame procese mažai kas vyksta sąmoningai. Nedaugelis žmonių, apimti 
aistros, stabteli pagalvoti: „Noriu savo genus perduoti palikuonims“. Vyrai, 
atlikę skaičiavimus, nepuola stoti į eilę prie spermos bankų. Atvirkščiai, tvir- 
tina evoliucinės psichologijos specialistai, mūsų natūralūs troškimai — tai genų 
būdas sukurti daugiau genų. Emocijos tarnauja evoliucijos programai, pana- 
šiai kaip alkio jausmas reiškia kūno poreikį maistui. 

Medicinos tyrinėtojas Lewisas Thomas (1971) atskleidė giluminius evoliu- 
cijos tikslus, vaizdingai aprašydamas, kaip kandies patinėlis reaguoja į pa- 

telės skleidžiamą kvapą, kurio vienos molekulės pakanka, kad per mylią nuo 
jos esančių patinėlių plaukeliai imtų virpėti, ir šie, aistros apimti, skristų prieš 
vėją. Tačiau abejotina, ar kandis patinas suvokia, kad jį traukia cheminis ae- 
rozolis. Priešingai, jis tikriausiai staiga pastebi, kad diena tapo puiki, oras 
svaigus ir kad pats metas pamankštinti senus sparnelius, tad apsisuka ir nu- 
skrenda prieš vėją. 

„Žmonės yra gyvos iškasenos — ankstesnės natūraliosios atrankos sukur- 
tų mechanizmų rinkiniai“, — sako Davidas Bussas (1995a). Evoliucinės psi- 
chologijos specialistai irgi mano, jog tai padeda paaiškinti ne tik vyrų agre- 
syvumą, bet ir skirtingas vyrų bei moterų seksualines nuostatas bei elgseną. 
Vyras dažniausiai klysta, moters šypseną interpretuodamas kaip seksualinį 
susidomėjimą, bet jei tai pasitvirtina, jis gali sulaukti reprodukcinio atpildo. 

Evoliucinė psichologija taip pat teigia, kad vyrai stengiasi siūlyti tai, ko 
trokšta moterys — materialius išteklius ir gebėjimą apginti. Povai patinai iš- 
skleidžia uodegas, o vyrai demonstruoja automobilius ir turtus. Vieno ekspe- 
rimento metu paaiškėjo, kad paaugliai didesnę svarbą teikia „turėjimui daug 
pinigų“, kai lieka kambaryje vieni su mergaite (Roney, 2003). „Vyrų laimė- 
jimai iš esmės yra meilinimosi demonstravimas“, — sako Glennas Wilsonas 
(1994). Moterys gali pasididinti krūtis, lyginti raukšles ar nusiurbti rieba- 
lus, kad atrodytų jaunesnės (ir vaisingesnės). Be abejonės, pastebi Bussas 
(1994a) ir Alanas Feingoldas (1992), aplinkybės, kurioms vyrai ir moterys 
teikia pirmenybę pasirinkdami porą, patvirtina šiuos teiginius. Atkreipkime 
dėmesį į šiuos faktus: 


e Atlikus tyrimus su 37 skirtingų kultūrų atstovais, pradedant Australija ir 
baigiant Zambija, paaiškėjo, kad vyrus traukia jaunatviškos išvaizdos mo- 
terys, kurių kūno formos signalizuoja apie jų vaisingumą. O moteris traukia 
vyrai, kurių turtai, galia ir ambicijos leidžia tikėtis išteklių, reikalingų pa- 
likuonims auginti (žr. 5.5 pav.). Didesnis vyrų domėjimasis kūno formo- 
mis juos taip pat paverčia pagrindiniais pornografijos vartotojais. Tačiau 
esama ir panašumų: kad ir kur gyventų, Indonezijos saloje ar San Paule, 
ir vyrai, ir moterys trokšta gerumo, meilės ir kad jais Žavėtųsi. 


e Vyrai linkę vesti jaunesnes moteris. Be to, juo vyras vyresnis, juo labiau 
jis vertina didesnį amžiaus skirtumą tarp jo ir išrinktosios. Į trečią dešimt- 
metį įžengę vyrai linkę vesti tik nedaug jaunesnes moteris. Įkopę į sep- 
tintą dešimtmet renkasi ir veda vidutiniškai dešimčia metų jaunesnes mo- 
teris (Kenrick 1r Keefe, 1992). Visų amžiaus grupių moterys teikia pir- 
menybę tik truputį už jas vyresniems vyrams. Evoliucinės psichologijos 
specialistai sako, kad ir čia susiduriame su natūraliosios atrankos išanks- 
tiniu vyrų nusiteikimu žavėtis tomis moterų savybėmis, kurios siejasi su 
vaisingumu. 


Apibendrinęs šiuos duomenis Bussas (1999) rašo, kad jautėsi šiek tiek 
nustebęs, „jog visame pasaulyje aspektai, kuriems rinkdamiesi porą vyrai ir 

5.5 PAVEIKSLAS 
Veiksniai, kuriems teikiama 
pirmenybė renkantis porą 


Davidas Bussas ir 50 jo 
bendradarbių šešiuose 
žemynuose ir penkiose 
salose apklausė daugiau 
negu 10000 Žmonių, 
atstovaujančių įvairioms 
rasėms, religijoms 

ir politinėms sistemoms. 
Paaiškėjo, kad vyrai teikia 
pirmenybę bruožams, 
liudijantiems jaunystę 

ir sveikatą, taip pat ir 
reprodukcinę. O moterys 
teikė pirmenybę vyrams, 
kurie turi išteklių ir užima 
tam tikrą socialinę padėtį. 
Šaltinis: Buss, 1994b. 


„Lyčių elgsenos skirtumai 
galėjo būti aktualūs mūsų 
protėviams, renkantiems 
šakneles ir medžiojantiems 
voveres Šiaurės Afrikos 
lygumose, tačiau jų apraiškos 
šiuolaikinėje visuomenėje yra 
akivaizdžiai mažiau 
„pritaikomos“. Šiandieninė 
visuomenė yra orientuota į 
informaciją - didžiuliai 
bicepsai ir trykštantis 
testosteronas nėra 
svarbiausias dalykas 
kompiuterių įmonės 
prezidentui.“ 

Douglas Kenrick (1987) 

moterys teikia pirmenybę, skiriasi būtent taip, kaip numato evoliucinės psi- 
chologijos specialistai. Lygiai kaip gyvačių, aukščio ir vorų baimė atsklei- 
džia, kokie išlikimo pavojai grėsė mūsų protėviams, taip ir mūsų su partne- 
ryste susiję troškimai parodo, kokių išteklių reikėjo protėviams, kad jie ga- 
lėtų reprodukuotis. Mumyse glūdi sėkmę patyrusių protėvių troškimai.“ 


Mintys apie evoliucinę psichologiją 


Neneigdami natūraliosios atrankos — gamtos procesų, kuriais atrenkamos fi- 
zinės bei elgsenos savybės, padedančios genams išlikti, — kritikai mato dvi 
evoliucinio aiškinimo problemas. Pirmoji: evoliucinės psichologijos specia- 
listai savo teoriją pradeda nuo reiškinio (pavyzdžiui, vyrų ir moterų seksu- 
alinės iniciatyvos skirtumo) ir po to grįžta atgal, stengdamiesi sukonstruoti 
jo paaiškinimą. Šis metodas primena funkcionalizmą — teoriją, kuri domina- 
vo XX a. trečiajame dešimtmetyje. „Kodėl pasireiškė šis elgesys? Todėl, kad 
jis tarnauja šiai funkcijai.“ Evoliucijos teoretikas vargiai pralaimės siūlyda- 
mas pavėluotą aiškinimą, pastebi biologai Paulas Ehrlichas ir Marcusas Feld- 
manas (2003). 

Išvengti pavėluotos nuomonės šališkumo galima įsivaizduojant, kad vis- 
kas vyko priešingai. Pamėginkime tai padaryti. Įsivaizduokite, jog moterys 
yra stipresnės ir fiziškai agresyvesnės. „Puiku! — gali kas nors pasakyti. — 
Tai padės geriau apsaugoti jų vaikus.“ O jeigu vyrai niekada neturėtų neve- 
dybinių lytinių santykių, ar ši ištikimybė neliudytų evoliucijos išminties? No- 
rint užauginti palikuonį iki brandos, reikia kur kas daugiau nei atiduoti sper- 
mą, tad ir vyrai, ir moterys laimi kartu investuodami į savo vaikus. Ištikimi 
savo sutuoktinėms ir palikuonims vyrai geba geriau pasirūpinti, kad jų vai- 
kai galėtų išgyventi ir perduoti genus. Monogamija taip pat padidina vyrų 
tikrumą dėl tėvystės. (Tai, beje, yra evoliuciniai aiškinimai, kodėl žmonės ir 
kitos gyvūnų rūšys, kurių jaunikliams reikalinga ilgalaikė tėvų globa, yra 

linkę poruotis ir būti monogamiški. Meilė tarp vyro ir moters yra universali Kai kurie kritikai bando neigti 
dėl genetinės naudos: ištikimų patinų palikuonys rečiau žūdavo nuo plėšrūnų.) 

Evoliucinės psichologijos specialistai sako, kad jų teorijų šališkumo kri- 
tika yra „absoliučiai klaidinga“. Šališkumas ne mažiau aktualus ir kultūri- 
niuose aiškinimuose, kodėl vyrai ir moterys skiriasi. Nes kultūra socializuo- 
ja jų elgseną! Kai vaidmenų skirtumai pasireiškia skirtingu laiku ir skirtin- 
gose vietose, „kultūrai“ geriau pavyksta šiuos vaidmenis apibūdinti nei pa- 
aiškinti. Evoliucinės psichologijos specialistai tvirtina, kad jų sritis toli gra- 
žu nėra spėlionės atgaline data, o empirinis mokslas, evoliucines prognozes 
lyginantis su duomenimis, gautais stebint gyvūnus, vykdant tarpkultūrinius 
stebėjimus ir atliekant hormonų bei genetikos tyrimus. Kaip ir daugelyje 
mokslo sričių, stebėjimai įkvepia teorijas, iškeliančias naujas prognozes, ku- 


evoliucinį mokymą. 

(Žr. skyrelį „Atkreipkime 
dėmesį. Evoliucijos mokslas 
ir religija“) 


atkreipkime dėmesį 


Evoliucijos mokslas ir religija 


Praėjo pusantro šimtmečio po Charleso Darwino „Rūšių kil- 
mės“ (The Origin of Species) pasirodymo, bet tęsiasi diskusi- 
jos dėl jo didžiosios idėjos, kad kiekvienas žemės sutvėrimas 
kilo iš kito sutvėrimo. Intensyviausiai šios diskusijos plėtoja- 
mos Jungtinėse Valstijose, kuriose tik 38 proc. suaugusiųjų 
tiki, kad „žmogus išsivystė iš ankstyvesnių rūšių“ (Harris Poll, 
2005). Šis evoliucinis skepticizmas yra tvarus, nors moksli- 
niai įrodymai, tokie kaip naujausi DNR tyrimų duomenys, jau 
seniai įtikino 95 proc. mokslininkų, kad „Žmogus išsivystė per 
milijonus metų“ (Gallup, 1996). Kai kurie vyraujančio mokslo 
kritikai sutinka, kad Žmogaus raidos istorija labai ilga, bet gi- 
na valdomos evoliucijos — „protingo kūrimo“ — teoriją, kurią 
laiko alternatyva Darwino teorijos siūlomam „aklų bandymų ir 
klaidų“ keliui (Behe, 1998). 

Daugumai mokslininkų mutacija ir natūralioji atranka pa- 
aiškina gyvybės atsiradimą ir išradingus jos kūrinius. Pavyz- 
džiui, Žmogaus akis - inžinerijos stebuklas, koduojantis ir per- 
duodantis didžiulį srautą informacijos —- sudaryta iš detalių, 
išsibarsčiusių „po visą gyvūniją“. Tai leidžia gamtai atsirinkti 
tas mutacijas, kurios laikui bėgant gali pagerinti detalės struk- 
tūrą (Dennett, 2005). Iš tikrųjų daugelis mokslininkų mėgsta 
cituoti garsų genetiko (ir rusų stačiatikių atstovo) Theodosiu- 
so Dobzhansky posakį: „Biologijoje niekas nėra svarbu, 
Išskyrus evoliucijos šviesą“. 


Amerikos mokslo pažangos asociacijos vadovas Alanas 
Leshneris (2005) skundžiasi dėl poliarizacijos, kurią sukėlė 
antimokslinių ir antireliginių kraštutinumų šalininkai. Jo nuo- 
mone, norėdami išsklaidyti įtampą tarp mokslo ir religijos, „tu- 
rėtume kiekviena proga aiškinti plačiajai visuomenei, kad 
mokslas ir religija nėra konkurentai. Jie gali puikiai kartu eg- 
zistuoti ir abu duoti visuomenei svarbios naudos.“ 

Daugelis mokslininkų, sutinkančių su Leshneriu, mano, 
jog mokslas gali atsakyti į klausimus „kada?“ ir „kaip?“, o re- 
ligija — į klausimus „kas?“ ir „kodėl?“. Šv. Augustinas V am- 
Žiuje numatė šiuolaikinių religingų mokslo Žmonių požiūrį: „Vi- 
sata buvo sukurta ne visiškai tobulos formos, bet jai buvo su- 
teiktas gebėjimas keistis iš beformės materijos į stebuklingą 
formų ir struktūrų rinkinį“ (Wilford, 1999). 

Kosmologai teigia, kad Visata iš tikrųjų stebuklinga. Jei 
sunkio jėga būtų nors truputį stipresnė ar silpnesnė, arba jei 
anglies protonas svertų bent kiek daugiau ar mažiau, Visata 
niekada mūsų nebūtų sukūrusi (bet ji buvo visiškai teisi taip 
pasielgdama). Nors yra klausimų, į kuriuos mokslas atsakyti 
nepajėgia, kosmologas Paulas Daviesas (2004) daro išvadą: 
gamta buvo išradinga ir sumanė sukurti save kopijuojančias, 
informaciją apdorojančias sistemas (mus). Nors, atrodo, bu- 
vome kuriami visą amžinybę, šios kūrybos rezultatas - mūsų 
be galo sudėtingas, prasmingas, viltingas buvimas. 

5.6 PAVEIKSLAS 
Prognozės, daromos 
remiantis Davido Busso 
(1995a) evoliucine 
psichologijos studija. 


Natūraliosios atrankos 
sąlygojama evoliucija 


Tėvų investicijų ir i 
lytinės atrankos B 
(selekcijos) teorija 


2 hipotezė: Kai patinai 
gali paremti ir kartais 
paremia atžalą savo 

ištekliais, patelės 
pasirenka patinus iš 
dalies atsižvelgdamos 

į jų gebėjimą bei norą 

paremti ištekliais. 


2 prognozė: Moterys 
išsiugdė palankumą 
vyrams, rodantiems 

ženklus, bylojančius 
apie pasiryžimą inves- 
tuoti į jas ir į jų atžalą. 


3 prognozė: Moteris 
išsiskirs su vyru, 
nepajėgiančiu paremti 
ištekliais, kurių buvo 
tikėtasi, arba kuris 
šiuos išteklius skirs 
kitoms moterims ir jų 
vaikams. 


1 prognozė: Moterys 
išsiugdė palankumą 
aukštesnę padėtį 
užimantiems vyrams. 


rias galima patikrinti (žr. 5.6 pav.). Šios prognozės atkreipia dėmesį į neži- 
nomus reiškinius ir leidžia patvirtinti, paneigti ar peržiūrėti teoriją. 

Tačiau kritikai tvirtina, kad empiriniai įrodymai menkai tepatvirtina evo- 
liucinės psichologijos prognozes (Buller, 2005). Be to, jie nerimauja, kad evo- 
liucija pagrįsti spėliojimai apie lytį „tik įtvirtina vyrų ir moterų stereotipus“ 
(Small, 1999). Ar evoliucijos pasekme aiškinant gaujų smurtą, žudantį pavy- 
dą ir prievartavimus galima įtvirtinti ir pateisinti vyrų agresyvumą kaip natū- 
ralų dalyką? Ir jei evoliucinės psichologijos specialistai įtikins vis daugiau 
žmonių, kad tai natūralu, ar visi turėtume įsigyti namų apsaugos sistemas? 
Tačiau atminkite, atsako evoliucinės psichologijos specialistai, evoliucijos iš- 
mintis yra praeities išmintis. Ar šios tendencijos vis dar gyvybingos - tai ki- 
tas klausimas. 

Evoliucinės psichologijos kritikai pripažįsta, kad evoliucija padeda pa- 
aiškinti ir mūsų bendrumus, ir skirtumus (tam tikra įvairovė padeda išlikti). 
Tačiau jie tvirtina, kad visiems bendras evoliucinis palikimas pats savaime 
neleidžia prognozuoti santuokos formų įvairovės (vieno sutuoktinio, kelių 

sutuoktinių iš eilės, daugelio vyrų, sutuoktinių mainų) skirtingose kultūro- 
se. Evoliucinė teorija taip pat negali paaiškinti vos per keletą dešimtmečių 
įvykusių elgsenos pokyčių skirtingose kultūrose. Atrodo, svarbiausia, ką 
mums davė gamta, tai gebėjimas prisitaikyti — išmokti ir keistis. Visi sutin- 
ka, jog čia slypi formuojanti kultūros galia. 


Lytis ir hormonai 


Jei genai nulemia lyties savitumus, vadinasi, jie veikia mūsų organizmą. Vy- 
riškos lyties embrionuose genai reguliuoja sėklidžių formavimąsi, 0 šios ga- 
mina vyrišką išvaizdą lemiantį lytinį hormoną testosteroną. Tyrimai rodo, kad 
mergaitės, kurios iki gimimo patyrė testosterono perteklių, linkusios bernio- 
kiškai elgtis žaisdamos (Hines, 2004). Kitų tyrimų metu stebėti be vyriško 
lyties organo gimę berniukai, kurie buvo auginami kaip mergaitės (Reiner ir 
Gearhart, 2004). Nepaisant to, kad jie buvo rengiami suknelėmis, su jais el- 
giamasi kaip su mergaitėmis, dauguma iš jų renkasi tipiškus vyriškus žaidi- 
mus ir ilgainiui — dažniausiai patirdami emocinį stresą — susikuria vyrišką 
tapatumą. 

Atrodo, jog testosteronas susijęs su agresija. Gyvūnams suleidus testos- 
terono, padidėja jų agresyvumas. Kalbant apie Žmones, nusikaltėlių vyrų te- 
stosterono lygis būna aukštesnis nei normalus; taip pat ir Nacionalinės fut- 
bolo lygos žaidėjų bei padūkusių studentų korporacijų narių (Dabbs, 2000). 
Be to, ir žmonių, ir beždžionių agresyvumo skirtumai pasireiškia ankstyva- 
jame gyvenimo etape (kol kultūra dar nebūna padariusi didesnio poveikio) 
ir mažėja suaugus, kai testosterono lygis nukrenta. Nė vienas iš šių faktų nėra 
įtikinamas, o visi kartu jie įtikina daugelį mokslininkų, kad lytiniai hormo- 
nai yra svarbūs. Tačiau, kaip netrukus pamatysime, svarbi ir kultūra. 

Kai žmonės bręsta 1r sulaukia vidutinio bei vyresnio amžiaus, įvyksta įdo- 
mus dalykas. Moterys tampa kategoriškesnės ir labiau pasitikinčios savimi, 
o vyrai — empatiškesni ir mažiau linkę dominuoti (Lowenthal ir kiti, 1975; 
Pratt ir kiti, 1990). Viena 1š galimų mažėjančio lyčių skirtumo priežasčių yra 
hormonų pokyčiai. Kita priežastis — vaidmens keliami reikalavimai. Kai ku- 
rie mokslininkai daro prielaidas, kad romantiškų santykių ir ankstyvos tė- 
vystės laikotarpiu socialiniai lūkesčiai abi lytis skatina pabrėžti tas savybes, 
kurios atitinka jų vaidmenis. Rodydami dėmesį, rūpindamiesi ir apsaugoda- 
mi vyrai paryškina stipraus vyro savybes ir slopina abipusio priklausomu- 
mo bei globos poreikį (Gutmann, 1977). Stengdamosi patikti ir augindamos 
mažus vaikus jaunos moterys varžo savo impulsyvų norą elgtis kategoriškai 
ir nepriklausomai. Manoma, kad tiek vyrai, tiek moterys, baigę šiuos jaunų 
suaugusių Žmonių vaidmenis, dažnai leidžia reikštis toms savybėms, kurias 
anksčiau slopino. Kiekvienas jų tampa labiau dvilyčiu — gebančiu būti ir ka- 
tegorišku, ir globojančiu. 


„Puikiausi žmonės savo 
asmenyje sutuokia abi lytis.“ 
Ralph Waldo Emerson, 
Journals, 1843 


dvilytis 

(androgynous) 

Vyriškų ir moteriškų savybių 
mišinys. 

lyčių vaidmenys 

(gender role) 

Vyrų ir moterų elgesio lūkesčių 
(normų) rinkinys. 


APIBENDRINIMAS 
Evoliucija ir lytis: koks elgesys yra natūralus? 


e Evoliucinės psichologijos specialistai kuria teorijas apie tai, kaip evoliucija galėjo nulemti tokius 
vių žaidime pirmenybę teikia patinams, rodantiems seksualinę iniciatyvą patelių atžvilgiu - ypač 
tų, kurių fizinės savybės byloja apie vaisingumą - ir besistengiantiems agresyviai dominuoti, run- 
giantis su kitais patinais. Taigi moterys, kurioms daug svarbiau neeikvoti savo mažesnių reprodu- 
kavimosi galimybių, pirmenybę teikia tiems vyrams, kurie pajėgtų pasirūpinti vaikais. 
tinti kultūrinės įvairovės. Jie taip pat diskutuoja, ar pakanka empirinių įrodymų evoliucinės psi- 
chologijos teorijoms paremti, ir nerimauja, kad šios teorijos sustiprins vyriškus stereotipus. 

e Biologija (pavyzdžiui, vyriškieji ir moteriškieji hormonai) svarbi lyčių skirtumams, bet socialiniai 
vaidmenys taip pat stipriai veikia. Visi sutinka, kad gamta mus apdovanojo neitikėtinu pajėgumu 
prisitaikyti prie kintančių aplinkybių. 


Kultūra ir lytis: kultūros diktatas? 


Kultūros įtaką iliustruoja lyčių vaidmenų skirtumai nepriklausomai nuo vietos ir laiko. 


Kultūra, kaip pastebėjome, yra tai, kuo didelės žmonių grupės dalijasi ir ką 
perduoda iš kartos į kartą — idėjos, nuostatos, elgesio taisyklės bei tradici- 
jos. Kultūros reikšmę atspindi lūkesčiai, kaip turėtų elgtis vyrai ir moterys, 
ir panieka, kurią jie patiria nepateisinę šių lūkesčių (Kite, 2001). Visose ša- 
lyse dirbti namų ruošos darbus ir rūpintis vaikais paprastai padeda mergai- 
tės, o berniukai daugiau laiko praleidžia žaisdami be priežiūros (Edwards, 
1991). Net šiuolaikinėse Šiaurės Amerikos šeimose, kuriose abu sutuoktiniai 
siekia karjeros, vyrai atlieka didžiąją dalį namų ūkio remonto darbų, o moterys 
rūpinasi vaikų priežiūra (Bianchi ir kiti, 2000; Biernat ir Wortman, 1991). 

Sakoma, jog lyčių socializacija mergaitėms suteikė „šaknis“, o berniu- 
kams „sparnus“. XX a. knygose vaikams, apdovanotose Randolpho Calde- 
cotto medaliu, mergaitės keturis kartus dažniau nei berniukai vaizduojamos 
naudojančios namų apyvokos daiktus (pavyzdžiui, šluotą, adatą, puodus ir 
keptuves), o berniukai penkis kartus dažniau nei mergaitės buvo vaizduoja- 
mi naudojantys gamybos priemones (pavyzdžiui, šakes, plūgą ar ginklą). Su- 
augus tikrovė skiriasi nedaug: „Visur, — praneša Jungtinės Tautos (1991), — 
moterys atlieka didžiąją dalį namų ruošos darbų.“ Ir „visur valgio gamini- 
mas bei indų plovimas yra tie namų ruošos darbai, kuriais dalijamasi ma- 
žiausiai“. Išanalizavus, kas kuo užsiima 185 bendruomenėse, paaiškėjo, kad 
vyrai medžioja žvėris ir kerta mišką, moterys atlieka maždaug 90 proc. val- 
gi0 gaminimo bei skalbimo darbų, ir abi lytys beveik vienodai užsiima lau- 
kininkystės darbais ir karvių melžimu. Tokie vyrų ir moterų elgsenos lūkes- 
čiai apibrėžia lyčių vaidmenis. 

Ar kultūra konstruoja lyčių vaidmenis? O gal lyčių vaidmenys papras- 
čiausiai atspindi natūraliai vyrams ir moterims būdingą elgseną? Lyčių vaid- 
menų įvairovė skirtingose kultūrose ir skirtingais laikotarpiais byloja, kad 
kultūra iš tiesų konstruoja mūsų, kaip lyčių atstovų, vaidmenis. 


Skirtingi lyčių vaidmenys skirtingose kultūrose 


Tarptautinis tyrimų centras Pew Global Attitudes 2003 m. apklausoje 38 000 
žmonių pateikė klausimą: ar gyvenimas teikia didesnį pasitenkinimą, kai abu 
sutuoktiniai dirba ir kartu rūpinasi vaikų auklėjimu, ar kai moterys lieka na- 
muose ir rūpinasi vaikais, 0 vyras aprūpina šeimą? 41-je šalyje dauguma 
respondentų pasirinko pirmąjį atsakymo variantą (žr. 5.7 pav.). 

Tačiau atsakymai skirtingose šalyse ryškiai skiriasi. Egiptiečiai su pasaulio 
daugumos nuomone nesutiko santykiu 2:1, tuo tarpu vietnamiečiai palaikė 
daugumos nuomonę santykiu 11:1. Australijoje ir Skandinavijos šalyse pa- 
stebėta didžiausia lyčių lygybė, o Viduriniuose Rytuose ir Šiaurės Afrikoje — 
mažiausia (Social Watch, 2006). Net ir industrinėse šalyse vaidmenys nepa- 
prastai skiriasi. Japonijoje ir Vokietijoje vadovaujančius postus moterys už- 
ima santykiu 1:10, o Australijoje bei Jungtinėse Amerikos Valstijose — be- 
veik 1:2 (ILO, 1997, Wallace, 2000). Šiaurės Amerikoje dauguma gydytojų 
ir stomatologų yra vyrai, Rusijoje dauguma gydytojų — moterys, o Danijoje 
dauguma stomatologų yra moterys. 


[7] Abu sutuoktiniai dirba ir dalijasi namų ruošos darbus 
HES Vyras aprūpina šeimą 

5.7 PAVEIKSLAS 
Vaidmenys, kuriems pritaria 
abi lytys, skirtingose šalyse 
skiriasi. 

Šaltinis: Duomenys iš 2003 


metų Pew Global Attitudes 
apklausos. 


„Jungtinėse Tautose visada 
žinojome, kad mūsų veikla, 
siekiant pažangos, priklauso 
nuo to, ar sėkmingai 
susiklostė partnerystė su 
Atrikos ūkininke 
bei jos vyru.“ 

JTO generalinis sekretorius 

Kofis A. Annanas, 2002 

Gallupo apklausos klausimas: 
ar priimtina, kad mergaitė 
paskambintų berniukui 

ir paskirtų pasimatymą? 


Atsakiusieji „taip“ procentais 


1950 29 
1999 70 


Lyčių vaidmenų pokyčiai bėgant laikui 


Praėjusio šimtmečio antrojoje pusėje — per trumpą istorijos atkarpą — lyčių 
vaidmenys ryškiai pasikeitė. 1938 metais vienas iš penkių amerikiečių pri- 
tarė, kad „ištekėjusi moteris gali dirbti versle ar pramonėje net jei turi ge- 
bantį ją išlaikyti vyrą“. 1996 metais tam pritarė keturi iš penkių amerikiečių 
(Niemi ir kiti, 1989; NORC, 1996). 1967 metais 57 proc. Amerikos aukštų- 
jų mokyklų pirmakursių buvo įsitikinę, kad „geriausia, kai ištekėjusių mo- 
terų veikla apsiriboja namais ir šeima“. 2005 metais šiam teiginiui pritarė 
tik 20 proc. (Astin ir kiti, 1987; Pryor ir kiti, 2005). 

1965 metais nė viena moteris nebuvo baigusi Harvardo universiteto Verslo 
fakulteto. Amžiaus pabaigoje 30 proc. šio fakulteto absolventų sudarė mo- 
terys. Nuo 1960 metų iki amžiaus pabaigos moterų dalis tarp absolventų aukš- 
tosiose medicinos mokyklose išaugo nuo 6 iki 50 proc., o teisės — nuo 3 iki 
50 proc. (AMA, 2004; Hunt, 2000; Richardson, 2005). Amerikoje XX a. sep- 
tintojo dešimtmečio viduryje ištekėjusi moteris namų ruošai skirdavo septy- 
nis kartus daugiau laiko negu jos vyras, o dešimtojo dešimtmečio vidury- 
je —- jau tik dvigubai daugiau (Bianchi ir kiti, 2000). Jungtinių Valstijų sta- 
tistikos biuras apklausė 21 000 vyrų ir moterų, ką jie veikė per praėjusias 
24 valandas. Dirbančios moterys viena valanda daugiau negu vyrai praleido 
rūpindamosi namais ir šeimos nariais (Darbo departamentas, 2004). Per tas 
24 valandas 35 proc. vyrų ir 66 proc. moterų gamino maistą ar plovė indus. 

Vyriški 1r moteriški vaidmenys kinta -daugumoje kultūrų. Tai patvirtina 
didėjantis moterų skaičius šalių parlamentuose nuo Maroko iki Švedijos (In- 
glehart ir Welzel, 2005; Tarptautinė parlamentinė sąjunga, 2006). Tokie spar- 
tūs pokyčiai skirtingose kultūrose byloja, kad lyčių vaidmenis apibrėžia ne 
vien evoliucija ir biologija — laikas taip pat juos keičia. 


Bendraamžių perduodama kultūra 


Kultūros, kaip ir grietininiai ledai, būna įvairaus skonio. Volstryte vyrai dau- 
giausia dėvi kostiumus, o moterys - sijonus bei sukneles; Škotijoje daugelis 
vyrų oficialiomis progomis dėvi klostuotus sijonus; kai kurių prie ekvato- 
riaus gyvenančių tautų (ne visų) vyrai ir moterys apskritai nieko nedėvi. Kaip 
šitokias tradicijas perduoda karta iš kartos? 

Vyraujanti prielaida, kurią Judith Rich Harris (1998) vadina ugdymo prie- 
laida, yra tokia: nuo to, kaip tėvai auklėja vaikus, priklauso, kuo šie taps. 
Šiuo klausimu sutaria ir Freudo šalininkai, ir bihevioristai, ir šios knygos 
autorius. Kraštutinės vaikų meilės ir skriaudimo palyginimas atskleidė, kad 
tėvų auklėjimas iš tiesų daro poveikį. Be to, vaikai perima didelę dalį tėvų 
puoselėjamų vertybių, tarp jų — politines ir religines pažiūras. Tačiau jei vaikų 
asmenybes formuoja tėvų pavyzdys bei rūpinimasis, toje pačioje šeimoje au- 
gantys vaikai turėtų būti labai panašūs, tiesa? 

Šią prielaidą paneigia stulbinantys ir įspūdingi pastarųjų metų evoliuci- 
nės psichologijos duomenys, dėl kurių visi sutaria. Elgsenos genetikos spe- 
cialistai Robertas Plominas ir Denise Daniels (1987) teigia: „Du vienos šei- 


mos vaikai [vidutiniškai] skiriasi vienas nuo kito tiek pat, kiek atsitiktinai 


parinktų vaikų poros“. 

Duomenys, gauti tiriant dvynukus bei biologinius ir įvaikintus brolius bei 
seseris, rodo, kad genetiniu poveikiu galima paaiškinti maždaug 50 proc. in- 
dividualių asmenybės bruožų. Aplinkos, taip pat ir namų poveikiu galima 
paaiškinti tik iki 10 proc. jų asmenybės bruožų. Tad kas lemia likusius 40— 
50 proc. skirtumų? Tai —- bendraamžių įtaka, tvirtina Harris. Vaikams ir pa- 
augliams kur kas labiau rūpi, ką mano jų bendraamžiai, o ne ką galvoja tė- 
vai. Vaikai ir paaugliai žaidimus, muzikinį skonį, kalbos manieras ir netgi 
keiksmažodžius daugiausia išmoksta iš bendraamžių. Žvilgtelėjus atgal, tai 
atrodo logiška. Juk būtent su bendraamžiais jie žaidžia ir galiausiai su jais 
dirbs bei kurs šeimas. Panagrinėkime štai tokius dalykus: 


e Ikimokyklinukai tėvų raginami dažnai atsisako ragauti kokį nors patie- 
kalą tol, kol jis nepatiekiamas grupei vaikų, kuriems patinka. 


e Nors rūkančių tėvų vaikai rūko dažniau, atrodo, jog didesnį poveikį daro 
bendraamžiai. Vaikai turi rūkančių draugų, kurie įtikinėja, kad rūkyti ma- 
lonu, ir siūlo cigarečių. 


e Imigrantų vaikai paprastai užauga teikdami pirmenybę savo naujų ben- 
draamžių gimtajai kalbai bei normoms. Jie gali „pakeisti kodą“ sugrįžę į 
savo namus, tačiau širdimi ir protu lieka su bendraamžiais. Panašiai kur- 
ti girdinčių tėvų vaikai, lankantys mokyklą kurtiesiems, dažniausiai atsi- 
sako tėvų tradicijų 1r perima kurčiųjų tradicijas. 


Taigi jei grupė vaikų lankytų tą pačią mokyklą, gyventų tame pačiame 
regione ir tarp tų pačių bendraamžių, tačiau sukeistume jų tėvus, teigia Har- 
ris (1996), pasiekdama savo argumentų ribas, tie vaikai „suaugę turėtų būti 
panašūs“. Tėvų įtaka svarbi, bet iš esmės ji netiesioginė: tėvai padeda vai- 
kams pasirinkti mokyklą, gyvenamąjį rajoną ir bendraamžius, o tai savo ruožtu 
lemia, ar vaikai praleidinės pamokas, vartos narkotikus, ar merginos anksti 
pastos. Be to, vaikai dažnai mėgdžioja truputį vyresnius už save, kurie mėg- 
džioja dar vyresnius, o šie mėgdžioja jauniausius suaugusius tėvų kartoje. 

Sąveika tarp tėvų ir vaikų grupių būna gana laisva, tad tradicijos niekada 
neperduodamos tobulai. Ir žmonių, ir primatų kultūrose pokyčius inicijuoja 
jaunimas. Kai viena beždžionė atranda geresnį būdą maistui nuplauti arba 
kai žmonės iškelia naujas mados ar lyčių vaidmenų idėjas, paprastai tai bū- 
na jaunos beždžionės arba jauni Žmonės, ir šias idėjas noriau priima jauni 
suaugusieji. Tad nors kultūros tradicijos išlieka, pati kultūra kinta 

sąveika 

(interaction) 

Vieno veiksnio (pavyzdžiui, 
biologinio) poveikis priklauso 
nuo kito veiksnio (pavyzdžiui, 
aplinkos). 


APIBENDRINIMAS 
Kultūra ir lytis: kultūros diktatas? 


e Labiausiai ištirti vaidmenys - lyčių vaidmenys - atspindi tam tikrą biologinę įtaką, tačiau taip pat 
iliustruoja ir stiprų kultūros poveikį. Visame pasaulyje vyrauja tendencija vyrams, o ne moterims 
užimti dominuojančią padėtį visuomenėje. 

e Skirtingose kultūrose ir skirtingais laikotarpiais lyčių vaidmenys labai skiriasi. Nuo XX a. vidurio 
moterys Jungtinėse Valstijose vis labiau dominuoja ir aktyviau veikia. 


e Didžiausia kultūrinė įtaka gaunama ne tiesiogiai iš tėvų, o per bendraamžius. 


Kokią išvadą galime padaryti 
apie genus, kultūrą ir lytį? 


Biologija ir kultūra neegzistuoja izoliuotai, nes kultūra veikia tai, ką davė biologija. Tad kaip 
sąveikauja biologija ir kultūra? Ir kaip asmuo sąveikauja su aplinkybėmis? 


Biologija ir kultūra 


Neprivalome evoliucijos ir kultūros laikyti konkurentėmis. Kultūrinės normos 
subtiliai, tačiau stipriai veikia mūsų nuostatas bei elgseną, tačiau jos nėra 
nepriklausomos nuo biologijos. Viskas, kas socialu ir psichologiška, galiau- 
siai yra biologiška. Kitų lūkesčiai mus veikia todėl, kad tai mumyse užprog- 
ramuota biologiškai. Be to, kultūra gali pabrėžti tai, ką paveldime biologiškai. 
Jei genai ir hormonai lemia, kad vyrai fiziškai agresyvesni nei moterys, kul- 
tūra šiuos skirtumus gali padidinti atitinkamomis normomis, skatinančiomis 
tikėtis, kad vyrai turi būti tvirtesni, o moterys — švelnesnės ir malonesnės. 

Biologija ir kultūra taip pat gali sąveikauti. Šiandieninis genetikos moks- 
las parodo, kaip patirtis naudojasi genais, kad pakeistų smegenis (Ouartz ir 
Sejnowski, 2002). Aplinka gali stimuliuoti genus, kuriančius naujus išsiša- 
kojančius smegenų ląstelių receptorius. Regos dirgikliai priverčia genus tobu- 
linti smegenų sritį, atsakingą už regėjimą. Tėvų prisilietimas aktyvina ge- 
nus, kurie ateityje padės vaikui įveikti stresines situacijas. Genai mus ne tik 
varžo, jie prisitaiko ir reaguoja į dirgiklius. 

Kai biologinės savybės veikia reakciją į aplinką, biologija ir patirtis vei- 
kia viena kitą. Žmonės vienaip reaguoja į Davidą Beckhamą ir kitaip - į Woo- 
dy Alleną. Kadangi vyrai 8 proc. aukštesni ir vidutiniškai turi dvigubai di- 
desnę raumenų masę, jiems lemta įgyti kitokią gyvenimo patirtį nei mote- 
rims. Arba panagrinėkime tokį dalyką: vyrauja nuomonė, kad vyras turi bū- 
tų aukštesnis už žmoną. Viename tyrime tik vienas iš 720 susituokusių porų 
neatitiko šios normos (Gillis ir Avis, 1980). Galima tik spėlioti, kaip tai pa- 
aiškinti psichologiškai: galbūt būdami pranašesni ūgiu (ir amžiumi) vyrai gali 
išlaikyti socialinę viršenybę moterų atžvilgiu. Tačiau taip pat galima ieškoti 

Socializacija Lūkesčiai lyčių taaipaupiEsisks 
vaidmenų 4 m kčijja 
atžvilgiu Lyčių socialinės elgsenos 


skirtumų socialinio vaidmens 


sis Lyčių elgsenos teorija 
tarp lyčių sxiUmai Įvairūs veiksniai, taip pat 


vaikystės sąlygos ir įgytos 


Kiti veiksniai : 
patirtys, rengia vyrus 


(pvz., Su lytimi susij : k 
biologinė gebėjimai bei ir moteris skirtingiems 
įtaka) įsitikinimai vaidmenims. Vyrų ir moterų 


elgseną veikia su jų 
skirtingais vaidmenimis 
susiję lūkesčiai, įgūdžiai ir 
ir evoliucijos išminties, kuria grindžiama ši kultūrinė norma: jei žmonės teiktų Bitikinimai. 
pirmenybę to paties ūgio partneriams, aukšti vyrai ir žemo ūgio moterys daž- 
nai liktų be partnerių. Tad evoliucija reikalauja, kad vyrai būtų aukštesni už 
moteris, o kultūra to paties reikalauja iš sutuoktinių. Tad tikėtina, kad ūgio 
norma yra biologijos i7 kultūros rezultatas. 

Alice Eagly 17 Wendy Wood (1999; Eagly, 1987) plėtoja teoriją apie tai, 
kaip sąveikauja biologija ir kultūra (žr. 5.8 pav.). Jos įsitikinusios, kad dar- 
bo pasidalijimą tarp lyčių lemia įvairūs veiksniai, tarp jų — biologiniai skir- 
tumai ir socializacija vaikystėje. Suaugusiųjų gyvenime tiesioginė lyčių so- 
cialinės elgsenos skirtumų pasekmė yra vaidmenys, kuriuos atspindi darbo 
pasidalijimas tarp lyčių. Būdami stipresni ir greitesni, vyrai dažniau atlieka 
fizinės jėgos reikalaujančius vaidmenis. Moterų gebėjimas gimdyti ir auginti 
vaikus sąlygoja tai, kad jos dažniau atlieka globėjiškų savybių reikalaujan- 
čius vaidmenis. Tad kiekviena lytis stengiasi, kad jų elgsena atitiktų šiuos 
vaidmenis ir atitinkamai modeliuoja savo įsitikinimus bei gebėjimus. Prigimtis 
ir ugdymas sudaro „pinklų raizginį“. Eagly prognozuoja, kad vienodėjant 
vaidmenų užduotims lyčių skirtumai „palaipsniui mažės“. 

Iš tiesų, pastebi Eagly ir Wendy Wood (1999), kultūrose, kuriose lyčių 
vaidmenys labiau lygiaverčiai, lyčių skirtumai pagal prioritetus renkantis porą 
(vyrai 1eško jaunystės ir gebėjimų atlikti namų ūkio darbus, moterys ieško 
socialinės padėties ir gero uždarbio), yra mažesni. Daugėjant moterų, pasi- 
rinkusių formaliai vyriškas profesijas, jų pačių vyriškumo ar moteriškumo 
sampratos skirtumai taip pat sumažėjo (Twenge, 1997). Vyrams ir moterims 
atliekant vis daugiau panašių vaidmenų, jų psichologiniai skirtumai mažėja. 

Nors prigimtis reikalauja, kad vyrai atliktų jėgos reikalaujančias užduo- 
tis, o moterys rūpintųsi kūdikiais, Wood ir Eagly (2002) daro išvadą, kad 
„moterų ir vyrų elgsena yra gana lengvai formuojama, ir abiejų lyčių atsto- 
vai pajėgūs atlikti visus įmanomus organizacinius vaidmenis“. Mažėjanti vyrų 
ūgio bei agresyvumo reikšmė šiandieniams aukštos socialinės padėties vaid- 
menims ir mažėjantis gimstamumas reiškia, kad moteris mažiau varžo nėš- 
tumas ir vaikų auginimas. Kai į tai įsiterpia ir prieš diskriminaciją nukreipti 
įstatymai bei konkurencinės sąlygos, verčiančios samdyti talentingiausius 
(neatsižvelgiant į lytį), lyčių nelygybė dar labiau mažėja. 


Šaltinis: Adaptuota iš: Eagly, 
1987; Eagly ir Wood, 1991. 

ką slepia moksliniai tyrimai 


Alice Eagly apie lyčių panašumus ir skirtumus 


Savo darbą apie lytis pradėjau nuo projekto apie socialinę įtaką sakius, mano atlikti lyčių stereoti- 
XX a. aštuntojo dešimtmečio pradžioje. Kaip ir daugelis to meto pų tyrimai rodo, kad jei atsižvelg- 
aktyvių feminisčių maniau, kad nepaisant neigiamų kultūrinių sime ir į neigiamas, ir į teigiamas 
stereotipų apie moteris, moterų ir vyrų elgsena iš esmės yra savybes, šiuo metu moters stere- 


ekvivalentiška. Per daugelį metų mano požiūris reikšmingai pa- otipas yra palankesnis nei vyro. 


sikeitė. Pastebėjau, kad kai kurie moterų ir vyrų poelgiai šiek. Tačiau meilumas ir rūpestingu- 
tiek skiriasi, ypač kai prisimenami lyčių vaidmenys. mas - savybės, priskirnamos mo- 

Žmonės neturėtų manyti, kad šie skirtumai būtinai neigia-  terims, - gali sumažinti jų galią bei 
mai atsiliepia moterims. Didesnis moterų polinkis atsižvelgti; veiksmingumą situacijose, kurio- Alice Eagly, 
kitų Žmonių poreikius ir demokratiškiau elgtis yra vertinamas se reikalingas kategoriškas ir kon- Šiaurės Vakarų 
palankiau ir daugelyje situacijų gali būti privalumas. Tiesą pa- kurencingas elgesys. universitetas 


Situacijos galia ir žmogus 


„Būna trivialios tiesos ir didžiosios tiesos, — sakė fizikas Nielsas Bohras. — 
Trivialios tiesos priešybė yra paprasčiausia netiesa. Didžiosios tiesos prie- 
šybė yra kita tiesa.“ Kiekviename šios dalies apie socialinę įtaką skyriuje 
skelbiama didžioji tiesa: situacijos galia. Šios didžiosios tiesos apie išorinio 
poveikio galią pakaktų mūsų elgsenai paaiškinti, jei būtume pasyvūs tarsi 
vėjaričiai augalai. Tačiau mes, priešingai nei vėjaričiai augalai, nesame blaš- 
komi aplinkos į visas puses. Mes veikiame ir reaguojame, atsakome ir gau- 
name atsakymus. Mes galime atsispirti socialinės situacijos spaudimui, o kar- 
tais netgi ją pakeičiame. Dėl šios priežasties aš nutariau kiekvieno „sociali- 
nės įtakos“ skyriaus pabaigoje atkreipti dėmesį į didžiosios tiesos priešybę: 
asmens galią. 

Galbūt kultūros galios akcentavimas kelia diskomfortą. Daug kam nepa- 
tinka mintis, kad išorinės jėgos lemia elgseną: save mes laikome laisvomis 
būtybėmis, savo veiksmų iniciatoriais (na, bent jau gerų veiksmų). Jaučia- 
me, kad tikėjimas socialiniu determinizmu gali atvesti į tai, ką filosofas Je- 
anas-Paulis Sartre pavadino „blogu tikėjimu“ — atsakomybės vengimą ir kaltės 
už savo likimą suvertimą kitiems žmonėms ar aplinkybėms. 

Iš tiesų, socialinė kontrolė (situacijos galia) ir asmeninė kontrolė (žmo- 
gaus galia) konkuruoja viena su kita nė kiek ne daugiau nei biologiniai ir 
kultūriniai argumentai. Svarbūs ir socialiniai, ir asmeniniai elgsenos aiški- 


Pamąstymui: jei Bohro nimai, nes vienu metu esame ir socialinės aplinkos kūriniai, ir jos kūrėjai. 
teiginyje slypi didžioji tiesa, Taip pat galime būti ir genų bei aplinkos sąveikos produktas. Tačiau tiesa ir 
tai kas yra šio teiginio tai, kad ateitis tikrai bus, ir mūsų reikalas nuspręsti, kokia kryptimi ji pa- 


priešybė? suks. Tai, ką renkamės šiandien, lemia rytdienos situaciją. 

Socialinės aplinkybės iš tiesų stipriai veikia žmones. Tačiau Žmonės taip 
pat veikia socialines aplinkybes. Ir žmonės, ir situacijos sąveikauja. Klausi- 
mas, ar išorinės situacijos, ar vidinis nusiteikimas (arba kultūra ar evoliucija) 
lemia elgseną, tolygus klausimui, ar kambario plotą nulemia jo ilgis, ar plotis. 

Ši sąveika vyksta bent trimis būdais (Snyder ir Ickes, 1985): 


e Bet kuri socialinė situacija skirtingus žmones veikia skirtingai. Kadangi 
mūsų protai realybę suvokia skirtingai, kiekvienas iš mūsų atitinkamai 
reaguoja į situacijas. Be to, vieni žmonės (grupės ar asmenys) jautriau 
reaguoja į socialines situacijas nei kiti (Snyder, 1983). Pavyzdžiui, japo- 
nai labiau nei britai pasiduoda socialiniams lūkesčiams (Argyle 1r kiti, 
1978). 


e Žmonės dažnai patys renkasi situaciją (Ickes ir kiti, 1997). Turėdami ga- 
limybę rinktis, aktyvūs žmonės renkasi situacijas, skatinančias socialinę 
sąveiką. Rinkdamiesi aukštąją mokyklą jūs pasirinkote būti veikiami tam 
tikrų socialinių aplinkybių. Mažai tikėtina, kad aistringi politiniai libera- 
lai įsikurs Orindžijos apygardoje Kalifornijoje arba taps Prekybos rūmų 
nariais. Jie greičiau apsigyvens San Franciske ar Toronte ir įsilies į ap- 
linkosaugos organizacijos Greenpeace gretas (arba skaitys Manchester Gu- 
ardian, o ne Times of London) - kitaip tariant, pasirinks jų polinkius su- 
tvirtinantį socialinį pasaulį. 

e Žmonės dažnai susikuria situacijas. Prisiminkime, kad mūsų išankstinė 
nuosmonė gali pasitivirtinti: jei tikimės, kad kuris nors žmogus turėtų būti 
ekstravertas, priešiškas, moteriškas ar seksualus, mūsų bendravimas su juo 
gali paskatinti būtent tokią elgseną, kurią įsivaizdavome. Kas sukuria so- 
cialinę situaciją, jei ne sociumas? Liberalią aplinką sukuria liberalai. Tai, 
kas vyksta studenčių draugijoje, sukuria jos narės. Socialinė aplinka - tai 
ne oras, ne tai, kas mums nutinka. Ji labiau panaši į namus, kuriuos pa- 
tys susikuriame. 


Tad galią turi ir žmonės, ir situacijos. Mes kuriame savo socialinį pasaulį, o 
jis kuria mus. 


APIBENDRINIMAS 

Kokią išvadą galime padaryti apie genus, kultūrą 

ir lytį? 

e Biologiniai ir kultūriniai aiškinimai neprivalo būti prieštaringi. Tiesą pasakius, jie tarpusavyje są- 
veikauja. Biologiniai veiksniai veikia kultūrinį kontekstą, o kultūra remiasi prigimtiniais dalykais. 

e Didžioji tiesa apie socialinės įtakos galią bus tik pusiau tiesa, jei atskirsime papildančią tiesą; 
asmens galią. Žmonės ir situacijos sąveikauja bent trimis būdais. Visų pirma žmonės skiriasi tuo, 
kad skirtingai interpretuoja situacijas ir į jas reaguoja. Antra, daugelį situacijų, kurios daro jiems 
įtaką, pasirenka patys. Trečia, žmonės prisideda prie socialinių situacijų susidarymo. 


„Tiesos žodžiai visada būna 
paradoksalūs.“ 
Lao-Dzė, 
The Simple Way 
(„Paprastas būdas“) 

Post scriptum: 
ar turėtume laikyti save socialinio pasaulio 
produktais, ar architektais? 


Abipusio priežastingumo teorija leidžia teigti, kad žmonės arba reaguoja į 
aplinką, arba ją veikia. Abu požiūriai teisingi, nes mes esame ir savo socia- 
linio pasaulio produktai, ir architektai. Tačiau ar vienas požiūris teisinges- 
nis už kitą? Išmintinga laikyti save aplinkos produktais (kitaip imtume per- 
nelyg didžiuotis savo laimėjimais ir pernelyg save kaltinti už esamas pro- 
blemas), o kitus laikyti laisvais aktoriais (kitaip taptume tėviškai globėjiški 
1r linkę manipuliuoti). 

Tačiau turbūt būtų pravartu dažniau daryti ir priešingą prielaidą — save 
laikyti laisvais aktoriais ir manyti, kad kiti yra veikiami aplinkos. Tada žvelg- 
dami į save manytume, kad esame saviveiksmingi, o santykiuose su kitais 
1eškotume supratimo ir socialinių reformų. (Jei manysime, kad kitus Žmo- 
nes veikia situacijos, labiau į juos įsijausime, o ne impozantiškai smerksime 
nemalonius poelgius, kuriuos laisva valia pasirinko „amoralūs“, „sadistiški“ 
ar „tingūs“ žmonės.) Dauguma religijų skatina atsakyti už save, tačiau ne- 
teisti kitų. Ar taip yra dėl įgimto žmonių polinkio atleisti savo klaidas ir teisti 
kitus už jų padarytas nuodėmes? 


Konformizmas 


„Kas yra konformizmas? 

* Klasikiniai konformizmo tyrimai 

“ Sherifo normų kūrimo tyrimai 

Mokslinių tyrimų išvada. Užkrečiamas žiovulys 
Atkreipkime dėmesį. Masinė apgaulė 

Ascho studija apie grupės daromą spaudimą 
Milgramo paklusnumo eksperimentai 
Kokios paklusnumo priežastys? 
Atkreipkime dėmesį. Aukų suasmeninimas 
Mintys apie klasikinius tyrimus 

Ką slepia moksliniai tyrimai. Stanley Milgramas apie paklusimą 
: Kaip nuspėti galimą konformistiškumą? 
Grupės dydis 

Vieningumas 

Sutelktumas 

Padėtis 

Viešoji reakcija 

Ankstesnių įsipareigojimų nebuvimas 

: Kodėl elgiamasi konformistiškai? 

„ Kas elgiasi konformistiškai? 

Asmuo 

Kultūra 

Socialiniai vaidmenys 

Ar norime būti kitokie? 

Reaktyvusis pasipriešinimas 

Unikalumo įrodymas 


„Post scriptum: kaip būti individualybe bendruomenėje 


„Visa, kas žlugdo asmenybę, 
yra despotizmas, kad ir kokiu 
vardu jį vadintume.“ 
John Stuart Mill, 
On Liberty, 1859 
(„Apie laisvę“) 


„Socialinis spaudimas, 
kurį mums daro bendruomenė, 
yra pagrindinis moralinių 
vertybių ramstis.“ 
Amitai Etzioni, 
The Spirit of Community, 1993 
(„Bendruomenės dvasia“) 


B e abejonės, esate patyrę tokį reiškinį: pasibaigus polemiškai lektoriaus 
kalbai ar koncertui, netoli scenos esantys aistringi garbintojai atsisto- 
ja ir 1ma ploti. Jų pavyzdžiu paseka esantieji toliau ir prisijungia prie ovaci- 
jų. Paskui jau atsistoja ir tie, kurie, jei nebūtų buvę paskatinti, būtų manda- 
giai paploję sėdėdami patogiose kėdėse. Kai sėdite tarp šių Žmonių, viena 
jūsų dalis nori ir toliau sėdėti („Šis lektorius visai neatspindėjo mano pažiū- 
rų“). Tačiau ar liksite sėdėti, kai aplink visi stojasi? Būti vieno asmens ma- 
žuma nėra lengvas dalykas. Tikriausiai ir jūs nors trumpam atsistosite su vi- 
sais, nebent jums labai nepatiko tai, ką girdėjote. 
Šitokio konformistiško elgesio situacijos kelia šio skyriaus klausimus: 
e Kodėl, žmonės, nepaisant jų įvairovės, būdami didelėje grupėje dažniau- 
siai elgiasi vienodai? 
e Kokiomis aplinkybėmis žmonės elgiasi konformistiškai? 
e Ar kai kurie žmonės labiau linkę elgtis konformistiškai? 
e Kas priešinasi spaudimui elgtis konformistiškai? 
e Ar konformistiškumas yra tokia bloga savybė, kaip leidžia manyti klus- 
nios „bandos“ įvaizdis? O gal reikėtų tai vadinti „grupiniu solidarumu“ 
arba „socialiniu jautrumu“? 


Kas yra konformizmas? 


Pradėkime nuo paskutinio klausimo. Ar konformizmas yra gera, ar bloga sa- 
vybė? Į šį klausimą nėra mokslu pagrįsto atsakymo, tačiau turėdami ome- 
nyje bendras vertybes galime teigti, jog kartais elgtis konformistiškai yra blo- 
gai (kai dėl to vairuojama išgėrus arba pasielgiama rasistiškai), kartais — ge- 
rai (kai sukliudo brautis į eilę prie teatro), ir dar kitais atvejais tai nereikš- 
minga (kai teniso žaidėjai dėvi baltą aprangą). 

Individualistinėse Vakarų kultūrose, kuriose pasidavimas bendraamžių 
spaudimui nekelia susižavėjimo, žodyje „konformizmas“ slypi neigiama pras- 
mė. Kaip jaustumėtės išgirdę, kad kažkas jus pavadino „tikru konformistu“ 
(prisitaikėliu)? Įtariu, kad įsižeistumėte. Šiaurės Amerikoje ir Europoje so- 
cialinės psichologijos specialistai, priklausydami individualistinėms kultū- 
roms, konformizmui teikia neigiamą reikšmę (prisitaikymas, nuolankumas, 
paklusnumas), o ne teigiamą (bendruomeninis jautrumas, reagavimas, koman- 
dinis žaidimas). 

Japonijoje veikti išvien su kitais yra ne silpnumo, o tolerancijos, savi- 
tvardos ir brandos požymis (Markus ir Kitayama, 1994). „Japonijoje, — pa- 

stebi Lance Morrow (1983), — visur jaučiama ramybė, kuri atsiranda, kai žmo- 
nės tiksliai žino, ko gali tikėtis vienas iš kito.“ 

Išvada: mes pasirenkame mūsų vertybes bei požiūrius atitinkančias sam- 
pratas. Etiketės ir apibūdina, ir įvertina, ir jos neišvengiamos. Be etikečių ne- 
galime aptarinėti šio skyriaus temų. Tad išsiaiškinkime štai šių etikečių pras- 
mę: konformizmas (prisitaikymas), nuolaidumas, paklusnumas, pritarimas. 

Elgtis konformistiškai nereiškia vien tik veikti taip, kaip kiti žmonės; tai 
reiškia ir jausti kitų žmonių veiksmų įtaką. Tai reiškia veikti kitaip, nei kad 
būtume pasielgę, jei būtume buvę vieni. Tad konformizmas yra elgsenos arba 
įsitikinimų pakeitimas, siekiant prisiderinti prie kitų. Kai būdami minioje pa- 
kylate ir džiūgaujate dėl pergalingo įvarčio, ar tai - konformizmas? Kai kartu 
su milijonais kitų Žmonių geriate pieną arba kavą, ar elgiatės konformistiš- 
kai? Kai palaikote kitų nuomonę, kad moterims labiau tinka ilgi, o ne trumpi 
plaukai, ar tai konformizmas? Galbūt taip, o gal ir ne. Viskas priklauso nuo 
to, ar jūs elgtumėtės ir manytumėte taip pat, jei nebūtumėte grupėje. Ar pašok- 
tumėte iš džiaugsmo dėl įvarčio, jei būtumėte vienintelis sirgalius tribūnoje? 

Yra kelios konformizmo rūšys (Nail ir kiti, 2000). Panagrinėkime tris: 
nuolaidumą, paklusnumą ir pritarimą. Kartais prisitaikome prie lūkesčio ar 
pageidavimo iš tiesų nepritardami tam, ką darome. Užsirišame kaklaraištį ar 
apsivelkame suknelę, nors mums nepatinka to daryti. Šis išorinis prisitaiky- 
mas yra nuolaidumas. Paklūstame, kad sulauktume atpildo arba išvengtu- 
me bausmės. Jei mūsų nuolaidumą sukelia aiški komanda, tai vadinama pa- 
klusnumu. 

Kartais nuoširdžiai darome tai, kam paakino minia. Galime kaip ir mili- 
jonai kitų gerti pieną, nes esame įtikinti, kad pieną gerti sveika. Šis nuošir- 
dus, vidinis konformizmas vadinamas pritarimu. Pritarimas kartais išplau- 
kia iš nuolaidumo. Kaip buvo pabrėžta 4 skyriuje, nuostatas lemia elgsena. 
Paprastai mes pateisiname savo elgesį, jei prisiimame atsakomybę už jį. 


APIBENDRINIMAS 

Kas yra konformizmas? 

Yra dvi konformizmo elgsenos ar įsitikinimų pakeitimo pasiduodant grupės spaudimui formos. Nuolai- 
dumas - pritarimas grupės nuomonei jaučiant vidinį pasipriešinimą. Nuolaidumo atmaina yra paklus- 


numas - nusileidimas tiesmukam paliepimui. Pritarimas - kai įsitikinimai ir elgsena atitinka socialinį 
spaudimą. 


Klasikiniai konformizmo tyrimai 


Kaip socialiniai psichologai tyrė konformizmą laboratorijoje? Ką jų gauti duomenys byloja 
apie socialinį poveikį ir blogio prigimtį? 


Mokslininkai, tiriantys konformizmą, sukuria miniatiūrinį socialinį pasaulį — 
mikrokultūrą laboratorijoje, kuri supaprastintai atkuria svarbių kasdienių so- 


„KONFORMIZMAS 


konformizmas 

(conformity) 

Elgsenos ar įsitikinimų 
pakeitimas, siekiant prisiderinti 
prie kitų. 


nuolaidumas 

(compliance) 

Konformistiškas viešo elgesio 
modelis, kai atsižvelgiama 

į užuominomis ar aiškiai 
išreikštą pageidavimą, bet 
slopinant vidinį pasipriešinimą. 


paklusnumas 
(obedience) 
Prisitaikymas vykdant 
tiesmuką paliepimą. 


pritarimas 

(acceptance) 

Konformizmas, kai elgsena 

ir įsitikinamai atitinka socialinį 
spaudimą. 

autokinetinis reiškinys 
(autokinetic phenomenon) 
Savaiminis (auto) judėjimas 
(kinetic). Tariamas nekintamo 


šviesos taško judėjimas tamsoje. 


cialinių sąveikų ypatybes. Kai kurie iš šių tyrimų atskleidė tokių stulbinamų 
dalykų, kad ir kiti tyrinėtojai šiuos tyrimus kartojo, plačiai aptarinėjo, kol jie 
užsitarnavo „klasikinių“ eksperimentų vardą. Mes aptarsime tris eksperimentus, 
iš kurių kiekvienas pateikia savo metodą konformizmui studijuoti ir atsklei- 
džia stulbinamų dalykų. 


Sherifo normų kūrimo tyrimai 


Pirmasis iš trijų klasikinių tyrimų 5 skyriuje nagrinėtą kultūros galią sukurti 
ir pratęsti socialines normas sujungia su šiame skyriuje aptariamu konfor- 
mizmu. Muzaferas Sherifas (1935, 1937) kėlė klausimą, ar laboratorijoje įma- 
noma stebėti socialinių normų radimąsi. Kaip biologai stengiasi atskirti vi- 
rusą, kad galėtų su juo eksperimentuoti, taip ir Sherifas norėjo išskirti nor- 
mų kūrimąsi ir po to su juo eksperimentuoti. 

Jei būtumėte vieno iš Sherifo eksperimentų dalyvis, sėdėtumėte tamsia- 
me kambaryje, o per keturis su puse metro nuo jūsų pasirodytų šviesos spin- 
dulėlis. Iš pradžių nieko nevyktų. Po to keletą sekundžių šviesos spindulėlis 
pasiblaškytų ir išnyktų. Tada turėtumėte atspėti, kiek pasislinko šis spindu- 
lys. Tamsiame kambaryje neįmanoma nustatyti atstumo, tad jūs netvirtai iš- 
tartumėte: „šešis colius“. Eksperimentuotojas pakartotų procedūrą. Šį kartą 
pasakytumėte: „dešimt colių“. Toliau kartojant eksperimentą, jūsų vertini- 
mų vidurkis būtų apie aštuonis colius. 

Kitą dieną sugrįžtumėte, ir prie jūsų prisijungtų kiti du, kurie vakar pa- 
tyrė tą patį. Kai šviesa užgęsta pirmą kartą, tie du pasako savo vakarykštį 
spėjimą. „Vieną colį“, — sako vienas. „Du colius“, — sako kitas. Truputį su- 
trikę, jūs vis tiek sakytumėte: „šešis colius“. Ar pasikeistų jūsų atsakymas, 
jei šis grupinis patyrimas būtų pakartotas tą pačią ir dar dvi dienas iš eilės? 
Kolumbijos universiteto studentai vaikinai, kuriuos tyrė Sherifas, savo ver- 
tinimus pakeitė pastebimai. Kaip parodyta 6.1 paveiksle, šių eksperimentų 
metu dažniausiai išsikristalizuodavo grupės norma. (Ši norma buvo klaidin- 
ga. Kodėl? Šviesos spindulys niekad nepasislinkdavo! Sherifas pasinaudojo 
optine apgaule, vadinama autokinetiniu reiškiniu.) 

Sherifas ir kiti naudojo šį metodą siekdami atsakyti į klausimus apie žmo- 
nių pasidavimą įtaigai. Kai po metų eksperimentas buvo pakartotas su kiek- 
vienu žmogumi atskirai, ar jie vertino savaip, ar tebesilaikė grupės normos? 
Įdomu, kad jie tebesilaikė grupės normos (Rohrer ir kiti, 1954). (Ar tai reiš- 
kia nuolaidumą, ar pritarimą?) 

Nustebinti tariamos kultūros galios įtvirtinti klaidingus įsitikinimus, Ro- 
bertas Jacobsas ir Donaldas Campbellas (1961) Šiaurės Vakarų universiteto 
laboratorijoje tyrė, kaip perduodami klaidingi įsitikinimai. Pasinaudodami au- 
tiriamajam) klaidingai atsakyti į klausimą, kiek pasislinko šviesos taškas. Po 
to šis pasitraukdavo iš eksperimento, ir jo vietą užimdavo tikrasis dalyvis, 
kurį, savo ruožtu, pakeisdavo kitas. Klastotė išliko (nors mažėdama) pen- 

Spėjamas pasislinkimas coliais 


Pirmoji Antroji Trečioji Ketvirtoji 
diena diena diena diena 


kiose eksperimento dalyvių komandose. Šie žmonės tapo „netyčiniais kul- 
tūrinės apgaulės perdavimo suokalbininkais“. Šių eksperimentų išvada: mū- 
sų požiūris į realybę iš tiesų nepriklauso tik nuo mūsų. 

Kartais pasidavimo įtaigai pavyzdžiai gali pralinksminti. Užtenka vienam 
žmogui nusikosėti, nusijuokti ar nusižiovauti, ir netrukus aplinkiniai prade- 
da daryti tą patį. (Žr. „Mokslinių tyrimų išvada. Užkrečiamas žiovulys.“) Fo- 
ninis juokas, transliuojamas per humoro laidas, apeliuoja į mūsų atvirumą 
įtaigai. Foninis juokas būna labai įtaigus, jei manome, kad juokiasi į mus 
panašūs Žmonės, 0 ne į mus nepanašių žmonių grupė. Būdami tarp laimingų 
žmonių, patys galime pasijusti laimingi. Šį reiškinį Peteris Totterdellas ir jo 
kolegos (1998) pavadino „nuotaikos sąsaja“. Tiriant britų medicinos seseris 
ir buhalterius buvo pastebėta, kad tai pačiai darbo grupei priklausančių žmonių 
nuotaikos kartu kildavo ir krisdavo. 

Kitą socialinės infekcijos formą Tanya Chartrand ir Johnas Barghas (1999) 
vadina „chameleono efektu“. Įsivaizduokite, kad dalyvaujate viename iš jų 
eksperimentų ir dirbate kartu su eksperimentuotojo padėjėja, kuri retkarčiais 
arba pasitrina vetdą, arba pajudina pėdą. Ar jūs — kaip ir kiti eksperimento 
dalyviai — pasitrinsite veidą kartu su tuo žmogumi, kuris jį pasitrynė, ir kar- 
tu pajudinsite pėdą? Jei taip, tai visai tikėtina, kad šis poelgis bus automa- 
tiškas, atliktas be jokio sąmoningo ketinimo prisitaikyti, ir jis paskatins jus 
jausti tai, ką jaučia kitas žmogus (Neumann ir Strack, 2000). Ricko van Ba- 
areno ir jo kolegų (2004) Olandijoje atlikti tyrimai atskleidžia, kad toks mėg- 
džiojimas padeda kitam žmogui jus pamėgti ir prireikus pagelbėti. Mes mie- 
liau gelbstime surinkti iškritusius rašiklius tam žmogui, kuris elgiasi panašiai 
kaip mes. Atrodo, mėgdžiojimas stiprina socialinius saitus ir netgi skatina 
skirti daugiau pinigų labdarai. 


Pasidavimas įtaigai gali būti ir didelio masto reiškinys. 1954 metų kovo * 


mėnesio pabaigoje Sietlo laikraščiai pranešė apie už 80 mylių į šiaurę esan- 
čiame mieste įvykusį atsitikimą — suskilusius priekinius automobilių stiklus. 


6.1 PAVEIKSLAS 

Sherifo normų kūrimo 
eksperimentų grupės pavyzdys 
Trijų Žmonių vertinimai 
sutampa, kai jie pakartotinai 
vertina tariamą šviesos 
taško pasislinkimą. 


Šaltinis: Duomenys iš: Sherif 
ir Sherif, 1969, p. 209. 


„Kodėl žiovaujantis žmogus 
užkrečia žiovuliu kitą?“ 
Robert Burton, 
Anatomy of Melancholy, 1621 
(„Melancholijos anatomija“) 

mokslinių tyrimų išvada 


Užkrečiamas žiovulys 


Žiovauti yra būdinga visiems stuburiniams gyvūnams. Žiovauja pri- 
matai. Taip pat ir katės, krokodilai, paukščiai, vėžliai, netgi Žuvys. 
Kodėl? Kada? 

Merilendo universiteto Baltimorėje psichologas Robertas Pro- 
vine (2005) pastebi, kad kartais moksliniai tyrimai nekreipia dė- 
mesio į kasdienį elgesį. O jam patinka tyrinėti, pavyzdžiui, juoką 
ar žiovavimą. Jo nuomone, norėdamas tyrinėti žiovavimą natūra- 
lioje aplinkoje, gali turėti tik chronometrą, užrašinę ir rašiklį. Provi- 
ne teigia, kad Žiovavimas - „pastovių veiksmų seka“, trunkanti apie 
6 sekundes, - prasideda giliu įkvėpimu ir baigiasi trumpesniu kul- 
minaciniu (malonumą sukeliančiu) iškvėpimu. Žiovulys dažnai kar- 
tojasi, vieną nusižiovavimą nuo kito skiria vos minutė. Ir vyrams, ir 
moterims vienodai dažnai pasitaiko nusižiovauti. Net visiškai pa- 
ralyžiuoti pacientai, kurie negali pajudinti kūno, pajėgia Žiovauti. 
Tai įrodo, kad Žiovulys - spontaniškas elgesys. 

Kada žiovaujame? 


Kai mums nuobodu. Kai Provine paprašė eksperimento daly- 
vių 30 minučių per televiziją žiūrėti techninio patikrinimo lentelę, 
jie Žiovavo 70 proc. dažniau negu kontrolinės grupės tiriamieji, 
žiūrėję ne tokius nuobodžius muzikinius vaizdo klipus. Žiovulį gali 
sukelti ir įtampa. Dažnai žiovauja desantininkai, besirengiantys 
pirmajam šuoliui parašiutu, sportininkai prieš startą, smuikinin- 
kai, laukiantys savo eilės eiti į sceną. Mano draugė skundėsi, kad 
darbe dažnai jaučiasi nesmagiai, nes mokantis naujų dalykų jos 
nerimas, ar viskas pavyks, nuolat pasireiškia „Žiovulio priepuoliu. 


Kiek 
žmonių 


Kiek Kiek 
žmonių kartų 


6.2 PAVEIKSLAS. Kurios veido dalys sukelia žiovulį ? 


Kai esame apsnūdę. Čia nieko stebėtina. Tik įdomu, kad žmo- 
nės, kurie Provine prašymu rašė žiovavimo dienoraštį, suskaičia- 
vo, kad jie daugiau žiovauja valandą po nubudimo, o ne per va- 
landą iki užmigdami. Dažnai vos pabudę žiovaudami rąžomės. Taip 
elgiasi ir pabudę iš miego šunys bei katės. 


Kai žiovauja kiti žmonės. Norėdamas ištirti, ar žiovulys, kaip ir 
juokas, gali būti užkrečiamas, Provine parodė tiriamiesiems penkių 
minučių trukmės filmuką, kuriame vyriškis nuolat Žiovavo. 55 proc. 
tiriamųjų nusižiovavo. O žiūrėdami filmuką, kuriame Žmonės šypso- 
josi, nusišypsojo tik 21 proc. tiriamųjų. Žiovaujantis veidas - lyg 
dirgiklis, kuris suaktyvina Žiovavimo modelį, nesvarbu, ar žiovulio 
veiksmas rodomas nespalvotai, ar aukštyn kojomis, ar nufotogra- 
fuota tik žiovaujančiojo burna. Suradus smegenų „veidrodinio at- 
spindžio neuronus“, kurie būna aktyvūs kartojant ar mėgdžiojant 
matytus veiksmus, galima sukurti biologinį mechanizmą, paaiški- 
nantį, kodėl mes taip dažnai žiovaujame matydami žiovaujant kitus. 

Provine norėjo išsiaiškinti, kuri žiovaujančiojo veido dalis yra 
paveikiausia, todėl rodė tiriamiesiems visą Žiovaujančio Žmogaus 
veidą; veidą, kuriame nesimatė žiovaujančiojo burnos; vien tik bur- 
nąir nežiovaujantį besišypsantį veidą (kontrolinė sąlyga). 6.2 pav. 
matome, kad žiovaujančiojo veidas sukeldavo žiovulį net tuomet, 
kai nesimatydavo burnos. Taigi burnos prisidengimas žiovaujant, 
atrodo, nieko nereiškia. 

Provine teigia, kad netgi galvojimas apie Žiovulį paprastai jį 
sukelia. Šį reiškinį tikriausiai pastebėjote skaitydami šį skyrelį. Pa- 
stebėjau ir aš. Skaitydamas Provine tyrinėjimus apie užkrečiamą 
žiovulį aš nusižiovavau keturis kartus (ir pasijutau truputį kvailai). 


mouth Only 


b ] a 
2 iš 20 


Kiek 
kartų 


Kiek 
žmonių 


Kiek 
kartų 


Kiek 
žmonių 


Robertas Provine (2005) sudarė 4 grupes po 30 Žmonių ir kiekvienai parodė skirtingus penkių minučių trukmės 
vaizdo įrašus: kai vyras šypsosi, kai Žiovauja, o dviem grupėms —- kai dalis rodomo veido uždengta. 
Žiovaujančiojo burna paskatino keletą kartų nusižiovauti, bet paveikesnės buvo žiovaujančiojo akys ir mimika. 

Balandžio 14-osi0s rytą buvo pranešta apie panašų įvykį mieste, esančiame 
už 65 mylių, o dar po kiek laiko —- už 95 mylių esančiame mieste. Iki vakaro 
priekinių stiklų skilinėjimo banga pasiekė Sietlą. Balandžio 15 dieną Sietlo 
policija gavo per 3000 pranešimų apie suskilusius priekinius stiklus (Meda- 
lia ir Larsen, 1958). Tą vakarą Sietlo meras paskambino prezidentui Eisen- 
howeriui prašydamas pagalbos. 

Man tuo metu buvo 11 metų, ir aš gyvenau Sietle. Prisimenu, kaip mes 
apžiūrinėjome savo automobilio priekinį stiklą, baimindamiesi, kad po van- 
denilinės bombos bandymų Ramiajame vandenyne ant Sietlo ėmė lyti radio- 
aktyvusis lietus. Tačiau balandžio 16-ąją laikraščiai parašė, kad tikrasis kal- 
tininkas gali būti masinis pasidavimas įtaigai. Nuo balandžio 17-osios skundų 
nebebuvo. Vėliau paaiškėjo, kad automobilių stiklų skilinėjimo priežastis bu- 
vo pati paprasčiausia — apgadinti keliai. Kodėl tai pastebėjome tik po balan- 
džio 14-os10s7 Pasidavę įtaigai, atidžiai žiūrėjome į priekinius stiklus, o ne 
pro juos. 

Pasidavimas įtaigai ne visada taip pralinksmina. Užgrobimai, NSO ste- 
bėjimai ir netgi savižudybės dažnai kyla bangomis (žr. ,Atkreipkime dėmesį. 
Masinė apgaulė“). Netrukus po to, kai 1774 metais buvo išleistas pirmasis 
Johanno Wolfgango von Goethe romanas „Jaunojo Verterio kančios“, jau- 
nuoliai Europoje ėmė dėvėti geltonas kelnes ir juodus švarkus, kaip rengėsi 
Goethe aprašytas jaunuolis vardu Verteris. Knygos sukelta mados epidemija 
atrodė juokingai, tačiau kitas knygos poveikis, dėl kurio knyga kai kur bu- 
vo netgi uždrausta, nebuvo toks juokingas. Romane Verteris, atstumtas mo- 
ters, kurios širdies jam nepavyko užkariauti, nusišauna pistoletu. Po knygos 
išleidimo pasipylė pranešimai, kad jaunuoliai mėgdžioja desperatišką Verte- 
rio veiksmą. 

Po dviejų šimtų metų sociologas Davidas Phillipsas patvirtino, kad eg- 
zistuoja savižudiško elgesio pamėgdžiojimo reiškinys, ir pavadino jį „Ver- 
terio efektu“. Phillipsas ir jo bendradarbiai (1985, 1989) teigia, kad žinomų 
savižudybių ir mirtimi pasibaigusių autoavarijų bei privačių lėktuvų katast- 
rofų (kurios kartais būna užmaskuotos savižudybės) padaugėja po plačiai Ži- 
niasklaidoje aprašytų savižudybių. Pavyzdžiui, per mėnesį po 1962 rugpjū- 
čio 6 dieną įvykusios Marilyn Monroe savižudybės Jungtinėse Valstijose už- 
registruota 200 savižudybių daugiau nei įprasta. Be to, savižudybių padau- 
gėja tik tuose regionuose, kuriuose Žiniasklaida jas aprašo. Juo daugiau in- 
formacijos apie tokius įvykius, juo daugiau nelaimingų įvykių. 

Nors ne visų tyrimų metu buvo pastebėtas savižudybių mėgdžiojimo reiš- 
kinys, jis išaiškėjo Vokietijoje ir Londono psichiatrinėje ligoninėje, kur per 
vienerius metus nusižudė 14 pacientų, o vienoje mokykloje, kurioje per 18 
dienų nusižudė du moksleiviai, buvo dar septyni bandymai nusižudyti, be 
to, 23 moksleiviai prisipažino, kad galvojo apie savižudybę (Joiner, 1999; 
Jonas, 1992). Ir Vokietijoje, ir Jungtinėse Valstijose savižudybių skaičius tru- 
putį padidėjo po savižudybių muilo operose ir, ironiška, po rimtų dramų, ku- 

atkreipkime dėmesį 


Masinė apgaulė 


Masinis pasidavimas įtaigai yra masinės apgaulės - spontaniš- 
ko klaidingų įsitikinimų išplitimo — pasekmė. Kartais jis tampa 
„Masine isterija“: nusiskundimų kūno negaliomis banga mokyk- 
loje ar darbe, nors jokio organinio pagrindo simptomams nebū- 
na. Viena vidurinė mokykla, kurioje mokėsi 2000 moksleivių, 
buvo uždaryta dviem savaitėms, nes 170 moksleivių ir darbuo- 
tojų kreipėsi į gydytojus dėl skrandžio sutrikimų, galvos svaigi- 
mo ir skausmo, mieguistumo. Tyrėjai kruopščiausiai ieškojo vi- 
rusų, mikrobų, pesticidų, herbicidų - ko nors, kas galėjo sukelti 
negalavimus - ir... nieko nerado (Jones ir kiti, 2000). 

Po 2001 m. rugsėjo 11-osios visose Jungtinėse Valstijose 
be jokios akivaizdžios priežasties daugelį moksleivių ėmė ka- 
muoti niežintys raudoni bėrimai (Talbot, 2002). Šis bėrimas, prie- 
šingai nei virusas, plito „regimuoju būdu“. Žmones išberdavo 
po to, kai jie pamatydavo bėrimus (net jei tarp jų ir išbertųjų 
nebūdavo kontakto). Taip pat buvo pastebėta, kad įprastos odos 
ligos - egzema, spuogai, odos išsausėjimas tvankiose klasė- 
se - paaštrėjo galbūt dėl nerimo. Kaip ir daugeliu kitų masinės 
isterijos atvejų, gandai vertė žmones stebėti įprastus, kasdienius 
simptomus ir vertinti juos kaip būdingus vaikų lankomai mokyklai. 

Sociologai Robertas Bartholomew ir Erichas Goode (2000) 
aprašo kitus praėjusio tūkstantmečio masinės apgaulės atve- 


jus. Žinoma, kad viduramžiais Europos vienuolynuose pasireikš- 
davo imituojančios elgsenos protrūkiai. Viename dideliame Pran- 
cūzijos vienuolyne tuo metu, kai buvo manoma, kad žmonių sielą 
gali apsėsti žvėrys, viena vienuolė pradėjo miaukti kaip katė. 
Galiausiai „visos vienuolės tam tikru dienos metu kniaukdavo 
kartu“. Pranešama, kad Vokietijos vienuolyne viena vienuolė pra- 
dėjo kandžioti savo drauges ir netrukus „visos šio vienuolyno 
vienuolės ėmė kandžioti viena kitą“. Laikui bėgant, kandžioji- 
mosi manija išplito ir kituose vienuolynuose. 

1947 metų birželio 24 Kennethas Arnoldas, pilotuodamas 
asmeninį lėktuvą netoli Reinjero kalno, danguje pastebėjo de- 
vynis švytinčius objektus. Įsitikinęs, kad matė užsienio raketas, 
jis mėgino apie tai pranešti FTB. Kadangi FTB biuras buvo už- 
darytas, jis nuvyko į vietos laikraščio redakciją ir pranešė apie 
pusmėnulio formos objektus, kurie judėjo „tarsi virš vandens pa- 
leista lėkštė“. Kai po to naujienų agentūra Associated Press 150- 
yje laikraščių paskelbė apie pastebėtus objektus, antraščių kū- 
rėjai sukūrė „skraidančių lėkščių“ pavadinimą, visame pasauly- 
je sukeldami didžiulę bangą pranešimų apie 1947 metų vasarą 
pastebėtus skraidančius objektus. 


riose analizuojama savižudybės problema (Gould ir Shaffer, 1986; Hafner ir 
Schmidtke, 1989; Phillips, 1982). Phillipsas teigia, kad labiausiai į savižu- 
dybę linkę paaugliai. Šis faktas gali paaiškinti atsitiktines pamėgdžiojančias 
paauglių savižudybes. 


Ascho studija apie grupės daromą spaudimą 


Sherifo autokinetinių eksperimentų dalyviai buvo susidūrę su neapibrėžta re- 
alybe. Panagrinėkime ne tokią painią suvokimo problemą, su kuria susidūrė 
jaunas berniukas vardu Solomonas Aschas (1907-1996). Štai ką Aschas pri- 
siminė iš savo lankymosi tradiciniame Sederyje per žydų Velykas: 


Paklausiau greta manęs sėdinčio dėdės, kodėl atidarytos durys. Jis atsakė: „Prana- 
šas Elijas šį vakarą aplanko kiekvieno žydo namus ir gurkšteli vyno iš jam 
paliktos taurės“. 

Ši naujiena mane nustebino, todėl pasitikslinau: „Ar jis iš tiesų ateina? Ar jis 
tikrai gurkšteli vyno?“ 

Dėdė atsakė: „Jei labai atidžiai stebėsi taurę kai durys bus atidarytos, pamaty- 
si, kad vyno truputį sumažės“. 

Taip ir atsitiko. Mano žvilgsnis buvo prikaustytas prie vyno taurės. Buvau 
pasiryžęs pamatyti, ar kas nors pasikeis. Mane tai jaudino, todėl sunku tvirtinti, 
ar palei taurę kažkas vyko ir ar vyno iš tiesų truputį sumažėjo (Aron ir Aron, 
1989, p. 27). 


Po daugelio metų psichologas Aschas laboratorijoje atkūrė savo vaikys- 
tės patyrimą. Įsivaizduokite, kad esate vienas iš savanorių Ascho tyrimo da- 
lyvių. Jūs esate šeštas tarp septynių Žmonių. Paaiškinęs, kad dalyvausite su- 
vokimo vertinimų tyrime, eksperimentuotojas prašo pasakyti, kuri iš 6.3 pa- 
veiksle parodytų linijų atitinka etaloninę. Nesunku pastebėti, kad tai antroji 
linija. Tad nenuostabu, kad penki prieš jus atsakinėję žmonės pasako: „ant- 
roji linija“. 

Kitas palyginimas taip pat lengvas, ir jūs nusiteikiate paprastam testui. Ta- 
čiau trečiasis bandymas nustebina. Nors teisingas atsakymas atrodo absoliu- 
čiai aiškus, pirmas dalyvis pateikia klaidingą atsakymą. Kai antrasis atsako 
taip pat, jūs atsilošiate ir imate spoksoti į korteles. Trečiasis dalyvis sutinka 
su dviem pirmaisiais. Jūsų žandikaulis atvimpa, pradedate prakaituoti. „Kas 
čia vyksta? — klausiate savęs. — Ar jie akli, ar aš?“ Kiti du eksperimento da- 
lyviai atsakinėja lygiai taip pat. Po to eksperimentuotojas pažvelgia į jus. Jums 
kyla klausimai: „Kaip yra iš tiesų? Ar kolegos sako teisingai, ar mano akys?“ 

Daugelis aukštųjų mokyklų studentų Ascho eksperimentų metu patyrė šį 
konfliktą. Teisingai atsakė 99 proc. kontrolinės grupės dalyvių, kurie atsaki- 
nėjo individualiai. Aschas svarstė: jei keletas Žmonių (tariamieji eksperimen- 
to dalyviai) pateiktų vienodus klaidingus atsakymus, ar eksperimento daly- 
viai teigtų tai, ką kitu atveju būtų paneigę? Nors kai kurie dalyviai visada lai- 
kėsi savo požiūrio, trys ketvirtadaliai bent vieną kartą pasekė kitų nuomone. 
Taigi 37 proc. atsakymų buvo nulemti konformistiškumo (o gal turėtume sa- 
kyti: „bylojo apie pasitikėjimą kitais?“). Tai reiškia, jog 63 proc. žmonių el- 
gėsi nekonformistiškai. Eksperimentų duomenimis, pastebi Bertas Hodgesas 
ir Anne Geyer (2006), dauguma žmonių „sako tiesą net tada, kai kiti to neda- 
ro“. Nepaisant daugelio eksperimento dalyvių parodytos nepriklausomybės nuo 
aplinkinių, Ascho (1955) nuomonė dėl konformistiškumo buvo tokia pat aiš- 
ki, kaip ir teisingi atsakymai į jo klausimus: „Tai, kad išsilavinę ir geranoriš- 
ki jaunuoliai baltą noriai pavadina juodu, verčia susirūpinti. Tai kelia klausi- 
mą, kokie yra mūsų mokymo metodai ir vertybės, nes jie nulemia poelgius.“ 

Ascho procedūra tapo šimtų vėlesnių eksperimentų standartu. Šiuose eks- 
perimentuose trūko konformizmo „kasdienio realizmo“, kaip mes jį pavadi- 
nome 1 skyriuje, tačiau čia pakako „eksperimentinio realizmo“. Žmonės emo- 
ciškai įsitraukė į šį veiksmą. Sherifo ir Ascho rezultatai stulbina, kadangi 

6.3 PAVEIKSLAS 
Pavyzdžių palyginimas 
Solomono Ascho 
konformistiškumo tyrime 


Eksperimento dalyviai turėjo 
nuspręsti, kuri iš palyginimui 
pateiktų linijų atitinka 
etaloninę. 


„Leiskime tam, kuris rado 
tiesą, ją paskelbti, 
neklausdami, kam ji naudinga 
ar kas jai nepritaria.“ 
Henry George, 
The Irish Land Guestion, 1881 
(„Airių krašto klausimas“) 

Pastaba: profesinė etika 
reikalauja paaiškinti 
eksperimentą jam pasibaigus 
(žr. 1 skyrių). Įsivaizduokite, 
jog esate eksperimentuotojas, 
kuris tik ką baigė seansą 

su konformistišku dalyviu. 
Ar galėtumėte paaiškinti 
apgaulę taip, kad žmogus 
nepasijustų esąs patiklus 

ir kvailas? 


6.4 PAVEIKSLAS 
Milgramo paklusnumo 
eksperimentas 

Šaltinis: Milgram, 1974. 


nebuvo spaudimo prisitaikyti: nebuvo siūlyta nei atpildo už „komandinį žai- 
dimą“, nei bausta už individualizmą. 

Jei žmonės šitaip prisitaiko esant tik minimaliai įtakai, tai koks bus jų 
nuolaidumas susidūrus su tiesioginiu spaudimu? Ar kas nors galėtų priversti 
Amerikos ar Didžiosios Britanijos pilietį įvykdyti žiaurius veiksmus? Spėčiau, 
jog ne: jų žmogiškosios, demokratinės ir individualistinės vertybės skatintų 
priešintis tokiam reikalavimui. Be to, žodiniai tokių eksperimentų dalyvių 
pareiškimai toli gražu neprilygsta agresyviam veiksmui; jūs ir aš niekada ne- 
paklustumėte prievartai sukelti kam nors skausmą. O gal pasiduotume? Ši- 
tokį klausimą kėlė socialinės psichologijos specialistas Stanley Milgramas. 


Milgramo paklusnumo eksperimentai 


Milgramo (1965, 1974) eksperimentais buvo tiriama, kas nutinka, kai val- 
džios reikalavimai prieštarauja sąžinei. Tai labiausiai žinomi ir prieštaringiausi 
socialinės psichologijos eksperimentai. „Galbūt labiau nei bet kuris kitas em- 
pirinis indėlis į socialinių mokslų istoriją, - pastebi Lee Rossas (1988), - jie 
tapo mūsų visuomenės bendro intelektinio paveldo — istorinių įvykių, bibli- 
nių parabolių ir klasikinės literatūros — dalimi, kuria nevaržomai remiasi rimti 
mąstytojai, diskutuodami apie žmogaus prigimtį ir žmonijos istoriją.“ 

Štai Milgramo, kūrybingo menininko, rašiusio apsakymus ir stačiusio pje- 
ses, surežisuota scena: du vyrai ateina į Jeilio universiteto Psichologijos 1a- 
boratoriją dalyvauti išmokimo ir įsiminimo tyrime. Griežtas eksperimentuoto- 
jas pilku techniko švarku paaiškina, kad tai yra bausmės poveikio išmokimui 
tyrimas. Eksperimento metu vienas iš dalyvių privalo išmokyti kitą dalyvį 
sąrašą žodžių porų ir bausti už klaidas, sukeldamas vis intensyvesnį elektros 
šoką. Kad pasiskirstytų vaidmenimis, eksperimento dalyviai iš kepurės traukia 
popierėlius. Vienas dalyvis, santūrus 47 metų buhalteris, eksperimentuotojo 
padėjėjas, apsimeta, kad jo lapelyje parašyta „mokinys“, ir nuvedamas į gre- 
timą kambarį. „Mokytojas“ (atėjęs į eksperimentą pagal skelbimą laikraš- 
tyje) gauna nestiprų elektros šoką (kad patirtų, ką jaus jo „mokinys“), o po 
to stebi, kaip eksperimentuotojas pririša mokinį prie kėdės ir prie jo riešo 
pritvirtina elektrodą. 

Po to mokytojas ir eksperimentuotojas sugrįžta į pagrindinį kambarį (žr. 
6.4 pav.), kur mokytojas užima savo vietą priešais „šoko generatorių“ su jun- 
gikliais nuo 15 iki 450 voltų. Įtampos reikšmės didėja 15V intervalais. Jun- 
gikliai pažymėti etiketėmis: „Lengvas šokas“, „Labai stiprus šokas“, „„Pavo- 
jinga: nepaprastai stiprus šokas“ ir taip toliau. Ant 435 ir 450 voltų jungik- 
lių etikečių parašyta „XXX“. Kiekvieną kartą, kai mokinys atsako neteisin- 
gai, eksperimentuotojas mokytojui liepia „padidinti įtampą vienu intervalu“. 
Kiekvieną kartą perjungiant jungiklį sublyksi šviesos, spragteli relė ir su- 
skamba skambutis. 

Jei eksperimento dalyvis paklūsta eksperimentuotojo nurodymams, jis iš- 
girsta, kaip, esant 75, 90 1r 105 voltų įtampai, mokinys dejuoja. Esant 120 

voltų, mokinys šaukia, kad šokas sukelia skausmą. Kai įtampa pakyla iki 150 
voltų, jis šaukia: „,Eksperimentuotojau, išleiskite mane iš čia! Aš atsisakau 
toliau dalyvauti eksperimente! Atsisakau!“ Pasiekus 270 voltų, jo protestas 
pasireiškia agonišku riksmu, ir jis atkakliai prašosi išleidžiamas. Kai įtampa 
pakyla iki 300 ir 315 voltų, mokinys šaukia, kad daugiau neatsakinėsiąs. Ga- 
vęs 330 voltų šoką, jis nutyla (žr. 6.1 lentelę). Atsakydamas į „mokytojo“ 
klausimus ir maldavimus baigti eksperimentą, eksperimentuotojas pareiškia, 
jog tylėjimą reikia laikyti neteisingu atsakymu. Kad priverstų eksperimento 
dalyvį tęsti, eksperimentuotojas vartoja šias keturias žodinio raginimo formas: 


1 raginimas: Prašom tęsti. 


2 raginimas: Eksperimentui reikia, kad jį tęstumėte. 


3 raginimas: Tęsti būtina. 


4 raginimas: Jūs neturite kitos išeities; privalote tęsti. 


Kaip ilgai jūs paklustumėte? Milgramas papasakojo apie eksperimentą 110 
psichiatrų, aukštųjų mokyklų studentų ir vidurinei klasei atstovaujančių suau- 
gusiųjų. Visi manė, kad jie nustotų klausyti esant maždaug 135 voltų įtampai; 


6.1 LENTELĖ. Mokinio reakcijos Milgramo „širdies veiklos trikdymo“ eksperimentuose 


T5V 
90V 
105V 
120V 
135V 
150V 


165V 
180V 
195V 


210V 
225V 
240V 
255V 
270V 


285V 
300V 


315V 
330V 


Ak! 

Ak! 

Ak! (Garsiau) 

Ak! Ei, iš tiesų skauda. 
Ak!! 


Ak!!! Eksperimentuotojau! Pakaks. Išleiskite mane iš čia. Sakiau, kad mano širdis nesveika. Man darosi 
neramu dėl jos. Prašau, išleiskite mane. Atsisakau tęsti. Išleiskite mane. 


Ak! Išleiskite mane! (Rėkdamas) 

Ak! Negaliu pakęsti skausmo. Išleiskite mane iš čia! (Rėkdamas) 

Ak! Išleiskite mane iš čia. Išleiskite mane iš čia. Mano širdis streikuoja. Išleiskite mane iš čia! Neturite 
teisės manęs čia laikyti! Išleiskite mane! Išleiskite mane iš čia! Išleiskite mane iš čia! Mano širdis! 
Išleiskite! Išleiskite! 

Ak! Eksperimentuotojau! Išleiskite mane iš čia. Pakaks. Aš toliau nebedalyvausiu eksperimente. 

Ak! 

Ak! 

Ak! Išleiskite mane iš čia. 

(Desperatiškas riksmas) Išleiskite mane iš čia. Išleiskite mane iš čia. Išleiskite. Ar girdite? Išleiskite mane 
iš čia. 

(Desperatiškas riksmas) 

(Desperatiškas riksmas) Kategoriškai atsisakau toliau atsakinėti. Išleiskite mane iš čia. Jūs negalite manęs 
čia laikyti. Išleiskite mane. Išleiskite mane iš čia. 

(Vis stiprėjantis riksmas) Sakiau, jog daugiau neatsakinėsiu. Aš nebedalyvauju šiame eksperimente. 


(Intensyvus ilgas riksmas) Išleiskite mane iš čia. Išleiskite mane iš čia. Mano širdžiai negera. Išleiskite mane! 
Sakau jums. (/steriškai) Išleiskite mane iš čia. Išleiskite mane iš čia. Neturite teisės manęs čia laikyti. Išleiskite 
mane! Išleiskite mane! Išleiskite mane! Išleiskite mane iš čia! Išleiskite mane! Išleiskite mane! 


Šaltinis: Stanley Milgram, Obedience to Authority, New York: Harper 8 Row, 1974, p. 56-57. 

6.5 PAVEIKSLAS 

Milgramo paklusnumo 
eksperimentas 

Dalyvių, paklususių eksperi- 
mentuotojo reikalavimams, 
nepaisant mokinio protestų 
ir nevykusių atsakymų, 
išraiška procentais. 

Šaltinis: Milgram, 1965. 


nė vienas neketino viršyti 300 voltų. Suprasdamas, jog savęs vertinimas gali 
būti tendencingas, Milgramas paklausė, kaip ilgai, jų manymu, paklustų kiti. 
Beveik nė vienas nesitikėjo, kad būtų paklūstama iki XXX ribos. (Psichiatrai 
spėjo, jog taip ilgai gali ištverti maždaug vienas iš tūkstančio.) 

Tačiau kai Milgramas atliko eksperimentą su keturiasdešimčia 20-50 metų 
amžiaus įvairių profesijų asmenų, 26 iš jų (65 proc.) kėlė įtampą iki 450 voltų. 
Tiesą pasakius, tie, kurie pasiekė 450 voltų, pakluso įsakymui tęsti proce- 
dūrą tol, kol po dar dviejų bandymų eksperimentuojas paliepė baigti. 

Milgramas tikėjosi, kad klusnių eksperimento dalyvių nebus daug, ir pla- 
navo pakartoti eksperimentą Vokietijoje, kad galėtų įvertinti kultūrinius skir- 
tumus, tačiau gauti rezultatai jį sutrikdė (A. Milgram, 2000). Tad užuot nu- 
vykęs į Vokietiją, Milgramas mokinio protestams suteikė dar daugiau įtai- 
gos. Kai mokinys buvo rišamas prie kėdės, mokytojas girdėdavo jį užsime- 
nant apie „nedidelę širdies ydą“ ir eksperimentuotojo patikinimus, kad „nors 
elektros šokas gali sukelti skausmą, jis nesuardo audinių“. Kupini kančios 
mokinio protestai nedavė jokių rezultatų; iš 40 eksperimento dalyvių 25 (63 
proc.) visiškai pakluso eksperimentuotojo reikalavimams (žr. 6.5 pav.). 


Milgramo eksperimentų etika 


Milgramą sujaudino eksperimento dalyvių paklusnumas. Jo taikomos proce- 
dūros taip pat privertė susimąstyti daugelį socialinių psichologų (Miller, 1986). 
Šiuose eksperimentuose „mokinys“ negaudavo jokio elektros šoko (jis išsi- 
laisvindavo iš elektros kėdės ir įjungdavo magnetofoną, kuriame buvo įrašyti 
protestai). Tačiau kai kurie kritikai teigė, jog Milgramas su savo eksperimen- 
to dalyviais elgėsi taip, kaip šie elgėsi su savo aukomis: prieš dalyvių valią 
sukeldavo jiems stresą. Iš tiesų, daugelis „mokytojų“ patirdavo kančią. Jie pra- 


> Mokinys nusiskundžia, 
jog skauda 
- Šaukia ir atsisako 
atsakinėti 

kaituodavo, drebėdavo, mikčiodavo, kramtydavo lūpas, dejuodavo, o kartais 
pratrūkdavo desperatiškai juoktis. Laikraščio New York Times apžvalgininkas 
guodėsi, kad eksperimentų keliamą žiaurumą „nieko neįtariantiems dalyviams 
pranoksta tik išprovokuotas jų pačių žiaurumas“ (Marcus, 1974). 

Kritikų nuomone, eksperimente galėjo keistis dalyvių savivoka. Vieno da- 
lyvio žmona (turėdama omenyje nacių mirties stovyklos viršininką Adolfą 
Eichmanną) jam pasakė: „Gali save vadinti Eichmannu“. CBS televizijos ka- 
nalas šiuos prieštaringus rezultatus pavaizdavo dviejų valandų filme. „Blo- 
gio pasaulis toks siaubingas, kad niekas nedrįso skverbtis į jo paslaptis. Iki 
šio momento!“, — buvo pareikšta TV Guide paskelbtoje šios programos re- 
klamoje (Elms, 1995). 

Gindamasis Milgramas atkreipė dėmesį į daugiau kaip dvidešimties eks- 
perimentų, kuriuose dalyvavo virš 1000-i0 įvairiausių žmonių, išvadų svarbą. 
Jis taip pat priminė kritikams, kad po to, kai apgaulė buvo atskleista ir eks- 
perimentas paaiškintas, eksperimento dalyviai jį palaikė. Apklausti po eks- 
perimento, 84 proc. dalyvių pasakė, kad džiaugiasi jame dalyvavę; tik vie- 
nas procentas gailėjosi, kad savanoriškai sutiko jame dalyvauti. Praėjus vie- 
neriems metams, psichiatras apklausė 40 labiausiai kentėjusių eksperimento 
dalyvių ir padarė išvadą, kad, nepaisant laikino streso, nė vienam jų nebuvo 
padaryta žala. 

Milgramo nuomone, etinis aspektas buvo „siaubingai išpūstas“: 


Poveikio savivertei požiūriu šio eksperimento pasekmės jo dalyviams yra menkes- 
nės nei universiteto studentams, laikantiems eilinį egzaminą ir negaunantiems 
pažymio, kurio tikėjosi ... Atrodo, jog mes susitaikome su faktu, kad egzaminas 
sukelia stresą, įtampą ir atitinkamai veikia savivertę. Tačiau susidūrę su naujus 
faktus atskleidžiančiais procesais, esame labai nepakantūs (Blass, 1996). 


Kokios paklusnumo priežastys? 


Milgramas atskleidė ne tik paklusnumo valdžiai faktą; jis taip pat išanaliza- 
vo klusnumo priežastis. Vėlesniuose eksperimentuose jis keitė socialines są- 
lygas ir gauti rezultatai siekė nuo visiško nepaklusimo iki 93 proc. klusnumo. 
Klusnumą lėmė keturi veiksniai: emocinis atstumas iki aukos, valdžios ar- 
tumas ir teisėtumas, valdžios institucinis prestižas ir kito — nepaklusnaus — 
eksperimento dalyvio išlaisvinantis elgesys. 


Atstumas iki aukos 


Kai nematydavo „besimokančiųjų“ (o šie — „mokytojų“), Milgramo ekspe- 
rimentų dalyviai nerodydavo jokios užuojautos. Kai auka būdavo toli ir „mo- 
kytojai“ negirdėdavo jų skundų, beveik visi ramiai vykdydavo nurodymus 
iki eksperimento pabaigos. Tokiomis aplinkybėmis mokinio poveikis, paly- 
ginti su eksperimentuotojo poveikiu, buvo mažesnis. Tačiau kas nutiktų, jei 

ir mokinio prašymai, ir eksperimentuotojo nurodymai būtų girdimi vie- 
nodai? Kai mokinys būdavo tame pačiame kambaryje, „tik“ 40 proc. 
dalyvių pakluso duoti jam 450 voltų elektros smūgį. Klusnumas su- 
mažėjo iki 30 proc., kai buvo pareikalauta, kad mokytojas laikytų mo- 
+ 41 kinio ranką prispaudęs prie elektros smūgį sukeliančios plokštelės. 

Kasdieniame gyvenime taip pat lengviausia įskaudinti toli esantį 
arba nuasmenintą žmogų. Žmonės nereaguoja netgi į dideles tragedi- 
jas. Budeliai nuasmenina aukas, jiems ant galvų uždėdami gobtuvus. 
Karo etika leidžia bombarduoti bejėgį kaimą iš 12 000 metrų aukš- 
čio, tačiau neleidžia šauti į beginklį kaimietį. Kautynėse su priešu, kurį 
mato, daugelis kareivių arba nešaudo, arba šaudo nesitaikydami. Tačiau taip 
retai elgiasi tie, kurie gauna įsakymą žudyti šaudant iš artilerijos pabūklų ar 
kovinių lėktuvų į toli esantį priešą (Padgett, 1989). 

Taigi paprastai labiausiai užjaučiame tuos, kuriuos galime suasmeninti. 
Būtent todėl raginimai apsaugoti negimusį kūdikį, padėti alkanam ar ginti 
gyvūnus beveik visada turi suasmeninimo aspektą: įtaigią nuotrauką ar ap- 
rašymą. Galbūt dar įtaigesnė yra ultragarsinė vaisiaus nuotrauka. Johno Ly- 
dono ir Christine Dunkel-Schetter (1994) atlikta nėščiųjų apklausa parodė, 
kad pasiryžimas gimdyti sustiprėdavo pamačius kuo detalesnę ultragarsinę 
vaisiaus nuotrauką. 


Paklusnus dalyvis Milgramo 
eksperimente „sąlyčio“ 
sąlygomis laiko aukos ranką 
prispaudęs prie elektros 
smūgį sukeliančios plokštės. 
Dažniausiai „mokytojas“ 
būdavo gailestingesnis aukai, 
jei ji būdavo arčiau. 


atkreipkime dėmesį 


Aukų suasmeninimas 


Nekaltos aukos sužadina didesnę užuojautą, jei jos yra suasmeni- 
namos. Per žemės drebėjimą Irane žuvo 3000 Žmonių, tačiau tai 
visi greit pamiršo, o kai tą pačią savaitę įstrigęs šulinio šachtoje 
Italijoje žuvo berniukas, gedėjo visas pasaulis. Prognozuojama ato- 
minio karo aukų statistika yra beasmenė, ją sunku suvokti. Tad 
tarptautinės teisės profesorius Rogeris Fischeris pasiūlė aukų su- 
asmeninimo būdą: 


Tad mano siūlymas labai paprastas. Įdėkitei minėtą ko- 
dą į mažą kapsulę ir implantuokite ją šalia savanorio šir- 
dies. Savanoris, lydėdamas prezidentą, nešiotųsi su savimi 
didžiulį mėsininko peilį. Jei prezidentas kada nors nuspręs- 
tų paleisti branduolinį ginklą, tai padaryti galėtų tik savo ran- 
komis nužudęs Žmogų. 

„Džordžai, - pasakytų prezidentas, - apgailestauju, bet 
dešimtys milijonų Žmonių privalo žūti.“ Tada prezidentas pri- 


Taip jau yra, kad prezidentą visur lydi jaunas vyras, daž- 
niausiai laivyno karininkas. Jis neša lagaminėlį su kodais 
branduoliniam ginklui paleisti. 

Įsivaizduoju prezidentą, sėdintį štabo posėdyje ir dis- 
kutuojantį apie branduolinį karą kaip apie abstraktų dalyką. 
Jis gali paskelbti štai tokią išvadą: „Sprendimas yra teigia- 
mas. Perduokite Alfa linija XYZ“. Toks žargonas nuasmenina 
informaciją. 


valėtų pažvelgti į vieną jų ir suprastų, kas yra mirtis - nekal- 
to žmogaus mirtis. Kraujas ant Baltųjų rūmų kilimo sugrą- 
žintų į realybę. 

Kai apie tai pasakiau savo draugams Pentagone, išgir- 
dau: „O Dieve, tai siaubinga. Versdami prezidentą ką nors 
nužudyti, iškreiptume jo sprendimą. Jis gali niekada nepa- 
siryžti paspausti mygtuką.“ 


Šaltinis: Pritaikyta iš: Roger Fisher, „Preventing Nuclear War“, 
Bulletin of the Atomic Scientists, 1981 kovas, p. 11-17. 

Valdžios artumas ir teisėtumas 


Eksperimentuotojo buvimas taip pat skatino paklusti. Kai Milgramas nuro- 
dinėdavo telefonu, paklusnumo rodikliai sumažėjo iki 21 proc. (nors dauge- 
lis melavo sakydami, jog paklūsta). Kiti tyrimai taip pat patvirtino, kad jei 
pageidavimą reiškiantis asmuo yra arti, klusnumas padidėja. Žmogus grei- 
čiau sutiks paskolinti dešimt centų, pasirašyti peticiją ar paragauti naujos picos 
(Kleinke, 1977; Smith ir kiti, 1982; Willis 171 Hamm, 1980), jei lengvai pa- 
lytėsime jo ranką. 

Tačiau valdžia turi būti suvokta kaip teisėta. Kitame eksperimento epizode 
kažkas eksperimentuotojui tariamai paskambino telefonu, ir jis turėjo išeiti iš 
laboratorijos. Jis pasakė, kad įrengimai automatiškai registruoja duomenis, to- 
dėl „mokytojas“ gali vienas tęsti eksperimentą. Eksperimentuotojui išėjus, va- 
dovavimą perėmė kitas asmuo, kuriam buvo paskirtas tarnautojo vaidmuo (iš 
tiesų tai buvo antrasis padėjėjas). Tarnautojas „nusprendė“, jog elektros šoko 
stiprumą reikia padidinti vienu lygiu po kiekvieno klaidingo atsakymo ir da- 
vė atitinkamus nurodymus mokytojui. Šiuo atveju 80 proc. mokytojų atsisa- 
kė paklusti. Padėjėjas, dėdamasis pasipiktinęs tokiu nepaklusnumu, sėsdavo- 
si prie elektros šoko generatoriaus ir bandydavo perimti mokytojo vaidmenį. 
Dauguma nepaklusnių eksperimento dalyvių dėl to protestuodavo. Kai kurie 
bandydavo išjungti generatorių. Vienas stiprus vyras pakėlė uolųjį padėjėją ir 
nusviedė jį per kambarį. Toks maištas prieš neteisėtą valdžią ryškiai kontras- 
tavo su pagarbumu, kuris paprastai buvo rodomas eksperimentuotojui. 

Tai taip pat kontrastuoja su ligoninės medicinos seserų elgsena. Vieno ty- 
rimo metu paskambino nepažįstamas gydytojas ir paliepė suleisti pacientui 
aiškiai per didelę vaistų dozę (Hofling ir kiti, 1966). Mokslininkai vienai me- 
dicinos seserų grupei ir medicinos mokyklos studentėms papasakojo apie eks- 
perimentą ir paklausė, kaip jos reaguotų. Beveik visos atsakė, kad nurody- 
mo nevykdytų. Viena seselė pasakė, kad atsakytų šitaip: „Atleiskite, pone, 
tačiau aš nesu įgaliota leisti vaistus be rašytinio nurodymo, ypač taip stip- 
riai viršijančius įprastą dozę, be to, aš šitų vaistų nežinau. Jei galėčiau, mie- 
lai tai padaryčiau, tačiau šis reikalavimas prieštarauja ligoninės pozicijai ir 
mano etikos supratimui.“ Tačiau kai 22-iems medicinos seserims telefonu 
buvo nurodyta suleisti per didelę vaistų dozę, visos, išskyrus vieną, pakluso 
nedvejodamos (kol nebuvo sustabdytos pakeliui pas pacientą). Nors ne vi- 
sos medicinos seserys tokios klusnios (Krackow ir Blass, 1995; Rank ir Ja- 
cobson, 1977), šios vadovavosi žinomu scenarijumi: gydytojas (teisėta val- 
džia) liepia — medicinos sesuo paklūsta. 

Nuolaidumas teisėtai valdžiai taip pat reiškėsi keistu „rektalinės ausies 
skausmo“ atveju (Cohen ir Davis, 1981). Gydytojas paskyrė sulašinti lašus 
pacientui, sirgusiam dešinės ausies uždegimu. Recepte gydytojas vietoje „,su- 
lašinti į dešinę ausį“ parašė sutrumpintai „sulašinti į R ausį“.* Perskaičiusi 


* angl. „dešinė“ — „right“, tačiau R reiškia ir rectum, lot. tiesioji žarna. — Red. past. 

Įsivaizduokite, kad galite arba 
apsaugoti 25000 žmonių 
gyvybių nuo potvynio bangos 
kitoje planetos pusėje, 

arba 250 žmonių nuo lėktuvo 
katastrofos jūsų oro uoste, 
arba artimą draugą 

nuo autoavarijos. 

Ką pasirinksite? 

„Jei vyriausiasis kariuomenės 
vadas lieptų pulkininkui 
leitenantui eiti į kampą 
ir atsistoti ant galvos, aš, 
būdamas jo vietoje, 
taip ir padaryčiau.“ 

Oliver North, 1987 


šį nurodymą, klusni medicinos sesuo sulašino lašus į klusnaus paciento tiesiąją 
žarną. Ši klusni slaugytoja suprastų keletą Jungtinių Valstijų restoranų vady- 
bininkų, kurie pakluso policijos pareigūnais apsimetusių skambintojų reikala- 
vimams (ABC News, 2004). Apsimetėlis pareigūnas bendrais bruožais apibū- 
dindavo darbuotoją ar klientą. Vadybininkui pritaikius apibūdinimą kuriam 
nors žmogui, skambintojas įsakmiu balsu pareikalaudavo jį išrengti ir patik- 
rinti, ar nieko nepavogė. Vienas Taco Bell restorano Arizonoje vadybininkas 
pastūmė į šalį septyniolikmetę klientę, kuri atitiko skambintojo apibūdinimą, 
ir, telefonu klausydamasis nurodymų, apieškojo ją, netgi jos kūno ertmes. 
Kitas restorano Pietų Dakotoje vadybininkas, privertęs 19 metų darbuotoją 
merginą išsirengti nuogai, aiškino, kad jis „visai nenorėjo taip elgtis, tiesiog 
darė tai, ką jam liepė skambinęs žmogus“. Jo gynėjas vėliau teigė, kad vady- 
bininkas bijojęs, jog nepaklusęs gali prarasti darbą arba sėsti į kalėjimą. Po 
kito incidento darbuotoja padavė skundą dėl seksualinio priekabiavimo, nes 
darbo vadovė ją apieškojo, klausydamasi telefonu nurodymų iš „policijos“. 


Institucinė valdžia 


Jei valdžios prestižas yra svarbus, galimas dalykas, kad Jeilio universiteto 
prestižas suteikė Milgramo eksperimentui galios. Per pokalbius po eksperi- 
mento daugelis jo dalyvių sakė, kad jie nebūtų paklusę, jei ne Jeilio univer- 
siteto reputacija. Kad įsitikintų, ar tai tiesa, Milgramas perkėlė eksperimen- 
tą į Bridžporto miestą Konektikuto valstijoje. Jis įsikūrė kukliame komerci- 
niame pastate ir pasivadino „Bridžporto moksliniais bendradarbiais“. Kaip 
manote, kiek tiriamųjų visiškai pakluso per įprastą „mokinys turi širdies ydą“ 
eksperimentą? Nors klusnių tiriamųjų buvo gana daug (48 proc.), vis dėlto 
šis skaičius buvo daug mažesnis negu Jeilyje (65 proc.). 

Kasdieniame gyvenime institucijų remiama valdžia taip pat turi sociali- 
nę galią. Robertas Ornsteinas (1991) pasakoja apie draugą psichiatrą, kuris 
buvo pakviestas ant San Mateo skardžio (Kalifornijos valstija), nuo kurio 
grasino nušoksiąs jo pacientas Alfredas. Kai logiški psichiatro įkalbinėjimai 
neprivertė Alfredo pasitraukti, psichiatru: teliko viltis, kad netrukus 1š poli- 
cijos atvyks krizių specialistas. 

Nors specialistas neatvyko, įvykio vietoje atsitiktinai atsirado kitas poli- 
cininkas. Jis išsitraukė savo megafoną ir riktelėjo stovėjusiems prie skardžio: 
„Koks asilas paliko furgoną vidury kelio, užblokuodamas kitą automobilį? 
Aš vos į jį neatsitrenkiau. Tučiuojau patraukite.“ Išgirdęs šiuos žodžius, Al- 
fredas klusniai nulipo, patraukė automobilį ir, netaręs nė žodžio, įsėdo į po- 
licijos automobilį, kuris jį nuvežė į netoliese esančią ligoninę. 


Išlaisvinantis grupės poveikis 


Šie klasikiniai eksperimentai atskleidžia neigiamą konformizmo pusę. Ta- 
čiau konformistiškas elgesys gali būti ir konstruktyvus. Socialinės psicho- 
logės Susan Fiske, Lasana Harris ir Amy Cuddy (2004) pažymi, kad ugnia- 

gesiai, dirbę liepsnojančiame Pasaulio prekybos centre, „buvo tikrai drąsūs“, 
bet jie „iš dalies pakluso savo viršininkų reikalavimams, iš dalies —- grupei“. 
Kartais konformizmas gali išlaisvinti. Galbūt prisimenate, kaip teisėtai pik- 
tinotės nesąžiningu dėstytoju, tačiau dvejojote, ar verta jam prieštarauti. Vie- 
nam kitam studentui prabilus apie neteisingą dėstytojo elgesį, jūs pasekėte 
jų pavyzdžiu ir pasijutote laisviau. Milgramas užfiksavo šį išlaisvinantį kon- 


tikrajam dalyviui liepė tęsti darbą savarankiškai. Ar jis taip ir padarė? Ne. 
90 proc. dalyvių pasekė tariamaisiais dalyviais — pasipriešino. 


Mintys apie klasikinius tyrimus 


Kalbant apie Milgramo eksperimentų rezultatus, dažniausiai atkreipiamas dė- 
mesys į nesenus istorinius įvykius — į nacistinės Vokietijos budelio Adolfo 
Eichmanno, amerikiečio leitenanto Williamo Calley, 1968 m. vykdžiusio žu- 
dynes My Lai kaime Vietname, ir ne taip seniai vykusių „etninių valymų“ 
Irake, Ruandoje, Bosnijoje bei Kosove vykdytojų pasiaiškinimus: „Aš tik vyk- 
džiau įsakymus“. 

Kareiviai mokomi paklusti vyresniesiems. Vienas žudynių My Lai kai- 
me dalyvis prisimena: 


[Leitenantas Calley] įsakė man šaudyti. Tad aš pradėjau šaudyti. Paleidau į žmones 
kokias keturias apkabas. ... Jie maldavo: „Ne, ne“. Motinos glaudė prie savęs 
vaikus. ... O mes vis šaudėme. Jie grąžė rankas ir maldavo. (Wallace, 1969) 


„Saugus“ mokslinis paklusnumo eksperimentų kontekstas skiriasi nuo karo 
meto konteksto. Be to, dalis tyčiojimosi ir brutalumo kare bei vykdant ge- 
nocidą peržengia paklusimo ribas (Miller, 2004). Kai kurie holokausto vyk- 
dytojai buvo „budeliai savanoriai“, kurių nereikėjo versti žudyti (Goldha- 
gen, 1996). 

Paklusnumo eksperimentai taip pat skiriasi nuo kitų konformizmo eks- 
perimentų savo socialiniu spaudimu: čia iš tiesų reikalaujama paklusti. Ta- 
čiau ir Ascho, ir Milgramo eksperimentuose yra tam tikrų bendrumų. Jie įro- 
do, kad nuolaidumas gali užgožti moralės jausmą. Šiuose eksperimentuose 
pavyko priversti žmones elgtis prieš savo sąžinę. Tai daugiau nei akademi- 
nė pamoka; tyrimas sustiprino jautrumą kasdieniams moraliniams konflik- 
tams. Be to, šie eksperimentai pailiustravo ir patvirtino kai kuriuos žinomus 
socialinius-psichologinius principus: ryšį tarp elgsenos bei nuostatų, aplin- 
kybių ir pagrindinės atribucijos klaidos galią. 


Elgsena ir nuostatos 


4 skyriuje kalbėjome apie tai, kad elgesys nebepriklauso nuo nuostatų, kai 
išorinės aplinkybės nugali vidinius įsitikinimus. Čia aptarti eksperimentai 

Jungtinių Valstijų 
kariuomenėje kareiviai 
mokomi nepaklusti 
netinkamiems, neteisėtiems 
įsakymams. 

ką slepia moksliniai tyrimai 


Stanley Milgramas apie paklusimą 


Dirbdamas pas Solomoną E. Aschą, klausiau savęs, ar jo kon- 
formizmo eksperimentų negalima plačiau panaudoti. Įsivaizda- 
vau panašų eksperimentą, tačiau jo metu grupė tiriamųjų turėtų 
priversti kitą tiriamąjį sukelti elektros šoką protestuojančiai au- 
kai. Norint pamatyti, kokio stiprumo šokas būtų sukeliamas ne- 
sant grupės spaudimo, buvo reikalinga kontrolė. Kas nors, vei- 
kiausiai eksperimentuotojas, turėtų liepti sukelti elektros šoką. 
Tačiau tada iškilo kitas klausimas: kokio stiprumo šoką tiriama- 
sis sutiks sukelti? Pagalvojau apie žmonių pasiryžimą vykdyti 
destruktyvius įsakymus. Mane tai sujaudino. Supratau, kad šis 
paprastas klausimas yra svarbus, ir kad į jį galima tiksliai atsa- 


Laboratorinė procedūra suteikė mokslinę išraišką nerimui 
dėl valdžios, nerimui, kuris buvo jėga primestas mano kartos 
atstovams, ypač žydams dėl Antrojo pasaulinio karo žiaurumų. 
Holokaustas taip paveikė mano psi- 
chiką, kad aš susidomėjau klusnumu 
ir sukūriau atitinkamą tyrimo formą. 


Šaltinis: Sutrumpinta iš šiai 
knygai skirto originalo ir iš: 
Milgram, 1977, 

Alexandrai Milgram leidus. 


Stanley Milgram 


kyti. 


„Gal aš buvau per daug 
patriotiškas“, - teigė buvęs 
kankintojas Jeffrey Benzienas, 
Pietų Afrikos teisingumo 

ir susitaikymo komisijai 
demonstruodamas „šlapio 
maišo“ metodą. Daugelį kartų 
jis užmaudavo šlapią maišą 
ant aukos galvos, beveik 
uždusindamas žmogų. Toks 
saugumo policijos teroras, 
kurį ji paprastai neigdavo 
vykdžiusi, naudotas siekiant 
priversti kaltinamąjį išduoti, 
pavyzdžiui, kur paslėpti 
ginklai. „Aš dariau siaubingus 
dalykus“, - prisipažino 
Benzienas, atsiprašydamas 
savo aukų, tačiau jis tvirtino 
tik vykdęs įsakymus. 


(1933-1984) 


iliustruoja minėtą taisyklę. Ascho eksperimentų dalyviai, būdami vieni, be- 
veik visada atsakydavo teisingai. Tačiau viskas pasikeisdavo, kai vienas as- 
muo atsidurdavo prieš grupę. 

Paklusnumo eksperimentuose stiprus socialinis spaudimas (eksperimen- 
tuotojo komandos) nugalėjo silpnesnį (toli esančią auką). Nors draskomi prieš- 
taravimų, kuriuos kėlė aukos prašymai ir eksperimentuotojo nurodymai, troš- 
kimas nesukelti skausmo ir tuo pat metu būti geru eksperimento dalyviu, pa- 
kluso stulbinamai daug Žmonių. 

Kodėl eksperimento dalyviai nepajėgė išsivaduoti 1š šių gniaužtų? Kaip 
jie papuolė į šias pinkles? Įsivaizduokite, jog esate mokytojas tariamame 
Milgramo eksperimente. Tarkime, pirmą kartą mokiniui atsakius klaidingai, 
eksperimentuotojas liepia tiriamajam įjugti 330 voltų elektros srovę. Pasukę 
jungiklį, išgirstate mokinio riksmą, jo skundimąsi širdies veiklos sutrikimais 
ir prašymą pasigailėti. Ar tęstumėte eksperimentą? 

Manau, kad ne. Prisiminkite, kaip pamažu pakliūnama į žabangas („ko- 
jos tarpduryje“ reiškinys, 4 skyrius), ir palyginkite šį tariamą eksperimentą 
su tuo, ką patyrė tikrieji Milgramo eksperimento dalyviai. Pradžioje jie bu- 
vo įsipareigoję nedaug — sukelti 15 voltų elektros šoką, todėl neprotestavo. 
Jūs taip pat sutiktumėte tiek padaryti. Kai eksperimento dalyviai pasiekė 75 
voltų įtampą ir išgirdo pirmą mokinio dejonę, jie jau penkis kartus buvo pa- 
klusę. Per kitą eksperimentą jie buvo paprašyti atlikti šiek tiek ekstremales- 
nį veiksmą. Kai 22 kartus paklusę eksperimento dalyviai sukėlė mokiniui 
330 voltų elektros šoką, dalyvių patiriamas vidinis konfliktas buvo truputį 
sumažėjęs. Jų psichologinė būsena buvo kitokia nei eksperimento pradžio- 

ję. Kaip matėme 4 skyriuje, išorinis poelgis ir vidinis nusiteikimas kartais 
gali stimuliuoti vienas kitą spiralės principu. Todėl Milgramas (1974, p. 10) 
apibendrina: 


Daugelis nuvertina auką. Dažnai girdėjome tokius komentarus, kaip: „Jis buvo 
toks kvailas ir užsispyręs, kad nusipelnė elektros šoko“. Atlikusieji prieš auką 
nukreiptą veiksmą jautė poreikį ją nuvertinti, kad bausmė atrodytų pateisinama 
dėl aukos intelekto bei charakterio ydų. 


XX a. aštuntojo dešimtmečio pradžioje Graikiją valdžiusi karinė chunta 
šį „kaltink auką“ principą naudojo rengdama kankintojus (Haritos-Fatouros, 
1988, 2002; Staub, 1989, 2003). Ten, kaip ir rengiant karininkus nacistinėje 
Vokietijoje, kariškiai pirmiausia atrinkdavo kandidatus, įvertindami jų pagarbą 
ir klusnumą valdžiai. Tačiau vien šių savybių būsimam kankintojui nepakanka. 
Tad pirmiausia kandidatui patikėdavo saugoti kalinius, vėliau — paeiliui - jie 
dalyvaudavo suėmimo būrių veikloje, mušdavo kalinius, stebėdavo kankini- 
mus ir tik paskui kankindavo patys. Pamažu klusnus, tačiau kitais požiūriais 
padorus žmogus virsdavo žiaurumo įrankiu. Nuolaidumą seka pritarimas. 

Masačiusetso universiteto socialiniam psichologui Ervinui Staubui holo- 
kausto patirtis atskleidė, kokios jėgos gali paversti piliečius mirties įrankiais. 
Atlikęs genocido tyrimus visame pasaulyje, Staubas (2003) parodo, kur tai 
gali nuvesti. Labai dažnai kritika sukelia panieką, kuri įteisina žiaurumą, o 
įteisintas žiaurumas veda į brutalumą ir galiausiai į sistemingą žudymą. Šie 
veiksmai formuoja nuostatas ir jas pateisina. Staubo išvada — „Žmonės gali 
įprasti žudyti kitus Žmones, tarsi tai nieko nereikštų“ (1989, 13) — verčia su- 
nerimti. 

Tačiau žmonės gali elgtis ir didvyriškai. Per nacių holokaustą Le Cham- 
bon kaimo gyventojai Prancūzijoje priglaudė 5000 žydų ir kitų pabėgėlių. 
Tame kaime daugiausia gyveno protestantai, persekiojimus patyrusios ma- 
žumos palikuonys, kuriuos jų valdžia bei pastoriai buvo išmokę „priešintis, 
kai reikalaujama paklusnumo, prieštaraujančio Evangelijos doktrinai“ (Ro- 
chat, 1993; Rochat ir Modigliani, 1995). Kai buvo įsakyta išduoti slepiamus 
žydus, vyriausiasis pastorius parodė nepaklusnumo pavyzdį: „Nepažįstu Žy- 
dų - pažįstu tik žmones“. Nežinodami, koks siaubingas bus karas ir kiek jiems 
teks iškentėti, pasipriešinusieji įvykdė pirmąjį įsipareigojimo aktą ir — stip- 
rinami savo įsitikinimų, autoritetų ir vienas kito — iki pat kaimo išvadavimo 
1944 m. išsilaikė nepaklusę. Visais atvejais stipriausiai į nacių okupaciją su- 
reaguota pradžioje. Suteikta pagalba sustiprino įsipareigojimą, kuris dar 1a- 
biau skatino teikti pagalbą. 


Situacijos galia 


Pagrindinė 5 skyriaus išvada, kad kultūra stipriai veikia mūsų gyvenseną, ir 
svarbiausia šio skyriaus išvada, kad tiesioginių aplinkybių galia prilygsta 
socialinių aplinkybių galiai, yra susijusios. Kad tuo įsitikintumėte, įsivaiz- 

„Žmonių elgesys stipriai 
paveikia juos pačius. 
Parodykite man vienaip ar 
kitaip pasielgusį žmogų, 
netapusį šio poelgio auka 
bei vergu.“ 
Ralph Waldo Emerson, 
Representative Men: 
Goethe, 1850 
(„Tipiškas žmogus: Getė“) 

„Kad ir kaip skaudu, istorijos 
negalima išgyventi iš naujo, 
bet jei ją pasitinkame drąsiai, 
dar kartą jos išgyventi 
nereikia.“ 
Maya Angelou, 
Eilėraštis, skirtas prezidento 
inauguracijai, 
1993 m. sausio 20 d. 


duokite, kad pažeidėte kokias nors nereikšmingas normas: atsistojote vidu- 
ry paskaitos; ėmėte garsiai dainuoti restorane; žaidėte golfą vilkėdami kos- 
tiumą. Kaip stipriai veikia socialiniai varžtai, suvokiame stengdamiesi jų at- 
sikratyti. 

Neseniai viename Pensilvanijos valstijos universitete buvo atliktas eks- 
perimentas, kuriame dalyvavusiems studentams taip pat buvo sunku kalbėti 
įžūliai. Eksperimento dalyviams reikėjo įsivaizduoti, kad jie su kitais trimis 
tariasi, ką reikėtų pasiimti išgyvenimo eksperimentui negyvenamoje saloje. 
Studentų vaikinų buvo paprašyta, kad vienas jų įterptų tris moteris niekinan- 
čias frazes, pavyzdžiui: „Manau, vyrukai būtų patenkinti, jei saloje būtų dau- 
giau moterų“. Kaip jie reaguotų į tokias moteris žeminančias pastabas? Tik 
5 proc. įsivaizavo, kad niekaip nereaguotų arba lauktų, ką pasakys kiti. Ta- 
čiau kai Janet Swim ir Lauri Hyers (1999) kitus studentus įtraukė į diskusi- 
jas, kuriose eksperimentuotojų padėjėjas iš tiesų mestelėjo tokias frazes, ne- 
reagavo net 55 (o ne 5) proc. tiriamųjų. Tai dar kartą patvirtina normų spau- 
dimo galią ir tai, kad sunku prognozuoti net ir mūsų pačių elgseną. 

Milgramo eksperimentai taip pat suteikia Žinių apie blogį. Blogis kartais 
kyla iš kelių supuvusių vaisių — tokį blogio įvaizdį detektyviniuose roma- 
nuose ir siaubo filmuose simbolizuoja moraliai puolę žudikai. Realiame gy- 
venime šį įvaizdį siejame su Hitleriu ir vykdytomis masinėmis žydų žudy- 
nėmis, Saddamo Husseino kurdų naikinimu, Osamos bin Ladeno rezgamais 
terorizmo aktais. Tačiau blogis randasi ir iš socialinių jėgų — kaip dėl karščio, 
drėgmės ir bakterijų gali supūti visa statinė obuolių. Pasauliui šiurpą sukėlė 
amerikiečių karo policininkų elgesys su irakiečiais belaisviais Abu Graibo 
kalėjime. Kariškiai buvo patyrę stresą, išerzinti tų, kuriuos atėjo išlaisvinti, 
įsiutinti draugų mirčių, pasiilgę namų, jie neturėjo griežtos valdžios. Bloga 
situacija tapo blogo elgesio priežastimi (Fiske ir kiti, 2004). Aplinkybės ga- 
li paskatinti žmones pritarti melui ar Žžiaurumui. 

Tai ypač akivaizdu tada, kai didelis blogis kyla iš visos grandinės ma- 
žesnių — taip dažnai nutinka didelėse, sudėtingose bendruomenėse. Vokieti- 
jos valstybės tarnautojai nustebino nacių lyderius savo pasiryžimu tvarkyti 
holokausto dokumentus. Žinoma, jie nežudė žydų, o tik dėliojo popierius (Sil- 
ver ir Geller, 1978). Dozuotas blogis tampa lengviau pakeliamas. Milgra- 
mas tyrė šį blogio suskaidymą, į savo eksperimentus netiesiogiai įtraukda- 
mas dar 40 dalyvių. Kai kas nors kitas sukeldavo elektros šoką, šie turėda- 
vo toliau tęsti tik išmokimo testą. Šį kartą pakluso 37 iš 40. 

Tas pat vyksta ir kasdieniame gyvenime: į blogį linkstama pamažu, žings- 
nelis po Žingsnelio, sąmoningai neketinant daryti pikta. Nesąmoningai sau 
kenkiame ir ką nors vilkindami, atidėliodami (Sabini ir Silver, 1982). Stu- 
dentas žino, kad po kelių savaičių baigiasi referato parašymo terminas. Kiek- 
vienas jo rašymo atitolinimas — truputis žaidimų, truputis televizijos — atro- 
do pakankamai nekaltai. Tačiau pamažu nukrypimas nuo referato rašymo gra- 
tiko didėja, nors sąmoningai tai nebuvo planuota. 


6 skyrius. KONFORMIZMAS 


Pagrindinė atribucijos klaida 


Kodėl šių klasikinių eksperimentų rezultatai taip dažnai pribloškia? Ar dėl 
to, kad tikimės, jog Žmonės veiks pagal savo vidines nuostatas? Prisiminki- 
te, kad pagrindinė atribucijos klaida — tai tendencija aiškinti kitų veiksmus 
jų vidinėmis nuostatomis, o ne situacija. Nestebina bjauriai besielgiantis šiur- 
kštus žmogus, tačiau iš maloniai atrodančių žmonių tikimės kitko. Blogi žmo- 
nės daro blogus darbus, geri - gerus. Daug kartų girdėjome, kad „beprasmį“ 
rugsėjo 11-osios teroro aktą įvykdė „bepročiai“, „pikti bailiai“, ,„demoniški“ 
pabaisos. 

Kokį įspūdį susikuriate, kai skaitote apie paklusnius Milgramo eksperi- 
mentų dalyvius? Dauguma žmonių, išgirdę apie vieną ar du paklusniuosius, 
mano juos esant agresyvius, šaltus, negailestingus — net ir tada, kai sužino, 
jog toks elgesys būdingas daugeliui (Miller ir kiti, 1973). Žiaurumą, mano- 
me mes, sukelia Žiauri širdis. 

Giūnteris Bierbraueris (1979) pabandė pašalinti šį nepakankamą socialinių 
jėgų vertinimą (pagrindinę atribucijos klaidą). Jis nurodė universiteto studen- 
tams stebėti eksperimento kartojimą arba atlikti klusnaus mokytojo vaidmenį. 
Studentai spėjo, kad kartojant Milgramo eksperimentą jų draugai tik mini- 
maliai paklus. Bierbraueris teigė, kad nors socialinių mokslų specialistai su- 
kaupė duomenų, įrodančių, jog mūsų elgesys priklauso nuo socialinės i1sto- 
rijos ir gyvenamosios aplinkos, dauguma tebetiki, jog vidinės žmonių savy- 
bės atsiskleidžia savaime: geri žmonės daro gerus darbus, o blogi — blogus. 

Kyla pagunda manyti, jog Eichmannas ir Aušvico mirties stovyklos vir- 
šininkai buvo necivilizuotos pabaisos. Iš tikrųjų blogį pakurstė piktas anti- 
semitizmas. Vien tik socialinė situacija nepaaiškina, kodėl toje pačioje ben- 
druomenėje ar mirties stovykloje vieni individai elgiasi Žiauriai, o kiti — ma- 
loniai ir švelniai. Vadai ne visą laiką elgėsi kaip pabaisos. Po sunkių dienos 
darbų jie ilsėdavosi klausydamiesi Beethoveno ir Schuberto. Tarp 14-0s žmo- 
nių, suformulavusių Galutinį sprendimą, kuris davė žalią gatvę nacistiniam 
holokaustui, aštuoni turėjo Europos universitetų mokslo daktaro laipsnį (Pat- 
terson, 1996). Kaip ir dauguma kitų nacių, išoriškai Eichmannas nesiskyrė 
nuo paprastų, eilinių piliečių (Arendt, 1963; Zillmer ir kiti, 1995). Teigia- 
ma, jog Mohamedas Atta, rugsėjo 11-osi0s išpuolių lyderis, buvo „geras vai- 
kinas“ ir puikus studentas, kilęs iš normalios šeimos. Zacarias Moussaoui, 
galėjęs tapti dvidešimtuoju rugsėjo 11-osi0s teroristu, labai mandagiai elgė- 
si užsirašydamas į skraidymo kursus ir pirkdamas peilius. Į moteris jis kreip- 
davosi pagarbiai. Antrojo į Pasaulio prekybos centrą įsirėžusio lėktuvo pi- 
lotas buvo apibūdinamas kaip draugiškas, ramus jaunuolis, kaip ir „protin- 
gas, draugiškas, labai mandagus“ pilotas, nukreipęs lėktuvą į Pentagoną. Jei 
jie gyventų kaimynystėje, vargiai atitiktų mūsų susikurtą pabaisų įvaizdį. Jie 
buvo „niekuo neišsiskiriantys“ žmonės (McDermott, 2005). 

Kaip teigė Milgramas (1974, p. 6), „svarbiausia mūsų tyrimo išvada: pa- 
prasti žmonės, kurie dirba savo įprastus darbus ir nejaučia kokio nors ypa- 

„Eichmannas nejautė 
neapykantos žydams, bet dėl 
to, kad jis neturėjo jokių 
jausmų, buvo tik blogiau. 
Jei Eichmanną vaizduotume 
kaip pabaisą, jis atrodytų 
mažiau pavojingas negu buvo 
iš tiesų. Nužudę pabaisą galite 
ramiai miegoti, nes jų nėra 
tiek daug. Tačiau jei Eichman- 
nas buvo normalus, situacija 
tampa kur kas pavojingesnė.“ 
Hannah Arendt, 
Eichmann in Jerusalem, 1963 
(„Eichmannas Jeruzalėje“) 

„Remdamasis tūkstančių 
žmonių stebėjimais galėčiau 
pasakyti, ... kad jei tokia 
mirties stovyklų sistema, 
kokia buvo sukurta nacistinėje 
Vokietijoje, būtų įkurta 
Jungtinėse Valstijose, šioms 
stovykloms vidutinio dydžio 
mieste pavyktų surinkti 
reikiamą personalą.“ 
Stanley Milgramas 
CBS televizijos laidoje 
„60 minučių“, 1979 


tingo priešiškumo, gali tapti destruktyvaus proceso įrankiais“. Kaip ponas 
Rodžersas dažnai primindavo savo laidų žiūrovams ikimokyklinukams, „kar- 
tais geri žmonės daro blogus dalykus“. Todėl turėtume atsargiau vertinti po- 
litikos lyderius, kurių žavesys užliūliuoja ir imame galvoti, kad jie niekada 
nedarys nieko bloga. Veikiant blogio jėgoms net puikūs žmonės kartais pa- 
sikeičia ir ima kurti tariamai moralius amoralaus poelgio aiškinimus (Tsang, 
2002). Todėl ir paprasti kareiviai gali paklusti įsakymams šaudyti į begink- 
lius civilius, paprasti darbuotojai - nurodymui gaminti nekokybiškus gami- 
nius, 0 eiliniai grupių nariai — paklusti įsakymui brutaliai tyčiotis iš naujokų. 

Ar situacijos analizė kenkiant pateisina tuos, kurie kenkia? Ar tai atlei- 
džia juos nuo atsakomybės? Arthuras Milleris (2006) pastebi, kad žiūrint ne- 
specialistų akimis, atsakymas iki kažkurio lygmens būtų „taip“. Bet psicho- 
logai, studijuojantys blogio šaknis, teigia kitaip. Paaiškinti — nereiškia pa- 
teisinti. Suprasti — nereiškia atleisti. Galima atleisti žmogui, kurio elgesio 
nesuprantate, ir galima suprasti kažką, ko negalime atleisti. Dar daugiau, pri- 
duria Jamesas Walleris (2002), „supratę, koks kasdieniškas yra blogis, ma- 
žiau stebimės, turime mažiau galimybių netyčia prisidėti prie blogio ir gal- 
būt geriau mokėsime jam pasipriešinti“. 

Ir galiausiai komentaras apie konformizmo tyrimų eksperimentą (žr. 6.2 
lentelėje pateiktą santrauką): konformistiško elgesio aplinkybės laboratori- 
joje skiriasi nuo realių, gyvenimiškų situacijų. Kaip dažnai mūsų prašo at- 
spėti linijų ilgį ar sukelti elektros šoką? Ir degtukas, ir miškas dega pana- 
šiai, tad darome prielaidą, jog psichologiniai procesai laboratorijoje ir kas- 
dieniame gyvenime taip pat panašiai vyksta (Milgram, 1974). Kai lyginame 
degantį degtuką ir degantį mišką, privalome atsargiai daryti apibendrinimus. 
Tačiau kontroliuojami eksperimentai su degančiais degtukais gali suteikti Žinių 
apie degimą, kurių negalime gauti stebėdami miškų gaisrus. Taip ir sociali- 
nės psichologijos eksperimentas padeda geriau ištirti elgesį, kuris kasdieniame 
gyvenime taip lengvai neatsiskleidžia. Eksperimentas — unikali situacija, ta- 
čiau panaši yra ir kiekviena socialinė situacija. Analizuodami, kaip atlieka- 


6.2 LENTELĖ. Klasikinių paklusnumo tyrimų santrauka 


Tema Tyrėjas 
Normų kūrimas Sherifas 
Konformizmas Aschas 
Paklusnumas Milgramas 


Metodas Pavyzdys iš gyvenimo 
Pasidavimo įtaigai, kad šviesos taškas Kitoks įvykių interpretavimas, 
tariamai pasislenka, įvertinimas išgirdus, kaip juos aiškina kiti; 


pritarimas, jog maistas, kuris 
visiems labai patinka, yra skanus 


Sutikimas su kitų Žmonių akivaizdžiai Aplinkinių elgesio mėgdžiojimas, 
klaidingomis nuomonėmis, teiginiais pavyzdžiui, tatuiruočių darymas 
Paklusimas įsakymui sukelti kitam Žmogui Kareiviai ir darbuotojai, 


elektros šoką vykdantys abejotinus įsakymus 

mos įvairiausios atskiros užduotys, ir skirtingu laiku bei skirtingose vietose 
kartodami eksperimentus mokslininkai ieško bendrųjų principų, slypinčių po 
išorine įvairove. 

Klasikiniai konformizmo eksperimentai atsakė į vienus klausimus, tačiau 
iškėlė kitus: 1) Kartais žmonės elgiasi konformistiškai, kartais ne. Kada jie 
būna konformistiški? 2) Kodėl žmonės elgiasi konformistiškai? Kodėl jie ne- 
ignoruoja grupės ir „nesirūpina būti teisūs prieš save“? 3) Ar yra asmenybės 
tipas, turintis polinkį elgtis konformistiškai? Kitame poskyryje panagrinėsi- 
me kiekvieną iš šių klausimų atskirai. 


APIBENDRINIMAS 
Klasikiniai konformizmo tyrimai 


Trijų tipų klasikiniai eksperimentai iliustruoja, kaip mokslininkai tyrė konformizmą. 


e Muzaferas Sherifas pastebėjo, kad kitų žmonių nuomonė buvo reikšminga vertinant iliuzinį švie- 
sos taško pasislinkimą. „Teisingų“ atsakymų normos susiformavo ir išsilaikė tyrimų sekoje. 


e Solomonas Aschas naudojo užduotį, kuri buvo tokia pat aiški, kaip Sherifo užduotis neapibrėžta. 
Aschas paliepė eksperimento dalyviams išklausyti, kurią iš trijų lyginamųjų linijų etaloninei prily- 
gina kiti, ir po to nuspręsti patiems. Išgirdę klaidingus atsakymus, 37 proc. eksperimento dalyvių 
juos pakartojo. 


e Stanley Milgramo paklusnumo tyrimo eksperimentai atskleidė ekstremalų nuolaidumą. Esant op- 
timalioms sąlygoms - teisėtam, čia pat esančiam viršininkui ir atokiau esančiai aukai bei niekam 
neparodant nepaklusnumo pavyzdžio - 65 proc. suaugusių eksperimento dalyvių pakluso nuro- 
dymams sukelti tariamai traumuojantį elektros šoką rėkiančiai nekaltai aukai, esančiai gretima- 
me kambaryje. 


e Šie klasikiniai eksperimentai atskleidžia kelių reiškinių galią. Elgesys bei nuostatos vieni kitus 
sustiprina. Dėl to nedidelis blogio veiksmas paskatina nuostatą, leidžiančią atlikti dar blogesnį 
veiksmą. Situacijos galią matome, kai geri žmonės, susidūrę su skaudžiomis aplinkybėmis, el- 
giasi smerktinai (kai kuriuos Žmones tokios aplinkybės gali paskatinti elgtis didvyriškai). Pagrin- 
dinė atribucijos klaida verčia mus manyti, kad blogai elgiasi blogi žmonės, o geri Žmonės elgiasi 
gerai. Taip pat nuvertinama situacijos galia, skatinanti žmones prisitaikyti prie neteisybės ar ka- 
pituliuoti prieš žiaurumą. 


Kaip nuspėti galimą 
konformistiškumą? 


Vienos situacijos labiau skatina elgtis konformistiškai, kitos - mažiau. Kokias sąlygas pasi- 
rinktumėte, norėdami išprovokuoti didžiausią konformizmą? 


Socialinės psichologijos specialistai kėlė tokį klausimą: jei net Ascho neprie- 
vartinė, nedviprasmiška situacija galėjo sukurti aplinkybes, kurių išprovo- 
kuotas konformistiškumas siekė 37 proc., ar kitomis aplinkybėmis konfor- 
mizmo lygis nebūtų dar didesnis? Netrukus mokslininkai pastebėjo, kad kon- 
formistiškumas didėja sudėtingėjant užduotims arba jei dalyvis jaučiasi ne- 

6.6 PAVEIKSLAS 
Grupės dydis 
ir konformistiškumas 


Praeivių, kurie, pamėgdžio- 
dami pulkelį Žmonių, taip 
pat pažvelgė į viršų, 
procentas didėjo atitinkamai 
didėjant minėtai grupei (nuo 
vieno iki penkių). 

Šaltinis: Milgram, Bickman 
ir Berkowitz, 1969. 


kompetentingas. Juo mažiau pasitikime savo sprendimais, juo labiau pasi- 
duodame kitų žmonių įtakai. 

Grupės savybės taip pat turi reikšmės. Didžiausias konformistiškumas bū- 
na, kai grupę sudaro trys ar daugiau žmonių, ji darni, vieninga ir užima svarbią 
padėtį. Taip pat kai reaguoti tenka viešai ir be išankstinio įsipareigojimo. Pa- 
nagrinėkime kiekvieną aplinkybių atskirai. 


Grupės dydis 


Kad laboratorinių eksperimentų metu gautume didelį efektą, grupė nepriva- 
lo būti didelė. Aschas bei kiti mokslininkai pastebėjo, kad 3—5 Žmonės gali 
nulemti kur kas didesnį konformizmą nei vienas ar du. Kai grupę sudaro dau- 
giau nei penki žmonės, efektas susilpnėja (Gerard ir kiti, 1968; Rosenberg, 
1961). Atlikdami lauko eksperimentą Milgramas ir jo kolegos (1969) 1-0, 
2-jų, 3-jų, 5-ių, 10-ies ir 15-0s asmenų grupių paprašė stabtelėti judrios Niu- 
jorko gatvės kelkraštyje ir pasižiūrėti aukštyn. Kaip parodyta 6.6 paveiksle, 
kuo didesnė grupė sužiurdavo aukštyn, tuo daugiau praeivių jais pasekdavo. 

Svarbu ir tai, kaip grupė „sukomplektuota“. Rutgerso universiteto moks- 
lo darbuotojas Davidas Wilderis (1977) pateikė studentams teismo prisieku- 
siųjų atvejį. Prieš pareikšdami savo nuomonę, studentai pasižiūrėjo vaizda- 
juostę, kurioje keturi tariami eksperimento dalyviai išsakė savo nuomonę. 
Eksperimentas parodė, kad studentų nuomonė buvo labiau konformistiška 
tada, kai tariami dalyviai buvo pristatyti kaip dvi grupės po du Žmones, o 
ne tuomet, kai keturi tariami dalyviai savo nuomonę pateikė kaip bendrą 
vienos grupės. Panašiai dvi grupės po tris žmones išprovokavo didesnį kon- 
formistiškumą nei viena šešių Žmonių grupė, o trys grupės po du Žmones - 
dar didesnį. Akivaizdu, kad kelioms mažoms grupėms tarpusavyje sutariant, 
jų pozicija tampa paveikesnė. 

Įsivaizduokite, jog dalyvaujate konformizmo tyrimo eksperimente, kuriame 
visi, išskyrus vieną, atsakinėję žmonės pateikia tą patį klaidingą atsakymą. 
Ar šis vieno savarankiško tariamo eksperimento dalyvio pavyzdys darys to- 
kį pat išlaisvinantį poveikį, kaip ir Milgramo paklusnumo eksperimente? At- 
likus keletą eksperimentų buvo pastebėta, kad kam nors pažeidus grupės vie- 
ningumą, ji tampa ne tokia įtakinga (Allen ir Levine, 1969; Asch, 1955; Mor- 
is ir Miller, 1975). 6.7 pav. pavaizduota, kad žmonės beveik visada reiškia 
savo nuomonę, jei prieš juos tai būna padaręs bent vienas asmuo. Tokių eks- 
perimentų dalyviai vėliau sakydavo, kad nekonformistiškam dalyviui jaus- 
davo šiltus, prielankius jausmus. Tačiau jie neigdavo, kad šis dalyvis jiems 
turėjo įtakos: „Jei jo ir nebūtų buvę, vis tiek būčiau atsakęs taip pat“. 

Būti vieno asmens mažuma yra sunku; prisiekusiesiems teisme retai kada 
nepavyksta priimti sprendimo dėl vieno prieštaraujančio nario. Per pastaruo- 
sius 50 metų tik 1 iš 10 Jungtinių Valstijų Aukščiausiojo teismo sprendimų 
buvo priimti, nesutinkant tik vienam prisiekusiajam. Dažniausiai sprendimas 
priimamas vienbalsiai arba santykiu 5:4 (Granberg ir Bartels, 2005). Šie eks- 
perimentai perša praktinę išvadą, kad už ką nors kovoti lengviau, jei randa- 
me bent vieną bendramintį. Tą pripažįsta daugelis religinių grupių. Kristus 
savo apaštalus siuntė poromis; turėdami tai galvoje, mormonai, pavyzdžiui, 
taip pat siunčia po du misionierius. Draugo parama teikia drąsos. 

Stebint besilaikantį savo pozicijos asmenį — net jei jis ir neteisus — gali 
sustiprėti mūsų pačių savarankiškumas. Charlan Nemeth ir Cynthia Chiles 
(1988) tai užfiksavo po to, kai eksperimento dalyviams liepė stebėti vieną 
nedidelės keturių Žmonių grupelės narį, kuris suklydo mėlynus dirgiklius pa- 
vadindamas žaliais. Nepaisydami, kad jis klydo, jį stebėję eksperimento da- 
lyviai demonstravo didesnį savarankiškumą — net tada, kai visi kiti raudo- 
nas skaidres vadino oranžinėmis, jų teisingi atsakymai sudarė 76 proc. Tie, 
kurie minėto pavyzdžio nestebėjo, 70 proc. dažniau elgėsi konformistiškai. 


6.7 PAVEIKSLAS 
Vieningumo poveikis 
konformistiškumui 


Kai kas nors, pateikdamas 
teisingus atsakymus, 
sutrikdo grupės vieningumą, 
prisitaikoma keturis kartus 
rečiau. 

Šaltinis: Asch, 1955. 


„Mano nuomonė ir įsitikinimai 
sustiprėja ir būna sėkmingi, 
kai tik juos pripažįsta 
dar vienas protas.“ 
Novalis, Fragment 
(„Fragmentas“) 

sutelktumas 
(cohesiveness) 

„Mes“ jausmas; grupės narių 
tarpusavio susisaistymo, 
pavyzdžiui, pagal simpatijas, 
patrauklumą, mastas. 


Sutelktumas 


Mažumos, kuri nepriklauso grupei, su kuria tapatinamės — kito universiteto 
ar kitos religijos atstovų, — nuomonė mus trikdo mažiau nei tokia pati mūsų 
grupės mažumos nuomonė (Clark ir Maass, 1988). Heteroseksualas, kovo- 
jantis už gėjų teises, lengviau paveiks kitus heteroseksualus nei homoseksu- 
alas. Žmonės dažniau patenkina pageidavimus netgi tų, kurie gimę tą pačią 
dieną, yra bendravardžiai ar kurių panašūs pirštų antspaudai (Burger ir kiti, 
2004; Silvia, 2005). 

Juo grupė labiau sutelkta, juo didesnę galią ji turi savo nariams. Pavyz- 
džiui, aukštųjų mokyklų studentų draugijų nariai linkę kartu linksmintis, ypač 
kai labiau suartėja (Crandall, 1988). Priklausantys tai pačiai etninei grupei gali 
jausti panašų „savos grupės spaudimą prisitaikyti“ — kalbėti, elgtis ir rengtis 
taip, kaip daro „visi“. Iš juodaodžių, kurie „vaidina baltuosius“, ar iš baltaodžių, 
„vaidinančių juodaodžius“, gali šaipytis jų aplinkoje (Contrada ir kiti, 2000). 

Grupės poveikį patiria ir tie eksperimento dalyviai, kurie grupės atžvil- 
giu nusiteikę palankiai (Berkowitz, 1954; Lott ir Lott, 1961; Sakurai, 1975). 
Jie nenori prieštarauti kitų nuomonei. Bijodami būti atstumti, šie žmonės linkę 
nusileisti, ypač tiems, kurie priklauso daugumai (Hogg, 2001). Savo veikale 
Essay Concerning Human Understanding („„Apie žmogiškąjį supratimą“) 
XVII a. filosofas Johnas Locke įvertino sutelktumo veiksnį: „Tarp dešimčių 
tūkstančių neatsiras nė vieno, kuris būtų toks stiprus ir nejautrus, kad galėtų 
atsispirti klubo narių antipatijai bei pasmerkimui“. 

Kaip matysime 11 skyriuje „Patrauklumas“, esame linkę pamėgti tuos, 
kurie panašūs į mus. Taigi žmonės stengiasi prisiderinti prie į juos panašių 
žmonių nuomonės. Pavyzdžiui, geriau vertiname muzikos kūrinį, jei paste- 
bime, kad jis patiko panašiems į mus žmonėms. Neigiamą nuomonę išreiš- 
kiame, jei muzika patiko nepanašiems į mus žmonėms. 


Padėtis 


Kaip ir buvo galima numanyti, užimantys aukštesnę padėtį dažniausiai turi 
didesnę įtaką (Driskell ir Mullen, 1990). Jaunesnieji grupės nariai — netgi 
jaunesnieji socialiniai psichologai — pripažįsta labiau pasiduodantys grupės 
nuomonei negu vyresnieji grupės nariai (Jetten ir kiti, 2006). Neatsargaus 
perėjimo per gatvę tyrime, kuriame, to nežinodami, dalyvavo 24 000 pėsčiųjų, 
buvo pastebėta, jog neatsargių pėsčiųjų sumažėdavo nuo 25 proc. iki 17 proc. 
kai tarp jų atsirasdavo atsargiai per gatvę einantis tariamas eksperimento dalyvis, 
ir padidėdavo iki 44 proc., kai atsirasdavo neatsargus (Mullen ir kiti, 1990). 
Atsargaus pėsčiojo drausminantis poveikis būna dar didesnis, jei jis gerai ap- 
sirengęs. Atrodo, jog Australijoje „žmogų kuria“ ir rūbai. Michaelas Walkeris, 
Susan Harriman ir Stuartas Costello (1980) pastebėjo, kad Sidnio pėstieji bu- 
vo labiau linkę bendradarbiauti, kai į juos kreipdavosi gerai apsirengęs apklausą 
atliekantis darbuotojas, nei kai klausinėdavo prastai apsirengęs. 

Milgramas (1974) rašė, kad jo paklusnumo eksperimentuose menkesnio 
išsilavinimo žmonės noriau vykdė eksperimentuotojo paliepimus nei labiau 
išsilavinę. Davęs 450 voltų elektros šoką, 37 metų suvirintojas atsisuko į eks- 
perimentuotoją ir pagarbiai paklausė: „Kas toliau, profesoriau?“ Kitas daly- 
vis, teologijos fakulteto profesorius, nepaklusęs reikalavimui įjungti 150 voltų 
elektros srovę, pasakė: „Nesuprantu, kodėl eksperimentas sumanytas taip, kad 
šio žmogaus gyvybei kyla pavojus“, ir apibėrė eksperimentuotoją klausimais 
apie „tokio darbo etiką“. 

Viešoji reakcija 

Vienas pirmųjų klausimų, į kurį mokslininkai ieškojo atsakymo, buvo toks: 
ar viešai atsakinėjant prisitaikoma labiau? Gal iš tiesų žmonės daugiau dve- 
j0ja, bet viešumoje nenori pasirodyti neturį nuomonės? Dabar jau išaiškin- 
ta: eksperimentų metu atsakinėjant viešai, prisitaikoma labiau nei atsakinė- 
jant raštu. Išgirdus kitų dalyvių atsakymus, Ascho eksperimentų dalyviai būtų 
patyrę mažesnį grupės poveikį, jei jie būtų galėję atsakyti raštu žinodami, 
kad atsakymus perskaitys tik eksperimentuotojas. Lengviau laikytis savo įsi- 
tikinimų, kai esame vieni balsavimo kabinoje, o ne kai stovime prieš grupę. 


Ankstesnių įsipareigojimų nebuvimas 


1980 metais grynaveislė kumelaitė Rizika tapo antrąja, nugalėjusia Kentu- 
kio ristūnų lenktynėse. Per kitas lenktynes paskutiniame rate ji pasivijo ly- 
derį žirgą Kodeksą. Kai po paskutinio posūkio jie išniro greta vienas kito, 
Kodeksas šastelėjo link Rizikos, kumelaitė akimirksnį sutriko ir nežymiai 
pralaimėjo lenktynes. Ar Kodeksas savo šonu palietė Riziką? O gal Kodek- 
so raitelis netgi sudavė jai rimbu per galvą? Lenktynių teisėjai susirinko pa- 
sitarti. Trumpai pasvarstę, jie nusprendė, kad jokių pažeidimų nebuvo ir kad 
nugalėjo Kodeksas. Šis sprendimas sukėlė skandalą. Dar kartą peržiūrėjus 
televizijos įrašus paaiškėjo, jog Kodeksas iš tiesų šonu prisilietė Rizikos, lenk- 
tynių favoritės. Buvo pareikštas protestas. Lenktynių teisėjai pasitarė dar kartą, 
tačiau sprendimo nepakeitė. 

Ar iškart po lenktynių paskelbta žinia turėjo įtakos teisėjų pasiryžimui 
nekeisti sprendimo? To niekada nesužinosime. Šį įvykį tegalime tik pakar- 
toti laboratorijoje — sukuriant sąlygas įsipareigoti nedelsiant arba nesudarant 
tokių sąlygų — ir stebėti, ar šis įsipareigojimas kaip nors veikia. Taigi įsi- 
vaizduokite, kad dalyvaujate Ascho eksperimente. Eksperimentuotojas parodo 
liniją ir prašo, kad jūs pirmas atsakytumėte. Kai jūs pareiškiate savo nuomonę, 
su kuria nesutinka visi likusieji dalyviai, eksperimentuotojas leidžia jums dar 
pagalvoti. Ar susidūrę su priešinga grupės nuomone pakeisite savo sprendimą)? 

Realiai beveik niekada šitaip nepasielgiame (Deutsch ir Gerard, 1955): 
kartą viešai įsipareigoję laikomės savo žodžio. Geriausiu atveju sprendimą 
pakeičiame pasikeitus aplinkybėms (Saltzstein ir Sandberg, 1979). Todėl ga- 

„Kas niekada nepakeitė savo 
nuomonės, tie save myli 
labiau nei tiesą.“ 
Joubert, Pensėes 
(„Mintys“) 


lime manyti, kad šuolių į vandenį ar gimnastikos varžybų teisėjai retai kada 
pakeis savo vertinimus pamatę, kaip vertina kiti kolegos, tačiau jie gali de- 
rinti savo vėlesnius vertinimus. 

Ankstesni įsipareigojimai taip pat sulaiko nuo pasidavimo įkalbinėjimams. 
Kai imitacinės prisiekusiųjų grupės priima sprendimus, balsai dažniau pasi- 
skirsto po lygiai tada, kai balsuojama viešai, o ne balsuojant slaptai (Kerr ir 
MacCoun, 1985). Viešai įsipareigoję Žmonės nenoriai keičia sprendimus. 

Išmintingi įtikinėtojai tai žino. Prekybininkai klausimus formuluoja taip, 
kad pritartume, o ne prieštarautume tam, ką jie reklamuoja. Aplinkosaugi- 
ninkai ragina įsipareigoti rinkti antrines žaliavas, taupyti energiją ar važinė- 
ti autobusais ir pastebi, kad žmonės legviau paklūsta, kai raginimai saugoti 
aplinką neverčia įsipareigoti asmeniškai (Katzev ir Wang, 1994). 14—17 metų 
paaugliai, pakartotinai viešai įsipareigoję saugoti skaistybę iki vedybų, daž- 
niau susilaiko nuo lytinių santykių ar juos nukelia vėlesniam laikui nei tam 
neįsipareigoję jaunuoliai (Bearman ir Brūckner, 2001; Brūckner ir Bearman, 
2005). (Jeigu sulaužo įsipareigojimą, jie rečiau naudoja prezervatyvus.) 


APIBENDRINIMAS 

Kaip nuspėti galimą konformistiškumą? 

e Atlikdami konformizmo tyrimus, eksperimentuotojai atskleidė, kas skatina elgtis konformistiškai. 
Tam tikros aplinkybės ar sąlygos būna ypač veiksmingos. Pavyzdžiui, grupės savybės: žmonės 
labiausiai prisitaiko, kai susiduria su vieningais trijų ar daugiau patrauklių ir aukštą padėtį uŽ- 
imančių žmonių teiginiais. 

e Konformistiškumas sumažėja, jei suformuotas elgesys ar įsitikinimas nėra vieningas. 

e Konformistiškumą stiprina grupės susitelkimas. 

e Juo aukštesnę padėtį užima elgesį ar įsitikinimą formuojantis asmuo, juo labiau pasireiškia kon- 
formistiškumas. 

e Dažnai prisitaikoma, kai savo nuomonę reikia pareikšti viešai (grupės akivaizdoje). 

e Jei asmuo įsipareigojo kažkaip elgtis ar kažkuo tikėti, jis greičiau laikysis įsipareigojimo, o ne 
prisitaikys. 


Kodėl elgiamasi konformistiškai? 


„Ar jūs matote aną debesį, kuris labai panašus į kupranugarį?“, - klausia Shakespeare Ham- 
letas Polonijaus. „Kaip kažin ką, jis tikrai atrodo lyg kupranugaris“, - atsako Polonijus. „Man 
regis, jisai panašus į žebenkštį“, - kiek vėliau sako Hamletas. „Jo kupra kaip žebenkšties“, - 
pritaria Polonijus. „O gal kaip banginio?“ - svarsto Hamletas. „Visai kaip banginio“, - sutinka 
Polonijus.* Klausimas: kodėl Polonijus taip lengvai sutinka su Danijos princu? 


Štai aš, amerikietis, klausausi paskaitos viename Vokietijos universitete. Lek- 
toriui baigus pasiruošiau kartu su visais paploti. Tačiau auditorija ne plojo, 


* Vertė A. Churginas. 

o ėmė krumpliais barbenti į stalus. Ką tai reiškė? Gal jie nepritarė? Tikriau- 
siai ne kiekvienas išdrįstų viešai rodyti nepalankumą viešinčiam žymiam as- 
meniui. Be to, vokiečių veiduose nepastebėjau nepasitenkinimo. Ne, nuspren- 
džiau, tikriausiai tokios būna vokiškos ovacijos. Tada ir aš pradėjau barš- 
kinti krumpliais. 

Kas paskatino elgtis konformistiškai? Kodėl aš neplojau, kai kiti barbe- 
no? Yra dvi galimybės: a) nusileisti grupei, kad būtum priimtas ir pripažin- 
tas arba b) kad gautum svarbią informaciją. Mortonas Deutschas ir Harol- 
das Gerardas (1955) šias dvi galimybes pavadino normatyvine įtaka ir in- 
formacine įtaka. 

Normatyvinė įtaka yra „prisitaikymas prie minios“, vengiant atmetimo ir 
siekiant palankumo arba pritarimo. Galbūt Polonijus norėjo sulaukti Hamle- 
to, aukštesnę nei jis padėtį užimančio Danijos princo, palankumo. Dirbda- 
mos laboratorijose ir realiame gyvenime grupės dažnai atmeta nuolatos nu- 
krypstančius kolegas (Miller ir Anderson, 1979; Schachter, 1951). Ypač ta- 
da, kai nuomonės išsiskiria ne tik „šeimoje“, bet ir grupei bendraujant su 
kita grupe (Matheson ir kiti, 2003). Parlamento ar Kongreso nariams leisti- 
na prieštarauti planams skelbti karą, kol debatai vyksta šalies viduje. Tačiau 
prasidėjus konfliktui tikimasi, kad kiekvienas „parems mūsų karius“. 

Kaip Žinome, socialinė atskirtis būna skaudi; nukrypus nuo grupės nor- 
mų dažnai tenka mokėti emocijomis. Gerardas (1999) prisimena, kad viena- 
me iš jo konformizmo eksperimentų draugiškai nusiteikęs eksperimento da- 
lyvis nusiminė, pasiprašė leisti išeiti iš patalpos, o kai sugrįžo, atrodė 


išbalęs ir sukrėstas. Aš susirūpinau ir pasiūliau nutraukti seansą. Jis ryžtingai 
atsisakė ir tęsė visus kitus 36 bandymus, nė karto nenusileisdamas kitiems. 

Kai eksperimentas pasibaigė, ir aš jam paaiškinau buvusias pinkles, jis atsipalai- 
davo ir su palengvėjimu atsiduso. Jo veidas atgavo buvusią spalvą. Paklausiau, 
ko jis buvo išėjęs. ,„Nusivemti“, — atsakė vaikinas. Jis nenusileido, tačiau kokia 
kaina! Jis labai norėjo, kad kolektyvas jį priimtų ir pamėgtų, tačiau bijojo 
priešingos reakcijos, nes laikėsi savo nuomonės ir prieštaravo kitiems grupės 
nariams. Štai jums absoliutaus normatyvinio spaudimo pavyzdys. 


Kartais didelė nukrypimo kaina skatina žmones pritarti tam, kuo jie neti- 
ki, arba bent jau užgniaužti savo nepritarimą. „Bijojau, kad Leideritzas ir 
kiti palaikys mane bailiu“, — teigė vienas vokiečių karininkas, aiškindamas 
savo nenorą priešintis masinėms egzekucijoms (Waller, 2002). Kai kurie karei- 
viai dalyvavo žudynėse My Lai kaime, bijodami karinio tribunolo už nepa- 
klusnumą. Ypač normatyvinė įtaka skatina nuolaidumą tų žmonių, kurie buvo 
šaipymosi iš kitų liudininkais, arba kurie nori daryti kajerą (Hollander, 1958; 
Janes 17 Olson, 2000). Kaip prisimena Johnas F. Kennedy (1956), „prieš pa- 
tenkant į Kongresą man buvo priminta, kad norint sutarti reikia pritarti“ (p. 4). 

Antra vertus, pritarti skatina informacinė įtaka. Esant neapibrėžtoms ap- 
linkybėms, į kokias buvo patekę autokinetinio eksperimento dalyviai, kiti 
žmonės gali tapti svarbiu informacijos šaltiniu. Paskiras asmuo gali svarsty- 

normatyvinė įtaka 
(normative influence) 
Konformizmas, grindžiamas 
Žmogaus noru patenkinti kitų 
lūkesčius siekiant išsikovoti 
pripažinimą. 


informacinė įtaka 
(informational influence) 
Konformizmas, grindžiamas 
faktais, sužinotais iš kitų Žmonių. 


„Jei nuogąstaujate, 

kad pavėluosite į laivą, 

prisiminkite Titaniką.“ 
Nežinomas autorius 

ti: ,Nenutuokiu, kiek pasislinko šviesos taškas. Tačiau atrodo, jog šis vynu 
kas žino.“ 

Emorio universiteto neurologų grupė, norėdama ištirti, kaip veikia Ascho 
tipo eksperimente dalyvaujančių žmonių smegenys, funkciniu magnetiniu rezo- 
nansu (fMRV) tyrė dalyvių smegenis, kol jie, išklausę kitų dalyvių atsakymus, 
atsakinėjo į suvokimo klausimus (Berns ir kiti, 2005). (Pateikta užduotis: rei- 
kėjo mintyse pasukti figūrą ir pasirinkti jos atitikmenį iš keleto galimybių.) 
Kai dalyviai, prisitaikydami prie neteisingo kitų dalyvių atsakymo, patys at- 
sakydavo neteisingai, suaktyvėdavo suvokimą reguliuojančios, o ne sąmonin- 
gus sprendimus priimančios smegenų sritys. Kai dalyviai prieštaraudavo gru- 
pės nuomonei, suaktyvėdavo su emocijomis susijusios smegenų sritys. Tokie 
rezultatai perša išvadą, kad žmonėms prisitaikant veikiamas jų suvokimas. 

Tad rūpindamiesi socialiniu įvaizdžiu patiriame normatyvinę įtaką. Trokš- 
dami būti teisingi — informacinę įtaką. Kasdieniame gyvenime normatyvinė 
ir informacinė įtakos dažnai reiškiasi kartu. Aš nenorėjau būti vienintelis, 
plojęs minėtoje Vokietijos universiteto salėje (normatyvinė įtaka), tačiau ki- 
tų elgesys parodė man, kaip išreikšti savo pritarimą (informacinė įtaka). 

Eksperimentuose, kuriuose tiriama, kada žmonės elgiasi konformistiškai, 
kartais būna apribota arba normatyvinė, arba informacinė įtaka. Dažniau pri- 
sitaikoma esant kitų žmonių akivaizdoje. Taip reiškiasi normatyvinė įtaka 
(nes Žmonės gauna tą pačią informaciją ir kai reaguoja viešai, ir individua- 
liai). Antra vertus, dažnai elgiamasi konformistiškai, kai eksperimento da- 
lyviai jaučiasi nekompetentingi, kai pateikiama sudėtinga užduotis ir kai svar- 
bu jaustis teisiems — visa tai yra informacinės įtakos požymiai. 
APIBENDRINIMAS 
Kodėl elgiamasi konformistiškai? 

e Eksperimentai atskleidžia dvi konformistiško elgesio priežastis. Normatyvinei įtakai pasiduoda- 
me iš noro būtų priimti: mes norime būti mėgstami. Tai, kad labiau prisitaikoma reaguojant viešai, 
atspindi normatyvinę įtaką. 


e Informacine įtaką kuria kitų Žmonių pateikti duomenys apie realybę. Tendencija prisitaikyti, pr 
imant sudėtingesnius sprendimus, atspindi informacinę įtaką: mes norime būti teisūs. 


Kas elgiasi konformistiškai? 


Konformizmas kinta ne tik keičiantis aplinkybėms, bet ir žmonėms. Kaip jis kinta? Ir kokiame 
socialiniame kontekste ši asmenybės savybė ryškiausia? 


Ar kai kurie žmonės apskritai labiau pasiduoda (arba, pasakyčiau, yra atviresni) 
socialinei įtakai? Ar galite vienus savo draugus pavadinti „konformistais“, 0 
kitus „nepriklausomais“? Ieškodami prisitaikymą skatinančių veiksnių, moks- 
lininkai sutelkė dėmesį į tris prognostines prielaidas: asmenybę, kultūrą ir s0- 
cialinius vaidmenis. 

Asmuo 


XX a. septintojo dešimtmečio pabaigoje ir aštuntajame dešimtmetyje, tiriant 
asmeninių savybių ir konformistiškumo sąsajas, buvo pastebėtos tik jų užuo- 
minos (Mischel, 1968). Priešingai nei situaciniai veiksniai, kuriuos buvo gali- 
ma pademonstruoti, asmeninės savybės nedaug tegalėjo prognozuoti paskiro 
žmogaus elgseną. Manyta, kad norint sužinoti, ar konkretus asmuo bus kon- 
formistiškas, agresyvus ar paslaugus, svarbiau žinoti aplinkybių detales nei 
to žmogaus psichologinių testų rezultatus. Milgramas (1974) padarė štai tokią 
išvadą: „Esu tikras, kad klusnumą ir neklusnumą lemia sudėtingos, su asme- 
nybės savybėmis susijusios priežastys. Tačiau žinau, kad mes jų dar neišsi- 
aiškinome“ (p. 205). 

Mintis, kad asmeniniai bruožai turi menką poveikį, XX a. devintajame 
dešimtmetyje paskatino ištirti, kokioms aplinkybėms esant žmogaus elgesį 
galima sieti su jo asmeninėmis savybėmis. Tyrimai patvirtina principą, su 
kuriuo susidūrėme 4 skyriuje: nors vidiniai veiksniai (nuostatos, savybės) 
retai tiksliai išpranašauja konkretų poelgį, jie leidžia apibendrintai progno- 
zuoti, kaip žmogus elgsis įvairiomis aplinkybėmis (Epstein, 1980; Rushton 
ir kiti, 1983). Čia gali praversti štai tokia analogija: prognozuoti, kaip pasi- 
elgtumėte konkrečioje situacijoje, yra taip pat sunku kaip ir prognozuoti jū- 
sų atsakymą į vienintelį testo klausimą. O jūsų galimas konformistiškumas 
(arba draugiškumas ar agresyvumas) įvairiomis aplinkybėmis prognozuoja- 
mas lengviau, kaip ir bendrasis testo iš daugelio klausimų rezultatas. 

Asmenybės savybės lengviau padeda numatyti elgseną, kai socialinė įtaka 
yra silpna. Milgramo paklusnumo eksperimentai buvo atliekami „griežtoje“ 
aplinkoje; aiškūs reikalavimai trukdė reikštis asmenybių skirtumams. Tačiau 
vis tiek Milgramo eksperimentų dalyviai labai skyrėsi savo paklusnumu, ir 
todėl yra rimtas pagrindas įtarti, kad kartais paklusnumas priklauso nuo prie- 
šiškumo, pagarbos autoritetui ir noro pateisinti lūkesčius (Blass, 1990; 1991). 
„Laisvesnėse“ situacijose — pavyzdžiui, kai du nepažįstami žmonės sėdi lau- 
kiamajame, ir jų elgesys nereguliuojamas jokiais ženklais — asmenybės turi 
dar didesnes galimybes suspindėti (Ickes ir kiti, 1982; Monson ir kiti, 1982). 

Bet net ir sudėtingomis aplinkybėmis individai skiriasi. Pranešimuose apie 
prievartą Abu Graibo kalėjime palankiai atsiliepiama apie tris vyrus, kurie, 
nepaisydami pajuokų ir karo lauko teismo grėsmės, neprisidėjo prie savo ko- 
legų (O'Connor, 2004). Leitenantas Davidas Suttonas nutraukė vieną inci- 
dentą ir įspėjo vadovybę. Jis teigė: „Nenoriu vertinti, bet iš tikrųjų aš ma- 
Kimbro nepasidavė „stipriam spaudimui“ dalyvauti „nederamose apklauso- 
se“. Specialistas Josephas Darby sušvilpė švilpuku, pateikdamas karo poli- 
cijai įrodymų. Darby kažkas pavadino „žiurke“, buvo grasinama su juo su- 
sidoroti už nepritarimą bendrai nuomonei, todėl jam buvo suteikta apsauga. 
O motina džiaugėsi: ,Brangusis, aš labai didžiuojuosi tavimi ir tavo elgesiu, 
nes gėris visada nugali blogį, o tiesa — išlaisvina“ (ABC News, 2004). 


„KONFORMIZMAS 


253 


254 II dalis. SOCIALINĖ ĮTAKA 


„Aš nenoriu prisitaikyti 
prie šio pasaulio.“ 
Woody Guthrie 


Įdomu atkreipti dėmesį į profesionalų nuomonių švytuoklę. Neatmetant 
neginčijamos socialinių jėgų galios, dabar vis labiau pripažįstamos indivi- 
dualios asmens savybės ir įgimti polinkiai. Kaip ir anksčiau minėti nuostatų 
tyrinėtojai, asmenybės tyrinėtojai tikslina ir iš naujo patvirtina ryšį tarp to, 
kas mes esame, ir to, ką darome. Jų pastangomis šiandieniniai socialiniai psi- 
chologai sutinka su pirmtako Kurto Lewino (1936) pareiškimu: „Kiekvie- 
nas psichologinis įvykis priklauso nuo Žmogaus būsenos ir socialinės aplin- 
kos, nors santykinai jų reikšmė skirtingais atvejais skiriasi“ (p. 12). 


Kultūra 


Ar kultūrinis fonas padeda prognozuoti galimą konformistišką elgesį? Iš tiesų 
padeda. Jamesas Whittakeris ir Robertas Meade (1967) keliose šalyse pakar- 
tojo Ascho konformizmo eksperimentą ir daugeliu atvejų nustatė panašų kon- 
formistiškumo santykį — 31 proc. Libane, 32 proc. Honkonge, 34 proc. Brazi- 
lijoje — tačiau 51 proc. Zimbabvės Bantu gentyje, kur už nekonformistišką el- 
gesį buvo taikomos griežčiausios sankcijos. Kai Milgramas (1961) naudojo ki- 
tokią konformizmo tyrimo metodiką, siekdamas palyginti Norvegijos ir Pran- 
cūzijos studentus, jis nuolatos pastebėdavo, kad Prancūzijos studentai mažiau 
linkę elgtis konformistiškai. Rodo Bondo ir Peterio Smitho (1996) 17 šalių 
atlikta 133 tyrimų analizė parodė, kaip kultūrinės vertybės veikia konfor- 
mistiškumą. Palyginti su individualistinėmis visuomenėmis, kolektyvistinių 
visuomenių, kuriose tradicija puoselėti darnius santykius padeda apibrėžti 
savąjį Aš, nariai labiau pasiduoda kitų Žmonių įtakai. 

Kaip manote, kokie buvo pakartotinių paklusnumo eksperimentų Australi- 
joje, Austrijoje, Vokietijoje, Italijoje, Jordanijoje, Pietų Afrikoje 1r Jungtinėse 
Valstijose rezultatai, palyginti su JAV? Paklusnumo santykis buvo panašus ar- 
ba netgi aukštesnis — Miunchene 85 proc. (Blass, 2000). 

Tačiau kultūros kinta. Kartojant Ascho eksperimentus su Didžiosios Brita- 
nijos, Kanados ir Jungtinių Valstijų universitetų studentais kartais sulaukiama 
mažesnio konformizmo nei prieš du ar tris dešimtmečius (Lalancette ir Stan- 
ding, 1990; Larsen, 1974, 1990; Nicholson ir kiti, 1985; Perrin ir Spencer, 
1981). Taigi konformistiškumas bei paklusnumas yra universalios savybės, ta- 
čiau jos priklauso ir nuo kultūros, ir nuo laiko. 


Socialiniai vaidmenys 


Pasaulis - tai scena, o vyrai, moterys - tik aktoriai: 
kiekvienam skirta, kada išeiti ir eiti; 
kiekvienas per savo amžių atlieka daug vaidmenų. 
William Shakespeare 


Vaidmenų teorijos šalininkai kaip 1 Williamo Shakespeare pjesės „Kaip jums 
tai patinka“ herojus Žakas mano, kad socialinis gyvenimas panašus į vaidy- 
bą teatro scenoje — su visa jos butaforija, kaukėmis ir scenarijais. Konfor- 

mizmas turi daug bendro su šiais vaidmenimis. Socialiniai vaidmenys sutei- 
kia šiek tiek interpretacijos laisvės, tačiau tam tikri vaidmens aspektai yra 
privalomi. Studentas privalo ateiti į egzaminą, parengti kursinius darbus ir 
gauti bent minimalų įvertinimą. 

Jei su socialine kategorija susijusios tik kelios normos (pavyzdžiui, pės- 
tieji privalo laikytis dešinės kelio pusės ir atsargiai pereiti gatvę), jų nepri- 
skiriame socialiniam vaidmeniui. Tikram, apibrėžtam vaidmeniui būtinas ati- 
tinkamas normų rinkinys. Aš iš karto galiu sudaryti ilgą sąrašą normų, api- 
brėžiančių mano kaip profesoriaus ar tėvo elgesį. Nors asmeninį įvaizdį ga- 
lių sukurti pažeisdamas mažiausiai svarbias normas (kadangi vertinu daly- 
kiškumą, retai kada atvykstu per anksti), jei pažeisčiau pagrindines taisyk- 
les (neateičiau į paskaitas, skriausčiau vaikus), galėčiau būti atleistas iš dar- 
bo arba prarasti tėvystės teises. 

Vaidmenys daro reikšmingą poveikį. 4 skyriuje aiškinomės, kad papras- 
tai žmonės įsisavina savo vaidmenis. Per pirmą pasimatymą ar pradėję nau- 
ją darbą, vaidmenį galite atlikti sąmoningai. Pavertus šį vaidmenį vidiniu įsi- 
tikinimu, savikontrolė sumažėja. Kas atrodė dirbtina, tampa nuoširdu. 

Tą patiria daugelis imigrantų, Taikos Korpuso darbuotojų, užsieniečių stu- 
dentų ir aukščiausio rango vadovų. Atvykus į naują šalį, reikia laiko, kad 
išmoktume tinkamai bendrauti ir elgtis naujomis aplinkybėmis — prisitaikyti, 
kaip aš prisitaikiau prie vokiečių, kurie krumpliais barbeno į stalus. Prisitai- 
kę naujoje šalyje beveik visi repatriantai, sugrįžę į savo gimtinę, vėl patiria 
įtampą (Sussman, 2000). Jų elgsena, vertybės ir tapatumas nepastebimai pa- 
sikeitė siekiant prisitaikyti prie kitos vietos. Kad vėl susigrąžintų vidinę darną, 
reemigrantai privalo iš naujo prisitaikyti prie savosios kultūros. 

Pagrobtos laikraščių magnato dukters Patricijos Hearst atvejis parodo, ko- 
kia reikšminga vaidmens galia. 1974 metais, būdama devyniolikos, ji buvo 
pagrobta jaunų revoliucionierių, pasivadinusių Simbiono išsilaisvinimo ar- 
mija. Netrukus Hearst viešai paskelbė, kad prisijungia prie pagrobėjų ir at- 
sisako savo ankstesnio gyvenimo, turtingų tėvų ir sužadėtinio. Ji prašė, kad 
žmonės „pamėgintų suprasti joje įvykusius pokyčius“. Po dvylikos dienų ste- 
bėjimo kamera užfiksavo ją dalyvaujant ginkluotame banko apiplėšime. 

Praėjus devyniolikai mėnesių Hearst buvo suimta. Po dvejų įkalinimo ir 
„perprogramavimo“ metų ji vėl ėmėsi turtingos paveldėtojos vaidmens, „sėk- 
mingai“ ištekėjo ir apsigyveno viename Konektikuto valstijos priemiestyje, 
tapo motina ir rašytoja, daug laiko skiriančia labdaringai veiklai (Johnson, 
1988; Schiffman, 1999). Jei Patricia Hearst visą tą laiką iš tiesų būtų buvusi 
pasišventusi revoliucionierė, arba jei ji tik būtų apsimetinėjusi, kad bendradar- 
biauja su savo pagrobėjais, žmonės būtų ją supratę. Tačiau, kaip rašė Philipas 
Brickmanas, jie niekaip negalėjo suprasti (ir dėl to XX a. aštuntajame dešimt- 
metyje šis pagrobimas buvo viena didžiausių sensacijų), — „kad ji pajėgia būti 
tikra turtų paveldėtoja, paskui tikra revoliucionierė ir po to vėl tikra turtų pavel- 
dėtoja“. Nei jums, nei man, be abejonės, nebūtų galėję to nutikti — o gal būtų? 

Turtinga paveldėtoja Patricia 
Hearst kaip revoliucionierė 
„Tania“ ir kaip turtinga 
priemiesčio gyventoja. 


Ir taip, ir ne. Kaip pamatysime paskutinėje šio skyriaus dalyje, mūsų veiks- 
mai priklauso ne tik nuo socialinės situacijos, bet ir nuo mūsų polinkių. Ne 
visi vienodai reaguoja į prievartą. Keblioje Patricijos Hearst situacijoje jūs 


„1r aš būtume reagavę skirtingai. Kai kurios socialinės situacijos daugumą „nor- 


malių“ Žmonių gali priversti pasielgti „nenormaliai“. Tai paaiškėja iš ekspe- 
rimentų, kurių metu gerus ketinimus turintiems žmonėms sukuriamos nepa- 
lankios situacijos — taip stebima, kas paims viršų: gėrio ar blogio pradas. Deja, 
dažnai nugali blogis. Puikių Žmonių poelgiai dažnai nebūna puikūs. 


Vaidmenų sukeitimas 


Vaidmenų atlikimas taip pat gali būti teigiamas dalykas. Sąmoningai atlik- 
dami naują vaidmenį, įsijausdami į padėtį tų, kurių vaidmenys kitokie, žmonės 
gali keistis. 

Kartais vaidmenys atliekami poromis, kai abu partnerius sieja kokie nors 
santykiai — tėvo ir vaiko, dėstytojo ir studento, gydytojo ir paciento, darb- 
davio ir darbuotojo, policininko ir piliečio. Susikeitus vaidmenimis gali bū- 
ti lengviau suprasti kitą. Tad derybininkas ar grupės lyderis gali pasiekti ge- 
resnio bendravimo priversdamas abi šalis apsikeisti vaidmenimis, kad viena 
įrodinėtų kitos poziciją. Arba galima paprašyti, kad kiekviena šalis prieš pa- 
teikdama atsakymą perfrazuotų pagrindinę kitos šalies mintį (tai sukeltų ki- 
tos šalies pasitenkinimą). Jei kada įsivelsite į sudėtingą ginčą su draugu ar 
tėvais, pamėginkite įsijausti į kito Žmogaus mintis ir jausmus, ir tik paskui 
reikšti savuosius. Toks sąmoningas trumpalaikis konformistiškumas gali pa- 
gerinti jūsų santykius. 


Iki šiol šiame skyriuje teigėme, kad esame biologiniai giminės, nes priklau- 
some vienai žmonių rūšiai. Pripažinome, kad egzistuoja kultūrų įvairovė. Taip 
pat pastebėjome, kad skirtingose kultūrose galioja skirtingos normos bei vaid- 
menys. Prisiminkime, kad svarbiausias socialinės psichologijos tikslas - ne 
sudaryti skirtumų sąrašą, o išsiaiškinti universalius elgsenos principus. Mus 

domina tai, ką tarpkultūrinės psichologijos tyrinėtojas Walteris Lonneris 
(1989) vadina „universaliąja psichologija — psichologija, kuri būtų tokia pat 
pagrįsta ir prasminga Omahoje ar Osakoje, kaip i1r Romoje ar Botsvanoje“. 

Socialiniai vaidmenys skirtingose kultūrose visada skiriasi, tačiau nuo- 
statų poveikio elgsenai mechanizmai skiriasi kur kas mažiau. Nigerijoje ir 
Japonijoje paauglių vaidmuo apibrėžiamas kitaip nei Europoje ir Šiaurės Ame- 
rikoje, tačiau visose kultūrose vaidmenų lūkesčiai daro įtaką konformizmui 
socialiniuose santykiuose. 


APIBENDRINIMAS 
Kas elgiasi konformistiškai? 


e | klausimą „Kas elgiasi konformistiškai?“ gauta nedaug konkrečių atsakymų. Bendrieji asmeny- 
bės savybių vertinimai menkai prognozuoja konkrečius konformistiškus poelgius, tačiau yra pa- 
tikimesni vertinant polinkį elgtis konformistiškai apskritai (bei kitą socialinį elgesį). Savybės — 
stipriausias veiksnys „silpnose“ situacijose, kai individualių skirtumų neužgožia socialinės jėgos. 

e Nors konformizmas bei paklusnumas yra universalūs, kultūra socializuoja žmones ir daugiau ar 
mažiau veikia jų socialinę atsakomybę. 

e Socialiniai vaidmenys reikalauja šiokio tokio konformistiškumo. Paklusimas kitų lūkesčiams — 
svarbi užduotis, imantis naujo socialinio vaidmens. 


Ar norime būti kitokie? 


Ar žmonės kada nors aktyviai priešinasi socialiniam spaudimui? Ar, verčiami daryti A, jie da- 
rys Z? Kas paskatintų šitokį nekonformistišką elgesį? 


Šiame skyriuje buvo pabrėžiama socialinių jėgų galia. Todėl derėtų jį už- 
baigti vėl prisimenant žmogaus galią. Mes nesame biliardo kamuoliukai, ju- 
dantys ten, kur mus pastums. Mes galime veikti atsižvelgdami į savas ver- 
tybes, o ne į išorines jėgas. Žinodami, kad kažkas bando mus priversti, ga- 
lime elgtis priešingai. 


Reaktyvusis pasipriešinimas 


Žmonės vertina savo laisvės pojūtį ir saviveiksmingumą. Tad kai socialinis 
spaudimas tampa toks akivaizdus, kad pradeda kelti grėsmę laisvei, žmonės 
ima maištauti. Prisiminkime Romeo ir Džiuljetą, kurių meilę giminių prie- 
šinimasis tik dar labiau sutvirtino. Arba vaikus, kurie savo laisvę ir nepri- 
klausomybę teigia elgdamiesi priešingai nei reikalauja tėvai. Todėl išmin- 
tingi tėvai savo vaikams ne įsakinėja, o siūlo rinktis: „Laikas tvarkytis. Ką 
renkiesi: vonią ar dušą?“ 

Psichologinio reaktyviojo pasipriešinimo teoriją, teigiančią, jog Žmo- 
nės iš tiesų veikia taip, kad išsaugotų savo laisves, patvirtina eksperimentai, 
parodantys, jog bandymai suvaržyti žmogaus laisvę dažnai bumerangu iš- 

„Didžioji Dvasia, padaryk taip, 
kad aš nekritikuočiau savo 
kaimyno tol, kol nenueisiu 
iki Mėnulio apsiavęs 
jo mokasinais.“ 

Amerikos indėnų malda 


reaktyvusis pasipriešinimas 
(reactance) 

Motyvas, skatinantis išsaugoti 
arba atkurti asmens laisvės 
jausmą. Reaktyvusis 
pasipriešinimas kyla, kai kas 
nors grasina mūsų veiksmų 
laisvei. 

Kai tatuiruotės ant pečių bus 
pradėtos laikyti masiniu 
reiškiniu - ir reikš labiau 
konformistiškumą, 

o ne individualumą - tikėtina, 


kad jų populiarumas sumažės. 


provokuoja neprisitaikymą (Brehm ir Brehm, 1981; Nail ir kiti, 2000). Šian- 
dieninio vakarietiško universiteto moterys mažiau demonstruoja tradicinį mo- 
terišką kuklumą, nei to reikalautų tradicinė kultūra (Cialdini ir kiti, 1998). 

Reaktyvusis pasipriešinimas gali paskatinti paauglius vartoti alkoholį. Jau- 
nuolių nuo 18 iki 24 metų apklausa, atlikta Kanados žalingų įpročių centre, 
atskleidė, kad 69 proc. vyresnių nei 21 m. jaunuolių (kai leidžiama pirkti 
alkoholį), per praėjusius metus buvo pasigėrę, o tarp jaunesnių nei 21 metai 
buvo pasigėrę 77 proc. Jungtinėse Valstijose 56 aukštosiose mokyklose at- 
likta studentų apklausa parodė, kad tarp 21 metų amžiaus jaunuolių 21 proc. 
sudarė abstinentai, tuo tarpu tarp jaunesnių studentų abstinentų buvo 19 proc. 
(Engs 19 Hanson, 1989). 


Unikalumo įrodymas 


Įsivaizduokite pasaulį, kuriame visi žmonės elgiasi konformistiškai ir tarp 
jų nėra jokių skirtumų. Ar tokiame pasaulyje žmonės būtų laimingi? Jei non- 
konformizmas gali kelti nepatogumų, ar vienodumas kuria jaukią, patogią, 
malonią aplinką? 

Žmonės jaučiasi nepatogiai labai išsiskirdami iš kitų. Tačiau bent jau Vaka- 
ruose nepatogiai pasijaučiama atrodant kaip visi. Kaip parodė C. R. Snyderio 
ir Howardo Fromkino (1980) eksperimentai, žmonės geriau jaučiasi įsivaiz- 
duodami esą bent kiek kitokie. Be to, savo elgesiu jie stengiasi įrodyti savo 
išskirtinumą. Vieno eksperimento Perdju universitete metu Snyder (1980) įti- 
kino studentus, kad jų „10 svarbiausių nuostatų“ arba ryškiai skiriasi, arba 
beveik identiškos 10 000 kitų studentų nuostatoms. Konformistiškumo tyri- 
mo eksperimente tie, kurių unikalumo pojūtis buvo sužlugdytas, savo išskir- 
tinumą dažniausiai stengėsi įrodyti neprisitaikydami prie grupės. Mums, gy- 
venantiems Vakaruose, išskirtinumas yra svarbiausia mūsų tapatumo dalis (Vig- 
noles ir kiti, 2000). 

Ir socialinė įtaka, ir unikalumo troškimas aiškėja įsigilinus į populiariausius 
vaikų vardus. Tėvai, norintys duoti vaikui įdomesnį vardą, konkrečiu laikotar- 
piu dažnai pasirenka tuos pačius vardus. 2002 metais populiariausių JAV 
mergaičių vardų dešimtuke buvo Madison, Aleksis ir Olivija. Tie, kurie XXx. 
septintajame dešimtmetyje norėjo išsiskirti iš minios, pavadindami savo duk- 
relę Rebeka ir manydami, kad tai originalu, netrukus pamatė, kad tapo naujos 
minios dalimi, pastebi Peggy Orenstein (2003). Hillary, XX a. devintojo de- 
šimtmečio pabaigoje-dešimtojo pradžioje buvęs populiarus vardas, ėmė atro- 
dyti nebe toks originalus ir tapo retesnis (netgi tarp gerbėjų) po to, kai išgar- 
sėjo Hillary Clinton. Nors vardų populiarumas išblėsta, pastebi Orenstein, 
jis gali vėl atgyti vėlesnėse kartose. Maksas, Rouz ir Sofi skamba arba kaip 
senelių namų gyventojų, arba kaip smėlio dėžėje žaidžiančių vaikų vardai. 

Tai, kad mes save laikome unikaliais, atskleidžia ir „spontaniškos savojo 
Aš sampratos“. Williamas McGuire ir jo kolegos iš Jeilio universiteto 
(McGuire ir Padawer-Singer, 1978; McGuire ir kiti, 1979) rašo, jog vaikį 

paprašius „papasakoti apie save“, jie dažniausiai išvardija savo išskirtines 
savybes. Užsienyje gimę vaikai dažniau nei kiti linkę paminėti savo gimimo 
vietą. Rausvaplaukiai dažniau nei juodaplaukiai ar rudaplaukiai mini savo 
plaukų spalvą. Stambūs ir smulkūs vaikai dažniausiai nurodo savo kūno svorį. 

Panašiai ir savo lytį mes labiau suvokiame būdami su kitos lyties žmo- 
nėmis (Cota ir Dion, 1986). Kai kartu su dešimčia kitų — kaip paaiškėjo, vien 
moterimis — dalyvavau Amerikos psichologų asociacijos posėdyje, tą pačią 
akimirką suvokiau savo lytį. Baigiantis kitai dienai per pertraukėlę pajuoka- 
vęs, kad prie vyrų tualeto bus trumpa eilė, paskatinau greta sėdinčią moterį 
atkreipti dėmesį į tai, kas nebuvo jai atėję į galvą — grupės sudėtį pagal lytį. 

Taisyklė tokia, teigia McGuire, kad „žmogus suvokia save pagal tai, kiek 
jis skiriasi nuo kitų“. Tad „jei aš esu juodaodė moteris tarp baltųjų moterų, 
save suvoksiu kaip juodaodę; patekus tarp juodaodžių vyrų mano odos spal- 
va taps nesvarbi, ir aš save labiau suvoksiu kaip moterį“ (McGuire ir kiti, 
1978). Ši įžvalga padeda suprasti, kodėl baltaodžiai, užaugę tarp kitų rasių 
žmonių, linkę susikurti stiprų baltaodžio tapatumą, kodėl kiekviena mažu- 
mos grupė linkusi suvokti savo išskirtinumą ir kaip su tuo susijusi kultūrinė 
aplinka. Daugumos atstovai, mažiau dėmesio kreipdami į rasę, priklausan- 
čius mažumai gali laikyti pernelyg jautriais. Retkarčiais gyvendamas Škoti- 
joje, kur mano amerikietiškas akcentas išduoda, kad esu užsienietis, aš su- 
vokiu savo nacionalinį tapatumą ir esu jautrus tam, kaip kiti į jį reaguoja. 

Net kai dviejų skirtingų kultūrų atsovai yra beveik tapatūs, jie vis tiek 
pastebi savo skirtumus, kad ir kokie maži jie būtų. Netgi trivialūs skirtumai 
gali išprovokuoti panieką bei konfliktą. Jonathanas Swiftas šį reiškinį išjuo- 
kė „Guliverio kelionėse“, pateikdamas pasakojimą apie smailiagalių karą su 
bukagaliais. Skirtumas tarp jų buvo štai koks: smailiagaliams labiau patik- 
davo pramušti kiaušinio lukštą smailiajame, o bukagaliams — bukajame ga- 
le. Žiūrint pasauliniu mastu, skirtumai tarp škotų ir anglų, serbų ir kroatų, 
Šiaurės Airijos katalikų ir protestantų gali atrodyti nežymūs. Tačiau maži skir- 
tumai gali reikšti didelius konfliktus (Rothbart ir Taylor, 1992). Konkuren- 
cija paprastai būna stipriausia, kai kita grupė labiausiai panaši į jus. 

Nors atrodo, jog mums nepatinka labai nukrypti nuo normos, visi, deja, 
esame panašūs tuo, kad norime jaustis išskirtiniai ir kad pastebime, kuo ski- 
riamės. Tačiau kaip aiškiai parodė šališko palankumo sau (2 skyrius) tyri- 
mai, stengiamės atpažinti ne šiaip sau išskirtinumą, o teisinga kryptimi be- 
sivystantį išskirtinumą. Siekiame ne paprasčiausiai skirtis nuo vidutiniokų, 
o būti už juos geresni. 


APIBENDRINIMAS 
Ar norime būti kitokie? 


e Socialinės psichologijos pabrėžiamą socialinio spaudimo galią reikia papildyti žmogaus galios 
akcentu. Mes nesame marionetės. Kai socialinė prievarta tampa akivaizdi, žmonės dažnai patiria 
reaktyvųjį pasipriešinimą — paskatą priešintis prievartai, kad išsaugotų savo laisves. 

„Kai esu Amerikoje, nė kiek 
neabejoju, jog esu žydė, 
tačiau labai abejoju, ar iš tiesų 
esu amerikietė. O kai nuvykstu 
į Izraelį, žinau, kad esu 
amerikietė, tačiau labai 
abejoju, ar esu žydė.“ 
Leslie Fiedler, 
Fiedler on the Roof, 1991 
(„Fiedler ant stogo“) 


„Savimonė, būtybės savojo 
Aš pripažinimas, negali 
egzistuoti be „kito“, kažko, 
kas nėra „aš“.“ 
C. S. Lewis, 
The Problem of Pain, 1940 
(„Skausmo problema“) 

e Nesijaučiame patogiai, jei labai skiriamės nuo kitos grupės, tačiau taip pat nenorime atrodyti kaip 
visi kiti. Todėl elgiamės taip, kad išsaugotume savo unikalumo ir individualumo pojūtį. Grupėje 
labiausiai suvokiame tai, kuo skiriamės nuo kitų. 


< [2 Post scriptum: 
kaip būti individualybė bendruomenėje 


Užsiimk savo reikalais. Abejok autoritetais. Daryk tai, kas patinka. Siek savo lai- 
mės. Galvok apie save. Nemeluok sau. Esi atsakingas sau. 

Šiuos ir panašius žodžius girdime nuolatos, jei gyvename Europoje, Australi- 
joje, Naujojoje Zelandijoje, Kanadoje ir juo labiau Jungtinėse Valstijose. Prielai- 
da, kad individualizmas yra gerai, o konformizmas — blogai, yra tai, ką 1 skyriuje 
pavadinome „socialine pateiktimi“, bendra grupės idėja. Visi mūsų mitiniai kultū- 
riniai herojai — pradedant Heklberiu Finu ir baigiant Šerloku Holmsu ar Neo iš 
trilogijos „Matrica“ — priešinosi nustatytoms taisyklėms: pripažino asmens teisių 
viršenybę ir palaikė besipriešinantį. 

1831 metais prancūzų rašytojas Alexis de Tocgueville, pabuvojęs Amerikoje, 
sukūrė terminą „individualizmas“. Jis rašė, kad individualistai „niekam nesijaučia 
skolingi ir beveik nieko iš kitų nesitiki. Jie įpranta mąstyti apie save atsietai ir 
įsivaizduoja, kad patys valdo savo likimą“. Praėjus šimtmečiui, psichiatras Frit- 
zas Perlsas (1972) įkūnijo šį radikalųjį individualizmą „Gestaltinėje maldoje“: 


Aš rūpinuosį savo reikalais, o tu rūpinkis savaisiais. 
Šiame pasaulyje aš esu ne tam, kad pateisinčiau tavo lūkesčius. 
Ir tu šiame pasaulyje esi ne tam, kad pateisintum manuosius. 


Psichologas Carlas Rogersas (1985) pritarė: „Štai vienintelis svarbus klausimas: 
ar mano gyvenimas toks, kad galiu būti visiškai patenkintas ir visiškai save iš- 
reiškšti?“ 

Kaip pastebėjome 2 skyriuje, vargu, ar šis klausimas svarbus daugelio kitų kul- 
tūrų, tarp jų Azijos, Pietų Amerikos ir didžiosios dalies Afrikos Žmonėms. Ten, 
kur vertinama bendruomenė, konformizmas yra priimtinas. Vaikai dažnai demonst- 
ruoja savo solidarumą dėvėdami uniformas. Prisirišimas giliai įsišaknijęs. Siekiant 
išsaugoti darną, konfrontacija ir nepritarimas slopinami. „Išsikišęs kuolas įkala- 
mas gilyn“, — sako japonai. 

Amitai Etzioni (1993), buvęs Amerikos sociologų asociacijos prezidentas, ra- 
gina mus pereiti prie „bendruomeninio“ individualizmo, kuris individualizmą gretina 
su bendruomeniškumu. Tam pritaria sociologas Robertas Bellahas (1996). „Ben- 
druomeniškumas remiasi individualumo pavertimu šventenybe“, — aiškina jis. Ta- 
čiau jis taip pat „įtvirtina pagrindinę solidarumo vertę..., kad tuo, kuo esame, tam- 
pame bendraudami su kitais“. 

Kaip ir įvairių Vakarų kraštų piliečiai, dauguma šios knygos skaitytojų naudo- 
jasi neprisitaikančio individualizmo privalumais. Tačiau bendruomenininkai primena 
mums, kad mes taip pat esame socialinės būtybės, turinčios pamatinį poreikį pri- 
klausyti. Konformizmas nėra nei yda, nei privalumas. Mes privalome išlaikyti 
savojo „aš“ ir „mes“, nepriklausomybės ir prisirišimo, privatumo ir bendruome- 
niškumo, individualumo ir socialinio tapatumo poreikių pusiausvyrą. 


Įtikinėjimas 


gel 
BA 
los 6 


* Kokie yra įtikinėjimo būdai? 


Pagrindinis būdas 
Šalutinis būdas 
Skirtingi būdai skirtingiems tikslams pasiekti 


Kokie yra įtikinėjimo elementai? 


Kas sako? Pranešėjas 

Mokslinių tyrimų išvada. Eksperimentai su virtualia socialine 
tikrove 

Ką sako? Pranešimo turinys 

Kaip sakoma? Komunikavimo kanalas 

Kam sakoma? Auditorija 


Ekstremalus įtikinėjimas: kaip įdiegiami kultai? 


Nuostatas kuria elgsena 

Įtikinimo elementai 

Grupės poveikis 

Ką slepia moksliniai tyrimai. Williamas McGuire apie 
nuostatos stiprinimą 


Kaip galima atsispirti įtikinėjimui? 


Asmeninio įsipareigojimo sustiprinimas 
Pritaikomumas: inokuliacijos (nuostatų stiprinimo) programos 
Išvados apie nuostatų stiprinimą 


Post scriptum: kaip būti atviram, tačiau ne naiviam 


„Polinkis be išlygų priimti 
tiek seną tiesą, tiek naują 
propagandą ir sekti ja yra 
silpnybė, kuri vis dar 
tebevyrauja žmonių protuose.“ 
Charlotte Perkins Gilman, 
Human Work, 1904 
(„Žmogaus darbas“) 


įtikinėjimas 

(persuasion) 

Pranešimo sukeltas įsitikinimų, 
nuostatų ar elgsenos pokyčių 
procesas. 


„Atmink, kad pakeisti savo 
nuomonę ir paklausyti to, 
kuris teisingai kalba, nereiškia 
prarasti laisvę.“ 
Markas Aurelijus Antoninas, 
Meditacijos, viii. 
16, p. 121-180.* 


* Iš senosios graikų kalbos vertė 
Eugenija Ulčinaitė 


J osephas Goebbelsas, Vokietijos „tautos švietimo“ ir propagandos mi- 
nistras nuo 1933 iki 1945 metų, suprato įtikinėjimo galią. Gavęs teisę 
kontroliuoti spaudą, radijo programas, kino filmus ir menus, jis pasiryžo įti- 
kinti vokiečių tautą pripažinti nacių ideologiją. Kitas nacistas, Julius Strei- 
cheris, leido antisemitinės pakraipos savaitraštį Der Stūrmer (500 000 egz. 
tiražu), vienintelį, kurį nuo pirmo iki paskutinio puslapio skaitydavo jo ar- 
timas draugas Adolfas Hitleris. Streicheris taip pat leido antisemitiškas knygas 
vaikams ir kartu su Goebbelsu kalbėdavo per masinius mitingus, kurie tapo 
nacistinės propagandos dalimi. 

Kokią įtaką darė Goebbelso, Streicherio ir kitų nacių propagandinė veik- 
la? Ar jie, kaip per Streicherio teismą Niurnberge tvirtino sąjungininkai, iš 
tiesų „nuodijo daugybės milijonų žmonių protus“ (Bytwerk, 1976)? 

Daugumai vokiečių nepavyko įdiegti neapykantos žydams. Tačiau dau- 
gelis ja užsidegė. Kai kurie ėmė pritarti antisemitinei veiklai. O dauguma 
arba neturėjo savo nuomonės, arba buvo įbauginti ir tapo milžiniškos geno- 
cido programos vykdytojais, arba bent jau netrukdė ją įgyvendinti. Jei mili- 
jonai Žmonių nebūtų paklusę, holokausto nebūtų buvę (Goldhagen, 1996). 

„Atotrūkis tarp amerikiečių ir Vakarų Europos gyventojų“ atskleidžia įti- 
kinėjimo galią — tokią išvadą padarė Pew tyrimų centras po 2003 metais at- 
liktos apklausos apie karą Irake. Pavyzdžiui, prieš pat karą atliktos apklau- 
sos rodė, kad europiečiai (ir kanadiečiai) karo nepalaikė santykiu maždaug 
1:2, tuo tarpu amerikiečiai beveik tokiu pačiu santykiu karą rėmė (Burkhol- 
der, 2003; Moore, 2003; Pew, 2003). Prasidėjus karui, amerikiečiai jį rėmė 
apytikriai santykiu 3:1 (Newport ir kiti, 2003). Išskyrus Izraelį, visose kito- 
se šalyse apklausose dalyvavę asmenys nepritarė Irako puolimui. 

Nepalaikome nė vienos pusės diskusijoje. Debatus, ar vertėjo pradėti šį 
karą, paliksime istorijai. Tačiau galime pasakyti, kad didžiulis atotrūkis tarp 
amerikiečių ir jų tolimų pusbrolių bei pusseserių kitose šalyse byloja įtiki- 
nėjimo naudai. Kas įdiegė amerikiečiams palankų požiūrį į karą? Kas kitų 
valstybių piliečius privertė jam nepritarti? 

Šias nuostatas, bent jau iš dalies, taip pat formavo įtikinantys praneši- 
mai, paskatinę pusę amerikiečių patikėti, kad Saddamas buvo tiesiogiai su- 
sijęs su rugsėjo 11-osi0s išpuoliais, o keturis iš penkių amerikiečių - pati- 
kėti, jog masinio naikinimo ginklai bus surasti (Duffy, 2003; Gallup, 2003; 
Newport ir kiti, 2003). Sociologas Jamesas Davisonas Hunteris (2002) pa- 
stebi, kad kultūra paprastai formuojasi leisdamasi iš viršaus žemyn, nes jos 
elitas kontroliuoja informacijos bei idėjų sklaidą. Tad amerikiečiai ir kitur 
gyvenantys žmonės stebėjo du skirtingus karus (della Cava, 2003; Friedman, 

2003; Goldsmith, 2003; Krugman, 2003; Tomorrow, 2003). Priklausomai nuo 
to, kur gyvenate, jūs galėjote išgirsti, kad „„Amerika išlaisvina Iraką“ arba 
kad „Amerika įsiveržė į Iraką“. 

Daugeliui amerikiečių atrodė, kad kitų šalių žiniasklaida palaikė vyrau- 
jančias antiamerikietiškas nuostatas ir menkino Saddamo keliamą grėsmę. 
Daug kam už Amerikos ribų atrodė, jog amerikiečių žiniasklaida buvo šališkai 
palanki karo veiksmams. Nesvarbu, kuo buvo grindžiamas šališkumas ir koks 
informacijos kiekis nulėmė vienokį ar kitokį požiūrį, aišku viena: priklau- 
somai nuo to, kur gyveno, žmonės gaudavo šiek tiek skirtingą informaciją 
(kurią aptarinėjo ir kuria tikėjo). Įtikinėjimas — svarbus dalykas. 

Įtikinėjimas taip pat buvo pasitelktas propaguojant sveiką gyvenimo bū- 
dą. Ligų kontrolės centras praneša, kad iš dalies dėl sveikatingumo propa- 
gavimo kampanijų amerikiečių rūkalių skaičius sumažėjo iki 23 proc. — ta- 
po perpus mažesnis palyginti su rūkalių skaičiumi prieš 40 metų. Kanados 
statistikos biuras praneša apie panašų rūkančiųjų skaičiaus sumažėjimą Ka- 
nadoje. O JAV aukštųjų mokyklų pirmakursių, teigiančių, jog negeria alaus, 
skaičius išaugo nuo 25 proc. 1981 m. iki 57 proc. 2005 m. (Pryor ir kiti, 
2005). Labiau nei kada nors per pastaruosius dešimtmečius išprusę fizinės 
bei psichikos sveikatos srityse suaugusieji dabar atsisako alaus ir cigarečių. 

Kaip rodo šie pavyzdžiai, įtikinėjimas gali duoti ir pragaištingus, ir nau- 
dingus rezultatus. Pats savaime šis metodas nėra nei geras, nei blogas. In- 
formacijos tikslas bei turinys sąlygoja teigiamą ar neigiamą jos vertinimą. 
Blogą įtikinėjimą vadiname „propaganda“. Gerą — „švietimu“. Švietimas, pa- 
lyginti su propaganda, labiau pagrįstas faktais ir ne toks imperatyvus. Įtiki- 
nėjimą vadiname „švietimu“ tada, kai juo patikime, o „propaganda“ — kai 
netikime (Lumsden ir kiti, 1980). Per pastaruosius dešimt metų amerikiečiai 
ėmė labiau remti gėjų teises, jų partnerystės sąjungas ir vedybas (Myers ir 
Scanzoni, 2005). Vieni žmonės mano, kad nuostatos keičiasi dėl „švietimo“, 
kiti — dėl „propagandos“. 

Požiūris pats savaime nesusidaro. Todėl įtikinimas — tiek šviečiamasis, 
tiek propagandinis — neišvengiamas. Iš tiesų, įtikinėjimo esama visur — po- 
litikoje, rinkodaroje, piršlybose, vaikų auklėjime, derybose, religijoje ir teismo 
nutartyse. Todėl socialiniai psichologai analizuoja, kas veiksmingai ir ilgam 
keičia nuostatas. Kokios aplinkybės lemia įtikinimo poveikį? Ir kaip galime 
veiksmingiausiai informuoti kitus įtikinėdami? 

Įsivaizduokite, jog esate reklamos ar rinkodaros vadovas. Arba dvasinin- 
Arba įsivaizduokite, jog norite raginti taupyti energiją, skatinti kūdikių mai- 
tinimą krūtimi arba remti politinį kandidatą. Ką galite padaryti, kad jūs pa- 
tys ir jūsų pranešimas būtų įtikinamesni? O jei nerimaujate, kad panašiomis 
apeliacijomis jumis manipuliuojama, į kokias taktikas turėtumėte reaguoti? 

Kad atsakytų į šiuos klausimus, socialiniai psichologai dažniausiai tiria 
įtikinėjimą panašiai kaip geologai tiria eroziją — trumpų, kontroliuojamų eks- 


„Žodžiai turi galią. 
Jie neblanksta. 
Tai, kas prasideda kaip 
garsas, tampa veiksmu.“ 
Rabinas Abrahamas 
Heschelis, 1961 

„Fanatikas yra tas, kuris 
negali pakeisti nuomonės 
ir nenori pakeisti temos.“ 
Winstonas Churchillis, 
1954 


7.4 PAVEIKSLAS 


Kad išprovokuotų veiksmą, 
įtaigus pranešimas privalo 
įveikti keletą kliūčių. Tačiau 
ne tiek svarbu prisiminti 
patį pranešimą, kiek savo 
reakciją. 


Ar jį supranta? NEMMB) Jokio veiksmo 


Ar kreipia a 
dėmesį į NE) Jokio veiksmo 


pranešimą? 


perimentų metu stebėdami įvairių veiksnių poveikį. Šis poveikis nėra stip- 
rus, bet gali paveikti neįtvirtintas, su asmenine vertybių sistema nesusietas 
nuostatas (Johnson ir Eagly, 1989; Petty ir Krosnick, 1995). Tačiau tai pa- 
deda suprasti, kaip per ilgesnį laiką galima sukelti didelį poveikį. 


Kokie yra įtikinėjimo būdai? 
Kokiais dviem būdais pasireiškia įtaka? Kokios rūšies pažintiniai procesai vyksta kiekvieno jų 
metu ir kokios šių procesų pasekmės? 


Antrojo pasaulinio karo metu vyriausiasis JAV karo departamento psicholo- 
gas, Jeilio universiteto profesorius Carlas Hovlandas su bendradarbiais (1949) 
tyrė, kaip veikia įtikinėjimas karo sąlygomis. Vildamiesi sutvirtinti karių mo- 
ralinę dvasią, Hovlandas ir jo kolegos sistemingai tyrė mokomųjų filmų ir 
istorinių kino kronikų poveikį naujokų nuostatoms bei požiūriui į karą. Po 
karo grįžę į Jeilio universitetą jie toliau tyrė, nuo ko priklauso pranešimo 
įtikinamumas. Tyrimuose buvo kaitaliojami veiksniai, susiję su informaci- 
jos perteikėju, pačia informacija, jos perdavimo kanalu ir auditorija. 

Kaip parodyta 7.1 paveiksle, norint įtikinti, tenka įveikti keletą kliūčių. 
Kiekvienas veiksnys, kuris padeda įveikti kliūtis įtikinėjimo procese, padi- 
dina įtikinimo tikimybę. Pavyzdžiui, jei šaltinio patrauklumas padidina dė- 
mesingumą pranešimui, tikimybė, kad juo patikėsite, didėja. Jeilio universi- 
teto mokslininkų įtikinėjimo tyrimai leidžia gana gerai suprasti, kada gali 
pavykti įtikinti. 

Ohajo valstijos universiteto mokslininkai teigia, kad taip pat svarbi ir re- 
akcija į įtikinančią informaciją. Jei pranešimas aiškus ir lengvai supranta- 
mas, tačiau pagrįstas abejotinais argumentais, šiai informacijai bus nesunku 
paprieštarauti, ir pranešimas neįtikins. Jei pranešimas argumentuotas įtiki- 
namai, jis sukels palankesnes mintis ir įtikinimas bus lengviau priimtas. Šis 
„pažintinio atsako“ požiūris padeda suprasti, kodėl vienose situacijose įti- 
kinti pavyksta, o kitose — ne. 


Veiksmas 
Ar " 
atitinkamai L 2 . . 
Jokio veiksmo 
, , elgiasi? 


j Ar jį prisimena? Na) Jokio veiksmo 
p Ar juo tiki? | NM) Jokio veiksmo 


Šaltinis: Pritaikyta iš: W. J. McGuire, „An Information- 
Processing Model of Advertising Effectiveness“, Behavio- 
ral and Management Sciences in Marketing, red. H. L. 
Davis ir A. J. Silk, 1978. Copyright O 1978. Perspaus- 
dinta leidyklai „John Wiley 8 Sons, Inc.“ leidus. 

Pagrindinis būdas 


Richardas Petty ir Johnas Cacioppo (1986; Petty ir Wegener, 1999) bei Alice 
Eagly ir Shelly Chaiken (1993, 1998) žengė dar vieną žingsnį. Jie iškėlė teoriją, 
kad galima įtikinti, einant vienu iš dviejų kelių. Kai žmonės suinteresuoti ir 
geba sistemingai galvoti apie dalyką, jie dažniausiai pasirenka pagrindinį įti- 
kinimo būdą — argumentus. Jei argumentai svarūs ir pagrįsti, yra tikimybė, 
j0g pavyks įtikinti. Jei pranešimas argumentuotas silpnai, mąstantys žmonės 
tai pastebės ir suras kontrargumentų. 


Šalutinis būdas 


Tačiau kartais argumentai nėra pats svarbiausias dalykas. Kartais nesame su- 
interesuoti arba nepajėgiame atidžiai mąstyti. Jei mes išsiblaškę, jei mums 
neįdomu ar esame užsiėmę kitkuo, tiesiog pristigsime laiko apmąstyti pra- 
nešimo turinį. Užuot gilinęsi į argumentus, mes galime naudoti šalutinį įti- 
kinimo būdą — daug nesvarstydami sutelkiame dėmesį į ženklus, kurie ska- 
tina pritarimą be išsamaus apmąstymo. Kai žmonės būna išsiblaškę ar nesu- 
interesuoti, jie greičiau įtikinami paprastais ir girdėtais teiginiais nei naujais, 
nors reiškiančiais tą patį. Tad nesuinteresuotiems ar išsiblaškiusiems Žmo- 
nėms pasakymas „nedėk visų kiaušinių į vieną krepšį“ turės didesnį povei- 
kį, nei patarimas „nerizikuok viskuo dėl vieno sumanymo“ (Howard, 1997). 

Išmintingi reklamos kūrėjai atsižvelgia į vartotojo mąstyseną. Jie taip el- 
giasi iš gerų paskatų, turėdami galvoje tai, kad pirkėjas dažnai apsispren- 
džia negalvodamas, pavyzdžiui, apsipirkinėdamas spontaniškai nusprendžia 
nusipirkti kokio nors prekės ženklo ledų (Dijksterhuis ir kiti, 2005). Antra- 
eilis dalykas, pavyzdžiui, vokiška muzika, gali pastūmėti žmogų pirkti vo- 
kišką vyną, o kiti, girdėdami prancūzišką melodiją, užsinorės prancūziško 
vyno (North ir kiti, 1997). Reklaminiuose skyduose ir televizijos reklamo- 
ję- priemonėse, kurioms vartotojai gali skirti tik trumpalaikį dėmesį — vi- 
zualūs vaizdai paprastai naudojami kaip šalutinės užuominos. Cigarečių re- 
klamoje neaiškinama rūkymo nauda - joje rūkymas susiejamas su grožiu bei 
malonumu. Tas pat daroma ir gaiviųjų gėrimų reklamoje, kurioje, pasitel- 
kiant jaunystės, gyvybingumo ar laimingų poliarinių lokių vaizdus, propa- 
guojami „tikri produktai“. Antra vertus, kompiuterių reklamoje, kurią suin- 
teresuoti, logiškai mąstantys vartotojai gali apsvarstyti per tam tikrą laiką, 
retai vaizduojamos Holivudo žvaigždės ar garsūs sportininkai; čia vartoto- 
jams pateikiama informacija apie konkurencingas savybes bei kainą. 


Skirtingi būdai skirtingiems tikslams pasiekti 


Pagrindinis reklamos kūrėjo, pamokslininko ir netgi dėstytojo tikslas nėra 
vien priversti žmones atkreipti dėmesį į informaciją. Dažniausiai svarbiau- 
sias tikslas susijęs su elgsenos pakeitimu. Ar vienodai tikėtina, kad abiem 
įtikinėjimo būdais vienodai pavyks pasiekti šį tikslą? Petty ir jo kolegos 

pagrindinis įtikinimo būdas 
(central route to persuasion) 
Procesas, kai įtikinėjami žmonės 
sutelkia dėmesį į argumentus 

ir reaguodami mąsto palankiai. 


(peripheral route to persuasion) 
Procesas, kai Žmones paveikia 

atsitiktinjai veiksniai, pavyzdžiui, 
kalbančiojo patrauklumas. 


„Visa veiksminga propaganda 
turi apsiriboti vos keliais 
teiginiais ir įkyriai juos kartoti 
Iozunguose, kol juos supras 
visi piliečiai iki vieno.“ 
Adolf Hitler, Mein Kampf 
(„Mano kova“) 

(1995) pastebi, kaip informacijos apdorojimas pagrindiniu būdu gali sukelti 
ilgiau trunkančius pokyčius. Kai žmonės atidžiai svarsto ir analizuoja ko- 
kius nors dalykus, jie pasikliauja ne vien tik įtikinėjimo argumentais, bet ir 
savo pačių mintimis, kurias sukelia šie argumentai. Įtikina ne tiek argumen- 
tai, kiek jų sukeliamos mintys. Ir kai žmonės mąsto giliai, o ne paviršutiniš- 
kai, labiau tikėtina, kad bet koks nuostatų pokytis išliks ilgai ir darys povei- 
kį elgsenai (Petty ir kiti, 1995; Verplanken, 1991). 

Taigi labiau tikėtina, kad pagrindinis būdas padeda suformuoti „išliekan- 
čius“ nuostatų ir elgesio pokyčius, o šalutinis - neesminius ir laikinus nuostatų 
pokyčius. Lytinio švietimo specialistai žino, kad nuostatas pakeisti lengviau 
negu elgesį. Atlikus seksualinio susilaikymo propagavimo veiksmingumo tyri- 
mus paaiškėjo, kad pritarimo susilaikymui nuostatos šiek tiek sustiprėjo, bet 
poveikis ilgalaikiam elgesiui buvo nedidelis (Hauser, 2005). Panašiai ir in- 
formacija apie ŽIV grėsmę labiau veikia nuostatas, kad reikia naudoti prezer- 
vatyvus, bet ne praktinį jų naudojimą (Albarracin ir kiti, 2003). Abiem atve- 
jais atrodo, kad siekiant ir nuostatų, ir elgesio pokyčių, reikia skatinti žmones 
aktyviai apmąstyti savo įsitikinimus. (Toliau pateiksime pavyzdį, kaip medici- 
ninio švietimo specialistams pavyko įtraukti paauglius į nerūkymo programas.) 

Nė vienam iš mūsų neužtenka laiko išsamiai išnagrinėti visas problemas. 
Kartais naudojamės šalutiniu įtikinimo būdu, taikydami nesudėtingus euristi- 
kos metodus, pavyzdžiui, „pasitikėk ekspertais“ arba „išsamiais pranešimais 
reikia pasitikėti“ (Chaiken ir Maheswaran, 1994). Mano rajono gyventojams 
kartą teko sudėtinga užduotis — balsuoti dėl teisėtos vietinės ligoninės nuosa- 
vybės. Neturėjau nei laiko, nei intereso gilintis į minėtą klausimą (rašiau šią 
knygą). Tačiau pastebėjau, kad visi referendumo rėmėjai arba man šiaip pa- 
tiko, arba aš juos laikiau ekspertais. Tad pasinaudojau paprasta euristikos tai- 
sykle: draugais bei ekspertais galima pasitikėti — ir atitinkamai balsavau. Visi 
mes darome nesudėtingus sprendimus, naudodami kitus euristikos metodus: 
jei pranešėjas kalba išraiškingai ir patraukliai, demonstruoja gerus ketinimus, 
pateikia keletą argumentų (dar geriau, jei skirtingi argumentai pasiekia mus 
iš skirtingų šaltinių), mes dažniausiai pasirenkame lengvesnį šalutinį įtikini- 
mo būdą ir, daug nesvarstydami, pritariame pranešimui (žr. 7.2 pav.). 


APIBENDRINIMAS 

Kokie yra įtikinėjimo būdai? 

e Kartais pavyksta įtikinti, kai žmonės sutelkia dėmesį į argumentus ir palankiai reaguoja. Toks 
sistemingas, arba pagrindinis įtikinimo būdas pasireiškia tada, kai žmonės mąsto analitiškai arba 
yra susiję su aptariamu klausimu. 

e Kai pateikta informacija neskatina sisteminio mąstymo, įtikinimas gali vykti naudojant greičiau vei- 
kiantį „šalutinį būdą“, kai žmonės naudojasi euristika arba atsitiktiniais ženklais, priimdami nesudė- 
tingus sprendimus. 

e Kadangi pagrindinis įtikinėjimo būdas reikalauja daugiau ir giliau mąstyti, jis yra ilgalaikiškesnis ir 
turi daugiau įtakos elgsenai. 

„Lesli ekonominis planas turi 
a Aš balsuosiu už Lesli!“ 


Auditorija | =———— | a Itkinimas jų 
| 
| 


apdorojimas 
Pagrindinis 
būdas | | | » Intensyvus Įtikinami 
Analizuojanti + Nuodugnus argumentai 
ir motyvuota + Sutinkama arba skatina ilgalaikį 
prieštaraujama || pritarimą 


or 


BALSUOKITE 
iš 
LESLI 


| 
| 
| 


: + Neintensyvus | Ženklai 

| + Naudojami sužadina 
šalutiniai ženklai > simpatiją 

+ Apytikrės ir pritarimą, 


Neanalizuojanti 
ir nemotyvuota 


Delo 00 


Š ini Či žnai 
Šalutinis Ilya ak laikinai a 
būdas L L LST 


„Lesli atrodo mibla Kas 


aš balsuosiu už Lesli!“ 


7.2 PAVEIKSLAS. Pagrindinis ir šalutinis įtikinimo būdai 

Reklamuojant kompiuterius dažniausiai pasirenkamas pagrindinis įtikinėjimo būdas, 
darant prielaidą, jog vartotojai nori sistemingai lyginti kompiuterių savybes ir jų 
kainas. Reklamuojant gaiviuosius gėrimus paprastai pasirenkamas šalutinis būdas, 
paprasčiausiai susiejant produktą su žavesiu, malonumu ir gera nuotaika. Pirmuoju 
atveju informacijos apdorojimas dažniau skatina ilgalaikes nuostatas. 


Kokie yra įtikinėjimo elementai? 


Socialiniai psichologai tiria įtikinimo sudedamąsias dalis. Tarp jų - keturios pagrindinės dalys: 
1) pranešėjas, 2) pranešimas, 3) jo perdavimo būdas ir 4) auditorija. Kitaip tariant, kas, ką, 
kokiu būdu ir kam sako? Kaip šie veiksniai nulemia pagrindinio ar šalutinio įtikinimo būdo 
pasirinkimą? 


Kas sako? Pranešėjas 


Įsivaizduokite, kad I. M. Raitas, vidutinio amžiaus amerikietis, žiūri vakaro 
žinias. Jų pradžioje rodoma, kaip nedidelis radikalų būrelis degina Amerikos 
vėliavą. Tuo metu vienas jų per megafoną šaukia, kad jei kokia vyriausybė 
naudoja represijas, „tauta turi teisę ją pakeisti arba nuversti. ... Nuversti tokią 
vyriausybę — Žmonių teisė ir pareiga!“ Supykęs ponas Raitas tarsteli savo žmo- 
nai: „Vemt norisi nuo šitos komunistinės propagandos“. Kitoje žinių laidos 
dalyje kandidatas į prezidentus, pasisakydamas mitinge prieš mokesčių padi- 
dinimą, pareiškia: ,,Mūsų vyriausybė turėtų vadovautis taupumo principu. Visi 
valstybės tarnautojai privalo suprasti, jog korupcija ir švaistymas — labai sunkūs 
nusikaltimai.“ Akivaizdžiai patenkintas ponas Raitas atsipalaiduoja ir nusi- 
šypso: „Štai kur logiškas mąstymas. Šitas vyras man patinka.“ 


267 


Atsakas 


268 II dalis. SOCIALINĖ ĮTAKA 


patikimumas 

(credibility) 

Įtikimumas. Patikimas 
pranešėjas laikomas ir ekspertu, 
ir vertu pasitikėjimo. 


miegančiojo efektas 
(sleeper effect) 

Uždelstas pranešimo poveikis, 
kai atmesta pradinė 
informacija ima veikti, 

nes mes prisimename patį 
pranešimą, bet užmiršome 
atmetimo priežastį. 


„Tikėk žinovu.“ 
Vergilijus, Eneida, 
19 m. pr. Kr. 


O dabar sukeiskime scenas. Įsivaizduokime, jog ponas Raitas girdi tą pačią 
revoliucinę kalbą apie „tautos teisę“ per liepos 4-osios iškilmes, skirtas Ne- 
priklausomybės Deklaracijai (iš kurios ir paimti žodžiai apie tautos teises ir 
pareigas) paminėti, o komunistų oratorių — perskaitant sakinį apie taupumą 
iš „Pirmininko Mao Dzeduno citatų“ (būtent iš čia jis paimtas). Kaip dabar 
reaguos Raitas? 

Socialiniai psichologai pastebėjo, kad auditorijos reakcija priklauso nuo 
pranešėjo. Vieno eksperimento metu, kai socialistų ir liberalų lyderiai Olan- 
dijos parlamente demonstravo identiškas pozicijas vartodami tuos pačius žo- 
džius, kiekvienas iš jų puikiai įtikino savo partijos narius (Wiegman, 1985). 
Svarbu ne tik teiginys, bet ir kas jį sako. Kodėl vienas kalbėtojas įtikina la- 
biau, kitas — mažiau? 


Patikimumas 


Bet kuris iš mūsų patikės greičiau, kad mankštintis naudinga, jei tai skelbs 
Karališkoji draugija ar Nacionalinė mokslų akademija, o ne bulvarinis laik- 
raštis. Tačiau šaltinio patikimumo (suvokto išmanymo ir pasitikėjimo) po- 
veikis maždaug po mėnesio sumažėja. Nors patikimo žmogaus pranešimas 
būtų įtikinamas, jo poveikis gali išblėsti, kai apie šaltinį pamirštama arba 
šaltinis atsiejamas nuo pranešimo. O nepatikimo žmogaus poveikis laikui bė- 
gant gali padidėti (jei žmonės geriau prisimena teiginį, o ne priežastį, dėl 
kurios reikėtų į jį nekreipti dėmesio) (Cook ir Flay, 1978; Gruder ir kiti, 1978; 
Pratkanis ir kiti, 1988). Šis atidėtas įtikinimas, atsiradęs po to, kai žmonės 
pamiršo pranešimo šaltinį ar ryšį su juo, vadinamas miegančiojo efektu. 


Suvokiamas išmanymas. Kaip tampama autoritetingų „ekspertu“? Vienas 
būdas — kalbėti apie dalykus, kuriems auditorija palanki, todėl kalbantysis 
atrodo esąs išmintingas. Kitas būdas — būti pristatytam dalyko žinovu. „Dr. 
Džeimso Randlo, Kanados stomatologų asociacijos nario“ patarimas valyti 
dantis labiau įtikina nei „Džimo Randlo, vietinės vidurinės mokyklos moks- 
leivio, kartu su bendraklasiais atlikusio dantų higienos tyrimą“ (Olson ir Cal, 
1984). XX a. septintajį-aštuntąjį dešimtmečiais tyrę marihuanos paplitimą 
tarp vidurinių mokyklų moksleivių, Mičigano universiteto mokslininkai pa- 
darė išvadą, kad atsitiktiniai pamokymai, gauti iš nepatikimų šaltinių, neda- 
rė jokio poveikio (Bachman ir kiti, 1988). Tačiau jei šie pamokymai susiję 
su patikimu šaltiniu, pavyzdžiui, moksliniu pranešimu apie biologinį ir psi- 
chologinį ilgalaikio marihuanos vartojimo poveikį, jie „gali atlikti svarbų 
vaidmenį, mažindami ... narkotikų vartojimą“. 

Dar vienas būdas atrodyti įtikinamai — užtikrintai kalbėti. Bonnie Erick- 
son ir jos bendradarbiai (1978) paprašė Šiaurės Karolinos universiteto stu- 
dentų įvertinti užtikrintai ir abejojant duodamus parodymus teismo posėdy- 
je. Pavyzdžiui: 


7 skyrius. ĮTIKINĖJIMAS 


KLAUSIMAS: Kiek maždaug laiko jūs ten stovėjote, kol atvyko greitosios 
pagalbos automobilis? 


ATSAKYMAS: [Užtikrintai| Dvidešimt minučių. To pakako, kad padėčiau 
poniai Deivid atsigauti. 
[Abejojant] Atrodo, maždaug, hm, gal dvidešimt minučių. 
Kaip tik tiek, kad spėčiau padėti savo draugei poniai Dei- 
vid, na, suprantate, atsigauti. 


Studentams užtikrintai pateikiami parodymai pasirodė kompetentingesni ir 
įtikinamesni. 


Suvokiamas pasitikėjimas. Kalbos stilius taip pat daro poveikį pasitikėji- 
mui kalbėtojų. Gordonas Hemsley ir Anthony Doobas (1978) pastebėjo, kad 
jei įrašant parodymus į vaizdajuostę liudytojai žiūri klausiančiajam tiesiai į 
akis, o ne žemyn, jie sukelia didesnį pasitikėjimą. 

Pasitikėjimą taip pat didina auditorijos tikėjimas, kad kalbėtojas nesisten- 
gia jų įtikinti. Eksperimentiniame variante to, kas vėliau tapo televizijos re- 
klamos būdu „filmuojant slapta kamera“, Elaine Hatfield ir Leonas Festin- 
geris (Walster ir Festinger, 1962) keliems Stenfordo universiteto studentams 
leido slapta pasiklausyti magistrantų ir doktorantų pokalbių. (Iš tiesų jie klau- 
sėsi magnetofoninių įrašų.) Kai pokalbio tema besiklausantiesiems buvo ak- 
tuali (pavyzdžiui, apie studentų miestelio tvarką), tariamai nieko neįtarian- 
tys kalbėtojai darė didesnį poveikį nei tie, apie kuriuos buvo pasakyta, kad 
jie žino, jog jų slapta klausomasi. Be abejo, kodėl žmonės, manantys, kad 
jų niekas nesiklauso, turėtų būti nenuoširdūs? 

Mes taip pat laikome nuoširdžiais tuos, kurie įrodinėja tai, kas priešta- 
rauja jų asmeniniams interesams. Alice Eagly, Wendy Wood ir Shelly Chai- 
ken (1978) Masačiusetso universiteto studentams pateikė kalbą, kurioje bu- 
vo užsipuolama bendrovė, teršianti upę. Kai tyrėjos sakė, kad tai — patyrusio 
verslininko, kandidatuojančio į politikus, kalba arba bendrovės rėmėjų au- 
ditorijai skirta kalba, studentams ji atrodė nešališka ir įtikinama. Kai buvo 
paaiškinta, jog šią prieš verslą nukreiptą kalbą aplinkosaugos aktyvistams 
sako ekologinį judėjimą remiantis politikas, klausytojai kalbančiojo argumen- 
tus aiškino jo asmeniniu arba auditorijos šališkumu. Pasiryžimas nukentėti 
dėl savo įsitikinimų — tai yra padarę Gandhi, Martinas Lutheris Kingas jau- 
nesnysis ir daugelis kitų didžių asmenybių — taip pat padeda įtikinti klausy- 
tojus pranešėjo nuoširdumu (Knight ir Weiss, 1980). 

Normanas Milleris ir jo bendradarbiai (1976) iš Pietų Kalifornijos uni- 
versiteto pastebėjo, kad pasitikėjimas bei patikimumas išauga, kai žmonės 
kalba greitai. Išklausę į magnetofono juostelę įrašytas kalbas greitai kalban- 
čiuosius (maždaug 190 anglų kalbos žodžių per minutę) Žmonės įvertino kaip 
objektyvesnius, intelektualesnius ir kompetentingesnius už lėtakalbius (maž- 
daug 110 žodžių per minutę). Jie taip pat pastebėjo, kad juo greičiau kalba- 

patrauklumas 
(attractiveness) 


Savybės, kurios patinka publikai. 


Patrauklus kalbėtojas (dažnai jis 
kuo nors panašus į publiką) 
būna paveikiausias tais 
klausimais, kuriems klausytojai 
subjektyviai teikia pirmenybę. 


ma, juo labiau įtikinama. Johnas F. Kennedy, ypač įtaigus oratorius, kartais 
pasakydavo 300 žodžių per minutę. 

Kai kurios televizijos reklamos sukurtos taip, kad pranešėjas atrodytų ir 
patyręs, ir vertas pasitikėjimo. Farmacijos bendrovių skausmą malšinančių 
vaistų reklamose dalyvauja baltu chalatu vilkintis žmogus, kuris užtikrintai 
tvirtina, jog dauguma gydytojų rekomenduoja vaistus, kuriuose svarbiausias 
yra jų gaminamas komponentas (o šis komponentas, be abejo, — aspirinas). 
Paveikti tokių šalutinių įvaizdžio ženklų nelinkę analizuoti žiūrovai gali ne- 
valingai patikėti, kad reklamuojamas produktas tikrai vertingas. Tačiau ki- 
tose reklamose patikimumo principu nesinaudojama. Už savo produkcijos 
reklamavimą Nike moka Tigeriui Woodsui 100 milijonų dolerių ne dėl to, 
kad jis yra sportinių rūbų ekspertas. 


Patrauklumas ir simpatijos 


Daugelis mūsų neigia, kad sporto ir pramogų verslo atstovų nuomonė daro 
mums įtaką. Jie žino, kad reta „žvaigždė“ nusimano apie produktą, kurį rekla- 
muoja. Be to, mes žinome, kad pasikvietus populiarų asmenį siekiama įtikinti. 
Ne tik nugirstame, ką Jenifer Lopez sako apie drabužius ar automobilius. Ši 
reklama grindžiama kita paveikaus kalbėtojo savybe — patrauklumu. 

Galime manyti, kad patrauklumas ir simpatijos nedaro įtakos, tačiau moks- 
lininkai pastebėjo priešingą reiškinį. Greičiau išgirstame žmones, kurie mums 
patinka. Šį reiškinį gerai žino organizuojantys labdaros akcijas. Pakanka net 
trumpo pokalbio su žmogumi, kad jį labiau pamėgtume ir labiau reaguotu- 
me į jo žodžius (Burger ir kiti, 2001). Kai kalbėtojas mums patinka, esame 
atviresni jo argumentams (pagrindinis įtikinėjimo būdas). Vėliau, pamačius 
produktą, iškyla teigiamos asociacijos (šalutinis įtikinėjimo būdas). Anali- 
zuojant praktinį taikymą (žr. 7.1 lentelę) galima pastebėti, jog simpatijos ska- 
tina pasitikėjimą. 

Patrauklumas — plati sąvoka. Vienas jo aspektų yra fizinis patrauklumas. 
Argumentai, ypač emociniai, būna paveikesni, kai juos pateikia gražūs žmonės 
(Chaiken, 1979; Dion ir Stein, 1978; Pallak ir kiti, 1983). 

Kitas patrauklumo aspektas — panašumas. Kaip bus pabrėžta 11 skyriu- 
je, mums dažniausiai patinka į mus panašūs žmonės. Be to, jie daro mums 
poveikį. Šiuo faktu sėkmingai pasinaudota reklaminėje nerūkymo kampanijo- 
je, kurioje jaunuoliai kreipiasi į jaunimą, kaltindami rūkalų pramonę dėl da- 
romos žalos ir rinkodaros būdų (Krisberg, 2004). Žmonės, kurie elgiasi taip 
kaip mes, subtiliai mėgdžiodami mūsų pozicijas, daro didesnę įtaką. (Žr. sky- 
relį „Mokslinių tyrimų išvada. Eksperimentai su virtualia socialine tikrove“) 

Kitas pavyzdys: Theodore Dembroskis, Thomas Lasateras ir Albertas Ra- 
mirezas (1978) vidurinės mokyklos juodaodžiams moksleiviams parodė vaiz- 
do informaciją apie tai, kaip reikia rūpintis dantimis. Kai kitą dieną stoma- 
tologas patikrino vaikų dantis, paaiškėjo, kad tų, kurie buvo išgirdę infor- 

71 LENTELĖ. Šeši įtikinimo principai 


Principas Taikymas 

Autoritetas: Žmonės sutinka Įrodykite savo išmanymą; išvardykite proble- 

su patikimais ekspertais. mas, kurias esate išsprendę, ir Žmones, 
kuriems esate padėję. 

Simpatijos: Žmonės palankiau Išsikovokite draugų pripažinimą ir darykite 

reaguoja į tuos, kurie jiems patinka. įtaką Žmonėms. Sukurkite ryšius, grindžia 
mus panašiais interesais, nebijokite pagirti. 

Socialinis įrodymas: Žmonės priima Išnaudokite kolegų pavyzdį — sekite 

kitus asmenis kaip sektinus gerbiamais Žmonėmis. 


pavyzdžius, tarsi patvirtinančius, 
kaip reikia mąstyti, jausti ir veikti. 


Abipusiškumas: Žmonės jaučia Dosniai dalinkite savo laiką ir išteklius. 
pareigą atsilyginti. Kiek duodi, tiek gauni. 

Nuoseklumas: paprastai Žmonės Paprašykite, kad kiti užrašytų arba išreikštų 
gerbia savo viešus įsipareigojimus. žodžiu savo ketinimus. Nesakykite: „Prašau 


tai padaryti iki...“ Pasistenkite klausdami 
išgauti pažadą. 


Retenybė: Žmonės vertina tai, Paaiškinkite, kuri informacija ir galimybės 
kas reta. iš tiesų yra išskirtinės. 


Šaltinis: Knygoje Influence: Science and Practice („Įtaka: mokslas ir praktika“) 
mokslininkas Robertas Cialdinis (2000) aprašo šešis principus, kuriais grindžiami 
žmonių santykiai ir įtaka. (Šiame poskyryje aptariame du pirmuosius.) 


maciją iš juodaodžio stomatologo, dantys buvo stropiau išvalyti. Įprasta, kad 
palankiau reaguojama į pamokymus, išgirstus iš savo grupės atstovų (Van 
Knippenberg ir Wilke, 1992; Wilder, 1990). 

Ar panašumas svarbesnis už patikimumą? Kartais taip, kartais ne. Timothy 
Brockas (1965) pastebėjo, kad dažų parduotuvės klientams didesnę įtaką daro 
pasakojimas paprasto žmogaus, nusipirkusio tokį patį dažų kiekį, kokį jie pla- 
nuoja pirkti, o ne eksperto, neseniai nusipirkusio 20 kartų daugiau dažų, įti- 
kinėjimai. Antra vertus, prisiminkime, jog aptariant burnos higieną, garsus 
stomatologas (nepanašus, tačiau patyręs) įtikino labiau negu moksleivis (pa- 
našus, tačiau nepatyręs). 

Tokie iš pažiūros prieštaringi duomenys paskatina mokslininkus imtis de- 
tektyvo darbo. Jie perša mintį, kad veikia neatrastas veiksnys: kad panašumas 
svarbesnis esant veiksniui X, o patikimumas svarbesnis, kai veiksnio X nėra. 
George Goethalsas ir Erickas Nelsonas (1973) atrado, jog pagal veiksnį X 
galima spręsti, ar svarbesnis yra subjektyvus pasirinkimas, ar objektyvi rea- 
lybė. Kai pasirenkant svarbios asmeninės vertybės, skonis ar gyvenimo būdas, 
įtikinamiausi būna panašūs kalbėtojai. Tačiau kai reikia vertinti faktus, pavyz- 
džiui, kur daugiau iškrenta kritulių, Sidnėjuje ar Londone, labiau įtikina ne- 
panašus kalbėtojas. Nepanašus kalbėtojas pateikia mažiau šališką požiūrį. 

mokslinių tyrimų išvada 


Eksperimentai su virtualia socialine tikrove 


Socialinis psichologas Jimas Blascovichius susidomėjo nauju 
klausimu, virtualios tikrovės tyrimų laboratorijoje Kalifornijos uni- 
versitete Santa Barbaroje sutikęs savo kolegą suvokimo tyrinė- 
toją Jacką Loomisą. Pamatęs studentą, vaikščiojantį po labora- 
toriją su šalmu, ir Blascovichius jį užsidėjo. Jam iš karto pasiro- 
dė, kad per gilią virtualią duobę atsirado permesta lenta. Nors 
Blascovichius žinojo, kad laboratorijoje duobės nėra, jis nega- 
lėjo suvaldyti baimės ir prisiversti pereiti lenta. 

Iš šios patirties kilo mintis: ar socialiniai psichologai galėtų 
pasinaudoti virtualia aplinka? Gal galima būtų pasiūlyti žmonėms 
tikroviškus potyrius, kuriuos tyrinėtojas galėtų kontroliuoti ir keis- 
ti? Ar tai padėtų socialiniams psichologams tirti konformizmą, 
toli vienas nuo kito esantiems žmonėms dalyvauti virtualiuose 
susitikimuose, stebėti žmonių reakcijas į kitų fizinę negalią, ty- 
rinėti įtikinėjimą? 

Virtualios žmonių sąveikos galią įrodė Blascovichiaus bu- 
vusio bendradarbio Jeremy Bailensono kartu su studentu Nic- 
ku Yee atlikti eksperimentai. Virtualios sąveikos laboratorijoje 
Stenfordo universitete 69 studentai savanoriai užsidėdavo vir- 
tualios tikrovės šalmus ir atsisėsdavo prieš virtualų Žmogų — 
kompiuteriu sukurtą vyrą ar moterį, kuris 3 minutes šaipydavosi 
iš universiteto apsaugininkų, reikalavusių visada nešiotis 
tapatybės atpažinimo dokumentą. 


Virtualios socialinės tikrovės eksperimentas. 

Jeremy Bailensono ir Nicko Yee eksperimente kompiute- 
riu sukurtas veikėjas, kurio mimika ir judesiai atkartojo 
eksperimento dalyvio mimiką ir judesius, buvo ir labiau 
mėgstamas, ir įtaigesnis. 


Virtualusis asmuo tikroviškai judino lūpas, mirksėjo akimis, 
linksėjo galva. Tiriamieji buvo padalyti į dvi grupes. Vienai gru- 
pei bendraujant su virtualiu asmeniu, jis atkartodavo savanorio 
studento judesius, uždelsdamas 4 sekundes. Jei studentas pa- 
darė tą patį. Ankstesni tyrimai su realiais žmonėmis atskleidė, 
kad toks mėgdžiojimas skatina pamėgti mėgdžiojantį Žmogų, 
žadina empatiją ir stiprina tarpusavio ryšį (žr. 11 skyrių). Bailen- 
sono ir Yee (2005) eksperimente tie studentai, kurie „bendravo“ 
su juos mėgdžiojančiu kompiuteriniu kolega, pamėgo jį labiau 
negu tie, kurie nebuvo mėgdžiojami (netgi atmetus duomenis 
septynių studentų, kurie sąmoningai pastebėjo mėgdžiojimo fak- 
tą). „Mėgdžiotoją“ studentai laikė įdomesniu, sąžiningesniu, įtai- 
gesniu; skyrė jam daugiau dėmesio (rečiau žiūrėjo į šalį); buvo 
kiek labiau linkę sutikti su išgirstais teiginiais. 

Jimas Blascovichius (2002) manė, kad tokie tyrimai parodo 
virtualiosios socialinės tikrovės galimybes. Dirgiklių kūrimas, 
imituojant kito asmens dalyvavimą, „mažiau kainuoja, reikalau- 
ja mažiau pastangų ir, svarbiausia, leidžia lengviau kontroliuoti 
eksperimentą negu dalyvaujant tikriems žmonėms“. Žmones, 
net ir apmokytus eksperimentuotojo padėjėjus, kontroliuoti sun- 
ku. Virtualius „Žmones“ galima visiškai kontroliuoti. Galima tiks- 
liai kopijuoti veiksmus. 


igi 
Vasa 


Ką sako? Pranešimo turinys 


Svarbu ne tik kas sako, bet ir ką sako. Jei jums reikėtų pradėti akciją dėl 
mokesčių už mokslą ar draudimo rūkyti, arba aukų badaujantiesiems rinkimo 
kampaniją, tikriausiai svarstytumėte, kaip sukurti pagrindinio įtikinėjimo būdo 
receptą. Paprasta logika atvestų prie vieno ar kito šios problemos aspekto: 
e Koks teiginys labiau įtikins: logiškas ar veikiantis emocijas? 


e Ar Žmonių nuomonę labiau veiks pozicija, tik truputį besiskirianti nuo 
jiems priimtinos, ar iš esmės kitokia? 


e Ar reikėtų reikšti tik savo požiūrį, ar įvertinti bei paneigti priešingus po- 
žiūrius? 

e Jei pateiksite abu požiūrius, tarkime, dalyvaudami bendruomenės susirin- 
kime, ar geriau kalbėti pirmam, ar pabaigoje? 


Aptarkime kiekvieną šių aspektų. 


Logika versus emocijos 


Tarkime, jūs dalyvaujate aukų rinkimo badaujantiems kraštams kampanijo- 
je. Ar geriausia būtų sugrupuoti savo argumentus temomis ir pateikti įspū- 
dingą statistiką? O gal geriau pavyks apeliuojant į jausmus — pavyzdžiui, pa- 
teikiant kvapą gniaužiančią istoriją apie badaujantį vaiką? Žinoma, argumentai 
gali būti ir logiški, 17 emocingi. Aistrą galima sieti su logika. Tačiau kas veikia 
labiau: logika ar emocijos? Ar Shakespeare herojus Lisandras buvo teisus, 
sakydamas: „Žmogus juk vadovaujasi protu“? O gal išmintingesnis lordo 
Chesterfieldo patarimas: „„Dažniau apeliuokite į žmonių jausmus, širdį bei 
silpnybes ir rečiau — į logiką“? 

Atsakymas: tai priklauso nuo auditorijos. Aukštesnio išsilavinimo, anali- 
tiškai mąstantys žmonės labiau reaguoja į racionalius argumentus nei ma- 
žiau išsilavinę ar mažesnio intelekto asmenys (Cacioppo ir kiti, 1983, 1996; 
Hovland ir kiti, 1949). Mąstanti, suinteresuota publika renkasi pagrindinį įti- 
kinimo kelią; ji labiausiai reaguoja į pagrįstus argumentus. Nesuinteresuota 
publika renkasi šalutinį įtikinėjimo kelią; juos labiau veikia kalbantysis as- 
muo (Chaiken, 1980; Petty ir kiti, 1981). 

Sprendžiant iš interviu prieš svarbius rinkimus, daugelis rinkėjų būna abe- 
jingi. Kam amerikiečiai atiduos pirmenybę, lengviau prognozuoti pagal jų 
emocinę reakciją į kandidatus, o ne jų nuomonę apie kandidatų savybes ir 
tikėtiną veiklą (Abelson ir kiti, 1982). 2004 metų Jungtinių Valstijų prezi- 
dento rinkimuose daugeliui amerikiečių, pritariančių demokratų kandidatui 
Johnui Kerry, vis dėlto labiau patiko George W. Bushas. Jie laikė jį ryžtin- 
gesniu, „žavinga asmenybe“, ir už jį balsavo. Taip pat svarbu, kaip forma- 
vosi nuostatos. Kai pirminė nuostata suformuojama pasitelkiant emocijas, vė- 


„Tiesa visada yra svariausias 
argumentas.“ 
Sofoklis, Phaedra, 
496—-406 m. pr. Kr. 


„Nuomonę formuoja emocijos, 
o ne intelektas.“ 

Herbert Spencer, 

Social Statics, 1851 

(„Socialinė statika“) 

7.3 PAVEIKSLAS 


Žmones, kurie skaitė ir 
užkandžiavo, įtikinti buvo 
lengviau nei tuos, kurie 
skaitė neužkandžiaudami. 


Šaltinis: Duomenys iš Janis, 


Kaye ir Kirschner, 1965. 

(| Skaitydami neužkandžiavo 
Skaitydami užkandžiavo 

Patyrė įtaką, procentais 
O 

Vėžio Karinės Kelionė Trimačiai 
gydymas pajėgos į Mėnulį kino filmai 
Temos 


liau lengviau bus įtikinti apeliuojant į jas; kai pirminė nuomonė suformuo- 
jama logiškais argumentais, ir vėliau bus lengviau įtikinti panašaus pobū- 
džio argumentais (Edwards, 1990; Fabrigar ir Petty, 1999). Nauji išgyveni- 
mai gali pakeisti emocijomis pagrįstą nuostatą. Tačiau norint pakeisti infor- 
macija pagrįstą nuostatą, gali prireikti daugiau informacijos. 


Teigiamų emocijų poveikis. Informacija būna įtaigesnė, jei ji susijusi su tei- 
giamomis emocijomis. Irvingas Janisas ir jo kolegos (1965; Dabbs ir Janis, 
1965) pastebėjo, kad Jeilio universiteto studentus labiau pavykdavo įtikinti, 
jei jiems skaitant įtaigius faktus buvo leidžiama valgyti žemės riešutus ir gerti 
pepsikolą (žr. 7.3 pav.). Panašiai Markas Galizio ir Clyde Hendrickas (1972) 
pastebėjo, kad Kento universiteto studentus labiau veikė liaudies poezija, kai 
ją lydėdavo maloni gitaros muzika, nei eilės neskambant muzikai. Tie, ku- 
riems patinka verslo pokalbius organizuoti kartu su gausiais pietumis skam- 
bant švelniai muzikai, gali džiūgauti dėl šių rezultatų. 

Malonūs pojūčiai dažnai sustiprina įtaigumą — iš dalies sustiprindami tei- 
giamą mąstymą (jei žmonės motyvuojami mąstyti) ir iš dalies susiedami ma- 
lonius pojūčius su pranešimu (Petty ir kiti, 1993). Kaip buvo pastebėta 3 sky- 
riuje, būdami gerai nusiteikę į pasaulį žvelgiame pro rožinius akinius. Tačiau 
taip pat darome skubesnius, impulsyvesnius sprendimus ir labiau pasikliau- 
jame šalutiniais veiksniais (Bodenhausen, 1993; Braverman, 2005; Schwarz 
ir kiti, 1991). Būdami nusiminę daugiau svarstome, todėl silpni argumentai 
neįtikina. Tad jei negalite pateikti svarių argumentų, pasistenkite pakelti pub- 
likos nuotaiką ir turėkite vilties, kad jūsų pateikta informacija sukels teigia- 
mas emocijas publikai, per daug apie ją negalvojant. 


Baimės poveikis. Pranešimas taip pat gali būti efektyvus, jei pateikiant jį 
sužadinamos neigiamos emocijos. Baimė gali būti veiksminga, kai stengia- 

masi įtikinti žmones mažiau rūkyti, dažniau valyti dantis, pasiskiepyti nuo 
stabligės ar atsargiau vairuoti automobilį (Muller 17 Johnson, 1990). Kana- 
dos vyriausybė tiki, jog vaizdžiai rodant rūkaliams, kokie baisūs dalykai gali 
jiems nutikti, sustiprėja patarimų įtaiga, todėl ji reikalauja, kad cigarečių ga- 
mintojai ant kiekvieno pakelio pateiktų ryškią informaciją apie rūkymo ke- 
liamą pavojų (Newman, 2001). Tačiau kokią baimę reikėtų sukelti? Ar už- 
tenka sužadinti tik nedidelę baimę, stengiantis žmonių neišgąsdinti tiek, kad 
jie nebekreiptų dėmesio į pranešimą? O gal juos reikia mirtinai išgąsdinti? 
Howardo Leventhalio ir jo kolegų (1970) Viskonsino universitete bei Ro- 
naldo Rogerso su kolegomis Alabamos universitete (Robberson ir Rogers, 
1988) atlikti eksperimentai rodo, kad juo labiau žmonės išgąsdinami, juo la- 
biau jie reaguoja. 

Baimę sukeliančių pranešimų įtaiga naudojasi ne tik rūkymo antirekla- 
ma, bet ir perspėjimai vengti rizikingo seksualinio elgesio bei vairavimo iš- 
gėrus. Kai Claude Levy-Leboyer (1988) pastebėjo, kad Prancūzijos jaunuo- 
lių polinkį vairuoti išgėrus mažina baimę sukeliantys vaizdai, Prancūzijos 
vyriausybė šiuos vaizdus įtraukė į valstybinės televizijos laidas. 

Baimę žadinantys pranešimai skatina žmones atlikti įvairius tyrimus, pa- 
vyzdžiui, pasidaryti krūtų mamogramą, pasitikrinti sėklidžių būklę, atlikti 
odos vėžio profilaktinius tyrimus. Sara Banks, Peteris Salovey ir jų kolegos 
(1995) 40-66 metų amžiaus moterims, nepasidariusioms mamogramų, pa- 
rodė mokomuosius filmus apie mamografiją. Tik pusė žiūrėjusiųjų teigiamai 
pateiktą informaciją (pabrėžiančią, kad mamograma gali išgelbėti gyvybę, 
nes leidžia anksti diagnozuoti vėžį) per 12 mėnesių pasidarė tyrimus. Tačiau 
šitaip pasielgė du trečdaliai Žiūrėjusiųjų baimę sukeliančią informaciją (pa- 
brėžiant, kad neatlikus mamogramos galima netekti gyvybės). Pavyzdžiui, 
susirūpinimą sukelianti informacija apie cholesterolio keliamą pavojų gali 
paskatinti žmones valgyti neriebų ir mažai cholesterolio turintį maistą (Mil- 
lar ir Millar, 1966). Jei sužadinama baimė susirgti, žmogus labiau susidomi 
informacija apie ligą ir apsisaugojimo nuo jos būdus (Das ir kiti, 2003; Rui- 
ter ir kiti, 2001). Gąsdinantys pranešimai geriau veikia, kai reikia užkirsti 
kelią blogam dalykui (pavyzdžiui, vėžiui), o ne paskatinti gerą dalyką, pa- 
vyzdžiui, palaikyti gerą fizinę būklę (Lee ir Aaker, 2004). 

Baimės jausmu manipuliuojanti informacija ne visada veiksminga. Dau- 
gelis bijančių susirgti AIDS nesusilaiko nuo lytinių santykių ir nenaudoja 
prezervatyvų. Daugelis rūkalių, pagąsdintų, kad dėl rūkymo anksčiau mirs, 
ir toliau teberūko. Kai baimė susiduria su malonius pojūčius žadinančiais 
veiksmais, pastebi Elliotas Aronsonas (1997), dažnai ne elgsena pasikeičia, 
0 paneigiama baimė. Jei nepasakoma, kaip išvengti pavojaus, gąsdinanti in- 
formacija tampa žlugdanti, todėl sukelia atmetimo reakciją (Leventhal, 1970; 
Rogers 11 Mewborn, 1976). 

Dėl šios priežasties baimę skatinantys pranešimai būna efektyvesni, jei 
ne tik gąsdina dėl galimos grėsmės, bet ir padeda rasti sprendimą ir pasi- 

„Jei studijavusieji rašymo 
meną ir sutaria kuriuo nors 
klausimu, tai tikrai šiuo: 
patikimiausias būdas 
sudominti skaitytoją ir išlaikyti 
jo dėmesį yra aiškumas, 
tikslumas ir konkretumas.“ 
Wiliam Strunk ir E. B. White, 
The Elements of Style, 1979 
(„Stiliaus elementai“) 


justi galinčiu jį įgyvendinti (Devos-Comby ir Salovey, 2002; Maddux ir Ro- 
gers, 1983; Ruiter ir kiti, 2001). Reklama, atkreipianti dėmesį į su lytiniais 
santykiais susijusią riziką, siekia ne tik išgąsdinti („AIDS žudo“), bet ir pateik- 
ti apsisaugojimo strategiją: susilaikyti nuo lytinių santykių, naudoti prezer- 
vatyvus, laikytis monogaminių santykių. XX a. devintajame dešimtmetyje 
AIDS baimė daugelį vyrų privertė saugotis. Apklausus 5000 homoseksualių 
vyrų paaiškėjo, kad AIDS piko laikotarpiu — nuo 1984 iki 1986 metų - tei- 
gusių, kad susilaiko nuo lytinių santykių arba yra monogamiški, padaugėjo 
nuo 14 iki 39 proc. (Fineberg, 1988). 

Vaizdingoje propagandoje dažnai eksploatuojama baimė. Naciai laikraštyje 
Der Stūrmer pasakodami nebūtas istorijas apie žydus, kurie tariamai valgo 
žiurkių mėsą, prievartauja ne žydes moteris ir apgaulės būdu išvilioja asme- 
nines santaupas, sukėlė baimę šimtams tūkstančių žmonių. Streicherio argu- 
mentai, kaip ir didžioji nacistinės propagandos dalis, buvo ne logiški, o emo- 
cingi. Šiuose argumentuose taip pat buvo pateikiami aiškūs bei konkretūs 
nurodymai, kaip kovoti su „pavojumi“: išvardytos žydų parduotuvėlės, kad 
žmonės galėtų jų vengti, skaitytojai buvo skatinami pranešti pavardes vo- 
kiečių, kurie lankosi žydų parduotuvėse ir naudojasi žydų specialistų paslau- 
gomis, skaitytojams nurodoma sudaryti savo rajono žydų sąrašus (Bytwerk 
ir Brooks, 1980). 


Prieštaringumas 


Įsivaizduokite štai tokią sceną: Nikolė atvyksta namo pavasario atostogų ir 
tikisi savo stambaus sudėjimo, vidutinio amžiaus tėvą užkrėsti „judraus ir 
sveiko“ gyvenimo būdu. Ji kasdien nubėga 5 mylias. Nikolės tėvas sako, kad 
jo mankšta — tai „nardymas po TV kanalus“. Nikolė svarsto: „Kaip išjudinti 
tėtį? Ar prikalbinti jį pamėginti nuosaikiai mankštintis, tarkime, kasdien pa- 
sivaikščioti, ar pabandyti jį įtraukti į daugiau pastangų reikalaujančią ritmi- 
nę gimnastiką arba bėgiojimą? O gal, jei paprašyčiau imtis sudėtingesnių pra- 
timų, tėtis leistųsi į kompromisą ir nors kažkiek mankštintųsi? Tačiau kita 
vertus jis gali pamanyti, jog aš pakvaišau, ir nieko nedaryti.“ 

Kaip ir Nikolė, socialiniai psichologai gali įrodinėti ir viena, ir kita. Ne- 
sutikimas sukelia diskomfortą, o diskomfortas skatina žmones keisti savo nuo- 
monę (prisiminkite 4 skyriuje aprašytą disonanso efektą). Tad gal didesnis 
nesutarimas galėtų sukelti didesnius pokyčius? Tačiau, kita vertus, nemalo- 
nia informacija Žmonės gali nepatikėti. Nesutinkantys su žinių laidos išva- 
domis klausytojai jų vedėją vertina kaip šališką, nepatikimą ir nevertą pasi- 
tikėjimo. Žmonės lengviau priima žinią, kuri jiems daugiau ar mažiau atro- 
do priimtina (Liberman ir Chaiken, 1992; Zanna, 1993). Tad didesnis nesu- 
tarimas gali sukelti mažesnius pokyčius. 

Elliotas Aronsonas, Judith Turner ir Merrill Carlsmith (1963) teigė, kad 
remiant poziciją, itin prieštaraujančią klausančiojo pozicijai, patikimas šal- 
tinis — toks, kurį sunku paneigti — gali labiausiai pakeisti nuomonę. Kai T. 

T. S. Eliotas = 
Agnes Stearns 


Mažas Vidutinis Didelis 
Prieštaringumas 


Nuomonės pokytis 
0) 


S. Eliotas išgirdavo kitiems nepatinkantį eilėraštį, žmonės labiau juo patikė- 
davo nei tada, kai jis tik santūriai pagirdavo kūrinį. Tačiau kai Misisipės vals- 
tijos pedagoginio instituto studentė Agnes Stearns vertino nepatinkantį eilė- 
raštį, jos liaupsės nebuvo nė kiek įtaigesnės nei santūrus pagyrimas. Tad, kaip 
parodyta 7.4 paveiksle, prieštaravimas ir patikimumas veikia vienas kitą: prie- 
šingos informacijos poveikio stiprumas priklauso nuo kalbėtojo patikimumo. 

Tad atsakymas į Nikolės klausimą: „Ar man vertėtų ginti kraštutinę po- 
ziciją?“ būtų toks: „Viskas priklauso nuo aplinkybių“. Ar Nikolė ją dievi- 
nančiam tėvui yra išskirtinis autoritetas? Jei taip, ji gali bandyti įpiršti visą 
sveikatingumo programą. Jei ne, ji būtų išmintingesnė apsiribodama nuosai- 
kesniu siūlymu. 

Atsakymas taip pat priklauso nuo to, ar ši tema aktuali Nikolės tėvui. Labai 
įsigilinusieji į kurį nors dalyką būna linkę sutikti tik iš dalies. Santūriai prieš- 
taraujantis teiginys jiems gali pasirodyti kvailai radikalus, ypač jei šis teigi- 
nys visiškai priešingas tam, su kuriuo jie iš dalies jau sutiko (Pallak ir kiti, 
1972; Petty 17 Cacioppo, 1979; Rhine ir Severance, 1970). Jei Nikolės tėvas 
dar negalvojo apie mankštinimąsi arba jam tai nerūpi, Nikolė galbūt gali būti 
kategoriškesnė nei tuo atveju, jei tėvas būtų ryžtingai nusiteikęs nesimankš- 
tinti. Tad jei esate patikimas autoritetas, o jūsų auditorijai siūlomas klausi- 
mas mažai terūpi — veikite: propaguokite kitokį požiūrį. 


Vienpusiai versus dvipusiai argumentai 


Besistengiantieji įtikinti susiduria su dar vienu praktiniu klausimu: ką dary- 
ti su oponento argumentais. Sutikus su jais, auditorijoje galima sukelti są- 
myšį ir susilpninti savo poziciją. Antra vertus, informacija gali atrodyti tei- 
singesnė ir labiau nuginkluojanti, jei pripažįstami oponentų argumentai. 
Carol Werner ir jos kolegos (2002) pademonstravo nuginkluojančią pa- 
prastų dvipusių teiginių galią, paragindami rinkti aliuminio skardines antri- 
niam perdirbimui. Jutos universiteto auditorijų korpuse prie šiukšlių dėžių 


7.4 PAVEIKSLAS 
Prieštaringumas sąveikauja 
su informacijos šaltinio 
patikimumu. 


Tik labai patikimas informa- 
cijos šaltinis gali veiksmin- 
gai įrodyti kraštutinę 
poziciją. 

Šaltinis: Aronson, Turner 

ir Carlsmith, 1963. 

7.5 PAVEIKSLAS 

Pradinės nuomonės sąveika 
su vienpusiu versus dvipusiu 
argumentais 

Vokietijai pralaimėjus 
Antrajame pasauliniame 
kare, Amerikos karių 
skeptišką požiūrį į teiginį 
apie Japonijos galią labiau 
pakeitė dvipusė komunikaci- 
ja. Iš karto šiam teiginiui 
pritariančių karių įsitikinimą 
sustiprino vienpusis 
pranešimas. 


Šaltinis: Howland, 
Lumsdaine ir Sheffield, 1949. 


„Oponentai įsivaizduoja, jog 
mus sutriuškina pakartodami 
savo nuomonę ir nekreipdami 
jokio dėmesio į mūsiškę.“ 
Goethe, Maxims 
and Reflections 
(„Maksimos ir refleksijos“) 

Vienpusis 
Pranešimas 


kite jas į konteinerį, esantį pirmame aukšte šalia įėjimo.“ Kai paskutiniame, 
įtaigiai parašytame skelbime buvo pateiktas pagrindinis kontrargumentas ir 
į jį reaguota — „Galbūt tai nepatogu, bet labai svarbu!!!“, — 80 procentų skar- 
dinių (dvigubai daugiau nei iki skelbimų pasirodymo ir daugiau, nei paka- 
binus bet kurį kitą skelbimą) buvo sumesta į specialų konteinerį. 

Antrajame pasauliniame kare nugalėjus Vokietiją, JAV armija nenorėjo, 
kad kariai atsipalaiduotų ir galvotų, jog kova su Japonija bus lengvesnė. Tad 
jau minėtas socialinės psichologijos ekspertas Carlas Hovlandas su bendra- 
darbiais (1949) Armijos informacijos bei švietimo skyriuje parengė dvi ra- 
dijo laidas, kuriose buvo įrodinėjama, kad karas Ramiajame vandenyne tę- 
sis dar bent dvejus metus. Viena iš šių laidų buvo vienpusė: joje nebuvo pri- 
pažįstama, kad esama ir kitokių argumentų, pavyzdžiui, kad lengviau kovo- 
ti ne su dviem, o su vienu priešu. Kita laida buvo dvipusė: joje buvo pami- 
nėti priešingi argumentai ir į juos atsakyta. Kaip parodyta 7.5 paveiksle, in- 
formacijos efektyvumas priklausė nuo klausytojo. Vienpusis kreipimasis buvo 
paveikiausias tiems, kurie šiam teiginiui jau buvo pritarę. Kreipimasis, ku- 
ris pripažino priešingus argumentus, buvo veiksmingesnis tarp tų, kurie su 
šiuo teiginiu nesutiko. 

Eksperimentai taip pat parodė, kad jei žmonės yra (arba bus) supažindi- 
nami su priešingais argumentais, dvipusis informacijos pateikimas būna įtai- 
gesnis ir jo poveikis išlieka ilgiau (Jones ir Brehm, 1970; Lumsdaine ir Ja- 
nis, 1953). Imitaciniuose teismo procesuose gynybos pozicija tampa patiki- 
mesnė, jei gynėjas anksčiau nei kaltintojas pateikia patirtos žalos įrodymus 
(Williams ir kiti, 1993). Tikriausiai vienpusis pranešimas informuotą audi- 
toriją skatina ieškoti kontrargumentų, o pranešėją laikyti neobjektyviu. Tad 
politikas, kalbėdamas išprususiai auditorijai, pasielgtų išmintingai, reaguo- 
damas į opozicijos teiginius. Taigi jei jūsų auditorijai bus pateiktas priešin- 
gas požiūris, pateikite jai dvipusius argumentus. 

Ši sąveika — tipiškas įtikinėjimo tyrimų pavyzdys. Optimistą labiausiai 
veikia teigiantis įtikinėjimas („Pagal naująjį planą mokestis už mokslą su- 
mažėja mainais už darbą universitete“). Pesimistui veiksmingesnis yra nei- 

giantis įtikinėjimas (,„Visi iš kitos valstijos atvykę studentai privalės atidirb- 
ti universitete, kitaip jiems teks mokėti už mokslą“) (Geers ir kiti, 2003). 
Galbūt norėtųsi, kad įtikinimo kintamųjų poveikis būtų paprastas. (Tada bū- 
tų lengviau studijuoti šį skyrių.) Deja, daugumos kintamųjų, pastebi Richar- 
das Petty ir Duane Wegeneris (1998), „poveikis būna sudėtingas — vienose 
situacijose jie sustiprina įtaigumą, o kitose sumažina.“ 

Ir studentai, ir mokslininkai ieško paprasčiausių principų. Tačiau jei tik- 
rovė yra sudėtinga, tai ir mūsų principai privalo būti sudėtingi. 


Pirmumas versus naujumas 


Įsivaizduokite, jog konsultuojate garsų politiką, kuris turi dalyvauti debatuose 
su kitu garsiu politiku dėl dvikalbio mokymo įteisinimo. Likus trims savai- 
tėms iki rinkimų abu politikai atvyksta pasirodyti per vakaro žinių laidą ir 
paskelbti iš anksto paruoštą pareiškimą. Metant monetą paaiškėja, kad jūsų 
konsultuojamas politikas gali pasirinkti, ar kalbės pirmas, ar antras. Visi laukia 
jūsų patarimo, nes žino, kad studijavote socialinę psichologiją. 

Mintyse perkratote viską, ką kažkada buvote perskaitęs. Ar būtų geriau 
kalbėti pirmam? Žmonių išankstinė nuomonė veikia jų interpretacijas. Be to, 
jei susiformavusį įsitikinimą sugriauti sunku, tada pasisakant pirmam gali- 
ma pateikti idėjas, kurios užtikrins, kad klausydami ir analizuodami antrojo 
prelegento kalbą žmonės darysis palankesni pirmojo kalbėtojo atžvilgiu. Be 
to, paprastai didžiausias dėmesys skiriamas tam, kas išgirstama pirmiausia. 
Antra vertus, tai, kas išgirstama vėliausiai, prisimenama geriausiai. Tad gal 
iš tiesų geriausia kalbėti paskutiniam? 

Pirmoji jūsų argumentų grupė atspindi labiausiai įprastą dalyką, pirmu- 
mo efektą: pirmoji pateikta informacija būna įtaigiausia. Pirmieji įspūdžiai 
yra svarbūs. Pavyzdžiui, ar įžvelgiate skirtumą tarp šių dviejų apibūdinimų? 
e Džonas yra protingas, darbštus, impulsyvus, kritiškas, užsispyręs ir pavydus. 


e Džonas yra pavydus, užsispyręs, kritiškas, impulsyvus, darbštus ir protingas. 


Solomonas Aschas (1946) šiuos sakinius pateikė studentams Niujorke. Tie, 
kurie skaitė epitetus, išdėstytus nuo protingas iki pavydus, asmenį įvertino pa- 
lankiau, nei tie, kurie skaitė išvardytus atvirkščia tvarka. Pirmesnė informacija 
turėjo įtakos vėlesnės informacijos interpretavimui, sukeldama pirmumo efektą. 

Panašus efektas pastebimas eksperimentuose, kurių metu žmonėms pavyksta 
atspėti 50 procentų atsakymų. Tie, kurie atspėja eksperimento pradžioje, at- 
rodo gabesni nei tie, kurie sėkmingai spėja po nesėkmingų bandymų pradžioje 
(Jones ir kiti, 1968; Langer ir Roth, 1975; McAndrew, 1981). Keistai pirmu- 
mo efektas pasireiškia rinkimuose: kandidatui, kurio pavardė pirmoji sąraše, 
sekasi labiau (Moore, 2004). Kitas pavyzdys: Normanas Milleris ir Donaldas 
Campbellas (1959) Šiaurės Vakarų universiteto studentams pateikė tikros ci- 
vilinės bylos sutrumpintą stenogramą. Jie suskirstė ieškovo liudijimą bei įro- 
dymus į vieną grupę, o gynybos — į kitą. Studentai perskaitė ir vienos, ir ki- 


pirmumo efektas 

(primacy effect) 

Jei visos kitos sąlygos vienodos, 
pradžioje pateikta informacija 
paprastai daro didžiausią 
poveikį. 

7.6 PAVEIKSLAS 

Pirmumo efektas versus 
naujumo efektas 

Kai du įtaigūs teiginiai seka 
vienas po kito ir auditorija 
į juos reaguoja praėjus tam 
tikram laikui, pirmasis 
teiginys įgyja pranašumą 
(pirmumo efektas). 

Kai du teiginius skiria laiko 
tarpas ir auditorija reaguoja 
netrukus po antrojo teiginio, 
pranašesnis tampa antrasis 
teiginys (naujumo efektas). 


naujumo efektas 
(recency effect) 

Kartais vėliausiai pateikta 
informacija turi didžiausią 
poveikį. Naujumo efektas 
retesnis nei pirmumo. 


Prognozuojamas o Reakcija 
pirmumo 1-as teiginys 2-as teiginys - - L Sutinkama su 
efektas: 1-u teiginiu 
Prognozuojamas (laikas) i eakcija 
naujumo 1-as teiginys - + + + + + «+ 2-as teiginys | 4 Sutinkama su 
efektas: 2-u teiginiu 


tos grupės liudijimus bei įrodymus. Kai po savaitės jie sugrįžo pareikšti savo 
nuomonę, dauguma palaikė tą požiūrį, kurį perskaitė pirmiausia. 

O kaip dėl priešingos galimybės? Ar mūsų gebėjimas geriau prisiminti 
naujesnę informaciją nesukelia naujumo efekto? Visi esame patyrę tai, ką 
sako patarlė: „Tas, kuris pirmasis atskleidžia savo argumentus, atrodo teisus 
tol, kol neateina kitas ir neatlieka kryžminės apklausos“. Iš savo patirties (ir 
iš atminties eksperimentų) žinome, kad pastarosios dienos įvykiai gali už- 
gožti reikšmingus ankstesnius. Kad tuo įsitikintų, Milleris ir Campbellas ki- 
tai studentų grupei davė perskaityti tik vienos grupės parodymus. Po savai- 
tės mokslininkai davė perskaityti kitus parodymus ir iškart pareikšti savo nuo- 
monę. Rezultatai buvo priešingi ankstesniems — pasireiškė naujumo efektas. 
Tikriausiai prisimiršo didžioji dalis prieš savaitę skaitytų argumentų. 

Užmiršimas sukuria naujumo efektą, 1) kai abu teiginius skiria nemažas 
laiko tarpas ir 2) kai auditorija sutinka tuojau pat po antrojo teiginio. Kai 
po dviejų paeiliui išgirstų teiginių seka laiko tarpas, paprastai pasireiškia pir- 
mumo efektas (žr. 7.6 pav.). Tai ypač būdinga, jei pirmasis teiginys skatina 
mąstyti (Haugtvedt ir Wegener, 1994). Tad ką dabar galėtumėte patarti de- 
batuose dalyvaujančiam politikui? 


Kaip sakoma? Komunikavimo kanalas 


Norint įtikinėti, reikia bendrauti. Bendraujama įvairiai: akis į akį, rašytiniais 
dokumentais, per televiziją ar radiją, naudojantis reklama. 

Nepaisant to, kasdienė psichologija akcentuoja parašyto žodžio galią. Kaip 
mes stengiamės sukviesti Žmones į renginį universitete? Iškabiname skelbi- 
mus. Kaip priverčiame vairuotojus sumažinti greitį ir nenuleisti akių nuo ke- 
lio? Pastatome ženklus su užrašais: ,,Vairuok atsargiai“. Kaip skatiname stu- 
dentus nešiukšlinti universiteto teritorijoje? Studentų miestelio skelbimų len- 
toje ir prie laiškų dėžučių iškabiname skelbimus, raginančius nešiukšlinti. 


Aktyvi patirtis ar pasyvus priėmimas? 


Ar žodiniai raginimai įtaigesni? Nebūtinai. Tie iš mūsų, kurie kalba viešai 
kaip dėstytojai arba oratoriai, taip įsimyli savo pačių žodžius, kad kyla pa- 
gunda pervertinti jų galią. Paklauskite universiteto studentų, kuris jų studijų 

aspektas buvo vertingiausias arba ką jie prisimena iš pirmo kurso, ir tik ne- 
daugelis, kad ir kaip būtų liūdna, prisimins puikias paskaitas, kurias mes, 
dėstytojai, įsivaizduojame perskaitę. 

Thomas Crawfordas (1974) ir jo bendradarbiai atliko eksperimentą su 12 
bažnyčią lankančių tikinčiųjų. Eksperimentuotojai apsilankydavo pas juos 
prieš ir po pamokslo, smerkiančio rasinį fanatizmą ir neteisingumą. Per ant- 
rąjį pokalbį paklausti, gal jie ką nors skaitė ar girdėjo apie rasinius prietarus 
ir diskriminaciją, tik 10 proc. apklaustųjų spontaniškai prisiminė pamokslą. 
Kai likusiųjų 90 proc. buvo tiesiai paklausta, ar jų dvasininkas yra „kalbėjęs 
apie prietarus arba diskriminavimą per pastarąsias porą savaičių“, daugiau 
nei 30 proc. sakė negirdėję nieko. Išvada: pamokslai nepadarė jokio povei- 
kio rasinėms nuostatoms. 

Kai apie tai susimąstome, pamatome, kad pamokslininku: tenka įveikti 
daug kliūčių. Kaip buvo parodyta 7.1 lentelėje, įtaigus pranešėjas privalo pa- 
teikti informaciją taip, kad ne tik prikaustytų dėmesį, bet kad informacija 
būtų suprantama, įtikinanti, įsimintina bei patraukli. Rūpestingai apgalvota- 
me kreipimesi privalo būti atsižvelgta į visus šiuos įtikinėjimo elementus. 

Ar lengva žmones įtikinti? Panagrinėkime du gerais ketinimais grindžia- 
mus atvejus. Kalifornijos valstijos Skripso koledže per savaitę trukusią kam- 
paniją prieš šiukšlinimą studentai buvo raginami „išsaugoti Skripso studen- 
tų miestelį gražų“, „išsivalyti šiukšles“ ir t. t. Skrajutės su šiais raginimais 
kiekvieną rytą buvo dedamos į studentų laiškų dėžutes ir kabinamos visose 
gerai matomose studentų miestelio skelbimų lentose. Likus dienai iki kam- 
panijos pradžios socialinės psichologijos ekspertas Raymondas Paloutzianas 
(1979) šalia šiukšlių dėžės, stovinčios ant šaligatvio, kuriuo vaikšto daug žmo- 
nių, numetė keletą šiukšlių. Po to jis pasitraukė į šalį ir stebėjo 180 praeivių 
elgesį. Niekas nepakėlė nė vienos šiukšlės. Paskutinę kampanijos dieną jis 
vėl testavo 180 praeivių. Ar dabar praeiviai puolė vykdyti raginimus? Tik 2 
iš 180 praeivių pakėlė šiukšles. 

Tačiau pasyviai pateikta informacija ne visada būna bergždžia. Vaistinė- 
je prekiaujama dviejų rūšių aspirinu, iš kurių viena rūšis labai reklamuoja- 
ma, o kita nereklamuojama. Jei nekreipsime dėmesio į tai, kaip greitai šios 
skirtingos aspirino tabletės tirpsta burnoje, bet kuris vaistininkas jums pa- 
tvirtins, kad abi rūšys visiškai vienodos. Aspirinas yra aspirinas. Mūsų or- 
ganizmas negali pajusti jokio skirtumo. Tačiau kišenės gali jį pajusti. Re- 
klamuojamas aspirinas milijonams Žmonių parduodamas trigubai brangiau 
nei nereklamuojamas. 

Ar, turėdama tokią galią, žiniasklaida gali turtingam politikui padėti „nu- 
sipirkti“ rinkimus? Paprastai per pirmą prezidento rinkimų turą išleidusieji 
daugiausiai pinigų surenka daugiausiai balsų (Grush, 1980; opensecrets.org, 
2005). Reklama nežinomą kandidatą paverčia žinomu. Kaip pamatysime 11 
skyriuje, paprasčiausia neįprastų dirgiklių ekspozicija gimdo simpatiją. Dar 
nuostabiau, kad paprasčiausias kartojimas gali priversti patikėti teiginiu. To- 


Daugybės apklausų dalyviai 
sutinka, kad žiniasklaida 
veikia nuostatas, tačiau tik 
kitų žmonių, o ne jų pačių 
(Duck ir kiti, 1995). 

„Ar suvokiate, kad niekada 
nesulauksite sėkmės, 
rašydama knygas vaikams?“ 
J. K. Rowlings agentas prieš 
pasirodant knygai „Haris 
Poteris ir išminties akmuo“ 


kie trivialūs teiginiai, kaip „gyvsidabrio lydimosi temperatūra aukštesnė nei 
vario“, laikomi teisingesniais praėjus savaitei po to, kai buvo pirmą kartą 
perskaityti ir įvertinti. 

Mokslininkas Halas Arkesas (1990) šiuos faktus laiko „gąsdinančiais“. 
Politikos manipuliatoriai gerai žino, kad įtikimas melas gali išstumti pagrįstas 
tiesas. Kartojamos klišės gali užgožti sudėtingą realybę. Net pakartojus, kad 
reklaminis teiginys (,„Ryklio kremzlės gydo artritą“) yra neteisingas, įterpus 
jį tarp kitų teisingų ir klaidingų teiginių ir pateikus pagyvenusiems Žmonėms, 
vėliau jis gali būti klaidingai prisimintas kaip teisingas (Skurnik ir kiti, 2005). 
Kadangi žmonės jau bus užmiršę, kad teiginys buvo pripažintas neteisingų, 
vien atpažinę jį gali palaikyti įtikinamu. 

Teiginio kartojimas daro jį sklandesnį — jis vis lengviau ištariamas, taigi 
tampa ir įtikinamesnis (McGlone ir Tofighbakhsh, 2000). Kiti veiksniai, pa- 
vyzdžiui, besirimuojantys žodžiai ar sakinio ritmika, taip pat padidina sklan- 
dumą bei įtikimumą. Teiginys „skubos darbą velnias neša“ iš esmės reiškia 
tą patį, ką ir „skubant priveliama klaidų“, tačiau atrodo teisingesnis. Kas le- 
mia sklandumą (žinomumas, ritmas, rimavimas), lemia ir patikimumą. 

Jei pasyviai pateikta informacija kartais būna paveiki, o kartais ne, ar gali- 
me iš anksto apibrėžti temas, kuriose įtikinėjimas bus sėkmingas? Čia galioja 
paprasta taisyklė: kuo svarbesnis klausimas, tuo silpnesnis įtikinėjimas. Leng- 
va parodyti reklamos galią tokiais nereikšmingais klausimais, kaip aspirinas. 
Įtikinėjimas aktualesnėmis temomis, pavyzdžiui, apie rasizmą, tose vietose, 
kuriose tvyro rasinė įtampa, primena Sizifo darbą. Uždavinys nėra neįma- 
nomas, tačiau, kad jį įvykdytum, nepakanka vieno stumtelėjimo. 

Kaip matėme 4 skyriuje „Elgesys ir nuostatos“, aktyvi patirtis taip pat 
sustiprina nuostatas. Kai ką nors darome, pabrėžiame idėją to, ką padarėme, 
ypač jei jaučiame atsakomybę. Dar daugiau, labiausiai nuostatos sutvirtėja 
ir veikia elgesį, jei jos kyla iš mūsų pačių patirties. Palyginti su pasyviai su- 
formuotomis nuostatomis, patirtimi paremtos nuostatos būna tikresnės, sta- 
bilesnės, mažiau baiminasi puolimo. Šie principai aiškiai matomi daugelyje 
tyrimų. Pavyzdžiui, veiksmingiausia ŽIV profilaktikos priemonė yra ta, ku- 
ri suteikia žmonėms ne tik informacijos, bet ir formuoja elgesį, pavyzdžiui, 
padeda kategoriškai atsisakyti lytinių santykių ir skatina naudoti apsaugos 
priemones (Albarracin ir kiti, 2005). 


Asmeninė versus žiniasklaidos įtaka 


Įtikinėjimo tyrimai rodo, kad mus labiau veikia ne Žiniasklaida, o asmeni- 
niai kontaktai. Šiuolaikinės pardavimo strategijos siekia įtvirtinti asmeninės 
informacijos „iš lūpų į lūpas“ galią per „virusinę rinkodarą“, „gandų kūri- 
mą“, „įdiegiamus“ pardavimus (Walker, 2004). Nebuvo tikimasi, kad „Ha- 
rio Poterio“ serija bus tokia populiari (pirmosios knygos — „Haris Poteris ir 
išminties akmuo“ — tiražas buvo tik 500 egzempliorių), kol vaikai vienas per 
kitą jos neišpopuliarino. 

Du klasikiniai eksperimentai iliustruoja asmeninės įtakos galią. Samue- 
lis Eldersveldas ir Richardas Dodge (1954) Mičigano valstijos Ann Arboro 
mieste tyrė politinio turinio įtikinėjimą. Jie gyventojus, nusprendusius ne- 
balsuoti už miesto statuto pakeitimus, suskirstė į tris grupes. Grupėje, kuri 
matė bei girdėjo informaciją tik per žiniasklaidos priemones, 19 proc. pa- 
keitė savo nuomonę ir balsavo už pakeitimus. Grupėje, kuriai keturis kartus 
buvo atsiųsta informacija, skatinanti pritarti statuto pakeitimams, „už“ bal- 
savo 45 proc. Trečiai grupei priklausantys asmenys, pas kuriuos apsilankė 
agitatoriai, už statuto pakeitimus balsavo 75 proc. 

Kito eksperimento metu Johno Farguharo ir Nathano Maccoby (1977; 
Maccoby ir Alexander, 1980; Maccoby, 1980) vadovaujama mokslinė grupė 
siekė sumažinti vidutinio amžiaus Žmonių širdies ligų skaičių trijuose mažuose 
Kalifornijos valstijos miestuose. Kad palygintų santykinį privataus asmens 
ir žiniasklaidos poveikį, jie prieš pradėdami projektą ir kiekvienų trejus metus 
trukusio projekto metų pabaigoje apklausdavo ir mediciniškai ištirdavo 1200 
žmonių. Treisio miesto gyventojai negavo jokios papildomos informacijos, 
išskyrus tą, kuri buvo skelbiama žiniasklaidoje. Gilrojaus mieste dvejus metus 
buvo pasitelkta televizija, radijas ir spauda, taip pat gyventojams buvo siunčia- 
mi laiškai, kuriais siekta supažindinti žmones su širdies kraujagyslių susirgimų 
rizika bei priemonėmis ją sumažinti. Vatsonvilyje, be kampanijos, vykdomos 
per žiniasklaidą, buvo asmeniškai kontaktuojama su dviem trečdaliais žmonių, 
kurie dėl savo kraujospūdžio, svorio ir amžiaus pateko į didelės rizikos grupę. 
Taikydami elgsenos kaitos principus, mokslininkai padėjo jiems suformuluoti 
konkrečius tikslus ir sustiprino jų sėkmės jausmą. 

Kaip parodyta 7.7 pav., po vienerių, dvejų ir trejų metų kontrolinio Trei- 
sio miesto didelės rizikos grupės gyventojams rizika išliko beveik tokia pat, 


Treisis 
(kontrolinis miestas) 


Gilrojus 
(žiniasklaida) 


NN M 
A N 


Vatsonvilis 
(Žiniasklaida 
ir tiesioginis 
bendravimas) 


Rizikos pokytis procentais 


Tyrimo metai 

Širdies kraujagyslių ligų 
rizikos pokytis nuo pradinio 
taško (0) po vienerių, dvejų 
ir trejų švietimo sveikatingu- 
mo klausimais metų. 
Šaltinis: Maccoby, 1980. 

dviejų etapų komunikacija 
(two-step flow of communication) 
Procesas, kurio metu 
žiniasklaidos įtaka dažnai 
pasireiškia per nuomonę 
formuojančius Žmones, kurie, 
savo ruožtu, daro įtaką kitiems. 


kaip ir anksčiau. Gilrojaus miesto, kuris buvo užverstas raginimais per Ži- 
niasklaidą, didelės rizikos grupės gyventojai pakeitė savo įpročius 1r šiek tiek 
sumažino riziką. Labiausiai pasikeitė tie Vatsonvilio gyventojai, su kuriais 
buvo bendraujama asmeniškai ir kuriems buvo pateikiama informacija per 
žiniasklaidą. 

Ar patys esate patyrę asmeninę įtaką? Žvelgiant retrospektyviai, daugu- 
ma aukštųjų mokyklų studentų teigia, kad iš savo draugų bei kitų studentų 
jie sužinojo daugiau nei iš knygų ar profesorių. Edukologai patvirtino stu- 
dentų intuityvią išvadą: asmeniniai santykiai ne paskaitų metu daro didelį 
poveikį studentų brandai (Astin, 1972; Wilson ir kiti, 1975). 


Žiniasklaidos įtaka: du etapai. Nors asmens įtaka dažniausiai būna dides- 
nė nei žiniasklaidos, pastarosios nederėtų menkinti. Tie, kurie asmeniškai daro 
įtaką mūsų nuomonei, privalo iš kažkur semtis idėjų, ir šis šaltinis dažnai 
būna žiniasklaida. Elihu Katzas (1957) pastebėjo, kad žiniasklaidos povei- 
kis dažnai reiškiasi dviem komunikacijos etapais: pirmas etapas vyksta 
kryptimi žiniasklaida-nuomonę formuojantys asmenys, antrasis — nuo pas- 
tarųjų link eilinių žmonių. Didelėse grupėse būtent šiuos nuomonės lyderius 
ir naujos krypties kūrėjus — „įtakinguosius“ — labiausiai trokšta patraukti į 
savo pusę vadybininkai ir politikai (Keller ir Berry, 2003). Nuomonės lyde- 
ris — asmuo, suvokiamas kaip dalyko ekspertas. Juo gali būti pokalbių lai- 
dos vedėjas ir redakcinės skilties kūrėjas; gydytojas, mokytojas, mokslinin- 
kas — kiekvienas žmogus, kuris sugeba rinkti informaciją ir skleisti ją tarp 
draugų ir šeimoje. Jei noriu įvertinti kompiuterinę įrangą, kreipiuosi į savo 
sūnus, kurie daug Žinių pasisemia iš spausdinto teksto. 

Dviejų etapų komunikacijos modelis primena, kad žiniasklaidos įtaka sub- 
tiliai įsismelkia į kultūrą. Net jei Žiniasklaida daro nežymų tiesioginį povei- 
kį Žmonių nuostatoms, netiesioginis poveikis gali būti didelis. Ta saujelė vai- 
kų, kurie auga nežiūrėdami televizoriaus, vis tiek neišvengia televizijos po- 
veikio. Jei šie vaikai negyvena kaip atsiskyrėliai, jie mokykloje dalyvauja 
televizijos programas imituojančiuose žaidimuose. Jie prašo tėvų nupirkti su 
televizija susijusius žaislus, kuriuos turi jų draugai. Šie vaikai maldauja ar- 
ba reikalauja, kad būtų leista žiūrėti jų draugų mėgstamas televizijos pro- 
gramas. Tėvai gali uždrausti Žiūrėti televizorių, tačiau jie negali „išjungti“ 
televizijos įtakos. 


Žiniasklaidos rūšių palyginimas. Sulygindami visą žiniasklaidą nuo reklami- 
nių lapelių iki televizijos, per daug viską supaprastiname. Įvairių žiniasklai- 
dos rūšių lyginamieji tyrimai atskleidė, kad juo žiniasklaida yra arčiau gy- 
venimo, juo įtaigesnė joje skelbiama informacija. Tai štai kokia įtaigumo seka: 
žodinė (akis į akį), vaizdo įrašas, garso įrašas ir rašytinė informacija. Kad 
dar labiau supainiotume reikalus, pridursime, jog geriausiai suprantama ir 
įsimenama rašytinė informacija. Supratimas — vienas pirmųjų įtikinėjimo pro- 
ceso etapų (prisiminkime 7.1 pav.). Tad Shelly Chaiken 1r Alice Eagly (1976) 

Nesudėtingas 
pranešimas 


Nuomonės pokytis 


Sudėtingas 
pranešimas 


Raštu Įgarsintas Vaizdo juostoje 


įrodinėjo, kad sudėtinga informacija būna įtikinamiausia, jeigu ji pateikta raš- 
tu, nes tada ją kiekvienas gali analizuoti jam priimtinu tempu. Masačiusetso 
universiteto studentams mokslininkės pateikė paprastą arba sudėtingą infor- 
maciją raštu, įgarsintą ir įrašytą vaizdo juostoje. Šio tyrimo rezultatai pa- 
teikti 7.8 pav.: sudėtinga informacija iš tiesų buvo įtaigiausia, kai ji buvo 
pateikta raštu, o nesudėtinga — įrašyta vaizdo juostoje. Televizija kontroliuoja 
informacijos pateikimo tempą, neatsižvelgdama į gavėjus. Be to, ji skatina 
žmones sutelkti dėmesį į šalutinius aspektus (pavyzdžiui, kalbėtojo išvaiz- 
dą), nukreipdama dėmesį nuo paties pranešimo (Chaiken ir Eagly, 1983). 


Kam sakoma? Auditorija 


Kaip matėme 6 skyriuje, pagal žmonių savybes ne visada galima progno- 
zuoti jų reakciją į socialinę įtaką. Konkreti savybė gali sustiprinti vieną įti- 
kinėjimo (žr. 7.1 pav.) etapą, bet kliudyti kitam. Žemos savivertės žmonės 
dažnai lėtai mąsto, todėl juos sunku įtikinti. Aukštos savivertės žmonės gali 
suprasti informaciją, tačiau pasikliauti savo nuomone. Išvada: lengviausia pa- 
veikti vidutinės savivertės žmones (Rhodes ir Wood, 1992). 

Panagrinėkime dvi pranešimo gavėjų savybes: amžių ir mąstymo ypatybes. 


Kokio jie amžiaus? 
Priklausomai nuo amžiaus žmonės turi vienokias ar kitokias socialines bei po- 
litines nuostatas. Socialiniai psichologai pateikia du šių skirtumų aiškinimus. 
Pirmasis susijęs su amžiaus tarpsniu: kintant amžiui keičiasi ir žmonių nuo- 
statos (pavyzdžiui, vyresnio amžiaus žmonės tampa konservatyvesni). Antra- 
sis susijęs su karta: dažniausiai vyresnių Žmonių nuostatos, kurias jie susi- 
kūrė būdami jauni, išlieka nepakitusios; kadangi šios nuostatos skiriasi nuo 
tų, kurias susikuria šiuolaikiniai jauni žmonės, tarp kartų atsiranda atotrūkis. 
Faktai dažniausiai patvirtina pastarąjį aiškinimą. Pakartotinės jaunesnių 
ir vyresnių žmonių apklausos per keletą metų parodė, kad vyresnių žmonių 
nuostatos keičiasi mažiau nei jaunesnių. Kaip pastebi Davidas Searsas (1979, 

Lengvo turinio informacija 
labiausiai įtikina, kai yra 
įrašyta į vaizdo juostą. 
Sudėtingi pranešimai 
įtaigiausi pateikti raštu. 
Tad informacijos įtaigumą 
nulemia jos sudėtingumo ir 
pateikimo formos atitikmuo. 


Šaltinis: Chaiken ir Eagly, 
1978. 

1986), mokslininkai „beveik be išimties pastebi kartų, o ne amžiaus tarps- 
nio poveikį“. 

Paauglystė ir trečiojo gyvenimo dešimtmečio pradžia — svarbūs Žmogaus 
gyvenimo etapai (Krosnick ir Alwin, 1989). Tuo metu susiformavusios nuo- 
statos išlieka nepakitusios vidutiniame amžiuje. Todėl jauniems Žmonėms pa- 
tartina atidžiai rinktis socialinę aplinką — grupes, į kurias jie įsilieja, Žinia- 
sklaidą ir vaidmenis. Analizuodamas Nacionalinio nuomonių tyrimo centro 
archyvus Jamesas Davisas (2004) sužinojo, kad, pavyzdžiui, amerikiečiai, 
šešioliktojo gimtadienio sulaukę XX a. septintajame dešimtmetyje, iki šiol 
išlieka liberalesnių politinių pažiūrų. Kaip nupjauto medžio rievės po dau- 
gelio metų atskleidžia buvusių sausrų žymes, taip ir dabartinės nuostatos gali 
atspindėti tokius prieš keletą dešimtmečių buvusius įvykius, kaip karas Viet- 
name ar kova už piliečių teises XX a. septintajame dešimtmetyje. Šie įvykiai 
formavo paauglių ir jaunuolių protus. Dauguma žmonių šiuo gyvenimo lai- 
kotarpiu susikuria nuostatų ir vertybių sistemą. 

Labai įdomus Vermonto valstijos Beningtono koledžo pavyzdys. XX a. ket- 
virtojo dešimtmečio pabaigoje-penktojo dešimtmečio pradžioje Beningtono 
koledžo studentės, kilusios iš privilegijuotų, konservatyvių šeimų, susidūrė su 
laisvos dvasios aplinka, kuriai toną davė kairuoliškai nusiteikę jauni dėstyto- 
jai. Vienas profesorius, socialinės psichologijos ekspertas Theodore Newcom- 
bas, vėliau neigė, kad dėstytojai stengėsi savo studentes paversti „geromis ma- 
žomis liberalėmis“. Tačiau dėstytojams pavyko tai padaryti. Studentės tapo 
kur kas liberalesnės nei būdinga jų socialinei aplinkai. Be to, Beningtone su- 
formuotos nuostatos išliko. Praėjus pusei amžiaus, Beningtono koledžo ab- 
solventės, jau įžengusios į aštuntąjį dešimtmetį, per 1984 metų prezidento rin- 
kimus balsavo už demokratų partijos kandidatą santykiu 3:1, tuo tarpu kitos 
bendraamžės, turinčios aukštąjį išsilavinimą, santykiu 3:1 balsavo už respub- 
likonų partijos kandidatą (Alwin ir kiti, 1991). Per įspūdžių kupiną laikotarpį 
suformuotos pažiūros išliko, ir jų nepakeitė viso gyvenimo patirtis. 

Patyrimas, įgytas paauglystėje ir ankstyvoje jaunystėje, stipriai formuoja 
asmenybę, nes palieka gilų ir ilgalaikį įspūdį. Kai Howardas Schumanas 1r 
Jacgueline Scott (1989) paprašė tiriamųjų nurodyti vieną arba du svarbiau- 
sius nacionalinės ar pasaulinės reikšmės įvykius per praėjusią pusę amžiaus, 
dauguma prisiminė savo paauglystės ar savo trisdešimtmečio pradžios įvykius. 
Tiems, kurie Didžiąją depresiją ar Antrąjį pasaulinį karą išgyveno būdami 
16-24 metų, šie įvykiai užgožė judėjimą dėl pilietinių teisių, Kennedy nužu- 
dymą XX amžiaus septintojo dešimtmečio pradžioje, Vietnamo karą, kosmo- 
nautų išsilaipinimą Mėnulyje to paties dešimtmečio pabaigoje ir moterų judė- 
jimą aštuntajame dešimtmetyje — įvykius, kurie įsirėžė atmintyje tų, kuriems 
būtent tų įvykių metu buvo 16-24 metų. Todėl galime tikėtis, kad šių dienų 
jaunimas įsimintinais įvykiais, pakeitusiais istorijos eigą, pavadins George 
W. Busho rinkiminę kampaniją, 2001 m. rugsėjo 11-osios teroristų išpuolį 
ir karą Irake. 

Negalima sakyti, kad vyresni žmonės yra nelankstūs. Norvalo Glenno 1980 
ir 1981 m. atlikti tyrimai atskleidė, kad į šeštą ar septintą dešimtmetį įkopu- 
sių žmonių seksualinės ar rasinės pažiūros tapo liberalesnės nei jiems būnant 
trisdešimties ar keturiasdešimties. Išgyvenę seksualinę revoliuciją, kuri pra- 
sidėjo XX a. septintajame ir įsisiūbavo aštuntajame dešimtmečiais, šie vidu- 
tinio amžiaus žmonės bėgant metams aiškiai keitėsi. Tik nedaugeliui iš mū- 
sų kintančios kultūrinės normos nedaro jokio poveikio. Be to, Penny Visser 
ir Jono Krosnicko (1998) mokslinių tyrimų rezultatai perša išvadą, kad vy- 
resnio amžiaus Žmonės savo gyvenimo pabaigoje gali vėl lengviau keisti nuo- 
statas galbūt dėl to, kad jos paprasčiausiai silpsta. 


Apie ką jie mąsto? 


Svarbiausias pagrindinio kelio į įtikinimą aspektas — ne informacija, bet re- 
akcija, kurią ji sukelia žmogaus galvoje. Mūsų protas — ne viską sugerianti 
kempinė. Jei informacija sukelia palankią reakciją, mes ja patikime. Jei ska- 
tina ieškoti kontrargumentų — nepatikime. 


Kas įspėtas, tas pasiruošęs atremti. Kokiomis aplinkybėmis randasi kontr- 
argumentai? Viena iš jų yra perspėjimas, kad kažkas pabandys jus įtikinti. Jei 
savo šeimai norėtumėte pasakyti, kad ketinate nutraukti studijas, greičiausiai 
tikėtumėtės, kad šeimos nariai įkalbinės jus tęsti mokslą. Tad tikriausiai sudary- 
tumėte kontrargumentų, atremiančių kiekvieną įmanomą jų argumentą, sąrašą. 
Jonathanas Freedmanas ir Davidas Searsas (1965) pademonstravo, kaip 
sunku tokiu atveju įtikinti žmones. Jie perspėjo grupę vienos Kalifornijos 
valstijos vidurinės mokyklos moksleivių, kad šie netrukus išgirs pašnekesį 
tema „Kodėl paaugliams nereikėtų leisti vairuoti automobilio“. Perspėtieji 
liko ištikimi savo nuomonei. Kiti, neperspėtieji, ją pakeitė. Teismuose ad- 
vokatai taip pat kartais perspėja prisiekusiuosius, kokius parodymus ketina 
pateikti kaltinimas. Eksperimentuose su tariamais prisiekusiaisiais parody- 
ta, kad perspėjimas neutralizuoja neigiamą poveikį (Dolnik ir kiti, 2003). 


Dėmesio atitraukimas silpnina gebėjimą pateikti priešingus argumentus. 
Žodinį įtikinimą taip pat galima sustiprinti nukreipiant dėmesį į kitus daly- 
kus taip, kad sutrukdytume kontrargumentuoti (Festinger ir Maccoby, 1964; 
Keating ir Brock, 1974; Osterhouse ir Brock, 1970). Šis metodas dažnai tai- 
komas politinėje reklamoje. Regimu vaizdu prikaustomas dėmesys, kad ne- 
analizuotume žodžių. Ypač gerai veikia dėmesio atitraukimas, kai pateikia- 
ma nesudėtinga informacija (Harkins ir Petty, 1981; Regan ir Cheng, 1973). 
Kartais dėmesio atitraukimas trukdo apdoroti reklaminį skelbimą. Štai ko- 
dėl reklama, rodoma per smurtines ar seksualines televizijos programas, daž- 
nai neįsimenama ir neturi jokio poveikio (Bushman, 2005; Bushman ir Bo- 
nacci, 2002). 


„Būti perspėtam ir todėl 
pasirengusiam ... labai 
racionalu, jei mūsų įsitikinimai 
teisingi; tačiau jei įsitikinimai 
klaidingi, šis perspėjimas 
bei pasirengimas tik prisidės 
prie to, kad mūsų klaida bus 
nepataisoma.“ 
C. S. Lewis, Screwtape 
Proposes a Toast, 1965 
(„Siūlomas tostas“) 

pažinimo poreikis 

(need for cognition) 

Motyvacija mąstyti ir analizuoti. 
Jį galima įvertinti pagal pritarimą 
tokiems teiginiams, kaip 
„abstraktaus mąstymo sąvoka 
man yra patraukli“, ir nepritarimą 
tokiems teiginiams, kaip „aš 
galvoju tiek, kiek privaloma.“ 


Nesuinteresuota auditorija remiasi šalutiniais signalais. Prisiminkime du 
įtikinimo būdus: pagrindinį — sisteminant ir mąstant, ir šalutinį — paremtą 
euristika. Kaip ir keliaujant per miestą: pagrindiniame kelyje tai pajudama 
iš vietos, tai vėl sustojama, kol protas analizuoja argumentus ir formuluoja 
atsakymus. O šalutinis kelias panašus į miestą lenkiantį greitkelį, kuriuo 
zvimbdami pasiekiame tikslą. Analitiškai mąstantys ir didelį pažinimo po- 
reikį turintys žmonės mėgsta viską atidžiai apgalvoti; jie teikia pirmenybę 
pagrindiniam būdui (Cacioppo ir kiti, 1996). Tie, kurie „taupo“ savo proti- 
nius išteklius ir nepasižymi dideliu pažinimo poreikiu, reaguoja į tokius ša- 
lutinius signalus kaip kalbėtojo patrauklumas ir jauki aplinka. 

Ši paprasta teorija — kad /abai svarbu, kokios mintys kyla reaguojant į 
gautą informaciją, paskatino daryti įvairias prognozes, kurių daugumą pa- 
tvirtino Petty, Cacioppo ir kiti (Axsom ir kiti, 1987; Harkins ir Petty, 1987; 
Leippe ir Elkin, 1987). Daugybė eksperimentų padėjo nustatyti, kas skatina 


mąstymą: 
e retoriniai klausimai; 


e kelių oratorių dalyvavimas (pavyzdžiui, leidžiant kiekvienam 1š trijų ora- 
torių pateikti po vieną argumentą, o ne vienam visus tris argumentus); 


e skatinimas pajusti atsakomybę už informacijos įvertinimą arba jos per- 
davimą; 


e patogi kūno padėtis priimant informaciją; 
e pranešimo pakartojimas; 


e dėmesio sutelkimas. 


Tyrėjai taip pat nustatė, kad visiems šiems metodams galiojo viena bendra 
taisyklė: skatinant mąstymą, svariai pateikta informacija yra dar įtaigesnė, 
o silpnai pateikta tampa (dėl kontrargumentavimo) dar mažiau įtikinanti. 

Ši teorija kelia ir kai kuriuos praktinius klausimus. Efektyviems kalbėto- 
jams rūpi ne tik jų įvaizdis ir pateikiama informacija, bet ir galima klausy- 
tojų reakcija. Geriausi dėstytojai stengiasi priversti studentus aktyviai mąs- 
tyti. Jie pateikia retorinius klausimus, intriguojančius pavyzdžius ir kelia su- 
dėtingas problemas. Visa tai skatina įsisavinti informaciją pagrindiniu bū- 
du. Per paskaitas, kuriose mažiau skatinama aktyviai dalyvauti, galima pa- 
tiems rinktis, kaip apdoroti informaciją. Kai galvojama apie dėstomą medžiagą 
ir argumentus, dalykas išmokstamas geriau. 

Paskutiniosiomis 1980 metų prezidento rinkimų kampanijos, kurioje kan- 
didatų galimybės buvo labai panašios, dienomis Ronaldas Reaganas veiks- 
mingai vartojo retorinius klausimus, siekdamas palankiai nuteikti rinkėjus. 
Jo apibendrinantis pareiškimas per kandidatų į prezidentus debatus prasidė- 
jo dviem įtikinamais retoriniais klausimais, kuriuos jis dažnai kartojo pas- 
kutinę rinkiminės kampanijos savaitę: „Ar dabar gyvenate geriau nei prieš 
ketverius metus? Ar dabar lengviau parduotuvėse nusipirkti tai, ko norite, 

nei prieš ketverius metus?“ Dauguma žmonių atsakė neigiamai, ir Reaga- 
nas, iš dalies dėl to, kad pasirinko pagrindinį įtikinėjimo kelią, laimėjo di- 
desne nei buvo tikėtasi persvara. 


APIBENDRINIMAS 
Kokie yra įtikinėjimo elementai? 


e Kasįtikinėjimą padaro veiksmingą? Mokslininkai nustatė keturis veiksnius: pranešėją (kas sako), 
pranešimą (kas sakoma), kanalą (sakymo būdą) ir auditoriją (kam sakoma). 


e Gebantys įtikinti kalbėtojai priimami kaip pasitikėjimo verti ekspertai. Žmonės, kurie kalba nedve- 
jodami, greitai, žiūrėdami Žmonėms tiesiai į akis, yra įtaigesni. Taip pat įtaigesni ir nesuinteresuoti 
kalbėtojai. Patrauklus kalbėtojas taip pat atrodo įtaigus, kai kalbama apie skonį ir asmenines 
vertybes. 


e Informacija savaime yra įtikinanti; susieta su maloniais potyriais, ji tampa dar įtikinamesnė. Būda- 
mi geros nuotaikos Žmonės paprastai apsisprendžia daug nesvarstydami. Gąsdinanti informacija 
taip pat gali būti veiksminga, ypač jei jos gavėjas gali imtis apsisaugojimo veiksmų. 

e Kiek informacija gali skirtis nuo auditorijos nuomonės, priklauso nuo pranešėjo patikimumo. O 
kuri informacija - vienpusė ar dvipusė - geriau įtikins, priklauso nuo keleto dalykų. Jei auditorija 
sutinka su informacija, neturi kontrargumentų, jei mažai tikėtina, kad vėliau ji svarstys priešingus 
teiginius, veiksmingiausi būna vienpusiai argumentai. Jei auditorija yra rafinuotesnė arba dar 
nesutinka su teiginiu, paveikiausia būna dvipusė informacija. 


e Kai svarstomi du skirtingi klausimo aspektai, kurie argumentai pranašesni: pateikti pradžioje ar 
vėliau? Dažniausiai pastebimas pirmumo efektas. Jei pranešimus skiria laiko tarpas, ankstesnės 
informacijos poveikis sumažėja; jei sprendimas priimamas iš karto išgirdus antrąjį pranešimą, 
gali pasireikšti naujumo efektas. 

e Kitas svarbus aspektas — informacijos pateikimo būdas. Paprastai veiksmingiausias būna tiesio- 
ginis kreipimasis. Tačiau kai informacija sudėtinga, veiksminga gali būti ir raštu pateikta informa- 
cija. O Žiniasklaida gali būti veiksminga tada, kai klausimas nereikšmingas arba nežinomas. 

e Irgaliausiai svarbu, kas gauna informaciją. Svarbus auditorijos amžius: jaunimas lengviau keičia 
savo nuostatas. Ką auditorija mąsto, girdėdama informaciją? Ar ji mąsto palankiai? Ar ji priešta- 
rauja? Ar ji perspėta iš anksto? 


Ekstremalus įtikinėjimas: 
kaip įdiegiami kultai'? 


Kokius įtikinėjimo ir masinio poveikio principus naudoja naujieji religiniai judėjimai („kultai“)? 


1997 metų kovo 22 Marshallas Herffas Applewhite ir 37 jo pasekėjai nu- 
sprendė, kad atėjo metas nusimesti savo kūnus — sielos „talpyklas“ — ir 
šmurkštelėti į NSO (neatpažintą skraidantį objektą), sekantį paskui Halio- 
Bopo kometą, keliaujančią dangaus vartų link. Jie suvalgė pudingo arba obuo- 
lių padažo su fenobarbitaliu ir užgėrė šį „patiekalą“ degtine, po to ant galvų 
užsimovė plastikinius maišelius, kad miegodami uždustų. Tą pačią dieną Ka- 

kultas (naujasis religinis 
judėjimas) 
(cult [new religious movement) 


Grupė, kuriai paprastai būdinga: 


1) savitas ritualas ir tikėjimas, 
susijęs su jos pasišventimu 
dievybei arba Žmogui, 

2) atsiskyrimas nuo „piktos“ 
supančios kultūros ir 

3) charizmatiškas lyderis. 
(Sekta - priešingai - yra 
pagrindinės religijos šalutinis 
darinys.) 


nados prancūziškos srities Šv. Kazimiero kaime susprogo kotedžas, sukel- 
damas tikrą pragarą ir nusinešdamas penkių žmonių — paskutiniųjų iš 74 Sau- 
lės šventyklos ordino narių, nusižudžiusių Kanadoje, Šveicarijoje ir Prancū- 
zijoje — gyvybes. Visi jie tikėjosi būsią perkelti į Sirijaus žvaigždę, esančią 
už devynių šviesmečių. 

Daugeliui kyla klausimas: kas priverčia žmones atsisakyti senojo tikėji- 
mo ir stoti į panašias sektas? Ar tokį keistą elgesį turėtume aiškinti asmeny- 
bės keistenybėmis? O gal jų patyrimas iliustruoja socialinės įtakos ir įtikini- 
mo dinamiką? 

Turėkime omenyje du dalykus. Visų pirma, ši analizė retrospektyvi. Joje 
įtikinimo principai naudojami kaip kategorijos, siekiant paaiškinti stulbinantį 
ir kartais nerimą keliantį socialinį reiškinį faktui įvykus. Antra, paaiškinus, 
kodėl žmonės kažkuo tiki, nieko nepasakoma apie šių įsitikinimų teisingumą. 
Logiškai tai jau kitas klausimas. Religijos psichologija gali paaiškinti, kodėl 
teistas tiki į Dievą, o ateistas — ne, tačiau ji negali pasakyti, kuris iš jų yra 
teisus. Paaiškinę kokį nors įsitikinimą, jo nepašaliname. Tad jei kas nors nori 
paneigti įsitikinimus, sakydamas: „Tu tuo tiki, nes...“, galite prisiminti arki- 
vyskupo Williamo Temple atsakymą į provokuojančią repliką (,„Esmė, arki- 
vyskupe, tokia: jūs tikite tuo, kuo tikite, todėl, kad buvote šitaip auklėjamas“): 
„Gali būti. Tačiau faktas, kad todėl, jog buvote atitinkamai auklėtas, jūs tiki- 
te, kad aš tikiu tuo, kuo tikiu, nes buvau kitaip auklėtas“. 

Per pastaruosius dešimtmečius išpopuliarėjo keletas kultų. Kai kurie socia- 
liniai mokslininkai juos labiau linkę vadinti naujaisiais religiniais judėjimais: 
Suno Myungo Moono Susivienijimo bažnyčia, Jimo Joneso Tautos švento- 
vė, Davido Koresho Dovydo šaka ir Marshallo Applewhite Dangaus vartai. 

Suno Myungo Moono kultas yra krikščionybės, antikomunizmo ir paties 
Moono, kaip naujojo mesijo, šlovinimo mišinys, radęs pasekėjų visame pa- 
saulyje. Atsiliepdami į Moono pareiškimą — ,„Mano noras privalo būti jūsų 
noras“, — daugelis žmonių pašventė save ir savo pajamas Susivienijimo baž- 
nyčiai. 

1978 metais pasaulį sukrėtė 914 Jimo Joneso pasekėjų, kartu su juo at- 
keliavusių į Gajaną iš San Francisko, savižudybės, įvykdytos pagal Joneso 
įsakymą, išgėrus vynuogių gėrimo, sumaišyto su trankvilizatoriais, nuskaus- 
minančiais vaistais ir mirtina kalio cianido doze. 

1993 metais iš vidurinės mokyklos išmestas Davidas Koreshas panaudojo 
savo talentą įsiminti Šventąjį Raštą ir apkerėti žmones, užvaldydamas sek- 
tos, pasivadinusios Dovydo šaka (angl. Branch Davidan) pasekėjų dalį. Lai- 
kui bėgant, kulto nariai palaipsniui neteko pinigų bankuose ir kito turto. Ko- 
reshas taip paveikė vyrus, kad jie ėmė laikytis celibato, o pats miegojo su jų 
žmonomis bei dukromis ir 19 šių savo „žmonų“ įtikino, kad jos turi gimdyti 
jo vaikus. Kai apsupus kulto būstinę kilo susišaudymas, kurio metu žuvo šeši 
kulto nariai 1r keturi federaliniai agentai, Koreshas savo pasekėjams pareiškė, 
kad jie netrukus mirsią ir kartu su juo pateksią tiesiai į dangų. Federaliniai 

agentai tankais atakavo būstinę, tikėdamiesi vėliau paleisti ašarines dujas, ta- 
čiau puolimo pabaigoje 86 Žmonės žuvo liepsnose, apėmusiose būstinę. 

Marshallas Applewhite nereikalavo seksualinių paslaugų. Du kartus pa- 
šalintas iš muzikos mokytojo pareigų už homoseksualius ryšius su mokiniais, 
jis siekė pasišventimo išsikastruojant, ką padarė dar 17 kartu su Marshallu 
žuvusių vyrų, priklausiusių Dangaus vartų kultui (Chua-Eoan, 1997; Gard- 
ner, 1997). 1971 metais Applewhite susibičiuliavo su psichiatrinės ligoninės 
medicinos seserimi ir astrologe mėgėja Bonnie Lu Nettles, kuri charizma- 
tišką Applewhite ėmė vaizduotis kaip kosmologinį kelią į „kitą lygmenį“. 
Aistringai melsdamasis, jis įtikino savo pasekėjus išsižadėti šeimų, sekso, 
narkotikų ir turtų, žadėdamas jiems kelionę kosminiu laivu į išsigelbėjimą. 

Kaip tokie dalykai gali įvykti? Kas paskatina žmones šitaip besąlygiškai 
paklusti? Ar turėtume tai aiškinti charakterio savybėmis ir kaltinti aukas? Ar 
turėtume numoti į juos ranka kaip į patiklius pamišėlius arba bukus keistuo- 
lius? O gal jų elgseną galima paaiškinti mums jau žinomais konformizmo, 
paklusimo, disonanso, įtikinimo bei grupės įtakos principais ir laikyti juos 
tokiais pat kaip ir mes, nes mus taip pat veikia šios jėgos? 


Nuostatas kuria elgsena 


Kaip daug kartų buvo įrodyta 4 skyriuje, savanoriškus, viešus ar dažnai kar- 
tojamus įsipareigojimus Žmonės paprastai paverčia vidiniais įsitikinimais. At- 
rodo, jog tai žino kultų lyderiai. 


Klusnumas gimdo pritarimą 


Naujieji atsivertėliai netrunka sužinoti, kad narystė kulto bendruomenėje nėra 
paprastas dalykas. Juos greitai paverčia aktyviais nariais. Kulto bendruome- 
nės ritualai, agitacija ir lėšų rinkimas sutvirtina naujokų tapatumą. Kaip da- 
lyvaujantieji socialinės psichologijos eksperimentuose pradeda tikėti tuo, ko 
liudininkais buvo (Aronson ir Mills, 1959; Gerard 1 Mathewson, 1966), taip 
ir kulto naujokai tampa pasišventusiais tikėjimo skleidėjais. Juo didesnis as- 
meninis įsipareigojimas, juo didesnis poreikis jį pateisinti. 


„Kojos tarpduryje“ reiškinys 


Kaip mus skatina įsipareigoti? Tai retai būna staigus 1r sąmoningas sprendi- 
mas. Nėra taip, kad Žmogus imtų ir nuspręstų: „Man atsibodo tradicinė re- 
ligija. Susirasiu kitą“. Ir verbuotojai neprieina gatvėje prie Žmogaus ir nesa- 
ko: „Sveikas, aš esu munistas. Gal nori prie mūsų prisijungti?“ Verbavimo 
strategijoje taikomas „kojos tarpduryje“ principas. Susivienijimo bažnyčios 
verbuotojai pasikviečia Žmones pietų, po to savaitgalį šiltai pabendrauti ir 
padiskutuoti apie gyvenimą. Per savaitgalių išvykas jie skatina dalyvius kartu 
dainuoti, įsijungti į bendrą veiklą ir diskusijas. Vėliau potencialūs atsivertė- 

7.9 PAVEIKSLAS 

Kintamieji, darantys poveikį 
įtaigiam komunikavimui 
Realiame gyvenime šie 
kintamieji gali tarpusavyje 
sąveikauti; vieno kintamojo 
poveikis gali priklausyti nuo 
kito kintamojo. 


liai raginami užsirašyti į ilgiau trunkančius mokymus išvykose. Naujoko veik- 
la tampa vis aktyvesnė, kol galiausiai jis įpareigojamas rinkti pinigines au- 
kas ir bandyti atversti kitus. 

Įstojus į kultą, iš pradžių piniginės aukos būna savanoriškos, vėliau — 
privalomos. Jimas Jonesas iš naujų kulto narių reikalavo 10 proc. pajamų 
dydžio aukų, tačiau netrukus reikalavimai išaugdavo iki 25 proc. Galiausiai 
jis įsakė kulto nariams atiduoti viską, ką turi. Darbo krūvis taip pat nuolat 
didėjo. Buvusi kulto narė Grace Stoen prisimena šią progresiją: 


Niekas niekada nebuvo daroma drastiškai. Dėl to Jimui Jonesui pavyko tiek daug 
išpešti. Pamažu reikėjo kažko atsisakyti, vėliau palengva atiduoti vis daugiau, 
tačiau visada tai buvo daroma labai palengva. Tai stulbino, nes kartais atsisėsda- 
vai ir pasakydavai sau: „Nieko sau, aš tiek daug atsisakiau. Aš labai daug 
atiduodu“. Tačiau jis tai darydavo taip iš lėto, kad įtikinėdavai save: „Aš nuėjau 
jau taip toli, tad, po galais, koks gi skirtumas?“ (Conway ir Siegelman, 1979, p. 236) 


Įtikinimo elementai 


Kultų naudojamą įtikinėjimą taip pat galime analizuoti, naudodamiesi šia- 
me skyriuje aptartais veiksniais (kurie apibendrinti 7.9 pav.): kas (pranešė- 
jas) ką (pranešimas) kam (auditorija) pasakė. 


Pranešėjas 


Sėkmingai veikiantys kultai turi charizmatiškus lyderius - žmones, kurie pri- 
traukia ir nukreipia narius. Kaip ir įtikinėjimo eksperimentuose, veiksmin- 
gas pranešėjas — tai toks žmogus, kurį auditorija laiko išmanančiu ir patiki- 
mu, pavyzdžiui, toks kaip „tėvas“ Moonas. 

Jimas Jonesas, siekdamas įgyti pasitikėjimą, demonstruodavo „aiškiare- 
gystę“. Atėję į bažnyčią naujokai prieš pamaldas turėdavo prisistatyti. Po to 
vienas iš Joneso padėjėjų greitai paskambindavo į naujoko namus ir prisis- 
tatydavo: „Sveiki. Mes atliekame apklausą ir norėtume užduoti keletą klau- 
simų“. Vienas iš buvusių bendruomenės narių prisimena, kaip per pamaldas 
Jonesas kreipdavosi į naujoką pavarde: 


Ar esate mane kada nors prieš tai matęs? Ką gi, jūs gyvenate ten ir ten, jūsų 

telefono numeris toks ir toks, jūsų svetainėje stovi tokie ir tokie baldai, o ant 
sofos tokia ir tokia pagalvė... Dar kartą klausiu, ar prisimenate, kad kada nors 
būčiau buvęs jūsų namuose? (Conway ir Siegelman, 1979, p. 234). 


KAS SAKO? KĄ? KAIP? KAM? 
Pranešėjas Pranešimo turinys analas Auditorija 
Patikimumas Logika vs emocijos Aktyvus vs pasyvus Analizuojanti ar 
Išmanymas Prieštaringumas Asmeninis reaguojanti į įvaizdį 
Pasitikėjimas Y | Vienpusis vs dvipusis vs žiniasklaida ? | Amžius 
Patrauklumas Pirmumas vs naujumas . 

Pasitikėjimas — kitas patikimumo aspektas. Kultų tyrinėtoja Margaret Sin- 
ger (1979) pastebėjo, kad vidurinės klasės baltaodžius jaunuolius lengviau už- 
verbuoti, nes jie patiklesni. Jiems trūksta žemesnės klasės atstovų (kurie Ži- 
no, kaip atsispirti sukčiams) „gatvės išminties“ ir aukštesnės klasės jaunuolių 
(kuriuos nuo vaikystės lydi perspėjimai, kad saugotųsi vaikų pagrobėjų) at- 
sargumo. Daugelį religinių judėjimų bendruomenių narių užverbavo draugai 
arba giminės, žmonės, kuriais jie pasitikėjo (Stark ir Bainbridge, 1980). 


Pranešimas 


Gyvai, emocingai pateikta informacija ir šiluma bei palankumas, kuriais grupė 
apgaubia vienišus ar prislėgtus žmones, gali turėti stulbinamą poveikį: pasi- 
tikėk mokytoju, įsiliek į mūsų šeimą; mes žinome „vienintelį teisingą“ atsa- 
kymą. Žinia skelbiama įvairiais kanalais: per paskaitas, diskutuojant mažo- 
se grupėse ir darant tiesioginį socialinį spaudimą. 


Auditorija 


Dažniausiai verbuojami jauni — iki 25 metų amžiaus žmonės, kurie yra dar 
palyginti atviri ir kurių nuostatų bei vertybių sistema dar gerai nesuforma- 
vusi. Vieni jų, pavyzdžiui, Jimo Joneso pasekėjai, yra menkesnio išsilavini- 
mo, jiems patinka paprasti pamokymai ir jie nesugeba pateikti prieštaringų 
argumentų. Tačiau daugumos kultų bendruomenių nariai yra išsilavinę vi- 
durinės klasės atstovai, kurie susižavėję idealais nepastebi juose slypinčių 
prieštaravimų ir to, kad raginantieji būti nesavanaudiškais patys yra godūs, 
kad apsimeta besirūpiną kitais, o iš tiesų yra abejingi. 

Potencialūs atsivertėliai dažniausiai būna atsidūrę gyvenimo kryžkelėje, iš- 
gyvena asmeninę krizę, atostogauja arba būna toli nuo namų. Jie turi porei- 
kių; kulto išpažinėjai siūlo jiems atsakymus (Lofland ir Stark, 1965; Singer, 
1979). Gail Maeder įstojo į Dangaus vartų judėjimą po to, kai bankrutavo jos 
medvilninių marškinėlių parduotuvė. Davidas Moore įstojo į kultą būdamas 
19 metų, ką tik baigęs mokyklą ir ieškodamas savo gyvenimo kelio. Sociali- 
nių ir ekonominių suiručių laikotarpiai ypač parankūs tiems, kurie sumaišty- 
je gali parodyti tariamai paprastą prasmę (O'Dea, 1968; Sales, 1972). 

Dauguma savižudžių sprogdintojų Viduriniuose Rytuose (ir kitur — Ma- 
lyje, Madride, Londone) buvo jauni vyrai, iš paauglystės pereinantys į su- 
augystę. Kaip ir kitus kulto narius, juos valdo religinėmis tiesomis besiva- 
dovaujantys veikėjai, diegiantys jaunuoliams mintį, kad jie yra „gyvieji kan- 
kiniai“, kad susinaikindami pelnys amžiną palaimą ir didvyrio šlovę. Pa- 
tvirtindamas atsižadąs savo gyvybės, kiekvienas kandidatas viešai įsiparei- 
g0ja — parašo testamentą, atsisveikinimo laiškus, įrašo atsisveikinimą vaiz- 
do juostoje. Psichologinis tokių veiksmų poveikis — jausmas, kad kelio at- 
gal nėra (Kruglanski ir Golec de Zavala, 2005). Visa tai paprastai vyksta san- 
tykinai izoliuotose mažose patalpose, kur grupė įdiegia aistringą neapykan- 
tą priešui. 

Grupės poveikis 


Kultai taip pat iliustruoja tai, kas bus mūsų kito skyriaus tema: grupės po- 
veikį jos narių požiūriams bei elgsenai. Kultas paprastai atskiria narius nuo 
jų ankstesnių socialinės paramos sistemų ir izoliuoja kartu su kitais kulto 
nariais. Tada gali įvykti tai, ką Rodney Starkas ir Williamas Bainbridge (1980) 
vadina „socialine implozija“: išoriniai ryšiai silpsta tol, kol grupės socialiai 
susitraukia į vidų, ir kiekvienas žmogus bendrauja tik su kitais grupės na- 
riais. Atskirti nuo šeimos narių ir ankstesnių draugų, šie žmonės praranda 
galimybę išgirsti kitokią nuomonę. Dabar grupė formuoja tapatumą ir api- 
brėžia realybę. Kadangi už prieštaravimus kulto vadovai pyksta arba bau- 
džia, tariamas vieningumas padeda išsklaidyti abejonių likučius. Be to, stre- 
sas 1r emocinis sužadinimas siaurina dėmesio lauką, padarydamas bendruo- 
menės narius „imlesnius abejotiniems argumentams, socialiniam spaudimui 
ir pagundai menkinti nepriklausančius grupei“ (Baron, 2000). 

Marshallas Applewhite ir Bonnie Nettles (1985 metais mirusi nuo vėžio) 
iš pradžių įkūrė grupę, kurios nariai tebuvo jiedu, sutvirtindami vienas kito 
nenormalų mąstymą — tokį reiškinį psichiatrai vadina folie d deux (dviguba 
beprotybė — pranc.). Kai prie jų prisijungė kiti žmonės, grupės socialinė izo- 
liacija sudarė sąlygas keistam mąstymui vystytis. Kaip rodo diskusijos apie 
sąmokslo teoriją internete (Dangaus vartų kultas sumaniai naudojosi inter- 
netu, verbuodamas naujus narius), virtualios grupės gali skatinti paranoją. 

Šių metodų — įsipareigojimų didinimo, įtikinėjimo ir grupės izoliacijos — 
galia nėra neribota. Susivienijimo bažnyčia užverbuodavo mažiau nei vieną 
iš 10 apsilankiusių jų seminaruose (Ennis ir Verrilli, 1989). Dauguma įsto- 
jusiųjų į Dangaus vartų kultą prieš minėtą lemtingą dieną jį paliko. Davidas 
Koreshas valdė derindamas įtikinėjimą su gąsdinimu ir smurtu. Kai Jimo Jo- 
neso reikalavimai tapo ekstremalesni, jis taip pat vis dažniau turėjo griebtis 
bauginimų. Jis gąsdino fiziniu susidorojimu su tais, kurie palikdavo bendruo- 
menę, mušė už neklusnumą ir naudodavo narkotikus, siekdamas neutralizuoti 
linkusius ginčytis narius. Savo veiklos pabaigoje jis ne tik žalojo protus, bet 
ir naudojo fizinį smurtą. 

Kai kurios kultų naudojamos poveikio technikos panašios į tas, kurias nau- 
doja priimtinesnės, visuotinai pripažintos grupės. Pavyzdžiui, budistų ir kata- 
likų vienuolynuose gyvena giminingų sielų atsiskyrėliai. Studentų draugijų na- 
riai sako, kad pradinis galimų kandidatų „bombardavimas meile“ primena jų 
pačių „veržlųjį“ laikotarpį. Draugijų nariai perspektyvius naujokus apgaubia 
dėmesiu ir priverčia juos pasijusti ypatingais. Priesaikos laikotarpiu naujieji 
nariai šiek tiek izoliuojami, atskiriami nuo ankstesnių draugų, kurie nesutiko 
duoti priesaikos. Jie studijuoja savo naujosios grupės istoriją bei taisykles. Jie 
kenčia ir aukoja grupei savo laiką. Iš naujųjų narių reikalaujama paklusti vi- 
siems grupės reikalavimams. Viso to rezultatas — naujas draugijos narys. 

Tai, kas čia pasakyta, taip pat galioja ir terapinėms grupėms, kuriose gy- 
doma priklausomybė nuo alkoholio ir narkotikų. Intensyvios savipagalbos 

grupės suformuoja darnų „socialinį kokoną“, pasižymi stipriai išreikštais įsi- 
tikinimais ir savo grupės nariams daro didelę įtaką (Galanter, 1989, 1990). 

Kita konstruktyvaus įtikinėjimo sritis yra konsultavimas bei psichotera- 
pija, kurią socialinio konsultavimo ir psichologijos ekspertas Stanley Stron- 
gas laiko „taikomosios socialinės psichologijos sritimi“ (1978, p. 101). Kaip 
ir Strongas, psichiatras Jerome Frankas (1974, 1982) prieš daugelį metų pri- 
pažino, kad norint pakeisti žalingas nuostatas bei elgseną, reikia pasitelkti 
įtikinėjimą. Frankas pastebėjo, kad psichoterapija, panašiai kaip kultai ir ak- 
tyvios savipagalbos grupės, 1) suteikia palaikančius, patikimus socialinius 
ryšius, 2) demonstruoja kompetenciją ir teikia viltį, 3) logiškai ar mitologiš- 
kai paaiškina įvairius patiriamus sunkumus, parodo naują perspektyvą ir 4) 
siūlo ritualus bei mokymosi patirtį, kurie žada naujus ramybės ir laimės iš- 
gyvenimus. 

Studentų ir studenčių klubus, savipagalbos grupes ir psichoterapiją pa- 
vyzdžiais pasirinkau ne todėl, kad juos sumenkinčiau, o kad pailiustruočiau 
dvi išvadas. Pirma, jei naujuosius religinius judėjimus aiškiname lyderio mis- 
tine galia ar ypatingu pasekėjų bejėgiškumu, galime padaryti klaidingą iš- 
vadą, jog esame atsparūs socialinio valdymo metodams. Iš tiesų įvairios gru- 
pės — ir nesuskaičiuojama daugybė politinių lyderių, ugdytojų ir kitų įtiki- 
nėtojų — sėkmingai taiko daugelį šių metodų. Mokymą ir doktrinos bruki- 
mą, švietimą ir propagandą, atvertimą ir prievartą, psichoterapiją ir proto kon- 
trolę skiria tik neryški riba. 

Antra, tai, kad Jimas Jonesas ir kiti kultų lyderiai piktam panaudojo įti- 
kinėjimą, nereiškia, kad įtikinėjimas pats savaime yra blogas dalykas. Bran- 
duolinę energiją galima panaudoti ir namams apšviesti, ir miestams nuo že- 
mės paviršiaus nušluoti. Seksualinė energija leidžia džiaugtis pasiaukojan- 
čia meile arba išnaudoti žmones, siekiant egoistinio pasitenkinimo. Įtikinė- 
jant galima ir suteikti žinių, ir apgaudinėti. Žinodami, kad šios jėgos gali 
būti panaudotos piktam, privalome būti budrūs ir neleisti jų naudoti amora- 
liais tikslais. Tačiau šios jėgos pačios savaime nėra nei blogos, nei geros; ar 
jų poveikis bus konstruktyvus, ar destruktyvus, priklauso nuo to, kaip mes 
jas naudojame. Pripažinti įtikinėjimą netinkamu tik todėl, kad jį galima pa- 
naudoti apgaudinėjimui, yra tas pat, kaip patį valgymą pripažinti netinka- 
mu, nes galima apsiryti. 


APIBENDRINIMAS 

Ekstremalus įtikinėjimas: kaip įdiegiami kultai? 
Religinių kultų sėkmė atskleidžia, kaip vyksta įtikinėjimo procesas ir kokia jo poveikio galia. Atrodo, 
kad kultų sėkmę lemia trys svarbiausi metodai: 

e įsipareigojančio elgesio skatinimas (aprašytas 4 skyriuje), 

e veiksmingų įtikinėjimo principų (aprašytų šiame skyriuje) taikymas, 

e kultų narių izoliavimas bendraminčių grupėse (jas aptarsime 8 skyriuje). 

Kaip galima atsispirti įtikinėjimui? 
Išnagrinėję „įtikinėjimo ginkluotę“, aptarkime priešinimosi jam taktikas. Kaip paruošti žmo- 
nes, kad jie pajėgtų atsispirti nepageidaujamam įtikinėjimui? 


Kovos menų treneriai gynybinių pozicijų, smūgio nukreipimo ir gynybos tech- 
nikoms įsisavinti skiria tiek pat laiko, kiek ir mokymui pulti. „Socialinės įta- 
kos kovos lauke“, — pastebi Bradas Sagarinas ir jo bendradarbiai (2002), - 
mokslininkai didesnį dėmesį sutelkė į puolimą naudojant įtikinimą, nei į gy- 
nybą. Patikima natūraliai, tvirtina Danielis Gilbertas ir jo bendradarbiai (1990, 
1993). Sutikti su įtaigiai pasakomais dalykais lengviau nei jais suabejoti. Su- 
prasti tvirtinimą (pavyzdžiui, kad grafitiniai pieštukai pavojingi sveikatai) 
reiškia patikėti — bent jau laikinai, kol aktyviai nepaneigiamas pradinis ne- 
sąmoningas pritarimas. Jei dėmesį blaškantis įvykis trukdo paneigti tvirtini- 
mą, pritarimas išlieka ilgiau. 

Tačiau pasitelkus logiką, informaciją bei suinteresuotumą, atsispirti me- 
lui galima. Jei dėl patikimumo auros remontininko uniforma ir daktaro titu- 
las mus paveikia akimoju, galime dar kartą pagalvoti, kaip esame įpratę re- 
aguoti į autoritetą. Prieš skirdami laiką ar pinigus, galime pasistengti gauti 
daugiau informacijos. Galime abejoti tuo, ko nesuprantame. 


Asmeninio įsipareigojimo sustiprinimas 


6 skyriuje buvo pateiktas kitas pasipriešinimo būdas. Prieš susiremdami su 
kitų Žmonių nuomone, viešai įsipareigokite dėl savo pozicijos. Gindami sa- 
vo įsitikinimus, nebūsite tokie imlūs (o gal reikėtų sakyti — ne tokie atviri?) 
tam, ką sako kiti. Imitaciniuose civiliniuose teismo procesuose neoficialus 
prisiekusiųjų nuomonės tyrimas gali skatinti tvirčiau laikytis išsakytų pozi- 
cijų, dėl to prisiekusieji dažniau atsiduria aklavietėje. 


ką slepia moksliniai tyrimai 


Williamas McGuire apie nuostatos stiprinimą 


Turiu prisipažinti, kad, atlikdamas šį imunizacijos darbą, jaučiausi: mes galime panaudoti mažindami 
kaip ponas Teisuolis, nes tyriau, kaip galima padėti žmonėms. konkurentų reklamos poveikį“. Ir iš 
priešintis bandymams jais manipuliuoti. Po to, kai buvo paskelbti tiesų, pasidarė beveik įprasta, kad 
mūsų tyrimų rezultatai, paskambino vienas reklamos vadovas reklamuotojai paminėtų kitų prekių 
ir pasakė: „Labai įdomu, profesoriau. Su malonumu apie tai per: pavadinimus ir sumenkintų jų re- 
skaičiau“. Gana tiesiai jam atsakiau: „Labai malonu tai girdėti, klaminius teiginius. 

tačiau iš tiesų aš esu priešingoje pusėje. Jūs stengiatės įtikinti 

žmones, o aš bandau juos išmokyti priešintis“. „Ak, nemenkin- Williamas McGuire, 
kite savęs, profesoriau, - atsakė vadovas. - Jūsų pasiekimus Jeilio universitetas 


7 skyrius. ĮTIKINĖJIMAS 297 


Įsitikinimų išbandymas 


Kaip galime skatinti žmones įsipareigoti laikytis savo įsitikinimo? Remda- 
masis savo eksperimentais, Charlesas Kiesleris (1971) pasiūlė vieną būdą: 
švelniai užpulti jų poziciją. Kiesleris pastebėjo, kad kai įsitikinę dėl savo nuo- 
monės Žmonės priverčiami reaguoti veikiant pakankamai stipriai, bet nesie- 
kiant priblokšti, jų nuomonė stiprėja. Štai ką aiškino Kiesleris: „Kai užsi- 
puolate įsitikinusius Žmones ir jūsų puolimas ne itin stiprus, jūs skatinate 
juos elgtis dar ekstremaliau, ginant savo ankstesnes nuomones. Tam tikra pras- 
me jų įsipareigojimas laikytis įsitikinimo išplečiamas, nes daugėja veiksmų, 
atitinkančių jų įsitikinimą“ (p. 88). Gal galite prisiminti tokį ginčo momentą, 
kai suinteresuotieji ėmėsi retorikos, pereidami į vis ekstremalesnę poziciją. 


Kontrargumentai 


Yra antra priežastis, dėl kurios švelnus išpuolis gali sukelti pasipriešinimą. 
Kaip ir skiepai nuo ligų, net silpni argumentai skatina ieškoti kontrargumentų 
ir, puolimui sustiprėjus, jais pasinaudoti. Williamas McGuire (1964) tai pa- 
stebėjo atlikdamas daugelį eksperimentų. McGuire kėlė tokį klausimą: ar ga- 
lima žmones „paskiepyti“ nuo įtikinėjimo panašiai kaip skiepijama nuo vi- 
rusų? Ar egzistuoja toks dalykas kaip nuostatos stiprinimas? Ar galime su- 
stiprinti protinę apsaugą Žmonių, išauklėtų „ideologinėje aplinkoje be mik- 
robų“, t. y. turinčių nesugriaunamus įsitikinimus? Ir ar būtų galima juos „pa- 
skiepyti“ nuo būsimų įtikinėjimų, suteikus nedidelę dozę šiems įsitikinimams 
grėsmę keliančios informacijos? 

Būtent šitaip McGuire ir padarė. Jis pasirinkdavo tokio tipo Žinomas tie- 
sas kaip: „Jei tik įmanoma, kaskart pavalgius patariama valyti dantis“, po to 
pademonstruodavo, kaip šias nuvalkiotas tiesas galima sukritikuoti (pavyz- 
džiui, buvo teigiama, jog gausu autoritetingų įrodymų, kad per dažnai va- 
lant dantis galima pažeisti dantenas). Tačiau jei prieš atakuojant įsitikinimus 
žmonės būna „imunizuoti“ nedideliais išpuoliais, ir jei perskaito arba para- 
šo nedidelį kontrargumentuojantį rašinį, jie daug geriau geba priešintis rim- 
tesniam išpuoliui. 

Robertas Cialdinis ir jo bendradarbiai (2003) sutinka, kad tinkami kon- 
trargumentai — puikus priešinimosi įtikinėjimui būdas, tačiau svarsto, kaip 
juos surasti, kai reikia reaguoti į oponentą, ypač jei šis (kaip dauguma šiuolai- 
kinių politinių veikėjų) turi milžinišką finansinį pranašumą. Jų manymu, atsa- 
kymas yra gynyba naudojant „nuodų parazitą“ — nuodai (svarūs kontrargu- 
mentai) derinami su parazitu (ženklais, primenančiais šiuos argumentus, pa- 
mačius oponento reklamą). Cialdinio ir jo kolegų atliekamų tyrimų dalyviams 
parodyta žinoma politinė reklama įtikindavo mažiau, jei jie prieš tai būdavo 
pamatę reklamos kopiją su antireklamos elementais. Tai sėkmingai taiko, pa- 
vyzdžiui, prieš rūkymą nukreipta reklama, reklaminiame „Marlboro Man“ 
klipe rūsčios gamtos fone vaizduodami... kosėjantį ir nukaršusį kaubojų. 


nuostatos stiprinimas 

(attitude inoculation) 

Lengvas Žmonių nuostatų 
puolimas, kad stipresnių puolimų 
atveju jie turėtų priemonių šiems 
išpuoliams atremti. 

7.10 PAVEIKSLAS 


Mokykloje, kurioje buvo 
atliktas „skiepijimas“ nuo 
rūkymo, rūkančiųjų buvo kur 
kas mažiau nei kontrolinėje, 
kurioje buvo taikomas 
tradicinis švietimas apie 
rūkymo žalą. 

Šaltinis: McAlister ir kiti, 
1980; Telch ir kiti, 1981. 


Pritaikomumas: 
inokuliacijos (nuostatų stiprinimo) programos 


Ar nuostatų stiprinimas 1š tiesų gali padėti Žmonėms pasiruošti priešintis ne- 
pageidaujamam įtikinėjimui? Taikomieji rūkymo prevencijos ir vartotojų švie- 
timo tyrimai teikia vilčių. 


Vaikų apsauga nuo bendraamžių spaudimo rūkyti 


Alfredo McAlisterio (1980) vadovaujama mokslininkų grupė patikėjo aukš- 
tesnių klasių moksleiviams sustiprinti septintokų atsparumą bendraamžių spau- 
dimui rūkyti ir pademonstravo, kaip galima praktiškai pritaikyti laboratori- 
nių tyrimų duomenis. Pasipriešinti reklamai, teigiančiai, jog rūko nepriklau- 
somos moterys, septintokai buvo mokomi šitaip: „Jei ji priklausoma nuo ta- 
bako — ji nėra nepriklausoma“. Taip pat jie kūrė imprivizacijas, kuriose moks- 
leiviai, pavadinti „viščiukais“ už tai, kad atsisako cigaretės, turėdavo atsaky- 
ti maždaug šitaip: „Būčiau tikras viščiukas, jei rūkyčiau tik dėl to, kad tau 
padaryčiau įspūdį“. Iš tokiuose užsiėmimuose dalyvavusių septintokų ir aš- 
tuntokų perpus mažiau pradėjo rūkyti, palyginti su kitos mokyklos „neskie- 
pytais“ mokiniais, nors ir vienu, ir kitu atveju rūkančių tėvų buvo tiek pat (žr. 
7.10 pav.). | 

Kitos mokslininkų grupės patvirtino, kad nuostatų stiprinimo procedūros, 
ypač jei jas kartais papildo kitų įgūdžių mokymas, mažina rūkančių paaug- 
lių skaičių (Botvin ir kiti, 1995; Evans ir kiti, 1984; Flay ir kiti, 1985). Dau- 
gumoje naujų tyrimų pabrėžiama priešinimosi socialiniam spaudimui strate- 
gija. Vieno tyrimo metu šeštos-aštuntos klasių moksleiviams buvo rodomi 
filmai, kuriuose arba buvo raginama nerūkyti, arba pateikiama informacija 
apie rūkymą. Tuo pat metu moksleiviai vaidino situacijas, kai reikėdavo at- 
sisakyti cigaretės moksleivių pasiūlytais būdais (Hirschman ir Leventhal, 


Kontrolinė mokykla 
A diišiųs „Paskiepyta“ mokykla 

1989). Praėjus pusantrų metų, iš tų, kurie žiūrėjo nerūkyti raginančius fil- 
mus, rūkyti pradėjo 31 proc. moksleivių. Iš tų, kurie atliko cigaretės atsisa- 
kančiųjų vaidmenis, rūkyti pradėjo tik 19 proc. moksleivių. 

Apie rūkymo ir narkotikų žalą aiškinančiose programose taip pat taiko- 
mi ir kiti įtikinėjimo būdai. Informacijai perteikti pasitelkiami patrauklūs ben- 
draamžiai. Jie skatina moksleivius patiems viską įvertinti („Štai apie ką ga- 
lėtum pamąstyti“), priverčia juos viešai papasakoti apie savo nuostatas (l0- 
giškai nusprendžiant nerūkyti ir paskelbiant savo sprendimą, klasės draugams 
nurodant apsisprendimo priežastis). Kai kurioms iš šių rūkymo prevencijos 
programų tereikia nuo dviejų iki šešių akademinių valandų, ir jose naudoja- 
ma iš anksto paruošta spausdinta bei vaizdinė medžiaga. Šiandien bet kuri 
mokykla ar mokytojas, norintis naudoti socialinį-psichologinį rūkymo pre- 
vencijos metodą, tai gali padaryti lengvai, nebrangiai ir tikėtis, kad labai su- 
mažės rūkalių skaičius ir jiems gydyti reikalingos išlaidos. 


Vaikų apsauga nuo reklamos įtakos 


Airija, Belgija, Danija, Graikija, Italija ir Švedija riboja reklamą vaikams, o 
kitos Europos šalys ketina tai padaryti (McGuire, 2002). Jungtinėse Valsti- 
jose, pastebi Robertas Levine savo knygoje The Power of Persuasion: How 
We're Bought and Sold („„Įtikinėjimo galia: kaip mus nuperka ir parduoda“), 
vienas vaikas per metus mato per 10 000 reklaminių intarpų. „Prieš du de- 
šimtmečius, — rašo Levine, — vaikai pieno gėrė du kartus daugiau nei limo- 
nado. Dėl reklamos dabar šis santykis tapo atvirkštinis“ (2003, p. 16). 

Rūkaliai dažnai dar paauglystėje pasirenka „,„mėgstamas cigaretes“, — bu- 
vo rašoma bendrovės Philip Morris, vienos iš pagrindinių tabako reklamos, 
kuriai per metus išleidžiama 11,2 milijardo dolerių, ataskaitoje (FTC, 2003). 
„Šių dienų paauglys — tai potencialus klientas rytoj, ir didžioji dauguma rū- 
kalių pirmą kartą užsirūkė dar paauglystėje“ (Lichtblau, 2003). Tai paaiški- 
na, kodėl kai kurios cigarečių ir nerūkomojo tabako bendrovės agresyviai 
veržiasi su reklamomis į universitetus, remdamos vakarėlius, siūlydamos ciga- 
retes nemokamai (paprastai ten, kur studentai vartoja alkoholį). Visa ši veik- 
la- tai dalis 12,5 milijardo vertės nikotino rinkodaros programos „pradedan- 
tiesiems“ rūkaliams (Farrell, 2005). 

Tikėdamiesi apriboti reklamos įtaką, mokslininkai tyrė, kaip padėti vai- 
kams susikurti imunitetą televizijos reklamos poveikiui. Šiuos tyrimus iš da- 
lies paskatino studijos, atskleidusios, kad vaikai, ypač nuo 8 iki 11 metų, 1) 
nepajėgia atskirti reklamos nuo eilinės laidos ir nesuvokia reklamos tikslo 
įtikinti, 2) beatodairiškai pasitiki televizijos reklama, 3) geidžia reklamuo- 
jamų gaminių ir įkyriai prašo tėvų, kad juos nupirktų (Adler ir kiti, 1980; 
Feshbach, 1980; Palmer ir Dorr, 1980). Atrodo, jog vaikai yra reklamuotojo 
svajonė: patiklūs, pažeidžiami, jiems lengva parduoti. 

Pasitelkusios šiuos duomenis, piliečių grupės kreipėsi į tokių produktų 
reklamuotojus (Moody, 1980): „Kai prityręs reklamos skelbėjas išleidžia mi- 


„Mano vaikai apskritai 

atsisako valgyti bet ką, 

ko nematė per televiziją.“ 
Erma Bombeck 

„Kai kalbama apie orientavi- 
mąsi į vaikus, mes, General 
Mills bendrovė, sekame 
Procter and Gamble modeliu: 
„nuo lopšio iki kapo“... 
Esame įsitikinę, kad klientus 
reikia pritraukti anksti ir 
išlaikyti juos visą gyvenimą.“ 
Wayne Chilicki, 
General Mills (citata iš 
Motherhood Project, 2001) 


lijonus, kad nepatyrusiems, patikliems vaikams parduotų žalingus sveikatai 
gaminius, tokį dalyką galima pavadinti tik eksploatavimu“. „Motinų pareiš- 
kime reklamuotojams“ (Motherhood Project, 2001) gausus Amerikos moti- 
nų susivienijimas išreiškė štai tokį pasipiktinimą: 
Mums vaikai yra neįkainojama dovana. Jums jie yra klientai, o vaikystė — tai 
„rinkos segmentas“, kurį reikia išnaudoti ... Nuolat peržengdami ribą tarp vartoto- 
jo poreikių patenkinimo ir jų sukūrimo, būrys jūsų išsilavinusių ir kūrybingų 
ekspertų studijuoja, analizuoja, įtikinėja ir manipuliuoja mūsų vaikais ... Pagrindi- 
niai jūsų pranešimai skelbia: „Tu šiandien nusipelnei pertraukos.“ „Daryk taip, 
kaip tau patinka.“ „„Vadovaukis savo instinktais. Patenkink savo troškulį.“ „Tie- 
siog imk ir padaryk.“ „Ribų nėra.“ „Jauti poreikį?“ Tokie kreipiniai atspindi 
reklamos esmę: gyvenime svarbiausia būti savanaudžiui, materialistui ir tuojau pat 
pajusti pasitenkinimą. 


Kitoje barikadų pusėje — tie, kurie turi komercinių interesų ir tvirtina, kad 
reklama leidžia skiepyti vartotojo įgūdžius ir, dar svarbiau, išlaikyti televizi- 
joms vaikų programas. Jungtinių Valstijų federacinė prekybos komisija, mė- 
gindama spręsti, ar reikia įvesti naujus sveikatai kenksmingų maisto produktų 
reklamos per televiziją bei jaunesnio amžiaus žiūrovams rodomų filmų ap- 
ribojimus, ir spaudžiama mokslininkų bei politikų, laikėsi „aukso vidurio“ 
taisyklės. 

Tuo tarpu mokslininkai kėlė klausimą, ar galima išmokyti vaikus atsispirti 
apgaulingai reklamai. Vieno tokio tyrimo metu Normos Feshbach (1980; Co- 
hen, 1980) vadovaujami mokslininkai mažoms Los Andželo srities pradinių 
mokyklų moksleivių grupėms pravedė tris pusvalandines pamokas, kuriose 
analizavo televizijos reklamą. Vaikai buvo mokomi atsparumo reklamai ją 
stebint ir aptariant. Pavyzdžiui, parodžius žaislo reklamą, jis tuojau pat bū- 
davo paduodamas vaikams, siūlant su juo atlikti tą patį, ką jie matė rekla- 
moje. Toks patyrimas padėjo vaikams realistiškiau suprasti reklamą. 

Vartotojų užtarėjai baiminasi, kad vien atsparumo formavimo gali nepa- 
kakti. Geriau išgryninti orą nei dėvėti dujokaukes. Tėvai skundžiasi, kad vai- 
kams skirtos prekės reklamuojamos ir išdėliojamos žemutinėse parduotuvių 
lentynose, kur vaikai juos greičiau pamato, ima ir įkyriai prašo nupirkti, kol 
pavargę tėvai nusileidžia. Todėl, ragina „Motinų kodeksas reklamos skelbė- 
jams“, reikia uždrausti reklamą mokyklose, jaunesniems nei 8 metų vaikams 
ir paaugliams skirtuose filmuose bei programose, taip pat reklamą, „skati- 
nančią [vaikų ir paauglių] egoizmą ir orientaciją į greitą [poreikių] patenki- 
nimą“ (Motherhood Project, 2001). 


Išvados apie nuostatų stiprinimą 


Turimų įsitikinimų įtvirtinimas turbūt nėra geriausias būdas priešintis „smegenų 
plovimui“. Jei tėvai nerimauja, kad jų vaikai gali tapti kulto nariais, jie turėtų 
paaiškinti jiems apie įvairius kultus ir išmokyti pateikti kontrargumentus. 

Dėl tos pačios priežasties tikybos mokytojai turi stebėti, kad bažnyčiose 
bei mokyklose nesusidarytų „sterili ideologinė aplinka“. Įveikta ataka vei- 
kiau sustiprins įsitikinimus nei juos sugriaus, ypač jei grėsmę keliančią in- 
formaciją galima išnagrinėti kartu su bendraminčiais. Kultai taiko šį princi- 
pa, perspėdami savo narius, kaip šeimynykščiai bei draugai puls šiuos jų nau- 
jus įsitikinimus. Kai pateikiami laukiami argumentai, kulto narys jau būna 
paruošęs kontrargumentus. 

Kita išvada ta, kad įtikinėtojui nesėkmingas argumentas gali būti blogiau 
nei nieko nedarymas. Ar suprantate kodėl? Atmetusieji argumentą tampa at- 
sparūs naujai galimai informacijai. Vieno eksperimento metu Susan Darley 
ir Joelas Cooperis (1972) pasiūlė studentams parašyti rašinį, propaguojantį 
griežtas aprangos normas. Kadangi tai prieštaravo studentų pozicijai ir raši- 
nius buvo ketinama skelbti, jie visi nusprendė nerašyti rašinio — net ir tie, 
kuriems už tai buvo pasiūlytas atlygis. Atsisakius pinigų, studentų kraštuti- 
nė nuomonė ir įsitikinimas dėl per griežtų reikalavimų aprangai dar labiau 
sustiprėjo. Atvirai prieš griežtus reikalavimus pasisakę studentai ėmė inten- 
syviau priešintis šioms taisyklėms. Atmetusieji raginimus mesti rūkyti pa- 
našiai gali tapti atsparesni vėlesniems raginimams. Neveiksmingas įtikinėji- 
mas, stimuliuodamas klausytojo savisaugą, gali duoti priešingą rezultatą. Jis 
gali „užgrūdinti širdį“ ir paversti ją atsparia būsimiems raginimams. 


APIBENDRINIMAS 

Kaip galima atsispirti įtikinėjimui? 

e Kaip žmonės priešinasi įtikinėjimui? Išankstinis viešas įsipareigojimas laikytis savo pozicijos, kurį 
stimuliuoja švelnus išpuolis prieš ją, gimdo pasipriešinimą vėlesniam įtikinėjimui. 

e Švelnus išpuolis taip pat gali stiprinti nuostatas, t. y. sukurti imunitetą, skatinantį ieškoti priešingų 
argumentų, kurių prireiks rimtesniu atveju. 

e Tai leidžia daryti paradoksalią išvadą, kad vienas iš nuostatų stiprinimo būdų yra iššūkis joms, 
tačiau ši ataka [prieš nuostatas] negali būti stipresnė už turimas nuostatas. 


Iš Post scriptum: 
kaip būti atviram, tačiau ne naiviam 


Kadangi esame įtikinėjami, mūsų užduotis — rasti aukso vidurį tarp patiklu- 
mo ir cinizmo. Kai kurie žmonės sako, kad pasiduoti įtikinėjimui yra silpnybė. 
Mus ragina: „galvok pats“. Tačiau ar užsisklendimas nuo informacijos reiš- 
kia dorybę, ar fanatizmą? Kaip gyventi būnant nuolankiam bei atviram ki- 
tiems ir tuo pat metu išliekant kritiškam įtikinėjimo argumentų atžvilgiu? 
Būti atviri tegalime galvodami, kad kiekvienas sutiktas Žmogus tam tikra 
prasme yra už mus pranašesnis. Kiekvienas sutiktas žmogus ką nors išmano 
labiau nei aš, todėl gali mane ko nors išmokyti. Bendraudamas tikiuosi pa- 
simokyti iš jo 1r galbūt atsakyti tuo pačiu, pasidalindamas savo žiniomis. 

Norėdami būti kritiški, galime pasinaudoti atsparumo formavimo tyrimų 
rezultatais. Ar norite išmokti priešintis įtikinėjimui, tačiau kartu girdėti reikš- 
mingą informaciją? Atidžiai klausykite ir kritiškai mąstykite. Prisiverskite 
prieštarauti. Išgirdę politiko kalbą, aptarkite ją su kitais. Kitaip tariant, ne 
tik klausykite, bet ir reaguokite. Jei nuodugni analizė informaciją sugriau- 
na, vadinasi, ji tiek ir teverta. O jei analizė šios informacijos nepaneigia, ji 
išliks ilgai. 


Grupės įtaka 


Kas yra grupė? 
Socialinis palengvinimas: kaip mus veikia kiti žmonės? 
Kitų žmonių buvimas 
Minia: didelė kitų žmonių sankaupa 
Kodėl mus sužadina kitų žmonių buvimas? 
Socialinis dykinėjimas: ar būdami grupėje žmonės 
stengiasi mažiau? 
Daug rankų mažai dirba 
Socialinis dykinėjimas kasdieniame gyvenime 


Nuasmeninimas: kada būdami grupėje žmonės netenka 
savojo Aš? 

Kai kartu darome tai, ko nedarytume vieni 

Savimonės susilpnėjimas 
Grupės poliarizacija: ar grupės sustiprina mūsų 
nuomonę? 

„Polinkio į riziką“ atvejis 

Ar grupės sustiprina nuomones? 

Atkreipkime dėmesį. Grupės poliarizacija 

Poliarizacijos aiškinimas 
Grupinis mąstymas: ar grupės trukdo, ar padeda priimti 
gerus sprendimus? 

Grupinio mąstymo požymiai 

Ką slepia moksliniai tyrimai. Irvingas Janisas apie grupinį 

mąstymą 

Grupinio mąstymo teorijos kritika 

Kaip išvengti grupinio mąstymo 

Grupinis problemų sprendimas 

Ką slepia Nobelio premija. Dvi galvos geriau nei viena 
Mažumos įtaka: kaip paskiri žmonės veikia grupę? 

Nuoseklumas 

Pasitikėjimas savimi 

Pasitraukimas iš daugumos 

Ar lyderystė yra mažumos įtaka? 

Atkreipkime dėmesį. Transformacinė bendruomenės lyderystė 


Post scriptum: ar grupės mums kenkia? 


„Niekada neabejokite tuo, 

kad nedidelė mąstančių, 

įsipareigojusių piliečių grupė 

gali pakeisti pasaulį.“ 
Antropologė Margaret Mead 


T auna jau beveik baigia savo kasdienį pasibėgiojimą. Protas ją ragina 
dar bėgti, o kūnas maldauja likusius šešis kvartalus eiti pėsčiomis. Ji 
nusileidžia ir sulėtina tempą. Kitą dieną aplinkybės tos pačios, tik dabar kartu 
bėga ir jos draugė bei draugas. Tauna savo maršrutą nubėga dviem minutė- 
mis greičiau. Ji svarsto: „Negi bėgau greičiau tik todėl, kad kartu buvo Geil 
17 Chosė? Ar kompanijoje visada bėgčiau greičiau?“ 

Paprastai visi esame kokios nors grupės dalis. Pasaulyje ne tik gyvena 
6,4 milijardo žmonių, bet ir yra 200 valstybių, keturi milijonai mažesnių ben- 
druomenių, 20 milijonų ekonomikos organizacijų ir šimtai milijonų kitų for- 
malių bei neformalių grupių - į pasimatymą atėjusių porelių, šeimų, bažny- 
čių, pasišnekučiuoti susirinkusių namiškių. Kaip šios grupės veikia paskirą 
asmenį? 

Tarpusavio sąveika grupėje dažnai daro stiprų poveikį. Intelektualūs aukš- 
tųjų mokyklų studentai bendrauja su kolegomis, šitaip gilindami vieni kitų 
akiratį. Jauni padaužos šlaistosi su kitais padaužomis, stiprindami vieni kitų 
asocialius polinkius. Kaip šios grupės veikia savo narių nuostatas? Kas ska- 
tina grupę priimti išmintingus arba kvailus sprendimus? 

Žmonės daro įtaką savo grupėms. Klasika tapusio kino filmo „12 piktų 
vyrų“ (12 Angry Men, 1957) pradžioje 12 nepatiklių prisiekusiųjų, tiriančių 
žmogžudystės bylą, suguža į prisiekusiųjų kambarį. Diena buvo karšta. Pa- 
vargę prisiekusieji beveik sutarė. Visi nekantrauja paskelbti nuosprendį ir ap- 
kaltinti paauglį tėvo nužudymu. Tačiau vienas jų, Henry Fondos įkūnytas 
personažas, nepalaiko kaltinimo. Prasideda karštos diskusijos, ir prisieku- 
sieji vienas po kito keičia nuomonę, kol sutaria: paauglys nekaltas. Sudėtin- 
gose teismo bylose vienas Žmogus retai priverčia visą grupę pakeisti nuo- 
monę. Tačiau istoriją kuria mažumos, gebančios palenkti daugumą. Kas pa- 
deda mažumai — arba lyderiui - įtikinti kitus? 


Kas yra grupė? 


Atsakymas į šį klausimą atrodo aiškus tol, kol keli žmonės nepalygina savo 
sampratų. Ar bėgiojimo partneriai yra grupė? Ar lėktuvo keleiviai — grupė? 
Ar grupė yra žmonės, tapatinantys save vieni su kitais ir jaučiantys, kad pri- 
klauso vieni kitiems? Ar grupė - tai turinčių bendrus tikslus ir vienas kitu 
pasitikinčių žmonių būrys? Ar grupė susiformuoja tada, kai žmonės tampa 
organizuoti? Kai jų tarpusavio ryšiai tęsiasi tam tikrą laiką? Tai tik keli so- 
cialinėje psichologijoje vartojami grupės apibrėžimai (McGrath, 1984). 

Grupių dinamikos ekspertas Marvinas Shaw (1981) teigia, kad visoms gru- 
pėms bendra tai, jog jų nariai veikia vienas kitą. Todėl jis grupę apibrėžia 
kaip du ar daugiau žmonių, palaikančių tarpusavio ryšius ir darančių vieni 
kitiems įtaką. Be to, pastebi Australijos nacionalinio universiteto socialinės 
psichologijos specialistas Johnas Turneris (1987), grupės save suvokia kaip 
„mes“, o visus kitus — kaip „jie“. Tad bėgiojimo partneriai iš tiesų yra gru- 
pė. Grupės susidaro dėl daugelio priežasčių — kad patenkintų poreikį priklau- 
syti, kad suteiktų informacijos, kad atsilygintų, kad įgyvendintų tikslus. 

Pagal Shaw apibrėžimą vienu metu auditorijoje kompiuteriais dirbantys stu- 
dentai nėra grupė. Nors fiziškai jie yra kartu, tačiau tai labiau pavienių žmo- 
nių būrys nei tarpusavio ryšiais susieta grupė (tačiau kiekvienas jų gali būti 
nematomos internetinės pokalbių svetainės, taigi grupės, narys). Kartais skir- 
tumas tarp pavienių Žmonių kompiuterių auditorijoje elgsenos ir tarpusavio 
ryšiais susietų žmonių veiklos būna neryškus. Kartais žmonės vien būdami 
kartu daro vieni kitiems įtaką. Per sporto varžybas jie gali save vadinti „mes“ — 
komandos aistruoliais, palyginti su „jais“, kurie remia kitą komandą. 

Šiame skyriuje aptarsime tris tokios kolektyvinės įtakos pavyzdžius: so- 
cialinio palengvinimo, socialinio dykinėjimo ir nuasmeninimo. Šie trys reiški- 
niai gali atsirasti esant minimaliai tarpusavio sąveikai (mes tai vadiname „mi- 
nimaliomis grupės situacijomis“). Po to išnagrinėsime tris socialinės įtakos 
tarpusavio ryšius palaikančiose grupėse pavyzdžius: grupės poliarizaciją, gru- 
pinį mąstymą ir mažumos įtaką. 


APIBENDRINIMAS 
Kas yra grupė? 


e Grupė atsiranda, kai du ar daugiau Žmonių sąveikauja ilgiau nei kelias akimirkas, daro vienas 
kitam įtaką, save suvokia kaip „mes“. 


Socialinis palengvinimas: 
kaip mus veikia kiti žmonės? 


Pradėkime nuo paprasčiausio socialinės psichologijos klausimo: ar tiesiog buvimu kitas žmo- 
gus daro mums įtaką? „Buvimas“ reiškia, kad kiti nekonkuruoja, neskatina, nebaudžia ir iš 
tiesų nieko nedaro, išskyrus tai, jog tiesiog būna šalia kaip pasyvi auditorija arba kaip daly- 
viai. Ar paprasčiausias kitų žmonių buvimas veikia bėgimą, valgymą, rašymą arba egzamino 
sėkmę? Atsakymo į šį klausimą paieška - mokslinis detektyvas. 


Kitų Žmonių buvimas 


Daugiau nei prieš šimtmetį Normanas Triplettas (1899), psichologas, domė- 
jęsis dviračių lenktynėmis, pastebėjo, kad lenktyniaudami būryje dviratinin- 
kai važiuoja greičiau nei būdami vieni ir lenktyniaudami tik su laiku. Prieš 

grupė 
(group) 


„Du ar daugiau žmonių, ilgiau nei 


kelias akimirkas palaikančių 
tarpusavio ryšius, darančių vieni 
kitiems įtaką ir save suvokiančių 
kaip „mes“. 


dalyviai 

(co-actors) 

Dalyviai, individualiai atliekantys 
nekonkurencingą veiklą. 

socialinis palengvinimas 
(social facilitation) 

1) Pirminė reikšmė - žmonių 
polinkis geriau atlikti paprastas 
ar gerai išmoktas užduotis, kai 
šalia yra kitų Žmonių. 

2) Dabartinė reikšmė — 
dominuojančios (tikėtinos) 
reakcijos sustiprėjimas dėl to, 
kad yra kitų žmonių. 


paskelbdamas savo spėjimą (kad kitų žmonių buvimas gerina rezultatus), Tri- 
plettas atliko vieną pirmųjų socialinės psichologijos istorijoje laboratorinių 
eksperimentų. Vaikai, kuriems buvo liepta suvynioti valą į meškerės ritę, at- 
likdavo tai greičiau būdami kartu nei pavieniui. 

Vėliau paaiškėjo, kad jei šalia yra kitų žmonių, eksperimento dalyviai grei- 
čiau atlieka daugybos veiksmus ar išbraukia nurodytas raides. Esant kitiems 
žmonėms eksperimento dalyviai taip pat tiksliau atlieka nesudėtingus mecha- 
ninius veiksmus, pavyzdžiui, laiko metalinę lazdelę taip, kad ji nenuslystų nuo 
dešimties centų monetos dydžio disko, besisukančio ant patefono (F. W. All- 
port, 1920; Dashiell, 1930; Travis, 1925). Šis socialinio palengvinimo efek- 
tas pastebimas ir tarp gyvūnų. Jei kartu yra kitų tos pačios rūšies atstovų, skruz- 
dėlės iškasa daugiau smėlio, vištos sulesa daugiau grūdų, o seksualiai akty- 
vios žiurkių poros dažniau poruojasi (Bayer, 1929; Chen, 1937; Larsson, 1956). 

Tačiau kiti tyrimai atskleidė, jog kai kurias užduotis kitų tos pačios rū- 
šies atstovų buvimas trukdo atlikti. Pavyzdžiui, tarakonai, ilgauodegės pa- 
pūgos ir žalieji kikiliai tokiais atvejais lėčiau įveikia labirintus (Allee ir Ma- 
sure, 1936; Gates ir Allee, 1933; Klopfer, 1958). Šis trikdantis poveikis pa- 
stebimas ir tarp žmonių. Jei šalia yra kitų žmonių, blogiau įsimenami be- 
reikšmiai skiemenys, sunkiau surandamas išėjimas iš labirinto piešinyje, pras- 
čiau atliekami sudėtingi daugybos veiksmai (Dashiell, 1930; Pessin, 1933; 
Pessin ir Husband, 1933). 

Teiginys, kad kitų buvimas kartais padeda, o kartais trukdo atlikti užduo- 
tis, - beveik toks pat tikslus, kaip orų prognozė Škotijoje, kur dažniausiai 
sakoma, jog gali būti saulėta, tačiau gali ir palyti. Apie 1940-uosius metus 
tyrimai šioje srityje liovėsi ir nevyko 25-erius metus, kol jų nesužadino nauja 
1dėja. 

Socialinis psichologas Robertas Zajoncas susidomėjo, ar šių prieštaringų 
duomenų nebūtų galima suderinti. Kaip dažnai kūrybinio pakilimo momen- 
tais nutinka, Zajoncas (1965) vieno tyrimo rezultatus panaudojo tam, kad 
paaiškintų kitus. Jis prisiminė gerai žinomą eksperimentinės psichologijos 
principą: sužadinimas sustiprina bet kurį tuo metu dominuojantį atsaką. Stip- 
resnis sužadinimas padeda geriau atlikti paprastas užduotis, kai labiausiai ti- 
kėtina, kad teisingas yra „dominuojantis“ atsakymas. Sužadinti Žmonės grei- 
čiausiai suvokia tokias nesudėtingas anagramas, kaip pygaras. Atliekant su- 
dėtingas užduotis, kur teisingas atsakymas nėra labai aiškus, didesnis suža- 
dinimas skatina neteisingą atsakymą. Būdami susirūpinę, žmonės blogiau 
sprendžia sudėtingas anagramas. 

Ar šis principas negalėtų atskleisti socialinio palengvinimo mįslės? At- 
rodė logiška daryti prielaidą, kad kitų žmonių buvimas turi sužadinti arba 
suteikti energijos (Mullen ir kiti, 1997). (Visi prisimename, kaip atsidūrę prieš 
auditoriją pajusdavome įtampą arba susijaudinimą.) Jei socialinis sužadini- 
mas palengvina dominuojančią reakciją, jis turėtų padėti atlikti lengvas už- 
duotis 1r kliudyti atlikti sudėtingas. 

Palengvina 
nesudėtingą 
veiksmą 

Sustiprina 

Kitų buvimas Sužadinimas dominuojančią į 
reakciją 2 
| Apsunkina 

sudėtingą 
veiksmą 


Taikant šią prielaidą, prieštaringi rezultatai tapo logiški. Susukti valą į 
ritę, atlikti nesudėtingus daugybos veiksmus, valgyti — lengvos užduotys, į 
kurias mokame reaguoti, arba teisinga reakcija į jas buvo normaliai domi- 
nuojanti. Dėl to kitų žmonių buvimas padėjo jas atlikti. Įsisavinti naują 1n- 
formaciją, surasti kelią iš labirinto ir išspręsti sudėtingus aritmetikos užda- 
vinius buvo sunkesnės užduotys, ir tikimybė, kad tiriamieji galės juos iš karto 
teisingai atlikti, buvo mažesnė. Šiais atvejais kitų žmonių buvimas padidino 
neteisingų atsakymų skaičių. Abiem atvejais veikė visuotinė taisyklė — su- 
žadinimas palengvina dominuojančią reakciją (žr. 8.1 pav.). Tai, kas iš pra- 
džių atrodė nesuderinama, netikėtai tapo logiška. 

Tokie paprasti ir elegantiški Zajonco sprendimai paskatino kitus sociali- 
nius psichologus susimąstyti apie tai, apie ką pagalvojo Thomas H. Huxley, 
pirmą kartą perskaitęs Darwino veikalą „Rūšių kilmė“: „Kaip kvaila, kad apie 
tai nepagalvojau!“ Ir kaip viskas akivaizdu, kai Zajoncas parodė. Tačiau gal- 
būt visos detalės ėmė taip tvarkingai dėliotis tik Žiūrint retrospektyviai. Kilo 
klausimas, ar šis sprendimas išlaikytų išbandymą eksperimentais. 

Atlikus beveik 300 tyrimų, kuriuose dalyvavo daugiau nei 25 000 savano- 
rių, paaiškėjo, kad sprendimas šį išbandymą išlaikė (Bond ir Titus, 1983; Gue- 
rin, 1993, 1999). Socialinis sužadinimas palengvina dominuojančią reakci- 
ją, nesvarbu, teisinga ji ar klaidinga. Pavyzdžiui, Peteris Huntas ir Josephas 
Hillery (1973) pastebėjo, kad dalyvaujant kitiems Žmonėms, studentai grei- 
čiau perpranta nesudėtingą labirintą, bet daugiau laiko sugaišta, kol perpranta 
sudėtingą (lygiai kaip ir tarakonai!). Jamesas Michaelsas ir jo bendradarbiai 
(1982) pastebėjo, kad geri biliardo žaidėjai (kurių rezultatyvumas, netiesio- 
giai juos stebint, siekė 71 proc.) žaidė dar geriau (80 proc.), kai juos ėmė 
stebėti keturi žiūrovai. Prasti žaidėjai (kurių rezultatyvumas prieš tai siekė 
36 proc.) atidžiai stebimi ėmė žaisti dar blogiau (25 proc.). 

Sportininkai, aktoriai ir muzikai atlieka gerai išmoktus veiksmus, ir tai 
paaiškina, kodėl jiems geriau sekasi girdint palaikančią minios reakciją. Dau- 
giau nei 80 000 studentų ir profesionalių sportininkų varžybų Kanadoje, Jung- 
tinėse Valstijose ir Anglijoje tyrimai parodė, kad namuose komandos laimi 
maždaug 6 rungtynes iš 10 (šiek tiek mažiau beisbolo bei amerikietiškojo 
futbolo ir šiek tiek daugiau krepšinio bei europietiškojo futbolo; žr. 8.1 len- 


8.1 PAVEIKSLAS 
Socialinio sužadinimo poveikis 


Robertas Zajoncas suderino 
prieštaringus duomenis ir 
pasiūlė prielaidą, kad kitų 
žmonių buvimo sąlygojamas 
sužadinimas sustiprina 
dominuojančią reakciją 
(teisingą atsakymą tik į 
lengvas ar gerai išmoktas 
užduotis). 


„Paprasčiausias socialinis 
kontaktas... skatina gyvybin- 
gumą, kuris didina kiekvieno 
dirbančiojo efektyvumą.“ 
Karl Marx, Das Kapital, 1867 
(„Kapitalas“) 


„Atradimas - tai gebėjimas 
pamatyti, ką visi matė, 
ir pagalvoti apie tai, apie ką 
niekas nepagalvojo.“ 
Albert von Szent-Gyorgyi, 
The Scientist Speculates, 1962 
(„Mokslininkas mąsto“) 

Stiprus sužadinimas pilnose 
salėse taip pat didina stresą. 
Tačiau minia sukelia mažesnę 
įtampą salėse, suskirstytose 

į daug erdvių, leidžiančių 
atsiskirti nuo minios 

(Evans ir kiti, 1996, 2000). 


8.1 LENTELĖ. Savo aikštės pranašumas pagrindinių sporto šakų komandoms 


Sporto Išanalizuotų Namuose laimėtos 
šaka rungtynių skaičius rungtynės procentais 
Beisbolas 135 665 54,3 
Amerikietiškasis futbolas 2592 57,3 
Ledo ritulys 4322 61,1 
Krepšinis 13 596 64,4 
Europietiškasis futbolas 37 202 69,0 


telę). Tačiau žaidimo namuose pranašumą taip pat gali sąlygoti ir tai, kad 
žaidėjai gerai pažįsta aikštelę, neišvarginti kelionės, kontroliuoja teritoriją, 
todėl jaučiasi dominuojantys, ir, girdėdami palaikančius aistruolių šūksnius, 
labiau susitapatina su komanda (Zillmann ir Paulus, 1993). 


Minia: didelė kitų žmonių sankaupa 


Taigi Žmonės iš tiesų reaguoja į esančius šalia. Tačiau ar stebėtojų buvimas 
iš tikrųjų veikia Žmones? Stresinėje situacijoje draugas gali padėti atsipalai- 
duoti. Tačiau būdami ne vieni žmonės daugiau prakaituoja, dažniau kvėpuoja, 
labiau įsitempia jų raumenys, pakyla kraujospūdis, padažnėja pulsas (Geen 
ir Gange, 1983; Moore ir Baron, 1983). Net draugiška auditorija gali taip 
paveikti, kad sudėtingos užduotys bus atliekamos blogiau (Butler ir Baumeis- 
ter, 1998). Jei į jūsų pirmąjį fortepijono koncertą susirinks visi giminės, vargu 
ar grosite geriau. 

Kuo žmonių daugiau, tuo jų poveikis stipresnis (Jackson ir Latanė, 1981; 
Knowles, 1983). Kartais sužadinimas 1r gausios publikos dėmesys kliudo netgi 
tam, ką puikiai mokame ir darome nesusimąstydami: pavyzdžiui, kalbėjimui. 
Įtampai pasiekus kraštutinį lygį, galima net užspringti. Mikčiojantys žmo- 
nės prieš didelę auditoriją mikčioja stipriau nei kalbėdami tik su vienu ar 
dviem žmonėmis (Mullen, 1986). 

Būnant minioje taip pat suintensyvėja teigiamos arba neigiamos reakcijos. 
Šalia esantys draugiški žmonės yra netgi labiau mėgstami, o nedraugiški — 
labiau nemėgstami (Schiffenbauer ir Schiavo, 1976; Storms ir Thomas, 1977). 
Jonathanas Freedmanas su bendradarbiais (1979, 1980) atliko eksperimen- 
tus su Kolumbijos universiteto studentais 17 Ontarijo mokslo centro lanky- 
tojais. Eksperimentų metu padėjėjas turėjo kartu su kitais dalyviais klausy- 
tis humoristinio įrašo arba žiūrėti kino komediją. Kai visi sėdėdavo glau- 
teatrų direktoriai ir sporto aistruoliai žino (o mokslininkai tą patvirtino), kad 
„gera salė“ yra pilna salė (Aiello ir kiti, 1983; Worchel ir Brown, 1984). 

Gal pastebėjote, kad 35 studentų grupė atrodo artimesnė ir linksmesnė 35 
vietų auditorijoje, o ne išsibarsčiusi 100 vietų auditorijoje. Taip yra iš dalies 
todėl, kad mes greičiau atkreipiame dėmesį į kitų žmonių juoką ar plojimus 
ir prie jų prisijungiame, kai esame arti. Tačiau, kaip pastebėjo Gary Evansas 
(1979), susigrūdimas taip pat ir audrina. Jis tyrė Masačiusetso universiteto 10 
studentų grupes 20 pėdų pločio ir 30 pėdų ilgio arba 8 pėdų pločio ir 12 pėdų 
ilgio patalpose. Palyginti su tais, kurie buvo didesnėje patalpoje, susigrūdu- 
siųjų pulsas buvo dažnesnis, o kraujospūdis aukštesnis (tai rodo sužadinimą). 
Atlikdami sudėtingas užduotis jie darė daugiau klaidų. Susigrūdimo poveikį 
taip pat pastebėjo Dineshas Nagaras ir Janakas Pandey (1987), tyrę universi- 
teto studentus Indijoje. Susigrūdimas daro panašų poveikį kaip ir minia žiūrovų: 
sustiprina sužadinimą, kuris palengvina dominuojančią reakciją. 


Kodėl mus sužadina kitų žmonių buvimas? 


Jei ką nors mokate gerai, kitų akivaizdoje darysite tai dar geriau (nebent per- 
nelyg susijaudinsite ir susidrovėsite). Tomis pačiomis aplinkybėmis veiks- 
mas, kuris jums sunkiai sekasi, gali tapti neįmanomu. Kodėl kiti žmonės suke- 
lia mūsų susijaudinimą? Yra duomenų, patvirtinančių bent tris galimus veiks- 
nius (Aiello ir Douthitt, 2001): tai - nuogąstavimas dėl įvertinimo, dėmesio 
išblaškymas ir kitų žmonių buvimas. 


Nuogąstavimas dėl įvertinimo 


Nickolas Cottrellas įtarė, kad stebėtojai gali sukelti baimę, ar jie mus verti- 
na. Norėdamas patikrinti, ar egzistuoja nuogąstavimas dėl įvertinimo, Cot- 
trellas su bendradarbiais (1968) užrišo stebėtojams akis, tariamai rengdamiesi 
suvokimo eksperimentui. Priešingai nei stebint auditorijai, vien tik žmonių 
užrištomis akimis buvimas nepagerino įprastos reakcijos. 

Kiti eksperimentai patvirtino Cottrello išvadą: dominuojanti reakcija 1a- 
biausiai sustiprėja tada, kai Žmonės jaučiasi vertinami. Vieno eksperimento 
Santa Barbaroje metu Kalifornijos universiteto bėgikai, pamatę pievelėje sė- 
dinčią moterį, paspartindavo tempą, tačiau tik tada, jei ji būdavo į juos atsi- 
sukusi veidu, o ne nugara (Worringham ir Messick, 1983). 

Nuogąstavimu dėl vertinimo taip galima paaiškinti, 


e kodėl Žmonės geriausiai užduotį atlieka tarp pranašesnių kolegų (Seta, 
1982); 

e kodėl sužadinimas atslūgsta, kai tarp svarbių Žmonių atsiranda ir tokių, 
kurių nuomonė nėra svarbi (Seta ir Seta, 1992), 

e kodėl ypač priklausomus nuo aplinkinių nuomonės žmonių buvimas vei- 
kia labiausiai (Gastorf ir kiti, 1980; Geen ir Gange, 1983); 

e kodėl socialinio palengvinimo poveikis būna didžiausias tada, kai kiti žmo- 
nės yra nepažįstami ir juos sunku stebėti (Guerin ir Innes, 1982). 


nuogąstavimas dėl įvertinimo 
(evaluation apprehension) 
Rūpinimasis, kaip esame 
vertinami. 

Susidrovėjimas, kai esame vertinami, taip pat gali trukdyti atlikti veiksmus, 
kuriuos geriausiai atliekame automatiškai (Mullen ir Baumeister, 1987). Jei 
drovūs krepšininkai, mesdami lemtingus baudos metimus, analizuoja savo 
kūno judesius, jie dažniau nepataiko. 


Dėmesio išblaškymas 


Glennas Sandersas, Robertas Baronas ir Danny Moore (1978; Baron, 1986), 
aiškindami nuogąstavimą dėl įvertinimo, pažengė dar toliau. Jie teigė, kad, 
domėdamiesi, kaip sekasi kitiems grupės nariams arba kaip reaguoja audito- 
rija, mes išblaškome savo dėmesį. Įtampa, atsirandanti tarp dėmesio skyrimo 
kitiems ir užduočiai, perkrauna mūsų pažinimo sistemą ir sukelia susierzini- 
mą. Mes nebegalime susitelkti. Įtampą sukelia ne tik kito žmogaus buvimas, 
bet ir tokie dirgikliai, kaip ryški šviesa (Sanders, 1981a, 1981b). 


Kitų žmonių buvimas 


Tačiau Zajoncas įsitikinęs, kad sužadinti gali ir kitų žmonių buvimas, net jei 
nenuogąstaujama dėl vertinimo ir išlaikomas dėmesys. Prisiminkime, kad pa- 
lengvinimo poveikį jaučia ir gyvūnai. Tai perša mintį, kad sužadinimo me- 
chanizmas yra įgimtas ir būdingas didžiajai gyvūnijos daliai. (Gyvūnai tik- 
riausiai sąmoningai nesirūpina tuo, kaip juos vertina kiti gyvūnai.) Kalbant 
apie žmones, dauguma bėgikų sparčiau bėga būdami drauge su kuo nors, net 
jei tas Žmogus nevertina bėgiko rezultatų ir su juo nerungtyniauja. 

Dabar pats laikas prisiminti šios teorijos tikslą. Kaip pastebėjome 1 sky- 
riuje, teorija — lyg mokslinė stenograma: ji supaprastina ir apibendrina ste- 
bėjimų įvairovę. Socialinio palengvinimo teorija daro tai sėkmingai. Tai pa- 
prastas daugelio mokslinių duomenų apibendrinimo būdas. Teorija taip pat 
padeda daryti aiškias prognozes, kurios 1) leidžia patvirtinti arba keisti te- 
oriją, 2) nurodo naujų tyrimų kryptį ir 3) siūlo praktinius taikymo būdus. 
Socialinio palengvinimo teorija siūlo tokias pirmųjų dviejų tipų prognozes: 
1) teorijos esmė (kad kitų žmonių buvimas sužadina ir kad šis socialinis su- 
žadinimas sustiprina dominuojančią reakciją) buvo patvirtinta ir 2) teorija 
galimai tyrimų krypčiai suteikė naują gyvenimą. 

Ar ši teorija 3) taikoma praktikoje? Galime tik spėlioti. Kaip parodyta 
8.2 paveiksle, daugelyje naujos statybos įstaigų atskiri biurai perkelti į di- 
deles atviras erdves, perskirtas žemomis pertvaromis. Ar dėl to atsiradęs su- 
vokimas, kad greta yra kiti žmonės, padeda sklandžiau atlikti gerai išmok- 
tas užduotis, ar trukdo kūrybingai spręsti sudėtingas problemas? Ar galite 
sugalvoti kitų šios teorijos taikymo praktikoje būdų? 


APIBENDRINIMAS 
Socialinis palengvinimas: kaip mus veikia kiti žmonės? 


e Pagrindinės socialinės psichologijos problemos susijusios su kitų žmonių buvimu. Pirmuosiuose 
šios srities eksperimentuose buvo pastebėta, kad užduotys atliekamos geriau, kai kas nors stebi 

8.2 PAVEIKSLAS 


Atviromis erdvėmis 
suprojektuotuose biuruose 
žmonės dirba, greta dirbant 
kitiems Žmonėms. Kaip tai 
gali atsiliepti darbuotojų 
efektyvumui? 


Šaltinis: nuotrauka gauta 
iš bendrovės Herman Miller 
Inc. 


arba jos atliekamos grupėje. Kiti mokslininkai atkreipė dėmesį, kad žmonių buvimas gali trukdyti 
atlikti užduotis. Atsižvelgęs į šiuos duomenis Robertas Zajoncas pritaikė visiems žinomą ekspe- 
rimentinės psichologijos principą: sužadinimas palengvina dominuojančią reakciją. Kadangi kitų 
žmonių buvimas kelia jaudulį, faktas, kad esama stebėtojų arba dirbama grupėje, padeda atlikti 
lengvas užduotis (kuriose vyrauja teisingas atsakymas arba reakcija) ir trukdo vykdyti sunkias 
(kuriose dominuoja neteisingas atsakymas arba reakcija). 


e Buvimas minioje ar ankštose erdvėse panašiai sužadina ir palengvina dominuojančių reakcijų 
pasireiškimą. 

e Tačiau kodėl kitų žmonių buvimas sužadina? Eksperimentai perša išvadą, kad sužadinimas kyla 
iš dalies dėl to, jog nuogąstaujama dėl įvertinimo, o iš dalies dėl to, jog išblaškomas dėmesys — 
kai dėmesį reikia padalinti ir kitiems, ir užduočiai, kyla įtampa. Kiti eksperimentai, tarp jų ir atlikti 
su gyvūnais, verčia daryti išvadą, kad buvimas kieno nors akivaizdoje gali jaudinti net tada, kai 
nesijauti vertinamas ir niekas neblaško dėmesio. 


Socialinis dykinėjimas: ar būdami 
grupėje Žmonės stengiasi mažiau? 
Ar traukdami virvę komandoje, vienoje virvės pusėje esantys aštuoni žmonės trauks tokia jė- 


ga, kuri būtų lygi aštuonių pavieniui traukiančių žmonių jėgų sumai? Jei ne, - kodėl? Ir kokių 
asmeninių pastangų galime tikėtis iš dirbančių grupėje? 


Socialinis palengvinimas paprastai atsiranda tada, kai žmonės siekia asme- 
ninių tikslų ir kai jų pastangas (meškerės valo susukimą į ritę, aritmetikos 
uždavinių sprendimą ir pan.) galima įvertinti individualiai. Šios situacijos 

8.3 PAVEIKSLAS 
Virvės traukimo prietaisas 


Pirmoje pozicijoje stovintys 
žmonės traukdavo virvę 
silpniau, kai manydavo, kad 
už jų esantys Žmonės 
traukia kartu. 

Šaltinis: Ingham, Levinger, 
Graves ir Peckham, 1974. 
Alano G. Inghamo 
nuotrauka. 


panašios į įprastas, su kokiomis susiduriame darbe, tačiau ne į tokias, kai 
žmonės sutelkia pastangas, kad pasiektų bendrą tikslą ir kai individualias 
pastangas sudėtinga įvertinti. Tokios veiklos pavyzdys — komandinis virvės 
traukimas. Kitas pavyzdys — organizuotas lėšų rinkimas, kai gautos pajamos 
už parduotus saldainius panaudojamos klasės išvykai apmokėti. Arba visos 
klasės vykdomas projektas, už kurį visi gauna vienodus pažymius. Ar atlie- 
kant bendras užduotis — kai grupės rezultatas priklauso nuo individualių pa- 
stangų — komandos dvasia didina produktyvumą? Ar mūrininkai kloja ply- 
tas sparčiau dirbdami komandoje, ar pavieniui? Atsakyti į šiuos klausimus 
padės laboratorinis imitavimas. 


Daug rankų mažai dirba 


Beveik prieš šimtmetį prancūzų inžinierius Maxas Ringelmannas (apie tai 
rašo Kravitz ir Martin, 1986) pastebėjo, kad kolektyvinės virvę traukiančių 
žmonių pastangos prilygsta vos pusei asmeninių pastangų sumos. Tai priešta- 
rauja prielaidai, kad „vienybėje — galybė“ ir perša išvadą, jog grupinis už- 
duočių atlikimas mažina asmeninį suinteresuotumą. O gal blogus rezultatus 
nulėmė darbo koordinavimo trūkumai? Gal traukdami virvę žmonės darė trau- 
kimo krypties ir laiko paklaidas? Masačiusetso universiteto mokslininkų gru- 
pė, vadovaujama Alano Inghamo (1974), išmoningai pašalino šią problemą, 
priversdami eksperimento dalyvius galvoti, kad virvę traukia ir kiti, nors iš 
tiesų jie traukė vieni. Eksperimento dalyviams buvo užrišamos akys, paski- 
riama pirmoji pozicija (žr. 8.3 pav. parodytą įrenginį) ir liepiama iš visų jė- 
gų traukti. Žinodami, kad traukia vieni, jie traukdavo 18 procentų smarkiau 
nei tada, kai manydavo, kad kartu su jais traukia du-penki jiems už nugaros 
stovintys Žmonės. 

Mokslininkai Bibbas Latanė, Kiplingas Williamsas ir Stephenas Harkin- 
sas (1979; Harkins ir kiti, 1980) ieškojo ir kitų būdų tirti šiam reiškiniui, 
kurį jie pavadino socialiniu dykinėjimu. Jie pastebėjo, kad garsūs šešių žmo- 
nių šūksniai ar plojimai buvo trečdaliu silpnesni, nei sukelti vieno žmogaus. 
Tačiau kaip ir traukiant virvę, grupinis triukšmas yra ne toks efektyvus. Tad 
Latanė ir jo bendradarbiai, sekdami Inghamo pavyzdžiu, Ohajo valstijos uni- 
versitete atliko eksperimentą, kurio metu privertė eksperimento dalyvius pa- 
tikėti, kad jie šaukia ir ploja ne vieni. 

Šešiems eksperimento dalyviams buvo užrišamos akys, jie susodinami ratu 
ir duodamos užsidėti ausinės, per kurias sklisdavo toks kurtinantis šaukian- 
čių ar plojančių Žmonių triukšmas, kad jie negirdėdavo savo šūksmų ar plo- 
jimų, juo labiau kitų žmonių. Per skirtingus bandymus jiems būdavo liepia- 
ma šaukti ir ploti vieniems arba kartu su grupe. Tie, kuriems apie eksperi- 
mentą buvo papasakota, spėjo, kad dalyviai šauks garsiau, darydami tai kar- 
tu su kitais, nes mažiau varžėsi. Ir koks gi buvo tikrasis rezultatas? Pasireiš- 
kė socialinio dykinėjimo efektas: kai eksperimento dalyviai manė, kad kiti 
penki taip pat šaukia arba ploja, jie sukeldavo trečdaliu silpnesnį triukšmą 
nei tada, kai tikėjo, jog tai daro vieni. Socialinis dykinėjimas pasireikšdavo 
netgi tada, kai eksperimente dalyvaudavo mokyklų sporto komandų aistruo- 
lių vadovės, kurios būdavo įtikinamos, kad jų šūksniai — pavieniui arba su 
grupe — palaiko komandą (Hardy ir Latanė, 1986). 

Įdomu tai, kad tie, kurie plojo ir pavieniui, ir su grupe, nelaikė savęs dy- 
kinėtojais; jie manė, kad abiem atvejais plojo vienodai smarkiai. Panašiai nu- 
tinka, kai studentai vykdo grupinius projektus, už kuriuos vertinami bendrai. 
Williamsas teigia, kad visi pripažįsta, jog tokiais atvejais atsipalaiduojama, 
tačiau nė vienas nesutinka, kad atsipalaiduoja būtent jis. 

Politologas Johnas Sweeney (1973), tiriantis socialinio dykinėjimo pa- 
sekmes politikoje, šį reiškinį stebėjo atlikdamas eksperimentą Teksaso uni- 
versitete. Studentai energingiau mynė dviračio treniruoklio pedalus (matuo- 
jant jų pagaminamą elektros energiją), kai žinojo, jog yra asmeniškai stebi- 
mi, o ne tada, kai manė, kad jų rezultatas sumuojamas kartu su kitų ekspe- 
rimento dalyvių rezultatais. Būdami grupėje, žmonės susigundydavo tapti tra- 
nais ir pasinaudoti grupės pastangomis. 

Iš šio ir dar 160 kitų tyrimų (Karau ir Williams, 1993 ir 8.4 pav.) mato- 
me, kaip iškreipiama viena socialinį palengvinimą sąlygojančių psichologi- 
nių jėgų — nuogąstavimas dėl įvertinimo. Socialinio dykinėjimo eksperimentų 
dalyviai buvo įsitikinę, kad yra vertinami tik tada, kai veikia vieni. Būnant 
grupėje (traukiant virvę, šaukiant ir t. t.), rūpestis dėl įvertinimo sumažėda- 
vo. Kai žmonės neturi atsiskaityti asmeniškai ir negali įvertinti savo pastan- 
gų, atsakomybė ištirpsta tarp visų grupės narių (Harkins ir Jackson, 1985; 
Kerr ir Bruun, 1981). Ir priešingai, socialinio palengvinimo eksperimentuo- 
se įvertinimo tikimybė buvo didesnė. Atsidūrę dėmesio centre, žmonės są- 
moningai stebi savo elgesį (Mullen ir Baumeister, 1987). Tad principas — kai 


socialinis dykinėjimas 

(social loafing) 

Polinkis mažiau stengtis, 

kai visi suvienija savo pastangas 
siekdami bendro tikslo, nei tada, 
kai pastangos vertinamos 
individualiai. 


tranas 

(free rider) 

Žmogus, gaunantis naudos 
iš grupės, tačiau mažai 
duodantis jai. 

8.4 PAVEIKSLAS 
Grupei didėjant, 
pastangos mažėja 


Statistiškai apdorojus 49 
tyrimų, kuriuose dalyvavo per 
4000 dalyvių, duomenis 
paaiškėjo, kad grupei didėjant, 
pastangos mažėja (dykinėja- 
ma). Diagramoje taškais 
pažymėti jungtiniai šių tyrimų 
duomenys. 

Šaltinis: Williams, Jackson ir 
Karau, in Social Dilemmas: 
Perspectives on Individuals 
and Groups, red. D. A. 
Schroeder, 1992. Praeger 
Publishers, leidimo duome- 
nys: Publishing Group, Inc., 
Westport, CT. 

mus stebi, rūpestis dėl įvertinimo sustiprėja ir pasireiškia socialinio paleng- 
vinimo fenomenas — išlieka. Kai išnykstame minioje, nuogąstavimas dėl įver- 
tinimo sumažėja ir pasireiškia socialinis dykinėjimas (žr. 8.5 pav.). 

Vienas iš būdų sužadinti suinteresuotumą — padaryti taip, kad būtų gali- 
ma pamatuoti kiekvieno asmeninį indėlį. Kai kurie futbolo treneriai tai daro 
filmuodami ir vertindami kiekvieną žaidėją. Ir grupėje, ir pavieniui žmonės 
stengiasi labiau, kai galima įvertinti kiekvieno jų pastangas: universiteto plau- 
kikai per estafetės plaukimą pasiekia geresnių rezultatų, jei kas nors stebi ir 
skelbia jų asmeninius laimėjimus (Williams ir kiti, 1989). 


Socialinis dykinėjimas kasdieniame gyvenime 


Kaip plačiai paplitęs socialinis dykinėjimas? Laboratorijoje šis reiškinys pa- 
stebimas ne tik tada, kai žmonės tempia virvę, mina dviratį, šaukia ar ploja, 
bet ir kai pumpuoja vandenį ar orą, vertina eilėraščius ar straipsnius, kuria 
idėjas, spausdina ar stebi signalus. Ar galima šiuos rezultatus apibendrinti ir 
pritaikyti keliant darbininkų darbo produktyvumą? 

Nedidelio eksperimento metu buvo pastebėta, kad prie konvejerio dirban- 
tys darbininkai pagamino 16 procentų daugiau gaminių, kai buvo vertina- 
mas kiekvieno asmeninis išdirbis, nors jie žinojo, kad tai neturės įtakos už- 
mokesčiui (Faulkner ir Williams, 1996). Pagalvokite: agurkų konservų fab- 
rike svarbiausias darbas yra nuo konvejerio juostos paimti tinkamo dydžio 
agurko puselę ir įdėti ją į stiklainį. Deja, darbininkams kyla pagunda dėti 
bet kokio dydžio puselę, nes jų darbo rezultatų neįmanoma nustatyti (stik- 
lainiai, prieš pasiekdami kokybės kontrolės skyrių, patenka į bendrą surink- 
tuvą). Williamsas, Harkinsas ir Latanė (1981) rašo, jog remiantis socialinio 
dykinėjimo moksliniais tyrimais, rekomenduojama „individualią gamybą pa- 
daryti pastebimą“, ir kelia klausimą: „kiek agurkų darbininkas galėtų sudė- 
ti, jei jam būtų mokama tik už teisingai atliktą darbą?“ 

Socialinis 
dykinėjimas 


Mokslininkai rado socialinio dykinėjimo faktų įvairiose tautose ir kraš- 
tuose, ypač — vertindami žemės ūkio gamybos rezultatus buvusiose komu- 
nistinėse šalyse. Komunizmo kūrimo Rusijoje metais kolūkiečiai vieną die- 
ną dirbdavo viename lauke, kitą — kitame ir buvo mažai atsakingi už kurį 
nors konkretų darbą. Jie turėjo ir mažus sklypus asmeniniam naudojimui. Po 
vienos analizės paaiškėjo, kad šie sklypai tesudarė vieną procentą visos dir- 
bamos žemės, tačiau iš jų buvo gaunama 27 procentai viso sovietų Žemės 
ūkio derliaus (H. Smith, 1976). Vengrijoje asmeninio naudojimo sklypai te- 
sudarė 13 procentų visos dirbamos žemės, tačiau iš jų buvo gaunamas treč- 
dalis derliaus (Spivak, 1979). Kai Kinija leido ūkininkams pardavinėti maisto 
produktus, atlikdavusius atidavus prievoles valstybei, maisto pramonės re- 
zultatai per metus pagerėjo 8 procentais — 2,5 karto daugiau nei per ankstes- 
nius 26 metus (Church, 1986). 

O kaipgi kolektyvistinės kultūros, nesuvaržytos komunistinio režimo? La- 
tanė ir jo bendradarbiai (Gabrenya ir kiti, 1985) pakartojo triukšmo sukėli- 
mo eksperimentus Japonijoje, Tailande, Taivane, Indijoje ir Malaizijoje. Ir 
ką gi jie pastebėjo? Šiose šalyse socialinis dykinėjimas taip pat buvo aki- 
vaizdus. Septyniolika vėliau atliktų tyrimų Azijoje patvirtino, kad kolekty- 
vistinėse kultūrose socialinio dykinėjimo mažiau nei individualistinėse (Ka- 
rau ir Williams, 1993; Kugihara, 1999). Kaip pastebėjome 2 skyriuje, ko- 
lektyvistinėse kultūrose yra didelis lojalumas šeimai ir darbo grupėms. Be 
to, moterų (kaip aiškinome 5 skyriuje) individualizmas mažesnis nei vyrų ir 
dėl to jos mažiau socialiai dykinėja. 

Šiaurės Amerikoje darbininkai, nemokantys profsąjungos ar profesinių 
asociacijų nario mokesčio arba savanoriškai nedirbantys šioms organizaci- 
joms, vis tiek yra patenkinti iš šių organizacijų gaunama nauda. Kaip ir vi- 
suomeninės televizijos Žiūrovai, neaukojantys pinigų savo žiūrimai stočiai 
per aukų rinkimo kampaniją. Čia galima įžvelgti dar vieną socialinio dyki- 
nėjimo priežastį. Kai atpildas paskirstomas po lygiai, neatsižvelgiant į as- 


8.5 PAVEIKSLAS 
Socialinis palengvinimas 
ar socialinis dykinėjimas? 


Kai Žmonių neįmanoma 
įvertinti arba jie neprivalo 
atsiskaityti, dykinėjimo 
tikimybė didėja. Plaukimo 
varžybose įvertinamas 
kiekvieno plaukiko gebėji- 
mas nugalėti. Virvės 
traukimo varžybose nė 
vienas komandos narys 
nėra atsakingas asmeniškai, 
tad atsipalaiduoti arba 
dykinėti gali kas nori. 

meninį indėlį, didžiausią naudą gauna grupės tranas. Taigi Žmonės suintere- 
suoti atsipalaiduoti, kai nėra stebimos jų asmeninės pastangos. Tad tranams 
palankios situacijos, vieno lyderio žodžiais tariant, gali tapti „rojumi para- 
zitams““. 

Tačiau, be abejonės, kolektyvinis darbas ne visada skatina atsipalaiduoti. 
Kartais tikslas būna toks patrauklus, o kiekvieno maksimalios pastangos 
tokios svarbios, kad komandos dvasia padeda išlaikyti reikiamą įtampą arba 
ją suintensyvina. Ar per olimpinę irklavimo regatą aštuonvietės valties ir- 
kluotojai stengiasi mažiau nei vienvietės ar dvivietės valties irkluotojai? 

Faktai rodo, jog ne. Grupėje dykinėjama mažiau, kai užduotis yra sudė- 
tinga, patraukli arba uždeganti (Karau ir Williams, 1993). Atliekant sudė- 
tingas užduotis gali atrodyti, kad pastangos tam būtinos (Harkins ir Petty, 
1982; Kerr, 1983; Kerr ir Bruun, 1983). Kai kitus grupės narius laikome ne- 
patikimais arba nepajėgiais tinkamai prisidėti, dirbame atkakliau (Plaks ir 
Higgins, 2000; Williams ir Karau, 1991). Papildomas grupės paskatinimas 
arba reikalavimas siekti tam tikrų standartų taip pat stiprina kolektyvines pa- 
stangas (Harkins ir Szymanski, 1989; Shepperd ir Wright, 1989). Kai gru- 
pės nariai tiki, kad labai stengdamiesi pasieks rezultatų, už kuriuos bus at- 
lyginta, įtemptai dirba visi (Shepperd ir Taylor, 1999). 

Grupės nariai mažiau dykinėja ir tada, kai jaučiasi esą draugai arba tapa- 
tina save su grupe, 0 ne su pašaliečiais (Davis ir Greenlees, 1992; Karau ir 
Williams, 1997; Worchel ir kiti, 1998). Net jei tik tikimasi, kad teks su kažkuo 
vėl bendrauti, atliekant grupinius projektus stengiamasi labiau (Groenenboom 
1r kiti, 2001). Jei kursinį darbą atliekate kartu su kolegomis, kuriuos teks daž- 
nai matyti, yra tikimybė, kad jausitės labiau suinteresuoti nei tuo atveju, jei 
su jais niekada daugiau nesimatytumėte. Latanė rašo, kad Izraelio kibucuose 
užauginamas gausesnis derlius nei nekolektyviniuose ūkiuose (Leon, 1969). 
Sutelktumas suintensyvina pastangas. Tad ar orientuotose į grupes kultūrose 
socialiai dykinėjama mažiau? 

Kai kurie iš šių duomenų sutampa su kasdienių darbo grupių tyrimų rezul- 
tatais. Kai grupėms iškeliami sudėtingi tikslai, kai joms atlyginama už grupės 
sėkmę ir kai vyrauja įsipareigojimo komandai dvasia, visi dirba įtemptai (Hack- 
man, 1986). Jei grupės mažos ir sukomplektuotos iš vienodos kompetencijos 
žmonių, jie taip pat gali savo indėlį laikyti svarbiu (Comer, 1995). Nors so- 
cialinis dykinėjimas dirbant kolektyviai ir nesant asmeninės atsakomybės yra 
įprastas reiškinys, daug rankų ne visuomet mažai dirba. 


APIBENDRINIMAS 

Socialinis dykinėjimas: 

ar būdami grupėje Žmonės stengiasi mažiau? 

e Tirdami socialinį palengvinimą mokslininkai analizuoja, kaip atliekamos užduotys, kai vertinama 


individualiai. Tačiau žmonės dažnai suvienija pastangas ir dirba siekdami bendro tikslo nebūda- 
mi atsakingi asmeniškai. 

e Atlikdami tokias „sumuojamas užduotis“, grupių nariai dirba ne taip įtemptai. Šie duomenys su- 
tampa su kasdienėmis situacijomis, kai bendra atsakomybė kelia pagundą pataupyti jėgas gru- 
pės sąskaita. 


e Tačiau grupės nariai gali stengtis labiau, jei siekiama svarbaus tikslo, galimas atlygis reikšmin- 
gas ir vyrauja stipri komandos dvasia. 


Nuasmeninimas: kada būdami grupėje 
žmonės netenka savojo Aš? 


Grupėje žmogus gali netekti savimonės. Dėl to prarandamas individualumas ir santūrumas. 
Kas sukelia tokį nuasmeninimą? 


2003 metų balandį, sekdami paskui amerikiečių karius, žengiančius į Irako 
miestus, nevaržomai siautėjo plėšikautojai, ištrūkę iš akylos Saddamo Hus- 
seino policijos kontrolės. Ligoninės neteko lovų, Nacionalinė biblioteka pra- 
rado dešimtis tūkstančių senovinių rankraščių ir pavirto smilkstančiais griu- 
vėsiais. Universitetai neteko kompiuterių, kėdžių ir net elektros lempučių. 
Per 48 valandas Bagdado nacionalinis muziejus prarado 15 000 meno kūri- 
nių, - daugumos jų nebuvo spėta išimti iš ekspozicijos ir patalpinti saugyk- 
lose (Burns, 2003a, 2003b; Lawler, 2003c; Polk ir Schuster, 2005). „Nuo tų 
laikų, kai ispanų konkistadorai nusiaubė actekus ir inkus, nebuvo prarasta 
tiek daug per tokį trumpą laiką“, — rašė Žurnalas Science (Lawler, 2003a). 
„Jie atvykdavo gaujomis: įsiverždavo 50 žmonių grupė, pasitraukdavo, tada 
plūstelėdavo kita“, — pasakojo vieno universiteto dekanas (Lawler, 2003b). 
Tokie pranešimai vertė likusį pasaulį stebėtis: kas nutiko plėšikautojų mora- 
lės jausmui? Kokios tokio elgesio priežastys? Kodėl nebuvo to tikėtasi? 


Kai kartu darome tai, ko nedarytume vieni 


Kaip matėme ankstesniuose poskyriuose, socialinio palengvinimo eksperi- 
mentai rodo, kad grupė gali veikti kaip dirgiklis ir išlaisvinti nuo atsakomy- 
bės. Sužadinimui susijungus su sumažėjusia atsakomybe ir susilpnėjus įpras- 
tiems suvaržymams, gali vykti stulbinami dalykai. Žmonės gali atlikti įvai- 
riausius veiksmus — nuo nežymaus suvaržymo sumažėjimo (mėtyti maistą 
valgykloje, piktai šaukti ant teisėjo, klykti per roko koncertą) iki i1mpulsy- 
vaus pasitenkinimo (grupinio vandalizmo, orgijų, vagysčių) ar destruktyvaus 
socialinio sprogimo (policijos brutalumo, maištų, linčiavimų). 

Tokius nevaržomus poelgius sieja tai, kad visus juos išprovokuoja gru- 
pės galia. Grupės gali sujaudrinti, sukelti pojūtį, jog susidūrėme su kažkuo 
už mus galingesniu. Sunku įsivaizduoti vieną roko aistruolį, karštligiškai kly- 
kiantį per roko koncertą, vieną Oklahomos universiteto studentą, raginantį 
ką nors nusižudyti, ar netgi vieną policininką, mušantį negalintį apsiginti vai- 
ruotoją. Tam tikrose situacijose būdami grupėje Žmonės lengvai pamiršta 

nuasmeninimas 
(deindividualization) 

Savimonės ir nuogąstavimo 

dėl įvertinimo praradimas; tai 
įvyksta esant grupėje ir patekus 
į situacijas, skatinančias paklusti 
grupės normoms - nesvarbu, 
geroms ar blogoms. 


„Gauja yra kūnų bendrija, 
laisva valia atsisakanti sveiko 
proto.“ 
Ralph Waldo Emerson, 
Compensation 
(„Kompensacija“), 
Essays, First Series, 1841 


įprastas normas, praranda tapatumo pojūtį, paklūsta grupės ar minios nor- 
moms — kitaip tariant, tampa, kaip pavadino Leonas Festingeris, Albertas 
Pepitone ir Theodore Newcombas (1952), nuasmenintais. Kokios aplinky- 
bės sukelia šią psichologinę būseną? 


Grupės dydis 


Grupė ne tik veikia savo narius, bet ir gali juos pakeisti neatpažįstamai. Pa- 
sipiktinęs krepšinio aistruolis pasislepia nepatenkintųjų minioje. Linčiuoto- 
jų gauja leidžia tikėtis, kad jos nariai nebus persekiojami juridiškai; linčiuo- 
tojai tai suvokia kaip grupinį veiksmą. Plėšikautojai, gaujoje tapę beveidžiais, 
gali laisvai plėšikauti. Išanalizavęs 21 atvejį, kai minia stebėjo Žmogų, gra- 
sinantį nušokti nuo pastato ar tilto, Leonas Mannas (1981) padarė išvadą, 
kad žmonės paprastai nesiima provokacijų dieną arba nebūdami minioje. Ta- 
čiau jei didelė minia arba naktis leisdavo pasijusti anonimiškiems, tai būda- 
vo pretekstas provokacijoms ir priekabėms. 

Brianas Mullenas (1986) aprašo panašų linčo gaujų poveikį: juo didesnė 
gauja, juo daugiau jos narių praranda savąjį Aš ir ima elgtis žvėriškai, pa- 
vyzdžiui, deginti, kankinti ar kitaip žaloti auką. Kiekviename šių pavyzdžių, 
pradedant sporto aistruolių miniomis ir baigiant linčiuotojų gaujomis, bai- 
mė, ką pagalvos kiti, išnyksta. Kadangi „visi taip daro“, kiekvienas savo po- 
elgį gali teisinti situaciniu, o ne individualiu sprendimu. 


Fizinis anonimiškumas 


Ar galime tvirtinti, kad minios poveikis stiprina anonimiškumą? Ne, nega- 
lime. Tačiau norint įsitikinti, ar anonimiškumas iš tiesų susilpnina savikontro- 
lę, galima atlikti eksperimentus. Zimbardo (1970, 2002) tokio eksperimento 
1dėją pasiūlė jo studentai, kuriems kilo klausimas, kaip geri vaikinai Willia- 
mo Goldingo romane „Musių valdovas“ staiga tampa pabaisomis, vien išsi- 
dažę veidus. Norėdamas paeksperimentuoti su šitokiu anonimiškumu, Zim- 
bardo aprengė Niujorko universiteto moteris vienodais baltais chalatais ir gob- 
tuvais, primenančiais Kukluksklano aprangą (žr. 8.6 pav.). Paprašytos skirti 
moteriai elektros šoką, jos dvigubai ilgiau laikė mygtuką nuspaustą, nei tos, 
kurių veidus buvo galima matyti ir kurios buvo prisisegusios dideles korte- 
les su pavardėmis. 

Panašų anonimiškumą kuria internetas. Milijonai žmonių, kuriems siau- 
bą kėlė gaujų siautėjimai Bagdade, tomis pačiomis dienomis piratavo įsira- 
šinėdami muzikos kūrinius. Kadangi daug kas taip elgiasi ir beveik nereikia 
baimintis būti sučiuptam, įsirašyti kieno nors autorinę nuosavybę į savo kom- 
piuterį, po to į MP3 grotuvą tiesiog neatrodė labai amoralu. Buvo pastebė- 
ta, kad interneto pokalbių ir naujienų svetainių teikiamas anonimiškumas taip 
pat skatina priešiškesnį, labiau „karštakošišką“ elgesį nei tada, kai pokal- 
biai vyksta akis į akį (Douglas 17 McGarty, 2001). 

8.7 PAVEIKSLAS 


Vaikai dažniau peržengdavo 
padorumo ribas paimdami 
dar vieną saldainį Visų 
Šventųjų dienos išvakarėse, 
kai būdavo grupėje, 

kai jausdavosi anonimiški, 
Oo ypač — kai tapdavo 
nuasmeninti būdami grupėje 
ir anonimiški. 


Šaltinis: Diener ir kiti, 1976. 

kankinami arba sukapojami, kitose kultūrose —- imami kaip karo belaisviai. Ro- 
bertas Watsonas (1973) labai atidžiai atliko antropologinius tyrimus ir pada- 
rė išvadą, kad kultūrose, kurių kariai nuasmeninami, žiauriai susidorojama su 
priešais. Andrew Silke (2003) ištyrė, kad 206 iš 500 smurto išpuolių Šiaurės 
Airijoje įvykdė kaukėmis, gobtuvais ar kitaip užsimaskavę užpuolikai. Paly- 
ginti su neužsimaskavusiais užpuolikais, anonimiškieji sukėlė rimtesnius su- 
žalojimus ir įvykdė daugiau užpuolimų ir vandalizmo aktų. 

Ar išorinis anonimiškumas visada išlaisvina mūsų blogiausias savybes? 
Laimei, ne. Visose šiose situacijose žmonės reagavo į aiškius asocialius ženk- 
lus. Robertas Johnsonas ir Leslie Downingas (1979) teigia, kad panašus į 
kukluksklaninkų apdaras, kurį dėvėjo Zimbardo eksperimentų dalyvės, ga- 
lėjo skatinti priešiškumą. Džordžijos universitete atliktuose eksperimentuo- 
se moterys, prieš nuspręsdamos, kokį elektros šoką sukelti kitam Žmogui, 
apsivilko medicinos sesers uniformomis. Vėliau, kai nusisegė korteles su pa- 
vardėmis ir tapo anonimiškos, sukeldamos elektros šoką jos elgėsi ne taip 
agresyviai kaip tada, kai buvo žinomos jų pavardės ir pabrėžta asmens tapa- 
tybė. Išanalizavę 60 nuasmeninimo tyrimų, Tomas Postmesas ir Russellas 
Spearsas (1998; Reicher ir kiti, 1995) padarė išvadą, kad anonimiškumas 
mažina savivoką, skatina tapatinimąsi su grupe, reagavimą į išorinius 
situacijos ženklus, kurie gali būti ir neigiami (kukluksklano uniformos), ir 
teigiami (medicinos seserų uniformos). 


Sužadinanti ir dėmesį blaškanti veikla 


Dažnai prieš didelių grupių agresijos protrūkius atsitinka kas nors nereikšmin- 
ga, kas atkreipia dėmesį ir suerzina. Šūkaujantis, skanduojantis, plojantis ar 
šokantis Žmonių būrys jaudrina ir susilpnina savimonę. Vienas Munistų kulto 
pasekėjas prisimena, kaip nuasmeninančiai paveikė skandavimas „čio-čio“: 


Visi broliai ir seserys susikibo rankomis ir ėmė vis intensyviau skanduoti, čio- 
čio-čio, ČIO-ČIO-ČIO! JE! JE! PAU!!! Šis veiksmas privertė mus pasijusti 

grupe, tarsi kažkokiu keistu būdu mes visi kartu būtume patyrę kažką svarbaus. 
Čio-čio energija mane ir išgąsdino, ir suteikė jaukumo, nes šiame skandavime 
buvo kažkas, kas veikė atpalaiduojamai, teikė energijos ir kartu tą energiją 
išlaisvino (Zimbardo ir kiti, 1977, p. 186). 


Edo Dienerio (1976, 1979) eksperimentai parodė, kad tokie veiksmai, kaip 
akmenų mėtymas ar dainavimas draugėje, gali tapti pretekstu pasijusti ne- 
varžomam. Veikiant impulsyviai ir stebint, ar kiti daro tą patį, kyla malonu- 
mas, kuris pats save sustiprina. Kai matome, kad kiti elgiasi taip, kaip mes, 
manome, jog ir jie jaučia tą patį, ir mūsų pačių emocijos taip pat stiprėja 
(Orive, 1984). Be to, impulsyvus grupinis veiksmas patraukia dėmesį. Šauk- 
dami ant teisėjo negalvojame apie asmenines vertybes, o reaguojame tik į 
susiklosčiusią situaciją. Vėliau, kai stabtelime pagalvoti, ką padarėme ar pa- 
sakėme, kartais pajuntame graužatį. Kartais. O kartais ieškome nuasmeni- 
nančios kolektyvinės patirties, šokių, maldos, grupinių susidūrimų, kad ga- 
lėtume mėgautis stipriomis teigiamomis emocijomis ir artumo pojūčiu. 


Savimonės susilpnėjimas 


Savimonę silpninanti grupės patirtis skatina su nuostatomis nesusijusius poel- 
gius. Edo Dienerio (1980), Steveno Prentice-Dunno ir Ronaldo Rogerso 
(1980, 1989) atlikti eksperimentai rodo, kad praradę savimonę, nuasmeninti 
žmonės mažiau varžosi, mažiau save kontroliuoja ir labiau linkę veikti bei 
reaguoti į situaciją negalvodami apie savo vertybes. Šie duomenys papildo 
3 skyriuje aptartus savimonės eksperimentus ir patvirtina jų išvadas. 

Savimonė yra nuasmeninimo priešybė. Stiprios savimonės žmonės būdami 
prieš veidrodį ar televizijos kamerą /abiau save kontroliuoja ir jų elgesys 
aiškiau išreiškia jų nuostatas. Prieš veidrodį ragaudami įvairių rūšių sūrius, 
jie suvalgo mažiau riebaus sūrio (Sentyrz ir Bushman, 1998). 

Stiprią savimonę turintys Žmonės taip pat būna mažiau linkę apgaudinėti 
(Beaman ir kiti, 1979; Diener ir Wallbom, 1976). Mažiau apgaudinėja ir tie, 
kurie jaučiasi esą išskirtiniai bei nepriklausomi (Nadler ir kiti, 1982). Susi- 
vokusių ar laikinai priverstų taip jaustis žmonių žodžiai, pasakyti vėliau, daž- 
niau sutampa su veiksmais, iškilus panašioms aplinkybėms. 

Šiuos principus galime pritaikyti daugeliui kasdienių situacijų. Tokios sa- 
vimonę silpninančios aplinkybės, kaip alkoholio vartojimas, veikia nuasme- 
ninančiai (Hull ir kiti, 1983). O nuasmeninimo galimybė mažėja esant savi- 
monę skatinančioms aplinkybėms: atsidūrus prieš veidrodį ar televizijos ka- 
merą, mažame miestelyje, esant ryškiam apšvietimui, segint dideles korte- 
les su pavardėmis, kai vyrauja dėmesio neblaškanti tyla, kai dėvimi saviti 
rūbai ir gyvenama privačiuose namuose (Ickes ir kiti, 1978). Kai paauglys 
ruošiasi į vakarėlį, tėvai galėtų jam patarti: ,„Linksminkis, bet neužmiršk, kas 
esi“. Kitaip tariant, džiaukis būdamas tarp Žmonių, tačiau neprarask savęs; 
išsaugok savo tapatybę; netapk nuasmenintu. 


„Dalyvaudami pamaldose, 


vykstančiose gotikinėje 


katedroje, jaučiamės panar- 


dinti vientisoje uždaroje 


visatoje ir besimeldžiančiųjų 


būryje prarandame dilgų 


savęs pojūtį.“ 


Yi-Fu Tuan, 1982 

grupės poliarizacija 

(group polarization) 

Grupės galia sustiprinti prieš tai 
buvusias jos narių nuomones; 
narių nuomonių supanašėjimas, 
o ne išsiskyrimas. 


APIBENDRINIMAS 
Nuasmeninimas: kada būdami grupėje 
žmonės netenka savojo Aš? 


e Kai vienu metu patiriamas stiprus socialinis sužadinimas ir pasidalijama atsakomybe, žmonės 
gali pamiršti įprastus varžtus ir prarasti savo individualybę. 

e Tokia deindividualizacija, arba nuasmeninimas, ypač tikėtina tada, kai, būdami minioje, dėvėda- 
mi maskuojančius drabužius ar kostiumus, susijaudinę ir išsiblaškę žmonės pasijunta anonimiški. 

e Dėlto silpsta savimonė bei savikontrolė ir stiprėja reakcija į naują situaciją, nesvarbu, teigiamą ar 
neigiamą. 


e Nuasmeninimas reiškiasi silpniau, jei stipri Žmogaus savimonė. 


Grupės poliarizacija: 
ar grupės sustiprina mūsų nuomonę? 


Konfliktai dažnai įsiplieskia, kai žmonės abiejose pusėse kalba tik su panašiai mąstančiais. Ar 
kontaktai su bendraminčiais sustiprina išankstines nuostatas? Jei taip, kodėl? 


Kokį poveikį — gerą ar blogą — dažniau daro tarpusavio sąveika grupėje? Po- 
licijos brutalumas ir gaujų smurtas byloja apie destruktyvų grupių poveikį. 
Tačiau paramos grupių lyderiai, vadybos konsultantai ir edukologai kalba apie 
grupių naudą, socialinių bei religinių judėjimų lyderiai ragina savo narius 
stiprinti savo tapatumą, bendraujant su panašiai mąstančiais Žmonėmis. 

Mažų grupių tyrimai padėjo išsiaiškinti gero ir blogo grupės poveikio prie- 
žastis: dažnai grupėje vykstančios diskusijos sustiprina pradinį jos narių po- 
linkį. Grupės poliarizacijos tyrimas iliustruoja, kaip įdomus atradimas pa- 
skatina mokslininkus daryti skubotas ir klaidingas išvadas, kurias vėliau pa- 
keičia teisingesnės išvados. Tai yra vienas iš mokslinių detektyvų, apie kurį 
galiu kalbėti kaip tiesioginis liudininkas, nes buvau vienas iš jo dalyvių. 
„Polinkio į riziką“ atvejis 
Pirmoji mokslinė studija, apibendrinusi per 300 tyrimų, buvo tuometinio Ma- 
sačiusetso technologijos instituto magistranto Jameso Stonerio (1961) ma- 
gistro darbas. Ruošdamas jį iš pramonės vadybos srities, Stoneris patikrino 
visuotinai paplitusį įsitikinimą, kad grupėse žmonės būna atsargesni nei pa- 
vieniui. Jis pateikė problemines užduotis, kurias atlikdami eksperimento da- 
lyviai privalėjo patarti menamiems veikėjams, kiek jie turėtų rizikuoti. Įsi- 
vaizduokite, jog esate šio eksperimento dalyvis. Ką jūs patartumėte tokioje 
situacijoje: 

Helena yra rašytoja, kuri, kaip teigiama, yra talentinga, tačiau iki šiol pragyveni- 


mui užsidirba rašydama pigius nuotykių romanus. Neseniai jai kilo mintis parašyti 
gerą romaną. Jei Helena jį parašytų ir romanas būtų palankiai sutiktas, jis reikš- 

mingai paveiktų literatūrinį gyvenimą ir stipriai prisidėtų prie jos karjeros. Antra 
vertus, jei Helenai nepavyktų įgyvendinti savo sumanymo arba romanas patirtų 
nesėkmę, ji būtų veltui iššvaisčiusi daug laiko ir energijos. 

Įsivaizduokite, kad Helenai duodate patarimą. Nurodykite mažiausią tikimybę, 
kurią jūs laikytumėte priimtina, kad Helena pamėgintų rašyti šį romaną. 

Helena turėtų pamėginti rašyti romaną, jei tikimybė, kad jis sulauks pasiseki- 
mo, yra ne mažesnė kaip 


1 iš 10 7 iš 10 

2 iš 10 8 iš 10 

3 iš 10 9 iš 10 

4 iš 10 10 iš 10 (Pastarąjį nurodykite tuo atveju, jei manote, 
S iš 10 kad Helena turėtų rašyti romaną tik būdama 
6 iš 10 visiškai tikra, jog jis bus geras.) 


Kai tai nuspręsite, pamėginkite spėti, ką patartų šios knygos „vidutinis“ skai- 
tytojas. 

Atsakę į dvylika panašių klausimų, penki ar daugiau eksperimento daly- 
vių juos aptardavo ir kiekvienu atveju priimdavo bendrą sprendimą. Kaip 
manote, kokie, palyginti su individualiais, buvo grupės sprendimai? Ar da- 
lyviai grupėje labiau rizikuodavo, ar laikėsi atsargiau, ar nekeitė savo nuo- 
monės? 

Visų nuostabai, grupių sprendimai dažniausiai būdavo rizikingesni. Šis 
„polinkio rizikuoti reiškinys“ išprovokavo aibę grupinės rizikos tyrimų, ku- 
rie parodė, kad riziką skatina ne tik grupės vieningumas — po trumpos dis- 
kusijos dalyviai, priimdami sprendimą individualiai, taip pat pakeičia savo 
nuomonę. Dar daugiau, mokslininkai sėkmingai pakartojo Stonerio rezulta- 
tus, eksperimentuodami su įvairaus amžiaus, skirtingų profesijų ir įvairių tau- 
tybių žmonėmis. 

Per aptarimą nuomonės suartėdavo. Tačiau įdomu tai, kad grupė sutarda- 
vo dėl mažesnio (rizikingesnio) skaičiaus nei siekė narių nuomonių pradinis 
vidurkis. Tai buvo įdomi mįslė. Nedidelis poslinkis rizikingesnio sprendimo 
link buvo netikėtas, ir ne iš karto paaiškinamas. Kaip tai įvyksta? Ir kaip tai 
paplitę? Ar teismo prisiekusiųjų, verslo komitetų ir karinių organizacijų dis- 
kusijos taip pat skatina rizikuoti? Ar tai paaiškina, kodėl 16-os, 17-0s metų 
amžiaus paaugliai, vairuodami automobilį ir veždami du keleivius, važiuoja 
dvigubai rizikingiau (Chen ir kiti, 2000)? 

Po kelerių tyrimų metų pastebėjome, kad polinkis į riziką pasireiškia ne 
visada. Galėjome parašyti dilemų užduotis, kurias spręsdami žmonės tapda- 
vo atsargesni. Vienoje tokių dilemų buvo pasakojama apie jauną vedusį vy- 
rą (pavadinkime jį Rodžeriu), turintį du mokyklinio amžiaus vaikus ir už- 
tikrintą, tačiau prastai apmokamą darbą. Rodžeriui pakanka pinigų būtiniau- 
sioms reikmėms, tačiau jis negali mėgautis prabanga. Jį pasiekia informaci- 
ja, kad vienos kuklios bendrovės akcijų vertė netrukus gali patrigubėti, jei 
j0s naujausias produktas bus palankiai sutiktas, arba labai sumažėti, jei šio 
produkto nepavyks parduoti. Rodžeris neturi jokių santaupų. Norėdamas in- 

A grupė 


Pritaria 


Neutralūs 
O 


B grupė 


Prieštarauja 


Prieš Po 
diskusiją diskusijos 


8.8 PAVEIKSLAS 


Grupės poliarizacija 


Grupės poliarizacijos 
hipotezė teigia, kad 
diskusija sustiprina nuostatą, 
kuriai pritaria grupės nariai. 


vestuoti į šios bendrovės akcijas, jis svarsto, ar parduoti savo gyvybės drau- 
dimo polisą. 

Ar įžvelgiate bendrą principą, kuris leistų prognozuoti rizikingesnį pata- 
rimą, aptarus Helen situaciją, ir atsargesnį — aptarus Rodžerio situaciją? Jei 
esate tokie, kaip dauguma, net patys vieni patarsite Helen daugiau rizikuoti 
nei Rodžeriui. Pasirodo, yra stipri tendencija diskutuojant laikytis pradinio 
nusistatymo. Grupės, diskutavusios apie Rodžerio dilemą, dar mažiau rizi- 
kavo negu iki diskusijos. 


Ar grupės sustiprina nuomones? 


Supratę, kad grupė ne visada skatina rizikuoti, nusprendėme, kad diskusijos 
grupėje turi tendenciją sustiprinti pradinius jos narių požiūrius. Tai leido 
mokslininkams pasiūlyti šį reiškinį, kurį prancūzai Serge Moscovici ir Ma- 
risa Zavalloni (1969) pavadino grupės poliarizacija, apibendrinti taip: dis- 
kusija dažniausiai sustiprina vidutinį grupės narių polinkį. 


Grupės poliarizacijos eksperimentai 
Šis naujas požiūris į diskusijų grupėje poveikį paskatino patyrinėti, kokioms 
nuostatoms grupės dauguma pritaria arba priešinasi. Ar jų aptarimas sustip- 
rins pradines paskirų asmenų nuomones, kaip nutinka svarstant problemi- 
nius klausimus? Ar grupėje ne tik mėgstantys rizikuoti spręs rizikingiau, bet 
ir netolerantiškieji taps atsainesniais, o dosnieji — labiau filantropiškais? Bū- 
tent tokia yra grupės poliarizacijos hipotezė (žr. 8.8 pav.) 
Dešimtys tyrimų patvirtina grupės poliarizacijos hipotezę. 
e Moscovici ir Zavalloni (1969) pastebėjo, kad diskusija sustiprino pran- 
cūzų studentų išankstinę teigiamą nuostatą savo prezidento ir neigiamą 
nuostatą amerikiečių tautos atžvilgiu. 


e Mititoshi Isozaki (1984) pastebėjo, kad Japonijos universitetų studentai 
po to, kai aptarė autoįvykį, buvo labiau įsitikinę, kad kaltas vairuotojas. 


e Markusas Braueris ir jo bendradarbiai (2001) nustatė, kad prancūzų stu- 
dentai ėmė dar labiau nemėgti tam tikrų Žmonių, kai grupėje aptarė nei- 
giamus įspūdžius. 

e Glenas Whyte (1993) rašė, kad grupės skatina galvoti, jog „per daug in- 
vestuota, kad būtų galima nutraukti verslą“, dėl to daugelis bendrovių pra- 
randa dideles pinigų sumas. Kanados verslo studentai įsivaizdavo, kad turi 
nuspręsti, ar reikia investuoti daugiau, viliantis išvengti nuostolių tęsiant 
žlungančius projektus (pavyzdžiui, ar imti rizikingą paskolą, siekiant ap- 
saugoti ankstesnę investiciją). Pastebėtas būdingas poveikis: 72 procen- 
tai studentų nutarė vėl investuoti, nors jei jie būtų vieni mąstę apie naują 
investiciją, vargu ar būtų nusprendę tai daryti. Svarstant šį sprendimą gru- 
pėje, 94 procentai studentų pritarė papildomam investavimui. 

Labai 
tendencingos grupės 


Kitiems eksperimentams buvo pasirenkami klausimai, dėl kurių grupės 
nuomonės skyrėsi. Vėliau tų pačių pažiūrų žmonės būdavo izoliuojami. Ar 
diskusijos su panašiai mąstančiais pažiūras sustiprindavo? Ar jos padidin- 
davo atotrūkį tarp dviejų šalių? 

Toks klausimas buvo iškilęs man ir George Bishopui. Tad mes sudarėme 
palyginti tendencingas ir netendencingas vidurinių mokyklų moksleivių gru- 
pes ir paprašėme jų atsakyti — prieš diskusiją ir po jos — į taip suformuluo- 
tus klausimus apie nuosavybės teisę ir neaptvertas namų valdas, kad jie lie- 
tė ir rasines nuostatas (Myers ir Bishop, 1970). Pastebėjome, kad diskusijos 
tarp panašiai mąstančių moksleivių iš tiesų padidino pradinį atotrūkį tarp dvie- 
jų grupių (žr. 8.9 pav.). 


Grupės poliarizacija kasdieniame gyvenime 


Kasdieniame gyvenime žmonės daugiausia bendrauja su tais, kurių požiū- 
riai panašūs į jų pačių (žr. 11 skyrių arba paprasčiausiai pažvelkite į savo 
draugų ratą.) Ar kasdienis bendraminčių bendravimas sustiprina bendrą po- 
žiūrį? Ar nuobodūs tampa nuobodesni, o linksmuoliai — linksmesni? 

Būna įvairiai. Dėl savaiminio berniukų ir mergaičių susiskirstymo į ber- 
niukų ir mergaičių grupes laikui bėgant išryškėja jų prieš tai buvę nežymūs 
lyčių skirtumai, pastebi Eleanor Maccoby (2002). Berniukai, būdami su ki- 
tais berniukais, žaisdami vis labiau rungtyniauja ir veikia, o mergaitėms vis 
svarbesni tampa tarpusavio santykiai. Nagrinėjant bylas JAV federaliniame 
apeliaciniame teisme, „respublikonų partijos paskirti teisėjai linkę balsuoti 
kaip respublikonai, o demokratų paskirti teisėjai — kaip demokratai“, — pa- 
stebėjo Davidas Schkade ir Cassas Sunsteinas (2003). Tačiau šios tendenci- 
jos išryškėja tik tarp bendraminčių teisėjų. „Respublikonų partijos paskirtas 
teisėjas, posėdžiaudamas kartu su dar dviem respublikonais, balsuoja kur kas 
konservatyviau, nei posėdžiaudamas bent su vienu demokratų partijos pa- 
skirtu teisėju. Tuo tarpu demokratų paskirtas teisėjas elgiasi panašiai, tik ren- 
kasi priešingą ideologinę kryptį.“ 


Grupės poliarizacija mokyklose. Kitą realaus gyvenimo atitikmenį labora- 
torijoje stebimam reiškiniui edukologai pavadino akcentuacijos („išryškini- 
mo“) reiškiniu: laikui bėgant pradiniai skirtumai tarp aukštųjų mokyklų stu- 
dentų grupių dar labiau išryškėja. Jei koledžo X studentai iš pat pradžių yra 
intelektualesni už koledžo Y studentus, studijų metais šis atotrūkis dažniau- 
siai dar labiau padidėja. Taip pat ir nepriklausantys studentų ar studenčių drau- 
gijoms būna liberalesnių politinių pažiūrų, ir studijų metais šis skirtumas su- 
stiprėja (Pascarella ir Terenzini, 1991). Mokslininkai mano, kad taip yra iš 
dalies dėl to, jog grupių nariai sustiprina bendrus polinkius. 


Grupės poliarizacija bendruomenėse. Poliarizacija taip pat vyksta ir bend- 
ruomenėse, nes žmonės patys atsiskiria. Davidas Brooksas (2005) pastebi: 

Diskusija sustiprino 
homogeniškų tendencingų 
ir netendencingų moksleivių 
grupių poliarizaciją. Kalbant 
apie rasinius klausimus, 
tendencingi moksleiviai 
tapo dar šališkesni, o 
netendencingi — dar mažiau 
šališki. 

Šaltinis: duomenys iš Myers 
ir Bishop, 1970. 

Dviejuose procesuose Pietų 
Afrikos Respublikos teismai 
sušvelnino bausmes sužinoję, 
kaip socialiniai ir psichologi- 
niai reiškiniai, tarp jų nuasme- 
ninimas ir grupės poliarizaci- 
ja, skatina grupės narius 
žmogžudystei (Colman, 1991). 
Ar pritartumėte, kad teismai 
turėtų atsižvelgti į socialinius 
ir psichologinius reiškinius 
kaip į švelninančias 
aplinkybes? 


„Triukšmingos vietos ... traukia triukšmingus tipus ir tampa dar triukšmin- 
gesnės. Kuklios vietos ... traukia kuklius ir tampa dar kuklesnės.“ Kaimyni- 
jos virsta aidinčiais rūmais, kur nuomonės rikošetu atsimuša nuo vienminčių. 
Šio proceso rezultatas Jungtinėse Valstijose — dar labiau susiskaidžiusi vi- 
suomenė. Nuo 1976 iki 2000 metų beveik padvigubėjo skaičius tų rinkimi- 
nių apylinkių, kuriose 60 proc. ir daugiau rinkėjų balsuoja už tą patį kandi- 
datą (Bishop, 2004). Stojantieji į aukštąsias mokyklas rečiau laikosi „cen- 
tro“ politinių pažiūrų. 1983 metais centristais save vadino 60 proc., o 2005- 
aisiais — tik 45 proc. studentų. Jie dažniau priskiria save „kairiesiems“ arba 
„dešiniesiems“ (Pryor ir kiti, 2005). Universitetiniuose miesteliuose studen- 
tų telkimasis į „baltųjų“ draugijas bei brolijas ir etninių mažumų būrimasis 
į savas organizacijas stiprina socialinius tapatumus ir didina socialinių gru- 
pių antagonizmą (Sidanius ir kiti, 2004). 

Laboratoriniuose tyrimuose rungtyniavimo dvasia ir nepasitikėjimas, ku- 
riuos individai paprastai demonstruoja žaisdami tarpusavyje, dar sustiprėja, 
jei žaidžia grupė prieš grupę (Winguist ir Larson, 2004). Kilus konfliktui ben- 
druomenėje, panašiai mąstantys jos nariai ir toliau bendrauja vieni su kitais, 
sustiprindami bendras tendencijas. Gaujų nusikalstamumą skatina tai, kad 
panašių savybių ir panašaus agresyvumo nariai sustiprina individualius bruo- 
žus (Cartwright, 1975). Jei į jūsų kvartalą atsikelia gyventi „antras nekon- 
troliuojamas penkiolikmetis, — teigia Davidas Lykkenas (1997), - žala, ku- 
rią jie padarys drauge, greičiausiai bus daugiau nei dvigubai didesnė už tą, 
kurią pirmasis penkiolikmetis padarytų būdamas vienas ... Gauja pavojin- 
gesnė nei pavieniai jos nariai“. Iš tiesų „neprižiūrimos bendraamžių grupės“ 
yra „svarbiausias“ gyvenamojo rajono nusikalstamumo „pranašas“, teigia Bo- 
nita Veysey ir Stevenas Messneris (1999). Be to, eksperimentai parodė, kad 
nusikalsti linkusiems paaugliams susibūrus su kitais nusikaltėliais, padau- 
gėja nusikaltimų, ir tai ne naujiena nė vienam mokslininkui, tiriančiam gru- 
pės poliarizaciją (Dishion ir kiti, 1999). 


Grupės poliarizacija internete. Elektroninis paštas bei internetinės pokal- 
bių svetainės — tai naujos galimybės panašiai mąstantiems Žmonėms rasti vie- 
niems kitus ir telktis į grupes. Pavyzdžiui, interneto svetainėje myspace.com 
yra dešimtys tūkstančių bendraminčių grupių, diskutuojančių apie religiją, 
politiką, pomėgius, automobilius, muziką ir t.t. Nesuskaičiuojama gausybė 
virtualių grupių internete sudaro galimybes kovotojams už taiką ir neona- 
ciams, apkiautėliams ir vandalams, teroristams, pasveikusiems nuo vėžio Žmo- 
nėms atsiriboti nuo kitų Žmonių susitelkiant į grupes ir atsiduodant bendriems 
rūpesčiams, interesams bei planams (Gerstenfeld, 2003; McKenna ir Bargh, 
1998, 2000; Sunstein, 2001). Ar diskusijos nežodine kalba išreiškiant niu- 
ansus gali sukelti grupės poliarizaciją? Ar sustiprėja pacifistinės kovotojų 
už taiką nuostatos ir paaštrėja karinių grupuočių teroristiniai polinkiai? Elek- 
troninis paštas, interneto paieškos sistema Google ir pokalbių svetainės „labai 
padeda mažoms grupėms suburti bendraminčius ir pavienę neapykantą sutelkti 

atkreipkime dėmesį 


Grupės poliarizacija 


Julijaus Cezario šalininkų dialogu Shakespeare pavaizdavo 
poliarizuojančią bendraminčių grupės galią: 


Trečiasis pilietis: O, nelemta diena! 
Ketvirtasis pilietis: Nedorėliai ir išgamos! 


Penktasis pilietis: O, vaizdas kruvinas! 


Antonijus: 

Bet jeigu vien jo rūbas sužalotas 

Taip sugraudino tyras jūsų sielas, 

Tai jūs į patį Cezarį pažvelkit, 

Kaip žiauriai jį subadė išdavikas. 

Pirmas pilietis: O, šiurpulingas reginys! 
Antrasis pilietis: O, kilniadvasis Cezaris! 


Visi: Keršto! 


į pavojingą jėgą“, — pastebi Robertas Wrightas (2003). Jis spėja, kad plintant 
interneto ryšiui, jo skatinama poliarizacija didės. „Ar esate kada nors matę 
bent vieną Osamos bin Ladeno verbavimo vaizdo įrašą? Jie labai įspūdingi, 
o naudojant internetą dar efektyviau veiks tikslinę auditoriją“. Vieno Haifos 
universitete atlikto tyrimo duomenimis teroristinių interneto svetainių nuo 
1997 iki 2005 metų pabaigos padaugėjo nuo keliolikos iki 4700, t. y. jų dau- 
gėjo keturis kartus greičiau negu interneto svetainių apskritai (Ariza, 2006). 


Grupės poliarizacija teroristinėse organizacijose. Atlikę teroristinių orga- 
nizacijų, išsibarsčiusių visame pasaulyje, analizę, Clarkas McCauley ir Ma- 
ry Segal (1987; McCauley, 2002) atkreipia dėmesį į tai, jog terorizmas nėra 
spontaniškas reiškinys. Jis kyla tarp žmonių, kuriuos suvienija bendros ne- 
laimės. Bendraudami tarpusavyje ir niekada neatsipalaiduodami šie žmonės 
darosi vis sunkiau nuspėjami. Visuomeninė situacija tai dar paaštrina. Dėl 
to kyla smurtas, kurio pavieniai, į grupę nesusibūrę žmonės niekada neišpro- 
vokuotų. 

Pavyzdžiui, rugsėjo 11-osios teroristai gimė ilgo proceso, kuriame buvo 
panaudotas poliarizuojantis bendraminčių tarpusavio sąveikos poveikis, metu. 
Prieš tapdami teroristais, pastebi Nacionalinės mokslo tarybos ekspertų gru- 
pė, žmonės izoliuojami nuo kitaip mąstančių, potencialūs taikiniai dehuma- 
nizuojami, netoleruojami nuomonių skirtumai (Smelser ir Mitchell, 2002). 
Laikui bėgant grupių nariai ima skirstyti pasaulį į „mus“ ir „juos“ (Moghad- 
dam, 2005; Oirko, 2004). Arielis Merari (2002), Artimųjų Rytų ir Šri Lan- 
kos savižudžių teroristų tyrinėtojas, įsitikinęs, kad auklėjant būsimą savižu- 
dį teroristą svarbiausia yra grupės įtaka. „Kiek žinau, nebuvo nė vieno savi- 
žudiško teroro akto, kuris būtų įvykdytas dėl asmeninės užgaidos.“ 

Teroristų organizacijos Salafi Jihad (išlamiškojo fundamentalizmo judėji- 
mas, kurio dalis yra a! Oaeda) narių tyrimo duomenimis, 70 proc. jų į orga- 


Šaltinis: William Shakespeare, „Julijus Cezaris“, 
veiksmas, ii scena. Vertė A. Churginas. 


Antrasis pilietis: Mes juos nubausti reikalaujam! 


Pirmyn, surast juos! Deginkit! Naikinkit! 
Žudykit! Pjaukit! Galas išdavikams! 


„Žiniasklaidos gausa ir 
visuomenės susiskaldymas 
reiškia, kad žmonėms tapo 
kur kas lengviau susiburti 
į bendraminčių grupes. 
Kai kurių miestų gyventojai 
nemėgsta prezidento Busho. 
Kiti klausosi radijo stočių, 
nepalaikančių Billo Clintono. 
Tokiose grupėse cirkuliuoja 
ir yra perteikiama pusiau tiesa.“ 
David Brooks, 
The Era of Distortion, 2004 
(„Iškraipymų era“) 

nizaciją įstojo būdami emigrantai. Išvykę į svečias šalis ieškoti darbo ar išsi- 
lavinimo, jie ėmė daug dėmesio skirti savo musulmoniškajam tapatumui, daž- 
nai lankydavosi mečetėje, gyvendavo drauge su kitais emigrantais musulmo- 
nais, kurie kartais įtraukdavo juos į uždaras grupes, siūliusias „abipusę emo- 
cinę ir socialinę paramą“ bei „bendrojo tapatumo tobulinimą“ (Sageman, 2004). 

Žudynės taip pat yra grupinis reiškinys, kurio priežastis — žudikų poveikis 
vienas kitam (Zajonc, 2000). Apklausęs daugelį kaltinamųjų terorizmu Jer- 
roldas Postas (2005) pastebi, kad labai sunku paveikti žmogų, jei „jis jau 
verda terorizmo katile. Žiūrint į ateitį, veiksmingiausia antiteroristinė poli- 
tika būtų neleisti potencialiems teroristams būti užverbuotiems.“ 


Poliarizacijos aiškinimas 


Kodėl grupės pozicija būna aštresnė nei paskirų narių vidutinė nuomonė? 
Mokslininkai tikėjosi, kad atskleidus grupių poliarizacijos paslaptį pavyks 
rasti kai kuriuos atsakymus. Išsprendus mažas mįsles, kartais surandamas rak- 
tas didesnėms. 

Iš kelių pasiūlytų grupės poliarizacijos teorijų dvi išlaikė kruopščią moksli- 
nę kritiką. Vienoje šių teorijų kalbama apie diskusijoje pateiktus argumentus, o 
kitoje apie tai, kaip grupės nariai vertina save kitų narių atžvilgiu. Pirmoji teo- 
rija — pavyzdys to, kas 6 skyriuje buvo pavadinta informacine įtaka (įtaka, atsi- 
randančia susidūrus su faktais). Antroji teorija yra normatyvinės įtakos (įtakos, 
grindžiamos žmogaus troškimu, kad kiti jį priimtų arba juo žavėtųsi) pavyzdys. 


Informacinė įtaka 


Pasak įtikinamų aiškinimų, diskusija grupėje gimdo idėjas, dauguma kurių su- 
stiprina vyraujantį požiūrį. Diskutuojant paprastai iškeliamos visai grupei Ži- 
nomos idėjos, o ir nepaminėtos jos daro poveikį diskusijai (Gigone ir Hastie, 
1993; Larson ir kiti, 1994: Stasser, 1991). Kitos mintys taip pat gali būti grin- 
džiamos įtikinamais faktais, į kuriuos ne visi grupės nariai prieš tai bus at- 
kreipę dėmesį. Svarstant, kaip turėtų pasielgti rašytoja Helen, kas nors gali 
pasakyti: „Helen turėtų parašyti tą romaną, nes ji nedaug ką tepraras. Jei rimto 
romano sumanymas nepavyks, Helen visada galės sugrįžti prie pigių nuoty- 
kių romanų.“ Tokiuose teiginiuose dažnai būna šiek tiek informacijos apie ar- 
gumentus bei užuominų apie to Žmogaus poziciją aptariamu klausimu. Net ir 
nežinodami tikrosios kitų žmonių nuomonės, bet girdėdami įtikinamus argu- 
mentus, diskusijos dalyviai vis tiek keičia savo poziciją (Burnstein ir Vino- 
kur, 1977; Hinsz ir kiti, 1997). Argumentai yra svarbūs patys savaime. 
Tačiau kad požiūris pasikeistų nepakanka vien tik išgirsti argumentus. 4k- 
tyvus dalyvavimas diskusijoje labiau keičia požiūrį nei pasyvus klausyma- 
sis. Dalyviai ir stebėtojai girdi tas pačias idėjas, tačiau įvardydami jas daly- 
viai tarsi įsipareigoja nekeisti nuomonės. Juo dažniau grupės nariai kartoja 
vienas kito idėjas, juo labiau jie jas įsimena ir joms pritaria (Brauer ir kiti, 

1995). Vien tik užrašius savo idėjas besiruošiant diskusijai virtualioje erd- 
vėje, išryškėja tam tikra požiūrių poliarizacija (Liu ir Latanė, 1998). 

Tai iliustruoja 7 skyriuje išreikštą mintį. Žmonių protai nėra tuščios len- 
telės, kuriose įtikinėtojai gali rašyti, kas jiems patinka; pasirinkus pagrindi- 
nį įtikinėjimo būdą darosi nepaprastai svarbu, ką žmonės galvoja išgirdę in- 
formaciją. Iš tiesų, vos porą minučių pagalvojus kuriuo nors klausimų, nuo- 
monė gali sutvirtėti (Tesser ir kiti, 1995). (Gal galite prisiminti, kaip paju- 
tote savo požiūrio kryptį pagalvoję apie jums patinkantį arba nepatinkantį 
asmenį.) Net ir ketinimas diskutuoti kokiu nors klausimu su tokios pat kom- 
petencijos, bet kitaip manančiu žmogumi gali paskatinti surikiuoti savo ar- 
gumentus ir užimti dar konkretesnę poziciją (Fitzpatrick ir Eagly, 1981). 


Normatyvinė įtaka 


Antrasis poliarizacijos aiškinimas apima savęs lyginimą su kitais. Pasak įti- 
kinančios Leono Festingerio (1954) socialinio palyginimo teorijos, mes sten- 
giamės įvertinti savo nuomonę bei gebėjimus ir tai galime padaryti lyginda- 
mi save su kitais. Mus labiausiai įtikina „referentinės grupės“ — tokios, su 
kuriomis tapatiname save (Abrams ir kiti, 1990; Hogg ir kiti, 1990). Be to, 
norėdami būti mėgstami ir pastebėję, kad kiti taip pat pritaria mūsų požiū- 
riui, galime jį tvirčiau išreikšti. 

Kai prašome žmonių (kaip ir aš anksčiau prašiau jūsų) atspėti, kaip kiti 
reaguos į tokius klausimus, kaip „Helen dilema“, jie dažniausiai demonst- 
ruoja pliuralistinį neišmanymą: jie nesuvokia, ar kiti remia tendenciją, ku- 
riai socialiai teikiama pirmenybė (šiuo atveju idėja parašyti romaną). Tipiš- 
kas žmogus patars rašyti romaną, net jei jo sėkmės tikimybė yra 4 balai iš 
10, bet spės, kad dauguma kitų patars rašyti tik tuo atveju, jei sėkmės tiki- 
mybė yra 5 arba 6 balai iš 10. (Šis faktas primena šališką palankumą sau: 
visi mano išreiškią daugiau socialiai pageidautinų bruožų bei nuostatų negu 
vidutinis žmogus.) Diskutuodami dauguma žmonių įsitikina, jog jie nepajė- 
gia, kaip tikėjosi, pranokti kitų. Tiesą pasakius, tie kiti dažnai yra juos pra- 
lenkę ir laikosi tvirtesnės nuomonės, kodėl reikėtų rašyti rimtą romaną. Ne- 
varžomi klaidingai suprastos grupės normos, jie tampa laisvi dar tvirčiau 
reikšti savo prioritetus. 

Gal prisimenate atvejį, kaip norėjote su kuo nors išvykti pasilinksminti, 
tačiau nė vienas iš jūsų nedrįso žengti pirmo žingsnio, manydami, kad kitas 
nenorės. Toks pliuralistinis neišmanymas trukdo užmegzti santykius (Vorauer 
ir Ratner, 1996). 

Arba gal prisimenate, kaip jūs ir kiti grupės nariai elgėtės atsargiai ir san- 
tūriai, kol kažkas nepralaužė ledų, sakydamas: „Ką gi, jei atvirai, aš manau...“ 
Netrukus visi nustebote suvokę, kiek daug bendro tarp jūsų. Kartais, kai pro- 
fesorius pasitikslina, ar yra klausimų, niekas neatsiliepia, ir kiekvienas stu- 
dentas įsivaizduoja, kad tik jam vienam ne viskas aišku. Kiekvienas mano, 
jog jį tylėti verčia drovumas, o kiti tyli todėl, kad viską suprato. 


socialinis palyginimas 
(social comparison) 

Savo gebėjimų ir nuomonių 
vertinimas, lyginant save su 
kitais. 


pliuralistinis neišmanymas 
(pluralistic ignorance) 
Klaidingas įsivaizdavimas, 
ką dauguma mano, jaučia ar 
kaip reaguoja. 

8.10 PAVEIKSLAS 


Sprendžiant „rizikavimo“ 
dilemas (tokius kaip Helen 
atvejis), žinia apie kitų 
nuomonę norą rizikuoti 
sustiprindavo. Sprendžiant 
„atsargumo“ dilemas (kaip 
Rodžerio atvejis), išgirdę 
kitų nuomonę Žmonės 
tapdavo atsargesni. 


Šaltinis: Myers, 1978. 


10 iš 10 


Atsargumo reikalaujantys klausimai 


6 iš 10 
PE BLP 
N S iš 10 
E 4 iš 10 : Rizikingi klausimai 


Nesusipažinę Susipažinę 
Susipažinimas su kitų Žmonių nuomone 


Dale Milleris ir Cathy McFarland (1987) šį gerai žinomą reiškinį ištyrė 
pritaikę laboratorinio eksperimento metodą. Jie paprašė žmonių perskaityti 
nesuprantamą straipsnį ir paprašyti pagalbos, jei susidurtų su „iš tiesų rimta 
problema, stengdamiesi suprasti rašinį“. Nors nė vienas iš eksperimento da- 
lyvių pagalbos neprašė, jie manė, kad kiti nesivaržys. Tad jie klaidingai spėjo, 
kad neprašantiems pagalbos žmonėms jos ir nereikėjo. Norint įveikti šitokį 
pliuralistinį neišmanymą reikia, kad šalia atsirastų galintis pralaužti ledus ir 
atskleisti bei sustiprinti bendrą reakciją. 

Ši socialinio palyginimo teorija paskatino eksperimentus, kurių dalyviai 
būdavo supažindinami su kitų žmonių pozicija, bet ne su jų argumentais. Tai 
šiek tiek panašu į situaciją, kai prieš eidami balsuoti perskaitome viešosios 
nuomonės apklausos rezultatus arba rinkėjų nuomones. Ar susipažinę su ki- 
tų Žmonių pozicija žmonės keičia savo atsakymus, jei prieš tai nebuvo dis- 
kutavę ir įsipareigoję palaikyti socialiai palankią poziciją? Kaip rodo 8.10 
pav., jie elgiasi šitaip. Dėl palyginimo atsiradusi poliarizacija paprastai bū- 
na silpnesnė nei išprovokuota diskusijos. Tačiau stebina tai, kad žmonės ne 
paprasčiausiai prisitaiko prie grupės, o žengia vieną žingsnį toliau. Ar jie 
taip elgiasi, kad išsiskirtų iš grupės? Ar tai dar kartą neįrodo mūsų poreikio 
būti išskirtiniais (6 skyrius)? 

Žinojimas, ką renkasi kiti, taip pat prisideda prie bandos jausmo, išpopu- 
liarinančio pasirenkamas dainas, knygas ir filmus. Sociologas Matthew Sal- 
ganikas ir jo kolegos (2006) atliko šio reiškinio eksperimentus. Jie paprašė 
14 341 interneto vartotojų pasiklausyti ir — jei patiks — parsisiųsti iki tol jiems 
negirdėtas dainas. Kai kuriems atsitiktinai parinktiems dalyviams tyrėjai leido 
pamatyti, kokias dainas parsisiuntė ankstesni dalyviai. Tarp šią informaciją 
gavusiųjų populiarios dainos tapo dar populiaresnės, o nepopuliarios — dar 
nepopuliaresnės. 

Grupės poliarizacijos analizė parodo, kokie sudėtingi yra socialiniai-psi- 
chologiniai tyrimai. Kad ir kaip norėtume kuo paprasčiau paaiškinti reiškinį, 
viena teorija retai kada apima visus aspektus. Kadangi žmonės yra sudėtin- 
gos būtybės, rezultatą dažnai nulemia daugiau nei vienas veiksnys. Grupės 
diskusijose dominuoja įtikinantys argumentai, kai aptariamas klausimas susi- 
jęs su faktais (,„Ar esama nusikaltimo sudėties?“). Socialinis palyginimas vi- 
sada būna susijęs su vertę nusakančiais sprendimais („Kokią bausmę reikėtų 
skirti?“) (Kaplan, 1989). Daugeliu klausimų, turinčių ir faktinį, ir vertybinį 
aspektus, abu veiksniai reiškiasi kartu. Pastebėjus, kad kiti jaučia tą patį (so- 
cialinis palyginimas), randami argumentai (informacinė įtaka) tam, ką slapta 
palaiko visi. 


APIBENDRINIMAS 

Grupės poliarizacija: 

ar grupės sustiprina mūsų nuomonę? 

e Diskusijos grupėje gali duoti ir teigiamus, ir neigiamus rezultatus. Mėgindami suprasti įdomų fak- 
tą, kad grupės diskusija skatina riziką, mokslininkai pastebėjo, kad diskusija iš tiesų sustiprina 
pirminį, - tiek rizikingą, tiek atsargų - dominuojantį požiūrį. 

e Kasdieniame gyvenime grupė taip pat dažniausiai sustiprina nuomonę. Grupės poliarizacijos reiš- 
kinys tapo langu, pro kurį mokslininkai galėjo stebėti grupės įtaką. 


e Eksperimentai patvirtino dvejopą grupės įtaką: informacinę ir normatyvinę. Diskusijos metu su- 
rinkta informacija dažniausiai palaiko alternatyvą, kuriai iš pradžių buvo teikiama pirmenybė, ir 
skatina dar labiau ją remti. 


Grupinis mąstymas: ar grupės trukdo, 
ar padeda priimti gerus sprendimus? 


Kada grupės įtaka trukdo teisingai nuspręsti? Kada grupės skatina gerus sprendimus, ir kaip 
galima paveikti grupes, kad jos priimtų optimalius sprendimus? 


Ar socialiniai psichologiniai reiškiniai, kuriuos aptarėme pirmuosiuose aštuo- 
niuose skyriuose, būdingi tokioms sudėtingoms grupėms, kaip korporacinės 
tarybos arba prezidento kabinetas? Ar čia yra vietos savęs pateisinimui? Ša- 
liškam palankumui sau? Tapatinimuisi su „mes“, provokuojančiam konfor- 
mistišką elgesį 1r neigiančiam nuomonių skirtumą? Viešam įsipareigojimui, 
skatinančiam priešintis pokyčiams? Grupės poliarizacijai? Socialinis psicho- 
logas Irvingas Janisas (1971, 1982) klausė: gal šie reiškiniai padėtų paaiškinti 
gerus ir blogus grupinius sprendimus, kuriuos padarė kai kurie XX a. JAV 
prezidentai ir jų patarėjai. Kad tai išsiaiškintų, jis išanalizavo sprendimų pri- 
ėmimo procedūras, atvedusias į keletą didelių nesėkmių: 


e Pearl Harboras. Per 1941 metų pabaigoje įvykdytą Pearl Harboro uosto 
antpuolį (dėl kurio Jungtinės Valstijos įsitraukė į Antrąjį pasaulinį karą) 

grupinis mąstymas 

(groupthink) 

„Mąstymo būdas sutelktoje 

grupėje, kai pritarimo siekimas 

yra toks dominuojantis, 

kad užgožia alternatyvių 

sprendimų realistinį vertinimą.“ 
Irvingas Janisas (1971) 


Havajuose esantys kariuomenės vadai gaudavo informaciją apie Japoni- 
jos rengimąsi kažkuriame Ramiojo vandenyno regione pulti Jungtines 
Valstijas. Po to karinė žvalgyba prarado radijo ryšį su japonų lėktuvne- 
šiais, kurie ėmė skristi tiesiai į Havajus. Likus dar kelioms minutėms oro 
žvalgybos lėktuvai galėjo pastebėti lėktuvnešius arba perspėti apie pavo- 
jų. Tačiau pernelyg savimi pasitikintys kariuomenės vadai nesiėmė šių 
atsargumo priemonių. Ir štai rezultatas: nenuskambėjo joks pavojaus sig- 
nalas, ir visiškai nepasiruošusi gintis karinė bazė buvo užpulta. Nuosto- 
liai: nuskandinta 18 laivų, numušta 170 lėktuvų ir žuvo 2400 žmonių. 


Įsiveržimas į Kiaulių įlanką. 1961 metais prezidentas Johnas Kennedy ir 
jo patarėjai nusprendė nuversti Fidelį Castro įsiverždami į Kubą su 1400 
CŽV apmokytų kubiečių pabėgėlių. Netrukus beveik visi įsiveržusieji žuvo 
arba buvo paimti į nelaisvę, Jungtinės Valstijos pažemintos, o Kuba tapo 
dar artimesne tuometinės SSRS sąjungininke. Sužinojęs apie pasekmes 
Kennedy garsiai nusistebėjo: „Kaip mes galėjome būti tokie kvaili?“ 


Vietnamo karas. Nuo 1964-jų iki 1967-jų prezidentas Lyndonas Johnso- 
nas ir jo „antradienio priešpiečiuose“ dalyvaujantys politikos patarėjai es- 
kalavo Vietnamo karą, remdamiesi prielaida, kad JAV vykdomi bombar- 
davimai iš oro, augmenijos naikinimas ir priešo paieškų bei sunaikinimo 
misijos privers Šiaurės Vietnamą sėsti prie derybų stalo, ir tam supratin- 
gai pritars Pietų Vietnamo gyventojai. Jie tęsė karą, nekreipdami dėme- 
sio į vyriausybės žvalgybos ekspertų ir beveik visų JAV sąjungininkų per- 
spėjimus. Dėl to žuvo beveik 5000 amerikiečių ir milijonas vietnamie- 
čių, amerikiečiai tapo supriešinti, prezidentas buvo priverstas atsistaty- 
dinti, susidarė milžiniškas biudžeto deficitas, prisidėjęs prie XX a. aštun- 
tojo dešimtmečio kuro kainų infliacijos. 


Janisas buvo įsitikinęs, kad šios klaidos atsirado pasireiškus tendencijai 


užgniaužti nuomonių skirtumus dėl harmonijos grupėje, ir šį reiškinį pava- 
dino grupiniu mąstymu (žr. skyrelį „Ką slepia moksliniai tyrimai. Irvingas 
Janisas apie grupinį mąstymą“). Be to, bendrystės jausmas kelia produkty- 
vumą (Mullen ir Copper, 1994). Tačiau priimant sprendimus darnios grupės 
gali atnešti nuostolių. Janisas manė, kad aplinkai, kurioje mezgasi grupinis 
mąstymas, būdingi šie požymiai: 


draugiškumas, sutelktumas; 
santykinis grupės izoliavimasis nuo priešingai manančių; 
direktyvinio lyderio, kuris leidžias suprasti, kokius sprendimus jis verti- 


na palankiai, buvimas. 


Planuojant liūdnai pasibaigusią invaziją į Kiaulių įlanką, naujasis prezi- 


dentas Kennedy ir jo patarėjai mėgavosi stipria vienybės dvasia. Plano kri- 
tika buvo užgniaužiama, argumentai atmetami, ir prezidentas netrukus pri- 
tarė išpuoliui. 

ką slepia moksliniai tvrimai 


. o . "= 
Irvingas Janisas apie grupinį mąstymą 
Mintis apie grupinį mąstymą man šovė į galvą skaitant Arthuro įtikino, kad subtilūs grupėms būdingi procesai trukdė jiems ati- 
Schlesingerio ataskaitą apie tai, kaip Kennedy administracija džiai įvertinti riziką ir pasiginčyti. Kai po to analizavau kitas JAV 
nusprendė įsiveržti į Kiaulių įlanką. Iš pradžių buvau suglumęs:: užsienio politikos nesėkmes ir Vo- 
kaip galėjo tokie protingi bei įžvalgūs žmonės kaip Johnas F.  tergeito skandalo dangstymą, pa- 
Kennedy ir jo patarėjai patikėti kvailu ir chaotišku CŽV planu? stebėjau tuos pačius žalingus gru- 
Pradėjau spėlioti, ar čia nepasireiškė kokia nors psichologinė pinius procesus. 

infekcija, pavyzdžiui, socialinis konformiškumas ar bendros nuo- 

monės paieška, kurią buvau pastebėjęs mažose sutelktose gru- 

pėse. Vėlesni tyrimai (kuriems iš pradžių padėjo mano dukra Irvingas Janisas 
Charlotte, rengusi baigiamąjį vidurinės mokyklos darbą) mane (1918-1990) 


Grupinio mąstymo požymiai 


Remdamasis archyvine medžiaga ir dalyvių bei stebėtojų prisiminimais, Ja- 

nisas nustatė aštuonis grupinio mąstymo požymius. Šie simptomai yra ko- 

lektyvinė disonanso mažinimo forma, pasireiškianti, kai grupės nariai sten- 

giasi išsaugoti teigiamą grupės pojūtį susidūrę su grėsme (Turner ir kiti, 1992, 

1994), 

Pirmieji du grupinio mąstymo požymiai skatina pervertinti grupės galią 
ir teisingumą. 

e Nepažeidžiamumo iliuzija. Visos Janiso tirtos grupės buvo pernelyg opti- 
mistiškos, ir tai sutrukdė joms pastebėti gresiančio pavojaus ženklus. Iš- 
girdęs, jog jo vadovaujamos karinės pajėgos prarado radijo ryšį su japonų 
lėktuvnešiais, admirolas Kimmelas, vyriausiasis Pearl Harboro jūrų pajė- 
gų vadas, pajuokavo, kad japonai tikriausiai ruošiasi apsupti Honolulu Dei- 
mantinį Smaigalį. Japonai taip ir padarė, tačiau kai Kimmelas šaipėsi iš 
šios minties, net tokio įvykio tikimybė buvo atmesta kaip neįmanoma. 


e Visuotinis tikėjimas grupės moralumu. Grupės nariai mano, kad jų grupė 
yra savaime morali, ir nekreipia dėmesio į etinius bei moralinius dalykus. 
Kennedy grupė žinojo, kad patarėjas Arthuras Schlesingeris jaunesnysis 
ir senatorius J. Williamas Fulbrightas abejojo dėl invazijos į Kubą moralu- 
mo. Tačiau komanda neatsižvelgė į šias moralines dvejones ir jų neaptarė. 


Grupių nariai užsidaro savame minčių rate: 


*w--—— 


e Racionalizavimas. Grupės atmeta iššūkius, kolektyviai pateisindamos savo 
sprendimus. Prezidento Johnsono „antradienio priešpiečių“ nariai praleis- 
davo kur kas daugiau laiko aiškindami ir pateisindami karo eskalavimą 
nei iš naujo apmąstydami priimtus sprendimus ir juos įvertindami. Kiek- 
viena iniciatyva skatino tik gynybą ir teisinimąsi. 

„Rasti geriausią problemos 
sprendimą galima tik laisvai 
jį aptarus.“ 
John Stuart Mill, 
On Liberty, 1859 
(„Apie laisvę“) 


Grupinis mąstymas „Titanike“. 
Nepaisydamas keturių perspėji- 
mų apie priekyje stūksančius 
Iedkalnius ir sargybinio maldavi- 
mų duoti žiūronus, kapitonas 
Edwardas Smithas - svarbiau- 
sias ir autoritetingiausias asmuo 
— įsakė visu greičiu plaukti 
pirmyn į nakties tamsą. Vyravo 
nepažeidžiamumo iliuzija („Net 
Dievas negalėtų paskandinti šio 
laivo“, - buvo pasakęs kapito- 
nas). Taip pat buvo daromas 
spaudimas (įgulos nariai šaipėsi 
iš sargybinio, kad šis nemato be 
žiūronų, ir atmetė jo nuogąstavi- 
mus). Ir dar buvo „proto sargas“ 
(„Titaniko“ telegrafistas, 
nesugebėjęs perduoti kapitonui 
Smithui paskutinio ir išsamiausio 
perspėjimo apie Iedkalnius). 


e Stereotipiškas požiūris į oponentą. Kolektyvų, kuriems būdingas grupi- 


nis mąstymas, nariai savo priešus laiko pernelyg blogais, kad būtų gali- 
ma leistis su jais į diskusijas, arba per silpnais ir neintelektualiais, kad 
jie galėtų atremti planuotus veiksmus. Kennedy šalininkai įtikino save, 
jog Castro kariuomenė yra tokia silpna, o liaudies parama tokia menka, 
kad jo režimą be vargo gali nuversti vienas būrys. 


Ir galiausiai, grupė jaučia spaudimą būti vieninga: 


e Spaudimas elgtis konformistiškai. Tiems, kurie suabejodavo grupės nuo- 


mone ir planais, jos nariai duodavo griežtą atkirtį pasitelkdami tai argu- 
mentus, tai užgauliojimus. Kartą, kai prezidento Johnsono padėjėjas Bil- 
las Moyersas atvyko į posėdį, prezidentas pajuokavo: „Štai, atvyko po- 
nas Liaukimės Bombardavę“. Dauguma posėdžio dalyvių į prezidento re- 
pliką sureagavo pritariamai. 


Savicenzūra. Kadangi nesutarimai dažnai trikdydavo, o grupė siekdavo 
vieningumo, grupės nariai savo nuogąstavimus užgniauždavo arba atmes- 
davo. Praslinkus keliems mėnesiams po įsiveržimo į Kiaulių įlanką Art- 
huras Schlesingeris (1965, p. 255) priekaištavo sau: „Per daug tylėjau per 
tuos lemtingus pasitarimus Kabineto salėje, nors mano kaltės jausmą švel- 
nino supratimas, kad prieštaraudamas mažai ką pasiekčiau, išskyrus tai, 
jog būčiau išvadintas įkyriu.“ 

Vieningumo iliuzija. Savicenzūra ir spaudimas nesuardyti konsenso su- 
kuria vieningumo iliuziją. Dar daugiau, tariamas konsensas tariamai pa- 
tvirtina grupės sprendimą. Toks tariamas konsensas buvo mūsų aptartais 
nesėkmių atvejais. Adolfo Hitlerio patarėjas Albertas Speeras (1971) Hit- 
lerį supusią atmosferą apibūdino kaip tokią, kurioje spaudimas prisitai- 
kyti užgniauždavo bet kokį kryptelėjimą į šalį. Nuomonių skirtumo ne- 
buvimas sukūrė vieningumo iliuziją: 


Normaliomis aplinkybėmis nuo realybės atitrūkusius žmones atsitokėti 
priverčia aplinkinių pašaipa ir kritika. Jie pradeda suprasti, kad jais nepasitiki. 
Trečiajame Reiche tokių korektyvų nebuvo, ypač tiems, kurie priklausė 
aukščiausiam sluoksniui. Priešingai, kiekviena saviapgaulė būdavo pabrėžtinai 
išryškinama tarsi kreivų veidrodžių salėje, virsdavo nuolat patvirtinamu 
fantastiniu iliuzinio pasaulio vaizdu, kuris nė kiek nepriminė niūraus išorinio 
pasaulio. Nemačiau nieko, vien tik savo veido atspindį. Jokie išoriniai veiks- 
niai nesutrikdė šimtų nesikeičiančių veidų vienodumo, ir visi šie veidai buvo 
mano (p. 379). 


Proto sargai. Kai kurie grupės nariai saugo ją nuo informacijos, galin- 
čios priversti suabejoti bendro nutarimo efektyvumu ar moralumu. Prieš 
Kiaulių įlankos antpuolį Robertas Kennedy pasivėdėjo Schlesingerį į ša- 
lį ir pasakė: „„Neprieštarauk.“ Jungtinių Valstijų sekretorius Deanas Ru- 
shas nuslėpė diplomatijos ir vyriausybės žvalgybos ekspertų perspėjimus, 

Socialinės sąlygos 

„ Didelis sutelktumas. 

2. Grupės izoliuotumas. 

„ Nesirūpinimas 
metodiškomis informacijos 
paieškos ir įvertinimo 
procedūromis. 

„ Direktyvinė lyderystė. 

„ Didelis stresas ir 
netikėjimas, kad galima 
rasti geresnį sprendimą 
už tą, kurį palankiai 
vertina lyderis ar kiti 
įtakingi asmenys. 


Grupinio mąstymo 
požymiai 
„ Nepažeidžiamumo iliuzija. 
„ Tikėjimas savaiminiu 
grupės moralumu. 

„ Kolektyvinis racionalus 
pagrindimas. 
„ Stereotipinis požiūris 
į kitas grupes. 
„ Tiesioginis spaudimas 
nepritariantiems. 
. Savicenzūra. 
„ Vieningumo iliuzija. 
„ Proto sargai. 


nepritariančius invazijai. Šitaip jie tapo prezidento „proto sargais“, sau- 
godami jį nuo nemalonių faktų, o ne nuo realios grėsmės. 


Grupinis mąstymas gali sukliudyti ieškoti priešingos informacijos, ją ap- 
tarti ir svarstyti kitas galimybes (žr. 8.11 pav.). Situacija, kai lyderis pritaria 
idėjai ir kai grupė atsiriboja nuo priešingų požiūrių, gali paskatinti priimti 
nevykusius sprendimus (McCauley, 1989). 

Britų psichologai Benas Newellas ir Davidas Lagnado (2003) mano, kad 
grupiniu mąstymu galima paaiškinti ir karą Irake. Jie, o taip pat ir kiti moks- 
lininkai, mano, kad abu — ir Saddamas Husseinas, ir George W. Bushas — 
buvo apsistatę vienminčiais patarėjais, nutildė prieštaraujančius 1r gaudavo 
filtruotą informaciją, kuri dažniausiai patvirtindavo jų prielaidas: Irako prie- 
laidą, esą galima pasipriešinti įsiveržusioms pajėgoms, ir Jungtinių Valstijų 
prielaidą, kad po sėkmingos invazijos seks trumpas taikios okupacijos lai- 
kotarpis, ir po to netrukus suklestės demokratija. 


Grupinio mąstymo teorijos kritika 


Nors Janiso idėjos bei pastebėjimai sulaukė milžiniško dėmesio, kai kurie 
mokslininkai juos vertina skeptiškai (Fuller ir Aldag, 1998; t'Hart, 1998). 
Duomenys buvo retrospektyvūs, tad Janisas galėjo pasirinkti jo teoriją pa- 
tvirtinančius atvejus. Vėliau atlikti eksperimentai atskleidė, kad 


e direktyvinė lyderystė kartais būna susijusi su nekokybiškais sprendimais 
dėl to, kad pavaldiniai jaučiasi per daug silpni arba nesaugūs, kad išdrįs- 
tų pasisakyti (Granstrom ir Stiwne, 1998; McCauley, 1998); 

e grupės teikia pirmenybę daugumos požiūrį patvirtinančiai, o ne jam prieš- 
taraujančiai informacijai (Schulz-Hardt ir kiti, 2000); 


„ Neišsami alternatyvų 


. Neišsami tikslų apžvalga. 
. Silpna pasirinktų 


„ Prasta informacijos 


„ Atrankos paklaida 


. Negebėjimas iš naujo 


. Negebėjimas dirbti 


Nevykusių sprendimų 
ženklai 


apžvalga. 


sprendimų rizikos analizė. 


paieška. 


apdorojant turimą 
informaciją. 


įvertinti kitas alternatyvas. 


atsižvelgiant į aplinkybes. 


8.11 PAVEIKSLAS 
Teorinė grupinio mąstymo 
analizė 


Šaltinis: Janis ir Mann, 
1977, p. 132. 

„Tiesa gimsta draugiškuose 
ginčuose.“ 
Filosofas David Hume, 
1711-1776 


e siekdami kolegų pripažinimo ir pritarimo bei socialiai tapatindamiesi su 
grupe, jos nariai gali užgniaužti prieštaringas mintis (Hogg ir Hains, 1998; 
Turner ir Pratkanis, 1997). 


Tačiau draugystė nebūtinai privalo peraugti į grupinį mąstymą (Esser, 1998; 
Mullen ir kiti, 1994). Saugios, darnios grupės (tarkime, šeima) gali netruk- 
dyti kiekvienam turėti savo nuomonę. Sutelktoje grupėje vyraujančios nor- 
mos gali skatinti konsensą, kuris veda į grupinį mąstymą, arba nuo to ap- 
saugančią kritinę analizę (Postmes ir kiti, 2001). Artimi bendramoksliai ir 
kolegos, apsikeisdami savo straipsnių rankraščiais, iš tiesų tikisi kritinio ver- 
tinimo: ,„Perspėk mane apie klaidas“. Laisvos dvasios atmosfera taip pat ska- 
tina vaisingą sutelktos grupės darbą. 

Ištyrę daugybę tikrų įvykių Phillipas Tetlockas su bendradarbiais (1992) 
priėjo išvadą, kad net teisingai parinkus grupines procedūras kartais priima- 
mi pragaištingi sprendimai. Kai 1980 metais prezidentas Carteris ir jo pata- 
rėjai planavo įkaitų Irane gelbėjimo akciją, jie rinko įvairias nuomones ir 
realistiškai svarstė galimus pavojus. Jei ne problema su malūnsparniu, gel- 
bėjimo operacija būtų pavykusi. (Carteris vėliau sakė, kad jei jis būtų išsiuntęs 
dar vieną sraigtasparnį, būtų buvęs perrinktas prezidentu.) Perfrazuodami poną 
Rodžersą galime pasakyti, kad gera komanda kartais padaro blogų dalykų. 

Analizuodamas grupinio mąstymo teorijos kritiką, Paulas Paulusas (1998) 
primena Leono Festingerio (1987) pastebėjimą, kad nekinta tik nepatikrina- 
ma teorija. „Jei teoriją galima patikrinti, ji keisis. Ji privalo keistis. Tobulų 
teorijų nėra.“ Tad, aiškino Festingeris, turėtume klausti ne ar teorija yra tei- 
singa, ar klaidinga, o veikiau „kiek ši teorija aprėpia empirinę sritį ir kaip ji 
turi būti patobulinta“. Irvingas Janisas, kuris iki mirties 1990 metais tikrino 
ir tobulino savo teoriją, būtų pritaręs tiems, kurie toliau ją keistų. Šitaip moks- 
le apgraibomis ieškome kelio į tiesą, tikrindami idėjas, lygindami jas su tik- 
rove, peržiūrėdami ir po to vėl tikrindami. 


Kaip išvengti grupinio mąstymo 


Nevykusi grupių dinamika padeda paaiškinti daugelį nesėkmingų sprendi- 
mų: per daug virėjų kartais sugadina sriubą. Tačiau jei lyderis yra atviras, 
darni komanda gali prisidėti prie sprendimų kokybės. Kartais dvi ar daugiau 
galvų būna geriau nei viena. 

Ieškodamas sąlygų, gimdančių gerus sprendimus, Janisas išanalizavo dvi 
tariamai sėkmingas akcijas: po Antrojo pasaulinio karo prezidento Trumano 
administracijos sukurtą Maršalo planą vėl pastatyti Europą ant kojų ir pre- 
zidento Kennedy administracijos veiksmus, trukdžiusius 1962 metais buvu- 
siai SSRS įrengti raketines bazes Kuboje. Janiso (1982) rekomendacijose už- 
kirsti kelią grupiniam mąstymui yra daug efektyvių grupinių procedūrų, ku- 
rios buvo taikomos abiem atvejais: 


e Būkite objektyvūs — neremkite nė vienos pozicijos. 

e Skatinkite kritišką vertinimą; paskirkite „velnio advokatą“. O dar geriau, 
palankiai priimkite nuoširdžiai prieštaraujančiojo siūlymus. Tai dar labiau 
skatins originaliai mąstyti ir padės komandai įsiklausyti į skirtingus po- 
žiūrius, teigia Charlan Nemeth ir jos kolegos (2001a, 2001b). 


e Retkarčiais suskirstykite grupę į pogrupius ir vėl sujunkite, kad išgirstu- 
mėte skirtingas nuomones. 


e Palankiai išklausykite ekspertų ir kolegų kritiką. 


e Prieš įgyvendindami sprendimą sušaukite „paskutinio šanso“ posėdį, kad 
išgirstumėte visas dar likusias dvejones. 


Kai imamasi tokių veiksmų, sprendimo priėmimas gali užtrukti, tačiau jis 
bus kokybiškesnis ir naudingesnis. 


Grupinis problemų sprendimas 


Ne kiekvieną sprendimą grupinis mąstymas sugadina. Tam tikromis aplin- 
kybėmis dvi galvos iš tiesų yra geriau nei viena. Patrickas Laughlinas ir Joh- 
nas Adamopoulos (1980, 1996; Laughlin ir kiti, 2003) tai įrodė pateikdami 
įvairias intelektualias užduotis. Panagrinėkime vieną jų, reikalaujančią rasti 
analogiją: 


Žodis teigti yra susijęs su žodžiu neigti taip pat, kai veikti su: 
a. suvaržyti 

. Oponuoti 

„ drausti 

. pagreitinti 

„ trukdyti 


o L CO CT 


Dauguma aukštųjų mokyklų studentų, atsakinėdami vieni, nesuprato šio klau- 
simo, tačiau pasitarę atsakė teisingai (trukdyti). Be to, pastebėjo Laughlinas, 
jei du dalyviai 1š šešių pradžioje pasirenka teisingą atsakymą, du kartus iš 
trijų jiems pavyksta įtikinti kitus. Jei teisingą atsakymą pasirenka tik vie- 
nas, jam pavyksta įtikinti tik vieną kartą iš keturių. Sprendžiant keblią logi- 
nę užduotį trys, keturios ar penkios galvos geriau negu dvi (Laughlin ir kiti, 
2006). 

Kad kelios galvos geriau nei viena, Dellas Warnickas su Glennu Sandersu 
(1980) ir Verlinas Hinszas (1990) patvirtino analizuodami nusikaltimo liudi- 
ninkų parodymų ir darbo atrankos pokalbių vaizdo įrašus. Apklausiami visi 
kartu, liudininkai suteikdavo daug tikslesnę informaciją nei apklausiami in- 
dividualiai. Keletas oponentų, kritikuojantys vienas kitą, gali padėti grupei iš- 
vengti kai kurių pažintinių paklaidų 1r pasiūlyti puikių idėjų (McGlynn ir ki- 
ti, 1995; Wright 1r kiti, 1990). 

„Idėjų generavimas“ bendraujant internetu suteikia erdvės kūrybinei min- 
čiai (Gallupe 1r kiti, 1994). Tačiau mokslininkai prieštarauja paplitusiai nuo- 


337 


338 


II dalis. SOCIALINĖ ĮTAKA 


monei, kad bendraujant akis į akį mąstoma kūrybiškiau ir sukuriama dau- 
giau idėjų nei dirbdant pavieniui (Paulus ir kiti, 1995, 1997, 1998, 2000, Stro- 
ebe ir Diehl, 1994). Priešingai paplitusiai nuomonei, kad idėjų generavimas 
veiksmingiausias, kai dalyviai įspėjami „nekritikuoti“, ginčai skatina kurti 
idėjas, ir tada kūrybinis mąstymas peržengia vienos problemos sprendimo 
ribas (Nemeth ir kiti, 2004). 

Dauguma mano esą produktyvesni dirbdami komandoje (iš dalies dėl to, 
kad neproporcingai prisiima nuopelnus sau už kitų pasiūlytas idėjas). Tačiau 
mokslininkai dažnai pastebi, kad dirbdami pavieniui žmonės pateikia daugiau 
gerų idėjų nei dirbdami grupėje (Rietzschel ir kiti, 2006). Didelės idėjų ge- 
neravimo grupės būna ypač neefektyvios: kaip teigia socialinio dykinėjimo 
teorija, visuomet atsiranda tranų, gyvenančių kitų sąskaita. Pasak normatyvinės 
įtakos teorijos, jie verčia kitus jaustis nedrąsiai siūlant originalias idėjas. Dėl 
to atsiranda „gamybos blokavimas“ — idėjos prarandamos laukiant eilės pasi- 
sakyti (Nijstad ir kiti, 2003). Kaip įrodė DNR atradėjai Johnas Watsonas ir 
Francis Crickas, dviejų oponentų pokalbis gali aktyvinti kūrybišką mąstymą. 
Watsonas vėliau prisiminė, kaip jiems su Cricku pasisekė, nes jie nebuvo patys 
talentingiausi tarp siekusių atskleisti genetinį kodą. Talentingiausia mokslininkė 
„buvo tokia protinga, kad retai prašė patarimų“ (cit. Cialdini, 2005). Jeigu esi 
labiausiai apdovanotas asmuo (ar tokiu save laikai), kam prašyti kitų pagalbos? 
Kaip Watsonas ir Crickas, psichologai Danielis Kahnemanas ir velionis Amo- 
sas Tversky bendradarbiavo tirdami intuiciją ir jos įtaką ekonominiams spren- 
dimams (žr. 3 skyrių ir šio skyriaus intarpą „Ką slepia Nobelio premija“). 

Vincentas Brownas ir Paulas Paulusas (2002) atrado tris būdus, kaip pa- 
tobulinti grupinį problemų sprendimo darbą: 


e Derinkite grupinį ir individualų idėjų generavimą. Tyrimų duomenys siūlo 
pradžioje taikyti grupinį problemų sprendimą, o paskui individualų, bet 
ne atvirkščiai ir ne vien tik individualų. Kai grupėje iškeliamos naujos 
idėjos, asmeninės idėjos gali kilti nepriklauomai nuo grupės taisyklės vienu 
metu leisti kalbėti tik vienam žmogui. 


e Reikalaukite, kad grupės nariai bendrautų raštu. Dar vienas būdas pasi- 
naudoti grupės privalumais išvengiant taisyklės kalbėti paeiliui — parei- 
kalauti, kad grupės nariai užsirašytų savo mintis ir paskui jas perskaity- 
tų, o ne kalbėtų ir klausytų. Brownas ir Paulusas šį užrašų mainų ir idėjų 
papildymo procesą, kurio metu kiekvienas yra aktyvus, pavadino „rašy- 
mo šturmu“ („Brainwriting“). 


e Taikykite elektroninį idėjų generavimo būdą. Išvengti žodžių lavinos, at- 
sirandančios sprendžiant problemas didesnėse grupėse galima leidžiant 
žmonėms formuluoti idėjas ir dalintis jomis kompiuterių tinkle. 


Kai grupės nariai sujungia savo idėjas ir skirtingas įžvalgas, dažnai re- 
zultatas būna ne grupinis mąstymas, o grupinis problemų sprendimas. Gru- 
pių išmintis akivaizdi ir laboratorijoje, ir kasdieniame gyvenime. 


ką slepia Nobelio premija 

Dvi galvos geriau nei viena 


1969 metų pavasarį per pietus susitikau su savo jaunesniuoju 
kolega iš Jeruzalės hebrajų universiteto Amosu Tversky, su ku- 
riuo aptarėme mūsų pačių nuolat kartojamus klaidingus spren- 
dimus. Taip kilo idėja kartu užsiimti intuicijos tyrimais. 

Man ir anksčiau patiko bendradarbiauti, tačiau šis bendra- 
darbiavimas buvo nuostabus. Amosas labai išmintingas ir links- 
mas žmogus. Mes valandų valandas praleisdavome rimtai dirb- 


Didžiausi mūsų bendradarbiavimo džiaugsmai ir galbūt sėk- 
mė kilo iš mūsų gebėjimo plėtoti vienas kito mintis: sakydamas 
pusiau suformuluotą idėją Žinojau, kad Amosas ją supras galbūt 
aiškiau nei aš, ir jei ši idėja yra vertinga, Amosas tai pastebės. 

Mes su Amosu mėgavomės stebuklu būti žąsies, dedan- 
čios auksinius kiaušinius, bendrasavininkiais - jungtinis protas 
buvo geresnis už individualų. Mes buvome komanda ir ja išliko- 


dami ir tuo pat metu be paliovos džiūgaudami. Jis dirbo pasiti- 
kėdamas ir elegantiškai, todėl džiaugiausi, kad šios savybės 
veikė ir mano idėjas. Kai kartu rašėme pirmąjį straipsnį, supra- 
tau, kaip stipriai jis skiriasi nuo tos dvejonių kupinos studijos, 
kurią būčiau parašęs vienas. 

Visos mūsų idėjos buvo bendros. Beveik visus bendrus pro- 
jektus, įskaitant klausimynus ir straipsnius, atlikdavome būda- 
mi greta vienas kito. Laikėmės taisyklės kiekvieną nesutarimą 
aiškintis tol, kol abu būsime patenkinti sprendimu. 


me ilgiau nei dešimtmetį. Už darbą, 
atliktą per šį intensyvaus bendradar- 
biavimo laikotarpį, buvo paskirta No- 
belio premija. 


Danielis Kahnemanas, 
Prinstono universitetas, 
2002 metų Nobelio premijos 
laureatas 


e Orų prognozės. Joelis Myersas, didelės privačios orų prognozių agentūros 
prezidentas (1997) teigia, kad „dviejų kartu dirbančių progozuotojų prog- 
nozė bus tikslesnė negu dvi atskirai parengtos prognozės“. 


*66 Nani 


e Žaidimų šou. Susipainiojusiam žaidimo „Kas taps milijonieriumi“ žaidė- 
jui vertingas „gelbėjimosi ratas“ — galimybė „paklausti auditorijos pata- 
rimo“. Paprastai auditorija pataria išmintingiau negu žaidėjo intuicija. 


e Google. Google tapo galinga paieškos sistema, į darbą įkinkiusi „minios 
išmintį“, kaip ją vadina Jamesas Surowieckis (2004). Google vertina prisi- 
jungimą prie puslapio X kaip vieną balsą vertinant šį puslapį. Prisijungi- 
mas laikomas vertingesniu, jei kreipiamasi iš puslapio, kuris jau yra ge- 
rai įvertintas. Pasinaudojus demokratine žiniatinklio dvasia Google sve- 
tainei prireikia mažiau negu vienos dešimtosios sekundės, kad nukreiptų 
jus ten, kur reikia. 


Taigi galime daryti išvadą: kai susijungia daugelio skirtingų žmonių žinios, 
visi drauge galime būti gudresni negu kiekvienas atskirai. Mes esame lyg 
pulkas žąsų. Nė viena žąsis neturi tobulo navigacijos jausmo, tačiau laiky- 
damasis drauge žąsų pulkas gali tiksliai orientuotis. Pulkas gudresnis už vieną 
Žąsį. 

APIBENDRINIMAS 
Grupinis mąstymas: ar grupės trukdo, ar padeda 
priimti gerus sprendimus? 


e Sprendimų, sukėlusių kelias tarptautinio lygio nesėkmes, analizė rodo, kad grupės sutelktumas 
gali trukdyti realistiškai vertinti situaciją. Ypač tada, kai visi labai nori vienybės, kai jie izoliuojami 
nuo prieštaraujančių idėjų ir kai lyderis leidžia suprasti, ko jis nori iš grupės. 

e Šiam perdėtam harmonijos siekimui, pavadintam grupiniu mąstymu, būdinga: 1) nepažeidžiamu- 
mo iliuzija, 2) racionalizavimas, 3) neginčytinas tikėjimas grupės moralumu, 4) stereotipiškas 
požiūris į oponentus, 5) spaudimas elgtis konformistiškai, 6) savicenzūra, 7) vieningumo iliuzija 
ir 8) „proto sargai“, saugantys grupę nuo nemalonios informacijos. Kritikai pastebėjo, kad vieni 
Janiso grupinio mąstymo modelio aspektai (pavyzdžiui, direktyvinė lyderystė) priimant nevyku- 
sius sprendimus daro didesnę įtaką nei kiti (pavyzdžiui, sutelktumas). 

e Tačiauireksperimentuose, ir realiame gyvenime grupės kartais nusprendžia išmintingai. Išvengti 
grupinio mąstymo padeda objektyvumo siekimas, raginimas pasitelkti „velnio advokatą“, grupės 
išskyrimas ir vėliau sujungimas sprendimo priėmimo procese, indėlio iš išorės paieška, „paskutinio 
šanso“ pasitarimas prieš pradedant įgyvendinti sprendimą. 

e Grupinio problemų sprendimo tyrimai rodo: grupė gali būti tikslesnė negu individas, grupė suku- 
ria daugiau ir geresnių idėjų, jei yra nedidelė arba jei didelėje grupėje po diskusijos vyksta indivi- 
dualus idėjų generavimas. 


Mažumos įtaka: 
kaip paskiri žmonės veikia grupę? 


Grupė veikia paskirus žmones, tačiau kada ir kaip šie daro įtaką grupei? Kas suteikia galios 
lyderiui? 


Kiekviename šios dalies apie socialinę įtaką skyriuje primenama apie mūsų, 
kaip individų, galią. Jau išsiaiškinome, kad 


e mus formuoja kultūra, tačiau mes taip pat kuriame kultūrą ir renkamės 
kultūrines situacijas; 


e spaudimas elgtis konformistiškai kartais užgniaužia išmintingus sprendi- 
mus, tačiau jis taip pat gali ugdyti individualumą ir laisvės pojūtį; 


e įtikinimas 1š tiesų turi galios, tačiau mums neuždrausta priešintis įtikinė- 
jimui viešai įsipareigojant ir numatant įtikinimo poveikį. 


Šiame skyriuje pabrėžėme grupės įtaką atskiram žmogui, tad jį baigsime 
apžvelgdami, kaip pavienis žmogus gali veikti grupę. 

Šio skyriaus pradžioje aptarėme filmą „12 piktų vyrų“, kuriame vienas 
prisiekusysis palenkia į savo pusę 11 kitų. Nors prisiekusiųjų kambaryje toks 
reiškinys pasitaiko retai, daugumą socialinių judėjimų pradeda nedidelė ma- 
žuma, kuri palaipsniui gali tapti dauguma. „Istorija, — rašė Ralphas Waldo 
Emersonas, — tai mažumų ir pavienių žmonių galios metraštis“. Prisiminkime 

Koperniką, Galileo Galilėjų, Martiną Lutherį Kingą jaunesnįjį, Susaną B. Ant- 
hony. Amerikiečių judėjimą už piliečių teises įžiebė vienos juodaodės mo- 
ters, Rosos Parks, atsisakymas užleisti vietą autobuse Alabamos valstijos 
Montgomerio mieste. Technikos istoriją taip pat rašo novatoriškos mažumos. 
Konstruodamas savo garlaivį „Fulton's Folly“ Robertas Fultonas kentė nuo- 
latines patyčias: „Visą tą laiką nesulaukiau nė vieno padrąsinančio, viltingo 
žodžio, šilto palinkėjimo“ (Cantril 17 Bumstead, 1960). Iš tikrųjų, jei mažu- 
mos požiūris niekada nebūtų nugalėjęs, istorija būtų statiška ir nekintanti. 

Kas suteikia mažumai įtaigumo? Ką turėjo padaryti Arthuras Schlesin- 
geris, kad priverstų Kennedy komandą apsvarstyti jo abejones dėl invazijos 
į Kiaulių įlanką? Eksperimentai, kuriuos Paryžiuje pradėjo Serge Moscovi- 
ci, padėjo išsiaiškinti kelis mažumos įtakos veiksnius: nuoseklumą, pasiti- 
kėjimą savimi ir atsiribojimą nuo daugumos. 

Atkreipkite dėmesį, kad šiame tekste, kurį tik ką perskaitėte, ,„mažumos 
įtaka“ reiškia ne etnines mažumas, o mažumos nuomonę. 


Nuoseklumas 


Nenukrypstanti nuo savo pozicijos mažuma yra įtaigesnė už svyruojančią. Mos- 
covici ir jo kolegos (1969, 1985) pastebėjo, kad, jei mažuma mėlynas skaid- 
res nuolatos vadina žaliomis, likusieji retkarčiais gali su tuo sutikti. Tačiau 
jei mažuma svyruoja ir vieną trečdalį mėlynų skaidrių vadina mėlynomis, o 
likusias žaliomis, niekas kitas niekada nesutiks su teiginiu, kad skaidrės žalios. 

Eksperimentai byloja ir patirtis patvirtina, kad nonkonformizmas, ypač 
ilgalaikis, dažnai turi skausmingas pasekmes, o buvimas mažuma yra nema- 
lonus (Levine, 1989; Lūcken ir Simon, 2005). Tai padeda paaiškinti mažu- 
mos lėtumo efektą — savo požiūriui ištikimos mažumos neskubėjimą pasisa- 
kyti (Bassili, 2003). Jei, kaip Emersonas, nusprendėte būti mažuma, pasi- 
renkite patyčioms — ypač jei ginčijamasi daugumai svarbiu klausimu ir jei 
problemą norima išspręsti pasiekus vieningo sutarimo (Kameda ir Sugimo- 
ri, 1993; Kruglanski ir Webster, 1991; Trost ir kiti, 1992). Kolegos jūsų ki- 
tokią nuomonę gali aiškinti psichologinėmis ypatybėmis (Papastamou ir Mug- 
ny, 1990). Kai Charlan Nemeth (1979) į tariamų prisiekusiųjų grupę įtraukė 
dar du žmones, kurie turėjo prieštarauti daugumos nuomonei, dauguma ėmė 
jų nemėgti. 

Tačiau visi pripažino, kad šių dviejų žmonių atkaklumas privertė juos dar 
kartą apgalvoti savo poziciją. Šitaip elgdamasi mažuma gali skatinti kritinį 
mąstymą (Martin, 1996; Mucchi-Faina ir kiti, 1991; Peterson ir Nemeth, 
1996). Studentai, kurie turi įvairių rasių draugų ar grupėse yra diskutavę apie 
rasinę įvairovę, mąsto ne taip supaprastintai (Antonio ir kiti, 2004). Nesu- 
tinkantieji su grupės nuomone surenka daugiau informacijos, naujoviškiau 
svarsto ir priima teisingesnius sprendimus. Kaip patvirtinimą, kad norint daryti 
įtaką nebūtina turėti draugų, Nemeth cituoja Oscarą Wilde: „Mums nepatin- 
ka ginčai; jie visada būna vulgarūs ir dažnai — įtikinami“. 


„Į tą, kuris pasikliauja 
savo nuojauta ir tvirtai ja 
vadovaujasi, kreipiasi visas 
pasaulis.“ 
Ralph Waldo Emerson, 
Nature, Address and Lectures: 
The American Scholar, 1849 
(„Prigimtis, adresas ir 
pamokymai: amerikietis 
mokslininkas“) 

Kai kurios sėkmingai dirbančios bendrovės įvertino kūrybiškumą bei no- 
vatoriškumą, kurį paskatino mažumų, pateikiančių naujas idėjas 1r skatinan- 
čių kolegas naujoviškai mąstyti, požiūris. Korporacija 3M išgarsėjo tuo, kad 
„vertina asmeninę iniciatyvą“, skatina savo darbuotojus gaišti laiką fantas- 
tiškoms idėjoms. Priklijuojamų lapelių lipni medžiaga — tai nevykęs Spen- 
cerio Silverio bandymas sukurti labai stiprius klijus. Artas Fry, ilgai vargęs 
žymėdamas reikalingas vietas giesmyne popieriaus skiautelėmis, pagalvojo: 
„Man reikia žymeklio, kurio kraštas būtų lipnus“. Jis buvo ta mažuma, ku- 
rios požiūris galiausiai įveikė rinkodaros departamento skepsį (Nemeth, 1997). 
Pasitikėjimas savimi 
Nuoseklumas ir atkaklumas byloja apie pasitikėjimą savimi. Be to, Nemeth 
ir Joelas Wachtleris (1974) rašė, jog kiekvienas apie pasitikėjimą savimi by- 
lojantis mažumos poelgis, pavyzdžiui, atsisėdimas į svarbiausią vietą prie stalo, 
dažnai priverčia daugumą susimąstyti. Valingas ir tvirtas mažumos pasitikė- 
jimas savimi gali paskatinti daugumą iš naujo apsvarstyti savo poziciją. Ypač 
kai dalykas susijęs ne su faktais, o su nuomone. Atlikusi tyrimus Italijos Pa- 
duvos miesto universitete, Anne Maass ir jos kolegos (1996) pastebėjo, kad 
mažumos įtikinamiau atsakinėja į klausimus, jei reikia pareikšti asmeninę nuo- 
monę („Iš kurios šalies Italijai reikėtų daugiausiai importuoti naftą?“), nei į 
klausimus, susijusius su faktais („Iš kurios šalies Italija importuoja daugiau- 
siai naftos?“). 


Pasitraukimas iš daugumos 


Atkakli mažuma paneigia vieningumo iliuziją. Kai mažuma nuolat abejoja 
daugumos išmintingumu, pastaroji dažniau ima dvejoti ir netgi gali perimti 
mažumos poziciją. Tirdamas Pitsburgo universiteto studentus, Johnas Levi- 
ne (1989) pastebėjo, kad mažumos atstovas, pasitraukęs iš daugumos, netgi 
labiau įtikindavo nei tas, kuris visą laiką gynė mažumos nuomonę. Atlikda- 
ma imitacinius teismo prisiekusiųjų eksperimentus Nemeth pastebėjo, kad — 
priešingai negu „12 piktų vyrų“ scenarijuje — kai tik dauguma ima irti, pasi- 
traukiančiųjų pavyzdžiu greitai paseka ir kiti, sukeldami sniego lavinos efektą. 

Ar šie mažumos įtaką stiprinantys veiksniai būdingi tik mažumoms? Sha- 
ron Wolf ir Bibbas Latanė (1985; Wolf, 1987) bei Russellas Clarkas (1995) 
mano, kad ne. Jie įrodinėja, kad tie patys socialiniai veiksniai tarnauja ir dau- 
gumoms, ir mažumoms. Informacinė (įtikinamų argumentų) bei normatyvinė 
(socialinio palyginimo) įtaka skatina ir grupę skaidytis į priešingus polius 
bei sudaro sąlygas mažumos įtakai. Jei nuoseklumas, pasitikėjimas savimi 
ir pasitraukimas iš kitaip manančių tarpo stiprina mažumą, tie patys kinta- 
mieji stiprina ir daugumą. Tiek daugumos, tiek mažumos pozicijos sociali- 
nis poveikis priklauso nuo ją palaikančių galios, užsispyrimo ir skaičiaus. 

Tačiau Anne Maass ir Russellas Clarkas (1984, 1986) sutinka su Mosco- 
vici, kad mažumoms dažniau pavyksta įtikinti žmones pakeisti nuomonę ir 
pritarti jų požiūriui. O išanalizavę grupių raidą, Johnas Levine ir Richardas 
Morelandas (1985) padarė išvadą, kad nauji nariai kaip mažuma kitaip vei- 
kia grupę nei senbuviai. Naujokai daro įtaką pasinaudodami dėmesiu, kurio 
sulaukia, ir senbuvių sąmoningumu. Įsitvirtinusieji pajunta turį didesnes ga- 
limybes prieštarauti ir lyderiauti. 

Teiginyje, kad paskiri asmenys gali daryti poveikį grupei, yra subtilios 
ironijos. Dar visai neseniai mintis, kad mažuma gali priversti susvyruoti dau- 
gumą, buvo socialinės psichologijos specialistų mažumos idėja. Tačiau nuo- 
sekliai ir atkakliai įrodinėdami, Moscovici, Nemeth, Maass, Clarkas ir kiti 
įtikino daugumą grupės įtakos tyrinėtojų, kad mažumos įtaką verta tyrinėti. 
Ir tikriausiai neturėtų stebinti tai, su kokiu susidomėjimu kai kurie iš šių moks- 
lininkų atlieka tokius tyrimus. Anne Maass (1998) ėmė domėtis, kaip mažu- 
mos gali daryti įtaką socialiniams pokyčiams, nes ji užaugo pokarinėje Vo- 
kietijoje ir girdėjo senelės prisiminimus apie fašizmą. Charlan Nemeth (1999) 
šia sritimi susidomėjo būdama vizituojančia profesore Europoje ir „dirbda- 
ma su Henriu Tajfelu bei Serge Moscovici. Mes trys buvome „pašaliečiai“ — 
aš amerikietė katalikė, o jie per Antrąjį pasaulinį karą gyvi išlikę Rytų Eu- 
ropos žydai. Savo darbe ėmėme vis labiau atsižvelgti į mažumos jautrumą 
vertybėms ir kovą už jas“. 


Ar lyderystė yra mažumos įtaka? 


1910 metais įvyko įspūdingos lenktynės tarp norvegų ir anglų, kurie pirmi 
pasieks Pietų ašigalį. Jį pirmieji pasiekė norvegai, sėkmingai vadovaujami 
Roaldo Amundseno. Anglai, nevykusiai vadovaujami Roberto Falcono Scotto, 
ašigalio nepasiekė; Scottas ir trys jo komandos nariai žuvo. Amundsenas pa- 
demonstravo lyderystės, to, kaip kai kurie žmonės mobilizuoja ir nukreipia 
grupes, poveikį. George W. Busho prezidentavimas — tai „vieno Žmogaus val- 
džios“ pavyzdys, pastebi Michaelas Kinsley (2003). „Kol Bushas nepareiškė, 
j0g „Saddamas kelia didžiulę grėsmę ir privalo pasitraukti“, ... ši nuomonė 
nebuvo populiari. Tokį reiškinį galima įvairiai pavadinti, tačiau vienas pa- 
vadinimas būtų lyderystė. Jei būti lyderiu reiškia vesti žmones ten, kur jie 
nenori, tai George W. Bushas parodė, kad jis yra tikras lyderis.“ 

Vieni lyderiai paskiriami arba išrenkami oficialiai; kiti iškyla neforma- 
liai, iš grupės tarpo. Lyderio sėkmė dažnai priklauso nuo aplinkybių — pui- 
kus inžinierių grupės vadovas nebūtinai taip pat sėkmingai vadovautų par- 
davimų agentams. Vieniems Žmonėms puikiai sekasi būti užduoties lyde- 
riais — tai yra organizuoti darbą, nustatyti standartus ir sutelkti dėmesį į tikslą. 
Kitiems puikiai sekasi socialinė lyderystė — sutelkti grupę darbui, spręsti 
konfliktus ir palaikyti kolektyvo narius. 


lyderystė 

(leadership) 

Procesas, kuriuo tam tikri grupės 
nariai skatina ir nukreipia grupę. 


užduoties lyderystė 

(task leadership) 

Lyderystė, susijusi su darbo 
organizavimu, standartų 
nustatymu ir susitelkimu tikslui 
pasiekti. 

socialinė lyderystė 

(social leadership) 
Lyderystė, susijusi su grupės 
sutelkimu darbui, konfliktų 
sprendimu ir kolektyvo narių 
palaikymu. 

transformacinė lyderystė 
(transformational lydership) 
Lyderystė, kai didelę įtaką daro 
lyderio vizija ir įkvėpimas. 


Užduoties lyderių stilius dažnai būna direktyvinis — šis stilius būna vai- 
singas, jei lyderis duoda tinkamus nurodymus (Fiedler, 1987). Kadangi šie 
lyderiai orientuojasi į tikslą, jie geba taip sutelkti grupę, kad ji įgyvendintų 
savo misiją. Eksperimentai rodo, kad konkrečių, sudėtingų tikslų ir regulia- 
rių ataskaitų apie atliktą darbą derinys padeda siekti gerų rezultatų (Locke 
19 Latham, 1990). 

Socialinių lyderių stilius dažnai būna demokratiškas — tokie lyderiai de- 
leguoja valdžią kitiems, palankiai vertina komandos narių indėlį ir, kaip ma- 
tėme, padeda išvengti grupinio mąstymo. Daugelis eksperimentų parodė, kad 
socialinio tipo lyderis palankiai veikia bendrą kolektyvo klimatą. Grupės na- 
riai būna labiau patenkinti, jei dalyvauja priimant sprendimus (Spector, 1986; 
Vanderslice ir kiti, 1987). Kai darbuotojams deleguojama užduočių kontro- 
lė, didėja jų suinteresuotumas siekti gerų rezultatų (Burger, 1987). 

Galėdami dalyvauti priimant sprendimus, žmonės labiau pritaria spren- 
dimui (van den Bos ir Spruijt, 2002). Todėl vertinančius vidinį grupės kli- 
matą ir jaučiančius pasididžiavimą laimėjimais palankiau veikia socialinis 
lyderis, kokių galime rasti daugelyje bendrovių, siekiančių pereiti prie daly- 
vaujančio valdymo. Toks valdymo stilius paplitęs Švedijoje ir Japonijoje (Na- 
ylor, 1990; Sundstrom ir kiti, 1990). Moterys lyderės būna demokratiškes- 
nės nei vyrai (Eagly ir Johnson, 1990). 

Kažkada buvusi populiari „iškilios asmenybės“ lyderystės teorija, teigu- 
si, kad visi didieji lyderiai turi tam tikrų bendrų bruožų, prarado gerą vardą. 
Dabar žinome, kad efektyvūs lyderystės stiliai kinta priklausomai nuo situ- 
acijos. Gerai išmanantys darbą gali nepakęsti užduoties lyderio, tuo tarpu 
neišmanantys gali būti jam palankūs. Tačiau pastaruoju metu socialiniai psi- 
chologai vėl ėmė domėtis, kokios savybės būdingos geram lyderiui (Hogan 
1r kiti, 1994). Britų socialiniai psichologai Peteris Smithas ir Monir Tayeb 
(1989) rašo, kad Indijoje, Taivane ir Irane atlikti tyrimai parodė, jog gabių 
anglies šachtų, bankų ir valstybinių įstaigų vadovų rezultatai būna aukšti at- 
liekant i7 užduoties, ir socialinės lyderystės testus. Tokie vadovai ir akty- 
viai domisi, kaip sekasi dirbti, ir jautriai reaguoja į pavaldinių poreikius. 

Tyrimai taip pat parodė, kad veiksminga laboratorinių grupių, darbo ko- 
mandų ir didelių korporacijų lyderių elgsena padeda mažumos požiūrį paversti 
įtikinamu. Tokie lyderiai kelia pasitikėjimą, nuosekliai laikydamiesi savo tikslų. 
Jie keri pasitikėjimu savimi, ir tai žadina greta esančių pasitikėjimą (Bennis, 
1984; House 1r Singh, 1987). Įkvepiantys lyderiai dažniausiai turi patrauklią 
veiklos viziją, gebėjimą bendrauti su kitais aiškia ir paprasta kalba, be to, yra 
pakankamai optimistiški ir pasitikintys, kad įkvėptų kitus. 

Tiriant 50 olandų bendrovių paaiškėjo, kad aukščiausia morale pasižy- 
mėjo tos, kuriose vadovai skatino kolegas „paaukoti asmeninius interesus ko- 
lektyvo labui“ (de Hoogh ir kiti, 2004). Tokia transformacinė lyderystė ska- 
tina susitapatinti su grupės užduotimis ir jai įsipareigoti. Transformaciniai 
lyderiai, daugelis kurių yra charizmatiški, energingi, savimi pasitikintys eks- 


atkreipkime dėmesį 

Transtormacinė bendruomenės lyderystė 


Kaip stulbinamą transformacinės lyderystės (nuoseklios, pasi- 
tikinčios, įkvepiančios) pavyzdį galime panagrinėti Walto ir Mil- 
dred Woodwardų, Vašingtono Bainbridžo salos laikraščio savi- 
ninkų ir redaktorių, veiklą Antrojo pasaulinio karo metais ir du 
dešimtmečius po jo. Būtent iš Bainbridžo 1942 metų kovo 30 
dieną buvo perkelti į internuotų asmenų stovyklas pirmieji iš be- 
veik 120 000 Vakarų kranto gyventojų - japonų kilmės ameri- 
kiečių. Jie buvo įspėti prieš 6 dienas ir, lydimi ginkluotos sargy- 
bos, suvaryti į keltą, išplukdyti, o krante liko raudantys draugai 
bei kaimynai (vienas iš jų buvo draudimo agentas, mano tė- 
vas). Savo laikraštyje Bainbridge Review (1942) Woodwardai 
rašė: „Ar galima kuo nors pateisinti šį despotišką, tokį skubų 
įsakymą evakuotis, jei pažvelgsime į puikias jų charakteristikas 
po gruodžio 7-osios (Pearl Harboro bombardavimo), į piliečių 
teisių įstatymą, į jų pačių į armiją pašauktus giminaičius, į Ame- 
rikos padorumą“. Karo metu Woodwardai buvo vieninteliai laik- 
raščio redaktoriai Vakarų krante, pasisakę prieš internavimą. 
Jie pavedė savo darbuotojui Pauliui Ohtaki, kuris anksčiau dir- 
bo ne visą darbo dieną, kartą per savaitę parašyti straipsnį apie 
tai, kaip sekasi internuotiems jų bendruomenės nariams. Ohta- 
ki ir kitų žurnalistų parašyti straipsniai „Plaučių uždegimas smo- 
gia“, „Senelis Koura“, „Manzanare gimė pirmasis kūdikis“ primi- 
nė likusiems namuose jų kaimynus ir parengė juos grįŽusius 
gražiai sutikti. Tai buvo visiška priešingybė tam išankstiniam nu- 


sistatymui, su kuriuo buvo sutikti kitų Vakarų kranto bendruo- 
menių nariai. Ten laikraščiai palaikė internavimą ir skatino prie- 
šiškumą japonams. 

Iškentę keletą tulžingų išpuolių Woodwardai vėliau gavo 
daug apdovanojimų už drąsą. Buvo netgi parašyta knyga Snow 
Falling on Cedars („Apsnigti kedrai“) ir pastatytas filmas. 2004 
metų kovo 30 dieną pastatytas paminklas toje vietoje, iš kurios 
išplaukė keltas su internuotaisiais. Buvęs internuotasis, dabar 
Bainbridžo salos japonų bendruomenės prezidentas Frankas 
Kitamoto kalbėjo: „Šis paminklas — Waltui ir Millie Woodwar- 
dams, Kenui Myersui, Genevivei Williams ir daugeliui kitų, ku- 
rie mus rėmė, kurie metė iššūkį prievartiniam iškeldinimui, ne- 
pabijoję būti apšaukti nepatriotais. Waltas Woodwardas yra pa- 
sakęs, kad jeigu galima sulaužyti žmogaus teisių įstatymą Ame- 
rikos japonų atžvilgiu, tą patį galima padaryti ir nutukusių ame- 
rikiečių ar mėlynakių amerikiečių atžvilgiu.“ Prisimindamas Wo- 
odwardų transformacinę lyderystę, jaunasis žurnalistas Ohtaki 
(1999) pastebėjo, kad „Bainbridžo saloje nepasireiškė priešiš- 
kumas grįžtantiems namo japonams, kuris buvo toks būdingas 
kitur. Manau, tai - didelis Woodwardų nuopelnas.“ Kai jis pa- 
klausė Woodwardų, kodėl jie taip elgėsi, juk galima buvo viską 
mesti ir nekentėti kai kurių piktų skaitytojų išpuolių, jie atsakė: 
„Juk taip elgtis buvo teisinga.“ 


travertai, siekia aukštų standartų, įkvepia Žmones priimti jų viziją, skiria jiems 
asmeninį dėmesį (Bono ir Judge, 2004). Organizacijose tokie lyderiai dažnai 
sukuria angažuotas, pasitikinčias, veiksmingas komandas (Turner ir kiti, 
2002). 

Reikia pasakyti, kad grupės taip pat daro įtaką lyderiams. Kartais esan- 
tys minios priekyje paprasčiausiai pajunta, kurlink ji traukia. Politikai Žino, 
kaip interpretuoti visuomenės nuomonių tyrimus. Gebantis įkūnyti grupės po- 
žiūrį greičiau taps lyderiu; pernelyg radikaliai nuo grupės standartų nukryps- 
tantis lyderis gali būti atmestas (Hogg ir kiti, 1998). Išmintingi lyderiai daž- 
niausiai laikosi daugumos ir protingai naudoja savo įtaką. Retais atvejais su- 
tapus aplinkybėms lyderio savybės pagimdo istorinio masto asmenybę, pa- 
žymi Deanas Keithas Simontonas (1994). Kad atsirastų Winstonas Churchillis 
arba Margaret Thatcher, Thomas Jeffersonas arba Karlas Marxas, Napoleo- 

nas arba Adolfas Hitleris, Abrahamas Lincolnas arba Martinas Lutheris Kin- 
gas jaunesnysis, reikia, kad sutaptų tinkama asmenybė, tinkamas laikas ir 
tinkama vieta. Kai intelektualus, profesionalus, ryžtingas, pasitikintis savi- 
mi ir kitus įkvepiantis asmuo atsiduria savo vietoje, jis gali tapti čempionu, 
Nobelio premijos laureatu ar paskatinti socialinę revoliuciją. 


APIBENDRINIMAS 

Mažumos įtaka: kaip paskiri žmonės veikia grupę? 

e Nors dažnai nugali daugumos nuomonė, kartais mažuma gali paveikti ar netgi pakeisti daugu- 
mos poziciją. Mažumos argumentai, net jei neįtikins daugumos pakeisti požiūrio, gali priversti ją 
suabejoti ir nagrinėti kitas galimybes. Neretai tai lemia geresnius arba kūrybiškesnius sprendimus. 

e Eksperimentuose mažuma būna įtakingiausia, kai ji nuosekliai ir atkakliai laikosi savo požiūrio, 
kai jos veiksmai rodo pasitikėjimą savimi, ir kai ji pamažu atsiriboja nuo daugumos. 


e Pasitelkdami užduoties ir socialinės lyderystės įgūdžius, formalūs ir neformalūs grupių lyderiai 
daro nevienodą įtaką. Nuosekliai įgyvendinantys savo tikslus ir spinduliuojantys pasitikėjimą sa- 
vimi jaus, kad jais pasitikima ir jais sekama. 


“Iš Post scriptum: 


ar grupės mums kenkia? 


Esu priverstas pripažinti, kad skaitant šį skyrių nenuosekliai gali susidaryti 
įspūdis, jog grupės apskritai yra žalingos. Grupės veikia jaudrinančiai, jose 
patiriame didesnį stresą, jaučiame didesnę įtampą, atlikdami sudėtingas už- 
duotis dažniau darome klaidas. Įsitraukę į grupę, kuri mums suteikia anoni- 
miškumo, pamėgstame dykinėti, o nuasmeninimas atpalaiduoja ydingus po- 
linkius. Policijos brutalumas, linčo teismas, gaujų destrukcija ir terorizmas — 
visa tai yra grupiniai reiškiniai. Diskusijos grupėje dažnai poliarizuoja po- 
žiūrius, sustiprindamos rasistines arba priešiškas nuostatas. Grupė gali slo- 
pinti nuomonių skirtumą, sukurdama homogenizuotą grupinį mąstymą, ku- 
rio pasekmė — pražūtingi sprendimai. Todėl nenuostabu, kad šloviname pa- 
skirus asmenis, kurie išdrįsta pasipriešinti grupei siekdami tiesos ir teisin- 
gumo. Labai tikėtina, kad grupės yra didžiulis blogis. 

Visa tai tiesa, tačiau ne visiškai. Kita tiesos pusė — kad mes, kaip socia- 
linės būtybės, gyvename grupėmis. Kaip ir mūsų tolimieji protėviai esame 
priklausomi vienas nuo kito, kad galėtume prasimaitinti, turėti bendraminčių 
ir saugiai jaustis. Be to, kai esame nusiteikę palankiai, grupėje atsiskleidžia 
tai, kas mumyse geriausia. Būdami draugėje, bėgikai bėga greičiau, žiūro- 
vai juokiasi garsiau, o duodantieji tampa dosnesni. Savitarpio pagalbos gru- 
pėse sustiprėja pasiryžimas atsisakyti alkoholio, antsvorio ir atkakliau mo- 
kytis. Bendraminčių grupėse sustiprėja Žmonių sąmoningumas. „„Bendravi- 

mas, grindžiamas dvasiniais dalykais, kartais labai sustiprina sielos sveika- 
tą“, - pastebėjo XIV-XV a. gyvenęs teologas Tomas Kempietis, — ypač kai 
tikintieji „susitinka, kalba ir veikia kartu“. 

Priklausomai nuo to, kokį polinkį grupė sustiprina arba išlaisvina, jos po- 
veikis gali būti ir labai žalingas, ir labai naudingas. Tad pasirinkdami grupę 
turėtume elgtis išmintingai ir apdairiai. 


Socialiniai 


"santykiai 


Socialinė psichologija — tai mokslas, tiriantis Žmonių 
nuomonę apie kitus, poveikį vienas kitam ir tarpusavio ben- 
dravimą. Pirmoje dalyje aiškinomės apie žmonių nuomonę 
apie kitus, antroje dalyje — apie vienų kitiems daromą įta- 


ką, o dabar aptarsime tarpusavio santykius. Mūsų jausmai 
kitiems žmonėms ir veiksmai kartais būna neigiami, o kar- 
tais — teigiami. 9 skyriuje „Prietarai: antipatija kitokiam“ ir 
10 skyriuje ,„Agresija: kai žeidžiame kitus“ nagrinėsime ne- 
igiamus Žmonių santykių aspektus: kodėl kartais nemėgstame 
vieni kitų ar net nekenčiame, kodėl ir kada vienas kitą Žei- 
džiame. 11 skyrius „Patrauklumas ir intymumas: simpatijos 
1 meilės jausmas“ ir 12 skyrius „Pagalba“ skirti patraukles- 
niems aspektams: kodėl konkretūs žmonės mums patinka, 
kodėl juos mylime? Kada siūlome pagalbą draugams arba 
nepažįstamiesiems? Galiausiai 13 skyriuje „Konfliktai ir jų 
sprendimas“ aptarsime socialinių konfliktų genezę ir teisin- 
gus bei taikius sprendimų būdus. 


Prietarai: 


antipatija kitokiam! 


Kokia prietarų prigimtis ir kaip jie mus veikia? 
Prietarai: subtilūs ir atviri 
Rasiniai prietarai 
Prietarai lyčių atžvilgiu 

Kokie yra socialiniai prietarų šaltiniai? 
Socialinė nelygybė: nevienoda socialinė padėtis ir prietarai 
Socializacija 
Institucinė parama 

Kokie yra motyvaciniai prietarų šaltiniai? 
Frustracija ir agresija: atpirkimo ožio teorija 
Socialinio tapatumo teorija: kai jaučiamės pranašesni už kitus 
Suinteresuotumas vengti prietarų 

Kokie yra pažintiniai prietarų šaltiniai? 
Kategorizavimas: žmonių skirstymas į grupes 
Skirtingumas: išsiskiriančių žmonių suvokimas 
Atribucija: ar pasaulis teisingas? 

Kokios yra prietarų pasekmės? 
Amžini stereotipai 
Diskriminacijos poveikis: išsipildanti pranašystė 
Stereotipo grėsmė 
Ar stereotipai paverčia Žmonių sprendimus tendencingais? 
Ką slepia moksliniai tyrimai. Claude Steele apie stereotipų 
grėsmę 


Post scriptum: ar galime sušvelninti prietarus? 


! Šio skyriaus bendraautorius yra Stevenas J. Spenceris, Vaterlo universi- 
teto Psichologijos katedros docentas ir vedėjas. 


„Prietarai. Atsitiktinė nuomo- 
nė, neturinti akivaizdaus 
patvirtinimo.“ 
Ambrose Bierce, 
The Devil's Dictionary, 1911 
(„Velnio žodynas“) 


p rietarai būna įvairių rūšių — palankūs savo grupei arba nepalankūs, reiš- 
kiantys nusiteikimą prieš „šiaurės rytų liberalus“ arba „pietų prasčio- 
kus“, arabų „teroristus“ arba Amerikos „kitatikius“, žemaūgius, nutukusius 
arba negražius Žmones. 

Rugsėjo 11-osios išpuoliai ir jų padariniai yra puikus neapykantos ir prie- 
tarų pasekmių pavyzdys: 


„Mūsų terorizmas nukreiptas prieš Ameriką. Tai — palaimintas terorizmas“, — tai 
žodžiai iš Osamos bin Ladeno pasisakymo apie apie rugsėjo 11-osios išpuolį 
vaizdo įrašo. 

„Jei [į oro uostą] įeina vyras apmuturiuota galva, perjuosta ventiliatoriaus 
laidu, jį reikia sustabdyti“, — iš JAV kongreso nario Johno Cooksey interviu, 
transliuoto per radiją po rugsėjo 11-osios išpuolio. 


Netrukus po rugsėjo 11-osios įsiliepsnojo priešiškumas arabų kilmės žŽmo- 
nėms. Niujorko priemiestyje vyriškis stengėsi automobiliu pervažiuoti pa- 
kistanietę, šaukdamas, kad daro tai „dėl savo šalies“ (Brown, 2001). Teksa- 
so valstijos Dentono miesto mečetėje buvo susprogdinta bomba (Thomson, 
2001). Bostono universitete subadytas studentas iš Artimųjų Rytų, o Kolo- 
rado universitete ant bibliotekos sienos studentai dažais išpurškė užrašą ,„Ara- 
bai, lauk“. Tai nebuvo pavieniai įvykiai. Per savaitę po rugsėjo 11-o0s10s 1š- 
puolio Amerikos ir arabų antidiskriminacinis komitetas užregistravo daugiau 
nei 250 smurto aktų prieš Amerikos arabus studentus universitetų mieste- 
liuose (cnn.com, 2001). Per JAV gyventojų apklausą, atliktą praėjus šešiems 
mėnesiams po rugsėjo 11-osio0s išpuolio, paaiškėjo, kad požiūris į pakista- 
niečius ir palestiniečius yra toks pat neigiamas, kaip ir į narkotikų prekei- 
vius (Fiske, 2002). 2006 metais, karui Irake tęsiantis jau ketvirtus metus, an- 
timusulmoniškos nuotaikos Amerikoje pasiekė aukščiausią tašką. 46 proc. 
gyventojų išreiškė neigiamą požiūrį į islamą (beveik dvigubai daugiau negu 
2002 metų pradžioje), o 58 proc. tikėjo, kad neproporcingai daug musulmo- 
nų yra žiaurūs ekstremistai (Cohen, 2006). 

Kitos grupės taip pat susiduria su giliai įsišaknijusiais prietarais. Turin- 
tys antsvorio, ypač baltaodės moterys, sunkiai gali rasti partnerį ir darbą. Ko- 
reliaciniai tyrimai atskleidė, kad antsvorio turintiems Žmonėms sudėtingiau 
sukurti šeimą, rasti norimą darbą ir kad jie gauna mažesnį atlyginimą. Eks- 
perimentuose (kai kurių žmonių išvaizdą pakeitus taip, kad jie atrodytų nu- 
tukę) jie buvo vertinami kaip nepatrauklūs, menkesnio intelekto, nelaimin- 
gi, nedisciplinuoti ir nesusilaukiantys sėkmės (Gortmaker ir kiti, 1993; Hebl 

ir Heatherton, 1998; Pingitore ir kiti, 1994). Tiesą pasakius, diskriminacija 
dėl antsvorio pranoksta rasinę bei lytinę ir pasitaiko pačiuose įvairiausiuose 
darbo santykiuose — samdant, skiriant į tarnybą, paaukštinant, atlyginant, bau- 
džiant ir atleidžiant iš darbo (Roehling, 2000). 


Kokia prietarų prigimtis 
ir kaip jie mus veikia? 


Kuo „prietarai“ skiriasi nuo „stereotipų“, „diskriminavimo“, „rasizmo“ ir „seksizmo“? Kokie 
prietarai būdingi šiems laikams? 


Sąvokos prietaras, stereotipas, diskriminavimas, rasizmas, seksizmas daž- 
nai iš dalies sutampa. Išsiaiškinkime jas. Kiekviena čia aprašyta situacija buvo 
susijusi su priešišku tam tikros grupės vertinimu. O tai — neigiamas išanks- 
tinis grupės ir jos narių vertinimas — ir yra prietarų esmė. (Kai kuriuose prie- 
tarų apibrėžimuose taip pat minimas ir teigiamas vertinimas, tačiau beveik 
visada terminas „prietarai“ reiškia neigiamas tendencijas — arba tai, ką Gor- 
donas Allportas savo klasikiniame darbe The Nature of Prejudice („Prietarų 
prigimtis“) pavadino „antipatija, grindžiama klaidingu ir nelanksčiu apiben- 

drinimu“ [1954, p. 9].) 

Prietarai yra nuostata. Kaip matėme 4 skyriuje, nuostata yra išskirtinis 
jausmų, polinkių veikti ir įsitikinimų derinys. Šis derinys — tai nuostatų APP: 
afektas (jausmai), poelgių tendencija (polinkis veikti) ir pažinimas (įsitiki- 
nimai). Prietaringas žmogus gali nemėgti tų, kurie yra kitokie, ir diskrimi- 
nuojamai elgtis, tikėdamas, kad jie — neišprusę ir pavojingi. Kaip ir dauge- 
lis nuostatų, prietarai yra sudėtingi, juose gali būti globėjiško prisirišimo, 
padedančio išlaikyti objektą nuskriaustojo padėtyje. 

Prietarams būdingi neigiami vertinimai gali kilti dėl emocinių asociaci- 
jų, poreikio pateisinti poelgį ar neigiamų įsitikinimų, vadinamų stereotipais. 
Sukurti stereotipą reiškia apibendrinti. Siekdami supaprastinti pasaulį, mes 
darome apibendrinimus: britai yra santūrūs, amerikiečiai — draugingi. Pro- 
fesoriai yra išsiblaškę. Štai kai kurie naujausiuose tyrimuose užfiksuoti pla- 
čiai paplitę stereotipai: 

» XX a. devintajame dešimtmetyje moterys, prie savo pavardės rašiusios 
„Ms.“, buvo laikomos kategoriškesnėmis ir ambicingesnėmis nei tos, ku- 
rios prie pavardės rašė „Miss“ ar „Mrs“ (Dion, 1987; Dion ir Cota, 1991; 
Dion ir Schuller, 1991). Dabar, kai santrumpa „Ms“ tapo daug populia- 
resnė, stereotipas pasikeitė. Užsispyrusiomis ir ambicingomis laikomos 


mergautinę pavardę pasiliekančios ištekėjusios moterys (Crawford ir ki- 
ti, 1998; Etaugh ir kiti, 1999). 


prietaras 

(prejudice) 

Neigiamas išankstinis grupės 
ir jos narių vertinimas. 


stereotipas 

(stereotype) 

Įsitikinimas apie Žmonių grupės 
asmenines savybes. Stereotipai 
kartais būna per daug 
apibendrinti, netikslūs ir atsparūs 
naujai informacijai. 

Įprasti stereotipai: 
„Dangus - tai vieta, kurioje 
stovi amerikietiškas namas, 
valgomas kiniškas maistas, 
veikia britų policija, važinėja 
vokiški automobiliai ir 
gėrimasi prancūzų menu. 
Pragaras - vieta, kurioje stovi 
japoniškas namas, veikia kinų 
policija, valgomas britų 
maistas, siūlomas vokiškas 
menas ir prancūziški 
automobiliai.“ 
Autorius nežinomas, 
pateikta Yueh-Ting Lee (1996) 


diskriminavimas 
(discrimination) 
Nepateisinamas neigiamas 
elgesys grupės ar jos narių 
atžvilgiu. 


rasizmas 

(racism) 

1) Prietaringa nuostata 

ir diskriminuojantis elgesys tam 
tikros rasės atstovų atžvilgiu 
arba 2) institucinė praktika 

(net jei jos neskatina prietarai), 
tam tikros rasės ar lyties 
atstovus pajungianti kitų labui. 


seksizmas 

(sexism) 

1) Prietaringa nuostata 

ir diskriminuojantis elgesys tam 
tikros lyties atstovų atžvilgiu 
arba 2) institucinė praktika 

(net jei jos neskatina prietarai), 
vienos lyties atstovus pajungianti 
kitos lyties atstovų labui. 


UI dalis. SOCIALINIAI SANTYKIAI 


e Viešosios nuomonės tyrimai rodo, kad europiečiai stereotipiškai vertina 
vieni kitus. Vokiečiai laikomi darbščiais, prancūzai — mėgstančiais malo- 
numus, britai — šaltais ir bejausmiais, italai — lengvai įsimylinčiais, olan- 
dai — patikimais. (Tikėtina, kad šie duomenys patikimi, nes juos pateikė 
Amsterdamo universiteto darbuotojai Willemas Koomenas ir Michielas 
Bdhleris, 1996.) 

e Pietų europiečiai laikomi emocingesniais ir ne tokiais darbščiais kaip Šiau- 
rės europiečiai (Linssen ir Hagendoorn, 1994). Stereotipas, kad pietiečiai 
yra ekspresyvesni, galioja netgi atskiros šalies viduje: Jamesas Penneba- 
keris ir jo bendradarbiai (1996) rašo, kad 20-yje Šiaurės pusrutulio šalių 
(tačiau ne šešiose Pietų pusrutulio šalyse) pietiečiai laikomi ekspresyves- 
niais už Ššiauriečius. 

Tokie apibendrinimai gali būti daugiau ar mažiau teisingi (ir ne visada 
neigiami). Pietinėse Šiaurės pusrutulio šalyse iš tiesų yra daugiau smurto. 
Pietinių šio pusrutulio kraštų gyventojai patys teigia esą ekspresyvesni už 
šiauriečius. Mokytojų stereotipai apie skirtingos lyties, etninės ir klasinės pri- 
klausomybės mokinių mokymosi skirtumus dažnai atspindi tikrovę (Madon 
1r kiti, 1998). „Stereotipai, —- pastebi Lee Jussimas, Clarkas McCauley ir Yueh- 
Ting Lee (1995), — gali būti teigiami arba neigiami, tikslūs arba netikslūs.“ 
Tikslus stereotipas gali būti netgi pageidautinas. Mes jį vadiname „jautru- 
mu įvairovei“ arba „kultūriniu sąmoningumu daugiakultūriniame pasauly- 
je“. Laikytis stereotipo, kad britams punktualumas svarbesnis nei meksikie- 
čiams, reiškia suprasti, ko galima tikėtis, kur ir kaip reikia elgtis, kad su- 
lauktume kuo mažesnio pasipriešinimo. 

Problemos dėl stereotipų kyla tada, kai jie būna perdėtai apibendrinti ar- 
ba akivaizdžiai klaidingi. Manyti, kad dauguma Amerikos socialinės rūpy- 
bos klientų yra juodaodžiai, reiškia perdėtai apibendrinti, nes tai paprasčiausiai 
netiesa. Universiteto studentų stereotipuose apie konkrečias grupes ir jų na- 
rius (pavyzdžiui, tuos, kuriems užsienio kalbų kursai patinka labiau nei eko- 
nomikos arba futbolas — labiau nei tenisas) yra tiesos, tačiau šie stereotipai 
perdėti. Stereotipiškai vertinamų grupių nariai daug savitesni nei manoma 
(Brodt ir Ross, 1998). 

Prietarai yra neigiamas požiūris; diskriminavimas — neigiamas elgesys. 
Prietaringa nuostata dažnai būna diskriminacijos priežastis (Dovidio ir kiti, 
1996). Tačiau, kaip buvo pabrėžta 4 skyriuje, nuostatos ir elgesys dažnai būna 
silpnai tarpusavyje susiję. Iš prietaringos nuostatos nebūtinai privalo atsirasti 
priešiški veiksmai, ir priespauda ne visa kyla dėl prietarų. Rasizmas ir sek- 
sizmas reiškiasi instituciškai netgi tada, kai šios praktikos neskatina prieta- 
rai. Jei žodinėmis rekomendacijomis grindžiama įdarbinimo praktika yra to- 
kia, kad bendrovėje, kurioje dirba vien baltaodžiai, atmetami potencialūs ne- 
baltaodžiai darbuotojai, tokią praktiką galime pavadinti rasistine — net jei darb- 
davys ir neketino diskriminuoti. 

Prietarai: subtilūs ir atviri 


Prietarai geriausiai iliustruoja dvigubų nuostatų sistemą (2 skyrius). Mūsų 
išreikštosios (sąmoningos) ir implicitinės (neišreikštosios, automatinės) nuo- 
statos dėl to paties dalyko gali skirtis. Tai įrodo tyrimai, atlikti naudojant 
neišreikštųjų asociacijų testą (4 skyrius). Iš vaikystės gali būti išlikusi 1m- 
pulsyvi kokio nors žmogaus baimė ar antipatija, nors užaugę jam reiškiame 
tik pagarbą ir susižavėjimą. Išreikštąsias nuostatas gali labai pakeisti išsila- 
vinimas, o neišreikštosios gali pasikeisti tik keičiantis įpročiams (Kawaka- 
mi ir kiti, 2000). 

Mokslininkai iš Ohajo ir Viskonsino universitetų (Devine, 1989, 2005), 
Jeilio ir Harvardo universitetų (Banaji, 2004), Indianos (Fazio ir kiti, 1995), 
Kolorado (Wittenbrink ir kiti, 1997), Vašingtono (Greenwald ir kiti, 2000), 
Niujorko (Bargh ir Chartrand, 1999) universitetų pripažino, kad prietarais 
paremtas stereotipinis vertinimas gali būti nesąmoningas. Kai kuriuose tyri- 
muose dalyviams prieš akis trumpai šmėstelėdavo žodžiai ar veidai, kurie 
„sužadindavo“ (automatiškai suaktyvindavo) kokius nors rasinius, lyties ar 
amžiaus stereotipus. Sužadinti stereotipai vėliau gali jų elgesį padaryti ša- 
lišką, žmonėms to nė nesuvokiant. Pavyzdžiui, sužadinti vaizdais apie af- 
rikiečių kilmės amerikiečius, jie gali priešiškiau reaguoti į eksperimentuo- 
tojo tyčia pateiktą užgaulų prašymą. 

Išanalizavę sąmoningų (išreikštųjų) ir nesąmoningų (neišreikštųjų) prie- 
tarų skirtumus, galime nagrinėti dvi labiausiai paplitusias prietarų rūšis: ra- 
sinius ir lytinius. 


Rasiniai prietarai 


Pasaulinių mastu kiekviena rasė yra mažuma. Pavyzdžiui, ne ispanų kilmės 
baltaodžiai sudaro tik penktadalį pasaulio gyventojų, o per kitą šimtmetį jie 
taps viena aštuntąja. Dėl mobilumo ir migracijos per pastaruosius du šimtme- 
čius rasės susimaišė. Jų santykiai kartais būna priešiški, o kartais draugiški. 

Molekulinės biologijos specialistui odos spalva yra paprasta žmogaus cha- 
rakteristika, kontroliuojama mažulyčio genetinio skirtumo tarp rasių. Be to, 
gamta neskirsto žmonių į aiškiai apibrėžtas rasines kategorijas. Žmonės, o 
ne prigimtis lemia, kad kartais Tigeris Woodsas vadinamas „afrkiečių kil- 
mės amerikiečiu“ (pagal protėvių liniją jis turi 25 procentus afrikietiško krau- 
dietiško ir 25 procentus kinų kraujo) — o kartais netgi indėnu arba olandu 
(nes turi vieną aštuntąja ir vienokio, ir kitokio kraujo). 

Daugelis prietaringais laiko kitus žmones. 1997 metais Gallupo instituto 
atliktos apklausos metu 44 procentai baltaodžių amerikiečių aplinkinius ver- 
tino kaip labai prietaringus (5 1r daugiau 10 balų sistemoje). Kiek gi jų sau 
suteikė aukštą balą? Tik 14 procentų (Whitman, 1998). 


„Aš esu kaukafinazijietis“, - 
sako Tigeris Woodsas (1997), 
norėdamas pabrėžti savo 
kaukazietišką, afrikietišką, 
indėnišką ir azijietišką kilmę. 

Angliškai rašantys psichologai 
žodžius „baltieji“ ir „juodieji“ 
dažniausiai rašo didžiąja 
raide, taip pabrėždami, kad tai 
yra tik socialinei aplinkai 
pritaikytos rasių etiketės, o ne 
afrikietiškos ar europietiškos 
kilmės ar odos spalvos 
nuorodos. 


Keliose JAV valstijose 
juodaodžiai vairuotojai daug 
rečiau greitkeliuose viršydavo 
greitį, tačiau policija juos 
stabdydavo ir apieškodavo 
dažniau (Lamberth, 1998; 
Staples 1999a, 1999b). Tiriant 
padėtį viename Niu Džersio 
valstijos greitkelyje tarp 
automobilių vairuotojų ir 
keleivių buvo 13,5 proc. 
juodaodžių, tarp viršijusių 
greitį - 15 proc., bet 35 proc. — 
tarp sustabdytų vairuotojų. 


Ar rasiniai prietarai nyksta? 


Kas teisūs: tie, kurie įtaria už kiekvieno kampo slypint fanatizmą, ar tie, ku- 
rie Mano esą neprietaringi? Ar rasiniai prietarai yra atgyvena? 

Prietarai gali labai greitai pasikeisti: 1942 metais dauguma amerikiečių su- 
tiko su teiginiu, kad „tramvajuose ir autobusuose negrams turi būti atskiros 
vietos“ (Hyman ir Sheatsley, 1956). Šiandien toks klausimas atrodytų keis- 
tas, nes šis prietaras beveik išnyko. 1942 metais tik mažiau nei trečdalis visų 
baltaodžių (ir tik 1 iš 50 JAV pietuose) palaikė bendrų baltaodžiams ir juoda- 
odžiams mokyklų idėją; 1980-siais jai pritarė 90 procentų baltaodžių. Jei at- 
sižvelgsime į tai, koks mažytis laiko tarpsnis mus skiria nuo 1942-jų ar netgi 
nuo vergovės JAV laikų, sutiksime, kad pokyčiai labai ryškūs. 

Nuo XX a. penktojo dešimtmečio, kai Kennethas Clarkas ir Mamie Clark 
(1947) įrodė, jog daugelis yra nusiteikę prieš juodaodžius, pasikeitė ir afri- 
kiečių kilmės amerikiečių požiūris. 1954 metais paskelbęs istorinį nutarimą, 
kad rasinė segregacija mokyklose yra antikonstitucinė, Aukščiausiasis Teis- 
mas atkreipė dėmesį į Clarkų eksperimentą: afrikiečių kilmės Amerikos vai- 
kams leidus pasirinkti baltą ar juodą lėlę, dauguma pasirinko baltą. XX a. 
šeštajame-aštuntajame dešimtmečiais atlikti tyrimai parodė, kad kuo toliau, 
tuo daugiau afrikiečių kilmės vaikų rinkdavosi juodas lėles. O suaugę juo- 
daodžiai ėmė laikyti baltaodžius ir juodaodžius panašiais pagal tokias savy- 
bes kaip intelektas, tingumas ir priklausomumas (Jackman ir Senter, 1981; 
Smedley ir Bayton, 1978). 

Skirtingų rasių žmones dabar sieja bendri požiūriai ir siekiai, pastebi Ami- 
tai Etzioni (1999). Daugiau nei 9 iš 10 juodaodžių ir baltaodžių sako, kad 
galėtų balsuoti už juodaodį kandidatą į prezidentus. Daugiau nei 8 iš 10 abiejų 
grupių atstovų sutinka, jog „teikiant brandos atestatą iš moksleivių turėtų būti 
reikalaujama pagrindinių Žinių iš istorijos ir visiems amerikiečiams bendrų 
idėjų“. Panašiai tiek pat abiejų grupių atstovų siekia, kad „su visais būtų el- 
giamasi teisingai, be prietarų ar diskriminavimo“. Maždaug du trečdaliai abie- 
jų grupių sutinka, kad moraliniai bei etiniai standartai smunka. Dėl tokių ben- 
drų idealų, pastebi Etzioni, Jungtinėse Valstijose ir daugumoje Vakarų de- 
mokratinių šalių buvo išvengta tokio gentinės santvarkos siekio, kuris dras- 
kė Kosovą ir Ruandą. 

Tad ar galime daryti išvadą, kad Jungtinės Valstijose ir Kanadoje rasiniai 
prietarai išnyko? Ne, jei atkreipsime dėmesį į 7649 nusikaltimų dėl neapy- 
kantos, įvykdytų 2004 metais (FTB, 2005). Kaip rodo 9.1 pav., nedidelė da- 
lis baltųjų atsisakytų balsuoti už juodaodį kandidatą į prezidentus. Tai pade- 
da suprasti, kodėl pusė afrikiečių kilmės amerikiečių teigia per pastarąjį mė- 
nesį patyrę diskriminaciją — trys iš dešimties sako, kad tai įvyko parduotu- 
vėse, o du iš dešimties — kad restorane arba darbe (Gallup, 1997). Ar toks 
požiūris tikslus? Gal ir taip, teigia Teisingumo departamentas (Lichtblau, 
2005). Vieno tyrimo metu buvo analizuojamas policinkų elgesys su vairuo- 

PE. “ „Ar balsuotumėte 
r už juodaodį kandidatą 
„ NN į prezidentus?“ 
Nuno wa 


Procentai 


tojais keliuose. Paaiškėjo, kad afrikiečiai ir Lotynų Amerikos kilmės ameri- 
kiečiai apieškomi keturis kartus dažniau negu baltieji, jie dukart dažniau areš- 
tuojami ir triskart dažniau surakinami antrankiais, prieš juos be reikalo pa- 
naudojama jėga. 

Ar artėjame prie rasių lygybės? Jungtinėse Valstijose baltaodžiai mėgsta 
lyginti dabartį su priespauda praeityje, todėl pastebi radikalius pokyčius. Juo- 
daodžiai lygina dabartinę padėtį su įsivaizduojamu idealiu pasauliu, kurio 
dar nepasiekė, todėl mato mažesnę pažangą (Eibach ir Ehrlinger, 2006). 


Prietarų subtilybės 


Subtilios prietarų formos paplitusios dar labiau. Eksperimentais buvo verti- 
namas žmonių e/gesys su baltaodžiais ir juodaodžiais. Kaip pamatysime 12 
skyriuje, baltieji vienodai padeda bet kam, kam reikia pagalbos, išskyrus tuos 
atvejus, kai pagalbos prašo esantis toli (tarkime, klaidingu telefono numeriu 
paskambinęs Žmogus perduoda žinią su juodaodžiams būdingu dialektu). Pa- 
našiai, paliepus skirti elektros šoką, kad „išmokytų“ atlikti užduotį, baltieji 
juodaodžiams skirdavo tokį pat (jei ne silpnesnį) šoką, kaip ir baltaodžiams — 
išskyrus tuos atvejus, kai jie būdavo įpykę arba gaunantis elektros šoką as- 
muo negalėdavo atkeršyti ar sužinoti, kas tai padarė (Crosby ir kiti, 1980; 
Rogers ir Prentice-Dunn, 1981). 

Tad prietariai 1r diskriminacija išryškėja tada, kai juos galima kaip nors 
pateisinti. Australijoje, Didžiojoje Britanijoje, Olandijoje, Prancūzijoje, Vo- 
kietijoje subtilūs prietarai (kai perdedami etniniai skirtumai, demonstruoja- 
mas šaltumas imigrantams, kai žmonės atstumiami dėl tariamai nerasinių prie- 
žasčių) pakeičia akivaizdžius (Pedersen ir Walker, 1997; Tropp ir Pettigrew, 


9.1 PAVEIKSLAS 
Baltųjų amerikiečių rasinių 
prietarų kaita 1958-2003 m. 


Šaltinis: Gallupo instituto 
apklausos (gallup.com). 

2005a). Kai kurie mokslininkai šiuos subtilius prietarus vadina „naujuoju ra- 
sizmu“ arba „kultūriniu rasizmu“. Šiuolaikiniai prietarai reiškiasi, kai teikiame 
pirmenybę tam, kas yra pažįstama, panašu ir patogu (Dovidio ir kiti, 1992; 
Esses ir kiti, 1993a; Gaertner ir Dovidio, 2005). 

Analizuodama raštu atliekamas apklausas, Janet Swim ir jos bendradar- 
biai (1995, 1997) pastebėjo subtilų („šiuolaikinį“) seksizmą, prilygstantį sub- 
tiliam („šiuolaikiniam“) rasizmui. Abi formos išryškėja neigiant, kad egzis- 
tuoja diskriminacija, ir priešinimusi pastangoms įtvirtinti lygybę (pavyzdžiui, 
„moterys, siekdamos lygių teisių, per daug reikalauja“). 

Tendencingumą galime pastebėti ir elgesyje. Būtent tai ir tyrė grupė moks- 
lininkų, vadovaujamų Iano Ayresi (1991). Grupės nariai aplankė 90 auto- 
mobilių prekiautojų viename Čikagos rajone ir vadovavosi vieninga strate- 
gija: derėtis dėl kuo mažesnės kainos už naują automobilį, kuris perpardavi- 
nėtojui kainavo maždaug 11000 JAV dolerių. Baltaodžiai vyrai nusiderėjo 
vidutiniškai iki 11 362 dolerių. Baltosioms moterims buvo pasiūlyta maždaug 
11 504 dolerių kaina; juodaodžiams vyrams pavyko nusiderėti iki 11 783 do- 
lerių, 0 juodaodėms moterims iki 12 237 dolerių, t. y. jos nupirko automo- 
bilį beveik 8 procentais brangiau negu baltaodis vyras. 

Siekdami ištirti galimą diskriminavimą darbo rinkoje, Masačiusetso tech- 
nologijos instituto mokslininkai išsiuntė 5000 gyvenimo aprašymų, atsiliep- 
dami į 1300 įvairių skelbimų, siūlančių darbą (Bertrand ir Mullainathan, 
2003). Į vieną iš 10 nusiųstų gyvenimo aprašymų, kurių autoriams atsitikti- 
nai priskirti baltųjų vardai (Emily, Gregas), buvo atsiliepta. Kai gyvenimo 
aprašymų autoriams buvo priskirti juodaodžių vardai (Lakisha, Jamalas), at- 
siliepta į vieną iš 15 aprašymų. 

Šiuolaikiniai prietarai reiškiasi netgi rasiniu jautrumu. Dėl to kyla perdėta 
reakcija į izoliuotų mažumų atstovus — ir perdėtai giriant jų laimėjimus, ir per- 

9.2 PAVEIKSLAS 
Prietarai dėl veido išraiškos 


Kuriame piešinyje nebejau- 
čiama pykčio? Kurtas 
Hugenbergas ir Galenas 
Bodenhausenas universiteto 
studentams parodė veidus, 
kurių išraiška keitėsi nuo 
piktos iki laimingos. Prieta- 
ringiausi studentai (pagal 
neišreikštųjų rasistinių 
nuostatų testą) juodaodžių 
veiduose, palyginti su 
baltųjų, dažniau įžvelgdavo 
pyktį esant neapibrėžtai 
veido išraiškai. 


dėtai kritikuojant jų klaidas (Fiske, 1989; Hart ir Morry, 1997; Hass ir kiti, 
1991). Šie prietarai taip pat gali reikštis perdėtu globėjiškumu. Pavyzdžiui, 
Kentas Harberis (1998) pateikė baltiesiems Stenfordo universiteto studentams 
įvertinti prastai parašytą rašinį. Tie, kurie manė, kad rašinio autorius yra juo- 
daodis, vertino jį geriau nei tie, kurie manė, kad autorius yra baltasis, be to, 
studentų kritika retai kada buvo aštri. Tikriausiai vengdami atrodyti šališki, 
vertintojai globėjiškai elgėsi su juodaodžiais rašinių autoriais, taikydami jiems 
nevienodus standartus. Šitoks „neobjektyvus gyrimas ir nepakankama kriti- 
ka“ gali sutrukdyti mažumų studentui siekti aukštų mokymosi rezultatų, pa- 
stebi Harberis. 


Nesąmoningi prietarai 


Kaip paplitę nesąmoningi prietarai afrikiečių kilmės amerikiečių atžvilgiu? 
Eksperimentai parodė, kad jie veikia įvairiose situacijose. Pavyzdžiui, išra- 
dingai parengtuose Anthony Greenwaldo ir jo bendradarbių eksperimentuo- 
se (1998, 2000) devyniems iš 10-ies baltųjų prireikė daugiau laiko teigia- 
mos reikšmės žodžius (pavyzdžiui, „taika“ ir „rojus “) susieti su juodaodžių 
veidais, ir daug mažiau — su baltųjų veidais. Negalima pamiršti, kad ekspe- 
rimento dalyviai buvo visiškai neprietaringi arba prietaringi labai nežymiai. 
Jie tiesiog i1mpulsyviai reagavo. Be to, teigia Kurtas Hugenbergas ir Gale- 
nas Bodenhausenas (2003), juo neišreikštieji prietarai stipresni, juo greičiau 
žmonės juodaodžių veiduose įžvelgia pyktį (Žr. 9.2 pav.). 

Įvairiuose eksperimentuose Joshua Corellas su bendradarbiais (2002, 2006) 
ir Anthony Greenwaldas bei jo bendradarbiai (2003) tyrimo dalyviams davė 
užduotį ekrane išvydus vyrą, laikantį pistoletą arba nepavojingą daiktą (pa- 
vyzdžiui, prožektorių ar butelį), akimirksniu nuspausti mygtuką „šauti“ ar- 

„Visi vyrų užsiėmimai taip pat 

yra ir moterų užsiėmimai, 

ir visais atvejais moteris 

yra tik mažesnis vyras“. 
Platonas, Respublika 


ba „nešauti“. Eksperimentų dalyviai (viename iš jų ir baltaodžiai, ir juoda- 
odžiai) dažniau nepagrįstai „šaudė“ į juodaodžius. Atlikę nemažai panašių 
eksperimentų, Keithas Payne (2001) ir Charlesas Juddas su bendradarbiais 
(2004) pastebėjo, kad pamatę juodaodžio vaizdą tyrimo dalyviai galvodavo 
apie pistoletą: jie greičiau atpažindavo pistoletą ir dažniau juo palaikydavo, 
tarkim, veržliaraktį. Panašiai Jennifer Eberhardt su bendradarbiais (2004) pa- 
demonstravo ir atvirkštinį poveikį. Matydami ginklus žmonės labiau pastebi 
juodaodžių veidus. Netgi policijos pareigūnai linkę stereotipiškai atrodan- 
čius afrikiečių kilmės amerikiečius laikyti nusikaltėliais. Šie tyrimai leidžia 
paaiškinti, kodėl Niujorko policininkai 41 kartą iššovė į Amadou Diallo (juo- 
daodį imigrantą), kai šis iš savo užpakalinės kelnių kišenės traukė piniginę. 

Atrodo, skirtingos smegenų sritys būna aktyvios stereotipiškai vertinant 
ir nesąmoningai, ir sąmoningai (Correll ir kiti, 2006; Cunningham ir kiti, 
2004; Eberhardt, 2005). Didžiausią pasibjaurėjimą sukeliančių grupių (pa- 
vyzdžiui, narkomanų ar benamių) nuotraukos migdolą suaktyvina labiau negu 
kaktos žievę (Harris ir Fiske, 2006). Atrodo, nesąmoningi prietarai sužadi- 
na primityvesnes su baime susijusias smegenų sritis (migdolą), o sąmonin- 
gas apdorojimas tampriai susijęs su kaktos žieve, atsakinga už sąmoningą 
mąstymą. 

Net prietarus tiriantys socialinių mokslų specialistai nepajėgia jiems at- 
sispirti, pastebi Anthony Greenwaldas ir Ericas Schuhas (1994). Jie tyrė ten- 
denciją socialinių mokslų srities straipsniuose cituoti ne žydų (Erickson, 
McBride ir taip toliau) ir žydų (Goldstein, Siegel ir taip toliau) kilmės au- 
torių tekstus. Išanalizavę 30 000 citatų, kurių 17 000 buvo paimtos 1š straips- 
nių apie prietarus, tyrėjai pastebėjo įdomų faktą: palyginti su autoriais Žy- 
dais, kitų tautybių autoriai 40 procentų dažniau cituodavo ne žydus. (Green- 
waldas ir Schuhas negalėjo nuspręsti, ar autoriai žydai pernelyg citavo savo 
kolegas žydus, ar kitų tautybių autoriai per mažai citavo savo kolegas Žy- 
dus, ar buvo ir taip, ir kitaip.) 


Prietarai lyčių atžvilgiu 
Kaip plačiai paplitę prietarai apie moteris? 5 skyriuje aptarėme lyčių vaid- 
menų normas — Žmonių supratimą apie tai, kaip moterys ir vyrai privalėtų 


elgtis. Čia išnagrinėsime lyčių stereotipus — žmonių įsitikinimus apie tai, kaip 
moterys ir vyrai iš tiesų elgiasi. Norma nurodo, o stereotipas apibūdina. 


Lyčių stereotipai 


Stereotipų tyrimai leidžia padaryti dvi nepaneigiamas išvadas: lyčių stereo- 
tipai yra ryškūs ir, kaip dažnai būna, tie, kam jie taikomi, stereotipams ne- 
prieštarauja. Vyrai ir moterys sutinka, kad knygą galima vertinti pagal jos 
viršelį, kuris asocijuojasi su lytimi. Vieno tyrimo metu Mary Jackman ir Mary 
Senter (1981) pastebėjo, kad lyčių stereotipai kur kas stipresni už rasinius. 
Pavyzdžiui, tik 22 proc. vyrų manė, kad abiejų lyčių atstovai yra vienodai 

emocionalūs. Likę 78 procentų apklaustųjų 15 kartų dažniau emocingesnės- 
mis laikė moteris, ne vyrus. O kokia buvo moterų nuomonė? Jų atsakymai 
tesiskyrė vienu procentu. 

Atminkite, kad stereotipai — tai žmonių grupei taikomi apibendrinimai; 
jie gali būti teisingi, klaidingi, arba pernelyg išpūstai paremti grūdeliu tie- 
sos. 5 skyriuje pastebėjome, kad vyrai ir moterys iš tiesų šiek tiek skiriasi 
savo socialiniais ryšiais, empatija, socialine galia, agresyvumu ir seksuali- 
niu iniciatyvumu (tačiau ne intelektu). Tad ar galime daryti išvadą, kad ly- 
čių stereotipai teisingi? Kartais stereotipai pernelyg akcentuoja skirtumus. 
Tačiau ne visada, pastebi Janet Swim (1994). Ji nustatė, kad Pensilvanijos 
universiteto studentų stereotipiniai vyrų ir moterų nekantrumo, nežodinio jaut- 
rumo, agresyvumo ir t. t. vertinimai yra logiški tikrųjų lyčių skirtumų api- 
bendrinimai. Be to, tokie stereotipai atsparūs laikui ir kultūrai. Apibendrin- 
dami 27 šalyse sukauptus duomenis, Johnas Williamsas ir jo bendradarbiai 
(1999, 2000) pastebėjo, kad visur moterys laikomos taikingesnėmis, o vy- 
rai - mėgstančiais bendrauti. Nuolatos pasireiškiantys lyčių stereotipai ska- 
tina evoliucinės psichologijos specialistus tikėti, kad jie atspindi įgimtą, ne- 
kintamą realybę (Lueptow ir kiti, 1995). 

Stereotipai (įsitikinimai) nėra prietarai (nuostatos). Stereotipai gali palai- 
kyti prietarus. Tačiau ir be prietarų galima tikėti, kad vyrai ir moterys yra 
„skirtingi, tačiau lygūs“. Todėl pasižiūrėkime, kaip mokslininkai tiria prie- 
tarus apie vyrus ir moteris. 


Seksizmas: palankus ir priešiškas 


Sprendžiant 1š to, ką žmonės sako mokslininkams per apklausas, nuostatos 
moterų atžvilgiu keitėsi taip pat sparčiai, kaip ir rasinės nuostatos. 1937 metais 
tik trečdalis amerikiečių teigė, kad balsuotų už kompetentingą moterį, kurią 
jų partija skirtų kandidate į prezidentus; 2005 metais jau 86 procentai sakė, 
kad šitaip pasielgtų (Jones, 2005; Jones ir Moore, 2003). 1967 metais 56 proc. 
Amerikos aukštųjų mokyklų pirmakursių sutiko su teiginiu, kad „geriausia, 
kai ištekėjusių moterų veikla apsiriboja namais bei šeima“; 2002 metais su 
šiuo teiginiu sutiko tik 22 procentai (Astin ir kiti, 1987; Sax ir kiti, 2002). 

Alice Eagly su bendradarbiais (1991) bei Geoffrey Haddockas ir Markas 
Zanna (1994) taip pat teigia, kad žmonės instinktyviai neišreiškia moterų at- 
žvilgiu neigiamų emocijų, nors šitaip elgiasi su kitomis grupėmis. Daugu- 
mai moterys patinka labiau nei vyrai. Jie mano, kad moterys yra supratin- 
gesnės, malonesnės ir paslaugesnės. Palankus stereotipas, kurį Eagly (1994) 
pavadino „moterys yra nuostabios“ efektu, sukuria palankią nuostatą. 

Tačiau požiūris į lytį dažnai būna prieštaringas, rašo Peteris Glickas, Su- 
san Fiske ir jų bendradarbiai (1996, 2000, 2001), 19-oje šalių atlikę 15 000 
apklausų. Jų duomenimis, palankus seksizmas („Moterys jautresnės nei vy- 
rai“) dažnai pasireiškia kartu su priešišku seksizmu („Kai tik vyras įsiparei- 
goja, moteris iš karto uždeda trumpą pavadį“). 


„Moterys yra nuostabios 
pirmiausia todėl, kad jos 
[laikomos] mielomis. [Vyrai] 
laikomi konkurencingesniais, 
labiau dominuojančiais, 
palyginti su moterimis, ir tai, 
manoma, padeda jiems 
sulaukti didesnės sėkmės 
darbe, ypač profesijose, 
kuriose dominuoja vyrai.“ 
Alice Eagly (1994) 

Klausimas: „Mizoginija“ yra 
neapykanta moterims. Kokiu 
žodžiu apibūdinama 
neapykanta vyrams? 


Atsakymas: Daugumoje 
žodynų tokio žodžio nėra. 


Stereotipai apie vyrus taip pat sudaro prieštaringas opozicijas. Peteris Glic- 
kas ir jo bendradarbiai (Glick ir kiti, 2004) teigia, kad pasireiškia prieštarin- 
gas seksizmas vyrų atžvilgiu: palanki nuostata reiškia, kad vyrai vertinami 
kaip galingi, o priešiška — kaip amoralūs. Žmonės, kurie pritaria palankiam 
seksizmui moterų atžvilgiu, linkę pritarti ir palankiam seksizmui vyrų atžvil- 
giu. Tokie vienas kitą papildantys seksistiniai požiūriai į vyrus ir moteris gali 
prisidėti prie status guo lyčių santykiuose (Jost ir Kay, 2005). 


Diskriminacija pagal lytį 


Tiems, kuriuos jaudina tendencingas lyčių vertinimas, turime gerų naujienų. 
1968 m. buvo labai išreklamuotas Philipo Goldbergo atliktas negatyvių prie- 
tarų apie moteris mokslinis tyrimas. Konektikuto koledžo studentėms jis pa- 
teikė kelis trumpus straipsnius ir paprašė juos įvertinti. Vienais atvejais stu- 
dentėms buvo sakoma, kad straipsnio autorius yra vyras (pavyzdžiui, Joh- 
nas T. McKay), kitais — kad moteris (pavyzdžiui, Joan T. McKay). Straips- 
niai, kuriuos tariamai buvo parašiusios moterys, buvo įvertinti blogiau. Tei- 
sybė: moterys buvo nusiteikusios prieš kitas moteris. 

Norėdamas pademonstruoti lyties prietarų subtilumą, gavau Goldbergo me- 
džiagą ir pakartojau eksperimentus su savo studentais. Jie (vaikinai ir mer- 
ginos) neparodė jokio polinkio menkinti moterų darbą. Tad Janet Swim, Eu- 
gene Borgida, Geoffrey Maruyama ir aš (1989) studijavome literatūrą, susi- 
rašinėjome su mokslininkais ir siekėme sužinoti visa, kas įmanoma, apie ly- 
tinį šališkumą, pasireiškiantį vertinant vyrų ir moterų darbą. Mūsų nuosta- 
bai, atsitiktinai iškylantis šališkumas vienodai reikšdavosi tiek vyrų, tiek mo- 
terų atžvilgiu. Tačiau apibendrinus 104 tyrimus, kuriuose dalyvavo beveik 
20 000 žmonių, paaiškėjo: nėra jokio skirtumo. Nuomonei apie kieno nors 
darbą dažniausiai neturėjo įtakos, ar jis buvo priskiriamas vyrui, ar mote- 
riai. Apibendrinusi požiūrio į moteris ir į vyrus kaip į lyderius, profesorius 
ir pan., tyrimų rezultatus, Alice Eagly (1994) teigia: „Eksperimentai nepa- 
tvirtino jokios visuotinės tendencijos nuvertinti moterų darbą.“ 

Ar sparčiai nyksta lytinis šališkumas Vakarų šalyse? Ar moterų judėji- 
mai dar turi darbo? Kaip ir rasiniai, lytiniai prietarai nyksta, tačiau subtilus 
šališkumas išlieka. 

Vieną tokį šališkumą galime pastebėti analizuojadami, kaip tėvai prane- 
ša apie vaiko gimimą (Gonzalez ir Koestner, 2005). Žinią, kad gimė berniu- 
kas, tėvai paskelbia išdidžiau negu apie mergaitės gimimą, bet pranešdami, 
kad gimė mergaitė, jie atrodo laimingesni. Gimus vaikui, tėvai berniuką sieja 
su padėtimi, o mergaitę — su santykiais. 

Pasaulyje, esančiame už demokratinių Vakarų šalių ribų, moterų diskri- 
minacija daug ryškesnė. Du trečdaliai pasaulio vaikų, nelankančių mokyk- 
los - mergaitės (Jungtinės Tautos, 1991). Visur labiau laukiama gimstant ber- 
niuko. Jungtinėse Valstijose 1941 metais 38 proc. kūdikio laukiančių tėvų 
sakė, kad jei galės turėti tik vieną vaiką, labiau norėtų berniuko; 24 proc. 

tėvų labiau norėjo mergaitės; 0 23 proc. sakė, kad jiems nesvarbu, kas gims. 
2003 m. atsakymai nepasikeitė: 38 proc. labiau norėjo berniuko (Lyons, 2003; 
Simmons, 2000). Plačiai naudojant ultragarsą vaisiaus lyčiai nustatyti ir at- 
sirandant vis daugiau galimybių nutraukti nėštumą, šie norai daro poveikį 
berniukų ir mergaičių gimimų skaičiui. Neseniai Kinijoje atlikus gyventojų 
surašymą paaiškėjo, kad 100-ui mergaičių gimsta 120 berniukų (Walker, 
2006). Panašūs skirtumai pastebimi Taivane (119 berniukų šimtui mergai- 
čių), Singapūre (118 berniukų šimtui mergaičių), kai kuriose Indijos srityse 
(120 berniukų šimtui mergaičių). Tad galutinis rezultatas yra dešimtys mili- 
jonų „dingusių moterų“. 

Baigdami pasakysime, kad atviras priešiškumas moterų ir kitokios odos 
spalvos žmonių atžvilgiu šiandien pasitaiko kur kas rečiau nei prieš keturis 
dešimtmečius. Tas pat pasakytina ir apie prietarus homoseksualų atžvilgiu. 
Tačiau metodai, kurie jautriai fiksuoja subtilius prietarus, vis dar rodo, kad 
ši tendencija dar gaji. O kai kuriose pasaulio šalyse moterų diskriminacija 
tiesiogine žodžio prasme kelia grėsmę jų gyvybei. Todėl reikia įdėmiai ir ati- 
džiai nagrinėti socialinius, emocinius ir pažintinius prietarų šaltinius. 


APIBENDRINIMAS 
Kokia prietarų prigimtis ir kaip jie mus veikia? 


e Prietarai yra išankstinė neigiama nuostata. Stereotipai yra įsitikinimai apie kitą grupę, kurie gali 
būti tikslūs arba netikslūs, perdėtai apibendrinti, tačiau grindžiami dalele tiesos. Diskriminavimas 
yra nepateisinamas neigiamas elgesys. Rasizmas ir seksizmas gali reikštis prietaringomis nuo- 
statomis, diskriminacija arba engiančia institucine praktika (net jei ji nėra sąmoningai prietaringa). 

e Prietarai pasireiškia ir subtiliomis, nesąmoningomis, ir atviromis, sąmoningomis formomis. Moks- 
lininkai sukūrė subtilius klausimynus ir netiesioginius būdus žmonių nuostatoms bei elgesiui įver- 
tinti ir nesąmoningiems prietarams nustatyti. 

e Rasiniai prietarai Amerikoje vyravo iki XX a. septintojo dešimtmečio. Vėliau jie ėmė silpti, bet vis 
dar egzistuoja. 

e Panašiai pastaraisiais dešimtmečiais sumažėjo ir prietarų apie moteris. Tačiau požiūrio į vyrus ir 
moteris stereotipai, kai kurie šališkumai vis dar būdingi Amerikoje ir juo labiau visame pasaulyje. 
Nors prietarų mažėja, jų vis dar yra. 


Kokie yra socialiniai prietarų šaltiniai'? 


Kokios socialinės sąlygos gimdo prietarus? Kaip visuomenė juos išsaugo? 


Yra keletas prietarų šaltinių. Tai socialinės padėties skirtumai ir Žmonių troški- 
mas šiuos skirtumus pateisinti bei išsaugoti. Prietarus mes galime perimti sė- 
dėdami ant tėvų kelių, kai mums aiškinama, kokie žmonių skirtumai yra svar- 
būs. Taip pat ir socialinės institucijos gali veikti remdamosi prietarais ir juos 
skatindamos. Pirmiausia panagrinėkime, kaip prietarai gali apsaugoti savi- 
vertę ir socialinę padėtį. 


„Nebūna nekaltų prietarų, 
nebent dėl kokios nors 
priežasties jie patys išnyksta.“ 
William Hazlitt, (1778-1830), 
On Prejudice 
(„Apie prietarus“) 

socialinio dominavimo 
orientacija 

(social dominance orientation) 
Motyvacija siekti, kad savoji 
grupė dominuotų kitų socialinių 
grupių atžvilgiu. 


Socialinė nelygybė: 
nevienoda socialinė padėtis ir prietarai 


Prisiminkite: nevienoda socialinė padėtis gimdo prietarus. Savininkai ver- 
gus laiko tinginiais, neatsakingais, neambicingais — t. y. priskiria jiems to- 
kias savybes, kurios pateisintų vergiją. Istorikai nesutaria, kokios priežastys 
lemia nevienodą socialinę padėtį. Tačiau esant tokiai nelygybei prietarai pa- 
deda pateisinti ekonominį bei socialinį pranašumą tų, kurių rankose yra tur- 
tai ir valdžia. Pasakykite, kokie ekonominiai santykiai sieja dvi grupes, ir 
aš pasakysiu, ką jos viena apie kitą galvoja. 

Galime pateikti gausybę pavyzdžių iš istorijos. Iki pastarojo meto prieta- 
rai labiausiai vešėjo ten, kur anksčiau veikė vergoviniai santykiai. XIX a. 
politikai pateisino imperialistinę ekspansiją, kolonizuojamas tautas vadindami 
„Žemesnėmis“, „saugotinomis“, „našta“, kurią tenka vilkti (G. W. Allport, 
1958, p. 204—205). Prieš penkis dešimtmečius sociologė Helen Mayer Hac- 
ker (1951) pastebėjo, kad žemesnė socialinė juodaodžių i1r moterų padėtis 
aiškinama stereotipiškai: juodaodžiai ir moterys yra lėto mąstymo, emocin- 
gi, primityvūs ir „patenkinti“ pavaldinio vaidmeniu. Juodaodžiai buvo lai- 
komi „žemesniais“, o moterys — „silpnomis“. Juodaodžiai netrukdė tol, kol 
buvo jiems skirtoje vietoje; moterų vieta buvo namuose. 

Theresa Vescio ir jos bendradarbiai (2005) patikrino šį aiškinimą. Jie pa- 
stebėjo, kad valdingi vyrai, vertinantys moteris kaip žemesnes, jas labai gi- 
ria, bet mažiau atlygina, taip sumenkindami jų veiklą.Toks globėjiškumas 
leidžia vyrams išlaikyti galią. 

Šie faktai leidžia Peterio Glicko ir Susanos Fiske pasiūlytą „priešiško“ ir 
„palankaus“ seksizmo perskyrą taikyti ir kitiems prietarams. Kitas grupes lai- 
kome kompetentingomis arba vertomis simpatijos, tačiau vienu kartu abiejų 
savybių dažniausiai nepriskiriame. Mes gerbiame aukštesnę padėtį užiman- 
čių kompetenciją ir jaučiame simpatiją tiems, kurie neprieštarauja, kad juos 
laikome žemesnės padėties. Jungtinėse Valstijose, teigia Fiske ir jos bendra- 
darbiai (1999), dažniausiai gerbia išeivius iš Azijos, žydus, vokiečius, ne- 
tradicinių pažiūrų moteris, atkaklius afrikiečių kilmės amerikiečius 1r homo- 
seksualus, tačiau nerodo jiems ypatingos simpatijos. Tradiciškai teigiama, 
kad pavaldinio statusą turintys afrikiečių kilmės amerikiečiai, ispanakalbiai 
gyventojai, tradicinių pažiūrų moterys, nevyriški homoseksualai ir neįgalūs 
žmonės yra mažesnio intelekto, tačiau jie mėgstami už emocines, dvasines, 
menines ar sportines savybes. 

Kai kurie Žmonės pastebi ir pateisina socialinės padėties skirtumus. Tie, 
kurių socialinio dominavimo orientacija yra stipri, žmones skirsto pagal 
hierarchiją. Jie nori, kad jų grupė turėtų aukštą padėtį — t. y. nori būti hie- 
rarchijos viršūnėje. Aukšta socialinė padėtis taip pat skatina šią orientaciją 
(Guimond ir kiti, 2003). Jimas Sidanius, Felicia Pratto ir jų kolegos (Pratto 
ir kiti, 1994; Sidanius ir kiti, 1996; Sidanius ir Pratto, 1999) teigia, kad no- 
ras išlikti viršūnėje skatina aukšto socialinio statuso Žmonių prietarus ir jų 

paramą prietarus pateisinančioms politinėms pažiūroms. Iš tiesų Žmonės, sie- 
kiantys socialiai dominuoti, dažnai palaiko hierarchijoms palankią politiką, 
pavyzdžiui, mokesčių mažinimą turtingiesiems, ir priešinasi hierarchiją griau- 
nančiai politikai, pavyzdžiui, pozityviomis akcijomis. Socialinio dominavi- 
mo orientacijos Žmonės taip pat teikia pirmenybę tokioms veiklos sritims, 
kurios sustiprina jų socialinę padėtį ir išsaugo hierarchiją — politikai ir ver- 
slui. Jie vengia hierarchiją griaunančios socialinės veiklos, pavyzdžiui, so- 
cialinio darbo. Socialinė padėtis gali gimdyti prietarus, tačiau yra Žmonių, 
kurie jos siekia ir labiau nei kiti stengiasi šią padėtį išsaugoti. 


Socializacija 
Prietarus skatina socialinė nelygybė ir kiti socialiniai šaltiniai, tarp kurių yra 
ir mūsų įgytos vertybės bei nuostatos. Šeimos socializacijos poveikis atsi- 


skleidžia vaikų prietaruose. Netgi vaikų neišreikštosios rasinės nuostatos at- 
spindi jų tėvų išreikštuosius prietarus (Sinclair ir kiti, 2004). 


Autoritarinė asmenybė 


XX a. penktajame dešimtmetyje Kalifornijos universiteto Berklio filialo moks- 
lininkai — du iš kurių buvo pabėgę iš nacistinės Vokietijos — ėmėsi neatidė- 
liotinos mokslinės misijos: atskleisti nepaprastai žalingo antisemitizmo, su- 
kėlusio milijonų žydų žudynes ir pavertusio daugelį milijonų europiečių abe- 
jingais stebėtojais, šaknis. Tirdami suaugusius amerikiečius Theodoras Ador- 
no ir jo bendradarbiai (1950) pamatė, kad priešiškumas žydams dažnai gy- 
vuodavo kartu su priešiškumu kitoms mažumoms. Atrodė, jog prietarai la- 
biau susiję ne su kokia nors konkrečia grupe, o su mąstymu apie tuos, kurie 
yra kitokie. Be to, kritiški, etnocentriški Žmonės buvo linkę į autoritarizmą 
— netoleravo silpnumo, pritarė bausmėms ir jautė nuolankią pagarbą autori- 
tetams. Tai rodė jų pritarimas tokiam teiginiui: „klusnumas ir pagarba auto- 
ritetui yra svarbiausios dorybės, kurių vaikai privalo išmokti“. Remdamiesi 
šiais teiginiais Adorno ir jo bendradarbiai (1950) sukūrė autoritarinės as- 
menybės, kuri ypač linkusi pasiduoti prietarams ir stereotipams, teoriją. 

Autoritariškų žmonių vaikystės tyrimai atskleidžia, kad jie dažnai būna 
vaikystėje patyrę griežtą drausmę. Spėjama, kad dėl to jie užgniaužia savo 
priešiškumą bei impulsus ir „primeta“ juos kitoms grupėms. Atrodo, jog au- 
toritariškoje aplinkoje augančių vaikų nesaugumas verčia juos perdėtai rū- 
pintis savo pačių valdžia bei socialine padėtimi ir viską vertinti griežtomis 
kategorijomis „klaidinga-teisinga“. Dėl to jie negali pakęsti dviprasmybių, 
dažniausiai būna nuolankūs turintiems galią ir agresyvūs arba linkę bausti 
silpnesnius ir pažeidžiamesnius. 

Mokslininkai kritikavo šiuos tyrimus už tai, kad juose dėmesys buvo sutelk- 
tas į dešiniesiems būdingą autoritarizmą, ir liko nepastebėtas kairuoliškas dog- 
matizmas. Tačiau pagrindinė šių tyrimų išvada tebegalioja ir mūsų dienomis: 


etnocentrizmas 
(ethnocentrism) 

Tikėjimas savo etninės 

bei kultūrinės grupės pranašumu 
ir atitinkamas visų kitų grupių 
niekinimas. 


autoritarinė asmenybė 
(authoritarian personality) 
Asmenybė, pritarianti paklusnu- 
mui valdžiai ir netolerantiška 
kitokių grupių bei žemesnės 
padėties Žmonių atžvilgiu. 

autoritariškumo tendencijos, kurios kartais grėsmingai reiškiasi etninėmis įtam- 
pomis, kyla ekonominio nuosmukio ir socialinių neramumų laikais (Doty ir 
kiti, 1991; Sales, 1973). Šiuolaikinėje Rusijoje autoritarinio mąstymo žmo- 
nės palaiko marksistinės-lenininės ideologijos atgaivinimo idėją ir priešinasi 
demokratinėms reformoms (McFarland ir kiti, 1992, 1996). 

Be to, šiuolaikiniai dešiniojo autoritarizmo tyrimai, kuriuos atliko Mani- 
tobos universiteto psichologas Bobas Altemeyeris (1988, 1992), patvirtina, 
kad iš tiesų yra žmonių, kurių baimė ir priešiškumas reiškiasi prietarų for- 
ma. Moralinio pranašumo pojūtis gali žengti koja kojon su brutalumu že- 
mesniais laikomų atžvilgiu. 

Įvairios prietarų formos — juodaodžių, homoseksualų ir lesbiečių, mote- 
rų, pagyvenusių Žmonių, storulių, sergančių AIDS, benamių atžvilgiu — iš 
tiesų sugyvena tame pačiame žmoguje (Bierly, 1985; Crandall, 1994; Peter- 
son ir kiti, 1993; Snyder ir Ickes, 1985). Altemeyeris daro išvadą, kad deši- 
nieji autoritaristai dažniausiai būna „lygių galimybių fanatikai“. 

Ypač stebina žmonės, pasižymintys aukšta socialinio dominavimo orien- 
tacija ir išreikštomis autoritarinės asmenybės savybėmis. Altemeyeris (2004) 
rašo, jog nėra nieko nuostabaus, kad šiuos „dvigubus išreikštus požymius“ 
pastebime „pačiuose prietaringiausiuose mūsų visuomenės atstovuose“. Ta- 
čiau labiausiai stebina ir didžiausią nerimą kelia tai, kad jie demonstruoja 
blogiausius kiekvieno asmenybės tipo bruožus. Siekdami aukštos socialinės 
padėties jie įvairiai manipuliuoja, tuo pat metu išlikdami dogmatiški bei et- 
nocentriški. Altemeyeris įrodinėja, kad nors tokių Žmonių palyginti nedaug, 
jie iš anksto nusiteikę būti įtūžusiųjų lyderiais. 

Nors autoritarizmas ir socialinis dominavimas gali pasireikšti drauge, ta- 
čiau atrodo, kad jie turi skirtingą ideologinį pagrindą. Autoritarizmas labiau 
siejasi su rūpinimusi saugumu ir kontrole, o socialinis dominavimas — su as- 
mens padėtimi grupėje (Cohrs ir kiti, 2005). Pavyzdžiui, viename tyrime buvo 
palyginta, kaip šie du konstruktai susiję su palankumu karui Irake. Autori- 
tarizmas skatino pritarti karui kaip galimybei nuslopinti Irako grėsmę Jung- 
tinėms Valstijoms. Socialinis dominavimas skatino pritarti karui kaip išlikimo 
garantui. Abu konstruktai lėmė palankumą karui ir stiprino prietarus. 


Religija ir prietarai 


Besinaudojantieji socialine nelygybe ir tuo pat metu viešai teigiantys, esą 
„Visi žmonės lygūs“, turi kaip nors pateisinti savo padėtį. Ar gali būti geres- 
nis pateisinimas už tikėjimą, kad Dievas įvedė esamą socialinę tvarką? Wil- 
liamas Jamesas rašė, kad visi žiaurūs poegiai ,,„maskuojami dievobaimingu- 
mu“ (1902, p. 264). 

Beveik kiekvienoje šalyje teisindami esamą tvarką lyderiai manipuliuoja 
religija. Tai, kad religija pasitelkiama neteisybei pateisinti, leidžia paaiškin- 
ti porą faktų, susijusių su krikščionybe — vyraujančia religija Šiaurės Ame- 
rikoje: 1) rasiniai prietarai būdingesni lankantiems bažnyčią, o ne jos nelan- 

kantiems, 2) išpažįstantys tradicinę arba fundamentalistinę krikščionybę yra 
prietaringesni už tuos, kurie išpažįsta naujesnes religijas (Altemeyer ir Huns- 
burger, 1992; Batson ir kiti, 1993; Woodberry ir Smith, 1998). 

Žinojimas apie dviejų kintamųjų — religijos ir prietarų — tarpusavio sąsa- 
jas nieko nepasako apie jų priežastingumą. Šio priežastingumo gali apskri- 
tai nebūti. Galbūt mažiau išsilavinę Žmonės yra ir didesni fundamentalistai 
ir prietaringesni. Galbūt prietarai skatina religingumą ir naujų religinių idė- 
jų, reikalingų prietarams pateisinti, kūrimą. O gal religija kuria prietarus, ska- 
tindama Žmones tikėti, kad nuskurdintos mažumos pačios atsakingos už sa- 
vo padėtį, nes visi gavo laisvą valią. 

Jei religija kuria prietarus, religingesni parapijiečiai turėtų būti prietarin- 
gesni. Tačiau trys faktai nuosekliai tą paneigia. 


o) me 


ringi už retkarčiais telankančius (Batson ir Ventis, 1982). 


e Gordonas Allportas ir Michaelas Rossas (1967) pastebėjo, jog tie, kuriems 
religija savaime yra galutinis tikslas (kurie, pavyzdžiui, sutinka su teigi- 
niu: „Mano religiniai įsitikinimai iš tiesų yra mano požiūrio į gyvenimą 
pagrindas“), yra mažiau prietaringi už tuos, kuriems religija yra labiau 
priemonė siekti kitų tikslų (kurie sutinka su teiginiu: „Svarbiausia mano 
domėjimosi religija priežastis yra ta, kad bažnyčios lankymas — maloni 
socialinė veikla“). Ir tie, kurie pagal Gallupo „atsidavimo religijai“ in- 
deksą gauna aukščiausius įverčius, palankiau sutinka naują kitos rasės kai- 
myną (Gallup ir Jones, 1992). 


e Protestantų pastoriai ir Romos Katalikų Bažnyčios kunigai labiau rėmė 
Judėjimą už piliečių teises nei pasauliečiai (Fichter, 1968; Hadden, 1969). 
Vokietijoje 45 proc. dvasininkų prisijungė prie Konfesinės Bažnyčios, kuri 
buvo įkurta siekiant pasipriešinti nacių režimui (Reed, 1989). 


Tad koks gi ryšys tarp religijos ir prietarų? Atsakymas priklauso nuo to, 
kaip tormuluosime klausimą. Jei religingumą apibrėšime kaip priklausymą baž- 
nyčiai arba pasiryžimą bent paviršutiniškai pritarti tradicinei religijai, tada ga- 
lima teigti, kad religingesni Žmonės yra didesni rasistai. Fanatikai savo fana- 
tizmą dažnai grindžia religija. Tačiau jei religingumą vertinsime kitaip, tarkim, 
sakysime, kad labai pasišventę Žmonės yra mažiau prietaringi, bus lengviau 
suprasti šiuolaikinio judėjimo už piliečių teises, kurio lyderiai buvo daug pas- 
torių ir kunigų, religines šaknis. Gordonas Allportas daro štai tokią išvadą: „Re- 
ligijos vaidmuo paradoksalus. Ji ir kuria prietarus, ir juos šalina“ (1958, p. 413). 


Konformizmas 


Susiformavusius prietarus palaiko inercija. Jei prietarai yra pripažįstami, dau- 
gelis eina lengviausio pasipriešinimo keliu ir prisitaiko prie vyraujančios nuo- 
monės. Jie ne tiek jaus poreikį nekęsti, kiek patikti ir būti pripažinti. 


„Mes esame tokie religingi, 
kad mokame neapkęsti, 
tačiau nepakankamai religingi, 
kad mylėtume vienas kitą“. 
Jonathan Swift, 
Thoughts on Various 
Subjects, 1706 
(„Mintys apie įvairius 
dalykus“) 

XX a. šeštajame dešimtmetyje Thomaso Pettigrew (1958) Pietų Afrikos 
Respublikoje ir Jungtinių Amerikos Valstijų Pietuose atlikti baltųjų tyrimai 
parodė, kad labiausiai prisitaikiusieji prie socialinių normų buvo ir prieta- 
ringiausi; mažiau prisitaikiusieji mažiau vadovavosi vyraujančiais prietarais. 
Nonkonformizmo kainą skausmingai suprato Arkanzaso valstijos Litl Roko 
miesto, kuriame buvo įgyvendintas 1954 metų JAV Aukščiausiojo Teismo 
sprendimas dėl mokyklų desegregacijos, dvasininkai. Dauguma jų pritarė ben- 
drų juodaodžiams ir baltiesiems mokyklų steigimui, tačiau garsiai savo nuo- 
monės nereiškė; jie baiminosi, kad viešai remdami šią idėją praras parapi- 
jiečių palankumą ir pinigines aukas (Campbell ir Pettigrew, 1959). Kiti to 
paties laikotarpio pavyzdžiai — Indianos valstijos plieno lydytojai ar Vakarų 
Virdžinijos angliakasiai. Ir plieno liejyklų, ir anglies šachtų darbininkai pa- 
laikė juodaodžių ir baltųjų integraciją. Tačiau jų gyvenamosiose vietose ga- 
liojo griežtos segregacijos norma (Minard, 1952; Reitzes, 1953). Buvo aišku, 
kad prietaringumas rodo ne asmenybės „liguistumą“, o paprasčiausią socia- 
linę normą. 

Konformizmas taip pat palaiko ir lytinius prietarus. „Jei galvojame, kad 
moters vieta yra vaikų kambarys ir virtuvė, — rašė savo esė 1891 metais Ge- 
orge Bernardas Shaw, — elgiamės visiškai taip, kaip anglų vaikai, kurie gal- 
voja, kad papūgos vieta yra narvas, kadangi jie papūgos niekur kitur nėra ma- 
tę.“ Vaikų, mačiusių moteris kitur, — dirbančių moterų vaikų, — požiūris į vy- 
rus ir moteris ne toks stereotipiškas (Hoffman, 1977). 

Tai, apie ką čia buvo kalbėta, teikia šiek tiek vilties. Jei prietarai nėra 
giliai įsirėžę, keičiantis tradicijoms ir normoms prietarai gali silpti. Tai iš 
tiesų ir vyksta. 


Institucinė parama 


Socialinės institucijos (mokyklos, vyriausybė, žiniasklaida) gali palaikyti prie- 
tarus per viešą politiką, pavyzdžiui, segregaciją, arba savo pasyvumu palai- 
kydamos status guo. Iki XXa. aštuntojo dešimtmečio daugelis bankų nete- 
kėjusioms moterims ir mažumų atstovams nesuteikdavo paskolų, todėl dau- 
guma namų savininkų buvo susituokusios baltaodžių poros. Panašiai politi- 
niai lyderiai gali ir atspindėti, ir stiprinti vyraujančias pažiūras. Kai 1957 
metais Arkanzaso valstijos gubernatorius Orville Faubusas užbarikadavo Litl 
Roko Centrinės vidurinės mokyklos duris, kad sutrukdytų integracijai, jis ne 
tik atstovavo savo rinkėjams — jis įteisino jų pažiūras. 

Mokyklos taip pat sutvirtina vyraujančias kultūrines nuostatas. Analizuojant 
134 vaikų pasakojimus, parašytus iki 1970 metų, paaiškėjo, kad veikėjų ber- 
niukų buvo tris kartus daugiau negu mergaičių (Women on Words and Ima- 
ges, 1972). Kas šiuose apsakymuose buvo vaizduojamas kaip iniciatyvus, drą- 
sus 1r sumanus? Atsakymas — klasikinės vaikų skaitinių serijos „Dikas ir Džei- 

nė“ ištraukoje: Džeinė pargriuvo ant šaligatvio, jos riedučiai guli šalia, mer- 
gaitė girdi, kaip Markas aiškina savo mamai: 


— Ji nemoka čiuožti, — pasakė Markas. 
— Aš jai padėsiu. 

— Aš noriu jai padėti. 

— Pažvelk į ją, mama. 

— Tik pažvelk. 

— Ji juk tik mergaitė. 

— Ji pasiduoda. 


Kad prietarus palaiko institucijos, dažnai nepastebima. Pačioje XX a. 
aštuntojo dešimtmečio pradžioje, kai pasikeitęs požiūris į vyrus ir moteris 
leido naujai suvokti šitokius aprašymus, šie (mums) akivaizdūs stereotipiški 
vertinimai buvo pastebėti ir padėtis pradėjo keistis. 

Kokie šiuolaikiniai institucinio tendencingumo pavyzdžiai vis dar lieka 
nepastebėti? Štai vienas, kurio dauguma mūsų nepajėgėme pastebėti, nors 
jis buvo mums prieš akis: išanalizavęs 1750 žmonių nuotraukų žurnaluose 
tr laikraščiuose, Dane Archeris ir jo bendradarbiai (1983) pastebėjo, kad maž- 
daug du trečdaliai vyrų nuotraukų, tačiau mažiau nei pusė moterų nuotrau- 
kų buvo portretinės. Išplėtęs savo tyrimus Archeris pastebėjo, kad toks ten- 
dencingumas vaizduojant veidus yra gana paplitęs. Šio tendencingumo pa- 
vyzdžių jis rado 11 šalių periodiniuose leidiniuose, 920 portretų, nutapytų 
per daugiau kaip šešių šimtmečių laikotarpį, ir Kalifornijos universiteto Santa 
Kruzo filialo studentų piešiniuose. Georgia Nigro ir jos bendradarbiai (1988), 
ištyrę daugelį žurnalų, tarp jų ir MS, patvirtino, kad tendencingo veidų vaiz- 
davimo reiškinys gyvuoja. 

Mokslininkai mano, kad vyrų veidų ir moterų kūnų išryškinimas ir atspin- 
di, ir palaiko lytinius prietarus. Atlikę tyrimą Vokietijoje, Norbertas Schwarzas 
ir Ewa Kurz (1989) patvirtino, kad žmonės, kurių veidai nuotraukose išryš- 
kinti, atrodo intelektualesni ir ambicingesni. Tačiau vis tiek geriau, kai vaiz- 
duojamas visas kūnas, negu kai niekas apskritai nevaizduojama. Kai Ruth 
Thibodeau (1989) ištyrė 42 metų laikraščio New Yorker karikatūras, ji rado 
vienintelį atvejį, kai afrikiečių kilmės amerikietis karikatūroje buvo pavaiz- 
duotas atsietai nuo savo rasės. 

Filmai bei televizija įkūnija ir sustiprina dominuojančias kultūrines nuo- 
statas. Bukagalviai, išpūstomis akimis afrikiečių kilmės amerikiečiai lioka- 
jai ir kambarinės XX a. ketvirtojo dešimtmečio kino filmuose buvo įsitvir- 
tinęs stereotipas. Šiandien dauguma mūsų tokius įvaizdžius palaikytų užgau- 
liais, tačiau net pažiūrėję šiuolaikinės televizijos komediją, kurioje pavaiz- 
duotas nusikalsti linkęs afrikiečių kilmės amerikietis, vėliau, kai kitas juo- 
daodis bus apkaltintas užpuolimu, lengviau tuo patikėsime (Ford, 1997). 
Smurtinga juodųjų muzikantų regio muzika ir juoduosius, ir baltuosius klau- 
sytojus skatina galvoti, kad juodaodžiai linkę į smurtą (Johnson ir kiti, 2000). 

APIBENDRINIMAS 

Kokie yra socialiniai prietarų šaltiniai 

e Socialinė aplinka kuria ir palaiko prietarus keliais būdais. Socialiai ir ekonomiškai pranašesnis 
žmonių sluoksnis dažnai pateisina savo padėtį prietaringais įsitikinimais. 

e Reikšmės turi ir skirtingas auklėjimas: vienų prietaringumas būna skatinamas, o kitų - slopina- 
mas. Šeima, religinės bendruomenės ir plačioji visuomenė gali stiprinti arba mažinti prietarus. 


e Socialinės institucijos (valdžia, mokyklos, žiniasklaida) taip pat palaiko prietarus, kartais per vie- 
šąją politiką, kartais savo neveiklumu. 


Kokie yra motyvaciniai prietarų 
šaltiniai? 


Socialinės situacijos gali gimdyti prietarus, tačiau motyvacija sukelia ir priešiškumą prieta- 
rams, ir norą būti nešališkam. Prietarų šaltinis gali būti neviltis, lygiai kaip ir troškimas savo 
grupę laikyti pranašesne. Tačiau kartais žmonės būna suinteresuoti vengti prietarų. 


Frustracija ir agresija: atpirkimo ožio teorija 


Kaip pamatysime 10 skyriuje, skausmas ir frustracija (trukdymas pasiekti tiks- 
14) dažnai žadina priešiškumą. Kai frustracijos priežastis baugina arba yra 
nežinoma, savo priešiškumą dažniausiai nukreipiame kitur. „„Perkeltos agre- 
sijos“ reiškinys galėjo būti viena priežasčių, provokavusių afroamerikiečių 
linčo teismus JAV pietuose pasibaigus Pilietiniam karui: nuo 1882 iki 1930 
metų daugiau linčo atvejų įvykdavo tais metais, kai krisdavo medvilnės kai- 
nos ir padidėdavo nusivylimas ekonomika (Hepworth ir West, 1988; Hov- 
land ir Sears, 1940). Atrodo, kad per pastaruosius dešimtmečius neapykan- 
tos skatinamų nusikaltimų skaičius nesvyravo kartu su nedarbo lygiu (Green 
1r kiti, 1998). Tačiau kai gyvenimo lygis kyla, bendruomenės tampa atvires- 
nės įvairovei ir antidiskriminaciniams įstatymams (Frank, 1999). Etninę rimtį 
lengviau išsaugoti klestėjimo laikais. 

Perkeltos agresijos taikiniai keičiasi. Pralaimėjus Pirmajame pasaulinia- 
me kare ir po to prasidėjus ekonominei suirutei daugelis vokiečių žydus lai- 
kė niekšais. Dar gerokai prieš Hitleriui ateinant į valdžią vienas vokiečių ly- 
deris aiškino: „Žydas — patogus objektas ... Jei nebūtų žydų, antisemitai tu- 
rėtų juos išrasti“ (cituojama G. W. Allport, 1958, p. 325). Ankstesniais lai- 
kais žmonės išliedavo savo pyktį ant raganų, viešai jas degindami arba skan- 
dindami. Mūsų dienomis tie amerikiečiai, kurie po rugsėjo 11-osios išpuo- 
lių jautė daugiau pykčio, o ne baimės, buvo priešiškesni imigrantams ir Vi- 
durinių Rytų gyventojams (Skitka ir kiti, 2004). Aistros kursto prietarus. 

Konkurencija yra svarbus frustracijos šaltinis, kuris gali sustiprinti prie- 
tarus. Kai dvi grupės varžosi dėl darbo, gyvenamojo ploto ar socialinio pres- 
tižo, vienos grupės tikslo išsipildymas kitai grupei gali sukelti frustraciją. 

Tad realistinio grupių konflikto teorija teigia, kad prietarai atsiranda tada, 
kai grupės varžosi dėl nepakankamų išteklių (Esses ir kiti, 1998). Suderin- 
tos ekologijos principas — Gause dėsnis — teigia, kad didžiausia konkurenci- 
ja vyksta tarp rūšių, kurių poreikiai vienodi. 

Pavyzdžiui, kai kurie Vakarų europiečiai sutinka su tokiu teiginiu: „Per 
pastaruosius penkerius metus į mane panašiems žmonėms ekonomiškai sekėsi 
blogiau nei daugumai [įrašykite šalies mažumos grupę].“ Šie nusivylę žmonės 
turi labai stiprias išankstines nuostatas (Pettigrew ir Meertens, 1995). Kana- 
doje nuo 1975 metų priešinimasis i1migracijai kilo ir krito kartu su nedarbo 
lygiu (Palmer, 1996). Jungtinėse Valstijose mažiausiai uždirbantys Žmonės 
labiausiai baiminasi, kad imigrantai atims iš jų darbą (AP/Ipsos, 2006; Pew, 
2006). Panašiai juodaodžių atžvilgiu prietaringiausi tie baltieji, kurie socia- 
linėje-ekonominėje hierarchijoje yra arčiausiai jų (Greeley ir Sheatsley, 1971; 
Pettigrew, 1978; Tumin, 1958). Susikirtus interesams gali atsirasti prietarų. 


Socialinio tapatumo teorija: 
kai jaučiamės pranašesni už kitus 
Žmonės — linkusi burtis į grupes rūšis. Mūsų protėviai išmokė mus išgyven- 
ti ir apsiginti gyvenant grupėmis. Dėl savos grupės sėkmės paprastai džiau- 
giamasi, dėl jos žudomi kiti ir aukojama sava gyvybė. Todėl nenuostabu, kad 
save taip pat apibrėžiame pagal priklausymą grupei, pastebi Austrijos socia- 
liniai psichologai Johnas Turneris (1981, 2001, 2004), Michaelis Hoggas 
(1992, 2003, 2005) ir jų kolegos. Savojo Aš samprata — suvokimas, kas esa- 
me — apima ne tik asmeninį tapatumą (asmeninių savybių bei nuostatų su- 
vokimą), bet ir socialinį tapatumą (Chen ir kiti, 2006). Fiona apibūdina sa- 
ve kaip moterį, australę, leiboristų partijos šalininkę, Naujojo Pietų Velso un1- 
versiteto studentę, MacDonaldo šeimos narę. Šiuos socialinius tapatumus ne- 
šiojamės tarsi kortas ir atitinkamai jomis žaidžiame. 

Dirbdamas kartu su velioniu britų socialiniu psichologų Henriu Tajfelu, 
Turneris pasiūlė socialinio tapatumo teoriją. Turneris ir Tajfelas pastebėjo 
šiuos dalykus: 


e Mes skirstome į kategorijas: mums naudinga Žmones, įskaitant mus pa- 
čius, skirstyti į kategorijas. Kai ką nors pavadiname indu, škotu ar auto- 
buso vairuotoju, stenografiškai jį apibūdiname. 


e Mes tapatiname: siejame save su tam tikromis grupėmis (mūsų vidinės 
grupės) ir šitaip įgyjame savivertę. 

e Mes lyginame: grupes, su kuriomis tapatinamės, lyginame su kitomis (išo- 
rinėmis grupėmis) ir su mūsų grupei palankiu šališkumu. 


Save vertiname iš dalies pagal narystę grupėje. Pojūtis „mes“ sustiprina 
savojo Aš sampratą. Tai malonus pojūtis. Mes ne tik siekiame pagarbos sau, 
bet 1r didžiuojamės savo grupe (Smith ir Tyler, 1997). Be to, jei savo grupę 


realistinio grupių 

konflikto teorija 

(realistic group conflict teory) 

Teorija, teigianti, kad prietarai 
kyla dėl to, jog grupės varžosi 
dėl nepakankamų išteklių. 


„Tas, kuris nepatenkintas 
savimi, nuolatos pasirengęs 
keršyti.“ 
Nietzsche, The Gay Science, 
1882-1887 
(„Nerimtas mokslas“) 


socialinis tapatumas 

(social identity) 

Mūsų savojo Aš sampratos 
„mes“ aspektas; atsakymo į 
klausimą „Kas aš esu?“ dalis, 
kuri yra susijusi su mūsų grupe. 


vidinė grupė 

(ingroup) 

„Mes“ - grupė Žmonių, turinčių 
bendrą priklausymo ir tapatumo 
pojūtį. 


išorinė grupė 

(outgroup) 

„Jie“ - grupė, kurią žmonės laiko 
aiškiai skirtinga arba atskirta nuo 
jų vidinės grupės. 

šališkumas vidinei grupei 
(ingroup bias) 

Tendencija palankiai vertinti 
savo grupę. 


9.3 PAVEIKSLAS 


Asmeninis tapatumas kartu 
su socialiniu tapatumu 
skatina savivertę. 


laikome pranašesne, jaučiamės dar geriau. Tarsi galvotume: „Esu X [jūsų gru- 
pės pavadinimas|. X yra gera. Vadinasi, aš taip pat esu geras.“ 

Žmonės, nesusikūrę teigiamo asmeninio tapatumo, dažnai siekia savivertės 
tapatindamiesi su grupe. Todėl daugelis jaunuolių pasididžiavimą galia ir ta- 
patumą randa įstodami į gaujas. Daugelis radikalių patriotų apibrėžia save 
pagal nacionalinį tapatumą (Staub, 1997, 2005). Ir daugelis sutrikusių žmo- 
nių suranda savo tapatumą šliedamiesi prie naujų religinių judėjimų, savi- 
tarpio pagalbos grupių ar klubų (žr. 9.3 pav.). 


Sališkumas vidinei grupei 


Apibrėždami save pagal rasę, religiją, lytį, profesiją taip pat pasakome ir kuo 
nesame. Iš rato, į kurį įtraukiami „mes“ (vidinė grupė), išbraukiami „jie“ (išo- 
rinė grupė). Tad vien priklausymas grupei gali skatinti šališkumą vidinei 
grupei. Paklauskite vaikų: „Kurie vaikai geresni: jūsų mokyklos ar greta esan- 
čios?“ Absoliučiai visi užtikrins, kad jų mokyklos vaikai yra geresni. Taip 
pat ir suaugusiems — juo daiktas arčiau, juo jis atrodo didesnis. Daugiau nei 
80 procentų ir baltųjų, ir juodaodžių tvirtina, kad jų gyvenamajame rajone 
santykiai tarp skirtingų rasių apskritai geri, tačiau mažiau nei 60 procentų 
mano, kad rasiniai santykiai geri visoje šalyje (Sack 1r Elder, 2000). Kartais 
susieja vien ta pati gimimo diena, ir to pakanka, kad laboratorinio eksperi- 
mento metu užsimegztų glaudesnis bendradarbiavimas (Miller ir kiti, 1998). 

Šališkumas vidinei grupei yra dar vienas teigiamos savojo Aš sampratos 
(žr. 2 skyrių) siekimo pavyzdys. Mes tiek daug galvojame apie grupę, kad 
radę bet kokią priežastį galvoti apie save kaip apie grupę, taip ir padarome — 
Oo po to demonstruojame šališkumą vidinei grupei. Net formuojant ryškias 


Individualus 
laimėjimas 


Asmeninis 
tapatumas 
š ir pasididžiavimas 
ališkas 
palankumas sau 


Grupinis 
laimėjimas 


2 Lė Socialinis 
r tapatumas 
ir pasididžiavimas 


Šališkumas 
vidinei grupei 

grupes be jokio loginio pagrindo - tarkime, tiesiog burtų keliu sudarant gru- 
pes X ir Y — atsiranda tam tikras šališkumas vidinei grupei (Billig ir Tajfel, 
1973; Brewer ir Silver, 1978; Locksley ir kiti, 1980). Kurto Vonneguto ro- 
mane „„Farsas“ (Slapstick) kompiuteriai visiems Žmonėms suteikė antrąjį var- 
dą; tada visi ,„Narcizai-11“ pajuto vienas kitam artumą ir atsiribojo nuo „„Avie- 
čių-13“. Čia ir vėl matome šališką palankumą sau (žr. 2 skyrių), kuris pade- 
da pasiekti teigiamesnį socialinį tapatumą: „mes“ esame geresni už „juos“, 
net jei „mus“ ir „juos“ apibrėžia atsitiktinai! 

Atlikę seriją eksperimentų Tajfelas ir Michaelas Billigas (1974; Tajfel, 
1970, 1981, 1982) pastebėjo, kiek nedaug reikia, kad išprovokuotume pa- 
lankumą mums ir neteisingumą jiems. Vieno tokio tyrimo metu Tajfelas ir 
Billigas britų paauglių paprašė įvertinti šiuolaikinius abstrakčius paveikslus 
ir po to pasakė, kad jie bei kai kurie kiti dalyviai Paulo Klee meną įvertino 
palankiau negu Wassily Kandinsky darbus. Galiausiai, net nesusitikę su ki- 
tais Klee mėgėjų grupės nariais, paaugliai paskirstė gautus pinigus ir Klee, 
ir Kandinsky mėgėjų grupių nariams. Šiame ir kituose eksperimentuose, netgi 
šitaip primityviai apibrėžiant grupes, būdavo sukuriamas palankumas vidi- 
nei grupei. Davidas Wilderis (1981) apibendrino tipišką rezultatą: ,,Turėda- 
mi galimybę padalyti 15 taškų [turinčių piniginę vertę] subjektai dažniau- 
siai savo grupei skiria 9 arba 10 taškų ir 5 arba 6 taškus — kitai grupei“. 

Mes taip pat labiau būname linkę būti šališki vidinei grupei, kai grupė 
maža, 0 jos socialinė padėtis žemesnė už išorinės grupės (Ellemers ir kiti, 
1997; Mullen ir kiti, 1992). Kai priklausome mažai grupei, kurią supa di- 
desnė, taip pat labiau suvokiame savo narystę; kai mūsų grupė sudaro dau- 
gumą, apie ją mažiau galvojame. Būti studentu užsieniečiu, homoseksualu, 
lesbiete, rase ar lytimi priklausyti mažumai kokiame nors socialiniame sam- 
būryje — reiškia aštriau pajusti savo socialinį tapatumą ir atitinkamai reaguoti. 

Socialinis tapatumas padeda prisitaikyti prie socialinių grupės normų. Au- 
kojamės dėl komandos, šeimos, tautos. Juo svarbesnis mūsų socialinis tapa- 
tumas, juo stipriau prisirišame prie savo grupės ir juo prietaringiau reaguo- 
jame į kitos grupės keliamą grėsmę (Crocker ir Luhtanen, 1990; Hinkle ir 
kiti, 1992). Izraelio istorikas ir buvęs Jeruzalės mero pavaduotojas Meronas 
Benvenisti (1988) rašė, kad Jeruzalės žydams ir arabams socialinis tapatu- 
mas toks svarbus savojo Aš sampratai, kad nuolatos jiems primena, kas jie 
nėra. Tad savo gatvėje, kurioje gyveno ir žydai, ir arabai, Benvenisti vai- 
kai - didžiam jo nusivylimui — „neįgijo nė vieno draugo arabo.“ 

Kai mūsų grupei sekasi, taip pat galime pasijusti geriau, stipriau su ja tapa- 
tindamiesi. Paklausti apie rungtynes futbolo komandai laimėjus, aukštųjų mo- 
kyklų studentai dažnai atsako „mes nugalėjome“. Paklausti apie rungtynes jų 
komandai pralaimėjus, studentai būna labiau linkę atsakyti „jie pralaimėjo.“ 
Vidinės grupės šlove labiausiai linkę naudotis tie, kurių ego buvo suduotas 
smūgis, pavyzdžiui, sužinojus, kad jų „kūrybinio testo“ rezultatai prasti (Cialdi- 
ni ir kiti, 1976). Mes taip pat galime naudotis draugo šlove — išskyrus atvejus, 


„Stengiamės teigiamai 

apibrėžti savo grupę, kad būtų 

galima teigiamai vertinti save.“ 
John C. Turner (1984) 


„Tautybė yra dvasinio ir 
geografinio bendrumo 
pojūtis - malonumas, kurį 
patiriate didžiuodamiesi savo 
istorija, savo tautiečių 
elgsenos ypatybėmis, muzika 
ir pažįstamais jus supančio 
pasaulio garsais. Nemanau, 
kad kuri nors kultūra yra 
geresnė. Tik manau, kad 
yra kultūra, kurioje žmogus 
labiausiai jaučiasi 
„kaip namuose“. 
Bill Wilson, 
Škotijos nacionalistų partijos 
aktyvistas, 2003 


372 III dalis. SOCIALINIAI SANTYKIAI 


„Tėtis, mama ir aš, sesuo ir 
tetulė sako, kad visi į mus 
panašūs žmonės yra Mes, o 
visi likusieji - Jie. Ir Jie 
gyvena už jūrų marių, o Mes 
gyvename kitapus kelio. 
Tačiau ar galima tuo tikėti? Jie 
Mus laiko tik tam tikrais Jais!“ 
Rudyard Kipling, 1926 
(cituojama Mullen, 1991) 


kai draugas pranoksta mus srityje, kuri svarbi mūsų tapatumui (Tesser ir kiti, 
1988). Jei save laikote puikiu psichologijos studentu, jums, greičiausiai, dau- 
giau malonumo suteiks puikūs draugo rezultatai matematikos srityje. 

Šališkumas vidinei grupei reiškiasi palankiu savosios grupės vertinimu. 
Šitoks palankumas gali atspindėti 1) simpatiją vidinei grupei, 2) antipatiją 
išorinei grupei arba ir viena, ir kita. Ar etninis pasididžiavimas sukelia prie- 
tarus? Ar stiprus moteriškasis tapatumas skatina feministes nemėgti nefemi- 
nistų? Ar lojalumas konkrečiai studentų draugijai skatina jos narius smerkti 
jokioms draugijoms nepriklausančius studentus arba kitų draugijų narius? Ar 
teisingas pirmasis teiginys, kad palankiai vertinama sava grupė, nereiškiant 
priešiškumo kitoms grupėms? 

Eksperimentai patvirtina abu atvejus. Išorinės grupės stereotipai klesti tada, 
kai žmonės aštriai jaučia savosios vidinės grupės tapatumą, pavyzdžiui, kai 
jie būna kartu su kitais vidinės grupės nariais (Wilder ir Shapiro, 1991). Per 
klubo posėdį labiausiai pajuntame, kad skiriamės nuo kito klubo narių. Kai 
baiminamės šališko mūsų grupės vertinimo, labiausiai stengiamės sumenkinti 
išorinę grupę (Vivian ir Berkowitz, 1993). Visiems būdingas emocijas (mei- 
lę, viltį, panieką, pasipiktinimą) mes priskiriame vidinės grupės nariams, bet 
nenorime jų įžvelgti išorinėse grupėse (Leyens ir kiti, 2003). 

Tačiau šališkumas vidinei grupei kyla tiek iš įsitikinimo, kad savoji grupė 
yra gera (Brewer, 1979), tiek ir iš įsitikinimo, kad kitos grupės yra blogos 
(Rosenbaum ir Holtz, 1985). Netgi kai „kitų“ nėra (pavyzdžiui, negyvenamoje 
saloje išlieka keli žmonės), žmogus pradeda mėgti „mus“ (Gaertner ir kiti, 
2006). Tad atrodytų, jog teigiamus jausmus savajai grupei nebūtinai privalo 
dubliuoti atitinkami neigiami jausmai išorinėms grupėms. Pasišventimas savajai 
rasei, religijai ar socialinei grupei kartais iš anksto nuteikia Žmogų nuvertinti 
kitas rases, religijas ar socialines grupes. Tačiau tai nėra privaloma pasekmė. 
Remdamiesi universiteto studentų tyrimais, Chistopheris Wolsko ir kiti (2000) 
pastebi, kad daugiakultūrinis požiūris nelemia aštresnio grupių skirtumų su- 
vokimo. Tačiau kai kurie daugiakultūriškumo pagimdyti stereotipai palankūs 
išorinėms grupėms. Autoriai teigia, kad norėdami būti psichologiškai ir so- 
cialiai sveiki, privalome vienodai suvokti ir savo unikalumą, ir grupės tapa- 
tumą, ir žmogiškąjį bendrumą apskritai. 


Socialinės padėties, savigarbos ir priklausymo poreikis 


Socialinė padėtis yra reliatyvi sąvoka: kad galėtume jaustis užimą tam tikrą 
padėtį, reikia, jog šalia būtų esančių žemiau už mus. Tad vienas iš prietarų 
ar bet kurio socialinio statuso sistemos psichologinių privalumų yra prana- 
šumo pojūtis. Dauguma mūsų galime prisiminti, kaip slapta džiūgavome dėl 
kito nesėkmės: galbūt, kai matėme, kaip baudžia brolį ar seserį, arba kaip 
studijų draugas neišlaikė egzamino. Europoje ir Šiaurės Amerikoje prieta- 
ringesni yra esantys ant žemiausios socialinės-ekonominės pakopos arba slys- 
tantys žemyn bei tie, kurių teigiamam įvaizdžiui iškilo grėsmė (Lemyre ir 

Smith, 1985; Pettigrew ir kiti, 1998; Thompson ir Crocker, 1985). Vieno ty- 
rimo metu žemesnės socialinės padėties studenčių draugijos narės apie kitas 
kalbėjo nepagarbiau nei aukštesnę padėtį užimančios draugijos narės (Croc- 
ker ir kiti, 1987). Galbūt žmonės, kurių socialinė padėtis saugi, jaučia ma- 
žesnį poreikį būti pranašesni. 

Daugybėje tyrimų, kurių dalyviai būdavo skatinami galvoti apie mirtį (pa- 
vyzdžiui, parašyti trumpą rašinį apie mirties keliamas emocijas), jie taip pat 
pasijusdavo nesaugūs, daug palankesni vidinei grupei ir įtaresni išorinės gru- 
pės atžvilgiu (Greenberg ir kiti, 1990; 1994; Harmon-Jones ir kiti, 1996; Schi1- 
mel ir kiti, 1999; Solomon ir kiti, 2000). Kito tyrimo metu paaiškėjo, kad 
baltieji, galvodami apie mirtį, gali netgi pajusti didesnę simpatiją rasistams, 
įrodinėjantiems savosios grupės pranašumą (Greenberg ir kiti, 2001). Gal- 
vodami apie mirtį valdome baimę. Nuo mirties grėsmės atsiribojama žemin- 
ant tuos, kurie kelia nerimą, metant iššūkį jų pasaulėžiūrai. Kadangi Žmonės 
ir taip jaučiasi pažeidžiami dėl savo mirtingumo, prietarai sutvirtina tą įsiti- 
kinimų sistemą, kuriai iškyla grėsmė. Galvodami apie mirtį Žmonės taip pat 
gali siekti tokių kolektyvinių patirčių, kaip bendrumas ir altruizmas (McGre- 
gor ir kiti, 2001). 

Primenant, kad visų laukia mirtis, galima sustiprinti svarbias visuomenės 
iniciatyvas. Prieš 2004 metų Jungtinių Valstijų prezidento rinkimus visuomenei 
buvo priminta apie mirtį — paprašyta prisiminti, kaip jie jautėsi po rugsėjo 11- 
osios išpuolių, parodytos nuotraukos apie tos dienos įvykius. Rezultatas: pa- 
didėjo parama prezidentui George Bushui ir jo antiterorizmo politikai (Lan- 
dau ir kiti, 2004). Irane pateikus studentams užuominas apie mirtį, padidėjo 
jų parama savižudžių teroristų išpuoliams prieš Jungtines Valstijas (Pyszczynski 
ir kiti, 2006). 

Visa tai perša mintį, kad vyras, abejojantis savo jėgomis ir savarankišku- 
mu, savo vyriškąjį įvaizdį gali stiprinti teigdamas, jog moterys apgailėtinai 
silpnos ir nesavarankiškos. Iš tiesų, kai Joelis Grube, Randy Kleinhesselin- 
kas ir Kathleen Kearney (1982) pateikė Vašingtono universiteto jaunuoliams 
stebėti vaizdo juostoje įrašytus jaunų moterų pokalbius dėl darbo, nelabai 
palankiai save vertinantiems vyrams nepatiko stiprios, netradicinių pažiūrų 
moterys. Palankiai save vertinantys vyrai šitokioms moterims teikė pirme- 
nybę. Eksperimentai patvirtina ryšį tarp savojo įvaizdžio ir prietarų: kai žmo- 
nės jaučiasi užtikrintai, jie palankiau vertina išorinę grupę; kai jų savivertei 
iškyla grėsmė, savo vertę jie stengiasi stiprinti menkindami išorinę grupę (Fein 
ir Spencer, 1997; Spencer ir kiti, 1998). 

Arizonos universiteto mokslininkų grupė nesutinka, kad išorės grupės grės- 
mės prigimtis veikia suvokimą apie ją (Cottrell ir Neuberg, 2005; Maner ir 
kiti, 2005). Pavyzdžiui, kai grasinama vidinės grupės saugumui, žmonės akylai 
ieškos išorinės grupės pykčio ženklų. Tyrėjams sužadinus eksperimento da- 
lyvių susirūpinimą saugumu (pavyzdžiui, parodžius baisius filmukus), baltie- 
ji pastebėjo juodaodžių vyrų ir arabų veiduose daugiau pykčio. 


„Susijaudinę, mėgdžiodami 
pranašesnius už save ir su 
jais lygindamiesi jūs klojate 
ilgalaikės nesėkmės pamatą; 
jūs priverčiate brolius ir 
seseris nekęsti vienas kito.“ 
Samuel Johnson, 
cituojama James Boswell, 
Life of Samuel Johnson, 1791 
(„Samuelio Johnsono 
gyvenimas“) 


baimės valdymas 

(terror management) 

Pagal „baimės valdymo teoriją“ 
Žmonės naudoja apsaugines 
emocines ir pažintines reakcijas 
(tarp jų — tvirtą prisirišimą prie 
kultūrinės pasaulėžiūros ir 
prietarų), susidūrę su mintimis 
apie savo mirtingumą. 

Niekinama išorinė grupė tarnauja dar vienam tikslui — poreikiui sustip- 
rinti vidinę grupę. Kaip pamatysime 13 skyriuje, bendro priešo suvokimas 
suvienija grupę. Aukštosios mokyklos dvasia tvirčiausia būna tada, kai vyksta 
rungtynės su stipriausiu varžovu. Darbininkų draugiškumą labiausiai stipri- 
na bedras priešiškumas administracijai. Kad įtvirtintų nacių režimą Vokieti- 
joje, Hitleris pasinaudojo „žydų grėsmės“ mitu. Niekinant išorinę grupę ga- 
lima sustiprinti vidinę. Kai poreikis priklausyti yra patenkinamas, žmonės 
noriau pripažįsta išorines grupes, rašo Mario Mikulinceris ir Phillipas Sha- 
veris (2001). Vieno eksperimento metu grupės Izraelio studentų pasąmonėje 
jie sužadino priklausomybės pojūtį tokiais žodžiais kaip meilė, parama, ap- 
kabinimas, o kitus studentus veikė neutraliomis sąvokomis. Po to studentai 
turėjo skaityti rašinį, kurį tariamai parašė arba jų kolega žydas, arba arabas. 
Tie studentai, kurių pasąmonė buvo veikiama neutraliais žodžiais, tariamo 
žydo studento rašinį pripažino geresniu nei tariamo arabo. Tie, į kurių pasą- 
monę buvo įdiegtas priklausymo pojūtis, tokio šališkumo neparodė. 


Suinteresuotumas vengti prietarų 


Suinteresuotumas verčia žmones ne tik būti prietaringais, bet ir vengti prieta- 
rų. Kad ir kaip stengtumės užgniaužti nepageidaujamas mintis, — apie maistą, 
romaną su draugo partnere, kritiškumą kitos grupės atžvilgiu, — kartais nepa- 
vyksta nuvyti jų šalin (Macrae ir kiti, 1994; Wegner ir Erber, 1992). Tai ypač 
būdinga vyresnio amžiaus žmonėms, kurų gebėjimas slopinti nepageidauja- 
mas mintis ir tuo pačiu užgniaužti senus stereotipus pamažu silpsta (Bartho- 
low ir kiti, 2006; von Hippel ir kiti, 2000). Patricia Devine ir jos bendradar- 
biai (1989, 2000) rašo, kad ir mažai, ir labai prietaringi Žmonės kartais rea- 
guoja panašiai. Visi patiriame, kad nepageidaujamos (disonuojančios) mintys 
bei jausmai išlieka ilgai. Sulaužyti prietaringą įprotį nėra lengva. 

Susidūrus su mažumos atstovu gali nevalingai įsijungti stereotipinis mąsty- 
mas. Ir suprantantys, ir smerkiantys homoseksualus gali pasijusti nejaukiai, au- 
tobuse sėdėdami šalia homoseksualo (Monteith, 1993). Susidūrę su nepažįsta- 
mu juodaodžiu netgi besididžiuojantys esą neprietaringi gali reaguoti atsargiai. 
E. J. Vanmanas su bendradarbiais (1990) atliko tokį eksperimentą: baltiesiems 
buvo rodomos skaidrės, vaizduojančios baltuosius ir juodaodžius, ir liepta taria- 
mai su jais bendrauti bei nuspręsti, ar žmogus, kurį pamatė, jiems patiktų. Nors 
eksperimento dalyviai manė, kad juodaodžiai jiems patinka labiau nei baltieji, 
jų veido išraiška bylojo ką kita. Prietaisai parodė, kad išvydus juodąjį, buvo 
aktyvesni tie eksperimento dalyvio veido raumenys, kurie dirba susiraukiant, 
o ne šypsantis. Emocijų apdorojimo centras smegenyse taip pat tampa akty- 
vesnis, kai žmogus pamato nepažįstamą kitos rasės atstovą (Hart ir kiti, 2000). 

Prietarus tiriantys mokslininkai tvirtina, kad jų galima išvengti (Crandall 
ir Eshelman, 2003; Kunda ir Spencer, 2003). Noras vengti prietarų gali ska- 
tinti žmones keisti savo mintis bei jausmus. Suvokę atotrūkį tarp to, kaip jie 
turėtų jaustis, 1r kaip iš tiesų jaučiasi, stiprios savimonės Žmonės pajunta kaltę 

ir bando nuslopinti savo prietaringą reakciją (Bodenhausen ir Macrae, 1998; 
Macrae ir kiti, 1998; Zuwerink ir kiti, 1996). Skirtingai nei aplinkos diktuo- 
jamas poreikis (kai nesinori būti blogai vertinamiems), vidinis suinteresuo- 
tumas vengti išankstinių nuostatų (nes būti prietaringam — negerai) sumaži- 
na net nesąmoningus jų pasireiškimus, pastebi Devine ir jos bendradarbiai 
(2005). 

Išvada: įveikti tai, ką Devine vadina „įpročiu vadovautis prietarais“, nė- 
ra lengva. Jei pastebite, kad vadovaujatės nevalingomis prielaidomis ar jaus- 
mais, nenusiminkite: tai normalu. Svarbu, ką jūs darote tai suvokę. Ar lei- 
džiate, kad šie jausmai diktuotų sąlygas jūsų elgsenai? Ar, priešingai, juos 
kompensuojate stebėdami savo elgseną ir taisydami ją kitose situacijose? 


APIBENDRINIMAS 

Kokie yra motyvaciniai prietarų šaltiniai? 

e Žmonių suinteresuotumas veikia prietarus. Neviltis gimdo priešiškumą, kurį žmonės kartais išlie- 
ja ant „atpirkimo ožių“ ar konkuruojančių grupių. 

e Žmonės taip pat suinteresuoti laikyti save ir savo grupes pranašesnėmis už kitas grupes. Net 
primityvi narystė grupėje skatina palankiau vertinti savąją grupę nei kitas. Iškilusi grėsmė įvaiz- 
džiui ir poreikis priklausyti kam nors sustiprina šališkumą vidinei grupei. 

e Pabaigai - linksmesnė gaida: suinteresuotumas vengti prietarų gali padėti žmonėms įveikti įprotį 
jais vadovautis. 


Kokie yra pažintiniai prietarų šaltiniai? 


Kad suprastume stereotipus ir prietarus, pravartu prisiminti, kaip dirba mūsų protas. Kaip 
mąstymas apie pasaulį ir jo supaprastinimas veikia mūsų stereotipus? Ir kaip stereotipai vei- 
kia sprendimus? 


Naujesnis požiūris į prietarus, kurį paskatino stereotipų studijos (9.4 pav.), 
vadovaujasi naujais socialinio mąstymo tyrimais. Svarbiausia mintis: stere- 
otipiškus įsitikinimus ir prietaringas nuostatas lemia ne tik socialinės sąly- 
gos ir galimybė tokiu būdu nukreipti savo priešiškumą, bet ir faktas, kad tai 
yra normalaus žmonių mąstymo šalutiniai produktai. Daugelis stereotipų kyla 
ne tiek iš pagiežingos širdies, kiek iš proto veiklos. Kaip ir iliuzijos, kurios 
yra mūsų gebėjimo interpretuoti pasaulį šalutinis produktas, stereotipai gali 
būti mūsų bandymo supaprastinti sudėtingą pasaulį šalutinis produktas. 


Kategorizavimas: žmonių skirstymas į grupes 


Vienas iš būdų supaprastinti mūsų aplinką yra kategorizavimas — pastangos 
sutvarkyti pasaulį sugrupuojant objektus (Macrae ir Bodenhausen, 2000, 
2001). Biologas klasifikuoja augalus ir gyvūnus. Žmogus klasifikuoja žmo- 
nes. Taip darosi lengviau apie juos mąstyti. Jei grupės nariai turi tam tikrų 

9.4 PAVEIKSLAS 
Psichologinių straipsnių, 
kuriuose paminėti stereotipai 
(ar šio žodžio vediniai), 
skaičius dešimtmečiais 
Šaltinis: PsycINFO. 

panašumų, jei dauguma tarptautinės mokslininkų draugijos narių yra išmin- 
tingi, o dauguma krepšininkų — aukšti, žinodami, kad žmonės priklauso vie- 
nai iš šių grupių, jau turėsime naudingos išankstinės informacijos (Macrae 
ir kiti, 1994). Stereotipai kartais subalansuoja „naudingos informacijos ir iš- 
eikvotų pastangų santykį“ (Sherman ir kiti, 1998). Stereotipai parodo paži- 
nimo veiksmingumą. 


Spontaniškas kategorizavimas 


Ypač lengva ir naudinga pasikliauti stereotipais, kai 

e trūksta laiko (Kaplan ir kiti, 1993), 

e esame susirūpinę (Gilbert ir Hixon, 1991), 

e esame pavargę (Bodenhausen, 1990), 

e esame susijaudinę (Esses ir kiti, 1936; Stroessner ir Mackie, 1993) ir 


e esame per jauni, kad pajėgtume įvertinti įvairovę (Biernat, 1991). 


Etniškumas ir lytiškumas šiandieniniame pasaulyje yra veiksmingos ka- 
tegorijos. Įsivaizduokime Tomą, 45 metų amžiaus afrikiečių kilmės ameri- 
kietį, Naujojo Orleano nekilnojamojo turto agentą. Įtariu, kad jūsų „juoda- 
odžio vyro“ įvaizdis nustelbia kitas kategorijas: „vidutinio amžiaus“, „ver- 
slininkas“ ir „JAV pietinių valstijų gyventojas“. 

Eksperimentai atskleidžia, kad rasei tam tikras kategorijas priskiriame 
spontaniškai. Panašiai kaip spalvų visumą skaidome į atskiras spalvas, taip 
negalime atsispirti pagundai skirstyti žmones pagal rases. Tiems, kurių pro- 
tėviai buvo labai įvairūs, priklijuojame paprastas „juodojo“ ar „baltojo“ eti- 
ketes, tarsi šios kategorijos iš tiesų būtų juodos ir baltos. Vertindami kitų 
žodžius žmonės dažnai būna pamiršę, kas ką pasakė, tačiau prisimena, kas 
kokios rasės buvo (Hewstone ir kiti, 1991: Stroessner ir kiti, 1990; Taylor ir 

kiti, 1978). Šitoks kategorizavimas pats savaime nereiškia prietarų, tačiau 
jis sukuria jiems pagrindą. 

Tiesą pasakius, jis būtinas prietarams. Socialinio tapatumo teorija teigia, 
kad aštriai jaučiantiems savo socialinį tapatumą svarbu teisingai suskirstyti 
žmones į mus ir juos. Norėdami patikrinti, ar tai tiesa, Jimas Blascovichius 
ir jo bendradarbiai (1997) palygino turinčius rasinių prietarų žmones (kurie 
aštriai jautė savo rasinį tapatumą) su jų neturinčiais. Ir vieni, ir kiti vienodai 
greitai suklasifikavo baltus, juodus ir pilkus ovalus. Tačiau kiek laiko pri- 
reikė kiekvienai grupei, kad jie suskirstytų žmones pagal rasę? Prietaringieji 
užtruko 1lgiau, ypač kai jiems buvo parodyti ne visai aiškios rasės žmonių 
veidai (žr. 9.5 pav.), ir jų noras suskirstyti žmones arba į „mus“ (savo rasės 
atstovus), arba į „juos“ (kitos rasės atstovus) buvo akivaizdesnis. Prietarams 
reikalingas žmonių skirstymas pagal rases. 


Suvokti panašumai ir skirtumai 


Įsivaizduokite tokius objektus: obuolys, kėdė, pieštukas. 

Tendencija vienai grupei priklausančius objektus laikyti panašesniais nei 
iš tiesų yra, labai stipri. Ar obuoliai buvo raudoni? Ar visų kėdžių atkaltės 
buvo tiesios? Ar visi pieštukai buvo geltoni? Kai klasifikuojame dvi to pa- 
ties mėnesio dienas, įsivaizduojame, kad jos yra artimesnės pagal oro tem- 
peratūrą, palyginti su dviem skirtingų mėnesių dienomis. Žmonės spėja, kad 
aštuonių dienų, sakykime, lapkričio 15 ir 23, temperatūros skirtumas yra ma- 
žesnis nei tų pačių aštuonių dienų vidutinės temperatūros skirtumas tarp lap- 
kričio 30 ir gruodžio 8 (Krueger ir Clement, 1994). 

Tas pats principas galioja ir žmonėms. Priskirdami ką nors vienai ar kitai 
grupei — sportininkų, studijuojančių dramą, matematikos dėstytojų — panašu- 
mus grupės viduje ir skirtumus tarp grupių dažnai perdedame (S. E. Taylor, 
1981; Wilder, 1978). Grupavimas gali sukelti išorinės grupės homogeniš- 
kumo efektą — įsitikinimą, kad visi „jie“ yra panašūs ir skiriasi nuo „mū- 
sų“ 1r nuo „mūsų grupės“ (Ostrom ir Sedikides, 1992). Kadangi mums ap- 
skritai patinka žmonės, kurie, kaip įsivaizduojame, panašūs į mus, ir nepa- 
tinka tie, kuriuos laikome kitokiais, natūralus rezultatas yra šališkumas vi- 
dinei grupei (Byrne ir Wong, 1962; Rokeach ir Mezei, 1966; Stein ir kiti, 
1965). 

Vien tai, kad sprendimą priėmė grupė, gali paskatinti pašaliečius perver- 
tinti grupės vieningumą. Jei konservatoriai nedidele persvara laimi rinkimus, 
analitikai daro išvadą, kad „Žmonės tapo konservatyvūs“. Jei panašia per- 
svara laimi liberalai, rinkėjų nuostatos išlieka beveik nepakitusios, tačiau da- 
bar teigiama, kad šalį apėmė „liberalios nuotaikos“. Ar sprendimą priima gru- 
pės dauguma, ar paskirtas grupės vadovas, žmonės linkę manyti, kad jis at- 
spindi visos grupės požiūrį (Allison ir kiti, 1985—1996). Per 1994 m. vyku- 
sius rinkimus JAV respublikonai gavo daugumą kongrese, surinkę 53 pro- 
centus balsų (šiuose rinkimuose nedalyvavo didžioji dalis suaugusių gyven- 


9.5 PAVEIKSLAS 
Žmonių skirstymas pagal rases 


Atsakykite negalvodami: 
kokios rasės yra ši moteris? 
Mažiau prietaringi Žmonės 
atsako greičiau, ir. jų baimė 
suklysti yra mažesnė (tarsi 
galvotų: „Argi tai svarbu?“). 


išorinės grupės 
homogeniškumo efektas 
(outgroup homogeneity effect) 
Manymas, kad išorinės grupės 
nariai yra panašesni vienas į kitą 
nei vidinės grupės nariai. Todėl 
„Jie yra panašūs; mes esame 
skirtingi“. 

„Moterys labiau panašios 
viena į kitą nei vyrai.“ 
Lordas (ne ledi) 
Chesterfieldas 


šališkumas savosios rasės 
atžvilgiu 

(own-race bias) 

Tendencija tiksliau atpažinti savo 
rasės atstovų veidus. 


tojų). Analitikai tai pavadino Amerikos politikos „revoliucija“, „žemės nuo- 
šliauža“, „vandenyno pokyčiais“. Netgi 2000-ųjų metų JAV prezidento rin- 
kimai, praktiškai pasibaigę lygiosiomis, buvo interpretuojami kaip pralaimė- 
jusio kandidato, Alo Gore, nepripažinimas, nors jis iš tiesų gavo daugiau rin- 
kėjų balsų. 

Kalbėdami apie savo grupę greičiau įžvelgiame joje įvairovę: 


e Daugelis neeuropiečių šveicarus laiko homogeniška tauta. Tačiau Švei- 
carijos gyventojai save laiko skirtingais — kalbančiais prancūziškai, vo- 
kiškai ir itališkai. 

e Daugelis anglų kilmės amerikiečių visus kilusius iš Lotynų Amerikos gy- 
ventojus „sumeta“ į vieną krūvą. O iš Meksikos, Kubos, Puerto Riko ar 
kitos Lotynų Amerikos šalies kilę žmonės mato reikšmingus skirtumus 
(Huddy ir Virtanen, 1995). 


e Studenčių draugijos narės kiekvienos kitos draugijos nares laiko ne to- 
kiomis skirtingomis kaip jos pačios (Park ir Rothbart, 1982). 


Apskritai, juo geriau ką nors pažįstame, juo geriau matome ten esančią 
įvairovę (Brown ir Wootton-Millward, 1993; Linville ir kiti, 1989). Juo ma- 
Žiau pažįstame, juo dažniau mąstome stereotipais. Juo grupė mažesnė ir sil- 
pnesnė, juo mažiau jai skiriame dėmesio ir juo dažniau vertiname stereoti- 
piškai (Fiske, 1993; Mullen ir Hu, 1989). Mes skiriame dėmesį galingiesiems. 

Galbūt pastebėjote tokį dalyką: jie - bet kurios kitos, ne jūsų, rasinės gru- 
pės nariai — panašūs netgi savo išvaizda. Daugelis iš mūsų prisimintume 
nemalonią situaciją, kai supainiojome du kitos rasės žmones ir kaip kito vardu 
pavadintas žmogus pasakė: „Manote, kad mes visi panašūs“. Johno Brighamo, 
June Chance, Alvino Goldsteino bei Roy Malpasso Jungtinėse Valstijose ir 
Haydeno Elliso Škotijoje atlikti eksperimentai parodė, kad kitų rasių žmo- 
nės 1š tiesų atrodo panašesni nei savo rasės (Chance ir Goldstein, 1981, 1996; 
Ellis, 1981; Meissner ir Brigham, 2001). Baltiesiems studentams parodžius 
keletą baltaodžių ir keletą juodaodžių veidų atvaizdų ir po to paprašius at- 
pažinti juos, įmaišytus tarp kitų nuotraukų, pastebimas šališkumas savosios 
rasės atžvilgiu. Studentai tiksliau atpažįsta baltųjų veidus nei juodaodžių ir 
dažnai klysta atpažindami juodaodžių veidus, kurių apskritai nebuvo matę. 

Kaip rodo 9.6 pav., juodaodžiai lengviau atpažįsta kitą juodaodį nei bal- 
tąjį (Bothwell ir kiti, 1989). Panašiai ispanų kilmės amerikiečiai greičiau at- 
pažįsta kitus Lotynų Amerikos gyventojus, matytus prieš porą valandų, nei 
anglų kilmės amerikiečius (Platz ir Hosch, 1988). 

Tai galioja ir už laboratorijos sienų, pastebi Danielis Wrightas ir jo ben- 
dradarbiai (2001). Baltaodis arba juodaodis mokslininkas Pietų Afrikos Res- 
publikos ir Anglijos prekybiniuose centruose kreipdavosi į juodaodžius ar- 
ba į baltuosius. Vėliau paprašyti atpažinti tuos mokslininkus, žmonės geriau 
atpažindavo priklausiusius jų rasei. Tai nereiškia, kad mes nepajėgiame įžvelg- 
ti skirtumų kitų rasių žmonių veiduose. Veikiau žiūrėdami į kitos rasės at- 

Baltieji dalyviai 


Juodaodžiai dalyviai 


Atpažinimo tikslumas 


Juodaodžiai Baltaodžiai 
Nuotraukoje vaizduojamo Žmogaus rasė 


stovų veidus pirmiausia pastebime grupę („tai senas žmogus“), o ne indivi- 
dualius bruožus. Susidūrę su savo grupės atstovu mažiau dėmesio kreipia- 
me į rasę ir būname atidesni individualioms savybėms (Levin, 2000). 


Skirtingumas: išsiskiriančių žmonių suvokimas 


Kiti mūsų pasaulio suvokimo būdai taip pat gimdo stereotipus. Saviti žmo- 
nės ir įsimenantys arba ekstremalūs įvykiai dažnai užvaldo mūsų dėmesį ir 
iškreipia vertinimus. 


Skirtingi Žmonės 
Ar esate kada nors atsidūrę situacijoje, kai buvote vienintelis pagal rasę, lytį 
ar tautybę? Jei taip, tai dėl to, kad skyrėtės nuo kitų, tikriausiai buvote labiau 
pastebimas ir sulaukėte padidinto dėmesio. Juodaodis tarp baltųjų, vyras tarp 
moterų ar moteris tarp vyrų yra labiau pastebimi, todėl paprasčiau sutirštinti 
jų gerąsias arba blogąsias savybes (Crocker ir McGraw, 1984; S. E. Taylor ir 
kiti, 1979). Dažniausiai manome, kad iškiliausias grupėje (krintantis į akis) 
yra už viską atsakingas (Taylor ir Fiske, 1978). Jei stebėsime Džo, vidutinės 
reikšmės grupės narį, pamanysime, kad jo įtaka grupei yra didesnė nei vidutinė. 
Ar pastebėjote, kad ir jus kiti apibūdina pagal ryškiausias savybes bei po- 
elgius? Pasakykite Žmonėms, kad tas ar anas yra parašiutininkas ir tenisi- 
ninkas, siūlo Lori Nelson ir Dale Milleris (1995), ir jie apie tą žmogų gal- 
vos kaip apie parašiutininką. Jei paprašysite, kad šiam Žmogui išrinktų do- 
vanų knygą, jie parinks knygą apie parašiutizmą, o ne apie tenisą. Žmogus, 
namuose laikantis ir žaltį, ir šunį, bus labiau laikomas žalčių, o ne šunų my- 
lėtoju. Žmonės taip pat atkreipia dėmesį į tuos, kurie nepateisina lūkesčių 
(Bettencourt ir kiti, 1997). „Kaip ir žiemą žydinti gėlė, intelektas labiau pa- 
stebimas ten, kur jo nesitikima“, — sakė Stephenas Carteris (1993, p. 54), 
aprašydamas savo kaip juodaodžio intelektualo patyrimą. Išskirtinumo su- 
vokimas žemos socialinės padėties, bet labai gabiems asmenims darbe pa- 
deda patraukti dėmesį, tačiau jie taip pat turi ir atkakliau dirbti, kad įrodytų, 
j0g tikrai yra gabūs (Biernat ir Kobrynowicz, 1997). 


9.6 PAVEIKSLAS 
Šališkumas savosios rasės 
atžvilgiu 

Baltieji eksperimento 
dalyviai tiksliau atpažįsta 
baltųjų veidus nei juodao- 
džių; juodaodžiai eksperi- 
mento dalyviai tiksliau 
atpažįsta juodaodžių veidus 
nei baltųjų. 

Šaltinis: P. G. Devine ir 
R. S. Malpass, 1985. 

Ellen Langer ir Lois Imber (1980) pademonstravo, kaip kuo nors išsiski- 
riantiems žmonėms rodomas dėmesys. Harvardo studentams jos parodė vaiz- 
dajuostę, kurioje nufilmuotas skaitantis žmogus. Studentai rodė didesnį dė- 
mesį, kai jiems būdavo įteigiama, kad tai ne šiaip sau žmogus, bet sergantis 
vėžiu, homoseksuaas ar milijonierius. Jie pastebėdavo savybes, į kurias ne- 
atkreipdavo dėmesio kiti žiūrovai, ir vertino kategoriškiau. Tie, kurie manė, 
jog vyras serga vėžiu, pastebėjo ypatingus veido bruožus ir kūno judesius, 
todėl laikė jį „labiau išsiskiriančių iš daugumos“ nei kiti žiūrovai. Dėmesys, 
kurį skiriame kitokiems žmonėms, sukuria iliuziją, kad jie skiriasi labiau nei 
iš tiesų. Jei kas nors manytų, kad jūsų intelekto koeficientas prilygsta geni- 
jaus intelektui, jie tikriausiai jumyse pastebėtų tai, į ką kitu atveju visai ne- 
atkreiptų dėmesio. 


Skirtingumas stiprina savimonę. Būdami tarp baltųjų, juodaodžiai kartais 
jaučia išskirtinį dėmesį. Daugelis teigia, kad į juos spokso, susidomėję juos 
aptarinėja ir blogai aptarnauja (Swim ir kiti, 1998). Kartais klystame manyda- 
mi, kad aplinkiniai reaguoja į mūsų išskirtinumą. Dartmuto koledžo moksli- 
ninkai Robertas Kleckas ir Angelo Strenta (1980) tai pastebėjo, kai leido kole- 
džo studentėms patirti, ką jaučia žmogus sudarkytu veidu. Merginos manė, 
kad eksperimento tikslas yra įvertinti, kaip žmonės reaguos į nugrimuotą ant 
veido randą; randas per visą skruostą driekėsi nuo dešinės ausies iki lūpų. Tik- 
rasis eksperimento tikslas buvo pasižiūrėti, kaip pačios studentės, priverstos 
jaustis kitokiomis, suvoks aplinkinių elgesį su jomis. Nugrimavus veidus, ty- 
rėjas kiekvienai dalyvei leido pačiai veidrodėlyje pamatyti tobulai atrodantį 
randą. Kai mergina padėdavo veidrodėlį, tyrėjas patepdavo randą „drėki- 
namuoju skysčiu“, kad „grimas nesutrūkinėtų“. Iš tiesų tariamas „drėkinamasis 
skystis“ randą nuvalydavo. 

Po to vykdavo širdį veriantis veiksmas. Jauna moteris, siaubingai drovė- 
damasi savo tariamai sudarkyto veido, kalbėdavosi su kita moterimi, kuri ne- 
matė jokio sudarkymo ir nežinojo, kas buvo įvykę anksčiau. Jei esate kada 
nors panašiai drovėjęsi, pavyzdžiui, dėl fizinės negalios, spuogo ar dėl ne- 
klusnių plaukų, turbūt suprasite šią susidrovėjusią moterį. Palyginti su to- 
mis, kurioms buvo įteigta, kad pokalbio partnerės paprasčiausiai galvoja, esą 
joms yra alergija, moterys „sudarkytais veidais“ labai jautriai reagavo į tai, 
kaip pašnekovės į jas žiūri. Joms atrodė, kad šios labiau įsitempusios, neati- 
džios ir globėjiškos. Iš tiesų stebėtojai, kurie vėliau peržiūrinėjo vaizdo juostą 
ir analizavo, kaip eksperimento dalyvės elgėsi su pašnekovėmis „sudarky- 
tais veidais“, nepastebėjo jokių elgesio skirtumų. Drovėdamosi dėl to, kad 
yra kitokios, merginos „sudarkytais veidais“ klaidingai interpretavo elgesį 
bei komentarus, kurių kitu atveju nebūtų pastebėjusios. 

Tad drovaus mažumos atstovo ir daugumos bendravimas gali sukurti įtam- 
pą, nors ir būtų grindžiamas gerais ketinimais (Devine ir kiti, 1996). Tomas, 
apie kurį žinoma, kad jis homoseksualus, susitinka su Bilu, kuris yra hete- 
roseksualus. Tolerantiškas Bilas nori bendrauti kaip su visais. Tačiau nebū- 

damas tikras dėl savęs, jis truputį varžosi. Tomas, tikėdamasis įprasto neigia- 
mo požiūrio, Bilo dvejojimą klaidingai palaiko priešiškumu ir jaučia apmaudą. 

Kiekvienas gali patirti ką nors panašaus. Sudarantys daugumą (viename 
tyrime tai buvo Manitobos [Kanados provincija] baltieji) dažnai vadovauja- 
si nuomonėmis, „„metastereotipais“ apie tai, pagal kokius stereotipus juos ver- 
tina mažuma (Vorauer ir kiti, 1998). Netgi palyginti neprietaringi Kanados 
baltieji, Izraelio žydai ar Amerikos krikščionys gali pajusti, kad mažumos 
laiko juos prietaringais, arogantiškais ar globėjiškais. Jei Džordžas nerimauja, 
kad Gamalas jį laiko „tipišku išsilavinusiu rasistų“, kalbėdamasis su Gama- 
lu jis bus atsargesnis. 


Stigmos pojūtis. Žmonės skiriasi stigmos pojūčiu — tuo, kiek, jų manymu, 
kiti vertins juos stereotipiškai. Pavyzdžiui, homoseksualai ir lesbietės skiria- 
si savo įtarumu, jog aplinkiniai visus jų poelgius interpretuos jų homoseksu- 
alumo prasme (Lewis ir kiti, 2006; Pinel, 1999, 2004). Matyti save visur pra- 
sismelkiančių prietarų auka yra ir gerai, ir blogai (Branscombe ir kiti, 1999; 
Dion, 1998). Blogai, kadangi įsivaizduojantys dažnai tampą aukomis patiria 
stresą dėl nuolatinės stereotipų ir įsivaizduojamo priešiškumo baimės, todėl 
jų savijauta būna bloga. Europoje gyvenantys amerikiečiai, kurie jaučiasi esą 
stigmatizuoti, t. y. mano, kad europiečiai juos niekina, išgyvena didesnį neri- 
mą nei tie, kurie mano, kad į juos žiūrima normaliai. 

Gerai, kadangi suvokus prietarus apsaugoma savivertė. Jei koks nors žmo- 
gus yra bjaurus, sakome sau: „Ką gi, jo bjaurumas nėra skirtas man asmeniš- 
kai“. Be to, prietarų ir diskriminavimo suvokimas sustiprina socialinio tapa- 
tumo pojūtį ir padeda mums prisijungti prie socialių kolektyvinių veiksmų. 


Gyvi pavyzdžiai 


Mūsų protas taip pat renkasi išskirtinius atvejus kaip trumpiausią kelią gru- 
pėms įvertinti. Ar juodaodžiai yra geri sportininkai? „Na, yra Venus ir Sere- 
na Williams bei Shaguille O'Nealas. Taip, sakyčiau, jie — geri sportininkai.“ 
Atkreipkite dėmesį į šį atsakymą lėmusį mąstymo procesą: stingant bendra- 
vimo su konkrečia socialine grupe patirties, prisimenami šios grupės pavyz- 
džiai ir jais remiantis daromi apibendrinimai (Sherman, 1996). Be to, susi- 
dūrus su, tarkime, nedraugiškuų juodaodžiu, gali būti sužadinamas stereoti- 
pinis mąstymas, skatinantis kiek galima sumažinti kontaktus su šia grupe 
(Hendersen-King ir Nisbett, 1996). 

Apibendrinant pavienius atvejus, gali kilti problemų. Gyvi pavyzdžiai, nors 
ir greičiau iškylantys atmintyje, retai kada būdingi didesnei grupei. Žymūs 
sportininkai, nors ir neeiliniai bei įsimintini, nėra geriausi pavyzdžiai, kai reikia 
daryti išvadas apie talentingų sportininkų pasiskirstymą visoje etninėje grupėje. 

Sudarantys mažumą labiau išsiskiria, todėl dauguma taip pat gali juos per- 
vertinti. Sakykite, kiek jūsų šalyje yra musulmonų? Nemusulmoniškų šalių 
gyventojai dažnai perdeda šį santykį. Pavyzdžiui, Jungtinėse Valstijose per 


stigmos pojūtis 

(stigma consciousness) 
Asmens tikėjimasis, kad jis 
patirs diskriminaciją. 

Įsivaizduojama JAV 
gyventojų sudėtis, 1990 m. 


Ispanakalbiai 


A 


Juodaodžiai 
1246 


Tikroji JAV gyventojų 
sudėtis, 1990 m. 


9.7 PAVEIKSLAS 
Gyvventojų daugumos 
pervertinimas 


Šaltinis: 1990 Gallup Poll 
(Gates, 1993) 


2003 Gallupo apklausą mažiau nei 0,5 procento gyventojų teigė esą musul- 
monai (Saad, 2003). 

1990 metų Gallupo apklausos ataskaitoje sakoma, kad vidutinis ameri- 
kietis labai išpučia JAV juodaodžių ir ispanų kilmės gyventojų skaičių (žr. 
9.7 pav.). Vėlesnės Gallupo apklausos metu paaiškėjo, kad vidutinis ameri- 
kietis galvoja, jog 21 proc. vyrų yra homoseksualūs ir 22 proc. moterų yra 
lesbietės (Robinson, 2002). Kartotinių tyrimų duomenimis, tik 3—4 proc. vyrų 
ir 1-2 proc. moterų yra homoseksualios orientacijos (National Center for 
Health Statistics, 1991; Smith, 1998, Tarmann, 2002). 

Myronas Rothbartas ir jo bendradarbiai (1978) atskleidė, kad išskirtiniai 
atvejai taip pat skatina stereotipus. Jie pateikė Oregono universiteto studen- 
tams 50 skaidrių, kurių kiekvienoje buvo nurodytas vyro ūgis. Vienai stu- 
dentų grupei pateiktų 10 vyrų ūgis buvo truputį didesnis nei 6 pėdos (6 pė- 
dos ir 4 coliai). Kitai studentų grupei buvo nurodyta, kad šių 10 vyrų ūgis 
gerokai viršija 6 pėdas (6 pėdos ir 11 colių). Vėliau paklausti, kiek vyrų bu- 
vo aukštesni nei 6 pėdų, studentai, kuriems buvo parodyti vidutiniškai aukšta- 
ūgiai vyrai, jų skaičių padidino 5 procentais. Tie, kuriems buvo parodyti la- 
bai aukšto ūgio vyrai, prisimindami klydo 50 procentų. Vėlesniame ekspe- 
rimente studentams buvo pateikta 50-ies vyrų, iš kurių 10 įvykdė arba ne- 
smurtinius (pavyzdžiui, kažką suklastojo), arba smurtinius nusikaltimus (pa- 
vyzdžiui, išprievartavo), veiksmų aprašymai. Didžioji dalis studentų, kuriems 
buvo parodytas smurtinių nusikaltimų sąrašas, perdėtai įvertino nusikalsta- 
mų veiksmų skaičių. 

Išskirtinių, ekstremalių atvejų galia užvaldyti dėmesį leidžia paaiškinti, 
kodėl viduriniosios klasės atstovai taip perdėtai vertina tarp jų ir žemesnės 
klasės esančius skirtumus. Juo mažiau mes žinome apie tam tikrus žmones, 
juo reikšmingesni mums gyvi pavyzdžiai (Ouattrone ir Jones, 1980). Priešin- 
gai nei teigia stereotipai apie „išlaikomas karalienes“, besivažinėjančias ka- 
dilakais, skurde gyvenančių žmonių siekiai dažniausiai yra tokie patys kaip 
ir viduriniosios klasės, ir jie mieliau apsirūpintų patys nei priimtų visuome- 
nės paramą (Cook ir Curtin, 1987). 

Ypatingi įvykiai 

Stereotipai remiasi prielaida, kad priklausymas grupei ir asmeninės savybės 
yra susijusios tarpusavyje („italai yra emocingi“, „žydai gudrūs“, „„buhalte- 
riai — pedantai“). Net geriausiais atvejais dėmesys neįprastiems įvykiams gali 
lemti išvadas apie iliuzines sąsajas. Kadangi į ypatingus įvykius reaguojame 
jautriau, dar greičiau pastebime vienu metu vykstančius du neįprastus įvykius. 

Davidas Hamiltonas ir Robertas Giffordas (1976) klasikiniame eksperi- 
mente pademonstravo iliuzinę koreliaciją. Jie parodė studentams skaidres, 
kuriose buvo teigiama, kad įvairūs žmonės, „A grupės“ arba „B grupės“ na- 
riai, padarė kažką pageidautina arba nepageidautina. Pavyzdžiui, ,„A grupės 
narys Džonas aplankė sergantį draugą ligoninėje“. A grupę apibūdino dvi- 

gubai daugiau teiginių nei B grupę, tačiau abiejose grupėse keturiems nepa- 
geidautiniems poelgiams teko devyni pageidautini. Kadangi teiginiai apie B 
grupę ir nepageidautinus veiksmus buvo retesni, jų sutapimas — pavyzdžiui, 
„B grupės narys Alenas įlenkė stovinčio automobilio sparną ir neinformavo 
apie įvykį“ — buvo neįprastas derinys, atkreipęs Žmonių dėmesį. Todėl stu- 
dentai perdėtai vertino „,„mažumos“ grupės (B) nepageidautinų veiksmų daž- 
nį ir buvo jai griežtesni. 

Atminkime tai, kad A grupės narių skaičius buvo dvigubai didesnis, o B 
grupės narių atliktų nepageidautinų veiksmų santykis iš tiesų buvo toks pat, 
kaip ir A grupės narių. Be to, studentai neturėjo jokio išankstinio nusiteiki- 
mo B grupės atžvilgiu ir gavo informaciją sistemingiau, nei gautų kasdie- 
niame gyvenime. Nors mokslininkai ginčijasi, kodėl šitaip vyksta, jie suta- 
ria, kad atsiranda iliuzinė koreliacija, kuri yra dar vienas rasinių stereotipų 
šaltinis (Berndsen ir kiti, 2002). 

Žiniasklaida atspindi ir maitina šį reiškinį. Kai vyras, prisipažinęs, kad 
yra homoseksualus, ką nors nužudo arba išprievartauja, jo homoseksualu- 
mas dažnai būna paminimas. Kai tą patį padaro heteroseksualas, jo seksua- 
linė orientacija retai kada būna paminima. Kai Markas Chapmanas šovė į 
Johną Lenoną, o Johnas Hinckley jaunesnysis — į prezidentą Reaganą, buvo 
atkreiptas dėmesys į jų abiejų psichikos ligos faktą. Ir užpuolimai, ir gydy- 
masis psichiatrijos ligoninėje — palyginti reti dalykai, todėl jų deriniui Ži- 
niasklaida skyrė ypatingą dėmesį. Tokie reportažai sustiprina koreliacijos tarp 
1) polinkio į smurtą ir 2) homoseksualumo ar psichikos sutrikimų iliuziją. 

Priešingai nei studentai, vertinę grupes A ir B, mes dažnai būname iš anks- 
to šališkai nusiteikę. Vėlesni Davido Hamiltono ir Terrence Rose atlikti ty- 
rimai (1980) rodo, kad dėl išankstinių stereotipų galime „įžvelgti“ korelia- 
cijas ten, kur jų nėra. Šie mokslininkai davė Kalifornijos universiteto Santa 
Barbaros filialo studentams perskaityti sakinius, kuriuose įvairiais būdvar- 
džiais apibūdinami skirtingų profesinių grupių nariai („Buhalteris Juanas yra 
drovus ir atidus“). Iš tiesų kiekviena profesija buvo vienodai dažnai apibū- 
dinama kiekvienu būdvardžių; buhalteriai, gydytojai ir pardavimo agentai vie- 
nodai dažnai buvo drovūs, turtingi 17 mokantys bendrauti. Tačiau studentai 
galvojo, kad jie dažniau skaitė apie drovius buhalterius, turtingus gydytojus 
ir šnekius pardavėjus. Studentų turimi stereotipai paskatino juos įžvelgti ko- 
reliaciją ten, kur jos nebuvo, šitaip įtvirtinant savo stereotipus. 


Atribucija: ar pasaulis teisingas? 


Bandydami suprasti kitų žmonių veiksmus, dažnai padarome tai, kas 3 sky- 
riuje buvo pavadinta pagrindine atribucijos klaida: žmonių poelgius taip daž- 
nai aiškiname jų vidiniu nusiteikimu, kad neatkreipiame dėmesio į aplinky- 
bes. Ši klaida atsiranda iš dalies dėl to, kad dėmesį sutelkiame į žmones, o 
ne į situacijas. Pirmiausia atkreipiamas dėmesys į rasę arba lytį, o kitos ap- 
linkybės paprastai mažiau pastebimos. Retai kada būdavo pastebima, kad ver- 

šališkas palankumas grupei 
(group-serving bias) 

Grupei nepriklausančių narių 
teigiamų poelgių aiškinimas 
išorinėmis priežastimis; 
neigiamų poelgių priskyrimas jų 
charakteriui (pateisinant tokius 


pat savo grupės narių poelgius). 


gų elgseną sąlygoja vergovė; priešingai, vergų elgesys buvo aiškinamas jų 
prigimtimi. Iki pastarojo meto panašiai aiškinome numanomus skirtumus tarp 
moterų ir vyrų. Kadangi sunku buvo įžvelgti, kaip žmones varžo lyčių vaid- 
menys, vyrų ir moterų elgesį aiškinome išskirtinai jų įgimtomis savybėmis. 
Kuo labiau žmonės tiki, kad žmogiškosios savybės nesikeičia, tuo stipresni 
yra jų stereotipai (Levy ir kiti, 1998). 


Šališkas palankumas grupei 


Thomas Pettigrew (1979, 1980) parodė, kaip atribucijos klaidos sąlygoja ša- 
lišką grupės narių poelgių aiškinimą. Savo grupės nariams leidžiame abejo- 
ti: „Ji paaukojo, nes yra geros širdies; jis atsisakė, nes to reikalavo susiklos- 
čiusios aplinkybės“. Aiškindami kitų grupių narių elgesį, mes dažniausiai gal- 
vojame apie blogiausia: „Jis paaukojo, kad įgytų palankumą; ji atsisakė, nes 
yra savanaudė“. Todėl, kaip jau anksčiau pastebėjome šiame skyriuje, stum- 
telėjimas, kurį baltieji palaiko paprasčiausiu „nerangumu““, jei stumtelėjo kitas 
baltasis, virsta „smurto veiksmu“, jei stumteli juodaodis (Duncan, 1976). 

Gerus ne grupės narių poelgius dažniausiai atmetame. Juos galime laiky- 
ti „ypatingu atveju“ („Jis iš tiesų išsilavinęs ir darbštus — visai nepanašus į 
kitus...“), laimingu atsitiktinumu ar išskirtiniu privalumu (,„Ji tikriausiai įstojo 
todėl, kad šioje medicinos mokykloje trūksta moterų“), aplinkybėmis (,„Esant 
tokioms aplinkybėms, ką dar galėjo padaryti šykštus škotas, jei ne sumokėti 
visą sąskaitą?“) ar aiškinti papildomomis pastangomis (,„Studentai iš Azijos 
gauna geresnius pažymius, nes jie labai daug mokosi“). Nepalankiose ap- 
linkybėse esančioms ir kuklumą pabrėžiančioms grupėms (pavyzdžiui, ki- 
nams) šis šališkas palankumas grupei (Fletcher ir Ward, 1989; Heine ir Leh- 
man, 1997; Jackson ir kiti, 1993) nėra būdingas. 

Šališkas palankumas grupei gali subtiliai atsispindėti mūsų kalboje. Gru- 
pė Paduvos (Italija) universiteto mokslininkų, vadovaujamų Annės Maass 
(1995, 1999), pastebėjo, kad kito vidinės grupės nario teigiami poelgiai dažnai 
būna apibūdinami kaip jo bendrieji charakterio bruožai (pavyzdžiui, „Karen 
yra paslaugi“). Kai atitinkamai pasielgia ne grupės narys, dažniausiai sako- 
ma, kad tai ypatingas, pavienis veiksmas („Karmen atidarė duris vyrui, ku- 
ris ėjo pasiramsčiuodamas lazdele“). Kai poelgis būna neigiamas, ypatingu- 
mas sukeičiamas vietomis: „Erikas ją stumtelėjo“ palyginti su „Enrikas el- 
gėsi agresyviai“. Maass šį grupei tarnaujantį tendencingumą vadina lingvis- 
tiniu tarpgrupiniu tendencingumu. 

Anksčiau pastebėjome, kad kaltinant auką galima pateisinti kaltinančiojo 
pranašumą (žr. 9.1 lentelę). Noras kaltinti atsiranda tada, kai išorinės grupės 
nesėkmės susiejamos su jos narių ydomis, pastebi Milesas Hewstone (1990): 
„Jiems nepasisekė, nes yra kvaili; mums nepasisekė, nes mes nesistengėme““. 
Jei su moterimis, juodaodžiais ar žydais buvo pasielgta blogai, vadinasi, jie 
patys kažkaip turėjo tai išprovokuoti. Kai britai, baigiantis Antrajam pasauli- 
niam karui, privertė grupę vokiečių civilių pasivaikščioti po Bergeno-Belzeno 

9.1 LENTELĖ. Kaip socialinis tapatumas palaiko stereotipus 


Vidinė grupė Išorinė grupė 
Nuostata Palankumas Šmeižimas 
Suvokimas Heterogeniškumas Homogeniškumas 
(mes esame skirtingi) (jie yra panašūs) 
Neigiamo poelgio 
aiškinimas Situacijomis Charakterio savybėmis 


koncentracijos stovyklą, vienas jų pastebėjo: „Kokie siaubingi nusikaltėliai 
turėjo būti šie kaliniai, jei su jais buvo šitaip elgiamasi“. (Toks šališkas palan- 
kumas savo grupei iliustruoja motyvus, grindžiančius ir prietarų, ir pažinimo 
reiškinius. Motyvacija ir pažinimas, emocijos ir mąstymas — neatskiriami.) 


Teisingo pasaulio reiškinys 


Daugelyje eksperimentų, atliktų Vaterlo ir Kentukio universitetuose, Melvi- 
nas Lerneris ir jo bendradarbiai (Lerner, 1980; Lerner ir Miller, 1978) pa- 
stebėjo, jog pakanka vien tik stebėti terorizuojamą nekaltą žmogų, kad auka 
atrodytų menkesnė. 

Lerneris (1980) pastebėjo, jog toks aukos nuvertinimas kyla iš poreikio 
tikėti, kad „aš esu teisingas Žmogus, gyvenantis teisingame pasaulyje, ku- 
riame Žmonės gauna tai, ko nusipelno“. Jis teigia, kad mus nuo pat anksty- 
vos vaikystės moko, jog už gera atlyginama, o už bloga — baudžiama. At- 
kaklus darbas ir dorybė duoda naudos; tingumas ir amoralumas — ne. Nuo 
čia iki prielaidos, kad klestintys žmonės privalo būti geri, o kenčiantys nu- 
sipelnė savo likimo — tik vienas mažytis žingsnelis. 

Daug tyrimų atskleidė šį teisingo pasaulio reiškinį (Hafer ir Begue, 2005). 
Įsivaizduokite, kad dalyvaujate Lernerio emocijų išraiškos suvokimo ekspe- 
rimente (Lerner ir Simmons, 1966). Vienai dalyvei atsitiktinės atrankos bū- 
du tenka atlikti įsiminimo užduotį. Kai tik ji suklysta, gauna stiprius elek- 
tros smūgius. Jūs kartu su kitais stebite jos emocinę reakciją. 

Po to, kai pamatote, kad auka gavo stiprų smūgį, tyrėjas paklausia, kaip 
jūs tai vertinate. Kaip atsakytumėte? Kad ją užjaučiate? Būtų galima to ti- 
kėtis. Ralphas Waldo Emersonas rašė: „Kankiniui neįmanoma nuplėšti gar- 
bės“. Deja, priešingai, eksperimentai parodė, kad kankinius galima pažeminti. 
Kai stebėtojai būdavo bejėgiai pakeisti aukos likimą, jie dažnai ją atstumda- 
vo. Šitokius rezultatus numatė romėnų satyrikas Juvenalis: „Gauja romėnų 
seka paskui Likimą... ir neapkenčia tų, kuriuos jis pasmerkė“. 

Linda Carli ir jos bendradarbiai (1989, 1999) rašo, kad teisingo pasaulio 
reiškinys veikia mūsų emocijas seksualinės prievartos aukų atžvilgiu. Carli 
pateikė žmonėms išsamius santykių tarp vyro ir moters aprašymus. Pavyz- 


teisingo pasaulio reiškinys 
(just-world phenomenon) 
Žmonių polinkis tikėti, kad 
pasaulis yra teisingas ir todėl 
žmonės gauna tai, ko nusipelno, 
o nusipelno to, ką gauna. 

džiui, moteris pavakarieniavo su savo viršininku, paskui nuvažiavo į jo na- 
mus, abu išgėrė po taurę vyno. Vieniems buvo duotas įvykių aprašymas su 
laiminga pabaiga: „Tada jis nusivedė mane prie sofos. Jis paėmė mane už 
rankos 1r paprašė tekėti už jo“. Tokia pabaiga, žvelgiant retrospektyviai, nieko 
nenustebino, ir jie žavėjosi vyro bei moters charakterio savybėmis. Kiti ga- 
vo tos pačios situacijos aprašymą su kitokia pabaiga: „Tada jis tapo labai 
grubus ir stumtelėjo. Jis pargriovė mane ant sofos ir išprievartavo“. Perskai- 
tę tokią pabaigą žmonės manė, kad tai buvo neišvengiama, ir apkaltino mo- 
terį dėl elgesio, kuris pirmajame scenarijuje atrodė esąs be priekaištų. 
Klasikinis pavyzdys - Senojo Juo stipresnis iki rugsėjo 11-o0si0s teroro išpuolių buvo jausmas, kad pa- 
Testamento pasakojimas apie saulis yra teisingas, juo didesnį stresą žmonės patyrė po šių įvykių ir juo 
Jobą, gerą žmogų, kurį ištiko labiau troško keršto (Kaiser ir kiti, 2004). Taigi nors įsitikinimas, kad pa- 


siaubinga nesėkmė. Jobo saulis yra teisingas, gali būti siejamas su troškimu atkurti teisingumą, jis 1a- 
draugai įtaria, kad jis padarė biau siejamas su požiūriu, kad pasaulis jau yra teisingas. Pavyzdžiui, priešini- 
kažką pikta, jei šitaip kenčia, masis įvairioms antidiskriminacinėms programoms kyla ne tik dėl prietarų, 
nes pasaulis yra teisingas. bet 1r dėl nuomonės, kad tai pažeistų teisingumo ir teisybės standartą (Bo- 


bocel ir kiti, 1998). 

Šių tyrimų rezultatai verčia teigti, kad žmonės būna abejingi socialinei 
neteisybei ne todėl, jog jiems nerūpi teisingumas, bet todėl, jog jie nemato 
jokios neteisybės. Manantys, kad pasaulis teisingas, yra įsitikinę, kad sek- 
sualinės prievartos aukos elgėsi provokuojančiai (Borgida ir Brekke, 1985), 
kad sumušta sutuoktinė pati išprovokavo muštynes (Summers ir Feldman, 
1984), kad vargšai nenusipelnė gyventi geriau (Furnham ir Gunter, 1984), 
kad ligoniai patys atsakingi už savo ligą (Gruman ir Sloan, 1983). Tokie įsi- 
tikinimai leidžia sėkmės lydimiems Žmonėms teigti, kad ir jie nusipelnė to, 
ką turi. Turtingieji ir sveikieji gali manyti, kad jų sėkmė ir kitų nesėkmė yra 
pelnyta. Susiedami sėkmę su dorybe, o nelaimę su moralinėmis klaidomis, 
laimingieji gali jausti pasididžiavimą ir vengti atsakomybės už nelaiminguo- 
sius. 

Žmonės niekina nevykėlį netgi tada, kai jo nelaimę akivaizdžiai sąlygojo 
nesėkmė. Žmonės žino, kad azartinių lošimų rezultatai yra tik sėkmė arba 
nesėkmė, kuri neturėtų daryti įtakos lošėjų vertinimui. Tačiau vis tiek negali 
atsispirti pagundai vertinti lošėjus pagal jų laimėjimų dydžius. Nekreipdami 
dėmesio į tai, kad protingas sprendimas gali duoti blogus rezultatus, jie pra- 
laimėjusius laiko ne tokiais gabiais (Baron ir Hershey, 1988). Advokatai ir 
vertybinių popierių biržos makleriai gali taip pat save vertinti pagal rezulta- 
tus ir imti didžiuotis, kai pasiseka, ar smerkti save, kai nepavyksta. Tačiau 
laikantis prielaidos, kad pasaulis yra teisingas, atmetami nekontroliuojami 
veiksniai, kurie gali niekais paversti geriausias pastangas. 


APIBENDRINIMAS 
Kokie yra pažintiniai prietarų šaltiniai? 


e Pastarųjų metų moksliniai tyrimai rodo, kad stereotipai, kuriais grindžiami prietarai, kyla iš mūsų 
mąstysenos, kuriai būdinga supaprastinti pasaulį. Žmonės suskirstomi pagal kategorijas sureikš- 
minant panašumą grupės viduje ir skiriamuosius grupių požymius. 

e Išsiskiriantis Žmogus, pavyzdžiui, mažumos atstovas, domina labiausiai. Mes pastebime tokius 
jo skirtumus, į kuriuos šiaip nekreiptume dėmesio. Kai vienu metu įvyksta du neeiliniai įvykiai 
(pavyzdžiui, mažumos atstovas įvykdo neįprastą nusikaltimą), pasireiškia iliuzinė koreliacija tarp 
žmogaus ir poelgio. Poelgių aiškinimas charakterio savybėmis gali sukelti šališką palankumą 
grupei: kai išorinės grupės narių neigiami poelgiai aiškinami jų charakterio savybėmis, o teigiami 
poelgiai sumenkinami. 


nė, nes pasaulis yra teisingas. 


Kokios yra prietarų pasekmės? 


Svarbu išnagrinėti ne tik prietarų priežastis, bet ir jų pasekmes. Stereotipai gali įtsivirtinti am- 
žiams: jų buvimas neleidžia jiems keistis. Stereotipai taip pat gali sukurti savąją realybę. Net 
jei iš pradžių stereotipai būna neteisingi, jų buvimas gali paversti juos teisingais. Neigiami 
tvirtinimai, grindžiami prietarais, gali pakenkti žmonių veiklos rezultatams ir daryti poveikį dis- 
kriminavimo interpretavimui. 


Amžini stereotipai 


Prietarai — tai išankstinis vertinimas, kurio neįmanoma išvengti: nė vienas 
iš mūsų nesame abejingi socialiniams įvykiams, visi skaičiuojame įrodymus, 
patvirtinančius ar paneigiančius mūsų išankstines nuomones. Išankstinis ver- 
tinimas veikia dėmesį, interpretavimą ir prisiminimus Jei individą priskiria- 
me kuriai nors kategorijai, pavyzdžiui, tam tikrai rasei ar lyčiai, mintyse iš 
karto iškyla tai kategorijai būdingos savybės. Johanne Huartas su bendra- 
darbiais (2005) atliko tyrimą, kuriame dalyvavo Belgijos universiteto stu- 
dentai. Studentams buvo parodyti veidai, sukurti panaudojant 70 proc. vy- 

0Yo (moters veidas) 


9.8 PAVEIKSLAS 
Kategorizavimas veikia atmintį 


Jei Žmogui būdavo parody- 
tas 70 proc. vyro veidas, 
vėliau jį prisimindavo kaip 
labiau vyriškų bruožų (Huart 
ir kiti, 2005). 


„Etiketės veikia tarsi 
kaukiančios sirenos, mus 
apkurtindamos ir neleisdamos 
pastebėti subtilesnių 
skirtumų, kuriuos kitu atveju 
būtume suvokę“. 
Gordon Allport, 
The Nature of Prejudice, 1954 
(„Prietarų prigimtis“) 

rams būdingų bruožų ir 30 proc. - moterims (arba atvirkščiai). Tie, kuriems 
buvo parodyti daugiau vyriškų bruožų turintys veidai, vėliau (kaip ir reikė- 
jo tikėtis) teigė, kad tai buvo vyriškio veidas, tačiau jiems klaidingai atrodė, 
kad tai buvo gerokai vyriškesnių bruožų veidas (kaip 9.8 pav. pavaizduota, 
tarkime, 80 proc. vyriškų bruožų turinti nuotrauka). 

Prietarai veikia ir mūsų aiškinimus. Kai grupės narys pasielgia taip, kaip 
buvo tikėtasi, tai iškart pastebime: mūsų spėjimai pasitvirtino. Kai grupės 
nario poelgis nesutampa su mūsų lūkesčiais, jį galime aiškinti ypatingomis 
aplinkybėmis (Crocker ir kiti, 1983). Kai Žmogus neatitinka stereotipo, jis 
gali atrodyti kitoks. Kai vieniems žmonėms pasakome, kad krepšinį žaidė 
Marija, o kitiems, kad — Markas, Marija gali būti laikoma sportiškesne nei 
Markas (Biernat, 2003). Taigi nuo stereotipų priklauso kito Žmogaus elge- 
sio interpretavimas (Kunda ir Sherman-Williams, 1993; Sanbonmatsu ir ki- 
ti, 1994; Stangor ir McMillan, 1992). 

Galbūt ir jūs galite prisiminti, kaip, nors ir labai stengėtės, negalėjote pa- 
keisti kito žmogaus nuomonės apie jus ir buvote klaidingai suprastas. Tiki- 
mybė, kad būsite klaidingai suprastas, kyla tada, kai kiti iš jūsų tikisi ko nors 
nemalonaus (Wilder ir Shapiro, 1989). Williamas Ickesas ir jo bendradar- 
biai (1982) tai pademonstravo atlikdami eksperimentą su studentiško amžiaus 
vaikinų poromis. Vieną kiekvienos poros narį tyrėjai melagingai perspėda- 
vo, kad jo porininkas yra „vienas nedraugiškiausių Žmonių, su kuriais pas- 
taruoju metu yra tekę kalbėti“. Po to abu eksperimento dalyviai būdavo su- 
pažindinami ir penkias minutes paliekami vieni du. Kitos eksperimentinės 
grupės studentams buvo įteigta, kad jų porininkai yra labai draugiški. 

Abiejų eksperimentinių grupių nariai buvo draugiški naujam pažįstamam. 
Tiesą pasakius, tie, kurie tikėjosi, kad naujas pažįstamas bus nedraugiškas, 
ypač stengėsi būti draugiški, ir jų šypsenos bei kiti draugiškumo ženklai 1š- 
provokavo atitinkamą reakciją. Tačiau (priešingai tiems, kurie iš anksto bu- 
vo nuteikti palankiai) tie, kurie tikėjosi, kad kitas eksperimento dalyvis bus 
nedraugiškas, šį atsakomąjį draugiškumą aiškino savo perdėtu draugiškumu: 
su naujuoju pažįstamu, esą, elgęsi tarsi su vaiku. Vėliau jie šiuo žmogumi 
mažiau pasitikėjo ir jo elgesį įvertino kaip nelabai draugišką. Nepaisant nuo- 
širdaus partnerio draugiškumo, neigiamas šališkumas paskatino šiuos studen- 
tus „įžvelgti“ priešiškumą, slypintį už „prievartinės šypsenos“. Jiems nieka- 
da nebūtų taip atrodę, jei nebūtų tuo tikėję. 

Mes iš tiesų pastebime faktus, nesutampančius su stereotipu, tačiau net 
ir jie daro mažesnį poveikį nei galėtume tikėtis. Susidūrę su nebūdingu at- 
vėju, perkeldami jį į kitą kategoriją galime išgelbėti stereotipą (Brewer ir 
Gaertner, 2004; Hewstone, 1994: Kunda ir Oleson, 1995, 1997). Britų vai- 
kų susikurtas draugiškų jų mokyklos policininkų (kuriuos jie laiko ypatinga 
kategorija) įvaizdis nepagerina policininkų įvaizdžio apskritai (Hewstone ir 
kiti, 1992). Šis skirstymas į potipius — žmonių, nukrypstančių nuo standar- 
to, priskyrimas kitai grupei — padeda išsaugoti stereotipą, kad policininkai 
yra nedraugiški ir pavojingi. Kitas būdas priimti prieštaringą informaciją — 
pripažinti, kad stereotipas negalioja absoliučiai visiems. Namų savininkai, 
kurių juodaodžiai kaimynai yra malonūs, gali susidaryti naują stereotipą apie 
„išsilavinusius vidurinės klasės juodaodžius“. Šis skirstymas į pogrupius — 
pogrupio stereotipo formavimas — sukelia nežymius stereotipo pokyčius, nes 
stereotipas tampa labiau diferencijuotas (Richards ir Hewstone, 2001). Poti- 
piai yra grupės išimtis; pogrupiai pripažįstami kaip grupės dalis. 


Diskriminacijos poveikis: išsipildanti pranašystė 


Nuostatos gali sutapti su socialine hierarchija ne tik dėl to, kad taip galima 
ją paaiškinti, bet ir dėl diskriminacinio šios hierarchijos poveikio aukoms. 
„Neįmanoma be paliovos kalti žmogui į galvą teiginių apie jo reputaciją ir 
nepakeisti jo charakterio“, — rašė Gordonas Allportas (1958, p. 139). Jei pirštų 
spragtelėjimu galėtume baigti visokeriopą diskriminaciją, būtų naivu, jei bal- 
tųjų dauguma ištartų juodaodžiams: „Tautiečiai, baigėsi sunkūs laikai! Da- 
bar galite apsivilkti kostiumus arba išeigines sukneles ir būti portfelius ne- 
Šiojančiais viršininkais bei specialistais“. Priespaudai pasibaigius, ji dar veikia 
tarsi socialinės pagirios. 

Savo darbe The Nature of Prejudice („„Prietarų prigimtis“) Allportas 1š- 
skyrė 15 galimų engimo pasekmių. Allportas manė, kad visas jas galima su- 
skirstyti į du pagrindinius tipus — savęs kaltinimą (pasitraukimas, neapykanta 
sau, agresyvumas savo grupės atžvilgiu) ir aplinkybių kaltinimą (atkirtis, įta- 
rumas, didžiavimasis savo grupe). Jei priespauda sukelia neigiamų padari- 
nių — tarkime, padidėja nusikalstamumas — žmonės gali tuo teisinti diskri- 
minavimą: „Jei šiuos žmones įsileisime į savo kvartalą, nekilnojamojo turto 
vertė staiga kris“. 


100946 (vyro veidas) 


skirstymas į potipius 
(subtyping) 

Žmonių, nukrypstančių nuo 
stereotipo, skirstymas į grupes, 
laikant juos ypatinga, kitokiomis 
savybėmis išsiskiriančia, 
kategorija. 


skirstymas į pogrupius 
(subgrouping) 

Žmonių, neatitinkančių 
stereotipo, priskyrimas naujam 
pogrupiui, priskiriant jam ir naują 
stereotipą. 

„Suprantama, engiami žmonės 
išsiugdo stiprų priešiškumą 
kultūrai, kurios egzistavimą jie 
užtikrina savo darbu, ir kurios 
turtų tegauna menką dalį“. 
Sigmund Freud, 
The Future of an Illusion, 1927 
(„Iliuzijos ateitis“) 


„Matematikos pamokos kietos!“ 
„Paauglių kalba kalbanti“ 

lėlė Barbė 

(vėliau išimta iš prekybos) 


stereotipo grėsmė 
(stereotype threat) 
Trikdantis nuogąstavimas, 
susidūrus su neigiamu 
stereotipu, kad juo remiantis 
žmogus bus vertinamas. 
Priešingai nei išsipildančių 
pranašysčių, kurios paties 
sugalvotą reputaciją įkala į 
savojo Aš sampratą, stereotipo 
grėsmės poveikis yra 
betarpiškas. 


Ar būtent toks yra diskriminavimo poveikis aukoms? Privalome būti apdai- 
rūs, kad nesutirštintume spalvų. Juodaodžių kultūra ir stilius daugeliui — gar- 
bingas paveldas, ne tik reakcija į represijas (Jones, 2003). Tad kol baltao- 
džių jaunimas mokosi nepabrėžti etninių skirtumų ir vengti stereotipų, jauni 
afrikiečių kilmės amerikiečiai „vis labiau didžiuojasi savo etniškumu ir vis 
palankiau vertina etninius skirtumus“, — pastebi Charlesas Juddas ir jo kole- 
gos (1995). 

Tačiau kaip parodė pora eksperimentų, kuriuos atliko Carlas Wordas, Mar- 
kas Zanna ir Joelis Cooperis (1974), socialiniai įsitikinimai gali būti save 
patvirtinantys. Pirmojo eksperimento dalyviai Prinstono universiteto balta- 
odžiai studentai vedė darbo interviu su baltaisiais ir juodaodžiais mokslo asis- 
tentais, kurie atliko kandidatų į darbą vaidmenis. Kai kandidatas būdavo juo- 
daodis, interviu vedėjai sėdėdavo toliau, padarydavo 50 procentų daugiau 
kalbos klaidų, interviu trukdavo ketvirčiu valandos trumpiau nei interviu su 
baltuoju kandidatu. Įsivaizduokite, kad su jumis kalbasi žmogus, sėdintis toli 
nuo jūsų, mikčiojantis ir palyginti greitai užbaigiantis pokalbį. Ar tai netu- 
rėtų įtakos jūsų prisistatymui arba jūsų nuomonei apie interviu vedėją? 

Kad tai išsiaiškintų, tyrėjai atliko antrą eksperimentą, kurio metu specia- 
liai parengti interviu vedėjai elgėsi su studentais taip, kaip pirmajame eks- 
perimente buvo elgiamasi su juodaodžiais arba baltaisiais kandidatais. Per- 
žiūrėjus vaizdo įrašus paaiškėjo, kad tie, su kuriais buvo elgiamasi kaip su 
juodaodžiais pirmajame eksperimente, atrodė nervingesni ir mažiau kompeten- 
tingi. Be to, interviu dalyviai patys juto skirtumą: tie, su kuriais buvo elgia- 
masi kaip su juodaodžiais, savo pašnekovus vertino kaip neadekvačius ir ne- 
labai draugiškus. Tyrėjai padarė išvadą, kad dalis „juodaodžių darbo rezul- 
tatų „problemų“ susiję su ... pačia bendravimo aplinka“. Kaip ir išsipildanti 
pranašystė (prisiminkime 3 skyrių), prietarai veikia savo objektus. 


Stereotipo grėsmė 


Atsidūrę situacijoje, kai kiti tikisi, kad jums nesiseks, dėl atsiradusio neri- 
mo galite patvirtinti tokį įsitikinimą. Aš esu į septintą dešimtį įkopęs Žema- 
ūgis vyras. Kai mane pasirenka į savo krepšinio komandą jaunesni ir aukš- 
tesni žaidėjai, dažnai įtariu, kad jie mano, jog aš komandai būsiu vargas, to- 
dėl pradedu nepasitikėti savimi ir blogiau žaisti. Claude Steele ir jo bendra- 
darbiai šį reiškinį vadina stereotipo grėsme — baimės būti įvertintam remiantis 
neigiamu stereotipų (Steele, 1997; Steele ir kiti, 2002). 

Stevenas Spenceris, Steele ir Diane Ouinn (1999) atliko keletą eksperimen- 
tų, kuriuose dalyvavusiems vyrams ir moterims, turintiems panašius matema- 
tikos pagrindus, pateikė labai sunkų matematikos testą. Kai buvo pasakyta, 
kad nesitikima skirtingų vyrų ir moterų rezultatų ir kad čia nebus vertinamas 
joks grupinis stereotipas, moterų rezultatai prilygdavo vyrų rezultatams. Kai 
buvo pasakyta, kad šio skirtumo tikimasi, moterys labai ryškiai patvirtino joms 

primestą stereotipą (žr. 9.9 pav.). Nusiminusios dėl nepaprastai sunkių testo 
klausimų jos, matyt, ėmė dar labiau baimintis, ir tai pablogino jų rezultatus. 

Stereotipus gali išprovokuoti žiniasklaida. Paulas Daviesas ir jo bendra- 
darbiai (2002, 2005) vyrams ir moterims parodė keletą komercinių reklamų 
ir pasakė, kad bus tikrinama, kaip jie įsiminė detales. Pusei eksperimento 
dalyvių buvo parodytos tik neutralios reklamos; kitai pusei — reklamos, ku- 
riose kartais būdavo vaizduojamos „bukagalvės“ moterys. Pamačiusios ste- 
reotipinius portretus, moterys net tik blogiau už vyrus atliko matematikos 
testą, bet ir mažiau domėjosi matematikos ir tiksliųjų mokslų studijomis bei 
karjera šioje srityje. 

Ar rasiniai stereotipai gali būti išsipildantys? Steele ir Joshua Aronsonas 
(1995), pateikę sudėtingus verbalinio gebėjimo testus baltiesiems ir juodao- 
džiams, patvirtino, kad gali. Juodaodžių rezultatai buvo blogesni už baltųjų 
tik tada, kai šie testai buvo atliekami esant didelei stereotipų grėsmei. Jeffas 
Stone ir jo bendradarbiai (1999) teigia, kad stereotipų baimė taip pat daro 
poveikį ir sportiniams rezultatams. Juodaodžiai pasirodė blogiau nei įprasta, 
kai golfo užduotis buvo pavadinta „sportinio intelekto“ testu, o baltieji pa- 
sirodė blogiau, kai ta pati užduotis buvo pavadinta „įgimtų sportinių gebė- 
jimų“ testu. Neigiamų stereotipų priminimas — „baltieji negali aukštai iššokti“ 
arba „juodaodžiai nesugeba mąstyti“ — gali neigiamai paveikti rezultatus, tei- 
gia Stone (2000). 

Jei mokiniams pasakoma, kad jie rizikuoja patirti nesėkmę (tai būdinga 
mažumų paramos programoms), mokiniai, sako Steele (1997), gali atsiribo- 
ti nuo mokyklos ir ieškoti savivertės patvirtinimo kitur (žr. 9.10 pav.). Iš tiesų 
nuo aštuntos iki dešimtos klasės afrikiečių kilmės amerikiečių mokinių mo- 
kymosi rezultatų ir savivertės ryšys silpnėja (Osborne, 1995). Be to, studentai, 
kuriems įteigiama, kad jie į aukštąją mokyklą ar akademinę grupę pateko 
dėl lyties ar rasės, dažnai mokosi blogiau už tuos, kuriems buvo įteigta, kad 
jie yra gabūs (Brown ir kiti, 2000). Todėl geriau skatinti studentus tikėti sa- 
vo galimybėmis, pastebi Steele. Kitame jo vadovaujamų grupės mokslinin- 


(nuo O iki 100 balų) 


Matematikos testo rezultatai 


Skirtumas tarp vyrų ir moterų 
rezultatų didelis, kai jo buvo 
tikėtasi 


Skirtumas tarp vyrų ir moterų 
rezultatų, kai jo nebuvo tikėtasi 


9.9 PAVEIKSLAS 
Neatsparumas stereotipams 

ir moterų bei vyrų matematikos 
testo rezultatai 


Stevenas Spenceris, Claude 
Steele ir Diane GOuinn 
(1999) pateikė vienodai 
gabiems vyrams ir moterims 
sunkų matematikos testą. 
Kai eksperimento dalyviams 
buvo įteigta, kad vyrų ir 
Moterų rezultatai turėtų 
skirtis, moterys testą atliko 
blogiau nei vyrai. Kai 
stereotipo grėsmės neliko 
(pasakius, kad tikimasi 
vienodų rezultatų), moterys 
testą atliko taip pat sėkmin- 
gai, kaip ir vyrai. 

9.10 PAVEIKSLAS 

Stereotipo grėsmė 

Neigiamo stereotipo keliama 
grėsmė gali pabloginti 
rezultatus ir paskatinti 
atsiriboti. 


Kultūriniai stereotipai 
(Moterims nesiseka 
„ matematika.) 


kų eksperimente juodaodžiai studentai tinkamai reagavo į jų rašinių kritiką, 
kai jiems buvo pasakyta: „„Nesivarginčiau, jei perskaitęs jūsų laišką nebū- 
čiau susidaręs nuomonės, kad galite pasiekti aukštesnius standartus, kuriuos 
esu minėjęs“ (Cohen ir kiti, 1999). 

Tačiau kaip stereotipo grėsmė kenkia rezultatams? Vienas kelias — pažin- 
tinis. Stereotipo grėsmė išblaško dėmesį: pastangos, reikalingos stereotipui 
paneigti, reikalauja intensyvesnės protinės veiklos ir apsunkina įsiminimą 
(Croizet ir kiti, 2004; Schmader ir Johns, 2003; Steele ir kiti, 2002). Kitas 
poveikis — motyvacinis: dėl stereotipų grėsmės labiau bijomasi suklysti ir 
todėl gali būti sunkiau atlikti užduotis (Keller ir Dauenheimer, 2003; Seibt 
ir Foster, 2004), o stereotipo grėsmę lydintis psichologinis susijaudinimas 
gali pakenkti sudėtingų testų rezultatams (Ben-Zeev ir kiti, 2004; O'Brien 
ir Crandall, 2003). (Prisiminkime 8-ą skyrių „(Grupės įtaka“: kitų buvimo ke- 
liamas susijaudinimas dažnai pagerina lengvų užduočių rezultatus ir trukdo 
atlikti sunkias užduotis.) | 

Jei neigiamo stereotipo grėsmė gali pakenkti rezultatams, tai gal teigiami 
stereotipai gali juos pagerinti? Margaret Shih, Toddas Pittinsky ir Nalini Am- 
bady (1999) patvirtino šią galimybę. Kai azijiečių kilmės amerikietėms prieš 
atliekant matematikos testą buvo užduoti biografiniai klausimai, kurie siejosi 
su jų lytimi, rezultatai ryškiai pablogėjo (palyginti su kontroline grupe). Kai 
moterims buvo primintas jų azijietiškas tapatumas, rezultatai pagerėjo. Neigia- 
mi stereotipai trukdo siekti gerų rezultatų, o teigiami, atrodo, padeda. 


Ar stereotipai paverčia žmonių 
sprendimus tendencingais? 


Taip, stereotipai paverčia sprendimus tendencingais, tačiau čia yra ir teigia- 
mas aspektas: atskirus asmenis žmonės dažnai vertina palankiau nei grupes, 
kurioms jie priklauso (Miller ir Felicio, 1990). Anne Locksley, Eugene Bor- 
gida ir Nancy Brekke pastebėjo, kad vertinant pažįstamą žmogų „stereotipai 
daro minimalų arba nedaro jokio poveikio nuomonei apie šį žmogų“ (Bor- 


Pablogėję rezultatai 
(Studentės blogai išlaiko 
matematikos egzaminą.) 


Stereotipo grėsmė 
(Studentė gali neišlaikyti 
matematikos egzamino.) 


Atsiribojimas puo stereotipu 
paženklintos srities 
(Matematika nėra svarbi 
mano būsimam darbui.) 


ką slepia moksliniai tyrimai 


9 skyrius. PRIETARAI 


Claude Steele apie stereotipų grėsmę 


XX a. devintojo dešimtmečio pabaigoje per vieną posėdį Miči- 
gano universiteto komitete, kur buvo svarstomos įvairiausios 
universiteto problemos, pastebėjau įdomų dalyką: vienodais re- 
zultatais išlaikę stojamuosius (SAT), mažumoms priklausantys 
studentai vėliau gaudavo blogesnius pažymius nei jų kolegos 
iš vyraujančios grupės. Netrukus Stevenas Spenceris, Joshua 


otipus jiems negalėjo sektis. Taip pat pastebėjome, kad nesėk- 
mės galima išvengti, kai stereotipas, atliekant tą pačią užduotį, 
praranda aktualumą: kai pašalinama „stereotipų grėsmė“ - taip 
mes galiausiai pavadinome šį reiškinį. Šie duomenys paskatino 
tyrinėti toliau: išsiaiškinti, kaip sumažinti stereotipų grėsmę ir 
neigiamą jos poveikį. Pamažu mes supratome du svarbius daly- 


Aronsonas ir aš pastebėjome, kad tai yra nacionalinis reiški- 
nys; jis buvo stebimas daugelyje aukštųjų mokyklų ir kitose gru- 
pėse, kur gebėjimams buvo priskiriami neigiami stereotipai, pa- 
vyzdžiui, moterų, studijuojančių aukštąją matematiką. Bloges- 


kus: pirma - gyvenimo aplinkybės tu- 
ri didelę reikšmę psichikai ir antra — 


Ši 


tokie aspektai, kaip amžius, rasė ir 
lytis, reikšmingai prisideda kuriant 
šias aplinkybes. 


nius mokymosi rezultatus lėmė ne grupių pasiruošimo skirtu- 


mas. Jie buvo būdingi visiems pasiruošimo lygiams (nustato- 
miems pagal SAT rezultatus). 

Galiausiai mes atlikome laboratorinį tyrimą, suinteresuotai 
grupei pateikdami užduotį iš srities, kuri pagal galiojusius stere- 


Claude Steele 


gida ir kiti, 1981; Locksley ir kiti, 1980, 1982). Jie tai pastebėjo pateikę Mi- 
nesotos universiteto studentams pramanus apie Nensės gyvenimo naujienas. 
Tariamų telefoninių pokalbių aprašymuose Nensė pasakojo draugei, kaip ji 
reagavo į tris skirtingas situacijas (pavyzdžiui, kai prie jos parduotuvėje ki- 
bo niekingas tipas). Vieniems studentams buvo pateikti pasakojimai, kur Nen- 
sė reagavo ryžtingai (liepė tam tipui pasitraukti), kitiems — kur ji buvo pa- 
syvi (paprasčiausiai nekreipė dėmesio, kol žmogus nepasitraukė). O dar viena 
studentų grupė gavo tą pačią informaciją, tik tas asmuo buvo ne vardu Nen- 
sė, o Polas. Kitą dieną studentai prognozavo, kaip Nensė (arba Polas) elgsis 
kitose situacijose. 

Ar tai, kad studentai žinojo asmens lytį, turėjo kokį nors poveikį jų progno- 
zėms? Jokio. Tikėjimui, kad asmuo elgsis ryžtingai, darė įtaką tik tai, ką stu- 
dentai sužinojo apie šį asmenį prieš dieną. Asmens lyties žinojimas netgi ne- 
turėjo jokio poveikio jų nuomonei apie vyriškumą ar moteriškumą. Lyčių ste- 
reotipai liko gulėti ant lentynos; studentai vertino Nensę ir Polą kaip žmones. 

Šiuos duomenis galima paaiškinti prisiminus 3 skyriuje aprašytą svarbų 
principą. Turint 1) bendrąją (pagrindinę) informaciją apie grupę ir 2) trivia- 
lią, bet ryškią informaciją apie konkretų jos narį, ryškioji informacija papras- 
tai užgožia bendrosios informacijos poveikį. Tai ypač būdinga, kai asmuo ne- 
atitinka tradicinio tos grupės nario įvaizdžio (Fein ir Hilton, 1992; Lord ir kiti, 
1991). Pavyzdžiui, įsivaizduokite, kad jums pasako, kaip dauguma žmonių 
elgėsi dalyvaudami konformistiškumo tyrimo eksperimente, paskui jūs stebite 

trumpą interviu su vienu iš tariamų eksperimento dalyvių. Ar reaguosite kaip 
tipiškas žiūrovas — pasikliausite tuo, ką išgirdote per interviu ir nekreipsite 
dėmesio į pagrindinę informaciją apie tai, kaip dauguma Žmonių elgėsi iš tiesų? 

Žmonės dažnai tiki tokiais stereotipais, tačiau nekreipia į juos dėmesio, 
kai gauna įtikinamą, bet klaidingą informaciją. Todėl dauguma tiki, kad „po- 
litikai yra sukčiai“, bet „„mūsų senatorius Džonsas yra doras“. Nenuostabu, 
kad žmonės yra labai blogos nuomonės apie politikus, tačiau dažniausiai vėl 
išrenka tuos pačius. 

Šie duomenys leidžia paaiškinti mįslę, aptartą skyriaus pradžioje. Žino- 
me, kad lyties stereotipai yra 1) stiprūs, tačiau 2) menkai teveikia vertinant 
vyro ar moters darbą. Dabar matome, kodėl. Žmonės gali turėti stiprius ly- 
ties stereotipus, tačiau nekreipti į juos dėmesio vertindami konkretų asmenį. 


Stiprūs stereotipai yra svarbūs 


Tačiau stiprūs ir tariamai aktualūs stereotipai iš tiesų veikia mūsų nuomonę 
apie kitus (Krueger ir Rothbart, 1988). Kai Thomas Nelsonas, Monica Bier- 
nat ir Melvinas Manisas (1990) pateikė studentams įvertinti vyrų ir moterų 
ūgį nuotraukose, jie vyrus laikė aukštesniais net ir tada, kai jie ir moterys 
buvo vienodo ūgio, arba kai buvo pasakyta, kad šioje imtyje lytis neturi nieko 
bendra su ūgiu, ir net tada, kai už tikslumą buvo siūlomos piniginės premijos. 
Vėlesniame tyrime Nelsonas, Michele Acker ir Manisas (1996) Mičiga- 
no universiteto studentams parodė kitų universiteto inžinerijos ir medicinos 
fakultetų studentų nuotraukas ir kiekvieno studento interesų aprašymus. Net 
kai buvo pasakyta, kad šioje imtyje yra vienodas vyrų ir moterų skaičius iš 
kiekvieno fakulteto, tas pats interesų aprašymas buvo dažniau priskiriamas 
medicinos fakulteto studentei, kai jis būdavo pridėtas prie moters nuotrau- 
kos. Tad netgi žinant, kad stiprus lyties stereotipas niekuo dėtas, jo galiai 
neįmanoma atsispirti. 
Stereotipai aiškinimą ir prisiminimus paverčia šališkais 
Stereotipų poveikis taip pat gali pasireikšti aiškinant įvykius, pastebi Davi- 
das Dunningas ir Davidas Shermanas (1997). Jei žmonėms pasakoma: „Kai 
kam pasirodė, kad politiko pareiškimai buvo neteisingi“, — jie pagalvos, kad 
politikas melavo. Jei pasakoma: „Kai kam pasirodė, kad fiziko teiginiai bu- 
vo neteisingi“, — žmonės pagalvos, kad fizikas tik suklydo. Jei pasakoma, 
kad du žmonės susikivirčijo, dažniausiai padaroma išvada, jog įvyko muš- 
tynės, jei šie du žmonės yra miško darbininkai, tačiau jei besikivirčijantieji 
yra šeimyninio gyvenimo konsultantai, manoma, kad tai buvo tik žodžių dvi- 
kova. Moters rūpinimasis savo fizine būkle laikoma tuštybe, jei ji yra modelis, 
ir sąmoningumu — jei ji yra triatlonininkė. Po kurio laiko žmonės dažnai „at- 
pažįsta“ klaidingus įvykio aprašymus, kurie sutampa su jų stereotipiniu aiš- 
kinimu. Lygiai kaip kalėjimas veikia kalinius, daro išvadą Dunningas ir Sher- 
manas, taip ir mūsų stereotipų „pažintinis kalėjimas“ veikia mūsų įspūdžius. 

Kartais susidarome nuomonę arba pradedame su kuo nors bendrauti rem- 
damiesi beveik vien stereotipu. Tokiais atvejais galima labai tendencingai ver- 
tinti ir prisiminti žmones. Pavyzdžiui, Charlesas Bondas ir jo bendradarbiai 
(1988) pastebėjo, kad, pažinę savo pacientus baltieji psichiatrinių ligonių sa- 
nitarai vienodai dažnai užvelka tramdomuosius marškinius ir baltiesiems, ir 
juodaodžiams. Tačiau guldomiems į ligoninę juodaodžiams pacientams tram- 
domuosius marškinius jie užvilkdavo dažniau nei baltiesiems. Kaip mato- 
me, stereotipai turėjo įtakos. 

Šitoks tendencingumas gali reikštis ir subtiliau. Johno Darley ir Pageto 
Grosso (1983) eksperimente Prinstono universiteto studentai žiūrėjo vaizda- 
juostę apie ketvirtokę mergaitę Haną. Ji buvo nufilmuota arba skurdžiame 
miesto kvartale, leidžiant suprasti, kad yra žemesnės klasės tėvų vaikas, ar- 
ba prabangioje priemiesčio aplinkoje, darant užuominą, kad yra išsilavinu- 
sių žmonių dukra. Paprašytos atspėti Hanos gabumus, abi Žiūrovų grupės ne- 
sivadovavo Hanos socialine kilme; kiekviena grupė Hanos gebėjimus įver- 
tino pagal mergaitės lankomą klasę. 

Kitiems studentams buvo parodyta ir antra vaizdajuostė, kurioje Hana laiko 
testą žodžiu ir per jį į vienus klausimus atsako teisingai, o į kitus - klaidin- 
gai. Tie, kurie buvo susipažinę su aukštesnei socialinei klasei priklausančia 
Hana, manė, kad mergaitės atsakymai rodo ją esant labai gabią, ir vėliau pri- 
siminė, kad ji į daugumą klausimų atsakė teisingai; tie, kurie susipažino su 
Hana kaip žemesnio socialinio sluoksnio atstove, gabumus įvertino kaip men- 
kesnius nei reikalautų jos klasė ir prisiminė, kad mergaitė neteisingai atsakė 
į daugiau nei pusę klausimų. Tačiau prisiminkime: abi grupės žiūrėjo t4 pa- 
čią vaizdajuostę. Tad matome, jog tada, kai stereotipai ryškūs, o informaci- 
ja apie asmenį dviprasmiška (ne taip, kaip Nensės ir Polo atveju), stereoti- 
pai gali subtiliai paversti sprendimus apie individus šališkais. 

Ir galiausiai mes Žmones vertiname griežčiau, kai jų elgesys griauna mū- 
sų stereotipus (Bettencourt ir kiti, 1997). Moteris, subaranti tą, kuris bando 
užlįsti prieš ją eilėje prie kino teatro bilietų kasos („Prašau stoti į eilės ga- 
lą“), atrodo ryžtingesnė už panašiai reaguojantį vyrą (Manis ir kiti, 1988). 
JAV Aukščiausiasis Teismas, kuriam padėjo psichologės Susan Fiske ir jos 
bendradarbių (1991) liudijimai, tokį stereotipų taikymą įžvelgė vienos didžiau- 
sių šalies apskaitos bendrovių Price Waterhouse politikoje, kai Ann Hop- 
kins nebuvo paaukštinta į partneres. Iš 88 kandidatų į šį paaukštinimą Hop- 
kins, vienintelė moteris, davė bendrovei didžiausią pelną ir visais požiūriais 
buvo darbšti bei tiksli. Kitais požiūriais jai reikėjo baigti „grožio mokyklos 
kursus“, kur ji būtų išmokusi „moteriškiau vaikščioti, kalbėti ir rengtis...“. 
Išnagrinėjęs šią bylą ir mokslinius darbus apie stereotipus, 1989 metais Aukš- 
čiausiasis Teismas nusprendė, kad skatinti vyrus, o ne moteris elgtis ryžtin- 
gai, reiškia veikti „atsižvelgiant į lytį“: 


Mes posėdžiaujame ne todėl, kad nuspręstume, ar ponia Hopkins yra žavi, o kad 
išsiaiškintume, ar partneriai neigiamai reagavo į ją todėl, jog ponia Hopkins yra 

moteris ... Darbdavys, prieštaraujantis ryžtingumui moterų, kurių pareigos 
reikalauja šios savybės, uždaro moterį į nepakenčiamą užburtą ratą: ji netenka 
darbo, jei elgiasi ryžtingai, ir taip pat netenka darbo, jei šitaip nesielgia. 


APIBENDRINIMAS 

Kokios yra prietarų pasekmės? 

e Vadovavimosi prietarais ir stereotipais padariniai gali būti svarbūs, ypač kai prietarai ir stereotipai 
būna giliai įsišakniję, kai sprendžiama apie nepažįstamus žmones ir kai daromi sprendimai, ga- 
liojantys visai grupei. 

e Kai stereotipai įsitvirtina, jie dažniausiai palaiko patys save ir priešinasi pokyčiams. Jie sukuria 
savąją realybę per išsipildančias pranašystes. 

e Prietarai taip pat gali pakenkti veiklos rezultatams, kai žmonės ima nuogąstauti, kad kiti juos 
vertins stereotipiškai. 


e Stereotipai lemia, kaip mes suvokiame kitus žmones ir interpretuojame įvykius. 


Iš Post scriptum: 
ar galime sušvelninti prietarus? 


Socialiniams psichologams geriau sekasi paaiškinti prietarus nei juos pašalinti. 
Kadangi prietarus lemia daugelis tarpusavyje susijusių veiksnių, juos išgy- 
vendinti nėra paprasta. Tačiau galime tikėtis, kad atsiras būdų, kaip juos 
sušvelninti (apie tai kituose skyriuose): jei nevienoda socialinė padėtis skatina 
kurti prietarus, galime stengtis kurti santykius, grindžiamus bendradarbiavi- 
mu ir vienoda padėtimi. Jei prietarai dažnai pateisina diskriminaciją, galime 
reikalauti, kad nebūtų diskriminuojama. Jei socialinės institucijos palaiko prie- 
tarus, galime šią paramą panaikinti (pavyzdžiui, įtikinti žiniasklaidą, kad ji 
propaguotų rasinę santarvę). Jei išorinės grupės atrodo labiau nepanašios į 
mūsų vidinę grupę negu 1š tiesų, galime pasistengti individualizuoti atskirus 
jų narius. Jei nesąmoningi prietarai skatina poelgius, dėl kurių jaučiame kaltę, 
šiuo kaltės jausmu galime pasinaudoti kaip paskata atsikratyti prietarais grįsto 
įpročio. 

Nuo Antrojo pasaulinio karo pabaigos 1945 metais daugelis šių priešnuo- 
džių buvo taikoma, ir rasiniai bei lyčių prietarai iš tiesų sumažėjo. Moksli- 
niai socialinės psichologijos tyrimai taip pat padėjo pralaužti diskriminaci- 
ją. „Mes labai rizikavome liudydami Ann Hopkins naudai, dėl to nėra jokių 
abejonių“, — vėliau rašė Susan Fiske (1999). 


Kiek mums buvo žinoma, niekas iki tol diskriminacijos dėl lyties bylose nebuvo 
pritaikęs socialinės psichologijos mokslo žinių apie stereotipus. ... Jei mums 
pavyks, naujausius mokslinius stereotipų tyrimų duomenis galėsime iš apdulkėju- 


9 skyrius. PRIETARAI 397 


sių žurnalų perkelti į molingus teisinių debatų apkasus, kur jie gali būti naudingi. 
Jei nepavyks, galime pakenkti klientei, apšmeižti socialinę psichologiją ir sugriau- 
ti mano kaip mokslininkės reputaciją. Tuokart negalėjau žinoti, kad liudijimas 
Aukščiausiajame Teisme bus sėkmingas. 


Dabar telieka stebėti, ar per šį šimtmetį pažanga toliau plėtosis ar, kaip 
dažnai nutinka gyventojų skaičiaus augimo ir išteklių mažėjimo laikais, an- 
tagonizmas ir vėl prasiverš, tapdamas atviru priešiškumu. 


" Agresija: 


" kai žeidžiame kitus 


Kas yra agresija? 
Kokios yra agresijos teorijos? 
Agresija kaip biologinis reiškinys 
Agresija kaip atsakas į frustraciją 
Agresija kaip išmokta socialinė elgsena 
Kas lemia agresyvumą? 
Nemalonūs įvykiai 
Sužadinimas 
Agresijos užuominos 
Žiniasklaidos įtaka: 
pornografija ir seksualinis smurtas 
Žiniasklaidos įtaka: televizija 
Žiniasklaidos įtaka: kompiuteriniai žaidimai 
Ką slepia moksliniai tyrimai. Craigas Andersonas apie 
smurtinius kompiuterinius žaidimus 
Grupės įtaka 
Mokslinių tyrimų išvada. Ar provokuojamos grupės 
agresyvesnės už pavienius asmenis? 
Kaip mažinti agresiją? 
Katarsis? 
Atkreipkime dėmesį. Klinikinio tyrėjo Martino Seligmano 
katarsio analizė 
Socialinio išmokimo požiūris 


Post scriptum: kaip keisti smurtą palaikančią kultūrą 


N ors atsargi Woody Alleno pranašystė, kad „XX a. dešimtajame dešimt- 
metyje Žmonių grobimas taps dominuojančia socialinės sąveikos for- 
ma“, neišsipildė, prabėgę metai nebuvo ramūs. Galbūt rugsėjo 11-osi0s išpuo- 
lis buvo dramatiškiausias smurto aktas, tačiau ne jis nusinešė daugiausia žmo- 
nių gyvybių. Maždaug tuo pat metu per genčių karą Konge žuvo maždaug 
3 milijonai žmonių. Dalis jų buvo užkapoti mačetėmis, kiti mirė iš bado ir 
nuo ligų, pabėgę nuo teroro iš savo kaimų (Sengupta, 2003). Kaimyninės 
Ruandos, kurioje per 1994 metų genocido vasarą buvo išžudyta maždaug 
750 000 žmonių (tarp jų pusė tutsių genties), gyventojai Žinojo apie Žmo- 
gaus gebėjimą žudyti (Dutton ir kiti, 2005; Staub, 1999). Tai žinojo ir Su- 
dano Darfuro srities gyventojai, kai jų šalies vyriausybė drauge su ginkluo- 
tosiomis pajėgomis iki 2005 metų pabaigos per teroro kampaniją nužudė dau- 
giau kaip 400 000 žmonių, o 2,5 milijono išvarė iš namų. 

Šitokia neapykanta bei destrukcija nėra retenybė daugelyje Artimųjų Rytų 
bei Afrikos šalių. Visame pasaulyje ginklams bei kariuomenei kasdien išlei- 
džiama daugiau nei du milijardai dolerių, už kuriuos būtų galima pamaitinti 
bei išlavinti milijonus skurstančiųjų ir saugoti juos supančią aplinką. Per pas- 
tarąjį šimtmetį įvyko maždaug 250 karų, per kuriuos žuvo 110 milijonų žmo- 
nių. Ši „mirusiųjų tauta“ savo skaičiumi viršija Prancūzijos, Belgijos, Olan- 
dijos, Danijos, Suomijos, Norvegijos ir Švedijos gyventojų skaičių kartu su- 
dėjus (žr. 10.1 pav.). Šias aukas nusinešė ne tik karai, bet ir genocidas: pa- 
vyzdžiui, 1915-1923 metais Osmanų imperijos vykdytas genocidas prieš ar- 
mėnus, 1937 metų 250 000 kinų skerdynės Nankinge, kai jie pasidavė japo- 
nų kariuomenei, 1971 metų Pakistano genocidas prieš Bangladešo gyvento- 
jus, nusinešęs tris milijonus gyvybių, ir 1,5 milijono Kambodžos gyventojų, 

Šimtmetis 


„Mūsų tarpusavio elgesys yra 
keisčiausias, labiausiai 
neprognozuojamas ir labiau- 
siai nepaaiškinamas iš visų 
reiškinių, su kuriais esame 
priversti taikstytis. Visame 
pasaulyje žmonijai nėra nieko 
pavojingesnio už pačią 
žmoniją.“ 

Lewis Thomas (1981) 


„Ar yra koks nors būdas 
apsaugoti žmoniją nuo karo 
grėsmės?“ 
Albertas Einsteinas, iš laiško 
Sigmundui Freudui, 1932 


10.1 PAVEIKSLAS 
Kruviniausias amžius 


XX a. Žmonija buvo labiau- 
siai išsilavinusi ir labiausiai 
žudanti per visą istoriją 
(duomenys iš Renner, 
1999). Sudėjus genocidų ir 
Žmogaus sukeltų badmečių 
aukas, dėl „masinių riaušių“ 
žuvo maždaug 182 milijonai 
žmonių (White, 2000). 
Amžiaus pabaigoje tokių 
mirčių mažėjo (Human 
Security Centre, 2005). 

„Kiekvienas pagamintas 
šautuvas, kiekvienas nuleistas 
į vandenis karo laivas, 
kiekviena iššauta raketa 
galiausiai reiškia vagystę iš tų, 
kurie badauja ir nebuvo 
pavalgydinti, ir iš tų, kurie 
šąla, bet nebuvo aprengti.“ 
Prezidento Dwighto 
Eisenhowerio kalba, 
pasakyta Amerikos laikraščių 
redaktorių draugijai, 1953 


agresija 

(aggression) 

Fizinis ar žodinis poelgis, kuriuo 
siekiama kam nors sukelti 
skausmą. 


priešiškoji agresija 

(hostile aggression) 

Agresija, kurią sukelia pyktis 
ir kuri yra galutinis tikslas (dar 
vadinama emocine agresija). 


instrumentinė agresija 
(instrumental aggression) 
Agresija, kuri yra priemonė kitam 
tikslui pasiekti. 


nužudytų nuo 1975 metų prasidėjusio teroro laikais (Dutton ir kiti, 2005; 
Sternberg, 2003). Hitlerio vykdytas milijonų žydų genocidas, Stalino — mi- 
lijonų rusų, Mao — milijonų kinų genocidas ir indėnų naikinimas Amerikoje 
nuo Kolumbo laikų iki pat XX a. yra nepaneigiami faktai, tad galime teigti, 
kad žiaurumo pilna visame pasaulyje. 

Ar mes esame panašūs į mitologinį Minotaurą, kuris buvo pusiau žmo- 
gus, pusiau žvėris? Kaip pateisinti tą 1941 metų vidurvasario dieną, kai Len- 
kijos Jebwabne miestelėnai, makabriško smurto pagauti, išžudė savo miesto 
žydus, iš 1600 žydų palikdami tik tuziną gyvų (Gross, 2001)? Kaip paaiš- 
kinti šį polinkį kelti skausmą? Štai keturi šio skyriaus klausimai: 


e Ar agresija nulemta biologiškai, ar mes jos išmokstame? 
e Kokios aplinkybės skatina priešiškumo protrūkius? 
e Ar žiniasklaida daro įtaką agresijai? 


e Kaip galima sumažinti agresiją? 


Tačiau iš pradžių turime paaiškinti agresijos sąvoką. 


Kas yra agresija? 


Žmogžudžių brolijos Šiaurės Indijoje nariai nuo 1550-jų iki 1850-jų pasmaugė 
daugiau nei du milijonus žmonių, tvirtindami, jog tai daro deivės Kali gar- 
bei. Tačiau žmonės vartoja terminą „agresyvus“ ir veikliam prekybos dar- 
buotojui apibūdinti. Socialiniai psichologai atskiria pasitikinčią, energingą, 
ryžtingą elgseną nuo tos, kuri sukelia skausmą, žaloja ar naikina. Pirmoji 
vadinama atkaklumu, antroji — agresija. 

5 skyriuje agresiją apibrėžėme kaip fizinį ar žodinį poelgį, kuriuo sie- 
kiama kam nors sukelti skausmą. Ši sąvoka neapima netyčinės žalos, pavyz- 
džiui, autoavarijų, susidūrimų šaligatvyje ir veiksmų, sukeliančių skausmą, 
kurio negalima išvengti padedant žmonėms, pavyzdžiui, dantų gydymo ar 
pagalbos savižudžiams. Šia sąvoka apibūdinami smūgiai į veidą ir spyriai, 
grasinimai ir užgauliojimai, netgi apkalbos ar pašaipos; eksperimentuose — 
tai galimybė rinktis, kokį skausmą suteikti kitam, pavyzdžiui, kokio stipru- 
mo elektros smūgį skirti. Šia sąvoka apibūdiname ir turto niokojimą, melą 
1r kitokį elgesį, kurio tikslas — įskaudinti. 

Šis apibrėžimas apima dvi skirtingas agresyvumo rūšis. Žvėrių sociali- 
nei agresijai būdingas pykčio rodymas, ir tyliajai agresijai - aukos tykojimas. 
Socialinė ir tylioji agresija susijusi su skirtingomis smegenų sritimis. Žmo- 
nių pasaulyje psichologai skiria „priešiškąją“ ir „instrumentinę“ agresiją. Prie- 
šiškąją agresiją sukelia pyktis, jos tikslas — sužeisti. Instrumentinė agre- 
sija reiškia, kad siekimas sukelti skausmą yra tik priemonė kuriam nors ki- 
tam tikslui įgyvendinti. 

Didžioji dalis terorizmo išpuolių yra instrumentinės agresijos išraiška. „„Be- 
veik visų savižudiškų terorizmo kampanijų bendras bruožas yra tas, kad jos 
turi konkretų nereliginį strateginį tikslą“, — daro išvadą Robertas Pape (2003), 
išstudijavęs 1980-2001 metais savižudžių įvykdytus bombų sprogdinimus. 
Šis tikslas — „priversti liberalias demokratiškas valstybes išvesti karines pa- 
jėgas iš teritorijų, kurias teroristai laiko savo gimtine“. Arie Kruglanskis ir 
Shira Fishman (2006) pastebi, kad terorizmo aktus retai įvykdo psichikos 
sutrikimų turintys žmonės. Vykstant konfliktams dažniausiai tai naudojama 
kaip strateginis ginklas. 

Dauguma karų yra instrumentinė agresija. 2003 metais amerikiečių ir britų 
lyderiai Irako puolimą apibūdino ne kaip siekį žudyti irakiečius, bet kaip in- 
strumentinį išlaisvinimo ir apsisaugojimo nuo numanomo masinio naikini- 
mo ginklo veiksmą. Priešiškoji agresija yra „karšta“; instrumentinė agresi- 
ja - „šalta“. 

Dauguma žmogžudysčių yra priešiškosios agresijos išraiška. Beveik pu- 
sės jų priežastis — ginčai, kitų — meilės trikampiai arba skandalai, paskatinti 
alkoholio ar narkotikų (Ash, 1999). Šios žmogžudystės yra impulsyvūs, emo- 
cingi veiksmai, ir tai paaiškina 110 šalių duomenys, kurie rodo, jog įvedus 
mirties bausmę Žmogžudysčių nesumažėjo (Costanzo, 1998; Wilkes, 1987). 
Tačiau kai kurios žmogžudystės ir daugelis kitų smurtinių keršto bei seksu- 
alinės prievartos aktų yra instrumentinės agresijos padariniai (Felson, 2000). 
Po 1919 metų daugiau nei 1000 gaujų įvykdytų žmogžudysčių buvo šaltak- 
raujiškai apskaičiuotos. 


Kokios yra agresijos teorijos? 


Analizuodami priešiškosios ir instrumentinės agresijos priežastis, socialiniai psichologai su- 
telkė dėmesį į tris pagrindines prielaidas: 1) egzistuoja biologiškai įsišaknijusios agresijos 
paskatos; 2) agresija yra natūrali reakcija į frustraciją; 3) agresijos išmokstama. 


Agresija kaip biologinis reiškinys 


Filosofai ginčijasi, ar Žmogus iš prigimties yra nepiktybiškas, patenkintas „kil- 
nus laukinis“, ar gyvulys. Pirmasis požiūris, kurio laikėsi XVIII a. prancūzų 
filosofas Jeanas-Jacgueas Rousseau (1712-1778), dėl socialinių piktadary- 
bių kaltina ne Žmogaus prigimtį, o visuomenę. Antroji idėja, kuri siejama 
su anglų filosofu Thomasu Hobbesu (1588-1679), visuomenės įstatymus laiko 
būtinu žmogaus gyvuliškumo suvaržymo bei kontrolės įrankiu. XX a. „gy- 
vuliškąjį““ požiūrį —- kad agresyvios paskatos yra įgimtos ir todėl neišvengia- 
mos — palaikė Sigmundas Freudas Vienoje (Austrija) ir Konradas Lorenzas 
Vokietijoje. 

instinktyvus elgesys 
(instinctive behavior) 
Natūralus, neišmoktas elgesys, 
būdingas visiems tam tikros 
rūšies atstovams. 


Instinktų teorija 17 evoliucinė psichologija 


Freudas manė, kad žmonių agresyvumas kyla iš savinaikos impulso. Šis im- 
pulsas nukreipia primityvaus mirties poreikio (kuris yra „mirties instinktas“) 
energiją į kitus žmones. Lorenzas, gyvūnų elgsenos ekspertas, agresyvumą 
laikė prisitaikymo, o ne savinaikos forma. Ir Freudas, ir Lorenzas laikėsi te- 
orijos, kad agresyvioji energija yra instinktyvi (neišmokta ir universali). Jei 
šios energijos neišliesime, ji kaupsis tol, kol sprogs, arba kol atitinkamas sti- 
mulas jos „neišlaisvins“. 

Prielaida, kad agresija yra instinktas, nepasitvirtino, nes į tariamų Žžmo- 
gaus instinktų sąrašą palaipsniui buvo įtraukti beveik visi įmanomi Žmonių 
poelgiai. 1924 metais Vienoje išleistoje socialinių mokslų knygų apžvalgoje 
buvo išvardyta beveik 6000 tariamų instinktų (Barash, 1979). Socialinių 
mokslų specialistai stengėsi paaiškinti socialinį poelgį jį pavadindami. Įsisą- 
moninimas suteikiant pavadinimą yra labai įdomus: „Kodėl avys laikosi krū- 
voje?“ „Todėl, kad jas veikia bandos instinktas“. „Iš kur jos Žino, kad yra 
valdomos bandos instinkto?“ „Pažiūrėkite į jas: jos visada laikosi krūvoje!“ 

Instinktų teorija taip pat nepajėgia paaiškinti skirtingų Žmonių ir skirtingų 
kultūrų agresyvumo skirtumų. Kaip, remiantis žmogaus agresyvumo instinktu, 
paaiškinti, kuo taikingi irokėzai prieš įsiveržiant baltiesiems skiriasi nuo karin- 
gų irokėzų po baltųjų invazijos (Hornstein, 1976)? Nors iš tiesų biologiniai 
veiksniai daro įtaką agresyvumui, vis dėlto agresija nėra instinktyvus elgesys. 

Tačiau mūsų tolimųjų protėvių agresyvumas kartais padėdavo prisitaikyti, 
pastebi evoliucinės psichologijos specialistai Davidas Bussas ir Toddas Shac- 
kelfordas (1997). Agresyviais veiksmais buvo stengiamasi apsirūpinti ište- 
kliais, apsiginti nuo išpuolių, įbauginti arba pašalinti dėl patelių besivaržan- 
čius konkurentus ir atgrasyti partnerius nuo seksualinės neištikimybės. Kai 
kuriose ikiindustrinėse visuomenėse būti geru kariu reiškė užimti aukštesnę 
padėtį ir turėti geresnes reprodukcijos galimybes (Roach, 1998). Bussas ir 
Shackelfordas mano, kad agresija kaip prisitaikymo būdas leidžia paaiškinti 
palyginti didelį vyrų agresyvumą kitų vyrų atžvilgiu per visą Žmonijos isto- 
riją. „Tai nereiškia, ... jog vyrams būdingas „agresijos instinktas“ — tam tik- 
ra užslopinta energija, kurios perteklius privalo būti išlaisvintas. Veikiau vyrai 
iš savo protėvių paveldėjo psichologinius mechanizmus“, kurie padidina ti- 
kimybę, kad jų genai bus perduoti būsimoms kartoms. 


Nervinių procesų įtaka 


Kadangi agresyvus elgesys yra sudėtingas, smegenyse nėra vienintelio taš- 
ko, kuris jį kontroliuotų. Tačiau mokslininkai atrado, kad ir žmonės, ir gy- 
vūnai turi nervines sistemas, valdančias agresiją. Kai tyrimų metu šios sme- 
genų sritys būdavo sužadinamos, agresyvumas padidėdavo, kai slopinamos — 
sumažėdavo. Taigi romius gyvūnus galima įsiutinti, o agresyvius — nuraminti. 

Vieno eksperimento metu mokslininkai prie valdingos beždžionės sme- 
genų srities, kuri reguliuoja agresiją, prijungė elektrodą. Mažesnioji beždžio- 
nė, kuriai buvo duotas šį elektrodą sužadinantis jungiklis, išmoko jį paspausti 
tuo metu, kai beždžionė tironė tapdavo grėsminga. Taip pat galima veikti ir 
žmogaus smegenis. Vienai moteriai neskausmingai elektra sužadinus atitin- 
kamą smegenų žievės sritį, ji įsiuto ir trenkė į sieną savo gitarą, vos nepa- 
taikydama psichiatrui į galvą (Moyer, 1976, 1983). 

Tad ar smurtauti linkusių žmonių smegenys yra nenormalios? Kad tai 1š- 
siaiškintų, Adrianas Raine ir jo bendradarbiai (1998, 2000) tyrė žmogžudžių 
smegenų aktyvumą ir matavo vyrų su asocialaus elgesio reguliavimo sutriki- 
mais smegenų pilkosios masės kiekį. Jie nustatė, kad esant ramybės būsenos 
priekinės žmogžudžių smegenų žievės dalies, kuri slopina gilesnių agresy- 
vumą reguliuojančių smegenų sričių darbą, aktyvumas buvo sumažėjęs 14 
procentų (išskyrus tuos, kurie buvo patyrę tėvų prievartą), o vyrų su elgesio 
reguliavimo sutrikimais — 15 procentų. Kaip patvirtina kiti žmogžudžių 1r 
mirties bausmės laukiančiųjų tyrimai, nenormalios smegenys gali sąlygoti 
nenormaliai agresyvią elgseną (Davidson ir kiti, 2000; Lewis, 1998; Pincus, 
2001). 


Genų įtaka 


Paveldimumas daro įtaką nervų sistemos jautrumui agresijos ženklams. Jau 
seniai žinoma, jog galima išvesti agresyvias gyvūnų veisles. Kartais tai da- 
roma praktiniais sumetimais (gaidžių, skirtų peštynėms, veislių išvedimas). 
Kartais tokios veislės išvedamos moksliniais tikslais. Suomių psichologė Kirs- 
ti Lagerspetz (1979) poravo tarpusavyje pačias agresyviausias ir pačias ra- 
miausias baltąsias peles. Pakartojusi šią procedūrą daugiau kaip 26 kartoms, 
ji išvedė niršių ir ramių pelių rūšis. 

Ir primatų, ir žmonių agresyvumas skiriasi (Asher, 1987; Olweus, 1979). 
Temperamentą, rodantį mūsų ūmumą ir reakciją, atsinešame ateidami į šį pa- 
saulį. Vėliau jam daro įtaką simpatinės nervų sistemos reaktyvumas (Kagan, 
1989). Kūdikystėje atsiskleidęs Žmogaus temperamentas dažniausiai lieka ne- 
pakitęs (Larsen ir Diener, 1987; Wilson ir Matheny, 1986). Tas, kuris sulau- 
kęs aštuonerių metų nėra agresyvus, greičiausiai nebus agresyvus ir sulau- 
kęs keturiasdešimt aštuonerių (Huesmann ir kiti, 2003). Tapatūs dvyniai, ap- 
klausti atskirai, dažniau nei netapatūs vieningai patvirtins, kad jie „yra ag- 
resyvaus temperamento“ arba kad jie įsivelia į peštynes (Rowe ir kiti, 1999; 
Rushton ir kiti, 1986). Jei vienas iš tapačių dvynių (tačiau tik vienas iš pen- 
kių netapačių), yra teistas, paprastai nusikalsta ir kitas (Raine, 1993). 

Ilgalaikiai kelių šimtų Naujosios Zelandijos vaikų stebėjimai parodė, kad 
agresyvumas priklauso ir nuo geno, pakeičiančio nervinių impulsų perdavi- 
mo pusiausvyrą, ir nuo blogo suaugusiųjų elgesio su vaiku (Caspi ir kiti, 2002; 
Moffitt ir kiti, 2003). Vien tik „blogi“ genai ar vien „bloga“ aplinka nele- 

„Galėtume išvengti dviejų 
trečdalių visų nusikaltimų, 
paprasčiausiai užšaldydami 
visus fiziškai sveikus jaunus 
vyrus nuo 12 iki 28 metų 
amžiaus.“ 
David Lykken, 
The Antisocial Personalities, 
1995 
(„Asocialios asmenybės“) 


mia, kad suaugęs žmogus bus agresyvus ar asocialus. Didesnė tikimybė, kad 
tokį geną turintis vaikas jautriau reaguos į blogą elgesį su juo. Prigimtis ir 
auklėjimas veikia vienas kitą. 


Biocheminė įtaka 


Biocheminė kraujo sudėtis taip pat veikia nervinį jautrumą agresijos skati- 
nimui. 

Alkoholis. Ir laboratoriniai eksperimentai, ir policijos duomenų suvestinės 
rodo, kad agresyvų elgesį gali išprovokuoti aplinka ir alkoholis (Bushman, 


1993; Taylor ir Chermack, 1993; Testa, 2002). Atkreipkime dėmesį į šiuos 
faktus: 


e Eksperimentai parodė, kad apsvaigę žmonės skiria stipresnį elektros šo- 
ką ir būna piktesni, jei tenka spręsti konfliktus (MacDonald ir kiti, 2000). 


e 65 proc. žmogžudysčių ir 55 proc. buitinių muštynių įvykdė arba išpro- 
vokavo išgėrę ar narkotikais svaiginęsi asmenys (Amerikos psichologų 
asociacija, 1993). 


e Jei šeimoje smurtaujantys alkoholikai pradeda gydytis ir nustoja gėrę, jie 
dažniausiai nustoja ir smurtauti (Murphy ir O'Farrell, 1996). 


Alkoholis skatina agresyvumą, slopindamas savimonę, mažindamas ge- 
bėjimą įvertinti pasekmes. Žmonėms alkoholis asocijuojasi su agresija (Bart- 
holow ir Heinz, 2006; Ito ir kiti, 1996; Steele ir Southwick, 1985). Alkoho- 
lis nuasmenina ir atpalaiduoja. 


Testosteronas. Gyvūnus hormonai veikia kur kas stipriau nei žmones. Ta- 
čiau Žmogaus agresyvumas koreliuoja su vyriškuoju lytiniu hormonu testos- 
teronu. Pasvarstykime: 


e Testosterono kiekį mažinantys vaistai gali slopinti smurtauti linkusių vy- 
rų agresyvumą. 


e Sulaukus 25 metų testosterono kiekis pradeda mažėti, nuo šio amžiaus 
1ma mažėti ir padaromų smurtinių nusikaltimų skaičius. 


e Kalinių, kurie buvo nuteisti už suplanuotus, o ne išprovokuotus nusikal- 
timus, testosterono lygis dažnai būna aukštesnis nei įvykdžiusių nesmur- 
tinius nusikaltimus asmenų (Dabbs, 1992; Dabbs ir kiti, 1995, 1997, 2001). 


e Paaugliai bei suaugę vyrai, kurių testosterono lygis aukštas, dažniau nu- 
sikalsta, dažniau vartoja narkotikus ir agresyviau reaguoja į provokacijas 
(Archer, 1991; Dabbs ir Morris, 1990; Olweus ir kiti, 1988). 


e Turint ginklą kyla testosterono lygis. Kuo labiau jis pakyla, tuo prieka- 
besnis žmogus tampa (Klinesmith ir kiti, 2006). 

Testosteronas, sako Jamesas Dabbsas (2000), „yra maža molekulė, daranti 
didelį poveikį“. Suleidus testosterono, žmogus akimirksniu netaps agresy- 
vus, tačiau nedidelį testosterono kiekį turintys vyrai yra sunkiau išprovokuo- 
jami (Geen, 1998). Testosteronas veikia panašiai kaip maitinimo elementas: 
jam išsikrovus, viskas pastebimai sulėtėja. 


Žemas serotonino lygis. Kitas veiksnys, sąlygojantis smurtą, yra neurome- 
diatoriaus serotonino, kurį priima daugybė impulsus kontroliuojančių prie- 
kinių smegenų skilčių receptorių, trūkumas. Ir primatų, ir žmonių populia- 
cijoje nusikalsti linkusiems vaikams ir suagusiesiems būdingas mažas sero- 
tonino kiekis (Bernhardt, 1997; Mehlman, 1994; Wright, 1995). Be to, su- 
mažinus serotonino kiekį laboratorijos sąlygomis, paaštrėja žmonių reakcija 
į pasibjaurėjimą keliančius įvykius, ryžtingiau apsisprendžiama skirti elek- 
tros smūgį. 


Biologijos ir elgesio sąveika. Svarbu atminti, kad ryšys tarp testosterono, 
serotonino ir elgsenos pasireiškia abiem kryptimis. Pavyzdžiui, testosteronas 
gali skatinti dominavimą bei agresiją, tačiau dominavimas arba agresyvu- 
mas taip pat kelia testosterono lygį (Mazur ir Booth, 1998). Po pasaulio fut- 
bolo čempionato arba po svarbių krepšinio rungtynių nugalėtojų komandos 
aistruolių testosterono lygis pakyla, o pralaimėjusiųjų — nukrinta (Bernhardt 
ir kiti, 1998). Nugalėtojų komandos aistruoliai švęsdami pergalę paprastai 
vartoja alkoholį. Tuo tikriausiai galima paaiškinti Kardifo universiteto moks- 
lininkų teiginį, kad nugalėtojų, o ne pralaimėjusiųjų futbolo ir regbio ko- 
mandų aistruoliai dažniau įvykdo užpuolimus (Sivarajasingham ir kiti, 2005). 

Taigi nervų sistema, genai ir biocheminiai procesai lemia, kad kai kurie 
žmonės agresyviai reaguoja į konfliktus bei provokacijas. Tačiau ar agresy- 
vumas yra tokia neatskiriama Žmogaus prigimties dalis, kad neįmanoma bū- 
tų pasiekti taikos? Amerikos psichologų asociacija ir Tarptautinė psicholo- 
gų taryba suvienijo kitas organizacijas, siekdamos, kad būtų pritarta pareiš- 
kimui dėl smurto, kurį parengė įvairių šalių mokslininkai (Adams, 1991): 
„Moksliškai klaidinga [sakyti, kad] karas ar bet koks kitas smurtinis žmo- 
nių elgesys yra genetiškai užprogramuotas [arba kad] karą sukelia „instink- 
tai“ ar kokia nors kita priežastis“. Tad, kaip pamatysime, sumažinti žmonių 
agresyvumą galima. 


Agresija kaip atsakas į frustraciją 


Vakaras. Šilta. Dvi valandas mokėtės ir dabar, pavargę ir ištroškę, pasisko- 
linate iš draugo keletą monetų ir traukiate prie artimiausio gaivinamųjų gė- 
rimų automato. Kai jis praryja monetas, beveik pajuntate burnoje šaltos, gai- 
vinančios kolos skonį. Tačiau paspaudę mygtuką nieko neišgirstate. Vėl pa- 
spaudžiate. Po to paspaudžiate pinigų grąžinimo mygtuką. Dar kartą paspau- 


Kai kurie prievartautojai, 
norėdami išsivaduoti iš šio 
potraukio ir sutrumpinti savo 
įkalinimo laiką, pageidavo, kad 
juos iškastruotų. Ar reikėtų 
patenkinti jų pageidavimą? 
Jei taip ir jei tai panaikintų 
galimybę jiems panašiai 
nusikalsti ateityje, ar reikėtų 
sutrumpinti šių nusikaltėlių 
įkalinimo laiką arba panaikinti 
bausmę? 

frustracijos-agresijos teorija 
(frustration-aggression theory) 
Teorija, teigianti, kad frustracija 
skatina agresyvų elgesį. 


frustracija 
(frustration) 
Trukdymas tikslingam elgesiui. 


perkėlimas 

(displacement) 

Agresijos nukreipimas į objektą, 
kuris nėra frustracijos šaltinis. 
Apskritai naujasis taikinys kelia 
mažesnę grėsmę arba yra labiau 
priimtinas socialiai. 


10.2 PAVEIKSLAS 
Klasikinė frustracijos- 
agresijos teorija 


Frustracija yra motyvas 
agresyviai elgtis. Bausmės 
baimė arba nepritarimas 
agresijai, nukreiptai į 
frustracijos šaltinį, gali 
priversti nukreipti agresiją 

į kitą taikinį ar netgi į save. 
Šaltiniai: Dollard ir kiti, 
1939; Miller, 1941. 


džiate pasirinkto gėrimo mygtuką. Vis tiek nieko. Vis maigote mygtukus. Po 
to pradedate juos daužyti. Galiausiai — purtyti automatą. Nieko nepešę ir pra- 
radę pinigus kėblinate atgal prie mokslų. Ar jūsų kambario draugams reikė- 
tų būti atsargesniems? Ar tikimybė, kad pasakysite ar padarysite ką nors už- 
gaulaus, padidėjo? 

Viena pirmųjų psichologinių agresijos teorijų, populiarioji frustracijos- 
agresijos teorija, atsakytų, kad taip. „Frustracija visada veda į kokį nors ag- 
resyvumą“, — teigia Johnas Dollardas ir jo bendradarbiai (1939, p. 1). Frust- 
raciją gali sukelti bet kas (pavyzdžiui, blogai veikiantis automatas), kas mums 
trukdo pasiekti tikslą. Frustracija stiprėja, kai noras pasiekti tikslą labai tvirtas, 
kai tikimės atpildo ir kai yra visiškas slopinimas. Apklausdami britus, keltu 
vykusius į Prancūziją, Rupertas Brownas ir jo bendradarbiai (2001) paste- 
bėjo, kad tą dieną, kai prancūzų žvejybos laivai blokavo uostą, trukdydami 
britų kelionei, agresyviai nusiteikusių keleivių buvo kur kas daugiau. Kai 
keleiviams buvo sutrukdyta pasiekti tikslą, jie ėmė dažniau (tarsi karikatūrų 
herojai) pritarti prancūzo, išpylusio kavą, įžeidinėjimui. 

Kaip matome 10.2 pav., agresija nebūtinai išsilies kaip atsakas į provoka- 
ciją. Kerštingumą išmokstame nuslopinti, ypač žinodami, kad kiti gali tam ne- 
pritarti arba už tai nubausti, ir savo neigiamas emocijas nukreipiame į sau- 
gesnius taikinius. Perkėlimą iliustruoja seniai Žinoma istorija apie vyriškį, ku- 
ris, pažemintas viršininko, išplūsta žmoną, apšaukia sūnų, įspiria šuniui, 0 šis 
įkanda laiškanešiui (kuris eina namo ir iškeikia savo žmoną). Tačiau eksperi- 
mentuose ir realiame gyvenime agresija pasireiškia tada, kai taikinys yra pa- 
našus į jos kurstytoją ir truputį erzina (Marcus-Newhall ir kiti, 2000; Miller 
ir kiti, 2003; Pedersen ir kiti, 2000). Kai žmogus slopina pyktį, išprovokuotą 
ankstesnės situacijos, net trivialus įžeidimas, toks, į kurį normaliomis aplin- 
kybėmis nė dėmesio nekreiptų, gali išprovokuoti emocinį sprogimą (gal kada 
nors apšaukėte kambario draugą po to, kai sugedęs automatas surijo jūsų pi- 
nigus ir nedavė pageidautos prekės). 

Vieno eksperimento metu Eduardo Vasguezas su kolegomis (2005) pro- 
vokavo keletą Pietų Kalifornijos universiteto studentų, supeikdami jų anag- 


Tiesioginė 
Į išorę | 
nukreipta 1 Perkelt 
agresija 221 > 
AGIESYVAKS | save nukreipta 
Pocigjo "agresija 
kurstymas gresi 


(pvz., savižudybė) 


Kita papildoma 
reakcija 
(pvz., užsisklendimas) 


Frustracija 
(tikslas) 

ramų sprendimo testo rezultatus. Netrukus po to šie studentai turėdavo nu- 
statyti, kiek laiko kitas tariamas studentas atlikdamas užduotį turi laikyti ranką 
geliančiai šaltame vandenyje. Jei šis tariamas studentas dar ir nestipriai įžeis- 
davo, jis būdavo baudžiamas stipriau, liepiant laikyti ranką šaltame vande- 
nyje ilgiau, bet šitaip nesielgdavo provokacijos nepatyrę studentai. Vasgue- 
zas pažymi, kad agresijos perkėlimas padeda suprasti, kodėl išprovokuotas 
ir dar pyktį jaučiantis asmuo gali į švelnų užgauliojimą reaguoti įsiūčiu, o į 
partnerio kritiką — Žiauria prievarta. 

Politikos apžvalgininkai pastebi, kad visiškai suprantamas didžiulis ame- 
rikiečių pasipiktinimas rugsėjo 11-osios įvykiais sustiprino ryžtą užpulti Iraką. 
Amerikiečiai ieškojo, kur išlieti savo pyktį, ir surado objektą — tironą Sad- 
damą Husseiną, kuris kažkada buvo jų sąjungininkas. „Tikroji šio karo prie- 
žastis, — pastebėjo Thomas Friedmanas (2003), — buvo ta, kad po rugsėjo 
11-osios Amerika turėjo kam nors arabų musulmonų pasaulyje suduoti smū- 
gi... Mes smogėme Saddamui dėl labai paprastos priežasties: galėjome tai 
padaryti ir dėl to, kad jis šito nusipelnė, ir dėl to, kad jis buvo centrinė šio 
pasaulio figūra.“ Karo šalininkas viceprezidentas Richardas Cheney (2003), 
atrodo, sutinka su šiuo teiginiu. Paklaustas, kodėl dauguma kitų pasaulio šalių 
nepritarė invazijai, jis atsakė: „Jos nepatyrė rugsėjo 11-osios“. 


Patikslinta frustracijos-agresijos teorija 


Frustracijos-agresijos teorijos laboratoriniai tyrimai davė prieštaringus rezul- 
tatus: kartais frustracija sustiprindavo agresyvumą, o kartais ne. Pavyzdžiui, 
jei frustracija suvokiama — taip buvo vieno eksperimento metu, kai dalyvis 
trukdė grupei spręsti problemas, nes blogai veikė jo klausos aparatas (o ne 
dėl savo neatidumo) — tada ji sukelia ne agresiją, o susierzinimą (Burnstein 
ir Worchel, 1962). 

Leonardas Berkowitzas (1978, 1989) suprato, kad ankstesnėje teorijoje 
per daug sureikšmintas frustracijos ir agresijos ryšys, todėl jis šią teoriją pa- 
koregavo. Berkowitzas sukūrė teoriją, kad frustracija sukelia pyktį - emoci- 
nį nusiteikimą agresyviam poelgiui. Pyktis kyla tada, kai žmogus, sukėlęs 
frustraciją, galėjo pasielgti ir kitaip (Averill, 1983; Weiner, 1981). Užvaldy- 
tas emocijų žmogus ypač linkęs pratrūkti, kai yra stimuliuojamas agresyvių 
užuominų (žr. 10.3 pav.). Kartais agresija gali pratrūkti ir nesant jokių pa- 
pildomų agresyvių dirgiklių. Tačiau, kaip pamatysime, su agresija susiję dir- 
gikliai stiprina agresyvumą (Carlson ir kiti, 1990). 

Teroristai supranta, kad jų veiksmai sukelia pyktį. Socialiniai psicholo- 
gai Clarkas McCauley (2004) ir Richardas Wagneris (2006) pastebi, kad kar- 
tais teroristų tikslas būna įvykdyti tokį aktą, kuris priverstų stiprų įpykusį 
priešą pernelyg griežtai reaguoti, o tai gali pasitarnauti teroristų interesams. 

Frustracija gali būti nesusijusi su deprivacija. Tie, kurie patiria didžiulę 
seksualinę frustraciją, tikriausiai nesusilaiko nuo lytinių santykių. Didžiau- 
sią ekonominį nusivylimą patiriantys žmonės tikriausiai nėra Afrikos lūšnų 


Atkreipkite dėmesį į tai, kad 
frustracijos-agresijos teorija 
skirta paaiškinti priešiškąjį, o 
ne instrumentinę agresiją. 

10.3 PAVEIKSLAS 
Supaprastinta Leonardo 
Berkowitzo patikslintos 
frustracijos-agresijos teorijos 
santrauka 


„Blogis kantriai kenčiamas, 
kol manoma, kad jis neišven- 
giamas, tačiau jis gali tapti 
nepakenčiamu, kai pasiūloma, 
kaip galima būtų jo išvengti.“ 
Alexis de Tocgueville, 1856 


santykinė deprivacija 
(relative deprivation) 

Asmens suvokimas, kad jis yra 
mažiau pasiturintis, lyginant 

su kitais. 


Nepagrįsta 
frustracija 


Pyktis 
+ 


agresijos 
užuominos 


skurdžiai. Kai XX a. ketvirtajame dešimtmetyje Ameriką apėmė ekonominė 
depresija, vyravo skurdas, bet smurtinių nusikaltimų buvo nedaug. Savižu- 
džiai bombų sprogdintojai palestiniečiai taip pat nebuvo labiausiai nuskriausti 
tarp savo tautiečių. Kaip ir Šiaurės Airijos kariuomenė (IRA), Italijos rau- 
donosios brigados ar Vokietijos Bader-Meinhofo grupuotė, dauguma šių žmo- 
nių priklausė vidurinei klasei (Krueger ir Maleckova, 2003; Pettigrew, 2003). 
Taip pat ir rugsėjo 11-osios teroristai buvo tikri profesionalai ir daug kelia- 
vę po pasaulį. Kolektyvinis pažeminimas bei antagonizmas kur kas labiau 
skatina terorizmą nei skurdas. Kaip 1969 metais pastebėjo Nacionalinė smurto 
priežasčių ir prevencijos komisija, ekonominė pažanga gali padidinti frust- 
raciją ir eskaluoti smurtą. Sparčiai modernėjančiose šalyse plečiantis urba- 
nizacijai išauga gyventojų raštingumas, pradedama geriau suvokti materia- 
lias galimybes. Bet kadangi materialinė gerovė kyla lėtai, didėjantis atotrū- 
kis tarp norų ir galimybių didina frustraciją. Nors skurdas sumažėja, frust- 
racija ir politinio pobūdžio agresyvumas gali didėti (Feierabend ir Feiera- 
bend, 1968, 1972). 

Svarbiausia ne tai, kad skurdas ir socialinė neteisybė nesusiję su sociali- 
niais neramumais, 0 tai, kad frustraciją sukelia atotrūkis tarp lūkesčių ir ga- 
limybių. Kai pasiekimai sutampa su lūkesčiais ir kai pajamos leidžia įgyven- 
dinti troškimus, žmonės patiria ne frustraciją, o pasitenkinimą (Solberg ir kiti, 
2002). 


Santykinė deprivacija 


Kai lyginame save su kitais, emocijos dažnai būna sudėtingos. Darbininkų 
gerovės pojūtis priklauso nuo to, ar jų atlyginimas yra pakankamas, paly- 
ginti su kitų, dirbančių panašų darbą (Yuchtman, 1976). Padidinus atlygini- 
mą policininkams, galima kuriam laikui pakelti jų, tačiau palaužti gaisrinin- 
kų dvasią. 

Tokie jausmai, vadinami santykine deprivacija, paaiškina, kodėl pasi- 
tenkinimas gyvenimu dažnai būna mažesnis ir kodėl nusikalstamumas bū- 
dingas toms bendruomenėms ir šalims, kuriose didelė socialinė nelygybė (Ha- 
gerty, 2000; Kawachi ir kiti, 1999). Jis taip pat paaiškina, kodėl Rytų vokie- 
čiai sukilo prieš komunistinį režimą: jų gyvenimo lygis buvo aukštesnis nei 
kai kuriose Vakarų Europos valstybėse, tačiau daug žemesnis nei kaimynų 
Vakarų vokiečių (Baron ir kiti, 1992). 

Terminą santykinė deprivacija sukūrė mokslininkai, tyrę Amerikos ka- 
reivių gyvenimą Antrojo pasaulinio karo metais (Merton ir Kitt, 1950; Stouf- 
fer ir kiti, 1949). Ironiška, kad tarnavusieji karinėse oro pajėgose išgyveno 
didesnę frustraciją dėl paaukštinimo tempų nei tarnavusieji karo policijoje, 
kurie paaukštinimo laukdavo ilgiau. Karinėse oro pajėgose paaukštinimo buvo 
sulaukiama greitai, ir dauguma kariškių tikriausiai laikė save geresniais nei 
vidutinis (šališkas palankumas sau). Todėl jų pretenzijos pranoko pasieki- 
mus. Koks to rezultatas? Frustracija. 

Vienas iš galimų šitokios frustracijos šaltinių yra televizijos programose 
bei reklamoje vaizduojama prabanga. Kultūrose, kuriose televizoriai labai 
paplitę, televizija padeda absoliučią deprivaciją (neturėjimą to, ką turi kiti) 
paversti santykine deprivacija (kai jaučiamasi skurdesnių). Karen Hennigan 
ir jos bendradarbiai (1982) analizavo nusikalstamumą Amerikos miestuose 
tuo metu, kai atsirado televizija. 34 miestuose, kuriuose 1951 metais plačiai 
paplito televizija, vagysčių (pavyzdžiui, dviračių ir daiktų iš parduotuvių len- 
tynų) skaičius pastebimai šoktelėjo. Kituose 34 miestuose, kuriuose dėl vy- 
riausybės įsikišimo televizijos įvedimas buvo atidėtas iki 1955 metų, pana- 
šus vagysčių šuolis įvyko 1955 metais. 


Agresija kaip išmokta socialinė elgsena 


Agresijos teorijose, grindžiamose instinktais ir frustracija, daroma prielai- 
da, kad smurtą skatina emocijos, kurios „stumia“ agresyvumą iš vidaus. So- 
cialinės psichologijos specialistai tvirtina, kad išmokimas taip pat paskatina 
agresyvų elgesį. 


Agresijos nauda 


Iš savo patyrimo ir stebėjimų žinome, kad būti agresyviam dažnai apsimo- 
ka. Eksperimentų metu romūs gyvūnai buvo paversti nuožmiais peštukais. 
Antra vertus, dideli pralaimėjimai gimdo nuolankumą (Ginsburg ir Allee, 
1942; Kahn, 1951; Scott ir Marston, 1953). 

Galima išmokti naudotis agresyvumu. Vaikas, savo agresyviais veiksmais 
sėkmingai gąsdinantis kitus vaikus, greičiausiai taps vis agresyvesnis (Pat- 
terson ir kiti, 1967). Agresyvūs ledo ritulio žaidėjai — tie, kurie dažniausiai 
už šiurkštų žaidimą šalinami iš aikštelės — įmuša daugiau įvarčių nei neag- 
resyvūs (McCarthy ir Kelly, 1978a, 1978b). Ledo ritulį žaidžiantys Kana- 
dos paaugliai, kurių tėvai pritaria fiziškai agresyviam žaidimui, demonstruoja 
agresyviausią žaidimo stilių (Ennis ir Zanna, 1991). Šiais atvejais agresija 
yra instrumentinė, nes ji padeda sulaukti tam tikro atpildo. 

Tą patį galime pasakyti ir apie teroristinius veiksmus, kurie valdžios ne- 
turintiems Žmonėms padeda atkreipti visuomenės dėmesį. „Nužudęs vieną, 
išgąsdinsi tūkstantį“, — sako senovės kinų patarlė. Margaret Thatcher teigė, 


„Namas gali būti didelis arba 
mažas; kol aplinkiniai namai 
yra tokie pat maži, savasis 
patenkina visus gyvenamojo 
būsto reikalavimus. Tačiau jei 
šalia mažo namo iškyla rūmai, 
jis iš mažo namo virsta 
lūšnele.“ 

Karl Marx 


„Moters nepasitenkinimas 
auga proporcingai jos 
evoliucijai.“ 
Elizabeth Cady Stanton, 
1815-1902, 
Amerikos sufražistė 

socialinio išmokimo teorija 
(social learning theory) 

Teorija, teigianti, kad socialinės 
elgsenos išmokstame 
stebėdami, pamėgdžiodami, 
sulaukdami paskatinimo 

ir bausmės. 


Žinomo Banduros 
eksperimento metu vaikai, 
stebėję suaugusio žmogaus 
agresiją, nukreiptą prieš lėlę 
Bobo, buvo linkę pakartoti 
matytą agresiją. 


kad negavęs „viešumo deguonies“, terorizmas, be abejonės, susilpnėtų. To- 
kią išvadą daro ir Jeffrey Rubinas (1986). Tai primena XX a. aštuntojo de- 
šimtmečio incidentus, kai nuogi žiūrovai kelioms sekundėms išbėgdavo į fut- 
bolo aikštę, kad juos parodytų televizija. Kai televizijos kanalai nustojo juos 
rodyti, šis reiškinys išnyko. 


Išmokimas stebint 


Albertas Bandura (1997) pasiūlė socialinio agresijos išmokimo teoriją. Jis 
mano, kad mes išmokstame agresyvumo ne tik patirdami jo naudą, bet ir ste- 
bėdami kitus. Kaip ir daugelį kitų socialinių poelgių, agresyvumą išsiugdo- 
me stebėdami kitų veiksmus bei agresyvaus elgesio pasekmes. 

Įsivaizduokite tokią vieno Banduros eksperimento (Bandura 1r kiti, 1961) 
situaciją. Stenfordo vaikų lopšelyje vaikui duodama įdomi kūrybinė užduo- 
tis. Kitame kambario gale sudėti alaviniai kareivėliai, medinis plaktukas ir 
didžiulė pripučiama lėlė. Ten sėdi suaugusi moteris. Kiek pažaidusi su ala- 
viniais kareivėliais, moteris pakyla ir dešimt minučių talžo pripučiamą lėlę. 
Ji daužo lėlę mediniu plaktuku, spardo ją, mėto ir šaukia: „Trenk jai į nosį... 
Partrenk ant žemės... spirk.“ 

Baigus stebėti šį pykčio protrūkį vaikas nuvedamas į kitą kambarį, ku- 
riame yra daug labai įdomių žaislų. Tačiau po dviejų minučių tyrėja nutrau- 
kia vaiko Žaidimą, paaiškindama, kad čia yra jos geriausi žaislai ir ji turi 
„palikti juos kitiems vaikams“. Nusivylęs vaikas keliauja į trečią kambarį, 
kuriame yra įvairių žaislų, skirtų agresyviems ir neagresyviems žaidimams. 
Du iš šių žaislų yra pripučiama lėlė bei medinis plaktukas. 

Vaikai, kurie nebuvo matę suaugusiojo agresyvumo, retai kada patys pra- 
dėdavo žaisti ar kalbėti agresyviai. Nors ir nusivylę, jie vis tiek žaisdavo ra- 
miai. Tie, kurie matė suaugusiojo agresiją, daug dažniau paimdavo medinį 
plaktuką ir talžydavo lėlę. Stebėdami suaugusiųjų agresyvumą vaikai pra- 
dėdavo mažiau varžytis. Be to, jie dažnai mėgdžiodavo suaugusiojo veiks- 
mus ir kartodavo jo žodžius. Taigi vaikai išmokdavo elgtis agresyviai. 

Bandura (1979) mano, kad kasdieniame gyvenime su agresija susiduriame 
šeimoje, subkultūroje ir žiniasklaidoje. 

Šeima. Agresyvių vaikų tėvai dažnai baudžia vaikus fiziškai ir drausmina 
juos šaukdami bei mušdami (Patterson ir kiti, 1982). Dažnai šie tėvai vai- 
kystėje irgi buvo baudžiami fiziškai (Bandura ir Walters, 1959; Straus ir Gel- 
les, 1980). Nors dauguma skriaudžiamų vaikų netampa nusikaltėliais ar fi- 
zines bausmes taikančiais tėvais, 30 procentų jų vėliau šiurkščiai elgdavosi 
su savo vaikais — keturis kartus dažniau nei vidutiniškai (Kaufman ir Zigler, 
1987; Widom, 1989). Smurtas dažnai gimdo smurtą. 

Kad polinkis į smurtą priklauso nuo šeimos, parodo tos kultūros bei šei- 
mos, kuriose nėra vieno iš tėvų (Triandis, 1994). Davidas Lykkenas (2000) 
apskaičiavo, kad be tėvo augantys vaikai patiria septynis kartus daugiau 
šiurkštumo, jie dažniau šalinami iš mokyklos, pabėga iš namų, tampa tėvais 
paauglystėje ir įvykdo smurtinius nusikaltimus. Vieno iš tėvų (dažniausiai 
tėvo) nebuvimo sąsaja su polinkiu smurtauti pastebima įvairiose rasėse, skir- 
tingas pajamas gaunančiose, skirtingo išsilavinimo ir skirtingose vietose gy- 
venančiose šeimose (Staub, 1996; Zill, 1988). Be to, vieno britų ilgalaikio 
tyrimo, kai 33 metus nuo pat gimimo buvo stebima daugiau nei 10 000 vai- 
kų, rezultatai parodė, kad rizika, jog vaikai kels problemų, padidėdavo po 
tėvų skyrybų (Cherlin ir kiti, 1998). 

Esmė ne ta, kad šeimų, kuriose nėra tėvo, vaikai labiau linkę nusikalsti 
ar smurtauti (globojami rūpestingos motinos ir giminių, dauguma tokių vai- 
kų sėkmingai bręsta). To negalima aiškinti tik tėvo nebuvimu. Paprasčiau- 
siai, kai nėra tėvo, rizika, kad vaikas pradės smurtauti, yra didesnė. 


Kultūra. Už namų sienų taip pat randame smurto pavyzdžių. Bendruome- 
nėse, kuriose žavimasi „mačo“ įvaizdžiu, agresyvumas lengvai perduodamas 
iš kartos į kartą (Cartwright, 1975; Short, 1969). Pavyzdžiui, smurtavimu 
pasižyminčių paauglių gaujų jaunesnieji nariai agresyvumo pavyzdžius gauna 
iš vyresniųjų. Visiems Čikagos paaugliams tikimybė, kad ims smurtauti, yra 
vienoda, tačiau jei paauglys matė, kaip naudojamas ginklas, ši tikimybė pa- 
didėja dvigubai (Bingenheimer ir kiti, 2005). 

Įtakos turi ir kitos priežastys. Parodykite socialiniams psichologams žmogų 
iš ekonomiškai silpnos nedemokratinės šalies, kurioje vyrauja didelė eko- 
nominė nelygybė, kurioje vyrai rengiami karui ir kuri šiuo metu kariauja, ir 
jie jums parodys Žmogų, nusiteikusį pritarti agresyviam elgesiui (Bond, 2003). 

Richardas Nisbettas (1990, 1993) 17 Dovas Cohenas (1996, 1998) tyrinė- 
jo subkultūros poveikį. Jie rašo, kad draugiški Jungtinių Valstijų baltieji, apsi- 
gyvenę Naujosios Anglijos 1r Vidurio Atlanto regionuose, sukūrė kitokią 
kultūrą nei labiau į Pietus apsigyvenę pagyrūnai ir garbėtroškos baltieji (dau- 
gelis jų — tolimi mano škotų ir airių kilmės giminaičiai). Pirmieji buvo žem- 
dirbiai ir amatininkai; antrieji —- agresyvesni: medžiotojai ir gyvulių augintojai. 
Iki šių dienų Amerikos miestuose, kuriuose gyvena pietiečiai, baltaodžių 
įvykdomų žmogžudysčių skaičius didesnis nei ten, kur gyvena šiauriečiai. 

Agresija kaip reakcijos forma įtvirtinama tiek per asmeninę patirtį, tiek ste- 
bint aplinką. Tačiau kada pasireiškia agresija? Bandura (1979) įrodinėjo, kad 

10.4 PAVEIKSLAS 

Socialinio išmokimo požiūris 
į agresiją 

Emocinis susijaudinimas, 
likęs patyrus ką nors 
pasibjaurėtina, skatina 
agresyvumą. Ar agresyvu- 
mas ar kas nors panašaus 
iš tiesų pasireikš, priklauso 
nuo to, kokių pasekmių 
išmokome tikėtis. 


Šaltinis: Bandura, 1979, 1997. 


Nemalonūs Emocinis riklausomybė 
įvykiai sužadinimas Pasiekimai 
Užsisklendimas ir rezignacija 
+ Agresyvumas 
Kūno simptomai 
Nusiraminimas vartojant 
Atpildas Laukiamos narkotikus ir alkoholį 
ir kaštai pasekmės Konstruktyvus problemų 


sprendimas 


agresyvius veiksmus skatina įvairūs nemalonūs patyrimai — frustracija, skaus- 
mas, įžeidimai (žr. 10.4 pav.). Tokie potyriai sujaudrina. Tačiau ar pasielgsi- 
me agresyviai, priklauso nuo pasekmių, kurių tikimės. Agresija labiau tikėtina, 
kai esame susijaudrinę ir kai elgtis agresyviai atrodo saugu arba naudinga. 


APIBENDRINIMAS 
Kokios yra agresijos teorijos? 


e Žinomos dvi agresijos formos: priešiškoji agresija, kylanti iš tokių emocijų kaip pyktis ir skirta 
įskaudinti, ir instrumentinė agresija, naudojama siekiant kito kokio nors tikslo. 

e Yratrys plačios agresijos teorijos. /nstinktų teorija, kuri dažniausiai siejama su Sigmundu Freudu 
ir Konradu Lorenzu, teigia, kad agresyvi energija kaupiasi panašiai kaip vanduo užtvankoje. Tu- 
rimi duomenys nelabai patvirtina šį požiūrį, tačiau žinoma, kad agresyvumas priklauso nuo pa- 
veldimumo, cheminės kraujo sudėties ir smegenų funkcijų. 

e Antroji teorija teigia, kad pyktį bei priešiškumą sukelia frustracija. Agresyvios užuominos didina 
pyktį ir gali išprovokuoti agresiją. Frustracija patiriama ne todėl, kad jaučiame deprivaciją, o dėl 
atotrūkio tarp lūkesčių ir realios padėties. 

e Socialinio išmokimo teorija agresyvumą traktuoja kaip išmoktą elgseną. Remdamiesi asmenine 
patirtimi ir stebėdami kitus padarome išvadą, kad agresyvumas gali būti naudingas. Socialinis 
išmokimas lemia šeimos, subkultūros ir žiniasklaidos įtaką agresijai. 


Kas lemia agresyvumą? 


Kokiomis sąlygomis elgiamės agresyviai? Išnagrinėjome keletą agresijos teorijų. Dabar nuo- 
dugniau analizuosime, kaip agresiją veikia nemalonūs įvykiai, sužadinimas, žiniasklaida ir gru- 
pės kontekstas. 


Nemalonūs įvykiai 
Agresyvumą dažnai paskatina koks nors nemalonus patyrimas: skausmas, 


karštis, užpuolimas, ar grūstis. 


Skausmas 


Nathanas Azrinas (1967) atliko eksperimentus su žiurkėmis narve, kurio gro- 
tomis būdavo paleidžiama elektros srovė. Azrinas norėjo sužinoti, ar page- 

rės žiurkių santykiai nutraukus elektros smūgius į jų kojas. Jis planavo skir- 
ti smūgį, o žiurkėms priartėjus vienai prie kitos, jį nutraukti. Didelei moks- 
lininko nuostabai eksperimento nepavyko atlikti. Vos pajutusios skausmą žiur- 
kės puldavo viena kitą, nespėjus išjungti elektros srovės. Juo stipresnis bū- 
davo elektros smūgis (ir skausmas), juo įnirtingesni būdavo išpuoliai. 

Ar tai galioja tik žiurkėms? Mokslininkai pastebėjo, kad daugelio rūšių 
gyvūnai vieni kitiems yra žiaurūs tiek, kiek patys patiria žiaurumo. Kaip aiš- 
kino Azrinas (1967), į skausmą išpuoliu reagavo 


daugybės veislių žiurkės. Vėliau pastebėjome, kad elektros smūgis sužadindavo 
agresiją, kai poromis būdavo kartu tam tikrų rūšių pelės, žiurkėnai, oposumai, 
meškėnai, mažosios beždžionės, lapės, nutrijos, katės, vėžliai, voverės, šeškai, 
raudonosios voverės, bantamų veislės gaidžiai, aligatoriai, vėžiai, amfibijos ir 
kelių rūšių gyvatės, tarp jų smaugliai, barškuolės, rudosios žiurkinės gyvatės, 
varinės ir juodosios. Elektros smūgis sukeldavo agresiją daugybei skirtingų 
gyvūnų. Visi, kurie į elektros smūgį reaguodavo priešiškai, puldavo greitai ir 
nuosekliai, tarsi pagal komandą — lygiai taip pat, kaip ir žiurkės. 


Gyvūnai per daug nesirinko savo aukų. Jie puldavo savo ar kitos rūšies gy- 
vūnus, skudurines lėles ar netgi teniso kamuoliukus. 

Mokslininkai taip pat kaitaliojo skausmo šaltinį. Jie pastebėjo, kad išpuo- 
lius skatina ne tik dirginimas elektra, bet ir karštis bei „psichologinis skaus- 
mas“ — pavyzdžiui, tokios pat reakcijos sulaukiama nepalesinus alkanų ba- 
landžių, kurie įpratę gauti grūdų, kai snapu baksteli į diską. Kaip žinome, 
šis „psichologinis skausmas“ dar vadinamas frustracija. 

Skausmas 1r Žmonėms žadina agresyvumą. Daugelis iš mūsų galime pri- 
siminti panašiai jautęs1, kai susimušėme kojos pirštą ar kai skaudėjo galvą. 
Leonardas Berkowitzas ir jo kolegos tai pademonstravo paprašę vienos gru- 
pės Viskonsino universiteto studentų laikyti ranką drungname, o kitos gru- 
pės - geliančiai šaltame vandenyje. Studentai, kurie laikė panardinę ranką į 
šaltą vandenį, buvo labiau suirzę ir labiau linkę dirginti kitą žmogų stipriu 
nemalonių garsu. Atsižvelgdamas į šiuos rezultatus, Berkowitzas (1983, 1989, 
1998) iškėlė mintį, kad ne frustracija, o nemalonus dirgiklis yra pagrindinis 
agresyvaus elgesio stimuliatorius. Frustracija, be abejonės, nėra malonus jaus- 
mas. Tačiau bet koks nepasitenkinimą keliantis įvykis — neišsipildžiusi vil- 
tis, įžeidimas ar fizinis skausmas — gali sukelti emocinį protrūkį. Net depre- 
sinė būsena padidina priešiško agresyvaus elgesio tikimybę. 


Karštis 

Jau ne vieną šimtmetį kuriamos teorijos apie klimato įtaką žmogaus veiklai. 
Hipokratas (apie 460—-377 m. pr. Kr.), lygindamas to meto Graikijos civili- 
zaciją su laukiniais kraštais — šiandienine Vokietija ir Šveicarija, manė, kad 
„nekultūringumą“ sąlygoja atšiaurus Šiaurės Europos klimatas. Vėliau an- 
glai savo kultūros „pranašumą“ siejo su idealiu Anglijos klimatu. Prancūzų 


Šiandieninės etikos 
rekomendacijos riboja 
skausmingų dirgiklių 
naudojimą tyrimuose. 

mąstytojai tą patį skelbė apie Prancūziją. Kadangi keičiantis kultūrai klima- 
tas išlieka nepakitęs, teorijos apie jo įtaką kultūrai pagrįstumas labai abejo- 
tinas. 

Tačiau laikini klimato svyravimai gali veikti elgseną. Agresiją skatinan- 
čiais dirgikliais laikomi nemalonūs kvapai, cigarečių dūmai ir užterštas oras 
(Rotton ir Frey, 1985). Tačiau labiausiai iš visų dirgiklių ištyrinėtas karštis. 
Williamas Griffittas (1970; Griffitt ir Veitch, 1971) pastebėjo, kad, palygin- 
ti su studentais, atsakinėjusiais į klausimus normalios temperatūros patalpo- 
je, tie, kurie atsakinėjo itin karštoje patalpoje (per 32*C), teigė esą labiau 
pavargę ir piktesni, rodė didesnį priešiškumą nepažįstamam žmogui. Vėles- 
ni eksperimentai patvirtino, kad karštis skatina ir kerštavimą (Bell, 1980; Rule 
1r kiti, 1987). 

Ar realybėje nemalonus karštis didina agresyvumą taip pat, kaip ir labo- 
ratorijoje? Faktai rodo, kad: 


e Karščio kamuojamo Arizonos valstijos Fynikso miesto vairuotojai, kurių 
automobiliuose nėra oro kondicionieriaus, dažniau garsiai signalizuoja 
įstrigusiam automobiliui (Kenrick ir MacFarlane, 1986). 


e Per 1986-1988 m. beisbolo lygos sezonus kamuoliuko mušėjai dviem treč- 
daliais kartų dažniau pataikydavo į atmušėją, jei temperatūra būdavo aukš- 
tesnė nei 32*C, palyginti su rungtynėmis esant žemesnei nei 279C tem- 
peratūrai (Reifman ir kiti, 1991). Esant aukštai oro temperatūrai metikai 
nebūdavo piktesni — jie neprasižengdavo dažniau ir mesdavo sėkmingai. 
Jie tiesiog dažniau pataikydavo į atmušėją. 


e Maištai, 1967-1971 metais vykę 79 JAV miestuose, dažniau kildavo karš- 
tomis nei vėsiomis dienomis. Nė vienas nekilo žiemą. 


e Šešiuose miestuose atlikti tyrimai parodė, kad smurtinių nusikaltimų pa- 
dažnėja karštomis dienomis (Anderson ir Anderson, 1984; Cohn, 1993; 
Cotton, 1981, 1986; Harries ir Stadler, 1988; Rotton ir Frey, 1985). 


e Visame Šiaurės pusrutulyje daugiau smurtinių nusikaltimų įvykdoma ne 
tik karštomis dienomis, bet ir karštesniu metų laiku, karštesnę vasarą, tais 
metais, kai vidutinė oro temperatūra būdavo aukštesnė, karštesnio klimato 
miestuose ir srityse (Anderson ir Anderson, 1998, 2000). Andersonas ir 
jo kolegos prognozuoja, kad, jei pasaulio klimatas atšils maždaug 2“C, 
vien Jungtinėse Valstijose kasmet padaugės mažiausiai 50 000 rimtų nu- 
sikaltimų. 


Ar šie faktai reiškia, kad diskomfortas skatina agresyvumą? Nors tokia 
išvada atrodo tikėtina, ryšys tarp temperatūros ir agresyvumo lieka neįrody- 
tas. Žmonės iš tiesų gali būti irzlesni esant karštam, tvankiam orui. O labo- 
ratorijoje aukšta temperatūra iš tiesų padidina sujaudinimą ir skatina prie- 
šiškas mintis 1r jausmus (Anderson ir kiti, 1999). Tačiau gali būti ir kitų veiks- 
nių. Galbūt karštais vasaros vakarais žmonės labiau plūsta į gatves. Tada gali 

dominuoti kiti grupės įtakos veiksniai. Mokslininkai vis dar ginčijasi, gal karš- 
čiui pasiekus tam tikrą ribą, smurtas liautųsi (Bell, 2005; Bushman ir kiti, 
2005a, 2005b; Cohn ir Rotton, 2005). 


Išpuoliai 


Kai žmogus užpuolamas ar įžeidžiamas, jis iš tiesų gali tapti daug agresy- 
vesnis. Keletas eksperimentų, tarp jų Kennichi Ohbuchi ir Toshihiro Kam- 
baros (1985), atlikti Osakos universitete, patvirtina, kad sąmoningi išpuo- 
liai provokuoja kerštauti. Daugumoje šių eksperimentų vienas Žmogus var- 
žosi su kitu, kuris greičiau sureaguos į dirgiklį. Po kiekvieno bandymo nu- 
galėtojas sprendžia, kokio stiprumo elektros smūgį skirti pralaimėjusiam. Iš 
tiesų kiekvienas eksperimento dalyvis rungtyniauja su užprogramuotu taria- 
mu oponentu, kuris nuolatos didina elektros srovę. Ar tikrieji dalyviai el- 
giasi gailestingai? Vargu. Dažnesnė reakcija „akis už akį“. 


Sužadinimas 


Iki šiol matėme, kad įvairūs nemalonius išgyvenimus keliantys dirgikliai ža- 
dina pyktį. Ar kitos sužadinimo rūšys, pavyzdžiui, atsirandančios mankšti- 
nantis ar susijaudinus seksualiai, veikia panašiai? Įsivaizduokime, jog trum- 
pai pabėgiojusi Tauna žvali sugrįžta namo ir sužino, kad jai skambino drau- 
gas, kuris buvo tą vakarą paskyręs pasimatymą, ir paliko žinutę, jog jo pla- 
nai pasikeitė. Kas labiau tikėtina: ar kad Tauna labiau supyks šią Žinią išgir- 
dusi po pabėgiojimo, ar jei prieš tai bus snustelėjusi? Ar mankšta sumažino 
agresyvumą? Kad rastume atsakymą, panagrinėkime, kaip interpretuojame 
ir įvardijame savo organizmo būsenas. 

Atlikę eksperimentą Stanley Schachteris ir Jerome Singeris (1962) paste- 
bėjo, kad sužadinimą galime išgyventi labai įvairiai. Eksperimente dalyva- 
vusiems Minesotos universiteto vyrams jie suleisdavo adrenalino. Po injek- 
cijos jų kūnai parausdavo, imdavo smarkiau plakti širdis, padažnėdavo kvė- 
pavimas. Perspėtieji, kad vaistas sukels tokį poveikį, beveik nerodydavo jo- 
kių emocijų. Žinoma, organizmo reakciją jie galėjo paaiškinti vaisto povei- 
kiu. Kitą vyrų grupę Schachteris ir Singeris įtikino, kad vaistas neturi jokio 
šalutinio poveikio. Ir paskui suvedė juos į vieną patalpą kartu su agresyviai 
arba euforiškai nusiteikusiais žmonėmis. Kaip šie vyrai jautėsi ir ką darė? 
Būdami šalia agresyviai nusiteikusio asmens jie pajusdavo pyktį, o šalia ap- 
imto euforijos — pralinksmėdavo. Ir čia galiojo tas pats principas: tam tikra 
organizmo būsena sukelia vienokias ar kitokias emocijas, priklausomai nuo 
to, kaip žmogus šią būseną interpretuoja ir įvardija. 

Kiti eksperimentai rodo, kad sužadinimo negalima atsieti nuo emocijų, 
kaip manė Schachteris. Kai žmogus paveiktas fiziškai, suintensyvėja beveik 
visos emocijos (Reisenzein, 1983). Pavyzdžiui, Paulas Bineris (1991) rašo, 
kad žmonėms nemalonus radijo traškesys, ypač tada, kai jie suerzinami ryškia 

10.5 PAVEIKSLAS 
Priešiškosios agresijos 
elementai 


Nemaloni situacija gali 
sukelti agresiją, išprovokuo- 
dama priešišką mąstymą, 
priešiškus jausmus ir 
sužadinimą. Šios reakcijos 
skatina dažniau įžvelgti norą 
kenkti ir agresyviai reaguoti. 
Šaltinis: Anderson, Deuser 
ir DeNeve, 1995. 

Nemaloni situacija 
Skausmas arba diskomfortas 
Frustracija 

Išpuolis arba įžeidimas 
| Minia 


Pykčio 
jausmas 


Priešiškos mintys 


2 m 2 Sužadinimas 
ir prisiminimai 


Agresyvios 
reakcijos 


šviesa. O Dolfas Zillmannas (1988), Jenningsas Bryantas ir jų bendradar- 
biai pastebėjo, kad žmonės, tik ką nulipę nuo dviračio treniruoklio arba pa- 
sižiūrėję The Beatles koncerto įrašą, savo susijaudinimą klaidingai aiškina 
provokacija. Jų reakcija būna agresyvesnė. Nors logiškai mąstant norėtųsi 
sakyti, kad pabėgiojusi Tauna ramiau sutiks Žinią apie atidėtą pasimatymą, 
šie tyrimai rodo, kad sužadinimas stiprina emocijas. 

Seksualinis ir kitoks sužadinimas, pavyzdžiui, pyktis, gali stiprinti vie- 
nas kitą (Zillmann, 1989). Meilė niekada nebūna tokia aistringa kaip po barnio 
ar po išgąsčio. Laboratorijoje erotiniai dirgikliai labiau sujaudina tuos žmo- 
nes, kurie tik ką buvo išgąsdinti. Panašiai susijaudinimas, kilęs pasivėžinus 
kalneliais atrakcionų parke, gali pratrūkti meilės jausmais savo partneriui. 

Frustraciją žadinanti užgauli situacija ar karštis didina sužadinimą. Kai 
šitaip atsitinka, sužadinimas kartu su priešiškomis mintimis bei jausmais gali 
baigtis agresyviais veiksmais (žr. 10.5 pav.). 


Agresijos užuominos 


Kaip jau pastebėjome anksčiau, smurtas būna labiausiai tikėtinas tada, kai 
agresiją reiškiantys signalai tarsi išstumia susitvenkusį pyktį. Leonardas Ber- 
kowitzas (1968, 1981, 1995) ir kiti pastebėjo, kad vienas tokių signalų yra 
ginklo vaizdas, ypač jei jis susiejamas su smurtu, 0 ne su pramoga. Viena- 
me eksperimente vaikai, tik ką žaidę su žaisliniais pistoletais, dažniau norėjo 
sugriauti kito vaiko statinius iš kaladėlių. Kitame eksperimente įpykinti Vis- 
konsino universiteto studentai stipresnius elektros smūgius savo aukoms skir- 
davo tada, kai šalia būdavo šautuvas ar revolveris (tariamai paliktas po anks- 
tesnio eksperimento), nei tada, kai šalia gulėdavo badmintono raketės (Ber- 

kowitz ir LePage, 1967). Šautuvas žadina agresiją ir norą bausti (Anderson 
ir kiti, 1998; Dienstbier ir kiti, 1998). Tai, ką mato akys, „mato“ ir protas. 
Tai patvirtina ginklo kaip smurto arba laisvalaikio priemonės suvokimas. Me- 
džiotojams pamačius ginklą nekyla agresyvių minčių, o su medžiokle nesu- 
sijusiems žmonėms — kyla (Bartholow ir kiti, 2004). 

Tad Berkowitzas nenustebo, kad Jungtinėse Valstijose, šalyje, kurios gy- 
ventojai turi 200 milijonų ginklų, pusė žmogžudysčių buvo įvykdytos nau- 
dojant pistoletą, ir kad namuose laikomi pistoletai dažniau panaudojami prieš 
namiškius nei prieš įsibrovėlius. „Pistoleto turėjimas ne tik sudaro sąlygas 
smurtui, — rašė jis, — bet ir gali jį skatinti. Gaiduką nuspaudžia pirštas, ta- 
čiau 1r gaidukas gali pritraukti pirštą.“ 

Berkowitzo taip pat nestebina ir tai, kad šalyse, kuriose neleidžiama na- 
muose laikyti šaunamojo ginklo, įvykdoma mažiau žmogžudysčių. Palygin- 
ti su Jungtinėmis Valstijomis, Didžiojoje Britanijoje yra keturis kartus ma- 
žiau gyventojų, ir čia įvykdoma šešiolika kartų mažiau žmogžudysčių. Jung- 
tinėse Valstijose kasmet įvykdoma 10 000 žmogžudysčių panaudojus šau- 
namąjį ginklą, Australijoje — apie tuziną, Britanijoje apie du tuzinus ir Ka- 
nadoje — 100. Kai Vašingtonas priėmė įstatymą, ribojantį galimybes turėti 
šaunamąjį ginklą, su šaunamuoju ginklu susijusių Žmogžudysčių ir savižu- 
dybių sumažėjo 25 procentais. Kiti žmogžudysčių ar savižudybių būdai ne- 
pasikeitė, taip pat šie skaičiai nesumažėjo kaimyniniuose rajonuose, kur šis 
įstatymas negalioja (Loftin ir kiti, 1991). 

Mokslininkai taip pat tyrė smurto riziką namuose, kuriuose yra šauna- 
mųjų ginklų ir kuriuose jų nėra. Tai gana prieštaringas tyrimas, nes šie na- 
mų ūkiai gali skirtis daugeliu kitų požymių. Viename tyrime, kurį rėmė Su- 
sirgimų kontrolės centras, buvo lyginami tos pačios lyties, rasės, amžiaus ir 
to paties rajono gyventojai, turintys šaunamąjį ginklą ir jo neturintys. Šio 
tyrimo rezultatas tragikomiškas: laikantys namuose ginklą (dažnai tam, kad 
apsisaugotų) būdavo nužudomi 2,7 karto dažniau — ir beveik visada tai pa- 
darydavo šeimos narys arba artimas pažįstamas (Kellerman, 1993, 1997). Ki- 
tas tyrimas padėjo nustatyti, kad namuose, kuriuose laikomas ginklas, žmog- 
žudystės tikimybė išauga penkis kartus (Taubes, 1992). Neseniai atliktas na- 
cionalinis tyrimas parodė kiek silpnesnį ryšį tarp šaunamojo ginklo turėji- 
mo ir žmogžudystės ar savižudybės. Palyginti su kitais tos pačios lyties, ra- 
sės bei amžiaus žmonėmis, laikantieji namuose šaunamąjį ginklą 41 pro- 
centu dažniau tampa Žmogžudysčių aukomis ir 3,4 karto dažniau nusi- 
žudo (Wiebe, 2003). Namuose laikomas ginklas dažnai reiškia, kad peš- 
tynės virs laidotuvėmis, o kančia — savižudybe. 

Ginklas ne tik simbolizuoja agresiją, bet ir psichologiškai atitoli- 
na agresorių nuo aukos. Kaip moko Milgramo paklusnumo tyrimai, at- 
stumas iki aukos lemia žiaurumą. Peilių galima nužudyti žmogų, ta- 
čiau pulti peiliu sunkiau nei per atstumą paspausti gaiduką (žr. 10.6 


pav.). 


10.6 PAVEIKSLAS 
2002 metais Jungtinėse 

Valstijose žmogžudystėse 


panaudoti ginklai 


Šaltinis: FTB nusikaltimų 


ataskaitos. 


Šaunamasis 
ginklas 
676 


Bukas 
daiktas 


54 


Rankos, 
kojos 
To 
Kiti 
ginklai 
66 

II dalis. SOCIALINIAI SANTYKIAI 


Žiniasklaidos įtaka: 
pornografija ir seksualinis smurtas 


XX a. septintajame-dešimtajame dešimtmečiuose penkis kartus išaugęs smur- 
tinių nusikaltimų, ypač padaromų nepilnamečių, skaičius skatina susimąsty- 
ti, kokios yra to priežastys. 

Alkoholis skatina agresyvumą, tačiau jo vartojimas nuo septintojo dešimt- 
mečio labai stipriai nepadidėjo. Agresiją skatinantys biologiniai veiksniai (te- 
stosteronas, genai, nerviniai impulsai) taip pat nepaaiškina šių pokyčių. O 
gal smurtą skatina individualizmas ir materializmas? O gal atotrūkis tarp ga- 
lingų turtuolių ir bejėgių vargšų? Gal pilnų šeimų mažėjimas ir šeimų, ku- 
riose nėra tėvo, gausėjimas? O gal įtaką daro žiniasklaida, rodydama smurtą 
1r nevaržomą seksualumą? 

Pastarasis klausimas kyla todėl, kad smurto bei seksualinės prievartos 
didėjimas sutampa su didėjančia galimybe stebėti luošinimo bei seksualinio 
turinio vaizdus žiniasklaidoje, kuri atsirado nuo XX a. septintojo dešimtmečio 
„seksualinės revoliucijos“. Ar ši koreliacija — atsitiktinis sutapimas? Kad tai 
išsiaiškintų, mokslininkai ištyrė pornografijos (kurią Websterio anglų kalbos 
žodynas apibūdina kaip erotinius vaizdus, skirtus lytiniam susijaudinimui su- 
kelti) socialines pasekmes bei kine ir televizijoje rodomo smurto poveikį. 

Jungtinėse Valstijose pornografija tapo didesniu verslu nei profesionalus 
futbolas, beisbolas ir krepšinis kartu paėmus. Pornografiniai kabelinės ir paly- 
dovinės televizijos tinklai, kino teatrai, kino filmai bei pornografinės TV kana- 
lai viešbučiuose, seksas telefonu ir sekso žurnalai, maždaug 400 000 moka- 
mų interneto puslapių — visa tai kasmet duoda maždaug 10 milijardų dolerių 
pelno (National Research Council, 2002; Rich, 2001; Schlosser, 2003). Vieno- 
je universiteto studentų apklausoje 57 procentai vaikinų ir 37 procentai mergi- 
nų pareiškė, kad ieškojo seksui skirtų interneto tinklapių, tačiau tik 6 procentai 
vaikinų ir vienas procentas merginų tai darė dažnai (Banfield 17 McCabe, 
2001). 

Socialiniuose psichologiniuose pornografijos tyrimuose dėmesys daugiau- 
sia sutelkiamas į seksualinio smurto vaizdavimą. Būdingas seksualinio smurto 
epizodas, kai vyras priverčia moterį lytiškai santykiauti. Iš pradžių ji bando 
priešintis ir kovoja su užpuoliku. Palaipsniui moteris seksualiai susijaudina, 
ir jos priešinimasis mažėja. Pabaigoje ji rodoma apimta ekstazės ir prašanti 
tęsti. Visi esame skaitę arba matę nepornografinę tokių įvykių eigą: ji priešina- 
si, jis atkakliai siekia. Ryžtingas vyras sučiumpa ir per jėgą pabučiuoja pro- 
testuojančią moterį. Po kelių akimirkų stūmusios vyrą šalin rankos stipriai 
spaudžia jį prie savęs, 0 moters priešinimąsi nugali nežabota aistra. Filme ir 
knygoje „Vėtrų nublokšti“ Skarlet O'Hara nešama į lovą protestuoja ir spar- 
dos1, o prabudusi dainuoja. 

Socialiniai psichologai teigia, kad žiūrint scenas, kuriose vyras nugali ir 
sujaudina moterį, gali susiformuoti iškreiptas supratimas apie tai, kaip mo- 

terys iš tiesų reaguoja į seksualinę prievartą, ir sustiprėti vyrų agresyvumas, 
bent jau laboratorijos sąlygomis. 


Iškreiptas seksualinės tikrovės suvokimas 


Ar stebint seksualinį smurtą sutvirtinama „išprievartavimo mitologija“ — kad 
kai kurios moterys palankiai vertina seksualinę prievartą — ir kad „ne visai 
nereiškia ne“? Kad tai išsiaiškintų, Neilas Malamuthas ir Jamesas Checkas 
(1981) vienai grupei Manitobos universiteto vaikinų parodė du neseksualaus 
turinio filmus, kitai grupei — du filmus, kuriuose vaizduojama, kaip vyras 
išprievartauja moterį. Po savaitės per kito eksperimentuotojo atliktą apklau- 
są žiūrėjusieji filmus, kuriuose vaizduojamas moters išprievartavimas, buvo 
labiau linkę pateisinti smurtą prieš moteris. 

Kiti tyrimai patvirtina, kad pornografijos demonstravimas sustiprina ti- 
kėjimą išprievartavimo mitologija (Oddone-Paolucci ir kiti, 2000). Pavyz- 
džiui, tris vakarus praleidę žiūrėdami seksualinio smurto filmus, Charleso 
Mullino ir Danielo Linzo (1995) eksperimente dalyvavę vyrai pamažu vis 
mažiau reaguodavo į prievartavimą ir mušimą per veidą. Palyginti su tais, 
kurie tokių filmų nežiūrėjo, šie vyrai po trijų dienų mažiau užjautė smurto 
namuose aukas ir jų traumas laikė mažesnėmis. Edwardas Donnersteinas, Da- 
nielas Linzas ir Stevenas Penrodas (1987) klausia, ar gali būti geresnis bū- 
das piktam Žmogui priversti kitus ramiai reaguoti į moterų kankinimą ir jų 
kūnų kapojimą dalimis, nei vis žiauresnių filmų rodymas? 

Atkreipkite dėmesį į tai, kad teiginys (esą daugeliui moterų patinka, kai 
jas „paima“) yra suformuluotas taip subtiliai, kad jį sunku atremti kontrar- 
gumentais. Atsižvelgdami į tai, kad žiniasklaidoje dažnai vaizduojama, kaip 
moterų pasipriešinimas ištirpsta valingo vyro glėbyje, neturėtume stebėtis, 
kad netgi moterys dažnai tiki, jog kitoms gali patikti, kai jas įveikia jėga — 
nors nė viena šitaip negalvoja apie save (Malamuth ir kiti, 1980). 


Agresija prieš moteris 


Koreliaciniai tyrimai. Faktai byloja, kad pornografija prisideda prie agre- 
syvaus vyrų elgesio su moterimis. Koreliaciniai tyrimai rodo, kad tokia gali- 
mybė yra. Johnas Courtas (1985) pastebėjo, kad visame pasaulyje, kai XX a. 
septintajame ir aštuntajame dešimtmečiais pornografija išplito plačiau, užregist- 
ruotų išprievartavimų skaičius staiga išaugo — išskyrus tas šalis ir regionus, 
kuriuose pornografija buvo kontroliuojama. (Prieštaraujantys šiai tendencijai 
atvejai, tarkime, Japonijos, kur galima rasti juodosios pornografijos, tačiau 1š- 
prievartavimų skaičius nėra didelis, mums primena, kad kiti veiksniai taip pat 
yra svarbūs.) 1960-1974 metais Havajuose užregistruotų išprievartavimų skai- 
čius išaugo devynis kartus, vėliau, kai laikinai buvo įvesti pornografijos su- 
varžymai, sumažėjo ir vėl išaugo, kai šie suvaržymai buvo panaikinti. 


„Pornografija, seksualinį 
agresyvumą vaizduojanti kaip 
malonų aukai, skatina pritarti 
prievartai lytiniuose 
santykiuose“. 
Vieninga socialinių mokslų 
atstovų nuomonė, 
išreikšta per JAV vyriausiojo 
chirurgo surengtą seminarą 
pornografijos ir visuomenės 
sveikatos klausimais 
(Koop, 1987) 

Dažnai žiūrint filmus, kuriuose 

vaizduojamas greitas, 

neįsipareigojantis seksas, 

taip pat 

e sumažėja potraukis savo 
partneriui, 


išauga pakantumas 


lytiniams santykiams ne 
šeimoje, didėja moterų 
nuolankumas jas seksualiai 
išnaudojantiems vyrams, 
vyrai dažniau suvokia 
moterį tik kaip sekso 


objektą. 
(Šaltinis: Myers, 2000) 


„Stengiamės, kad požiūris 

į smurtą prieš moteris 

ir pornografiją prilygtų 

bent jau požiūriui į rasistinę 

ir kukluksklano literatūrą.“ 
Gloria Steinem (1988) 


10.7 PAVEIKSLAS 
Pasižiūrėję seksualinio 
smurto filmą universiteto 
studentai skirdavo 
stipresnius nei prieš tai 
elektros smūgius, ypač 
moterims. 


Šaltinis: Donnerstein, 1980. 


II dalis. SOCIALINIAI SANTYKIAI 


Kitame koreliaciniame tyrime Larry Baronas ir Murray Strausas (1984) 
pastebėjo, kad tarp sekso žurnalų (tokių kaip Hustler ir Playboy) pardavimo 
50 JAV valstijų ir išprievartavimų skaičiaus kiekvienoje valstijoje buvo aiš- 
kus ryšys, netgi įvedus pataisas, įvertinančias kitus veiksnius, pavyzdžiui, 
jaunų vyrų procentą kiekvienoje valstijoje. Aliaska pirmavo ir pagal sekso 
žurnalų pardavimą, ir pagal išprievartavimų skaičių. Nevada buvo antra pa- 
gal abu rodiklius. 

Lytinius nusikaltimus įvykdę kanadiečiai ir amerikiečiai, dažniausiai pri- 
sipažindavo žiūrėję pornografijos vaizdus. Pavyzdžiui, Williamas Marshal- 
las (1989) paskelbė, kad Ontarijo provincijoje prievartautojai ir vaikų tvir- 
kintojai pornografiją žiūrėjo kur kas dažniau nei lytinių nusikaltimų neįvykdę 
vyrai. FTB taip pat pažymi, kad nusikaltėliai, įvykdę daug Žmogžudysčių, 
buvo ir aktyvūs pornografijos vartotojai; tas pat sakoma Los Andželo poli- 
cijos departamento pranešime apie vaikų tvirkintojus (Bennett, 1991; Res- 
sler ir kiti, 1988). 


Eksperimentiniai tyrimai. Nors laboratorijoje galima tirti tik kai kuriuos 
trumpalaikius poelgius, kontroliuojami eksperimentai atskleidžia tai, ko ne- 
pajėgia koreliaciniai tyrimai — priežastį bei pasekmę. Šiuos rezultatus vie- 
ningai apibendrina 21 socialinių mokslų atstovas: „smurtinė pornografija ska- 
tina netoleruotiną elgesį su moterimis“ (Koop, 1987). Vienas šių mokslinin- 
kų, Edwardas Donnersteinas (1980), 120-iai Viskonsino universiteto vaiki- 
nų parodė neutralų, erotinį arba seksualinės prievartos filmą. Vėliau vaiki- 
nai, kuriems buvo pasakyta, jog čia yra tariamai kito eksperimento dalis, tu- 
rėjo „mokyti“ kitą vyrą arba moterį beprasmių skiemenų ir galėjo patys pa- 
sirinkti, kokio stiprumo elektros smūgį skirti už neteisingus atsakymus. Tie, 
kurie buvo žiūrėję filmą apie išprievartavimą, skirdavo pastebimai stipres- 
nius smūgius (žr. 10.7 pav.), ypač jei „mokydavo“ moterį ir būdavo supykę. 

Jei tokių eksperimentų etika kelia jums nerimą, būkite tikri, kad ir moks- 
lininkai supranta, kokį prieštaringą ir galingą patyrimą jie suteikia dalyviams. 


Objektas 
moteris 

L 
vyras 


Neutralus Erotinis Seksualinės 
prievartos 


5,0 


g 
o 


3,0 


d 
o 


Vidutinis elektros smūgio 
stiprumas 


1,0 


Filmo turinys 

10.14 LENTELĖ. Penkiose šalyse apklaustų moterų, teigiančių, jog buvo išprievartautos, 


skaičius procentais 
Šalis 

Kanada 

Vokietija 

Naujoji Zelandija 
Jungtinė Karalystė 


Jungtinės Valstijos 


Seulas, Korėja 


Apklaustų moterų imtis 


Moterys 95 koledžuose 
bei universitetuose 


Vyresnio amžiaus 
paauglės, Berlynas 


Psichologijos studentės 
22-jų universitetų studentės 


32-jų koledžų 
bei universitetų studentės 


Suaugusios moterys 


Išprievartauta ar 
bandyta išprievartauti 


23 proc. išprievartautų ar 
patyrusių seksualinį smurtą 


17 proc. patyrusių kriminalinio 
pobūdžio seksualinį smurtą 


25 proc. 
19 proc. 
28 proc. 


22 proc. 


Šaltinis: Tyrimai, paskelbti Koss, Heise ir Russo (1994) bei Krahė (1998) 


Šiuose eksperimentuose dalyvavo tik sąmoningai apsisprendę žmonės. Be 
to, po eksperimento mokslininkai veiksmingai demaskuodavo bet kokius mi- 


tus, kuriais rėmėsi šie filmai (Check ir Malamuth, 1984). 
Mokslinis ir humanitarinis šių eksperimentų pagrindimas: 


Paleistuvavimas 


Vienos rūpestingai parengtos nacionalinės apklausos metu 22 procentai 
moterų teigė, kad yra patyrusios vienokią ar kitokią seksualinę vyrų prie- 
vartą (Laumann ir kiti, 1994). 


Kitos apklausos metu 18 procentų moterų teigė, jog yra patyrusios tai, 
kas atitinka išprievartavimo apibrėžimą (Tjaden ir Thoennes, 2000). Šeši 
iš septynių prievartautojai buvo iš pažįstamų rato. 


Kitose industrinėse šalyse atliktų apklausų rezultatai panašūs (žr. 10.1 len- 
telę). Maždaug trys iš keturių nepažįstamo vyro įvykdytų išprievartavi- 
mų ir beveik visi pažįstamų vyrų padaryti išprievartavimai būdavo nu- 
slepiami nuo policijos. Tad išprievartavimų statistika yra /abai sumažin- 
ta, turint galvoje tikrą skaičių. 


Moterys labiausiai rizikuoja būdamos su tokiais vyrais, kurie pornografijos 


veikiami 1ma elgtis palaidai ir susikuria priešiškas nuostatas (žr. 10.8 pav.). 


Mokymas kritiškai vertinti žiniasklaidą 


Kaip dauguma vokiečių tyliai toleravo degradavimą skatinančius antisemi- 
tinius vaizdus, palaikiusius ir stiprinusius holokaustą, taip ir dauguma žmo- 
nių šiandien toleruoja tokį moterų vaizdavimą, kuris skatina seksualinį prie- 
kabiavimą, išnaudojimą ir prievartavimą. Tad ar reikėtų įstatymais uždraus- 
ti rodyti moterų žeminimo arba smurto naudojimo prieš jas vaizdus? 


Smurtas 


prieš moteris Ė 


10.8 PAVEIKSLAS 
Seksualiai agresyvūs vyrai 


Moteris prievartaujančių vyrų 
elgesiui dažnai būdingas 
nuasmeninto sekso ir 
agresyvaus elgesio derinys, 
teigia Neilas Malamuthas 
(1996, 2003). 

Vertinant asmens ir kolektyvo teisių svarbą, daugumoje Vakarų šalių pa- 
sisakoma už asmens teises. Daugelis psichologų kaip cenzūros alternatyvai 
pirmenybę teikia „mokymui kritiškai vertinti žiniasklaidą“. Prisiminkime, kad 
pornografijos poveikį tiriantys mokslininkai sėkmingai atkūrė eksperimento 
dalyvių jautrumą ir paaiškino jiems tikrąją moterų reakciją į seksualinį smurtą. 
Ar pedagogai negalėtų panašiai mokyti kritiškai vertinti tai, ką propaguoja 
žiniasklaida? Atkreipiant dėmesį į pornografijoje pateikiamą moters įvaizdį 
ir seksualinio priekabiavimo bei smurto problemas, būtų įmanoma paneigti 
mitą, kad moterims patinka seksualinė prievarta. „Mes utopiškai ir galbūt 
naiviai viliamės, — sako Edwardas Donnersteinas, Danielis Linzas ir Steve- 
nas Penrodas (1987, p. 196), - kad galiausiai įsigalės mokslo atskleista tie- 
sa ir visuomenė įsitikins, kad šitokie įvaizdžiai žemina ne tik tuos, kurie juose 
vaizduojami, bet ir tuos, kurie juos Žiūri.“ 

Ar naivu to tikėtis? Panagrinėkime šiuos faktus: neuždraudus rūkymo JAV 
rūkalių skaičius nuo 42 procentų 1965 metais sumažėjo iki 21 procento 2004 
metais (CDC, 2005). Nors nebuvo įvesta cenzūra rasizmui, žiniasklaidoje be- 
veik išnyko anksčiau buvę dažni afrikiečių kilmės amerikiečių kaip nesu- 
brendusių, prietaringų klounų įvaizdžiai. Išaugus visuomenės sąmoningumui, 
scenaristai, prodiuseriai ir žiniasklaidos vadovai nusprendė, kad žeminantys 
mažumų atstovų įvaizdžiai nepriimtini. Ne taip seniai jie nusprendė, kad nar- 
kotikai, kitaip nei vaizduojama daugelyje XX a. septintojo ir aštuntojo de- 
šimtmečių filmų bei dainų, nėra patrauklūs, bet yra pavojingi — ir marihua- 
ną vartojančių vidurinių mokyklų aukštesniųjų klasių moksleivių skaičius nuo 
37 procentų 1979 metais sumažėjo iki 12 procentų 1992-aisiais, o 1996 me- 
tais vėl pašoko iki 23 procentų, kai visuomenės balsas prieš narkotikus nu- 
silpo, o narkotikų vartojimas vėl imtas minėti kai kuriose dainose bei fil- 
muose (Johnston ir kiti, 1996). Ar ateis tokia diena, kai nejaukiai prisimin- 
sime laikus, kada žmonės buvo linksminami filmais, vaizduojančiais išnau- 
dojimą, kūno žalojimą ir seksualinę prievartą? 


Žiniasklaidos įtaka: televizija 
Jau sužinojome, kad stebint agresyvius veiksmus gali atsiskleisti agresyvūs 
vaiko polinkiai, ir kad šitaip galima išmokyti vaikus naujų agresijos būdų. 
Taip pat sužinojome, kad pamatę seksualinį smurtą daugelis įpykusių vyrų 
patys pajunta norą smurtauti prieš moteris. Ar televizija irgi veikia panašiai? 
Nors naujų duomenų rasti sunku (žiniasklaidos priežiūros finansavimas 
XX a. dešimtajame dešimtmetyje sumažėjo), turime tokius faktus: daugumoje 
industrinio pasaulio šalių beveik visuose namuose (pavyzdžiui, Australijoje 
99,2 proc.) yra televizorius, t. y., šiose šalyse žmonės dažniau turi televizo- 
rių nei telefoną (Trewin, 2001). Daugumoje namų ūkių yra daugiau nei vie- 
nas televizorius. Štai kodėl tėvų teiginiai apie tai, ką žiūri jų vaikai, mažai 
atitinka pačių vaikų tvirtinimus (Donnerstein, 1998). 140 šalių transliuoda- 

ma MTV ir visame pasaulyje — CNN kanalus, televizija kuria globalinę pop- 
kultūrą (Gundersen, 2001). 

Vidutiniškai televizorius būna įjungtas septynias valandas per parą, ir prie 
jo praleidžiamos trys-keturios valandos. Tai reiškia, jog sulaukęs 80 metų 
žmogus bus praleidęs visą dešimtmetį prie televizoriaus. Moterys žiūri tele- 
vizorių daugiau nei vyrai, nebaltieji daugiau nei baltieji, ikimokyklinukai ir 
pensininkai — daugiau nei dirbantieji ar besimokantieji, mažiau išsilavinę — 
daugiau nei labiau išsilavinę (Comstock ir Scharrer, 1999). Dauguma šių fak- 
tai apie amerikiečių televizijos žiūrėjimo įpročius tinka ir europiečiams, aust- 
ralams bei japonams (Murray ir Kippax, 1979). 

Kokį socialinį elgesį modeliuoja televizija? 1994—1997 metais Naciona- 
linio smurto per televiziją tyrimo (National Television Violence Study, 1997) 
darbuotojai įtemptai analizavo apie 10 000 pagrindinių televizijos tinklų ir 
kabelinės televizijos kanalų programų. Ir ką gi jie pastebėjo? Šešiose iš de- 
šimties programų buvo smurto elementų („fizinės prievartos veiksmų, ku- 
riais grasinama sužaloti ar nužudyti, arba kuriais sužalojama ar nužudoma“). 
Per muštynes ant žemės parkritęs žmogus dažniausiai atsikelia ir mušasi dar 
stipriau — priešingai nei tikrose muštynėse, kurių dauguma trunka iki pir- 
mojo smūgio (dažniausiai lūžus žandikauliui ar rankai). 73 procentuose smur- 
to scenų užpuolikai liko nenubausti. 58 procentuose nebuvo matyti, kad auka 
patirtų skausmą. Vaikų programose tik 5 procentuose panašių laidų buvo pa- 
rodyta, kad smurtas turi ilgalaikių pasekmių; dviejuose trečdaliuose laidų 
smurtas buvo vaizduojamas kaip keliantis juoką. 

Ką tai duoda? Apibendrindami turime pasakyti, kad televizorius savo elek- 
tromagnetines bangas į vaikų akis spinduliuoja daugiau valandų, nei jie pra- 
leidžia mokykloje. Tiesą pasakius, daugiau valandų nei vaikas skiria bet ku- 
riai kitai veiklai, kol nemiega. Baigęs pradinę mokyklą, vidutinis vaikas per 
televiziją būna pamatęs apie 8000 žmogžudysčių ir 100 000 kitų smurto veiks- 
mų (Huston ir kiti, 1992). Apmąstydamas 22 metus, kuriuos jis praleido skai- 
čiuodamas žiaurumus, žiniasklaidos tyrinėtojas George Gerbneris (1994) liū- 
nai konstatavo: „Žmonijos istorija žino daug kraugeriškų laikotarpių, tačiau 
nė vienas nepasižymėjo tokia gausybe smurto vaizdų kaip dabartinis. Mus 
užtvindė smurto vaizdų banga, kokios pasaulis dar nebuvo matęs ... ir kuri 
įsismelkia į kiekvienus namus meistriškai surežisuotomis ryškiomis bruta- 
lumo scenomis.“ Kitas televizijos kritikas apskaičiavo, kad žmonija išsižu- 
dytų per 50 dienų, jei tikrovėje žmogžudystės vyktų taip dažnai, kaip tele- 
vizijoje (Medved, 1995). 

Ar Žiūrimiausiu laiku rodomi nusikaltimai skatina tokį elgesį? O gal ne- 
tiesiogiai dalyvaudami agresyviuose veiksmuose žiūrovai iškrauna agresy- 
vią energiją? Pastaroji mintis yra hipotezės apie katarsį versija. Žiniasklai- 
dos gynėjai dažnai cituoja šį teiginį ir primena, kad smurtas atsirado anks- 
čiau nei televizija. Debatuose su televizijos kritiku žiniasklaidos gynėjas gali 
įrodinėti: „Televizija niekuo neprisidėjo prie žydų ir indėnų genocido. Ji tik 


katarsis 

(catharsis) 

Emocinė iškrova. Pagal katarsio 
teoriją, „atpalaiduojant“ agresy- 
vią energiją agresyviai elgiantis 
arba pasitelkus vaizduotę, 
agresiją skatinančios priežastys 
praranda galią. 

„Vienas didžiausių televizijos 
indėlių yra tas, kad ji žmogžu- 
dystę grąžino į namus, kur jai 
ir vieta. Žmogžudystės 
įvykdymo žiūrėjimas per 
televiziją gali būti geras 
vaistas. Ji gali padėti žmogui 
įveikti savo priešiškumus.“ 
Alfred Hitchcock 


atspindi žiūrovų skonį ir stengiasi įtikti jam“. „Sutinku, — atsakytų kritikas, — 
tačiau tiesa ir tai, kad per tą laiką, kai Amerikoje yra televizija, užregistruo- 
tų smurtinių nusikaltimų skaičius didėjo keletą kartų greičiau nei gyventojų 
skaičius. Nemanau, jog norite pasakyti, kad populiarūs aktoriai yra tik pa- 
syvūs atlikėjai ir visiškai neveikia žiūrovų sąmonės arba kad reklamos tran- 
sliuotojų tikėjimas žiniasklaidos galia tėra tik iliuzija.“ Gynėjas į tai atsaky- 
tų: „Smurto epidemiją sukelia daugybė veiksnių. Televizija gali netgi suma- 
žinti agresyvumą, atitraukdama Žmones nuo gatvės arba suteikdama jiems 
nekaltą galimybę išsikrauti“. 

Televizijos žiūrėjimo ir agresyvumo tyrimų tikslas — išsiaiškinti subtiles- 
nį ir gilesnį poveikį nei daro atsitiktinės „pamėgdžiojančios“ Žmogžudystės, 
patraukiančios žiūrovų dėmesį. Šių tyrimų metu klausiama, kaip televizija 
veikia žiūrovo elgseną ir mąstymą? 


Televizijos poveikis elgsenai 


Ar žiūrovai mėgdžioja smurto vaizdus? Yra gausybė faktų, kai Žmonės pa- 
kartojo televizijoje parodytus nusikaltimus. Vienoje 208 kalinių apklausoje 
9 iš 10 prisipažino, kad naujų kriminalinių triukų išmoko žiūrėdami laidas 
apie nusikaltimus. Keturi iš dešimties sakė, jog bandė pakartoti konkrečius 
per televiziją matytus nusikaltimus (TV Guide, 1977). 


Ryšys tarp televizijos žiūrėjimo ir elgsenos. Nusikaltėlių pasakojimai nėra 
moksliniai įrodymai. Todėl mokslininkai atlieka koreliacinius tyrimus ir eks- 
perimentuoja nagrinėdami smurto stebėjimo poveikį. Dirbant su moksleiviais 
plačiai taikoma apklausa, padedanti išsiaiškinti, ar televizijos žiūrėjimas lei- 
džia prognozuoti vaikų agresyvumą. Tam tikru mastu tai įmanoma. Juo dau- 
giau smurto televizijos programoje, kurią žiūri vaikas, juo šis yra agresy- 
vesnis (Eron, 1987; Turner ir kiti, 1986). Ryšys nestiprus, tačiau nuolat pa- 
stebimas Šiaurės Amerikoje, Europoje ir Australijoje. Jis išsiplėtoja į „ne- 
tiesioginę agresiją“. Didžiojoje Britanijoje mergaitės, kurios Žiūrėjo televi- 
zijos programas apie paskalas, apkalbas, socialinę atskirtį, pačios dažniau pa- 
našiai elgėsi (Coyne ir Archer, 2005). 

Tad ar galime daryti išvadą, kad smurto laidų žiūrėjimas skatina agresiją? 
Galbūt jūs jau manote, kad dėl to, jog tai yra koreliacinis tyrimas, priežas- 
ties ir pasekmės poveikis galėtų būti abipusis. Galbūt agresyviems vaikams 
labiau patinka agresiją vaizduojančios laidos. O gal yra koks nors trečias 
veiksnys, pavyzdžiui, žemesnis intelektas, dėl kurio kai kuriems vaikams 1a- 
biau patinka agresiją demonstruojančios laidos, ir jie patys elgiasi agresyviau. 

Mokslininkai sukūrė du būdus šiems alternatyviems aiškinimams patik- 
rinti. Aiškinimą „paslėptu trečiuoju veiksniu“ jie tikrina statistiškai išskir- 
dami kai kurių šių galimų veiksnių įtaką. Pavyzdžiui, Williamas Belsonas 
(1978; Muson, 1978) tyrė 1565 Londono berniukus. Palyginti su tais, kurie 
žiūrėjo nedaug smurtinių laidų, žiūrėjusieji daug (ypač žiūrėjusieji tikroviš- 

ką smurtą, o ne animaciniuose filmuose) prisipažino per praėjusius šešis mė- 
nesius įvykdę 50 procentų daugiau smurto veiksmų (pavyzdžiui, „išplėšiau 
telefono aparatą telefono būdelėje“). Belsonas taip pat išnagrinėjo 22 tikėti- 
nus trečiuosius veiksnius, pavyzdžiui, šeimos dydį. Dažnai ir retai Žiūrintys 
smurtines laidas žiūrovai skyrėsi ir potencialių trečiųjų veiksnių atžvilgiu. 
Tad Belsonas spėjo, kad dažnai žiūrintieji tokias laidas 1š tiesų labiau linkę 
smurtauti. 

Panašiai Leonardas Eronas ir Rowellas Huesmannas (1980, 1985), apklau- 
sę 875 aštuonmečius, nustatė, kad smurto stebėjimas susijęs su agresyvumu, 
netgi statistiškai atmetus kelis akivaizdžius trečiuosius veiksnius. Apklausę 
šiuos asmenis 19-aisiais gyvenimo metais, tyrėjai pastebėjo, kad pagal aš- 
tuonmečių smurtinių programų žiūrėjimą galima prognozuoti, koks agresy- 
vus bus žmogus, kai jam sukaks devyniolika, tačiau pagal aštuonmečio ag- 
resyvumą nebuvo galima prognozuoti, kad sulaukęs devyniolikos jis žiūrės 
smurtines laidas. Agresyvumas sekė po žiūrėjimo, bet ne atvirkščiai. Be to, 
tie, kurie vaikystėje buvo daugiausiai žiūrėję smurtinių laidų, sulaukę 30- 
ies dažniausiai įvykdydavo nusikaltimus (žr. 10.9 pav.) 

Vėlesniuose tyrimuose šie duomenys buvo įvairiai patvirtinti. 


e Pastebėta koreliacija tarp aštuonmečių smurtinių laidų žiūrėjimo ir smur- 
tavimo prieš sutuoktinį suaugus. 


e Pastebėta koreliacija tarp smurtinių laidų žiūrėjimo paauglystėje ir daly- 
vavimo užpuolimuose, apiplėšimuose ar grasinant sužaloti (Johnson ir kiti, 
2002). 


e Pastebėta koreliacija tarp ikimokyklinukų smurtinių laidų žiūrėjimo ir po 
2-6 mėnesių išryškėjusio polinkio peštis (Gentile ir kiti, 2004). 


Visuose tyrimuose mokslininkai atsižvelgė į galimą „trečiąjį veiksnį“, pa- 
vyzdžiui, žemesnį intelektą ar priešiškumą. 

Kitas susimąstyti verčiantis faktas: ten, kur atsiranda televizija, išauga nu- 
sikalstamumas ir padaugėja žmogžudysčių. Nuo 1957 iki 1974 metų Kana- 
doje ir Jungtinėse Valstijose per televiziją ėmus rodyti smurtines laidas, žmog- 
žudysčių skaičius padvigubėjo. Rajonuose, kuriuose televizija atsirado vė- 
liau, žmogžudysčių skaičius taip pat šoktelėjo vėliau. Baltųjų gyvenamoje 
Pietų Afrikos Respublikos dalyje, kurioje televizijos nebuvo iki 1975 metų, 
panašiai (maždaug dvigubai) žmogžudysčių padaugėjo tik po 1975 metų (Cen- 
terwall, 1989). O atidžiai tirtame Kanados miestelyje, kuriame televizija at- 
sirado vėlai, netrukus po to Žaidimų aikštelėse vaikai ėmė elgtis daug agre- 
syviau (Williams, 1986). 

Atkreipkite dėmesį į tai, kad šie tyrimai iliustruoja, kaip šiuolaikiniai 
mokslininkai manipuliuoja koreliacinių tyrimų duomenimis, norėdami įpiršti 
mintį apie priežasties ir pasekmės ryšį. Tačiau daugybė galimų trečiųjų veiks- 
nių gali visiškai atsitiktinai sutapti su pomėgiu žiūrėti smurtines laidas ir ag- 
resyvumu. Laimei, eksperimentinis metodas leidžia kontroliuoti šiuos paša- 

10.9 PAVEIKSLAS 

Vaikų televizijos žiūrėjimo 
įpročiai ir nusikalstamumas 
Smurto žiūrėjimas aštuntai- 
siais gyvenimo metais 
sąlygoja rimtus kriminalinius 
nusikaltimus sulaukus 30 
metų. 


Šaltinis: Eron ir Huesmann 
(1984). 

„Tada paprasčiausiai leiskime, 
kad mūsų vaikai klausytųsi 
bet kieno sukurtų bet kokių 
istorijų ir šitaip į savo protus 
įsileistų mintis, priešingas 
toms, kurias, mūsų nuomone, 
vaikai privalėtų turėti 
užaugę?“ 

Platonas, Respublika, 

360 m. pr. Kr. 


linius veiksnius. Jei atsitiktine tvarka atrinktiems vaikams vieniems parody- 
sime smurtinį filmą, o kitiems — nesmurtinį, bet kokį vėlesnį agresyvumo 
skirtumą tarp šių dviejų grupių galėsime paaiškinti vieninteliu veiksniu, ski- 
riančiu šias grupes: ką vaikai Žiūrėjo. 


Televizijos žiūrėjimo eksperimentai. Novatoriškuose Alberto Banduros ir Ri- 
chardo Walterso (1963) eksperimentuose mažiems vaikams kartais buvo ro- 
domas ne gyvas, o nufilmuotas suaugusysis, mušantis pripūstą lėlę. Poveikis 
buvo beveik toks pat. Po to Leonardas Berkowitzas ir Russellas Geenas (1966) 
pastebėjo, kad įpykę ir pasižiūrėję smurtinį filmą universiteto studentai elg- 
davosi agresyviau nei panašiai įpykę, bet nesmurtinius filmus žiūrėję studen- 
tai. Šių laboratorinių eksperimentų ir augančio visuomenės susirūpinimo pa- 
kako, kad XX a. aštuntojo dešimtmečio pradžioje JAV vyriausiasis chirurgas 
užsakytų 50 naujų mokslinių tyrimų. Šie ir 100 vėlesnių tyrimų patvirtino, 
kad žiūrint smurtą agresyvumas sustiprėja (Anderson ir kiti, 2003). 

Pavyzdžiui, Ross Parke (1977) Jungtinėse Valstijose ir Jacgueso Leyenso 
(1975) Belgijoje vadovaujamos mokslininkų grupės internatuose gyvenantiems 
amerikiečių ir belgų berniukams bei mergaitėms rodydavo arba seriją smur- 
tinių, arba nesmurtinių filmų. Štai ką ir viena, ir kita mokslininkų grupė nuo- 
latos pastebėdavo: „Smurtiniai kino filmai ... skatino Žiūrovų agresyvumą.“ 
Palyginti su savaite prieš šių filmų žiūrėjimą, ten, kur juos rodydavo, padau- 
gėdavo muštynių. Panašiai Dolfas Zillmannas ir Jamesas Weaveris (1999) su- 
augusiems vyrams ir moterims keturias dienas iš eilės rodė smurtinius arba 
nesmurtinius kino filmus. Penktą dieną dalyvaudami kitame projekte tie, ku- 
rie žiūrėjo smurtinius filmus, buvo priešiškesni eksperimentuotojo asistentei. 

Šiuose eksperimentuose nebuvo išprovokuoti užpuolimai ar muštynės — 
agresyvumas daugiau reiškėsi stumtelėjimu laukiant eilėje pietų, grubiu ko- 
mentaru, grasinančiu gestu. Tačiau stulbina duomenų sutapimas. ,„Negalima 
paneigti, — pareiškė Amerikos psichologų asociacijos jaunimo smurto komi- 
sija 1993 metais, — kad žiūrint smurtą, agresija didėja“. Tai ypač veikia ag- 
resyvius asmenis. Stipriausią poveikį smurto žiūrėjimas daro tada, kai rea- 
listiškai pavaizduotą smurto aktą įvykdo patrauklios išvaizdos Žmogus, ku- 
ris lieka nenubaustas, ir kai tuo pačiu neparodoma sužalojimo sukelta kan- 
čia (Bushman, 1995; Donnerstein, 1998). 

Bradas Bushmanas ir Craigas Andersonas (2001) daro išvadą, kad smur- 
to žiūrėjimas skatina agresyvumą daug labiau, nei pasyvus rūkymas susirgi- 
mą plaučių vėžiu, kalcio vartojimas — kaulų stiprumą ir namų darbai — pa- 
siekimus moksle. Kaip ne visi nori pripažinti, kad tik rūkymas sukelia vėžį, 
taip ir čia reikšmingi ir kiti veiksniai. Nerimą kelia per ilgą laiką padaromas 
poveikis, kurį korporacijos linkusios nuslėpti. Tačiau įrodymai yra „pribloš- 
kiantys“, sako Bushmanas ir Andersonas: „Žiūrint smurto vaizdus per tele- 
viziją tampama daug agresyvesniu“. Tyrimų bazė didelė, metodai įvairūs, gau- 
nami duomenys nuoseklūs — pritaria garsiausių smurto žiniasklaidoje tyrėjų 
15 Nacionalinio psichikos sveikatos instituto grupė (Anderson ir kiti, 2003). 

„Mūsų išsami apžvalga ... neabejotinai įrodo, kad smurto vaizdavimas Ži- 
niasklaidoje gali padidinti agresyvaus ir smurtinio elgesio tikimybę ir arti- 
miausių metu, ir vėliau.“ 


Kodėl televizijos žiūrėjimas veikia elgesį? Atsižvelgdami į tai, kad kore- 
liacinių ir eksperimentinių tyrimų duomenys sutampa, mokslininkai aiški- 
nosi, kodėl smurto žiūrėjimas daro šitokį poveikį. Pagalvokime apie tris ga- 
limybes (Geen ir Thomas, 1986). Pirma, socialinį smurtą lemia ne pati ag- 
resija, O jos sukeltas sužadinimas (Mueller ir kiti, 1983; Zillmann, 1989). 
Kaip pastebėjome anksčiau, sužadinimas dažniausiai prasiveržia: viena su- 
žadinimo forma skatina kitą. 

Kiti mokslinių tyrimų duomenys patvirtina, kad smurto vaizdai atpalai- 
duoja varžtus. Suaugęs Žmogus, talžantis pripučiamą lėlę Banduros eksperi- 
mente, šitokius protrūkius tarsi pavertė teisėtais ir sumažino vaiko gebėjimą 
valdytis. Smurto vaizdai išprovokuoja atitinkamas mintis ir sužadina agresi- 
ją (Berkowitz, 1984; Bushman ir Geen, 1990; Josephson, 1987). Atrodo, kad 
panašiai veikia ir dainos, kuriose minimas seksualinis smurtas (Barongan ir 
Hall, 1995; Johnson ir kiti, 1995; Pritchard, 1998). 

Žiniasklaidos propaguojami vaizdiniai taip pat skatina mėgdžioti. Banduros 
eksperimentuose dalyvavę vaikai kartojo konkrečius poelgius, kurių liudi- 
ninkais buvo. Komercinė televizija verčiama įrodinėti, kad ji neskatina Žžiū- 
rovų mėgdžioti, ką pamatė: savo reklamose ji kalbanti tik apie vartojimą. 
Tačiau ar teisūs Žiniasklaidos atstovai tvirtindami, kad televizija tik atspindi 
visuomenės polinkį smurtauti? Kad menas vaizduoja gyvenimą? Ir kad „fil- 
muose“ rodomas tikras gyvenimas? Tiesą pasakius, televizijos laidose agre- 
syvių situacijų skaičius keturis kartus viršija švelnių veiksmų skaičių. Ir ki- 
tais požiūriais televizija kuria nerealaus pasaulio modelį. 

Tačiau yra ir gerų naujienų. Jei televizijoje modeliuojami bendravimo ir 
problemų sprendimo būdai iš tiesų skatina, ypač jaunus žiūrovus, mėgdžioti, 
būtų naudinga rodyti prosocialaus elgesio pavyzdžius. 12 skyriuje sužinosime, 
kad subtili televizijos įtaka iš tiesų gali mokyti vaikus teigiamai elgtis. 


Televizijos poveikis mąstymui 


Sutelkėme dėmesį į televizijos poveikį elgesiui. Mokslininkai taip pat tyrė 
smurto vaizdų žiūrėjimo poveikį mąstymui: ar prisižiūrėję smurto tampame 
nejautrūs žiaurumui? Ar šie vaizdai iškreipia tikrovės suvokimą? Ar smur- 
tas sukelia agresyvias mintis? 


Jautrumo mažinimas. Vėl ir vėl kartokite emocijas sužadinančius dirgiklius, 
pavyzdžiui, nešvankius žodžius. Kas įvyks? Emocinė reakcija „išnyks“. Gana 
realu tikėtis, kad nuo tūkstančių žiaurių veiksmų žmogus taip pat emociškai 
atbuks. Dažniausia reakcija gali būti tokia: „Tai manęs visiškai nejaudina“. 
Būtent tai pastebėjo Victoras Cline ir jo bendradarbiai (1973) ištyrę 121 Ju- 


„Viena pagrindinių didelio 
smurtinių nusikaltimų 
skaičiaus šiuolaikinėse 
JAV yra gausus smurto 
vaizdavimas žiniasklaidoje.“ 
Iš socialinės psichologijos 
eksperto Craigo A. Andersono 
parodymų JAV Senato 
prekybos, mokslo 
ir transporto komitetui, 
2000 m. kovo 21 d. 


prosocialus elgesys 
(prosocial behavior ) 
Teigiamas, konstruktyvus, 
naudingas elgesys; asocialaus 
elgesio priešybė. 

socialiniai scenarijai 

(social scripts) 

Per kultūrą perteikiamos elgesio 
įvairiose situacijose taisyklės. 


„Savo vaikų nemokome, kad 
normalūs santykiai - tai girtų 
apsinuoginusių nepažįstamų 
žmonių vakarėliai karštoje 
vonioje, bet tokį vaizdą jie 
mato įsijungę laidą „Realybė“. 
Nuo ankstyvos jaunystės 
atakuojami tokiais vaizdais, jie 
pradeda galvoti, kad šitoks 
elgesys yra priimtinas ir netgi 
normalus.“ 
JAV senatorius 
Barack Obama, 2005 


tos valstijos berniuko, žiūrėjusio brutalų bokso mačą, fiziologinį sujaudini- 
mą. Palyginti su berniukais, mažai žiūrinčiais televiziją, dažnai Žiūrinčiųjų 
reakcija būdavo ne susirūpinimas, o abejingumas. 

Žinoma, šie berniukai galėjo skirtis ne vien televizijos žiūrėjimo įpročiais. 
Tačiau seksualinio smurto vaizdų poveikio jauniems vyrams tyrimuose pa- 
stebimas panašus atbukimas. Be to, Ronaldo Drabmano ir Margaret Thomas 
(1974, 1975, 1976) atlikti eksperimentai patvirtino, kad tokie vaizdai didina 
abejingumą: tiek vėliau žiūrint kino kadrus su triukšmingomis peštynėmis, 
tiek stebint besimušančius vaikus. Apklausus 5456 vidurinių klasių moks- 
leivius paaiškėjo, kad didelė jų dalis žiūri brutalius filmus (Sargent ir kiti, 
2002). Du trečdaliai moksleivių buvo matę filmą „Klyksmas“ (Scream). To- 
kie žiūrėjimo įpročiai leidžia paaiškinti, kodėl, nepaisant ypač Žiauraus smurto 
demonstravimo (o gal reikėtų sakyti dėl to, kad jis demonstruojamas), Gal- 
lupo instituto atliktose jaunimo apklausose paauglių nuo 13 iki 17 metų am- 
žiaus, manančių, jog filmuose rodoma per daug smurto, nuo 42 procentų 1977 
metais sumažėjo iki 27 procentų 2003 metais. 

Filmuose ir televizijoje vis atviriau rodant sekso scenas — nuo 1998 iki 
2005 metų Amerikos televizijose beveik padvigubėjo geriausiu metu rodo- 
mų seksualinio turinio laidų skaičius (Kaiser, 2005), — paauglių susirūpini- 
mas dėl šios kino tendencijos taip pat sumažėjo. „Susidaro įspūdis, jog šian- 
dieniniai paaugliai kur kas mažiau jautrūs akivaizdžiam smurto bei sekso vaiz- 
davimui nei jų tėvai, būdami tokio paties amžiaus“, — teigia Gallupo institu- 
to darbuotoja Josephine Mazzuca (2002). 


Socialiniai scenarijai. Atsidūrę naujoje situacijoje ir nebūdami tikri, kaip 
reikia elgtis, tampame priklausomi nuo socialinių scenarijų — kultūros nu- 
matytų elgesio taisyklių. Prisižiūrėję veiksmo filmų jaunuoliai gali pritaiky- 
ti ekrane matytą scenarijų konfliktams realiame gyvenime spręsti. Susidūrę 
su iššūkiu jie gali „elgtis kaip tikri vyrai“: išgąsdinti arba pašalinti grėsmės 
šaltinį. Panašiai paaugliai, nuolatos geriausiu televizijos laiku matydami laidas 
su seksualinėmis užuominomis ir veiksmais (dažniausiai 1mpulsyviais ir trum- 
palaikiais santykiais), gali šiuos seksualinius scenarijus vėliau perkelti į re- 
alius santykius (Kunkel ir kiti, 2001; Sapolsky ir Tabarlet, 1991). Taigi juo 
daugiau seksualinių vaizdų paaugliai mato (net kontroliuojant kitus anksty- 
vos seksualinės veiklos prediktorius), juo labiau jie linkę savo bendraam- 
žius vertinti kaip seksualiai aktyvius, susiformuoti liberalias seksualines nuo- 
statas, anksčiau pradėti lytinį gyvenimą (Escobar-Chaves ir kiti, 2005; Mar- 
tino ir kiti, 2005). 


Pakeistas suvokimas. Ar virtualus televizijos pasaulis keičia realaus pasau- 
lio suvokimą? George Gerbneris ir jo bendradarbiai iš Pensilvanijos univer- 
siteto (1979, 1994) nusprendė, kad būtent šis televizijos poveikis yra pats 
galingiausias. Jų atliktos paauglių ir suaugusiųjų apklausos rodo, kad tele- 
vizijos žiūrėjimui skiriantys daug laiko (keturias ir daugiau valandų per die- 

ną) labiau akcentuoja smurtą juos supančiame pasaulyje ir bijo būti asme- 
niškai užpulti, skirtingai nei mažiau Žiūrintieji (dvi ar mažiau valandų per 
dieną). Panašiai — kad nesijaučia saugios — prisipažno ir Pietų Afrikos Res- 
publikos moterys, kurioms buvo parodytas smurtas prieš moteris (Reid ir Fin- 
chilescu, 1995). Atlikus nacionalinę 7—11 metų amžiaus vaikų apklausą Ame- 
rikoje paaiškėjo, kad dažnai Žiūrintieji televizorių jaučia didesnę įsibrovimo 
į namus ar kad „kas nors nuskriaus gatvėje“ baimę, skirtingai nei rečiau Žiū- 
rintieji (Peterson ir Zill, 1981). 


Kognityvinis sužadinimas. Naujausi duomenys rodo, kad žiūrint smurtinius 
filmus kyla idėjos apie agresyvius veiksmus (Bushman, 1998). Pamatę smurtą, 
žmonės priešiškiau vertina kitų poelgius (ar stumtelėjo sąmoningai?). Inter- 
pretuodami žodinius homonimus suteikia jiems agresyvesnę prasmę (žodį 
„smūgis“ supranta kaip agresyvų veiksmą, o ne, pavyzdžiui, kaip kamuolio 
smūgiavimą į vartus), greičiau atpažįsta agresyvią prasmę turinčius žodžius. 

Galbūt labiausiai televizija veikia ne savo produkcijos kokybe, bet kie- 
kybe. Palyginti su aktyvesnėmis poilsio rūšimis, televizijos žiūrėjimas siur- 
bia žmogaus energiją ir slopina nuotaikas (Kubey ir Csikszentmihalyi, 2002). 
Be to, televizija kasmet atima iš žmogaus per tūkstantį valandų, kurias jis 
galėtų skirti kitai veiklai. Jei per metus praleidžiate tūkstantį ir daugiau va- 
landų žiūrėdami televiziją, pagalvokite, kaip kitaip būtumėte galėję panau- 
doti šį laiką, jei neturėtumėte televizoriaus. Ar šiandien būtume kitokie? Aiš- 
kindamas, kodėl XX a. aštuntajame dešimtmetyje ir vėliau taip sumažėjo pi- 
lietinis aktyvumas bei narystė įvairiose organizacijose, Robertas Putnamas 
(2000) rašė, kad kiekviena papildoma valanda, praleista prie televizoriaus, 
konkuruoja su pilietinei veiklai skirtu laiku. Televizija vagia laiką 1š klubų, 
savanoriškos bažnytinės ir politinės veiklos. 


Žiniasklaidos įtaka: kompiuteriniai žaidimai 
„Moksliniai debatai dėl žiniasklaidoje rodomo smurto poveikio iš esmės bai- 
gėsi“, - teigia Douglasas Gentile ir Craigas Andersonas (2003). Dabar moks- 
lininkai savo dėmesį nukreipė į kompiuterinius žaidimus, kurių populiaru- 
mas išaugo ir kurie darosi vis brutalesni. Edukaciniai tyrimai rodo, kad „kom- 
dersonas. — Jei kompiuteriniai žaidimai sveikatos temomis gali mokyti svei- 
kų įpročių, o skrydžių imitavimo žaidimai gali padėti išmokti skraidyti, tai 
ko galime tikėtis iš žmogžudystes imituojančių žaidimų?“ 

Kokius žaidimus žaidžia vaikai 

2007 metais kompiuterinių žaidimų verslas sulaukė savo trisdešimtpenkme- 
čio. Nuo pirmojo kompiuterinio žaidimo, sukurto 1972 metais - elektroni- 


nio stalo teniso — perėjome prie smurtinių žaidimų (Anderson, 2004; Genti- 
le ir Anderson, 2003). XX a. pabaigoje per metus buvo nuperkama apie 200 


„Juo daugiau laiko savo 
brendimo laikotarpiu 
jaunuoliai praleidžia prie 
televizoriaus, juo mažesnis 
būna jų politinis aktyvumas 
[jie rečiau dalyvauja 
rinkimuose, susirinkimuose, 
rečiau aukoja, mažiau linkę 
užsiimti savanoriška veikla].“ 
Robert Putnam, 
Bowling Alone, 2000 
(„Boulingas vienam“) 

„Laikėmės taisyklės, kad 
neleisime naudoti smurto 
prieš žmones.“ 
Nolan Bushnell, 
bendrovės Atari įkūrėjas 


milijonų kompiuterinių žaidimų, ir vidutinis 2—17 metų amžiaus žaidėjas juos 
žaisdavo septynias valandas per savaitę. Per vieną ketvirtos klasės mokinių 
apklausą 59 procentai mergaičių ir 73 procentai berniukų teigė, kad jie 1a- 
biausiai mėgsta smurtinius žaidimus (Anderson, 2003, 2004). Raide „S“ (su- 
augusiems) pažymėti žaidimai tariamai skirti ne jaunesniems kaip 17 metų 
amžiaus asmenims, tačiau dažnai jie būna reklamuojami ir jaunesniems. Fe- 
deracinė prekybos komisija nustatė, kad keturiais iš penkių atvejais šiuos žai- 
dimus lengvai galėjo nusipirkti jaunesnio amžiaus vaikai (Pereira, 2003). 

Gentile (2004) pastebi, kad populiariame žaidime „Didžioji automobilio 
vagystė“ jaunuoliams siūloma tapti psichopatais. „Galite automobiliu važiuoti 
ant pėsčiųjų, galite grobti automobilius, galite važiuodami šaudyti iš maši- 
nos, galite apsilankyti raudonųjų žibintų kvartale, išsirinkti prostitutę, auto- 
mobilyje užsiimti su ja seksu, nužudyti ją ir susigrąžinti pinigus.“ Trimatėje 
erdvėje galite partrenkti žmogų ir trypti jį tol, kol pradės kosėti krauju. Ta- 
da galėsite stebėti, kaip jis miršta. Susan Persky ir Jamesas Blaschovichius 
(2005) teigia, kad žaidimai virtualiojoje realybėje žada vis daugiau realiz- 
mo, kovų ir smurto. 


Kompiuterinių žaidimų poveikis vaikams 


Nuogąstavimai dėl smurtinių kompiuterinių žaidimų sustiprėjo po to, kai Ken- 
tukio, Arkanzaso ir Kolorado valstijose paaugliai įvykdė siaubingus smurti- 
nius nusikaltimus, kuriuos jie dažnai atlikdavo virtualiai — žaisdami. Iškilo 
klausimas: ko išmoksta vaikai, valandų valandas žaisdami užpuolikus ir į ga- 
balus kapodami žmones? 

Daugelis rūkalių miršta ne nuo širdies ligų. Daugelis vaikų, su kuriais buvo 
šiurkščiai elgiamasi, netampa šiurkštūs. Ir dauguma žmonių, praleidžiančių 
šimtus valandų žaisdami žudynes, nedaro nusikaltimų. Šie faktai leidžia kom- 
piuterinių žaidimų gamintojams, panašiai kaip ir tabako gamintojams ar te- 
levizijos verslo atstovams, tvirtinti, kad jų produkcija nežalinga. „Nėra jo- 
kių įrodymų, kad smurtiniai kompiuteriniai žaidimai skatina agresyvų elge- 
sį“, — pareiškė Interaktyviosios skaitmeninės programinės įrangos asociaci- 
jos prezidentas Dougas Lowensteinas (2000). Tačiau Gentile ir Andersonas 
išvardija keletą priežasčių, kodėl smurtiniai žaidimai gali turėti didesnį po- 
veikį nei smurtinės televizijos laidos. Žaisdami jaunuoliai 


e susitapatina su smurtaujančiu personažu ir atlieka jo vaidmenį; 
e aktyviai kartoja smurtinius veiksmus, o ne vien pasyviai stebi; 


e atlieka smurtinių veiksmų seką — pasirenka aukas, įsigyja ginklų bei amu- 
nicijos, tyko, nusitaiko, nuspaudžia gaiduką; 


e nuolatos patiria smurto ir užpuolimo grėsmę; 
e be paliovos kartoja smurtinius veiksmus; 


e apdovanojami už sėkmingą agresiją. 

Dėl šių priežasčių karinės organizacijos per apmokymus (turimais duome- 
nimis, per Antrąjį pasaulinį karą daugelis abejojo jų nauda) skiria kariams 
užpuolimą imituojančius žaidimus. 

Tačiau ką atskleidė moksliniai tyrimai? Craigas Andersonas (2003, 2004; 
Anderson ir kiti, spaudoje) apibendrina trisdešimt šešių tyrimų duomenis ir 
aprašo penkis visuose juose pastebėtus veiksnius. Žaidžiant smurtinius žai- 
dimus dažniau, palyginti su nesmurtiniais, 


susijaudinama — padažnėja pulsas ir padidėja kraujospūdis. 


dažniau mąstoma agresyviai — pavyzdžiui, Bradas Bushmanas ir Ander- 
sonas (2002) pastebėjo, kad pažaidę tokius žaidimus, kaip „„Diukas Niu- 
kemas“ ar „Mirtinos grumtynės“, universiteto studentai dažniau spėda- 
vo, kad vyras, į kurio automobilį tik ką atsitrenkė kita mašina, reaguos 
agresyviai — keiksis, išspirs langą ar pradės muštis. 


e sustiprėja agresyvūs jausmai — padidėja frustracija bei priešiškumas. 


e padažnėja agresyvūs poelgiai —- pažaidę smurtinius kompiuterinius žaidi- 
mus, vaikai ir jaunuoliai agresyviau žaidžia su savo bendraamžiais, dažniau 
ginčijasi su mokytojais ir dažniau įsivelia į peštynes. Šis poveikis pastebi- 
mas ir laboratorijoje, ir už jos ribų, jis minimas pasakojimuose apie save, 
mokytojų, tėvų pranešimuose, jo priežastys nurodytos 10.10 pav. Ar taip 
atsitinka tik todėl, kad priešiškai nusiteikusius vaikus traukia tokie žaidi- 
mai? Ne. Netgi kontroliuojant tokius veiksnius kaip asmenybės tipas ir 
temperamentas, smurtiniai kompiuteriniai žaidimai slopina jautrumą smur- 
to vaizdams ir stiprina agresyvų elgesį (Bartholow ir kiti, 2005). Douglasas 
Gentile ir jo bendradarbiai (2004) atlikę paauglių tyrimus pastebėjo, kad 
net neagresyvūs, bet mėgstantys žiaurius kompiuterinius žaidimus paaug- 
liai 10 kartų dažniau įsitraukia į peštynes nei tokių žaidimų nežaidžiantys 
bendraamžiai (tarp šių — tik 4 proc.). Pradėję žaisti smurtinius kompiute- 
rinius žaidimus buvę ramūs vaikai dažniau linkę įsivelti į peštynes. 


10.10 PAVEIKSLAS 
Smurtiniai kompiuteriniai 
žaidimai ir polinkis 


į agresiją 
T 5 Šaltinis: Craig A. Anderson 
Agresijai ž go] 
pritariantys | Agresyvus | Agresyvūs AgioaPE B AgreSyPGIS Ė ir Brad J. Bushman (2001). 


elgesio 2 jautrumo 


įsitikinimai ir suvokimas . lūkesčiai modeliai | oraradimas 


Padidėjusio agresyvumo asmenybė 

ką slepia moksliniai tyrimai 


Craigas Andersonas 


apie smurtinius kompiuterinius žaidimus 


Suprasdamas žalingą poveikį, kurį, kaip užfiksavo smurto tyrė- 
jai, daro televizija bei kinas, ir pastebėjęs, kad kompiuteriniai 
žaidimai darosi vis agresyvesni, sunerimau. 

Todėl reaguodami į didėjantį visuomenės susirūpinimą kar- 
tu su doktorante Karen Dill pradėjome koreliacinius ir eksperi- 
mentinius tyrimus. Dėl jų buvau pakviestas liudyti JAV Senato 
pakomitetyje ir konsultuoti įvairiausias vyriausybines bei visuo- 
menines, taip pat tėvų ir vaikų rėmimo organizacijas. 


Daugelis Žmonių mano, kad geriausias būdas išsiaiškinti 
sudėtingą dalyką - surasti kitaip manančių ir abiem pusėms duoti 
vienodai laiko. Informuojant apie smurto vaizdavimą žiniasklai- 
doje dažniausiai suteikiama vienodai laiko verslo atstovams ir 
jų mėgstamiems „ekspertams“, cituojantiems raminančius ne- 
atsakingo keturmečio žodžius, sukeliančius įspūdį, kad mūsų 
išmanymas labai ribotas. Jei visi konkrečios srities ekspertai 
sutaria, ar ši „teisingumo“ ir „pusiausvyros“ idėja yra logiška? O 


gal derėtų prašyti, kad ekspertai pa- 
skelbtų kolegų peržiūrėtus origina- 
lius mokslinius straipsnius konkre- 
čiu klausimu? 


Nors smagu matyti, kad tyrimai daro teigiamą poveikį, kom- 
piuterinių Žaidimų verslininkai iš visų jėgų stengėsi paneigti 
mokslinių tyrimų rezultatus, panašiai kaip prieš 30 metų cigare- 
čių gamintojai šaipėsi iš fundamentalių medicinos mokslo tyri- 
mų, klausdami, kiek „Marlboro“ cigarečių turi surūkyti pelė, kad 
susirgtų vėžiu. Aš taip pat gaudavau gana bjaurių kompiuteri- 
nių žaidimų mėgėjų laiškų, o gausybė prašančių informacijos 
paskatino mane teikti žinias bei atsakyti į klausimus interneto 
tinklalapyje www.psychology.iastate.edu/faculty/caa. 


Craig A. Anderson, 
Ajovos universitetas 


e sumažėja prosocialių poelgių - pažaidę smurtinius kompiuterinius žaidi- 
mus, žmonės rečiau padeda už sienos dejuojančiam asmeniui ir delsia siū- 
lyti pagalbą bendraamžiams. Gavę užduotį priimti sprendimą jie dažniau 
išnaudos partnerius, o ne pasitikės jais ir bendradarbiaus (Sheese ir Gra- 
ziano, 2005). Sumažėjusi smegenų sričių, susietų su emocijomis, veikla 
rodo, kad tokie Žmonės tampa mažiau jautrūs smurtui (Bartholow ir kiti, 
2006). 


Be to, juo daugiau smurto žaidimuose, juo stipresnis jų poveikis. Kom- 
piuteriniai žaidimai iš tiesų tapo agresyvesni. Tai paaiškina, kodėl naujesni 
tyrimai fiksuoja didesnį jų poveikį. Nors dar daug ką reikia išsiaiškinti, šie 
tyrimai rodo, kad priešingai katarsio hipotezei — kaip įrodinėja vienas pilie- 
čių laisvių gynėjas, manantis, jog smurtiniai žaidimai gali turėti „raminamą 
poveikį“ (Heins, 2004), — smurto treniruotės didina, o ne mažina nusikals- 
tamumą. 

Todėl Andersonas, kaip atsakingas mokslininkas (2003, 2004), ragina tė- 
vus išsiaiškinti, ką veikia jų vaikai, ir pasirūpinti, kad žiniasklaidos dieta, 
bent jau namuose, būtų sveika. Tėvai gali nepajėgti kontroliuoti, ką vaikas 
žiūri, žaidžia ir valgo svečiuodamasis. Jie negali kontroliuoti žiniasklaidos 


„Sunku išmatuoti augantį 
pakantumą žiaurumui 
Amerikoje, bet jis akivaizdus 
visose srityse, pradedant 
žiauriais kompiuteriniais 
žaidimais, kurie yra pagrindi- 
nis berniukų užsiėmimas.“ 
Susan Sontag, Regarding the 
Torture of Others, 2004 
(„Apie kitų kankinimą“) 

daromos įtakos vaikų bendraamžių kultūrai. (Todėl siūlymas tėvams „tiesiog 
sakyti ne“ yra naivus.) Tačiau tėvai gali pasirūpinti vaikais namuose ir dau- 
giau laiko skirti alternatyviems užsiėmimams. Pasitarus su kitais tėvais ga- 
lima sukurti vaikams palankią aplinką. O mokykla gali mokyti vaikus kritiškai 
vertinti žiniasklaidos turinį. 


Grupės įtaka 


Aptarėme, kas skatina žmogų agresyviai elgtis. Jei frustracija, įžeidimai bei 
agresyvaus elgesio pavyzdžiai stiprina asmens polinkį į agresyvumą, tai ga- 
li panašiai veikti ir grupę. Kilus maištams, agresija išplinta praėjus kuriam 
laikui po pirmo agresyvaus veiksmo. Matydami, kaip niekieno netrikdomi 
plėšikai grobia televizorius, įstatymams ištikimi stebėtojai gali pamiršti mo- 
ralinius suvaržymus ir imti mėgdžioti plėšikautojus. 

Grupės gali sustiprinti agresyvią reakciją iš dalies dėl to, kad jos išsklai- 
do atsakomybę. Kare sprendimus pulti dažniausiai priima strategai, esantys 
toli nuo fronto linijos. Jie duoda įsakymus, kuriuos vykdo kiti. Ar šitoks at- 
siribojimas neprisideda prie agresyvių užduočių skyrimo? 

Jacguelin Gaebelein ir Anthony Manderis (1978) atliko šios situacijos imi- 
tacinį laboratorinį tyrimą. Jie paprašė Grynsboro universiteto (Šiaurės Ka- 
rolina) studentų skirti elektros smūgį arba patarti kitiems, kokio stiprumo 
smūgį skirti. Kai smūgio gavėjas, kaip ir dauguma masinės agresijos aukų, 
nebūdavo kaltas dėl provokacijos, eksperimento dalyviai, esantys „fronto li- 
nijoje“, skirdavo silpnesnį elektros smūgį nei rekomenduodavo patarėjai, kurie 
jautėsi ne tokie atsakingi už sukeltą skausmą. 

Asmeninė atsakomybė mažėja didėjant ne tik atstumui, bet ir grupės na- 
rių skaičiui. (Prisiminkite 8 skyriuje aprašytą nuasmeninimo reiškinį.) Bria- 
nas Mullenas (1986), išanalizavęs duomenis apie 60 įvykdytų linčo nuospren- 
džių 1899—1946 metais, pastebėjo įdomų dalyką: juo didesnės buvo linčiuoto- 
jų gaujos, juo Žiauriau buvo žudoma ir juo baisiau niokojami žmonių kūnai. 

Socialinė „infekcija“ sustiprina grupės agresyvumą, panašiai kaip sustip- 
rina kitus kraštutinius polinkius. Galimi pavyzdžiai — jaunimo gaujos, fut- 


Socialinė infekcija. 


apgyvendino šešis vyresnius, stipresnius dramblių patinus. 


Žo S o - SS Rezultatas: siautėjimai netrukus aprimo (Slotow ir kiti, 2000). 


0 Žž a 2 E 1998 metais sunerimę parko darbuotojai kartu su jaunikliais 

Kai XX a. dešimtojo dešimtmečio viduryje 17 jauniklių našlaičių 
dramblių patinų perkėlė į Pietų Afrikos Respublikos parką, jie 
tapo nevaldoma paauglių gauja ir nužudė 40 baltųjų raganosių. 

„Labiausiai karo barbarišku- 
mas pasireiškia tuo, kad 
pajungia žmones bendriems 
veiksmams, prieš kuriuos 
asmeniškai kiekvienas jų 
sukiltų visa savo esybe.“ 
Ellen Key, 
War, Peace, and the Future, 
1916 („Karas, taika ir ateitis“) 


10.11 PAVEIKSLAS 
Sustiprintas agresyvumas 
grupėje 

Kai Žmonės rinkosi, kokio 
stiprumo elektros smūgį 
skirti kaip bausmę už 
neteisingus atsakymus, jie 
nuosekliai didindavo elektros 
srovę. Sprendimus priimant 
visai grupei ši tendencija tik 
ryškėjo. 

Šaltinis: Jaffe ir kiti, 1981. 


bolo aistruoliai, plėšikaujantys kareiviai, miestų riaušininkai ir psichosocia- 
linis teroras mokyklose — Skandinavijoje jį vadina mobingu, — kai grupės 
moksleivių nuolat erzina ir terorizuoja silpnesnius mokinius (Lagerspetz ir 
kiti, 1982). „,Mobingas“ — tai bandos veikla. 

Turintys asocialių polinkių, augantys šeimose, kuriose stinga dėmesio ir 
nenorintys mokytis jaunuoliai savo socialinį tapatumą gali pajusti gaujoje. 
Stiprėjant grupės tapatumui, didėja spaudimas prisitaikyti ir nuasmeninimas 
(Staub, 1996). Asmeninis tapatumas silpsta atsiduodant grupės interesams, 
patiriant džiaugsmą, kad visi yra kaip vienas. Dažnai tokio proceso rezulta- 
tas yra socialinė infekcija — grupės skatinamas susijaudinimas, nesivaržymas 
1r poliarizacija. Gaujos nariai laikosi kartu tol, kol sukuria šeimas, pasensta, 
gauna darbą, patenka į kalėjimą ar miršta, teigia gaujų tyrinėtojas Arnoldas 
Goldsteinas (1994). Jie apibrėžia savo teritoriją, nusistato savo spalvas, me- 
ta iššūkį varžovams, kartais įvykdo nusikaltimus ir mušasi dėl narkotikų, te- 
ritorijos, garbės, merginų ar įžeidimų. 

XX a. skerdynės, nusinešusios 150 milijonų gyvybių, buvo „ne indivi- 
dualių veiksmų rezultatas“, pastebi Robertas Zajoncas (2000). „Genocidas 
nėra žmogžudystės daugiskaita.“ Skerdynės yra socialinis reiškinys, kurio 
priežastis — „moraliniai imperatyvai“: kolektyvinis mentalitetas (taip pat įvaiz- 
džiai, retorika ir ideologija), kuris mobilizuoja grupę ar tautą nepaprastiems 
veiksmams. Ruandos tutsių, Europos žydų ar Amerikos indėnų skerdynės bu- 
vo kolektyvinis nusikaltimas, pareikalavęs plačios paramos, organizuotumo 
17 aktyvumo. Prieš pradėdami genocidą Ruandos hutų vyriausybė ir verslo 
lyderiai nupirko bei išdalijo du milijonus kinų gamybos mačečių. 

Yoramo Jaffe ir Yoelo Yinono (1983) Izraelyje atlikti eksperimentai pa- 
tvirtina, kad grupė gali sustiprinti polinkį į agresyvumą. Vieno tokio ekspe- 
rimento metu universiteto studentai, supykdyti tariamo eksperimento daly- 
vio, atsiteisė skirdami jam daug stipresnius elektros smūgius, tačiau taip el- 
gėsi dirbdami grupėje, o ne pavieniui. Kito eksperimento (Jaffe ir kiti, 1981) 
dalyviai pavieniui ir grupėmis turėjo elektros smūgį kaip bausmę skirti tam, 
kuris neteisingai atliks anglų kalbos užduotis. Kaip parodyta 10.11 pav., ta- 
riami elektros smūgiai vis stiprėjo, o buvimas grupėje sustiprindavo šią nuo- 
statą. Kai aplinkybės išprovokuoja agresyvumą, grupė dažnai jį sustiprina. 


Grupiniai sprendimai 07 
“||| | | 
Individualūs sprendimai K 

1 2 3 4 


Eksperimento fazė 


Elektros smūgio 
intensyvumas 
a o 
O O 
O O 


> 
o 
o 


mokslinių tyrimų išvada 

Ar provokuojamos grupės agresyvesnės 


už pavienius asmenis? 


Agresijos tyrinėtojai naudoja kūrybingus metodus, vertindami 
agresyvumo stiprumą. Įvairiuose eksperimentuose jie naudoja 
skirtingas taktikas: elektros smūgio, stipraus garso skyrimą, įŽei- 
dimą. Holly McGregor ir jos bendradarbiams (1998) užuominų 
suteikė du atvejai. Vienas virėjas buvo apkaltintas užpuolimu ir 
suimtas už tai, kad į dviejų policininkų maistą pripylė aštraus 
padažo. Kitas atvejis - smurtas šeimoje: tėvai savo vaiką prie- 
varta maitino aštriu padažu. Taip kilo idėja, kad galima išma- 
tuoti agresyvumą, liepiant nuspręsti, kiek kitas Žmogus turi su- 
valgyti aštraus padažo. 

Tai padarė psichologai Bruce Meieris iš Getisburgo kole- 
džo ir Verlinas Hinszas iš Šiaurės Dakotos valstybinio universi- 
teto (2004), palygindami grupių ir individų agresyvų elgesį. Jie 
pasakė eksperimento dalyviams, kurie veikė arba individualiai, 
arba po tris, kad yra tiriamos sąsajos tarp asmenybės tipo ir 
mėgstamo maisto, taigi jiems teks ragauti ir vertinti aštrų pada- 
žą. Eksperimentuotojas paaiškino, kad jis pats nežinos, kiek pa- 
dažo kiekvienas dalyvis ar grupė suvalgys, ir kad porcijas turės 
pasirinkti patys dalyviai. Tada eksperimento dalyviai mediniu pa- 
galiuku paragavo aštrių padažų, o eksperimentuotojas išėjo par- 
sinešti kitos grupės arba asmens tariamai pasirinkto padažo. 
Jis parsinešė puodelį su 48 gramais padažo, kurį vėliau visi da- 


lyviai turėjo suvalgyti. Tada jie paeiliui turėjo į puodelį įpilti tiek 
padažo, kiek tariamai turėjo suvalgyti kitas žmogus. (Iš tikrųjų 
niekas nebuvo verčiamas nieko valgyti.) 

10.2 lentelėje pateikti stulbinami rezultatai. Grupės skirdavo 
24 proc. daugiau padažo negu paskiri asmenys. Taip pat gru- 
pėms buvo skiriama 24 proc. daugiau padažo negu pavieniams 
dalyviams. Taigi kenksmingomis sąlygomis sąveika su grupe (kaip 
šaltiniu arba objektu) stiprina individo agresiją. Tai ypač aiškiai 
buvo pastebima grupės viduje. Grupės nariai, gavę 48 gramus 
bjauraus aštraus padažo, atsikeršijo padažą skyrusios grupės na- 
riams įpildami po 93 gramus padažo. Meieris ir Hinszas pažymi, 
kad grupės ne tik agresyviau reaguoja į provokaciją, bet ir iš kitų 
grupių sulaukia daugiau priešiškumo negu iš pavienių asmenų. 


10.2 LENTELĖ. Pateikto aštraus padažo kiekis gramais 


Šaltinis Objektas 


Individas Grupė 
Individas 58,2 


71,1 


71,0 
Grupė 92,9 


Šaltinis: Meier ir Hinsz, 2004. 

(Žr. skyrelį „Mokslinių tyrimų išvada. Ar provokuojamos grupės agresyvesnės 
už pavienius asmenis?““) 

Tiriant agresyvumą yra daugybė progų paklausti, ar socialinės psicholo- 
gijos laboratorinių tyrimų duomenis galima taikyti kasdieniame gyvenime. 
Ar laboratorinės sąlygos, skatinančios skirti elektros smūgį, prilygsta aplin- 
kybėms, kurios žadina norą užgaulioti ar trenkti į veidą? Craigas Anderso- 
nas ir Bradas Bushmanas (1997; Bushman ir Anderson, 1998) atkreipė dė- 
mesį į tai, kad socialinė psichologija tiria agresyvumą laboratorijoje bei re- 
alybėje, ir gauti duomenys stulbinamai sutampa. Abiem atvejais agresyvu- 


mo galimybę galima sieti su šiais veiksniais: 
e Veikėjai vyrai e Anonimiškumas 


e Agresyvios arba A tipo asmenybės e Provokacija 

e Alkoholio vartojimas e Ginklai 
e Smurto žiūrėjimas e Grupės sąveika 


Laboratorijoje galime kontroliuoti aplinką ir patikrinti teorijos pagrįstumą. 
Realybė sufleruoja idėjas ir yra vieta teorijoms taikyti. Agresijos tyrimai rodo, 
jog ryšys, esantis tarp laboratorinių tyrimų ir sudėtingo realaus pasaulio di- 
dina psichologijos indėlį į žmonijos gerovę. Su patirtimi įgyta nuojauta įkve- 
pia teorijas, kurios skatina laboratorinius tyrimus, o pastarieji gilina nuovo- 
ką bei gebėjimą taikyti psichologijos žinias sprendžiant realias problemas. 


APIBENDRINIMAS 
Kas lemia agresyvumą? 


e Agresyvumą lemia daugelis veiksnių. Vienas iš jų - nemaloni patirtis: frustracija, diskomfortas, 
skausmas, priekabiavimas veiksmais ir žodžiais. 

e Bet koks sužadinimas, netgi mankšta ar seksualinis sujaudinimas, gali peraugti į pyktį. 

e Agresijos užuominos, pavyzdžiui, ginklo turėjimas, didina agresyvaus elgesio tikimybę. 

e Stebint smurtą, 1) vidutiniškai sustiprėja agresyvus elgesys, ypač jei žmogus provokuojamas, 2) 
sumažėja jautrumas smurto vaizdams ir pasikeičia realus smurto suvokimas. Tokie patys reiški- 
niai pastebimi ir tyrinėjant smurtinės pornografijos, kuri gali sustiprinti vyrų agresyvumą moterų 
atžvilgiu bei iškreipti jų požiūrį į prievartaujamos moters savijautą, poveikį. 

e Televizija kasdien veikia milijonus žmonių gausybe smurtinių vaizdų. Viena iš koreliacinių ir eks- 
perimentinių tyrimų išvadų yra ta, kad žiauraus smurto rodymas per televiziją koreliuoja su agre- 
syviu elgesiu. 

e Dažnai žaidžiant smurtinius kompiuterinius žaidimus, mąstymas, jausmai bei elgesys gali tapti 
agresyvesni. Žaidimų poveikis stipresnis negu televizijos ir kino filmų, nes labiau įtraukia į veiksmą. 

e Daug smurtinių nusikaltimų padaroma grupėje. Paskirą asmenį provokuojančios aplinkybės pro- 
vokuoja ir grupę. Išskaidydama atsakomybę ir poliarizuodama veiksmus, grupė gali sustiprinti 
agresyvumą. 


Kaip mažinti agresiją? 


Išnagrinėjome instinktų, frustracijos-agresijos bei socialinio išmokimo agresijos teorijas ir 
kruopščiai išsiaiškinome, kas veikia agresiją. Tad kaip ją sumažinti? Ar teorija ir moksliniai 
tyrimai gali pasiūlyti agresijos kontroliavimo būdus? 


Katarsis? 


„Jaunuolius reikėtų išmokyti išleisti pyktį“, — pataria Ann Landers (1969). 
Jei žmogus „kaupia pyktį, reikia rasti būdą jam išleisti. Privalu nuleisti ga- 
rą.“ Šitaip tvirtino žinomas psichiatras Fritzas Perlsas (1973). „Tam tikras 
prietarų išsakymas ... nuleidžia garą ... konfliktą galima išspręsti žodžiais, o 
ne veiksmais“. Taip įrodinėjo Andrew Sullivanas (1999) New York Times Ma- 

gazine straipsnyje apie neapykantos paskatintus nusikaltimus. Visos šios min- 
tys paremtos „hidrauliniu modeliu“, teigiančiu, kad agresyvią energiją rei- 
kia išleisti panašiai kaip vandenį iš užtvankos. 

Katarsio koncepcija paprastai priskiriama Aristoteliui. Nors Aristotelis iš 
tiesų nieko nekalbėjo apie agresiją, jis įrodinėjo, kad emocijų galima atsi- 
kratyti jas patiriant, ir kad klasikinių tragedijų žiūrėjimas sukelia gailesčio 
ir baimės katarsį („atsikratymą“). Jis manė, kad jeigu emocija sužadinta, ją 
reikia išlaisvinti (Butcher, 1951). Katarsio hipotezė buvo išplėsta, įtraukiant 
į ją emocijų iškrovą, tariamai įmanomą ne tik stebint dramą, bet ir prisime- 
nant bei iš naujo išgyvenant praeities įvykius, išreiškiant emocijas ir atlie- 
kant įvairius veiksmus. 

Darydami prielaidą, kad agresyvus veiksmas ar fantazija padeda atsikra- 
tyti susikaupusios agresijos, kai kurie psichiatrai ir lyderiai skatina žmones 
tuo tikslu talžyti vieniems kitus putplasčio vėzdais arba daužyti lovą teniso 
rakete ir rėkti. Įtikinti, kad katarsis veiksmingai iškrauna emocijas, žmonės 
agresyviau reaguos į įžeidimą, tikėdamiesi šitaip pakelti sau nuotaiką (Bush- 
man ir kiti, 2001). Kai kurie psichologai, tikėdami, jog katarsis gydo, pata- 
ria tėvams skatinti vaikų emocinę iškrovą žaidžiant agresyvius žaidimus. 

Katarsio teorija patikėjo daug kas. Kas antras Žmogus pritaria teiginiui, 
jog „sekso vaizdai padeda atsikratyti seksualinės įtampos“ (Niemi ir kiti, 
1989). Tačiau kitos nacionalinės apklausos metu paaiškėjo, jog daugelis ame- 
rikiečių taip pat pritaria ir teiginiui, kad „sekso vaizdai skatina vyrų seksu- 
alinę agresiją“. Tad ar katarsio teorija yra pagrįsta? 

Iš tiesų, pastebi mokslininkas Bradas Bushmanas (2002), „emocijų iškrova 
mažina pyktį lygiai taip, kaip benzinas gesina gaisrą“. Jei žiūrint erotiką galima 
atsikratyti seksualinės įtampos, tai ten, kur prekiaujama sekso žurnalais, turėtų 
būti mažai išprievartavimų. Pasižiūrėjus erotikos, geismas turėtų sumažėti, vy- 
rai nustotų moteris laikyti sekso objektu ir pradėtų tinkamai su jomis elgtis. 
Tačiau tyrimai rodo, kad yra priešingai (Kelley ir kiti, 1989; McKenzie-Mohr 
1 Zanna, 1990). Filmai, kuriuose atvirai rodomos sekso scenos, stiprina libi- 
do, žadina fantaziją ir skatina įvairiaus pobūdžio seksualinius veiksmus. 

Socialiniai psichologai beveik sutaria, kad, priešingai nei manė Freudas, 
Lorenzas ir jų pasekėjai, smurtas nesukelia katarsio (Geen ir Ouanty, 1977). 
Pavyzdžiui, Robertas Armsas ir jo bendradarbiai rašo, kad Kanados ir Ame- 
rikos futbolo, imtynių ir ledo ritulio žiūrovai po varžybų būna agresyvesni 
nei prieš varžybas (Arms ir kiti, 1979; Goldstein ir Arms, 1971; Russell, 
1983). Atrodo, kad net karas nepadeda atsikratyti agresyvių jausmų. Po ka- 
ro nužudymų dažniausiai padaugėja (Archer ir Gartner, 1976). 

Atlikdamas laboratorinius katarsio tyrimus, Bradas Bushmanas (2002) pa- 
siūlė įpykusiems dalyviams daužyti boksininkų kriaušę arba prisimenant juos 
supykdžiusį asmenį, arba galvojant apie tai, kaip tapti fiziškai stipresniu. Tre- 
čioji grupė nedaužė kriaušės. Vėliau, kai buvo leista supykdžiusiam asme- 
niui atkeršyti stipriu garsu, tie eksperimento dalyviai, kurie daužė kriaušę 


„Atėjo metas kartą ir visiems 
laikams paleisti kulką į pačią 
katarsio hipotezės širdį. 
Įsitikinimo, kad stebint smurtą 
(arba „jį išleidžiant“) galima 
atsikratyti priešiškumų, nėra 
patvirtinę jokie moksliniai 
tyrimai.“ 

Carol Travis (1988, p. 194) 

atkreipkime dėmesį 


Klinikinio tyrėjo Martino Seligmano 


katarsio analizė 


Johnas Bradshaw bestseleryje Homecoming: Reclaiming and 
Championing Your Inner Child („Sugrįžimas: kaip susigrąžinti 
vaiką savyje ir leisti jam vadovauti") detaliai aprašo keletą vaiz- 
duote pagrįstų technikų: kaip paprašyti, kad vidinis vaikas at- 
leistų, kaip išsiskirti su vienu iš savo tėvų ir susirasti kitą (pa- 
vyzdžiui, Jėzų), kaip glostyti savo vidinį vaiką, kaip rašyti savo 
vaikystės istoriją. Šie metodai vadinami vienu žodžiu — katar- 
sis, reiškiančiu išgyventi praeityje traumavusių ir tebetraumuo- 
jančių įvykių emocijas. Katarsį patirti nuostabu, o stebėti - įspū- 
dinga. Verkti, niršti ant seniai numirusių tėvų, glausti prie krūti- 
nės sužeistą mažą berniuką, kuriuo kažkada buvote - visa tai 


mą kartą per dešimtį metų. Prabusti, viską pradėti iš naujo, ir 
vėl pajusti naujų kelionių šauksmą. 

Katarsis kaip gydymo metodas žinomas jau daugiau nei 
šimtmetį. Tai buvo pagrindinis psichoanalitinio gydymo būdas. 
Didžiausias katarsio patrauklumas yra malonus prisiminimo jaus- 
mas. Pagrindinis trūkumas - nėra jokių įrodymų, kad tai pade- 
da. Kai domitės, kiek žmonių tai mėgsta, išgirstate begalę liaup- 
sių. Kai vertinate, ar kas nors pasikeitė, paaiškėja, kad katarsio 
nauda yra menka. 


Šaltinis: Martin E. P. Seligman, What You Can Chan- 


jaudina. Jei nesusigraudinsite iki ašarų, esate akmeniniai. Dau- 
gelį valandų po to galite jaustis apsivalę ir nurimę - galbūt pir- 


ge and What You Can't: The Complete Guide to Self- 
Improvement, Alfred A. Knopf, 1994, p. 238—-239. 


galvodami apie šį asmenį, buvo piktesni ir elgėsi agresyviausiai. Tie, kurie 
nedarė nieko, buvo mažiau agresyvūs nei „nuleidinėję garą“ daužydami bokso 
kriaušę. 

Kai kurie eksperimentai parodė, kad agresija taip pat provokuoja agre- 
siją. Ebbe Ebbesenas ir jo bendradarbiai (1975) apklausė 100 inžinierių bei 
technikų netrukus po to, kai jie gavo pranešimus apie atleidimą iš darbo. Vie- 
niems buvo užduoti klausimai, leidžiantys parodyti priešiškumą savo darb- 
daviui arba viršininkui, pavyzdžiui, „Ar galite prisiminti atvejų, kai bendro- 
vė pasielgė su jumis neteisingai?“ Vėliau šie žmonės atsakinėjo į klausimus, 
kuriais buvo vertinamas jų požiūris į bendrovę ir vadovus. Ar ankstesnė ga- 
limybė „nuleisti garą“ sumažino priešiškumą? Deja, priešiškumas padidėjo. 
Išreikštas priešiškumas padidėja. 

Atrodo girdėta? Prisiminkime 1š 4 skyriaus, kad žiaurus veiksmas įtvirti- 
na žiaurumą. Be to, kaip pastebėjome analizuodami Stanley Milgramo pa- 
klusnumo eksperimentus, net ir nelabai agresyvūs veiksmai gali skatinti juos 
pateisinti. Žmonės žemina savo aukas, kad pateisintų vėlesnę agresiją. 

Kerštas kartais (trumpam) sumažina įtampą ar net suteikia malonumą (Ra- 
mirez ir kiti, 2005). Tačiau ilgainiui jis sukelia dar daugiau neigiamų jaus- 
mų. Net kai žmonės daužo bokso kriaušę tikėdami šitaip išsikrausią, pasek- 
mės būna priešingos — jei tampa agresyvesni, rašo Bushmanas ir jo bendra- 
darbiai (1999, 2000, 2001). „Čia kaip sename anekdote, - sako Bushmanas 
(1999), - kur klausiama, kaip patekti į „Carnegie Hall“ koncertų salę. Atsa- 


„Duodantis valią grubiems 
gestams padidina savo pyktį.“ 
Charles Darwin, 
The Expression of Emotion 
in Man and Animals, 1872 
(„Žmonių ir gyvūnų 
emocijų raiška“) 

kymas: mėginti, mėginti ir dar kartą mėginti. Kaip tapti labai piktu žmogu- 
mi? Mėginti, mėginti ir dar kartą mėginti.“ 

Tad ar nebūtų geriau savo pyktį ir agresyvumą it džiną uždaryti į butelį? 
Vargu ar naudinga slopinti nepasitenkinimą, nes tuomet vis prisimenamos 
nuoskaudos, mintyse kalbamasi su savimi. Bradas Bushmanas su bendradar- 
biais (2005) tyrė tokių apmąstymų žalą. Bjaurus eksperimentuotojas provo- 
kuodavo dalyvį tokiais įžeidimais, kaip „Kodėl neklausai nurodymų? Kal- 
bėk garsiau!“. Vėliau pusei dalyvių buvo skirta dėmesį atitraukianti užduo- 
tis — parašyti rašinį apie studentų miestelio kraštovaizdį. Kita grupė buvo 
priversta prisiminti dalyvavimą eksperimente ir aprašyti savo patirtį. Po to 
juos nestipriai įžeisdavo tariamas eksperimento dalyvis, kuriam jie turėdavo 
skirti aštraus padažo porciją. Dalyviai, kurių dėmesys buvo atitrauktas ir pyk- 
tis jau sumažėjęs, skirdavo nedidelę porciją, o tie, kurie vis dar nesitverdavo 
pykčiu, paskirdavo dvigubai didesnę porciją. 

Laimei, yra neagresyvių būdų jausmams išreikšti ir parodyti kitiems, kaip 
mus veikia jų elgesys. Pavyzdžiui, kaltinimai su įvardžiu „tu“ pakeičiami į 
frazes su įvardžiu „aš“: „Aš pykstu“ arba „Mane erzina, kai palieki neplau- 
tus indus“. Tokiu atveju savo jausmus pasakome taip, kad kitam žmogui būtų 
lengviau tinkamai reaguoti (Kubany ir kiti, 1995). Galime elgtis ryžtingai 
nebūdami agresyvūs. 


Socialinio išmokimo požiūris 

Jei agresyvios elgsenos išmokstama, yra vilties, kad ją galima kontroliuoti. 
Trumpai apžvelkime, kas daro įtaką agresijai, ir pasvarstykime, kaip to iš- 
vengti. 

Tokie nemalonūs patyrimai kaip frustruoti lūkesčiai ir asmeniniai išpuo- 
liai skatina priešiškumą. Tad būtų išmintinga nežadinti žmonėse klaidingų, 
tuščių vilčių. Laukiamas atpildas skatina instrumentinę agresiją. Tad grei- 
čiausiai turėtume mokyti reaguoti draugiškai, neagresyviai. 

Per eksperimentus vaikai elgiasi taikiau, kai auklėtojai nekreipia dėme- 
S10 į jų agresyvų elgesį ir paskatina už draugiškumą (Hamblin ir kiti, 1969). 
Bausmė už agresyvumą duoda mažiau naudos. Bausmės baimė sulaiko nuo 
agresijos tik tada, kai bausmė yra didelė, neatidėliotina ir tikra, kai derinama 
su skatinimu už pageidaujamą elgesį ir kai baudžiamasis nėra įpykęs (R. A. 
Baron, 1977). 

Tačiau bausmės poveikis turi ribas. Dauguma mirtinų agresyvių veiksmų 
būna impulsyvūs, karštakošiški, išprovokuoti ginčo, įžeidimo ar išpuolio. Tad 
svarbu užkirsti kelią agresijai dar prieš jai pasireiškiant. Privalome mokyti 
taikiai spręsti konfliktus. Jei gyvybei pavojinga agresija būtų šaltakraujiška 
ir instrumentinė, galėtume tikėtis, kad ji bus sustabdyta iki spės pasireikšti 
ir vėliau nusikaltėlis bus griežtai nubaustas. Tokių žmogžudysčių skaičių būtų 
galima sumažinti įvedus mirties bausmę. Tačiau mūsų pasaulyje klesti impul- 

syvios žmogžudystės (Costanzo, 1998). Taigi agresijai reikia užkirsti kelią 
iki jai pasireiškiant. Reikia mokyti neagresyvių konflikto sprendimo būdų. 

Fizinės bausmės gali daryti ir neigiamą šalutinį poveikį. Bausmė — 
aversinis (pasibjaurėjimą sukeliantis) stimuliavimas. Ji modeliuoja elgesį, kurį 
reikia nutraukti. Be to, bausmė yra prievarta (prisiminkite, kad retai kada 
internalizuojame veiksmus, kurie buvo primesti, pasitelkiant stiprų išorinį pa- 
teisinimą). Dėl šių priežasčių smurtaujantys paaugliai ir vaikus skriaudžian- 
tys tėvai dažnai būna kilę iš šeimų, kuriose drausmė buvo įgavusi griežtų 
fizinių bausmių formą. 

Kad pasaulis būtų taikesnis, galėtume mažiems vaikams rodyti jautrumo 
ir bendradarbiavimo pavyzdį ir už tai skatinti, galbūt mokyti tėvus, kaip draus- 
minti vaikus nenaudojant smurto. Tokios programos pagrįstos tėvų moky- 
mu, kaip įtvirtinti pageidaujamus poelgius ir pozityviai formuluoti teiginius 
(„Kai baigsi tvarkyti savo kambarį, galėsi eiti žaisti“, o ne „Jei nesutvarkysi 
savo kambario, neišeisi iš namų“). Viena „agresyvumo pakeitimo programa“ 
moko jaunuolius ir jų tėvus bendrauti, kontroliuoti pyktį ir rasti moralinius 
sprendimus (Goldstein ir kiti, 1998). 

Jei stebint agresiją silpsta savidrausmė ir auga noras mėgdžioti, būtų ga- 
lima kino filmuose bei televizijoje mažiau rodyti brutalių ir nužmoginančių 
vaizdų, t. y. imtis panašių priemonių, kurių buvo imtasi siekiant mažinti ra- 
sizmą ir moterų diskriminaciją. Taip pat galima naudoti įvairias ugdymo for- 
mas, stiprinančias vaikų atsparumą žiniasklaidoje vaizduojamo smurto po- 
veikiui. Abejodami, kad televizija „atsižvelgs į faktus ir pakeis savo progra- 
mų turinį“, Eronas ir Huesmannas (1984) Ilinojaus valstijos Oak Parko mieste 
dirbo su 170 vaikų, aiškindami jiems, kad televizija nekuria tikroviško pa- 
saulio vaizdo, kad agresyvumo mastai nėra tokie dideli ir jo poveikis nėra 
toks, kaip gali atrodyti Žiūrint televiziją, ir kad agresyvus elgesys — netinka- 
mas elgesys. (Remdamiesi nuostatų tyrimų duomenimis, Eronas 1 Huesman- 
nas siekė, kad vaikai patys padarytų tokias išvadas ir televizijos kritikų tei- 
giniais pagrįstų savo įsitikinimus.) Po dvejų metų paaiškėjo, kad smurtinio 
turinio televizijos laidos darė jiems mažesnę įtaką nei vaikams, kurie nebu- 
vo išmokyti kritiškai vertinti žiniasklaidą. Kiek vėliau Stenfordo universite- 
to mokslininkų atliktame tyrime per 18 pamokų vaikai buvo įtikinėjami ma- 
žiau žiūrėti televizorių ir žaisti kompiuterinius žaidimus (Robinson ir kiti, 
2001). Vaikams ėmus skirti televizijai trečdaliu mažiau laiko, mokykloje, pa- 
lyginti su kontroline mokykla, agresijos sumažėjo 25 procentais. 

Agresyvūs dirgikliai taip pat skatina agresyvumą. Todėl peršasi išvada, 
kad reikėtų riboti galimybę laikyti tokius ginklus, kaip pistoletas. 1974 me- 
tais Jamaika įvedė griežtą ginklų kontrolę ir susišaudymo scenų televizijoje 
bei kine cenzūrą (Diener ir Crandall, 1979). 

Panašios programos gali reikšmingai mažinti smurtą. Tačiau jei agresy- 
vaus elgesio priežastys tokios sudėtingos ir taip sunku jas kontroliuoti, ar 
įmanoma pritarti optimistinei Andrew Carnegie prognozei, kad XX a. „,žmo- 

gaus nužudymas kels tokį patį pasipiktinimą, kokį dabar kelia Žmogienos 
valgymas“. Nuo 1900-ųjų, kai Carnegie ištarė šiuos žodžius, buvo nužudyta 
apie 200 milijonų žmonių. Liūdna, kad nors šiais laikais daug daugiau žino- 
me apie žmones, žmogus vis dar tebėra „nežmoniškas“. Tačiau kultūra gali 
keistis. „,„Vikingai žudė ir plėšė, — pastebi Natalie Angier, — o jų palikuonys 
Švedijoje beveik 200 metų nekariavo.“ 


APIBENDRINIMAS 

Kaip mažinti agresiją? 

e Kaip sumažinti agresiją? Katarsio hipotezė pataria išlieti pyktį, bet taip agresyvumas tik sustip- 
rėja, 0 ne sumažėja. 

e Socialinio išmokimo požiūris siūlo kontroliuoti agresyvumą neutralizuojant jį sukeliančius veiks- 
nius — mažinant aversinį stimuliavimą, skatinant už draugišką elgesį, savo pavyzdžiu mokant 
tokio elgesio ir užkertant kelią agresyviai reakcijai. 


“Iš Post scriptum: 
kaip keisti smurtą palaikančią kultūrą 


1960 metais Jungtinėse Valstijose (atsiprašau kitur gyvenančių skaitytojų, ta- 
čiau mes, amerikiečiai, turime ypatingų problemų su smurtu) vienam užre- 
gistruotam smurtiniam nusikaltimui teko 3,3 policininko. 1993 metais kiek- 
vienam policininkui teko 3,5 nusikaltimo (Walinsky, 1995). Nuo to laiko nu- 
sikaltimų skaičius sumažėjo iš dalies dėl to, kad šiandien turime šešis kar- 
tus daugiau kalinių nei 1960 metais. Tačiau mažame studentų miestelyje, ku- 
riame 1960 metais nereikėjo policininkų, dabar samdomi šeši etatiniai ir sep- 
tyni ne visą dieną dirbantys policininkai, be to, studentams universiteto mies- 
telyje naktį teikiamos transporto paslaugos. 
Amerikiečiai turi daugybę savigynos idėjų: 


e Nusipirkti ginklą savisaugai. (Turime... 211 milijonų šaunamųjų ginklų..., 
tad rizika būti nužudytam — dažnai tai padaro šeimos narys — patrigubėja 
ir penkis kartus išauga savižudybės pavojus [Taubes, 1992]. Saugesnės 
tautos, pavyzdžiui, Kanada ar Didžioji Britanija, vykdo nusiginklavimo 
namuose politiką.) 


e Pastatyti daugiau kalėjimų. (Dar visai neseniai nusikalstamumas nuolat 
didėjo. Be to, socialiniai ir fiskaliniai dviejų milijonų Žmonių, daugiau- 
sia vyrų, kalinimo kaštai yra milžiniški.) 


e Į[zyvendinti taisyklę „trys kartai ir baigta“, pagal kurį trečią kartą už smur- 
tinį nusikaltimą nuteistas asmuo būtų įkalintas iki gyvos galvos. (Tačiau 
ar mes iš tiesų esame pasiruošę finansuoti visus naujus kalėjimus ir ka- 
lėjimų ligonines bei slaugos namus, kurių mums prireiks, kad galėtume 
patalpinti ir pasirūpinti senstančiais nuteistaisiais?) 

e Sulaikyti nuo brutalių nusikaltimų pašalinant didžiausius nusikaltėlius, kaip 
tai daroma Irane ir Irake — įvykdant mirties bausmę. Kad parodytume, 
jog žudyti blogai, reikia nužudyti žudiką. (Tačiau beveik visuose mies- 
tuose ir valstijose, kur nusikalstamumas didžiausias, jau ir taip galioja mir- 
ties bausmė. Kadangi dauguma žmogžudysčių įvykdoma impulsyviai ar- 
ba apsvaigus nuo narkotikų ar alkoholio, žmogžudžiai retai susimąsto apie 
pasekmes.) 


Už bausmės žiaurumą kur kas svarbesnė jos neišvengiamybė. Nacionali- 
nė tyrimų taryba (1993) praneša, kad 50 procentų padidėjus tikimybei būti 
sulaikytam ir įkalintam, nusikalstamumas sumažėja dvigubai, palyginti su tuo 
atveju, kai padvigubinamas įkalinimo laikas. Tačiau vis tiek buvęs FTB di- 
rektorius Louisas Frenchas skeptiškai vertina teiginius, kad geriausia išei- 
tis — griežtesnė ar greičiau paskiriama bausmė: „Gąsdinantis įstatymų nepai- 
symo lygis, kuris pasklido it maras, turi kur kas blogesnes pasekmes nei įsta- 
tymų vykdymo problemos. Nusikalstamumo ir riaušių, kurių priežastis — be- 
viltiškas skurdas, vaikų nepriežiūra ir piktnaudžiavimas narkotikais, neįma- 
noma išspręsti vien plečiant kalėjimų tinklą, įkalinant ir didinant policinin- 
kų skaičių“. Reagavimas į nusikaltimą po to, kai jis įvyko, tolygus vėžio gy- 
dymui pleistru. 

Alternatyvų požiūrį siūlo pasakojimas apie skęstančiojo gelbėjimą srau- 
nioje upėje. Sėkmingai suteikęs pirmąją pagalbą, gelbėtojas pastebi dar vie- 
ną su stichija kovojančią moterį ir ją taip pat išgelbsti. Išgelbėjęs pustuzinį 
skęstančiųjų, gelbėtojas staiga apsisuka ir ima bėgti, o upė tuo metu atneša 
dar vieną besiblaškantį Žmogų. „Ar nesiruošiate išgelbėti to vyro?“ — klau- 
sia stebėtojas. „Po galais, ne! — sušunka gelbėtojas. - Bėgu į aukštupį išsi- 
aiškinti, kas šiuos Žmones stumia į upę!“ 

Be abejonės, mums reikia policijos ir socialinių darbuotojų, kurie pade- 
da kovoti su socialinės patologijos maru. Gerai, kad užmušame uodus, ta- 
čiau būtų geriau, jei galėtume nusausinti pelkes — peržiūrėti savo kultūrą, 
pasipriešinti socialinėms negerovėms, gadinančiomis jaunimą, ir išgryninti 
Žmogaus prigimtinį moralumą. 


Patrauklumas 


ir Intymumas: 


simpatijos ir meilės jausmas 


Kas lemia draugystę ir patrauklumą? 

Art(im)umas 

Atkreipkime dėmesį. Mums patinka tai, kas susiję su mumis 
Fizinis patrauklumas 

Ką slepia moksliniai tyrimai. Ellen Berscheid apie patrauklumą 
Panašumas versus kito papildymas 

Ką slepia moksliniai tyrimai. Jamesas Jonesas apie kultūrinę 
įvairovę 

Mums patinka tie, kuriems patinkame mes 

Atkreipkime dėmesį. Blogis stipresnis už gėrį 

Tarpasmeninių santykių nauda 

„Kas yra meilė? 

Aistringoji meilė 

Draugiškoji meilė 

Kas sudaro sąlygas artimiems santykiams? 

Prieraišumas 

Teisingumas 

Atsiskleidimas 

Atkreipkime dėmesį. Ar internetas sukuria intymumą, ar izoliaciją? 
Kaip nutraukiami santykiai? 

“Skyrybos 

Išsiskyrimo procesas 


osi scriptum: kaip mylėti 


„Man pakanka nedidelės 
draugų pagalbos.“ 

John Lennon 
ir Paul McCartney, 
„Seržanto Peperio vienišų 
širdžių klubo orkestras“ 
(SGT. Pepper's Lonely Hearts 
Club Band, 1967). 


poreikis priklausyti 

(need to belong) 

Poreikis susisaistyti su kitais 
žmonėmis ryšiais, kurie užtikrina 
ilgalaikius teigiamus tarpusavio 
santykius. 


K adangi gyvenime esame vieni nuo kitų priklausomi, santykiai yra mūsų 


egzistavimo pagrindas. Pradžioje buvo trauka tarp vyro ir moters, ku- 


riems mes skolingi už tai, kad esame. Aristotelis žmones vadino „sociali- 
niais gyvūnais“. Iš tiesų turime tai, ką šiuolaikiniai psichologai vadina po- 
reikiu priklausyti — susisaistyti su kitais žmonėmis ilgalaikiais, artimais 
ryšiais. 


Socialiniai psichologai Roy Baumeisteris ir Markas Leary (1995) atskleidė, 


kaip stipriai veikia poreikio priklausyti suformuotas socialinis patrauklumas: 


Savitarpio ryšiai mūsų protėviams padėjo išlikti. Medžiojant laukinį žvėrį 
ar statant namą dešimt rankų geriau nei dvi. 

Iš vyro ir moters meilės ryšio gimsta vaikai, kurių tikimybė išlikti daug 
didesnė, jei jais rūpinasi du artimi ir vienas kitą palaikantys tėvai. 
Vaikams ir jų globėjams prisirišimas yra viena iš išlikimo sąlygų. Jei, nepa- 
aiškinę priežasčių, atskirsime kurį nors iš tėvų nuo pradedančio vaikščioti 
kūdikio, ir vieną, ir kitą gali apimti panika, kol jie vėl nesusijungs tvirta- 
me glėbyje. Neprižiūrimi ar auklėjami globos įstaigose vaikai gali užaugti 
be vilties ir nerimastingi. 


Universiteto studentai daugiausiai laiko praleidžia bendraudami ir palai- 
kydami įvairius santykius. Kiek laiko praleidžiate kalbėdamiesi su kitais? 
Vieno tyrimo metu buvo išanalizuota 10 000 pusės minutės trukmės įra- 
šų. Studentai visą laiką buvo prisisegę prie diržo įrašymo įrenginius, ku- 
rie fiksavo jų elgesį. Paaiškėjo, kad 28 procentus laiko jie kalbėjo, 
neįskaitant to laiko, kai klausėsi (Mehl ir Pennebaker, 2003). 

Visiems žmonėms mintys apie tikrai artimus, kaip jie įsivaizduoja, san- 
tykius, yra pačios svarbiausios, sukeliančios daugiausiai emocijų. Sura- 
dę sielos bičiulį, kuriam galime patikėti savo paslaptis, jaučiamės pripa- 
žinti ir įvertinti. Įsimylėję patiriame nesutramdomą džiaugsmą. Ilgėda- 
miesi pripažinimo ir meilės, išleidžiame milijardus kosmetikai, drabužiams 
1r dietoms. Net tiems žmonėms, kurie apsimeta, kad tai jiems nerūpi, iš 
tiesų patinka būti pripažintiems (Carvallo ir Gabriel, 2006). 

Ištremti, įkalinti ar izoliuoti žmonės skausmingai ilgisi artimųjų 1r gimtųjų 
vietų. Atstumti susiduriame su depresijos rizika (Nolan ir kiti, 2003). Laikas 
slenka lėčiau, o gyvenimas atrodo beprasmiškesnis (Twenge ir kiti, 2003). 


Apgautiems, tapusiems našliais ar laikinai apsigyvenusiems svetimoje vie- 
toje socialinių ryšių praradimas sukelia skausmą, vienišumą ar uždaru- 
mą. Praradę sielos draugą, suaugusieji tampa pavydūs, pameta galvą ar- 
ba liūdi, dažniau mąsto apie mirtį ir gyvenimo trapumą. 

e Mintys apie mirtį dar labiau sustiprina poreikį priklausyti, būti su tais, 
kuriuos mylime (Mikulincer ir kiti, 2003; Wisman ir Koole, 2003). Po 
rugsėjo 11-osios teroro išpuolių milijonai amerikiečių telefonu ir kitais 
būdais bandė susisekti su tais, kuriuos myli. Panašiai netikėta klasės drau- 
go, bendradarbio ar šeimos nario mirtis suburia žmones, jų skirtumai tampa 
nereikšmingi. 


Mes iš tiesų esame socialiniai gyvūnai. Jaučiame poreikį priklausyti. Kaip 
bus patvirtinta 14 skyriuje, kam nors priklausydami, jausdami artimų ryšių 
teikiamą stiprybę, būname sveikesni ir laimingesni. 

Kiplingas Williamsas (2002) iš Australijos Naujojo Pietų Velso universi- 
teto tyrinėjo, kas nutinka, kai mūsų poreikiui priklausyti sutrukdo atstūmi- 
mas (atskyrimas iš visuomenės arba ignoravimas). Visur — mokykloje, dar- 
be, namuose — socialinė elgsena reguliuojama atstūmimu. Tad ką reiškia bū- 
ti atstumtam, kai jūsų vengia, kai nusuka žvilgsnį į šalį, nesikalba? Žmonės 
(ypač moterys) į atstūmimą reaguoja prislėgta nuotaika, nerimu, įsižeidimu, 
mėgina atkurti santykius ir galiausiai užsisklendžia. Tyla yra „emocinis įžei- 
dimas“ ir „siaubingas ginklas“, sako tie, kurie yra tai patyrę iš šeimos narių 
ar bendradarbių. Eksperimentuose žmonės, kuriuos išmeta iš paprasčiausio 
žaidimo kamuoliu, jaučiasi atstumti ir prislėgti. 

Kartais atstūmimas tampa sunkus. Kelių tyrimų metu Jean Twenge ir jos 
bendradarbiai (2001, 2002; Baumeister ir kiti, 2002) vieniems žmonėms lei- 
do pasijusti socialiai priimtiems. Kiti patyrė atskirtį: jiems arba buvo pasa- 
kyta (remiantis asmenybės testu), kad jie „greičiausiai gyvenimą baigs vie- 
niši“, arba kad kiti eksperimento dalyviai, su kuriais jie susipažino, nenori, 
jog jie būtų jų grupėje. Tie, kurie pasijuto atstumti, ne tik mažiau rūpinosi 
savimi (pavyzdžiui, blogiau nei leido jų galimybės išlaikė žinių patikrinimo 
testą), bet ir mažiau kontroliavo savo elgesį: mažiau išgėrė pasiūlyto sveikatai 
naudingo, bet neskanaus gėrimo, daugiau suvalgė kenksmingų sveikatai, bet 
skanių pyragaičių. Be to, jie buvo linkę žeminti juos įžeidusį asmenį arba 
skirti jam stipraus garso ataką. Jei nedidelė patirtis laboratorijos sąlygomis 
gali sukelti tokį agresyvumą, rašė mokslininkai, kyla klausimas, kokias ag- 
resyvumo tendencijas „gali sukelti keletas svarbių atmetimų ar nuolatinis at- 
stūmimas“. 

Williamsą ir jo bendradarbius (2000) nustebino tai, kad vadinamąjį „„kom- 
piuterinį atstūmimą“ galima patirti netgi iš tų, su kuriais niekada nesame su- 
sitikę. (Galbūt esate patyrę tokį jausmą, kai į jus niekas nekreipė dėmesio 
interneto pokalbių svetainėje arba kai nebuvo atsakyta į jūsų elektroninius 
laiškus.) Mokslininkai paprašė 1486 eksperimento dalyvių iš 62 šalių inter- 
netu žaisti disko mėtymo žaidimą su kitais dviem žaidėjams (iš tiesų tai bu- 
vo kompiuteriniai žaidimo partneriai). Tie, kurie patyrė šių dviejų tariamų 
žaidėjų atstūmimą, buvo blogesnės nuotaikos ir kai vėliau reikėjo atlikti su- 
vokimo užduotį, dažniau sutikdavo su klaidingais kitų dalyvių sprendimais. 
Be to, vėlesniame eksperimente buvo pastebėta, kad šių asmenų smegenų 

11.1 PAVEIKSLAS A 
Atstūmimo skausmas | iii 


Naomi Eisenberger, Matthew 

Liebermanas ir Kiplingas S D 
Williamsas (2003) teigia, . 5 
kad socialinis atstūmimas : “ 
sužadina panašią į fizinio 

skausmo sukeltą smegenų 

reakciją. 


Jei eksperimentai patvirtina žievės sritys, kurios reaguoja į skausmą, buvo aktyvesnės (žr. 11.1 pav.). Kiti 

dramatiškus atstūmimo įrodymai taip pat patvirtina, kad žmonės ir kiti gyvūnai į socialinį ir fizinį 

padarinius, kokio galima būtų. skausmą reaguoja panašiai (MacDonald ir Leary, 2005). Atrodo, atstūmimas 

tikėtis ilgalaikio nuolatinio sukelia tikrą skausmą. 

atstūmimo poveikio tikrame Kad atstūmimas sukelia stresą, Williamsas ir keturi jo bendradarbiai (2000) 

gyvenime? pastebėjo, kai sutartą dieną kiekvieną iš jų nieko nepaaiškinę ignoravo kiti 
keturi kolegos. Priešingai nei buvo tikėtasi, šis atstūmimo žaidimas sukėlė 
ne juoką, bet sutrukdė darbui, kliudė maloniai bendrauti ir „privertė susirū- 
pinti, paranojiškai nerimauti ir pajusti dvasios trapumą“. Kai sutrukdoma gi- 
luminiam poreikiui priklausyti, jaučiamės išmušti iš vėžių. 

Roy Baumeisteris (2005) siūlo pagrindinę atstūmimo tyrinėjimų išvadą. 

Jei tik ką atstumtiems žmonėms suteikiama galimybė užmegzti naują drau- 
gystę, jie „nori ir netgi trokšta ja pasinaudoti“. Baumeisteris pažymi, kad ga- 
limybė priklausyti duoda dividendų. 


Mano kolegos sociologai teigia, kad mažumų grupės, kurios jaučiasi išskirtos, pa- 
sižymi tokiais pat elgesio modeliais, kokius mes sukuriame laboratorijoje: 
sustiprėja jų agresyvumas ir asocialus elgesys, sumažėja noras bendradarbiauti ir 
laikytis taisyklių, susilpnėja protinė veikla, dažniau pasireiškia savinaika, 
išsiblaškymas ir pan. Jei mums pavyktų sukurti visuomenę, kuri neišskirtų kai 
kurių savo piliečių ir visi joje jaustųsi priimami bei vertinami, daugelio šių 
elgesio modelių galia tikriausiai susilpnėtų. 


Kas lemia draugystę ir patrauklumą? 


Kokie veiksniai skatina simpatiją ir meilę? Pradėkime nuo veiksnių, kurie lemia patrauklumą: 
artimumo, fizinio patrauklumo, panašumo ir pojūčio, kad esame mėgstami. 


Kas lemia, kad vienas Žmogus jaučia kitam simpatiją arba meilę? Nedaug 
klausimų apie Žmogaus prigimtį kelia didesnį susidomėjimą. Muilo operų, 
populiariosios muzikos, romanų ir daugumos kasdienių pokalbių pagrindinė 

tema yra meilė - kaip ji pražysta ir nuvysta. Gerokai anksčiau nei sužinojau 
apie socialinę psichologiją, įsiminiau Dale Carnegie patarimą, „kaip įsigyti 
draugų ir daryti įtaką žmonėms“. 

Apie simpatiją ir meilę tiek daug prirašyta, kad visi galimi ir prieštarau- 
jantys aiškinimai jau yra pateikti. Kas dažniausiai sukelia simpatiją ir meilę? 


e Ar širdis tampa švelnesnė, kai mylimo Žmogaus nėra šalia? O gal, pasak 
posakio, jei iš akių — tai ir iš širdies? 

e Arjus traukia panašūs? O gal priešybės? 

e Ar svarbus fizinis grožis? 


e Kas paskatina artimiems santykiams? 


Pradėkime nuo tų veiksnių, kurie padeda užsimegzti draugystei, paskui pa- 
nagrinėsime tuos, kurie padeda išsaugoti bei gilinti santykius, šitaip paten- 
kindami mūsų poreikį priklausyti. 


Art(im)umas 


Nuspėti, ar du žmonės yra draugai, galima remiantis artimumu. Artumas 
taip pat gali sukelti priešiškus jausmus; užpuolami ir nužudomi dažniausiai 
gyvenantys netoliese. Tačiau kur kas dažniau artimumas sukelia simpatiją. 
Nors svarstantiems apie paslaptingas romantiškos meilės ištakas tai gali at- 
rodyti trivialu, tačiau sociologai pastebėjo, kad dažniausiai tuokiasi gyve- 
nantys tame pačiame rajone, dirbantys toje pačioje bendrovėje arba tą patį 
darbą, sėdintys toje pačioje auditorijoje (Bossard, 1932; Burr, 1973; Clarke, 
1952; McPherson ir kiti, 2001). Pew (2006) atliko susituokusių ar ilgame- 
čių partnerių tyrimą. Paaiškėjo, kad 38 procentai tiriamųjų susipažino darbe 
arba mokykloje, kiti — savo gyvenamajame rajone, bažnyčioje, sporto salėje 
ar dar vaikystėje. Apsidairyktte. Jei tuoksitės, jūsų išrinktasis arba išrinktoji 
greičiausiai bus gyvenęs, dirbęs ar mokęsis visai greta jūsų. 


Tarpusavio sąveika 


Svarbesnis už geografinį yra „funkcinis“ atstumas: kaip dažnai susikerta žŽmo- 
nių keliai. Mes susidraugaujame su žmonėmis, kurie vaikšto pro tas pačias 
duris, stato automobilius tose pačiose aikštelėse, ilsisi tose pačiose poilsia- 
vietėse. Atsitiktinai apgyvendinti viename kambaryje universiteto studentai, 
kuriems, suprantama, sunku išvengti dažnos sąveikos, greičiau taps gerais 
draugais nei priešais (Newcomb, 1961). Mano universitete vaikinai ir mer- 
ginos kažkada gyveno priešingose studentų miestelio pusėse. Suprantama, 
jie skundėsi, jog trūksta vieniems kitų draugijos. Dabar, kai jie gyvena tuo- 
se pačiuose bendrabučiuose ir vaikšto tais pačiais šaligatviais, naudojasi tais 
pačiais fojė, tomis pačiomis skalbyklomis, vaikinų ir merginų draugystės yra 
kur kas dažnesnės. Tokia tarpusavio sąveika sudaro žmonėms galimybę 1š- 


artimumas 

(proximity) 

Geografinis artumas. Artumas 
(tiksliau, „funkcinis atstumas“) 
leidžia veiksmingai prognozuoti 
simpatiją. 

„Kai esu toli nuo to, kurį 
myliu, myliu tą, kuris yra arti.“ 
E. Y. Harburg, 
Finian's Rainbow, 
London: Chappell Music, 1997 
(„Finiano vaivorykštė“) 


tyrinėti panašumus, pajusti vienas kitam simpatiją ir suvokti save kaip so- 
cialinį vienetą (Arkin ir Burger, 1980). 

Tad jei esate naujokas mieste ir norite susirasti draugų, pasistenkite gauti 
butą netoli pašto dėžučių, rašomąjį stalą — netoli kavos aparato, vietą automo- 
biliui statyti — netoli pagrindinio pastato. Tokia yra draugystės architektūra. 

Tokių kontaktų galimybė leidžia paaiškinti netikėtą faktą. Sakykime, jog 
jūs turite identišką dvynį, kuris ką nors įsimylėjo. Ar jūsų (juk jūs toks pa- 
našus į brolį ar seserį) taip pat netrauktų šis asmuo? Pasirodo, ne, teigia ty- 
rinėtojai Davidas Lykkenas ir Auke Tellegenas (1993); tik pusė identiškų dvy- 
nių prisimena, kad jiems patiko brolio ar sesers pasirinktas partneris, ir tik 
5 procentai pasakė: „Galėjau įsimylėti savo brolio ar sesers išrinktąją ar iš- 
rinktąjį“. Romantiška meilė dažnai primena pėdų įspaudus smėlyje, sako Lyk- 
kenas ir Tellegenas. Jei dažnai matomės, galime susižavėti beveik bet ku- 
riuo žmogumi, šiek tiek panašiu į mus ir atsiliepiančiu į mūsų meilę. (Vė- 
lesni tyrimai parodė, kad tapačių dvynių pasirinkti partneriai taip pat būna 
panašūs [Rushton ir Bons, 2005|). 

Kodėl artimumas sukelia simpatiją? Viena priežastis - buvimas šalia; aiš- 
ku, jog galimybių susipažinti su žmogumi, lankančiu kitą universitetą ar gy- 
venančiu kitame mieste, yra mažiau. Tačiau svarbu ne vien tai. Daugumai 
žmonių jų kambario draugai ar greta gyvenantys kaimynai patinka labiau nei 
tie, kurie gyvena per du kambarius nuo jų. Vargu ar galime sakyti, kad gy- 
venantys per kelis kambarius nuo mūsų, aukštu žemiau ar aukščiau yra itin 
tolimi. Be to, gyvenantys arti gali tapti ir priešais, ir draugais. Tad kodėl ar- 
timumas dažniau baigiasi meile nei priešiškumų? 


Tarpusavio sąveikos laukimas 


Artimumas ne tik leidžia pamatyti panašumus ir parodyti vienas kitam dė- 
mesį. Vien tik laukiant tarpusavio sąveikos, simpatija taip pat sustiprėja. Joh- 
nas Darley ir Ellen Berscheid (1967) tai pastebėjo Minesotos universiteto 
merginoms pateikę dviprasmišką informaciją apie dvi kitas merginas, su viena 
kurių jos tikėjosi artimai pabendrauti. Paklaustos, kaip joms patinka šios mer- 
ginos, eksperimento dalyvės pirmenybę teikdavo tai, su kuria tikėjosi susi- 
pažinti. Kai tikimės susidraugauti, simpatija didėja (Berscheid ir kiti, 1976). 
Net per rinkimus balsavusieji už pralaimintį kandidatą pradeda pritarti lai- 
minčiojo kandidato mintims (Gilbert ir kiti, 1998). 

Šis reiškinys padeda prisitaikyti. Lūkesčiais grindžiama simpatija — kai 
tikimės, kad kažkas bus mielas ir su juo bus lengva bendrauti — stiprina ti- 
kimybę, kad bus kuriami malonūs santykiai (Klein ir Kunda, 1992; Knight 
17 Vallacher, 1981; Miller 17 Marks, 1982). Ir ar gerai, kad esame nusiteikę 
pamėgti tuos, kuriuos dažnai matome? Gyvenime apstu ryšių, kurių mes ne- 
sirenkame, bet kuriuos nuolat turime palaikyti — su kambario draugais, bro- 
liais ir seserimis, seneliais, mokytojais, mokslo draugais, bendradarbiais. Jei 

šie žmonės mums patinka, tai, be abejo, santykiai su jais yra geresni, ir mū- 
sų gyvenimas tampa laimingesnis ir produktyvesnis. 


Paprasčiausia ekspozicija 


Artimumas skatina simpatiją ne tik dėl to, kad sudaro sąlygas tarpusavio są- 
veikai bei simpatijos numatymui, bet ir dėl dar vienos priežasties: daugiau 
nei 200 eksperimentų parodė, jog priešingai negu sako sena patarlė, pažini- 
mas neskatina paniekos. Jis veikiau gimdo švelnumą (Bornstein, 1989, 1999). 
Paprasčiausia įvairių naujų dirgiklių — beprasmių skiemenų, kiniškų hie- 
roglifų, muzikos kūrinių, veidų — ekspozicija skatina žmones juos palankiau 
vertinti. Ar turkų kalbos žodžiai nansoma, saricik 1r afworbu reiškia ką nors 
geresnio arba blogesnio nei žodžiai iktitaf, biwojni ir kadirga? Mičigano uni- 
versiteto studentai, dalyvavę Roberto Zajonco (1968, 1970) eksperimentuo- 
se, pirmenybę teikė bet kuriam iš šių žodžių, jei jį matydavo dažniau. Juo 
dažniau jie matydavo beprasmį žodį ar kinų hieroglifą, juo dažniau sakyda- 
vo, kad jis reiškia kažką gera (žr. 11.2 pav.). Pastebėjau, jog tai puikus pa- 
vyzdys, kurį galima demonstruoti auditorijoje. Periodiškai ekrane trumpam 
parodykite tam tikrus beprasmius žodžius. Semestro pabaigoje studentai šiuos 
„Žodžius“ vertins teigiamiau nei kitus beprasmius žodžius, kurių niekada ne- 
buvo matę. 

Kitas pavyzdys: kokios jūsų mėgstamiausios abėcėlės raidės? Skirtingų 
tautybių ir amžiaus Žmonės pirmenybę teikia toms raidėms, kurios yra jų var- 
duose, ir toms, kurios jų kalboje pasitaiko dažniausiai (Hoorens ir kiti, 1990, 


Ženklai, primenantys 


; į Turkų kalbos žodžiai 
kinų hieroglifus 


Vyrų veidai 
Jandara 

Zabulon 

Dilikli 

Kadirga 

Nansoma 

Saricik 


Afworbu 
1 2 3 4 5 

Santykinis reikšmės 


Požiūrio palankumas 
„gerumo“ įvertinimas 


Santykinis reikšmės 
„gerumo“ įvertinimas 


mn Rodyta dažnai EE Rodyta retai 


paprasčiausia ekspozicija 
(mere-exposure effect) 
Reiškinys, kai nauji dirgikliai yra 
labiau mėgstami arba palankiau 
vertinami, jei vertintojui jie 
demonstruojami kartotinai. 


11.2 PAVEIKSLAS 
Paprasčiausia ekspozicija 


Studentų palankiausiai 
vertinti kartotiniai stimulai. 


Šaltinis: Zajonc, 1968. 

atkreipkime dėmesį 


Mums patinka tai, kas susiję su mumis 


Žmonės mėgsta gerai galvoti apie save, dažniausiai jie taip ir 
daro. Mums būdingas ne tik šališkas palankumas sau (žr. 2 sky- 
rių), bet ir tai, ką Brettas Pelhamas, Matthew Mirenbergas ir 
Johnas Jonesas (2002) vadina implicitiniu (neišreikštuoju) egoiz- 
mu: mėgstame tai, kas susiję su mumis. 

Tai gali būti vardo raidės, taip pat Žmonės, vietovės ir daiktai, 
kuriuos pasąmonėje siejame su savimi (Jones ir kiti, 2002; Koole 
ir kiti, 2001). Jei nepažįstamo Žmogaus veide pastebime pana- 
šius į savo bruožus, tas veidas mums labiau patinka (DeBrui- 
ne, 2004). Taip pat mus labiau traukia žmonės, kurių atsitiktinai 
parinktas kodas panašus į mūsų gimimo datą. Labai tikėtina, 
kad sutuoktiniu pasirinksime Žmogų, kurio vardas ar pavardė 
(bent pati pirmoji raidė) panašūs į mūsų (Jones ir kiti, 2004). 

Atrodo, jog šitokie prioritetai subtiliai veikia svarbius spren- 
dimus, tarp jų gyvenamosios vietos bei karjeros pasirinkimą, 
rašo Pelhamas ir jo kolegos. Filadelfijoje, kuri yra didesnė už 
Džeksonvilį, yra 2,2 kartų daugiau vyrų vardu Džekas. Tačiau 
čia yra 10,4 kartų daugiau vyrų vardu Filipas. Panašiai Virdžini- 
ja Byč mieste yra neproporcingai daug moterų vardu Virdžinija. 

Ar tai tik miesto pavadinimo įtaka vaiko vardą renkantiems 
tėvams? Ar, tarkim, Džordžijos valstijoje vaikams dažniau sutei- 
kiamas Džordžo arba Džordžijos vardas? Galbūt, tačiau tai nepa- 
aiškina, kodėl valstijoje yra gana daug Žmonių, kurių pavardė su- 
tampa su valstijos pavadinimu. Pavyzdžiui, Kalifornijoje yra ne- 
proporcingai daug Žmonių, kurių pavardė prasideda skiemenimis 
„Kali“ (pavyzdžiui, Kalifano). Panašiai ir didžiuosiuose Kanados 
miestuose yra daugiau nei būtų galima tikėtis žmonių, kurių pa- 
vardės sutampa su miestų pavadinimais. Toronte akivaizdžiai daug 
žmonių, kurių pavardės prasideda skiemeniu „tor“. 


Be to, moterys, vardu Džordžija, neproporcingai dažnai per- 
sikelia į Džordžijos valstiją, o Virdžinijos - į Virdžinijos valstiją. 
Toks judėjimas leidžia paaiškinti, kodėl Sent Luiso mieste 49 
procentais (šalies mastu) daugiau vyrų vardu Luisas, ir kodėl 
žmonių, kurių vardai yra Hill (kalva), Park (parkas), Lake (eže- 
ras) ar Rock (uola) neproporcingai daug miestuose, kurių pa- 
vadinimų dalis yra šie žodžiai (pavyzdžiui, Park Sičio mieste). 
„Žmonėms patinka vietovės, kurių pavadinimai skamba pana- 
šiai kaip jų vardai“, - daro išvadą Pelhamas, Mirenbergas ir Jo- 
nesas. 

Dar keisčiau - ir aš čia nieko neperdedu - yra tai, kad žŽmo- 
nės netgi renkasi profesiją, kurios pavadinimas panašus į jų var- 
dą. Vyrų vardai Džeris, Denisas ir Valteris Jungtinėse Valstijose 
yra vienodai populiarūs (kiekvienas šių vardų atskirai paėmus 
suteiktas 0,42 procentui visų JAV vyrų). Tačiau tarp Amerikos 
stomatologų daugiau Denisų (fonetinis sąskambis: stomatolo- 
gas angl. dentist) nei Džerių ar Valterių. Taip pat ir moterų sto- 
matologių Denizų yra 2,5 karto daugiau nei tokių pat populiarių 
JAV vardų Beverly ar Temė. Vyrų vardai Džordžas (George) ar 
Džefris (Geoffrey) labai dažni tarp žemės mokslų (geologų, ge- 
ofizikų ir geochemikų) atstovų. O per 2000 metų JAV prezidento 
rinkimų kompaniją žmonės, kurių pavardės prasideda raidėmis 
„B“ ir „G“, dažniau paremdavo atitinkamai Bushą arba Gore. 

Skaitydamas apie implicitiniu egoizmu grindžiamus priori- 
tetus stabtelėjau ir susimąsčiau: ar dėl to man labai patiko ke- 
lionė į Fort Myersą? Kodėl aš rašiau apie nuotaikas, žiniasklai- 
dą ir santuoką (mood, media, mariage)? Kodėl dirbau su profe- 
soriumi Murdochu? 


1993; Kitayama ir Karasawa, 1997; Nuttin, 1987). Prancūzai studentai di- 
džiąją raidę „,W“, rečiausiai sutinkamą prancūzų kalboje, įvertino kaip ne- 
mėgstamiausią. Japonams studentams ne tik labiau patinka jų varduose esan- 
čios raidės, bet ir jų gimimo datas atitinkantys skaičiai. Šis „vardo raidžių 
efektas“ reiškia kur kas daugiau nei dažną kartojimąsi (žr. „Atkreipkime dė- 
mesį. Mums patinka tai, kas susiję su mumis“). 

Paprasčiausia ekspozicija prieštarauja sveiko proto diktuojamai progno- 
zei, kad dažnai girdima muzika ar dažnai ragaujami valgiai sukels nuobo- 

dulį, sumažės domėjimasis jais (Kahneman ir Snell, 1992). Nebent jei kar- 
tojama be pertraukos. (,„Net geriausia daina vargina, jei ji girdima per daž- 
nai“, — sako korėjiečių patarlė.) O saikingai kartojamas dalykas paprastai la- 
biau pamėgstamas. Kai 1889 metais buvo baigtas statyti Eifelio bokštas, pa- 
ryžiečiai iš jo šaipėsi kaip iš „groteskiško“ (Harrison, 1977). Šiandien jis yra 
mėgstamas Paryžiaus simbolis. 1913 metais Stravinskio sukurtas „Šventasis 
pavasaris“ buvo kritikų ir publikos supeiktas. Šiandien šis kūrinys — visame 
pasaulyje pripažinta klasika. 

Ar Paryžiaus Luvro muziejaus lankytojai iš tiesų dievina ,„Moną Lizą“, 
ar jie tiesiog mėgaujasi matydami pažįstamą veidą? Galimas daiktas, ir vie- 
na, ir kita: atpažinti Moną Lizą reiškia ją pamėgti. Eddie Harmon-Jonesas ir 
Johnas Allenas (2001) tyrė šį reiškinį eksperimentais. Rodant moters veidą 
žiūrinčiojo skruostų raumenys (šypsena) būdavo aktyvesni tada, jei tas vei- 
das būdavo parodomas ne pirmą kartą. Paprasčiausia ekspozicija sukelia ma- 
lonius pojūčius. 

Zajoncas ir jo bendradarbiai Williamas Kunst-Wilsonas bei Richardas Mo- 
relandas rašė, jog net demonstravimas stebėtojui nežinant sužadina simpati- 
ją (Kunst-Wilson ir Zajonc, 1980; Moreland ir Zajonc, 1977; Wilson, 1979). 
Tiesą pasakius, ekspozicijos poveikis netgi stipresnis tada, kai žmogus neži- 
no, kad yra jos veikiamas (Bornstein ir D'Agostino, 1992). Vieno eksperi- 
mento metu studentės viena ausimi klausėsi prozos ištraukos įrašo. Jos turė- 
j0 garsiai kartoti žodžius, lyginti juos su parašytu tekstu ir ieškoti klaidų. 
Tuo tarpu per kitą ausinę jos girdėjo trumpas negirdėtas melodijas. Šio eks- 
perimento metu studentės privalėjo sutelkti dėmesį į žodinę informaciją ir 
nekreipti dėmesio į muziką. Vėliau, kartu su anksčiau negrotomis pakarto- 
jus girdėtas melodijas, jos šių melodijų neatpažino. Tačiau vis tiek joms /a- 
biausiai patiko tos melodijos, kurias jau buvo girdėjusios. 

Atkreipkite dėmesį, kad šiuose eksperimentuose apie tai, ką Žmonės ma- 
ningi dirgiklių vertinimai. Tikriausiai ir jūs galite iš karto prisiminti, kaip 
kažkas intuityviai patiko ar nepatiko, bet sąmoningai negalite paaiškinti, ko- 
dėl. Zajoncas (1980) tvirtina, kad emocijos dažnai būna greitesnės už mintį. 
Gana netikėtą Zajonco teiginį, kad emocijos yra pusiau nepriklausomos nuo 
mąstymo (,,emocija pasireiškia anksčiau nei suvokimas“), neseniai patvirti- 
no smegenų tyrimai. Emocijas ir suvokimą valdo skirtingos smegenų sritys. 
Jei pažeisime beždžionės migdolą (emocijas reguliuojančią smegenų sritį), 
jos emocinė reakcija bus sutrikusi, tačiau pažintinės funkcijos nepažeistos. 
Jei pažeisime Aipokampą (atmintį valdančią smegenų sritį), beždžionės sme- 
genų pažintinė funkcija sutriks, tačiau emocinė reakcija liks nepažeista (Zo- 
la-Morgan ir kiti, 1991). 

Ekspozicijos „reikšmė prisitaikant yra milžiniška“, pastebi Zajoncas 
(1998). Tai „užprogramuotas“ reiškinys, lemiantis patrauklumą bei prisiriši- 
mą. Jis padėjo mūsų protėviams skirstyti žmones į pažįstamus bei nekelian- 

čius grėsmės ir potencialiai pavojingus. Nuo paprasčiausios ekspozicijos pri- 
klauso, kaip vertiname kitus Žmones: mums patinka tie, kuriuos pažįstame 
(Swap, 1977). Yra ir priešinga šio reiškinio forma: žmonės, kurie mums pa- 
tinka (pavyzdžiui, besišypsantys nepažįstamieji) atrodo labiau pažįstami (Gar- 
cia-Margues ir kiti, 2004). 

Neigiama šio reiškinio pusė, kaip jau pastebėjome 9 skyriuje, tokia: su- 
sidūrę su nepažįstamais dalykais daromės atsargūs. Gal todėl bendraudami 
su kitokiais nei patys esame, dažnai jaučiame primityvų, nesąmoningą iš- 
ankstinį nusistatymą. Nuogąstavimas ar išankstinis neigiamas nusistatymas 
ne visada yra stereotipiškų įsitikinimų išraiška; kartais šie įsitikinimai atsi- 
randa vėliau kaip intuityvių jausmų pateisinimas. 

Mes netgi patys sau labiau patinkame tada, kai atrodome taip, kaip esa- 
me įpratę save matyti. Žaismingo eksperimento metu Theodore Mita, Mars- 
hallas Dermeris ir Jeffrey Knightas (1977) nufotografavo Viskonsino uni- 
versiteto Milvokio filialo studentes ir vėliau kiekvienai jų parodė tikrąją fo- 
tografiją ir jos veidrodinį atvaizdą. Paklaustos, kuris atvaizdas labiau patin- 
ka, dauguma studenčių pirmenybę skyrė veidrodiniam atvaizdui — tam, kurį 
įpratusios matyti. (Todėl nenuostabu, kad savo nuotraukas visada laikome 
„nevykusiomis“.) Kai tas pačias dvi nuotraukas parodė artimoms draugėms 
studentėms, joms labiau patikdavo tikroji nuotrauka — atvaizdas, kurį jos buvo 
įpratusios matyti. 

Šiuo reiškiniu naudojasi politikai ir reklamos specialistai. Kai žmonės ne- 
jaučia ypatingo palankumo prekei ar politikui, vien nuolat jį rodant galima 
daugiau parduoti arba surinkti daugiau balsų (McCullough 1r Ostrom, 1974; 
Winter, 1973). Be paliovos rodant tą pačią reklamą, pirkėjai dažnai nesusi- 
mąstydami, nesąmoningai perka reklamuotą prekę. Jei kandidatai nelabai ži- 
nomi, dažniausiai nugali tas, kuris daugiausiai matomas žiniasklaidoje (Patter- 
son, 1980; Schaffner ir kiti, 1981). Paprasčiausios ekspozicijos poveikį išma- 
nantys politikos strategai loginį argumentavimą pakeitė trumpais reklaminiais 
šūkiais, kurie kala į smegenis kandidato pavardę ir trumpą pranešimą. 


Paprasčiausia ekspozicija. Jeigu Vokietijos kanclerė Angela Merkel panaši į daugumą 
mūsų, jai turėtų labiau patikti ne jos tikrasis atvaizdas (dešinėje), o gerai pažįstamas 
veidrodinis atvaizdas (kairėje), kurį ji kasryt valydamasi dantis mato veidrodyje. 

Visų gerbiamas Vašingtono valstijos Aukščiausiojo teismo pirmininkas 
Keithas Callow suprato tai 1990 metais, kai pralaimėjo savo oponentui Char- 
lesui Johnsonui. Johnsonas, nežinomas advokatas, kuris dalyvaudavo nedi- 
delėse kriminalinėse bei skyrybų bylose, savo kandidatūrą iškėlė remdama- 
sis principu, kad teisėjui „privalomi išbandymai“. Nė vienas iš jų nevykdė 
tikros rinkiminės kampanijos, o žiniasklaida į šias rungtynes dėl Aukščiau- 
siojo teismo pirmininko posto nekreipė dėmesio. Rinkimų dieną abiejų kan- 
didatų pavardės buvo atspausdintos paprasčiausiai viena šalia kitos, be jo- 
kios papildomos informacijos. Ir štai koks buvo rezultatas: Johnsonas nuga- 
lėjo surinkdamas 53 procentus balsų, o Callow surinko tik 47 procentus. „Rin- 
kiminėje apylinkėje Johnsonų yra kur kas daugiau nei Callowų“, — vėliau 
aiškino apstulbusiai teisininkų bendruomenei pralaimėjęs teisėjas. Iš tiesų, 
didžiausias valstijos laikraštis telefonų knygoje suskaičiavo 27 Charlesus 
Johnsonus. Taip pat buvo vienas vietinis teisėjas vardu Charlesas Johnso- 
nas. O gretimo miesto kabelinės televizijos, transliuojamos visoje valstijoje, 
diktorius irgi buvo vardu Charlesas Johnsonas. Priversti rinktis iš dviejų ne- 
žinomų pavardžių, dauguma rinkėjų pasirinko patogią, pažįstamą Charleso 
Johnsono pavardę. 


Fizinis patrauklumas 


Į ką kreipiate (ar kreipėte) dėmesį per pasimatymą? Į nuoširdumą? Grožį? Cha- 
rakterį? Humoro jausmą? Iškalbą? Rafinuotų, protingų žmonių nedomina tokios 
išorinės savybės, kaip išvaizda; jie žino, kad „grožis — tik išorė“, ir kad „apie 
knygą negalima spręsti pagal viršelį“. Jie bent jau Žino, kad šitaip /urėtų galvo- 
ti. Ciceronas yra pataręs: „Nepasiduok regimybei“. 

Įsitikinimas, kad išvaizda nėra svarbi, gali būti dar vienas pavyzdys, kaip 
stengiamės paneigti jos daromą poveikį. Galime rasti ištisas šūsnis moksli- 
nių tekstų, įrodančių, jog išvaizda yra svarbi. Šio poveikio nuoseklumas ir 
skvarbumas kelia nerimą. Graži išvaizda — didelis turtas. 


Patrauklumas ir pasimatymai 


Patinka jums ar ne, tačiau remiantis jaunos moters patrauklumu galima ga- 
na tiksliai spėti, kaip dažnai ji eina į pasimatymus. Jauno vyro patrauklu- 
mas tokio tikslumo neduos (Berscheid ir kiti, 1971; Krebs ir Adinolfi, 1975; 
Reis ir kiti, 1980, 1982; Walster ir kiti, 1966). Be to, moterys dažniau nei 
vyrai sako, kad verčiau jau negražus ir šiltas nei patrauklus ir šaltas Žmogus 
(Fletcher ir kiti, 2004). Ar tai reiškia, kad moterims geriau sekasi klausyti 
Cicerono patarimo? Filosofas Bertrandas Russellas (1930, p. 139) manė, jog 
ne: „Apskritai moterys linkusios pamilti vyrą už jo charakterį, 0 vyrai pa- 
milsta moterį už jos išvaizdą“. O gal tai tik atspindi faktą, jog vyrai dažniau 
pirmieji užmezga pažintį? Jei moterys turėtų pirmosios parodyti dėmesį, ar 
išvaizda joms taptų tokia pat svarbi kaip ir vyrams? 


„Vertinti turėtume pagal protą, 


O ne pagal išvaizdą.“ 


Ezopas, Pasakėčios 


„Asmeninis grožis yra 


įtaigesnė rekomendacija 


nei geriausias rekomendacinis 


laiškas.“ 


Aristotelis, 
Diogenes Laertius 

11.3 PAVEIKSLAS 
Kas patraukliausia moterims 
ir kas - vyrams 


Šaltinis: televizijos kanalas 

Fox News, užsiregistravusių 
rinkėjų nuomonės dinamikos 
apklausa, 1999. 


„Pasistenkite būti kiek įmanoma sąžiningesni. 
Ar jus labiau žavi Žmonių išorė, ar protas?“ 


Procentais 


Respondentės moterys Respondentai vyrai 


Kad patikrintų, ar tikrai vyrams didesnę įtaką daro išvaizda, mokslinin- 
kai studentams ir studentėms pateikė informaciją apie priešingos lyties at- 
stovą kartu su to asmens nuotrauka. Arba leisdavo jiems trumpai susipažinti 
ir vėliau kiekvieno jų paklausdavo, ar nenorėtų artimai draugauti su nauju 
pažįstamuoju ar pažįstamąja. Šiuose eksperimentuose vyrai iš tiesų labiau 
vertino fizinį moterų patrauklumą. Tas pat buvo pastebėta ir visuomenės nuo- 
monės tyrimų metu (žr. 11.3 pav.) (Feingold, 1990, 1991; Sprecher ir kiti, 
1994). Galbūt tai nujausdamos moterys labiau rūpinasi savo išvaizda ir su- 
daro beveik 90 procentų kosmetinės chirurgijos pacientų (ASAPS, 2005). Ta- 
čiau moterys taip pat kreipia dėmesį į vyro išvaizdą. 

Vieno tyrimo metu Elaine Hatfield ir jos bendradarbiai (1966) suporavo 
752 Minesotos universiteto pirmakursius kompiuteriniam „Susipažinimo sa- 
vaitės“ vakarui. Mokslininkės kiekvienam studentui pateikė asmenybės bei 
gabumų testus, tačiau poras parinko atsitiktinai. Šokių vakarą poros dvi su 
puse valandos šoko ir kalbėjosi, paskui padarė trumpą pertraukėlę, kad įver- 
tintų partnerius. Ar asmenybės bei gabumų testai leido teisingai prognozuo- 
ti traukos poveikį? Ar eksperimento dalyviams labiau patiko pasižymintys 
aukšta saviverte, žemu nerimo lygiu, ar tie, kurie skyrėsi nuo jų pagal po- 
linkio bendrauti rodiklį? Mokslininkai išanalizavo ilgą galimybių sąrašą. Ir 
pastebėjo, kad svarbus buvo tik vienas dalykas: fizinis patrauklumas (moks- 
lininkai jį įvertino prieš tyrimą). Juo patrauklesnė buvo mergina, juo labiau 
ji patiko vaikinui, ir juo labiau jis jai norėjo vėl paskirti pasimatymą. Grožis 
teikia malonumo. 

Nuo išvaizdos priklauso netgi rinkimų rezultatai. Tai parodė Alexanderio 
Todorovo (2005) ir jo kolegų atliktas tyrimas. Prinstono universiteto studen- 
tams jie parodė dviejų iš 95 kandidatų į Jungtinių Valstijų Senatą nuotraukas 
(pav. 11.4) ir dviejų iš 600 kandidatų į Atstovų Rūmus 2000 metais nuotrau- 
kas. Spręsdami tik pagal išvaizdą (tinkamesnis pasirodė kompetentingiau atro- 
dęs, o ne švelnaus kūdikiško veido kandidatas), studentai atspėjo 72 procentus 
laimėjusiųjų rinkimuose į Senatą ir 67 procentus — į Atstovų Rūmus. 

Suderinamumas 


Ne kiekvienas sukuria šeimą su pribloškiančiai patrauklia ar patraukliu. Tad 
kaip Žmonės sueina į porą? Sprendžiant iš Bernardo Mursteino (1986) ir ki- 
tų mokslininkų tyrimų, į porą renkamės maždaug tokio pat patrauklumo part- 
nerį kaip ir patys esame. Kelių tyrimų metu buvo pastebėta, kad sutuokti- 
nių, įsimylėjėlių ir netgi studentų draugijų nariai yra labai panašūs (Fein- 
gold, 1988). Žmonės linkę pasirinkti draugus ir ypač sutuoktinius, kurie „gerai 
dera“ ne tik pagal intelektą, bet ir pagal patrauklumą. 

Eksperimentai patvirtina šį suderinamumo apibrėžimą. Rinkdamiesi ir 
žinodami, kad kitas žmogus irgi laisvai renkasi, ar ištarti „taip“, ar „ne“, žmo- 
nės dažnai kreipiasi į maždaug tokius pat (ar net mažiau) patrauklius, kaip 
jie patys (Berscheid ir kiti, 1971; Huston, 1973; Stroebe ir kiti, 1971). Jie 
ieško patraukliai atrodančio partnerio, tačiau atsižvelgia ir į savo paties pa- 
trauklumą. Fizinis atitikimas taip pat gali būti gerų santykių laidas, pastebė- 
jo Gregory White (1980), tirdamas Kalifornijos universiteto Los Andželo fi- 
lalo poras. Tie, kurie buvo panašiausi pagal fizinį patrauklumą, po devynių 
mėnesių dažniausiai vienas kitą giliai pamildavo. 

Galbūt šie moksliniai tyrimai galėtų paskatinti pagalvoti apie laimingus su- 
tuoktinius, kurie nėra vienodai patrauklūs. Mažiau patrauklus asmuo turi kitų 
kompensuojančių savybių. Kiekvienas partneris į socialinę rinką atneša lygia- 
vertį turtą, ir tai lemia atitikimą. Pažinčių skelbimai byloja apie tokius mai- 
nus (Cicerello ir Sheehan, 1995; Koestner ir Wheeler, 1988; Rajecki 1r kiti, 
1991). Vyrai dažniausiai siūlo turtą ar socialinę padėtį ir ieško jaunystės bei 
patrauklumo; moterys elgiasi priešingai: „Patraukli, protinga, liekna 26 metų 
moteris ieško malonaus, turinčio profesiją vyro“. Savo pajamas bei išsilavi- 
nimą nurodantys vyrai ir savo jaunystę bei išvaizdą nurodančios moterys su- 
laukia daugiausiai atsiliepimų (Baize ir Schroeder, 1995). Vertingų savybių 
suderinamumas leidžia paaiškinti, kodėl jaunos gražios moterys dažnai ište- 
ka už vyresnių, aukštesnės socialinės padėties vyrų (Elder, 1969; Kanazawa 
ir Kovar, 2004). 


11.4 PAVEIKSLAS 

Kuris iš šių dviejų kandidatų 
į Jungtinių Valstijų Senatą 
atrodo kompetentingesnis? 


Spręsdami tik pagal išvaizdą, 
žmonės 7 iš 10 kartų atspė- 
jo, kuris kandidatas į Senatą 
ar Atstovų Rūmus nugalėjo 
rinkimuose (iš Todorov ir kiti, 
2005). (2004 metais rinkėjai 
į Viskonsino valstijos Senatą 
išrinko Russellą Feingoldą, 
nuotrauka kairėje.) 


„Jei norite susituokti 
išmintingai, tuokitės 
su sau lygiu.“ 
Ovidijus, 
43 m. pr. Kr.-17 m. e. m. 


suderinamumas 

(matching phenomenon) 
Tendencija pasirinkti partneriais 
tuos, kurie „gerai dera“ pagal 
patrauklumą bei kitas savybes. 


„Meilė dažnai yra ne kas kita 
kaip mainai tarp žmonių, kurie 
gauna tai, ko gali tikėtis 
atsižvelgdami į savo vertę 
asmenybių rinkoje.“ 
Erich Fromm, 
The Same Society, 1955 
(„Ta pati visuomenė“) 

fizinio patrauklumo stereotipas 
(physical-attractiveness 
stereotype) 

Nuomonė, kad fiziškai 
patrauklūs Žmonės taip pat turi 

ir kitų socialiai pageidautinų 
savybių: kas yra gražus, 

tas yra geras. 


Fizinio patrauklumo stereotipas 


Ar patrauklumo priežastis — tik viliojanti išvaizda? Atrodo, kad ne, pastebi 
Vicky Houston ir Ray Bullas (1994). Jie paprašė grimuotojos jų asistentei 
sukurti ant veido ryškų randą, kraujosrūvą ar įgimtą dėmę. Vėliau asistentė 
važiuodavo Glazgovo priemiestiniu traukiniu. Kai jos veidas būdavo bjau- 
riai sudarkytas, tiek vyrai, tiek moterys vengdavo sėsti šalia. Be to, kaip su- 
augusieji šališki patrauklių suaugusiųjų atžvilgiu, taip ir vaikai šališki pa- 
traukliems vaikams (Dion, 1973; Dion ir Berscheid, 1974; Langlois ir kiti, 
2000). Sprendžiant pagal tai, kaip ilgai jie į ką nors spokso, netgi 3 mėnesių 
kūdikiams, kuriems serialai dar nėra „išplovę smegenų“, labiau patinka pa- 
trauklūs veidai (Langlois ir kiti, 1987). 

Suaugusieji panašiai tendencingai vertina vaikus. Margaret Clifford ir Elai- 
ne Hatfield (Clifford ir Walster, 1973) Misurio valstijos penktokų mokyto- 
jams pateikė vienodą informaciją apie berniuką arba mergaitę, tačiau vie- 
niems pridėjo patrauklaus, o kitiems nepatrauklaus vaiko nuotrauką. Moky- 
tojai vertino, kad patrauklus vaikas yra intelektualesnis ir jam geriau sekasi 
mokykloje. Įsivaizduokite, jog žaidimų aikštelėje turite sudrausminti neklusnų 
vaiką. Ar jūs, kaip ir moterys, kurias tyrė Karen Dion (1972), nepatrauk- 
liam vaikui parodysite mažiau šilumos bei takto? Liūdna, bet dauguma mi- 
sų esame veikiami „Barto Simpsono efekto“ — manome, kad negražūs vai- 
kai yra mažiau gabūs ir socialūs nei jų patrauklūs bendraamžiai. 

Dar daugiau — manome, kad gražūs žmonės turi tam tikrų pageidautinų 
savybių. Jei kitų skirtumų nėra, gražius žmones laikome laimingesniais, pa- 
trauklesniais, komunikabilesniais, intelektualesniais ir manome, kad jiems la- 
biau sekasi, tačiau negalvojame, kad jie yra sąžiningesni ar labiau rūpinasi 
kitais (Eagly ir kiti, 1991; Feingold, 1992b; Jackson ir kiti, 1995). 

Remdamiesi šiais duomenimis galime apibrėžti fizinio patrauklumo ste- 
reotipą: gera tai, kas gražu. Vaikai šį stereotipą perpranta gana anksti. Daž- 
nai jie tokią išvadą padaro klausydamiesi suaugusiųjų sekamų pasakų. Snie- 
guolė ir Pelenė yra gražios, todėl ir mielos. Ragana ir Pelenės įseserės — bjau- 
rios, todėl ir blogos. „Jei nori būti mylimas šeimoje, grožis nepakenks“, 
teigia viena aštuonmetė mergaitė. Arba, kaip pasakė kita vaikų darželio auk- 
lėtinė, paklausta, ką reiškia būti gražiai: „Tai tarsi būti princese. Visi tave 
myli“ (Dion, 1979). Prisiminkime visuotinį žavėjimąsi princese Diana ir kri- 
tiką, skirtą antrajai princo Charleso žmonai Camillai Parker-Bowles. 

Jei fizinis patrauklumas toks svarbus, pakeitus Žmonių išvaizdą visam lai- 
kui turėtų pasikeisti ir aplinkinių reakcija į juos. Tačiau ar etiška keisti žmo- 
gaus išvaizdą? Šitokias manipuliacijas plastinės chirurgijos specialistai ir or- 
todontai kasmet atlieka milijonams žmonių. Kai nepatenkintiems savimi žmo- 
nėms ištiesinami ir išbalinami dantys, persodinami arba nudažomi plaukai, 
išlyginamos veido raukšlės, nusiurbiami riebalai ir padidinamos, pakeliamos 
arba sumažinamos krūtys, jie džiaugiasi rezultatais, nors kai kurie nepaten- 
kinti pacientai pageidauja operacijas kartoti (Honigman ir kiti, 2004). 

Siekdamas ištirti šitokių pokyčių poveikį, Michaelas Kalickas (1977) Har- 
vardo universiteto studentų paprašė įvertinti aštuonias moteris pagal nuotrau- 
kas iš profilio, darytas prieš plastinę operaciją ir po jos. Studentai manė, kad 
po plastinės operacijos moterys atrodė ne tik gražesnės, bet ir malonesnės, 
jautresnės, patrauklesnės, dėmesingesnės, labiau mėgstamos aplinkinių ir t. t. 


Pirmasis įspūdis. Nors patrauklumas yra svarbus, tai nereiškia, jog fizinė 
išvaizda visada nustelbia kitas savybes. Yra žmonių, kurie kitus vertina pa- 
gal išvaizdą (Livingston, 2001). Be to, nuo patrauklumo tikriausiai labiau- 
siai priklauso pirmasis įspūdis, kuris darosi vis svarbesnis, nes visuomenė 
tampa vis judresnė, vis labiau urbanizuota, o kontaktai su žmonėmis trunka 
vis trumpiau (Berscheid, 1981). 

Nors interviu vedėjai gali nesutikti, patrauklumas ir tvarkingumas daro 
įtaką pirmajam įspūdžiui per darbo interviu (Cash ir Janda, 1984; Mack ir 
Rainey, 1990; Marvelle ir Green, 1980). Tai leidžia paaiškinti, kodėl patrauk- 
lūs žmonės gauna prestižiškesnį darbą ir daugiau uždirba (Engemann ir Ow- 
vang, 2003; Persico ir kiti, 2004). Patricia Roszell su bendradarbiais (1990) 
atliko nacionalinės kanadiečių imties tyrimą, kuriame interviu vedėjai verti- 
no kiekvieno dalyvio patrauklumą balais nuo 1 (negražus) iki 5 (stulbina- 
mai patrauklus). Jos nustatė, kad kiekvienas papildomas patrauklumo balas 
žmogui vidutiniškai per metus „uždirbdavo“ 1988 dolerius. Irene Hanson Frie- 
ze ir jos kolegės (1991) tokį pat tyrimą atliko su 737 verslo administravimo 
magistrais, įvertinusios juos pagal nuotraukas nuo 1 iki 5 balų. Kiekvienas 
papildomas patrauklumo balas vyrams per metus papildomai „uždirbdavo“ 
2600 dolerių, o moterims — 2150 dolerių. 

Pirmojo įspūdžio susidarymo greitis ir jo įtaka mąstymui paaiškina, ko- 
dėl taip aktualizuojamas grožis. Stebėjęs veidą 0,013 sekundės dalį (perne- 
lyg trumpą laiką ką nors įžiūrėti), žmogus jau gali spręsti apie jo patrauklu- 
mą (Olson ir Marshuetz, 2005). Skirstant žodžius į gerus ir blogus, patrauk- 
lus veidas padeda greičiau surasti gerus žodžius. Grožis suvokiamas greitai 
ir paskatina teigiamą mąstymą. 


Ar teisingas stereotipas „gražus yra geras“? Ar gražūs žmonės iš tiesų tu- 
ri ir kitų pageidautinų savybių? Tokios nuomonės šimtmečius laikėsi labai 
profesionaliais save laikę mokslininkai. Jie stengėsi nustatyti tam tikrus fi- 
zinius bruožus (neramus žvilgsnis, nusklembtas smakras) padėsiančius prog- 
nozuoti nusikalstamą elgesį. O gal Levas Tolstojus buvo teisus rašydamas, 
kad „kyla keista iliuzija ..., jog grožis yra gėris“? Šis stereotipas turi šiek 
tiek tiesos. Patrauklūs vaikai ir jaunuoliai yra šiek tiek labiau atsipalaidavę, 
atviresni ir socialiai „nušlifuoti“ (Feingold, 1992b; Langlois ir kiti, 2000). 
Williamas Goldmanas ir Philipas Lewisas (1977) tai pademonstravo, paprašę 
60 Džordžijos universiteto vaikinų paskambinti trims studentėms ir penketą 
minučių pakalbėti su kiekviena iš jų. Vėliau vaikinai ir merginos patrauk- 


„Netgi dorybė puikiame kūne 
yra puikesnė.“ 
Vergilijus, Eneida 

ką slepia moksliniai tvrimai 


Ellen Berscheid apie patrauklumą 


Puikiai prisimenu tą popietę, kai pradėjau suprasti toli siekian- = darę supratome, kad pataikėme it pirštu į akį: patrauklūs vaikai 
čias fizinio patrauklumo pasekmes. Doktorantė Karen Dion (da- buvo ir populiarūs. Tiesą pasakius, poveikis buvo kur kas galin- 


bar Toronto universiteto profesorė) sužinojo, kad kai kurie mū- = gesnis nei manėme, o jo pasekmes 
sų Vaiko raidos instituto mokslininkai surinko ikimokyklinukų po- tyrinėtojai vis dar aiškinasi. 
puliarumo vertinimus ir nufotografavo kiekvieną vaiką. Nors mo- 

kytojos ir auklėtojos mus įtikinėjo, kad „visi vaikai gražūs“ ir kad 

negali būti jokio diskriminavimo pagal fizinį patrauklumą, Dion 

keliems Žmonėms pasiūlė įvertinti kiekvieno vaiko išvaizdą ir Ellen Berscheid 
po to šiuos vertinimus mėginome lyginti su populiarumu. Tai pa- Minesotos universitetas 


liausius nematomus pašnekovus įvertino kaip turinčius šiek tiek geresnius 
bendravimo įgūdžius ir simpatingesnius. Fiziškai patrauklūs žmonės taip pat 
dažnai būna populiaresni, labiau linkę bendrauti ir išskirtinesni: vyrai tradi- 
ciškai vyriškesni, o moterys — moteriškesnės (Langlois ir kiti, 1996). 

Šie nedideli skirtumai tarp patrauklių ir nepatrauklių žmonių tikriausiai 
susiję su išsipildančiomis pranašystėmis. Patrauklūs žmonės labiau vertina- 
mi, į juos palankiau žiūrima, todėl daugelis jų išsiugdo didesnį pasitikėjimą 
savimi. (Prisiminkite 2 skyriuje aprašytą eksperimentą, kai su vyrais telefo- 
nu šilčiau bendraudavo tos moterys, kurias kalbantis vyras įsivaizduodavo 
esant patrauklias.) Remiantis šia analize, mokėjimas bendrauti priklauso ne 
nuo išvaizdos, o nuo kitų žmonių elgesio su jumis ir nuo jūsų požiūrio į save — 
ar priimate save tokį, koks esate, ar patinkate sau ir ar patogiai jaučiatės. 


Ką reiškia — patrauklus? 


Patrauklumą apibūdinau taip, tarsi jis būtų objektyvus matas, kaip, pavyz- 
džiui, ūgis. Griežtai kalbant, patrauklumas yra tai, kas gražu visiems, visur 
ir visada. Suprantama, jog grožio samprata keičiasi. Grožio standartus, pa- 
gal kuriuos renkama Mis Visata, vargu ar galima taikyti planetos mastu. Įvai- 
rių tautų Žmonės įvairiais laikais norėdami atitikti tuometinius grožio stan- 
dartus, prasidurdavo ausis, pasiilgindavo kaklus, nusidažydavo plaukus ar 
odą, persivalgydavo, kad būtų apkūnūs, badaudavo, kad suplonėtų, įsispraus- 
davo į odinius drabužius, kad krūtys atrodytų mažesnės, arba naudodavo si- 
likoną bei liemenėles su įdėklais, kad jos atrodytų didesnės. Neturtingose 
kultūrose skurdžiai gyvenantiems ir alkaniems žmonėms putlus kūnas atrodo 
patrauklus. Turtingose kultūrose pasiturintiems Žmonėms grožis labiau sie- 
jasi su lieknumu (Nelson ir Morrison, 2005). Nepaisant visų šių skirtumų, 
išlieka „tvirtas tiek kultūrinis, tiek tarpkultūrinis sutarimas, kas patrauklu, ir 
kas ne“, — pastebi Judith Langlois ir jos bendradarbiai (2000). 

Ironiška, bet kad būtum iš tiesų patrauklus, turi atitikti vidurkį (Rhodes, 
2006). Judith Langlois ir Lorri Roggman (1990, 1994) iš Teksaso universi- 
teto, Anthony Little ir Davidas Perrettas (2002), dirbę kartu su Ianu Penton- 
Voaku iš Šv. Andriaus universiteto, daugybę nuotraukų pervedė į skaitme- 
ninę sistemą ir sukūrė kompiuterinį „apibendrintą“ portretą. Beveik visais 
atvejais šitaip perkurti veidai žmonėms atrodė patrauklesni nei tikrieji (11.5 
pav.). Be to, tai rodo, kad patrauklūs veidai suvokiami kaip tarpusavyje pa- 
našesni negu nepatrauklūs (Potter ir kiti, 2006). 

Kompiuteriu sukurti vidurkį atitinkantys veidai dažniausiai būna idealiai 
simetriški — dar viena itin patrauklių (ir vaisingų) žmonių savybė (Gangestad 
ir Thornhill, 1997; Mealey ir kiti, 1999: Shackelford ir Larsen, 1997). Moks- 
lininkai, vadovaujami Gillian Rhodes (1999, 2006) ir Iano Penton-Voako 

Grožio standartai skiriasi 
skirtingose kultūrose. Tačiau 
kai kurie žmonės atrodo 
patrauklūs beveik visame 
pasaulyje. 


11.5 PAVEIKSLAS 
Kas pasulyje žaviausia? 


Kasmetiniai „Mis Vokietija“ 
rinkimai siūlo atsakymą, 
paremtą vienos šalies 
duomenimis. Regensburgo 
universiteto studentų grupė 
kartu su vienu Vokietijos 
televizijos kanalu pasiūlė 
rinktis. Christofas Braunas 
ir jo bendradarbiai (Gruendl, 
2005) 2002 metais nufotog- 
rafavo 22 „Mis Vokietija“ 
konkurso finalistes be grimo 
ir šukuosenos. Tada 
kompiuteriu iš visų jų 
sukomponavo virtualiąją 
„Mis Vokietija“. Prekybos 
centre Žmonėms pateikus 
visų finalisčių ir virtualiosios 
„Mis Vokietija“ nuotraukas, 
jie patraukliausia išrinko 
virtualiąją pretendentę. 
Tikroji „Mis Vokietija“ 
tikriausiai nusivylė sužinoju- 
si, kad visi gražesne išrinko 
jos virtualiąją konkurentę, 
bet ji gali nusiraminti — 
šios merginos niekas 
niekada nesutiks. 

„Valdžia - geriausias 
afrodiziakas.“ 
Henry Kissinger, 1971 


(2001), pademonstravo, kad sujungus bet kurią veido pusę su jos veidrodi- 
niu atvaizdu ir šitaip suformavus idealiai simetrišką naują veido versiją, 1š- 
vaizda truputį pagerėja. Iš kelių tokių simetriškų veidų sukuriamas netgi dar 
gražesnis veidas. 


Evoliucija ir patrauklumas. Tie psichologai, kurie laikosi evoliucinio požiū- 
rio, šią patraukliam partneriui teikiamą pirmenybę aiškina reproduktyvumo 
strategija (žr. 5 skyrių). Jie daro prielaidą, kad grožis reiškia biologiškai svarbią 
informaciją: sveikatą, jaunystę ir vaisingumą. Laikui bėgant vyrai, kuriems 
labiau patiko vaisingo amžiaus moterys, reproduktyvumu pranoko tuos, kurie 
turėjo intymių ryšių su dar nesubrendusiomis arba tomis, kurioms jau prasi- 
dėjo menopauzė. Šie psichologai taip pat daro prielaidą, jog evoliucija lemia, 
kad moterys palankiau vertina tas vyrų savybes, kurios byloja apie atsakin- 
gumą ir gebėjimą išlaikyti šeimą. Tai, kaip mano Davidas Bussas (1989), pa- 
aiškina, kodėl apklausus 37 tautose — nuo Australijos iki Zambijos — vyrus 
paaiškėjo, kad jiems labiau patinka vaisingumą pabrėžiančios moters savy- 
bės. Be to, tai paaiškina, kodėl fiziškai patrauklios moterys linkusios tuoktis 
su aukštą socialinę padėtį užimančiais vyrais ir kodėl vyrai taip ryžtingai var- 
žosi demonstruodami savo šlovę bei turtus. Rinkdamiesi potencialius partne- 
rius, rašo Normanas Li ir jo bendradarbiai (2002), vyrai ieško bent minima- 
laus fizinio patrauklumo, moterys — socialinės padėties bei išteklių, o gerumą 
bei išprusimą palankiai vertina ir vieni, ir kiti. 

Evoliucinės psichologijos specialistai taip pat ištyrė, kaip vyrai ir mote- 
rys reaguoja į kitus bruožus, siejamus su vaisingumu. Sprendžiant iš efek- 
tingų manekenių bei grožio konkursų nugalėtojų, vyrus visada labiausiai trau- 
kia moterys, kurių liemuo 30 procentų siauresnis nei klubai — šitokie mat- 
menys labiausiai siejasi su vaisingumu (Singh, 1993, 1995; Singh ir Young, 
1995; Streeter ir McBurney, 2003). Moters vaisingumą mažinantys fakto- 
riai — bloga mityba, nėštumas, menopauzė — taip pat keičia jos figūrą. 

Spręsdamos apie vyrus kaip potencialius partnerius, moterys taip pat tei- 
kia pirmenybę tam tikram liemens ir klubų apimties santykiui, bylojančiam 
apie sveikatą ir energiją, o ovuliacijos dienomis akivaizdžiai rodo palanku- 
mą ryškių vyriškų bruožų turintiems vyrams (Gangestad ir kiti, 2003; Mac- 
rae ir kiti, 2002). Tai pagrįsta evoliuciškai, pastebi Jaredas Diamondas (1996): 
raumeningas gražuolis greičiau nei prakaulus vyrukas pajėgdavo rasti mais- 
to, pastatyti namą ir nugalėti varžovus. Tačiau šiuolaikinės moterys pirme- 
nybę teikia dideles pajamas gaunantiems vyrams (Singh, 1995). 

Tad visose šalyse grožio industrija yra didelis verslas ir jis vis plečiasi. 
cijas (Wall, 2002). Pavyzdžiui, Jungtinėse Valstijose 2004 metais buvo at- 
likta 11,9 milijono tokių procedūrų kaip riebalų nusiurbimas, krūtų padidi- 
nimas ir botulino injekcijos (ASAPS, 2005). Beverli Hilse dabar plastinės 
chirurgijos specialistų yra dvigubai daugiau nei pediatrų (People, 2003). Tur- 

tingi žmonės susitvarko įskilusius ar patamsėjusius dantis. Vis daugiau žmonių 
šalina raukšles bei kūno padribas. 

Evoliucinės psichologijos specialistai teigia, kad mes vadovaujamės pir- 
miniais impulsais. Patrauklumas ir dauginimasis, kaip valgymas ar kvėpavi- 
mas, yra per daug svarbūs, kad paliktume juos kultūrinių užgaidų valiai. 


Socialinis palyginimas. Nors poros pasirinkimo psichologijoje yra biologinės 
išminties, patrauklumas nėra aiškiai apibrėžtas. Kas yra patrauklu, taip pat 
priklauso nuo jūsų palyginamojo standarto. 

Douglasas Kenrickas ir Sara Gutierres (1980) savo eksperimento daly- 
vių paprašė apsilankyti Montanos universiteto bendrabučių vaikinų kamba- 
riuose ir pasakyti: „Šią savaitę į miestą atvyksta mūsų draugas ir mes norė- 
tume jį supažindinti su mergina, tačiau negalime apsispręsti, daryti tai ar ne, 
tad nusprendėme atlikti apklausą... Norime, kad jūs įvertintumėte jos patrauk- 
lumą... nuo 1 iki 7 balų“. Pamatę jaunos gana patrauklios merginos nuotrau- 
ką tie, kurie tik ką žiūrėjo televizijos serialą „Čarlio angelai“, kuriame vaidina 
trys gražios moterys, merginą iš nuotraukos vertino kaip mažiau patrauklią 
nei tie, kurie šio serialo nežiūrėjo. 

Laboratoriniai eksperimentai patvirtina šį „kontrasto efektą“. Vyrams, kurie 
neseniai vartė reklaminius laikraščių puslapius, vidutinio grožio moterys ar 
netgi jų pačių žmonos atrodė mažiau patrauklios (Kenrick ir kiti, 1989). Žiū- 
rint pornografinius filmus, imituojančius aistringą seksą, sumažėja pasiten- 
kinimas savuoju partneriu (Zillmann, 1989). Seksualiai susijaudinus, prie- 
šingos lyties atstovas laikinai gali atrodyti patrauklesnis. Tačiau daug žiū- 
rint virtualių sekso scenų savasis partneris atrodo ne toks patrauklus. 

Panašiai veikiama ir savojo Aš samprata. Pamatę patrauklų tos pačios ly- 
ties asmenį žmonės jaučiasi esą mažiau patrauklūs nei pamatę negražų (Brown 
ir kiti, 1992; Thornton ir Maurice, 1997). Tai ypač būdinga moterims. Vy- 
rai, susidūrę su dominuojančiais 1r sėkmę patiriančiais vyrais, suvokia save 
kaip mažiau geidžiamus. Dėl šiuolaikinės žiniasklaidos per vieną valandą ga- 
lime pamatyti „tokią daugybę patrauklesnių ir laimingesnių už mus žmonių, 
kokios nė vienas mūsų protėvis nebūtų išvydęs per metus ar netgi per visą 
savo gyvenimą“, — teigia Sara Gutierres ir jos bendradarbiai (1999). Tokie 
neeiliniai palyginamieji standartai apgaulingai skatina nuvertinti potencia- 
lius partnerius bei pačius save ir išleisti daugybę milijardų kosmetikai, die- 
toms, papildams ir plastinėms operacijoms. Tačiau netgi kasmet atliekant 11,9 
milijono plastinių operacijų, žmonių pasitenkinimas gyvenimu nepadidėja. 
Jei kiti tiesina, balina dantis, o jūs — ne, lygindami save su kitais galite pa- 
justi nepasitenkinimą savo normaliais natūraliais dantimis. Jei ir visų ben- 
draamžių dantys būtų natūralūs, tokio nepasitenkinimo nepatirtumėte. 


Patrauklumas tų, kuriuos mylime. Diskusiją apie patrauklumą užbaikime op- 
timistine gaida. Visų pirma, pagal patrauklų septyniolikmetės mergaitės veidą 


„XX a. šeštajame 
dešimtmetyje moterys dulkių 
siurbliu siurbdavo kilimus. 
Naujojo tūkstantmečio 
pradžioje nusiurbiamos 
moterys. Mūsų dulkių siurbliai 
atsisuko prieš mus!“ 
New York Times skilties 
redaktorė Maureen Dowd 
apie riebalų nusiurbimą 
(2000 m. sausio 19 d.) 


„Meilė tėra bjaurus triukas, 
kurį mums iškrečia, kad 
pratęstume rūšį.“ 
Rašytojas 
W. Somerset Maugham, 
1874-1965 

„Ar aš tave myliu dėl to, kad 
esi graži, o gal esi graži, kad 
tave myliu?“ 
Žavusis princas iš 
Rodgerso ir Hammersteino 
miuziklo „Pelenė“ 


Henry Jamesas taip apibūdina 


George Eliot (rašytojos Mary 
Ann Evans literatūrinis 
slapyvardis): „Ji didingai 
bjauri - nuostabiai šlykšti. 

Jos kakta žema, bukos pilkos 
akys, didžiulė nukarusi nosis, 
milžiniška burna, pilna didelių 
nelygių dantų, o smakras ir 
žandikaulis gui n'en finissent 
pas (nesibaigiantys - pranc.)... 
Ir šiame begaliniame bjaurume 
gyvena galingas grožis, kuris 
per keletą minučių užvaldo ir 
sužavi protą, tad galiausiai 
jūs, kaip ir aš, ją įsimylite.“ 

stulbinamai nepatikimai prognozuojama, kaip ji atrodys būdama 30 ar 50 me- 
tų. Kartais vidutinės išvaizdos, tačiau turinti mielų, patrauklių bruožų pa- 
auglė tampa patrauklia moterimi (Zebrowitz ir kiti, 1993, 1998). 

Antra, mes ne tik manome, kad patrauklūs žmonės yra mėgstami, bet ir 
kad mėgstami žmonės yra patrauklūs. Galbūt galite prisiminti žmones, ku- 
rie jums ėmė atrodyti patrauklesni, kai juos pamėgote. Jų fiziniai trūkumai 
tapo nepastebimi. Alanas Grossas ir Christine Crofton (1977) parodė studen- 
tams nuotrauką po to, kai jie perskaitė palankų arba nepalankų šio žmogaus 
asmenybės aprašymą. Tie, kurie buvo apibūdinami kaip malonūs, paslaugūs 
ir dėmesingi, studentams atrodė patrauklesni. Atradus į save panašių bruo- 
žų, Šis Žmogus mums taip pat atrodo patrauklesnis (Beaman ir Klentz, 1983; 
Klentz ir kiti, 1987). 

Be to, meilė mato tik grožį: juo labiau moteris myli vyrą, juo jis jai at- 
rodo fiziškai patrauklesnis (Price ir kiti, 1974). O juo labiau žmonės įsimy- 
lėję vienas kitą, juo mažiau patrauklūs jiems atrodo visi kiti priešingos ly- 
ties atstovai (Johnson ir Rusbult, 1989; Simpson ir kiti, 1990). „Kitoje tvo- 
ros pusėje žolė gali būti žalesnė, - sako Rowlandas Milleris ir Jeffrey Simp- 
sonas (1990), — tačiau laimingi sodininkai dažniausiai šito nepastebi.“ 


Panašumas versus kito papildymas 


Iš to, kas ligšiol buvo pasakyta, galima daryti išvadą, kad Levas Tolstojus 
buvo visiškai teisus: „Meilė priklauso ... nuo susitikimų dažnumo ir nuo šu- 
kuosenos, ir nuo suknelės spalvos bei sukirpimo“. Tačiau kai Žmonės geriau 
pažįsta vienas kitą, kiti veiksniai lemia, ar pažintis virs draugyste. 


Ar panašūs žmonės buriasi draugėn? 


Dėl vieno galime būti tikri: žmonės, kurie buriasi draugėn, yra panašūs. Drau- 
gus, susižadėtinius ir sutuoktinius kur kas dažniau nei atsitiktines poras sie- 
ja panašūs požiūriai, įsitikinimai ir vertybės. Be to, juo vyras ir žmona pa- 
našesni vienas į kitą, juo jie yra laimingesni ir juo mažesnė skyrybų tikimy- 
bė (Byrne, 1971; Caspi ir Herbener, 1990). Tokie koreliaciniai duomenys in- 
triguoja. Tačiau kur čia priežastis ir kur pasekmė - tebėra mįslė. Ar dėl pa- 
našumo pamėgstama? O gal supanašėjame su tuo, kurį mėgstame? 


Panašumas kelia simpatiją. Kad suprastume, kas yra priežastis ir kas pa- 
sekmė, atliksime eksperimentą. Įsivaizduokime, kad per studentų vakarėlį 
Laura įsitraukia į ilgą diskusiją apie politiką, religiją bei asmenines simpa- 
tijas ir antipatijas su Lesu ir Lonu. Laura ir Lesas pastebi, kad jų nuomonės 
sutampa beveik dėl visko, o su Lonu Laura sutinka tik dėl kelių dalykų. Po 
to Laura svarsto: „Lesas iš tiesų yra intelektualus... 1r toks simpatiškas... ti- 
kiuosi, kad mes dar susitiksime“. Savo eksperimentais Donnas Byrne (1971) 
ir jo bendradarbiai atskleidė, ką iš tiesų patyrė Laura. Jie daug kartų pastebėjo, 
kad juo kito žmogaus pažiūros panašesnės į mūsų, juo šis žmogus mums atro- 

do malonesnis. Panašius į save simpatiškesniais laiko ne tik studentai, bet ir 
vaikai bei pagyvenusieji, įvairių profesijų žmonės ir įvairių kultūrų atstovai. 
Kai kiti mąsto taip, kaip mes, mes ne tik pripažįstame jų nuostatas, bet ir 
darome teigiamas išvadas apie jų charakterį (Montoya ir Horton, 2004). 

Ar panašumas skatina simpatiją, buvo tirta realiose situacijose, dėmesį 
kreipiant į tai, kas ir kam simpatizuoja. 


e Theodore Newcombas (1961) Mičigano universitete tyrė dvi 17-0s stu- 
dentų, kurie nepažinojo vieni kitų, grupes. Pagyvenę 13 savaičių bendra- 
butyje, tie, kurie iš karto labiausiai sutardavo, dažniausiai užmegzdavo 
glaudžius draugiškus santykius. Vieną draugų grupę sudarė penki menų 
studentai, kurių kiekvienas laikėsi liberalių pažiūrų ir labai domėjosi in- 
telektualiais dalykais. Kitą grupę sudarė trys konservatyvių pažiūrų ve- 
teranai, studijuojantys inžinerijos mokslų fakultete. 


e Royce Lee ir Michaelas Bondas (1996) pastebėjo, kad dviejuose Honkon- 
go universitetuose kambario draugai gražiai sutardavo šešis mėnesius, jei 
sutapdavo jų vertybės ir asmenybės bruožai, tačiau draugystė tęsdavosi 
dar ilgiau, kai jie manydavo esą panašūs. Kaip dažnai atsitinka, tikrovė 
svarbi, tačiau nuomonė dar svarbesnė. 


e Žmonėms patinka ne tik bendraminčiai, bet ir panašiai besielgiantys. Sub- 
tilus pamėgdžiojimas skatina palankumą. Ar esate pastebėję, kad tam, kuris 
kartu su jumis linksi galva ir kartoja jūsų žodžius, pajuntate tam tikrą ry- 
šį ir simpatiją? Tai būdinga visems, teigia Rickas van Baarenas ir jo ben- 
dradarbiai (2003a, 2003b). Olandijos restoranuose padavėjai, kurie papras- 
čiausiai pakartoja kliento užsakymą, gauna didesnius arbatpinigius. Be 
to, paskatinti su kuo nors užmegzti ryšius, žmonės ima dažniau jį mėg- 
džioti, pavyzdžiui, kartu su juo nesąmoningai judinti koją ar liesti veidą. 
Mėgdžiojimas sustiprina ryšį, pastebi Jessica Lakin ir Tanya Chartrand 
(2003), o ryšio troškimas skatina mėgdžioti. 


e Apklausę bemaž 1000 studentiško amžiaus jaunuolių, Peteris Bustonas 
ir Stephenas Emlenas (2003) pastebėjo, kad troškimas turėti panašų bi- 
čiulį gerokai nusveria norą, kad jie būtų gražūs. Patrauklūs žmonės ieško 
patrauklių draugų. Turtingi žmonės nori turtingų draugų. Šeimai atsida- 
vę Žmonės nori panašių draugų. 


e Jaunavedžių tyrimai atskleidžia, kad panašios nuostatos ir vertybės su- 
veda žmones į porą ir leidžia prognozuoti jų pasitenkinimą santuoka (Luo 
ir Klohnen, 2005). Šių išvadų pagrindu dirba viena psichologų įkurta in- 
terneto pažinčių svetainė, kuri siūlo surasti vienišiams porą pagal laimin- 
goms poroms būdingą panašumą (Carter ir Snow, 2004; Warren, 2005). 


Tad panašumas gimdo pasitenkinimą. Panašūs žmonės iš tiesų laikosi drau- 
gėje. Tikriausiai ir jūs tai pastebėjote, suradę ypatingą draugą, pritariantį jū- 
sų idėjoms, besivadovaujantį panašiomis vertybėmis, puoselėjantį panašias 


„Draugai yra tie, kurie pritaria 
tavo požiūriui, vertindami, kas 
yra gerai ir kas - blogai, tie, 
kurie draugauja su tais pačiais 
kaip ir tu, tie, kurių priešai yra 
tie patys kaip tavo... Mums 
patinka tie, kurie panašūs į 
mus ir siekia tų pačių tikslų.“ 
Aristotelis, Retorika 

viltis, sielos brolį, kuriam patinka tokia pati muzika, tokia pati veikla ir net- 
gi toks pat maistas. 


Nepanašumas sukelia antipatiją. Paprastai klystame įsivaizduodami tariamą 
vienodumą, t. y. galvojame, kad kiti mąsto panašiai kaip mes. Pastebėję, kad 
kažkieno požiūris skiriasi, galime pajusti antipatiją šiam Žmogui. Jei nuo- 
statų skirtumai ypač kertasi su mūsų griežtais moraliniais įsitikinimais, an- 
tipatija sustiprėja, ir šio žmogaus imame dar labiau šalintis (Skitka ir kiti, 
2005). Bendrapartiečiai dažnai nėra tokie palankūs vienas kitam, kokie ne- 
palankūs būna opozicinės partijos nariams (Rosenbaum, 1986; Hoyle, 1993). 

Apskritai skirtingos nuomonės simpatiją slopina labiau, negu panašios ją 
skatina (Singh ir kiti, 1999, 2000). Ypač sunku pamėgti kitokių pažiūrų narį 
savo grupėje, kurioje tikimasi panašumo (Chen ir Kenrick, 2002). Tai gal- 
būt padeda paaiškinti, kodėl partnerių ar kambario draugų emocinės reakci- 
jos ir nuostatos per ilgesnį laiką supanašėja (Anderson ir kiti, 2003; Davis 
17 Rusbult, 2001). „Nuostatų suderinimas“ padeda užmegzti ir išsaugoti ar- 
timus santykius, ir šis reiškinys gali paskatinti partnerius perdėtai vertinti 
savo nuostatų panašumus (Kenny ir Acitelli, 2001; Murray ir kiti, 2002). 

Rasines nuostatas veikia tai, ar kitos rasės atstovus laikome panašiais į 
save, ar nepanašiais. Kai viena Žmonių grupė kitą grupę laiko „kitokia“ — 
kitaip kalbančia, kitaip gyvenančia, kitaip galvojančia — didėja konflikto ti- 
kimybė. Išskyrus tokius intymius ryšius kaip partnerystė, patrauklumą labiau 
lemia bendramintiškumas nei odos spalva. Dauguma baltųjų teigia, kad jiems 
labiau patinka ir jie labiau linkę dirbti ne su kitaip galvojančiu baltuoju, bet 
su panašiai mąstančiu juodaodžiu (Insko ir kiti, 1983; Rokeach, 1968). Bal- 
tieji, manantys, kad juodaodžiai pritaria jų vertybėms, turi mažiau rasinių 
prietarų (Biernat ir kiti, 1996). 

„Kultūrinis rasizmas“ išlieka todėl, kad kultūriniai skirtumai yra gyveni- 
mo realybė, teigia Jamesas Jonesas (1988, 2003, 2004). Juodaodžių kultūra 
daugiau orientuota į šiandieną — spontaniška, ekspresyvi, dvasinga ir emo- 
cinga. Baltųjų kultūra labiau orientuota į ateitį, materialistinė, visa ko varo- 
moji jėga čia yra laimėjimai. Užuot stengęsi panaikinti šiuos skirtumus, sa- 
ko Jonesas, verčiau pasistenkime geriau suprasti, kad jie „gali įnešti įvairo- 
vės į daugiakultūrinės bendruomenės kultūrinį audinį“. Vienose situacijose 
daugiau pranašumų teikia ekspresyvumas, o kitose — orientacija į ateitį. Kiek- 
viena kultūra gali daug pasimokyti iš kitos. Tokiose šalyse kaip Kanada, Di- 
džioji Britanija 17 Jungtinės Valstijos, kur migracija ir nevienodas gimsta- 
mumas sudaro sąlygas įvairovei, svarbiausia mokyti žmones gerbti tuos, kurie 
yra kitokie, 1r džiaugtis jais. Turint galvoje vis didėjančią kultūrinę įvairovę 
ir įgimtą atsargumą suvokiant skirtumus, tai iš tiesų gali būti didžiausias so- 
cialinis mūsų laikų iššūkis. (Žr. skyrelį „Ką slepia moksliniai tyrimai. Jame- 
sas Jonesas apie kultūrinę įvairovę“.) 

ką slepia moksliniai tyrimai 


Jamesas Jonesas apie kultūrinę įvairovę 


Kai buvau Jeilio universiteto doktorantas, gavau pasiūlymą pa- kultūra yra kitokia. Šiandieniniame 
rašyti knygą apie prietarus. Nenorėdamas, kad skaitytojai pasi: = pasaulyje, kuriame vyksta etninis 
justų asmeniškai kaltinami prietaringumu, knygą pavadinau Pre-= maišymasis, privalome išmokti pri- 
judice and Racism („Prietarai ir rasizmas“) ir paaiškinau, kaip. imti kultūrinę įvairovę net jei ieš- 


rasinės problemos išsikerojusios visuomenėje. Iš tiesų prieta- = kome vienijančių idealų. 
rai yra ne rasinė, o kultūrinė problema. Europietiški ir afrikietiški 


Amerikos kultūros aspektai skiriasi, ir šie skirtumai yra dirva, Jamesas Jonesas 
kurioje dygsta kultūrinis rasizmas —- nepakantumas tiems, kurių Delavero universitetas 


Ar priešybės traukia? 


Ar mūsų netraukia kitokie žmonės, kurių skirtumai papildo mūsų savybes? 
Mokslininkai išnagrinėjo šį klausimą, palygindami ne tik draugų ir sutuok- 
tinių nuostatas bei įsitikinimus, bet ir jų amžių, religiją, rasę, rūkymo įpro- 
čius, ekonominę padėtį, išsilavinimą, ūgį, intelektą ir išvaizdą. Šiais ir kitais 
aspektais vis tiek dominuoja panašumas (Buss, 1985; Kandel, 1978). Gud- 
rūs paukščiai laikosi būryje. Taip pat elgiasi ir turtingi, protestantai, aukšta- 
ūgiai, išvaizdūs Žmonės. 

Ir vis dėlto: argi mūsų netraukia žmonės, kurių poreikiai bei asmeninės 
savybės papildo mūsų pačių poreikius ir asmenybę? Ar sadistas ir mazochistas 
negalėtų atrasti tikros meilės? Netgi žurnalas Reader s Digest rašė, kad 
„priešybės traukia... Mėgstantieji bendrauti tuokiasi su vienišiais, naujovių 
mėgėjai — su tais, kurie nekenčia pokyčių, švaistūnai — su šykštuoliais, avan- 
tiūristai — su atsargiaisiais“ (Jacoby, 1986). Sociologas Robertas Winchas 
(1958) įrodinėjo, kad kalbaus ir dominuoti norinčio žmogaus poreikiai na- 
tūraliai papildytų drovaus ir nuolankaus asmens poreikius. Ši logika atrodo 
įtikinama, ir dauguma mūsų galėtume prisiminti poras, kurios savo skirtu- 
mus laiko vienas kitą papildančiais: ,,Mano vyras ir aš idealiai tinkame vie- 
nas kitam. Aš esu Vandenis — ryžtingas žmogus. Jis, Svarstyklės, sunkai ap- 
sisprendžia. Tačiau jis visada su malonumu pritaria mano sprendimams“. 

Nors ši mintis atrodo įtikinama, stebina tai, kad mokslininkai nepajėgia 
jos pagrįsti. Pavyzdžiui, daugumą žmonių traukia ekspresyvūs ir bendrauja- 
tys asmenys (Friedman ir kiti, 1988). Gal tai ypač būdinga tiems, kurie jau- 
čiasi prislėgti? Gal prislėgti žmonės ieško tokių, kurių linksmumas užkrėstų 
ir juos? Priešingai, būtent neprislėgtiems žmonėms labiausiai patinka laimingų 
žmonių draugija (Locke ir Horowitz, 1990; Rosenblatt ir Greenberg, 1988, 

vienas kito papildymas 
(complementarity) 

Populiari nuomonė, ypač apie 
dviejų žmonių santykius, 

kad kiekvienas jų papildo tai, 
ko trūksta kitam. 


„Paprasatai vyras labiau 
domisi ta moterimi, kuri 
domisi juo, o ne ta, kurios 
gražios kojos.“ 
Aktorė Marlene Dietrich 
(1901-1992) 


1991; Wenzlaff ir Prohaska, 1989). Kai esate blogos nuotaikos, kito žmo- 
gaus kunkuliuojantis temperamentas gali erzinti. Kontrasto efektas, dėl ku- 
rio vidutiniškai patrauklūs žmonės jaučiasi negražūs gražių Žmonių draugi- 
joje, taip pat priverčia nusiminusius žmones labiau pajusti savo liūdesį links- 
mų Žmonių draugijoje. 

Santykiams stiprėjant gali atsirasti tam tikras vienas kito papildymas (net- 
gi bendraujant tapatiems dvyniams). Tačiau atrodo, kad labiau mėgstami ir 
į partnerius pasirenkami tie, kurių poreikiai bei vidinės savybės yra panašūs 
(Botwin ir kiti, 1997; Buss, 1984; Fishbein ir Thelen, 1981a, 1981b; Nias, 
1979). Galbūt kada nors atrasime, kaip skirtumai (ne tik heteroseksualumas) 
sukelia simpatiją. Viena iš galimybių — dominavimas-nuolankumas (Dryer 
ir Horowitz, 1997). Nesižavime tais, kuriuose matome blogiausias mūsų pa- 
čių savybes (Schimel ir kiti, 2000). Tačiau tyrinėtojas Davidas Bussas (1985) 
abejoja dėl vienas kito papildymo: „Niekada patikimai nebuvo pademonst- 
ruotas ... priešybių polinkis tuoktis ar susieiti į porą, išskyrus vienintelę — 
lyčių — priešybę.“ 


Mums patinka tie, kuriems patinkame mes 


Simpatija paprastai būna abipusė. Artimumas ir patrauklumas svarbūs 
bendravimo pradžioje, o panašumas lemia ilgalaikį patrauklumą. Jei jaučia- 
me gilų poreikį priklausyti, jaustis mėgstami ir priimti, ar ignoruosime sim- 
patiją tų Žmonių, kuriems mes patinkame? Argi besižavintys vienas kitu nėra 
ir geriausi draugai? Iš tiesų, pagal tai, ar žmogus jaučia simpatiją kitam, ga- 
lime spėti, ar kitas simpatizuoja pirmajam (Kenny ir Nasby, 1980). 

Tačiau ar simpatija kitam žmogui yra kito Žmogaus simpatijos priežas- 
tis? Pasakojimai apie įsimylėjimus perša mintį, jog taip (Aron ir kiti, 1989). 
Pastebėjus, kad patrauklus žmogus iš tiesų jaučia simpatiją, prabunda roman- 
tiškos meilės jausmai. Eksperimentai tai patvirtina: žmonės, kuriems pasa- 
koma, kad kiti jaučia jiems simpatiją arba jais Žavisi, paprastai irgi pajunta 
švelnumą (Berscheid ir Walster, 1978). 

Panagrinėkime šiuos Ellen Berscheid ir jos bendradarbių (1969) duome- 
nis: studentams kitas studentas, pasakantis apie juos aštuonis teigiamus da- 
lykus, patinka labiau negu tas, kuris pasako septynis teigiamus dalykus ir 
vieną neigiamą. Mes jautriai reaguojame netgi į mažiausią kritiką. Rašyto- 
jas Larry L. Kingas apibendrina daugelio žmonių mintis, prisipažindamas: 
„Per savo gyvenimą supratau, kad geros recenzijos kažkodėl nepriverčia au- 
toriaus pasijusti taip gerai, kaip blogos recenzijos priverčia pasijusti blogai“. 

Ar vertintume save, ar kitus, neigiama informacija yra paveikesnė, nes 
būdama nelabai įprasta ji užvaldo dėmesį (Yzerbyt ir Leyens, 1991). Rinkė- 
jams didesnę įtaką turi kandidato į prezidentus silpnybės nei stipriosios pu- 
ses (Klein, 1991), ir šį reiškinį yra pastebėję bei juo naudojasi tie, kurie or- 
ganizuoja nepalankias kampanijas. Roy Baumeisteris ir jo bendradarbiai 

atkreipkime dėmesį 


Blogis stipresnis už gėrį 
Jau atkreipėme dėmesį, kad skirtingos nuostatos skiria labiau 
negu sutampančios suartina. Kritika užvaldo dėmesį ir veikia 
emocijas labiau nei pagyrimai. Roy Baumeisteris, Ellen Brat- 
slavsky, Catrin Finkenauer ir Kathleen Vohs (2001) sako, jog 
tai tėra ledkalnio viršūnė: „Kasdieniame gyvenime blogi įvykiai 
sukelia sunkesnes ir ilgiau trunkančias pasekmes nei panašūs 
geri įvykiai“. Pasvarstykime: 


e Destruktyvūs veiksmai artimus santykius ardo labiau nei 
konstruktyvūs juos kuria. (Skaudžius žodžius atsimename 
ilgiau nei malonius.) 


Bloga nuotaika labiau veikia mąstymą ir įsimena nei gera. 
(Nepaisant natūralaus optimizmo, apie blogas emocijas su- 
kėlusius įvykius mąstyti lengviau nei apie gerus.) 


Neigiamoms emocijoms apibūdinti turime daugiau žodžių 
nei teigiamoms, o žmonės, paprašyti pasakyti emociją reiš- 
kiantį Žodį, dažniausiai pasako neigiamų prasmių žodžius. 
(Dažniausiai prisimenami šie trys žodžiai: liūdesys, pyktis 
ir baimė.) 

Pavienių neigiamų įvykių (traumų) poveikis trunka ilgiau nei 
pavienių labai gerų įvykių. (Mirtis labiau skatina ieškoti gy- 
venimo prasmės nei gimimas.) 


Eiliniams blogiems įvykiams skiriama daugiau dėmesio ir 
apie juos daugiau mąstoma nei apie gerus įvykius. (Prara- 
dę pinigus žmonės nusimena labiau nei džiaugtųsi gavę 
tokią pat sumą.) 


Labai bloga aplinka šeimoje stipriau pakenkia genetiškai 
paveldėtam intelektui nei gera padeda jį ugdyti. (Blogi tėvai 
gali apleisti iš prigimties gabius vaikus; geriems tėvams ten- 
ka daugiau pavargti, kad ne tokius gabius vaikus išaugintų 
intelektualius.) 

Blogą reputaciją lengviau įgyti ir sunkiau paslėpti nei gerą. 
(Vienintelis melas gali sugriauti doro Žmogaus reputaciją.) 
Bloga sveikata labiau kenkia laimės jausmui nei gera teikia 
laimės. (Skausmas sukelia kur kas didesnę kančią nei kom- 
fortas - džiaugsmą.) 


Bėdos verčia grumtis su jomis ir saugo nuo mirties bei neįgalu- 
mo. Išlikimo prasme blogis gali būti blogesnis nei gėris - geras. 
Blogis gali būti viena iš tikėtinų priežasčių, dėl kurios pirmieji 
psichologai jam skirdavo kur kas daugiau dėmesio nei gėriui. 
Nuo 1887 metų žurnale Psychological Abstracts (psichologinės 
literatūros vadove) pasirodė 13 062 straipsniai, kuriuose mini- 
mas pyktis, 83 345 straipsniai apie nerimą ir 105 281 straips- 
niai, kuriuose kalbama apie depresiją. 17-ai straipsnių šiomis 
temomis teko tik vienas, skirtas teigiamiems džiaugsmo (1476 
straipsniai), pasitenkinimo gyvenimu (5357 straipsniai) ar lai- 
mės (4826 straipsnių) jausmams. Panašiai „baimės“ tema 
(26 651 straipsniai) triumfavo prieš „drąsą“ (1158 straipsniai). 
Tačiau blogio jėga „tikriausiai yra geriausia pozityviosios psi- 
chologijos vystymosi priežastis“, teigia Baumeisteris ir jo kole- 
gos. Kad būtų galima įveikti atskirų blogų įvykių galią, „gėrio 
žmogui reikia daug daugiau nei blogio“. 

(2001) pastebi, kad visur galioja viena taisyklė: blogis stipresnis už gėrį. (Žr. 
skyrelį: „Atkreipkime dėmesį. Blogis stipresnis už gėrį“.) 

Jau seniai pripažinta, kad mums patinka tie, kuriems, mūsų nuomone, mes 
patinkame. Įvairių laikų mąstytojai, pradedant antikos filosofu Hekatu („Jei 
nori, kad tave mylėtų, mylėk pats“) ir baigiant Ralphu Waldo Emersonu (,„,Vie- 
nintelis būdas turėti draugą yra pačiam juo būti“) ir Dale Carnegie („„Dos- 
niai dalink pagyrimus“), numatė šį faktą. Jie tik nenumatė sąlygų, kuriomis 
šis principas veikia. 


„Jei 60 000 žmonių pasako, 

kad jiems labai patiko 

koncertas, o po to vienas, 

eidamas pro šalį, tarsteli, 

jog jis buvo nevykęs, aš 

išgirstu tik šį komentarą.“ 
Muzikantas Dave Matthews, 

2000 

palankumo siekimas 
(ingratiation) 

Strategijų, tokių kaip meilikavi- 
mas, naudojimas siekiant kito 
žmogaus palankumo. 


Atribucija (priskyrimas) 


Kaip jau matėme, meilikavimas gali jus kai kur atvesti. Tačiau ne visur. Jei 
pagyrimas aiškiai prieštarauja tam, kas mūsų žiniomis yra tiesa (jei kažkas 
sako: „Tavo plaukai atrodo nuostabiai“, — o jūs jų netrinkote keletą dienų), 
galite nustoti gerbti meilikautoją ir pradėti spėlioti, ar šio komplimento ne- 
skatina slapti motyvai (Shrauger, 1975). Todėl dažnai manome, jog kritika 
būna nuoširdesnė nei pagyrimai (Coleman ir kiti, 1987). 

Laboratoriniai eksperimentai patvirtina tai, ką jau minėjome ankstesniuose 
skyriuose: reakcija priklauso nuo atribucijos. Ar mes meilikavimą priskiria- 
me palankumo siekimui — savanaudiškai strategijai? Ar Žmogus stengiasi 
priversti kažką jam nupirkti, prieš savo valią priimti jį kaip seksualinį part- 
nerį, padaryti jam paslaugą? Jei taip, tai ir meilikautojas, ir jo pagyrimas ne- 
tenka patrauklumo (Gordon, 1996; Jones, 1964). Tačiau jei nėra akivaizdaus 
slapto motyvo, galime palankiai priimti ir meilikavimą, ir meilikautoją. 


Savivertė ir patrauklumas 


Elaine Hatfield (Walster, 1965) domėjosi, ar kito žmogaus parodytas palan- 
kumas teikia didesnį pasitenkinimą, jei anksčiau šis žmogus buvo nepalankiai 
nusiteikęs (panašiai kaip maistas atrodo skanesnis, jei esi labai išalkęs). No- 
rėdama patikrinti šią idėją, ji kelioms Stenfordo universiteto merginoms da- 
vė susipažinti arba su labai palankia, arba su labai nepalankia jų asmenybės 
analize, taip vienų pasitikėjimą savimi sužadindama, o kitų — pažeisdama. 
Po to Hatfield paprašė, kad šios merginos įvertintų keletą žmonių, tarp jų ir 
patrauklų vyrą, kuris prieš pat eksperimentą su kiekviena jų buvo draugiškai 
pabendravęs ir pakvietęs į pasimatymą (nė viena neatsisakė). Kaip manote, 
kurioms moterims labiausiai patiko šis vyras? Toms, kurių savivertė laiki- 
nai buvo sutrikdyta ir kurioms reikėjo socialinio palaikymo. (Po eksperimento 
Hatfield beveik valandą kalbėjosi su kiekviena mergina, aiškindama ekspe- 
rimentą. Autorė teigia, kad nė vienos eksperimento dalyvės nesutrikdė jos 
ego sumenkinimas ar sužlugdytas pasimatymas.) 

Tai paaiškina, kodėl kartais, reaguojant į ego žeidžiantį atmetimą, aist- 
ringai įsimylima. Tačiau, deja, menkos savivertės asmenys linkę sumenkinti 
partnerio reiškiamą susižavėjimą. Be to, jie nepakankamai įvertina partnerį, 
ir dėl šių santykių jaučiasi esą mažiau laimingi (Murray ir kiti, 2000). Jei 
esate nepatenkintas savimi, greičiausiai pesimistiškai galvosite ir apie savo 
santykius. Jei esate savimi patenkintas, didesnė tikimybė, kad labiau pasiti- 
kėsite ir savo partnerio ar sutuoktinio požiūriu į jus. 


Kaip pasiekti, kad kiti jus vertintų 


Jei po nepalankumo sulauktas palankumas teikia tokį didžiulį pasitenkini- 
mą, tada galbūt labiausiai turėtų patikti tas žmogus, kuris anksčiau mūsų ne- 
mėgo, bet staiga pradėjo simpatizuoti? O gal labiausiai turėtų patikti žmo- 

gus, kuris mums jautė simpatiją iš pat pradžių (ir todėl labiausiai palaikė)? 
Rėjus šnekučiuojasi su savo kambario draugo pussesere Sofija. Po pirmos 
užsiėmimų savaitės Rėjus išgirsta paskalas, esą Sofija laiko jį lėkštoku. Lai- 
kui einant Rėjus pamato, kad Sofijos nuomonė apie jį nuolatos gerėja; pa- 
mažu mergina pradeda jį vertinti kaip protingą, dėmesingą ir žavų. Ar Rėjui 
Sofija būtų patikusi labiau, jei ji iš pat pradžių būtų gerai apie jį galvojusi? 
Jei Rėjus paprasčiausiai tik skaičiuoja pagyras, atsakymas būtų „taip“. Ta- 
čiau jei iš pradžių jo nemėgusi Sofija būtų dar įtikinamiau įrodžiusi pasikei- 
tusį požiūrį, Rėjui ji greičiausiai patiktų labiau nei tuo atveju, jei būtų jį ver- 
tinusi teigiamai iš pat pradžių. 

Kad įsitikintų, kuris iš šių spėjimų teisingesnis, Elliotas Aronsonas ir Dar- 
wynas Linderis (1965) Rėjaus patyrimo mechanizmą patikrino išmoningu eks- 
perimentu. Jie „leido“ 80-iai Minesotos universiteto merginų nugirsti, kaip 
jas vertina kita mergina. Vienos apie save girdėjo vien teigiamus atsiliepi- 
mus, kitos — vien neigiamus. Dar kitos girdėjo vertinimus, kurie keitėsi arba 
iš neigiamų į teigiamus (kaip Sofija vertino Rėjų), arba iš teigiamų į neigia- 
mus. Šių bei kitų eksperimentų duomenys tokie: vertinantis asmuo buvo ypač 
mėgstamas, kai jo vertinimas gerėjo, ir ypač, kai gerėjo palengva paneigiant 
ankstesnę kritiką (Aronson ir Mettee, 1974; Clore ir kiti, 1975). Galbūt ma- 
lonūs Sofijos Žodžiai, išgirsti po nelabai malonių, buvo paveikesni. O gal 
kurį laiką nesakomi, šie žodžiai tapo ypač malonūs. 

Aronsonas manė, kad nuolat rodomas palankumas gali prarasti savo ver- 
tę. Kai vyras penkišimtąjį kartą ištaria: „Oho, brangioji, tu puikiai atrodai“, 
jo žodžiai gali turėti kur kas mažesnį poveikį nei, tarkim: „Ei, brangioji, ši 
suknelė tau netinka“. Žmogų, kurį beprotiškai mylite, sunku pamaloninti, ta- 
čiau lengva įžeisti. Tai perša išvadą, kad didesnė tikimybė, jog atviri, sąži- 
ningi santykiai — kai Žmonės girdi vienas kito įvertinimą bei pripažinimą, 
tačiau išlieka sąžiningi — teiks didesnį pasitenkinimą nei nuolatinė įtampa, 
kylanti vadovaujantis panašiais kaip Dale Carnegie patarimais „dosniai da- 
lyti pagyrimus“. Štai kaip tai aprašė Aronsonas (1988): 


Kai santykiai tampa vis artimesni, svarbiau darosi tai, kas tikra — gebėjimas ne 

daryti įspūdį, bet sąžiningai atskleisti visą save, net jei ne viskas būtų malonu... 
Jei du Žmonės nuoširdžiai patinka vienas kitam, jų santykiai ilgiau teiks abipusį 
pasitenkinimą, kai jie sugebės išreikšti ir teigiamus, ir neigiamus jausmus, 0 ne 

stengsis visą laiką būti vienas kitam „malonūs“ (p. 323). 


Bendraudami dažniausiai patys cenzūruojame savo neigiamas emocijas. 
Todėl, pastebi Williamas Swannas ir jo bendradarbiai (1991), kai kurie žmo- 
nės nesulaukia koreguojančio grįžtamojo atsako. Gyvendami malonių iliu- 
Zijų pasaulyje jie atstumia potencialius draugus. Tikras draugas tas, kuris ne- 
bijo pranešti blogą naujieną. 

Iš tiesų mus mylintis žmogus, kad ir koks sąžiningas būtų, privalo žiūrė- 
ti į mus pro rožinius akinius. Kai Sandra Murray ir jos bendradarbiai (1996, 


„Neapykanta, kurią visiškai 
nugali meilė, perauga į meilę, 
ir tokia meilė būna stipresnė 
nei ta, kuri nėra išbandyta 
neapykantos.“ 

Benedictas Spinoza, Etika 


„Kad mus įžeistų iki širdies 
gelmių, reikia, kad kartu veiktų 
ir priešas, ir draugas: kad 
priešas apšmeižtų, o draugas 
tai praneštų.“ 
Mark Twain, Pudd'n head 
Willson's New Calendar, 1987 


„Niekas neatrodo tobulas tol, 
kol jo neįsimylime.“ 
Andy Rooney 

patrauklumo atpildo teorija 
(reward theory of attraction) 
Teorija, teigianti, jog mums 
patinka tie, kurių elgesys mus 
apdovanoja arba kuriuos mes 
siejame su atlygį teikiančiais 
įvykiais. 


1997) tyrė draugaujančias ir susituokusias poras, jie pastebėjo, kad laimin- 
giausios buvo (ir bėgant laikui tapo dar laimingesnės) tos poros, kurių part- 
neriai idealizavo vienas kitą ir savo partnerį vertino net geriau nei šis — pats 
save. Mūsų meilės objektas atrodo patrauklus ne tik fiziškai, bet ir socialiai. 
Be to, sėkmingiausios sutuoktinių poros dažniausiai problemas sprendžia ne- 
puldami išsyk kritikuoti savo partnerio ir neieškodami, kuris suklydo (Kar- 
ney ir Bradbury, 1997). Geriems santykiams sąžiningumas svarbus, tačiau 
taip pat svarbus ir galvoti, kad kitas žmogus iš esmės yra geras. 


Tarpasmeninių santykių nauda 


Paklausti, kodėl jie su kažkuo draugauja, kuo partneriai juos traukia, dau- 
guma gali iš karto atsakyti, tarkime, taip: ,,„Man patinka Kerol, nes ji miela, 
išmintinga ir apsiskaičiusi“. Šiame paaiškinime trūksta — ir socialinės psi- 
chologijos specialistai mano, jog tai yra svarbiausia — mūsų pačių. Patrauk- 
lumui reikia ir to žmogaus, kuris traukia, ir to, kurį traukia. Tad psicholo- 
giškai tikslesnis atsakymas būtų toks: ,,„Man Kerol patinka dėl to, kad aš gerai 
jaučiuosi būdamas su ja“. Mus traukia žmonės, su kuriais gera ir malonu būti. 
Patrauklumas gimsta žiūrinčiojo akyse (ir prote). 

Esmė gali būti išreikšta paprasta patrauklumo atpildo teorija: mums pa- 
tinka tie, kurie mus apdovanoja arba kuriuos siejame su pasitenkinimą tei- 
kiančiu atpildu. Jei santykiai teikia didesnį atlygį nei reikalauja sąnaudų, jie 
mums patiks, ir mes norėsime šiuos santykius tęsti. Ypač jei šie santykiai 
duoda daugiau naudos, lyginant su kitais santykiais (Rusbult, 1980). Žmonės 
būna abipusiai patrauklūs tada, kai kiekvienas patenkina kito poreikius (Byers 
11 Wang, 2004). Savo Maksimose (1665) La Rochefoucauld teigė: „Draugys- 
tė — tai abipusiai mainai: keičiamasi asmeniniais privalumais bei palanku- 
mu, o laimi savivertė“. 

Mums patinka būti ne tik su tais žmonėmis, kurie mus apdovanoja; pa- 
gal antrąjį atlygio principo variantą, mums patinka ir tie, kuriuos siejame su 
maloniais išgyvenimais. Pasak teoretikų Donno Byrne ir Geraldo Clore 
(1970), Alberto Lotto ir Benice Lott (1974), Jano De Houwero ir jo bendra- 
darbių (2001), atitinkamomis sąlygomis teigiamas emocijas kelia ir daiktai, 
ir žmonės, primenantys malonius įvykius. Kai po įtemptos savaitės ilsimės 
priešais Židinį 1r mėgaujamės geru maistu, gėrimu bei muzika, tikriausiai pa- 
juntame ypatingą šilumą mus supantiems žmonėms. Mažiau patiks tas, su 
kuriuo susipažinome kamuojami nepakeliamo galvos skausmo. 

Pawelas Lewickis (1985) patikrino teiginį, kad simpatiją veikia asociaci- 
jos. Vieno eksperimento metu Varšuvos universiteto studentai galėjo vieno- 
domis galimybėmis (50:50) spręsti, kuri iš dviejų moterų fotografijų (A ar 
B 11.6 pav.) atrodo draugiškesnė. Kiti studentai, bendravę su malonia, drau- 
giška tyrėja, panašia į moterį A, ją pasirinko santykiu 6:1. Per kitą eksperi- 
mentą tyrėja su puse dalyvių elgėsi nedraugiškai. Kai šie vėliau turėjo pa- 
sirinkti iš dviejų moterų, jie beveik visi atmetė tą, kuri buvo panaši į tyrėją. 

„Meilė yra gamtos būdas 
suteikti mums gyvenimo 
prasmę.“ 
Paul Webster, Love Is a Many 
Splendored Thing 
(„Meilė yra puikus dalykas“) 


e Mums patinka jausti kitų simpatiją, tad ir mylime tuos, kurie mus myli. Sim- 
patija paprastai būna abipusė. Mums patinka tie, kuriems mes patinkame. 


APIBENDRINIMAS 
Kas lemia draugystę ir patrauklumą? 


e Ardu žmonės yra draugai, lengviausia spėti pagal jų artimumą vienas kitam. Artimumas sudaro 
sąlygas tolimesniam bendravimui ir abipusiškiems santykiams, leidžia pamatyti panašumus ir 
pajusti simpatiją. 

e Antrasis pradinės fizinės traukos veiksnys yra fizinis patrauklumas. Ir laboratoriniai tyrimai, ir 
lauko eksperimentai skiriant pasimatymus nepažįstamam asmeniui patvirtindavo, kad labiau sim- 
patizuojama patraukliems žmonėms. Tačiau kasdieniame gyvenime Žmonės renkasi ir tuokiasi 
su tais, kurie yra maždaug panašaus patrauklumo (arba jų patrauklumo stygių atsveria kitos sa- 
vybės). Teigiamos atribucijos apie patrauklius žmones apibrėžia fizinio patrauklumo stereotipą — 
prielaidą, jog tai, kas gražu, yra gera. 

e Kitam Žmogui jaučiamą simpatiją labai sustiprina požiūrių, įsitikinimų ir vertybių panašumas. Pa- 
našumas yra prielaida simpatijai; priešybės retai viena kitą traukia. 

e Mes taip pat mieliau draugaujame su tais, kuriems patinkame patys. 


e Pagal patrauklumo atpildo teoriją, mums patinka žmonės, kurių elgesį su mumis priimame kaip 
dovaną, arba kuriuos mes siejame su maloniais įvykiais. 


Kas yra meilė? 


Kas yra tai, ką vadiname „meile“? Ar aistringa meilė gali tęstis ilgai? Jei ne, kas gali ją pakeisti? 


Meilė yra sudėtingesnis jausmas nei simpatija, todėl ją sunkiau išmatuoti ir 
tyrinėti. Žmonės meilės trokšta, dėl jos gyvena ir miršta. Tačiau tik pasta- 
raisiais metais meilė tapo svarbia socialinės psichologijos tema. 

Dauguma patrauklumo tyrinėtojų tyrė tai, ką lengviausia ištirti — atsitikti- 
nių pažinčių sukeltas reakcijas. Veiksniai, darantys įtaką pradinei simpati- 
jai, kurią pajuntame kitam žmogui — artimumas, patrauklumas, panašumas, 
mums reiškiama simpatija bei kitos pasitenkinimą keliančios savybės - taip 
pat daro įtaką ir mūsų ilgalaikiams artimiems santykiams. Tad nuomonė, kurią 
greitai vienas apie kitą susidaro draugaujančios poros, yra jų draugystės il- 
galaikiškumo laidas (Berg, 1984; Berg ir McOuinn, 1986). Iš tiesų, jei Šiaurės 
Amerikoje romantiškos pažintys būtų užmezgamos atsitiktinai, neatsižvel- 
giant į artimumą bei panašumą, dauguma katalikų (būdami mažuma) tuok- 
tųsi su protestantais, dauguma juodaodžių — su baltaisiais, o baigusieji uni- 
versitetus vienodai tuoktųsi ir su kolegomis absolventais, ir su iškritusiais iš 
universiteto. 

Tad pirmasis įspūdis yra svarbus. Tačiau ilgalaikė meilė nėra vien tik stip- 
rėjanti pradinė simpatija. Todėl socialiniai psichologai dėmesį nuo švelnaus 
patrauklumo, patiriamo per pirmuosius susitikimus, perkėlė į ilgalaikių arti- 
mų santykių tyrinėjimus. 

Aistringoji meilė 

Moksliškai tiriant romantiškąją meilę, kaip ir bet kurį kitą kintamąjį, pirmiau- 
sia reikia ją apibrėžti ir išmatuoti. Yra būdų išmatuoti agresyvumą, altruiz- 
mą, prietarus ir simpatiją — tačiau kaip išmatuoti meilę? 

„Kaip aš tave myliu? Leisk suskaičiuoti būdus“, - rašė Elisabeth Barrett 
Browning. Socialinių mokslų atstovai išskyrė daug būdų. Psichologas Ro- 
bertas Steinbergas (1988) meilę laiko trikampiu, kurio kraštines sudaro aist- 
ra, intymumas ir įsipareigojimas (žr. 11.7 pav.). Remdamiesi antikine filo- 
sofija, sociologas Johnas Alanas Lee (1988) ir psichologai Clyde Hendric- 
kas bei Susan Hendrick (1993, 2003) išskiria tris pagrindinius meilės tipus: 
eros (atsiskleidžianti aistra), /udus (neįsipareigojantis žaidimas) ir storge 
(draugystė), — kurios, kaip ir trys pagrindinės spalvos, susimaišydamos for- 
muoja antrinius meilės tipus. Kai kurios meilės rūšys, ypač eros ir storge, 
pranašauja puikius santykius; kitos, pavyzdžiui, /udus, - menkaverčius. 

Vieni elementai — abipusis supratimas, abipusė parama, džiaugsmas būti 
mylimojo draugijoje — bendri visoms meilės rūšims. Kiti — kiekvienu atveju 
skirtingi. Jei patiriame aistringą meilę, ją išreiškiame fiziškai, norime, kad 
mūsų santykiai būtų išskirtiniai, giliai žavimės savo partneriu. Tai atsispindi 
mūsų akyse, tvirtina Zickas Rubinas. Jis atliko eksperimentus, kuriuose da- 
lyvavo šimtai Mičigano universiteto įsimylėjėlių. Vėliau, laboratorijos lau- 
kiamajame, atskirtame vienpusiu veidrodžiu, jis surengė „lengvai įsimylėju- 
sių“ ir „stipriai įsimylėjusių“ porų akistatą. Rubino gautas rezultatas jūsų ne- 
nustebins: stipriai įsimylėjusios poros paskendo vienas kito žvilgsnyje. Gia- 
nas Gonzaga (2001) ir kiti pastebėjo, kad kalbėdamiesi įsimylėjėliai taip pat 
linkčioja galva, šypsosi ir palinksta į priekį. 

Aistringoji meilė yra emocinga, jaudinanti, intensyvi. Elaine Hatfield 
(1988) ją apibrėžė kaip „gilaus troškimo būti su kitu žmogumi būseną“ (p. 


Intymumas 
(simpatija) 


Aistra Akla meilė Sprendimas/ 
(susižavėjimas) (aistra + įsipareigojimas) įsipareigojimas 
(tuščia Meilė) 


aistringoji meilė 

(passionate love) 

Stiprus troškimas būti su kitu 
žmogumi. Aistringi įsimylėjėliai 
yra panirę vienas į kitą, pajunta 
ekstazę sulaukę partnerio meilės 
ir jaučiasi nepaguodžiami, kai 
šią meilę praranda. 


11.7 PAVEIKSLAS 

Roberto Steinbergo (1988) 
meilės, kaip trijų pagrindinių 
komponentų derinio, 
koncepcija 

dviejų veiksnių emocijų teorija 
(two-factor theory of emotion) 
Sužadinimas x apibūdinimas = 
emocija. 


193). Sulaukęs atsako, žmogus jaučiasi patenkintas ir laimingas; nesulaukęs 
jaučia tuštumą ir neviltį. Kaip ir kitos emocinio susižavėjimo formos, aist- 
ringoji meilė susijusi su svaigiais pakilimais ir nusiminimo tarpsniais, pui- 
kia nuotaika ir slegiančia kančia. „Mes niekada nebūname tokie bejėgiai prieš 
kančią kaip įsimylėję“, — sakė Freudas. Aistringoji meilė užvaldo įsimylėju- 
sio mintis, kurios sukasi tik apie mylimą asmenį. Robertas Gravesas eilė- 
raštyje Symptoms of Love („Meilės simptomai“) rašė: „Klausytis, ar nepasi- 
girs beldimas į duris, laukti, kol bus duotas ženklas“. 

Aistringoji meilė — kai jaučiatės apsėsti meilės kitam. Kaip pastebėjo Sarah 
Meyers ir Ellen Berscheid (1997), mes suprantame, kad jei kažkas sako: „Aš 
myliu tave, bet nesu tavęs įsimylėjęs“, — jis nori pasakyti: „Tu man patinki. 
Tu man rūpi. Manau, jog tu esi nuostabi. Tačiau tu manęs netrauki“. Aš jaučiu 
storge (draugiškąją meilę), bet ne eros (aistrą). 


Atstringosios meilės teorija 


Aiškindama, kas yra aistringoji meilė, Hatfield atkreipia dėmesį į tai, kad 
kiekvieną sužadinimą galima paversti bet kuria emocija, žiūrint kam priski- 
riame šį sužadinimą. Emocijos veikia ir kūną, ir protą: ir sužadinimą, ir jo 
įvardijimą bei interpretavimą. Įsivaizduokite, kad smarkiai plaka širdis ir dreba 
rankos. Ką jūs patiriate — baimę, nerimą ar džiaugsmą? Fiziologiškai emo- 
cijos reiškiasi labai panašiai. Todėl sužadinimą galite patirti kaip džiaugs- 
mą, jei esate apimti euforijos; kaip pyktį, jei aplinka priešiška; kaip aistrin- 
gą meilę — jei romantiška. Šiuo požiūriu aistringoji meilė yra psichologinė 
biologinio sužadinimo, kurį sukelia patrauklus asmuo, išraiška. 

Jei aistra iš tiesų yra „meilės“ sužadinta būsena, tada viskas, kas jaudina, 
turėtų stiprinti meilės jausmą. Kelių eksperimentų metu studentai, seksualiai 
sujaudinti erotinės literatūros ar vaizdų, rodė didesnį palankumą moterims — 
pavyzdžiui, vertindami savo draugę, meilės skalėje skirdavo aukštesnį balą 
(Carducci ir kiti, 1978; Dermer ir Pyszczynski, 1978; Stephan ir kiti, 1971). 
Stanley Schachterio ir Jerome Singerio (1962) dviejų veiksnių emocijų teori- 
jos šalininkai tvirtina, kad kai vyrai susiduria su moterimi jau būdami susi- 
jaudinę, jie dažnai klaidingai mano, kad yra tam tikra dalimi jos sujaudinti. 

Pagal šią teoriją sužadinimas, kurį sukelia bet koks šaltinis, turėtų stip- 
rinti aistringus jausmus — su sąlyga, kad protas tam tikra dalimi sužadinimą 
sies su romantiniu stimulu. Šį reiškinį patvirtino Britų Kolumbijos universi- 
tete eksperimentavę Donaldas Duttonas ir Arthuras Aronas (1974). Jie pa- 
prašė, kad jauna patraukli moteris keletą kartų pakartotų tokią situaciją: ant 
siauro 450 pėdų ilgio judančio tilto, kabančio 230 pėdų aukštyje virš uolo- 
mis apsuptos Kapilano upės, prieitų prie jauno vyro ir prašytų užpildyti an- 
ketą. Kai vyras baigdavo pildyti, moteris užrašydavo savo pavardę ir telefo- 
no numerį ir pasiūlydavo paskambinti, jei šis panorėtų sužinoti daugiau apie 
projektą. Dauguma vyrų paimdavo telefono numerį, ir pusė paėmusiųjų pa- 
skambindavo. Priešingai, jei moteris prieidavo ant žemo, tvirto tilto arba jei 

ant aukšto tilto prieidavo tyrėjas vyras, kalbintieji retai paskambindavo duo- 
tuoju numeriu. Čia ir vėl matome, kad fizinis sužadinimas atveria kelią ro- 
mantikai. 

Siaubo filmai, pasivažinėjimai kalneliais atrakcionų parke ir fiziniai pra- 
timai nuteikia panašiai, ypač patrauklių Žmonių atžvilgiu (Foster ir kiti, 1998; 
White ir Kight, 1984). Šis poveikis neaplenkia ir sutuoktinių. Tų, kurie kar- 
tu užsiima jaudinančia veikla, santykiai būna geriausi. Ir po nenuobodžios, 
sužadinančios laboratorinės užduoties (pavyzdžiui, lenktynių keturpėsčia) po- 
ros taip pat būna labiau patenkintos savo santykiais (Aron ir kiti, 2000). Ad- 
renalinas švelnina širdį. Taigi atrodo, kad aistringoji meilė — ir biologinis, ir 
psichologinis reiškinys. Socialinio psichologo Arthuro Arono ir jo bendra- 
darbių (2005) tyrimai rodo, kad aistringoji meilė sužadina atpildo asociaci- 
jas, dėl to padidėja dopamino gamyba (11.8 pav.) 


Meilės variacijos: kultūra ir lytis 


Visada kyla pagunda daryti prielaidą, kad dauguma žmonių jaučia ir mąsto 
panašiai kaip mes. Pavyzdžiui, mes manome, kad meilė yra pagrindinė vedybų 
prielaida. Vieno tyrimo duomenimis daugumoje kultūrų (88 proc. iš 166 tir- 
tų kultūrų) iš tiesų egzistuoja romantiškos meilės koncepcija, kurią atspindi 
flirtas ar tradicija poroms kartu pabėgti (Jankowiak ir Fischer, 1992). Tačiau 
kai kuriose kultūrose, ypač tose, kuriose paprastai vedybos planuojamos iš 
anksto, meilė dažniausiai ateina po vedybų, o ne prieš jas. 

Ar vyrai ir moterys skirtingai patiria aistringąją meilę? Mylinčių ir nu- 
stojusių mylėti vyrų bei moterų tyrimai atskleidžia tam tikrus netikėtumus. 
Dauguma Žmonių, tarp jų ir čia cituojamo laiško laikraščio patarimų skilties 
redaktoriui autorius, mano, kad moterys įsimyli greičiau: 


Gerb. dr. Brothersai, 

Ar jūs manote, kad tai moteriška, kai devyniolikmetis taip 
giliai įsimyli, jog jam atrodo, kad apsivertė visas pasaulis? Manau, 
jog iš tiesų esu išprotėjęs, nes tai man yra nutikę jau keletą kartų, 
1 atrodo, kad meilė man staiga tarsi vėzdu tvoja per galvą ... 
Mano tėvas sako, kad šitaip įsimyli mergaitės, ir kad vyrukams 
šitaip nebūna — bent jau neturėtų būti. Šiuo požiūriu negaliu savęs 
pakeisti, ir tai man kelia rūpestį. — P. T. (cituojama iš Dion ir 
Dion, 1985) 


P. T. nusiramintų, sužinojęs, jog būtent vyrai įsimyli greičiau 


„Adrenalinas, kurio padaugėja 
būnant dideliame aukštyje, 
gali paversti aistrą dar 
aistringesne. (Savotiškas 
„gilesnės meilės pasitelkiant 
chemiją“ reiškinys).“ 
Elaine Hatfield 
ir Richard Rapson (1987) 


11.8 PAVEIKSLAS 

Įsimylėjėlio smegenys 

Stipriai įsimylėjusių jaunuolių 
smegenų Magnetinio 
rezonanso nuotraukose 
matome sritis, pavyzdžiui, 
uodeguotąjį branduolį 
(caudate nucleus), kurių 
veikla suaktyvėja Žiūrint į 
mylimojo nuotrauką (žiūrint į 
kito pažįstamo nuotrauką 
jokio poveikio nepastebima). 
Šaltinis: Aron ir kiti, 2005. 


(Dion ir Dion, 1985; Peplau ir Gordon, 1985). Vyrai taip pat 


lėčiau nustoja mylėję ir rečiau nei moterys nutraukia ikivedy- 
binius meilės santykius. Tačiau įsimylėjusios moterys būna to- 
kios pat emocingos kaip ir jų partneriai arba dar emocinges- 


nės. Jos dažniau teigia jaučiančios euforiją, ,apsvaigusios ir ne- 
rūpestingos“, tarsi „skrajotų padebesiais“. Moterims taip pat 

draugiškoji meilė 
(companionate love) 
Švelnūs jausmai tiems, 

su kuriais mūsų gyvenimas 
tampriai persipynęs. 


„Kai du žmones veikia 
aršiausios, beprotiškiausios 
ir permainingiausios aistros, 
iš jų dar reikalaujama, kad 
prisiektų nuolatos likti šioje 
nenormalioje ir sekinančioje 
jaudulio būsenoje tol, kol juos 
išskirs mirtis.“ 

George Bernard Shaw 


šiek tiek labiau nei vyrams svarbus intymumas ir jos labiau rūpinasi savo 
partneriu. Vyrai dažniau nei moterys galvoja apie Žaismingus jų santykių as- 
pektus (Hendrick ir Hendrick, 1995). 


Draugiškoji meilė 


Nors aistringoji meilė dega karštai, ji neišvengiamai išblėsta. Juo ilgiau trunka 
santykiai, juo mažiau juose būna emocinių pakilimų bei nuosmukių (Bers- 
cheid ir kiti, 1989). Aistrą galima jausti keletą mėnesių, netgi porą metų. Ta- 
čiau nė vienas pakylėjimas negali trukti amžinai. „Įsimylėjimas — tai pui- 
kiausios dvi su puse dienos gyvenime“, — juokauja komikas Richardas Le- 
wisas. Naujumas, intensyvus domėjimasis vienas kitu, meilės jaudulys, svai- 
gus „skraidymo padebesiais“ pojūtis išnyksta. Po dvejų santuokos metų su- 
tuoktiniai jausmus parodo maždaug du kartus rečiau nei iškart po vedybų 
(Huston ir Chorost, 1994). Visose pasaulio kultūrose po maždaug ketverių 
santuokos metų pastebimas ryškus skyrybų gausėjimas (Fisher, 1994). Jei 
artimi santykiai išlieka, jie vis labiau nusistovi, tačiau vis tiek išlieka šilti. 
Juos Hatfield vadina draugiškąja meile. 

Priešingai nei gaivališka aistringoji meilė, draugiškoji meilė yra santū- 
resnė: tai gilus, švelnus prisirišimas. Ji sužadina kitas smegenų sritis (Aron 
1r kiti, 2005), bet yra tokia pat tikra. Koisanų genties atstovė Nisa, gyve- 
nanti Kalahario dykumoje Afrikoje, aiškina: „Kai du žmonės iš pradžių bū- 
na kartu, jų širdys liepsnoja, ir jų aistra yra labai stipri. Po kurio laiko lieps- 
na atvėsta ir tokia išlieka. Šie žmonės ir toliau tebemyli vienas kitą, tačiau 
kitaip — šiltai ir patikimai“ (Shostak, 1981). 

Tie, kurie žino dainą „Priklausomas nuo meilės“ (Addicted to Love), ne- 
nustebs sužinoję, kad romantiškoji meilė stiprėja ir pasiekia ribą taip pat, 
kaip stiprėja priklausomybė nuo kavos, alkoholio bei kitų narkotikų. Iš pra- 
džių narkotikas stipriai sužadina, pasiekiama „aukštuma“. Vartojant toliau, 
stiprėja pasipriešinimas ir išsivysto tolerancija. Kiekis, kuris kažkada stip- 
riai stimuliavo, jau nebesuteikia malonumo. Tačiau nustoję vartoti narkoti- 
nę medžiagą nesugrįžtate ten, kur pradėjote. Greičiau atvirkščiai — pasireiškia 
abstinencijos simptomai: nerimas, depresija, niūri nuotaika. Taip atsitinka ir 
įsimylėjus. Ugninga aistra ima blėsti. Romantiką praradę santykiai laikomi 
savaime suprantamu dalyku, kol visai nutrūksta. Tada suviliotas ir apgautas 
įsimylėjėlis (našlys, išsiskyrėlis) nustemba, koks tuščias atrodo gyvenimas 
be žmogaus, kuriam jau seniai nustojo jausti aistringą prieraišumą. Galvo- 
dami apie tai, kas praėjo, jie nepastebi, ką dar turi (Carlson ir Hatfield, 1992). 

Laikui bėgant aistringoji meilė blėsta, o kitų veiksnių, pavyzdžiui, bend- 
rų vertybių, reikšmė auga. Tai matome analizuodami jausmus Indijos gyven- 
tojų, kurie arba buvo tėvų sutuokti dar vaikystėje, arba susituokė iš meilės. 
Usha Gupta ir Pushpa Singhas (1982) Džaipure, Indijoje, 50 porų paprašė 
užpildyti meilės įvertinimo skalę. Susituokusieji iš meilės ir išgyvenę drau- 
ge ilgiau nei penkerius metus teigė, kad jų meilės jausmas silpsta. Ir prie- 

Santuokos trukmė 


šingai, tie, kurių vedybos buvo iš anksto suplanuotos, teigė, kad, praėjus tam 
tikram laikui po vedybų jų meilė tapo stipresnė (žr. 11.9 pav.). 

Intensyvi romantiškoji meilė blėsdama dažnai sukelia nusivylimą, ypač 
tiems, kurie romantiškąją meilę laiko svarbiausia ir kuriant šeimą, ir ją su- 
kūrus. Jeffrey Simpsonas, Bruce Campbellas ir Ellen Berscheid (1986) įta- 
ria, jog „staigus skyrybų skaičiaus per pastaruosius du dešimtmečius padi- 
dėjimas bent iš dalies susijęs su tuo, kad vis labiau sureikšminamos stiprios 
teigiamos emocijos (pavyzdžiui, romantiškoji meilė), kurias, laikui bėgant, 
gali būti ypač sunku palaikyti“. Palyginti su Šiaurės Amerikos gyventojais, 
azijiečiai mažiau dėmesio skiria savo jausmams ir daugiau — praktiniams so- 
cialinio prisirišimo aspektams (Dion ir Dion, 1988; Sprecher ir kiti, 1994, 
individualizmas, kuris ilgainiui gali pakenkti santykiams ir baigtis skyrybo- 
mis (Dion ir Dion, 1991, 1996; Triandis ir kiti, 1988). 

Silpstantis abipusis Žavėjimasis gali būti natūralus prisitaikymas, reika- 
lingas rūšies išlikimui. Aistringosios meilės rezultatas dažnai būna vaikai, 
kuriems išlikti padeda sumažėjęs tėvų potraukis vienas kitam (Kenrick ir 
Trost, 1987). Tačiau išgyvenus santuokoje daugiau nei 20 metų ir išėjus už- 
augintiems vaikams, romantiški jausmai atsinaujina ir sutuoktiniai vėl ne- 
trukdomi gali skirti dėmesį vienas kitam (Hatfield ir Sprecher, 1986; White 
ir Edwards, 1990). „Nė vienas vyras ar moteris iš tiesų nežino, kas yra mei- 
lė, kol kartu nepragyvena ketvirčio amžiaus“, — sakė Markas Twainas. Jei 
ryšys buvo artimas ir teikė abipusį malonumą, draugiškoji meilė, įsišakniju- 
si gausybėje bendrų patyrimų, pagilėja. 


APIBENDRINIMAS 
Kas yra meilė? 


e Mokslininkai meile vadina draugystės, aistros ir neįpareigojančio žaidimo derinį. Aistringoji mei- 
lė - tai gluminantis ekstazės ir susirūpinimo, pakilios nuotaikos ir skausmo mišinys. Dviejų veiks- 


11.9 PAVEIKSLAS 
Romantiškoji meilė iš anksto 
suplanuotose santuokose 
arba vedus iš meilės 
(Džaipuras, Indija) 

Šaltinis: Gupta ir Singh, 1982. 


„Senk kartu su manimi! 
Geriausia dar prieš akis.“ 
Robert Browning 

nių emocijų teorija teigia, kad romantiškomis aplinkybėmis kilęs susijaudinimas, kurio pradžia gal 
net susijusi su skaudžiais įvykiais, gali peraugti į aistrą. 

e Netkai santykiai labai puikūs, pradinis romantiškas pakilumas nusistovi virsdamas pastoviu, švelniu 
ryšiu, vadinamu draugiškąja meile. 


Kas sudaro sąlygas 
artimiems santykiams? 


Nuo ko priklauso artimų santykių pakilimai ir nuosmukiai? Panagrinėsime keletą priežasčių: 
prieraišumo stilių, teisingumą ir savęs atskleidimą. 


Prieraišumas 


Meilė yra labiau biologinis imperatyvas nei pasirinkimas. Iš prigimties esa- 
me socialinės būtybės, kurioms lemta susisaistyti su kitais. Kaip jau paste- 
bėjome šio skyriaus pradžioje, poreikis priklausyti padeda prisitaikyti. Ben- 
dradarbiavimas padėjo žmonijai išlikti. Kovodami mūsų protėviai nebuvo ga- 
lingiausi, tačiau medžiodami bei gindamiesi nuo grobuonių grupėmis jie bū- 
davo stipresni. Kadangi gyvenantieji grupėse išliko ir dauginosi, šiandien tu- 
rime genus, nulemiančius šiuos ryšius. 

Mūsų priklausomybė kūdikystėje stiprina žmogiškuosius saitus. Vos gi- 
mus būdingos įvairios socialinės reakcijos — meilė, baimė, pyktis. Tačiau pir- 
moji ir ryškiausia jų yra meilė. Beveik nuo pirmų kūdikystės dienų labiau 
pripažįstame tuos, kuriuos matome, girdime. Čiauškame ir šypsomės, kai tėvai 
parodo dėmesį. Būdami aštuonių mėnesių ropojame prie mamos ar tėvo ir 
klykiame, kai nuo jų atskiria. Vėl pas juos atsidūrę, lipte prie jų prilimpa- 
me. Socialinis prieraišumas, verčiantis kūdikius būti arti tų, kurie jais rūpi- 
nasi, yra svarbi išlikimo sąlyga. 
nas Bowlby (1980, p. 442), Pasaulinės sveikatos organizacijos užsakymu tyręs 
benamių vaikų psichikos sveikatą, rašė: „Intymus prisirišimas yra tai, apie 
ką sukasi Žmogaus gyvenimas ... Iš šio intymaus prieraišumo [Žmonės se- 
miasi| stiprybės ir gyvenimo džiaugsmo.“ 

Mokslininkai palygino prieraišumo ir meilės prigimties įvairovę — tarp 
tėvų ir vaikų, tarp draugų ir tarp sutuoktinių ar įsimylėjėlių (Davis, 1985; 
Maxwell, 1985; Sternberg ir Grajek, 1984). Kai kurie elementai — abipusis 
supratimas ir abipusė parama, buvimo su mylimu žmogumi vertinimas ir 
džiaugimasis tuo — bendri visiems meilės ryšiams. Tačiau aistringajai meilei 
būdingi ir saviti bruožai: fizinis švelnumas, išskirtinumo tikėjimasis ir in- 
tensyvus Žavėjimasis mylimu asmeniu. 

Aistringąją meilę išgyvena ne tik įsimylėjėliai. Aistringąja meile galime 
vadinti ir stiprią abipusę tėvų ir kūdikio meilę, kuri sužadina tas pačias sme- 
genų sritis, kaip ir įsimylėjėlių aistra. Phillipas Shaveris ir jo bendradarbiai 

(1988) pažymi, kad vienerių metų kūdikiai, kaip ir įsimylėję jaunuoliai, džiau- 
giasi fiziniu švelnumu, jaučiasi prislėgti, kai būna atskirti, stipriai reiškia švel- 
numą, kai vėl atsiduria tėvų glėbyje, ir jaučia didelį malonumą sulaukę my- 
limų žmonių dėmesio bei meilės. Žinodami, kaip skirtingai kūdikiai bendrauja 
su savo globėjais, Shaveris ir Cindy Hazan (1993, 1994) kėlė klausimą, ar 
kūdikių prieraišumo stilius nepersiduoda suaugusiųjų santykiams. 


Prieraišumo stiliai 


Maždaug 7 iš 10 kūdikių bei vaikų ir beveik tokiai pat daliai suaugusiųjų 
būdingas saugus prieraišumas (Baldwin ir kiti, 1996; Jones ir Cunningham, 
1996; Mickelson ir kiti, 1997). Kai vaikas atsiduria nepažįstamoje aplinkoje 
(paprastai laboratorijos patalpoje), bet su motina, jis nerūpestingai žaidžia, 
patenkintas tyrinėja aplinką. Jei motina išeina, vaikas sunerimsta; kai ji su- 
grįžta, vaikas bėga prie motinos, apsikabina, paskui vėl paleidžia ir toliau 
tęsia savo tyrinėjimus bei žaidimus (Ainsworth, 1973, 1979). Daugelis moks- 
lininkų mano, kad šis saugus prieraišumas formuoja pasitikėjimu paremtą su- 
augusiojo intymių santykių modelį, padedantį įveikti konfliktus (Miller ir 
Rempel, 2004). Saugiai besijaučintys suaugusieji lengvai suartėja su žŽmo- 
nėmis ir nesibaimina, kad taps per daug priklausomi ar bus palikti. Įsimylė- 
ję jie mėgaujasi seksualumu ir patikimais, įpareigojančiais santykiais. Šiais 
santykiais jie dažniausiai būna patenkinti ir ilgai juos išlaiko (Feeney, 1996; 
Feeney ir Noller, 1990; Simpson ir kiti, 1992). 

Kim Bartholomew ir Leonardas Horowitzas (1991) pasiūlė prieraišumo 
modelį, kai prieraišumo stilius nustatomas pagal savivaizdį (teigiamą arba 
neigiamą) ir kitų Žmonių suvokimą (teigiamą arba neigiamą). Saugiai besi- 
jaučiančių Žmonių savęs ir kitų suvokimas yra teigiamas (11.1 lentelė). Jie 
jaučia savo vertę ir jaučiasi mylimi. Taip pat tikisi, kad kiti priims jų meilę 
ir į ją atsilieps. 

Žmonės, pasižymintys nerimastingu prieraišumu (dar vadinamu ambi- 
valentišku), apie kitus mąsto teigiamai, o save laiko nevertais. Nepažįstamoje 
situacijoje toks kūdikis labiau glaudžiasi prie motinos. Jei motina išeina, kū- 
dikis verkia; kai ji sugrįžta, jis gali būti priešiškas arba abejingas. Nerimas- 
tingo, prieštaringo būdo suaugusieji mažiau pasitiki kitais, todėl yra egois- 
tiškesni ir pavydesni. Jie gali kelis kartus nutraukti santykius su tuo pačiu 
žmogumi. Konfliktus jie sprendžia emocingai ir dažnai supyksta (Cassidy, 
2000; Simpson 1r kiti, 1996). Draugai, suteikiantys vienas kitam laisvę ir pri- 
pažįstantys vienas kito galimybes, priešingai, būna labiau patenkinti santy- 
kiais (Deci ir kiti, 2006). 

Žmonės, kitus suvokiantys neigiamai, pasižymi arba vengiamuoju, arba 
baimingu prieraišumu. Abiems stiliams būdingas vengimas. Nors nedrąsūs 
vaikai linkę greitai susijaudinti, atskirti nuo tėvų jie pernelyg nesielvartauja 
ir santūriau prisiglaudžia vėl susitikę. Artimumo vengiantys vaikai užaugę 
mažiau reikšmės skiria santykiams ir dažniau juos nutraukia. Jie taip pat daž- 

saugus prieraišumas 
(secure attachment) 
Prieraišumas, grindžiamas 
pasitikėjimu ir intymumu. 


11.14 LENTELĖ 
Prieraišumo stiliai 


Kim Bartholomew ir Leonar- 
das Horowitzas (1991) 
pasiūlė keturis skirtingus 
prieraišumo stilius, kurie 
nustatomi pagal Žmogaus 
savivaizdį ir kitų Žmonių 
suvokimą. 


Prieraišumo stiliai 


Teigiamas Neigiamas 


Saugus Nerimastingas 


Vengiamasis Baimingas 


nerimastingas prieraišumas 
(preoccupied attachment) 
Prieraišumas, kuriam būdingas 
nepasitikėjimas savimi, nerimas, 
ambivalentiškumas. 


vengiamasis prieraišumas 
(dismissive attachment) 
Santykiai, pasižymintys vengimu 
ir nepasitikėjimu kitais. 


baimingas prieraišumas 
(fearful attachment) 

Santykiai, pasižymintys vengimu 
ir baime būti atstumtam. 


480 III dalis. SOCIALINIAI SANTYKIAI 


teisingumas 

(eguity) 

Sąlyga, pagal kurią iš santykių 
gaunamas atpildas yra 
proporcingas indėliui į šiuos 
santykius. Pastaba: teisingas 
atpildas nebūtinai privalo būti 
vienodas. 


„Meilė yra subtiliausia 
egoizmo rūšis.“ 
Holbrook Johnson 


niau patiria atsitiktinius vienos nakties nuotykius. Šiuos du stilius galima 
apibūdinti taip: „man labai svarbu jaustis nepriklausomam ir savarankiškam“ 
(vengiamasis); „suartėdamas su kitais žmonėmis, jaučiuosi nejaukiai“ (bai- 
mingas). 

Kai kurie mokslininkai šiuos skirtingus prieraišumo stilius, kurie buvo 
tyrinėti 62 kultūrose, aiškina tėvų jautrumu (Schmitt ir kiti, 2004). Štai kaip 
tai apibendrina Cindy Hazan (2004): „ankstyvasis prieraišumo patyrimas su- 
formuoja vidinių modelių arba mąstymo apie santykius pagrindą“. Tad jaut- 
rių, atidžių motinų, sukuriančių patikimo ir saugaus pasaulio įspūdį, vaikai 
paprastai būna saugiai prieraišūs, pastebi Mary Ainsworth ir Erikas Erikso- 
nas (1963). Vieno tyrimo metu Izraelyje buvo analizuojami šimto senelės- 
dukros-dukraitės grandinių prieraišumo stiliai. Paaiškėjo, kad jie nesikeičia 
iš kartos į kartą (Besser ir Priel, 2005). Patyrę puoselėjančią ir dėmesingą 
tėvų globą jaunuoliai vėliau dažniausiai sukuria šiltus ir palaikančius santy- 
kius su savo partneriais (Conger ir kiti, 2000). Kiti mokslininkai mano, kad 
prieraišumo stilius gali atspindėti paveldėtą temperamentą (Harris, 1998). 
Neramūs, dažnai užsiplieskiantys paaugliai užaugę sunkiau sukuria tvirtus 
santykius (Donnellan ir kiti, 2005). Atrodo, jog ankstyvojo prieraišumo sti- 
lius yra ateities santykių pagrindas. 


Teisingumas 


Jei abu partneriai siekia vien savo asmeninių tikslų, draugystė žlugs. Todėl 
bendruomenė moko vadovautis, kaip tai pavadino Elaine Hatfield, Willia- 
mas Walsteris ir Ellen Berscheid (1978), teisingumo principu: tai, ką jūs ir 
jūsų partneris gaunate iš santykių, turėtų būti proporcinga judviejų indėliui 
į šiuos santykius. Jei du Žmonės gauna vienodą atpildą, jų indėlis taip pat 
turėtų būti vienodas; kitaip vienas iš jų manys, kad tai neteisinga. Jei abu 
jaučia, kad gauna tiek, kiek įdeda, abu suvoks, jog santykiai teisingi. 

Nepažįstami ir atsitiktinai susipažinę Žmonės išsaugo teisingus santykius: 
dabar tu man paskolink savo konspektus, vėliau aš tau paskolinsiu savuo- 
sius. Aš pasikviečiu tave į savo vakarėlį, tu pasikvieti mane į savąjį. Ilgai 
draugaujantys, taip pat kambario draugai ir įsimylėjėliai nejaučia panašių įsi- 
pareigojimų — konspektai už konspektus, vakarėlis už vakarėlį (Berg, 1984). 
Teisingus santykius jie palaiko įvairiais mainais („Kodėl tau nepasilikus va- 
karienės, kai užsuksi pas mane palikti konspektų?“) ir galiausiai nustoja re- 
gistruoti, kuris ir kiek skolingas. 


Ilgalaikis teisingumas 


Ar kvaila manyti, kad draugystės ir meilės šaknys yra teisinguose mainuo- 
se? Juk kartais, reaguodami į mylimo Žmogaus poreikius, ką nors duodame 
nesitikėdami jokios naudos sau. Iš tiesų, užmezgusiems lygiaverčius, ilga- 
laikius santykius nerūpi greitas atpildas. Margaret Clark ir Judsonas Millsas 

(1979, 1993; Clark, 1984, 1986) tvirtina, kad žmonės netgi kankinasi, kad 
išvengtų bet kokios mainų naudos skaičiavimų. Kai padedame geram drau- 
gui, nenorime, kad jis nedelsdamas atsilygintų tuo pačiu. Kai kas nors pa- 
kviečia pavakarieniauti, kurį laiką palaukiame, prieš pakviesdami tą žmogų 
vakarienės, kitaip žmogus mūsų atsakomąjį pakvietimą palaikys paprasčiausiu 
socialinės skolos grąžinimu. Tikri draugai jaučia ir patenkina vienas kito po- 
reikius netgi tada, kai atsakyti tuo pačiu nėra įmanoma (Clark ir kiti, 1986, 
1989). Laimingi sutuoktiniai neskaičiuoja, kiek jie duoda ir kiek gauna (Bu- 
unk ir Van Yperen, 1991). Kai pastebi, kad partneris aukoja savo asmeni- 
nius interesus, pasitikėjimas juo išauga (Wieselguist ir kiti, 1999). 

Eksperimentai su Merilendo universiteto studentais, kuriuos atliko Clar- 
kas ir Millsas, patvirtino, kad esant tikrai draugystei nauda neskaičiuojama. 
Kai santykiai būdavo palyginti formalūs, mainų adekvatumas stiprindavo 
žmonių simpatiją vienas kitam, tačiau adekvačių mainų siekimas mažėdavo, 
kai šie du žmonės siekdavo draugystės. Clarkas ir Millsas mano, kad vedy- 
bų sutartys, kuriose kiekvienas partneris tiksliai nurodo, ko tikisi iš kito, meilę 
ne stiprina, o griauna. Tik kai Žmogus teigiamai elgiasi savo noru, jo elgse- 
ną galime aiškinti meilės jausmu. 

Anksčiau pastebėjome, kaip teisingumo principas pasireiškia suderinamu- 
mu: paprastai į romantiškus santykius abu partneriai įneša vienodą vertę. Daž- 
niausiai jie atitinka vienas kitą patrauklumu, socialine padėtimi ir t. t. Jei 
neatitinkama vienoje srityje, pavyzdžiui, patrauklumo, būna skirtumų ir ku- 
rioje nors kitoje — pavyzdžiui, socialinės padėties — srityje. Tačiau susuma- 
vus viską, poros dažniausiai proporcingai atitinka viena kitą. Niekas nesako 
ir tik nedaugelis pagalvoja: „,Mainau savo puikią išvaizdą į tavo dideles pa- 
jamas“. Tačiau teisingumo taisyklė galioja — ypač ilgalaikiuose santykiuose. 


Suvoktas teisingumas ir pasitenkinimas 


Tie, kurių santykiai teisingi, būna jais labiau patenkinti (Fletcher ir kiti, 1987; 
Hatfield ir kiti, 1985; Van Yperen ir Buunk, 1990). Tie, kurie mano, kad jų 
santykiai neteisingi, jaučia diskomfortą: laimėjusysis gali jaustis kaltas, o ma- 
nantis, jog sandėris nesėkmingas, gali jausti stiprų susierzinimą. (Pagal šališko 
palankumo sau principą, dauguma vyrų mano, kad jie daugiau prisideda prie 
namų ruošos nei pripažįsta jų Žmonos — „perteklinę naudą“ gaunantis asmuo 
ne toks jautrus neteisingumui.) 

Robertas Schaferis ir Patricia Keith (1980) apklausė kelis šimtus įvairaus 
amžiaus sutuoktinių, atkreipdami dėmesį į tuos, kurie manė jų santuoką esant 
šiek tiek neteisingą, nes vienas iš sutuoktinių per mažai prisideda prie mais- 
to gaminimo, namų ruošos, vaikų auklėjimo ir materialinės gerovės. Netei- 
singumas kainuoja: jautę neteisingumą savo atžvilgiu buvo labiau prislėgti 
ir nusivylę. Augindamos vaikus žmonos dažnai jaučiasi gaunančios per ma- 
žali, o vyrai — per daug, todėl pasitenkinimas santuoka sumažėja. Per me- 
daus mėnesį ir išauginę bei išleidę vaikus sutuoktiniai dažniau jaučia, kad 

. Suvoktas 
neteisingumas 


Įtampa 
vedybiniuose 
santykiuose 


11.10 PAVEIKSLAS 


Suvoktas neteisingumas 
skatina įtampą vedybiniuose 
santykiuose, kuri savo 
ruožtu stiprina suvoktą 
neteisingumą. 

Šaltinis: pritaikyta iš Grote 
ir Clark, 2001. 


atsiskleidimas 
(self-disclosure) 

Savo intymiausių savybių 
atskleidimas kitiems. 


abipusis atsiskleidimas 
(disclosure reciprocity) 
Polinkis adekvačiai atsiliepti į 
partnerio atvirumą. 


santykiai pagrįsti teisingumu ir būna labiau patenkinti savo santuoka (Fee- 
ney ir kiti, 1994). Kai abu partneriai nevaržomi duoda ir gauna bei kartu pri- 
ima sprendimus, didelė tikimybė, kad jie išsaugos ir meilę. 

Kai jaučiamas neteisingumas, kyla nepasitenkinimas santuoka, teigia Nan- 
cy Grote ir Margaret Clark (2001), atlikusios ilgalaikius sutuoktinių tyrimus. 
Tačiau jos teigia, kad neteisingumas ir nepasitenkinimas abipusiai veikia vie- 
nas kitą: nepasitenkinimas vedybomis stiprina neteisingumo jausmą (žr. 11.10 
pav.). 


Atsiskleidimas 


Gilūs, draugiški santykiai yra intymūs. Mes atsiveriame ir jaučiamės priim- 
ti. Šį malonų jausmą patiriame nusisekus santuokai arba artimai draugauda- 
mi — kai santykiai yra tokie, jog nerimas užleidžia vietą pasitikėjimui ir ga- 
lime atsiverti, nebijodami prarasti artimo žmogaus meilės (Holmes ir Rem- 
pel, 1989). Tokiems santykiams būdinga tai, ką Sidney Jourardas pavadino 
atsiskleidimu (Derlega ir kiti, 1993). Santykiams gilėjant, partneriai vis la- 
biau atsiskleidžia ir vis geriau vienas kitą pažįsta. 

Moksliniai tyrimai rodo, kad šis intymumas patinka daugeliui. Mums ma- 
lonu, kai paprastai santūrus žmogus pasako, kad kažkas mumyse „privertė 
jį atsiverti“, ir dalijasi slapta informacija (Archer ir Cook, 1986; D. Taylor 
ir kiti, 1981). Kai kitas žmogus mus išskiria ir atsiveria, jaučiamės pamalo- 
ninti. Mums ne tik patinka tie, kurie atsiveria, bet ir mes atsiveriame tiems, 
kurie mums patinka. Ir tada pajuntame jiems dar didesnę simpatiją (Collins 
ir Miller, 1994). Neturėdami galimybių atsiverti, jaučiamės vieniši (Berg ir 
Peplau, 1982; Solano ir kiti, 1982). 

Eksperimentais buvo tiriamos atsiskleidimo priežastys ir pasekmės. Kas 
labiausiai skatina atskleisti intymiausias savo sielos kerteles — tas, kuriomis 
labiausiai didžiuojamės, ir tas, kurių gėdijamės? Ir kokį poveikį tai daro tiems, 
kuriems viską atskleidžiame? 

Geriausiai tai apibrėžia abipusio atsiskleidimo sąvoka: į atvirumą atsako- 
ma atvirumu (Berg, 1987; Miller, 1990; Reis ir Shaver, 1988). Tiems, kurie 
su mumis buvo atviri, atsiveriame labiau. Tačiau intymumas retai gimsta aki- 
mirksniu. (Antraip toks žmogus gali pasirodyti nediskretiškas 1r silpnas.) De- 
ramo intymumo raida yra tokia: aš truputį atsiskleidžiu, jūs truputį atsisklei- 
džiate — tačiau ne per daug. Vėliau jūs atsiskleidžiate labiau, ir aš atsakau 
tuo pačiu. 

Įsimylėjėlius gilėjantis artimumas jaudina. „Augantis intymumas sukelia 
stiprią aistrą“, — pastebi Roy Baumeisteris ir Ellen Bratslavsky (1999). Tai 
padeda paaiškinti, kodėl žmonės, pasiryžtantys pakartotinei santuokai po 
skyrybų, paprastai ją pradeda nuo dažnesnių lytinių santykių, ir kodėl aistra 
būna stipriausia tada, kai po aršaus konflikto vėl grįžtama į intymumą. 

Kai kurie žmonės — dažniausiai moterys — yra tobuli „nuodėmklausiai“; 
jie lengvai išgauna intymius prisipažinimus netgi iš tų, kurie šiaip jau nėra 

atlapaširdžiai (Miller 1r kiti, 1983; Pegalis ir kiti, 1994; Shaffer 1r kiti, 1996). 
Tokie žmonės moka klausyti. Kalbėdamiesi jie būna dėmesingi ir sukuria įspū- 
dį, kad jiems įdomu (Purvis ir kiti, 1984). Susidomėjimą jie parodo ir paska- 
tinančiomis frazėmis. Šiuos žmones psichologas Carlas Rogersas (1980) pava- 
dino „augti skatinančiais“ klausytojais. Jie nuoširdžiai atskleidžia savo ir pri- 
pažįsta kitų žmonių jausmus, yra empatiški, jautrūs bei dėmesingi klausytojai. 

Koks šitokio atsiskleidimo poveikis? Humanistinės psichologijos specia- 
listas Sidney Jourardas (1964) įrodinėjo, kad nusiimdami kaukes, leisdami 
pažinti mus tokius, kokie esame, stipriname meilę. Jis manė, kad atsiverti 
kitam ir kaip atsaką pajusti kito atvirumą yra malonu. Pavyzdžiui, turėdami 
artimą draugą, su kuriuo galime kalbėti apie grėsmes savivaizdžiui, lengviau 
jas įveikiame (Swann ir Predmore, 1985). Tikra draugystė — tai ypatingi san- 
tykiai, padedantys sėkmingai plėtoti kitus santykius. „Kai būnu su savo drau- 
gu, - rašė romėnų mąstytojas Seneka, — manau, kad esu vienas ir galiu lais- 
vai kalbėti apie viską.“ Geriausia santuoka ir yra draugystė, sutvirtinta įsi- 
pareigojimu. 

Intymus atsiskleidimas taip pat yra vienas iš draugiškosios meilės teikia- 
mų malonumų. Draugai ir sutuoktiniai atsiskleisdami vienas kitam rodo pa- 
sitenkinimą savo santykiais ir dažniau ilgai juos išsaugo (Berg ir McOuinn, 
1986; Hendrick ir kiti, 1988; Sprecher, 1987). Vieno tyrimo metu paaiškėjo, 
kad tie, kurie tuokdamiesi mylėjo vienas kitą vienodai stipriai ir vienodai 
gerai vienas kitą pažino, ilgai išsaugo meilę (Neff ir Karney, 2005). Sutuok- 
tinių, pritariančių teiginiui „Stengiuosi dalytis savo intymiausiomis minti- 
mis bei jausmais su savo partneriu“, pasitenkinimas santuoka dažniausiai būna 
vienas didžiausių (Sanderson ir Cantor, 2001). 

Gallupo instituto atliktos nacionalinės sutuoktinių apklausos duomenimis, 
75 procentai porų, kartu lankančių pamaldas (ir 57 procentai nesimeldžiančių 
kartu) teigė, kad jų santuoka labai laiminga (Greeley, 1991). Bendra, iš šir- 
dies kylanti malda yra intymus, dvasingas nuolankumo patyrimas. Kartu be- 
simeldžiantieji taip pat dažniau sako, jog aptaria savo šeimos problemas, vie- 
nas kitą gerbia ir laiko gerais partneriais. 

Mokslininkai taip pat pastebėjo, kad moterys dažniau nei vyrai atskleidžia 
savo nuogąstavimus bei silpnybes (Cunningham, 1981). Kaip sakė rašytoja 
feministė Kate Millett (1975): „Moterys išreiškia, o vyrai — užgniaužia“. Ta- 
čiau šiuolaikiniai vyrai, ypač tie, kurie laikosi egalitarinio požiūrio į lyčių 
vaidmenis, vis dažniau atskleidžia intymius jausmus ir mėgaujasi santykiais, 
grindžiamais abipusiu pasitikėjimu bei atvirumu. Ir tai, sako Arthuras Aro- 
nas ir Elaine Aron (1994), yra meilės esmė — kai dvi asmenybės susijungia, 
atsiveria ir susitapatina; dvi asmenybės, kurių kiekviena išsaugo savo indi- 
vidualumą, tačiau veikia bendrai, mėgaujasi panašumais ir remia viena kitą 
(žr. 11.11 pav.). 

Jei taip yra, gal mes galime stiprinti artimumą pasitelkdami tai, ką paty- 
rėme draugystės pradžioje, — klausia Aronai ir jų bendradarbiai (1997). Tad 

„Kas yra tikras draugas? 
Atsakysiu. Tai žmogus, su 
kuriuo tu drįsti būti savimi.“ 
Frankas Crane, 
A Definition of Friendship 
(„Draugystės apibrėžimas“) 


11.11 PAVEIKSLAS 

Meilė: dalinis asmenybių 

sutapimas - jūs tampate 

dalimi manęs, o aš - jūsų 
dalimi 


Skelbiama A. L. Weber 
ir J. H. Weber, Perspective 
on Close Relationships. 
O 1994 Pearson Education. 
Perspausdinta gavus leidimą. 


Šaltinis: Aron ir Aron, 1994. 

jie 45 minutėms suporavo savanorius studentus su kitais, jiems nepažįstamais 
studentais. Pirmąsias 15 minučių jie aptarinėjo asmeninius, tačiau nelabai in- 
tymius dalykus, pavyzdžiui: „Kada paskutinį kartą dainavai pats sau?“ Ki- 
tas 15 minučių jie praleido kalbėdami intymesnėmis temomis, pavyzdžiui: 
„Koks pats brangiausias tavo prisiminimas?“ Per paskutiniąsias 15 minučių 
buvo siūloma dar labiau atsiverti, pavyzdžiui, pateikiant tokius klausimus: 
„Užbaikite šį sakinį: „Norėčiau turėti žmogų, su kuriuo galėčiau dalytis...“ 
arba „Kada paskutinį kartą verkėte kito žmogaus akivaizdoje? O būdami 
vieni?“ 

Palyginti su kontroline grupe, 45 minutes praleidusia kalbantis nereikšmin- 
gomis temomis (,„Kokią mokyklą baigei?“, „Kokia mėgstamiausia šventė?“), 
tie, kuriems teko vis labiau atsiverti, pokalbio pabaigoje pasijuto stulbina- 
mai artimi savo partneriams — tiesą pasakius, „artimesni nei 30 procentų ar- 
timiausių draugų“, — rašė mokslininkai. Žinoma, šie santykiai dar nepasižy- 
mėjo tikrai draugystei būdingu lojalumu ir įsipareigojimu. Tačiau šis ekspe- 
rimentas stulbinamai įrodo, kaip lengvai gali atsirasti artimumo jausmas, jei 
yra sąlygos atsiskleisti. Tam tinka ir internetas. (Žr. skyrelį: „Atkreipkime 


dėmesį. Ar internetas sukuria intymumą, ar izoliaciją?““) 


atkreipkime dėmesį 


Ar internetas sukuria intymumą, ar izoliaciją? 


Jūs, šio vadovėlio skaitytojau, beveik be abejonės esate vienas 
iš milijardo (2005 metų duomenimis) Žmonių pasaulyje, besinau- 
dojančių internetu. Kad 75 procentai Šiaurės Amerikos namų ūkių 
būtų telefonizuoti, prireikė septynių dešimtmečių. Internetas įsi- 
skverbė į 75 procentus namų per maždaug septynerius metus 
(Putnam, 2000). Pusė Europos Sąjungos, du trečdaliai Kanados, 
Amerikos ir Australijos piliečių naudojasi elektroniniu paštu, naršo 
internete ir, galbūt, varto adresų katalogus, skaito naujienas ar 
lankosi pokalbių svetainėse (Internetworldstats.com ir World Fast- 
book). 

Kaip manote: ar bendravimas internete yra nevykęs realaus 
bendravimo pakaitalas? O gal tai - nuostabus būdas išplėsti 
pažinčių ratą? Ar internetas padeda bendrauti, ar atima laiką, 
kurį būtų galima skirti tiesioginiams santykiams? Panagrinėki- 
me tai. 

Argumentas: Internetas, kaip ir spauda bei telefonas, iš- 
plečia bendravimo galimybes, o bendravimas sudaro sąlygas 
santykiams užsimegzti. Atsiradus spaudai, mažiau šnekamasi, 


O paplitus telefonams - mažiau bendraujama betarpiškai, tačiau 
ir spauda, ir telefonas padeda įveikti laiką ir, nepaisant skirian- 
čių atstumų, susisiekti vieniems su kitais. Socialiniai ryšiai - tai 
ryšių tinklas, o internetas yra puikiausias tokio pobūdžio tinklas. 
Jis sudaro sąlygas veiksmingai bendrauti su šeima, draugais ir 
bendraminčiais, taip pat ir tais, kurių kitaip niekada nebūtume 
suradę: galbūt kaip ir mes sergančių išsėtine skleroze, kolekcio- 
nuojančių šv. Mykolo statulėles ar susižavėjusių Hariu Poteriu. 

Kontrargumentas: Tai tiesa, tačiau bendravimas internetu 
yra skurdus. Čia nėra tiesioginio kontakto teikiamos niuansų, 
reiškiamų nežodiniais signalais ir fiziniais prisilietimais, galimy- 
bės. Išskyrus paprastus ženklus, pavyzdžiui, šypseną reiškiantį 
:-), elektroninėse žinutėse nėra gestų, veido išraiškos ir balso 
tembro. Todėl nenuostabu, kad jas taip lengva klaidingai su- 
prasti. Ekspresyvių „e-mocijų“ nebuvimas sudaro sąlygas atsi- 
rasti dviprasmybėms. 

Pavyzdžiui, iš balso galima suprasti, ar kalbama rimtai, pa- 
šaipiai ar sarkastiškai. Justino Krugerio ir jo kolegų (2006) atlik- 

ti tyrimai rodo, jog bendraujanti dažnai galvojama, kad „juoke- 
lis“ bus vienodai suprastas ir gautas elektroniniu paštu, ir pasa- 
kytas Žodžiu, bet iš tiesų parašytas jis nėra toks aiškus kaip 
pasakytas. Dėl virtualių diskusijų anonimiškumo retkarčiais ky- 
la „ugningas karas“. 

Internetas, kaip ir televizija, atima laiką, kuris galėtų būti 
skirtas tikriems santykiams. Meilė internetu nėra techninės pa- 
žangos nulemtas įsimylėjėlių draugystės ekvivalentas. Kiber- 
netinis seksas yra dirbtinis intymumas. Individualizuotas pasi- 
linksminimas internete pakeičia susibūrimus bridžo partijai. Dėl 
tokio dirbtinumo ir izoliacijos reikia apgailestauti, nes mūsų pro- 
tėvių istorija lėmė, kad mums reikia tikrų santykių, kupinų hu- 
moro ir juoko. Tad nenuostabu, jog Stenfordo universiteto moks- 
lininkų atlikta 4000 suaugusiųjų apklausa parodė, kad 25 pro- 
centai žmonių dėl internete praleidžiamo laiko mažiau laiko ski- 
ria tiesioginiam bendravimui su šeimos nariais bei draugais ar 
pokalbiams su jais telefonu (Nie ir Erbring, 2000). 

Argumentas: Dauguma žmonių nemano, kad internetas 
izoliuoja. Kita nacionalinė apklausa parodė, jog „interneto var- 
totojai apskritai, o moterys - ypač, yra įsitikinę, kad elektroninis 
paštas sustiprino ryšius su giminėmis bei draugais, kontaktai 
su jais tapo dažnesni“ (Pew, 2000). Galbūt internetas pakeičia 
tiesioginį bendravimą, tačiau jis taip pat pakeičia ir televiziją. 
Gal vietiniam knygynui ir blogai, kad interneto knygyne vienu 
klavišo spustelėjimu galite nusipirkti knygą, tačiau tai jums su- 
taupo laiko bendravimui. Darbas namuose naudojantis interne- 
tu taip pat suteikia galimybę daugiau laiko skirti šeimai. 

Kodėl sakoma, kad internetu užmegzti santykiai yra nerea- 
lūs? Bendraujant internete išvaizda ir gyvenamoji vieta tampa ne- 
svarbios. Išvaizda, amžius ir rasė netrukdo Žmonėms su jumis 
bendrauti. Svarbesni yra kiti dalykai - interesų ir vertybių bendru- 
mas. Dirbant ir diskutuojant specializuotuose interneto tinklala- 
piuose užimama padėtis yra mažiau reikšminga, todėl šios dis- 
kusijos atviresnės bei vyksta aktyviau. Bendravimas internetu ska- 
tina spontaniškesnius atsivėrimus nei tiesioginis pokalbis (Join- 
son, 2001). 

Dauguma internetinių flirtų nieko gero neduoda. „Visi, ku- 
rie, mano žiniomis, bandė susipažinti per internetą ... sutinka, 
jog kvaila švaistyti valandų valandas tauškiant su kažkuo, su 
kuo susitikus paaiškėja, kad tas žmogus - tikras bjaurybė“, — 
pastebėjo viena moteris iš Toronto (Dicum, 2003). Tačiau inter- 
netu užsimezgusi draugystė ar romantiški santykiai dažniau trun- 


ka bent dvejus metus, teigia Katelyn McKenna, Johnas Barg- 
has ir jų bendradarbiai (Bargh ir kiti, 2002, 2004; McKenna ir 
Bargh, 1998, 2000; McKenna ir kiti, 2002). Vieno eksperimento 
metu jie pastebėjo, kad susipažinę internete žmonės labiau at- 
siskleidžia, būna nuoširdesni ir mažiau apsimetinėja. Jiems taip 
pat labiau patiko Žmonės, su kuriais jie 20 minučių šnekučiavo- 
si internetu, nei tie, su kuriais tą patį laiką bendravo tiesiogiai. 
Tai galiojo ir tais atvejais, kai, šito nežinodami, eksperimento 
dalyviai susipažindavo su tuo pačiu žmogumi abiejuose kon- 
tekstuose. Apklausa parodė, kad internete užsimezgusią drau- 
gystę Žmonės vertina vienodai palankiai, kaip ir tikrus santy- 
kius. Pew (2006) tyrė vienišus draugo ieškančius interneto var- 
totojus ir nustatė, kad 74 procentai internetą naudojo romantiš- 
kiems santykiams palaikyti, o 37 procentai lankėsi virtualiose 
pasimatymų svetainėse. 

Kontrargumentas: Internetas leidžia žmonėms būti to- 
kiems, kokie jie yra iš tikrųjų, tačiau galima ir apsimesti tokiu, 
kokiu nesi. Kartais tuo naudojamasi siekiant seksualiai išnau- 
doti. Interneto sekso puslapiai, kaip ir kitos pornografijos for- 
mos, iškreipia seksualumo suvokimą, tikrojo partnerio patrauk- 
lumą, skatina vyrus galvoti apie moteris tik kaip apie sekso ob- 
jektus, seksualinę prievartą laikyti paprastu dalyku, kurti vaiz- 
duotėje netinkamo seksualinio elgesio scenarijus, didina susi- 
jaudinimą ir mažina savidrausmę bei skatina seksui be meilės. 

Galiausiai, teigia Robertas Putnamas (2000), bendravimo 
internetu naudą varžo du kiti faktai: „skaitmeninis suskirstymas“ 
pabrėžia socialinę bei išsilavinimo nelygybę tarp turinčiųjų kom- 
piuterį ir jo neturinčių. „Kibernetinė balkanizacija“ suteikia gali- 
mybę rasistinės mąstysenos baltaodžiams susirasti vienas ki- 
tą. Skaitmeninį suskirstymą galima panaikinti mažinant kompiu- 
terių bei interneto paslaugų kainas ir didinant viešų interneto 
prieigų skaičių. Balkanizacija yra būdinga interneto savybė. 

Debatams dėl interneto socialinių pasekmių tęsiantis, „svar- 
biausias klausimas, - sako Putnamas (p. 108), - bus ne kokį 
poveikį internetas daro mums, bet ką mes su juo darome ... 
Kaip pažaboti šią perspektyvią technologiją, kad sutvirtintume 
bendruomeninius ryšius? Kaip tobulinti techniką, kad didėtų so- 
cialinis aktyvumas, stiprėtų grįžtamasis ryšys ir socialiniai sig- 
nalai? Kaip panaudoti greitos, pigios bendravimo priemonės ga- 
limybes, siekiant sutvirtinti šiuo metu irstantį bendruomenių au- 
dinį?“ 

APIBENDRINIMAS 

Kas sudaro sąlygas artimiems santykiams? 

e Nuo kūdikystės iki senatvės prieraišumas yra vienas svarbiausių Žmogaus gyvenime. Saugus 
prieraišumas, būdingas tvirtai santuokai, byloja apie laimingą gyvenimą. 

e Didžiausia tikimybė, kad draugiškoji meilė išliks, būna tada, kai abu partneriai jaučia, jog jų part- 
nerystė yra lygiavertė, ir abu mano, kad iš šių santykių gauna tiek, kiek įdėję patys. 

e Vienas iš draugiškosios meilės privalumų - galimybė intymiai atsiverti, ir ši būsena pasiekiama 
laipsniškai, kai partneriai į vis didėjantį kito atvirumą atsako tuo pačiu. 


Kaip nutraukiami santykiai? 


Meilė dažnai miršta. Kokie veiksniai skatina santuokos irimą? Kaip dažniausiai poros išsiski- 
ria arba atnaujina savo santykius? 


Vienas vyras 1971 metais parašė meilės laišką savo žmonai, įdėjo jį į butelį, 
užkimšo ir įmetė į Ramųjį vandenyną tarp Sietlo ir Havajų. Po dešimties metų 
Guamo paplūdimyje jį surado čia bėgiojęs Žmogus. Laiške buvo rašoma: 


Jei tuo metu, kai šis laiškas tave pasieks, aš būsiu senas ir žilas, žinosiu, kad 
mūsų meilė tokia pat gaivi kaip šiandien. 

Galbūt praeis savaitė, o gal ne vieneri metai, kol šis laiškas tave pasieks ... Jei 
jis tavęs niekada nepasiektų, mano širdyje vis tiek įrašyta, jog aš stengsiuosi 
visais būdais įrodyti tau savo meilę. Tavo vyras Bobas. 


Su moterimi, kuriai buvo skirtas šis meilės laiškelis, buvo susisiekta telefo- 
nu. Kai jai perskaitė raštelį, moteris prapliupo juoku. Ir juo ilgiau ji klausė, 
juo labiau juokėsi. „Mes išsiskyrėme“, — galiausiai pasakė ji ir numetė ragelį. 

Šitaip atsitinka dažnai. Lygindami netenkinančius santykius su atidumu 


ir švelnumu, kurį, kaip įsivaizduojame, galėtume patirti kitur, dažniau ski- 


riamės — dvigubai dažniau nei XX a. septintajame dešimtmetyje. Dabar be- 
veik pusė amerikiečių ir 40 procentų kanadiečių vedybų baigiasi skyrybo- 
mis. Ilgalaikiams santykiams reikia ilgalaikės meilės bei pasitenkinimo, ta- 
čiau taip pat reikia būti abejingam kitiems galimiems partneriams, bijoti san- 
tuokos nutraukimo kaštų ir būti moraliai įsipareigojusiam (Adams ir Jones, 
1997; Miller, 1997). Septintuoju ir aštuntuoju dešimtmečiais padaugėjus dir- 
bančių moterų ir dėl to sumažėjus socialinėms ir ekonominėms kliūtims skir- 
tis, skyrybų pagausėjo. „Mes gyvename ilgiau, tačiau mylime trumpiau,“ — 
šmaikštauja Osas Guinessas (1993, p. 309). 

Karališkiesiems Vindzoro rūmams gerai žinomi šiuolaikinių vedybų pa- 
vojai britams. Pasakos apie princesių Margaretos ir Anos, princų Charleso 
ir Endriu vedybas subyrėjo, o šypsenas pakeitė šalti žvilgsniai. Netrukus po 
tuoktuvių 1986 metais su princu Endriu, Sara Ferguson postringavo: „Man 
labai patinka jo išmintis, jo žavesys, išvaizda. Aš jį dievinu“. Endriu į jos 
euforiją atsakė tuo pačiu: „Ji — tai geriausia, kas galėjo nutikti mano gyve- 

nime“. Po šešerių metų Endriu nusprendė, kad Saros draugai yra „„miesčio- 
nys“, Sara šaipėsi iš Endriu kaip „siaubingai netašyto“, ir abu nutarė, jog 
viskas baigta (Time, 1992). 


Skyrybos 


Skirtingose šalyse skyrybų skaičius yra nevienodas: nuo 0,01 procento per 
metus Bolivijoje, Filipinuose ir Ispanijoje iki 4,7 procento Jungtinėse Vals- 
tijose. Norint prognozuoti skyrybų tempus skirtingose kultūrose, pravartu Ži- 
noti jų puoselėjamas vertybes (Triandis, 1994). Individualistinėse kultūrose 
(kuriose meilė siejama su jausmais, ir žmonės klauso savo širdies) skyrybų 
būna daugiau nei bendruomeninius santykius palaikančiose kultūrose (ku- 
riose meilė siejama su įsipareigojimu, ir žmonės savęs klausia: „Ką pasakys 
kiti?“). Individualistai tuokiasi „iki abu vienas kitą mylėsime“, kolektyvis- 
tai — visam gyvenimui. Individualistai iš vedybų tikisi daugiau aistros ir as- 
meninio pasitenkinimo, dėl to jų santykiuose būna daugiau įtampos (Dion ir 
Dion, 1993). Apklausų duomenimis, 78 procentai Amerikos moterų ir 29 pro- 
centai Japonijos moterų pritaria: sėkmingoms vedyboms reikia „tikros mei- 
lės“ (American Enterprise, 1992). 

Tačiau net ir Vakarų visuomenėse tie, kurie užmezga santykius, ketinda- 
mi išsaugoti juos ilgą laiką, sukuria sveikesnius, ramesnius ir patvaresnius 
partneriškus ryšius (Arriaga, 2001; Arriaga ir Agnew, 2001). Tie, kurių įsi- 
pareigojimas šeimai trunka ilgiau negu jai stimulą davęs geismas, dažnai kon- 
fiktuoja ir būna nelaimingi. Vienos nacionalinės apklausos rezultatai atsklei- 
dė, kad tie, kurie jautėsi vedę nelaimingai, tačiau santuoką išsaugojo, pakar- 
totinai apklausti po penkerių metų dažniausiai atsakydavo, kad jų santuoka 
yra „labai“ arba „gana“ laiminga (Popenoe, 2002). Ir priešingai, „savimy- 
los“ — tie, kurie labiau susitelkia į savo troškimus bei įvaizdį — santykius 
užmezga vengdami įsipareigojimų, tad tikimybė, kad jų santykiai truks il- 
gai, yra mažesnė (Campbell ir Foster, 2002). 

Skyrybų rizika taip pat priklauso nuo to, kas su kuo tuokiasi (Fergusson 
ir kiti, 1984; Myers, 2000; Tzeng, 1992). Žmonės dažniausiai išlaiko san- 
tuoką, jei: 

e susituokia būdami vyresni nei 20 metų; 

e abu būna užaugę stabiliose šeimose, kuriose yra abu tėvai; 
e prieš santuoką gana ilgai draugauja; 

e yra sveiki ir panašaus išsilavinimo; 

e turi gerą darbą ir stabilias pajamas; 

e gyvena mažame mieste arba ūkyje; 

e prieš santuoką negyveno kartu arba nepradėjo lauktis vaiko; 
e yra tikintys; 


e yra panašaus amžiaus ir išsilavinimo, išpažįsta tą pačią religiją. 


„Kai buvau jaunas, daviau 
sau pažadą nevesti tol, kol 
nesurasiu idealios moters. 
Ką gi, aš ją radau, bet ji, deja, 
laukė idealaus vyro.“ 
Robert Schuman, 
prancūzų valstybės veikėjas 
(1886-1963) 

„Aistringoji meilė daugeliu 
požiūrių yra pakitusios 
sąmonės būsena ... Šiandien 
daugelyje valstijų galioja 
įstatymai, reikalaujantys, 
kad tuokdamasis žmogus 
nebūtų apsvaigęs. Tačiau 
aistringoji meilė yra tam tikras 
apsvaigimas.“ 
Roy Baumeister, 
Meanings of Life, 1991 
(„Gyvenimo prasmės“) 


Nė vienas iš šių veiksnių pats savaime nelemia santuokos stabilumo. Visi 
jie koreliuoja su laiminga santuoka, bet nebūtinai yra jos priežastis. Tačiau 
jei kuriam nors Žmogui netinka nė vienas iš šių dalykų, jo santuoka beveik 
tikrai iširs. Jei tinka visi šie komponentai, tikimybė, kad sutuoktiniai bus kartu 
iki pat mirties, labai didelė. Matyt, anglai, dar prieš keletą šimtmečių teigę, 
kad kvaila tuoktis apsvaigus nuo aistringos meilės, buvo teisūs. Jie manė, 
kad geriau rinktis partnerį, su kuriuo sieja stabili draugystė ir panaši kilmė, 
interesai, įpročiai bei vertybės (Stone, 1977). 


Išsiskyrimo procesas 


Nutraukiant ryšius kurį laiką trunka nerimo, jog partneris prarandamas, lai- 
kotarpis, po to ateina gilus liūdesys, vėliau —- emocinės skyrybos ir grįžimas 
į normalų gyvenimą (Hazan ir Shaver, 1994). Netgi tik ką išsiskyrusius, ku- 
rie jau seniai nebemyli vienas kito, dažnai nustebina noras būti šalia buvu- 
sio partnerio. Gilūs ir ilgalaikiai ryšiai retai kada nutrūksta greitai; išsisky- 
rimas yra procesas, o ne įvykis. 

Draugaujančios poros skiriasi tuo skausmingiau, kuo artimesni bei ilges- 
ni buvo jų santykiai ir kuo mažiau jie turi alternatyvų (Simpson, 1987). Roy 
Baumeisterį ir Sarą Wotman (1992) stebina tai, kad praėjus keletui mėnesių 
ar metams po skyrybų Žmonės prisimena, kad atstumti kito meilę buvo sun- 
kiau nei patirti, jog atstumiama jų pačių meilė. Jų sielvartas kyla iš kaltės 
jausmo, kad įskaudino kitą, iš nusiminimo matant susisielojusį mylimąjį ar 
iš nežinojimo, kaip reaguoti. Skyrybos atneša ir kitų skausmingų patirčių: 
tėvai ir draugai šokiruoti, santuokos priesaika sulaužyta, tėvystės teisės — su- 
varžytos. Tačiau vis tiek kasmet milijonai porų pasiryžta sumokėti šią kainą, 
kad nutrauktų, jų nuomone, skausmingus, o ne pasitenkinimą teikiančius san- 
tykius. Tyrimas, kuriame dalyvavo 328 sutuoktinių poros, atskleidė, jog šei- 
moje vyraujant nesutarimams ir stingant pasitenkinimo santuoka jausmo, de- 
šimt kartų dažniau jaučiama depresija (O'Leary ir kiti, 1994). Jei santuoka 
yra „labai laiminga“, gyvenimas taip pat atrodo „labai laimingas“ (žr. 11.12 
pav.) 

Kai santykiai pašlyja, tie, kurie neturi geresnių alternatyvų arba mano, 
kad į santykius per daug investavo (laiko, energijos, bendrų draugų, turto ir 
galbūt vaikų prasme), ieško santykių nutraukimo alternatyvų. Caryl Rusbult 
ir jos bendradarbiai (1986, 1987, 1998) ištyrė tris šlyjančių santykių page- 
rinimo būdus (žr. 11.2 lentelę). Vieni Žmonės elgiasi /ojaliai — laukia, kol 
aplinkybės pagerės. Problemos per daug skausmingos, kad apie jas būtų ga- 
lima kalbėti, o skyrybų rizika per didelė, tad lojalusis partneris ištvermingai 
laukia, tikėdamasis, kad seni geri laikai ir vėl sugrįš. Kiti (ypač vyrai) pradeda 
nepaisyti; jie nekreipia dėmesio į partnerį ir leidžia santykiams blogėti. Kai 
nekreipiama dėmesio į skausmingą nepasitenkinimą, vyksta užmaskuotos 
emocinės skyrybos, nes partneriai mažiau kalbasi ir pamažu pradeda gyven- 
ti vienas be kito. Treti linkę kalbėtis apie jaučiamas problemas ir imtis ak- 

Labai laimingi gyvenime, procentais 


Santuoka labai Santuoka gana Santuoka nelabai 
laiminga laiminga laiminga 


tyvių veiksmų, pavyzdžiui, ieškoti patarimo, stengtis pasikeisti, kad santy- 
kiai pagerėtų. 

115 tyrimų, kuriuose buvo apklausta 45 000 porų, rodo, kad nelaimingi 
partneriai nesutaria, vadovauja, kritikuoja ir žemina vienas kitą. Laimingos 
poros dažniau sutaria, pritaria, sutinka su pasiūlymu ir juokiasi (Karney ir 
Bradbury, 1995; Noller ir Fitzpatrick, 1990). Kurį laiką stebėjęs 2000 porų, 
Johnas Gottmanas (1994, 1998) priėjo išvadą, kad sėkmingose santuokose 
nebūtinai nėra konfliktų. Greičiau šioms poroms būdinga tai, kad jos geba 
suderinti skirtumus ir kritiką atsverti meile. Sėkmingose santuokose teigia- 
ma sąveika (šypsena, prisilietimai, komplimentai, juokas) dažnesnė nei ne- 
igiama (sarkazmas, nepritarimas, užgauliojimai) — santykiu 5:1. 

Ne sielvartas ir ne ginčai pranašauja skyrybas, teigia Tedas Hustonas ir 
jo bendradarbiai (2001), remdamiesi neseniai susituokusiųjų stebėjimais (dau- 
guma sutuoktinių pradžioje konfliktuoja). Blogą santuokos ateitį pranašauja 
šaltumas, nusivylimas ir beviltiškumas. Ypač, kai uždaro būdo vyrai susi- 
tuokia su kritiškomis moterimis, pastebi Williamas Swannas ir jo bendrada- 
biai (2003, 2006). 

Kartais dėl to, kad mokėsi bendrauti be kandžių pašaipų ir impulsyvių 
reakcijų, sėkmingai bendraujančios poros „kovoja“ sąžiningai (išsako savo 
jausmus, 0 ne įžeidinėja) ir nuasmenina konfliktą, pavyzdžiui, tokiomis fra- 


11.2 LENTELĖ. Reakcija į santykių blogėjimą 


Pasyvi Aktyvi 


Konstruktyvi Lojalumas: laukiama pagerėjimo Išsakymas: 
siekiama pagerinti santykius 


Destruktyvi Nepaisymas: nekreipiama Pasitraukimas: 
dėmesio į partnerį santykiai nutraukiami 


Šaltinis: Rusbult ir kiti, 1986, 1987, 1998, 2001. 


11.12 PAVEIKSLAS 
Nacionalinio nuomonių tyrimų 
centro 23 076 susituokusių 
amerikiečių tyrimai, 
1972-2004 m. 

zėmis: „Žinau, jog tai ne tavo kaltė“ (Markman ir kiti, 1988; Notarius ir Mar- 
kman, 1993; Yovetich ir Rusbult, 1994). Ar santykiai pagerėtų, jei partne- 
riai nutartų dažniau elgtis taip, kaip elgiasi laimingos poros — mažiau skųs- 
tis ir kritikuoti, dažniau pritarti ir sutikti, skirti laiko pokalbiams apie savo 
rūpesčius, kartu kasdien melstis ar žaisti? Jei nuostatas lemia poelgiai, gal 
meilę nulemia veiksmai? 

Šiuos klausimus kėlė Joan Kellerman, Jamesas Lewisas ir Jamesas Lair- 
das (1989). Jie žinojo, kad aistringų įsimylėjėlių žvilgsniai dažniausiai būna 
ilgi ir abipusiai (Rubin, 1973). Ar gilus žvilgsnis į akis veikia ir neįsimylė- 
jusį (panašiai kaip 45 minutes trukusi provokacija atsiverti suartino nepa- 
žįstamus studentus)? Kad tai išsiaiškintų, mokslininkai paprašė nepažįstamą 
vyrą ir moterį dvi minutes įdėmiai žiūrėti vienas kitam į rankas arba į akis. 
Vėliau žiūrėjusieji į akis sakė, jog vienas kitam buvo pajutę trauką bei švel- 
numą. Imituojama meilė buvo bepradedanti busti. 

Robertas Sternbergas (1988) mano, kad atskleidžiant jausmus, pradinė aist- 
ra gali virsti ilgalaike meile: 


„Ir jie ilgai ir laimingai gyveno“ nebūtinai yra mitas, tačiau kad virstų tikrove, 
laimė turi būti grindžiama skirtingais abipusių santykių deriniais. Porų, kurios 
tikisi, kad jų aistra tęsis amžinai, arba kad jų intymumui nekils jokie pavojai, 
laukia nusivylimas ... Privalome nuolatos stengtis suvokti, kurti ir atkurti savo 
romantiškus santykius. Santykiai yra konstrukcijos, kurios laikui bėgant ima 


+ - 


+ - 


pasirūpins savimi. Privalome pasirūpinti, kad santykiai būtų kuo geresni. 


APIBENDRINIMAS 

Kaip nutraukiami santykiai? 

e Meilė dažnai trunka neilgai. XX amžiuje išaugus skyrybų skaičiui, mokslininkai išsiaiškino san- 
tuokos irimo priežastis. Viena iš priežasčių - individualistinė kultūra, kurioje labiau vertinami jausmai 
nei įsipareigojimai. Svarbūs ir tokie aspektai, kaip sutuoktinio amžius, išsilavinimas, vertybės bei 
panašumas. 

e Mokslininkai taip pat tiria skyrybų arba santykių atkūrimo procesą: siekia išsiaiškinti teigiamus bei 
nekonfliktiškus bendravimo stilius, kurie būdingi sveikoms, stabilioms santuokoms. 


“Iš Post scriptum: 
kaip mylėti 


Du šiandieninio gyvenimo faktai yra neginčijami: pirma, artimi, ilgalaikiai 
santykiai yra laimingo gyvenimo požymis. Nacionalinis nuomonių tyrimų cen- 
tras nuo 1972 metų apklausė 43 295 amerikiečių. Paaiškėjo, kad 40 procen- 
tų susituokusių, 23 procentai niekada nesusituokusių, 20 procentų išsisky- 
rusių ir 16 procentų nutraukusių santykius pareiškė, kad jų gyvenimas „la- 

bai laimingas“. Panašūs ir Kanadoje bei Europoje atliktų nacionalinių ap- 
klausų rezultatai (Inglehart, 1990). 

Antra, artimi, ilgalaikiai santykiai nyksta. Skirtingai nei prieš keletą de- 
šimtmečių, šiandien žmonės dažniau persikelia gyventi kitur, gyvena vieni, 
skiriasi ir keičia partnerius. 

Atsižvelgiant į psichologinius vedybinės meilės dėmenis — panašų mąs- 
tymą, socialinį ir seksualinį intymumą, lygiaverčius emocinius ir materiali- 
nius mainus — galima paprieštarauti prancūzų posakiui: „Meilė užmuša lai- 
ką, o laikas žudo meilę“. Tačiau norint, kad meilė neišblėstų, reikia pastan- 
gų. Reikia stengtis kasdien rasti laiko pasikalbėti apie dienos įvykius. Rei- 
kia stengtis neprikaišioti ir nesibarti, o išsakyti ir išklausyti vienas kito nuos- 
kaudas, nuogąstavimus bei svajones. Reikia pastangų, kad santykiai virstų 
„beklasės socialinės lygybės utopija“ (Sarnoff ir Sarnoff, 1989), kurioje abu 
partneriai nevaržomi duoda ir gauna, kartu sprendžia problemas ir kartu džiau- 
giasi gyvenimu. 

Jei rūpinsimės savo santykiais, įmanomas ilgalaikis pasitenkinimas, tei- 
gia Johnas Harvey ir Julia Omarzu (1997). Santykių tyrinėtoja Patricia Nol- 
ler (1996) iš Australijos pritaria: „„Brandžiai meilei ... tokiai, kuri išsaugo 
santuoką, sukurdama aplinką, kurioje kiekvienas šeimos narys gali skleistis 
.. būdingas įsitikinimas, kad meilė — tai skirtybių bei silpnybių pripažini- 
mas; kad meilė — tai vidinis apsisprendimas mylėti kitą ir ilgalaikis įsiparei- 
gojimas ją saugoti; ir galiausiai, kad meilė yra kontroliuojama ir kad įsimy- 
lėjėliai ją privalo puoselėti bei auginti.“ 

Tie, kurie įsipareigoja sukurti lygiaverčius, intymius ir vienas kitą palai- 
kančius santykius, gali sulaukti ilgalaikės draugiškosios meilės teikiamo sau- 
gumo ir laimės. Jei kas nors „tave ilgai ilgai myli, — aiškino išmintingas se- 
nasis Odinis Arklys Velvetiniam Triušiui, - ne paprasčiausiai žaidžia, bet TIK- 
RAI myli, — tu tampi Tikras. 


— Ar tai atsitinka iš karto, panašiai kaip susižeidus, — paklausė Triušis, — ar po 
truputėlį ? 

— Tai neįvyksta iš karto, — atsakė Odinis Arklys. — Tu daraisi įsimylėjęs. Tai 
trunka ilgai. Štai kodėl tai retai nutinka žmonėms, kurie lengvai nutraukia 
santykius, arba yra aštraus būdo, arba kuriais reikia labai rūpintis. Apskritai, kol 
tapsi Tikru, beveik visi plaukai bus nusitrynę nuo meilių glostymų, akys išvirtu- 
sios, sąnariai nusilpę, o pats būsi labai aptriušęs. Tačiau šie dalykai visiškai nėra 
svarbūs, nes kai esi Tikras, negali būti bjaurus, išskyrus tiems Žmonėms, kurie 
nesupranta. (M. Williams, The Velveteen Rabbit [„Velvetinis Triušis“]) 

Pagalba 


Kodėl padedame? 

Socialiniai mainai ir socialinės normos 

Ką slepia moksliniai tyrimai. Dennisas Krebsas apie gyvenimo 
patirtį ir profesinius interesus 
Evoliucinė psichologija 

Pagalbos teorijų palyginimas ir įvertinimas 

Tikrasis altruizmas 

Atkreipkime dėmesį. Empatinio altruizmo nauda ir kaina 


„Kada padedame? 

Liudininkų skaičius 

Ką slepia moksliniai tyrimai. Johnas M. Darley apie liudininkų 
reakciją 

Pagalba, kai kas nors jau padeda 

Laiko trūkumas 

Panašumas 

Mokslinių tyrimų išvada. Vidinės grupės narių panašumas 

ir pagalba 


Kas skatina padėti? 

Asmenybės bruožai 

Religiniai įsitikinimai 
Kaip sustiprinti paslaugumą? 

Mažiau neapibrėžtumo, daugiau atsakomybės 

Kaltės jausmas ir rūpinimasis savo įvaizdžiu 

Altruizmo socializavimas 

Atkreipkime dėmesį. Žydų gelbėtojų poelgiai ir nuostatos 
Post scriptum: socialinės psichologijos žinių taikymas 
gyvenime 


| šgirdęs Niujorko požeminio traukinio dundesį, Everettas Sandersonas nu- 
šoko ant bėgių ir nurūko artėjančių šviesų link, kad išgelbėtų Michellę 
De Jesus, ketverių metų mergaitę, nukritusią nuo platformos. Likus trims se- 
kundėms iki tos akimirkos, kai traukinys būtų pervažiavęs mergaitę, San- 
dersonas perdavė ją viršuje stovinčiai miniai. Traukiniui atidundėjus, San- 
dersonui nepavyko iš pirmo karto užšokti ant platformos. Paskutinę akimir- 
ką susirinkusieji užtempė Sandersoną aukštyn (Young, 1977). 

Jeruzalėje yra kalva, ant kurios auga šimtai pasaulio teisuoliams paso- 
dintų medžių. Po kiekvienu medžiu yra lentelė su pavarde krikščionio euro- 
piečio, kuris išgelbėjo vieną ar daugiau žydų nuo nacių holokausto. Šie „tei- 
suoliai ne žydai“ žinojo, kad jei pas juos surastų slepiamą žydą, ir šeiminin- 
ko, ir besislapstančiojo lauktų vienodas likimas. Daugeliui šitaip ir atsitiko 
(Hellman, 1980; Wiesel, 1985). Nesuskaičiuojama daugybė gelbėtojų liko 
nežinomi. Dešimtys Žmonių turėdavo ryžtis herojiškam poelgiui, kad per karą 
nacių teritorijoje išgyventų vienas žydas. Orkestro dirigentą Kondradą Lat- 
te, vieną iš 2000 išlikusių gyvų žydų Berlyne, gelbėjo 50-ies jį slėpusių vo- 
kiečių heroizmas (Schneider, 2000). 

Po rugsėjo 11-osios vienas blogio aktas sužadino nesuskaičiuojamą dau- 
gybę gerumo aktų. Daugybė žmonių aukojo kraują, maistą bei drabužius, iš 
visos širdies duodami ką nors, kas padėtų nukentėjusiems. Kai kurie buvo 
pasiaukojamai altruistiški. Kai lėktuvas pataikė į Pasaulio prekybos centro 
šiaurinį bokštą, Edas Emery pietinio bokšto 90-ajame aukšte surinko kole- 
gas iš Patikėtinių tresto, palydėjo juos 12 aukštų žemyn, įgrūdo į perpildytą 
liftą, palaukė, kol užsidarys durys, ir pasuko atgal į 97-ą aukštą, tikėdama- 
sis padėti evakuoti dar šešis kolegas, kurie įrašinėjo kompiuteriuose saugo- 
mą informaciją. Deja, kai po kelių akimirkų lėktuvas trenkėsi į pastatą Že- 
miau Edo Emery biuro, jis pats pakliuvo į spąstus. Netoliese buvęs Edo ko- 
lega Edwardas McNally rūpinosi, kaip padėti savo artimiausiems žmonėms. 
Kai grindys po juo pradėjo linkti, jis paskambino žmonai Lizai ir padiktavo 
savo gyvybės draudimo poliso numerius ir išmokų sumas. Jie apsikeitė pas- 
kutiniais atsisveikinimo žodžiais. ,,Jis pasakė, jog aš jam — visas pasaulis, ir 
kad jis mane myli“, — vėliau prisiminė ponia McNally (New York Times, 
2002). Tačiau jos telefonas suskambėjo dar kartą, McNally susidrovėjęs pa- 
sakė, kad žmonos 40-o0jo gimtadienio proga nupirko jiems abiems kelionę į 
Romą. „Liza, tu turėsi ją atšaukti.“ 

Yra gausybė ne tokių dramatiškų pagalbos, globos ir užuojautos aktų: nie- 
ko neprašydami už pagalbą, žmonės pasako, kaip kur nors nukakti, aukoja 
pinigus, duoda kraują, savanoriškai aukoja savo laiką. 


„Meilė gydo žmones - ir tuos, 


kurie ją siūlo, ir tuos, kurie 


ją priima.“ 


Psichiatras 
Karlas Meningeris, 
1893-1990 

altruizmas 

(altruism) 

Akstinas padidinti kito Žmogaus 
gerovę, sąmoningai negalvojant 
apie asmeninius interesus. 


socialinių mainų teorija 
(social-exchange theory) 
Teorija, teigianti, kad Žmonių 
sąveika - tai abipusiškumas, 
kuriuo siekiama maksimaliai 
padidinti kiekvieno gaunamą 
naudą ir iki minimumo sumažinti 
sąnaudas. 


e Kodėl ir kada žmonės padeda? 
e Kas padeda? 


e Ką galima padaryti, kad sumažintume abejingumą ir pagausintume pa- 
galbos atvejų? 


Tai svarbiausi šio skyriaus klausimai. 

Altruizmas yra egoizmo priešingybė. Altruistiškas Žmogus rūpinasi ir pa- 
deda net tada, kai nesitiki atpildo arba niekas jo nesiūlo. Jėzaus parabolė apie 
gailestingąjį samarietį — tai klasikinis altruizmo pavyzdys: 


Vienas žmogus keliavo iš Jeruzalės į Jerichą ir pakliuvo į plėšikų rankas. Tie 
išrengė jį, sumušė ir nuėjo sau, palikdami pusgyvį. Atsitiktinai tuo pačiu keliu ėjo 
vienas kunigas. Jis pamatė, bet praėjo kita puse kelio. Taip pat ir levitas, pro tą 
vietą eidamas, jį matė ir praėjo kita kelio puse. O vienas pakeleivis samarietis, 
užtikęs jį, pasigailėjo. Jis priėjo prie jo, užpylė ant žaizdų aliejaus ir vyno, 
aptvarstė jas; paskui, užkėlęs ant savo gyvulio, nugabeno į užeigą ir slaugė jį. 
Kitą dieną jis išsiėmė du denarus, padavė užeigos šeimininkui ir tarė: „Slaugyk jį; 
o jeigu išleisi ką viršaus, sugrįžęs aš tau atsilyginsiu“. (Lk 10: 30-35) 


Samarietis yra altruizmo pavyzdys. Apimtas užuojautos, jis skiria nepažįs- 
tamajam savo laiką, energiją ir pinigus, nesitikėdamas nei juos susigrąžinti, 
nei sulaukti dėkingumo. 


Kodėl padedame)? 


Tirdami pagalbos aktus, socialinės psichologijos specialistai analizuoja, kokiomis aplinkybė- 
mis žmonės šitaip elgiasi. Prieš aptardami eksperimentų duomenis, panagrinėkime, kas gali 
skatinti teikti pagalbą. 


Socialiniai mainai ir socialinės normos 


Keletas pagalbos teorijų teigia, kad pagalba naudinga ir jos teikėjui, ir ga- 
vėjui. Daroma prielaida, kad žmonių santykiai grindžiami „socialine ekono- 
mika“. Vyksta ne tik materialiniai bei piniginiai, bet ir socialiniai mainai — 
meile, paslaugomis, informacija, padėtimi (Foa ir Foa, 1975). Tai darydami 
vadovaujamės „minimaks“ strategija — stengiamės iki minimumo sumažinti 
sąnaudas ir gauti maksimalią naudą. Socialinių mainų teorija neteigia, kad 
sąmoningai skaičiuojame sąnaudas bei naudą, tik primena, kad šios aplin- 
kybės lemia mūsų poelgius. 

Tarkime, studentų miestelyje vyksta savanoriškos kraujo donorystės kam- 
panija ir kas nors paprašo, kad jūs dalyvautumėte. Argi nelygintumėte do- 
norystės sąnaudų (adatos dūrio, laiko, nuovargio) su tomis sąnaudomis (kaltės 
jausmas, nepritarimas), kurias patirtumėte nedavę kraujo? Ar taip pat nepa- 
lygintumėte donorystės naudos (pasitenkinimo, kad kažkam padėjote, nemo- 

kamo maitinimo) su ta nauda, kurią patirtumėte nedavę kraujo (sutaupę lai- 
ko, nepajutę diskomforto ir nerimo)? Pagal socialinių mainų teoriją, kurią 
paremia Jane Allyn Piliavin ir jos bendradarbių (1982, 2003) atlikti Viskon- 
sino valstijos kraujo donorų tyrimai, tokie subtilūs skaičiavimai vyksta prieš 
nusprendžiant, padėti ar nepadėti. Tartum norėdami pateisinti savo rodomą 
užuojautą, žmonės aukoja labdarai daugiau, kai jiems pasiūloma kokia nors 
prekė, pavyzdžiui, saldainiai ar žvakės. Net jei jie šios prekės nenori (ir pa- 
tys jos niekada nepirktų), vyksta socialiniai mainai (Holmes ir kiti, 1997). 


Atpildas 


Padėti skatinantis atpildas gali būti išorinis arba vidinis. Kai verslininkai au- 
koja pinigus siekdami pagerinti savo korporacijos įvaizdį, arba kai kas nors 
pasisiūlo pavėžėti, tikėdamasis dėkingumo ar draugystės, atpildas yra išori- 
nis. Duodame, kad gautume. Todėl lengviausiai padedame tiems, kurie mums 
patrauklūs, kurių pritarimo trokštame (Krebs, 1970; Unger, 1979). 

Atlygis gali būti ir vidinis. Teikdami pagalbą taip pat sustipriname savi- 
vertę. Beveik visi kraujo donorai, kuriuos tyrė Jane Piliavin, sutiko, kad, duo- 
dami kraujo jie „didžiuojasi savimi“, „pajunta pasitenkinimą savimi“. „,„Duo- 
kite kraujo, — ragina Raudonojo Kryžiaus plakatas, — ir jūs pajusite pasiten- 
kinimą.“ Tai paaiškina, kodėl žmonės, būdami toli nuo savo namų, padeda 
nepažįstamiesiems, kurių daugiau niekada nepamatys. 

Teigiamas pagalbos poveikis savivertei — viena iš priežasčių, kodėl tiek 
daug Žmonių gerai jaučiasi padarę gerą darbą. Mėnesio trukmės 85 porų ty- 
rimas atskleidė, kad emocinė pagalba partneriui buvo naudinga tą pagalbą 
teikiančiajam: kėlė jo paties nuotaiką (Gleason ir kiti, 2003). Piliavin (2003) 
ir Susan Andersen (1998) nurodo dešimtis tyrimų, patvirtinančių, kad daly- 
vaudami visuomeninio darbo projektuose, mokyklos organizuotoje „moky- 
mo tarnyboje“ arba mokydami kitus vaikus jaunuoliai įgyja socialinius įgū- 
džius ir susiformuoja teigiamas socialines vertybes. Kur kas mažesnė rizi- 
ka, kad šie jaunuoliai įvykdys nusikaltimą, anksti pastos ar nebaigs mokyk- 
los, bei didesnė tikimybė, kad taps aktyviais piliečiais. Panašiai savanoriška 
veikla atneša naudos suaugusiųjų dvasinei būklei ir netgi sveikatai. Daran- 
čius gerus darbus dažniausiai lydi sėkmė. 

Tokia kaštų ir naudos analizė gali pasirodyti žeminanti, tačiau gindami 
šią teoriją norime paklausti, ar vidinio pasitenkinimo jausmas suteikus pa- 
galbą prieštarauja žmogiškumui? Ar dauguma mūsų poelgių yra ne asocia- 
lūs, o „prosocialūs“? Ar mes patiriame pasitenkinimą mylėdami? Būtų kur 
kas blogiau, jei patirtume malonumą rūpindamiesi tik savimi. 

„Teisingai, — pritars kai kurie skaitytojai. — Tačiau vis tiek atpildo teori- 
j0s perša mintį, kad paslauga niekada nebūna vien tik altruizmo aktas. Mes 
tik vadiname „altruistišku“ poelgį, už kurį akivaizdžiai nebūna atlyginta. Jei 
pagalbos šaukiančiai moteriai padedame, kad sulauktume socialinio pritari- 


„Zmonės nevertina gerų 


darbų, jei negauna už juos 


atpildo.“ 


Ovidijus, 
Epistulae ex Ponto 
(„Laiškai iš Ponto“) 

egoizmas 

(egoism) 

Paskata (kuria tariamai 
grindžiami visi poelgiai) didinti 
savo gerovę. Priešybė 
altruizmui, kuriuo siekiama 
didinti kitų Žmonių gerovę. 


mo, mažiau sielvartautume, išvengtume kaltės jausmo, pagerintume savo 
įvaizdį, — ar iš tiesų elgiamės altruistiškai?““ Šis argumentas primena B. F. Skin- 
nerio (1971) pagalbos analizę. Skinneris teigė, kad gerus žmonių darbus pri- 
pažįstame tik tada, jei jų negalime paaiškinti. Jų poelgį aiškiname vidiniu 
nusistatymu tik tada, kai neturime kitų argumentų. Kai išorinės priežastys 
akivaizdžios, nuopelnus priskiriame joms, o ne asmeniui. 

Tačiau atpildo teorija turi vieną trūkumą. Ji lengvai išsigimsta į aiškini- 
mą įvardijant. Jei kas nors sutinka savanoriškai dalyvauti mokymo pagalbos 
programoje, kyla pagunda šį poelgį aiškinti gaunamu pasitenkinimu. Tačiau 
šitokia atpildo interpretacija veda į užburtą klausimų-atsakymų ratą: „kodėl 
ji sutiko savanoriškai padėti?“ „Dėl vidinio pasitenkinimo.“ „Iš kur Žinai, 
kad atsiras vidinis pasitenkinimas?“ „O dėl ko gi dar ji būtų sutikusi sava- 
noriškai padėti?“ Dėl tokio aiškinimo egoizmas — idėja, kad visus poelgius 
skatina asmeninis interesas — įgijo prastą reputaciją. 

Kad išeitume iš šio užburto rato, privalome atpildą ir kaštus apibrėžti ne- 
priklausomai nuo suteiktos pagalbos. Jei socialinis pritarimas skatina padė- 
ti, tai atlikdami eksperimentus turėtume pastebėti, kad pritarimas suteikus 
pagalbą didina norą padėti. Taip ir yra (Staub, 1978). 


ką slepia moksliniai tyrimai 


Dennisas Krebsas apie gyvenimo patirtį 


ir profesinius interesus 


Kai man buvo keturiolika metų, patyriau didelę traumą - mano 
šeima iš Vankuverio persikėlė gyventi į Kaliforniją. Iš mokyklos 
prezidento tapau pajuokos objektu dėl drabužių, akcento, elge- 
sio. Buvau lankęs bokso treniruotes, tad netrukus pelniau visai 
kitokią reputaciją, negu ta, kuria džiaugiausi Kanadoje. Smu- 
kau vis žemiau ir žemiau, keletą kartų pabuvojau nepilnamečių 
pataisos namuose, o vėliau buvau suimtas už vairavimą ap- 
svaigus nuo narkotikų. Iš kalėjimo pabėgau, pakeleivingomis 
mašinomis atsikapsčiau iki miško ruošos aikštelės Oregone, vė- 
liau grįžau atgal į Britų Kolumbiją. Bandomajam laikotarpiui bu- 
vau priimtas į universitetą, baigiau jį su pagyrimu ir buvau pri- 
imtas į psichologijos doktorantūrą Harvardo universitete. 
Norėdamas mokytis Harvarde, turėjau grįžti į Jungtines Vals- 
tijas. Jausdamas kaltę dėl savo praeities Kalifornijoje, nuėjau į 
policiją ir iškenčiau po to kilusį skandalą. Daugelio Žmonių dė- 


ka man buvo atleista. Po trejų studijų Harvarde metų tapau šio 
universiteto profesoriumi. Galiausiai grįžau į Britų Kolumbiją va- 
dovauti Simono Frazerio universiteto Psichologijos katedrai. 

Nors jaučiuosi nejaukiai, nutariau atskleisti šią istoriją, kad 
paskatinčiau Žmones nepasiduoti net ir pralaimėjus. Energija, 
kurią skyriau moralumui tyrinėti, kilo iš poreikio suprasti, kodėl 
aš elgiausi neteisingai, o mano do- 
mėjimąsi altruzzmu paskatino dosnu- 
mas žmonių, padėjusių man įveikti 
praeitį. 


Dennisas Krebsas 
Simono Frazerio universitetas 

Vidinis atpildas 


Iki šiol daugiausia nagrinėjome išorinį atpildą už pagalbą. Taip pat privalo- 
me išnagrinėti ir vidinius veiksnius, tokius kaip padedančiojo emocinė bū- 
sena ar asmeninės savybės. 

Į pagalbos teikiamą naudą įeina ir vidinis atlygis sau. Būdami šalia siel- 
varto apimto Žmogaus, patys galime patirti sielvartą. Moters klyksmas už lan- 
go sujaudina ir sukelia įtampą. Jei šį klyksmą palaikius žaismingu jaudulys 
nepraeis, tikriausiai arba galvosite apie jį toliau, arba padėsite, kad šitaip su- 
mažintumėte savo nerimą (Piliavin ir Piliavin, 1973). Dennisas Krebsas 
(1975) pastebėjo: tie Harvardo universiteto studentai, kurių fiziologinė re- 
akcija ir jų pačių teiginiai rodė didžiausią susijaudinimą reaguojant į kito 
patiriamą stresą, labiausiai tam žmogui ir padėdavo. 


Kaltė. Sielvartas nėra vienintelė neigiama emocija, kurią stengiamės nuslo- 
pinti. Per visą rašytinę istoriją kaltės jausmas suvokiamas kaip skausminga 
emocija — tokia skausminga, kad visaip stengiamės išvengti kaltės pojūčio. 
Kaip pastebėjo Everettas Sandersonas, išgelbėjęs nuo metro stoties platfor- 
mos nukritusią mergaitę, „jei nebūčiau pasistengęs išgelbėti tos mažos mer- 
gaitės, jei būčiau tiesiog stovėjęs kaip kiti, būčiau miręs pats sau. Nuo tada 
būčiau nebegerbęs savęs.“ 

Įvairios kultūros yra oficialiai įtvirtinusios kaltės mažinimo būdus: gy- 
vulių ir žmonių aukojimą, aukas javais ir pinigais, atgailą, išpažintį, išsigy- 
nimą. Senovės Izraelyje nuodėmės buvo periodiškai perkeliamos „atpirki- 
mo ožiui“, kurį po to paleisdavo į tyrus, kad šis nusineštų žmonių kaltę. 

Siekdami ištirti kaltės padarinius, socialiniai psichologai skatino žmones 
nusižengti: pameluoti, paskirti elektros smūgį, apversti stalą su kruopščiai 
išdėliotomis kortelėmis, sugadinti mašiną, apgauti. Po to kaltės slegiamiems 
eksperimento dalyviams būdavo pasiūlomas būdas sumažinti kaltės jausmą: 
prisipažinti, sumenkinti nuskriaustą žmogų ar atlikti gerą darbą, kuris atsvertų 
blogą poelgį. Rezultatai buvo stulbinamai nuoseklūs: žmonės būdavo pasi- 
ryžę daryti viską, kas įmanoma, kad atsikratytų slogaus kaltės jausmo ir su- 
sigrąžintų turėtą savivaizdį. 

Įsivaizduokite, jog esate vieno tokių eksperimentų, kuriuos Davidas Mc- 
Millenas ir Jamesas Austinas (1971) atliko su Misisipės universiteto studen- 
tais, dalyvis. Norėdamas gauti paskolą studijoms, kartu su kitu studentu at- 
vykstate į eksperimentą. Netrukus įeina tyrėjo bendradarbis ir apsimetęs, jog 
jau dalyvavo šiame eksperimente, pasako, kad ieško pamestos knygos. Jis 
užmezga pokalbį ir užsimena, jog eksperimento dalyviams reikia atlikti tes- 
tą, pasirenkant teisingą atsakymą iš kelių galimų, ir kad dažniausiai teisin- 
gas atsakymas yra „B“. Jam išėjus pasirodo eksperimentuotojas, paaiškina 
eksperimento taisykles ir paklausia: „Ar kuris nors jau esate dalyvavęs šia- 
me eksperimente arba ką nors apie jį girdėjęs?“ 

Ar pameluosite? Elgesys tų, kurie dalyvavo eksperimente ir nesakė tei- 
sybės, perša mintį, kad pameluotumėte. Kai baigiate atsakinėti į testo klau- 
simus (ir dar nežinote rezultatų), eksperimentuotojas sako: „Galite eiti. Ta- 
čiau jei turite laiko, galėtumėte padėti man vertinti atsakymus.“ Kaip mano- 
te — jei būtumėte pamelavęs, gal paaukotumėte šiek tiek laiko? Sprendžiant 
pagal rezultatus, atsakymas ir vėl būtų „taip“. Vidutiniškai tie, kurie nesusi- 
gundė pameluoti, savanoriškai paskyrė tik dvi minutes. Tie, kurie pamela- 
vo, norėjo reabilituoti savivaizdį — jie vidutiniškai paaukojo net 63 minutes. 
Vieną iš šio eksperimento pamokymų puikiai suformulavo septynmetė mer- 
gaitė. Ji parašė: ,Nemeluok, nes kitaip gyvensi jausdamas kaltę“ (ir poreikį 
jos atsikratyti). 

Noras padaryti ką nors gera po to, kai pasielgta blogai, atspindi poreikį 
sumažinti asmeninę kaltę, atkurti savivaizdį ir susigrąžinti teigiamą viešąjį 
įvaizdį. Išsipirkti gerais poelgiais labiau stengiamės, kai apie mūsų piktada- 
rybes žino ir kiti (Carlsmith ir Gross, 1969). 

Apskritai kaltės jausmas skatina gerumui. Skatindamas prisipažinti, atsi- 
prašyti, stengtis daugiau nedaryti žalos, kaltės jausmas didina jautrumą ir pa- 
deda išsaugoti artimus santykius. 

Suaugusiesiems vidinis altruizmo atlygis — gera savijauta, kurią patiria 
kraujo donoras ar žmogus, padėjęs kam nors surinkti pasklidusius popierius — 
kompensuoja nemalonius veiksmo aspektus (Cialdini, Kenrick ir Baumann, 
1981; Williamson ir Clark, 1989). Tad kai suaugusysis jaučiasi kaltas, nusi- 
minęs ar šiaip blogos nuotaikos, pagalba kitam (ar bet kuris kitas nuotaiką 
keliantis potyris) padeda neutralizuoti blogus jausmus. 


Scenarijaus „blogai jautiesi - gerai elgiesi“ išimtys. Ar visada iš sociali- 
zuotų suaugusiųjų galime tikėtis taisyklės „blogai jautiesi — gerai elgiesi“? 
Ne. 10 skyriuje matėme, kad viena blogos nuotaikos forma — pyktis — gali 
sukelti daug ką, tik ne užuojautą. Kita išimtis — gilus sielvartas. Palaidoję 
sutuoktinį ar vaiką arba išsiskyrę žmonės dažnai patiria intensyvaus gedulo 
laikotarpį. Tai trukdo rūpintis kitais (Aderman ir Berkowitz, 1983; Gibbons 
ir Wicklund, 1982). 

Įspūdingame laboratoriniame sielvarto tyrime, kai sielvartaujantis žmo- 
gus domisi tik savimi, Williamas Thompsonas, Claudia Cowan ir Davidas 
Rosenhanas (1980) Stenfordo universiteto studentams davė pasiklausyti pas- 
kutines valandas gyvenančio vėžiu sergančiojo žodžių (jie turėjo įsivaizduoti, 
kad šis Žmogus yra jų geriausias priešingos lyties draugas). Kai kurių eks- 
perimento dalyvių dėmesys buvo nukreiptas į jų pačių rūpestį bei sielvartą: 


Jis (ji) gali mirti, ir tu jo neteksi, niekada nebegalėsi su juo (ja) pasikalbėti. Arba, 
dar blogiau, jis (ji) mirs iš lėto. Tu žinosi, kad kiekviena su juo (ja) praleista 
minutė gali būti paskutinė. Ištisus mėnesius privalėsi būti linksma(-s), nors tave 
grauš liūdesys. Tu matysi, kaip jis (ji) miršta, kol galiausiai liksi viena(-s). 

Kitų eksperimento dalyvių dėmesys buvo nukreiptas į draugą: 


Jis visą laiką praleidžia lovoje vis laukdamas, tiesiog laukdamas ir vildamasis, jog 
kažkas įvyks. Bet kas. Jis jums sako, kad nežinia — sunkiausia. 


Mokslininkai rašo, kad nepriklausomai nuo to, kurį įrašą eksperimento 
dalyviai išklausė, šis patyrimas juos sukrėtė ir sujaudino, tačiau nė vienas 
nesigailėjo, kad dalyvavo šiame tyrime (nors kai kurie kontrolinės grupės 
dalyviai, klausęsi nuobodaus įrašo, gailėjosi). Ar eksperimento dalyvių nuo- 
taika turėjo įtakos jų paslaugumui? Kai tuoj po eksperimento jo dalyviams 
buvo suteikta galimybė anonimiškai padėti studentei atlikti mokslinį tyrimą, 
padėjo 25 procentai tų, kurių dėmesys buvo nukreiptas į save pačius, ir 83 
procentai tų, kurių dėmesys buvo nukreiptas į kitą žmogų. Abi grupės buvo 
vienodai sujaudintos, tačiau tik tiems eksperimento dalyviams, kurie rūpi- 
nosi kitu, pagalba teikė ypatingą pasitenkinimą. Trumpai tariant, taisyklė „jei 
esi blogos nuotaikos, daryk gerus darbus“ galioja tik tiems, kurie sugeba pa- 
matyti kitą ir kuriems altruizmas teikia malonumą (Barnett ir kiti, 1980; Mc- 
Millen ir kiti, 1977). Jei depresija ar sielvartas neužvaldo visiškai, žmonės 
būna jautrūs ir paslaugūs. 


„Gerai jautiesi — gerai elgiesi“. Ar laimingi žmonės nepaslaugūs? Priešin- 
gai. Psichologai pastebėjo: laimingi žmonės būna paslaugūs. Ši taisyklė ga- 
lioja ir vaikams, ir suaugusiesiems, nepriklausomai nuo to, ar gerą nuotaiką 
sukelia sėkmė, džiugios mintys ar kiti teigiami patyrimai (Salovey ir kiti, 
1991). Viena moteris pasakojo, kaip jautėsi būdama įsimylėjusi: 


Darbe vos galėjau susivaldyti nešaukusi, kokia esu laiminga. Darbas sekėsi gerai; 
lengvai susidorodavau su viskuo, kas anksčiau erzindavo. Taip pat jaučiau stiprų 
norą padėti kitiems; norėjau su jais pasidalyti savo džiaugsmu. Kai sulūžo Merės 
rašomoji mašinėlė, aš tiesiog šokau jai padėti. Merei! Buvusiai savo „priešinin- 
kei!“ (Tennov, 1979, p. 22) 


Laimingumo 1r paslaugumo eksperimentuose pagalba būna įvairi: gali rei- 
kėti paskolinti pinigų kokiam nors Žmogui, padėti sutvarkyti dokumentaciją 
eksperimentuotojui, pagelbėti moteriai, kuriai ant žemės pabiro popieriai. Štai 
pora pavyzdžių. 

Mokslininkai iš Opolės (Lenkija) Dariuszas Dolinskis ir Richardas Naw- 
ratas (1998) pastebėjo, kad teigiamos atsipalaidavimo emocijos kelia nuo- 
taiką ir žadina norą padėti. Įsivaizduokite, jog esate vienas iš nieko neįta- 
riančių jų eksperimento dalyvių. Sugrįžtate prie automobilio, kurį buvote 
trumpam palikęs draudžiamoje vietoje, ir už valytuvo (kur užkišami baudos 
kvitai už neteisingą parkavimą) randate į baudos kvitą panašų popierėlį. Nu- 
siminęs paimate tariamą baudos kvitą ir pajuntate palengvėjimą pamatę, jog 
tai tik reklama (ar raginimas nemokamai duoti kraujo). Po keleto akimirkų 
prie jūsų prieina studentas ir prašo skirti 15 minučių atsakant į klausimus — 


„Keista, kad įsimylėję 
trokštame džiuginti kitus.“ 
P. G. Wodehouse, 
The Mating Season, 1949 
(„Poravimosi sezonas“) 

12.14 PAVEIKSLAS 

Sutikusių perduoti pranešimą 
telefonu praėjus nuo O iki 20 
minučių po to, kai gavo 
nemokamą prekės pavyzdį, 
skaičius procentais 


Iš kontrolinės grupės 
dalyvių, kurie negavo 
dovanos, padėjo tik 10 
procentų. 

Šaltinis: Isen ir kiti, 1976. 


Padėjusiųjų skaičius procentais 

kad „padėtumėte man užbaigti magistro darbą“. Ar patirtas palengvėjimas 
bus paskata padėti? 62 procentai žmonių, kurių baimė ką tik praėjo, noriai 
sutiko padėti — beveik dvigubai daugiau palyginti su tais, kuriems už valy- 
tuvo nebuvo užkištas į baudos kvitą panašus popierėlis arba jis buvo prilip- 
dytas ant automobilio durelių (ne ten, kur paliekami baudos kvitai). 

Kito eksperimento metu Alice Isen, Margaret Clark ir Markas Schwart- 
zas (1976) paprašė, kad jų bendradarbė paskambintų žmonėms, kurie maž- 
daug prieš 20 minučių gavo nemokamų popieriaus laiškams pavyzdžių. Ji 
sakydavo, kad surinkusi šį (tariamai neteisingą) numerį išleido paskutinius 
dešimt centų ir prašydavo telefonu perduoti pranešimą. Kaip parodyta 12.1 
pav., noras perduoti pranešimą telefonu didėjo pirmąsias penkias minutes ga- 
vus dovanų. Vėliau, gerai nuotaikai blėstant, paslaugumas silpo. 

Jei liūdni žmonės kartais būna labai paslaugūs, kaip gali būti, kad lai- 
mingi žmonės taip pat linkę padėti? Eksperimentai rodo, kad veikia keli veiks- 
niai (Carlson ir kiti, 1988). Pagalbos teikimas sušvelnina blogą nuotaiką ir 
palaiko gerą. (Galbūt prisiminsite, kaip kam nors padėjote rasti kelią ir kaip 
po to gerai jautėtės.) Savo ruožtu gera nuotaika skatina teigiamas mintis ir 
kuria teigiamą savivertę, o tai nuteikia geriems poelgiams (Berkowitz, 1987, 
Cunningham 1r kiti, 1990; Isen ir kiti, 1978). Būdami geros nuotaikos — ga- 
vę dovanų ar patyrę sėkmę — žmonės dažniau mąsto pozityviai ir būna pa- 
slaugūs. Teigiamai mąstantys dažniausiai ir elgiasi teigiamai. 


Socialinės normos 


Dažnai padedame kitiems ne dėl to, kad sąmoningai apskaičiuojame šio po- 
elgio naudą mūsų asmeniniams interesams, bet dėl subtilesnių asmeninio in- 
tereso formų: kažkas mums sako, jog privalėtume šitaip pasielgti. Turėtume 
padėti kaimynui persikraustyti. Turėtume sugrąžinti rastą piniginę. Turėtu- 

me apsaugoti savo bendražygius nuo pavojų. Normos atspindi socialinius lū- 
kesčius. Jos nurodo, kaip žmonės privalo elgtis. Studijuojantys paslaugumą 
mokslininkai nustatė dvi socialines normas, kurios skatina altruizmą: abipu- 
siškumo ir socialinės atsakomybės normas. 


Abipusiškumo norma. Sociologas Alvinas Gouldneris (1960) tvirtino, kad 
vienas iš universalių moralinių kodeksų yra abipusiškumo norma: tiems, 
kurie mums padeda, turime atsakyti pagalba, o ne blogais darbais. Gould- 
neris buvo įsitikinęs, kad ši norma tokia pat universali, kaip ir kraujomaišos 
draudimas. Mes „investuojame“ į kitus žmones ir tikimės dividendų. Politi- 
kai žino, kad tas, kuris padaro paslaugą, vėliau gali pats tikėtis paslaugos. 
Paštu atsiunčiamuose klausimynuose ir parduodant prekes kartais siūlomos 
ir nedidelės dovanėlės arba asmeninės kortelės, tikintis žmonių lojalumo. Abi- 
pusiškumo norma galioja netgi santuokoje. Kartais duodama daugiau nei gau- 
nama. Tačiau ilgainiui mainai turėtų susibalansuoti. Jei visuose šiuose san- 
doriuose tik gaunama, bet ne duodama, pažeidžiama abipusiškumo norma. 

Abipusiškumas leidžia apibrėžti socialinį kapitalą: paramą, informaci- 
jos srautus, pasitikėjimą ir bendradarbiavimą — kuris padeda išsaugoti svei- 
ką bendruomenę. Kai kaimynai prižiūri vienas kito namus, kaupiamas so- 
cialinis kapitalas. 

Ši norma ypač akivaizdi, kai žmonės viešai reaguoja į gautą paslaugą. 
Laboratorinėje veikloje, kaip ir kasdieniame gyvenime, trumpalaikės pažin- 
tys skatina didesnį egoizmą nei ilgalaikiai santykiai. Tačiau net anonimiškai 
žmonės kartais elgiasi teisingai ir atsilygina už jiems padarytą gerą. Vieno 
eksperimento metu Markas Whatley su bendradarbiais (1999) pastebėjo, jog 
universiteto studentai noriau aukojo tam labdaros fondui, kuris anksčiau jiems 
buvo nupirkęs saldainių (žr. 12.2 pav.). 

Kai žmonės negali atsilyginti tuo pačiu, priim- 
dami paslaugą jie gali jausti grėsmę arba pažemi- 
nimą. Tad išdidūs, stipriai išreikštos savivertės 
žmonės retai kreipiasi pagalbos (Nadler ir Fisher, 
1986). Gaunant neprašytą pagalbą, savivertė gali 
truputį sumažėti (Schneider ir kiti, 1996; Shell 
ir Eisenberg, 1992). Tyrimai rodo, kad šitaip ga- 
li atsitikti tiems, kurie yra pripažįstami, ypač kai 
šis pripažinimas nesusijęs su žmogaus kompeten- 
cija 1r sėkme ateityje (Pratkanis ir Turner, 1996). 

abipusiškumo norma 
(reciprocity norm) 

Lūkestis, kad už pagalbą bus 
atsilyginama pagalba, o ne 
kenkimu. 


„Jei nenueisi į kieno nors 
laidotuves, jo artimieji neateis 
į tavo.“ 

Yogi Berra 


socialinis kapitalas 
(social capital) 
Abipusė parama 

ir bendradarbiavimas 
socialiniuose tinkluose. 


12.2 PAVEIKSLAS 
Asmeninė ir vieša reakcija 
į paslaugą 


Žmonės noriau rėmė 
eksperimentą, jei prieš tai 
eksperimentuotojas jiems 
buvo padaręs nedidelę 
paslaugą, juo labiau, jei jų 
atsakomasis poelgis nelikda- 
vo paslaptyje. 

Šaltinis: Whatley ir kiti, 
1999. 

socialinės atsakomybės 
norma 

(social-responsibility norm) 
Lūkestis, kad Žmonės padės 
tiems, kurie yra nuo jų 
priklausomi. 


12.3 PAVEIKSLAS 
Atribucijos ir pagalba 


Šiame vokiečių mokslininko 
Udo Rudolpho ir jo bendra- 
darbių (2004) pasiūlytame 
modelyje pagalba skiriasi 
priklausomai nuo nemalo- 
nios situacijos suvokimo, 
interpretacijos ir sukeltos 
simpatijos lygio. 


palyginimuose: „Jei mylite tik tuos, kurie jus myli [abipusiškumo norma — 
aut.|, kokią teisę turite tikėtis pagyrimo?“ „O aš jums sakau: mylėkite savo 
priešus <...>.“ (Mt 5: 46, 44) 

Kita socialinė norma skatina padėti tiems, kurie yra priklausomi ir nega- 
li atsakyti tuo pačiu: vaikams, labai nuskurdusiems bei neįgaliems — visiems, 
kurie, kaip manoma, nepajėgūs duoti tiek, kiek gauna. 

Socialinė atsakomybė reiškia įsitikinimą, kad reikia padėti kiekvienam, 
kam pagalbos reikia, nesitikint atpildo (Berkowitz, 1972b; Schwartz, 1975). 
Ši taisyklė skatina padėti žmogui su ramentais, pavyzdžiui, pakelti nukritu- 
sią knygą. Indijoje, kurioje galioja palyginti kolektyvistinė tradicija, žmo- 
nės yra socialiai atsakingesni nei individualistiniuose Vakaruose (Baron ir 
Miller, 2000). Atsakingumas reiškia įsipareigojimą padėti net tada, kai gali 
kilti nedidelis pavojus gelbėtojo gyvybei, arba kai žmogus, kuriam reikalin- 
ga pagalba - tarkime, nepažįstamasis, kuriam reikia transplantuoti kaulų sme- 
genų čiulpus, — nėra šeimos narys. 

Net tada, kai pagalba lieka anonimiška ir negalima tikėtis jokio atsako, 
žmonės dažnai padeda vargstantiesiems (Shotland ir Stebbins, 1983). Tačiau 
socialinės atsakomybės principu jie vadovaujasi pasirinktinai: padeda tiems, 
kuriems pagalbos reikia ne dėl jų pačių apsileidimo. Šią normą, ypač būdingą 
konservatorių partijos nariams (Skitka ir Tetlock, 1993), būtų galima sufor- 
muluoti taip: duok žmonėms tai, ko jie nusipelnė. Jei šie Žmonės yra aplin- 
kybių — pavyzdžiui, stichinės nelaimės — aukos, būk dosnus. Tačiau jei pro- 
blemų priežastis — tingumas, amoralumas ar įžvalgumo stoka, jie verti to, 
ko nusipelnė. Tad socialinė atsakomybė tampriai susijusi su atribucija. Jei 
pagalbos poreikio priežasčių negalima kontroliuoti — padedame. Jei situaci- 
ja susijusi su asmeniniu pasirinkimu, teisingumas nereikalauja, kad šiam Žmo- 
gui padėtume; sakome, jog tai yra jo paties klaida (Weiner, 1980). 

Udo Rudolphas ir jo bendradarbiai (2004), išanalizavę tris dešimtis šios 
problemos tyrimų, teigia, kad svarbiausia — ar jūsų atribucijos sužadina sim- 
patiją, kuri ir motyvuoja padėti (12.3 pav.). 

Įsivaizduokite, jog esate Viskonsino universiteto studentas ir dalyvaujate 
Richardo Barneso, Williamo Ickeso ir Roberto Kiddo (1979) tyrime. Jums 
paskambina „Tonis Frimanas“ ir prisistato, kad jis yra jūsų kolega, klausan- 


Dirgiklis Atribucija Emocijos Veiksmas 


Išorinė: 
individo 
nekontroliuojama 


Žmogus, 
kuriam reikia 
pagalbos 


Vidinė: 
individo 
kontroliuojama 


Simpatijos 
nesukelia 


Pagalbos 
nesuteikia 


12 skyrius. PAGALBA 503 


tis įvadinį psichologijos kursą. Jis prašo, kad padėtumėte pasirengti artėjan- 
čiam egzaminui ir sako jūsų pavardę radęs klausytojų sąraše. „Man atrodo, 
jog mano konspektai nevykę, — aiškina Tonis. — Aš moku konspektuoti, ta- 
čiau kartais tiesiog neturiu noro, tad dauguma užrašų, kuriuos turiu, nelabai 
tinka ruoštis egzaminui“. Ar užjaustumėte Tonį? Ar jaustumėtės pasiaukoję 
paskolindami jam savo užrašus? Jei esate panašūs į šiame eksperimente da- 
lyvavusius studentus, tikriausiai būtumėte linkę padėti mažiau, nei tuo atve- 
ju, jei Tonis tiesiog pasakytų, kad vienas jis nepajėgia to padaryti. Sociali- 
nės atsakomybės normos reikalauja padėti tiems, kuriems pagalbos labiau- 
siai reikia ir kurie labiausiai jos nusipelno. 


Lytis ir pagalbos gavimas. Jei iš tiesų kito žmogaus poreikių suvokimas stip- 
riai nulemia norą padėti, ar moterys sulaukia daugiau pagalbos nei vyrai, nes 
manoma, kad jos yra silpnesnės ir labiau priklausomos? Tikrai taip. Alice 
Eagly ir Maureen Crowley (1986) išstudijavo 35 mokslinius darbus, kuriuose 
buvo lyginama pagalba aukoms vyrams ir moterims. (Visuose šiuose dar- 
buose buvo aprašomi trumpi susitikimai su nepažįstamaisiais, kuriems rei- 
kėjo padėti: situacijos, kuriose žmonės tikisi, kad vyrai elgsis riteriškai, — 
pastebi Eagly ir Crowley.) 

Vyrai dažniau siūlėsi padėti, jei pagalbos reikėdavo moteriai. Moterys pa- 
galbą siūlė vienodai ir vyrams, ir moterims. Keletas eksperimentų parodė, 
kad sugedus automobiliui (pavyzdžiui, prakiurus padangai), moteris sulaukda- 
vo kur kas daugiau pasiūlymų padėti nei vyrai (Penner ir kiti, 1973; Pomazal 
ir Clore, 1973; West ir kiti, 1975). Panašiai pavienės pakelėje automobilius 
stabdančios moterys sulaukia kur kas daugiau pasiūlymų pavėžėti nei pavie- 
niai vyrai ar poros (Pomazal ir Clore, 1973; M. Snyder ir kiti, 1974). Supran- 
tama, elgtis riteriškai su vienišomis moterimis gali skatinti ne vien altruiz- 
mas. Nenuostabu, kad patrauklioms moterims vyrai padeda dažniau nei ne- 
patrauklioms (Mims ir kiti, 1975; Stroufe ir kiti, 1977; West 17 Brown, 1975). 

Moterims tam tikrose situacijose ne tik dažniau siūloma padėti, bet ir jos 
pačios dažniau ieško pagalbos (Addis ir Mahalik, 2003). Jos dvigubai daž- 
niau nei vyrai kreipiasi į gydytoją ar psichiatrą. Moterys dažniau skambina 
į radijo patarimų laidas, jos sudaro universitetų konsultacinių centrų klientų 
daugumą. Moterys atviresnės draugų pagalbai. Tel Avivo universiteto pagal- 
bos paieškos ekspertė Arie Nadler (1991) aiškina tai lyčių skirtumais pagal 
savarankiškumą ir tarpusavio priklausomybę (žr. 5 skyrių). 


Evoliucinė psichologija 


Kitokį požiūrį į pagalbą pateikia evoliucijos teorija. Galbūt iš 5 1r 11 skyrių 
prisimenate, kad pagal evoliucinę psichologiją svarbiausia — perduoti genus. 
Genai valdo mus taip, kad maksimaliai padidintų tikimybę išlikti (Schmitt 
ir Pilcher, 2004). Kai mūsų protėviai mirdavo, jų genai išlikdavo, nulemda- 
mi tokią elgseną, kurios dėka būtų perduoti naujoms kartoms. 


Kai nuskendo „Titanikas“, 
išsigelbėjo 70 procentų 
moterų ir 20 procentų vyrų. 
Pirmos klasės keleivių 
išsigelbėjimo tikimybė buvo 
2,5 karto didesnė nei trečios 
klasės keleivių. Tačiau dėl 
lyties sąlygojamų altruizmo 
normų trečios klasės keleivių 
moterų išsigelbėjimo galimybė 
buvo didesnė (47 procentai) 
nei pirmos klasės keleivių 
vyrų (31 procentas). 

Žuvę didvyriai nesusilaukia 
vaikų. Jei dėl pasiaukojimo 
turima mažiau palikuonių, 
galima tikėtis, kad didvyrišku- 
mą lemiantys genai populiaci- 
joje palaipsniui išnyks. 
E. O. Wilson, 
On Human Nature, 1978 
(„Apie žmogaus prigimtį“) 


giminaičių atranka 

(kin selection) 

Idėja, kad evoliucija skatina 
altruizmą artimiems giminai- 
čiams, kad išsaugotų bendrus 
genus. 


Kaip teigia populiarios Richardo Dawkinso (1976) knygos The Selfish Ge- 
ne („„Savanaudis genas“) pavadinimas, evoliucinė psichologija pateikia že- 
minantį žmogaus įvaizdį, kurį psichologas Donaldas Campbellas (1975a, 
1975b) pavadino biologiniu gilios, savanaudės „prigimtinės nuodėmės“ pa- 
tvirtinimu. Genai, iš anksto nuteikiantys žmones aukotis dėl kitų asmenų in- 
teresų, nebūtų atlaikę konkurencijos. Tačiau genetinis savanaudiškumas tų- 
rėtų nuteikti dviejų tipų nesavanaudei ar netgi pasiaukojančiai pagalbai: gi- 
minaičių globai ir abipusiškumui. 

Giminaičių globa 

Genai verčia rūpintis savo giminaičiais. Tad viena iš pasiaukojimo formų, 
kuri turėtų padidinti genų išlikimo tikimybę, yra aukojimasis savo vaikams. 
Labiau tikėtina, kad genus perduos tie tėvai, kurie vaikų gerovę iškelia aukš- 
čiau už savąją, o ne tie, kurie jais nesirūpina. Evoliucinės psichologijos spe- 
cialistas Davidas Barashas (1979, p. 153) rašė: „Tuo, kad patinka patys sau, 
genai sau ir padeda, net jei yra skirtinguose kūnuose“. Genetinis egoizmas 
(biologiniu lygmeniu) skatina tėvų altruizmą (psichologiniu lygmeniu). Nors 
evoliucija skatina aukotis savo vaikams, šiems mažiau rūpi išsaugoti tėvų 
genus. Todėl tėvai dažniausiai būna labiau pasišventę savo vaikams nei vai- 
kai — tėvams. 

Kiti giminaičiai turi bendrų genų proporcingai jų biologiniam artimumui. 
Jūs turite pusę bendrų genų su savo broliais bei seserimis ir vieną aštunta- 
dalį — su pusbroliais bei pusseserėmis. 

Giminaičių atranka — palankumas tiems, kurie turi bendrų genų - pa- 
skatino evoliucinės biologijos specialistą B. S. Haldane pajuokauti, kad nors 
jis neaukotų savo gyvenimo dėl brolio, pasiaukotų dėl trijų brolių arba de- 
vynių pusbrolių. Haldane nebūtų nustebęs, kad identiški dvyniai labiau pa- 
laiko vienas kitą negu neidentiški (Segal, 1984). Vieno laboratorinio ekspe- 
rimento metu dvyniai dvigubai dažniau bendradarbiavo, kai buvo žaidžiama 
iš pinigų (Segal ir Hershberger, 1999). 

Svarbiausia ne tai, kad mes nustatome genetinį artimumą prieš padėda- 
mi, bet kad gamta (kaip ir kultūra) mus programuoja rūpintis giminėmis. Kai 
NBA komandos „Toronto Raptors“ žaidėjas Carlosas Rogersas nutarė nu- 
traukti karjerą ir paaukoti inkstą savo seseriai (kuri mirė prieš persodinimą), 
žmonės žavėjosi pasiaukojančia meile. Tačiau tokie artimų giminaičių poel- 
giai nėra visiškai netikėti. Ko mes iš tiesų nesitikime (ir todėl tai gerbiame)- 
tai altruizmo tokių Žmonių, kaip Everettas Sandersonas, kuris rizikavo gy- 
vybe gelbėdamas nepažįstamą Žmogų. 

Turime bendrų genų su daugeliu Žmonių, ne vien tik su savo giminaičiais. 
Visi mėlynakiai turi bendrų genų. Kaip nustatyti, su kuo labiausiai esame 
susieti genetiškai? Kaip rodo mėlynakių žmonių pavyzdys, vienas iš gene- 
tinio giminingumo požymių yra fizinis panašumas. Be to, evoliucijos eigoje 
genetiniai mainai buvo dažnesni tarp kaimynų nei tarp svetimšalių. Ar dėl 

to labiau padedame panašiems į save ir gyvenantiems netoliese? Eilės tvar- 
ka, kuria teikiama pagalba žmonėms po stichinių nelaimių ir kitose situacijose, 
kai sprendžiamas gyvybės ar mirties klausimas, neturėtų stebinti evoliuci- 
nės psichologijos specialisto: jauniems padedama pirmiau nei seniems, šei- 
mos nariams — pirmiau nei draugams, kaimynams — pirmiau nei nepažįsta- 
miesiems (Burnstein ir kiti, 1994; Form ir Nosow, 1958). 

Kai kurie evoliucinės psichologijos specialistai atkreipia dėmesį į tai, kad 
giminės atranka lemia etninį šališkumą vidinei grupei — nesuskaičiuojamos 
daugybės praeities ir dabartinių konfliktų šaltinį (Rushton, 1991). E. O. Wil- 
sonas (1978) pastebėjo, jog giminės atranka — „civilizacijos priešas. Jei žmo- 
nės skatinami ... palaikyti savo gimines bei gentį, pasaulyje įmanoma tik da- 
linė harmonija“ (p. 167). 


Abipusiškumas 


Genetinis egoizmas lemia ir abipusius santykius. Biologas Robertas Triver- 
sas tvirtina, jog vienas asmuo padeda kitam tikėdamasis, jog, esant reikalui, 
taip pat sulauks pagalbos (Binham, 1980). Duodantysis tikisi vėliau tapti gau- 
nančiuoju, 0 už neatsilyginimą bus baudžiama tuo pačiu. Apgavikus, išvers- 
takailius ir išdavikus niekina visi. 

Abipusiškumas ryškiausias mažose, izoliuotose grupėse, kuriose dažnai 
susitinkama ir dažnai pagelbstima. Draugiškos babuinų patelės, kurios arti- 
mai bendrauja su savo bendraamžiais, turi pranašumų dauginantis: jų pali- 
kuonys dažniau išgyvena iki pirmojo gimtadienio (Silk ir kiti, 2003). Jei šikš- 
nosparnis vampyras dieną ar dvi praleidžia be maisto, jis prašo savo partne- 
rio atryti maisto, kad galėtų išgyventi (Wilkinson, 1990). Šikšnosparnis do- 
noras tai daro noriai, nes praranda mažiau nei laimi šikšnosparnis gavėjas. 
Tačiau šitokiomis paslaugomis keičiasi tik tos poros, kurios sąžiningai da- 
lyvauja gavimo ir davimo mainuose. Tie, kurie visada ima ir niekada neduoda, 
bei tie, kurie neturi jokio ryšio su šikšnosparniu donoru, lieka alkani. Drau- 
gų turėti — naudinga. 

Dėl panašių priežasčių abipusiai ryšiai kaimuose ryškesni nei dideliuose 
miestuose. Mažose mokyklose, miestuose, bažnyčiose, darbo komandose ir 
bendrabučiuose palankios sąlygos bendruomenės dvasiai, kuri skatina žmo- 
nes rūpintis vieni kitais. Palyginti su mažų miestelių ar kaimo žmonėmis, 
gyvenantieji dideliuose miestuose ne taip noriai perduoda žinią telefonu, re- 
čiau išsiunčia „pamestus“ laiškus, vangiai dalyvauja apklausose, rečiau pa- 
deda pasiklydusiam vaikui ar daro nedideles paslaugas (Hedge ir Yousif, 
1992; Steblay, 1987). 

Jei genetinėje konkurencijoje nugali asmeninis interesas, kodėl padeda- 
me nepažįstamiems žmonėms? Kodėl padedame tiems, kurie, turėdami ri- 
botus išteklius bei gebėjimus, negali atsakyti tuo pačiu? Ir kas verčia karei- 
vius pulti prieš granatas? Vienas iš atsakymų, kurį iš pradžių rėmė Darwi- 
nas (po to jį atmetė savanaudiški genų teoretikai, o dabar jis ir vėl pripažįs- 

„Tarkime, jūs vaikščiojate prie 
tvenkinio ir matote skęstantį 
vaiką. Jei pagalvosite: „Juk 
už šiuos savo batus tik ką 
sumokėjau 200 dolerių, 
o vanduo juos sugadins, taigi 
vaiko negelbėsiu“, - būsite 
pabaisa. O pasaulyje tokioje 
situacijoje yra milijonai vaikų. 
Nors truputis pinigų medika- 
mentams ar maistui išgelbėtų 
jų gyvybes. Tačiau mes 
kažkodėl nelaikome savęs 
pabaisomis, kasdien 
pietaudami ir neaukodami 
pinigų vargstantiems pasaulio 
vaikams. Kodėl taip yra?“ 
Filosofas psichologas 
Joshua Greene 
(cit. Zimmer, 2004). 

„Kaip gamta nemėgsta 


tuštumos, taip ji nemėgsta 


ir altruizmo. Antra vertus, 


visuomenė jį dievina.“ 


Evoliucinės psichologijos 


specialistas 


Davidas Barashas, 


The Conflicting Pressures 


of Selfishness and Altruism, 


2003 („Prieštaringos egoizmo 


ir altruizmo įtampos“) 


tamas), yra grupinė atranka: kai grupės konkuruoja, ilgiau išlieka tos, ku- 
riose tarp narių egzistuoja abipusis altruizmas (Krebs, 1998; McAndrew, 2002; 
Sober ir Wilson, 1998). Labiausiai jis pastebimas vabzdžių, kurie gyvuoja 
kaip vieno kūno ląstelės, bendruomenėse. Bitės ir skruzdėlės pasišventusios 
dirba savo kolonijos naudai. Žmonės taip pat lojalūs savo grupei, bet ne taip 
stipriai. Jie aukojasi „mums“, kartais priešindamiesi „jiems“. 

Donaldas Campbellas (1975) pasiūlė kitą altruizmo aiškinimą: žmonių ben- 
druomenės sukūrė etines bei religines taisykles, kurios veikia kaip biologi- 
nio tendencingumo, nukreipto į asmeninį interesą, stabdžiai. Tokie Dievo įsa- 
kymai, kaip „mylėk savo artimą“, primena, jog privalome subalansuoti rū- 
pinimąsi savimi ir rūpinimąsi grupe ir šitaip prisidėti prie grupės išlikimo. 
Richardas Dawkinsas (1976) pateikė panašią išvadą: „„Pasistenkime mokytis 
dosnumo ir altruizmo, nes visi gimstame savanaudžiai. Supratę, ko nori mū- 
sų savanaudiški genai, bent jau turėsime galimybę pakeisti jų struktūrą, ko 
niekada nėra siekusi jokia kita rūšis“ (p. 3). 


Pagalbos teorijų palyginimas ir įvertinimas 


Galbūt jau pastebėjote socialinių mainų, socialinių normų ir evoliucinio po- 
žiūrio į altruizmą panašumus. Kaip pavaizduota 12.1 lentelėje, kiekvienas 
šių požiūrių išskiria du prosocialaus elgesio tipus: abipusius mainus „kiek 
tu man - tiek aš tau“ ir besąlygišką paslaugumą. Be to, pateikia tris vienas 
kitą papildančius paaiškinimo lygius. Jei evoliucinis požiūris teisingas, mū- 
sų genetika /urėtų pasireikšti psichologiniuose ir sociologiniuose reiškiniuose. 

Kiekviena teorija siekia logikos. Tačiau kiekvieną iš jų galima apkaltinti 
spekuliatyvumu ir įvykusių faktų aiškinimu. Kai pradedame nuo žinomo da- 
lyko (davimo ir gavimo kasdieniame gyvenime) ir aiškiname tai numanomu 
socialinių mainų procesu, „abipusiškumo norma“ ar biologinėmis šaknimis, 
gali būti taip, kad ne aiškiname, o tik suteikiame pavadinimą. Sunku nepri- 
tarti teiginiui, kad poelgį lemia poreikis išlikti. Žvelgiant restrospektyviai, 
lengva pagalvoti, kad šitaip ir turėjo būti. Jei bet kurį poelgį jam įvykus ga- 
lime paaiškinti kaip socialinių mainų, normų ar natūraliosios atrankos pa- 
sekmę, šių teorijų paneigti negalime. Todėl kiekvienos teorijos tikslas yra 
sukurti prognozes, leidžiančias ją patikrinti. 


12.1 LENTELĖ. Altruizmo teorijų palyginimas 


Teorija 


Socialinių mainų 
Socialinių normų 


Evoliucinė 


Aiškinimo lygmuo Išoriškai atlyginama pagalba Iš vidaus skatinama pagalba 
Psichologinis Išorinis atpildas už pagalbą Nelaimė > vidinis atpildas už pagalbą 
Sociologinis Abipusiškumo norma Socialinės atsakomybės norma 


Biologinis 


Abipusiškumas Giminaičių atranka 

Veiksminga teorija taip pat pateikia nuoseklią schemą, leidžiančią apiben- 
drinti įvairiausius pastebėjimus. Pagal šį kriterijų visos trys altruizmo teori- 
jos vertinamos aukščiausiu lygiu. Kiekviena iš jų pateikia plačią perspekty- 
vą, paaiškinančią ir ilgalaikius įsipareigojimus, ir spontanišką pagalbą. 


Tikrasis altruizmas 


Viena Holando miesto Mičigane bendrovė, turinti keletą tūkstančių darbuo- 
tojų, jau 50 metų daugiau kaip 10 procentų savo pelno skiria labdarai su viena 
sąlyga: visada išsaugoti anonimiškumą. Kitame mieste savęs neįvardijantys 
labdariai 2005 metais įsipareigojo padengti visų į Mičigano valstybinį uni- 
versitetą ar į bendruomenės koledžą įstojusių Kalamazo valstybinės mokyk- 
los abiturientų mokymo išlaidas — nuo 65 iki 100 procentų, priklausomai nuo 
gyvenamosios vietos. Ar tokius nežinomus geradarius — gelbėtojus, kraujo 
donorus, Taikos Korpuso savanorius — skatina aukščiausias nesavanaudiško 
rūpinimosi kitais tikslas? O gal tai tėra tik tam tikra asmeninės naudos išraiška, 
pavyzdžiui, atpildo siekimas, bausmės ar kaltės vengimas ar sielvarto 
malšinimas? 

Abrahamas Lincolnas pailiustravo šį filosofinį klausimą kalbėdamasis su 
arklių traukiamo vežimo keleiviu. Paaiškinęs, kad savanaudiškumas skatina 
gerus poelgius, Lincolnas išgirdo siaubingai Žviegiančią kiaulę. Jos parše- 
liai įlindo į dumbliną tvenkinį, ir kilo pavojus, kad jie paskęs. Lincolnas pa- 
prašė, kad vežikas sustotų, iššoko iš vežimo, nubėgo ir ištraukė paršelius iš 
pelkės. Jam sugrįžus, bendrakeleivis paklausė: „Na, Eibai, kur šiame maža- 
me epizode yra savanaudiškumas?“ „Dievaž, Edai, čia buvo pats didžiau- 
sias savanaudiškumas. Aš visą dieną neturėčiau ramybės, jei būčiau palikęs 
tą kiaulę, sielvartaujančią dėl savo paršelių. Tai padariau, kad nereiktų krims- 
tis, supranti?“ (Sharp, cituojama Batson ir kiti, 1986). Iki mūsų dienų psi- 
chologai būtų sutikę su Lincolnu. 

Tačiau Danielis Batsonas (2001; Batson ir Powell, 2003) teigia, kad pa- 
slaugumas gali būti ir savanaudiškas, ir nesavanaudiškas (žr. 12.4 pav.). Iš- 
gyvendami stresą dėl kito žmogaus kančių norime padėti sau, stengdamiesi 
arba išvengti nemalonios situacijos (kaip šventikas ir levitas), arba padėti (kaip 
samarietis). Tačiau, rašo Batsonas ir grupė prieraišumo tyrinėtojų, vadovau- 
jamų Mario Mikulincerio (2005), mums taip pat būdinga ir empatija, ypač 
atžvilgiu to, prie kurio esame prisirišę. Mylintys tėvai kenčia, kai kenčia jų 
vaikai, ir džiaugiasi, kai džiaugiasi jie — tokio empatiškumo trūksta skriau- 
džiantiems vaikus bei kitiems Žžiauriems nusikaltėliams (Miller ir Eisenberg, 
1988). Taip pat empatiški esame tų, su kuriais tapatinamės, atžvilgiu. 1997 
metų rugsėjį milijonai žmonių, kurie niekada nebuvo prisiartinę prie Angli- 
jos princesės Dianos arčiau kaip per 50 mylių (tačiau kurie jautėsi ją pažįstą 
iš šimtų bulvarinių laikraščių ir 44 straipsnių žurnale People), verkė dėl jos 
žūties ir dėl jos našlaičiais likusių sūnų (nors neišspaudė nė ašaros dėl be- 


empatija 

(empathy) 

Netiesioginis kito Žmogaus 

jausmų išgyvenimas; savęs 
įsivaizdavimas kito vietoje. 


507 


508 II dalis. SOCIALINIAI SANTYKIAI 


12.4 PAVEIKSLAS 
Egoistinės ir altruistinės 
paskatos suteikti pagalbą 


Stresą patiriančio Žmogaus 
vaizdas gali sukelti liūdesį, 
sumišusį su empatija. 
Mokslininkai sutaria, kad 
stresas žadina egoizmą. 
Tačiau jie ginčijasi, ar 
empatija gali sužadinti tikrąjį 
altruizmą. 

Šaltinis: Batson, Fultz ir 
Schoenrade, 1987. 


Emocijos Motyvai Elgesys 


Kito 
Žmogaus 
streso 
stebėjimas 


veik milijono anonimiškų Ruandos gyventojų, nuo 1994 metų nužudytų ar 
žuvusių apleistose pabėgėlių stovyklose). 

Būdami empatiški, dėmesį sutelkiame ne tiek į savo, kiek į kenčiančiojo 
jausmus. Tikroji simpatija ar užuojauta skatina padėti kitam dėl jo paties. 
Tokia empatija kyla natūraliai. Net vienos dienos kūdikiai verkia garsiau, kai 
girdi verkiant kitą kūdikį (Hoffman, 1981). Ligoninėse vieno kūdikio verks- 
mas kartais sukelia ištisą verksmų chorą. Dauguma pusantrų metų sulauku- 
sių vaikų, pastebėję, kad nepažįstamas žmogus netyčia išmetė rašiklį ar seg- 
tuką ir jam nesiseka jo pasiekti, būtinai pagelbės (Warneken ir Tomasello, 
2006). Tai siūlo išvadą, kad mumyse užprogramuota empatija. Primatams taip 
pat būdinga empatija, ir tai reiškia, kad altruizmo jausmas susiformavo anks- 
čiau negu žmogus (de Waal, 2005). Vieno eksperimento metu dauguma ben- 
gališkųjų makakų atsisakė naudotis joms maistą tiekiančiu įrenginiu, jei juo 
naudodamasi kita beždžionė patirdavo elektros smūgį (Masserman ir kiti, 
1964). 

Į stresą reaguoti dažnai skatina rūpestis ir empatija. 1983 metais Žmonės 
per televiziją stebėjo, kaip Australijoje kilęs miškų gaisras nušlavė šimtus 
namų netoli Melburno. Vėliau Paulas Amato (1986) analizavo pinigines bei 
materialias aukas. Jis pastebėjo, kad tie, kurie buvo supykę ar abejingi, au- 
kojo mažiau nei tie, kurie jautė arba stresą (buvo šokiruoti ar pasibjaurėję), 
arba empatiją (jautė užuojautą ir nerimavo dėl aukų). 

Norėdama atskirti egoistinį streso mažinimą nuo empatijos skatinamo al- 
truizmo, Batsono vadovaujama mokslininkų grupė atliko tyrimus. Moksli- 
ninkai fiksavo, ar tiriamieji savo susijaudinimą mažino pasišalindami, ar pa- 
dėdami žmogui, kuriam reikia pagalbos. Rezultatai buvo patikimi: sužadi- 
nus empatiją, žmonės paprastai teikdavo pagalbą. 

Sykį Batsonas ir jo bendradarbiai (1981) paprašė Kanzaso universiteto 
studenčių stebėti kenčiančią jauną moterį, kuriai tariamai buvo sukeliamas 

elektros šokas. Per pertrauką akivaizdžiai nusiminusi auka paaiškino ekspe- 
rimentuotojui, kad vaikystėje nukrito ant elektrinės tvoros ir yra labai jautri 
elektros srovei. Eksperimentuotojas pasiūlė stebinčiajai (tikrajai šio ekspe- 
rimento dalyvei) pasikeisti vietomis su stebimąja moterimi. Prieš tai pusė 
eksperimento dalyvių buvo įtikintos (šitaip sužadinant jų empatiją), kad ken- 
čianti moteris yra giminingos sielos, kad kaip ir jos, vertina tuos pačius da- 
lykus bei domisi tuo pačiu. Kai kurios dalyvės taip pat buvo įtikintos, kad 
jų dalyvavimas eksperimente pasibaigė, ir joms jau nebereikės stebėti mo- 
ters kančių. Tačiau kadangi empatija buvo sužadinta, visos eksperimento da- 
lyvės noriai sutiko susikeisti vietomis su auka. 

Ar tai ir yra altruizmas? Markas Schalleris ir Robertas Cialdinis (1988) 
tuo abejojo. Jie atkreipė dėmesį į tai, kad empatiškas žmogus jaudinasi ma- 
tydamas kenčiant kitą. Schalleris ir Cialdinis atliko eksperimentą: įtikino eks- 
perimento dalyvius, kad jų nuotaiką pakels humoristinių tekstų įrašai. To pa- 
kako, kad, nepaisant sužadintos empatijos, eksperimento dalyviai neskubė- 
tų padėti. Schalleris ir Cialdinis padarė išvadą, jog žinodami, kad tuojau pa- 
sijusime geriau, neskubame padėti net ir būdami empatiški. Visi sutinka, kad 
kartais pagalba būna arba visiškai egoistiška (siekiant atpildo ar norint iš- 
vengti bausmės), arba iš dalies egoistiška (siekiant vidinio pasitenkinimo arba 
norint sumažinti savo stresą). O ar yra trečioji paslaugumo rūšis — tikrasis 
altruizmas, kuriuo siekiama pagerinti kito Žmogaus padėtį (patiriant laimę 
tik kaip netiesioginę pasekmę)? Ar šitokio altruizmo šaltinis yra empatija? 
Cialdinis (1991) bei jo kolegos Markas Schalleris ir Jimas Fultzas tuo abe- 
jojo. Jie atkreipė dėmesį į tai, kad nėra tokių eksperimento sąlygų, kurios 
padėtų atmesti visus įmanomus egoistinio paslaugumo aiškinimus. 

Kiti duomenys perša išvadą, kad grynasis altruizmas tikrai egzistuoja. Em- 
patiški žmonės padeda nekreipdami dėmesio į tai, kad niekas nesužinos apie 
jų pagalbą. Jie rūpinasi tol, kol nepradeda rūpintis kiti (Fultz ir kiti, 1986). 
Jei pastangos padėti yra nesėkmingos, jie jaučiasi blogai net ir nebūdami dėl 
to kalti (Batson ir Weeks, 1996). Žmonės kartais nori padėti kenčiančiam 
asmeniui net tikėdami, kad tai laikina kančia, kurią sukėlė „nuotaiką veikian- 
tys“ vaistai (Schroeder ir kiti, 1988). 

Tačiau atlikę 25 egoizmo versus altruistiškos empatijos eksperimentus, 
Batsonas (2001) ir kiti (Dovidio, 1991; Staub, 1991) pastebėjo, kad rūpina- 
masi savo, o ne kitų gerove. Batsonas, kadais studijavęs filosofiją ir teolo- 
giją, pradėjo tyrimus, jausdamas „susižavėjimą pagalvojus, kad jei atrastu- 
me būdą įsitikinti, ar rūpestingumas yra nuoširdus, ar savanaudiškas, galė- 
tume naujai pažvelgti į žmogaus prigimtį“ (1999a). Po dviejų dešimtmečių 
jis mano turįs atsakymą. Nuoširdus „empatijos sukeltas altruizmas yra žmo- 
gaus prigimties dalis“ (1999b). Ir tai, sako Batsonas, teikia vilčių, kurias pa- 
tvirtina moksliniai tyrimai, kad empatija keičia požiūrį į niekinamus ŽžŽmo- 
nes — sergančiuosius AIDS, benamius, kalinius ir kitus mažumų atstovus. (Žr. 
skyrelį: ,,Atkreipkime dėmesį. Empatinio altruizmo nauda ir kaina“.) 

atkreipkime dėmesį 


Empatinio altruizmo nauda ir kaina 


Kad ir ką darytume sau ar kitiems, iš tiesų visada viską daro- 
me sau, apibendrina Kanzaso universiteto altruzzmo tyrinėto- 
jas Danielis Batsonas ir jo bendradarbiai (2004). Tačiau jie ma- 
no, kad padėti skatina ne tik egoizmas; taip pat yra ir nuošir- 
dus altruizmas, įsišaknijęs empatijoje, simpatijoje bei susirū- 
pinimu kitų gerove. Mes esame nepaprastai socialūs sutvėri- 
mai. Pasvarstykite: 


Empatinis altruizmas 


e skatina jautrią pagalbą. Empatija skatina ne tik galvoti apie 
kito žmogaus kančias, bet ir jas palengvinti. 
slopina agresiją. Parodykite Batsonui žmogų, empatišką po- 
tencialios agresijos objektui, ir jis jam parodys žmogų, ku- 
ris nepritars agresijai ir kuris yra tiek pat atlaidus, kiek ir 
piktas. Apskritai moterys yra empatiškesnės nei vyrai ir ma- 
žiau linkusios pritarti karui ar kitoms agresijos formoms (Jo- 
nes, 2003). 


skatina bendradarbiauti. Atlikdami laboratorinius eksperi- 
mentus Batsonas ir Nadia Ahmad pastebėjo, kad konfiikti- 
nėje situacijoje labiau vienas kitu pasitiki ir bendradarbiau- 
ja vienas kito atžvilgiu empatiški žmonės. Suasmeninus iš- 
orinę grupę, susipažinus su jos nariais, geriau supranta- 
mas jų požiūris. 

pagerina požiūrį į stigmatizuotas grupes. Jei įsigilinsite į ki- 
to žmogaus požiūrį, į tai, ką jis jaučia, - galbūt labiau su- 
prasite benamius, sergančius AIDS, kriminalinius nusikal- 
tėlius. 


Tačiau empatijos žadinamas altruizmas taip pat yra susijęs 

su atsakomybe, pastebi Batsono tyrimų grupė. Toks altruiz- 

mas 

e gali būti žalingas. Rizikuojant savo gyvybe dėl kitų kartais 
galima iš tiesų jos netekti. Siekiant daryti gera, galima pri- 
daryti ir žalos, nesąmoningai pažeminant pagalbos gavėją 
arba slopinant jo suinteresuotumą veikti pačiam. 
negali patenkinti visų poreikių. Lengviau būti empatiškam 
Žmogaus, kuriam reikia pagalbos, atžvilgiu nei, tarkime, Mo- 
tinai Žemei, kuri niokojama, kuriai gresia klimato atšilimo 
pasekmės, o kartu kyla pavojus ir mūsų palikuonims. 


išsieikvoja. Jausti kito Žmogaus skausmą yra nelengva, dėl 
to galime stengtis vengti empatiją provokuojančių situacijų, 
jaustis „perdegę“ ar „pavargę nuo užuojautos“. 

gali skatinti išskirtinį palankumą, neteisingumą ir abejingumą 
didesniam bendrajam gėriui. Empatija, būdama konkreti, su- 
kelia šališkumą vaiko, šeimos ar naminio gyvūno atžvilgiu. 
Moraliniai principai, būdami universalūs, verčia rūpintis vi- 
sais žmonėmis. Moralumu grindžiamas planavimas yra dar 
platesnė sąvoka. Empatiški žmonės pažeidžia savo pačių 
teisingumo ir teisėtumo standartus, išskirtinai palankiai elg- 
damiesi su žmogumi, į kurio padėtį įsijaučia (Batson ir kiti, 
1997). Ironiška, jog empatijos sužadintas altruizmas gali 
„kelti didžiulę grėsmę bendrajam gėriui, [skatindamas] su- 
siaurinti savo rūpestį nukreipiant jį tik į tuos, kuriais aš ypač 
rūpinuosi (į draugą, kuriam reikia pagalbos), ir taip besielg- 
damas aš galiu nepastebėti kraujuojančios minios“, - tei- 
gia Batsonas ir jo kolegos (1999). Todėl nenuostabu, jog 
labdara taip dažnai teikiama artimiausioje aplinkoje. 


Vietnamo kare 63 kareiviai buvo apdovanoti Garbės medaliais už tai, kad 
savo kūnu pridengė draugus nuo sprogimų (Hunt, 1990). Beveik visi jie bu- 
vo iš darnių taktinės kovos grupių. Dauguma metėsi ant rankinių granatų. 
59 paaukojo savo gyvybes. Priešingai nei kitiems altruistams (pavyzdžiui, 
50 000 nežydų kilmės asmenų, kurie, kaip manoma, nuo nacių išgelbėjo 
200 000 žydų), šiems kariams nebuvo kada svarstyti apie gėdą, kurią patirtų 
dėl savo bailumo, ar apie amžinybę kaip atpildą už pasiaukojimą. Tačiau kaž- 
kas juos skatino šitaip pasielgti. 


12 skyrius. PAGALBA 


APIBENDRINIMAS 
Kodėl padedame? 


e Yratrys pagalbos teorijos. Socialinių mainų teorija daro prielaidą, kad pagalbą, kaip ir kitus socia- 
lius poelgius, skatina troškimas gauti maksimalų atlygį, kuris gali būti išorinis ir vidinis. Blogai 
pasielgę Žmonės dažniau siūlo pagalbą. Bloga nuotaika taip pat skatina paslaugumą. Galiausiai 
veikia trikdantis dėsnis „gerai jautiesi - gerai elgiesi“: laimingi žmonės yra paslaugūs. Socialinės 
normos taip pat verčia padėti. Abipusiškumo norma skatina padėti tiems, kurie padėjo mums. 
Socialinės atsakomybės norma ragina padėti vargstantiems tol, kol jiems to reikia, net jei jie 
negali atsilyginti tuo pačiu. Moterys, iš dalies dėl požiūrio, kad joms labiau reikia pagalbos, sulau- 
kia daugiau pasiūlymų padėti negu vyrai (ypač iš vyrų). 

e Evoliucinė psichologija daro prielaidą, jog yra dvi pagalbos rūšys: pasišventimas giminaičiams ir 
abipusiškumas. Tačiau dauguma evoliucinės psichologijos specialistų mano, kad savanaudiški 
žmonės turi didesnę tikimybę perduoti savo genus palikuonims nei pasiaukojantys, todėl visuo- 
menė privalo formuoti paslaugumo kultūrą. 

e Šias tris teorijas galima vertinti pagal tai, kaip jos apibūdina prosocialų elgesį; ar remiasi posakiu 
„akis už akį“, ar supranta jį kaip besąlygišką paslaugumą. Kiekvieną iš jų galima kritikuoti už 
hipotetinius pamąstymus ar samprotavimus apie tai, kas jau įvyko, tačiau jos pateikia nuoseklią 
schemą, kaip apibendrinti prosocialaus elgesio stebėjimus. 

e Be paslaugumo, kurį skatina išorinis bei vidinis atpildas ir noras išvengti bausmės ar sielvarto, 
yra ir nuoširdus, empatinis altruizmas. Daugelis empatiškų Žmonių jaučia poreikį padėti tiems, 
kurie atsidūrė bėdoje, kurie liūdi, net jei ši pagalba yra anoniminė arba neturės jokio poveikio jų 
pačių nuotaikai. 


Kada padedame? 


Kokios aplinkybės skatina padėti arba nepadėti? Kaip ir kodėl norą padėti veikia liudininkų 
skaičius ir jų elgesys, nuotaikos, asmeninės savybės ir vertybės? 


1964 m. kovo 13 d. 28-erių metų baro vadybininkė Kitty Genovese, 3-ią va- 
landą ryto grįžusi į savo butą Niujorko Kvinso rajone, buvo užpulta ir sužalota 
peiliu. Jos klyksmas ir maldavimas padėti — „O, Dieve, jis mane subadė! Pra- 
šau, padėkite man! Prašau, padėkite man!“ — pažadino kai kuriuos kaimy- 
nus (tiksliau — 38, kaip praneša New York Times tyrimas, nors vėliau dėl šio 
skaičiaus buvo abejojama). Daugelis priėjo prie langų ir pamatė bėgantį už- 
puoliką, kuris netrukus vėl sugrįžo. Niekas neiškvietė policijos tol, kol už- 
puolikas nepabėgo. Netrukus moteriškė mirė. 
Kodėl Genovese kaimynai neskubėjo padėti? Ar jie bejausmiai? Abejin- 
gi? Apatiški? Jei taip — tokių žmonių yra daug. 
e Grįždamas į namus metro septyniolikmetis Andrew Mormille buvo su- 
žeistas peiliu į pilvą. Kai užpuolikai išlipo iš vagono, 11 kitų keleivių ste- 
bėjo, kaip jaunuolis mirtinai nukraujavo. 

e Apsipirkdama Eleanor Bradley suklupo ir susilaužė koją. Alpdama ir ka- 
muojama skausmo ji maldavo padėti. 40 minučių pirkėjų srautas tiesiog 
prasiskirdavo ir praplaukdavo pro ją. Galiausiai taksi vairuotojas nuvežė 
moteriškę pas gydytoją (Darley ir Latanė, 1968). 


e 2000 metais pasibaigus Birželio paradui daugiau nei milijonui vietinių gy- 
ventojų ir turistų vaikštinėjant saulėtame centriniame Niujorko parke, 60 
moterų tapo būrelio girtų jaunuolių seksualinio priekabiavimo aukomis. 
Keletą dienų po šio įvykio žiniasklaidos dėmesys buvo nukreiptas į sek- 
sualiai agresyvios gaujos psichologiją ir į policijos neveiklumą (dvi au- 
kos kreipėsi į netoliese buvusį policininką, kuris visiškai nesureagavo). 
O tūkstančiai vaikštinėjusių žmonių? Kodėl jie visa tai toleravo? Dauge- 
lis stebėjusiųjų turėjo mobiliuosius telefonus, tad kodėl jie neiškvietė po- 
licijos (Dateline, 2000)? 


Šokiruoja ne tai, jog čia aprašytais atvejais nesugebėta padėti, bet kad ap- 
linkiniai (minėtieji 38, 11 ir šimtai bei tūkstančiai žmonių) nereagavo. Ko- 
dėl? Ar tokioje arba panašioje situacijoje jūs irgi taip elgtumėtės? 

Socialinės psichologijos specialistus sudomino ir sujaudino liudininkų pa- 
syvumas net ir tokiais atvejais, kaip Kitty Genovese nužudymas. Tad jie at- 
liko eksperimentus, siekdami išsiaiškinti, kokiais atvejais žmonės padeda ne- 
laimėje. Vėliau jie išplėtė klausimą, suformuluodami jį taip: kas gali padėti 
nelaimės atveju aukodamas pinigų, duodamas kraujo ar skirdamas laiko? Pa- 
nagrinėkime šiuos eksperimentus, prieš tai aptarę pagalbą skatinančias ap- 
linkybes 1r padedančiųjų savybes. 

Liudininkų skaičius 

Nelaimingų atvejų liudininkų pasyvumas paskatino apžvalgininkus rašyti apie 
žmonių „susvetimėjimą“, „apatiją“, „abejingumą“ ir „nesąmoningą sadizmą“. 
Nesikišimą siedami su charakterio savybėmis, galime save raminti, kad mes — 
būdami dėmesingi — padėtume. Tačiau ar iš tiesų liudininkai buvo tokie 
beširdžiai? 

Socialinės psichologijos specialistai Bibbas Latanė ir Johnas Darley (1970) 
nebuvo tuo tikri. Jie imitavo nelaimes ir pastebėjo, kad esant didesniam liu- 
dininkų skaičiui reaguojančių skaičius sumažėdavo. Iki 1980 metų buvo at- 
likta apie 60 įvairių eksperimentų, kuriuose pagalbos teikimas, kai pagalbą 
teikiantieji manydavo, kad jie yra vieni, buvo palyginamas su pagalbos tei- 
kimu, kai šalia buvo daugiau žmonių. Beveik 90 procentų atvejų (dalyvių 
skaičius siekė apie 6000), pavieniai liudininkai buvo labiau linkę padėti (La- 
tanė ir Nida, 1981). Bendraujant internete žmogus taip pat dažniau atsilie- 
pia į pagalbos prašymą (pavyzdžiui, pasakyti bibliotekos svetainės adresą), 
jei mano, kad tokį prašymą gavo jis vienas (Blair ir kiti, 2005). 

Kai yra daug Žmonių, tikimybė sulaukti pagalbos gali būti netgi mažes- 
nė. Kai Latanė, Jamesas Dabbsas (1975) ir kiti 145 jų bendradarbiai 1497 

Bandoma 12.5 PAVEIKSLAS 
$ padėti žė ž 
: , 4 Latanė ir Darley sprendimų 
Ar imasi 


| | 
atsakomybės? LŽ "agalba medis 


nesuteikiama 

Tik vienas kelias veda į 
Pagalba pagalbą. Kiekvienoje 
nesuteikiama kryžkelėje kitų liudininkų 
Ar pastebėjo Ė Pagalba buvimas gali nukreipti | 
įvykį? NB) Kasūteikiama žmogų aDSlIngUMo I Pe 
Šaltinis: Darley ir Latanė, 
1968. 


Ar suvokia jį 
kaip nelaimę? 


kartų keldamiesi liftu „netyčia“ pamesdavo monetas ar pieštukus, 40 pro- 
centų atvejų jiems padėdavo, jei lifte būdavo dar vienas asmuo, ir tik 20 pro- 
centų — kai lifte būdavo šeši keleiviai. 

Kodėl žmonių buvimas slopina norą padėti? Latanė ir Darley spėja, kad 
kuo didesnis liudininkų skaičius, tuo mažesnė tikimybė, kad kas nors paste- 
bės įvykį, be to, sumažėja ir tikimybė, kad įvykis bus suvoktas kaip proble- 
ma ar nelaimė, ir kad bus imtasi atsakingai veikti (žr. 12.5 pav.). 


Pastebėjimas 


Praėjus dvidešimčiai minučių po to, kai Eleanor Bradley nugriuvo ant šali- 
gatvio Žmonių pilname mieste ir susilaužė koją, prieinate jūs. Jūsų akys įbes- 
tos į priešais jus einančiųjų nugaras (nedera spoksoti į tuos, su kuriais pra- 
silenkiate), jūsų mintys sukasi apie dienos įvykius. Ar tai nesumažins tiki- 
mybės, kad pastebėsite susižalojusią moterį? Ar būtų kitaip, jei šaligatvis būtų 
visiškai tuščias? 

Kad tai išsiaiškintų, Latanė ir Darley (1968) Kolumbijos universitete da- 
vė vyrams užpildyti anketą kambaryje, kuriame jie buvo arba vieni, arba kartu 
su dviem nepažįstamaisiais. Kol jie pildė anketas (ir buvo stebimi vienpu- 
siame veidrodyje), buvo 1mituota avarinė situacija: į kambarį pro ventiliaci- 


ką slepia moksliniai tyrimai 


Johnas M. Darley apie liudininkų reakciją 


Priblokšti Kitty Genovese žmogžudystės, Bibbas Latanė ir aš. eksperimentų ir tyrėme kiekvieną 
susitikome vakarienės ir pradėjome kalbėti apie liudininkų re- = šių veiksnių atskirai. 

akciją. Kadangi mūsų sritis - socialinė psichologija, galvojome 

ne apie „abejingų“ Žmonių asmenybės trūkumus, o apie tai, kad 

bet kuris, atsidūręs toje situacijoje, galėjo reaguoti taip pat, kaip 

šie žmonės. Kol baigėme vakarieniauti, padarėme išvadą, kad Johnas M. Darley, 
tokį abejingumą galėjo lemti keletas veiksnių. Po to ėmėmės Prinstono universitetas 

jos angą ėmė skverbtis dūmai. Studentai, kurie pildė anketą būdami vieni, 
dažnai žvalgėsi po kambarį ir dūmus pastebėdavo beveik tą pačią akimirką, 
nepraėjus nė penkioms sekundėms. Dirbdami kartu su kitais, studentai žiū- 
rėdavo į savo lapą. Kad pastebėtų dūmus, jiems prireikdavo maždaug 20 se- 
kundžių. 


Interpretavimas 


Pastebėję dviprasmišką įvykį, privalome jį interpretuoti. Įsivaizduokite esąs 
kambaryje, į kurį skverbiasi dūmai. Nors ir sunerimote, jūs nenorite savo reak- 
cija trikdyti kitų. Imate žvalgytis. Visi ramūs ir abejingi. Pagalvojate, kad 
viskas gerai, nuvejate mintis apie dūmus ir vėl imatės darbo. Netrukus dūmus 
pastebi kitas žmogus, bet atkreipęs dėmesį į tariamą jūsų ramumą, reaguoja 
panašiai. Tai yra informacinio poveikio pavyzdys (žr. 6 skyrių). Kiekvienas 
žmogus kito poelgius supranta kaip jo mąstymo atspindį. Dėl tokio klaidin- 
go įvykių interpretavimo gali būti pavėluotai pranešama apie gaisrus įstai- 
gose, restoranuose, kitose bendrojo naudojimo patalpose (Canter ir kiti, 1980). 

Klaidingą interpretavimą lemia tai, ką Thomas Gilovichas, Kennethas Sa- 
vitsky ir Victoria Husted Medvec (1998) vadina permatomumo iliuzija — po- 
linkiu pervertinti kitų gebėjimus „skaityti“ mūsų būsenas. Šių mokslininkų 
eksperimentų dalyviai nelaimės atveju manydavo, kad jų rūpestis pastebi- 
mas labiau nei buvo iš tiesų. Tačiau susirūpinimas ir nerimas nėra toks pa- 
stebimas, kaip įsivaizduojame. Išgyvendami savo emocijas manome, kad jas 
kiaurai mato ir kiti. Kartais kiti žmonės iš tiesų gali perskaityti mūsų jaus- 
mus, tačiau dažnai mes puikiai apsimetame esą ramūs. Tai 8 skyriuje buvo 
pavadinta „pliuralistiniu neišmanymu“ — nesuvokimu, ką kiti apie mus galvoja 
ir kokius mus mato. Ištikus nelaimei galima galvoti: „Aš atrodau labai susi- 
rūpinęs“. Tačiau manome, kad kiti yra ramūs, „tad gal tai ir nėra nelaimė“. 

Būtent tai ir patvirtino Latanė ir Darley eksperimentas. Dirbusieji pavie- 
niui pastebėję dūmus paprastai truputį padvejodavo, paskui pakildavo, nuei- 
davo iki ventiliacinės angos, pauostydavo, pavėduodavo ranka, dar kiek pa- 
dvejodavo ir nueidavo pranešti apie įvykį. Ir priešingai — tie, kurie dirbo tri- 
se, nepajudėdavo. Iš 24 aštuoniose grupėse dirbusių studentų tik vienas per 
pirmąsias keturias minutes pranešė apie dūmus (žr. 12.6 pav.). Šio šešias mi- 
nutes trukusio eksperimento pabaigoje dūmai buvo tokie tiršti, kad trukdė 
matyti, žmonės trynėsi akis ir kosčiojo. Tačiau vis tiek tik trijose iš aštuonių 
grupių pranešti apie problemą išėjo tik vienas Žmogus. 

Taip pat įdomu, kad grupės pasyvumas turėjo įtakos jos narių nuomonėms. 
Iš kur atsirado dūmai? „Dėl nuotėkio oro kondicionavimo sistemoje“. „Šiame 
pastate yra chemijos laboratorijos“. „Tai garas iš vamzdžių“. Nė vienas nepa- 
sakė: „Gaisras“. Grupės narių abejingumas veikė kitų dalyvių požiūrį į si- 
tuaciją. 

Surežisuota eksperimentinė dilema imituoja realias situacijas. Ar klyksmas 
už lango yra tik žaismingas kvailiojimas, ar užpulto žmogaus pagalbos šauks- 

Pranešusieji apie dūmus, procentais 


Laikas, prabėgęs nuo dūmų pasirodymo, minutėmis 


mas? Ar berniukų peštynės yra draugiškos, ar nuožmios? Ar susmukęs tarp- 
duryje Žmogus miega, ar yra apsvaigęs nuo narkotikų, ar rimtai serga, o gal- 
būt jį ištiko diabetinė koma? Be abejonės, šis klausimas buvo iškilęs ir tiems, 
kurie praėjo pro Sidney Brookins (AP, 1993). Brookins, kuriai dėl sumušimo 
buvo sukrėstos smegenys, mirė dvi dienas išgulėjusi prie savo daugiabučio 
namo durų Mineapolyje. Šis klausimas galėjo kilti ir tiems, kurie 2003 me- 
tais stebėjo internete, kaip 21-erių metų Brandonas Vedasas miršta nuo dide- 
lės narkotikų dozės. Gęstant jo gyvybei, publika, kuri spėliojo, ar Brandonas 
neapsimetinėja, nepajėgė atpažinti požymių, pagal kuriuos būtų nustačiusi jo 
gyvenamąją vietą ir pranešusi policijai (Nichols, 2003). 

Priešingai nei reakcijos į dūmus eksperimentas, šios kasdienės situacijos 
susijusios su kitu žūtbūtiniu poreikiu. Kad įsitikintų, jog tokiose situacijose 
reiškiasi liudininko efektas, Latanė ir Judith Rodin (1969) atliko eksperi- 
mentą, kurio metu inscenizavo, kad moteris patiria nelaimę. Kolumbijos uni- 
versiteto mokslo darbuotoja pateikė studentams klausimyną ir pro užuolai- 
da uždengtas duris išėjo į gretimą kabinetą. Po keturių minučių dalyviai išgir- 
do (tai buvo magnetofoninis įrašas), kaip ji lipa ant kėdės, norėdama pasiekti 
popierius. Po to pasigirdo riksmas, garsus lūžtančios kėdės trakštelėjimas ir 
moters kritimo ant grindų garsas. „O, Dieve, mano koja... aš... aš... negaliu 
jos pajudinti, — kūkčiojo moteris. — Ak, ... mano kulkšnis... aš... negaliu... 
nuo savęs... nukelti šio daikto.“ Prireikė dviejų minučių, kad jos dejonės at- 
kreiptų kitoje patalpoje buvusiųjų dėmesį. 

Iš dirbusių pavieniui 70 procentų išgirdę neaiškius garsus atėjo pažiūrėti 
arba bent garsiai paklausdavo, gal reikia pagalbos. Iš dirbusių po du padėti 
pasisiūlė tik 40 procentų dalyvių. Tie, kurie nieko nedarė, situaciją suvokė 
kaip nepavojingą. „Lengvai pasitempė“, — sakė vieni. „Nenorėjau jos trik- 
dyti“, — aiškino kiti. Tai dar kartą patvirtina liudininko efektą. Didėjant ne- 
laimingo įvykio liudininkų skaičiui žmonės rečiau padeda. Didesnis stebin- 
čiųjų skaičius nelaiduoja didesnio saugumo. 


12.6 PAVEIKSLAS 
Eksperimentas užtvindant 
kambarį dūmais 


Apie besiskverbiančius 

į patalpą dūmus kur kas 
dažniau pranešdavo asme- 
nys, dirbantys pavieniui, nei 
tie, kurie dirbo grupėse po 
tris. 

Šaltinis: Darley ir Latanė, 
1968. 


liudininko efektas 

(bystander effect) 

Reiškinys, kai žmogus neskuba 
padėti, jei yra daugiau stebėtojų. 

Knygoje Thirty-Eight Witnesses 
(„Trisdešimt aštuoni liudinin- 
kai“) A. M. Rosenthalis rašo 
apie Kitty Genovese nužudy- 
mą ir klausia, kaip toli žmogus 
turi būti nuo žmogžudystės 
vietos, kad būtų atleistas nuo 
atsakomybės. Už kvartalo? 

Už vienos mylios? 

Už tūkstančio mylių? 


Interpretavimas taip pat veikia žmonių reakciją į gatvėje vykdomus nu- 
sikaltimus. Vyro ir moters muštynių eksperimento, kurį atliko Lance Shot- 
landas ir Margaret Straw (1976), duomenimis, moteriai sušukus: „Pasitrau- 
kite, aš jūsų nepažįstu!“, šalia esantys įsikišdavo į konfliktą 65 procentus 
atvejų, ir tik 19 procentų atvejų, kai ji šaukdavo: „Traukis! Ir kodėl aš už 
tavęs ištekėjau!“ Atrodo, jog tariamas sutuoktinių barnis nekelia tokio noro 
padėti, kaip nepažįstamų Žmonių konfliktas. 


Atsakomybės prisiėmimas 


Nepastabumas ir klaidingas interpretavimas nėra vienintelės liudininko efekto 
priežastys. Kartais nelaimė būna akivaizdi. Mačiusieji ir girdėjusieji Kitty 
Genovese tragediją suprato, kas vyksta. Tačiau šviesos ir siluetai kaimynų 
languose reiškė, kad įvykį stebi ir kiti. Tai sumažino atsakomybę. 

Nedaugelis iš mūsų esame buvę žmogžudystės liudininkai. Tačiau visi esa- 
me patyrę, kad kitų žmonių buvimas greta slopina reakciją. Pravažiuodami 
pro nelaimės ištiktą vairuotoją greitkelyje rečiau sustosime padėti nei pamatę 
jį kaimo kelyje. Siekdami ištirti stebinčiųjų neveiklumą ištikus nelaimei, Dar- 
ley ir Latanė (1968) imitavo Genovese dramą. Jie nuvedė eksperimento da- 
lyvius — Niujorko universiteto studentus — į skirtingas patalpas, kur būdami 
jie išgirsdavo pagalbos šauksmą. Kad sukurtų šią situaciją, Darley ir Latanė 
paprašė studentų laboratorijos vidaus telefonu aptarti universiteto gyvenimo 
problemas. Jiems buvo užtikrintas visiškas anonimiškumas. Diskusijos me- 
tu, kai eksperimentuotoja įjungdavo savo mikrofoną, eksperimento dalyviai 
išgirsdavo, kaip vieną asmenį ištinka priepuolis. Jam buvo vis sunkiau kal- 
bėti, ir jis prašė pagalbos. 

Iš tų, kurie buvo patikinti, jog niekas jų nesiklauso, 85 procentai išėjo 
ieškoti pagalbos. Iš tų, kurie buvo įsitikinę, kad kiti keturi eksperimento da- 
lyviai taip pat girdi pagalbos šauksmą, sureagavo tik 31 procentas. Ar jie 
buvo abejingi? Kai galiausiai pasirodė eksperimentuotoja, dauguma dalyvių 
tuojau pat išreiškė susirūpinimą. Daugeliui drebėjo rankos, prakaitavo del- 
nai. Jie manė, kad įvyko nelaimė, tačiau neturėjo ryžto veikti. 

Po eksperimentų su dūmais ir imituotu priepuolių Latanė ir Darley paklausė 
eksperimento dalyvių, ar kitų žmonių buvimas jiems turėjo įtakos. Žinome, 
kad kitų Žmonių buvimas labai veikia. Tačiau beveik visi dalyviai neigė jautę 
kitų žmonių įtaką. Dažniausiai jie atsakydavo: „Žinojau, kad yra ir kitų žmo- 
nių, tačiau būčiau reagavęs visiškai taip pat, jei jų ir nebūtų buvę“. Šis atsa- 
kymas patvirtina tai, kad mes dažnai nežinome, kodėl elgiamės vienaip ar ki- 
taip. Štai kodėl eksperimentai daug atskleidžia. Atlikus nereagavusių stebė- 
tojų apklausą iškart po tikros nelaimės, liudininko efektas nebūtų pasireiškęs. 

Miestų gyventojai viešoje vietoje retai būna vieni. Štai kodėl miestiečiai 
būna ne tokie paslaugūs kaip kaimo žmonės. Emocinis nuovargis, kurį su- 
kelia gausybė užuojautos ir įsijautimo reikalaujančių kontaktų, dar labiau su- 

mažina paslaugumą viso pasaulio didmiesčiuose (Yousif 1r Korte, 1995). Nuo- 
vargis ir proto perkrova paaiškina Roberto Levine ir jo bendradarbių (1994) 
36-uose JAV miestuose atlikto eksperimento (kai jie gatvėje netyčia numes- 
davo rašiklį, paprašydavo iškeisti banknotą ar sankryžoje apsimesdavo esą 
akli) rezultatus. Juo didesnis ir juo tankiau apgyvendintas buvo miestas, juo 
rečiau žmonės padėdavo. Levine ir jo bendradarbiai (2001, 2003) pastebė- 
jo, kad skirtingose pasaulio vietose skiriasi ir paslaugumas (žr. 12.7 pav.). 
Ekonomiškai išsivysčiusiose šalyse žmonės rečiau padeda nepažįstamajam, 
o kultūrose, kuriose tradiciškai vertinami bičiuliški santykiai, pagalbos su- 
laukiama dažniau. 

Ištisos tautos buvo katastrofų, netgi genocido, stebėtojomis. Visi pasy- 
viai reagavome, kai Ruandoje buvo nužudyti 800 000 žmonių. „Kai yra daug 
potencialių veikėjų, kiekvienas jaučiasi esąs mažiau atsakingas“, — pastebi 
Ervinas Staubas (1997). „Mes už tai neatsakome“, — tvirtina tautų, kurių ši 
tragedija nepalietė, lyderiai. Psichologas Peteris Suedfeldas (2000), kaip ir 
holokaustą išgyvenęs Staubas, tvirtina, kad atsakomybės padalijimas taip pat 
paaiškina, „kodėl didžioji dauguma Europos gyventojų pasyviai stebėjo, kaip 
buvo persekiojami, išvežami iš namų ir žudomi jų tėvynainiai žydai“. 


Dar kartą apie tyrimų etiką 


Atliekant šiuos eksperimentus ir vėl iškyla tyrimo etikos klausimas: ar dora 
versti nieko neįtariančius Žmones stebėti alpstantįjį? Ar etiška imituoti prie- 
puolį, kad, tegu ir mokslinio tyrimo tikslu, priverstum žmones rinktis, ar baigti 
pokalbį 1r kviesti pagalbą? Ar prieštarautumėte dalyvavimui tokiame tyri- 
me? Atkreipkite dėmesį, kad priešingu atveju eksperimentas žlugtų. 

Mokslininkai visada pateikdavo laboratorinių eksperimentų dalyviams ata- 
skaitą. Paaiškinęs reakcijos į priepuolį eksperimentą, kuris tikriausiai buvo 
labiausiai slegiantis, eksperimentuotojas išdalijo dalyviams klausimyną. Vi- 
si ligi vieno atsakė, kad apgaulė buvo pateisinama ir kad jie ateityje mielai 
dalyvautų panašiuose eksperimentuose. Nė vienas nepareiškė nepasitenkini- 
mo. Pasak kitų mokslininkų, daugumos šių eksperimentų dalyvių nuomone, 
jiems tai buvo pamokantis ir etiškai pateisinamas patyrimas (Schwartz ir Got- 
lieb, 1981). Lauko eksperimentų metu eksperimentuotojo pagalbininkas pa- 
dėdavo nukentėjusiajam, jei niekas kitas šito nepadarydavo, šitaip sudary- 
damas įspūdį, kad problema išspręsta. 

Atminkite, kad socialinis psichologas įsipareigojęs dvigubai: jis privalo 
apsaugoti eksperimento dalyvius ir ieškoti tinkamų poveikio žmonių elgse- 
nai būdų. Tokie tyrimai gali atskleisti, koks poveikis yra nepageidaujamas 
ir atvirkščiai. Atrodo, jog etinis principas yra toks: jei socialiniai psicholo- 
gai atlieka tyrimus nepamiršdami pasirūpinti eksperimento dalyvių savijau- 
ta, jie įvykdo įsipareigojimus visuomenei. 

12.7 PAVEIKSLAS 
Pagalbos nepažįstamiesiems skirtumai 


Siekdami palyginti skirtingų miestų ir kultūrų atstovų paslaugumą, Robertas Levine ir jo bendradarbiai atliko tokius 
eksperimentus: „atsitiktinai“ numesdavo rašiklį, šlubčiodami dėl tariamai sužalotos kojos pamesdavo žurnalus arba 
apsimesdavo aklais sankryžoje užsidegus žaliai šviesoforo šviesai. Pametusiems rašiklį Rio de Žaneire praeiviai 
paduodavo jį keturis kartus dažniau nei Niujorke ar Kvala Lumpūre. (Čia pateikti 14 šalių atliktų eksperimentų 
duomenys.) 


Šaltinis: R. V. Levine (2003). The Kindness of Strangers. American Scientist, 91, 226-233. 

Pagalba, kai kas nors jau padeda 


Jei agresyvaus elgesio stebėjimas gali sustiprinti agresyvumą (žr. 10 skyrių), 
o abejingo — abejingumą, ar pagalbos teikimo pavyzdžiai skatina padėti? Įsi- 
vaizduokite, jog išgirstate trenksmą, po kurio seka kūkčiojimai ir dejonės. 
Jei kas nors pasakytų: „O! Atsitiko nelaimė! Darykime ką nors!“ — ar kiti 
įsijungtų į pagalbą? 
Akivaizdu, kad prosocialaus elgesio pavyzdžiai iš tiesų skatina altruizmą: 
e Jamesas Bryanas ir Mary Ann Test (1967) pastebėjo, kad Los Andželo 
vairuotojai dažniau siūlydavosi padėti moteriai, kurios automobilio pa- 
danga būdavo nuleista, jei ketvirtis mylios iki jos jie būdavo matę ką nors 
padedant moteriai pakeisti ratą. 


e Kito eksperimento metu Bryanas ir Test pastebėjo, kad Niu Džersio pir- 
kėjai per Kalėdas dažniau įmesdavo pinigų į Gelbėjimo Armijos aukų dė- 
žutę, jei matydavo, jog tik ką kažkas šitaip pasielgė. 


e Phillipe Rushtonas ir Anne Campbell (1977) pastebėjo, kad suaugę bri- 
tai noriau nemokamai duodavo kraujo, jei būdavo paprašoma eksperimen- 
tuotojo padejėjui ką tik sutikus būti donoru. 


e Ypatingi gerumo ir dosnumo pavyzdžiai, apie kuriuos papasakojau sky- 
riaus pradžioje, dažnai sužadina, Jonathano Haidto (2003) žodžiais, pa- 
kylėjimą, „ypatingą šilumos ir erdvės pojūtį krūtinėje“, galintį sukelti šiur- 
pulį, ašaras ar užgniaužti gerklę ir įkvėpimą dar labiau aukotis. 


Tačiau pavyzdžiai praktikoje kartais prieštarauja tam, ką skelbiame. Tė- 
vai gali sakyti vaikui: „Elkis, kaip aš mokau, o ne taip, kaip aš elgiuosi“. 
Eksperimentai rodo, kad vaikai perima moralines vertybes ir iš pamokymų, 
ir iš pavyzdžių (Rice ir Grusec, 1975; Rushton, 1975). Susidūrę su veidmai- 
niais, vaikai mėgdžioja ir jų elgesį, ir žodžius. 


Laiko trūkumas 


Darley ir Batsonas (1973) gailestingojo samariečio parabolėje išskyrė dar vie- 
ną pagalbos teikimo priežastį. Ir kunigas, ir levitas buvo užsiėmę, svarbūs 
žmonės, tikriausiai skubantys atlikti savo pareigą. Kuklus samarietis, be abejo, 
turėjo daugiau laiko. Kad pamatytų, ar skubantys žmonės pasielgs taip, kaip 
pasielgė kunigas ir levitas, Darley ir Batsonas išmoningai atkūrė aprašytą 
situaciją. 

Susikaupę prieš trumpo improvizuoto pokalbio (kuris pusei dalyvių bu- 
vo apie gailestingąjį samarietį) įrašą, Prinstono teologijos seminarijos stu- 
dentai buvo nusiųsti į gretimame pastate įsikūrusią įrašų studiją. Pakeliui jiems 
teko praeiti pro vyrą, kuris, susmukęs tarpduryje, kosėjo ir dejavo. Viena stu- 
dentų grupė į studiją buvo nusiųsta pasakius, kad „įrašui bus pasirengta tik 
po keleto minučių, tačiau galima eiti jau dabar“. Du trečdaliai šių studentų 


„Pamėgdžiodami iš tiesų 
didesne dalimi esame tas, 
kas esame. Svarbiausia - 
pasirinkti gerus pavyzdžius 
ir atidžiai juos išstudijuoti.“ 
Lordas Chesterfieldas, 
Laiškai. 
1750 m. sausio 18 d. 

sustojo padėti vyrui. Kiti buvo perspėti: „O, jūs vėluojate. Jie jau laukia jū- 
sų. Paskubėkite“. Iš šių studentų padėti sustojo tik 10 procentų. 
Apibendrindami šiuos duomenis Darley ir Batsonas rašė: 


Neskubantis žmogus gali sustoti ir pasiūlyti pagalbą bėdos ištiktam žmogui. 
Skubantis žmogus tikriausiai praeis pro šalį. Ironiška, jog jis tikriausiai praeis pro 
šalį net skubėdamas į diskusiją apie gailestingąjį samartietį, šitaip netyčia patvir- 
tindamas jo pamoką. (Iš tiesų kelis kartus į diskusiją apie gailestingąjį samartetį 
ėję seminaristai tiesiogine prasme užlipo ant nukentėjusiojo!) 


Ar apie seminarijos studentus, kurie galiausiai skubėjo padėti eksperimen- 
tuotojui, sprendžiame neteisingai? Galbūt jie norėjo padėti, bet turėjo rink- 
tis — eiti arba pasirūpinti nukentėjusiuoju. Kitoje gailestingojo samariečio si- 
tuacijos imitacijoje Batsonas ir jo bendradarbiai (1978) nukreipė 40 Kanza- 
so universiteto studentų į kitą pastatą. Pusei dalyvių buvo pasakyta, kad jie 
vėluoja; likusieji žinojo, kad jie turi daug laiko. Pusė kiekvienos iš šių gru- 
pių manė, kad jų dalyvavimas gyvybiškai svarbus eksperimentuotojui, kiti 
galvojo, kad jų dalyvavimas nebūtinas. Rezultatai buvo tokie: tie, kurie ne- 
skubėdami ėjo į nesvarbų susitikimą, dažniausiai sustodavo padėti. Ir priešin- 
gai, it Baltasis Triušis iš „Alisos stebuklų šalyje“ vėluojantys į labai svarbų 
susitikimą labai retai sustodavo padėti. 

Ar galime daryti išvadą, kad skubantieji buvo beširdžiai? Ar seminaris- 
tai, pamatę nukentėjusį žmogų, sąmoningai nekreipė į jį dėmesio? Ne. Susi- 
jaudinę, paskendę savo mintyse, skubėdami padėti eksperimentuotojui, jie 
paprasčiausiai nerado laiko bėdos ištiktam žmogui. Labai dažnai, pastebi so- 
cialiniai psichologai, elgesys priklausė ne nuo įsitikinimų, o nuo aplinky- 
bių. 


Panašumas 


Kadangi panašumas kelia simpatiją (žr. 11 skyrių), į save panašiems būna- 
me empatiškesni ir paslaugesni (Miller ir kiti, 2001). Panašumo tendencin- 
gumas atsispindi ir aprangoje, ir įsitikinimuose. Timas Emswilleris ir jo ben- 
dradarbiai (1971) paprašė, kad vieni eksperimento pagalbininkai apsirengtų 
konservatyviai, kiti — iššaukiančiai ir, priėję prie „konservatyvių“ ir „hipiuo- 
jančių“ Perdju universiteto studentų, paprašytų dešimties centų paskambinti 
telefonu. Mažiau nei pusė studentų davė monetą tiems, kurie buvo apsiren- 
gę kitaip nei jie. Apsirengusius panašiai sušelpė du trečdaliai studentų. Ir Ško- 
tijoje nepakantumo gėjams laikais pirkėjai dažnai atsisakydavo pakeisti pi- 
nigus tiems, kurie dėvėdavo medvilninius marškinėlius su gėjus palaikančiu 
užrašu (Gray ir kiti, 1991). (Žr. skyrelį „Mokslinių tyrimų išvada. Vidinės 
grupės narių panašumas ir pagalba“.) 

Jokio kito veido nepažįstame geriau už savąjį. Taigi kai Lisa DeBruine 
(2002) pasiūlė Makmasterio universiteto studentams porinį internetinį Žai- 
dimą, jie labiau pasitikėjo ir buvo dosnesni, kai tariamo antrojo žaidėjo nuo- 


mokslinių tyrimų išvada 

Vidinės grupės narių panašumas ir pagalba 


Panašumas skatina simpatiją, o simpatija skatina pagalbą. Ar 
žmonės dažniau pasisiūlo padėti tiems, kurie turi panašių bruo- 
žų? Norėdami išsiaiškinti šį panašumo-pagalbos santykį, Mar- 
kas Levinas, Amy Prosser bei Davidas Evansas Lankasterio 
universitete ir Stephenas Reicheris Šv. Andriaus universitete 
(2005) nusprendė ištirti kai kurių Lankasterio universiteto stu- 
dentų, kurie save vadino netoliese įsikūrusio Manchester Uni- 
ted futbolo klubo sirgaliais, elgesį. Pasinaudoję Johno Darley ir 
Danielio Batsono (1973) garsiojo eksperimento apie gerąjį sa- 
marietį patirtimi, jie kiekvieną naujai atvykusį eksperimento da- 
lyvį pasiųsdavo į laboratoriją gretimame pastate. Šis pakeliui 
sutikdavo bėgiojantį eksperimentuotojo padėjėją, vilkintį arba 
Mančesterio, arba jų konkurentų - Liverpulio futbolo komandos — 
sirgaliaus marškinėliais. Bėgikas prieš pat eksperimento dalyvį 
tariamai suklupdavo ir, susiėmęs už kulkšnies, dejuodavo. 12.8 
pav. matome, kad Mančesterio komandos sirgalius paprastai 
sustodavo padėti šios komandos marškinėliais vilkinčiam bėgi- 
kui, o Liverpulio komandos sirgaliaus marškinėliais vilkinčiam - 
dažniausiai ne. 

Mokslininkai svarstė, kas atsitiktų, jei Mančesterio koman- 
dos sirgaliams primintume apie visų futbolo sirgalių giminystę. 
Visi jie - futbolo sirgaliai, o ne oponentai, kurie futbolo sirgalius 


Procentai 


Mančesterio 

marškinėliai 
12.8 PAVEIKSLAS. Manchester United komandos 
sirgaliai, suteikę pagalbą jų komandos arba Liverpulio 
komandos marškinėliais vilkintiems žmonėms, 


Liverpulio 
marškinėliai 


procentais 


vadina agresyviais chuliganais. Taigi eksperimentas buvo pa- 
kartotas kai ką pakeitus. Prieš susiduriant su bėgiku dalyviams 
buvo paaiškinama, kad eksperimento tikslas - tyrinėti teigia- 
mus futbolo sirgalių bruožus. Iš tikrųjų ramybės drumstėjai yra 
tik nedidelė sirgalių dalis, taigi tyrimo metu norėta išsiaiškinti, 
ką sirgaliams duoda meilė „šiam nuostabiam žaidimui“. Dabar 
bėgikas vilkėjo arba Mančesterio, arba Liverpulio futbolo ko- 
mandos sirgaliaus marškinėlius, taigi buvo „vienas iš mūsų, iš 
sirgalių“. 12.9 pav. matome, kad tariamai kulkšnį pasitempusiam 
bėgikui buvo padedama nepriklausomai nuo to, kurios koman- 
dos marškinėlius jis vilkėjo, o neutralius marškinėlius dėvinčia- 
jam buvo padedama daug rečiau. 

Lankasterio tyrėjų grupė daro išvadą, kad abiejų eksperi- 
mentų principas vienodas: žmonės linkę padėti savo grupės na- 
riams apibrėžiant juos ir siauresne (Mančesterio futbolo koman- 
dos sirgaliai), ir platesne grupe (visi futbolo sirgaliai). Jei futbo- 
lo sirgalius galima įtikinti padėti priešininkų komandos sirgaliams, 
jei jie pagalvoja apie visus sirgalius vienijančius dalykus, tai ir 
kiti priešininkai galėtų elgtis taip pat. Vienas iš būdų sustiprinti 
norą padėti - formuoti tokius socialinius tapatumus, kurie apim- 
tų kuo didesnę žmonių grupę. 


Procentai 


Neutralūs 
marškinėliai 


Liverpulio 
Marškinėliai 


Mančesterio 

marškinėliai 
12.9 PAVEIKSLAS. Bendroji sirgalių tapatumo sąlyga: 
Manchester United komandos sirgaliai, suteikę pagalbą 
jų komandos arba Liverpulio komandos marškinėliais 
vilkintiems žmonėms, procentais 

12.10 PAVEIKSLAS 
Panašumas skatina 
bendradarbiauti 


Lisa DeBruine (2002) 
eksperimento dalyvių veido 
bruožus (kairėje) papildė 
nepažįstamų Žmonių 
(dešinėje) veido bruožais 
ir šitaip sumodeliavo veidą, 
parodytą viduryje. Šia 
nuotrauka pristatytai tariamai 
žaidėjai eksperimento 
dalyviai buvo dosnesni 

nei kitoms nepažįstamoms 
žaidėjoms. 

trauka bent keletu bruožų priminė juos pačius (žr. 12.10 pav.). Aš pasitikiu 
savimi. Net gimimo datos ar vardo sutapimas, pirštų atspaudų panašumas ska- 
tina palankumą ir paslaugumą (Burger ir kiti, 2004). 

Ar šališkumas dėl panašumo būdingas ir rasės atžvilgiu? XX a. aštunta- 
jame dešimtmetyje mokslininkai tyrinėjo šį klausimą ir gavo prieštaringus 
rezultatus: 


e Vieni tyrimai patvirtino šališkumą tai pačiai rasei (Benson ir kiti, 1976; 
Clark, 1974; Franklin, 1974; Gaertner, 1973; Gaertner ir Bickman, 1971; 
Sissons, 1981). 


e Kiti tyrimai tokio šališkumo nepatvirtino (Gaertner, 1975; Lerner ir Frank, 
1974; Wilson ir Donnerstein, 1979; Wispe ir Freshley, 1971). 


e Dar kitų tyrimų dalyviai, ypač kai jiems tekdavo būti akis į akį, buvo labiau 
šališki kai reikėdavo padėti kitos rasės atstovui (Dutton, 1971, 1973; Dut- 
ton ir Lake, 1973; Katz 1r kiti, 1975). 


Ar yra koks nors vienas šių iš pirmo žvilgsnio prieštaringų faktų paaiškini- 
mas? 

Nedaug kas nori atrodyti prietaringi. Tad galbūt žmonės kur kas palan- 
kesni savajai rasei, tačiau slepia šį šališkumą, kad išsaugotų teigiamą įvaiz- 
dį? Jei taip, šališkumas savajai rasei turėtų pasireikšti tik tada, kai abejingu- 
mą būtų galima paaiškinti ne rasiniais argumentais. Būtent tai ir patvirtino 
Samuelio Gaertnerio ir Johno Dovidio (1977, 1986) eksperimentai. Delave- 
ro universiteto baltaodės merginos neskubėdavo padėti nei juodaodei, nei bal- 
taodei, jei būdavo daugiau įvykio liudininkų (,„„nepadėjau šiai juodaodei, nes 
buvo daugiau žmonių, kurie galėjo padėti“). Kai kitų pašalinių nebūdavo, 
jos vienodai padėdavo ir baltaodėms, ir juodaodėms. Atrodo, kad kai elge- 
sio taisyklės yra aiškios, baltieji nediskriminuoja juodaodžių; kai taisyklės 
dviprasmiškos ar prieštaringos, rasinis panašumas gali paskatinti atsakymų 
šališkumą (Saucier ir kiti, 2005). 

Neseniai Vašingtone po vakarienės grįždamas į savo viešbutį patyriau tai, 
ką eksperimentų dalyviai patiria laboratorinėmis sąlygomis. Tuščioje gatvė- 
je prie manęs priėjo gerai apsirengęs, iš pažiūros susirūpinęs vyriškis ir pa- 
prašė vieno dolerio. Jis paaiškino, kad tik ką atvyko iš Londono ir, aplankęs 
holokausto muziejų, atsitiktinai paliko savo piniginę taksi. Taigi jis įstrigo 
mieste neturėdamas 24 dolerių taksi, kad nuvažiuotų pas savo draugą Va- 
šingtono priemiestyje. 

— Tad kaip jūs ten nuvažiuosite su vienu doleriu? — paklausiau. 

— Aš prašiau Žmonių, tačiau niekas nenorėjo padėti, — atsakė jis vos ne 
ašarodamas. — Tad pagalvojau, kad galbūt surinksiu reikiamą sumą prašyda- 
mas mažiau. 

— O kodėl nenorite važiuoti metro? — pasiteiravau. 

— Metro sustoja maždaug už penkių mylių nuo tos vietos, į kurią man 
reikia nusigauti, — paaiškino vyriškis. — Dieve, kaip aš ten nusigausiu. Jei 
man padėtumėte, pirmadienį aš jums išsiųsčiau pinigus. 

Ir štai aš tapau altruizmo gatvėje eksperimento dalyviu. Kadangi užau- 
gau mieste ir dažnai lankausi Niujorke bei Čikagoje, esu pripratęs prie elge- 
tų ir niekada jiems nieko neduodu. Tačiau vis tiek laikau save jautriu žmo- 
gumi. Be to, šis vyrukas nebuvo panašus į anksčiau sutiktus elgetas. Jis buvo 
puikiai apsirengęs. Atrodė inteligentiškas. Jo pasakojimas buvo įtikinamas. 
Be to, jis buvo panašus į mane! Jei jis meluoja, yra tikras mėšlas, pamaniau 
sau, ir duoti jam pinigų būtų kvaila, naivu, be to, šitaip aš paremčiau šiukš- 
lę. Jei jis sako tiesą, 0 aš nuo jo nusisuksiu, tada aš pats esu mėšlas. 

Vyras prašė vieno dolerio. Aš jam daviau 30 dolerių ir užrašiau savo pa- 
vardę bei adresą. Nepažįstamasis dėkingai paėmė pinigus ir išnyko naktyje. 

Pamažu pradėjau suvokti — ir, kaip paaiškėjo, teisingai — kad pasielgiau 
kaip mulkis. Juk aš gyvenau Didžiojoje Britanijoje, kodėl nepatikrinau, ką 
šis vyras žino apie Angliją? Kodėl nenusivedžiau jo iki telefono būdelės, kad 
paskambintų draugui? Kodėl bent jau neįsodinau jo į taksi ir nesumokėjau 
vairuotojui, o paprasčiausiai atidaviau pinigus? Ir kodėl, visą gyvenimą iš- 
vengdavęs mulkinimų, šį kartą suklupau? 

Man patinka galvoti, kad esu atsparus etniniams stereotipams, todėl tu- 
rėjau kukliai prisipažinti, kad taip atsitiko ne tik dėl to, jog šis vyras kreipė- 
si į mane labai išmoningai bei asmeniškai, bet ir todėl, kad jis buvo papras- 
čiausiai į Mane panašus. 


APIBENDRINIMAS 
Kada padedame? 


e Skirtingos aplinkybės skirtingai veikia altruizmą. Kai nelaimingą įvykį stebinčiųjų skaičius didėja, 
tikimybė, kad kas nors 1) pastebės įvykį, 2) suvoks jį kaip nelaimingą ir 3) imsis atsakomybės, 
mažėja. Pagalbos suteikimo eksperimentai kelia etikos problemų, tačiau leidžia mokslininkams 
atrasti, kas daro įtaką Žmogaus elgesiui. 

„Yra ... priežasčių, dėl kurių 
asmenybės savybės turėtų 
būti palyginti nesvarbios, 
nustatant galimą žmonių 
reakciją į nelaimingą įvykį. 
Viena jų yra ta, kad aplinkybės 
labai lemia sprendimą.“ 

Bibb Latanė ir John Darley 

(1970, p. 115) 


e Kada žmonės būna labiausiai linkę padėti? Svarbiausia aplinkybė - pamatę, kad kažkas kitas 
padeda. 


e Kita aplinkybė: kai jie niekur neskuba. Tie, kurie skuba, padeda rečiau. Individualūs aspektai, 
tokie kaip nuotaika, taip pat svarbūs. 


e Esame linkę padėti tiems, kurie panašūs į mus. 


Kas skatina padėti? 


Aptarėme, kaip apsisprendimą padėti lemia vidinės (pavyzdžiui, kaltės jausmas ar nuotaika) ir 
išorinės (pavyzdžiui, socialinės normos, liudininkų skaičius, laiko stoka ar panašumas) prie- 
žastys. Dabar analizuosime padedančiojo charakterį: asmenybės bruožus bei religines vertybes. 


Asmenybės bruožai 


Be abejonės, Motinos Teresės tipo asmenybės išsiskiria tam tikrais bruožais. 
Susidūrę su panašiais atvejais vieni Žmonės ateis į pagalbą, kiti —- nesivar- 
gins. Tad kokie žmonės linkę padėti? 

Daugelį metų socialiniai psichologai nepajėgė išskirti vienintelio asme- 
nybės bruožo, kuris padėtų prognozuoti paslaugumą bent taip, kaip situaci- 
jos, kaltės ir nuotaikos veiksniai. Buvo pastebėtas nežymus ryšys tarp pa- 
slaugumo ir kai kurių asmenybės kintamųjų, pavyzdžiui, socialinio pritari- 
mo poreikio. Tačiau apskritai asmenybės testais nepavykdavo išskirti pade- 
dančiųjų asmenų tipo. Žydų gelbėtojų nacizmo laikais tyrimų duomenys pa- 
našūs: nors aplinkybės turi įtakos apsisprendimui padėti, nėra jokio konkre- 
taus altruistinės asmenybės bruožų rinkinio (Darley, 1995). 

Panašią išvadą padarė konformizmo tyrinėtojai (žr. 6 skyrių). Atrodo, kad 
ir konformizmas labiau priklauso nuo situacijos nei nuo matuojamų asme- 
nybės bruožų. Tačiau galbūt prisimenate iš 2 skyriaus: tai, kokie esame, veikia 
tą, ką darome. Nuostatos bei savybės retai leidžia prognozuoti konkretų veiks- 
mą, kurį (o ne nekintantį Motinos Teresės tipo altruizmą) dažniausiai tiria 
altruizmo eksperimentai. Tačiau jos leidžia tiksliau prognozuoti galimą el- 
gesį daugelyje situacijų. 

Asmenybės tyrinėtojai sureagavo į šią problemą. Visų pirma jie atrado 
individualius paslaugumo skirtumus ir parodė, kad laikui bėgant šie skirtumai 
išlieka, ir kad tos pačios grupės atstovai juos pastebi (Hampson, 1984; Penner, 
2002; Rushton ir kiti, 1981). Kai kurie žmonės paslaugesni už kitus. Antra, 
šiuo metu mokslininkai bando susisteminti paslaugiems žmonėms būdingas 
savybes. Žmonės, kuriems būdingos teigiamos emocijos, empatija ir saviveiks- 
mingumas, dažniausiai būna dėmesingi ir paslaugesni (Bierhoff ir kiti, 1991; 
Eisenberg ir kiti, 1991; Krueger ir kiti, 2001). Trečia, nuo asmenybės priklau- 
so ir reakcija į konkrečią situaciją (Carlo ir kiti, 1991; Romer ir kiti, 1986; 
Wilson ir Petruska, 1984). Žmonės, kurių savojo elgesio tikrinimas stipriai 
išreikštas, atsiliepia į kitų Žmonių lūkesčius ir todėl būna paslaugūs, jei ma- 

no, kad už paslaugumą bus socialiai atlyginta (White ir Gerstein, 1987). Tie, 
kurie vadovaujasi vidiniais interesais ir kurių savojo elgesio tikrinimas silpnai 
išreikštas, į kitų Žmonių nuomonę mažai kreipia dėmesio. 

Šią asmens ir aplinkybių sąveiką patvirtino 172 lyginamieji (tirta beveik 
50 000 žmonių) vyrų ir moterų paslaugumo tyrimai. Išanalizavusios rezulta- 
tus, Alice Eagly ir Maureen Crowley (1986) apibendrino, kad potencialiai 
pavojingoje situacijoje, kai nepažįstamiems žmonėms reikia pagalbos (pa- 
vyzdžiui, prakiurus automobilio padangai arba pargriuvus metro), vyrai pa- 
deda dažniau. (Eagly ir Crowley taip pat rašo, kad iš 6767 žmonių, apdova- 
notų Carnegie medaliu už didvyriškumą gelbstint žmones, 90 procentų yra 
vyrai.) Tačiau saugesnėse situacijose, pavyzdžiui, savanoriškai siūlant pa- 
galbą eksperimentuotojui ar neįgaliems vaikams, moterys padeda šiek tiek 
dažniau. Taigi skirtingomis aplinkybėmis pasireiškia lyčių skirtumai. Vyrai 
dažniau buvo linkę rizikuoti gyvybe gelbėdami žydus, paaukoti inkstą, būti 
Taikos korpuso savanoriais (Becker ir Eagly, 2004). Iš tiesų, teigia Darre- 
nas George ir jo bendradarbiai (1998), moterys į draugo ar draugės proble- 
mas reaguoja su didesne empatija ir daugiau laiko skiria pagalbai. 
Religiniai įsitikinimai 
Nacių povandeniniai laivai 1943 metais skandino sąjungininkų laivus grei- 
čiau nei šie statė naujus. Iš Niujorko uosto išplaukė desantinis laivas „Dor- 
česteris“ su 902 vyrais ir pasuko Grenlandijos link (Elliott, 1989; Kurzman, 
2004; Parachin, 1992). Tarp įgulos narių buvo keturi kapelionai: metodistų 
pastorius George Foxas, rabinas Alexanderis Goode, katalikų kunigas Joh- 
nas Washingtonas ir reformatų pastorius Clarkas Polingas. Visų jų nerimau- 
dami laukė namiškiai. Likus maždaug 150 mylių iki tikslo, ,„Dorčesteris“ pa- 
teko į nacių povandeninio laivo „U-456“ akiratį. Kai į „Dorčesterį“ pataikė 
torpeda, jis ėmė skęsti. Teko skubiai evakuotis. Kadangi nutrūko elektros tie- 
kimas, lydintys laivai, nieko nežinodami apie tragediją, plaukė tamsoje. Laive 
įsivyravo chaosas, nes panikos apimti vyrai puolė iš triumų be gelbėjimosi 
liemenių ir šoko į perpildytas gelbėjimosi valtis. 

Pakilę į stačiai pasvirusį denį, keturi dvasininkai ėmė kreipti žmones prie 
gelbėjimo valčių. Jie atidarė dėžes su gelbėjimo liemenėmis ir ėmė jas da- 
lyti, kantriai įkalbinėdami jūreivius. Kai mičmanas Johnas Mahoney pasu- 
ko atgal į triumą pasiimti pirštinių, rabinas Goode jam pasakė: „Nesirūpink. 
Aš turiu dvi poras“. Tik vėliau Mahoney suprato, kad rabinas neturėjo ant- 
ros poros, jis atidavė savąsias. 

Atsidūręs lediniame, tepaluotame vandenyje, Williamas Bednaras išgir- 
do, kaip dvasininkai meldžiasi, prašydami suteikti drąsos, ir surado savyje 
jėgų pasiekti plaustą. Dar tebebūdamas ant denio, Frady Clarkas su pagar- 
bia baime stebėjo, kaip dvasininkai įteikia paskutinę gelbėjimosi liemenę ir 
galiausiai atiduoda savąsias. Įšokęs į vandenį ir atsigręžęs atgal, Clarkas pa- 
matė neužmirštamą reginį: keturi dvasininkai stovėjo denyje susikabinę ran- 

„Religija yra filantropijos 
motina.“ 
Frank Emerson Andrews, 
Attitudes Toward Giving, 1953 
(„Požiūriai į davimą“) 


komis ir meldėsi lotynų, hebrajų ir anglų kalbomis. Kiti vyrai netvarkingu 
būriu prisijungė, kai ,„Dorčesteris“ jau grimzdo į jūrą. „Tai buvo nuostabiausia, 
ką kada nors mačiau ar tikiuosi pamatyti“, — sakė Johnas Laddas, vienas iš 
230 išsigelbėjusiųjų. 

Ar dvasininkų didvyriškumas reiškia, kad tikėjimas ugdo drąsą ir jautru- 
mą? Daugumoje pagalbos tyrimų buvo nagrinėjami spontaniški veiksmai. Ne- 
didelė nelaimė sukelia tik šiek tiek didesnę tikinčių žmonių atsakomybę 
(Trimble, 1993). Mokslininkai dabar tyrinėja ir planuotą pagalbą — pavyz- 
džiui, nuolatinę savanoriškai teikiamą pagalbą sergantiesiems AIDS, „vyres- 
niuosiųjų brolių“ ir „vyresniųjų seserų“ popamokinę pagalbą jaunesniems 
moksleiviams, studentų miestelių paslaugų tarnybą. Kai sąmoningai nuspren- 
džiama teikti ilgalaikę pagalbą, religiniai įsitikinimai leidžia geriau spėti, ko 
galima tikėtis iš pagalbą siūlančiojo. 

Remdamiesi savanorystės, pavyzdžiui, pagalbos AIDS pacientams, ana- 
lize, Markas Snyderis, Allenas Omoto ir Gil Clary (Clary ir Snyder, 1993, 
1995; Clary ir kiti, 1998, 1999) išskyrė šešis motyvus. Kai kurie jų susiję 
su atpildo tikimybe — kai norima prisijungti prie grupės, būti įvertintam, pra- 
plėsti darbo perspektyvas, sumažinti kaltės jausmą, įgyti įgūdžių ar sustip- 
rinti savivertę. Kiti motyvai susiję su religinėmis ar bendražmogiškomis ver- 
tybėmis bei rūpesčiu kitais žmonėmis. 

Studentų ir visuomenės tyrimų metu turintys religinių įsitikinimų teigė sa- 
vanoriškai pagalbai (pavyzdžiui, dirbdami repetitoriais, dalyvaudami gelbėji- 
mo komandose ir kampanijose už socialinį teisingumą) skirią daugiau valandų 
nei netikintys žmonės (Benson ir kiti, 1980; Hansen ir kiti, 1995; Penner, 2002). 
Amerikiečiai, kuriuos Gallupo tyrėjai priskyrė „stipriai įsipareigojusiųjų“ ka- 
tegorijai, savanoriškam darbui skyrė vidutiniškai dvi valandas per savaitę, o 
„neįsipareigojęs“ apklausų dalyvis neskyrė nė trupučio laiko (Winseman, 
2005). Vėlesnėje Gallupo apklausoje (Colasanto, 1989) paaiškėjo, kad sava- 
noriškai labdarą ir socialines paslaugas teikė 28 procentai tų, kurie religiją 
laikė „nelabai svarbiu dalyku“ gyvenime, ir 50 procentų tų, kurie religiją lai- 
kė „labai svarbiu dalyku“. Kitos Gallupo apklausos duomenimis, 37 procen- 
tai lankančiųjų bažnyčią kartą per metus arba rečiau ir 76 procentai lankan- 
čiųjų kiekvieną savaitę susimąsto apie „pareigą vargšams“ (Wuthnow, 1994). 

Samo Levensono sąmojus — „prireikus duoti, kai kurie žmonės sustoja 
ties nieko nedavimo riba“ — retai gali būti taikomas bažnyčios ir sinagogos 
nariams. Gallupo apklausos atskleidė, kad bažnyčios ar sinagogos nelankantys 
amerikiečiai teigė labdarai skiriantys 1,1 procento savo pajamų (Hodgkinson 
1r kiti, 1990). Reguliariai lankantieji bažnyčią buvo pustrečio karto dosnes- 
ni. Šie 24 procentai gyventojų skyrė 48 procentus visų surenkamų aukų. Ki- 
ti trys ketvirtadaliai amerikiečių įnešė likusią dalį. 1990 ir 1992 metų Gallupo 
17 2001 metų Nepriklausomo sektoriaus apklausų duomenys patvirtino ko- 
reliaciją tarp religinių įsitikinimų 1r filantropijos (Hodgkinson ir Weitzman, 
1990, 1992). 

Ar religinių įsitikinimų sąsajos su planuota pagalba pasireiškia ir kito- 
kioje visuomeninių organizacijų veikloje? Robertas Putnamas (2000) išana- 
lizavo 22 organizacijas, tarp jų — klubų pagal pomėgius, profesinių asocia- 
cijų, savipagalbos grupių ir paslaugas teikiančių klubų nacionalinės apklau- 
sos duomenis. „Būtent priklausymas religinėms grupėms, — rašo jis, — yra 
labiausiai susijęs su kitomis pilietinio aktyvumo formos, tokiomis kaip da- 
lyvavimas rinkimuose, teismo prisiekusiųjų darbe, bendruomenės projektuose, 
kaimynško bendrabūvio reikaluose ir labdaringoje veikloje“ (p. 67). 


APIBENDRINIMAS 
Kas skatina padėti? 


e Priešingai nei situacijos bei nuotaika, asmenybės savybės tik iš dalies nulemia paslaugumą. Ta- 
čiau nauji duomenys rodo, kad vieni žmonės yra paslaugesni už kitus, ir kad asmenybės ar lyties 
poveikis gali priklausyti nuo situacijos. 

e Religiniai įsitikinimai leidžia prognozuoti altruzmą, pasireiškiantį ilgalaike savanoriška veikla ir 
dalyvavimu labdaros akcijose. 


Kaip sustiprinti paslaugumą? 


Ar galime veiksnius, slopinančius paslaugumą, pakeisti jį skatinančiais ? O gal galima išmoky- 
ti paslaugumo pasitelkus socializaciją? 


Mes, socialinių mokslų atstovai, siekiame suprasti žmonių elgesį ir ieškoti 
būdų jam tobulinti. Kaip tyrimų rezultatus panaudoti paslaugumui stiprinti? 
Vienas iš būdų skatinti altruizmą — pakeisti jį slopinančius veiksnius. Jei sku- 
bantys ir savo mintyse paskendę žmonės mažiau linkę padėti, ar galime su- 
galvoti būdus, kurie skatintų juos sulėtinti tempą ir atkreipti dėmesį į tai, 
kas vyksta šalia? Jei kitų žmonių buvimas mažina atsakomybės pojūtį, kaip 
galime jį padidinti? 


Mažiau neapibrėžtumo, daugiau atsakomybės 


Jei Latanė ir Darley sprendimų medis (žr. 12.5 pav.) nurodo dilemą, su ku- 
ria susiduria stebintieji, galbūt padėjus Žmonėms teisingai interpretuoti įvy- 
kį ir imtis atsakomybės, jie taptų aktyvesni. Leonardas Bickmanas ir jo ben- 
dradarbiai (1975, 1977, 1979) patikrino šią prielaidą, atlikdami seką ekspe- 
rimentų, kurių esmė — reikalavimas pranešti apie nusikaltimą. Atliekant eks- 
perimentą, prekybos centro ar knygyno pirkėjai tapdavo prekių vagystės liu- 
dininkais. Kai kurie pirkėjai matė užrašus, raginančius atkreipti dėmesį į pre- 
kių vagystes ir informuojančius, kaip apie jas pranešti, tačiau šių užrašų po- 
veikis buvo nedidelis. Kiti liudininkai girdėjo praeivio interpretaciją: „Pa- 
žiūrėk į ją. Ji vagia. Ji įsidėjo prekę į savo rankinę.“ (Paskui praeivis pasi- 

traukdavo ieškoti savo vaiko.) Treti išgirsdavo jį priduriant: „Mes matėme. 
Turėtume pranešti. Tai mūsų pareiga“. Abu šie komentarai paskatindavo pra- 
nešti apie nusikaltimą. 

Jau nebeabejojama asmeninės įtakos galia. Robertas Fossas (1978) ap- 
klausė kelis šimtus kraujo donorų ir pastebėjo, kad naujokai, priešingai nei 
veteranai, dažniausiai ateidavo duoti kraujo kieno nors pakviesti. Leonardas 
Jasonas ir jo bendradarbiai (1984) patvirtino, kad draugų paskatinimas duoti 
kraujo kur kas veiksmingesnis nei plakatai ir skelbimai žiniasklaidoje. Ne- 
žodiniai raginimai taip pat gali būti veiksmingi, jei jie suasmeninami. Mar- 
kas Snyderis ir jo bendradarbiai (1974; Omoto ir Snyder, 2002) pastebėjo, 
kad stabdantieji pakeleivingas mašinas sulaukdavo dvigubai daugiau pasiū- 
lymų pavėžėti, jei žiūrėdavo vairuotojams tiesiai į akis, ir kad dauguma sa- 
vanorių pagalbininkų AIDS pacientams į šią veiklą įsitraukė kieno nors pa- 
veikti asmeniškai. Suasmeninimas padeda žmogui pasijusti mažiau anonimiš- 
ku ir labiau atsakingu. Tai žinojo pinigus iš manęs iškaulijęs sukčius. 

Henry Solomonas ir Linda Solomon (1978; Solomon ir kiti, 1981) tyri- 
nėjo anonimiškumo sumažinimo būdus. Jie pastebėjo, kad prisistatę vienas 
kitam — pasakę pavardę, amžių ir t. t. - žmonės dažniau padėdavo ligotam 
asmeniui nei anoniminiai stebėtojai. Panašiai, kai eksperimentuotoja sutik- 
davo kitos pirkėjos žvilgsnį ir šiltai jai nusišypsodavo prieš įeidama į lifią, 
pastaroji greičiau nei kitos siūlydavosi padėti, jei eksperimentuotoja ištar- 
davo: „Po galais. Palikau savo akinius. Ar kas nors gali man pasakyti, ku- 
riame aukšte prekiaujama skėčiais?“ Netgi po trivialaus pokalbio (,„Atleis- 
kite, ar jūs ne Suzie Spear sesuo?“ „„Ne“) užkalbintoji vėliau būdavo kur kas 
paslaugesnė. 

Paslaugumas taip pat stiprėja, kai yra tikimybė ir vėl susitikti su nuken- 
tėjusiuoju bei kitais liudininkais. Naudodami laboratorijos vidaus telefoną, 
Jody Gotlieb ir Charlesas Carveris (1980) privertė Majamio universiteto stu- 
dentus patikėti, kad jie aptarinėja universiteto gyvenimo problemas su ki- 
tais studentais. (Iš tiesų kitų diskusijos dalyvių balsai buvo įrašyti į magne- 
tofono juostelę.) Kai tariamą diskusijos dalyvę ištiko dusulio priepuolis ir ji 
šaukėsi pagalbos, jai nedelsdami padėjo tie, kurie tikėjosi, jog netrukus dis- 
kusijos dalyviai susitiks akis į akį. Trumpai tariant, viskas, kas suasmenina 
stebėtoją — asmeninis prašymas, akių kontaktas, prisistatymas, tikėjimasis, 
jog teks bendrauti — didina norą padėti. 

Asmeninis traktavimas verčia stebėtojus geriau suvokti save ir labiau pri- 
artėti prie altruistinių idealų. Prisiminkite iš ankstesnių skyrių, kad sužadi- 
nus savimonę, nuostatos ir veiksmai nuosekliau sutampa tiek ką nors darant 
prieš veidrodį, tiek ir prieš televizijos kamerą. Ir priešingai, „nuasmeninti“ 
žmonės jaučia mažesnę atsakomybę. Tad savimonę skatinančios aplinkybės — 
kortelės su pavardėmis, žinojimas, kad jus stebi ir vertina, netrikdanti tyla — 
taip pat turėtų skatinti paslaugumą. Tai patvirtino Shelley Duval, Virginia 
Duval ir Robertas Neely (1979). Prieš suteikdami galimybę Pietų Kaliforni- 

jos universiteto merginoms paaukoti laiko ir pinigų vargstantiems Žmonėms, 
tyrėjai parodė jų atvaizdus televizoriaus ekrane arba pateikė eksperimento 
dalyvėms užpildyti biografinio pobūdžio klausimynus. Merginos, kurių sa- 
vimonė buvo sužadinta, aukojo daugiau. Panašiai ir pėstieji, kuriuos kažkas 
tik ką nufotografavo, dažniau padėdavo kitam pėsčiajam surinkti iškritusius 
popierius (Hoover ir kiti, 1983). Žmonės, kurių savimonė sužadinta, dažniau 
įgyvendina savo idealus. 


Kaltės jausmas ir rūpinimasis savo įvaizdžiu 


Jau anksčiau pastebėjome, kad jaučiantys kaltę žmonės stengiasi ją suma- 
žinti ir susigrąžinti savivertę. Tad gal gilindami žmonių suvokimą apie nu- 
sižengimus galime sustiprinti jų norą padėti? Šitokį klausimą kėlė Richardo 
Katzevo (1978) vadovaujama Rydo koledžo mokslininkų grupė. Tad kai Port- 
lendo meno muziejaus lankytojai nepaklusdavo užrašui „Prašau neliesti“, eks- 
perimentuotojas juos subardavo: „Prašome neliesti eksponatų. Jei visi juos 
lies, eksponatai susigadins“. Panašiai, kai Portlendo zoologijos sodo lanky- 
tojai šerdavo meškas, tyrėjai kai kuriems jų padarydavo pastabą: „„Nešerkite 
žvėrių. Argi nežinote, kad galite jiems pakenkti?“ Abiem atvejais 58 pro- 
centai kaltais pasijutusių sudraustųjų netrukus pasisiūlydavo padėti kitam eks- 
perimentuotojui, kuriam „netyčia“ kas nors iškrisdavo. Šioje situacijoje pa- 
dėdavo tik vienas trečdalis nesudrausmintų lankytojų. Kaltę jaučiantis žmo- 
gus — paslaugus Žmogus. 

Žmonės taip pat rūpinasi savo įvaizdžiu. Kai Robertas Cialdinis ir jo ko- 
legos (1978) paprašė Arizonos valstijos studentų palydėti į zoologijos sodą 
vaikus nusikaltėlius, tai sutiko padaryti tik 32 procentai. Kiti studentai buvo 
paprašyti kur kas daugiau — įsipareigoti dvejus metus būti nusikaltusių vai- 
kų konsultantais. Sulaukęs atsisakymo padėti — „užtrenktų prieš nosį du- 
rų“, — prašantysis pateikė kitą prašymą — palydėti vaikus į zoologijos sodą: 
„Na, jei nenorite šito, tai gal padarytumėte bent tiek?“ Pritaikius šį metodą, 
padėti sutiko dvigubai daugiau — 56 procentai. 

Cialdinis ir Davidas Schroederis (1976) siūlo dar vieną praktišką būdą 
sužadinti rūpinimąsi savivaizdžiu: paprašykite tokios mažos aukos, kad sunkų 
būtų atsisakyti nepasijutus šykštuoliu. Tai jie suprato, susidūrę su visuome- 
ninio judėjimo „Jungtinis kelias“ agitatore. Kai agitatorė prašė Cialdinio pa- 
aukoti jų organizacijos veiklai, šis delsė tol, kol agitatorė neištarė magiškos 
formulės, sugriovusios visus kontrargumentus: „Net ir vienas centas bus nau- 
dingas“. „Mane subtiliai prikalbino, — prisiminė Cialdinis. — Ir mūsų ben- 
dravimui buvo būdinga dar viena įdomi savybė. Kai nustojau kosėti (aš iš 
tiesų užspringau, bandydamas atsisakyti), daviau ne vieną centą, kurį minė- 
jo agitatorė, bet tokią sumą, kurią paprastai duodu teisėtiems labdaros rin- 
kėjams. Ji man padėkojo, nekaltai nusišypsojo ir nukeliavo toliau.“ 

Ar Cialdinio reakcija nebūdinga? Kad tai išsiaiškintų, jis ir Schroederis 
paprašė aukų rinkėją kreiptis į priemiesčio gyventojus. Kai agentas sakyda- 


užtrenktų prieš nosį durų 
metodas 

(door-in-the-face technigue) 
Nuolaidos gavimo strategija. 
Kai kas nors iš pradžių atsisako 
patenkinti didelį prašymą 
(užtrenkia duris prieš nosį), 
prašantis pareiškia labiau 
pagrįstą pageidavimą. 

vo: „Aš renku pinigus Amerikos vėžio draugijai“, 29 procentai gyventojų 
vidutiniškai paaukodavo po 1,44 dolerio. Kai agentas pridurdavo: „Net ir vie- 
nas centas bus naudingas“, — 50 procentų gyventojų vidutiniškai paaukoda- 
vo po 1,54 dolerio. Pakartojęs šį eksperimentą, Jamesas Weyantas (1984) gavo 
panašius rezultatus: frazė „net ir vienas centas bus naudingas“ aukojančiųjų 
skaičių padidino nuo 39 iki 57 procentų. O kai Amerikos vėžio draugija pa- 
štu kreipėsi į 6000 žmonių prašydama paaukoti, tie, kurių buvo prašoma mažų 
sumų, aukojo noriau nei tie, kurių buvo prašoma didesnių sumų — ir iš jų 
vidutiniškai buvo surinkta ne mažiau (Weyant ir Smith, 1987). Kreipiantis į 
ankstesnius aukotojus, į didesnius protingus pageidavimus būna atsakoma 
didesnėmis aukomis (Doob ir McLaughlin, 1989). Tačiau einant į namus rinkti 
aukų daugiau surenkama, kai prašoma mažesnių aukų, kurių neduoti nepa- 
togu, o ir savo kaip altruisto įvaizdį galima išsaugoti. 

Pavadinus žmogų paslaugiu taip pat gerinamas jo kaip nesavanaudžio sa- 
vivaizdis. Kai Konektikuto valstijos moterys aukojo labdarai, Robertas Krau- 
tas kai kurioms jų sakė: „Jūs esate dosni“. Po dviejų savaičių šios moterys 
noriau nei nepavadintos dosniomis aukojo kitai labdaringai organizacijai. 


Altruizmo socializavimas 


Jei altruizmo galima išmokti, kaip galėtume jį socializuoti? Yra penki būdai 
(žr. 12.11 pav.). 


Moralinio įsitraukimo ugdymas 


Žydų gelbėtojus nacistinėje Europoje, Amerikos judėjimo prieš vergiją ly- 
derius ir gydytojus misionierius siejo mažiausiai vienas bendras bruožas: į 
savo ratą, kuriame galiojo jų moralinės vertybės bei teisingumo taisyklės, 
jie įtraukdavo kitokius negu jie žmones. Juos galima vadinti moraliai įtrau- 
kiančiais. Apie tai byloja viena gelbėtoja, kuri apsimetė esanti nėščia, siek- 


12.11 PAVEIKSLAS 
Praktiniai paslaugumo 


skatinimo būdai Kaip galime skatinti paslaugumą? 


Paslaugumą Vateanoių Altruizmo socializavimas 
priežasčių panaikinimas 


Neapibrėžtumo, | Kaltės jausmo : 
mažinimas žadinimas, Moralinio Altruizmo Praktinis Paslaugumo Žinių apie 
ir atsakomybės skatinimas įsitraukimo modeliavimas mokymas priskyrimas altruizmą 
didinimas rūpintis savo mokymas altruizmui | | įgijimas 


įvaizdžiu 

dama apsaugoti nėščią pasislėpusią žydę — šitaip įtraukdama netrukus gim- 
siantį kūdikį į savo asmeninį tapatumo ratą (Fogelman, 1994). 

Moralinė atskirtis — tam tikrų žmonių (ir gyvūnų) išstūmimas iš savojo 
moralinio rūpesčio rato — veikia priešingai. Moralinė atskirtis pateisina vi- 
sokeriopą skriaudą, pradedant diskriminavimu ir baigiant genocidu (Opotow, 
1990; Staub, spaudoje; Tyler ir Lind, 1990). Tų, kuriuos mes laikome ne- 
vertais, taip pat gyvūnų, kurie yra už mūsų rūpesčio rato, išnaudojimas arba 
žiaurus elgesys su jais tampa priimtini, netgi tinkami. Naciai pašalino žydus 
iš savo moralinės bendruomenės. Bet kuris žmogus, prisidedantis prie pa- 
vergimo, mirties būrių ar kankinimų, praktikuoja panašią atskirtį. Moraliniu 
atskyrimu sunkiau kaltinti tuos, kurie savo rūpestį, dėmesį ir finansinę para- 
mą skiria „saviems Žmonėms“ (pavyzdžiui, vaikui), tačiau atsiriboja nuo kitų. 

Tai paaiškina ir visuomenės empatijos nebuvimą karo atneštiems nuos- 
toliams. Žuvę kare paprastai yra „mūsų žuvusieji“. Pavyzdžiui, dauguma ame- 
rikiečių žino, kad Vietnamo kare žuvo apie 58 000 Amerikos piliečių (visos 
58 248 pavardės įrašytos Vietnamo karo memoriale). Tačiau nedaug ameri- 
kiečių žino, kad šiame kare žuvo ir apie 2 milijonus vietnamiečių. Irako ka- 
ro metu amerikiečių kareivių mirtys kelia daug didesnį susirūpinimą negu 
informacija apie irakiečius, kurių žūva keletą kartų daugiau. 

Todėl pirmasis žingsnis altruizmo socializavimo link yra atsižvelgimas į 
šališkumą vidinei grupei, skatinantį palankumą giminaičiams bei savo gen- 
čiai, plečiant ratą žmonių, kurių gerovė mums turėtų rūpėti. Danielis Batso- 
nas (1983) atkreipia dėmesį į religinę praktiką. Religijos išplečia giminys- 
tės sąvokos turinį, ragindamos „broliškai ir seseriškai“ mylėti visus „Dievo 
vaikus“, nes visi esame „viena šeima“. Jei visi esame vienos šeimos nariai, 
kiekvienas gali turėti mums moralinių pretenzijų. Riba tarp „mūsų“ ir „jų“ 
išsitrina. Taip pat naudinga raginti privilegijuotus žmones pasijusti kito kai- 
lyje (Batson ir kiti, 2003). Kad „su kitais elgtumeis taip, kaip norėtum, kad 
jie elgtųsi su tavimi“, reikia perimti kito Žmogaus požiūrį. 


Altruiuzmo modeliavimas 


Anksčiau atkreipėme dėmesį, kad matydami, kaip kiti nekreipia dėmesio, ir 
patys neskubame padėti. Tie, kuriuos augino ypač griežtai baudžiantys tė- 
vai - dauguma nepilnamečių teisės pažeidėjų ir nepataisomų nusikaltėlių, — 
turi kur kas mažiau empatijos bei rūpestingumo kitų atžvilgiu. 

Matydami kitus padedant arba apie tai perskaitę, tampame paslaugesni. 
Robertas Cialdinis ir jo bendradarbiai (2003) pastebėjo, jog geriau ne vie- 
šinti nesuvaldomo mokesčių vengimo, šiukšlinimo ir paauglių girtavimo at- 
vejus, o pabrėžti ir kaip normą apibrėžti visuotinį žmonių sąmoningumą, šva- 
ros laikymąsi bei abstinenciją. Vieno eksperimento metu jie paprašė Suak- 
menėjusių medžių nacionalinio parko lankytojų neliesti ant takų gulinčios 
suakmenėjusios medienos. Kai kuriems taip pat buvo pasakyta: „Ankstesni 
lankytojai pasiimdavo suakmenėjusių medžių šakų“. Kiti, kuriems buvo pa- 


moralinė atskirtis 

(moral exclusion) 

Nuostata, kad tam tikri žmonės 
ar grupės yra už ribos, kur 
galioja asmeninės moralinės 
vertybės ir teisingumo taisyklės. 
Moralinis įtraukimas reiškia, 
kad kiti žmonės yra įtraukiami 

į savąjį moralinio rūpesčio ratą. 


„Žmoniją mes laikome savo 
šeima.“ 
Pasaulio religijų parlamentas, 
Towards a Global Ethic, 1993 
(„Pasaulinės etikos link“) 

„Vaikai gali išmokti altruizmo, 
draugiškumo ir susitvardymo 
žiūrėdami televizijos laidas, 
pateikiančias tokio elgesio 
pavyzdžius.“ 
Nacionalinis psichikos 
sveikatos institutas, 
Television and Behavior, 1982 
(„Televizija ir elgsena“) 


sakyta, jog „ankstesni lankytojai nieko nelietė“, nes norėjo, kad parkas būtų 
išsaugotas, kur kas rečiau pasiimdavo ant tako gulinčius eksponatus. Galbūt 
ir dosnumą galima išugdyti, paprasčiausiai į mokesčių formas įtraukiant pa- 
pildomą eilutę, kurioje reikėtų nurodyti — ir šitaip būtų galima apie jas su- 
žinoti — kiek procentų metinių pajamų sudaro paaukotos sumos (Ayres ir Na- 
lebuff, 2003). Žmonės kartais aptarinėja arbatpinigių dydį, kurį aiškiai api- 
brėžia atitinkamos taisyklės, tačiau nežino, kokią savo pajamų dalį skyrė lab- 
darai. 

Kokia didelė pavyzdžio galia, įtikinamai įrodė Europos krikščionių šei- 
mos, rizikavusios savo gyvybe XX a. ketvirtajame-penktajame dešimtme- 
čiuose gelbėdamos žydus, bei šeštojo dešimtmečio piliečių teisių judėjimo 
aktyvistai. Abiem atvejais šių išskirtinių altruistų santykiai su bent vienu iš 
tėvų buvo šilti ir artimi, šis tėvas taip pat buvo tvirtas „moralistas“ arba pa- 
sišventęs humanistiniams tikslams (London, 1970; Oliner ir Oliner, 1988; 
Rosenhan, 1970). Jų šeimos, draugai ir bažnyčia išmokė padėti ir rūpintis 
kitais. Ši „orientacija į prosocialias vertybes“ padėjo jiems įtraukti į savo rū- 
pesčio zoną kitus žmones ir jaustis atsakingiems už kitų Žmonių gerovę, pa- 
stebi Ervinas Staubas (1989, 1991, 1992). 

Staubas (1999) prisimena: „būdamas žydų kilmės vaikas, Budapešte aš 
išgyvenau holokaustą ir nacistinės Vokietijos bei jos sąjungininkų vykdomą 
daugumos Europos žydų naikinimą. Mane išgelbėjo krikščionė moteris, ku- 
ri daug kartų rizikavo gyvybe, kad padėtų man bei mūsų šeimai, ir Raoulis 
Wallenbergas, švedas, atvykęs į Budapeštą ir, apsiginklavęs drąsa, išminti- 
mi ir visišku pasišventimu, išgelbėjęs dešimčių tūkstančių žydų, kurių laukė 
dujų kameros, gyvybes. Šie du didvyriai nebuvo pasyvūs stebėtojai, ir ma- 
no darbas — tai būdas netapti tokiu.“ (Žr. „Atkreipkime dėmesį. Žydų gelbė- 
tojų poelgiai ir nuostatos.“) 

Ar per televiziją rodomi teigiami pavyzdžiai skatina paslaugumą pana- 
šiai kaip agresyvių scenų vaizdavimas skatina agresyvumą? Iš tiesų proso- 
cialūs per televiziją rodomi pavyzdžiai turi netgi didesnę įtaką nei asocia- 
lūs. Susan Hearold (1986) statistiškai sujungė 108 prosocialių programų pa- 
lyginimus su neutraliomis. Ji pastebėjo, kad vidutiniškai „žiūrovas, Žiūrėda- 
mas prosocialias, o ne neutralias programas, būdavo [bent jau laikinai] per- 
keltas nuo 50-osi0s iki 74-osios prosocialios elgsenos — dažniausiai altruiz- 
mo — procentilės.“ 

Vieno tokio tyrimo metu mokslininkės Lynette Friedrich ir Aletha Stein 
(1973; Stein ir Friedrich, 1972) keturias savaites kasdien rodė ikimokykli- 
nio amžiaus vaikams televizijos serialo „Pono Rodžerso kaimynai“ epizo- 
dus, kurie buvo įtraukti į jų ugdymo programą. (Serialo „Pono Rodžerso kai- 
mynai“ tikslas — skatinti vaikų socialinę ir emocinę raidą.) Per tą laiką vai- 
kai iš žemesnio išsilavinimo šeimų tapo atidesni, paslaugesni ir aiškiau reiškė 
savo jausmus. Vėliau atlikus tyrimą paaiškėjo, kad tie darželinukai, kurie žiū- 
rėjo keturias „Pono Rodžerso“ serijas, ir atlikdami testo užduotis, ir Žaisda- 

atkreipkime dėmesį 


Žydų gelbėtojų poelgiai ir nuostatos 


Gėris, kaip ir blogis, neatsiranda vienu ypu. Žydų gelbėtojai ne- skatino jį pašvęsti savo gyvenimą tam, kad suprastų, kodėl vie- 
žydai dažnai pradėdavo nuo nedidelio įsipareigojimo - dieną ar ni žmonės kuria blogį, kiti pasyviai stebi, o treti - padeda. 

dvi ką nors paslėpti. Žengę vieną žingsnį, jie pasijusdavo esą 
kitokie - žmonės, kurie teikia pagalbą. Tada jie įsijungdavo in- 


tensyviau. Ėmęs valdyti iš žydų savininkų konfiskuotą fabriką, 
Oskaras Schindleris pradėjo nuo smulkių paslaugų savo darbi- 
ninkams žydams, kurie jam uždirbo gražų pelną. Palaipsniui jis 
ėmė vis labiau rizikuoti, kad juos apgintų. Schindleris gavo Iei- 
dimą greta fabriko įkurti darbininkų bendrabučius. Jis išgelbėjo 
atskirtas šeimas ir vėl į krūvą suvedė artimuosius. Kai ėmė ar- 
tintis rusai, Schindleris išgelbėjo apie 1200 žydų, savo gimtaja- 
me mieste įsteigdamas fiktyvų fabriką ir įdarbindamas jame dau- 
gelį „kvalifikuotų darbininkų“. 

Kiti, tokie kaip Raoulis Wallenbergas, pradėjo nuo to, kad 
atsiliepė į asmeninį pagalbos prašymą, ir baigė daugelį kartų 
rizikuodami savo gyvybe. Wallenbergas tapo Švedijos amba- 
sadoriumi Vengrijoje, kur išgelbėjo dešimtis tūkstančių Žydų, ap- 
saugodamas juos nuo sunaikinimo Aušvico koncentracijos sto- 
vykloje. Vienas iš gavusių jį išgelbėjusius asmens dokumentus Miunchenas. 1948. Oskaras Schindleris su keletu per 
buvo šešiametis Ervinas Staubas, dabar Masačiusetso univer- = Antrąjį pasaulinį karą jo išgelbėtų žydų. 
siteto socialinės psichologijos specialistas, kurio patyrimas pa- Šaltinis: Rappoport ir Kren, 1993. 


mi su lėlėmis išreikšdavo jų prosocialų turinį (Friedrich ir Stein, 1975; taip 
pat Coates ir kiti, 1976). 


Praktinis mokymasis 


Ervinas Staubas (2005) parodė, kad kaip negatyvus elgesys formuoja nega- 
tyvias nuostatas, taip ir pagalba didina jos tikimybę ateityje. Vaikai ir suau- 
gusieji mokosi veikdami. Staubas ir jo studentai atliko keletą tyrimų su dvy- 
likamečiais vaikais. Paaiškėjo, kad vaikai, paskatinti pagaminti žaisliukų li- 
goninėje gulintiems vaikams ar meno mokytojai, tapo paslaugesni. Taip at- 
sitiko ir su tais vaikais, kurie jaunesniuosius mokė dėlioti dėliones ar nau- 
dotis pirmosios pagalbos priemonėmis. 

Staubas pastebi, kad vaikai išsiugdo su paslaugumu susijusias vertybes, 
įsitikinimus ir įgūdžius. Pagalbos teikimas padeda jiems patenkinti teigia- 
mo savivaizdžio poreikius. Platesniu mastu „paslaugumo mokymas“ ir sa- 
vanoriškos veiklos programos, įtrauktos į mokyklų programas, didina tiki- 

per didelio pateisinimo 
efektas 

(overjustification effect) 

Vidinės motyvacijos slopinimas, 
paperkant žmones, kad jie 
darytų tai, ką jau ir taip daro; 
tada jie savo veiksmus gali 
laikyti išoriškai kontroliuojamais, 
o ne savaime patraukliais. 


mybę, kad suaugę jie bus visuomeniškesni, aktyvesni, socialiai atsakingi ir 
lyderiaujantys (Andersen, 1998; Putnam, 2000). Nuostatos yra elgesio pa- 
darinys. Pagalbos teikimas stiprina supratimą, kad esi rūpestingas ir paslau- 
gus, 0 tai savo ruožtu skatina būti paslaugiu. 


Paslaugumo priskyrimas altruistiniams motyvams 


Kitas altruizmo socializacijos būdas pagrįstas tuo, kas 4 skyriuje buvo pa- 
vadinta per didelio pateisinimo efektu: kai veiksmo pateisinimas yra la- 
biau nei pakankamas, žmogus šį veiksmą gali priskirti išorinei paskatai, o 
ne vidiniam motyvui. Tad atlygindami žmonėms už tai, ką jie jau ir taip da- 
ro, slopiname jų vidinę motyvaciją. Šį principą galime suformuluoti ir tei- 
giamai: esant tik pakankamam motyvui gerai dirbti (kai tai įmanoma, atpra- 
tindami Žmones nuo papirkinėjimų ir grasinimų), galime juos skatinti taip 
pat elgtis savo pačių iniciatyva. 

Danielis Batsonas ir jo bendradarbiai (1978, 1979) pritaikė per didelio 
pateisinimo efektą. Keletas eksperimentų, kuriuose dalyvavo Kanzaso uni- 
versiteto studentai, patvirtino, kad dažniausiai altruistiškais pasijuntama su- 
tikus padėti už ačiū, arba kai nebūdavo jaučiamas socialinis spaudimas. Jei 
už paslaugą buvo siūlomas atlygis arba jei būdavo jaučiamas socialinis spau- 
dimas, padėjusieji nesijautė esą altruistai. 

Kito eksperimento metu mokslininkai įtikino studentus, kad padėti juos 
privertė jų klusnumas (,„Manau, jog tiesiog neturime iš ko rinktis“) arba užuo- 
jauta („Šiam vyrukui iš tiesų reikia padėti“). Vėliau, paprašyti savanoriškai 
pagelbėti vietinei paslaugų agentūrai, sutiko 25 procentai studentų, įtikėjusių, 
jog ankstesnis jų paslaugumas buvo paprasčiausias klusnumas, ir 60 procentų 
tų, kurie buvo paskatinti laikyti save užjaučiančiais. Kokia išvada peršasi? 
Kai žmonės savęs klausia, „kodėl aš padedu“, geriausia, jei aplinkybės lei- 
džia jiems atsakyti: „Todėl, kad pagalba buvo reikalinga, o aš esu dėmesin- 
gas, dosnus ir paslaugus žmogus“. 

Nors atpildas, atlikdamas kontroliuojančio papirkimo funkciją, slopina vi- 
dinę motyvaciją, komplimentas, kurio nesitikima, gali paskatinti žmones pa- 
sijusti kompetentingais ir vertingais. Jei į studentą Džo bus kreipiamasi žo- 
džiais: „Jei nustosi bijoti ir duosi kraujo, mūsų draugija gaus prizą už tai, 
kad daugiausia paaukojo kraujo“, jis nelabai norės savo donorystę susieti su 
altruizmu. Jei Džoslin bus pamaloninta žodžiais: ,„ Nuostabu, kad būdama tokia 
užimta nusprendei surasti valandėlę ir duoti kraujo“, ji tikriausiai susikurs 
savęs kaip altruistės savivaizdį ir kitą kartą vėl dalyvaus akcijoje (Piliavin 
1r kiti, 1982; Thomas ir Batson, 1981; Thomas ir kiti, 1981). 

Siekiant daugiau Žmonių nuteikti pagalbai tokiose situacijose, kuriose daž- 
niausiai nepadedama, pravartu sužadinti pareigos jausmą, kuris skatintų pa- 
slaugumą. Delia Cioffi 1 Randy Garneris (1998) pastebėjo, kad maždaug tik 
5 procentai studentų, elektroniniu paštu gavę pranešimus apie po savaitės 
studentų miestelyje vyksiančią kraujo donorystės kampaniją, davė kraujo. Ki- 

tos studentų grupės tyrėjai paprašė, kad jei jie „mano, jog galbūt duos krau- 
JO“, į Žinutę atsakytų „taip“. ,, Taip“ atsakė 29 procentai, kraujo davė — 8 pro- 
centai. O trečioji grupė buvo paprašyta atsakyti „ne“, jei jie neketina daly- 
vauti akcijoje. Neatsiliepė 71 procentas tiriamųjų, leisdami suprasti, kad galbūt 
duosią kraujo. Įsivaizduokite, jog priklausate šiai trečiai grupei. Ar jūs nu- 
spręstumėte neatsakyti žodeliu „ne“, kadangi jaučiatės es4 dėmesingi ir, ti- 
kėtina, duosite kraujo? Ir galbūt dėl šios priežasties jus būtų lengviau pa- 
traukti plakatais bei agitaciniais lapeliais? Matyt, būtent šitaip ir atsitiko, nes 
12 procentų šios grupės studentų — net dvigubai daugiau nei įprasta — atėjo 
duoti kraujo. 

Tikėjimas žmonių paslaugumu tikriausiai turėjo įtakos, kai Vroclavo (Len- 
kija) gatvėse Dariuszas Dolinskis (2000) stabdė praeivius klausdamas, kaip 
nueiti į nesamą Zubrickio gatvę arba kaip surasti neįskaitomą adresą. Visi 
sustabdytieji nesėkmingai bandė padėti. Iš jų du trečdaliai (dvigubai daugiau 
nei likusiųjų) pagelbėjo kitam žmogui, kai šis maždaug už 100 metrų papra- 
šydavo penketą minučių pasaugoti sunkų krepšį arba dviratį. 

Žinių apie altruizmą įgijimas 

Mokslininkai surado dar vieną būdą altruizmui stiprinti, ir jis taps maloniu 
baigiamuoju šio skyriaus akcentu. Kai kurie specialistai nerimauja, kad so- 
cialinės psichologijos Žinios gali pakeisti Žmonių elgseną, ir šitaip tapti ne- 
validžios (Gergen, 1982). Ar žinojimas, kas slopina altruizmą, sumažins jį 
skatinančių veiksnių įtaka? Kartais toks „informavimas“ yra ne problema, o 
tikslas. 

Arthuro Beamano ir jo bendradarbių (1978) atlikti eksperimentai su Mon- 
tanos universiteto studentais parodė, jog supratę, kodėl kitų akivaizdoje ma- 
žėja noras padėti, žmonės ima keistis teigiama — paslaugumo - linkme. Kai 
kuriems studentams per paskaitą mokslininkai paaiškino, kaip liudininkų ne- 
veiklumas gali paveikti nelaimingo įvykio interpretavimą ir atsakomybės jaus- 
mą. Kiti studentai išklausė arba kitą paskaitą, arba neišklausė jokios. Po dviejų 
savaičių kito eksperimento, atlikto kitoje vietoje dalyviai (kartu su niekaip 
nereaguojančiu eksperimentuotojo padėjėju) turėjo eiti arba pro pargriuvu- 
sį, arba pro dviračio prispaustą žmogų. Padėti sustojo tik ketvirtadalis tų, kurie 
nebuvo girdėję jokios paskaitos, ir dvigubai daugiau „informuotųjų“. 

Perskaitę šį skyrių jūs turbūt irgi kai kuo pasikeitėte. O gal Žinojimas, 
kas veikia reakcijas, nekeičia jūsų nuostatų ir poelgių? 


APIBENDRINIMAS 
Kaip sustiprinti paslaugumą? 
Moksliniai duomenys perša išvadą, kad paslaugumą galima stiprinti trimis būdais. 


e Pirma, galime keisti veiksnius, slopinančius paslaugumą, ir galime pasistengti sumažinti nelaimingo 
įvykio neapibrėžtumą, apeliuodami į žmogų asmeniškai bei stiprindami atsakomybės jausmą. 

e Antra, galime taikyti nuobaudas ar „užtrenktų prieš nosį durų“ metodą, kad priverstume pajusti 
kaltę ar susirūpinti savivaizdžiu. 

e Trečia, galime mokyti altruizmo. Televizijos laidose vaizduojamų prosocialių pavyzdžių tyrimas 
byloja apie Žiniasklaidos galią mokant teigiamos elgsenos. Matydami, kaip suaugusieji padeda 
vieni kitiems, vaikai patys būna linkę atitnkamai elgtis. Jei norime išugdyti žmonėse altruizmą, 
privalome prisiminti per didelio pateisinimo efektą: priverstinai darant gerą darbą, meilė jam su- 
mažėja. Jei žmonėms pateikiame pakankamą motyvą apsispręsti padaryti gerą darbą, jie savo 
poelgį aiškins savo altruizmu ir todėl bus labiau linkę padėti. Įgiję Žinių apie altruizmą - kaip jūs 
dabar - žmonės taip pat gali geriau suprasti ir tinkamiau reaguoti į kitų poreikius. 


Iš Post scriptum: socialinės psichologijos Žinių 
taikymas gyvenime 


Tie iš mūsų, kurie tiria, dėsto ir rašo apie socialinę psichologiją, tai daro ti- 
kėdami, jog šis darbas yra svarbus, kad nagrinėja Žmonijai svarbius reiški- 
nius. Tad studijuodami socialinę psichologiją galime praplėsti savo mąsty- 
mą ir gyventi bei veikti geriau suvokdami aplinką ir jautriau reaguodami į 
kitus žmones. Bent jau mes šitaip manome. 

Tad mums būna labai malonu, kai esami ar buvę studentai patvirtina šias 
mūsų prielaidas pasakojimais apie tai, kaip jie socialinės psichologijos teoriją 
susiejo su gyvenimu. Baigiant rašyti paskutinę pastraipą, pas mane užsuko 
buvusi studentė, šiuo metu gyvenanti Vašingtone. Ji užsiminė, kad neseniai 
buvo atsidūrusi pėsčiųjų sraute, plaukiančiame pro be sąmonės ant šaligat- 
vio gulintį vyrą. „Prisiminiau socialinės psichologijos kursą ir pasakojimus, 
kodėl tokiose situacijose žmonės nepadeda. Tada pagalvojau: jei aš taip pat 
praeisiu pro šalį, tai kas jam padės?“ Moteris paskambino pagalbos telefonu 
ir kartu su nukentėjusiuoju bei kitais prie jos prisijungusiais praeiviais lau- 
kė, kol atvyks pagalba. 


ontliktai 


r jų sprendimas 


Kas sukelia konfliktą? 

Socialinės dilemos 

Konkurencija 

Suvoktas neteisingumas 

Klaidingas suvokimas 

Mokslinių tyrimų išvada. Klaidingas suvokimas ir karas 


Kaip pasiekti taiką? 

Kontaktas 

Mokslinių tyrimų išvada. Santykiai, kurie galėjo būti 
Bendradarbiavimas 

Atkreipkime dėmesį. Kodėl svarbu, kas nugalės? 
Atkreipkime dėmesį. Branchas Rickey, Jackie Robinsonas 
ir beisbolo atsinaujinimas 

Bendravimas 

Sutaikinimas 


0sf scriptum: asmens ir bendruomenės teisių konfliktas 


„Jei norite taikos, siekite 
teisingumo.“ 
Popiežius Paulius VI 


konfliktas 

(conflict) 

Numanomas veiksmų ar tikslų 
nesuderinamumas. 


taika 

(peace) 

Mažo priešiškumo ir agresyvumo 
aplinkybės, kai plėtojami 
abipusiai naudingi santykiai. 


I) augelio šalių lyderiai įvairiausiomis kalbomis kalba vienodai, maždaug 

šitaip: ,„Mūsų šalies ketinimai visiškai taikūs. Tačiau mes Žinome, jog 
yra kitų šalių, kurios savo naujais ginklais kelia mums grėsmę. Todėl priva- 
lome apsiginti nuo galimų išpuolių. Šitaip elgdamiesi mes apginsime savo 
gyvenimo būdą ir išsaugosime taiką.“ (Richardson, 1960). Beveik kiekvie- 
na šalis tvirtina, kad jai rūpi tik taika, tačiau nepasitikėdama kitomis šalimis 
ginkluojasi saugumo sumetimais. Dėl to pasaulyje ginklams ir kariuomenei 
kasdien išleidžiama 2 milijardai dolerių, o tuo tarpu šimtai milijonų Žmonių 
miršta dėl blogos mitybos ir ligų. 

Šitokio konflikto (numanomo veiksmų ar tikslų nesuderinamumo) ele- 
mentai panašūs visuose lygmenyse, nuo ginklavimosi varžybų sukeliamo kon- 
flikto, religinių grupuočių diskusijų apie doktriną iki korporacijų vadovų ne- 
sutarimų su darbininkais dėl atlyginimų ir iki šeimyninių vaidų. Nesvarbu, 
ar jų požiūris teisingas, ar ne, konfliktuojantys žmonės jaučia, kad vienai puse 
laimėjus, kita — pralaimės. „Mes norime taikos ir saugumo.“ „Mes taip pat, 
tačiau jūs mums grasinate.“ „Noriu, kad išjungtum muziką.“ „O aš noriu jos 
klausytis.“ „Mes norime didesnio atlyginimo.“ „Mes neturime galimybių jo 
padidinti.“ Kartais atsitinka, kad pralaimi visi. Pavyzdžiui, JAV nacionali- 
nės ledo ritulio lygos žaidėjams ir klubų savininkams nesusitarus dėl didžiau- 
sio galimo atlyginimo buvo atšauktas 2005 metų sezonas. 

Nekonfliktiški asmeniniai ar kolektyviniai santykiai būtų nuobodūs. Kon- 
fliktas reiškia aktyvumą, įsipareigojimą ir prisirišimą. Jei konfliktas supran- 
tamas ir pripažįstamas, jis gali padėti nutraukti išnaudojimą, atnaujinti ir pa- 
gerinti žmonių santykius. Vengiantys konfliktų retai kada atkreipia dėmesį į 
savo problemas ir jas išsprendžia. 

Taika, pačia teigiamiausia prasme, yra daugiau nei atviro konflikto gniau- 
žimas, daugiau nei įtempta, trapi, paviršinė ramybė. Taika - kūrybingai val- 
domo konflikto rezultatas. Ji pasiekiama tada, kai šalys suderina savo nuo- 
monių skirtumus ir randa bendrą vidurkį. „Mes pasiekėme, kad būtų padi- 
dinti atlyginimai. Jūs pasiekėte, kad padidėtų pelnas. Dabar mes padedame 
vieni kitiems siekti organizacijos tikslų.“ Royce Anderson (2004) mano, kad 
taika — „tai aplinkybės, kuriomis individai, šeimos, grupės, bendruomenės 
ir (ar) tautos patiria mažiau smurto ir harmoningai tarpusavyje bendrauja“. 

Šiame skyriuje kalbėsime apie konfliktą ir sutaikinimą, keldami klausi- 
mus, kokie veiksniai sukelia ir gilina konfliktą, o kokie padeda palaikyti taiką: 
e Kokios socialinės situacijos skatina konfliktą? 

e Kaip klaidingas suvokimas kursto konfliktą? 


e Ar kontaktai su priešiška puse mažina konfliktą? 

e Kada bendradarbiavimas, bendravimas ir tarpininkavimas padeda susitai- 
kyti? 


Kas sukelia konfliktą? 


Socialinių psichologinių tyrimų metu buvo nustatyti keli konflikto veiksniai. Stebina (ir kartu 
palengvina mūsų uždavinį) tai, kad šie veiksniai pasireiškia visuose socialinio konflikto lyg- 
menyse, neišskiriant nei tarptautinių, nei grupinių, nei asmeninių konfliktų. 


Socialinės dilemos 


Kai kurios didžiausią grėsmę Žmonijos ateičiai keliančios problemos — bran- 
duolinis ginklas, pasaulinis klimato atšilimas, gyventojų perteklius, gamti- 
nių išteklių mažėjimas — atsiranda tada, kai šalys siekia savanaudiškų inte- 
resų. Ironiška, bet šitaip jos kenkia pačios sau. „Brangūs taršos mažinimo 
įrengimai pareikalautų daug lėšų. Be to, pati mūsų sukelta tarša — trivialus 
dalykas.“ Daugelio argumentai panašūs, ir dėl to oras bei vanduo yra už- 
teršti. 

Kai kuriose šalyse, tėvų manymu, naudinga turėti daug vaikų, nes jie pa- 
dės šeimos ūkyje ir globos senatvėje. Tačiau kai daugiavaikių šeimų yra daug 
keliose kartose iš eilės, atsiranda kolektyvinis niokojimas dėl gyventojų per- 
tekliaus. Individualiai naudingas pasirinkimas nuskriaudžia visuomenę. Tad 
prieš mus iškyla dilema: kaip asmeninius interesus suderinti su visuomenės 
gerove? 

Siekdami iliustruoti ir panagrinėti šią problemą, socialiniai psichologai 
atliko laboratorinius eksperimentus ir atskleidė daugelio socialinių konflik- 
tų esmę. „Socialiniai psichogai, tyrinėjantys konfliktą, patiria panašią situ- 
acią kaip astronomai, — pastebėjo konfliktų tyrinėtojas Mortonas Deutschas 
(1999). — Mes negalime atlikti didelio masto socialinių eksperimentų, tačiau 
galime nustatyti konceptualius panašumą tarp didelio 1r mažo masto įvykių, 
kaip astronomai nustatė panašumus tarp planetų ir Niutono obuolio. Štai kodėl 
laboratorinių eksperimentų žaidimai gali pagilinti supratimą apie karą, taiką 
ir socialinį teisingumą.“ 

Panagrinėkime du laboratorinius socialinių spąstų eksperimentus: kali- 
nio dilemą ir bendrų išteklių tragediją. 


Kalinio dilema 


Viena dilema kyla iš istorijos apie du įtariamuosius, kuriuos atskirai tardo 
apygardos prokuroras (Rapoport, 1960). Jie nusikalto kartu, tačiau apygar- 
dos prokuroro turimi įkalčiai leidžia apkaltinti juos įvykdžius tik mažesnį 
nusikaltimą. Tad jis sukuria situacijas, skatinančias kiekvieną iš jų prisipa- 
žinti asmeniškai: 


socialiniai spąstai 

(social trap) 

Situacija, kurioje konfliktuojan- 
čios pusės, siekdamos asmeni- 
nių interesų, elgiasi abipusiai 
žalingai. Pavyzdžiai galėtų būti 
kalinio dilema ir bendrų išteklių 
tragedija. 

13.14 PAVEIKSLAS 
Klasikinė kalinio dilema 


Kiekviename langelyje 
skaičius virš įstrižainės yra 
kaltinamojo A rezultatas. 
Jei abu kaltinamieji prisipa- 
žins, abu bus nuteisti 
penkeriems metams. 

Jei nė vienas neprisipažins, 
kiekvienas bus nuteistas 
vieneriems metams. Jei 
prisipažins tik vienas, jis 
bus paleistas mainais už 
įrodymus, reikalingus kitam 
apkaltinti, o šis bus 
nubaustas dešimčiai metų. 
Jei būtumėte vienas iš 
kaltinamųjų ir negalėtumėte 
bendrauti su kitu, ar 
prisipažintumėte? 


e Jei kalinys A prisipažins, o kalinys B — ne, apygardos prokuroras atleis 
A nuo bausmės ir jo prisipažinimą panaudos apkaltinti B (ir atvirkščiai, 
jei B prisipažins, o A - ne). 


e Jei prisipažins abu, jiems bus skirta vidutinio griežtumo bausmė. 


e Jei neprisipažins nė vienas, abu bus nubausti švelniau. 


13.1 paveiksle parodyta matrica, kurioje apibendrintos šios galimybės. Ar 
jūs, turėdami tokį pasirinkimą, prisipažintumėte, jei prieš prisipažindami ne- 
turėtumėte galimybės pasikalbėti su kitu kaltinamuoju? 

Siekdami sumažinti galimą bausmę dauguma prisipažintų, nepaisydami 
to, kad prisipažinę abu gaus griežtesnes bausmes nei tuo atveju, kai abu ne- 
prisipažintų. Atkreipkite dėmesį į tai, kad, nepriklausomai nuo antrojo kal- 
tinamojo sprendimo, kiekvienam iš jų yra geriau prisipažinti. Jei antrasis ir- 
gi prisipažįsta, pirmasis gauna ne griežtą, o vidutinio griežtumo bausmę. Jei 
antras įtariamasis neprisipažįsta, pirmasis paleidžiamas į laisvę. 

Maždaug 2000 tyrimų (Dawes, 1991) dalyvavę įvairių universitetų studen- 
tai susidūrė su kaltinamiesiems iškilusia būtinybe rinktis prisipažinti (pasi- 
traukti) ar bendradarbiauti, tiesa, „rizikuodami“ ne laisve, o žetonais, pini- 
gais ar taškais už studijuojamą kursą. Kaip parodyta 13.2 paveiksle, priim- 
damas bet kurį sprendimą asmuo yra linkęs pasitraukti (nes pasinaudoja ki- 
to Žmogaus bendradarbiavimu arba apsisaugo nuo išnaudojimo). Tačiau - ir 
čia iškyla kliūtis — nebendradarbiaudamos abi pusės pasiekia blogesnį re- 
zultatą nei pasitikėdamos ir gaudamos naudos abi. Ši dilema dažnai atveda 
į nemalonią padėtį, kai abi pusės supranta, jog galėtų turėti naudos, tačiau 
nesugebėdamos bendrauti ir nepasitikėdamos viena kita, „įstringa“ neben- 
dradarbiavimo situacijoje. 


Kaltinamasis A 


Prisipažįsta 
asitraukia) | 


Neprisipažįsta 
(bendradarbiauja) 


Prisipažįsta 
(pasitraukia) 


0 metų +: 


7 metas T 
Kaltinamasis Bt ———> 12. 


Neprisipažįsta 
(bendradarbiauja) 

Dalyvis A 
1 reakcija 2 reakcija 
(pasitraukti) (bendradarbiauti) 


1 reakcija 
(pasitraukti) 


Dalyvis B 


2 reakcija 
(bendradarbiauti) 


Bendrų išteklių tragedija 


Daugelyje socialinių dilemų dalyvauja daugiau nei dvi šalys. Klimato atši- 
limo priežastys — miškų naikinimas ir anglies dvideginio, kurį išmeta auto- 
mobiliai, krosnys ir anglimi kūrenamos elektrinės, kiekio didėjimas. Kiek- 
vienas kurą ryjantis sportinis automobilis nestipriai aštrina šią problemą, o 
kiekvieno automobilio sukelta žala išdalijama daugybei žmonių. Kad galėtų 
modeliuoti tokias nemalonias socialines situacijas, mokslininkai sukūrė la- 
boratorines panašių dilemų, apimančių daugelį žŽmonių,versijas. 

Klastingą socialinių dilemų prigimtį ekologas Garrettas Hardinas (1968) 
metaforiškai pavadino bendrų išteklių tragedija. Šiam pavadinimui jis pa- 
naudojo palyginimą su centrinėje senųjų Anglijos miestų dalyje buvusiomis 
bendromis ganyklomis. 

Šiandien bendrais ištekliais gali būti vadinami oras, vanduo, banginiai, 
sausainiai ir visi kiti bendri, tačiau riboti ištekliai. Saikingai naudojami iš- 
tekliai gali patys atsinaujinti tokiu tempu, kokiu yra naudojami. Žolė ataugs, 
banginiai dauginsis, o sausainių dėžė bus iš naujo pripildyta. Jei saiko ne- 
bus, kils bendrų išteklių tragedija. Įsivaizduokite 100 ūkininkų, turinčių ben- 
drą ganyklą, kurioje gali ganytis 100 karvių. Kai kiekvienas gano po vieną 
karvę, ganykla naudojama optimaliai. Dabar įsivaizduokite, kad vienas jų pra- 
deda svarstyti: „Jei į ganyklą atsivesiu antrą karvę, mano pelnas padvigu- 
bės, o pievos nuganysiu tik vienu procentu per daug“. Taigi šis ūkininkas 
atgena antrą karvę. Taip pat pasielgia ir kiti ūkininkai. Koks rezultatas? Ben- 
drų išteklių tragedija — purvynė vietoj pievos. 

Užteršta aplinka yra daugybės mažų taršų suma, o kiekvienas teršėjas (ir 
aplinka) laimėtų daugiau, jei liautųsi teršęs. Mes šiukšliname viešose vieto- 
se — bendrabučių fojė, parkuose, zoologijos soduose — tačiau savo asmeni- 
nėje teritorijoje palaikome švarą. Eikvojame gamtinius išteklius, nes asme- 


13.2 PAVEIKSLAS 
Laboratorinė kalinio dilemos 
versija 

Skaičiai reiškia tam tikrą 
atpildą, pavyzdžiui, piniginį. 
Kiekviename langelyje 
skaičius virš įstrižainės yra 
A dalyvio rezultatas. 
Priešingai nei klasikinėje 
kalinio dilemoje (nuspręsti 
galima tik vieną kartą), 
daugumoje laboratorinių 
tyrimų buvo galima žaisti 
keletą kartų. 


bendrų išteklių tragedija 
(Tragedy of the Commons) 
Bendri ištekliai yra visi skirstomi 
ištekliai, taip pat oras, vanduo, 
energijos šaltiniai ir maistas. 
Tragedija įvyksta tada, kai vieni 
žmonės suvartoja daugiau nei 
galima, o nuostolius paskirsto 
visiems. 

nenulinės sumos žaidimas 
(non-zero-sum games) 
Santykiai, kurių rezultatų suma 
nebūtinai lygi nuliui. Bendradar- 
biaudami abu situacijos dalyviai 
gali laimėti, konkuruodami abu 
gali pralaimėti. (Dar vadinama 
mišrių motyvų situacijomis.) 


ninė, tarkime, ilgo maudymosi po karštu dušu, nauda nusveria iš pažiūros 
nereikšmingus kaštus. Banginių medžiotojai manė, kad jeigu nemedžios jie, 
medžios kiti, ir kad sumedžiojus kelis banginius vargu ar rūšis pradės nykti. 
Čia ir slypi tragedijos pradžia. Kiekvieno reikalas (išsaugojimas) tampa nie- 
kieno reikalu. 

Ar toks individualizmas yra būdingas tik Amerikai? Kaori Sato (1987) 
kolektyvistinės Japonijos kultūros studentams suteikė galimybę kirsti — už 
realų atlygį — medžius menamame miške. Studentai po lygiai dalijosi me- 
džių sodinimo kaštus, ir rezultatas buvo panašus kaip Vakarų kultūrose: dau- 
giau nei pusė medžių buvo nukirsta anksčiau nei spėtų užaugti iki pelnin- 
giausio dydžio. 

Sato eksperimento miškas man primena sausainių dėžutę, kurią pripildo- 
me kartą per savaitę. Mums reikėtų taupyti sausainius, kiekvieną dieną su- 
kramsnojant po du ar tris, kad jų užtektų savaitei — tol, kol ją papildysime. 
Kadangi taisyklių nėra ir baiminamės, jog kitas šeimos narys netrukus iš- 
eikvos visus išteklius, stengiamės prisivalgyti sausainių kimšdami juos vie- 
ną po kito. Rezultatas — per 24 valandas sausainių šventė baigiasi, o dėžė 
visą likusią savaitę stovi tuščia. 

Kai ištekliai nėra paskirstyti, žmonės dažnai suvartoja daugiau nei derė- 
tų (Herlocker ir kiti, 1997). Jei aplink stalą, prie kurio sėdi dešimt žmonių, 
ratu siunčiamas dubuo su bulvių koše, tikimybė, kad keletas pirmųjų įsidės 
neproporcingai daug, bus didesnė nei tada, jei aplink stalą ratu būtų siun- 
čiama lėkštė su dešimčia vištų kulšelių. 

Kalinio dilema ir bendrų išteklių tragedija turi kelis bendrus bruožus. Pir- 
ma, abiem atvejais žmonėms kyla pagunda savo elgesį teisinti situacija („„pri- 
valėjau apsisaugoti nuo oponento išnaudojimo“), o savo partnerio poelgius 
aiškinti jo savybėmis (,„ji buvo godi“, „jis nebuvo vertas pasitikėjimo“). Dau- 
guma niekada nesuvokia, kad jų partneriai juos vertina, darydami tą pačią 
pagrindinę atribucijos klaidą (Gifford ir Hine, 1997; Hine ir Gifford, 1996). 
Pasipūtę, savimylos, į save susitelkę žmonės ypač nelinkę suprasti kitų žmonių 
požiūrio (Campbell ir kiti, 2005). 

Antra, motyvai dažnai keičiasi. Iš pradžių žmonės labai nori lengvai už- 
sidirbti pinigų, vėliau kiek galima sumažinti savo nuostolius ir galiausiai — 
išsaugoti savo orumą bei išvengti pralaimėjimo (Brockner ir kiti, 1982; Te- 
ger, 1980). Šie motyvai yra stulbinamai panašūs į tuos, kurie palaikė Viet- 
namo karo XX a. septintajame dešimtmetyje eskalavimą. Iš pradžių prezi- 
dento Johnsono kalbose buvo reiškiamas susirūpinimas demokratija, laisve 
ir teisingumu. Konfliktui plečiantis, prezidentas ėmė rūpintis Amerikos gar- 
bės išsaugojimu ir pažeminimo, kurį sukeltų pralaimėtas karas, išvengimu. 
Panašiai atsitiko ir Irako kare, kuris prasidėjo kaip gynybinė reakcija į ma- 
sinio naikinimo ginklų tikimybę. 

Trečia, dauguma realių konfliktinių situacijų, tokių kaip kalinio dilema 
ir bendrų išteklių tragedija, yra nenulinės sumos žaidimas. Dviejų šalių pelno 

ir nuostolio suma nebūtinai turi būti lygi nuliui. Abi šalys gali laimėti, abi 
gali pralaimėti. Kiekvieno žaidimo metu asmeniniai interesai supriešinami 
su grupės gerove. Kiekvienas žaidimas — velniški socialiniai spąstai, paro- 
dantys, kaip gali būti padaryta žala, net jei žmonės elgiasi „logiškai“. Nie- 
kas tyčia neplanavo sušildyti Žemės atmosferos anglies dvideginio skraiste. 

Ne visi egoistiniai poelgiai veda į kolektyvinę pražūtį. Kai bendroje te- 
ritorijoje visko yra daug, — kaip buvo XVII a. kapitalizmo ekonomisto Ada- 
mo Smitho (1776, p. 18) laikais, - žmonės, siekiantys maksimaliai padidinti 
pelną, taip pat gali duoti bendruomenei tai, ko jai reikia: „Mes vakarienę ti- 
kimės gauti ne dėl mėsininko, aludario ar kepėjo dosnumo, - rašė Smithas, — 
o dėl to, kad jie rūpinasi savo interesais.“ 


Socialinių dilemų sprendimas 


Kaip galime paskatinti žmones bendradarbiauti vardan jų bendros naudos to- 
kiose situacijose, kurios iš tiesų yra socialiniai spąstai? Laboratoriniai dile- 
mų tyrimai atskleidžia kelis būdus (Gifford ir Hine, 1997). 


Reguliavimas. Jei mokesčių mokėjimas būtų pagrįstas laisva valia, kiek žmo- 
nių juos mokėtų? Žinoma, nemokėtų daugelis. Būtent dėl to šiuolaikinė vi- 
suomenė nesikliauja labdara, kad galėtų išlaikyti mokyklas, parkus ir palai- 
kyti socialinį bei karinį saugumą. Taip pat kuriamos taisyklės bendriesiems 
ištekliams apsaugoti. Žvejybą ir medžioklę ilgai reguliavo sezoniškumas ir 
limitai: pavyzdžiui, Tarptautinė banginių medžioklės komisija nustato ir su- 
derina kvotas, kurios leidžia atsinaujinti banginių populiacijai. 

Kasdieniame gyvenime reguliavimas susijęs su kaštais — reikalavimų ad- 
ministravimo ir įstatymų vykdymo priežiūros bei sumažėjusios asmeninės 
laisvės kaštais. Tad kyla keblus politinis klausimas: kada reguliavimo kaštai 
viršija naudą? 


Geriausia — nedaug. Yra dar vienas būdas socialinėms dilemoms išspręsti: 
sumažinti grupę. Kai bendrų išteklių vartotojų mažiau, jie jaučia didesnę at- 
sakomybę ir yra sąmoningesni (Kerr, 1989). Grupei didėjant, dažniau pagal- 
vojama: „Aš nieko negaliu pakeisti“. Taip pateisinimas atsisakymas bendra- 
darbiauti (Kerr ir Kaufman-Gilliland, 1997). Mažose grupėse stipriau jau- 
čiamas santykis su bendra sėkme. Tai, kas stiprina grupės tapatumą, stiprina 
ir bendradarbiavimą. Netgi keletą minučių trukusi diskusija ar tikėjimas, kad 
grupės narys turi bendrų panašumų su kitais, gali sustiprinti „„mes“ pojūtį ir 
bendradarbiavimą (Brewer, 1987; Orbell ir kiti, 1988). 

Be to, mažų grupių nariai, priešingai nei didelių, dažniau tenkinasi lygia 
su visais turimų išteklių dalimi (Allison ir kiti, 1992). Ramiojo vandenyno 
Šiaurės Vakaruose esančioje saloje, kurioje aš užaugau, mūsų maža gyven- 
vietė naudojosi bendru šaltiniu. Karštomis vasaros dienomis, kai vandens lygis 

„Tuo, kas priklauso didžiuliam 


skaičiui žmonių, mažiausiai 


rūpinamasi.“ 


Aristotelis 

„Esu įsitikinęs, kad rusų ir 
kinų elgesiui įtarimai dėl mūsų 
ketinimų turi tokį patį poveikį, 
kokį mūsų elgesiui daro 
įtarimai dėl jų ketinimų. Tai 
reikštų, kad mes darome didelį 
poveikį jų elgesiui - kad 
laikydami juos priešiškai 
nusiteikusiais užsitikriname 
jų priešiškumą.“ 
JAV senatorius 
J. Wiliamas Fulbrightas 
(1971) 


rezervuare nukrisdavo, užsidegdavo lemputė, pranešanti 15-ai šeimų, kad rei- 
kia taupyti. Suprasdami savo atsakomybę ir jausdami, kad taupyti būtina, visi 

Kai grupė didelė, tarkime, mieste, savanoriškai taupyti sekasi sunkiau. 
Kadangi vieno žmogaus padaryta žala tarsi pranyksta tarp daugelio kitų, kiek- 
vienas asmuo gali save įtikinti, jog jis nėra asmeniškai atsakingas. Todėl kai 
kurie politologai ir socialiniai psichologai įrodinėja, kad esant reikalui, bendri 
ištekliai turėtų būti padalyti į mažesnes dalis (Edney, 1980). Savo 1902 metais 
parašytoje knygoje „„Abipusė pagalba“ (Mutual Aid) rusų revoliucionierius 
Piotras Kropotkinas iškėlė mintį, kad mažos bendruomenės, o ne vyriausy- 
bė, turėtų priimti vieningus ir visiems naudingus sprendimus (Gould, 1988). 

Evoliucijos psichologas Robinas Dunbaras (1996) pastebi, kad maisto rin- 
kėjų ir medžiotojų bendruomenės keliaudavo grupėmis po 30-35 žmones, o 
genčių kaimuose gyvendavo apie 150 žmonių — pakankamai daug, kad užtik- 
rintų paramą ir apsaugą, ir pakankamai mažai, kad būtų įmanoma palaikyti 
kontrolę. Jo nuomone, toks natūraliai optimalus grupės dydis būtų geriausias 
ir verslo organizacijoms, religinėms bendruomenėms, kariniams daliniams. 


Bendravimas. Norėdami išspręsti socialinę dilemą, žmonės privalo bendrauti. 
Laboratorijos sąlygomis, kaip ir gyvenime, grupės bendravimas kartais išsi- 
gimsta, virsdamas grasinimais ir prasivardžiavimais (Deutsch ir Krauss, 1960). 
Tačiau dažniau bendravimas skatina bendradarbiauti (Bornstein ir kiti, 1988, 
1989). Aptariant problemą formuojamas grupės tapatumas, imama rūpintis 
kiekvieno gerove. Tai skatina kurti grupės taisykles, ieškoti sutarimo ir ver- 
čia grupės narius vadovautis tomis taisyklėmis. Bendradarbiauti nusiteikia- 
ma ir likus akis į akį su kitu žmogumi (Bouas ir Komorita, 1996; Drolet ir 
Morris, 2000; Kerr ir kiti, 1994, 1997; Preitt, 1998). 

Tai patvirtina Robyno Daweso (1980, 1994) eksperimentas. Įsivaizduo- 
kite, kad eksperimentuotojas jums ir šešiems nepažįstamiesiems pateikė to- 
kį siūlymą: kiekvienas galite pasilikti po 6 dolerius arba išdalinti juos ki- 
tiems, žinodami, kad eksperimentuotojas padvigubins jūsų dovaną ir kiek- 
vienam nepažįstamajam duos po 2 dolerius. Apie jūsų sprendimą pasilikti 
pinigus ar juos atiduoti nesužinos niekas. Tad jei visi septyni bendradarbiau- 
site ir atiduosite, į savo kišenes įsidėsite po 12 dolerių. Jei tuos 6 dolerius 
pasiliksite tik jūs, o kiti atiduos, jūs kišenėje turėsite 18 dolerių. Jei jūs ati- 
duosite, o kiti pinigus pasiliks, neturėsite nieko. Akivaizdu, jog bendradar- 
biavimas yra abipusiai naudingas, tačiau tam reikia pasiaukojimo, pasitikė- 
jimo ir rizikos. Dawesas pastebėjo, kad be pasitarimo pinigus atidavė 30 pro- 
centų eksperimento dalyvių, o pasitarę — apie 80 procentų. 

Atviras, aiškus, tiesus bendravimas mažina nepasitikėjimą. Nebendrau- 
jantys, būdami įsitikinę, kad kiti nebendradarbiaus, paprastai patys atsisako 
bendradarbiauti (Messė ir Sivacek, 1979; Pruitt 171 Kimmel, 1977). Tas, ku- 
ris nepasitiki, beveik niekada nebendradarbiauja (kad apsisaugotų nuo išnau- 

dojimo galimybės). Nebendradarbiavimas savo ruožtu gilina nepasitikėjimą 
(„Ką dar aš galiu padaryti? Šiame pasaulyje šuo šuniui gerklę perkanda.“). 
Eksperimentai parodė, kad bendravimas tirpdo nepasitikėjimą, sudarydamas 
sąlygas abiem pusėms naudingam sutarimui. 


Atpildo pakeitimas. Kai eksperimentuotojai pakeičia atpildo matricą taip, 
kad bendradarbiauti dar labiau apsimokėtų, o išnaudojimo galimybė mažė- 
tų, bendradarbiavimas stiprėja (Komorita ir Barth, 1985; Pruitt 17 Rubin, 
1986). Keičiant atpildą lengviau išspręsti gyvenimiškas dilemas. Kai kurių 
miestų greitkeliuose vargina automobilių kamščiai, o dangų gožia išmeta- 
mos dujos, nes Žmonėms patinka patogiai važiuoti nuosavu automobiliu į dar- 
bą. Visi žino, kad vienas automobilis situacijos nepaaštrina. Kad pakeistų 
požiūrį į asmeninius kaštus ir naudą, daugelis miestų dabar skatina į darbą 
važiuoti vienu automobiliu keliems žmonėms: skiria specialią juostą greit- 
kelyje arba mažina mokestį už važiavimą mokamais keliais. 


Apeliavimas į altruizmą. 12 skyriuje išsiaiškinome, kad atsakomybės už kitus 
skatinimas ugdo altruizmą. Tad gal altruistinių motyvų iškėlimas paskatintų 
žmones veikti bendram gėriui? 

Duomenys prieštaringi. Viena vertus, žinojimas, kad nebendradarbiauti ne- 
naudinga, nieko labai nekeičia. Dalyvaudami laboratoriniuose tyrimuose žmo- 
nės suvokia, kad jų savanaudiški sprendimai abipusiai destruktyvūs, tačiau 
vis tiek juos daro. Už laboratorijos ribų perspėjimai apie pražūtį ir apeliavi- 
mai tausoti sulaukė nedidelio atgarsio. 1976 metais atėjęs į valdžią prezidentas 
Carteris netrukus pareiškė, kad Amerikos reakcija į energetinę krizę turėtų 
būti „moralinis karo atitikmuo“ ir paragino taupyti. Kitą vasarą amerikiečiai 
suvartojo benzino daugiau nei bet kada anksčiau. Šio šimtmečio pradžioje 
visi žinojo, kad vyksta pasaulinis klimato atšilimas, bet rekordiškais kiekiais 
pirko benziną ryjančius sportinius automobilius. Kaip nuostatos ne visada 
keičia elgesį, taip ir žinojimas, kas yra gerai, nebūtinai skatina daryti gera. 

Tačiau vis tiek dauguma Žmonių jaučiasi socialiai atsakingi, laikosi so- 
cialinės atsakomybės, abipusiškumo bei teisingumo normų ir vykdo savo įsi- 
pareigojimus (Kerr, 1992). Problema — kaip panaudoti šias savybes. Viena 
išeitis — charizmatiškas, pasiaukojantis lyderis, gebantis paskatinti bendra- 
darbiauti (De Cremer, 2002). Kitas būdas — apibrėžti situacijas taip, kad jos 
stiprintų bendradarbiavimo normą. Lee Rossas ir Andrew Wardas (1996) pa- 
prašė Stenfordo universiteto bendrabučių valdytojų atrinkti studentus, kurie, 
jų nuomone, būtų labiausiai linkę bendradarbiauti arba nusišalinti atliekant 
kalinio dilemos eksperimentą. Paaiškėjo, jog abi studentų grupės buvo vie- 
nodai linkusios bendradarbiauti. Bendradarbiavimui didžiausią įtaką turėjo 
tai, ar mokslininkai šį eksperimentą vadindavo „Volstryto žaidimu“ (šiuo at- 
veju bendradarbiavo trečdalis dalyvių), ar „Bendruomenės žaidimu“ (bend- 
radarbiavo du trečdaliai). 

„Konfliktų srityje dar niekada 
tiek daug žmonių nebuvo 
dėkingi tokiai mažai saujelei 
kitų.“ 
Sero Winstono Churchillio 
žodžiai, pasakyti 
1940 rugpjūčio 20 d. 
Bendruomenių rūmuose 


Bendravimas taip pat veikia altruizmo standartus. Kai laboratorinių eks- 
perimentų dalyviams leidžiama bendrauti, jie dažnai apeliuoja į socialinės 
atsakomybės normą: „jei dabar mus išduosi, su savo išdavyste turėsi gyven- 
ti visą likusį gyvenimą“ (Dawes ir kiti, 1977). Atkreipdami į tai dėmesį, Ro- 
bynas Dawesas (1980) ir jo bendradarbiai paskaitė eksperimento dalyviams 
trumpą paskaitą apie grupės naudą, išnaudojimą ir etiką. Po to dalyviai spren- 
dė dilemas. Apeliavimas pasiteisino: eksperimento dalyviai atsisakė vienkar- 
tinės asmeninės naudos dėl bendro gėrio. (Prisiminkite 12 skyrių, kuriame 
buvo rašoma apie žmonių, reguliariai klausančių pamokslus bažnyčiose ir 
sinagogose, savanoriškumo ir aukų santykį.) 

Ar šitokie apeliavimai gali paveikti iškilus didelio masto dilemoms? Jef- 
fery Scottas Mio ir jo bendradarbiai (1993) pastebėjo, kad perskaitę (kaip ir 
jūs) apie bendrų išteklių tragizmą, kino teatro lankytojai šiukšlino mažiau 
nei tie, kurie skaitė apie balsavimą. Be to, kai bendradarbiavimas akivaiz- 
džiai naudingas visiems, galima apeliuoti į socialinę atsakomybę (Lynn ir 
Oldenguist, 1986). Pavyzdžiui, jei tikima, kad visuomeninis transportas pa- 
deda sutaupyti laiko, juo bus naudojamasi, ypač jei dar tikima, kad taip su- 
mažės ir aplinkos tarša (Van Vugt ir kiti, 1996). Kovodami už piliečių teises 
daugelis demonstrantų įžeidinėjimus, mušimą ir įkalinimą kęsdavo ne vien 
dėl savęs. Karo metais žmonės taip pat aukojasi dėl kitų. Winstonas Chur- 
chillis, kalbėdamas apie Didžiosios Britanijos mūšį, sakė, kad Karališkųjų 
oro pajėgų pilotai veikė pasiaukojamai. Daugybė žmonių dėkingi tiems, ku- 
tų, išskridusių į eilinę kovinę užduotį (Levinson, 1950). 

Apibendrindami pasakysime, jog galime iki kraštutinumo sumažinti de- 
struktyvų socialinių dilemų spąstų poveikį nustatydami taisykles, reguliuo- 
jančias savanaudiškus poelgius, kurdami mažas grupes, sudarydami sąlygas 
bendrauti, keisdami atpildą taip, kad bendradarbiauti būtų kuo naudingiau, 
ir pasitelkdami įtikinamas altruistinio elgesio normas. 


Konkurencija 


Priešiškumas dažnai kyla tada, kai grupės varžosi dėl prestižinių darbų, gy- 
venamojo ploto ar išteklių. Kai interesai susikerta, kyla konfliktas — tai pa- 
tvirtina 9 skyriuje aptartas realistinio grupių konflikto reiškinys. Po 2005 metų 
rudenį daugelyje Prancūzijos miestų kilusių musulmoniško jaunimo riaušių 
vienas emigrantas iš Alžyro paaiškino: „Nėra išeities, nėra gamyklų, nėra 
darbo. Jie mato tiek daug neteisybės“ (Sciolino, 2005). 

Norėdami ištirti konkurencijos poveikį, galime suburti dvi grupes, liepti 
joms konkuruoti dėl išteklių ir pažiūrėti, kas įvyks. Būtent tai padarė Muza- 
feras Sherifas (1966) su bendradarbiais, atlikę seką stulbinamų eksperimen- 
tų, kuriuose dalyvavo vienuolikos-dvylikos metų berniukai. Šiems eksperi- 
mentams jį įkvėpė paauglystės prisiminimai apie graikų armijos įsiveržimą 
į Turkijos provinciją 1919 metais. 

Jie iš karto kairėje ir dešinėje pradėjo žudyti žmones. [Tai] mane giliai sukrėtė. Iš 
karto panorau suprasti, kodėl žmonės taip elgiasi ... Norėjau įgyti tokių Žinių ar 
tokią specializaciją, kurios padėtų suprasti tarpgrupinio barbariškumo priežastis. 
(Cituojama iš Aron ir Aron, 1989, p. 131) 


Išstudijavęs socialinę barbariškumo prigimtį, susidarytas išvadas Sheri- 
fas patikrino trijų savaičių vasaros stovyklose. Vieno tokio tyrimo metu jis 
į dvi grupes padalijo 22 vienas kito nepažįstančius Oklahoma Sičio berniu- 
kus, atskirais autobusais nuvežė juos į berniukų skautų stovyklą ir įkurdino 
parko nameliuose maždaug pusės mylios atstumu vienus nuo kitų. Didžiąją 
pirmosios savaitės dalį vaikai nežinojo, kad yra ir kita grupė. Kartu daly- 
vaudami įvairioje veikloje — ruošdami valgį, iškylaudami, tvarkydami tven- 
kinį, tiesdami kabantį tiltą — jie netruko susidraugauti. Grupės pasivadino 
„Barškaliais“ 1r „„Ereliais“. Ant vieno namelio atsidaro užrašas „Mielieji na- 
mai“, bylojantis apie gerą berniukų nuotaiką. 

Taip buvo sukurtas grupės tapatumas ir paruošta dirva konfliktui. Bai- 
giantis pirmajai savaitei „„Barškaliai“ „savo beisbolo aikštėje“ pastebėjo „Ere- 
lius“. Kai stovyklos vadovai pasiūlė įvairias rungtis (beisbolo, virvės trau- 
kimo, tvarkos nameliuose konkursą, lobio ieškojimo ir t. t.) tarp abiejų gru- 
pių, vaikai šį siūlymą sutiko entuziastingai. Tai buvo rungtynės „laimėti-pra- 
laimėti“. Visas laimikis (medaliai, peiliai) turėjo atitekti turnyrą laimėjusiai 
grupei. 

Koks buvo rezultatas? Stovykla palaipsniui virto atviru karo lauku. Visa 
tai priminė Williamo Goldingo romaną „Musių valdovas“, vaizduojantį ber- 
niukų, išlaipintų negyvenamoje saloje, socialinį susiskaidymą. Sherifo tyrime 
kontliktas prasidėjo tada, kai per varžybas abi grupės pradėjo pravardžiuo- 
tis. Netrukus jis peraugo į „šiukšlių karą“ valgykloje, vėliavų deginimą, na- 
melių plėšimą 1r galiausiai — muštynes. Paprašyti apibūdinti kitą grupę, ber- 
niukai sakydavo, kad „jie“ yra „niekšai“, „gudrūs pasipūtėliai“, „smirdžiai“, 
tuo tarpu savo grupės narius vadino „drąsiais“, „ištvermingais“, „„draugiškais“. 

Konkurencija, kai vieni laimi, o kiti pralaimi, sukėlė intensyvų konflik- 
tą, sukūrė neigiamą išorinės grupės įvaizdį ir stiprią vidinės grupės darną 
bei didžiavimąsi ja. Grupės poliarizacija, be abejo, tik dar paaštrino konf- 
liktą. Eksperimentinės grupės konkuruoja labiau nei pavieniai žmonės kon- 
kurenciją skatinančiose situacijose (Wildschut ir kiti, 2003). 

Tai, kas aprašyta, tarp abiejų grupių vyko nesant jokių kultūrinių, fizinių 
ar ekonominių skirtumų, o berniukai buvo savo bendruomenių „grietinėlė“. 
Sherifas rašė, kad jei kas tuo metu būtų aplankęs stovyklą, būtų padaręs iš- 
vadą, kad tai yra „išdykusių, nesivaldančių ir žiaurių jaunuolių gaujos“ (1966, 
p. 85). O iš tiesų bjauriai elgtis juos paskatino netikusios aplinkybės. Vėles- 
ni tyrimai parodė, kad konkurencija gimdo konfliktą, ypač jei a) manoma, 
kad tokie ištekliai kaip pinigai, darbas ar valdžia, yra riboti ir visi negali lai- 
mėti (kito nauda yra mano nuostolis), ir jei b) išorinė grupė smarkiai išsiskiria 
kaip galima konkurentė (Esses ir kiti, 2005). Tad tie, kurie mano, jog imig- 


Mažai žinomas faktas: 

Kaip galėjo Sherifas 
nesikišdamas stebėti 
berniukus ir jų nedrausminti? 
Jis tapo stovyklos ūkvedžiu 
(Williams, 2002). 

„Su kitais elkis 20 procentų 
geriau nei norėtum, kaip jie 
elgtųsi su tavim, kad sumažin- 
tum subjektyvią klaidą.“ 
Linus Pauling 
(1962) 


rantai yra jų konkurentai darbo rinkoje, bus neigiamai nusiteikę imigrantų 
ir imigracijos atžvilgiu. 

Laimei, kaip netrukus pamatysime, Sherifas ne tik pavertė nepažįstamuo- 
sius priešais — vėliau jis priešus padarė draugais. 


Suvoktas neteisingumas 


„Tai nesąžininga!“ „Tai apiplėšimas!“ „Mes nusipelnėme geresnių sąlygų!“ To- 
kie komentarai būdingi konfliktams, kuriuos sukelia suvoktas neteisingumas. 
Tačiau kas yra „teisingumas“? Pasak kai kurių socialinių psichologų, žmonės 
teisingumą suvokia kaip lygybę — proporcingą atpildo paskirstymą pagal in- 
dėlį (Walster ir kiti, 1978). Žmonių tarpusavio santykiai (darbdavio-darbuo- 
tojo, dėstytojo-studento, vyro—žmonos, kolegos-kolegos) bus teisingi, jeigu 


mano atlygis jūsų atlygis 

mano indėlis jūsų indėlis 
Jei jūsų indėlis yra didesnis, o naudos gausite mažiau nei aš, jūs jausitės 1š- 
naudojami ir būsite nepatenkinti; aš galiu jaustis išnaudotoju ir mane gali 
graužti kaltės jausmas. Tačiau gali būti, kad jūs esate jautresnis neteisingu- 
mui (Greenberg, 1986; Messick ir Sentis, 1979). 

Galime pritarti lygybės principu grindžiamam teisingumo apibrėžimui, ta- 
čiau abejoti, ar tokie santykiai yra lygiaverčiai. Koks indėlis atrodys tinka- 
mas kolegoms? Vyresniajam gali labiau patikti atlyginimo nustatymas pagal 
darbo stažą, o jaunesniajam — pagal produktyvumą. Kaip manote, kurio prin- 
cipas nugalės? Turintys valdžią dažniausiai pajėgia įtikinti save ir kitus, kad 
jie nusipelnė to, ką gauna (Mikula, 1984). Tai buvo pavadinta „auksine“ tai- 
sykle: kas moka pinigus, tas ir muziką užsako. 

Žinodami, kad jūsų grupė gavo per didelį atlygį, galite pajusti kolektyvi- 
nę kaltę, lygiai kaip ir pavieniai žmonės gali jaustis kalti gavę tai, ko nenusi- 
pelnė. Noras atstatyti teisingumą gali paskatinti atsiprašyti arba pasiūlyti kom- 
pensaciją (Mallet ir Swim, 2003). Tačiau išnaudotojas taip pat gali pasijusti 
geriau, nuvertindamas kitų indėlį. Kaip pamename iš 9 skyriaus, skriaudėjas 
gali apkaltinti auką ir šitaip išsaugoti savo tikėjimą, kad pasaulis teisingas. 

O kaip reaguoja išnaudojamieji? Elaine Hatfield, Williamas Walsteris ir 
Ellen Berscheid (1978) mato tris galimybes. Išnaudojamieji gali susitaikyti 
su savo padėtimi ir ją pateisinti („mes esame vargšai, bet laimingi“). Jie gali 
reikalauti kompensacijos konfliktuodami, pridarydami sunkumų savo išnau- 
dotojui ar netgi jį apgaudinėdami. Jei tai nepavyksta, jie gali keršyti. 

Įdomi teisingumo teorijos išvada (patvirtinta eksperimentais): juo labiau 
žmonės jaučiasi kompetentingi ir vertingi (juo labiau jie vertina savo indė- 
lį), juo labiau jie jausis nepakankamai atlyginti ir todėl bus labiau pasiryžę 
keršyti (Ross ir kiti, 1971). Labiausiai protestuoja ir priešinasi tie, kurie galbūt 
dėl savo aukšto išsilavinimo mano esą verti daugiau nei gauna. 

Kritikai teigia, kad nešališkumas nėra vienintelis įmanomas teisingumo 
apibrėžimas. (Tačiau ar galite įsivaizduoti kokį nors kitą?) Edwardas Samp- 
sonas (1975) sako, kad teisingumo teoretikai klysta teigdami, jog ekonomi- 
niai principai, kuriais vadovaujasi kapitalistiniai Vakarai, yra universalūs. Kai 
kuriose nekapitalistinėse kultūrose teisingumas apibrėžiamas ne kaip neša- 
liškumas, o kaip /ygybė arba netgi kaip poreikių tenkinimas: „Iš kiekvieno 
pagal sugebėjimus, kiekvienam pagal poreikius“ (Karl Marx). Lyginant su 
individualistais amerikiečiais, žmonės, išauklėti kolektyvizmo, būdingo Ki- 
nijos ir Indijos kultūroms, dvasia, teisingumą dažniau apibrėžia kaip lygybę 
ar poreikių tenkinimą (Hui ir kiti, 1991; Leung ir Bond, 1984; Murphy-Ber- 
man ir kiti, 1984). 

Kuo remiantis reikėtų skirti atpildą? Pagal nuopelnus? Siekiant lygybės? 
Atsižvelgiant į poreikius? Kokiu nors jų deriniu? Politikos filosofas Johnas 
Rawlsas (1971) siūlo pagalvoti apie ateitį, kurioje mūsų vieta ekonomikos 
piramidėje nežinoma. Kokiam teisingumo standartui teiktume pirmenybę? 
Gregory Mitchellas ir jo bendradarbiai (1993) teigia, kad studentai norėtų 
tam tikro atlygio už produktyvumą, tačiau vertina ir lygybę, kuri padėtų pa- 
tenkinti jų poreikius, jei jie atsidurtų piramidės apačioje. 


Klaidingas suvokimas 


Prisiminkime, jog konfliktas yra suvoktas veiksmų ar tikslų nesuderinamu- 
mas. Daugelyje konfliktų yra maža dalis tikrai nesuderinamų tikslų, tačiau 
didžiausia problema yra klaidingas kito žmogaus motyvų bei tikslų suvoki- 
mas. „Ereliai“ ir „„Barškaliai“ 1š tiesų turėjo nesuderinamų tikslų. Tačiau jų 
subjektyvus suvokimas pagilino šiuos skirtumus (žr. 13.3 pav.). 

Ankstesniuose skyriuose aiškinomės klaidingo suvokimo genezę. Šališkas 
palankumas sau skatina pavienius Žmones ir grupes priskirti sau nuopelnus 
už gerus darbus ir atsisakyti atsakomybės už blogus, nesuteikiant kitiems to- 
kios pat abejotinos privilegijos. Tendencija pateisinti save dar labiau skati- 
na neigti, blogų poelgių žalą (,,Vadinate tai smūgiu? Aš prie jo vos prisilie- 
čiau!“). Dėl pagrindinės atribucijos klaidos kiekvienas kito priešiškumą lai- 
kome atitinkamo nusiteikimo atspindžiu. Vėliau informaciją atrenkame ir in- 
terpretuojame taip, kad ji atitiktų išankstinę nuomonę. Grupės dažniausiai po- 
liarizuoja šias save pateisinančias tendencijas. Vienas iš grupinio mąstymo 
simptomų yra polinkis savo grupę laikyti moralia ir tvirta, o kitą - ydinga ir 
silpna. Dauguma žmonių terorizmą laiko brutalumo apraiška, bet kitiems tai 
yra „šventas karas“. Iš tiesų vien tik priklausymas grupei sužadina šališku- 
mą vidinei grupei. O neigiami stereotipai apie išorinę grupę paprastai yra 
atsparūs juos neigiantiems įrodymams. 

Tad neturėtume stebėtis sužinoję, kad konfliktas formuoja iškreiptą vie- 
nas kito vertinimą. Kad ir kur gyventume, vis tiek neklysime sakydami, jog 
tuo metu, kai mūsų šalis paskutinį kartą kariavo, ji buvo prisidengusi dory- 


„Paskirstymo problemos 
sprendimai nėra trivialūs. 
Dėl teisingumo pešasi vaikai, 
skundžiasi kolegos, išeinama 
iš grupės, kunkuliuoja aistros, 
o tautos kariauja. Kaip žino 
tėvai, darbdaviai, mokytojai 
ir prezidentai, dažniausia 
reakcija į paskirstymą 
yra tokia: sprendimas 
nesąžiningas.“ 
Arnold Kahn 
ir William Gaeddert 
(1985) 


13.3 PAVEIKSLAS 

Daugelyje konfliktų būna 

ir tikrai nesuderinamų tikslų, 
ir juos supančio klaidingo 
suvokimo. 


Klaidingas 
m Suvokimas 


Tikrasis 
nesuderinamumas 

„Agresyvumas skatina 

patriotizmą, o patriotizmas 

naikina nuomonių skirtumą.“ 
Maureen Dowd, 2003 


bės skraiste. Ar nesirengė ji karui juodindama priešą? O jos piliečiai ar pri- 
tarė vyriausybės sprendimui kariauti ir mitingavo, mojuodami vėliavomis? 
Psichologai Ervinas Staubas ir Danielis Bar-Talas (2003) sako, jog įsivėlusi 
į sunkiai sprendžiamą konfliktą grupė 

e savo tikslus laiko ypač svarbiais, 

e didžiuojasi „mumis“ ir labai nuvertina „juos“, 

e tiki, kad tapo auka, 

e patriotizmą, solidarumą ir lojalumą priliygina grupės poreikiams, 


e vertina pasiaukojimą ir gniaužia kritiką. 


Nors viena konfliktuojanti pusė iš tiesų gali elgtis moraliau, esmė yra ta, 
kad priešo įvaizdį galima nesunkiai prognozuoti. Netgi klaidingo suvokimo 
tipus lengva prognozuoti. 


Veidrodinis įvaizdžio suvokimas 


Konfliktuojančių šalių klaidingi vertinimai stulbinamai panašūs. Konfliktuo- 
jantys Žmonės panašiai dorybes priskiria sau, o ydas — kitiems. Amerikiečių 
psichologas Urie Brofenbrenneris (1961) 1960 metais lankydamasis tuome- 
tinėje Sovietų Sąjungoje, kur su eiliniais piliečiais bendravo rusiškai, nuste- 
bo išgirdęs, kad šie žmonės apie Ameriką kalba taip, kaip amerikiečiai kalba 
apie juos. Rusai sakė, kad JAV vyriausybės politika — militaristinė ir agre- 
syvi, išnaudotojiška ir melaginga, kad ja negalima pasitikėti. „Lėtai ir skaus- 
mingai prisiverčiau suprasti, kad rusų susikurtas mūsų įvaizdis buvo stebė- 
tinai panašus į mūsų požiūrį į juos — jis buvo veidrodinis.“ 

Psichologų (Tobin ir Eagles, 1992; White, 1984) ir politologų (Jervis, 
1985) atlikta amerikiečių ir rusų pažiūrų analizė parodė, kad veidrodinio įvaiz- 
džio suvokimo principas veikė suvokimą ir XX a. devintajame dešimtme- 
tyje. Tas pats veiksmas (povandeninių laivų patruliavimas prie kitos šalies 
krantų, ginklų pardavimas mažesnėms tautoms) atrodė agresyvesnis, kai tai 
darė jie. 

Kai susikerta dviejų šalių požiūriai, bent viena jų klaidingai supranta ki- 
tą. O esant tokiam klaidingam supratimui, pastebėjo Brofenbrenneris, „atsi- 
randa psichologinis reiškinys, kurio pasekmių sunkumas neturi analogų ... 
nes šiems įvaizdžiams būdinga tai, kad jie pasitvirtina“. Jei A tikisi, kad B 
bus priešiškai nusiteikęs, A gali elgtis su B taip, kad B pateisins A lūkes- 
čius, 1r prasidės užburtas ratas. Mortonas Deutschas (1986) aiškino: 


Išgirstate melagingus gandus, kad draugas apie jus bjauriai kalba; jūs jį pažemi- 
nate; po to jis jus apkalba, patvirtindamas jūsų lūkesčius. Jei Rytų ir Vakarų 
politikai yra įsitikinę, kad gali kilti karas, ir mėgina sustiprinti savo karinį 
saugumą, kitos šalies reakcija pateisins pradinį požiūrį. 

Neigiamas veidrodinis įvaizdžio suvokimas buvo kliūtis taikai dauge- 
lyje pasaulio vietų: 


e Abi žydų-arabų konflikto pusės atkakliai tvirtina, kad „mes“ privalome 
rūpintis savo saugumu ir ginti savo teritoriją, O „jie“ nori mus sunaikinti 
ir užgrobti mūsų žemes. Čia „mes“ esame vietiniai, o „jie“ — įsibrovėliai. 
„Mes“ esame aukos, o „jie“ — agresoriai (Bar-Tal, 2004; Heradstveit, 
1979). Matant šitokį didžiulį nepasitikėjimą sunku derėtis. 


e Šiaurės Airijos Olsterio universitete J. A. Hunteris ir jo bendradarbiai (1991) 
parodė studentams katalikams ir protestantams vaizdo įrašą, kaip protes- 
tantai užpuola katalikų laidotuvių procesiją ir kaip katalikai užpuola pro- 
testantų laidotuvių procesiją. Dauguma studentų kitatikių išpuolį vertino 
kaip „kraujo troškimą“, tačiau saviškių išpuolį teisino poreikiu gintis ar- 
ba atsiteisti. 


e Terorizmas stebėtojų akimis atrodo panašiai. Viduriniuose Rytuose 2001 
metais buvo atlikta visuomenės nuomonės apklausa. 98 proc. Palestinos 
gyventojų manė, kad 29 palestiniečių nužudymą mečetėje per ginkluotų 
izraeliečių užpuolimą galima vadinti terorizmu, tačiau 82 proc. jų n7ema- 
nė, kad terorizmu galima laikyti 21 izraeliečio jaunuolio nužudymą per 
savižudžių palestiniečių išpuolius (Kruglanski ir Fishman, 2006). Panaši 
buvo ir izraeliečių reakcija į terorizmą, šališkai suvokiant blogus pales- 
tiniečių ketinimus (Bar-Tal, 2004). 


Tokiuose konfliktuose, pastebi Philipas Zimbardo (2004), dalyvauja „dvie- 
jų kategorijų žmonės — geri, tokie kaip MES, ir blogi, tokie kaip JIE“. Kont- 
liktuojančios šalys paprastai perdėtai vertina skirtumus, sako Davidas Sherma- 
nas, Leifas Nelsonas ir Lee Rossas (2003). Pritariantys tokiems diskusiniams 
klausimams, kaip imigracija ir pozityvios akcijos, nėra itin liberalūs, 0 opo- 
nentai — konservatyvūs, kaip mano jų priešininkai. Johnas Chambersas, Rober- 
tas Baronas ir Mary Inman (2006) klaidingo suvokimo reiškinį patvirtino tir- 
dami nuomonę apie abortus ir politiką. Vienai pusei atrodo, kad jie ir prieši- 
ninkai skiriasi labiau, negu iš tikrųjų: priešininkai dažniau nei patys" manė 
pritardavo kitai nuomonei. Toks klaidingas kitokio požiūrio suvokimas su- 
kelia kultūrų karus. Ralpho White (1996, 1998) nuomone, serbai pradėjo karą 
su bosniais iš dalies dėl perdėtos sekuliaresnių Bosnijos musulmonų baimės, 
kurių tikėjimą jie klaidingai siejo su Vidurinių Rytų islamo fundamentalis- 
tais 1r fanatikais teroristais. Konfliktą išspręsti galima atsisakius tokio iškreipto 
sovokimo ir mėginant suprasti kitų Žmonių požiūrį. Tačiau tai nėra lengva, 
pastebi Robertas Wrightas (2003): „Įsivaizduoti save žmonių, darančių jums 
bjaurius dalykus, vietoje — sunkiausia moralinė užduotis“. 

Destruktyvus veidrodinis įvaizdžio suvokimas taip pat būdingas ir mažų 
grupių bei pavienių Žmonių kontliktinėms situacijoms. Kaip matėme dile- 
mos eksperimentuose, abi pusės gali sakyti: „Mes norime bendradarbiauti. 


veidrodinis įvaizdžio suvokimas 
(mirror-image perceptions) 
Abipusis požiūris, kurio dažnai 
laikosi konfliktuojančios šalys; 
pavyzdžiui, kiekviena save gali 
laikyti moralia ir taikia, o kitą — 
ydinga ir agresyvia. 


„Kad karas su terorizmu būtų 
sėkmingas, reikia suprasti, 
kodėl tokia didelė pasaulio 
dalis Amerikai jaučia antipati- 
ją. Jei žmonės, tokie pat kaip 
jūs ir aš, užaugę tampa 
savižudžiais sprogdintojais 
arba juos palaiko, turi būti 
kažkokia priežastis.“ 
Robert Wright, 
Two Years Later, 
a Thousand Years Ago, 2003 
(„Po dvejų metų, prieš 
tūkstantį metų“) 

„Amerikiečiai - geri žmonės, 

tačiau jų lyderiai - blogi.“ 
Bagdado daržovių pardavėjas 

Adulas Gesanas po 1998 metų 
Amerikos išpuolio prieš Iraką 


Tačiau jų nenoras verčia mus gintis.“ Tokį požiūrį atskleidė Kennethas Tho- 
masas ir Louisas Pondy (1977), apklausę vadovus. Paprašyti apibūdinti ne- 
seniai vykusį konfliktą, tik 12 procentų vadovų manė, kad kita pusė norėjo 
bendradarbiauti; 74 procentai laikė save linkusiais bendradarbiauti. Vadovai 
aiškino, kad jie „siūlė“, „informavo“ ir „rekomendavo“, tuo tarpu jų prieši- 
ninkas „reikalavo“, „nesutiko su viskuo, ką aš sakau“ ir „atmetė“. 

Grupių konfliktus dažnai kursto iliuzija, kad priešiškų valstybių vadovai 
yra blogi, tačiau eiliniai žmonės, nors kontroliuojami ir manipuliuojami, mus 
palaiko. Suvokimas blogas lyderis — gera tauta buvo būdingas amerikiečių 
ir rusų požiūriui vieniems į kitus šaltojo karo metais. Jungtinės Valstijos pra- 
dėjo karą Vietname, tikėdamos, jog srityse, kuriose dominuoja komunisti- 
nio Vietkongo „teroristai“, daugelis žmonių yra jų sąjungininkai ir laukia iš- 
vadavimo. Kaip vėliau paaiškėjo, šie įsitikinimai buvo tik tuščios viltys. 2003 
metais Jungtinės Valstijos pradėjo karą Irake, manydamos, jog šioje šalyje 
yra „platus tinklas pogrindininkų, kurie sukils, remdami koalicines pajėgas, 
kad padėtų įvesti saugumą ir teisingumą“ (Phillips, 2003). Deja, šis pogrin- 
dis buvo nerealus, o po karo atsiradęs saugumo vakuumas sudarė sąlygas 
plėšikavimui, sabotažui ir nuolatiniams išpuoliams prieš Amerikos pajėgas. 
Dėl dažnėjančių išpuolių Vakarų šalys turėjo atsisakyti verslo interesų Irake. 


Pernelyg supaprastintas mąstymas 


Kai tarptautinės krizės sukelia įtampą, būna sunkiau logiškai mąstyti (Janis, 
1989). Požiūris į priešą tampa pernelyg supaprastintas ir stereotipiškas, dažnai 
vertinama savarankiškai. Peterio Carnevale ir Tahiros Probst (1998) atlikti 
eksperimentai rodo, kad netgi pats konflikto laukimas slopina mąstymą ir 
trukdo kūrybiškai spręsti problemas. Psichologas Phillipas Tetlockas (1988), 
analizuodamas rusų ir amerikiečių retoriką nuo 1945 metų, pastebėjo, jog jų 
mąstymas nelankstus. Berlyno blokados, Korėjos karo ir rusų invazijos į Af- 
ganistaną metais politiniai pranešimai būdavo pernelyg supaprastinami, pa- 
sitelkiant bereikšmius būdvardžius „geras-blogas“. Kitais laikais, ypač kai 
sovietų generaliniu sekretoriumi tapo Michailas Gorbačiovas (žr. 13.4 pav.), 
politiniuose pareiškimuose būdavo pripažįstama, jog kiekvienos šalies mo- 
tyvai yra sudėtingi. 

Mokslininkai taip pat analizavo politinę retoriką prieš kylant dideliems 
karams, netikėtiems kariniams išpuoliams, konfliktams Artimuosiuose Ry- 
tuose ir revoliucijoms (Conway ir kiti, 2001). Beveik visada puolančiosios 
šalies lyderiai prieš vykdydami agresyvius veiksmus demonstruodavo per- 
nelyg supaprastintą „mes esame geri, jie — blogi“ mąstymą. Tačiau trivialios 
retorikos paprastai būdavo atsisakoma prieš naujus amerikiečių ir rusų susi- 
tarimus, rašo Tetlockas. Jo optimizmas pasitvirtino, kai 1988 metais prezi- 
dentas Reaganas vyko į Maskvą pasirašyti JAV 1r Rusijos vidutinio nuoto- 
lio branduolinės ginkluotės sutarties, o vėliau Gorbačiovas apsilankė Niu- 

jorke ir pažadėjo Jungtinėms Tautoms, kad iš Rytų Europos išves 500 000 
sovietų karių: 


Norėčiau tikėti, kad mūsų viltis atitiks bendros pastangos užbaigti karų, konfron- 
tacijos ir regioninių konfliktų, gamtos niokojimo, bado ir siaubingo skurdo bei 
politinio terorizmo erą. Tai mūsų bendras tikslas, ir pasiekti jį galime tik veikda- 
mi išvien. 


Suvokimo poslinkis 


Jei konfliktas susijęs su klaidingu suvokimu, kintant konflikto eigai turėtų 
kisti ir supratimas. Iš tiesų ši taisyklė pasitvirtina stulbinamai. Tie patys pro- 
cesai, kurie sukuria priešo įvaizdį, gali jį pakeisti, kai priešas tampa sąjun- 
gininku. Taip „kraugeriški, žiaurūs, klastingi, atsikišusiais dantimis“ Antro- 
jo pasaulinio karo „japoškės“ netrukus šiaurės amerikiečiams (Gallup, 1972) 
ir žiniasklaidai tapo „intelektualiais, darbščiais, drausmingais, sumaniais są- 
jungininkais“. 

Vokiečiai, nekenčiami po dviejų pasaulinių karų, vėliau kėlę susižavėji- 
mą, vėl nekenčiami ir vėl žavintys, daugiau nebekaltinami tariamu jų naci- 
jai būdingu žiaurumu. Kol Irakas puolė Iraną, netgi naudodamas cheminį gin- 
klą 17 masiškai žudydamas kurdus, daugelis šalių jį rėmė. Mūsų priešo prie- 
šas yra mūsų draugas. Kai Irakas baigė kariauti su Iranu ir įsiveržė į gausius 
naftos išteklius turintį Kuveitą, Irako poelgis staiga tapo „barbariškas“. Mū- 
sų priešų įvaizdis keičiasi stulbinamai lengvai. 

Klaidingo supratimo 1r konflikto santykis primena, kad jei susikūrei iš- 
kreiptą priešo įvaizdį, nereiškia, jog esi išprotėjęs. Kai imame su kuo nors 
konfliktuoti, akimoju klaidingai savo motyvus bei veiksmus įvertiname tik 
kaip gerus, o priešininko — tik kaip blogus. Pastarasis mąsto ir vertina ana- 
logiškai. 


13.4 PAVEIKSLAS 
JAV ir sovietų politinių 


pareiškimų 1977-1986 m. 


sudėtingumas 
Šaltinis: Tetlock, 1988. 

mokslinių tyrimų išvada 


Klaidingas suvokimas ir karas 


Dauguma šioje knygoje pristatomų tyrimų pateikia duomenis iš 
laboratorinių eksperimentų ar apklausų metu analizuotų žŽmo- 
nių nuostatų, elgesio, suvokimo. Tačiau yra ir kitų būdų atlikti 
tyrimus. Kai kurie socialiniai psichologai, ypač Europoje, nagri- 
nėja Žmonių pašnekesius. Studijuodami tekstus ar klausyda- 
miesi pokalbių jie tyrinėja, kaip Žmonės aiškina ir konstruoja savo 
gyvenimo įvykius (Edwards ir Potter, 2005). Kiti mokslininkai ty- 
rinėja Žmogaus elgesį istoriniame kontekste. Pavyzdžiui, Irvin- 
gas Janisas (1972) analizavo grupinio mąstymo įtaką istorinėms 
nesėkmėms, o Phillipas Tetlockas (2005) - tariamų politikos eks- 
pertų vertinimo klaidas. 

Ralphas K. White, išgarsėjęs dar XX a. ketvirtojo dešimt- 
mečio pabaigoje su kolegomis socialiniais psichologais Kurtu 
Lewinu ir Ronaldu Lippittu atliktais demokratinės ir autokrati- 
nės lyderystės tyrimais, be abejonės yra ilgiausiai socialinės psi- 
chologijos srityje dirbantis mokslininkas. Man rengiant šį naują 
knygos leidimą 2004 metais, būdamas 97 metų jis paskelbė 
straipsnį, kuriame apibendrino savo tyrimus (1968, 1984, 1986) 
apie klaidingo suvokimo įtaką karams. Išanalizavęs 10 karų, 
vykusių XX amžiuje, White daro išvadą, kad kiekvieną karą ly- 
dėjo nors vienas iš trijų klaidingo suvokimo aspektų: nepakan- 


kamas priešo galios įvertinimas; racionalus savo motyvų ir el- 
gesio aiškinimas ir ypač priešo vaizdavimas piktavaliu. 

White nuomone, nepakankamo priešo galios įvertinimo pa- 
vyzdžiais galėtų būti Hitlerio įvykdytas Rusijos užpuolimas, Ja- 
ponijos karas prieš Jungtines Valstijas, Jungtinių Valstijų pra- 
dėtas karas prieš Vietnamą ir Korėją. Racionalus savo motyvų 
ir elgesio aiškinimas ir priešo vaizdavimas piktavaliu — skiria- 
mieji karo bruožai. XXI a. pradžioje karui besirengiančios Jung- 
tinės Valstijos ir Irakas vienas kitą vadino „blogio įsikūnijimu“. 
George W. Bushui Saddamas Husseinas buvo „kraugerys tiro- 
nas“ ir „pamišėlis“, grasinantis civilizuotam pasauliui masinio 
naikinimo ginklais, o Irako valdžiai Busho vyriausybė buvo „blo- 
gio gauja“, „grasinanti pasauliui savo ydingais planais ir trokš- 
tanti Vidurinių Rytų naftos“ (Zajonc, 2003). Tiesa nebūtinai slypi 
kur nors tarp šių nesuderinamų požiūrių. Tačiau „veiksmingas 
suvokimas yra neapykantos priešybė“, daro išvadą White, su- 
sumuodamas savo kaip taikos psichologo patirtį. Empatija - įsi- 
jautimas į kitų Žmonių mintis ir jausmus - yra „vienas svarbiau- 
sių veiksnių užkertant kelią karui. ... Empatija padės dviem ar 
daugiau tautų išvengti klaidingo suvokimo, vedančio į niekam 
nereikalingus karus.“ 


Tad kai prireikia spręsti dilemą, susijusią su ribotais ištekliais ar suvoktų 
neteisingumu, konfliktas trunka tol, kol kas nors padeda abiem konfliktuo- 
jančioms pusėms pakeisti požiūrį ir ieškoti kompromisų. Patarimas: konflik- 
tuodami negalvokite, kad kitas nepajėgus suvokti tų vertybių ir moralinių 
nuostatų, kurias vertinate jūs. Verčiau pagalvokite, kad jis tikriausiai tik ki- 
taip mato šią situaciją. 


APIBENDRINIMAS 
Kas sukelia konfliktą? 


e Kai sąveikauja du Žmonės, dvi grupės ar dvi šalys, jų poreikiai ir tikslai gali sukelti konfliktą. 
Daugelis socialinių problemų kyla Žmonėms egoistiškai siekiant savo interesų ir taip kenkiant 
kolektyvo interesams. Kalinio dilemos ir bendrų išteklių tragedijos eksperimentiniai tyrimai patvir- 
tina šį asmeninės gerovės ir visuomenės interesų susidūrimą. Realiame gyvenime, kaip ir daly- 
vaudami laboratoriniuose eksperimentuose, galime išvengti šių prieštaravimų nustatydami tai- 
sykles, reguliuojančias savanaudiškus veiksmus, kurdami nedideles bendruomenes, kuriose kiek- 

vienas jaustųsi atsakingas už kitą, sudarydami sąlygas bendrauti ir taip sumažindami nepasitikė- 
jimą, keisdami atpildo sistemą taip, kad bendradarbiauti būtų naudinga, ir pasitelkdami altruisti- 
nes normas. 

e Kovojant dėl ribotų išteklių, santykius dažnai apraizgo prietarai, įsivyrauja priešiškumas. Atlikę 
savo plačiai žinomus eksperimentus Muzaferas Sherifas pastebėjo, kad konkurencija nepažįsta- 
muosius netrukus paverčia priešais, įžiebdama tikrą karą netgi tarp visiškai taikių berniukų. 

e Konfliktus taip pat sukelia neteisingumo pojūtis. Žmonės teisingumą apibrėžia kaip indėliui pro- 
porcingą atpildo paskirstymą. Konfliktai kyla tada, kai žmonės nesutinka dėl savo indėlio dydžio 
ir tuo pačiu - dėl gauto atlygio teisingumo. 

e Konfliktą dažniausiai lemia maža dalis tikrai nesuderinamų tikslų, kuriuos supa klaidingas prieši- 
ninko motyvų ir tikslų suvokimas. Konfliktuojančios šalys paprastai mąsto viena apie kitą pagal 
veidrodinio įvaizdžio suvokimo principą. Kai kiekviena jų mano, kad „mes taikūs, o jie - priešiški“, 
viena kitos atžvilgiu jos gali elgtis taip, kad patvirtintų šią priešininkės nuomonę. Tarptautinius 
konfliktus kartais taip pat kursto „blogo lyderio - geros tautos“ iliuzija. 


Kaip pasiekti taiką? 


Nors priešininkai gali sukelti destruktyvų konfliktą, įmanoma kitas jėgas panaudoti konstruk- 
tyviam konflikto sprendimui. Kokie yra taikos ir harmonijos palaikymo būdai? 


Matėme, kaip socialiniai spąstai, konkurencija, suvoktas neteisingumas ir klai- 
dingas suvokimas įžiebia konfliktus. Nors vaizdas niūrus, jis nėra beviltiš- 
kas. Kartais, kai priešiškumas perauga į draugystę, atgniaužiami kumščiai ir 
draugiškai ištiesiama ranka. Socialiniai psichologai sutelkė dėmesį į keturių 
tipų strategiją priešams sutaikyti. Šiuos tipus galime prisiminti kaip konfliktų 
sprendimo pagrindą: kontaktą, bendradarbiavimą, bendravimą ir sutaikini- 
mą. 


Kontaktas 


Ar nesusidraugautų dvi konfliktuojančios grupės arba asmenys priverstinai 
artimai bendraudami, kad geriau pažintų vieni kitus? Nebūtinai. 3 skyriuje 
matėme, kaip neigiami lūkesčiai sustiprina vertinimo tendecingumą ir suku- 
ria išsipildančias pranašystes. Esant įtampai, bendravimas gali baigtis kova. 

Tačiau 11 skyriuje matėme, kad artimumas ir kartu atsirandanti tarpusa- 
vio sąveika, sąveikos laukimas ar paprasčiausia ekspozicija didina simpatiją. 
4 skyriuje aiškinomės, kaip panaikinus desegregaciją sumažėjo rasiniai prie- 
tarai, patvirtindami, kad „nuostatas formuoja elgsena“. Jei šis socialinės psi- 
chologijos principas dabar atrodo įtikinamai, atminkite: visi dalykai taip at- 
rodo, kai juos pažįstame. 1896 metais teiginys, kad rasinės atskirties panaiki- 
nimas gali veikti rasines nuostatas, neįtikino JAV Aukščiausiojo Teismo. Tuo 
metu atrodė, kad „įstatymų leidyba yra bejėgė panaikinti rasizmą“ (byla „Plessy 
prieš Fergusoną“). 


„Apie karą žinome daugiau nei 
apie taiką, apie žudymą - 
daugiau nei apie gyvenimą.“ 
Generolas Omaras Bradley, 
1893-1981, 
buvęs JAV armijos 
štabo vadas 

Neseniai atlikta metaanalizė patvirtina, kad kontaktai leidžia prognozuo- 
ti tolerantiškas nuostatas. Linda Tropp ir Thomas Pettigrew (2005a; Pettig- 
rew ir Tropp, 2006) kruopščiai išanalizavo 516 tyrimų, kuriuose dalyvavo 
250 555 žmonės iš 38 šalių, duomenis. 94 proc. tyrimų patvirtino, kad daž- 
nesni kontaktai mažina prietarų apraiškas. Tai būdingiausia daugumos po- 
žiūriui į mažumas (Tropp ir Pettigrew, 2005b). 

Galime pastebėti, kad nuo XX a. septintojo dešimtmečio Jungtinėse Valsti- 
jose sumažėjo ir atskirtis, ir prietarai. Ar šią nuostatų raidą /ėmė tarprasiniai 
kontaktai? Ar tie, kurie iš tiesų patyrė desegregaciją, pajuto jos poveikį? 


Ar desegregacija gerina požiūrį į kitą rasę? 


Mokyklų desegregacija atnešė apčiuopiamą naudą, pavyzdžiui, daugiau juo- 
daodžių ėmė studijuoti aukštosiose mokyklose ir sėkmingai jas baigė (Step- 
han, 1988). Ar mokyklų, gyvenamųjų kvartalų ir darbo vietų desegregacija 
taip pat yra socialiai teigiamas dalykas? Faktai yra prieštaringi. 

Viena vertus, daugelis tyrimų, atliktų XX a. netrukus po desegregacijos, 
parodė, kad pastebimai pagerėjo baltaodžių požiūris į juodaodžius. Tarprasi- 
niai įvairių socialinių sluoksnių kontaktai nepriklausomai nuo to, kas esi — 
pardavėjas ar pirkėjas, prekybinio laivyno jūreivis, valstybės tarnautojas, po- 
licininkas, kaimynas ar studentas — sumažino prietarų poveikį (Amir, 1969; 
Pettigrew, 1969). Pavyzdžiui, baigiantis Antrajam pasauliniam karui JAV ar- 
mija iš dalies desegregavo kai kurias savo šaulių kuopas (Stouffer 1r kiti, 1949). 
Paklausti, ką mano apie desegregaciją, jai pritarė 11 procentų segreguotų ir 
60 procentų desegreguotų baltaodžių kareivių. 

Kai Mortonas Deutschas ir Mary Collins (1951) atliko užsakomąjį natū- 
ralistinį eksperimentą, rezultatai buvo panašūs. Vykdydama valstijos įstaty- 
mą, Niujorko valdžia desegregavo savo gyvenamuosius kvartalus skirdama 
butus nepriklausomai nuo gyventojų rasės. Niuarke (Niudžersio valst.) pana- 
šiuose kvartaluose abipus upės juodaodžiai ir baltaodžiai buvo apgyvendinti 
skirtinguose pastatuose. Desegreguotame kvartale apklausiamos baltosios mo- 
terys buvo kur kas palankesnės mišrių gyvenamųjų namų atžvilgiu ir dažniau 
sakė, kad ėmė geriau vertinti juodaodžius. Kontaktuojant klaidingi stereoti- 
pai ėmė nykti. Viena moteris pareiškė: ,„Man iš tiesų tai pradėjo patikti. Ma- 
tau, jog jie yra tokie patys žmonės kaip 1r mes.“ 

Šie faktai turėjo įtakos 1954 metų Aukščiausiojo Teismo sprendimui deseg- 
reguoti JAV mokyklas ir XX a. septintajame dešimtmetyje kilusiam judėjimui 
už piliečių teises (Pettigrew, 1986, 2004). Išanalizavęs visus tyrimus Walte- 
ris Stephanas (1986) priėjo išvados, kad desegregacijos poveikis rasinėms 
nuostatoms buvo nedidelis. Reikšmingesnė pasekmė buvo ta, kad padaugėjo 
galimybių juodaodžiams mokytis mišriose (arba baltųjų) aukštosiose mokyklo- 
se, gyventi mišriuose gyvenamuosiuose rajonuose ir dirbti mišrioje aplinkoje. 

Panašiai ir daugelis moksleivių mainų programų padarė mažesnį negu ti- 
kėtasi poveikį programose dalyvavusių jaunuolių požiūriui į juos priimančias 

šalis. Pavyzdžiui, į Prancūziją mokytis atvykę amerikiečiai moksleiviai daž- 
niausiai apgyvendinami su kitais amerikiečiais ir jų stereotipinis požiūris į pran- 
cūzus paprastai nepasikeičia (Stroebe ir kiti, 1988). Kontaktai taip pat nesu- 
mažino Ruandos tutsių neapykantos savo kaimynams hutams ir daugelio vyrų 
seksizmo moterų atžvilgiu, nors jie nuolat gyvena ir dirba su moterimis. Nesun- 
ku smerkti homoseksualus ar imigrantus, su kuriais niekada nesame susidū- 
rę, tačiau taip pat galima su panieka žiūrėti ir į tuos, kuriuos matome dažnai. 

Tad desegregacija kartais pagerina požiūrį į kitas rases, o kartais — ne, 
ypač jei prisideda nerimas ar grėsmės suvokimas (Pettigrew, 2004). Šie prieš- 
taravimai sužadino mokslininkų smalsumą. Kaip paaiškinti šiuos skirtumus? 
Iki šiol kalbėjome apie įvairius desegregacijos pavyzdžius. Tikroji desegre- 
gacija vyksta įvairiais būdais ir labai skirtingomis sąlygomis. 


Kada desegregacija pagerina požiūrį į kitą rasę? 


Ar tarprasiniai kontaktai gali būti vienu 1š tokių veiksnių? Atrodo, kad taip. 
Mokslininkai aplankė dešimtis desegreguotų mokyklų ir stebėjo, su kuo kon- 
krečios rasės vaikai valgo, kalbasi ir leidžia laiką. Rasė turi įtakos kontak- 
tams. Baltieji itin dažnai bendrauja su baltaisiais, o juodaodžiai — su juoda- 
odžiais (Schofield, 1982, 1986). Vieno tyrimo metu buvo analizuojamos Dart- 
muto universiteto studentų elektroninės žinutės. Paaiškėjo, kad juodaodžiai, 
nors sudarė tik 7 proc. visų studentų, 44 proc. savo žinučių siuntė kitiems 
juodaodžiams studentams (Sacerdote ir Marmaros, 2005). 

Ta pati pačių pasirinkta segregacija buvo akivaizdi ir Pietų Afrikos Res- 
publikos desegreguotame paplūdimyje. Tai pastebėjo Johnas Dixonas ir Ke- 
vinas Durrheimas (2003) vieną vidurvasario (gruodžio 30-osios) popietę fik- 
savę, kur būriuojasi juodaodžiai, baltieji ir indai paplūdimio lankytojai (žr. 
13.5 pav.). Desegreguotose kaimynijose, kavinėse ar restoranuose gali ne- 
pavykti paskatinti mišrių sąveikų (Clack ir kiti, 2005; Dixon 1r kiti, 2005a, 
2005b). 

Pastangos sudaryti sąlygas kontaktams kartais padeda, o kartais būna be- 
vaisės. „Kartą pas mus atvyko moksleiviai iš protestantiškų mokyklų, — aiš- 
kino vienas Šiaurės Airijos katalikas jaunuolis pasibaigus mokykliniam ren- 
giniui (Cairns ir Hewstone, 2002). — Tai turėjo būti tam tikras ... bendravi- 
mas, tačiau to buvo per mažai. Ne dėl to, kad mes nenorėjome; tiesiog tai 
buvo keblu.“ Tarpkultūrinio bendravimo stoka gali kilti iš „pliuralistinio 
neišmanymo“: dauguma juodaodžių ir baltaodžių teigia pageidaujantys daž- 
nesnių kontaktų, tačiau klaidingai mano, kad kita pusė neatsakys jiems tuo 
pačiu. (Žr.: „Mokslinių tyrimų išvada. Santykiai, kurie galėjo būti“.) 


Draugystė. Daugiau vilčių teikiantys senesni pardavėjų, kareivių, kaimynų 
tyrimai atskleidė kur kas daugiau tarprasinių kontaktų, nei reikia sumažinti 
įtampai, kuri būdinga prasidedančiam tarpgrupiniam bendravimui. Ilgalaikiai 
juodaodžių bei baltaodžių kaltinamųjų, juodaodžių bei baltaodžių mergaičių 

13.5 PAVEIKSLAS 
Desegregacija nebūtinai 
reiškia bendravimą 


Kai šis Skotburgo 
paplūdimys Pietų Afrikos 
Respublikoje tapo „atviras“ 
ir desegreguotas, 
juodaodžiai (pažymėta 
juodais taškais), baltaodžiai 
(balti taškai) ir indai (pilki 
taškai) vis tiek telkdavosi 
su savo rasės Žmonėmis. 
Šaltinis: Dixon ir Durrheim, 
2003. 


eisi 


vasaros stovyklose, juodaodžių bei baltaodžių kambario draugų universite- 
te, juodaodžių, spalvotųjų ir baltaodžių Pietų Afrikos gyventojų asmeninių 
kontaktų stebėjimai taip pat patvirtino, kad tai duoda naudos (Clore ir kiti, 
1978; Foley, 1976; Holtman ir kiti, 2005; Van Laar ir kiti, 2005). Juo dau- 
giau Vokietijoje ar Didžiojoje Britanijoje besimokantys amerikiečiai moks- 
leiviai kontaktavo su tenykščiais gyventojais, juo teigiamesnis buvo jų po- 
žiūris į juos (Stangor ir kiti, 1996). Eksperimentai patvirtino, kad susidrau- 
gavus su išorinės grupės nariais, požiūris į šią grupę būna daug teigiames- 
nis (Pettigrew ir Tropp, 2000; Wright ir kiti, 1997). Svarbu ne tik turėti Ži- 
nių apie kitus žmones, bet ir užmegzti emocinius ryšius, atsirandančius ar- 
timai susidraugavus ir mažinančius įtampą (Hewstone, 2003; Pettigrew ir 
Tropp, 2000). 

Tačiau „grupės ryškumas“ taip pat padeda nutiesti tiltą tarp žmonių. Jei 
apie savo draugą nuolat galvosite tik kaip apie paskirą žmogų, šie ryšiai ne- 
peraugs į apibendrinimą ir neapims kitų jo aplinkos žmonių (Miller, 2002). 
Tad idealiu atveju turėtume užmegzti draugystę už grupės ribų, tačiau taip 
pat pripažinti, kad naujasis draugas atstovauja ir kitiems iš jo aplinkos, su 
kuriais, pasirodo, ir mes turime daug bendra. 

Greičiausiai mieliau susidraugausime su žmonėmis, kurių išorinės gru- 
pės tapatumas iš pradžių yra minimalus - jei juos iš esmės laikome tokiais, 
kokie esame mes, o ne jaučiame grėsmę dėl to, kad jie kitokie. Jei simpatija 

mokslinių tyrimų išvada 


Santykiai, kurie galėjo būti 


Tikriausiai galite prisiminti atvejį, kai tikrai norėjote užmegzti su 
kuo nors kontaktą. Galbūt žmogus buvo jums patrauklus. Tačiau 
abejodami, ar į jūsų jausmus bus atsakyta, nerizikavote. Gal 
kitos rasės atstovą norėjote pasikviesti prie savo stalo valgyk- 
loje ar skaitykloje, tačiau nerimavote, kad jis nepatikliai reaguos 
į jūsų kvietimą. Tikriausiai tokiose situacijose kitas asmuo iš tik- 
rųjų atsilieptų į jūsų norą užmegzti kontaktą, tačiau jis mano, 
jog jūsų santūrumas rodo abejingumą ar netgi prietaringumą. 
Taigi prasilenkiate lyg du laivai naktį, ir už tai galite dėkoti 8 
skyriuje aptartam „pliuralistiniam neišmanymui“ - klaidingam įsi- 
vaizdavimui, ką jaučia kitas Žmogus. 

Psichologės Jacguie Vorauer iš Manitobos universiteto ty- 
rimai (2001, 2005; Vorauer ir Sakamoto, 2006) iliustruoja šį reiš- 
kinį. Vorauer nuomone, užmezgant naujus santykius perdėtai 
tikima, jog visi pastebi mūsų jausmus. Manydami, kad mūsų 
jausmai akivaizdūs, patiriame „permatomumo iliuzijos“ reiškinį, 
apie kurį kalbėjome 2 skyriuje. Taigi pačiam gali atrodyti, jog 
kūno kalba aiškiai rodo romantišką susidomėjimą, o Žmogus, 
kuriam šie jausmai skirti, iš tikrųjų nieko nepastebi. Jei kitas 
žmogus patiria šiltus jausmus, bet taip pat pervertina jų akivaiz- 
dumą, santykiai, kurie galėjo užsimegzti, užgęsta. 

Vorauer teigia, kad tas pats reiškinys dažnai pakiša koją 
prietarų neturintiems žmonėms, kurie norėtų daugiau bendrauti 
su kitos rasės ar socialinės grupės atstovais. Jei baltaodžiai 
mano, kad juodaodžiai laiko juos prietaringais, o juodaodžiai 
mano, kad baltaodžiai susikūrę apie juos stereotipus, ir vieni, ir 
kiti nedrįs žengti pirmojo žingsnio. Toks susirūpinimas yra „svar- 
biausias tebesitęsiančios neformalios segregacijos Pietų Afri- 
kos Respublikoje veiksnys“, - mano Gillian Finchilescu (2005). 

Norėdamos pakartoti ir išplėtoti Vorauer darbus, Nicole Shel- 
ton ir Jennifer Richeson (2005) pradėjo seriją koordinuotų tyri- 
mų ir elgesio testų. 

Pirmame tyrime Masačiusetso universiteto baltaodžiai stu- 
dentai laikė save labiau negu vidutiniškai susidomėjusiais tar- 
prasiniais kontaktais ir draugystėmis. Jų nuomone, baltaodžiai 
studentai to trokšta labiau negu juodaodžiai. Juodaodžiai stu- 
dentai pasižymėjo veidrodiniu įvaizdžio suvokimu: jų nuomone, 
juodaodžiai studentai į tokius santykius Žiūri palankiau negu bal- 
taodžiai. Tipiškas studentas galvoja: „Norėčiau bendrauti su ki- 
tos rasės atstovais, tačiau jie to nenori“. 

Ar pliuralistinis neišmanymas būdingas ir kitais atvejais? 
Antrojo tyrimo metu Shelton ir Richeson paprašė baltaodžių 


Prinstono universiteto studentų įsivaizduoti savo reakciją, jei įėję 
į valgyklą pastebėtų pulkelį netoliese gyvenančių juodaodžių (ar- 
ba baltaodžių) studentų. Ar norėtumėte prie jų prisijungti? Ko- 
kia tikimybė, kad vienas jų pakvies jus prisėsti kartu? Ir vėl bal- 
taodžiai manė, kad jie labiau negu kitos rasės atstovai norėtų 
užmegzti kontaktą. 

Kaip Žmonės aiškina savo nesėkmes užmezgant tarprasi- 
nius santykius? Trečiame tyrime Shelton ir Richeson pakvietė 
juodaodžius ir baltaodžius Prinstono universiteto studentus ap- 
svarstyti tokią situaciją: valgykloje jie pastebi pažįstamus kitos 
rasės studentus, tačiau nei jie, nei sėdintys studentai nesiryžta 
pirmajam žingsniui. Nepriklausomai nuo rasės, tyrimo dalyviai 
savo pačių nenorą žengti pirmąjį žingsnį dažniausiai aiškino at- 
stūmimo baime, o sėdinčių studentų neryžtingumą - jų susido- 
mėjimo stoka. Ketvirtą kartą Shelton ir Richeson kartojo tyrimą 
su kitokiomis instrukcijomis, tačiau gavo panašius rezultatus. 

Ar pliuralistinis neišmanymas pasireiškia ir realiose situaci- 
jose arba norint užmegzti kontaktą su vienu žmogumi? Penkta- 
jame tyrime Shelton ir Richeson pasiūlė juodaodžiams ir balta- 
odžiams Prinstono universiteto studentams nagrinėti „draugys- 
tės raidą“. Dalyvis pateikė apie save svarbiausius duomenis ir 
buvo nufotografuotas. Tada visa medžiaga tariamai buvo išnešta 
į kitą kambarį kitam eksperimento dalyviui. Vėliau pirmajam da- 
lyviui buvo atnešti to kito dalyvio — tos pačios lyties, bet kitos 
rasės - duomenys. Jo buvo klausiama: „Ar labai nerimaujate, 
kad nepatiksite kitam dalyviui?“ „Ar bijote, kad kitas asmuo ne- 
norės su jumis draugauti?“ Nepriklausomai nuo rasės, dalyviai 
spėjo, kad jie labiau negu kitos rasės atstovas nori draugauti, 
bet baiminasi būti atstumti. 

Ar toks klaidingas suvokimas slopina ir tikrus kontaktus? 
Šeštajame tyrime Shelton ir Richeson patvirtino, kad baltaodžiai 
Prinstono universiteto studentai, kurie buvo labiausiai linkę pa- 
siduoti pliurastistiniam neišmanymui (jie manė, kad bijo būti at- 
stumti kitos rasės labiau negu juodaodžiai), per kitas septynias 
savaites užmezgė mažiau tarprasinių kontaktų. 

Jacguie Vorauer, Nicole Shelton ir Jennifer Richeson ne- 
tvirtina, kad vien klaidingas suvokimas apsunkina romantiškų 
santykių užmezgimą ar tarprasines draugystes. Tačiau dėl klai- 
dingo suvokimo Žmonės nerizikuoja žengti pirmojo žingsnio. Su- 
pratę šį reiškinį ir pripažinę, kad kitų Žmonių santūrumas galbūt 
atspindi tokius pat kaip ir mūsų motyvus bei jausmus, lengviau 
užmegsime pažintį ir potencialią draugystę paversime tikra. 

lygiaverčiai kontaktai 
(egual-status contact) 
Lygiavertiškumu grindžiami 
ryšiai. Kaip nevienodos, taip ir 
tos pačios socialinės padėties 
žmonių santykiai formuoja 
atitinkamas nuostatas. Tad 
norint, kad prietarų sumažėtų, 
tarprasinius kontaktus turėtų 
užmegzti tos pačios socialinės 
padėties Žmonės. 


draugui perauga į simpatiją kitiems jo aplinkos nariams, kažkuriuo metu jų 
grupės tapatumas privalo tapti ryškus. Tad, norint sumažinti prietarų bei kon- 
fliktų, pravartu iš pradžių sumažinti grupės skirtingumą, po to jį pripažinti 
ir vėliau peržengti jo ribas. 

Apklausos, kuriose dalyvavo apie 4000 europiečių, parodė, kad draugys- 
tė — viena svarbiausių sėkmingų santykių prielaida: jei turite draugą, priklau- 
santį kokiai nors mažumai, daug greičiau pritarsite šios mažumos imigraci- 
jai. Tai pasakytina apie Vakarų vokiečių požiūrį į turkus, prancūzų požiūrį į 
azijiečius ir Šiaurės afrikiečius, olandų — į surinamiečius ir turkus, britų po- 
žiūrį į išeivius iš Vest Indijos ir Azijos, Šiaurės Airijos protestantų ir kata- 
likų požiūrį vienų į kitus (Brown ir kiti, 1999; Hamberger ir Hewstone, 1997; 
Paolini ir kiti, 2004; Pettigrew, 1997). Panašiai ir žmonės, turintys pažįsta- 
mų gėjų, yra ne tokie priešiški jų atžvilgiu (Herek, 1993; Kaiser, 2001). Po- 
žiūrio į senyvo amžiaus žmones, psichikos ligonius, sergančiuosius AIDS ir 
neįgaliuosius tyrimai patvirtina, kad ryšiai paprastai suponuoja teigiamą po- 
žiūrį (Hewstone, 2003; Pettigrew, 1998). 


Lygiaverčiai kontaktai. Desegregacijai pritariantys socialiniai psichologai 
niekada neteigė, kad požiūrį pagerina bet kokie kontaktai. Jie tikėjosi blogų 
rezultatų tais atvejais, kai buvo bendraujama konkurencijos sąlygomis, kai 
ryšių nepalaikė vadovybė, ir kai santykiai būdavo nelygiaverčiai (Pettigrew, 
1988; Stephan, 1987). Iki 1954 metų daugelis rasiniais prietarais besivado- 
vaujančių baltųjų dažnai bendraudavo su juodaodžiais kaip su batų valyto- 
jais ir namų darbininkais. Kaip matėme 9 skyriuje, tokie nelygiaverčiai kon- 
taktai gimdo nuostatas, kurios tik įtvirtina nelygybę. Todėl svarbu lygiaver- 
čiai kontaktai, pavyzdžiui, pardavėjų, karių, kaimynų, teisiamųjų, stovyk- 
lautojų. 

Neformalus bendravimas koledžuose ir aukštosiose mokyklose, kuriose 
mokosi įvairių tautų jaunimas, yra naudingas visiems studentams, — rašo Mi- 
čigano universiteto mokslininkė Patricia Gurin ir jos kolegos, remdamies: 
nacionalinių akademinių apklausų duomenimis (2002). Tokie ryšiai ugdo in- 
telektą 1r skatina pripažinti skirtumus kaip naudingus bendruomenei — šiais 
duomenimis buvo grindžiamas 2003 metų JAV Aukščiausiojo Teismo spren- 
dimas, kad rasinė įvairovė yra privalomas aukštojo mokslo interesas, ir kad 
juo galima vadovautis priimant į aukštąsias mokyklas. 


Bendradarbiavimas 


Nors lygiaverčiai kontaktai gali būti naudingi, kartais vien tik jų gali nepakakti. 
Jų nepakako, kai Muzaferas Sherifas nutraukė „Erelių“ ir ,„Barškalių“ varžy- 
bas ir abi komandas įtraukė į nekonkurencinę veiklą, sudarydamas joms 54- 
lygas kartu žiūrėti filmus, valgyti. Tuo metu priešiškumas tarp jų buvo toks 
didelis, kad bet koks kontaktas baigdavosi patyčiomis ir puolimais. Kai „Erelį“ 

aplankydavo „Barškalius“, ereliečiai ragino „iššluoti purvą“. Buvo akivaiz- 
du, jog šių dviejų grupių desegregavimas neskatino socialinės integracijos. 

Ką taikdarys gali padaryti, susidūręs su įsisenėjusiu priešiškumu? Prisi- 
minkime sėkmingą ir nesėkmingą desegregavimą. Mišriose šaulių kuopose 
ne tik užsimezgė lygiaverčiai juodaodžių ir baltaodžių kontaktai — jie tapo 
priklausomi vieni nuo kitų. Jie drauge kovėsi su bendru priešu ir siekė ben- 
dro tikslo. 

Ar tai reiškia, kad yra antras veiksnys, leidžiantis prognozuoti teigiamą 
desegregacijos poveikį? Jei konkurencija skiria, gal bendradarbiavimas vie- 
nija? Panagrinėkime, kaip Žmones veikia bendri nemalonumai. Visuose kon- 
fliktuose — nuo vaidų šeimoje iki konkuruojančių komandų ir tautų konflik- 
tų — bendra grėsmė ir tikslai ugdo vienybės jausmą. 


Bendra išorinė grėsmė sutelkia 


Ar kada nors esate kartu su kitais tapę blogo oro auka, jautę patyčias per 
priėmimą į grupę, buvę nubausti mokytojo, persekiojami ar pajuokti dėl so- 
cialinės padėties, rasės ar religijos? Jei taip, tai tikriausiai prisimenate, jog 
pajutote simpatiją tiems, kurie patyrė tą patį, ką ir jūs. Galbūt, kai vienas 
kitam padėjote nusipurtyti sniegą ar kai kartu grūmėtės su bendru priešu, so- 
cialiniai skirtumai neteko reikšmės. 

Šitokia draugystė dažnai užsimezga tarp žmonių, patiriančių bendrą grės- 
mę. Tai pastebėjo Johnas Lanzetta (1955), pateikęs karinio jūrų laivyno at- 
sargos karininkų grupėms po keturis žmones problemų sprendimo užduotis 
ir vėliau per garsiakalbį pranešęs, kad atsakymai neteisingi, produktyvumas 
neleistinai žemas, o mąstymas — kvailas. Kitos grupės šių patyčių negirdėjo. 
Lanzetta pastebėjo, kad patyrusieji patyčias tapo draugiškesni, daugiau ben- 
dradarbiavo, mažiau ginčijosi ir mažiau konkuravo tarpusavyje. Jie kartu pa- 
teko į bėdą. Rezultatas — grupės sutelktumas. 

Bendras priešas Sherifo stovyklos eksperimentuose — ir daugelyje vėliau 
atliktų eksperimentų — suvienydavo konkuruojančias berniukų grupes (Dion, 
1979). Tarprasinių kivirčų metu panašiai sustiprėja didžiavimasis savo gru- 
pe. Toronte diskriminuojami kinai studentai tampa draugiškesni kitų kinų at- 
žvilgiu (Pak ir kiti, 1991). Vien tik priminus išorinę grupę (tarkime, konku- 
ruojančią mokyklą), išauga dėmesingumas savajai grupei (Wilder ir Shapi- 
ro, 1984). Aštriai suvokdami, kas yra „jie“, suvokiame, kas esame „mes“. 

Kare prieš labai aiškią išorinę grėsmę ypač sustiprėja priklausymo gru- 
pei jausmas. Daugiau žmonių dalyvauja pilietinėse organizacijose (Putnam, 
2000). Piliečiai vienijasi su savo lyderiu ir remia savo karius. Tai vyko po 
rugsėjo 11-osios katastrofos ir iškilus kitų teroristinių išpuolių grėsmei. Pa- 
sak New York Times, bent jau kuriam laikui Niujorke „išnyko rasinis anta- 
gonizmas“ (Sengupta, 2001). „Anksčiau laikiau save paprasčiausiu juodao- 
džiu, — sakė aštuoniolikmetis Louisas Johnsonas, apmąstydamas savo gyve- 


„Negalėjau susivaldyti 
nepasakęs [Gorbačiovui]: 
tik pagalvokite, koks lengvas 
būtų mūsų uždavinys šiuose 
posėdžiuose, jei pasauliui 
staiga imtų grasinti kokios 
nors rūšies kitos planetos 
gyventojai. [Mes suprastume] 
kartą ir visiems laikams, kad 
šioje žemėje iš tiesų esame 
žmonės, gyvenantys kartu.“ 
Ronaldas Reaganas, 
kalba, pasakyta 
1985 m. gruodžio 4 d. 

Išorinė grėsmė gimdo 
grupės vienybę 

Kaip rodo prezidento 
George Busho populiarumo 
pakilimai ir nuosmukiai, 
nacionaliniai konfliktai 


formuoja viešąją nuomonę 
(Gallup, 2006). 


„Turime išorės priešų.“ 
George W. Bush, 2005 


2002 2003 2004 2005 2006 
Apklausų datos 


nimą iki rugsėjo 11-osios, — tačiau dabar vis labiau jaučiuosi amerikietis.“ 
Išnagrinėjus Niujorko mero pokalbius rugsėjo 11-ąją ir jo spaudos konfe- 
rencijas prieš šią nelaimę ir po jos, pastebėta, kad žodis „mes“ buvo varto- 
jamas du kartus dažniau (Liehr ir kiti, 2004; Pennebaker ir Lay, 2002). 

George W. Busho veiklos vertinimas atspindėjo šį grėsmės paskatintą su- 
sivienijimą. Prieš pat rugsėjo 11-ąją tik 51 procentas amerikiečių pritarė pre- 
zidentinei Busho veiklai. Po tragedijos ją teigiamai vertino net 90 procentų. 
Šis prezidentas, rugsėjo 10 vertintas vidutiniškai, spalio 10 tapo „mūsų ly- 
deriu“, kovojančiu prieš tuos, „kurie mūsų nekenčia“. Vėliau Busho popu- 
liarumas po truputį mažėjo, bet prasidėjus karui Irake jis vėl ėmė kilti (žr. 
13.6 pav.). Kai Sheldonas Solomonas su bendradarbiais (2004) paprašė ame- 
rikiečių studentų prisiminti rugsėjo 11-osios įvykius (o ne artėjantį egzami- 
ną), jie dažniau pritarė teiginiui: „Aš palaikau drąsius prezidento Busho ir 
j0 administracijos veiksmus Irake“. 

Norėdami suburti darnią grupę, jos lyderiai gali netgi sumodeliuoti grės- 
mingą išorės priešą. Šią taktiką iliustruoja George Orwello romanas „1984- 
1eji“: šalies lyderis pasinaudoja pasienio konfliktu su dviem kitomis valsty- 
bėmis, kad sumažintų neramumus savo šalies viduje. Retkarčiais priešas pa- 
sikeičia, tačiau jis visada yra. Atrodo, kad šaliai iš tiesų reikia priešo. Turė- 
dami bendrą priešą, pasaulis, tauta, grupė tampa nepaprastai vieningi. 

Grėsmė vienija ir kitus pasaulio kraštus. Savižudžiai sprogdintojai Izra- 
elyje paskatino ministro pirmininko Arielio Sharono šalininkus mitinguoti, 
o kai Izraelio gynybinės pajėgos žudė palestiniečius ir naikino jų namus, mu- 
sulmonų grupuotės susivienijo išreikšdamos pyktį Sharonui (Pettigrew, 2003). 
Jungtinėms Valstijoms užpuolus Iraką, Pew tyrimų centro (2003) atliktos In- 
donezijos ir Jordanijos musulmonų apklausos parodė, jog kyla antiamerikie- 
tiškos nuotaikos. 2002 metų vasarą 53 procentų jordaniečių požiūris į ame- 
rikiečius buvo teigiamas, o po karo jų sumažėjo iki aštuoniolikos procentų. 
„Prieš karą būčiau pasakęs, kad jei Osama (bin Ladenas) yra atsakingas už 
dviejų dangoraižių sunaikinimą, mes juo negalime didžiuotis, — pasakė 21 
metų islamo teisės studentas iš Sirijos. — Tačiau jei tai padarytų dabar, mes 
juo didžiuotumės“ (Rubin, 2003). 

atkreipkime dėmesį 


Kodėl svarbu, kas nugalės? 


Kodėl viso pasaulio sporto aistruoliams taip svarbu, kas nuga- 
lės? Kodėl niujorkiečiams svarbu, kad du tuzinai George Steinb- 
rennerio multimilijonierių (beisbolo komanda New York Yankees 
— red. past.), kurių dauguma gimę kitose valstijose ar šalyse, 
laimėtų Pasaulio taurės rungtynes? Kodėl visiškai normalūs su- 
augusieji beprotiškai remia savo komandą ir būna labai prislėg- 
ti jai pralaimėjus kasmetiniame NCAA krepšinio „Kovo beproty- 
bės“ turnyre? Ir kodėl per futbolo Pasaulio taurės rungtynes kiek- 
vienas aistruolis svajoja apie savo šalies pergalę? 

Teorija ir faktai rodo, kad konkurencijos šaknys yra gilios. 
Pabunda kažkoks pirmykštis pradas, ir vos aikštėje pasirodo 
du konkurentai, minia suūžia. Jei dvi valandas kunkuliuoja aist- 
ros dėl paprasčiausio aukštyn žemyn šokčiojančio oranžinio ka- 
muolio, kažkas tikrai yra užprogramuota genuose. Mūsų protė- 
viai, gyvenę laikais, kai kaimyninės gentys galėjo bet kada už- 
pulti ir plėšikauti, žinojo, kad solidarumas užtikrina saugumą (tie, 
kurie nesilaikė grupėse, paliko mažiau palikuonių). Ir medžio- 
jant, ir ginantis, ir puolant dešimt rankų yra geriau nei dvi. Pa- 
saulio dalinimas į „mus“ ir „juos“ atneša ir blogybes - tokias 
kaip rasizmas ir karas, - ir naudą: visuomenės solidarumą. Kad 
atskirtų „mus“ ir „juos“, mūsų protėviai - nuo kurių nedaug te- 
nutolo dabartiniai sporto aistruoliai - atitinkamai rengdavosi ar- 
ba išsidažydavo. 

Būdami socialios būtybės, mes gyvename grupėse, dėl jų 
džiūgaujame, žudome ir žūvame. Ir save apibrėžiame pagal savo 
grupes. Savojo Aš sampratai - suvokimui, kas esame - svarbu 
ne tik asmeniniai bruožai bei nuostatos, bet ir socialinis tapatu- 
mas. Mūsų socialinis tapatumas - supratimas, kas yra grupė - 
stiprina savojo Aš sampratą bei didžiavimąsi, ypač kai mano- 
me, jog kaip grupė esame pranašesni. Jausdami teigiamo ta- 
patumo stygių, daugelis jaunuolių galią ir tapatumą kompen- 
suoja burdamiesi į gaujas. Dauguma patriotų save apibūdina 
pagal nacionalinį tapatumą. 

Grupės apibrėžimas pagal tai, kas „mes“ esame, taip pat 
leidžia suprasti, kuo mes nesame. Daugelyje socialinės psicholo- 
gijos eksperimentų buvo pastebėta, kad suskirsčius dalyvius į 
grupes - netgi į atsitiktines — sustiprėja šališkumas vidinei gru- 
pei. Paklauskite vaikų: „Kurie vaikai geresni: iš tavo mokyklos 


ar iš [kitos gretimos]?“ Visi kaip vienas atsakys, kad geresni jų 
mokyklos vaikai. Suburkite Žmones vien pagal jų gimimo datas 
ar paskutinį jų vairuotojo pažymėjimo numerio skaičių, ir jie pa- 
jus tam tikrą artimumą ir palankumą vieni kitiems. Grupės są- 
monė yra tokia stipri, kad „mes“ atrodome geresni už „juos“ net 
tada, kai į „mus“ ir „juos“ būname suskirstyti atsitiktinai. 

Amerika po rugsėjo 11-0osios pademonstravo, kaip, susidū- 
rus su bendru priešu, grupė staiga solidarizuojasi. Kaip parodė 
Muzafero Sherifo stovyklos eksperimentas, konkurencija suku- 
ria priešus. Konkurencijos ir atsipalaidavusios minios anonimiš- 
kumo kurstomos aistros per sporto varžybas, ištikus nesėkmei, 
gali pasiekti kulminaciją - aistruoliai ima tyčiotis iš varžovų, rėkti 
ant arbitrų, mėtyti į juos alaus skardines. 

Patyrus sėkmę, tapatinimasis su grupe dar labiau sustiprė- 
ja. Aistruoliai gerbia save už laimėjimus ir už tai, kad jaučia ryšį 
su sportininkais, kai jų komanda nugali. Paklausti apie svarbią 
pergalę futbolo varžybose, studentai dažniausiai atsako: „Mes 
nugalėjome“. Jie maudosi šlovės spinduliuose, pastebi Rober- 
tas Cialdinis ir jo bendradarbiai (1976). Varžybas pralaimėjus 
studentai dažniau sako: „Jie pralaimėjo“. 

Ironiška, kad intensyviausius jausmus jaučiame labiausiai į 
mus panašiems konkurentams. Freudas jau seniai pripažino, 
kad priešiškumą kelia nedideli skirtumai. „Pavydžiausiai rungiasi 
kaimyninių miestų varžovai; kiekvieno kantono gyventojai į ki- 
tus žvelgia su panieka. Giminingos rasės laikosi viena nuo ki- 
tos ištiestos rankos atstumu; pietų vokiečiai negali pakęsti šiau- 
rės vokiečių; anglai įvairiausiais būdais šmeižia škotus, o ispa- 
nai niekina portugalus“. 

Ne kartą būdamas Škotijoje turėjau progos stebėti daugelį 
knygoje The Xenophobe's Guide to the Scots („Patarimai kse- 
nofobui apie škotus“) aprašytų pavyzdžių, kaip škotai skirsto neš- 
kotus į 1) anglus ir 2) kitus. Kaip komandos „Cubs“ aistruoliai 
džiūgauja, kai ji laimi arba kai pralaimi komanda „White Sox“, 
taip škotų futbolo aistruoliai džiūgauja, kai laimi Škotija arba kai 
pralaimi Anglija. „O! Jie pralaimėjo“, - neslėpė džiaugsmo vie- 
nas bulvarinis škotų laikraštis, kai 1996 metais Europos taurės 
turnyre Anglija pralaimėjo Vokietijai. 

aukštesnis tikslas 
(superordinate goal) 

Bendras tikslas, reikalaujantis 
kolektyvinių pastangų; tikslas, 
panaikinantis skirtumus tarp 
Žmonių. 


13.7 PAVEIKSLAS 


Po varžybų „Ereliai“ ir 
„Barškaliai“ vieni apie kitus 
atsiliepdavo nepalankiai. 
Kolektyvinis darbas siekiant 
aukštesnių tikslų priešišku- 
mą sumažino. 


Šaltinis: Sherif, 1966, p. 84. 


Aukštesni tikslai skatina bendradarbiauti 


Su vienijančia išorine grėsme glaudžiai siejasi aukštesnių tikslų, kurie su- 
vienija visus grupės narius ir reikalauja kolektyvinių pastangų, poveikis. Kaip 
tik tokius tikslus iškėlė Sherifas, siekdamas sutaikyti priešiškai nusiteiku- 
sius stovyklautojus. Jis sutrikdė vandens tiekimą stovyklai, priversdamas abi 
grupes dirbti kartu, kad vėl turėtų vandens. Vėliau vaikams teko rasti ben- 
drą kalbą, kad bendromis jėgomis galėtų išsinuomoti ganėtinai brangią kino 
juostą. Kai išvykoje „sugedo“ autobusas, vienas iš personalo narių netoliese 
atsainiai paliko virvę, paskatindamas kažkurį berniuką pasiūlyti visiems kartu 
patempti autobusą, kad šis užsivestų. Kai variklis užsivedė, berniukai ėmė 
plekšnoti vienas kitam per pečius, džiaugdamiesi „įveikę autobusą“. 

Po to, kai siekdami aukštesnių tikslų berniukai drauge paplušėjo, jie kar- 
tu pavalgė ir susėdo aplink laužą. Užsimezgė draugystė tarp skirtingų gru- 
pių narių ir priešiškumas staiga sumažėjo (žr. 13.7 pav.). Paskutinę dieną ber- 
niukai nusprendė grįžti namo vienu autobusu. Šį kartą jie jau nesigrupavo. 
Kai autobusas priartėjo prie namų Oklahoma Sityje, jie visi kaip vienas spon- 
taniškai uždainavo „Oklahoma“ ir atsisveikino vieni kitiems linkėdami sėk- 
mingai parvykti. Atskirdamas ir išprovokuodamas konkurenciją, Sherifas ne- 
pažįstamuosius pavertė aršiais priešininkais. Iškėlęs aukštesnius tikslus, jis 
priešus pavertė draugais. 

Ar Sherifo eksperimentai — tik vaikiški žaidimai? O gal galima suvienyti 
ir konfliktuojančius suaugusiuosius, iškeliant jiems bendrus tikslus? Šitokį 
klausimą pateikė Robertas Blake ir Jane Mouton (1979). Jų suorganizuotuose 
dviejų savaičių trukmės eksperimentuose, kuriuose dalyvavo daugiau nei 1000 
vadovų, suskirstytų į 150 grupių, buvo tiriami svarbiausi situacijų, kokiose 
veikė ir „Barškaliai“ su „Ereliais“, aspektai. Iš pradžių kiekviena grupė vei- 
kė atskirai, vėliau konkuravo su kita grupe ir galiausiai abi bendradarbiavo 

siekdamos bendrų tikslų. Eksperimentų rezultatai „neginčijamai įrodė, kad 
suaugusieji reaguodavo kaip ir jaunieji Sherifo eksperimentų dalyviai“. 

Papildydami šiuos duomenis, Samuelis Gaertneris, Johnas Dovidio ir jų 
bendradarbiai (1993, 2000) teigia, kad kolektyvinis, į vieną darnią grupę su- 
buriantis darbas veikia ypač palankiai. Visiems susėdus už bendro stalo (o 
ne priešingose jo pusėse) buvęs šališkumas kitos grupės atžvilgiu sumažėja, 
naujoji grupė pasivadina bendru vardu ir su gera nuotaika pradeda dirbti. 
„Mes“ ir „jie“ tampa „mumis“. Norėdamos nugalėti Vokietiją, Italiją ir Ja- 
poniją Antrajame pasauliniame kare, Jungtinės Valstijos 1r buvusioji SSRS 
kartu su kitomis valstybėmis sudarė sąjungininkų grupę. Kol JAV turėjo tikslą 
nugalėti bendrą priešą, tol ji pritarė ir rusams. Ekonominis bendradarbiavi- 
mas tarptautinėje prekyboje taip pat motyvuoja išsaugoti taiką. Michaelis 
Shermeris (2006) pastebi: „Prekės kerta tokias sienas, kurios armijoms yra 
nepraeinamos.“ Pavyzdžiui, Kinijos ekonomika yra taip persipynusi su Va- 
karų šalių ekonomikomis, kad tokia tarpusavio priklausomybė stipriai suma- 
žina karo tarp Kinijos 1r Vakarų galimybę. 

Kolektyvinės „Barškalių“ ir „Erelių“ pastangos baigėsi sėkme. Ar būtų 
pasiekta ta pati harmonija, jei vanduo būtų taip ir likęs išjungtas, kino fil- 
mas neįperkamas, o autobusas sugedęs? Tikriausiai ne. Stepheno Vorchelio 
ir jo bendradarbių (1977, 1978, 1980) eksperimentai su Virdžinijos univer- 
siteto studentais patvirtino, kad sėkmingas dviejų grupių bendradarbiavimas 
stiprina jų ryšius. Tačiau jei anksčiau konfliktavusioms grupėms bendradar- 
biauti nepavyksta, ir jei jos gali šią nesėkmę priskirti viena kitai, konfliktas 
tik paaštrės. Sherifo eksperimente berniukai jautė grupinį priešiškumą, tad 
negebėjimą surinkti pakankamai pinigų kino filmui būtų galėję paaiškinti prie- 
šininkų „šykštumu“ ir „savanaudiškumu“. Tai būtų konfliktinę situaciją pa- 
aštrinę, 0 ne sušvelninę. 


Kolektyvinis mokymasis pagerina nuostatas rasių atžvilgiu 


Iki šiol atkreipėme dėmesį į aiškiai menką tipiško mokyklų desegravimo (ypač 
jei trūksta emocinių draugystės saitų ir vienodos padėties ryšių) socialinę nau- 
dą. Ir taip pat atkreipėme dėmesį į socialinę sėkmingo konkuruojančių gru- 
pių bendradarbiavimo naudą. Ar šie faktai nėra pakankama priežastis kurti 
alternatyvą tradicinei desegregacijai? Kelios paskirai dirbusios mokslininkų 
grupės teigė, kad tai įmanoma. Kiekviena jų kėlė klausimą, ar nebūtų gali- 
ma skatinti draugystės tarp skirtingų rasių, konkurencinį mokymosi modelį 
keičiant kolektyviniu ir nepabloginant akademinių rodiklių. Atsižvelgiant į 
labai įvairius šių mokslininkų taikytus metodus — visi jie dirbo su mišriomis 
moksleivių grupėmis, kurios kartais konkuravo su kitomis grupėmis — gauti 
rezultatai stulbina ir teikia vilčių. 

Ar kolektyvinėje veikloje, pavyzdžiui, mišriose sporto komandose ir klasės 
projektuose, dalyvaujantys moksleiviai yra mažiau tendencingi? Robertas Sla- 
vinas ir Nancy Madden (1979) tyrė 2400 moksleivių iš 71 vidurinės mokyklos 

„Tai iš tiesų buvo jaudinantis 
įvykis. Mano mokiniai ir aš 
suradome būdą, kaip panai- 
kinti atskirtį pagal pirminį jos 
modelį!“ 
Elliot Aronson, 
Drifting My Own Way, 2003 
(„Plaukiu savo keliu“) 


Amerikoje apklausų duomenis ir gavo vilčių teikiančius rezultatus. Kartu žai- 
džiantys ir dirbantys skirtingų rasių moksleiviai dažniau turi kitos rasės drau- 
gų, jų požiūris į kitas rases yra teigiamas. Tai patvirtino ir Charlesas Gree- 
nas su kolegomis (1988), apklausę 3200 Floridos valstijos vidurinių klasių 
moksleivių. Mokyklų, kuriose buvo sukurtos įvairių rasių mokymosi „ko- 
mandos“, moksleivių požiūris į rases buvo teigiamesnis palyginti su tradici- 
nių, konkuruojančių mokyklų moksleivių pažiūromis. 

Ar remdamiesi šiais koreliuojančiais duomenimis galime daryti išvadą, 
kad kolektyvinė įvairių rasių asmenų veikla teigiamai veikia ir rasines 
nuostatas? Kad tai sužinotume, reikia atlikti eksperimentus. Moksleivius at- 
sitiktinės atrankos būdu suskirstykite į dvi grupes: daugiarasę ir vienalytę. 
Slavinas (1985, 2003) ir jo kolegos padalijo klases į daugiarases įvairaus mo- 
kymosi pažangumo keturių-penkių moksleivių komandas. Komandos nariai 
kartu sėdėdavo, kartu mokėsi įvairiausių dalykų, o savaitės gale rungdavosi 
su kitomis komandomis. Visi gerai pasirodę komandų nariai prisidėdavo prie 
bendro rezultato varžydamiesi su geriau besimokančiais moksleiviais arba 
stengdamiesi pagerinti savo pačių rezultatus. Visi turėjo vienodą sėkmės ga- 
limybę. Be to, komandų nariai buvo suinteresuoti padėti vieni kitiems pasi- 
ruošti kassavaitiniam matematikos, rašybos ar istorinių datų Žinių tikrinimui. 
Komandų konkurencija ne atskyrė moksleivius, o subūrė ir skatino remti vie- 
niems kitus. 

Ellioto Aronsono (1978, 2004; Aronson ir Gonzalez, 1988) vadovaujami 
mokslininkai išprovokavo grupės bendradarbiavimą naudodami „dėlionės“ 
metodą. Įvairiose Teksaso ir Kalifornijos pradinėse mokyklose jie suskirstė 
vaikus į grupes po šešis įvairių rasių ir skirtingų rezultatų moksle pasieku- 
sius asmenis. Paskui kiekvieną mokymosi dalyką padalijo į šešias dalis. Kiek- 
vienas moksleivis tapdavo savo dalies ekspertu. Kai buvo mokomasi apie 
Čilę, vienas moksleivis tapdavo Čilės istorijos ekspertu, kitas — geografijos, 
trečias — kultūros. Iš pradžių visi skirtingų grupių „istorikai“, „geografai“ ir 
t. t. susirinkę kartu išmokdavo savo medžiagą. Paskui jie grįždavo į savo 
grupę ir aiškindavo šią medžiagą savo draugams. Kitaip sakant, kiekvienas 
grupės narys turėjo po dėlionės gabalėlį. Todėl savimi pasitikintys mokslei- 
viai privalėdavo klausytis droviųjų 1r iš jų mokytis, o pastarieji netrukus su- 
prato, kad gali savo bendraamžiams pasiūlyti kažką svarbaus. Kelios moks- 
lininkų grupės — Minesotos universitete vadovaujama Davido Johnsono ir 
Rogerio Johnsono (1987, 2003, 2004), Stenfordo universitete vadovaujama 
Elizabeth Cohen (1980), Tel Avivo universitete vadovaujama Shlomo Sha- 
rano ir Yael Sharan (1976, 1994), ir Kolorado universitete vadovaujama Stu- 
arto Cooko (1985) — sukūrė kitokius kolektyvinio mokymosi metodus. 

Kokias išvadas galime padaryti iš šių, pasak vieno skaičiavimo, 818-0s 
(Druckman ir Bjork, 1994) mokslinių tyrimų? Mokydamiesi kartu moksle:- 
viai ne tik įsisavina medžiagą, bet išmoksta ir kitų dalykų. Kolektyvinis mo- 
kymasis, sako Slavinas ir Cooperis (1999), gerina „visų moksleivių akade- 

atkreipkime dėmesį 


Branchas Rickey, Jackie Robinsonas 


ir beisbolo atsinaujinimas 


17 žodžių, pasakytų 1947 m. balandžio 10 d., visiems laikams 
pakeitė beisbolą ir tapo socialinės psichologijos principų išban- 
dymu. Kai per Bruklino „Dodgers“ komandos parodomąsias run- 
gynes su mažosios lygos geriausiu klubu Monrealio „Royals“ 
atėjo eilė šeštą kartą paduoti kamuolį, radijo diktorius Redas 
Barberis perskaitė „Dodgers“ prezidento Brancho Rickey pareiš- 
kimą: „Šiandien Bruklino „Dodgers“ sudarė kontraktą su Mon- 
realio „Royals“ ir nusipirko Jackie Rooseveltą Robinsoną. Jis 
nedelsiant pasirodys komandoje“. Po penkių dienų Robinsonas 
tapo pirmuoju nuo 1887 metų afrikiečių kilmės amerikiečiu, žai- 
dusiu pagrindinėje beisbolo lygoje. Rudenį išsipildė „Dodgers“ 
aistruolių svajonė dalyvauti Pasaulio varžybų serijoje. Robinso- 
ną, kuriam dėl rasės teko iškęsti patyčias, būti apmėtytam ašt- 
riais daiktais ir stengtis išvengti tyčia į galvą paleistų kamuolių, 
Sporting News išrinko geriausiu metų naujoku, o apklausose jis 
buvo antras pagal populiarumą žmogus Amerikoje po Bingo 
Crosby. Rasizmas beisbole buvo panaikintas visiems laikams. 

Skatinamas metodistų moralės ir troškimo, kad beisbolas su- 
klestėtų, Rickey apie šį pranešimą galvojo jau kurį laiką, - rašo 
socialinės psichologijos ekspertai Anthony Pratkanis ir Marlene 
Turner (1994 a, b). Prieš trejus metus Niujorko mero Vienybės 
komiteto pirmininkas sociologas paprašė Rickey, kad šis deseg- 
reguotų savo komandą. | tai Rickey atsakė paprašydamas duoti 
jam laiko (kad nesusidarytų įspūdis, jog jis pasamdė juodaodžius 
žaidėjus jausdamas spaudimą) ir patarti, kaip tai geriausia pada- 
ryti. 1945 metais Rickey buvo vienintelis beisbolo komandos sa- 
vininkas, balsuojantis prieš draudimą juodaodžiams žaisti beis- 
bolą. 1947 metais jis pradėjo veikti vadovaudamasis šiais princi- 
pais, kuriuos išsiaiškino Pratkanis ir Turner: 


e Suformuoti nuomonę, kad pokyčiai neišvengiami. Nepalikti 
jokios vilties, kad protestais ar pasipriešinimu būtų galima 
pasukti laikrodį atgal. Diktorius Redas Barberis, tradicinis 
Amerikos pietinių valstijų atstovas, prisiminė, kaip 1945 me- 
tais Rickey pakvietė jį pietų ir ramiai, bet tvirtai pareiškė, 
kad jo žvalgai ieško „juodaodžio žaidėjo, kurį galėčiau iš- 
leisti žaisti kartu su baltaisiais „Dodgers“ komandos nariais. 
Nežinau, nei kas jis toks, nei kur jis yra, tačiau netrukus jis 
pasirodys“. Supykęs Barberis iš pradžių norėjo pasitraukti 
iš savo pareigų, tačiau vėliau nusprendė susitaikyti su ne- 
išvengiamybe ir išsaugoti „geriausią pasaulyje sporto ko- 
mentatoriaus darbą“. 1947 metais Rickey taip pat dalykiš- 


kai pasikalbėjo su žaidėjais, pažadėdamas išsiųsti kiton 
komandon bet kurį, atsisakiusį žaisti su Robinsonu. 

e Sudaryti sąlygas lygiaverčiams kontaktams ir iškelti aukštes- 
nį tikslą. Vienas sociologas paaiškino Rickey: kai dėmesys 
sutelkiamas į viską nustelbiantį tikslą, „[juo] suinteresuoti žmo- 
nės atitinkamai prisitaiko“. Vienas žaidėjas, kuris iš pradžių 
prieštaravo, vėliau padėjo Robinsonui išmokti geriau smūgiuo- 
ti, aiškindamas: „Komandoje reikia suvienyti jėgas, kad lai- 
mėtum“. 

e Panaikinti prietarus. Rickey rodė kelią, tačiau ir kiti jam padė- 
jo. Iš Pietų Amerikos kilęs komandos lyderis Pee Wee Reese 
parodė pavyzdį, atsisėsdamas valgyti kartu su Robinsonu. Kar- 
tą Cincinatyje, kai minia nesiliovė užgauliojus „lauk iš aikštės 
negrą!“, Reese paliko savo poziciją, nuėjo į finišo vietą, kur 
stovėjo Robinsonas, nusišypsojo, pasakė keletą žodžių ir, ste- 
bint nuščiuvusiai miniai, apkabino jį per pečius. 

e Taikiai nutraukti priešiškumo grandinę. Rickey, kuriam buvo 
reikalingas „įžaidėjas, turintis pakankamai stiprybės nekeršy- 
ti, kai jį puola“, kartu su Robinsonu imitavo įvairiausius už- 
gauliojimus ir grubų žaidimą, kurį jis patirs per varžybas, ir 
pasiekė, kad Robinsonas pasižadėtų į smurtą neatsakinėti 
smurtu. Kai iš Robinsono šaipydavosi ir baksnodavo, jis leisda- 
vo į tai reaguoti draugams. Šitaip komanda tapo darnesnė. 


Robinsonas ir Bobas Felleris buvo pirmieji beisbolo žaidė- 
jai, išrinkti į panteoną. Gavęs apdovanojimą, Robinsonas pa- 
prašė, kad šalia jo atsistotų motina Mallie, žmona Rachelė ir jo 
draugas Branchas Rickey. 


Jackie Robinsonas ir Branchas Rickey 

minius pasiekimus; kartu gerėja ir tarpgrupiniai skirtingos rasės bei etninės 
kilmės moksleivių santykiai“. Aronsonas rašė, kad „tarpusavyje susijusių „,dė- 
lionės“ klasių vaikai, palyginti su tradiciškai dirbančių klasių vaikais, labiau 
pamėgsta ir vienas kitą, ir mokyklą, pagerėja jų savivertė“ (1980, p. 232). 

Taip pat pradeda plėtotis ir tarprasinė draugystė. Gerėja mažumas suda- 
rančių studentų egzaminų rezultatai (galbūt dėl to, kad dabar jiems mokytis 
padeda bendraamžiai). Pasibaigus eksperimentams, daugelis mokytojų ir to- 
liau taiko kolektyvinio mokymosi metodą (D. W. Johnson ir kiti, 1981; Sla- 
vin, 1990). „Aišku, — rašė tarprasinių santykių ekspertas Johnas McCona- 
hay (1981), - kad kolektyvinis mokymasis yra efektyviausias iš mums ži- 
nomų būdų pagerinti tarprasinius santykius desegreguotose mokyklose“. 

Ar turėjome „tai žinoti anksčiau?“ 1954 metais JAV Aukščiausiajame Teis- 
me Gordonas Allportas kalbėjo daugelio socialinių psichologų vardu, teigda- 
mas, kad „prietarus ... galima sumažinti lygiaverčiais daugumos ir mažumos 
grupių kontaktais, siekiant bendro tikslo“ (1954, p. 281). Kolektyvinio mo- 
kymosi eksperimentai patvirtino Allporto įžvalgą, optimistiškai nuteikiančią 
Robertą Slaviną ir jo bendradarbius (1985, 2003): „Praėjus 30 metų po to, 
kai Allportas suformulavo pagrindinius kolektyvinio mokymosi principus, pa- 
galiau turime praktiškus ir patvirtintus metodus, kaip įdiegti kontakto teoriją 
klasėse, kuriose panaikinta rasinė atskirtis. Moksliniai kolektyvinio mokymosi 
tyrimai yra vieni sėkmingiausių edukacinių mokslinių tyrimų istorijoje.“ 

Taigi skatinantys bendradarbiauti lygiaverčiai kontaktai teigiamai veikia 
stovyklaujančius berniukus, gamybos vadovus, universitetų studentus ir moks- 
leivius. Ar šį principą galima taikyti visiems Žmonių santykiams? Ar šei- 
mos tampa darnesnės kartu dirbdamos žemę, remontuodamos namą, išplauk- 
damos vienstiebiu burlaiviu? Ar statant kluoną, kartu dainuojant arba ser- 
gant už futbolo komandą formuojasi bendruomeninis tapatumas? Ar tarptau- 
tinį supratimą skatina tarptautinis bendradarbiavimas moksle ir kosmose, ben- 
dros pastangos pamaitinti pasaulį ir išsaugoti išteklius, draugiški asmeniniai 
skirtingų šalių žmonių kontaktai? Yra požymių, kad į visus šiuos klausimus 
galima atsakyti teigiamai (Brewer ir Miller, 1988; Desforges ir kiti, 1991, 
1997; Deutsch, 1985, 1994). Tad mūsų suskaldytam pasauliui iškilo svar- 
bus uždavinys — susitarti dėl aukštesnių tikslų bei suformuoti kolektyvines 
pastangas jiems įgyvendinti. 


Grupė ir aukštesnio lygmens tapatumai 


Kasdieniame gyvenime dažnai deriname daugybę tapatumų (Gaertner ir ki- 
ti, 2000; 2001; Hewstone ir Greenland, 2000; Huo ir kiti, 1996). Tapatina- 
mės su savo grupe (kaip vienas iš tėvų ar vaikas) ir vėliau šį tapatumą pra- 
nokstame (jausdami savo aukštesnįjį tapatumą kaip šeima). Šeimų ir korpo- 
racijų susiliejimai skatina prisiminti, kas buvome ir kas esame. Pasididžia- 
vimas savo etnine kilme gali papildyti mūsų bendruomeninį ar tautinį tapa- 
tumą. Mūsų daugialypis socialinis tapatumas, kuris iš dalies sutampa su ki- 

tų Žmonių tapatumais, leidžia pasiekti socialinę darną (Brewer ir Pierce, 2005; 
Crisp ir Hewstone, 1999, 2000). Rugsėjo 11-osios teroro išpuoliai padėjo 
Amerikos juodaodžiams ir baltaodžiams prisiminti, kad jie turi „bendrą gru- 
pės tapatumą“. (Dovidio ir kiti, 2004). 

Tačiau kaip žmonės suderina etninį ir tautinį tapatumą etniškai mišriose 
kultūrose? Jie gali turėti tai, ką tapatumo tyrinėtoja Jean Phinney (1990) va- 
dina „dvikultūriu“ tapatumu, kai žmogus save tapatina ir su etnine kultūra, 
ir su didesne kultūra. Anglijoje gyvenantys etniškai sąmoningi išeiviai iš Azi- 
jos taip pat gali jaustis britais (Hutnik, 1985). Kanados prancūzai taip pat 
daugiau ar mažiau gali laikyti save kanadiečiais (Driedger, 1975). Ispanų kil- 
mės amerikiečiai, išsaugantys stiprų prisirišimą prie „„kubietiškumo“ (arba 
savo meksikietiškos ar puertorikietiškos kilmės), taip pat gali jaustis ameri- 
kiečiais (Roger ir kiti, 1991). W. E. B. DuBois savo knygoje The Souls of 
Black Folk („Juodaodžių sielos“) aiškina: „Amerikos negras [trokšta] ... bū- 
ti ir negras, ir amerikietis“. 

Laikui bėgant su naująja kultūra tapatinamasi vis labiau. Buvę Rytų ir 
Vakarų vokiečiai pradeda laikyti save „vokiečiais“ (Kessler ir Mummendey, 
2001). Antrosios kartos kinai imigrantai Australijoje ir Jungtinėse Valstijo- 
se šiek tiek mažiau jaučia savo kiniškąjį tapatumą, o šalies tapatumą jaučia 
stipriau nei pirmos kartos imigrantai (Rosenthal ir Feldman, 1992). Tačiau 
imigrantų vaikaičiai dažnai puikiai jaučiasi išlaikydami savo etninį tapatu- 
mą (Triandis, 1994). 

Mokslininkai domėjosi, ar didžiavimasis savo grupe netrukdo tapatintis 
su didesne kultūra. Kaip pastebėjome 9 skyriuje, save iš dalies vertiname 
narystės grupėje prasme. Jei savo grupę (mokyklą, darbdavį, šeimą, rasę ar 
tautą) laikome gera, esame patenkinti ir savimi. Todėl teigiamas etninis ta- 
patumas gali stiprinti teigiamą savivertę. Taip pat veikia ir pagrindinės kul- 
tūros tapatumas. ,„Nežymių“ Žmonių, neturinčių nei etninio, nei pagrindinio 
tapatumo (žr. 13.1 lentelę) savivertė dažnai būna žema. Priklausantys dviems 
kultūroms, ir su abiem save tapatinantys paprastai pasižymi teigiama savi- 
verte (Phinney, 1990). Jie prisitaiko prie bet kurios kultūros kalbos ir elgse- 
nos (LaFromboise ir kiti, 1993). 

Tęsiasi diskusijos, kurių idealų geriau laikytis: daugiakultūrinių (aukšti- 
nančių skirtumus) ar asimiliacinių (vertinančių asmeninių vertybių ir įpročių 


13.41 LENTELĖ. Etninis ir kultūrinis tapatumas 


Tapatinimasis su etnine grupe 


Tapatinimasis su daugumos grupe stiprus silpnas 
stiprus dvikultūrinis asimiliuotas 


silpnas atskirtas nežymus 


„Daugumos mūsų tapatumai 
susilieja, ir tai jungia mus su 
labai skirtingomis grupėmis. 
Mes galime mėgti tai, kuo 
esame, nejausdami neapykan- 
tos tam, kuo nesame. Galime 
puoselėti savo tradicijas net 
jei mokomės iš kitų ir gerbia- 
me jų mokymą.“ 
Kofis Annanas, 
paskaita, perskaityta Nobelio 
Taikos premijos įteikimo 
ceremonijoje, 2001 

derybos 

(bargaining) 

Konflikto sprendimas šalių 
tiesioginių derybų keliu. 


tarpininkavimas 

(mediation) 

Neutralios trečiosios šalies 
dalyvavimas sprendžiant 
konfliktą, palengvinant bendravi- 
mą ir teikiant siūlymus. 


arbitražas 

(arbitration) 

Konflikto sprendimas pasitelkus 
neutralią trečiąją šalį, kuri 
susipažįsta su abiejų šalių 


priderinimą prie vyraujančios kultūros). Vienoje pusėje tikintieji, kaip skel- 
bia Kanados paveldo departamentas (2006), kad „daugiakultūriškumas garan- 
tuoja visiems piliečiams galimybę išsaugoti savo tapatumą, dižiuotis savo kilme 
ir priklausomybe. Pripažinimas suteikia kanadiečiams saugumo ir pasitikėji- 
mo savimi jausmą, daro juos atvirus ir imlius kitokioms kultūroms.“ Kitoje 
pusėje tie, kurie pritaria Didžiosios Britanijos rasinės lygybės komisijos pir- 
mininkui Trevorui Phillipsui (2004), nerimaujančiam, kad daugiakultūrišku- 
mas, užuot ugdęs bendrąsias vertybes, atskiria žmones. Toks požiūris paska- 
tino Ruandos vyriausybę oficialiai pareikšti, kad „nėra jokio etniškumo. Visi 
esame ruandiečiai“. Po skerdynių etniniu pagrindu Ruandos vyriausybės do- 
kumentuose, jos kontroliuojamo radijo laidose ir laikraščiuose išnyko žodžiai 
„hutai“ ir „tutsiai“ (Lacey, 2004). Tarp daugiakultūriškumo ir asimiliacijos 
įsiterpia „įvairovės vienovė“. Šio požiūrio laikosi sociologas Amitai Etzioni 
ir kiti (2005). „Visi visuomenės nariai gerbia pagrindines vertybes ir institu- 
cijas, kurios laikomos visos visuomenės struktūros dalimi, ir yra joms ištikimi. 
Tačiau kartu kiekviena visuomenės grupė gali išlaikyti savo subkultūrą — elg- 
seną, įpročius ir institucijas, — jei ji nesikerta su bendrąja kryptimi.“ Olandų 
socialinis psichologas Maykelas Verkuytenas (2005) pastebi: kuo daugiau pri- 
tariančių daugiakultūriškumui, tuo mažiau besitapatinančių su savo etnine gru- 
pe ir sureikšminančių išorines grupes. Visiškai priešingai elgiasi mažumos, 
kurias daugiakultūriškumas skatina tapatintis su vidine grupe. 

Kurdamos vienijančius idealus, tokios imigrantų šalys kaip Jungtinės Vals- 
tijos, Kanada ir Australija išvengė etninių karų. Šiose šalyse airiai ir italai, 
švedai ir škotai, išeiviai iš Azijos ir Afrikos retai kada žudo, gindami savo 
etninį tapatumą. Tačiau imigrantų šalis drasko atskirumo ir vientisumo, di- 
džiavimosi kilme ir tautos vienybės, įvairovės pripažinimo ir bendrų verty- 
bių siekimo prieštaravimai. Bendruomenės, įteisinančios įvairovės vienovę, 
idealas yra Jungtinių Valstijų moto: E pluribus unum — viena iš daugelio. 


Bendravimas 


Kontliktuojančios pusės turi ir kitų būdų savo skirtumams spręsti. Kai vy- 
ras ir Žmona, profsąjungos ir administracija, šalis X ir šalis Y nesutaria, jie 
gali vienas su kitu tiesiogiai derėtis. Jie gali paprašyti trečios šalies tarpi- 
ninkauti teikiant siūlymus ir padedant derybose. Arba gali kreiptis į arbit- 
ražą, įgaliodami jį išanalizuoti ir išspręsti savo nesutarimus. 


Derybos 


Jei norite nusipirkti arba parduoti naują automobilį, kas geriau — pradėti de- 
rybas kraštutiniu siūlymu, kad pasidalijus skirtumą rezultatas būtų palankus, 
ar pradėti nuoširdžiu, pasitikėjimu pagrįstu siūlymu? 

Eksperimentai į šį klausimą neatsako. Viena vertus, daugiau prašantys dau- 
giau ir gauna. Robertas Cialdinis, Leonardas Bickmanas ir Johnas Cacioppo 

(1979) aprašo būdingą atvejį: kontroliniame tyrime jie kreipėsi į įvairius 
„Chewrolet“ automobilių prekybos atstovus, klausdami naujo sportinio au- 
tomobilio ,,Monte Carlo“ modelio su konkrečiais priedais kainos. Eksperi- 
mentiniame tyrime jie kreipėsi į kitus prekybos atstovus ir iš pradžių derė- 
davosi griežčiau, klausdami kito automobilio kainos ir ją atmesdami (,„Man 
reikia automobilio už mažesnę kainą. Ši per didelė“). Kai vėliau jie paklaus- 
davo tokio pat modelio „Monte Carlo“, kokio klausė kontroliniame tyrime, 
kainos, ji būdavo mažesnė vidutiniškai 200 dolerių. 

Derėdamiesi galime sumažinti antrosios šalies lūkesčius ir priversti ją nu- 
sileisti (Yukl, 1974). Tačiau griežtumas kartais gali duoti ir priešingą rezul- 
tatą. Daugelis konfliktų kyla ne dėl nekintamo dydžio pyrago, o dėl tokio 
pyrago, kuris, konfliktui tęsiantis, mažėja. Tačiau besiderantieji dažnai ne- 
pajėgia suvokti bendrų interesų ir apie 20 procentų atvejų derasi dėl „pralai- 
mėti-pralaimėti“ sandorių, kurie abiems pusėms yra nuostolingi (Thompson 
1 Hrebec, 1996). 

„Pralaimėti-pralaimėti“ scenarijus — laiko gaišinimas. Kai streikas užsi- 
tęsia, pralaimi ir profsąjungos, ir administracija. Griežta pozicija taip pat gali 
sumažinti susitarimo galimybę. Jei oponentas laikosi tokio pat griežto po- 
žiūrio, abi besidarančios pusės rizikuoja įstrigti pozicijose, iš kurių nė viena 
šalis negali pasitraukti nepakenkusi savo reputacijai. Likus kelioms savai- 
tėms iki 1991 metų karo Persijos įlankoje prezidentas Bushas viešai grasino 
„Įspirti Saddamui į užpakalį“. Saddamas Husseinas, demonstruodamas ne ma- 
žiau vyrišką narsumą, grasino priversiąs „kitatikius amerikiečius“ „plaukio- 
ti savo pačių kraujyje“. Po šitokių karingų pareiškimų abiems pusėms buvo 
sunku išvengti karo ir tuo pačiu išsaugoti orumą. 


Tarpininkavimas 


Trečioji, tarpininkaujančioji, šalis gali pateikti siūlymų, kurie konfliktuojan- 
čioms šalims leistų padaryti nuolaidų neprarandant orumo (Pruitt, 1998). Jei 
mano nuolaidą galima priskirti tarpininkui, kuris gauna tokią pačią nuolaidą 
iš mano priešininko, tai nė vieno iš mūsų nebus galima kaltinti bailiu paklu- 
simu kitos šalies reikalavimams. 


Kaip „laimėti-pralaimėti“ paversti „laimėti-laimėti“? Tarpininkai gali 
padėti spręsti konfliktus, sudarydami sąlygas konstruktyviam bendravimui. 
Svarbiausia jų užduotis — padėti konfliktuojančioms šalims iš naujo apmąs- 
tyti problemą ir viena kitos interesus (Thompson, 1998). Dažniausiai abi kon- 
fuiktuojančios pusės turi „laimėjimo-pralaimėjimo“ nuostatą: jiems pavyko, 
je1 oponentas nepatenkintas rezultatu, ir nepavyko, jei oponentas patenkin- 
tas (Thompson ir kiti, 1995). Tarpininkas šią laimėjimo-pralaimėjimo orien- 
taciją turi pakeisti bendradarbiavimo nuostata „Ilaimėti-laimėti“, ragindamas 
atmesti kontliktinius reikalavimus ir pagalvoti apie vienas kito poreikius, in- 
teresus bei tikslus. Atlikdama eksperimentus Leigh Thompson (1990a, 1990b) 

integruojantys susitarimai 
(integrative agreements) 

Abiem pusėms naudingi 
susitarimai, pasiekiami 
suderinus abiejų šalių interesus 
ir gaunamą naudą. 


pastebėjo, kad patyrę derybininkai lengviau randa abipusiai naudingų pasiū- 
lymų ir abiem šalims palankius sprendimus. 

Klasikinis tokio sprendimo pavyzdys — istorija apie dvi seseris, kurios 
ginčijosi dėl apelsino (Follett, 1940). Galiausiai jos rado kompromisą ir pa- 
dalijo apelsiną pusiau. Paskui viena jų iš savosios apelsino dalies išspaudė 
sultis, o kita apelsino žievę panaudojo kepdama pyragą. Deanas Pruittas ir 
jo bendradarbiai, atlikę eksperimentus Niujorko universiteto Bufalo filiale, 
skatino derybininkus ieškoti integruojančių susitarimų (Johnson ir Johnson, 
2003; Pruitt ir Lewis, 1975, 1977). Jei seserys būtų pasakiusios, kam joms 
reikia apelsino, tikriausiai būtų susitarusios pasidalyti apelsiną taip, kad viena 
būtų gavusi visas jo sultis, o kita — visą žievę. Tai būtų integruojančio susi- 
tarimo pavyzdys. Palyginti su kompromisiniais susitarimais, kai kiekviena 
šalis praranda kažką svarbaus, integruojantys susitarimai trunka ilgiau. Ka- 
dangi šitokie susitarimai naudingi abiems pusėms, jie pagerina tolimesnius 
santykius (Pruitt, 1986). 


Klaidingo suvokimo atskleidimas kontroliuojant bendravimą. Bendravi- 
mas dažnai padeda sumažinti klaidingą suvokimą, kuris gali išsipildyti. Galbūt 
ir jūs prisimenate patyrę ką nors panašaus, kaip ši universiteto studentė: 


Dažnai ilgesnį laiką nebendravus Martos tylėjimą aš palaikau jos antipatija man. 
Ji, savo ruožtu, galvoja, kad mano tylėjimas reiškia, jog pykstu aš. Mano tylėji- 
mas skatina jos tylėjimą, dėl to aš dar labiau nutylu ..., kol šį procesą nutraukia 
koks nors įvykis, priverčiantis mudvi bendrauti. Ir tada paaiškėja, kad mes 
klaidingai galvojome viena apie kitą. 


Šitokio konflikto rezultatas dažnai priklauso nuo to, kaip žmonės vienas 
kitam perteikia savo jausmus. Rogeris Knudsonas ir jo bendradarbiai (1980) 
pakvietė sutuoktinių poras į Ilinojaus universiteto psichologijos laboratoriją 
ir pasiūlė iš naujo išgyventi ankstesnius konfliktus, atliekant atitinkamus vaid- 
menis. Prieš pokalbį, pokalbio metu ir po pokalbio (kuris dažnai sukeldavo 
tiek pat emocijų, kiek ir buvęs konfliktas) poros buvo atidžiai stebimos ir 
joms buvo užduodami klausimai. Poros, kurios vengė aiškintis konflikto 
priežastis — negebančios aiškiai išsakyti savo pozicijos ar nepajėgiančios su- 
prasti savo sutuoktinio pozicijos — išėjo iš laboratorijos klaidingai manyda- 
mos, kad sutaria. Ir priešingai, tos poros, kurios aiškinosi konflikto esmę - 
išsakė savo poziciją ir atsižvelgdavo į vienas kito požiūrį — iš tiesų sutarė 
labiau ir geriau suprato vienas kitą. Tai leidžia paaiškinti, kodėl porų, ki- 
rios atvirai dalijasi savo rūpesčiais, santuoka paprastai būna laiminga (Grush 
1 Glidden, 1987). 

Tokios išvados paskatino kurti naujas programas, skirtas mokyti sutuokti- 
nius ir vaikus konstruktyviai spręsti konfliktus (Horowitz ir Boardman, 1994), 
Konstruktyviai sprendžiant konfliktą galima susitaikyti ir pasiekti tikresnę 
harmoniją. Psichologai Ianas Gotlibas ir Catherine Colby (1988) pataria, kaip - 

13.2 LENTELĖ. Kaip konstruktyviai ginčytis 


Nedarykite Darykite 
e neskubėkite teisintis e ginčykitės vieni, kad nematytų vaikai 
e nevenkite argumentų, netylėkite e aiškiai apibrėžkite klausimą ir savais 
ir nepasitraukite žodžiais pakartokite oponento argumentus 
e nesinaudokite asmenine informacija e atskleiskite savo neigiamus ir teigiamus 
apie kitą Žmogų, siekdami suduoti jausmus 
jam smūgį žemiau juostos ir pažeminti 
e nekelkite klausimų, nesusijusių e palankiai priimkite Žodžius apie jūsų 
su konfliktu elgesį 
e neapsimeskite, jog pritariate, e paaiškinkite, su kuo sutinkate ir su kuo 
kai iš tiesų tik slepiate panieką nesutinkate bei kas kiekvienam iš jūsų 


yra svarbiausia 


neaiškinkite oponentui, ką jis jaučia e užduokite klausimus, padedančius 
oponentui rasti tinkamus žodžius 


neužsipulkite netiesiogiai, kritikuodami e laukite, kol nurims spontaniški 


žmogų ar dalykus, kuriuos oponentas protrūkiai, neatsakydami tuo pačiu 
vertina 

e nekenkite oponentui, didindami e teikite pozityvius siūlymus, leidžiančius 
jo nesaugumą ar gąsdindami abiems pasitaisyti 


išvengti destruktyvių ginčų ir ginčytis teigiamai (žr. 13.2 lentelę). Pavyzdžiui, 
vaikai sužino, kad konfliktas — normalus dalykas, kad Žmonės gali išmokti 
sutarti su kitokiais, kad daugumą klausimų galima išspręsti pasiekiant abipusės 
naudos, ir kad nesmurtinė bendravimo strategija yra alternatyva peštukų ir jų 
aukų strategijai. Ši „smurto prevencijos programa ... nemoko pasyvumo, — pa- 
stebi Deborah Prothrow-Stith (1991, p. 183). — Ji moko panaudoti pyktį taip, 
kad neįskaudintume nei savęs, nei savo bendraamžių, o keistume pasaulį.“ 

Davidas Johnsonas ir Rogeris Johnsonas (1995, 2000, 2003) pirmų-de- 
vintų klasių moksleiviams šešiose mokyklose pravedė maždaug dvylikos va- 
landų konfliktų sprendimo mokymus ir gavo daug vilčių teikiančius rezul- 
tatus. Prieš mokymus dauguma moksleivių įsiveldavo į kasdienius konflik- 
tus: vieni kitus žemindavo ir tyčiodavosi, konfliktuodavo dėl tvarkos žaidi- 
mų aikštelėje, dėl daiktų — ir visuose šiuose konfliktuose beveik visada bū- 
davo nugalėtojas ir pralaimėtojas. Po mokymų vaikai dažniau rasdavo kiek- 
vieną tenkinančius sprendimus, sėkmingiau tarpininkaudavo draugams, iš- 
saugodavo šiuos įgūdžius ir taikydavo juos ištisus mokslo metus tiek mo- 
kykloje, tiek už jos ribų. Kai šiuos įgūdžius įsisavina visi mokiniai, mokyk- 
la tampa ramesnė, o pažangumo rodikliai pagerėja. 

Konflikto tyrinėtojai rašo, kad svarbiausia yra pasitikėjimas (Ross 1r Ward, 
1995). Jei tikite, kad kito žmogaus ketinimai yra geri, lengviau atskleisti sa- 
vo poreikius ir problemas. Nepasitikėdami galite baimintis, kad jūsų atviru- 
mas bus panaudotas prieš jus. 

„Tarp mūsų [yra] psichologi- 
nis barjeras, įtarumo barjeras, 
atmetimo barjeras, baimės 
būti apgautais barjeras, 
haliucinacijų barjeras...“ 
Egipto prezidento 
Anwaro al-Sadato kreipimasis 
į Izraelio knesetą, 1977 


Kai dvi šalys nepasitiki viena kita ir bendrauja neproduktyviai, tarpinin- 
kas — šeimos santykių konsultantas, profsąjungų atstovas, diplomatas — kar- 
tais gali padėti. Dažnai tarpininku būna asmuo, kuriuo pasitiki abi pusės. 
XX a. devintajame dešimtmetyje musulmonas iš Alžyro tarpininkavo Irano 
ir Irako konflikte, o Romos Popiežius padėjo išspręsti geografinį ginčą tarp 
Argentinos ir Čilės (Carnevale ir Choi, 2000). 

Įtikinęs abi šalis iš naujo apgalvoti konfliktą, kuris vienai šaliai reiškia 
pergalę, o kitai — pralaimėjimą, tarpininkas dažniausiai paragina kiekvieną 
jų nustatyti savo tikslus ir išdėstyti juos pagal svarbą. Kai tikslai suderina- 
mi, prioritetų nustatymas padeda kiekvienai šaliai nusileisti dėl mažiau svarbių 
tikslų (Erickson ir kiti, 1974; Schulz ir Pruitt, 1978). Pietų Afrikos Respub- 
likoje buvo pasiekta taika, kai juodaodžiai ir baltaodžiai piliečiai užtikrino 
vieni kitiems jų svarbiausius prioritetus — apartheidas buvo pakeistas dau- 
gumos valdžia, užtikrintos baltųjų teisės ir apsaugotas jų turtas (Kelman, 
1998). 

Kai 1r administracija, ir profsąjungos patiki, kad administracijos produk- 
tyvumo ir pelno siekis yra suderinamas su profsąjungų reikalavimais didinti 
atlyginimus, jos abi gali pradėti ieškoti abiem pusėms naudingo sprendimo. 
Jei darbuotojai atsisakys vidutiniškai svarbios jiems, tačiau administracijai 
labai reikšmingos naudos (pavyzdžiui, bendrovės apmokamos stomatologi- 
nės pagalbos) ir jei administracija atsisakys vidutiniškai vertingų susitarimų, 
kurių labai nenori darbuotojai (pavyzdžiui, nelankstaus darbo grafiko), nau- 
dos gali turėti abi pusės (Ross ir Ward, 1995). Kiekviena pusė, užuot galvo- 
jusi, kad daro nuolaidą, gali laikyti derybas bandymu apsikeisti žetonais, už 
kuriuos gaus vertingesnių dalykų. 

Kai šalys susitaria bendrauti tiesiogiai, jos paprastai nesitiki, kad toks ben- 
dravimo būdas savaime išspręs konfliktą. Grėsmingo, įtempto konflikto įkarš- 
tyje emocijos dažnai trukdo suprasti kito požiūrį. Pasitikėjimą didina laimės 
ir dėkingumo jausmai, o pyktis jį mažina (Dunn ir Schweitzer, 2005). Sun- 
kiausia kalbėtis gali būti kaip tik tada, kai to labiausiai reikia (Tetlock, 1985). 

Todėl tarpininkas dažnai nustato susitikimo tvarką, kad kiekvienai šaliai 
padėtų suprasti viena kitą ir kiekviena jaustųsi suprasta. Tarpininkas gali pa- 
prašyti konfliktuojančių šalių apriboti savo argumentus faktų konstatavimu, 
apimančiu apibūdinimą, kaip jos jaučiasi ir kaip reaguoja į tam tikrus opo- 
nento veiksmus: „Man patinka muzika. Tačiau kai tu garsiai ją paleidi, man 
sunku susikaupti. Dėl to aš tampu irzlus.“ Tarpininkas gali paprašyti susikessti 
vaidmenimis ir ginti kitą poziciją arba paaiškinti, ką kitas Žmogus patiria. (Eks- 
perimentai rodo, kad empatija sulaiko nuo stereotipų ir skatina bendradarbiau- 
ti — Batson ir Moran, 1999; Galinsky ir Moskowitz, 2000). Arba tarpininkas | 
gali paprašyti ginčo dalyvių prieš atsakant pakartoti oponento žodžius: „ma- | 
no garsi muzika tave erzina, kai mokaisi“. i 

Neutrali trečioji šalis taip pat gali pateikti abipusiai priimtinų siūlymų, 
kurie būtų atmesti — „reaktyviai nuvertinti“, — jeigu juos pasiūlytų kuris nors : 

iš konfliktuojančiųjų. Constance Stillinger ir jos bendradarbiai (1991) pa- 
stebėjo, kad siūlymas atsisakyti branduolinio ginklo, kurį amerikiečiai atmetė 
priskirdami jį tuometinei Sovietų Sąjungai, pasirodė priimtinesnis, kai tą pa- 
siūlė neutrali trečioji šalis. Panašiai žmonės dažnai reaktyviai nuvertina prieši- 
ninko siūlomą nuolaidą („jiems tai tikriausiai nieko nereiškia“); ta pati nuolai- 
da, pasiūlyta trečiosios šalies, gali pasirodyti daugiau nei simbolinis gestas. 
Šie konfliktų sprendimo principai, pagrįsti laboratoriniais eksperimentais 
ir praktine patirtimi, padėjo ir tarptautinių, ir pramoninių konfliktų tarpinin- 
kams (Blake ir Mouton, 1962, 1979; Fisher, 1994; Wehr, 1979). Viena ne- 
didelė arabų ir žydų kilmės amerikiečių grupė, kuriai vadovavo socialinis 
psichologas Herbertas Kelmanas (1997), pravedė seminarus įtakingiems ara- 
bams ir izraelitams. Kita socialinės psichologijos specialistų grupė, vadovau- 
jama Ervino Staubo ir Laurie Ann Pearlman (2004, 2005a, b), nuo 1999 iki 
2003 metų Ruandoje padėjo tarpininkams bei žurnalistams suprasti to kraš- 
to Žmonių patirtas traumas ir savo straipsniais padėti jas pamiršti ir pasiekti 
susitarimą. Taikydami čia aptartus metodus, Kelmanas ir jo kolegos išsklai- 
dydavo neteisingą nuomonę ir skatindavo mokymų dalyvius kūrybiškai ieš- 
koti sprendimų, kurie pasitarnautų bendram labui. Būdami izoliuoti, moky- 
mų dalyviai galėjo nevaržomai kalbėtis su savo oponentais ir nebijoti, kad 
rinkėjai kritikuos juos už jų žodžius. Ir koks gi buvo rezultatas? Abiejų ša- 
lių atstovai dažniausiai pradėdavo suprasti vieni kitų požiūrį ir reakciją. 


Arbitražas 


Kai kuriuos konfliktus būna taip sunku spręsti, o juos sukėlę interesai būna 
tokie skirtingi, kad neįmanoma surasti visiems priimtino sprendimo. Bosni- 
joje ir Kosove serbai ir musulmonai negalėjo vienu metu įgyti jurisdikcijos 
tai pačiai gimtajai teritorijai. Išsiskyrusių sutuoktinių ginče dėl vaiko glo- 
bos abu tėvai negali turėti visiškos teisės. Šiais ir daugeliu kitų atvejų (nuo- 
mininkų ginčuose dėl namo remonto darbų sąskaitos, sportininkų ginčuose 
dėl atlyginimų, šalių — dėl teritorijos) tarpininkas gali padėti išspręsti kon- 
fliktą, tačiau gali ir nepadėti. 

Jei tarpininkui nepavyksta padėti, šalys gali kreiptis į arbitražą, kad dar 
vienas tarpininkas paskirtų susitarimo būdą. Ginčininkai dažniausiai labiau 
nori spręsti ginčą be arbitražo, kad rezultatas priklausytų nuo jų pačių. Nei- 
las McGillicuddy ir kiti (1987) pastebėjo tai atlikę eksperimentą, kuriame 
dalyvavo ginčų sprendimo centro lankytojai. Kai žmonės žinodavo, kad jiems 
teks sutikti su arbitražo sprendimu, jei tarpininkavimas bus nesėkmingas, jie 
labiau stengdavosi išspręsti problemą, demonstruodavo mažesnį priešišku- 
mą ir todėl dažniau susitardavo. 

Tais atvejais, kai skirtumai atrodo dideli ir nesuderinami, arbitražo per- 
spektyva gali paskatinti ginčininkus įšaldyti savo pozicijas, viliantis įgyti pra- 
našumą, kai arbitras parinks kompromisą. Kovojant su šia tendencija, kai kurie 
ginčai, pavyzdžiui dėl konkrečių beisbolo žaidėjų atlyginimų, yra sprendžiami 


„Tiriant tarpininkavimo poveikį 
išryškėja vienas faktas: juo 
blogesni yra šalių tarpusavio 
santykiai, juo mažesnė 
tikimybė, kad tarpininkavimas 
bus sėkmingas.“ 
Kenneth Kressel 
ir Dean Pruitt 
(1985) 

laipsniškas ir abipusis 
įtampos mažinimas, LAĮM 
(graduated and reciprocated 
initiatives in tension reduction, 
GRIT) 

Strategija, sukurta tarptautinei 
įtampai mažinti. 


pateikiant „galutinio siūlymo arbitražą“, kurio metu arbitras parenka vieną 
iš dviejų galutinių siūlymų. Prieš skirdamas galutinį sprendimą, arbitražas 
skatina kiekvieną šalį pateikti protingą siūlymą. 

Tačiau dažniausiai galutinis siūlymas nebūna toks išmintingas, koks ga- 
pozicijų. Derybų tyrinėtojai rašo, kad dauguma ginčininkų dėl perdėtos sa- 
vikliovos pernelyg užsispiria (Kahneman ir Tversky, 1995). Sėkmingam tar- 
pininkavimui dažnai trukdo abiejų ginčo dalyvių įsitikinimas, kad jo tiki- 
mybė laimėti pasitelkus arbitražą padidės dviem trečdaliais (Bazerman, 1986, 
1990). 


Sutaikinimas 


Kartais įtampa ir įtarinėjimai būna tokie dideli, kad bendravimas, juolab kon- 
flikto išsprendimas, tampa neįmanomas. Kiekviena šalis gali viena kitai gra- 
sinti, daryti spaudimą arba keršyti. Deja, į šitokius veiksmus dažniausiai atsa- 
koma tuo pačiu, šitaip eskaluojant konfliktą. Tad ar kitos šalies patenkinimo, 
besąlygiškai bendradarbiaujant, strategija gali duoti norimų rezultatų? Daž- 
nai ne. Laboratorinių eksperimentų duomenimis, paslaugieji būna išnaudo- 
jami 100 proc. Politine prasme vienašalis pacifizmas apskritai nepriimtinas. 


Laipsniškas ir abipusis įtampos mažinimas (LAĮM) 


Socialinis psichologas Charlesas Osgoodas (1962, 1980) rėmė trečią - su- 
taikinimo — alternatyvą, pakankamai stiprią, kad neskatintų išnaudojimo. Os- 
goodas ją pavadino laipsnišku ir abipusiu įtampos mažinimu (LAĮM). Ang- 
lų kalba tai sutrumpintai vadinama GRIT ir reiškia ryžtingumą. LAĮM tiks- 
las — pakeisti „konflikto spiralės“ kryptį abipusio įtampos mažinimo link. 
LAĮM grindžiama tokiomis socialinės psichologijos sąvokomis, kaip abipu- 
siškumo norma ir motyvų atribucija. 

Naudojant LAĮM metodą reikia, kad viena šalis, pareiškusi norą taiky- 
tis, atitinkamai sumažintų įtampą. Taigi iniciatorius turi pareikšti norįs ma- 
žinti įtampą, viešai pranešti apie kiekvieną taikymosi veiksmą prieš prade- 
dant jį vykdyti ir pakviesti priešininką atsakyti tuo pačiu. Tokie pareiškimai 
padeda priešininkui teisingai interpretuoti šiuos veiksmus, kuriuos kitu at- 
veju jis galėtų palaikyti silpnumu arba apgaule. Jie taip pat viešai skatina 
kitą pusę laikytis abipusiškumo normos. 

Vėliau iniciatorius įrodo savo patikimumą ir nuoširdumą tiksliai atlikda- 
mas taikymosi veiksmus. Taip sustiprinamas spaudimas atsakyti tuo pačiu. 
Jei taikymosi veiksmai įvairūs — pavyzdžiui, pasiūloma medicininė pagalba, 
uždaroma karinė bazė ir panaikinamas prekybos draudimas — iniciatoriui ne- 
reikia labai aukotis vienoje srityje, o priešininkas turi didesnę galimybę rinktis, 
kokiomis priemonėmis į šiuos veiksmus atsakyti. Jei priešininkas atsiliepia 
savanoriškai, savo veiksmais jis gali sušvelninti savo paties nuostatas. 

LAĮM yra sutaikinamoji strategija, bet ne „nuoseklaus pasidavimo pla- 
nas“. Likusieji plano aspektai apsaugo asmeninius kiekvienos šalies intere- 
sus, užtikrindami galimybę atsiteisti. Pradiniai taikinamieji žingsniai nėra ri- 
zikingi ir nekelia pavojaus nė vienos šalies saugumui; greičiau atvirkščiai, 
jie apskaičiuoti taip, kad abi šalys galėtų pradėti mažinti įtampą. Jei viena 
šalis imasi agresyvių veiksmų, kita atsako tuo pačiu, leisdama aiškiai suprasti, 
kad ji šito netoleruos. Tačiau atsakomasis veiksmas negali būti pernelyg stip- 
rus, iš naujo eskaluojantis konfliktą. Jei priešininkas atsako teigiamai, į jo 
veiksmus reikia atsakyti adekvačiai, o gal net ir palankiau. Mortonas Deut- 
schas (1993) pataria derybininkams būti „tvirtiems, teisingiems ir draugiš- 
kiems“: tvirtai priešintis bauginimui, išnaudojimui ir nešvariems triukams; 
būti teisingiems laikantis savo moralinių principų ir į kitos šalies amoralius 
poelgius neatsakyti tuo pačiu, nors ši ir provokuotų; draugiškai parodyti norą 
bendradarbiauti ir į bendradarbiavimą atsakyti bendradarbiavimu“. 

Ar LAĮM strategija iš tiesų veiksminga? Laboratorinių eksperimentų duo- 
menimis pasiteisino paprasta strategija „kiek man — tiek tau“, kai bendrauti 
pradedama bendradarbiavimu ir atitinkamai reaguojama į paskutinį kitos šalies 
atsakymą (Axelrod ir Dion, 1988; Parks ir Rumble, 2001; Van Lange ir Vis- 
ser, 1999). Nors strategija „kiek man — tiek tau“ iš pradžių būna paremta 
draugiškumu, ja vadovaujantis netrukus imama bausti už nebendradarbiavimą, 
nors taip pat greitai atleidžiama tiems oponentams, kurie vėl ima bendradar- 
biauti. Ilgalaikiuose (1976-1988) eksperimentuose, atliktuose Ohajo universi- 
tete, Svennas Lindskoldas ir jo bendradarbiai pastebėjo „stiprų pritarimą įvai- 
riems LAĮM etapams“. Laboratoriniuose eksperimentuose pranešus apie keti- 
nimą bendradarbiauti, bendradarbiavimas iš tiesų suintensyvėdavo. Kartoti- 
niai sutaikinimo veiksmai iš tiesų didina pasitikėjimą (nors šališkas palanku- 
mas sau skatina savo veiksmus laikyti efektyvesniais ir mažiau priešiškais 
negu varžovo). Jėgų pusiausvyra iš tiesų apsaugo nuo išnaudojimo. 

Lindskoldas netvirtino, kad laboratoriniai eksperimentai atspindi sudėtingą 
kasdienį gyvenimą. Jis greičiau teigė, kad eksperimentai suteikia galimybę 
suformuluoti bei patikrinti tokius teorinius principus, kaip abipusiškumo nor- 
ma ir šališkas palankumas sau. Kaip pastebėjo Lindskoldas (1981), „būtent 
teorijos, 0 ne pavieniai eksperimentai, naudojamos pasauliui aiškinti“. 


Taikymai realiose situacijose 


Panašios į LAĮM strategijos retkarčiais buvo taikomos už laboratorijos ribų 
ir davė viltingų rezultatų. Per Berlyno krizę XX a. septintojo dešimtmečio 
pradžioje JAV ir rusų tankų vamzdžiai buvo nukreipti vienų į kitus. Įtampa 
sumažėjo, kai amerikiečiai pamažu atitraukė savo tankus. Į kiekvieną ame- 
rikiečių Žingsnį rusai atsakydavo tuo pačiu. Mažos Izraelio ir Egipto nuolai- 
dos (pavyzdžiui, kai Izraelis leido Egiptui iš naujo atidaryti Sueco kanalą, 
kad juo galėtų praplaukti laivai į Izraelį) padėjo sumažinti įtampą ir pradėti 
derybas (Rubin, 1981). 


„Neteigiu, kad individualaus 
elgesio principus galima 
tiesmukai taikyti tautų 
poelgiams. Noriu tik pasakyti, 
kad šitokie principai gali 
padėti susivokti tarptautiniuo- 
se santykiuose, kur juos ir 
galima patikrinti.“ 

Charles E. Osgood (1966) 

Daugeliui reikšmingiausias LAĮM išbandymas buvo vadinamasis Kennedy 
eksperimentas (Etzioni, 1967). 1963 metų birželio 10-ąją prezidentas Ken- 
nedy pasakė kalbą „Taikos strategija“. Jis pastebėjo, kad „problemas sukūrė 
žmogus ... tad žmogus gali jas ir išspręsti“, o po to įvardijo savo pirmą veiks- 
mą taikos link: Jungtinės Valstijos nutraukia visus branduolinius bandymus 
atmosferoje ir jų neatnaujins, jei kuri nors kita šalis nepradės šitokių bandy- 
mų. Tuometinėje Sovietų Sąjungoje Kennedy kalba buvo paskelbta visa. Po 
penkių dienų Chruščiovas padarė atsakomąjį žingsnį, pareikšdamas, kad jis 
sustabdo strateginių bombonešių gamybą. Netrukus buvo padaryti kiti abi- 
pusiai veiksmai: Jungtinės Valstijos sutiko parduoti Rusijai kviečių, o rusai 
sutiko tarp dviejų šalių nutiesti „karštojo ryšio liniją“, ir netrukus abi šalys 
pasirašė branduolinių bandymų nutraukimo susitarimą. Kuriam laikui šios 
taikos iniciatyvos pagerino abiejų valstybių santykius. 

Ar šiuo metodu galima sušvelninti įtampą tarp žmonių? Yra pakankamai 
priežasčių to tikėtis. Kai santykiai įtempti ir nėra jokio ryšio, gali pakakti 
tik užuominos į susitaikymą: švelnaus atsakymo, šiltos šypsenos, subtilaus 
prisilietimo — kad abi pusės pradėtų mažinti įtampą tol, kol bendradarbiavi- 
mas ir kitokio pobūdžio kontaktai vėl tampa įmanomi. 


APIBENDRINIMAS 
Kaip pasiekti taiką? 


e Nors konfliktus lengvai įžiebia ir kursto socialinės dilemos, konkurencija bei klaidingas suvoki- 
mas, kai kurie veiksniai, tokie kaip kontaktas, bendradarbiavimas, bendravimas bei sutaikinimas, 
priešiškumą gali paversti harmonija. Nepaisant kai kurių ankstesnių tyrimų duomenų, kiti tyrimai 
rodo, kad mokyklų desegregacija tik nežymiai paveikė rasines nuostatas. Tačiau sudarius gali- 
mybę atsirasti emociniams ryšiams ir tapatinimuisi su išorine grupe, priešiškumas dažnai suma- 
žėja. 

e Kontaktai ypač naudingi kartu stengiantis įveikti bendrą grėsmę arba pasiekti bendrą tikslą. Rem- 
damiesi idėjomis, kilusiomis atliekant bendros veiklos eksperimentus, keletas mokslininkų grupių 
konkurencinį mokymąsi klasėje pakeitė kolektyviniu mokymusi ir gavo puikius rezultatus. 


e Konfliktuojančioms šalims dažnai sunkiai sekasi bendrauti. Trečioji šalis tarpininkė gali padėti ra- 
gindama oponentus nuo konkurencijos pereiti prie bendradarbiavimo, kad abi pusės galėtų laimėti. 
Tarpininkai taip pat gali taip struktūrizuoti bendravimą, kad vietoje klaidingo suvokimo paskatintų 
abipusį supratimą ir pasitikėjimą. Kai susitarti nepavyksta derybomis, konfliktuojančios šalys gali 
kreiptis į arbitrą, kuris arba paskiria sąlygas, arba parenka vieną iš dviejų galutinių siūlymų. 

e Kartais įtampa būna tokia didelė, kad nuoširdus bendravimas tampa neįmanomas. Tokiais atve- 
jais nedideli vienos šalies taikinamieji veiksmai gali sužadinti atsakomuosius kitos šalies taikina- 
muosius veiksmus. Vienos iš tokių strategijų — laipsniškos ir abipusės įtampos mažinimo inicia- 
tyvos (LAĮM) - tikslas yra sušvelninti tarptautinę įtampą. Profsąjungų ir darbdavių, taip pat tarp- 
tautinių konfliktų tarpininkai kartais pasitelkia kitą strategiją. Jie moko konfliktuojančias šalis kon- 
flikto ir taikos dinamikos, tikėdamiesi, kad supratimas gali padėti užmegzti taikius, pasitenkinimą 
teikiančius santykius. 

“Iš Post scriptum: asmens ir bendruomenės 
teisių konfliktas 


Daugelis socialinių konfliktų — tai kova tarp asmeninių ir kolektyvinių tei- 
sių. Asmens teisė turėti šaunamąjį ginklą prieštarauja jo gyvenamojo kvar- 
talo teisei į saugumą gatvėje. Asmens teisė rūkyti prieštarauja visuomenės 
teisei į švarų orą. Pramonininko teisė į verslą prieštarauja bendruomenės teisei 
į švarią aplinką. 

Kai kurie socialinės psichologijos specialistai, taip pat ir aš, tikėdamiesi 
suderinti asmenines ir bendražmogiškas vertybes, tyrinėja, kaip galima su- 
derinti skirtingus interesus bendros gerovės labui. Komunos šalininkai pa- 
lankiai Žiūri į individualios iniciatyvos skatinimą ir supranta, kodėl žlugo 
marksistinė ekonomika. „Jei tuo metu būčiau buvęs, tarkime, Albanijoje, — 
sakė komunos idėjai simpatizuojantis sociologas Amitai Etzioni (1991), — 
aš tikriausiai įrodinėčiau, kad bendruomenė turi per daug, o asmuo — per mažai 
teisių.“ Tačiau komunos šalininkai taip pat abejoja ir dėl kito kraštutinumo — 
kraštutinio individualizmo ir nuolaidžiavimo savo silpnybėms: „„Rūpinkis savo 
reikalais“ XX a. septintajame dešimtmetyje, aštuntajame („Egoizmo dešimt- 
metyje“), devintajame (,„„Godumas yra gerai“) ir dešimtajame („Sek paskui 
savo laimę“) dešimtmečiuose. Jie sako, kad nevaržoma asmeninė laisvė ar- 
do socialinį kultūrinį audinį, o nevaržoma komercinė laisvė niokoja visų mūsų 
aplinką. Sekant prancūzų revoliucionieriais, komunos šalininkų moto galėtų 
būti „Laisvė, lygybė ir brolybė“. 

Pastaruosius penkiasdešimt metų individualizmas Vakaruose nuosekliai 
stiprėjo. Tėvai pradėjo labiau vertinti savo vaikų savarankiškumą bei pasi- 
tikėjimą savimi ir mažiau rūpintis jų klusnumu (Alwin, 1990; Remley, 1988). 
Aprangos ir šukuosenų stiliai tapo įvairesni, išaugo asmeninė laisvė, o ben- 
dros vertybės ėmė nykti (Putnam, 2000; Schlesinger, 1991). 

Komunos šalininkai nepropaguoja grįžimo į XX a. šeštąjį dešimtmetį, kai 
lyčių vaidmenys buvo labiau apriboti ir nelygiateisiai. Priešingai, jie siūlo 
siekti Vakarų individualizmo ir Rytų kolektyvizmo, vyriškojo savarankišku- 
mo ir globėjiško moteriško prieraišumo, rūpinimosi asmens teisėmis ir Vi- 
suomeninės gerovės, laisvės ir brolybės, mąstymo apie save ir mąstymo apie 
mus vidurkio. 

Visuomenė sutinka su tam tikromis asmens teisių pataisomis bendros ge- 
rovės labui, pavyzdžiui, neprieštarauja, kad oro uostuose būtų tikrinamas ba- 
gažas, įrengti girtumo laipsnio nustatymo punktai ir apribotas automobilių 
greitis autostradose. Aplinkosauginiai asmens teisių (teršti, medžioti bangi- 
nius, naikinti miškus) suvaržymai taip pat byloja apie trumpalaikių laisvių 
mainus į ilgalaikę bendruomeninę naudą. Kai kurie individualistai perspėja, 
kad šitokie asmens laisvės suvaržymai gali pastūmėti į svarbesnių laisvių pra- 
radimą. Jei šiandien leidžiame tikrinti bagažą, rytoj tikrintojai gali pasibels- 


„Tai yra asmens amžius.“ 
Prezidentas 
Ronaldas Reaganas, 
1982 metais kreipdamasis 
į Volstryto finansininkus 


„Nėra jokios visuomenės. 
Yra tik žmonės ir šeimos.“ 
Ministrė pirmininkė 
Margaret Thatcher po 
išrinkimo trečiai kadencijai 

ti į mūsų namų duris. Jei šiandien sutinkame su cigarečių reklamos ar por- 
nografijos televizijoje cenzūra, rytoj bus pradėtos išiminėti knygos iš mūsų 
bibliotekų. Jei šiandien sutinkame, kad būtų draudžiama turėti pistoletus, rytoj 
bus atimti medžiokliniai šautuvai. Ar gindami daugumos interesus iš tiesų 
rizikuojame suvaržyti pagrindines mažumų laisves? Komunos šalininkai į tai 
atsako: jei rūpinimosi asmens teisėmis nesuderinsime su rūpinimusi kolek- 
tyvine gerove, rizikuosime sukelti didesnę pilietinę netvarką, kuri paskatins 
grąžinti autokratiją. 

Viena yra tikra: kol konfliktas tarp asmens ir kolektyvo teisių tęsiasi, mo- 
kymas suprasti kitas kultūras bei kitą lytį gali išryškinti alternatyvias kultū- 
rines vertybes ir parodyti mūsų pačių pripažintas vertybes. 


Socialinės 
psichologijos 
taikymas 


S 


Šioje knygoje stengiausi laboratorinius tyrimus sieti su gy- 
venimu, socialinės psichologijos principus ir faktus — su kas- 
dieniais įvykiais. Knygą baigsime prisimindami daugelį šių 
principų ir taikydami juos trijuose praktiniuose kontekstuo- 
se. 14 skyriuje „Socialinė psichologija klinikoje“ bus kal- 
bama apie socialinės psichologijos Žinių panaudojimą psi- 
chikos bei fizinei sveikatai įvertinti ir stiprinti. 15 skyriuje 
„Socialinė psichologija teisme“ bus tiriamas prisiekusiųjų ir 
priimančių sprendimus socialinis mąstymas ir socialinė įta- 
ka. 16 skyriuje „Socialinė psichologija ir aprūpinta ateitis“ 
svarstoma, kokie socialinės psichologijos principai gali pa- 
dėti išvengti ekologinės katastrofos, kurios link stumia gy- 


ventojų gausėjimas, vartojimo didėjimas ir pasaulinis klimato 
atšilimas. 


Socialinė psichologija 


klinikoje 


Kas iškreipia klinikinių sprendimų tikslumą? 
Iliuzinė koreliacija 
Pavėluota nuomonė ir perdėta savikliova 
Pasitvirtinančios diagnozės 
Klinikinių ir statistinių prognozių palyginimas 
Išvados geresniam gydymui 
Atkreipkime dėmesį. Gydytojo požiūris 
Kokie pažintiniai procesai lydi elgsenos problemas? 
Depresija 
Ką slepia moksliniai tyrimai. Shelley Taylor apie teigiamas 
iliuzijas 
Vienišumas 
Nerimas ir drovumas 
Sveikata, liga ir mirtis 
Kokie yra socialiniai psichologiniai požiūriai į gydymą? 
Vidinių pokyčių sužadinimas išorine elgsena 
Išėjimas iš uždaro rato 
Pokyčių išsaugojimas pasitelkus vidines sėkmės atribucijas 
Psichoterapijos kaip socialinio poveikio priemonės taikymas 
Kaip socialiniai santykiai stiprina sveikatą ir gerovę? 
Artimi santykiai ir sveikata 
Artimi santykiai ir laimė 


Post scriptum: kaip jaustis laimingesniam 


„Gyvenimas nesusideda 
vien tik iš faktų bei įvykių. 
Jį sudaro minčių, amžinai 
siaučiančių žmogaus galvoje, 
audra.“ 

Mark Twain, 1835-1910 


klinikinė psichologija 
(clinical psychology) 

Žmonių, turinčių psichologinių 
problemų, tyrimas, įvertinimas 
ir gydymas. 


„Norint apsaugoti žmogų nuo 
klaidų reikia duoti, o ne atimti. 
Žinojimas, kad kažkoks 
dalykas yra klaidingas, 
yra tiesa.“ 
Arthur Schopenhauer, 
1888-1960 


J ei esate tipiškas aukštosios mokyklos studentas, greičiausiai ne kartą 
jautėtės truputį prislėgtas. Gal kartais būdavote nepatenkintas gyveni- 
mu, jausdavote netikrumą dėl ateities, netekdavote apetito bei energijos, ne- 
pajėgdavote susikaupti, o gal svarstydavote, ar verta gyventi. Galbūt atro- 
dydavo, kad yra dalykų, keliančių grėsmę karjerai. Galbūt nusiminėte nu- 
traukę ryšius. Tokiais atvejais savos situacijos apmąstymai tik dar labiau blo- 
gina savijautą. Maždaug 10 procentų vyrų ir beveik dvigubai didesniam skai- 
čiui moterų krizės pasireiškia ne laikinais nuotaikos pablogėjimais, o vienu 
ar daugiau depresijos epizodų, be jokios aiškios priežasties trunkančių išti- 
sas savaites. 

Tarp daugybės klestinčių taikomosios socialinės psichologijos sričių yra 
viena, kurioje socialinės psichologijos sąvokos siejamos su depresija ir kitomis 
problemomis, pavyzdžiui, vienišumu, nerimu ir fizinėmis negaliomis, o pasta- 
ruoju metu — su laime ir gerove. Socialinę ir klinikinę psichologiją jungian- 
čiais moksliniais tyrimais ieškoma atsakymų į keturis svarbius klausimus: 


e Kaip mes, eiliniai žmonės ir profesionalūs psichologai, galime prisidėti 
priimant teisingus sprendimus arba paveikti požiūrį į žmones? 


e Kaip požiūris į save ir kitus yra susijęs su depresija, vienišumu, nerimu 
ir sveikatos pablogėjimu? 


e Kaip galima pakeisti prisitaikyti trukdantį mąstymą? 


e Kaip sveikatą ir laimę veikia artimi, tvirti santykiai? 


Kas iškreipia klinikinių sprendimų 
tikslumą? 


Ar tai, kas veikia socialinius sprendimus, kuriuos aptarėme 2-4 skyriuose, taip pat veikia ir 
pacientų būsenos vertinimus? Jei taip, tai kokių paklaidų klinicistai (ir jų pacientai) turėtų 
vengti? 


Lygtinio paleidimo komisija kalbasi su nuteistu prievartautoju ir svarsto, ar 
ji galima paleisti į laisvę. Klinikinė psichologė svarsto, ar jos pacientė rim- 
tai linkusi į savižudybę. Gydytojas mato paciento simptomus ir sprendžia, 
ar rekomenduoti invazinį testavimą. Mokyklos socialinė darbuotoja svarsto, 
ar nugirstas vaiko grasinimas tebuvo pokštas, vyriškumo demonstravimas, 
vienkartinis protrūkis, ar signalas, kad mokykloje bręsta agresorius. 
Kiekvienas šių specialistų privalo apsispręsti, ar priimti subjektyviai, ar 
objektyviai patvirtintą sprendimą. Ar jie turėtų vadovautis intuicija, nuojau- 

„Yra alternatyvių pažinimo 
būdų, kuriems negalioja 
moksliniai metodai ir kuriuos 
reikėtų vertinti ir priimti 
klinikinės psichologijos prakti- 
oje. 


Procentai 


Nesutinka Sutinka 


tomis, vidine išmintimi? O gal jie turėtų pasikliauti statistinės analizės ir kom- 
piuterizuotų programų formulėmis? 

Kai širdis grumiasi su protu, dauguma klinikinių psichologų pasikliauja 
širdimi. Jie klausosi, ką jiems kužda patirtis — tylus balselis, siunčiantis sig- 
nei kiti (labiau orientuoti į tyrimus) palankiai vertina nemokslinius „pažini- 
mo būdus“. Jausmai nugali formules. 
zinei koreliacijai, pavėluotos nuomonės keliamam perdėtai savikliovai ir 
klaidingoms diagnozėms, kurios pačios save patvirtina (Garb, 2005; Mad- 
dux, 1993). Pasižiūrėkime, kodėl atkreipus psichikos sveikatos darbuotojų 
dėmesį į įspūdžių (taip pat ir klaidingų) susidarymą, galima padėti išvengti 
rimtų klaidų (McFAall, 1991, 2000). 


Iliuzinė koreliacija 


1 skyriuje išsiaiškinome, kad koreliacija gali būti reikšminga arba nereikš- 
minga, priklausomai nuo to, kaip statistiškai ji yra paplitusi. Pavyzdžiui, jei 
du jūsų draugai yra mėlynakiai gėjai, ar galime daryti išvadą, kad visi gėjai 
yra mėlynakiai? Žinoma, ne. Tačiau jei žmogus nežino, kas yra iliuzinė ko- 
reliacija, jis gali taip pamanyti. 

3 skyriuje pastebėjome, kad kartais norisi surasti koreliaciją ten, kur jos 
nėra. Jei manome, kad du dalykai siejasi (pavyzdžiui, nujaučiame būsimus 
įvykius), lengva pasiduoti iliuzinei koreliacijai. Net nesusiję duomenys gali 
priminti atvejus, kai nuojauta ir įvykiai atsitiktinai buvo susiję, bet galime 
greitai užmiršti visus tuos, kai nuojautos nepasitvirtino ir nutiko tai, ko ne- 
sitikėjome. 

Gydytojai, kaip ir visi kiti, gali pasiduoti iliuzinėms koreliacijoms. Jei gy- 
dytojas mano, kad seksualinį potraukį tai pačiai lyčiai jaučiantys asmenys 


14.14 PAVEIKSLAS 

Klinikinė intuicija 

Kai Narina Nunez, Debra 
Ann Poole ir Amina Memon 
(2003) atliko nacionalinę 
klinikinių ir neklinikinių 
psichologų apklausą, jos 
išskyrė „dvi kultūras“: vieną 
dažniausiai skeptišką 
„alternatyvų“ atžvilgiu, kitą 
paprastai tam pritariančią. 
Šaltinis: Nunez, Poole 

ir Memon. 

„Savo klaidas kas gali 
pastebėti?“ 


Ps 19,13 


tam tikras Rorschacho rašalo dėmių testo užduotis atliks panašiai, jis gali, 
remdamasis savo patirtimi, patikėti, kad pastebėjo tokias sąsajas. Kad su- 
prastume, kada koreliacija yra iliuzinė, psichologijos mokslas pataria nau- 
doti paprastą metodą: paprašykite vieno gydytojo, kad jis atliktų ir asmens 
testavimą, tada kito gydytojo paprašykite įvertinti to paties asmens bruožus 
ar simptomus. Pakartokite šią procedūrą su daugeliu žmonių. Ar testo rezul- 
tatai iš tikrųjų koreliuoja su aptiktais simptomais? Kai kurie testai tikrai 
padeda prognozuoti. Kiti, tokie kaip Rorschacho rašalo dėmių ar „nupiešk 
žmogų“ testai, koreliuoja daug silpniau, negu atrodo tiems, kurie juos taiko 
(Lilienfeld ir kiti, 2000, 2005). 

Tad kodėl klinicistai pasitiki neinformatyviais ar neaiškiais testais? Tai 
padės suprasti Lorenas Chapmanas ir Jean Chapman (1969, 1971). Jie uni- 
versiteto studentams ir gydytojams praktikams pasiūlė išanalizuoti kai ku- 
rių testų rezultatus ir diagnozes. Kai studentai ar klinicistai tikėdavosi kon- 
kretaus ryšio, dažniausiai jie jį 1r matydavo, nekreipdami dėmesio į duome- 
nis. Pavyzdžiui, klinicistai, kurie buvo įsitikinę, kad įtarūs žmonės, atlikda- 
mi testą „nupiešk Žmogų“, piešia keistas akis, įžvelgdavo šį ryšį net tais at- 
vejais, kai keistas akis būdavo nupiešę neįtarieji. Tikėdami, jog tarp dviejų 
dalykų egzistuoja ryšys, jie 1r matydavo šio ryšio patvirtinimus. 

Objektyvumo dėlei privalome pasakyti, kad iliuzinis mąstymas būdingas 
1r politikos analitikams, istorikams, sporto žurnalistams, personalo direkto- 
riams, biržos makleriams bei daugeliui kitų specialistų, tarp jų ir psicholo- 
gams teoretikams. Kaip mokslininkas, aš dažnai nepastebėdavau savo teori- 
nės analizės trūkumų. Aš taip tvirtai tikėdavau, kad mano požiūris ir yra tiesa, 
jog ir labai stengdamasis nesijausdavau klystąs. Tai ypač aiškiai matoma re- 
cenzijose, kurios rašomos kiekvienai mokslinei publikacijai. Per pastaruo- 
sius 30 metų perskaičiau dešimtis savo rankraščių recenzijų ir pats buvau 
dešimčių kitų autorių publikacijų recenzentas. Mano patirtis sako, kad kur 
kas lengviau pastebėti kito nerūpestingą mąstymą nei suvokti savąjį. 


Pavėluota nuomonė ir perdėta savikliova 


Kaip reaguojame, kai nusižudo pažįstamas žmogus? Viena dažniausių reak- 
cijų — mintis, kad mes ar kuris nors kitas savižudžiui artimas žmogus priva- 
lėjo tai numatyti ir jį sulaikyti („Mes turėjome tai žinoti!“). Po laiko suge- 
bame atpažinti galimos savižudybės ir pagalbos šauksmo signalus. Vieno eks- 
perimento dalyviams buvo pateiktas depresijos apimto asmens aprašymas. 
Kai kuriems iš jų buvo pasakyta, kad šis asmuo vėliau nusižudė, o kiti to 
nežinojo. Tie, kurie žinojo apie šią savižudybę, dažniau nei Žinojusieji tik 
apie depresiją teigdavo, kad „šito buvo galima tikėtis“ (Goggin ir Range, 
1985). Dar daugiau — tie, kuriems buvo pasakyta apie savižudybę, blogiau 
vertino aukos šeimą. Mintis „aš privalėjau tai Žinoti“, kai tragedija jau įvykusi, 
šeimos nariams, draugams ir psichoterapeutams gali sukelti kaltės jausmą. 

Davidas Rosenhanas (1973) ir septyni jo bendradarbiai pateikia įspūdin- 
gą pavėluoto aiškinimo pavyzdį. Norėdami patikrinti psichikos sveikatos dar- 
buotojų klinikinį mąstymą, kiekvienas šių mokslininkų užsiregistravo skir- 
tinguose psichiatrijos ligoninių priėmimo skyriuose, skųsdamiesi, kad „„gir- 
di balsus“. Jie nurodė klaidingas pavardes bei profesijas, tačiau sąžiningai 
pateikė savo gyvenimo aprašymus, apibūdino emocines būsenas ir nepade- 
monstravo jokių kitų simptomų. Daugumai buvo diagnozuota schizofrenija, 
ir jie buvo dviems arba trims savaitėms paguldyti į ligoninę. Po to ligoninė- 
se dirbę klinicistai pseudopacientų gyvenimo istorijose ieškojo ankstyvųjų 
simptomų ir poelgių ligoninėje, kurie „patvirtintų“ bei „paaiškintų“ diagno- 
zę. Rosenhanas pasakoja apie vieną pseudopacientą, kuris interviu vedėjui 
sąžiningai papasakojo, kad ankstyvoje vaikystėje jo santykiai su motina bu- 
vo labai artimi, o nuo tėvo jis buvo gana nutolęs. Tačiau paauglystės metais 
ir vėliau jie su tėvu suartėjo, o santykiai su motina atvėso. Dabartiniai san- 
tykiai su Žmona dažniausiai artimi ir šilti. Trintis buvo minimali, išskyrus 
atsitiktinius apsižodžiavimus. Vaikus jis mušdavo retai. 

Interviu vedėjas, „žinodamas“, jog šis žmogus serga schizofrenija, prob- 
lemą paaiškino šitaip: 


Šio 39 metų baltaodžio vyro ... artimų santykių dvilypumas, prasidėjęs ankstyvoje 
vaikystėje, yra aiškiai išreikštas. Šilti santykiai su motina atvėso paauglystės 
metais. Nutolę santykiai su tėvu apibūdinami kaip labai intensyvūs. Emociškai 
nestabilus. Bandymai kontroliuoti emocijas bendraujant su žmona ir vaikais 
baigiasi pykčio protrūkiais ir vaikų mušimu. Ir nors pacientas sako, jog turi kelis 
gerus draugus, dvilypumą galima įžvelgti ir šiuose santykiuose. 


Vėliau Rosenhanas kai kuriems personalo nariams (kurie buvo girdėję apie 
jo prieštaringą eksperimentą, tačiau abejojo, ar tokios klaidos būtų galėju- 
sios įvykti jų klinikoje) pasakė, kad per artimiausius tris mėnesius vienas ar 
daugiau pseudopacientų stengsis atsigulti į jų ligoninę. Po trijų mėnesių jis 
paprašė personalo atspėti, kuris iš 193 per tą laiką paguldytų ligonių buvo 
apsimetėlis. Bent vienas personalo narys nurodė 41 iš paguldytųjų. Nors iš 
tiesų nebuvo nė vieno. 


Pasitvirtinančios diagnozės 


Iki šiol matėme, kad psichikos sveikatos darbuotojai kartais numano esant 
iliuzinę koreliaciją ir kad pavėluoti aiškinimai gali būti klaidingi. Trečioji 
klinikinių sprendimų problema yra ta, kad Žmonės gali pateikti informaciją, 
kuri patvirtina klinicisto lūkesčius. Kad pajustumėte, kaip šį reiškinį galima 
tirti eksperimentiškai, įsivaizduokite, jog atėjote į pasimatymą su nepažįsta- 
mu žmogumi, kuriam buvo pasakyta, kad esate nesuvaržytas 1r draugiškas. 
Norėdamas tuo įsitikinti, naujasis jūsų pažįstamas į pokalbį įterpia, pavyz- 
džiui, tokius klausimus: „Ar esate kada nors padarę ką nors beprotiška kitų 

„Kaip mąstote, 
Taip ir ieškote: 
Ko norite, 
Tą ir rasite.“ 
Robert Browning, 
1812-1889 


žmonių akivaizdoje?“ Ar į tokį klausimą atsakytumėte kiek kitaip, jei Žino- 
tumėt, kad prieš tai buvote apibūdintas kaip drovus ir santūrus? 

Minesotos universitete atlikdamas eksperimentus, Markas Snyderis (1984), 
bendradarbiaudamas su Williamu Swannu ir kitais, paprašė interviu vedėjų 
patikrinti kai kurias hipotezes apie asmens savybes. Snyderis ir Swannas pa- 
stebėjo: žmonės dažnai ieško informacijos, patvirtinančios, kad kuris nors 
asmuo turi spėjamą savybę. Norėdami sužinoti, ar žmogus yra ekstravertas, 
jie pasinaudoja ekstraverto savybių reikalaujančiomis aplinkybėmis („Ką da- 
rytumėte, kad vakarėlio dalyviai išsijudintų?“). Tikrinant, ar asmuo intraver- 
tas, paprastai klausiama: „Kas jums trukdo būti atviram?“ Tie, kuriuose ieš- 
koma ekstraverto savybių, paprastai nurodo polinkį bendrauti, o tariami in- 
travertai atsiskleidžia kaip drovūs. Prielaidos padeda susikurti tokius Žmo- 
nių įvaizdžius, kokius juos norime matyti. 

Russellas Vazio ir jo kolegos (1981) šiuos tyrimus pakartojo Indianos uni- 
versitete ir taip pat pastebėjo, kad tie, kuriems buvo užduodami „ekstraver- 
tiški klausimai“, vėliau iš tiesų save laikė komunikabilesniais nei tie, kuriems 
buvo užduodami „intravertiški klausimai“. Be to, jie iš tiesų ėmė daug leng- 
viau bendrauti. Vėliau eksperimentuotojo padėjėja pasikalbėjo su kiekvienu 
dalyviu, ir iš jų elgesio spėjo, kurie eksperimento klausimai jiems buvo prieš 
tai pateikti. Jos spėjimai pasitvirtino 70 procentų. 

Kituose eksperimentuose Snyderis su bendradarbiais (1982) bandė pri- 
versti dalyvius ieškoti poelgių, kurie paneigtų tikrinamos savybės buvimą. 
Vieno eksperimento metu jie pasakė interviu vedėjui: „Reikėtų ieškoti atve- 
jų, kai žmogus ... neatitinka turimo stereotipo“. Kito eksperimento metu Sny- 
deris (1981a) pasiūlė „25 dolerius tam, kuris sukurs klausimyną, padedantį 
daugiausiai sužinoti apie ... apklausiamąjį“. Patvirtinimo šališkumas išliko: 
tiriant ekstravertiškumą vengta „intravertiškų“ klausimų. 

Ar Snyderio eksperimentai padėjo jums suprasti, kodėl tų, kuriems tai- 
koma psichoterapija, poelgiai patvirtina juos gydančių terapeutų pasirinktą 
teoriją (Whitman ir kiti, 1963)? Kai Haroldas Renaud ir Floydas Estessas 
(1961) klausinėjo apie gyvenimą 100 sveikų, sėkmingai gyvenančių suau- 
gusių vyrų, jie nustebo, kad šių vaikystė buvo kupina „traumuojančių įvy- 
kių“, įtemptų santykių ir klaidingų tėvų sprendimų — būtent tų veiksnių, ku- 
riais aiškinamos psichikos problemos. Kai psichoterapeutai ieško traumuo- | 
jančių patyrimų ankstyvoje vaikystėje, jų nuojauta dažnai pasitvirtina. To- | 
dėl Snyderis (1981) spėja, kad: | 


Psichiatras, (klaidingai) tikintis, kad suaugusių homoseksualių vyrų santykiai su | 
jų motinomis vaikystėje buvo blogi, gali stropiai ieškoti prisiminimų (ar išgalvotų : 
atvejų), bylojančių apie įtampą tarp homoseksualių pacientų ir jų motinų, tačiau 
lygiai taip pat stropiai neklausinėti apie tai heteroseksualių pacientų. Nėra jokios 
abejonės, kad bet kuris žmogus gali prisiminti trintį tarp savęs ir motinos, kad ir 
kokie nereikšmingi bei pavieniai būtų šie incidentai. 

Klinikinių ir statistinių prognozių palyginimas 


Atsižvelgdami į pavėluotos nuomonės bei diagnozės pasitvirtinimo tenden- 
cijas, neturėtume nustebti, kad dauguma klinicistų bei pokalbio vedėjų la- 
biau pasitiki savo intuicija nei statistika (pavyzdžiui, ankstesni pažymiai ar 
gabumų testo rezultatai — prognozuojant sėkmę aukštojoje ar profesinėje mo- 
kykloje). Tačiau kai mokslininkai palygina statistines ir intuityvias progno- 
zes, dažniausiai laimi statistika. Statistinės prognozės iš tiesų nėra patikimos, 
tačiau intuicija — netgi ekspertų — yra dar nepatikimesnė (Faust ir Ziskin, 
1988; Meechl, 1954; Swets ir kiti, 2000). 

Praėjus trims dešimtmečiams po to, kai buvo įrodytas statistinių progno- 
zių pranašumas prieš intuityvias, Paulas Meehlas (1986) pateikė svarbesnių 
faktų, lyginant su ankstesniais: 


Socialiniuose moksluose, rodančiuose, kad [tiek daug] tyrimų, vykdomų ta pačia 
kryptimi kaip ši, pateikia tokius vienodus rezultatus, nėra jokio prieštaravimo ... 
Kai peržiūrite 90 tyrimų, kuriuose prognozuojami įvairiausi dalykai — nuo futbolo 
rungtynių rezultatų iki kepenų ligų — ir- vargiai randate bent pustuzinį, patvirtinan- 
čių nors menkiausią klinicisto pranašumą, laikas padaryti praktinę išvadą. 


Atlikę 134 tyrimų, prognozuojančių žmonių elgseną ar nustatančių psi- 
chologines arba medicinines diagnozes, metaanalizę, grupė Minesotos uni- 
versiteto mokslininkų priėjo panašią išvadą (Grove ir kiti, 2000). Tik aštuo- 
niuose tyrimuose, kurie buvo atlikti medicinos, psichikos sveikatos ar švie- 
timo institucijose, klinikinės prognozės pralenkė „mechanines“ (statistines). 
Statistinės prognozės buvo tikslesnės aštuonis kartus (63 tyrimuose), liku- 
sių tyrimų rezultatai buvo vienodi. Taip, bet gal praktikams būtų sekęsi ki- 
taip, jei jiems būtų galėję patys vesti interviu? Taip, rašo mokslininkai: kai 
klinicistams tokia galimybė buvo suteikta, jiems sekėsi kur kas blogiau. „Iš 
tiesų, akmuo mestas į klinicistų daržą, — padarė išvadą mokslininkai. — At- 
sižvelgiant į bendrą jų prognozių netikslumą, palyginti su mechaninėmis, kli- 
nikinių prognozių šalininkams tampa sunku įrodyti, kad jų prognozės yra 
[tikslesnės ir ekonomiškesnės].“ 

O jei statistines prognozes suderintume su klinikine intuicija? Kas būtų, 
jei profesionaliems klinicistams pateiktume statistinę kurio nors žmogaus stu- 
dijų pažangumo (arba rizikos, kad bus sulaužytas pasižadėjimas, pagal kurį 
asmuo paleistas iš įkalinimo vietos, arba savižudybės rizikos) prognozę ir 
paprašytume jų patikslinti arba patobulinti šią prognozę? Deja, keletas tyri- 
mų parodė, kad šitaip pasielgus prognozė buvo tikslesnė tada, kai į „pato- 
bulinimus“ nebuvo kreipiama dėmesio (Dawes, 1994). 

Tad kodėl tiek daug klinicistų ir toliau daro išvadas remdamiesi Rorschacho 
rašalo dėmių testais ir vadovaujasi intuicija spręsdami, ar paleistasis iš įkali- 
nimo įstaigos laikysis pasižadėjimo, ar yra savižudybės rizika, ar ne, ar bus 
šiurkščiai elgiamasi su vaikais, ar ne? Iš dalies vien dėl paprasčiausio neišma- 

„Labai gabus jaunuolis, 
kuriam gyvenime tikriausiai 
pasiseks. Jis yra pakankamai 
intelektualus, kad pasiektų 
didingų tikslų, jei nenukryps 
nuo tikslo ir nepristigs 
motyvų.“ 
Intuityvi inspektoriaus 
reakcija į Erico Harriso 
„Mintis apie žmogžudystę“, 
likus pustrečio mėnesio iki 
jo įvykdytų masinių žudynių 
Kolambino vidurinėje 
mokykloje 


„Meehlo darbų poveikis 
klinikinei praktikai psichikos 
sveikatos srityje gali būti 
apibendrintas vienu žodžiu: 
nulinis. Meehlas buvo 
pagerbtas, 1962 metais labai 
jaunas išrinktas [Amerikos 
psichologų asociacijos] 
prezidentu, neseniai išrinktas 
į Nacionalinę mokslų akademi- 
ją - ir pamirštas.“ 

Robyn M. Dawes (1989) 

„Kristaus vardu maldauju 
tavęs pagalvoti, kad tu galbūt 
klysti.“ Norėčiau, kad šis 
užrašas būtų užrašytas 
ant kiekvienos bažnyčios, 
kiekvienos mokyklos bei 
kiekvieno teismo ir, jei galiu 
tai pasakyti, ant kiekvienos 
Jungtinių Valstijų įstatymų 
leidybos institucijos sienos.“ 
Teisėjas Learnedas Handas, 
1951, pakartodamas Oliverio 
Cromwellio kreipimąsi į 
Škotijos bažnyčią 1650 metais 

nymo, sako Meehlas, tačiau taip pat ir dėl „klaidingai suprastos etikos 
sąvokos“: 


Jei aš bandau prognozuoti ką nors svarbaus apie studentą, nusikaltėlį ar depresijos 
kamuojamą pacientą, taikydamas ne veiksmingas, o neveiksmingas priemones, 
tuo pat metu imdamas iš šio asmens ar mokesčių mokėtojo dešimteriopai daugiau 
pinigų nei reikėtų tikslioms prognozėms, elgiuosi neetiškai. Tai, kad šitaip 
besielgiantį mane laiko geresniu, draugiškesiu ir mielesniu prognozuotoju, iš tiesų 
yra nevykęs pasiteisinimas. 


Sitokie žodžiai sukrečia. Ar Meehlas, kuris visiškai nenurašo klinikinių ver- 


tinimų, menkina vertintojų intuiciją? Kad pamatytume, jog jie teisūs, panag- 
rinėkime stojančiųjų į magistratūrą ar doktorantūrą asmeninių galimybių ver- 
tinimus, kuriuos atlieka interviu vedėjai. Dawesas (1976) paaiškino, kodėl sta- 
tistika paremtos prognozės taip dažnai būna tikslesnės už intuityvias, ypač 
vertinant magistratūros ar doktorantūros studijų rezultatus: 


Kas verčia mus galvoti, kad būsime objektyvesni pasinaudoję pusės valandos 
interviu (su studentais) nei remdamiesi (standartizuotais) kintamaisiais, tokiais 
kaip baigiamųjų egzaminų pažymių vidurkio rezultatai ar rekomendacinių laiškų 
vertinimai? Man logiškiausias toks paaiškinimas — mes pervertiname savo 
kognityvinius gebėjimus. Ir tai iš tiesų rodo tik mūsų pasipūtimą. Panagrinėkime, 
pavyzdžiui, baigiamųjų pažymių vidurkį. Daugumai stojančiųjų į magistratūrą ar 
doktorantūrą šis vidurkis išvedamas bent jau iš pusketvirtų metų studijų pažymių 
ir iš ne mažiau kaip 28 dalykų, o, atsižvelgiant į ketvirčių sistemos populiarumą, 
gal net iš 50... Tačiau mes, įsikniaubę į aplanką, iš kurio skaitome klausimus, 
neva turėtume įvertinti tiksliau nei per tris su puse metų įvertino 20-40 profeso- 
rių ... Galiausiai, jei mes iš tiesų nenorime kreipti dėmesio į baigiamųjų pažymių 
vidurkį, atrodytų, kad vienintelė priežastis taip elgtis būtų įsitikinimas, jog 
kandidatas yra ypač gabus, nors jo įvertinimai šito galbūt neparodo. Tačiau kokių 
geresnių talento įrodymų galime turėti, nei rūpestingai sukurto gabumų patikrini- 
mo testo rezultatai? Ar mes iš tiesų manome, kad esame pasiruošę įvertinti šiuos 
gabumus geriau nei Edukacinė vertinimo komisija, kad ir kokių trūkumų ji turėtų? 


Dawesas (2005), tris dešimtmečius tyrinėjęs šį klausimą, daro išvadą, kad 
trūkstant įrodymų naudotis klinikine intuicija, o ne statistinėmis prognozė- 
mis, „yra paprasčiausiai neetiška“. 


Išvados geresniam gydymui 


Profesionalūs klinicistai yra „neatsparūs klastingoms klaidoms ir šališkumui“, 
daro išvadą Jamesas Madduxas (1993). Jie 


dažnai tampa iliuzinės koreliacijos aukomis; 
per dažnai patiki savo pačių atlikta pavėluota faktų analize; 
nežino, kad klaidingos prognozės gali pačios save patvirtinti; 


dažnai pervertina savo klinikinę intuiciją. 

atkreipkime dėmesį 


e wWoem |] 
Gydytojo požiūris 
Ši knyga man padeda geriau suprasti žmonių poelgius, kuriuos 
stebiu darbe kaip onkologinių ligų specialistas ir didelio gydyto- 
jų personalo vadovas. Štai keletas pavyzdžių: 

Medicininiai įrašai yra reiškinio „aš tai jau seniai Žinojau“ 
pavyzdys. Inspektuojantys gydytojai, kurie vertina kolegų para- 
šytas ligos istorijas, dažnai mano, kad tokias ligas kaip vėžys 
ar apendicitas galima pastebėti daug ankstyvesnėje stadijoje ir 
greičiau gydyti. Kai Žinai teisingą diagnozę, lengva nupasakoti 
ankstyvuosius simptomus. 

Daugeliui mano pažįstamų gydytojų vidinį motyvą - norą 
padėti žmonėms ir nuolat tobulėti, - paskatinusį pasirinkti šią 
profesiją, netrukus nustelbia geras atlyginimas. Džiaugsmas 
greitai išblėsta. Išorinis atpildas tampa medicininės praktikos 
priežastimi, o netekus altruistinių paskatų, dirbama dėl dar di- 
desnės „sėkmės“, kuri matuojama pajamomis. 

Šališkas palankumas sau reiškiasi nuolat. Kai viskas kloja- 
si gerai, mes, gydytojai, su džiaugsmu nuopelnus priskiriame 
sau. Kai nepasiseka - kai pacientui nustatoma klaidinga diag- 

nozė, kai jis nepasveiksta arba miršta, - kaltę suverčiame ki- 
tiems: buvo pateikta neadekvati informacija arba pacientas jau 
buvo pasmerktas. 

Aš taip pat pastebiu daug „įsitikinimo tvarumo“ pavyzdžių. 
Net kai pateikiami faktai, pavyzdžiui, apie AIDS perdavimo bū- 
dus, žmonės vis tiek atkakliai klaidingai galvoja, jog tai yra tik 
„gėjų liga“, arba kad reikėtų baimintis, jog ją pasigaus įkandus 
uodui. Dėl to aš savęs klausiu: kaip, remdamasis šiomis Žinio- 
mis, galiu geriau įtikinti žmones, ką jie privalo žinoti ir ką privalo 
daryti? 

Iš tiesų, kai stebiu medikų nuostatas ir priimamus sprendi- 
mus, jaučiuosi atsidūręs didžiulėje socialinės psichologijos Ia- 
boratorijoje. Kai stengiesi suprasti tai, kas vyksta aplinkui, so- 
cialinės psichologijos įžvalgos atrodo neįkainojamos, todėl pri- 
mygtinai rekomenduočiau parengiamųjų medicinos studijų stu- 
dentams ją studijuoti. 

Burton F. VanderLaan, 
Čikaga, Ilinojaus valstija 


Išvadas psichikos sveikatos darbuotojams lengviau suformuluoti nei jas 


praktiškai taikyti: įsidėmėkite, kad kliento žodinis pritarimas tam, ką sako- 
te, dar neįrodo jūsų žodžių validumo. Saugokitės polinkio matyti ryšius, ku- 
riuos tikitės pamatyti ar kuriuos patvirtina lengvai prisimenami įspūdingi pa- 
vyzdžiai. Savo užrašais pasikliaukite labiau nei atmintimi. Pripažinkite, kad 
pavėluota nuomonė gali sukelti perdėtą savikliovą arba paskatinti griežtai 
save smerkti už tai, kad nenumatėte padarinių. Saugokitės polinkio užduoti 
klausimus, leidžiančius daryti prielaidą, kad jūsų išankstinė nuomonė yra tei- 
singa; taip pat apsvarstykite ir prieštaraujančias idėjas bei jas patikrinkite 
(Garb, 1994). 


APIBENDRINIMAS 
Kas iškreipia klinikinių sprendimų tikslumą? 


e Psichiatrai ir klinikiniai psichologai, diagnozuodami ir gydydami pacientus, gali remtis iliuzinėmis 
koreliacijomis. 


e Pavėluoti žmonių problemų aiškinimai kartais gali būti per daug paprasti. Tiesą pasakius, tai gali 
sukelti per didelį pasitikėjimą klinikiniu vertinimu. 

e Bendraujant su pacientais klaidingos diagnozės kartais pačios save patvirtina, nes interviu vedė- 
jai ieško faktų ir prisimena informaciją, patvirtinančią tai, ko ieško. 

e Priimant intuityvius sprendimus lengva suklysti. Šių klaidų moksliniai tyrimai rodo, kad progno- 
zuojant būtina kruopščiai tikrinti intuicija grindžiamas išvadas ir remtis statistika. 

e Mokslinis metodas negali atsakyti į visus klausimus, ir jį patį gali paveikti šališkumas. Tačiau, 
laimei, šis metodas gali padėti atskirti tiesą nuo melo, jei Žinome apie šališkumus, kurie gali 
paveikti „iš širdies kylančius“ sprendimus. 


Kokie pažintiniai procesai lydi 
elgsenos problemas? 


Viena labiausiai intriguojančių psichologijos sričių yra pažintiniai procesai, lydintys psicholo- 
ginius sutrikimus. Kokie yra apimtų depresijos, vienišų, neryžtingų ar linkusių sirgti žmonių 
prisiminimai, atribucijos ir lūkesčiai? 


Depresija 


Kaip visi Žinome iš patirties, depresijos apimtiems žmonėms būdingas nega- 

tyvus mąstymas. Jie į gyvenimą žiūri pro tamsius akinius. Sergantiems sunkia: 
depresija — kai jaučiamasi beverčiais, bejėgiais, nesidomima draugais nei šei- 
ma, kai sutrinka miegas ar valgymo įpročiai — neigiamas mąstymas užprog- 
ramuoja nesėkmes. Būdami pesimistai, jie sureikšmina blogus patyrimus ir 
sumenkina gerus. Pasiūlymus „prisiminti gerus dalykus“ ir „pažvelgti į švie-- 
siąją reikalo pusę“ jie priima kaip beviltiškai netikroviškus. Štai jaunos dep- 

resija sergančios moters mintys: ,„Mano tikrasis Aš yra bevertis ir neadek- 

vatus. Negaliu toliau dirbti, nes įstrigau abejonėse.“ (Burns, 1980, p. 29) 


Iškraipymas ar realizmas? 


Ar visi depresijos apimti žmonės yra tokie pesimistai? Kad tai sužinotų, Lau- 
ren Alloy 1r Lyn Abramson (1979; Alloy ir kiti, 2004) tyrė lengvai depresy- 
vius ir visiškai sveikus aukštųjų mokyklų studentus. Jos paprašė studentų | 
stebėti, ar paspaudus mygtuką užsidega šviesa. Įdomu tai, kad depresija ser- | 
ganys studentai gana tiksliai įvertindavo, ką jie gali kontroliuoti. O nuota:- 
kos sutrikimų neturinčių studentų sprendimai buvo iškreipti, jie savo gali- | 
mybes pervertindavo. Nepaisant nuolatinio rūpinimosi savimi, lengvą dep- 
resiją išgyvenantys žmonės paprasčiau prisiderina prie kitų Žmonių jausmų : 
(Harkness ir kiti, 2005). | 


depresyvus realizmas Depresyvus realizmas, dar vadinamas „karčios patirties išmintimi“, pa 
(depressive realism) stebimas įvairiuose kontrolės ar įgūdžių vertinimuose (Ackermann ir DeRų 
SegvoS EEPIES SS api beis, 1991; Alloy ir kiti, 1990). Shelley Taylor (1989, p. 214) aiškina: 
žmonių polinkis vertinti, aiškinti 

ir prognozuoti tiksliai, o ne Įprasta pervertinti savo kompetenciją ir kitų simpatijas. Sergant depresija, taip 


pataikaujant sau. nesielgiama. Normalūs Žmonės savo poelgius linkę pateisinti. Apimti depresijos 

(jei depresija nėra gili) savo sėkmes ir nesėkmes vertina tiksliau. Normaliomis 
aplinkybėmis žmonės save vertina teigiamai. Sergantys depresija išskiria ir savo 
teigiamas, ir neigiamas savybes. Paprastai žmonės sėkmę laiko savo asmeniniu 
nuopelnu, bet neprisiima atsakomybės už patirtą nesėkmę. Depresija skatina 
prisiimti atsakomybę ir už sėkmę, ir už nesėkmę. Esame įpratę manyti, kad 
galime kontroliuoti tai, kas vyksta šalia mūsų. Apimti depresijos tampame 
atsparesni šiai iliuzijai. Paprastai žmonės tiki, kad jų laukia puiki ateitis ir tik šiek 
tiek nemalonių patirčių. Ištikus depresijai, jie realiau suvokia savo ateitį. Tiesą 
pasakius, depresijos periodais nebūdinga nei padidinta savigarba, nei kontrolės 
iliuzija, nei nerealistiškos ateities vizijos. Atrodo, kad depresija sergančiuosius 


galima apibūdinti taip: „liūdnesni, bet išmintingesni“. 


Depresijos apimtų Žmonių mąstymas grindžiamas atsakomybės jausmu. 
Pavyzdžiui, jei neišlaikęs egzamino jaučiate kaltę, galite nuspręsti, jog esa- 
te negabus arba tinginys, ir jausitės prislėgti. Jei nesėkmę siesite su netei- 
singu egzaminavimu ar kitomis nuo jūsų nepriklausančiomis aplinkybėmis, 
galite pajusti pyktį. Daugiau nei 100-0 tyrimų, kuriuose dalyvavo 15 000 as- 
menų, duomenimis, tiems, kurie jautė depresiją, dažniau nei kitiems buvo 
artimesnis negatyvus aiškinimo stilius (Peterson ir Steen, 2002; Sweeney 
ir kiti, 1986). Kaip matome 14.2 pav., toks aiškinimo stilius nesėkmes ar pra- 
laimėjimus priskiria nekintamoms („„tai tęsis amžinai“), g/obalioms („tai tu- 
rės įtakos viskam, ką aš darau“) ir vidinėms („tai mano kaltė“) priežastims. 
Abramson ir jos bendradarbiai (1989) sako, jog pesimistinio, per daug apiben- 
drinto, save kaltinančio mąstymo pasekmė — slegiantis beviltiškumo pojūtis. 


Ar negatyvus mąstymas yra depresijos priežastis, ar pasekmė? 


Geriau pažinti depresiją padeda jos priežasties—pasekmės aiškinimas pana- 
šiai kaip atsakant į klausimą, kas pirmiau — „višta ar kiaušinis“: ar depresija 
yra negatyvaus mąstymo priežastis, ar negatyvus mąstymas sukelia depresiją? 


Depresinės nuotaikos provokuoja negatyvų mąstymą. Kaip matėme 3 sky- 
riuje, nuotaikos be jokios abejonės veikia mąstymą. Kai jaučiamės laimin- 
gi, mąstome džiugiai. Jaučiame, kad pasaulis yra geras. Tačiau vos tik nuo- 


„Gyvenimas yra menas būti 
gerai apgautam.“ 
William Hazlitt, 1778-1830 


aiškinimo stilius 

(explanatory style) 

Įprastas gyvenimo įvykių 
aiškinimo būdas. Vadovaujantis 
neigiamu, pesimistiniu, depresy- 
viu aiškinimo stiliumi, nesėkmė 
aiškinama stabiliomis, globalio- 
mis ir vidinėmis priežastimis. 


14.2 PAVEIKSLAS 
Depresyvus aiškinimo stilius 


Depresija siejama su neigia- 
mu, pesimistišku nesėkmių 
aiškinimu bei interpretavimu. 


Optimistinis Depresyvus 
atribucijos stilius Ar ši nesėkmė... atribucijos stilius 
Stabili? 
Nėra į Depresija 
depresijos Globali? T. 


Vidinė? 

ką slepia moksliniai tyrimai 


Shelley Taylor apie teigiamas iliuzijas 


Prieš kelerius metus, rinkdama medžiagą moksliniam darbui 
apie stresinių įvykių valdymą, kalbėjausi su daugeliu vėžiu ser- 
gančių žmonių. Nustebau sužinojusi, kad kai kuriems žmonėms 


tys geresni nei vidutiniai, geriau kontroliuojantys aplinkybes nei 
iš tiesų pajėgtų, ir tiki, kad ateityje patirs daugiau teigiamų daly- 
kų nei iš tikrųjų galėtų būti. Šios iliuzijos nėra blogo prisitaikymo 


požymiai, greičiau priešingai. Gera 
psichikos sveikata gali priklausyti 
nuo gebėjimo matyti dalykus trupu- 
tį geresnius nei jie yra iš tiesų ir ma- 
tyti naudą net tada, kai reikalai at- 
rodo prasti. 


ši patirtis buvo naudinga, be to, ji paskatino suvokti, ką reiškia 
įsipareigojimai. Daugelis jų sakė, kad susirgę vėžiu jie tapo ge- 
resni. Tie, kurie prisitaikė prie ligos, irgi jautėsi geriau, nes buvo 
įsitikinę, kad vėliau galės savo ligą kontroliuoti ir kad tikrai išgis, 


nors iš jų ligų istorijų žinojome, kad vėžys gali pasikartoti. 

Tai paskatino susidomėti, kaip net blogiausias situacijas ga- 
lima įsivaizduoti esant geromis, ir pradėjau tirti šias „teigiamas 
iliuzijas“. Vykdydami savo mokslinius tyrimus greitai pamatėme, 
kad teigiamoms iliuzijoms nebūtina trauminė patirtis. Dauguma 
žmonių, tarp jų ir aukštųjų mokyklų studentai, įsivaizduoja esan- 


Shelley Taylor, 
Kalifornijos universiteto 
Los Andželo filialas 


taika subjūra, mintys pakrypsta kitu keliu. Rožines spalvas keičia tamsios. 
Dabar bloga nuotaika žadina neigiamus prisiminimus (Bower, 1987; Johnson 
ir Magaro, 1987). Santykiai atrodo apkartę, savivaizdis bliūkšta, ateitis at- 
rodo miglota, o žmonės daug grėsmingesni (Brown ir Taylor, 1986; Mayer 
ir Salovey, 1987). Depresijai stiprėjant, prisiminimai liūdnėja, o lūkesčiai 
silpsta; kai depresija išnyksta, mintys praskaidrėja (Barnett ir Gotlib, 1988; 
Kuiper ir Higgins, 1985). Tad išgyvenantys depresiją savo tėvus prisimena 
kaip atstumiančius ir baudžiančius. Tačiau ją įveikusieji tėvus prisimena taip 
pat teigiamai, kaip ir niekada nesusidūrę su depresija (Lewinsohn ir Rosen- 
baum, 1987). (Kai depresijos kamuojamus žmones girdite blogai kalbant apie 
savo tėvus, atminkite: nuotaika keičia prisiminimus.) 

Edwardas Hirtas ir jo kolegos (1992), tirdami Indianos universiteto krep- 
šinio aistruolius, išsiaiškino, kad net laikinas nusiminimas dėl nesėkmės ga- 
li aptemdyti mintis. Kai aistruoliai būdavo prislėgti komandai pralaimėjus 
arba džiūgaudavo dėl pergalės, mokslininkai prašydavo jų nuspėti būsimus 
komandos ir savo pačių rezultatus. Po pralaimėjimo studentai niūriau ver- 
tindavo ne tik komandos, bet ir savo galimus rezultatus mėtant strėlytes, 
sprendžiant anagramas, susirandant širdies draugę arba draugą. Kai reikalai 
nesiklosto taip, kaip norime, gali atrodyti, jog jie niekada gerai nesiklostys. 

Prislėgta nuotaika taip pat veikia elgseną. Užsisklendęs, niūrus, linkęs 
skųstis žmogus niekam nekelia džiaugsmo nei malonumo. Stephenas Strackas 
ir Jamesas Coyne (1983) pastebėjo, kad prislėgti žmonės neklydo manyda- 
mi, jog kitiems jų elgesys nepatinka. Jų pesimizmas ir bloga nuotaika suke- 


„Entuziastingam ir optimistiš- 
kam žmogui, tikinčiam, jog 
viskas, kas atsitiks, teiks 
malonumą, dažniausiai taip ir 
atsitinka, tuo tarpu abejingam 
ar prislėgtam žmogui dažniau- 
siai viskas būna priešingai.“ 
Aristotelis, 
„Retorikos menas“ 

lia socialinę atskirtį (Carver ir kiti, 1994). Depresyvus elgesys kitiems taip 
pat gali sukelti depresiją. Studentai, kurių kambario draugus kamuoja dep- 
resija, dažnai būna nusiminę (Burchill ir Stiles, 1988; Joiner, 1994; Sanis- 
low ir kiti, 1989). Depresija užsikrečia ir įsimylėjėliai (Katz ir kiti, 1999). 

Depresijos kamuojamiems žmonėms kyla pavojus išsiskirti, būti atleis- 
tiems iš darbo arba atstumtiems artimųjų ar bičiulių, ir tai depresiją dar la- 
biau pagilina (Coyne ir kiti, 1991; Gotlib ir Lee, 1989; Sacco ir Dunn, 1990). 
Jie taip pat gali ieškoti žmonių, kurių nepalankumas patvirtintų ir dar labiau 
sumenkintų jų savivaizdį (Lineham, 1997; Swann ir kiti, 1991). Vieno eks- 
perimento dalyviams buvo leista pasirinkti, ar skaityti palankų, ar nepalan- 
kų jų asmenybės įvertinimą. Tik 25 procentai aukštos savivertės ir net 82 
procentai depresijos kamuojamų žmonių nusprendė pasirinkti nepalankų įver- 
tinimą (Giesler ir kiti, 1996). 

Depresijos būsena sukelia kognityvines ir elgsenos pasekmes. Ar ši bū- 
sena taip pat turi kognityvines ištakas? 


Neigiamas mąstymas sukelia depresinę nuotaiką. Depresija yra natūrali re- 
akcija į didelį stresą: darbo netekimą, skyrybas arba atstūmimą - tai, kas pa- 
žeidžia mūsų požiūrį į save ir savo vertę (Hamilton ir kiti, 1993; Kendler ir 
kiti, 1993). Tokia nuotaika gali būti adaptyvi; prislėgtumo ir neveiklumo pe- 
riodu įgytas supratimas vėliau gali padėti kuriant geresnius ryšius su pasau- 
liu. Tačiau Žmonės, kurie greitai pasiduoda depresijai, į jiems nepalankius 
įvykius reaguoja galvodami tik apie save ir save kaltindami (Mor ir Win- 
guist, 2002; Pyszczynski ir kiti, 1991). Jų savivertė svyruoja švytuoklės prin- 
cipu: aukštyn-žemyn, priklausomai nuo to, ką kada patira — paskatinimą ar 
grėsmę (Butler ir kiti, 1994). 

Kodėl kai kuriuos žmones taip veikia nestiprūs stresai? Faktai rodo, kad 
kai streso sukeltos mintys peržiūrimos remiantis neigiamomis nuostatomis, 
dažniausias rezultatas — depresija (Robinson ir Alloy, 2003). Colinas Sack- 
sas ir Daphne Bugental (1987) kelių jaunų moterų paprašė susipažinti su vy- 
riškiu, kuris kartais elgdavosi šaltai ir nedraugiškai, sukurdamas nejaukią at- 
mosferą. Pesimistės, kurios nepalankius įvykius dažniausiai siedavo su ne- 
kintamomis, globaliomis ir vidinėmis priežastimis, priešingai nei optimistės, 
į socialinio pobūdžio nesėkmę reaguodavo depresyviai. Be to, būdavo prie- 
šiškesnės žmonėms, su kuriais susipažindavo vėliau. Jų neigiamas mąstymas 
sukeldavo blogą nuotaiką, kuri provokuodavo negatyvią elgseną. Susan No- 
len-Hoeksema (2003) teigia, kad toks depresyvus mąstymas būdingesnis mo- 
terims. Susidūrę su problemomis vyrai yra linkę griebtis veiklos, o mote- 
rys — mąstyti (dažniausiai per daug). 

Vaikų, paauglių ir suaugusiųjų tyrimai už laboratorijos ribų patvirtina, kad 
tie, kurie viską aiškina pesimistiškai, dažniau į nemalonius įvykius reaguoja 
depresyviai. Viename pustrečių metų trukmės tyrime kas šešios savaitės bu- 
vo stebimi universiteto studentai (Alloy ir kiti, 1999). Pirmą kartą depresiją 

, Ragga : patyrė tik vienas procentas tų, kurie stodami į universitetą buvo nusiteikę 


ęs kaltinimas,“ optimistiškai, o buvusių pesimistų — net 17 procentų. „Gilios depresijos su- 
2. dedamosios dalys yra išankstinis pesimizmas ir nesėkmė“, — rašo Martinas 
Neigiamos Prislėgta Seligmanas (1991, p. 78). Be to, tie, kurie užbaigę gydymo kursą ir nebeka- 


nuotaika 
muojami depresijos išsaugo neigiamą požiūrį į aplinką, susidūrę su nemalo- 


numais, vėl patiria depresiją (Seligman, 1992). Jei depresija pasikartoja op- 
timistiškesnio būdo Žmonėms, jie atsistato greičiau (Metalsky ir kiti, 1993; 


r elgsenos 


pasekmės | 
Needles ir Abramson, 1990). 
14.3 PAVEIKSLAS Remdamiesi šiais duomenimis, Peteris Lewinsohnas ir jo bendradarbiai 
Uždaras depresijos ratas (1985) suformulavo nuoseklų depresijos apibrėžimą. Jų požiūriu, neigiamas 


depresijos kamuojamo žmogaus savivaizdis, neigiamos atribucijos ir neigiami 
lūkesčiai yra svarbiausios uždaro rato grandys, o įsisukti šis ratas gali paty- 
rus akademinę ar profesinę nesėkmę, įvykus konfliktui šeimoje, išgyvenus 
socialinę atskirtį (žr. 14.3 pav.). Patyrę stresą, depresijai neatsparūs žmonės 
mato tik save ir savo kaltę (Pyszczynski ir kiti, 1991; Wood ir kiti, 1990a, 
1990b). Tai kelia depresyvią nuotaiką, kuri drastiškai keičia žmogaus min- 
tis bei veiksmus, o tai toliau blogina savijautą, didina kaltės jausmą ir gilina 
depresiją. Eksperimentuose lengvą dalyvių nusiminimą praskaidrindavo už- 
duotis, nukreipianti dėmesį į išorines problemas (Nix ir kiti, 1995). Todėl 
depresija yra i7 neigiamų patirčių priežastis, is pasekmė. 

Martino Seligmano (1991, 1998, 2002) nuomone, į save sutelktas dėme- 
sys ir savęs kaltinimas paaiškina, kodėl išsivysčiusiose Vakarų valstybėse 
depresija yra pasiekusi epidemijos mastą. Pavyzdžiui, tikimybė, kad šiais lai- 
kais jauni suaugusieji Šiaurės Amerikos gyventojai patirs depresiją, yra tris 
kartus didesnė nei jų senelių laikais — nepaisant to, kad senelių gyvenimo 
standartai buvo žemesni, o sunkumų jie patyrė daugiau (Cross-National Col- 
laborative Group, 1992; Swindle ir kiti, 2000). Seligmanas taip pat mano, 
kad religijos ir šeimos įtakos silpnėjimas bei individualizmo stiprėjimas gimdo 
beviltiškumo ir kaltės jausmus nesėkmės atveju. Neišlaikytas egzaminas, žiu- 
gusi karjera ar santuoka kelia neviltį, o būdami vieniši neturime į ką atsi- 
remti. Jei, kaip rašo pabrėžtą vyriškumą propaguojantis žurnalas Fortune, 
viską „galite padaryti patys“ kliaudamiesi „savo veržlumu, energingumu, jėga 
ir ambicijomis“, kas tada kaltas dėl nesėkmės? Nevakarietiškose kultūrose, 
kur glaudūs santykiai ir bendradarbiavimas yra norma, gili depresija rečiau 
siejama su kaltės jausmu patyrus asmeninę nesėkmę. Pavyzdžiui, Japonijoje 
depresija susirgęs Žmogus jaučia gėdą, jeigu jaučia, kad apvylė savo šeimą 
17 bendradarbius (Draguns, 1990). | 

Mąstymo stiliaus sąsajos su depresija paskatino socialinės psichologijos * 
specialistus tirti mąstymo struktūras, susijusias su kitokioms problemoms. 
Kaip į save Žiūri tie, kuriuos kamuoja perdėtas vienišumas, drovumas ar pik- 
tnaudžiavimas narkotinėmis medžiagomis? Kaip jie prisimena ir kam priskiria 
savo sėkmes bei nesėkmes ir jų priežastis? Į ką sutelktas jų dėmesys — į sa- | 
ve ar į kitus? 


14 skyrius. SOCIALINĖ PSICHOLOGIJA KLINIKOJE 


Vienišumas 


Jei depresiją galima palyginti su psichologiniu peršalimu, tai vienišumą — 
su galvos skausmu. Nuolatinis ar laikinas vienišumo jausmas kelia skaus- 
mingas mintis, kad socialinių ryšių turime mažiau nei norėtume ir kad jie 
yra neprasmingi. Jenny de Jong-Gierveld (1987), tirdama suaugusiuosius 
Olandijoje, pastebėjo, kad nesusituokę ir po vieną gyvenantys žmonės daž- 
niau jaučiasi vieniši. Jai pasirodė, kad šiems laikams būdingas asmeninio pa- 
sitenkinimo akcentavimas ir santuokos bei šeimos nuvertinimas gali „pro- 
vokuoti vienišumą“ (taip pat ir depresiją). Darbas, reikalaujantis dažnai ke- 
liauti, taip pat keičia šeimyninius bei socialinius ryšius ir didina vienatvę (Dill 
ir Anderson, 1999). 
Kai jaučiamės vieniši ir atstumti 
Tačiau vienišumo jausmas ne visada būna susijęs su vienatve. Galima pasi- 
justi vienišam netgi vakarėlyje. ,,Amerikoje jautiesi vienišas, bet ne vienas“, — 
guodėsi Mary Pipher (2002). „Čia yra minia, bet nėra bendruomenės.“ Jos 
dukra pastebėjo: „Los Andžele yra 10 milijonų gyventojų, tačiau niekas ne- 
žino mano vardo“. Žmogus gali būti visiškai vienas, kaip aš dabar, rašyda- 
mas šiuos žodžius savo kabinete universitete 5000 mylių nuo namų, tačiau 
nesijausti vienišas. Kad pasijustume vieniši, turime jaustis išmesti iš grupės, 
nemylimi aplinkinių, negalintys dalytis asmeniniais rūpesčiais, kitokie ir su- 
svetimėję (Beck ir Young, 1978; Davis ir Franzoi, 1986). Tokia būsena pa- 
didina aukšto kraujospūdžio ir širdies ligų riziką (Hawkley ir kiti, 2006). 
Paaugliai dažniau nei suaugusieji pasijunta vieniši. Bet kuriuo paros metu 
sulaukę žinutės su klausimu, ką jie veikia ir kaip jaučiasi, paaugliai dažniau 
nei suaugusieji teigė, jog būdami vieni jaučiasi vieniši (Larsen ir kiti, 1982). 
Vyrai ir moterys jausdavosi vieniši kiek kitokiomis aplinkybėmis — vyrai ne- 
galėdami bendrauti su savo grupe, moterys — neturėdamos draugiškų ryšių 
(Berg ir McOuinn, 1988; Stokes 1r Levin, 1986). Sakoma, jog vyrai bendrauja 
petys į petį, o moterys — akis į akį. Tačiau visi (taip pat ir neseniai tapę naš- 
liais ar našlėmis), netekę Žmogaus, prie kurio buvo prisirišę, gali pasijusti 
vieniši (Stroebe ir kiti, 1996). Tokie jausmai skatina prisitaikyti. Vienišumas 
verčia ieškoti socialinių ryšių, kurie padėtų išgyventi. 


Kai neigiamai galvojame apie kitus 


Vieniši žmonės, panašiai kaip ir kamuojami depresijos, jaučiasi taip, tarsi būtų 
pasmerkti tik nepastoviems ir nuolat žlungantiems socialiniams ryšiams. Pa- 
našiai kaip sergantys depresija, jie į viską Žiūri pesimistiškai, mano, kad ben- 
draudami atrodo netikę, kaltina save dėl nevykusių socialinių santykių, yra 
įsitikinę, kad nepajėgia kontroliuoti daugelio dalykų (Anderson ir kiti, 1994; 
Christensen ir Kashy, 1998; Snodgrass, 1987). Be to, apie kitus jie irgi galvoja 
neigiamai. Vieniši studentai, sugrupuoti su tos pačios lyties nepažįstamuoju 

14.4 PAVEIKSLAS 
Nuolatinio drovumo, 
vienišumo ir depresijos 
sąveika 


Ištisinės rodyklės rodo 
pirminę priežasties—-pasek- 
mės kryptį, reziumuoja Jody 
Dill ir Craigas Andersonas 
(1998). 


Depresija 


ar nepažįstamąja arba su pirmakursių draugu, apie porininką dažniau galvoja 
neigiamai (Jones ir kiti, 1981; Wittenberg ir Reis, 1986). Kaip parodyta 14.4 
paveiksle, vienišumas, depresija ir drovumas kartais stiprina vienas kitą. 

Šis negatyvus požiūris gali ir atspindėti, ir veikti žmogaus elgseną. Gal- 
vojimas, kad socialiniu požiūriu esi nieko vertas, ir pesimizmas apskritai gali 
trukdyti vienišiems Žmonėms mažinti šį vienišumą. Vienišiems žmonėms būna 
sunku prisistatyti, skambinti telefonu, įsijungti į grupių veiklą (Nurmi ir ki- 
ti, 1996, 1997; Rook, 1984; Spitzberg ir Hurt, 1987). Tačiau jie, kaip ir silpną 
depresiją išgyvenantys žmonės, jautriau reaguoja į kitus, geriau moka atpa- 
žinti emocijas (Gardner ir kiti, 2005). Vienišumą, kaip ir depresiją, veikia 
genetika: identiški dvyniai daug dažniau negu netapatūs jaučiasi vidutiniš- 
kai ar ypač vieniši (Boomsma ir kiti, 2006). 

Kadangi patys atsiskleidžia lėtai, lengvai suartėjančius vieniši žmonės ver- 
tina niekinamai (Rotenberg, 1997). Jie dažnai būna drovūs ir menkos savi- 
vertės (Check ir Melchior, 1990; Vaux, 1988). Kalbėdami su nepažįstamu Žmo- 
gumi, jie daugiau laiko skiria sau ir mažiau domisi pašnekovu nei tie, kurie 
nesijaučia vieniši (Jones ir kiti, 1982). Po šitokių pokalbių nauji pažįstami daž- 
nai atsitraukia, nes susidaro blogą įspūdį apie vienišus žmones (Jones ir kiti, 
1983). 


Nerimas ir drovumas 


Drovumas yra socialinio nerimo forma, kuriai būdingas baikštumas ir rūpi- 
nimasis, ką galvoja kiti (Anderson ir Harvey, 1988; Asendorpt, 1987; Car- | 
ver ir Scheier, 1986). Atėjęs į interviu dėl darbo, eidamas į pirmąjį pasima- | 
tymą, įžengdamas į patalpą, pilną nepažįstamų Žmonių, šokdamas ar dainuo- | 
damas svarbiai publikai arba (pati dažniausia fobija) sakydamas kalbą, be- 
veik kiekvienas žmogus pajunta nerimą. Kai kurie, ypač drovūs arba greitai | 
sutrinkantys, jaučia nerimą beveik kiekvienoje situacijoje, kurioje gali būti | 

vertinami, pavyzdžiui, pietaudami su bendradarbiu. Šiems žmonėms nerimas 
yra labiau būdo savybė nei laikina būsena. 


Kai abejojame savo gebėjimais socialinėse situacijose 


Dėl ko jaučiame nerimą socialinėse situacijose? Kodėl kai kurie žmonės tampa 
savo pačių drovumo įkaitais? Barry Schlenkeris ir Markas Leary (1982b, 
1985; Leary ir Kowalski, 1995) atsako į šiuos klausimus, taikydami prisista- 
tymo teoriją. Kaip prisimenate iš 2 ir 4 skyrių, prisistatymo teorija remiasi 
prielaida, kad prisistatydami mes siekiame daryti gerą įspūdį. Socialinio ne- 
rimo modelis yra aiškus: nerimaujame tada, kai norime kitiems padaryti gerą 
įspūdį, bet abejojame, ar sugebėsime. Šis principas leidžia paaiškinti dau- 
gybę mokslinių teiginių, kurių kiekvieno teisingumą jūs galite patvirtinti as- 
menine patirtimi. Didžiausią nerimą jaučiame, kai būname 
e suįtakingais, aukštą padėtį užimančiais žmonėmis, kurių nuomonė mums 
svarbi; 
e žinodami, kad mus vertins, pavyzdžiui, sužadėtinio ar sužadėtinės tėvai; 
e susidrovėję (kokie dažnai būna drovūs žmonės), susitelkę į save ir į tai, 
kaip mus vertina; 


e susikoncentravę į tai, kas svarbu mūsų savivaizdžiui, pavyzdžiui, kai uni- 
versiteto profesorius supažindina kolegas su savo idėja; arba neįprasto- 
mis aplinkybėmis, pavyzdžiui, per pirmąjį šokį mokykloje ar per pirmą- 
ją oficialią vakarienę, kai nesame tikri, ar gebame tinkamai elgtis. 


Daugumai Žmonių visose šiose situacijoje kyla noras apsisaugoti: mažiau kalbė- 
ti, vengti temų, kurios atskleistų neišmanymą, būti įsitempusiems, nebūti kate- 
goriškiems, būti maloniems, šypsotis. Ironiška, bet pastangos padaryti gerą 
įspūdį dažnai sulaukia atvirkštinio rezultato (Broome ir Wegner, 1994; Melesh- 
ko ir Alden, 1993). Tačiau laikui bėgant, drovūs žmonės dažnai tampa mėgs- 
tami. Jie ne tokie egoistiški, patrauklūs kuklumu, jautrumu bei diskretiškumų 
(Gough 1r Thorne, 1986; Paulhus ir Morgan, 1997; Shepperd ir kiti, 1995). 


Perdėtas situacijos suasmeninimas 


Palyginti su kitais, drovūs žmonės (tarp jų paaugliai) atsitiktinius įvykius sieja 
su savimi (Fenigstein, 1984; Fenigstein ir Vanable, 1992). Kai jiems paro- 
domas, jų manymu, tiesiogiai interviu iš jų imantis Žmogus (iš tiesų — įrašas 
vaizdajuostėje), jie suvokia šį Žmogų kaip ne tokį geranorišką ir dėmesingą 
(Pozo ir kiti, 1991). 

Drovūs, nerimastingi žmonės dažnai per daug suasmenina situacijas, dėl 
to ima nerimauti, o kraštutiniais atvejais tampa paranojikai. Be to, jie su- 
reikšmina kitų Žmonių požiūrį į juos ir vertinimą. Jei jaučiasi nesusišukavę 
arba turi veido defektų, mano, kad visi tai pastebi ir atitinkamai vertina. Jie 

elgesio medicina 
(behavioral medicine) 
Tarpdalykinė sritis, jungianti ir 
taikanti elgsenos ir medicinos 
žinias apie sveikatą ir ligas. 


sveikatos psichologija 
(health psychology) 
Psichologinių sveikatos ir ligų 
ištakų tyrimas. Tai psichologijos 
indėlis į elgesio mediciną. 


gali drovėtis netgi savo drovumo. Jie norėtų nustoti pergyventi dėl to, kad 
nuraus, kad nežino, ką galvoja kiti ar dėl to, ką reikėtų sakyti. 

Siekdami sumažinti nerimą kai kurie žmonės griebiasi alkoholio, kuris 
slopina drovumą (Hull ir Young, 1983). Tad drovūs žmonės turi didesnį polin- 
kį nuo nesėkmių „gydytis“ alkoholiu. O besigydydantys nuo alkoholizmo 
drovuoliai, patyrę stresą ar nesėkmę, dažniau nei kiti vėl grįžta prie alkoholio. 

Nerimas, piktnaudžiavimas alkoholiu yra savęs menkinimas. Pavadinus 
save jautriu, droviu, depresyviu ar išgėrusiu, galima pasiteisinti dėl nesėk- 
mės (Snyder 1r Smith, 1986). Simptomų barikados yra savotiška ego apsau- 
ga. „Kodėl aš neturiu širdies draugo ar draugės? Todėl, kad esu drovus, ir 
kitiems nelengva pažinti tikrąjį mane.“ Simptomas yra strateginė gudrybė, 
kuria siekiama paaiškinti neigiamus rezultatus. 

Kas nutiktų, jei pašalintume šitokios gudrybės poreikį, pasiūlydami žmo- 
gui patogią nerimo ir galimos nesėkmės aiškinimo alternatyvą? Ar jo drovu- 
mas išliktų? Susan Brodt ir Philipas Zimbardo (1981) atliko eksperimentą. La- 
boratorinėmis sąlygomis drovios ir drąsios universiteto merginos turėjo ben- 
drauti su patraukliu vyru, tariamu eksperimento dalyviu. Prieš pokalbį mer- 
ginos susirinko mažoje, labai triukšmingoje patalpoje. Daliai droviųjų buvo 
pasakyta, kad nuo triukšmo joms gali smarkiau plakti širdis, o tai yra dažnas 
nerimo simptomas. Tad kai šios moterys vėliau kalbėjosi su vyriškiu, jos dėl 
širdies plakimo ir bendravimo problemų galėjo kaltinti triukšmą, o ne drovu- 
mą ar socialinį neatitikimą. Palyginti su kitomis droviomis merginomis, ku- 
rios tokio paaiškinimo negirdėjo, girdėjusios buvo gerokai drąsesnės. Prasi- 
dėjus pokalbiui, jos kalbėjosi sklandžiai ir nebijojo klausinėti. Tiesą pasakius, 
priešingai nei kalbant apie drovias merginas (kurias pašnekovas lengvai at- 
pažino kaip drovias), šių jis negalėjo atskirti nuo nesidrovinčių. 


Sveikata, liga ir mirtis 


Industriniame pasaulyje bent pusė mirčių siejamos su įpročiais — cigarečių, 
alkoholio, narkotikų ir kenksmingo maisto vartojimu; reakcija į stresą; ju- 
dėjimo stoka ir gydytojo nurodymų nepaisymu. Bandant ištirti ir pakeisti šią 
elgseną radosi nauja tarpdalykinė sritis — elgesio medicina. Psichologijai čia 
tenka sveikatos psichologijos posritis. Sveikatos psichologijos specialistai 
tiria reakcijas į ligos simptomus, emocijų bei ligos supratimo įtaką sveikatai. 


Reakcija į ligą 
Kaip žmonės nusprendžia, kad serga? Kaip jie aiškina jaučiamus simptomus? 
Kas verčia juos kreiptis į gydytoją ir vykdyti jo nurodymus? 


Simptomų pastebėjimas. Yra nemaža tikimybė, kad jūs neseniai patyrėte 
bent vieną iš šių fizinių negalavimų: galvos, pilvo, raumenų, sąnarių skaus- 
mus, slogą, spengimą ausyse, padidėjusį prakaitavimą, rankų šalimą, širdies 
permušimus, svaigimą, diarėją arba vidurių užkietėjimą (Pennebaker, 1982). 

Šiuos simptomus reikia įvertinti. Ar jie nereikšmingi? O gal jūs susirgote ir 
reikalinga medicininė pagalba? Tikriausiai nepraeina nė savaitė, kad nesi- 
imtumėte patys spręsti apie kurio nors simptomo reikšmingumą. 

Pastebėti ir išsiaiškinti kūno signalus yra tolygu pastebėti ir išsiaiškinti 
automobilio variklio darbo sutrikimus. Dažnai šių signalų nepastebime, ne- 
bent jie būna aiškūs ir stiprūs. Dauguma mūsų, vien tik pasiklausę, kaip dir- 
ba variklis, nepasakysime, ar jau laikas keisti tepalus. Panašiai dauguma mūsų 
negalime įvertinti savo pulso, cukraus kiekio kraujyje ar kraujospūdžio. Žmo- 
nės spėja apie savo kraujospūdį pagal tai, kaip jaučiasi. O savijauta ne visa- 
da atitinka kraujo spaudimą (Baumann ir Leventhal, 1985). Be to, anksty- 
vieji daugelio ligų — tarp jų vėžio ir širdies ligų — požymiai yra subtilūs 1r 
juos nelengva pastebėti. 


Simptomų aiškinimas. Ar aš sergu? Kai skausmas būna stiprus, klausimai 
tampa konkretesni ir svarbesni. Ar maža cista atitinka gerybinio naviko api- 
brėžimą? Ar skausmas pilve yra toks aštrus, kad galima įtarti apendicitą? Ar 
skausmas krūtinėje tėra, kaip mano daugelis infarkto aukų, tik spazmai? Pu- 
sė, 0 gal ir daugiau infarkto aukų nesuspėja kreiptis į gydytoją ir nesulaukia 
medicininės pagalbos (Friedman ir DiMatteo, 1989). Nuo ko priklauso simp- 
tomų aiškinimai? 

Pajutę simptomus, juos vertiname vadovaudamiesi turimomis Žiniomis apie 
ligas (Bishop, 1991). Medicinos fakultetuose tai kartais duoda juokingų rezul- 
tatų. Besimokydami studentai sužino įvairių ligų simptomus. Kadangi patys 
taip pat ne vieną jų patiria, dažnai susieja juos su neseniai išmoktomis li- 
somis. („Šis švokštimas gali būti plaučių uždegimo pradžia.“) Galbūt paste- 
bėjote, jog ir psichologijos studentai patiria šį poveikį, skaitydami apie psi- 
chikos sutrikimus. 


Socialiai sukurti sutrikimai. Silpnų simptomų bendrumas ir neaiškumas at- 
veria duris įtaigai. 1989 metų balandžio 13-ąją apie 2000 žiūrovų susirinko 
Santa Monikos miesto koncertų salėje Kalifornijoje klausytis 600 vidurinių 
mokyklų moksleivių koncerto. Vos prasidėjus programai moksleiviai, kurių 
nervų sistema jautri, pradėjo skųstis galvos skausmu ir svaigimu, pilvo skaus- 
mais ir pykinimu. Galiausiai 247 moksleiviai susirgo. Visus teko evakuoti. Gel- 
bėtojai ėmė teikti pagalbą pievelėje priešais koncertų salę. Vėlesni tyrimai nie- 
ko neatskleidė — nebuvo diagnozuota jokių ligų, nepastebėta jokių aplinkos 
užterštumo faktų. Simptomai greitai išnyko ir nepersidavė publikai. Atrodo, 
jog ši staigi epidemija buvo socialinio pobūdžio (Small ir kiti, 1991). 

Ar lygiai taip pat gali atsirasti ir įprasti negalavimai? Galbūt žmogui ki- 
lusi mintis, jog jo kasdieniai pojūčiai atitinka žinomos ligos simptomus, vė- 
liau gali būti panaudota panašiems simptomams aiškinti? Pamela Kato ir Dia- 
ne Ruble (1992) teigia, kad būtent tai leidžia paaiškinti, kodėl daugelis mo- 
terų yra įsitikinusios, jog dvi ar tris dienas prieš menstruacijas jos būna la- 
biau prislėgtos, įsitempusios ir sudirgusios. 

14.5 PAVEIKSLAS 
Menstruacijos, reali 
ir prisimenama nuotaika 


Cathy McFarland ir jos 
bendradarbiai (1989) 
pastebėjo, kad eksperimente 
dalyvavusių Ontarijo provin- 
cijos moterų nuotaikos 
menstruacinio ciklo laikotar- 
piu nekito. Tačiau šios 
moterys prisiminė, kad jų 
nuotaika apskritai buvo 
blogesnė prieš pat menstru- 
acijas bei per jas ir geres- 
nė kitomis ciklo dienomis. 

Ar vadinamasis priešmenstruacinis sindromas (PMS) yra socialiai sukur- 
tas sutrikimas? Kaip matėme 4 skyriuje, iliuzinė koreliacija atsiranda tada, 
kai žmonės pastebi ir prisimena atvejus, patvirtinančius jų įsitikinimus, ir 
nepastebi jų įsitikinimams prieštaraujančių atvejų. Todėl moteris, jaučianti 
įtampą dieną prieš menstruacijas, šią įtampą gali aiškinti PMS. Tačiau jei ši 
moteris panašiai jaučiasi praėjus savaitei po menstruacijų, arba nejaus įtam- 
pos prieš kitas menstruacijas, tikimybė, kad šiuos įsitikinimams prieštarau- 
jančius atvejus ji pastebės ir prisimins, yra mažesnė. 

Daugelis mokslininkų mano, kad kai kurios moterys patiria ne tik menst- 
ruacijų sukeliamą diskomfortą, bet ir priešmenstruacinę įtampą (Hurt ir kiti, 
1992; Richardson, 1990; Schmidt ir kiti, 1998). Todėl Amerikos psichiatrų 
asociacija aštrią PMS formą (vadinamą priešmenstruaciniu disforiniu sutri- 
kimu) įtraukė į psichikos ligų sąrašą. Tai buvo padaryta nepaisant Amerikos 
psichologų asociacijos ir Psichiatrų asociacijos moterų komiteto prieštara- 
vimų, kad menstruacijų nereikėtų sieti su patologija — psichikos sutrikimu 
(DeAngelis, 1993). 

Kanadoje ir Australijoje buvo atlikta keletas tyrimų, kurių metu moterų 
buvo paprašyta rašyti nuotaikų dienoraštį (Hardie, 1997; žr. 14.5 pav.). Nors 
daugelis moterų prisimena, kad prieš paskutines mėnesines jautėsi blogai, jų 
pačių įrašai dienoraštyje dažnai rodo, kad menstruacijų ciklo laikotarpiu emoci- 
niai svyravimai būna nežymūs. Be to, moterų, pripažįstančių, kad jas kamuoja 
PMS, nuotaikų svyravimai nesiskiria nuo šito nepripažįstančių. Vieno tyrimo 
duomenys atskleidė, kad moterų, teigusių, jog jaučia aštrius priešmenstruaci- 
nius simptomus, savijauta nedaug skyrėsi nuo kitų moterų savijautos (Gallant 
ir kiti, 1992). Taip pat priešingai, nei mano kai kurie darbdaviai, moterų fizi- 
niai ir protiniai gebėjimai nepriklauso nuo menstruacinio ciklo. Tokią išvadą 


3 Prisimenama nuotaika 
yra blogesnė nei realiai 
užfiksuota 


27 Reali nuotaika 
BE Prisimenama nuotaika 


Bloga nuotaika 
N 


1 


Tarp menstruacijų 


Prieš menstruacijas Per menstruacijas 


Mėnesinių ciklas 

padarė Leta Hollingworth savo 1914 metais apgintoje daktaro disertacijoje (ji 
analizavo kasdien darytus moterų įrašus, o ne prisiminimus). Nuo to laiko dau- 
gelis mokslininkų patvirtino jos išvadas (Rosenberg, 1984; Sommer, 1992). 
Be to, PMS potyriai skirtingose kultūrose skiriasi, tačiau nepriklauso nuo 
moterų biologinių skirtumų. Kritikai sako, kad šito ir reikėtų tikėtis iš socialiai 
sukurto sutrikimo (Richardson, 1993; Rodin, 1992; Usher, 1992). Kai PMS 
patikros lape yra tiek daug kasdienių simptomų — bejėgiškumo jausmas, liū- 
desys, irzlumas, galvos skausmai, nemiga, bodėjimasis (arba padidėjęs susi- 
domėjimas) seksu — „kas nesiskųs PMS?“, — klausia Carol Tavris (1992). 


Ar man reikia gydytis? Kai žmogus pastebi simptomą ir nusprendžia, kad 
tai rimta, jo sprendimą kreiptis medicininės pagalbos gali lemti keletas veiks- 
nių. Į medikus dažniau kreipiamasi manant, kad simptomų priežastis yra fi- 
ziologinė, o ne psichologinė (Bishop, 1987). Tačiau jei Žmogus jaučiasi su- 
trikęs, jei mano, kad kreipdamasis į gydytojus patirs daugiau kaštų ir nepa- 
togumų, arba jei nori išvengti žinios apie sunkią ligą, jis gali delsti. 

JAV nacionalinio sveikatos statistikos centro duomenimis, vyrai ir mote- 
rys skirtingai sprendžia, kada kreiptis į gydytoją: moterys nurodo daugiau 
simptomų, vartoja daugiau receptinių ir nereceptinių vaistų ir 40 procentų 
dažniau lankosi pas gydytoją. Moterys 50 procentų dažniau lankosi ir pas 
psichoterapeutą (Olfson ir Pincus, 1994). 

Ar moterys serga dažniau? Tikrai ne. Galimas dalykas, kad vyrai yra ma- 
žiau atsparūs ligoms. Greta kitų problemų, vyrus dažniau vargina padidėjęs 
kraujospūdis, jie dažniau serga skrandžio opa ir vėžiu, jų amžiaus vidurkis 
yra trumpesnis. Tad kodėl moterys dažniau kreipiasi į gydytoją? Galbūt mo- 
terys daugiau dėmesio skiria savo vidinei būsenai. Galbūt jos greičiau pri- 
pažįsta savo „silpnybes“ ir kreipiasi pagalbos (Bishop, 1984). O gal mote- 
rys paprasčiausiai lengviau suranda laiko apsilankyti pas gydytoją (Marcus 
ir Siegel, 1982). 

Pacientai labiau klauso gydytojo nurodymų, kai juos sieja šilti santykiai, 
kai gydytojas padeda planuoti gydymą ir patraukliai pateikia alternatyvas. 
Jie lengviau sutinka operuotis, jei pasakoma, kad „tikimybė išlikti gyvam 
po operacijos yra 40 procentų“, o ne kad „tikimybė neišgyventi operacijos 
yra 60 procentų“ (Rothman ir Salovey, 1997; Wilson ir kiti, 1987). Šitokia 
„naudingai pateikta“ informacija taip pat geriau įtikina naudoti preparatus 
nuo saulės, mesti rūkyti ir išsitirti dėl ŽIV (Detweiler ir kiti, 1999; Salovey 
ir kiti, 2002; Schneider ir kiti, 2000). Žmonėms geriau sakyti, kad „prepara- 
tas nuo saulės spindulių išsaugo sveiką, jauną odą“, nei teigti, jog „nenau- 
dojant šio preparato sumažėja galimybė išsaugoti sveiką, jauną odą.“ 


Emocijos ir sveikata 


Ar mūsų emocijos leidžia prognozuoti tikimybę susirgti infarktu, insultu, vė- 
žiu bei kitoms ligoms (žr. 14.6 pav.)? Panagrinėkime kai kuriuos duomenis. 


„Kai vyras negali paaiškinti 
moters veiksmų, jis 
pirmiausiai pagalvoja apie 
jos fiziologinę būklę.“ 
Clare Boothe Luce, 
Slam the Door Softly, 1970 
(„Tyliai užtrenkite duris“) 

14.6 PAVEIKSLAS 

Streso sukeltos neigiamos —- 

emocijos gali įvairiai veikti Širdies 
ligos 


sveikatą. Tai ypač pasakyti- 
na apie depresyvius ir greit 
supykstančius Žmones. 


Nusilpęs 


Neigiamos Streso 


imunitetas 
emocij os hormonai 


Autonominės nervų 
sistemos poveikiai 
(skrandžio opos, galvos 
skausmai, padidėjęs 
kraujospūdis) 


Nustatyta, jog širdies ligomis dažniau serga ambicingi, siekiantys domi- 
nuoti, nekantrūs ir svarbiausia — greitai supykstantys, vadinamieji „A tipo“ 
asmenys (Smith ir Ruiz, 2002; Williams, 1993). Į stresą pykčiu reaguojan- 
tiems žmonėms išsiskiria daugiau streso hormonų, kurie, kaip manoma, pa- 
spartina apnašų ant širdies arterijų sienelių formavimąsi. 

Depresija taip pat padidina įvairių kitų susirgimų riziką. Net negili dep- 
resija yra didesnis neatsparumo ligoms veiksnys nei rūkymas ir jo sukelia- 
mi šalutiniai poveikiai (Anda ir kiti, 1993). Praėjus metams po infarkto, dep- 
resijos kamuojami žmonės dvigubai dažniau rizikuoja patirti įvairius širdies 
negalavimus (Frasure-Smith ir kiti, 1995, 1999). Apnuodijimas, kurį suke- 
lia neigiamos emocijos, didina depresijos bei nerimo kamuojamų lėtinėmis 
ligomis sergančių žmonių skaičių (Cohen ir Rodriguez, 1995). 

George Vaillantas (1997), tirdamas grupę Harvardo universiteto absolventų 
vyrų nuo vidutinio amžiaus iki senatvės, pastebėjo sielvarto ir neigiamų emo- 
cijų poveikį. Iš tų, kurie būdami 52 metų amžiaus, mokslininko nuomone, 
gyveno „subalansuotai“ (nepiktnaudžiavo alkoholiu, nevartojo trankviliza- 
torių ir nebuvo kreipęsi į psichiatrą), tik 5 procentai mirė sulaukę 75 metų. 
Iš Vaillanto pavadintų „prislėgtais“ (piktnaudžiavo alkoholiu arba vartojo 
trankvilizatorius, arba buvo lankęsi pas psichiatrą), šio amžiaus sulaukę mi- 
rė 38 procentai. 


Optimizmas ir sveikata 


Yra gausybė pasakojimų, kaip staiga pablogėja sveikata dėl ko nors praradus 
viltį, arba kaip staiga imama sveikti sugrįžus optimizmui. Kai į devynmečio 
Džefo kepenis įsimetė vėžys, gydytojai baiminosi paties blogiausio. Tačiau 
Džefas neprarado optimizmo. Jis yra pasiryžęs tapti mokslininku ir tirti vė- 
žio ligas. Vieną dieną Džefas pasijunta pakiliai: gydytojas, neakivaizdžiai do- 
mėjęsis jo liga 1r tuo metu keliavęs po šalį, nusprendžia sustoti ir apžiūrėti 
Džefą. Džefas galvoja, kiek daug jis nori papasakoti gydytojui ir parodyti sa- 

vo dienoraštį, kurį rašė nuo pat ligos pradžios. Tą dieną miestą gaubė rūkas. 
Lėktuvas, kuriuo skrido gydytojas, nukreipiamas į kitą aerouostą, iš kurio gy- 
dytojas išskrenda į galutinį savo kelionės tašką. Išgirdęs šią naujieną, Džefas 
tyliai pravirksta. Kitą rytą prisideda plaučių uždegimas, pakyla temperatūra, 
1 Džefas guli bejėgis. Vakare jį ištinka koma. Kitą popietę berniukas miršta 
(Visintainer ir Seligman, 1983). 

Norint išsiaiškinti ryšį tarp nuostatų ir ligų, reikia tirti ne vien dramatiš- 
kas istorijas. Jei neviltis ir vėžys ištinka vienu metu, kyla klausimas, ar nusi- 
minimą sukėlė vėžys, ar nesveikstama stokojant vilties? Kad išspręstų šį pir- 
mumo klausimą, mokslininkai 1) išprovokuodavo beviltiškumo jausmą, su- 
keldami nekontroliuojamą stresą, ir 2) stebėjo, ar yra ryšys tarp nevilties pa- 
aiškinimo ir susirgimų ateityje. 


Stresas ir liga. Akivaizdžiausius beviltiškumo, kuris 2 skyriuje buvo pava- 
dintas išmoktų bejėgiškumu, poveikio požymius galima pastebėti atliekant eks- 
perimentus su gyvūnais, kuriems skiriami nestiprūs, tačiau nekontroliuojami 
elektros smūgiai, leidžiamas didelis triukšmas ar sukeliama spūstis. Tai neiš- 
provokuoja tokių ligų kaip vėžys, tačiau sumažina organizmo atsparumą. Žiur- 
kėms, kurioms buvo suleista vėžio ląstelių ir skirti kartotiniai elektros smū- 
giai, kurių jos negalėdavo išvengti, dažniau išsivystydavo augliai ir jos grei- 
čiau nugaišdavo palyginti su tomis, kurios gaudavo smūgius, bet galėdavo jų 
išvengti, arba negaudavo jokių smūgių. Be to, kai nekontroliuojami elektros 
smūgiai būdavo skiriami jaunoms žiurkėms, prieš tai suleidus vėžio ląstelių, 
ir vėl pakartojami joms jau suaugus, auglio išsivystymo tikimybė būdavo dvi- 
gubai didesnė, palyginti su žiurkėmis, kurios jaunos gaudavo kontroliuojamus 
elektros smūgius (Visintainer ir Seligman, 1985). Įdiegtas bejėgiškumo jaus- 
mas daro gyvūną pasyvesnį, o kraujo tyrimai rodo nusilpusį imunitetą. 

Suprantama, jog žmonės skiriasi nuo Žiurkių. Tačiau vis daugiau faktų pa- 
tvirtina, kad po sunkių išgyvenimų Žmonės tampa neatsparūs ligoms (Seger- 
strom ir Miller, 2004). Ilgalaikis stresas silpnina imuninę sistemą, taigi ir at- 
sparumą infekcijoms bei piktybiniams augliams (Cohen, 2002). Pastebėta, jog 
imuninę sistemą neigiamai veikia sutuoktinio mirtis, stresas, patiriamas lei- 
džiantis kosminiam laivui, ir netgi įtampa per egzaminų sesiją (Jemmott ir Loc- 
ke, 1984). 

Panagrinėkime štai tokius duomenis. 


e Laikinas stresas paaštrino savanoriškai apkrėstųjų gripo virusu simpto- 
mus (Dixon, 1986). 


e Jaunavedžių, kurie pykdavosi aptardami savo problemas, imuninė siste- 
ma kitą dieną būdavo silpnesnė (Kiecolt-Glaser 1r kiti, 1993). 


e Švedijoje atlikto išsamaus tyrimo duomenimis, stresas darbe riziką susirgti 
gaubtinės žarnos vėžiu padidina 5,5 karto (Courtney 1r kiti, 1993). Vėžio 
rizika šiuo atveju nepriklausė nuo tokių veiksnių, kaip amžius, rūkymas, 
alkoholio vartojimas ar fizinės savybės. 

e Palyginti su pareigingais studentais, nerūpestingieji teigė rečiau patirian- 
tys stresą ir rečiau sergantys semestro pradžioje, tačiau jam baigiantis pa- 
juntantys didesnį stresą ir sergantys dažniau. (Kuriam tipui priskirtumėte 
save?) Tiksliau sakant, pritingintieji ir dažniau sirgdavo, ir gaudavo blo- 
gesnius pažymius (Tice ir Baumeister, 1997). 


Aiškinimo stilius ir ligos. Jei nekontroliuojamas stresas veikia sveikatą, slo- 
pina imuninę sistemą ir skatina pasyvų, beviltišką nuolankumą, ar pesimis- 
tai yra mažiau atsparūs ligoms? Keletas tyrimų patvirtino, kad pesimistinis 
nemalonių įvykių aiškinimo stilius (kai sakoma: „Tai tęsis ilgai ir viskas žlugs, 
aš pats esu kaltas“) padidina susirgimų tikimybę. Christopheris Petersonas 
ir Martinas Seligmanas (1987) išanalizavo 94 žymiausių beisbolo žaidėjų pa- 
sisakymus spaudoje ir įvertino, kaip dažnai jie pesimistiškai aiškindavo ne- 
malonius įvykius, pavyzdžiui, pralaimėtas svarbias varžybas (ieškodami sta- 
bilių, globalių ir vidinių priežasčių). Tie, kurie šitaip aiškindavo dažniausiai, 
gyveno trumpiau. Optimistai, kurie nekintamas, globalias ir vidines priežas- 
tis priskiravo maloniems įvykiams, gyveno ilgiau nei pesimistai. 

Keletas tyrimų atlikta stebint Žmonių gyvenimus ilgesnį laiką. Vienas tyri- 
mas atskleidė, kad optimistiškiausi 1946 metų Harvardo universiteto absolven- 
tai tebebuvo sveikiausi ir po 34 metų. Dar vieno per 50 metų trukusio tyri- 
mo, kurio dėmesio centre buvo katalikės vienuolės, duomenimis, tos, kurios 
būdamos 22 metų amžiaus, buvo nusiteikusios pozityviai, gyveno vidutiniškai 
septyneriais metais ilgiau nei pesimistiškesnės tos pačios vienuolijos seserys 
(Danner ir kiti, 2001). Svarbu pastebėti, kad sveikas gyvenimo būdas — man- 
kštinimasis, sveika mityba, saikingas alkoholio vartojimas — būdingas dau- 
geliui optimistiškos mąstysenos ilgaamžių (Peterson ir Bossio, 2000). 

Remdamiesi savo tyrimais, Howardas Tennenas ir Glennas Affleckas 
(1987) sutinka, kad teigiamas, optimistinis aiškinimo stilius apskritai yra geras 
vaistas. Kad tikėjimas gydo, žinome iš placebo poveikio. (Jei manote, kad 
gydymas bus veiksmingas, jis toks ir bus, net jei iš tiesų būtų neveiksmingas.) 
Tennenas ir Afileckas taip pat primena, kad nėra to gero, kuris neišeitų į bloga. 
Optimistai gali save laikyti nepažeidžiamais ir nesiimti atsargumo priemo- 
nių. (Optimistai rūkaliai neįvertina tabako dervų keliamos rizikos sveikatai 
[Segerstrom ir kiti, 1993].) O kai reikalai labai pablogėja, kai optimistas su- 
siduria su alinančia liga, tai jį gali labai sukrėsti. Optimizmas yra naudingas 
sveikatai. Tačiau atminkite: net ir optimistų mirtingumas — šimtaprocentinis. 


APIBENDRINIMAS 

Kokie pažintiniai procesai lydi elgsenos problemas? 

e Socialiniai psichologai aktyviai tyrinėja sergančių depresija, vienišų, turinčių socialinio pobūdžio 
problemų ir somatinėmis ligomis sergančių Žmonių atribucijas bei lūkesčius. Depresijos apimtų 
žmonių aiškinimo stilius yra neigiamas, jie įvykius aiškina stabiliomis, globaliomis ir vidinėmis 

priežastimis. Nepaisant pesimizmo, lengvą depresiją jaučiantys žmonės laboratorinių tyrimų me- 
tu mąsto stulbinamai realistiškai. Depresija gali įsukti į uždarą ratą, kai dėl negatyvių minčių 
pradedama kaltinti save ir atvirkščiai. 

e Vienišumas - tai izoliacijos ir nepritapimo jausmas, taip dažnai sutinkamas individualistinėse 
visuomenėse. Kaip ir depresija, vienišumas taip pat gali įsukti uždarą ratą, kai atitolimo jausmas 
paskatina socialiai nepriimtiną elgesį. 

e Dauguma žmonių nerimauja tada, kai yra vertinami, tačiau drovūs individai labai nerimauja ir 
kasdienėje, draugiškoje aplinkoje. Atsiranda dar vienas uždaras ratas - nerimas sukelia netikusį, 
atstumiantį elgesį. 

e Sparčiai besivystanti sveikatos psichologijos sritis tyrinėja, kada žmonės nusprendžia, kad jie 
serga, kaip jie aiškina savo simptomus ir kada kreipiasi medicininės pagalbos bei kaip vykdo 
gydytojo nurodymus. Ji taip pat tiria neigiamų emocijų poveikį ir ligos, streso bei pesimistinio 
aiškinimo stiliaus sąsajas. 


Kokie yra socialiniai psichologiniai 
požiūriai į gydymą? 


Aptarėme mąstymo būdus, kurie yra susiję su gyvenimo problemomis, pradedant depresija ir 
baigiant ligustu drovumu bei somatinėmis ligomis. Ar galima kaip nors gydyti šiuos prisitaiky- 
ti trukdančius mąstymo būdus? 


Nėra socialinės-psichologinės terapijos. Tačiau terapija yra socialiniai kon- 
taktai, ir socialiniai psichologai siūlo jų principus įtraukti į egzistuojančius 
gydymo metodus (Forsyth ir Leary, 1997; Strong ir kiti, 1992). Aptarsime 
tris požiūrius. 


Vidinių pokyčių sužadinimas išorine elgsena 


4 skyriuje aptarėme daugelį paprasto, tačiau veiksmingo principo įrodymų: 
poelgiai veikia nuostatas. Vaidmenys, kuriuos atliekame, dalykai, kuriuos sa- 
kome ir darome, sprendimai, kuriuos priimame, kuria mus. 

Remiantis principu, kad nuostatas lemia elgsena, siūloma keletas psicho- 
terapijos metodų. 


e Elgesio terapijos specialistai stengiasi keisti elgseną ir daro prielaidą, kad 
tokiu būdu keisis ir vidinės nuostatos. 


e Mokant ryžtingumo iš pradžių žmogus mokosi veikti ryžtingai situacijo- 
se, kai jis yra palaikomas, paskui palaipsniui tokiu tampa kasdieniame 
gyvenime. 


e Racionali emocinė terapija remiasi prielaida, kad mes patys kuriame sa- 
vo emocijas. Pacientams pateikiami „namų darbai“: kalbėti ir veikti taip, 
kad kiltų kitokios emocijos. Pavyzdžiui, pasipriešinti valdingam giminai- 
čiui, liautis galvoti, kad esi nepatrauklus, ir paskirti kam nors pasimatymą. 

e Savitarpio pagalbos grupių dalyviai subtiliai skatinami keisti elgesio įpro- 
čius — reikšti pyktį, verkti, veikti demonstruojant savivertę, reikšti teigia- 
mus jausmus. 


Visi šie metodai remiasi prielaida, kad jei negalime tiesiogiai kontroliuoti 
jausmų, galime netiesiogiai juos veikti keisdami elgseną. 

Eksperimentai patvirtina, kad nuo to, ką sakome apie save, gali priklau- 
syti mūsų savijauta. Vieno eksperimento metu studentai buvo paskatinti pa- 
rašyti save liaupsinančius rašinius (Mirels ir McPeek, 1977). Vėliau, prisis- 
tatydami kitam eksperimentuotojui, šie studentai išsiskyrė aukštesne savi- 
verte, palyginti su tais studentais, kurie rašė rašinį aktualiu socialiniu klau- 
simu. Dar keliuose kituose eksperimentuose Edwardas Jonesas ir jo bendra- 
darbiai (1981; Rhodewalt ir Augustsdottir, 1986) sudarė tokias sąlygas, kad 
studentai per interviu prisistatytų arba save girdami, arba menkindami. Ir čia 
viešas prisistatymas — optimistiškas arba pesimistiškas — vėliau atsispindėjo 
atsakant į savęs vertinimo testą. Sakyti — reiškia tikėti net ir tuo, ką kalbi 
apie save. Tai buvo ypač akivaizdu, kai studentai buvo priversti pajusti at- 
sakomybę už tai, kaip jie save pateikia. 

Suvokiamo pasirinkimo svarba buvo akivaizdi Pamelos Mendonca ir Sha- 
ron Brehm (1983) eksperimente. Jos vienai antsvorį turinčių vaikų grupei, 
kuri netrukus turėjo pradėti svorio mažinimo programą, pasiūlė pasirinkti la- 
biau patinkantį liesėjimo būdą. Vėliau eksperimentatorės periodiškai primin- 
davo, kad vaikai patys pasirinko. Kitiems vaikams, kurie tuo pat metu daly- 
vavo tokioje pačioje aštuonių savaičių programoje, nebuvo suteikta galimy- 
bė rinktis. Tie, kurie jautėsi atsakingi už rezultatus, buvo numetę daugiau 
svorio ir po aštuonių savaičių, ir praėjus trims mėnesiams. 


Išėjimas iš uždaro rato 

Jei depresiją, vienišumą ir socialinį nerimą palaiko nesibaigianti neigiamų 
patyrimų, neigiamo mąstymo ir save žlugdančios elgsenos virtinė, ją reikė- 
tų nutraukti bet kuriuo įmanomu būdu - keičiant aplinką, mokantis konstruk- 
tyvios elgsenos, keičiant mąstymą. Keletas skirtingų terapijos metodų pade- 
da ištrūkti iš uždaro rato, vedančio į depresiją. 


Socialinių įgūdžių mokymas 


Depresija, vienišumas ir drovumas nėra labai retos problemos. Kurį laiką pa- 
buvę šalia sergančio depresija galime susierzinti ir patys pajusti depresyvią 
nuotaiką. Vienišų ir drovių Žmonių nuomone, įvairiose situacijose jie gali su- 
daryti nevykėlio įspūdį. Tokiais atvejais galėtų padėti socialinių įgūdžių kei- 
timas. Stebėdamas ir vėliau išmėgindamas naujus elgsenos modelius saugio- 
je aplinkoje, žmogus gali išmokti pasitikėti ir drąsiau jaustis viešumoje. 
Kai žmogus pradeda mėgautis išmintingų elgesiu, pradeda ir geriau save 
vertinti. Tai įrodė Frances Haemmerlie ir Robertas Montgomery (1982, 1984, 

1986), atlikę keletą reikšmingų tyrimų, kuriuose dalyvavo drovūs ir savimi 
nepasitikintys studentai. Nepasitikintys savimi ir stokojantys patirties asme- 
nys, bendraudami su kitos lyties atstovais, gali sau sakyti: „Aš retai einu į 
pasimatymus, vadinasi, esu netikęs ir man nereikėtų ieškoti meilės“. Kad jie 
pradėtų galvoti kitaip, Haemmerlie ir Montgomery paakindavo tyrime daly- 
vavusius studentus maloniai bendrauti su priešingos lyties atstovais. 

Vieno eksperimento metu vaikinai atsakė į pateiktus klausimus ir porą kartų 
skirtingomis dienomis turėjo ateiti į laboratoriją. Ten jie kaskart 12 minučių 
mėgaudavosi maloniais pokalbiais su merginomis (iš viso su šešiomis). Vaikinai 
galvojo, kad jos taip pat dalyvauja eksperimente. Iš tiesų merginos buvo bend- 
radarbės, paprašytos natūraliai ir draugiškai pasikalbėti su kiekvienu vaikinų. 

Šių pustrečios valandos trukusių pokalbių poveikis buvo neįtikėtinas. Štai 
ką vėliau rašė vienas eksperimento dalyvis: „Dar niekada nebuvau sutikęs 
tiek daug merginų, su kuriomis būčiau galėjęs taip maloniai pasikalbėti. Pa- 
sikalbėjus su keliomis merginomis, mano pasitikėjimas savimi taip sustiprė- 
jo, kad visiškai nesijaudinau, kaip būdavo anksčiau“. Šį pastebėjimą patvir- 
tino daugelis faktų. Priešingai nei kontrolinės grupės vaikinai, eksperimen- 
to dalyviai, dar kartą testuoti po savaitės ir po šešių mėnesių, teigė, jog bū- 
dami su merginomis jaudinasi ir nerimauja mažiau. Be to, likę vieni su pa- 
trauklia nepažįstama moterimi jie dažniau pradėdavo pokalbį. Jie iš tiesų pra- 
dėjo dažniau skirti iš anksto neplanuotus pasimatymus. 

Haemmerlie ir Montgomery atkreipia dėmesį į tai, kad viskas vyko ne 
tik nekonsultuojant vaikinų, bet gal kaip tik todėl, kad jie nebuvo konsul- 
tuojami. Sėkmingi savarankiški poelgiai skatino juos laikyti save socialiai 
kompetentingais. Po septynių mėnesių mokslininkai juos dar kartą apklau- 
sė. Tuo metu vaikinai jau buvo patyrę tokią sėkmę, kad galėjo išsaugoti vi- 
dines savo sėkmės atribucijas. „Sėkmė sėkmę veda,- reziumuoja Haemmer- 
lie (1987), — jei tik nėra jokių išorinių veiksnių, kuriais žmogus galėtų pa- 
grįsti šią sėkmę!“ 

Aiškinimo stiliaus terapija 

Iš uždaro depresijos, vienišumo ir drovumo rato galima išeiti mokantis so- 
cialinių įgūdžių, sukuriant teigiamas patirtis, keičiančias savivoką ir mąsty- 
seną. Kai kurie Žmonės turi socialinių įgūdžių, tačiau bendraudami su per- 
nelyg kritiškais draugais ir šeima jie įtikėjo, kad tokių įgūdžių neturi. To- 
kiems Žmonėms gali padėti savivertės ir požiūrio į savo ateitį pakeitimas. 
Viena iš kognityvinės terapijos, siekiančios šio tikslo, rūšių yra aiškinimo 
stiliaus terapija, kurią pasiūlė socialinės psichologijos specialistai (Abram- 
son, 1988; Gillham ir kiti, 2000; Greenberg ir kiti, 1992). 

Vienos tokios programos metu depresijos slegiami studentai buvo moko- 
mi pakeisti jiems būdingas atribucijas. Iš pradžių Mary Anne Layden (1982) 
jiems paaiškindavo atribucijas, būdingas daugumai nesergančių depresija žmo- 
nių, 1r šių atribucijų privalumus (kai nuopelnai už sėkmę priskiriami sau ir 

kai suprantama, jog aplinkybės gali pasukti reikalus į blogąją pusę). Patei- 
kusi įvairiausių užduočių, ji padėjo studentams suprasti, kaip jie patys vertina 
savo sėkmes ir nesėkmes. Vėliau prasidėjo gydymas: Layden paliepė stu- 
dentams rašyti sėkmių ir nesėkmių dienoraštį pažymint, kaip jie patys prisi- 
dėjo prie sėkmės, ir atkreipiant dėmesį į išorines jų nesėkmės priežastis. Kai 
po mėnesio studentai buvo testuoti ir gauti duomenys palyginti su kontroli- 
ne grupe, kuriai šis gydymas nebuvo skirtas, jų savivertė buvo sustiprėjusi, 
o atribucijos stilius tapo pozityvesnis. Juo optimistiškesnis tapo jų aiškinimo 
stilius įvykius, juo labiau nyko depresija. Keisdami atribucijas, studentai pa- 
keitė savo emocijas. 


Pokyčių išsaugojimas pasitelkus vidines 
sėkmės atribucijas 


Du aptarti principai — kad pakeitus elgesio modelius galima pakeisti savęs su- 
vokimą ir įvykių vertinimus, šitaip išeinant iš uždaro rato, — leidžia daryti vieną 
bendrą išvadą: pasiekti rezultatai ilgiausiai išlieka tada, kai Žmogus tai sieja 
ne su gydymo programa, o su veiksniais, kuriuos gali pats kontroliuoti. 

Paprastai prievartiniai metodai sužadina drastiškiausius ir staigiausius elg- 
senos pokyčius (Brehm ir Smith, 1986). Nepageidaujamą elgseną paversda- 
mas nepaprastai brangiai atsieinančia arba trikdančia, o sveikesnę elgseną - 
ypač naudinga, psichoterapeutas gali pasiekti greitų ir įspūdingų rezultatų. 
Tačiau, kaip mums primena 30 metų trunkantys moksliniai socialinės psi- 
chologijos tyrimai, problema yra ta, kad prievartiniai elgsenos pokyčiai nė- 
ra ilgalaikiai. 

Pavyzdžiui, Marta jaudinasi dėl nedidelio antsvorio, ji nusivylusi, kad nie- 
ko negali padaryti. Marta galvoja apie kelias skirtingas svorio kontrolės pro- 
gramas. Kiekviena iš šių programų žada geriausius rezultatus. Marta pasi- 
renka vieną jų, ir jai įsakoma laikytis griežtos 1200 kalorijų dietos. Be to, ji 
privalo kasdien registruotis ir pasakyti, kiek kalorijų suvartojo, taip pat kar- 
tą per savaitę ateiti pasisverti, kad ji ir instruktorė tiksliai žinotų, kaip seka- 
si. Tikėdama programos veiksmingumu ir nenorėdama daryti sau keblumų, 
Marta stropiai laikosi visų reikalavimų ir su malonumu stebi, kaip tirpsta jos 
kilogramai. „Ši unikali programa iš tiesų veiksminga!“, — sako Marta, pa- 
siekusi užsibrėžtą svorio ribą. 


Liūdna, tačiau pasibaigus programai Marta patiria tai, ką patiria dauge- | 


lis: buvęs svoris atsistato (Jeffery ir kiti, 2000). Gatvėje Marta pamato savo 
instruktorę. Sumišusi ji pereina į kitą gatvės pusę ir apsimeta jos nepastebinti. 
Deja, instruktorė ją atpažįsta ir maloniai pasiūlo viską pakartoti. Pripažin- 
dama, jog pirmą kartą programa davė gerus rezultatus, Marta sutinka ir pra- 
deda antrą griežtos dietos raundą. 


Martos patyrimas tapatus keleto svorio metimo eksperimentų, tarp jų ir: 


to, kurį atliko Janet Sonne ir Deanas Janoffas (1979), dalyvių patirčiai. Pi- 


sė eksperimentų dalyvių, kaip ir Marta, buvo įtikinti, kad dalyvavimas pro- | 

gramoje pakeitė jų mitybos įpročius. Kitiems buvo pasakyta, kad šie poky- 
čiai — jų pačių nuopelnas. Abi eksperimento dalyvių grupės numetė svorio. 
Tačiau kai po 11 savaičių eksperimento dalyviai pasisvėrė vėl, tie, kurie ti- 
kėjo galintys savo svorį reguliuoti patys, svėrė mažiau. Jie, kaip ir anksčiau 
aprašytame drovumo tyrime dalyvavę studentai, patvirtino saviveiksmingu- 
mo naudą. Išmokę sėkmingai susidoroti su problema ir patikėję, kad patys 
tai padarė, jie labiau pasitikėjo savimi ir todėl daugiau pasiekė. 

Pabrėžę, ką galima pasiekti pakeitus elgseną ir mąstyseną, privalome pri- 
siminti, kad viskam yra ir ribos. Socialinių įgūdžių mokymasis ir teigiamas 
mąstymas nežada nuolatinių pergalių, už kurias mus visi mylėtų ir žavėtųsi. 
Be to, laikinas liūdesys, vienišumo ir drovumo jausmas yra visiškai normali 
būsena atitinkamomis aplinkybėmis. Susirūpinti ir keisti mąstyseną bei elg- 
seną reikia tik tada, kai šios emocijos tampa lėtinio pobūdžio ir kamuoja be 
aiškios priežasties. 


Psichoterapijos kaip socialinio poveikio priemonės 
taikymas 


Psichologai vis dažniau pritaria, kad socialinė įtaka — kai vienas žmogus da- 
ro poveikį kitam — yra svarbiausias dalykas psichoterapijoje. Stanley Stron- 
gas (1991) pateikia štai tokį pavyzdį. Trisdešimtmečio slenkstį peržengusi 
moteris kreipiasi į psichoterapeutą dėl depresijos. Psichoterapeutas atsargiai 
bando išsiaiškinti jos jausmus bei situaciją. Moteris skundžiasi savo bejė- 
giškumu ir vyro reikalavimais. Nors ir žavėdamasis pacientės pasišventimu, 
psichoterapeutas padeda jai suprasti, kad ji imasi atsakomybės už vyro pro- 
blemas. Moteris protestuoja. Tačiau psichoterapeutas atkakliai laikosi savo. 
Laikui bėgant, pacientė pradeda suprasti, kad jos vyras galbūt nėra toks silp- 
nas, kaip ji maniusi. Jai ima aiškėti, kaip galima gerbti ir vyrą, ir save pačią. 
Kartu su terapeutu ji planuoja kiekvienos savaitės strategiją. Po ilgalaikio 
psichoterapeuto ir pacientės bendradarbiavimo moters nebeslegia depresija 
ir ji pradeda kitaip elgtis. 

Ankstyvojoje psichoterapinio gydymo analizėje dėmesys buvo sutelktas 
į tai, kaip psichoterapeutai įrodo savo kompetenciją, sužadina pasitikėjimą 
ir kaip šis pasitikėjimas stiprina jų poveikį (Strong, 1968). Vėlesnėje anali- 
zėje mažiau dėmesio skiriama psichoterapeutui ir daugiau — paciento mąs- 
tysenai (Cacioppo ir kiti, 1991; McNelll ir Stoltenberg, 1988; Neimeyer ir 
kiti, 1991). Tokie šalutiniai požymiai, kaip psichoterapeuto patikimumas gali 
sukelti minčių, kurias psichoterapeutas siūlo pacientui pasvarstyti. Tačiau ap- 
galvotas pagrindinis įtikinimo kelias užtikrina ilgalaikius nuostatų bei elg- 
senos pokyčius. Todėl psichoterapeutai turėtų siekti ne mandagaus paciento 
palankumo, o stengtis keisti jo mąstyseną. 

Laimei, dauguma pacientų, pradėdami psichoterapijos kursą, yra skatinami 
pasirinkti pagrindinį kelią ir, vadovaujami psichoterapeuto, analizuoti savo pro- 
blemas. Psichoterapeuto užduotis — pateikti argumentus ir kelti klausimus, kurie 

sužadintų palankias mintis. Psichoterapeuto įžvalga mažiau svarbi nei min- 
tys, kurias jis sužadina pacientui. Psichoterapeutas privalo viską pateikti taip, 
kad klientas išgirstų ir suprastų, kas iš tiesų sakoma, kad pritartų, o ne prieš- 
tarautų, ir kad turėtų pakankamai laiko viską apmąstyti. Klausimai („Kaip jūs 
reaguojate į tai, ką aš tik ką pasakiau?“) gali paskatinti klientą mąstyti. 
Martinas Heesackeris (1989) pateikia 35 metų Deivo pavyzdį. Pastebė- 
jęs tai, ką neigė Deivas — piktnaudžiavimą alkoholiu — konsultantas, remda- 
masis žiniomis, kad Deivas yra intelektualus žmogus, kuriam patinka nenugin- 
čijami įrodymai, privertė jį patikėti diagnoze ir prisijungti prie gydymo pa- 
ramos grupės. Konsultantas pasakė: „Jei mano diagnozė klaidinga, aš ją mielai 
pakeisiu. Tačiau peržvelkime alkoholiu piktnaudžiaujančiųjų savybių sąra- 
šą, kad įsitikintume, ar aš teisus.“ Po to konsultantas 1š lėto vardijo, leisda- 
mas Deivui pagalvoti apie kiekvieną teiginį. Kai konsultantas baigė, Deivas 
atsilošė kėdėje ir sušuko: „Negaliu patikėti: aš esu prakeiktas alkoholikas!“ 
Savo 1620 metais išleistame veikale Pensėes („„Mintys“) filosofas Pasca- 
lis numatė šį principą: „Žmones paprastai labiau įtikina priežastys, kurias 
jie atranda patys, o ne priežastys, atrastos kitų“. Šį dėsnį verta prisiminti. 


APIBENDRINIMAS 

Kokie yra socialiniai psichologiniai požiūriai 

į gydymą! 

e Išorinės elgsenos pokyčiai sukelia vidinius pokyčius. 

e Save Žlugdančias neigiamas nuostatas ir elgseną galima nutraukti mokant sumaniau elgtis, su- 
darant sąlygas teigiamoms patirtims, šitaip keičiant savivoką ir mąstyseną. 

e Savijautos pagerėjimas ilgiausiai išlieka, jei pacientas tai sieja su savo gebėjimais, o ne su gydy- 
mo programa. 


e Psichikos sveikatos specialistai taip pat pripažįsta, kad norint pakeisti paciento nuostatas, reikia 
taikyti įtikinėjimo metodą. Psichoterapeutai, kuriems padeda eksperto ir patikimo pašnekovo įvaiz- 
dis, pateikdami nenuginčijamus argumentus ir keldami klausimus siekia sužadinti sveiką mąstymą. 


Kaip socialiniai santykiai stiprina 
sveikatą ir gerovę? 


Psichinė ir fizinė savijauta yra dar viena svarbi socialinės psichologijos tema. Artimi santykiai, 
draugų meilė ir palaikymas lemia ir sveikatą, ir laimę. 


Savitarpio santykiai yra streso šaltinis. „Pragaras — tai kiti“, — rašė Jeanas 
Paulis Sartre. Kai reprezentatyvią suaugusiųjų britų apklausą atlikę Peteris 
Warras ir Roy Payne (1982) teiraudavosi, kas vakar jiems sukėlė emocinę 
įtampą, jei apskritai sukėlė, dauguma atsakydavo, kad „šeimos nariai“. O stre- 
sas, kaip matėme, silpnina 1muninę sistemą ir paaštrina tokius sveikatos su- 
trikimus, kaip širdies kraujagyslių ligos, padidėjęs kraujospūdis. 

Tačiau antra vertus, artimi santykiai ne tiek kenkia sveikatai, kiek ją ge- 
rina ir stiprina laimės jausmą. Paklausti, kas vakar sukėlė malonumą, tos pa- 
čios apklausos dalyviai daug dažniau atsakydavo: „šeima“. Artimi santykiai 
gali kelti aštriausią širdies skausmą, tačiau taip pat ir didžiausią džiaugsmą. 


Artimi santykiai ir sveikata 


Aštuoni kelerius metus trukę tyrimai, apklausiant tūkstančius žmonių, leido 
padaryti išvadą: sveikata labai priklauso nuo artimų santykių (Berkman, 1995; 
Ryff ir Singer, 2000). Vieniši žmonės paprastai dažniau patiria gilų stresą, 
prasčiau miega, dažniau žudosi, tad ir tikimybė susirgti jiems yra didesnė 
(Cacioppo ir kiti, 2002a, 2002b, 2003). Turint artimų draugų, giminaičių, bi- 
čiulių religinėje ar kitokioje bendruomenėje ankstyvos mirties tikimybė, pa- 
lyginti su mažai bendraujančiais, yra mažesnė. Bendraujantys, prieraišūs, ieš- 
kantys draugijos ne tik turi daugiau bičiulių, bet, kaip parodė eksperimen- 
tai, yra atsparesni virusams (žr. 14.7 pav., Cohen ir kiti, 1997, 2003). 

Be to, susituokę žmonės būna sveikesni ir gyvena ilgiau negu nesusituo- 
kę. Nacionalinis sveikatos statistikos centras (2004) teigia, kad nepriklauso- 
mai nuo amžiaus, lyties, rasės ir pajamų susituokę žmonės yra sveikesni. Jie 
mažiau skundžiasi galvos ir nugaros skausmais, patiria mažiau streso, ma- 
žiau rūko ir saikingiau vartoja alkoholį. Be to, atlikus penkerius metus tru- 
kusį 423 vyresnio amžiaus susituokusių porų tyrimą buvo nustatyta, kad tie, 
kurie aktyviai teikė socialinę paramą (paveždavo draugus ir kaimynus, pa- 
dėdavo jiems tvarkyti įvairius reikalus, emociškai palaikydavo savo sutuok- 
tinį ir pan.) gyveno ilgiau, netgi įvertinus tokius veiksnius, kaip amžius, ly- 
tis, pradinė sveikata ir ekonominė padėtis (Brown ir kiti, 2003). Suomijoje 
atlikto 700 žmonių ligų tyrimo duomenimis, moterims geresnį poveikį daro 
gebėjimas duoti negu vien tik imti (Vašnanen ir kiti, 2005). 

Socialinių ryšių praradimas didina riziką susirgti. 

e Išanalizavus 96 000 suomių našlių tyrimo duomenis paaiškėjo, kad savaitę 
po partnerio mirties sutuoktiniui padvigubėja pavojus numirti (Kaprio ir 

kiti, 1987). 

Šaltinis: Cohen ir kiti, 2003. 

„Draugystė yra puikiausias 
priešnuodis nuo visų 
nelaimių.“ 
Seneka, 
5 m. pr. Kr.-65 m. po Kr. 


e Nacionalinės mokslų akademijos tyrimas atskleidė, kad ką tik tapę naš- 
liais tampa mažiau atsparūs ligoms, padidėja ir jų mirtingumas (Dohren- 
wend ir kiti, 1982). 


e Ištyrus 30 000 vyrų paaiškėjo, kad nutrūkus santuokai, vyrai pradeda dau- 
giau gerti alkoholio ir rūkyti, mažiau valgyti daržovių ir daugiau — šal- 
dyto maisto (Eng ir kiti, 2001). 


Pasitikėjimas ir sveikata 


Taigi tarp socialinės paramos ir sveikatos yra ryšys. Kodėl? Galbūt turintie- 
ji artimus ryšius sveikiau maitinasi, daugiau mankštinasi ir mažiau rūko bei 
geria. Galbūt draugai ir šeimos nariai padeda palaikyti savivertę. Galbūt drau- 
gai ir pažįstami padeda tinkamai įvertinti ir išgyventi skaudžius įvykius (Tay- 
lor ir kiti, 1997). Daugiau nei 80 tyrimų patvirtino, kad yra ryšys tarp socia- 
linių santykių, širdies-kraujagyslių sistemos ir imuninės sistemos veiklos 
(Uchino ir kiti, 1996). Tad kai jaučiamės įžeisti, nemėgstami ar netenkame 
darbo, draugo patarimas, pagalba ir paguoda iš tiesų gali būti geras vaistas 
(Cutrona, 1986; Rook, 1987). Net kai apie problemą neužsimename, drau- 
gai išblaško ir padeda jaustis, kad bet kuriuo atveju esame pripažinti, mėgs- 
tami ir gerbiami. 

Apie mus kankinančius jausmus galime pasipasakoti tam, kurį laikome 
artimu draugu. Vieno tyrimo metu Jamesas Pennebakeris ir Robinas O'Hee- 
ronas (1984) tyrė savižudybių ir autoavarijų aukų sutuoktinius. Tų, kurie vieni 
kentė netekties sielvartą, sveikata buvo blogesnė nei tų, kurie dalijosi savo 
jausmais. Pennebakerio (1990) atliktoje apklausoje, kurioje dalyvavo per 700 
studenčių, 1 iš 12 prisipažino vaikystėje patyrusi seksualinę prievartą. Paly- 
ginti su tomis studentėmis, kurios patyrė kitokio pobūdžio psichologines trau- 
mas, pavyzdžiui, tėvų mirtį ar skyrybas, seksualinės prievartos aukos daž- 
niau skundėsi galvos skausmais, skrandžio ligomis bei kitais sveikatos su- 
trikimais, ypač jei jos niekam iki tol neprasitarė apie šią paslaptį. 

Siekdamas atskirti artimų santykių guodžiančią, išpažintinę dalį, Penne- 
bakeris paprašė gedinčių sutuoktinių pasakoti apie juos kankinančius skau- 
džius įvykius. Paprašyti apibūdinti trivialų įvykį, žmonės buvo įsitempę ir 
jautėsi taip tol, kol nepasipasakojo apie savo bėdas. Ir tik tada atsipalaida- 
vo. Atrodo, kad padeda ir dienoraščio apie asmenines bėdas rašymas. Kai 
šitaip pasielgė vieno eksperimento dalyviai savanoriai, kitus šešis mėnesius 
po eksperimento jie mažiau skundėsi sveikatos sutrikimais. Viena dalyvė pa- 
aiškino: „Nors su niekuo nekalbėjau apie tai, ką rašiau, galėjau tai iškęsti, 
įveikti skausmą, o ne stengtis jį užgniaužti. Dabar galiu apie tai ramiai gal- 
voti.“ Net jei tai tėra „pokalbis su dienoraščiu“, ir net jei rašoma tik apie 
savo svajones bei gyvenimo tikslus, tai verta daryti (King, 2001). 

Kiti eksperimentai patvirtina, kad naudinga apie slegiančius patyrimus pa- 
sipasakoti, o ne juos slopinti. Viename tokių eksperimentų Stephenas Lepo- 
re ir jo kolegos (2000) pademonstravo studentams slegiančio turinio skaid- 

res bei kino juostą apie holokaustą. Vėliau juos arba aptardavo, arba ne. Po 
dviejų dienų tie, kurie aptarė skaidres ir filmą, jautė mažesnį stresą ir juos 
mažiau kankino įkyrios mintys. Netgi tik mintyse perkratant neseną „stresą 
kėlusią“ problemą — prisimenant ją ir jos sukeltus jausmus — lengviau su ja 
susidorojama, pagerėja nuotaika (Rivkin ir Taylor, 1999), 


Skurdas, nelygybė ir sveikata 


Įsitikinome, jog tarp sveikatos ir kontrolės pojūčio, būdingo teigiamam aiš- 
kinimo stiliui, yra ryšys. Taip pat įsitikinome, kad yra ryšys tarp sveikatos 
ir socialinės paramos. Kontrolės bei paramos pojūtis, sveikatos apsauga bei 
mityba yra tie veiksniai, kurie leidžia paaiškinti, kodėl ekonominė padėtis 
susijusi su ilgaamžiškumu. Prisiminkime 1 skyriuje aprašytą senųjų Škoti- 
jos Glazgo kapinių paminklų analizę: tie, kurių paminklai buvo brangiausi 
ir aukščiausi (tai bylojo apie prabangą), gyveno ilgiausiai (Carroll 1r kiti, 
1994). Tačiau net ir šiandien Škotijoje, Jungtinėse Valstijose ir Kanadoje var- 
gingai gyvenantys žmonės labiau rizikuoja mirti per anksti. Skurdas yra viena 
iš ankstyvos mirties priežasčių. Turtingas — reiškia, sveikas. 

Skurdo ir prastos sveikatos koreliaciją galime stebėti įvairiomis kryptimis. 
Prasta sveikata kerta per kišenę. Tačiau daugiausia įrodymų turime, kad skurdas 
blogina sveikatą (Sapolsky, 2005). Tai kaipgi veikia skurdas? Atsakymai ga- 
lėtų būti šie: a) nepasiekiama kokybiška medicinos priežiūra, b) netinkamas 
gyvenimo būdas (daug dažniau rūko neišsilavinę mažas pajamas gaunantys 
žmonės) ir ypač c) didelis stresas. Neturtas — tai padidinta rizika patirti stre- 
są, neigiamas emocijas ir sveikatai nepalankias sąlygas (Adler ir Snibbe, 2003; 
Gallo ir Matthews, 2003). Būti neturtingam — reiškia dažniau patirti miego 
trūkumą dėl papildomo darbo, uždirbti nepakankamai pinigų sąskaitoms ap- 
mokėti, naudotis perpildytu visuomeniniu transportu, gyventi užterštoje ap- 
linkoje, dirbti sunkų fizinį darbą ir būti nuolat kontroliuojamam. Net ir pri- 
matai, kurie mažiausiai kontroliuoja savo aplinką (yra socialinės maitinimosi 
hierarchijos apačioje), būna mažiausiai atsparūs peršalimo ligų virusui (Co- 
hen ir kiti, 1997). 

Skurdas ir jį lydintis stresas paaiškina, kodėl nepasiturinčių mažumų at- 
stovų tikėtina gyvenimo trukmė yra trumpesnė. Pavyzdžiui, Jungtinėse Vals- 
tijose vidutinis baltaodis gyventojas gali tikėtis sulaukti 78 metų, o viduti- 
nis juodaodis — tik 73 (CDC, 2005). Skurdu galima paaiškinti 1r keistą, bet 
įrodytą koreliaciją tarp intelekto ir sveikatos. Mokslininkas Ianas Deary ir 
jo kolegos (2005) iš Edinburgo universiteto pastebėjo šią koreliaciją, išnag- 
rinėję 1932 m. birželio 1 d. atlikto iš esmės visų 1921 metais gimusių škotų 
intelekto testo duomenis. Peržiūrėję mirties registracijos įrašus jie, kaip ir 
kiti tyrinėtojai kitose šalyse, pastebėjo, kad „tikimybė sulaukti pensinio am- 
žiaus iš dalies priklauso nuo intelekto koeficiento, kai jums buvo 11 metų. 
Tiesiog negalite trukdyti geram prediktoriui“. Deary nuomone, iš dalies Že- 
mo intelekto rizikos veiksnys panašus į nutukimo ar aukšto kraujospūdžio 

„Vargas vienam, kai jis 


parpuola, kai nėra kam jo 


pakelti.“ 


Ekleziastas 4,10b 


rizikos veiksnį: žemo intelekto asmenys nelinkę atsisakyti rūkymo net Žino- 
dami apie jo žalą, todėl dažniau miršta nuo plaučių vėžio. Taip pat priside- 
da skurdo keliamas stresas ir kontrolės stoka. 

Žmonės miršta jaunesni tuose regionuose, kuriuose vyrauja nelygybė (Ka- 
wachi ir kiti, 1999; Lynch ir kiti, 1998; Marmot ir Wilkinson, 1999). Di- 
džiojoje Britanijoje ir Jungtinėse Valstijose pajamų skirtumai yra didesni, o 
prognozuojama gyvenimo trukmė mažesnė nei Japonijoje ir Švedijoje. Ten, 
kur per pastarąjį dešimtmetį išaugo nelygybė, pavyzdžiui, Rytų Europoje ir 
Rusijoje, stipriai sumažėjo ir gyvenimo trukmė. 

Ar nelygybė yra tik skurdo rodiklis? Prieštaringi duomenys rodo, kad skur- 
das — svarbus veiksnys, tačiau nelygybė — taip pat. Johnas Lynchas ir jo ben- 
dradarbiai (1998, 2000) teigia, kad nepriklausomai nuo pajamų, ankstyvos 
mirties rizika yra didesnė tose visuomenėse, kuriose yra didelis atotrūkis tarp 
pajamų. Kenksminga ne tik būti neturtingam, bet ir gyvenant tokioje aplin- 
koje jaustis neturtingu, palyginti su kitais. Roberto Sapolsky (2005) nuomone, 
tuo galima paaiškinti, kodėl Jungtinės Valstijos, kuriose gyventojų pajamų 
nelygybė didžiausia Vakarų šalyse, užima pasaulyje pirmą vietą pagal svei- 
katos apsaugai skiriamas lėšas ir 29 vietą pagal tikėtiną gyvenimo trukmę. 


Artimi santykiai ir laimė 

Pasiguosti dėl nemalonių jausmų yra sveika ne tik kūnui, bet ir sielai. Tokią 
išvadą siūlo tyrimai, rodantys, kad žmonės būna laimingesni, kai juos palai- 
ko draugai ir šeima. 

Kai kuriuose tyrimuose, apibendrintuose 2 skyriuje, lyginamos konkuren- 
cingos ir individualistinės Jungtinių Valstijų, Kanados, Australijos kultūros 
su kolektyvistinėmis Japonijos ir daugelio besivystančių šalių kultūromis. In- 
dividualistinėse kultūrose pabrėžiama nepriklausomybė, asmeninio gyveni- 
mo slaptumas ir didžiavimasis asmeniniais laimėjimais. Kolektyvistinėse kul- 
tūrose glaudesni socialiniai ryšiai apsaugo nuo vienišumo, susvetimėjimo, 
skyrybų ir streso sukeliamų ligų. 


Draugystė ir laimė 


Kituose lyginamuosiuose tyrimuose stebimi mažai arba daug artimų santykių 
turintys asmenys. Kai esame prisirišę prie draugų, su kuriais galime pasida- 
lyti intymiomis mintimis, jaučiame dvejopą poveikį, teigia XVII a. filoso- 
fas Francisas Baconas. „Tada mūsų džiaugsmas padvigubėja, o aštriausias 
sielvartas sumažėja perpus.“ Taip atrodo ir skaitant atsakymus į klausimą, 
kurį amerikiečiams pateikė Nacionalinis nuomonių tyrimo centras (Burt, 
1986): „Su kuo per pastaruosius šešis mėnesius aptarinėjote jums svarbius 
dalykus?“ Palyginti su tais, kurie nepaminėjo nė vieno artimo draugo, 60 
procentų paminėjusių penkis ar daugiau jautėsi „labai laimingi“. 

Kiti duomenys taip pat patvirtina socialinių ryšių svarbą. Draugystė stip- 
rina savivertę ir gerina savijautą (Hartup ir Stevens, 1997). Pavyzdžiui: 

e laimingiausi universiteto studentai yra tie, kurie jaučiasi patenkinti savo 
meilės reikalais (Emmons ir kiti, 1983); 


e turintieji artimų santykių geriau įveikia stresą, taip pat ir artimųjų netek- 
tį, seksualinę prievartą, darbo praradimą, ligą (Abbey ir Andrews, 1985; 
Perlman 1r Rook, 1987); 


e iš 800 Hobarto ir Williamo Smitho koledžų absolventų, kuriuos apklausė 
Wesley Perkinsas, tie, kurie „karjeros privalumus“ — dideles pajamas ir 
profesinę sėkmę bei prestižą — vertino labiau nei draugystę ir darną šei- 
moje, dvigubai dažniau nei jų bendramoksliai apibūdindavo save kaip ,„ga- 
na“ arba „labai“ nelaimingus (Perkins, 1991). Paklausti „Ko reikia jūsų 
laimei“ arba „Kas jūsų gyvenimui suteikia prasmę“, dauguma visų pirma 
vardijo artimus santykius su šeima, draugais ar mylimaisiais (Berscheid, 
1985; Berscheid ir Peplau, 1983). Laimės nerekia ieškoti toli nuo namų. 


Santuoka ir laimė 


Daugiau nei devyni iš dešimties pasakys, kad patys artimiausi yra santuoki- 
niai ryšiai. Ar santuoka susijusi su laimės pojūčiu? O gal laimingesnis yra 
malonumų ieškantis viengungis nei „„supančiotas“ ir „sukaustytas“ santuo- 
kos „jungo“? 

Gausybė duomenų rodo, kad dauguma Žmonių jaučiasi laimingesni bū- 
dami prie ko nors prisirišę, nei priešingai. Dešimčių tūkstančių europiečių ir 
amerikiečių apklausos patvirtino viena: palyginti su viengungiais ar našliais, 
juolab su išsiskyrusiais, turintys šeimą teigia esą laimingesni ir labiau pa- 
tenkinti gyvenimu (Gove ir kiti, 1990; Inglehart, 1990). Pavyzdžiui, nuo 1972 
metų atliktose reprezentatyviose 43 000 amerikiečių apklausose 23 procen- 
tai niekada nesituokusių suaugusiųjų ir net 40 procentų susituokusiųjų teigė 
esą „labai laimingi“ (NORC, 2005). Šis santuokos ir laimės ryšys pastebi- 
mas visose etninėse grupėse (Parker ir kiti, 1995). Be to, pagal pasitenkini- 
mą santuoka galima geriau prognozuoti laimę apskritai nei pagal pasitenki- 
nimą darbu, finansais ar bendruomene (Lane, 1998). Tarp nesusituokusiųjų 
yra daugiau savižudžių ir sergančių depresija (Stack, 1992; žr. 14.8 pav.). Iš 
tiesų, mažai nuo ko laimės jausmas priklauso labiau, nei nuo artimos, palai- 
kančios, teisingos, intymios, visą gyvenimą trunkančios draugystės. 

Ar santuoka, kaip dažnai manoma, labiau veikia vyrų nei moterų laimės 
jausmą? Atsižvelgdami į moterims tenkantį didesnį buities darbų krūvį ir vai- 
kų auklėjimo rūpesčius, galime tikėtis, jog taip. Tačiau laimės jausmo atžvilgiu 
atotrūkis tarp susituokusių ir niekada neturėjusių šeimos vyrų yra tik truputį 
didesnis nei tarp moterų. Europos apklausų ir kitų 93 tyrimų duomenimis, 
santuokinė laimė vienodai svarbi ir vyrams, 1r moterims (Inglehart, 1990), 
Wood ir kiti, 1989). Nors nesėkminga santuoka dažniau slegiančiai veikia 
moterį nei vyrą, mitą, kad netekėjusios moterys laimingesnės nei ištekėju- 
sios, reikėtų pamiršti. Visame Vakarų pasaulyje ir santuokoje gyvenantys vy- 


„Saulė žvelgia į šeimą, kuri 


juokauja susėdusi prie pietų 


stalo, ir nėra nieko geresnio 


už tai.“ 


C. S. Lewis, 
Membership, 1949 
(„Narystė“) 

14.8 PAVEIKSLAS 
Santuokiniai ryšiai 
ir depresija 


Nacionalinio psichikos 


sveikatos instituto atliktas 
psichikos sutrikimų tyrimas 


parodė, kad nesusituokę 
suaugusieji 2—4 kartus 
dažniau jaučia depresiją. 

rai, ir moterys dažniau teigia esą laimingi nei tie, kurie niekada nebuvo su- 
situokę arba išsiskyrė. 

Tačiau santuokos kokybė svarbesnė nei pati santuoka. Žmonės, kurie tei- 
gia, kad jų santuoka teikia pasitenkinimą, kurie vis dar tebemyli savo part- 
nerį, retai jaučiasi nelaimingi ir nepatenkinti gyvenimu, jie retai patiria de- 
presiją. Dauguma susituokusių Žmonių iš tiesų tvirtina, kad jų santuoka yra 
laiminga. Jungtinėse Valstijose beveik du trečdaliai susituokusiųjų savo san- 
tuoką laiko labai laiminga. Trys iš keturių tvirtina, kad sutuoktinis yra ge- 
riausias draugas. Keturi iš penkių — kad ir vėl tuoktųsi su tuo pačiu žmogu- 
mi. Dėl to dauguma šių žmonių yra apskritai patenkinti gyvenimu. 

Kodėl susituokę Žmonės yra laimingesni? Ar santuoka teikia laimę, ar, 
atvirkščiai, tuokiasi laimingi žmonės? Gal laimingi žmonės yra patrauklesni 
kaip partneriai? Ar niurzgūs arba kamuojami depresijos žmonės dažniau lieka 
be šeimos arba išsiskiria? Be abejonės, su laimingais žmonėmis būti sma- 
giau. Be to, jie lengviau bendrauja, yra patikimi, užjaučiantys ir atidesni (My- 
ers, 1993). Nelaimingi žmonės, kaip jau esame pastebėję, dažniau būna vie- 
niši. Depresinės nuotaikos kelia įtampą ir šeimoje, o tai dar labiau gilina dep- 
resiją (Davila ir kiti, 1997). Taigi teigiamai nusiteikę, laimingi žmonės leng- 
viau užmezga laimę teikiančius santykius. 

Tačiau, kaip teigia Oslo universiteto sociologas Arne Mastekaasa (1995), 
„dauguma mokslininkų mano“, kad santuokos ir laimės ryšį „visų pirma le- 
mia“ naudingas santuokos poveikis. Pagalvokime: jei laimingiausi žmonės 
anksčiau sukuria šeimą, vyresniame amžiuje (palaipsniui tuokiantis vis ma- 
žiau laimingiems) skirtumas tarp susituokusių ir nesusituokusių laimės jausmo 
turėtų mažėti. (Vyresni, mažiau laimingi, ką tik susituokę Žmonės turėtų su- 
mažinti vidutinį susituokusių laimingų žmonių skaičių, o nesusituokusiųjų 
grupėje turėtų likti vis daugiau nelaimingų žmonių.) Tačiau duomenys ne- 
patvirtina šios prognozės. Tai perša išvadą, kad artimi šeimyniniai ryšiai dau- 
gumai žmonių duoda dividendus. Rutgerso universiteto mokslininkų grupė 
15 metų stebėjo 1380 Niu Džersio valstijos suaugusiųjų (Horwitz ir kiti, 
1997). Jie patvirtino, kad gyvenantys santuokoje rečiau patiria depresiją netgi 
atsižvelgus į ikisantuokinę laimę. 

Santuoka padidina laimę bent jau dėl dviejų priežasčių. Pirma, susituokę 
žmonės turi daugiau galimybių mėgautis ilgalaikiais, palaikančiais, artimais 

santykiais ir mažesnę vienatvės tikimybę. Todėl nenuostabu, kad Kaliforni- 
jos universiteto Los Andželo filialo darbuotojo Roberto Coombso atlikta me- 
dicinos studentų vaikinų apklausa parodė, kad susituokę studentai studijas 
baigė rečiau patirdamai stresą ir nerimą (Coombs, 1991). Sėkminga santuo- 
ka — tai galimybė turėti puikų patikimą kompanioną, mylimąjį, draugą. 

Yra ir antra, proziškesnė, priežastis, dėl kurios santuoka teigiamai kore- 
liuoja su laimės jausmu ar bent jau saugo nuo kančių. Vedybos susijusios su 
sutuoktinio ir tėvo vaidmenimis, o tai stiprina savivertę (Crosby, 1987). Tiesa, 
daug vaidmenų gali kelti stresą. Mūsų emocijos gali būti perkrautos, ir ši- 
taip iš tiesų atsitinka. Tačiau kiekvienas vaidmuo taip pat teikia naudą, pa- 
dėtį, kelius praturtėti ir išvengti streso, su kuriuo susiduriame kitose gyve- 
nimo srityse. Savasis Aš su daugybe tapatumų yra panašus į dvaro rūmus su 
daugybe kambarių. Kai užsiliepsnojo vienas Vindzoro pilies sparnas, didžioji 
pilies dalis išliko tinkama naudotis karališkajai šeimai ir turistams. Kai mū- 
sų asmeninis tapatumas stovi ant kelių kojų, netekęs vienos iš jų jis vis tiek 
išsilaiko. Jei aš ką nors pripainioju darbe, galiu sau pasakyti, jog esu geras 
vyras ir tėvas, o viską išanalizavus paaiškėja, kad šie vaidmenys man ir yra 
svarbiausi. 


APIBENDRINIMAS 

Kaip socialiniai santykiai stiprina sveikatą ir gerovę? 

e Sveikatą bei laimę veikia ne tik socialinis pažinimas, bet ir socialiniai santykiai. Tie, kurie džiau- 
giasi artimais, palaikančiais santykiais, turi mažesnę tikimybę susirgti ir per anksti numirti. Tokie 
santykiai, sudarydami galimybę dalytis intymiais jausmais, padeda įveikti stresą. 

e Artimi santykiai teikia laimę. Palaikantys artimus, ilgalaikius ryšius su draugais ir šeimos nariais 
geriau įveikia netektis ir jaučiasi laimingesni. Pavyzdžiui, susituokę suaugusieji, palyginti su ne- 
susituokusiais, kur kas dažniau tvirtina esą labai laimingi ir jiems gresia mažesnė depresijos 
rizika. Atrodo, jog taip yra todėl, kad laimingi, draugų turintys žmonės daugiau pasiekia ir geriau 
jaučiasi. 


Post scriptum: 
kaip jaustis laimingesniam 


5 


Prieš kelerius metus parašiau knygą The Pursuit of Happiness („Siekiant lai- 
mės“), kurioje pateikiau svarbiausius mokslinių laimės tyrimų duomenis. Kai 
redaktoriai norėjo įrašyti paantraštę , Kas padaro žmones laimingais? “, juos 
perspėjau: tai klausimas, į kurį negali atsakyti nei ši, nei jokia kita knyga. 
Tai, ką sužinojome, paprasčiausiai susiję su laime. Tad knygos paantraštė buvo 
pakeista taip: „Kas yra laimingas ir kodėl?“ 

Tačiau 400 žiniasklaidoje skelbtų interviu apie laimę dažniausiai buvo 
klausiama: ,,Ką žmonės gali padaryti, kad būtų laimingi?“ Netvirtindamas, 
jog Žinau sveikatos ir laimės formulę, pateikiu 10 moksliniais tyrimais pa- 
remtų punktų, apie kuriuos verta pamąstyti: 

. Supraskite, kad ilgalaikė laimė pasiekiama ne „ją kuriant“. Žmonės prisitai- 


ko prie kintančių aplinkybių, netgi prie turtų ar neįgalumo. Tad turtai kaip ir 
laimė: visiškas jų nebuvimas gimdo vargą, bet nei jie, nei jokie kiti mūsų gei- 
džiami dalykai laimės neužtikrina. 


„ Tapkite savo laiko šeimininkais. Laimingi žmonės jaučiasi esą savo gyveni- 


mo šeimininkais, ir čia dažnai padeda mokėjimas planuoti: iškelti tikslus ir 
numatyti kasdienes užduotis. Nors mes dažnai pervertiname savo dienos ga- 
limybes (ir dėl to nusiviliame), dažniausiai nepakankamai įvertiname, kiek daug 
galėtume pasiekti per metus, jei kiekvieną dieną siektume nors mažytės pa- 
žangos. 

Vaidinkite, kad esate laimingi. Kartais tam tikras mintis galime sužadinti dirb- 
tinai. Prisivertę šypsotis, žmonės pasijunta geriau; būdami susiraukę, galvo- 
ja, jog visas pasaulis nusiteikęs priešiškai. Tad nutaisykite laimingą veidą. Kal- 
bėkite taip, tarsi būtumėte teigiamos savivertės ir lengvai bendraujantis opti- 
mistas. Veiksmai gali sužadinti jausmus. 


„ Ieškokite tokio darbo ir laisvalaikio praleidimo būdų, kad galėtumėte pritai- 


kyti savo gebėjimus. Laimingi žmonės dažnai jaučiasi tarsi ant bangos - įsi- 
jautę į užduotį, kuri juos išbando, tačiau nepalaužia. Brangiausios poilsio for- 
mos (plaukiojimas jachta) dažnai mažiau įtraukia nei sodininkystė, bendravi- 
mas ar amatai. 


„ Įstokite į „judėjimo“ judėjimą. Gausybė mokslinių darbų rodo, kad užsiimant 


aerobika ne tik tampama sveikesniais ir energingesniais, bet ir atsparesniais 
depresijai ir nerimui. Sveikas protas gyvena sveikame kūne. 


„ Miegokite tiek, kiek reikia. Laimingi žmonės gyvena aktyviai ir energingai, 


tačiau skiria pakankamai laiko miegui ir vienatvei. Daugelį žmonių kamuoja 
miego deficitas, dėl to atsiranda nuovargis, sumažėja budrumas, blogėja nuo- 
taika. 


„ Atiduokite pirmenybę artimiems santykiams. Artima draugystė su tais, kurie 


jumis labai rūpinasi, gali padėti įveikti sunkius laikus. Guodimasis naudingas 
ir sielai, ir kūnui. Pasiryžkite puoselėti savo artimiausius santykius: nemany- 
kite, jog artimiausi jums Žmonės tokie išliks savaime, rodykite jiems tokį patį 
gerumą, kurį rodote kitiems, tvirtinkite santykius, pramogaukite kartu ir vis- 
kuo dalykitės. Kad atnaujintumėte savo meilės jausmą — mylėkite. 


„ Nesusikoncentruokite tik į save. Padėkite vargstantiems. Laimingieji yra pa- 


slaugesni (gerai besijaučiantys daro gerus darbus). Darydami gerus darbus, pa- 
tys pasijusite geriau. 


„ Rašykite dienoraštį. Tie, kurie kasdien stabteli pamąstyti apie teigiamus savo 


gyvenimo aspektus (sveikatą, draugus, šeimą, laisvę, išsilavinimą, pojūčius, 
natūralią aplinką ir t.t.), geriau jaučiasi. 


10. Puoselėkite savo dvasinį pasaulį. Daugeliui žmonių stiprybės 1r vilties teikia 


tikėjimas, kuris taip pat padeda galvoti ne tik apie save. Daugybė mokslinių 
tyrimų rodo, kad tikintys žmonės yra laimingesni ir lengviau įveikia krizes. 


Socialinė psichologija 


teisme 


Ar liudytojų parodymai patikimi? 
Įtikinamų liudytojų įtaka 
Kai akys apgauna 
Klaidingos informacijos poveikis 
Atkreipkime dėmesį. Liudytojo parodymai 
Perpasakojimas 
Kaip sumažinti klaidų kiekį 
Mokslinių tyrimų išvada. Atsakomosios reakcijos poveikis 
liudytojams 


Kokie kiti veiksniai daro įtaką prisiekusiųjų sprendimams? 
Teisiamojo savybės 

Teisėjo nurodymai 

Papildomi veiksniai 


Kas daro įtaką prisiekusiajam? 

Prisiekusiųjų supratingumas 

Prisiekusiųjų atranka 

„Mirties bausmės“ prisiekusieji 

Kokią įtaką prisiekusiesiems daro grupė? 

Mažumos įtaka 

Grupės poliarizacija 

Atlaidumas 

Mokslinių tyrimų išvada. Grupės poliarizacija natūralioje 
teismo aplinkoje 

Ar dvylika galvų geriau nei viena? 

Ar šešios galvos taip pat gerai kaip dvylika? 

Iš laboratorijos į gyvenimą: imituojamos ir realios prisiekusiųjų 
Žiuri 

Post scriptum: kaip išmintingai vadovautis psichologijos 
mokslu 


„Teismo salė yra kovos 
laukas, kuriame advokatai 
kaunasi dėl prisiekusiųjų 
protų.“ 

James Randi, 1999 


T ai buvo labiausiai išreklamuota kriminalinė byla per visą žmonijos is- 
toriją: amerikietiškojo futbolo didvyris, aktorius ir televizijos laidos 
vedėjas O. J. Simpsonas buvo apkaltintas brutaliai nužudęs savo žmoną, su 
kuria nebegyveno, ir pažįstamą vyriškį. Kaltintojai tvirtino, kad įrodymai įti- 
kinami. Simpsono elgesys atitiko įprastą grasinimo ir smurto prieš sutuok- 
tinę modelį. Teismo ekspertizė patvirtino, kad nusikaltimų vietose rasta Simp- 
sono kraujo, o aukų kraujo buvo ant jo pirštinių, automobilio, netgi ant jo 
kojinių miegamajame. Jo kelionės žmogžudysčių naktimis ir pabėgimas, kai 
buvo rengiamasi jį suimti, kaltintojų nuomone, buvo papildomi įvykdyto nu- 
sikaltimo įrodymai. 

Simpsono advokatai teigė, kad pareigūnas, Simpsono dvare tariamai ra- 
dęs kruviną pirštinę, galėjo būti paveiktas rasinių prietarų. Be to, jie tvirti- 
no, kad Simpsonui nėra užtikrintas nešališkas teismas. Ar prisiekusieji, tarp 
kurių buvo 10 moterų, galėjo būti palankūs vyro, tariamai skriaudusio ir nu- 
žudžiusio moterį, atžvilgiu? Ir kokia buvo tikimybė, kad prisiekusieji atsi- 
žvelgs į teisėjo nurodymus nekreipti dėmesio į šališką įvykių aprašymą ži- 
niasklaidoje prieš prasidedant teismui? 

Ši byla iškėlė ir kitų klausimų, kurie buvo tiriami taikant socialinės psi- 
chologijos eksperimentus: 


e Nebuvo nė vieno tiesioginio šio nusikaltimo liudininko. Kokią įtaką turi 
tiesioginio liudininko parodymai? Kiek patikimi yra liudininko prisimi- 
nimai? Kas leidžia liudininką laikyti patikimu? 


e Simpsonas buvo gražus, turtingas ir garsus. Ar prisiekusieji gali, kaip tu- 
rėtų būti, nekreipti dėmesio į teisiamojo patrauklumą ir socialinę padėtį? 


e Kaip prisiekusieji suvokia tokią specifinę informaciją, kaip DNR tyrimų 
statistinė tikimybė? 

e Kriminalinėje byloje prisiekusiųjų daugumą sudarė moterys ir juodaodžiai, 
tačiau joje buvo ir trys vyrai: vienas lotynų amerikietis ir du baltaodžiai 
amerikiečiai. Paskesnėje civilinėje byloje, kur Simpsonui buvo iškeltas 
ieškinys dėl padarytos žalos atlyginimo, devyni prisiekusieji buvo balta- 
odžiai. Ar dėl savo asmeninių savybių prisiekusieji nedaro šališkų spren- 
dimų? Jei taip, tai ar teisininkai gali pasinaudoti prisiekusiųjų atrankos 
procesu ir susirinkti sau palankius prisiekusiuosius? 


e Tokiose bylose kaip ši prieš paskelbiant sprendimą 12 prisiekusiųjų ta- 
riasi. Kokią įtaką prisiekusieji daro vienas kitam svarstymo metu? Ar ma- 
žuma gali nugalėti daugumą? Ar 12 prisiekusiųjų priima tokį pat spren- - 
dimą kaip ir šeši? | 

Šitokie klausimai jaudina advokatus, teisėjus ir kaltinamuosius. Sociali- 
nė psichologija gali padėti atsakyti į šiuos klausimus. Tai pripažino ir teisės 
fakultetai universitetuose, kurie pradėjo samdyti „teisės ir socialinių moks- 
lų“ profesorius. Tai pripažino ir advokatai: jie pradėjo naudotis psichologų 
konsultantų paslaugomis. 

Teismo salę galima įsivaizduoti kaip miniatiūrinį pasaulio modelį, kur kas- 
dieniai socialiniai procesai ir jų pasekmės matomos iš labai arti. Kriminali- 
nėse bylose psichologiniai veiksniai gali turėti įtakos tokiems sprendimams, 
kaip suėmimas, tardymas, patraukimas baudžiamojon atsakomybėn, derybos 
dėl įrodymų, bausmės ir paleidimo už užstatą. Iš penkių JAV apygardų teis- 
mams perduodamų kriminalinių bylų keturios niekada nepatenka į teismą (JAV 
teisingumo departamentas, 1980). Todėl didžioji teismo advokatų darbo dalis 
yra „ne įtikinėjimas teismo salėje, bet posėdžiai pasitarimų kambaryje“ (Saks 
ir Hastie, 1978, p. 119—120). Net ir pasitarimų kambaryje sprendimai grin- 
džiami spėliojimais, kaip galėtų pasielgti prisiekusieji ar teisėjas. 

Nepriklausomai nuo to, ar byla sulauks prisiekusiųjų sprendimo, ar ne, 
socialinė dinamika teismo salėje yra svarbi. Todėl panagrinėkime dvi veiks- 
nių, kurie buvo intensyviai tiriami, grupes: 1) liudytojo parodymus bei jų 
įtaką sprendimams apie kaltinamąjį ir 2) prisiekusiųjų, kaip atskirų žmonių 
ir grupės, savybes. 


Ar liudytojų parodymai patikimi? 


Kol teismo salėje bręsta drama, prisiekusieji išgirsta parodymus, susidaro nuomonę apie kal- 
tinamąjį, išklauso teisėjo instrukcijas ir paskelbia nuosprendį. Panagrinėkime kiekvieną etapą 
atskirai, pradėdami nuo liudytojų parodymų. 


Įūkinamų liudytojų įtaka 


3 skyriuje atkreipėme dėmesį į tai, kad pasakojimai 1r asmeniniai parody- 
mai gali būti labai įtikinami ir netgi veiksmingesni nei pagrįsta, tačiau abst- 
rakti informacija. Nėra geresnio būdo baigti ginčą nei pasakyti: „Aš tai ma- 
čiau savo akimis!“ 

Atminties tyrinėtoja Elizabeth Loftus (1974, 1979) pastebėjo, jog tais, ku- 
rie „matė“, iš tiesų buvo tikima net įrodžius, kad jų parodymai neteisingi. 
Kai studentai buvo supažindinti tik su netiesioginiais tariamos Žmogžudys- 
tės bylos įrodymais, nuosprendžiui pritarė 18 procentų eksperimento daly- 
vių. Kiti studentai buvo supažindinti su ta pačia informacija, papildyta vie- 
no liudininko parodymais. Žinodami, kad kažkas pareiškė: „Štai jis!“, — nuo- 
sprendžiui pritarė 72 procentai. Trečiajai grupei advokatas paneigė šių pa- 
rodymų vertę (liudininkas mato silpnai ir buvo be akinių). Ar kompromita- 
cija sumenkino parodymus? Šiuo atveju nelabai: 68 procentai vis tiek prita- 
rė nuosprendžiui. 

Dennisas Emersonas 


Nekaltas Jamesas Newsome, 
kurį klaidingai atpažino 
liudytojai, ir tikrasis 
nusikaltėlis. 


Vėlesni eksperimentai parodė, kad kompromitacija gali sumažinti teigian- 
čių, kad teisiamasis yra kaltas, skaičių (Whitley, 1987), tačiau liudytojo pa- 
sakojimą sunku ištrinti iš prisiekusiųjų atminties, nebent jam prieštarautų kitas 
liudytojas (Leippe, 1985). Tai leidžia paaiškinti, kodėl, palyginti su krimi- 
nalinėmis bylomis, kuriose nėra liudytojų (kaip Simpsono byloje), išgirdę 
liudytojų parodymus prisiekusieji dažniau nusprendžia, kad įtariamasis yra 
kaltas (Visher, 1987). 

Ar prisiekusieji negali pastebėti, kad parodymai klaidingi? Kad tai išsi- 
aiškintų, Gary Wellsas, R. C. L. Lindsay ir jų bendradarbiai Albertos uni- 
versitete imitavo šimtus kalkuliatorių vagysčių matant liudininkams. Po to 
jie paprašė kiekvieno liudininko iš keleto nuotraukų atpažinti nusikaltėlį. Pri- 
siekusiųjų vaidmenį atlikę eksperimento dalyviai stebėjo liudininkų apklau- 
są ir vertino jų parodymus. Ar neteisingais liudininkais tikima rečiau nei tais, 
kurie teikia tikslius parodymus? Šio eksperimento metu buvo patikėta 80 pro- 
centų ir teisingų, ir neteisingų liudijimų (Wells ir kiti, 1979). Todėl moksli- 
ninkai padarė išvadą, kad „stebėtojai nesugeba atskirti klaidingai liudijan- 
čių, kad atpažino nusikaltėlį“ (Wells ir kiti, 1980). 

Vėliau atliktame eksperimente Lindsay, Wellsas ir Carolyn Rumpel (1981) 
imitavo vagystę tokiomis sąlygomis, kai liudininkai vienais atvejais galėjo 
atidžiai ir ilgai stebėti vagį, o kitais — ne. Prisiekusieji labiau tikėjo liudi- 
ninkais, kai sąlygos stebėti nusikaltimą buvo geros. Bet ir tada, kai stebėji- 
mo sąlygos buvo tokios blogos, kad du trečdaliai liudininkų teigė atpažinę 
nekaltą žmogų, 62 procentai prisiekusiųjų vis tiek tikėjo liudininkais. 

Wellsas ir Michaelas Leippe (1981) taip pat pastebėjo, kad prisiekusieji 
skeptiškiau vertina tuos liudytojus, kurie blogai prisimena neesmines deta- 
les, nors jų parodymai dažnai būna tiksliausi. Prisiekusieji galvoja, kad liu- 
dytojas, galintis prisiminti, jog kambaryje kabėjo trys paveikslai, „iš tiesų 
yra atidus“ (Bell ir Loftus, 1988, 1989). Deja, tie, kurie atkreipia dėmesį į 
detales, dažniausiai neįsidėmi nusikaltėlio veido. 

Įtikinamai paliudijus trims įvykį mačiusiems liudytojams, niekada anks- 
čiau nesusidūręs su teisėsauga čikagietis Jamesas Newsome buvo nuteistas 
kalėti iki gyvos galvos už tai, kad tariamai nušovė maisto prekių parduotu- 
vės savininką. Kaltinamasis buvo paleistas po penkiolikos metų, pagal pirš- 
tų atspaudus suradus tikrąjį nusikaltėlį. Dennisas Emersonas, profesionalus 
nusikaltėlis, buvo 7,62 cm aukštesnis už Jamesą Newsome ir jo plaukai bu- 
vo ilgesni (Chicago Tribune, 2002). 


Kai akys apgauna 


Ar dažnai liudytojų parodymai būna netikslūs? Yra gausybė istorijų apie ne- 
kaltus žmones, metų metus praleidusius kalėjimuose tik todėl, kad liudyto- 
jai nuoširdžiai klydo (Brandon ir Davies, 1973; Doyle, 2005). Prieš septy- 
niasdešimt metų Jeilio universiteto teisės profesorius Edwinas Borchardas 
(1932) užfiksavo 65 atvejus, kai buvo nuteisti žmonės, kurių nekaltumas vė- 

liau buvo įrodytas (jie buvo paleisti, patenkinus malonės prašymus, arba buvo 
išteisinti, atnaujinus bylą). Daugumai nuosprendis buvo skirtas todėl, kad liu- 
dininkai suklydo juos „atpažindami“, o kai kuriems nuteistiesiems tik per 
plauką nebuvo įvykdyta mirties bausmė. Šiais laikais DNR tyrimai išgelbė- 
jo daugiau nei 130 įkalintųjų už nusikaltimus, kurių jie neįvykdė; iš jų per 
78 procentai buvo klaidingo liudytojų atpažinimo aukos (Stambor, 2006). Ki- 
tos analizės išvada: iš 1,5 milijono Amerikoje kasmet nubaudžiamų krimi- 
nalinių nusikaltėlių 0,5 procento yra apkaltinama neteisingai, ir beveik 4500 
iš šių 7500 klaidingų nuosprendžių yra paremta tariamu atpažinimu (Cutler 
11 Penrod, 1995). 

Norėdami įvertinti liudytojų prisiminimų tikslumą, privalome sužinoti, 
kaip dažnai jie „pataiko“ ir „nepataiko“. Vienas būdas surinkti tokią infor- 
maciją — imituoti nusikaltimus ir vėliau surinkti įvykį mačiusių liudininkų 
parodymus. 

Tai buvo daroma daug kartų, ir kartais rezultatai keldavo nerimą. Pavyz- 
džiui, Kalifornijos universitete Heivarde menamą profesoriaus užpuolimą ma- 
tė 141 studentas. Po septynių savaičių, kai Robertas Buckhoutas (1974) pa- 
prašė atpažinti užpuoliką iš šešių pateiktų nuotraukų, 60 procentų studentų 
nurodė nekaltą žmogų. Todėl nenuostabu, kad realių nusikaltimų tiesioginių 
liudininkų parodymai kartais prieštarauja vienas kitam. Vėlesni tyrimai pa- 
tvirtino, kad dažnai liudytojai nepamatuotai pasitiki savimi. Pavyzdžiui, Bria- 
nas Bornsteinas ir Douglasas Zickafoose (1999) pastebėjo, kad vidutiniškai 
74 procentai studentų buvo tikri, kad prisiminė, kas lankėsi jų auditorijoje, 
tačiau teisūs buvo tik 55 procentai. 

Žinoma, ne visi liudytojai vienodai pasitiki savimi. Wellsas ir jo kolegos 
(2002) rašo, kad prisiekusieji labiausiai tiki savimi pasitikinčiais liudytojais. 
Tose bylose, kurių sprendimai buvo panaikinti atlikus DNR tyrimus, liudy- 
tojai labai pasitikinčiai teigė atpažinę nusikaltėlį. Todėl tai, kad liudytojų pa- 
rodymai yra tik vidutiniškai patikimi (išskyrus atvejus, kai, tarkim, kaltina- 
masis būna išskirtinės išvaizdos), kelia nerimą. Pasitikėjimą savimi su paro- 
dymų tikslumu galima lyginti atsižvelgiant į tai, kaip 1lgai liudytojas matė 
nusikaltėlį: stebėjusieji ilgesnį laiką paprastai ir pasitiki labiau, ir rečiau klysta 
(Lindsay ir kiti, 1998; Wells ir kiti, 2002). Tačiau kai kurie žmonės, nesvar- 
bu, teisūs, ar ne, būna kategoriškesni. Ir tai, sako Michaelas Leippe (1994), 
paaiškina, kodėl klaidingai liudijantys taip dažnai būna įtaigūs. 

Šie faktai tikrai būtų nustebinę 1972 metų JAV Aukščiausiojo teismo na- 
rius. Dabar suprantame, kad priimdamas sprendimą, apibrėžiantį JAV teis- 
mo organų sistemos poziciją dėl liudytojų atpažinimų, Aukščiausiasis Teis- 
mas apsiriko. Jis pareiškė, kad tarp veiksnių, į kuriuos reikia atsižvelgti įver- 
tinant atpažinimo tikslumą, yra „liudytojo demonstruojamas įsitikinimas“ 
(Wells ir Murray, 1983). 

Klaidos įsiskverbia į mūsų suvokimą bei prisiminimus, nes protas — tai 
ne vaizdajuostė. Žmonės gana tiksliai atpažįsta veidą fotografijoje, parodžius 

„ĮIsitikinimas nėra fakto 
patikimumo testas.“ 
Oliver Wendell Holmes, 
Collected Legal Papers 
(„Rinktiniai teisiniai 
straipsniai“) 


Kartais liudytojų gebėjimas 
prisiminti detales būna 
įspūdingas. Johnas Yuille 

ir Judith Cutshall (1986), 
išnagrinėję pasakojimus apie 
žmogžudystę, vieną popietę 
įvykdytą judrioje Britų 
Kolumbijos provincijos 
Barnabio miesto gatvėje, 
nustatė, kad liudytojai 
prisiminė detales 80 procentų 
tikslumu. 

15.1 PAVEIKSLAS 

Kartais tikėti reiškia matyti 
Kultūriniai lūkesčiai daro 
poveikį suvokimui, prisimini- 
mams ir jų atpasakojimui. 
1947 metais atlikdamas iiaiūii 
gandų eksperimentą, Gordo- 
nas Allportas ir Leo Postma- 
nas parodė šį piešinį, 
kuriame pavaizduotas 
baltaodis vyras, laikantis 
rankoje skustuvą, ir paprašė 
eksperimento dalyvių papasa- 
koti apie šį piešinį kitam, 
kuris vėliau perpasakotų 
trečiam ir taip toliau. Perpa- 
sakojus šeštą kartą, skustu- 
vas iš baltaodžio vyro rankos 
atsidūrė juodaodžio rankoje. 
Šaltinis: Allport G. W. ir 

L. Postman (1947, 1975). 
Piešinys iš Gordon W. 
pa 2 “ a Ža IM? ją kartu su kitomis. Tačiau Sterlingo universiteto veidų tyrinėtoja Vicki Bruce 
6 1947 ir atnaujintas 1975 (1998) nustebo, kad „žmogaus regai sunku susidoroti“ su subtiliais rakursų, 


i ai Ai į išraiškos ar apšvietimo skirtumais, Savo prisiminimus mes iš dalies grindžia- 
gavus leidėjo sutikimą. me situacijos suvokimu, o iš dalies — savo lūkesčiais, įsitikinimais ir dabar- 
Graphic Presentation Servi: = tinėmis žiniomis (žr. 15.1 ir 15.2 pav.). 

AE Matyti nusikaltimai ar patirtos traumos paveikia taip stipriai, kad liudy- 
tojų prisiminimai gali būti iškraipyti. Charlesas Morganas su bendradarbiais 
iš Jeilio universiteto ir kariuomenės psichologais (2004) fiksavo šį streso po- 
veikį atminčiai, išgyvenimo mokyklose stebėdami daugiau kaip 500 karei- 
vių — tariamų karo stovyklų kalinių, kurie buvo mokomi iškęsti maisto ir mie- 


go trūkumą kartu su intensyviais tardymais. Esant tokioms sąlygoms greitė- 

15.2 PAVEIKSLAS 
Lūkesčiai daro poveikį 
suvokimui 


Ar apatiniame dešiniajame 
kampe pavaizduotas veidas, 
ar figūra? 

Šaltinis: Fisher, 1968, 
pritaikyta Loftus, 1979. 
Anne Canevari Green 
piešinys. 

ja širdies plakimas ir daugėja streso hormonų. Išleisti iš stovyklos ir kitą dieną 
paprašyti iš 15 asmenų grupės atpažinti griežtą tardytoją, tik 30 proc. daly- 
vių nurodė teisingai. Streso nesukėlusį tardytoją atpažino 62 proc. dalyvių. 
Mokslininkai daro išvadą: „Priešingai populiariai nuomonei, kad dauguma 
žmonių niekada neužmiršta jiems grasinusio žmogaus veido, kurį aiškiai matė 
daugiau negu pusę valandos, iš tikrųjų dauguma nepajėgia teisingai atpažin- 
ti savo kankintojo“. Skyrelyje „Atkreipkime dėmesį. Liudytojo parodymai“ 
kalbama apie tai, kad ypač didelė klaidingų prisiminimų rizika atsiranda per- 
nelyg pasitikint gebėjimu įsiminti kitos rasės veidus (Brigham ir kiti, 2006; 
Meissner ir kiti, 2005). 


Klaidingos informacijos efektas 


Elizabeth Loftus ir jos bendradarbiai (1978) pademonstravo prisiminimo eigą. 
Vašingtono universiteto studentams jie parodė 30 skaidrių, kuriose buvo už- 
fiksuota automobilio susidūrimo su pėsčiuoju įvykių eiga. Svarbiausioje 
skaidrėje matėsi automobilis „Datsun“, stovintis prie ženklo „Sustokite“ ar- 
ba „Užleiskite kelią“. Vėliau pusei studentų, be kitų klausimų, buvo pateik- 
tas toks: „Ar pro automobilį „Datsun“, stovintį prie ženklo „Sustokite“, pra- 
važiavo kita mašina?“ Likusiems studentams buvo pateiktas tas pats klausi- 
mas, tik vietoj žodžių „prie ženklo „Sustokite“ jiems buvo pasakyta „prie 
ženklo „„Užleiskite kelią“. Vėliau visi studentai pamatė abi 15.3 paveiksle 
parodytas skaidres ir turėjo prisiminti, kurią iš jų matė anksčiau. Teisingai 
atsakė 75 procentai studentų, kuriems patektas klausimas sutapo su tuo, ką 
jie matė. Ir tik 41 procentas studentų, kuriems buvo užduotas klaidinantis 
klausimas, atsakė teisingai; kiti dažniau neigė tai, ką matė iš tiesų, ir „prisi- 
mindavo“ nuotrauką, kurios niekada nebuvo matę! 

Kituose šio klaidingos informacijos efekto tyrimuose Loftus (1979a, 
1979b, 2001) pastebėjo, kad pateikus įtaigius klausimus, liudininkai gali pa- 
tikėti, jog raudona šviesoforo šviesa iš tiesų buvo žalia, arba kad plėšikas 
buvo su ūsais, nors iš tiesų jis jų neturėjo. Policininkai ir advokatai, apklau- 
siantys liudininkus, dažniausiai savo klausimus formuluoja taip, kaip patys 
interpretuoja įvykį. Todėl žinant, kaip lengvai liudytojai pasiduoda klaidi- 
nančiai informacijai, ypač jei tiki, kad klausiantysis yra gerai informuotas, 
ir kai įtaigūs klausimai yra pakartojami, verta susirūpinti (Smith ir Ellsworth, 
1987; Zaragoza ir Mitchell, 1996). 

Nerimą kelia ir tai, jog klaidingi prisiminimai įsivaizduojami esą tikri. 
Jie gali būti tokie pat įtikinami kaip ir autentiški — įtikinamai nuoširdūs, ta- 
čiau nuoširdžiai klaidingi. Tai pasakytina ir apie mažus vaikus (kurie yra ypač 
mmlūs klaidingai informacijai), ir apie suaugusiuosius. Vaikų imlumą įtaigai 
įrodė Stephenas Ceci ir Maggie Bruck (1993a, b, 1995), 10 savaičių kartą 
per savaitę (1š viso 10 savaičių) kartodami vaikams klausimą: „Susikaupk, 
pagalvok ir pasakyk, ar kada nors tau šitaip yra atsitikę“. Pavyzdžiui, „Ar 
prisimeni, kaip važiavai į ligoninę su pelėkautais ant piršto?“ Stulbina tai, 


Prisiminkite 9 skyriuje aptartą 
šališkumą savajai rasei - 
tendenciją tiksliau atpažinti 
savo rasės atstovų veidus. 


klaidingos informacijos 
efektas 

(misinformation effect) 
Klaidingos informacijos 
įtraukimas į prisiminimą 
apie įvykį. 

Liudytojo parodymai 

1984 metais aš buvau 22 metų universiteto studentė. Mano pa- 
žymių vidurkis buvo puikus ir į ateitį aš žiūrėjau šviesiomis aki- 
mis. Vieną tamsią naktį kažkas įsibrovė į mano butą, įrėmė peilį 
į kaklą ir išprievartavo. 

Kol tai vyko, nusprendžiau, kad jei Dievui padedant liksiu 
gyva, pasirūpinsiu, kad mano prievartautoją sučiuptų ir nubaustų. 
Mano protas greitai atsiskyrė nuo kūno ir pradėjo registruoti kiek- 
vieną užpuoliko smulkmeną. Atidžiai jį ištyrinėjau: veidą, plau- 
kus, antakius, smakrą. Įtemptai klausiausi balso, kalbos, žodžių. 
leškojau, ar yra randų, tatuiruočių, visko, kas galėtų padėti jį 
atpažinti. Galiausiai, kai man atrodė, jog praslinko amžinybė, 
kai tik mano prievartautojas prarado budrumą, ankstų rytą pa- 
bėgau iš buto, susisupusi tik į antklodę. Aš likau gyva. 

Tą pačią dieną pradėjau savo užpuoliko patraukimo teisia- 
mojon atsakomybėn procesą. Keturias valandas prasėdėjau su 
policijos dailininku ir skrupulingai peržiūrėjau knygas su šimtais 
nosių, akių, antakių, plaukų augimo linijų, šnervių ir lūpų, iš naujo 
iki smulkmenų prisimindama užpuolimą, kol galiausiai buvo su- 
kurtas fotorobotas. Kitą dieną pirmajame laikraščio puslapyje 
buvo išspausdintas mano prievartautojo atvaizdas. Tai buvo siū- 
lo galas. Byloje atsirado pirmas įtariamasis. Po kelių dienų aš 
sėdėjau prieš eilę nuotraukų ir iš jų išrinkau užpuoliką. Aš jį su- 
čiupau. Žinojau, jog tai būtent jis. Visiškai pasitikėjau savimi. 
Buvau tuo tikra. 

Kai po šešių mėnesių byla buvo perduota teismui, aš, sto- 
vėdama ant liudytojų pakylos ir laikydama ranką ant Biblijos, 
prisiekiau sakyti „visą tiesą ir nieko daugiau, išskyrus tiesą“. Re- 
miantis mano, įvykio liudytojos, parodymais, Ronaldas Cotto- 
nas buvo nuteistas kalėti iki gyvos galvos. Ronaldas Cottonas 
jau daugiau niekada nebeišvys dienos šviesos. Jis daugiau ne- 
išprievartaus nė vienos moters. 

Per 1987 metų pakartotinį bylos nagrinėjimą gynyba prista- 
tė kitą kaltinamąjį, Bobby Poole, kuris gyrėsi mane išprievarta- 
vęs. Teisme jis neigė, kad mane išprievartavo. Paklausta, ar 
kada nors esu mačiusi šį vyrą, pabrėžtinai atsakiau, kad nieka- 
da gyvenime prieš tai nesu jo mačiusi. Kita auka pasakė tą patį. 
Ronaldas Cottonas antrą kartą buvo nuteistas kalėti iki gyvos 
galvos be galimybės būti paleistam už užstatą. 

1995 metais, prabėgus 11 metų nuo to laiko, kai pirmą kar- 
tą atpažinau Ronaldą Cottoną kaip savo prievartautoją, manęs 

paklausė, ar nesutikčiau duoti kraujo mėginio, kad būtų galima 
atlikti DNR testą ir jo rezultatus palyginti su nusikaltimo įkal- 
čiais. Sutikau, nes žinojau, kad Ronaldas Cottonas mane iš- 


“prievartavo, ir DNR tai tik patvirtins. Šis testas sustabdys visas 


būsimas Cottono apeliacijas. 

Niekada nepamiršiu tos dienos, kai sužinojau DNR testo 
rezultatus. Buvau virtuvėje, kai detektyvas ir apygardos proku- 
roras man pasakė: „Ronaldas Cottonas jūsų neišprievartavo. 
Tai buvo Bobby Poole“. Jų žodžiai trenkė tarsi perkūnas. Vyras, 
kurio, mano tvirtu įsitikinimu, gyvenime niekada prieš tai nebu- 
vau mačiusi, buvo tas, kuris laikė įrėmęs peilį man į kaklą, ma- 
ne sužalojo, išprievartavo, sugniuždė mano dvasią, atėmė iš 
manęs mano sielą. Tas, dėl kurio nusikaltimo neabejojau ir ku- 
rio veidas tebesivaidendavo naktimis, buvo nekaltas. 

Praleidęs kalėjime 11 metų Ronaldas Cottonas buvo pa- 
leistas į laisvę ir tapo pirmuoju Šiaurės Karolinos valstijoje, iš- | 
teisintu dėl sunkaus nusikaltimo remiantis DNR testo duomeni- 
mis. Bobby Poole, iki gyvos galvos nuteistas už kitus nusikalti- 
mus ir mirštantis nuo vėžio, prisipažino Išprievartavęs mane bei 
kitas aukas ir dėl to nė kiek nesigraužė. || 

Dabar Ronaldą Cottoną ir mane kažkas siejo šiame žiau- 
riame nusikaltime — mes abu buvome aukos. Tačiau dėl savo 
vaidmens jo byloje jaučiau kaltę ir gėdą. Mes buvome to paties 
amžiaus, tad aš žinau, ko jis neteko per tuos 11 kalėjime pra- 
leistų metų. Aš toliau gyvenau, naudojausi galimybėmis ir gy- 
džiau savo žaizdas, baigiau universitetą, šeimoje radau pasiti- 
kėjimą ir meilę. Darbe išmokau pasitikėti savimi. Savo gražiuo- 
se vaikuose mačiau šviesios ateities viltį. Ronaldas Cottonas 
visus šiuos metus praleido vienas kalėjime, gindamasis nuo 
smurto, ir tai buvo jo gyvenimas. 

"Praėjus kuriam laikui po to, kai Ronaldą Cottoną paleido į 
laisvę, per mūsų advokatus paprašiau galimybės su juo susitik- 
ti, kad galėčiau pasakyti, jog apgailestauju, ir paprašyti atleidi- 
mo. Galiausiai, atleidę vienas kitam, Ronas ir aš pasijutome iš- 
laisvinti. Dabar Žvelgiu atgal, nesitikėdama susidraugauti su Ro- 
nu, bet džiaugiuosi, kad mano klaida nekainavo jo gyvybės. 


Jennifer Thompson, Šiaurės Karolinos valstija, JAV 


—— 

15.3 PAVEIKSLAS 
Klaidingos informacijos 
efektais 


Kai parodžius vieną iš šių 
dviejų nuotraukų užduoda- 
mas klausimas, atitinkantis 
kelio ženklą kitoje nuotrau- 
koje, dauguma Žmonių 
„prisimena“ matę ženklą, 
kurio jie iš tiesų nematė. 
Šaltinis: Loftus, Miller 

ir Burns, 1978. Nuotraukos 
spausdinamos Elizabeth 
Loftus maloniai leidus. 


kad, kai tą patį klausimą užduodavo naujas suaugusysis, 58 procentai iki- 
mokyklinukų pateikdavo klaidingus ir dažnai labai išsamius pasakojimus apie 
prasimanytą įvykį. Vienas berniukas paaiškino, kad brolis rūsyje stumtelėjo 
jį į malkų rietuvę, ir jo pirštas pateko į pelėkautus. „Ir tada mes nuvykome 
į ligoninę, mane nuvežė ten mamytė, tėvelis ir Kolinas mūsų mašina, nes 
ligoninė yra toli. Ir gydytojas aptvarstė va šitą pirštą.“ 

Išgirdę tokius vaizdžius pasakojimus, psichologai dažnai apsikvailinda- 
vo. Jie negalėdavo atskirti prasimanytų ir tikrų istorijų, negalėdavo to pada- 
ryti 1r vaikai. Pasakius, kad tokio įvykio niekada nebuvo, kai kurie protes- 
tuodavo. „Bet tai iš tiesų buvo. Aš tai prisimenu!“ Šie duomenys privertė 
Bruck ir Cecį (1999, 2004) pagalvoti apie klaidingų kaltinimų galimybę vaikų 
seksualinio išnaudojimo bylose, kai vaikų prisiminimus paveikia dažnai kar- 
tojami įtaigūs klausimai 1r trūksta patvirtinančių įrodymų. Bruck ir Cecio tei- 
gimu, daugumai ikimokyklinio amžiaus ir daugeliui vyresnių vaikų patei- 

kus įtaigius pokalbio klausimus, jie klaidingai papasakos apie įvykius, kurių 
nebuvo, pavyzdžiui, kaip matė maisto produktų vagystę savo darželyje. 

Net ketvirtadalis Amerikos ir Didžiosios Britanijos studentų įsivaizduo- 
tus vaikystės įvykius (kaip kumščiu išdaužė langą ar kaip slaugytoja ėmė 
odos mėginį) prisimena taip, lyg tai būtų įvykę iš tikrųjų (Garry ir kiti, 1996; 
Mazzoni ir Memon, 2003). Iš dalies tokią vaizduotės hipertrofiją sukelia pats 
įsivaizdavimo procesas, kuris suaktyvina tas smegenų sritis, kurias veikia ir 
patirtis (Gonsalves ir kiti, 2004). 


Perpasakojimas 


Perpasakodami įvykius žmonės pasitelkia prisiminimus, nesvarbu, teisingi 
jie ar ne. Tikslus atpasakojimas vėliau leidžia atsispirti klaidinančiai įtaigai 
(Bregman ir McAllister, 1982). Šiaip jau, juo dažniau perpasakojame istori- 
ją, juo labiau patikime joje esančiu melu. Wellsas, Fergusonas ir Lindsay 
(1981) tai patvirtino, vagystės imitacijos liudininkams davę parepetuoti bū- 
simus atsakymus į klausimus prieš užlipant ant liudytojų pakylos. Šis eks- 
perimentas sustiprino liudytojų pasitikėjimą savimi ir padidino tikimybę, kad 
prisiekusieji, išgirdę klaidingus parodymus, apkaltins nekaltą žmogų. 

4 skyriuje atkreipėme dėmesį į tai, kad kalbėdami dažnai siekiame įsi- 
teikti klausytojams, ir taip pasielgę patys pradedame tikėti savo pačių iškreipta 
informacija. Įsivaizduokite, jog esate liudininkai ginčo, peraugusio į mušty- 
nes, kurių metu vienas Žmogus sužeidė kitą, byloje. Sužeistasis kreipėsi į 
teismą. Prieš teismo procesą jus apklausia meilikaujantis vieno jų advoka- 
tas. Ar jūs nepakeisite savo muštynių versijos taip, kad ji būtų naudinga šio 
advokato klientui? Jei taip, ar panašiai neiškreipsite savo prisiminimų ir teis- 
mo posėdyje? 

Blairas Sheppardas ir Neilas Vidmaras (1980) teigia, kad atsakymas į abu 
šiuos klausimus yra „taip“. Jie vieniems Vakarų Ontarijo universiteto stu- 
dentams paskyrė muštynių liudytojų, o kitiems — advokatų bei teisėjų vaid- 
menis. Vėliau, apklausiami kaltinamojo advokatų, liudytojai duodavo kalti- 
namajam palankesnius parodymus. Kitame eksperimente Vidmaras ir Nan- 
cy Laird (1983) pastebėjo, kad liudytojai savo parodymuose nepraleisdavo 
svarbių faktų; jie tiesiog pakeisdavo balso toną ir parinkdavo žodžius, pri- 
klausomai nuo to, ar buvo ieškovo, ar atsakovo liudytojai. Tačiau net ir šito 
pakako, kad tie, kurie klausėsi parodymų, susidarytų šališką įspūdį. Tad liu- 
dytojų prisiminimus gali iškreipti ne tik įtaigūs klausimai, bet ir jų pačių per- 
pasakojimai, kurie gali būti subtiliai pritaikyti auditorijai. 


Kaip sumažinti klaidų kiekį 


Kokių konstruktyvių veiksmų galima imtis, kad liudytojai ir prisiekusieji da- 
rytų mažiau klaidų? Šį klausimą kėlė buvusi JAV Generalinė prokurorė Ja- 
net Reno, kuri kaip Kanados teisinės reformos komisijos vadovė prieš 10 

mokslinių tyrimų išvada 


Atsakomosios reakcijos poveikis liudytojams 


Nusikaltimo liudininkas, žiūrėdamas į atpažinimui išrikiuo- 
tus žmones: „O, Dieve ... Nežinau... Tai vienas iš tų dviejų, 
... tačiau aš nežinau ... O, iš tiesų ... šis vyrukas buvo trupu- 
tį aukštesnis nei pažymėtas antru numeriu ... Tai vienas iš 
tų dviejų, tačiau nežinau...“ 

Praėjus keliems mėnesiams per teismo procesą: „Ar esate 
tikras, kad tai buvo antras numeris? Gal tik spėjote?“ 
Liudytojo atsakymas: „Nebuvo jokių abejonių... Aš buvau vi- 
siškai tikras.“ (Misurio valstija prieš Hutchingą, 1994, apra- 
šyta Wells ir Bradfield, 1998). 


Kaip paaiškinti, kad liudytojo atmintyje įsitvirtina tai, kuo iš pra- 
džių jis abejojo? Šį klausimą kėlė Gary Wellsas ir Amy Brad- 
field (1998, 1999). Moksliniai tyrimai parodė, kad sužinojus, jog 
kitas liudininkas atpažino tą patį žmogų, ir keletą kartus išgir- 
dus tą patį klausimą bei pasirengus kryžminei apklausai, pasi- 
tikėjimas sustiprėja (Lūūs ir Wells, 1994: Shaw, 1996; Wells ir 
kiti, 1981). Ar atpažinimo metu atliekančiojo apklausą atsako- 
moji reakcija gali daryti įtaką ne tik pasitikėjimui, bet ir ankstes- 
nio pasitikėjimo įsitvirtinimui („Aš tai žinojau iš pat pradžių“)? 
Siekdami tai išsiaiškinti, Wellsas ir Bradfield atliko du ekspe- 
rimentus, kuriuose 352 Ajovos valstijos studentai turėjo peržiūrė- 
ti neryškų į parduotuvę įeinančio vyro vaizdo įrašą. Netrukus už 
kameros matymo lauko jis nužudė apsaugos darbuotoją. Vėliau 


studentams buvo duotas kriminalinės bylos nuotraukų rinkinys ir | 


paprašyta atpažinti nusikaltėlį (jo nuotraukos minėtame rinkinyje 
nebuvo). Visi 352 studentai teigė atpažinę. Tada eksperimentuo- 
tojas pateikdavo atsakomąją reakciją. Tai buvo arba patvirtinimas 
(„Gerai. Jūs atpažinote tikrą įtariamąjį), arba paneigimas („Iš tie- 
sų įtariamasis buvo numeris“), arba jokios informacijos. Ga- 
liausiai po kurio laiko visų studentų paklausė: „Ar tuo metu, kai 
atpažinote nusikaltėlio nuotrauką, buvote tikri, kad tai tas pats 
asmuo, kurį matėte vaizdajuostėje?“ (Atsakymų skalė: nuo 1 - 
labai abejojau iki 7 — buvau visiškai įsitikinęs.) 

Eksperimentas davė du stulbinamus rezultatus. Pirma, at- 
sitiktinių eksperimentuotojo komentarų poveikis buvo milžiniš- 
kas. Iš tų, kuriems buvo pateikta patvirtinanti informacija, savo 
tikrumą, priimant pradinį sprendimą, 6 arba 7 balais įvertino 58 
procentai liudininkų. Šis procentas buvo keturis kartus didesnis 
negu tų liudininkų, kurie nebuvo gavę jokios grįžtamosios infor- 
macijos (14 procentų laikė save visiškai įsitikinusiais), ir 11 kar- 
tų viršijo liudininkų, gavusių paneigiančią informaciją, įsitikini- 
mą savo teisumu (visiškai įsitikinusiais save laikė tik 5 procen- 


tai). Neturėtų stebinti, kad sulaukus patvirtinančios atsakomo- 
sios reakcijos liudininkų pasitikėjimas sustiprėja. Tačiau juk čia 
buvo jų prisiminimai apie savo įsitikinimą dar nesulaukus jokios 
atsakomosios reakcijos. 

Eksperimento dalyviai nesusivokė, kad jų sprendimams kaž- 
kas darė poveikį. Antrasis stulbinamas faktas: paklausti, ar at- 
sakomoji reakcija turėjo kokį nors poveikį jų atsakymams, 58 
procentai teigė, kad „ne“. Be to, įsitikinusieji, jog nejuto jokio 
poveikio, grupės mastu buvo paveikti nė kiek ne mažiau negu 
tie, kurie teigė šį poveikį pajutę (Žr. 15.4 pav.). 

Šios išvados siekia giliau nei tik prisiekusiųjų tyrimai. Čia ir 
vėl matome socialinių psichologinių mokslinių tyrimų poreikį. 
Kaip dažnai pastebi socialiniai psichologai - prisiminkime Milg- 
ramo paklusnumo eksperimentus - teiraudamiesi, kaip Žmogus 
pasielgtų, arba klausdami, kaip paaiškintų savo veiksmus, kar- 
tais gauname klaidingus atsakymus. Benjaminas Franklinas bu- 
vo teisus, sakydamas: „Trys dalykai yra neprasto tvirtumo: plie- 
nas, deimantas ir savęs pažinimas“. Štai kodėl mums reikalin- 
gos ne tik apklausos, kuriose prašoma, kad Žmonės pasiaiškin- 
tų, bet ir eksperimentai, kai matome, ką jie iš tiesų daro. 


Eksperimento dalyviai, kurie 
teigė, kad atsakomoji reakcija 
nepadarė jiems poveikio, iš 
tiesų buvo ne mažiau paveikti. 


RE Paneigimas 


Visiškai 
įsitikinę / 


Įsitikinimo mastas 


Labai 
abejojantys 


„Atsakomoji reakcija 
padarė man poveikį“ 


15.4 PAVEIKSLAS 

Liudininkų pasitikėjimas klaidingu atpažinimu gavus 
patvirtinantį arba paneigiantį grįžtamąjį ryšį 

(2-as eksperimentas) 


nepadarė man 
poveikio“ 


Atkreipkite dėmesį į tai, jog dalyviai, teigę, kad 
atsakomoji reakcija nepadarė jiems jokio poveikio, 
buvo ne mažiau jos paveikti. 

Šaltinis: Wells ir Bradfield, 1998. 

„Iš liudytojų galbūt reikėtų 
reikalauti realistiškesnės 
priesaikos: „Ar prisiekiate 
sakyti tiesą, visą tiesą arba tai, 
ką jūs, jūsų nuomone, 
prisimenate?“ 
Elizabeth Loftus, 
Memory in Canadian Courts 
of Law, 2003 („Atmintis 
Kanados teismuose“). 


metų kreipėsi į Gary Wellsą, norėdama išgirsti jo siūlymus. Po to Teisingu- 
mo departamentas sudarė mokslininkų, advokatų ir teisėtvarkos pareigūnų 
grupę, kuri turėjo parengti įstatymo priežiūros principus „Liudytojų paro- 
dymai: įstatymų vykdymo vadovas“ (Technical Group, 1999; Wells ir kiti, 
2000). Jų siūlymai buvo panašūs į daugelį tų, kurie buvo pateikti naujausio- 
je Kanados liudytojų atpažinimo procedūrų apžvalgoje (Yarmey, 2003a). Šia- 
me vadove buvo aprašyta, kaip a) mokyti policijos tardytojus ir kaip b) or- 
ganizuoti įtariamojo atpažinimo iš kelių žmonių procedūrą. 


Mokyti policijos tardytojus 


Ronaldas Fisheris ir jo bendradarbiai (1987, 1989), išnagrinėję patyrusių Flo- 
ridos policijos detektyvų atliktų liudininkų apklausų garso įrašus, pastebėjo 
būdingą jų struktūrą. Pradėję neapibrėžtu klausimu („Papasakokite man, ką 
prisimenate“), vėliau detektyvai pertraukdavo liudininką klausimais, reika- 
laujančiais glausto atsakymo („Kokio jis buvo ūgio?“). 

Vadove „Liudytojų parodymai“ sakoma, kad apklausos pradžioje reikėtų 
leisti liudininkams papasakoti, ką jie prisimena. Prisiminimai bus išsames- 
ni, jei tardytojas padės patardamas iš pradžių prisiminti aplinkybes, paska- 
tins įsivaizduoti įvykio vietą ir tuo metu kilusias mintis bei jausmus. Netgi 
parodžius įvykio vietos nuotraukas, tarkime, eilę prie kasos parduotuvėje ir 
kasininkę, kuri buvo apiplėšta, galima sužadinti tikslius prisiminimus (Cut- 
ler ir Penrod, 1988). Skirdamas liudininkams pakankamai laiko papasakoti 
viską, ką jie prisimena, ir nepertraukinėdamas, vėliau tardytojas gali padėti 
pagalbiniais klausimais (,„Ar balsas buvo kuo nors neįprastas? Gal tas žmo- 
gaus išsiskyrė išvaizda ar drabužiais?“). 

Kai Fisheris ir jo bendradarbiai (1989, 1994) išmokė detektyvus apklau- 
sos meno, iš liudininkų buvo gauta 50 procentų daugiau informacijos, o klai- 
dingų liudijimų nepadaugėjo. Apibendrinus 42 tyrimų duomenis paaiškėjo, 
kad kognityvi apklausa reikšmingai padeda prisiminti detales neprarandant 
tikslumo (Kohnken ir kiti, 1999). Reaguodami į šiuos rezultatus, dauguma 
Šiaurės Amerikos ir visi Anglijos bei Velso policijos padaliniai įdiegė šią 
„kognityvios apklausos“ metodiką (Geiselman, 1996; Kebbell ir kiti, 1999), 
FTB šią metodiką įtraukė į savo mokymo programą (Bower, 1997). Yra vil- 
čių, kad ši procedūra padės gauti daugiau informacijos iš visų žodinių pasa- 
kojimų ir medicininių tyrimų. 

Atminties peržvalgą atliekantys tardytojai privalo atidžiai stengtis, kad 
jų klausimuose nebūtų paslėptų prielaidų. Loftus ir Guido Zannis (1975) pa- 
stebėjo, jog klausimai, turintys paslėptų prielaidų (,„Ar pastebėjote, kad šis 
priekinis žibintas buvo sudaužytas?) suklaidindavo dvigubai dažniau nei jų 
neturintys klausimai (,„Ar pastebėjote sudaužytą priekinį žibintą?“'). 

Kai liudininkams pateikiama peržiūrėti labai daug fotorobotų, vėliau jie 
sunkiau atpažįsta nusikaltėlį (Brigham ir Cairns, 1988). Klaidos ypač tikė- 
tinos tada, kai liudininkas privalo stabtelėti, pagalvoti ir palyginti veidus. Fo- 

torobotą sukurti padėję liudininkai vėliau sunkiau pajėgia atpažinti tikrąjį vei- 
dą iš daugelio (Wells ir kiti, 2005). Žodžiu apibūdinus plėšiko veidą, vėliau 
būna sunkiau jį atpažinti iš nuotraukų. Kai kurių mokslininkų manymu, „Žo- 
džiai nustelbia“ todėl, kad atmintyje įsitvirtina žodinis veido aprašymas; ki- 
ti yra įsitikinę, kad žodinis apibūdinimas pakeičia pasąmoninį suvokimą ar- 
ba padaro jį nepasiekiamą (Fallshore ir Schooler, 1995; Meissner ir kiti, 2001; 
Schooler, 2002). 

Akistatoje dažniausiai atpažįstama automatiškai ir be didesnių pastangų. 
Reikalingas veidas pamatomas tiesiog staiga (Dunning ir Stern, 1994). Ne- 
seniai Davido Dunningo ir Scotto Perrettos (2002) atliktuose tyrimuose ne- 
klydo beveik 90 procentų liudininkų, kurie įtariamąjį atpažino greičiau nei 
per 10—12 sekundžių, ir 50 procentų tų liudininkų, kuriems atpažinti prirei- 
kė ilgesnio laiko. Kiti tyrimai paneigia 10—12 sekundžių taisyklę, tačiau pa- 
tvirtina, kad greičiau atpažįstantys liudininkai paprastai būna tikslesni (We- 
ber ir kiti, 2004). Pavyzdžiui, Timas Valentine su bendradarbiais (2003) ste- 
bėjo 640 liudininkų, kurie Londono policijoje dalyvavo akistatose. Jei liudi- 
ninkas įtariamąjį atpažindavo greitai, beveik 9 kartus iš 10-ies jis buvo teisus. 
Lėčiau atpažįstantys teisūs buvo tik 4 kartus iš 10. Jaunesni liudininkai ir 
tie, kurie nusikaltėlį buvo matę ilgiau nei minutę, buvo tikslesni už pagyve- 
nusius liudininkus ir tuos, kurie matė nusikaltėlį trumpiau nei vieną minutę. 


Kaip sumažinti klaidų skaičių per akistatą 


Rono Shatfordo byla rodo, kaip gali suklaidinti akistatai išrikiuotų žmonių 
eilės tvarka (Doob ir Kirshenbaum, 1973). Kai Toronto priemiestyje buvo 
apiplėšta parduotuvė, kasininkė tegalėjo prisiminti, kad nusikaltėlis neryšė- 
jo kaklaraiščio ir „buvo labai tvarkingai apsirengęs bei gana gražus“. Kai 
gražios išvaizdos Shatfordą policija pastatė į eilę kartu su 11 nepatrauklių 
vyrų, kurie visi ryšėjo kaklaraiščius, kasininkė tuojau pat nurodė jį kaip už- 
puoliką. Kai ilgam nuteistas Shatfordas buvo praleidęs kalėjime 15 mėne- 
sių, kitas Žmogus prisipažino įvykdęs šį nusikaltimą. Shatfordo byla pradėta 
svarstyti iš naujo 1r jis pripažintas nekaltu. 

Gary Wellsas (1984, 1993, 2005) vadove „Liudytojų parodymai“ rašo, 
kad vienas iš būdų sumažinti klaidingų atpažinimų skaičių yra priminti liu- 
dininkui, kad tarp išrikiuotųjų nebūtinai yra žmogus, kurį jis matė. Kitas būdas 
— parodyti liudininkams „švarią“ rikiuotę, kurioje nebūtų nė vieno įtariamo- 
J0, ir atsijoti tuos liudininkus, kurie vis tiek nurodė kaltininką. Tie, kurie to- 
kių klaidų nedaro, paprastai rečiau klysta stebėdami įtariamųjų eilę. 

Dešimtys Europoje, Šiaurės Amerikoje ir Pietų Afrikos Respublikoje at- 
liktų tyrimų rodo, kad klaidų taip pat sumažėja tada, kai liudininkai žiūri į 
akistatai atrinktus žmones paeiliui (Lindsay ir Wells, 1985; Meissner ir kiti, 
2005; Steblay 1r kiti, 2001). Kai visi įtariamieji kartu išrikiuojami vienoje 
eilėje, liudininkams kyla pagunda išsirinkti tą, kuris, jų manymu, labiausiai 
panašus į nusikaltėlį. Stebint po vieną įtariamąjį paeiliui, liudininko klaidos 


Nešališka akistata? Johnas 
Brighamas, Davidas Ready ir 
Stacy Spier (1990) sako, jog 
įtariamojo atžvilgiu ji yra 
teisinga tada, „kai kiti 
akistatoje dalyvaujantys 
įtariamieji yra ganėtinai 
panašūs į jį.“ 

tikimybė sumažėja. Jei liudininkai turi peržvelgti daugybę nuotraukų ar į eilę 
išrikiuotų asmenų, didėja tikimybė, kad jie nurodys labiausiai panašų į nu- 
sikaltėlį. (Jei akistatoje dalyvauja ne vienos rasės atstovai, liudininkas gali 
pasirinkti bet kurį nusikaltėlio rasės žmogų, ypač jei liudininko ir nusikaltė- 
lio rasės skiriasi [Wells ir Olson, 2001]. Kai liudininkas mato akistatai pa- 
rinktus Žmones paeiliui po vieną, jis lygina kiekvieną Žmogų su atmintyje 
esančiu nusikaltėlio atvaizdu ir daro neatšaukiamą sprendimą — Žmogus ati- 
tinka atvaizdą arba ne (Gronlund, 2004a, 2004b). 

Šios nieko nekainuojančios procedūros — akistatos policijoje — panašios 
į gerus eksperimentus. Jose yra kontrolinė grupė (atpažinimui išrikiuotų nie- 
kuo nekaltinamų asmenų grupė arba įtariamųjų grupė, iš kurios menami liu- 
dininkai bando išrinkti įtariamąjį, remdamiesi vien tik anksčiau gautu jo api- 
būdinimu). Čia yra eksperimentuotojas, nežinantis hipotezės (pareigūnas, ne- 
nutuokiantis, kuris yra įtariamasis). Klausimai yra parengti pagal scenarijų 
ir neutralūs, tad juose nėra subtilaus konkretaus atsakymo reikalavimo (pro- 
cedūra neleidžia suprasti, kad tarp išrikiuotųjų yra įtariamasis). Taip pat drau- 
džiami pasitikėjimą skatinantys komentarai po akistatos („Jūs jį nutvėrėte!“), 
kol neduodami parodymai teisme. Tokia procedūra sumažina žmogiškąjį pa- 
tvirtinimo šališkumą (kai turint idėją ieškoma ją patvirtinančių įrodymų). Aki- 
statos sėkmingai gali būti organizuotos ir per kompiuterį (MacLin ir kiti, 
2005). 

Nors abipusiai aklas tyrimas yra gerai žinomas psichologams, jis dar ne- 
sulaukė populiarumo kriminalistikoje (Wells ir Olson, 2003). Tačiau jo lai- 
kas gali netrukus ateiti. Niu Džersio valstijos teisingumo ministras, siekda- 
mas sumažinti galimybę paveikti liudytojus, įsakė visoje valstijoje naudoti 
aklo tyrimo metodą ir rengti pavienio palyginimo akistatas, kad būtų kiek 
įmanoma sumažinta paprasčiausio išrikiuotų Žmonių lyginimo ir panašiausio 
į įtariamąjį išrinkimo galimybė (Kolata ir Peterson, 2001; Wells ir kiti, 2002). 
Policija galbūt pradės naudoti Seano Pryke, Rodo Lindsay ir jų bendradar- 
bių (2004) išbandytą metodą. Jie paprašė studentų atpažinti grupėje prieš tai 
apsilankiusį žmogų pagal daugelį savybių: atskirai pateiktas veido, kūno ir 
balso ypatybes. Išvada: liudininkas, atpažįstantis tą patį asmenį ir pagal vei- 
dą, ir pagal kūną, ir pagal balsą, beveik niekada nesuklys. 


Mokyti prisiekusiuosius 


Ar prisiekusieji logiškai įvertina liudytojų parodymus? Ar jie supranta, kad 
atpažinimo patikimumas priklauso nuo aplinkybių, supančių į akistatą su- 
vestus asmenis? Ar jie žino, reikia ar nereikia atsižvelgti į liudytojo pasiti- 
kėjimą savimi? Ar jie supranta, kad prisiminimų atkūrimas gali priklausyti 
nuo ankstesnių klaidinančių klausimų, įvykio metu patirto streso, laiko, ski- 
riančio įvykį nuo apklausos, įtariamojo ir liudininko rasės, liudininko gebė- 

15.1 LENTELĖ. Įtaka liudytojų parodymams 


Reiškinys Liudininkų ekspertų Prisiekusiųjų 
pritarimas* pritarimas* 


Klausimo formulavimas. 
Liudytojo parodymams apie įvykį gali turėti įtakos klausimų formuluotės. 98“ 85*0 


Nurodymai liudytojui per akistatą. 

Policijos nurodymai gali turėti įtakos liudytojo norui atpažinti nusikaltėlį. 98445 4196 
Pasitikėjimo kaita. 

Liudytojo pasitikėjimui gali turėti įtakos veiksniai, nesusiję su atpažinimo tikslumu. 9590 504 
Šališkumas, atsiradęs dėl fotorobotų panaudojimo. 

Parodžius įtariamojo fotorobotą, tikimybė, kad liudytojas nurodys šį įtariamąjį 

per akistatą, padidėja. 9544 59“0 


Informacija po laiko. 
Liudytojų parodymuose apie įvykį dažnai atsispindi ne tik tai, 
ką jie iš tiesų matė, bet ir vėliau gauta informacija. 94445 6096 


Nuostatos ir lūkesčiai. 
Liudytojo įvykio suvokimui bei jo prisiminimams gali turėti įtakos jo nuostatos 


bei lūkesčiai. 9246 816 
Rasinis šališkumas. 
Liudytojai būna tikslesni, atpažindami savos, o ne kitų rasių atstovus. 9046 47945 


Tikslumas versus pasitikėjimas. 
Liudytojo pasitikėjimas savimi nėra patikimas atpažinimo tikslumo rodiklis. 87“ 38“ 


* „Šį reiškinį psichologai laiko patikimu ir, jų nuomone, juo galima naudotis teisme teikiant parodymus.“ 


Šaltinis: Duomenys apie ekspertus iš: S. M. Kassin, V. A. Tubb, H. M. Hosch ir A. Memon (2001). Duomenys apie 
prisiekusiuosius iš: T. R. Benton, D. F. Ross, E. Bradshaw, W. N. Thomas ir G. S. Bradshaw (2006) 


jimo prisiminti kitas detales? Kanadoje, Didžiojoje Britanijoje ir Jungtinėse 
Valstijose atlikti tyrimai rodo, kad prisiekusieji nepajėgia įvertinti daugumos 
šių veiksnių, kurie, kaip žinoma, daro įtaką liudytojo parodymams (Cutler 
tr kiti, 1988; Devenport ir kiti, 2002; Noon ir Hollin, 1987; Wells ir Turtle, 
1987; Yarmey, 2003a, 2003b). 

Dabar dažnai kviečiami (dažniausiai tą daro gynyba) liudytojų parody- 
mų ekspertai, šitaip ugdomos ir prisiekusiųjų kompetencijos. Ekspertų už- 
duotis yra pateikti prisiekusiesiems informaciją, panašią į tą, kurią jūs dabar 
skaitote, ir padėti jiems įvertinti kaltintojo bei gynėjo liudytojų parodymus. 
15.1 lentelėje, kuri buvo sudaryta apklausus 64 liudytojų parodymų tyrėjus, 
yra išvardyti reiškiniai, dėl kurių labiausiai sutariama. Vėliau parodymai buvo 
palyginti su 111 Tenesio valstijoje atrinktų prisiekusiųjų parodymais. 

Kai prisiekusieji supažindinami su sąlygomis, kuriomis galima pasiekti 
didesnio liudytojų parodymų patikimumo, jie pajėgia geriau įžvelgti skirtu- 
mą (Cutler ir kiti, 1989; Devenport ir kiti, 2002; Wells, 1986). Be to, advo- 
katai ir teisėjai pripažįsta kai kurių šių veiksnių svarbą sprendžiant, kada pra- 
šyti atmesti akistatos parodymus (Stinson ir kiti, 1996, 1997). 

APIBENDRINIMAS 


Ar liudytojų parodymai patikimi? 


e Socialiniai psichologai atliko šimtus eksperimentų ir atskleidė, kad liudininkų parodymų tikslumas 
priklauso nuo sprendimų priėmimo ir prisiminimo būdų. 


e Kai kurie liudininkai būna ypač kategoriški ir įsitikinę savo teisumu. Tokiais liudininkais labiau 
tikima, nors iš tikrųjų kategoriškumas yra tik asmeninė savybė, kuri neužtikrina informacijos tikrumo. 

e Žmogaus akys - ne vaizdo kamera. Jos jautrios šviesos, situacijos ir kitokiems pokyčiams, kurie 
gali klaidinti atpažinimo metu. 

e Pateikęs klaidingą informaciją, liudininkas gali pats ja patikėti. 

e Nuolat kartojant nusikaltimo įvykių seką, gali įsivelti klaidų. Liudininkas tai gali prisiminti kaip 
tikrovę. 

e Siekiant sumažinti tokių klaidų atsiradimo galimybes, interviu vedėjams patariama leisti liudinin- 
kams patiems pasakoti, ką jie prisimena, nepertraukinėti, skatinti įsivaizduoti įvykį ir tuometinę 
emocinę būseną. 

e Pagerinti liudytojų parodymų vertinimą ir, žinoma, padėti priimti teisingesnį nuosprendį gali prisie- 
kusiųjų mokymas apie liudytojų daromas klaidas. 


Kokie kiti veiksniai daro įtaką 
prisiekusiųjų sprendimams? 


Ar kaltinamojo patrauklumas ir jo panašumas į prisiekusiuosius gali pastaruosius nuteikti 
šališkai? Kaip stropiai prisiekusieji vykdo teisėjo nurodymus? 


Teisiamojo savybės 


Pasak garsaus advokato Clarence Darrow (1933), prisiekusieji retai pripa- 
žįsta kaltu žmogų, kuris jiems patinka, taip pat retai išteisina tą, kuris nepa- 
tinka. Jis teigė, kad svarbiausias advokato uždavinys — priversti prisiekusiuo- 
sius pamėgti teisiamąjį. Ar Darrow teisus? Ar teisinga jo nuomonė, kad „su 
nusikaltimu susiję faktai yra santykinai nesvarbūs“? 

Darrow perdėjo. Ištyrus per 3500 kriminalinių ir 4000 civilinių bylų pa- 
aiškėjo, kad keturis kartus iš penkių teisėjas pritarė prisiekusiųjų sprendi- 
mui (Kalven ir Zeisel, 1966). Nors ir teisėjas, ir prisiekusieji gali klysti, pri- 
siekusieji dažniausiai pamiršta savo šališkumą, sutelkia dėmesį į faktus 1r 
vieningai priima sprendimą (Saks ir Hastie, 1978; Visher, 1987). Faktai iš 
tiesų yra svarbūs. 

Tačiau kai prisiekusiųjų prašoma įvertinti (ar šis kaltinamasis galėtų 54- 
moningai įvykdyti šį nusikaltimą) — svarbūs būna ne tik faktai. Kaip paste- 
bėjome 7 skyriuje, kalba būna įtaigesnė, jei kalbėtojas pasitiki savimi ir yra 
patrauklus. Prisiekusieji negali nesusidaryti įspūdžio apie teisiamąjį. Ar jie 

gali pamiršti šį įspūdį ir spręsti bylą, remdamiesi tik faktais? 

Sprendžiant iš atlaidesnio vertinimo, kurio dažnai sulaukdavo aukštą pa- 
dėtį užimantys kaltinamieji (McGillis, 1979), atrodo, jog išlieka tam tikras kul- 
tūrinis šališkumas. Tačiau tikros bylos labai skiriasi pagal nusikaltimo rūšį, 
kaltinamojo padėtį, amžių, lytį ir rasę, todėl sunku išskirti veiksnius, daran- 
čius įtaką prisiekusiesiems. Eksperimentuotojai kontroliavo šiuos veiksnius, 
pateikdami tariamiems prisiekusiesiems tuos pačius bylos faktus ir keisdami, 
pavyzdžiui, kaltinamojo išvaizdos arba panašumo į prisiekusiuosius aspektus. 


Fizinis patrauklumas 


11 skyriuje atkreipėme dėmesį į stereotipinį fizinio patrauklumo vertinimą: 
gražūs Žmonės yra geri. Michaelas Efranas (1974) iškėlė klausimą, ar šis stere- 
otipas suteiks šališkumo studentų sprendimams kaltinamojo apgavyste atžvil- 
giu. Savo studentų Toronto universitete jis paklausė, ar kaltinamojo patrauk- 
lumas turėtų poveikį jų nuosprendžiui. Studentai paneigė: „Ne, neturėtų“. Ar 
jie klydo? Taip. Kai kitus studentus Efranas supažindindavo su patrauklaus 
arba nepatrauklaus kaltinamojo aprašymu ir nuotrauka, patraukliausią žmogų 
studentai vertindavo kaip mažiausiai kaltą ir siūlė jam mažiausią bausmę. 

Kiti eksperimentai patvirtino, kad tada, kai įrodymų nedaug arba jie dvi- 
prasmiški, teisingumas nebūna aklas kaltinamojo išvaizdai (Mazzella ir Fein- 
gold, 1994). Tai pastebėjo Diane Berry ir Leslie Zebrowitz-McArthur (1988), 
paprašiusios nuspręsti, ar kalti yra kūdikiško ir subrendusio veido įtariamie- 
ji. Kūdikiško veido suaugusieji (didelėmis, apvaliomis akimis ir mažu smakru) 
atrodė naivesni, ir juos dažniau pripažindavo kaltais dėl nusikaltimų, pada- 
rytų per aplaidumą, tačiau rečiau — dėl sąmoningų kriminalinių nusikaltimų. 
Pripažinti kaltais nepatrauklūs žmonės atrodo pavojingesni, ypač jei jie būna 
įvykdę seksualinius nusikaltimus (Esses ir Webster, 1988). 

Richardas Wisemanas (1998) per BBC televiziją atliko plataus masto eks- 
perimentą, pateikdamas žiūrovams įsilaužimo įkalčius, tačiau dviem varian- 
tais. Vieni Žiūrovai matė įtariamąjį, kurio vaidmenį atliko aktorius, sukūręs 
tipišką nepatrauklaus, kreiva nosimi, mažomis akimis nusikaltėlio portretą. 
Iš 64 000 žmonių, skambinusių pareikšti savo verdiktą, 41 procentas laikė jį 
kaltu. Kitose Didžiosios Britanijos vietovėse žiūrovams buvo parodytas pa- 
trauklus, kūdikiško veido, didelėmis žydromis akimis įtariamasis. Už tai, kad 
jis kaltas, pasisakė tik 31 procentas skambinusiųjų. 

Norėdami patikrinti, ar tokių rezultatų galima tikėtis ir realiame gyveni- 
me, Chrisas Downsas ir Phillipas Lyonsas (1991) nusikaltėlius lydinčių po- 
licininkų paprašė įvertinti fizinį patrauklumą 1742 kaltinamųjų, stojusių prieš 
40 Teksaso valstijos teisėjų už nusikaltimus. Ir sunkius (pavyzdžiui, klasto- 
jimas), vidutiniško sunkumo (priekabiavimas), ir smulkius (svaiginimasis vie- 
šoje vietoje) nusikaltimus padariusiems nepatraukliems kaltinamiesiems tei- 
sėjai skirdavo didesnius užstatus ir baudas (žr. 15.5 pav.). Kaip paaiškinti 
tokį ryškų poveikį? Ar nepatrauklūs žmonės užima ir žemesnę socialinę pa- 
dėtį? Ar iš tiesų jie labiau vengia nusikalsti ar nusikalsta, kaip galbūt mano 

15.5 PAVEIKSLAS 
Patrauklumas ir teismo 
sprendimai 


Galf Kousto mieste 
(Teksaso valstija) iš mažiau 
patrauklių kaltinamųjų 
teisėjai reikalauja didesnio 
užstato ir skiria didesnes 
baudas. Šaltinis: iš Downs 
ir Lyons, 1991. 

teisėjai? O gal teisėjai tiesiog nekreipia dėmesio į romėnų valstybės veikėjo 
Cicerono patarimą: „Išmintingo žmogaus aukščiausias gėris ir svarbiausia pa- 
reiga yra atsispirti išvaizdai“ 


Panašumas į prisiekusiuosius 


Jei Clarence Darrow buvo tik iš dalies teisus, pareikšdamas, kad simpatijos 
ar antipatijos daro poveikį prisiekusiųjų nuosprendžiams, tai ir kiti veiks- 
niai, nuo kurių priklauso simpatija, turėtų būti svarbūs. Vienas jų — 11 sky- 
riuje aprašytas panašumo kaip preteksto simpatijai principas. Prisiekusiojo 
vaidmenį atliekantys asmenys didesnę simpatiją jaučia kaltinamajam, kuris 
laikosi panašių nuostatų, išpažįsta tą pačią religiją, yra tos pačios rasės ir 
(ar) lyties (seksualinių nusikaltimų bylose) (Selby ir kiti, 1977; Towson ir 
Zanna, 1983; Ugwuegbu, 1979). Rasinis prisiekusiųjų šališkumas paprastai 
būna nedidelis, tačiau jie linkę truputį palankiau vertinti savo rasės įtaria- 
muosius (Mitchell ir kiti, 2005). 
Štai keletas pavyzdžių: 


e Kai Paulas Amato (1979) supažindindavo Australijos studentus su paro- 
dymais apie kairiųjų arba dešiniųjų pažiūrų Žmogų, įvykdžiusį įsilauži- 
mą iš politinių paskatų, tais atvejais, kai kaltinamojo ir studentų politi- 


-— 


nės pažiūros sutapdavo, studentai kaltės įžiūrėdavo mažiau. 


e Kai Cookie ir Walteris Stephanai (1986) patikėjo angliškai kalbantiems 
žmonėms teisti užpuolimu kaltinamą asmenį, šie žmonės dažniau galvo- 
davo, jog įtariamasis yra nekaltas, jei parodymai būdavo pateikiami an- 
glų kalba, o ne verčiami iš ispanų ar tajų kalbos. 


e Kai įtariamojo rasė sutampa su nusikaltėliui taikomu stereotipu, tarkime, 
baltaodis įtariamasis kaltinamas lėšų išeikvojimu arba juodaodis kaltinamas 
automobilio vagyste, tariami prisiekusieji siūlo griežtesnius nuosprendžius 
1r bausmes (Jones ir Kaplan, 2003; Mazzella ir Feingold, 1994). Netu- 

rintys rasinių prietarų baltaodžiai tendencingiau elgiasi tose bylose, ku- 
riose rasiniai aspektai nėra akivaizdūs (Sommers ir Ellsworth, 2000, 2001). 

Craigas Haney (1991) rašo, kad bylų, kuriose kaltinamajam gresia mir- 
ties bausmė, nuosprendžių duomenys „rodo, jog juodaodžiai yra per griež- 
tai baudžiami ir nepakankamai vertinami kaip nukentėjusieji, arba būna 
ir viena, ir kita“. Vienos 80 000 kriminalinių bylų, išaiškintų 1992-1993 
metais, analizės duomenimis, JAV federaliniai teisėjai, iš kurių tik 5 pro- 
centus sudarė juodaodžiai, juodaodžiams skirdavo 10 procentų ilgesnį įka- 
linimo laiką nei baltaodžiams, kai nusikaltimai buvo vienodo sunkumo 
ir ankstesnė įtariamųjų nusikalstama veika tokia pati (Associated Press, 
1995). Be to, juodaodžiai, nužudę baltaodį, dažniau baudžiami mirties 
bausme nei baltaodžiai, nužudę juodaodį (Butterfield, 2001). 

Du neseniai atlikti tyrimai patvirtino, kad griežtesnio nuosprendžio pa- 
prastai sulaukia tipiški juodaodžiai įtariamieji. Irene Blair su bendradar- 
biais (2004) atskleidė, kad Floridoje panašius nusikaltimus įvykdę juo- 
daodžiai ir baltaodžiai gauna panašias bausmes, tačiau tarp pačių juoda- 
odžių griežtesnes bausmes gauna išskirtinai afrikietiškos išvaizdos įtaria- 
mieji. Jennifer Eberhardt su bendradarbiais (2006) nustatė, kad per du de- 
šimtmečius juodaodžiams vyrams, teistiems už baltaodžio nužudymą, be- 
veik dvigubai dažniau buvo skiriama mirties bausmė, jeigu jie buvo ti- 
piškos afrikietiškos išvaizdos (tokių buvo 58 proc., o pasižymėję ne to- 
kiais ryškiais afrikietiškais bruožais — tik 24 proc.). 


Tad atrodo, jog labiau simpatizuojame tam įtariamajam, su kuriuo gali- 
me tapatintis. Jei manome, kad neįvykdytume tokio nusikaltimo, galime da- 
ryti prielaidą, jog tas, kuris yra panašus į mus, taip pat negalėtų jo įvykdyti. 
Tai paaiškina, kodėl išprievartavimo, kurį įvykdė pažįstamas vyras, bylose 
vyrai dažniau nei moterys įtariamąjį išteisina (Fischer, 1997). Tai paaiškina, 
kodėl per nacionalinę apklausą, atliktą prieš Simpsono teismą, 77 procentai 
baltaodžių ir tik 45 procentai juodaodžių teigdavo, kad įrodymai prieš jį yra 
„gana svarūs“ (Smolowe, 1994). Be to, tai leidžia paaiškinti, kodėl pyktis 
išsiliejo riaušėmis, kai buvo išteisinti baltaodžiai policininkai, vėzdais su- 
mušę afrikiečių kilmės amerikietį Rodney Kingą (teisme tarp prisiekusiųjų 
nebuvo nė vieno juodaodžio). Žmonės ginčijosi: jei neginkluotas baltaodis 
būtų sulaikytas po automobilio gaudynių, kuriose būtų dalyvavę keturi juo- 
daodžiai policininkai, ir šie policininkai būtų nufilmuoti vaizdo kamera be 
gailesčio mušantys sulaikytąjį, ar tie patys prisiekusieji būtų juos išteisinę? 

Idealiu atveju prisiekusieji šališkumą turėtų palikti už teismo durų ir teismo 
procesą pradėti atviru protu. Apie tai kalbama šeštojoje JAV Konstitucijos 
pataisoje: „Kaltinamasis privalo turėti teisę į nevilkinamą ir viešą objekty- 
vių prisiekusiųjų teismą“. Objektyvumo prasme teisinė sistema panaši į moks- 
lą. Ir iš mokslininkų, ir iš prisiekusiųjų tikimasi, kad jie atsijos ir pasvers 
įrodymus. Ir teismai, ir mokslas remiasi taisyklėmis, apibrėžiančiomis, ko- 
kie įrodymai yra tiesiogiai susiję su svarstomu dalyku. Ir teismai, ir moks- 


Skirtingų rasių atstovai 
skirtingai suvokė Simpsono 
kaltumą arba nekaltumą. 
Baltaodės moterys, kurių 
tapatumas skatino atkreipti 
dėmesį į lytį, manė, jog 
Simpsonas yra kaltas. 
Afrikiečių kilmės amerikietės, 
kurioms rasė buvo svarbiau- 
sias jų tapatumo dėmuo, 
nelaikė Simpsono kaltu. 
(Fairchild ir Cowan, 1997; 
Newman ir kiti, 1997) 

reaktyvusis pasipriešinimas 
(reactance) 

Motyvas, skatinantis išsaugoti 
arba atkurti asmens laisvės 
jausmą. Reaktyvusis 
pasipriešinimas kyla, kai kas 
nors grasina mūsų veiksmų 
laisvei. 


las rūpestingai viską registruoja, darydami prielaidą, kad kiti, gavę tuos pa- 
čius įrodymus, nuspręs panašiai. 

Kai įrodymai aiškūs ir į juos įsigilinama (pavyzdžiui, dar kartą perskai- 
toma, aptariami parodymai), šališkumo galimybė sumažėja iki kraštutinės ri- 
bos (Kaplan ir Schersching, 1980). Įrodymų kokybė svarbiau nei asmeninė 
prisiekusiojo nuomonė. 


Teisėjo nurodymai 


Prisiminkime teismo salėse vykusias dramas, kai advokatas sušukdavo: „Ger- 
biamasis teisėjau, aš prieštarauju!“, — ir tai išgirdęs teisėjas sutikdavo su prieš- 
taravimu, atmesdamas oponento klausimą ar liudytojo pastabą. Ar veiksmingi 
tokie atvejai? 

Šiuo metu beveik visose JAV valstijose galioja seksualinės prievartos au- 
kos apsaugos įstatymai, draudžiantys arba ribojantys parodymus apie aukos 
ankstesnį lytinį gyvenimą, nes tokie parodymai, nors ir nebūdami susiję su 
konkrečia byla, skatina prisiekusiuosius palankiau žiūrėti į kaltinamo prie- 
vartavimu tvirtinimus, kad moteris pati sutiko lytiškai santykiauti (Borgida, 
1981; Cann ir kiti, 1979). Jei įtikinamus, neteisėtus ar šališkus tokio pobi- 
džio parodymus gynybai vis tiek pavyktų įterpti arba jei tai pareikštų liudy- 
tojai, ar prisiekusieji ir tada, teisėjo reikalavimu, nekreiptų dėmesio? Ir ar 
teisėjo priminimo „Svarbu ne tai, patinka jums kaltinamasis ar nepatinka, o 
tai, ar jis įvykdė nusikaltimą“ pakanka? 

Labai tikėtina, kad ne. Keletas eksperimentuotojų rašo, kad prisiekusieji 
rūpinasi proceso teisingumu (Fleming ir kiti, 1999), tačiau kartais jiems bū- 
na sunku nekreipti dėmesio į nepriimtinus parodymus, pavyzdžiui, apie anks- 
tesnes kaltinamojo bausmes. Vieno tyrimo metu Stanley Sue, Ronaldas Smii- 
has ir Cathy Caldwell (1973) pateikė Vašingtono universiteto studentams par- 
duotuvės apiplėšimo ir ten įvykdytos žmogžudystės bei kaltintojo ir gynėjo 
pozicijų aprašymus. Kai kaltinimo pozicija būdavo silpna, įtariamojo nie- 
kas neapkaltindavo. Kai būdavo pridėtas įtariamojo telefoninio pokalbio įra- 
šas, maždaug vienas trečdalis nuspręsdavo, jog šis asmuo yra kaltas. Teisė- 
jo nurodymai, kad įrašas nėra teisėtas įrodymas ir dėl to į jį nereikėtų kreip- 
ti dėmesio, nesumažindavo jo kaip įkalčio poveikio. 

Iš tiesų, Sharon Wolf ir Davidas Montgomery (1977) pastebėjo, kad tei- 
sėjo nurodymai nekreipti dėmesio į parodymus („Jie negali lemti bylos svars- 
tymo. Negalite kitaip pasielgti, turite juos atmesti.“) gali grįžti bumerangi | 
ir sustiprinti parodymų poveikį. Galbūt šitokie pareiškimai didina prisiekt- | 
siųjų reaktyvųjį pasipriešinimą. Arba atkreipia prisiekusiųjų dėmesį į neteik- : 
tinus parodymus, kaip dabar jūsų dėmesį paveiksiu aš, liepdamas nežiūrėti 
į savo nosį, kol neperskaitysite šio sakinio. Teisėjams lengviau išbraukti ne- : 
teiktinus parodymus iš teismo posėdžio stenogramos nei iš prisiekusiųjų ai: 
minties. Advokatai kartais sako: „Nuskambėjusio varpo neatšauksi“. 

Tai ypač pasakytina apie emocijas provokuojančią informaciją (Edwards 
ir Bryan, 1997). Kai prisiekusiesiems papasakojama apie ankstesnę įtaria- 
mojo nusikalstamąją veiką (,,„užkapojo moterį“), teisėjo nurodymai nekreip- 
ti į tai dėmesio dažniau suveikia bumerangu nei tada, kai neteiktina infor- 
macija ne taip stipriai veikia emocijas (,„užpuolė, panaudodamas ginklą“). 
Net jei prisiekusieji vėliau tvirtina, kad jie nekreipė dėmesio į neteiktiną in- 
formaciją, jų kitos informacijos suvokimas gali būti pakitęs. 

Prisiekusiesiems taip pat būna sunku nekreipti dėmesio į iki teismo pro- 
ceso žiniasklaidos sukeltą triukšmą. Tai buvo ypač akivaizdu atliekant eks- 
perimentą, kuriame dalyvavo prisiekusieji ir sunkūs nusikaltėliai (Steblay ir 
kiti, 1999). Geoffrey Kramerio ir jo bendradarbių (1990) atliktame eksperi- 
mente beveik aštuoniems šimtams tariamų prisiekusiųjų (kurių dauguma iš 
tiesų buvo prisiekusiaisiais) buvo pateikti žiniasklaidos pranešimai apie anks- 
tesnes bausmes vyro, kaltinamo prekybos centro apiplėšimu. Prieš jiems pa- 
rodant teismo posėdžio vaizdo įrašą, vieni jų būdavo perspėjami nekreipti 
dėmesio į žiniasklaidos sukeltą triukšmą, kiti — ne. Teisėjo perspėjimo po- 
veikis buvo nulinis. Žmonės, kurių nuomonę žiniasklaida paveikia, dažniausiai 
neigia šios įtakos poveikį, ir todėl sunkiai išvengia šališkumo (Moran ir Cut- 
ler, 1991). Atliekant eksperimentus, netgi pareikalavus, kad tariami prisie- 
kusieji pasižadėtų būti objektyvūs ir nekreiptų dėmesio į ankstesnę informa- 
ciją, nepavykdavo pašalinti minėto žiniasklaidos poveikio (Dexter ir kiti, 
1992). Atrodo, kad O. J. Simpsono advokatai ne be priežasties nerimavo dėl 
žiniasklaidos dėmesio teismui dar neprasidėjus. Taip pat ne be reikalo teisė- 
jas pareikalavo, kad prisiekusieji nežiūrėtų televizijos laidų šia tema ir, kol 
vyko teismas, juos izoliavo. 

Teisėjai gali tikėtis, ir čia jiems šiek tiek padeda mokslinių tyrimų duo- 
menys, kad kol vyksta tyrimas, prisiekusieji, kurie prisimena neteiktinus pa- 
rodymus, bus drausminami, ir dėl to grupiniams prisiekusiųjų sprendimams 
šitokie parodymai neturės didelės įtakos (London ir Nunez, 2000). Siekda- 
mi kiek įmanoma sumažinti neteiktinų parodymų poveikį, teisėjai taip pat 
gali iš anksto perspėti prisiekusiuosius, kad tam tikros rūšies parodymai, pa- 
vyzdžiui, ankstesnis seksualinės prievartos aukos intymus gyvenimas, netu- 
ri ryšio su byla. Kai prisiekusiųjų nuomonę tokie parodymai jau būna pa- 
veikę, teisėjo perspėjimai praranda dalį poveikio (Borgida ir White, 1980; 
Kassin ir Wrightsman, 1979). Todėl, teigia Vicki Smith (1991), mokymai prieš 
teismo procesą yra naudingi. Susipažinę su teisinėmis procedūromis ir įro- 
dymo standartais prisiekusieji pradeda geriau suvokti teismo procesą ir ryž- 
tingiau susilaiko nuo išvadų, kol nėra išgirdę visos informacijos teisme. 

O dar geriau, jei teisėjai turėtų galimybę prisiekusiesiems dar neišgirdus 
parodymų įrašyti juos į vaizdajuostę ir pašalinti tai, kas nepriimtina. Tiesio- 
ginių ir įrašytų vaizdajuostėje parodymų poveikis yra beveik toks pat kaip ir 
tiesioginių bei vaizdajuostėje įrašytų akistatų (Cutler ir kiti, 1989; Miller 1r 
Fontes, 1979). Galbūt ateityje teismo salėse bus ekranai. Kritikai prieštarau- 

ja, kad vaizdo įrašai, juolab kupiūruoti, apriboja prisiekusiųjų galimybes ste- 
bėti kaltinamojo ir kitų reakcijas į liudytojo parodymus. Šalininkai tvirtina, 
kad vaizdo įrašas ne tik leidžia teisėjui iškirpti nepriimtinus parodymus, bet 
ir paspartina procesą bei leidžia liudytojams kalbėti apie svarbiausius įvykius, 
kol jie dar neišblėso atmintyje. 


Papildomi veiksniai 


Aptarėme tris teismo procesui reikšmingus veiksnius — liudytojų parodymus, 
teisiamojo savybes ir teisėjo nurodymus. Mokslininkai taip pat tyrinėja ir 
kitų veiksnių įtaką. Pavyzdžiui, Mičigano universitete Norbertas Kerras ir 
jo bendradarbiai (1978, 1981, 1982) išnagrinėjo šiuos klausimus: ar griež- 
tos bausmės (pavyzdžiui, mirties) tikimybė skatina prisiekusiuosius elgtis at- 
laidžiau ir ar dėl to Los Andželo prokurorai neprašė O. J. Simpsonui skirti 
mirties bausmės? Ar patyrusių prisiekusiųjų sprendimai skiriasi nuo naujo- 
kų? Ar kaltinamieji baudžiami griežčiau, kai auka atrodo patraukli arba yra 
labai nukentėjusi? Kerro moksliniai tyrimai perša išvadą, kad atsakymas į 
visus tris klausimus yra „taip“. 

Marko Alicke ir Teresos Davis (1989) bei Michaelo Enzle ir Wendy Haw- 
kins (1992) atlikti eksperimentai rodo, kad prisiekusiųjų sprendimams ap- 
kaltinti ir nubausti gali turėti įtakos aukos savybės, net kai kaltinamasis jų 
nežino. Panagrinėkime 1984 metų „metro budruolio“ Bernardo Goetzo by- 
lą. Kai Niujorko metro keturi paaugliai priėjo prie Goetzo ir pareikalavo 5 
dolerių, šis išsigandęs išsitraukė pistoletą ir šovė į juos. Vienas jų tapo dali- 
nai paralyžiuotas. Kai Goetzą apkaltino pasikėsinimu nužudyti, visuomenė 
jį aktyviai palaikė, remdamasi iš dalies tuo, jog jaunuoliai, kaip paaiškėjo, 
buvo įvykdę daug nusikaltimų ir kad trys 1š jų turėjo paslėpę išgaląstus atsuk- 
tuvus. Nors Goetzas viso šito nežinojo, kaltinimai kėsinimusi nužudyti bu- 
vo atmesti ir paliktas tik kaltinimas dėl neteisėto šaunamojo ginklo laikymo. 


APIBENDRINIMAS 
Kokie kiti veiksniai daro įtaką prisiekusiųjų 
sprendimams? 


e Paprastai bylos faktai būna pakankamai įtikinami, kad prisiekusieji priimtų objektyvų sprendimą. 
Tačiau jei įkalčiai yra dviprasmiški, prisiekusieji dažniau interpretuoja juos vadovaudamiesi iš- 
ankstine nuomone, ir labiau simpatizuoja patraukliam arba panašiam į juos kaltinamajam. 

e Ar prisiekusieji vykdo teisėjo nurodymus nekreipti dėmesio į žiniasklaidos pranešimus iki teismo 
arba į nepriimtinus parodymus? Imituojamuose teismo posėdžiuose teisėjo nurodymų kartais bū- 
davo klausoma, tačiau dažnai, ypač kai teisėjas perspėdavo po to, kai prisiekusieji jau būdavo 
susidarę nuomonę, jie šių perspėjimų nepaisydavo. 

e Mokslininkai taip pat ištyrė kitų veiksnių, pavyzdžiui, galimos bausmės griežtumo ir aukos savy- 
bių, poveikį. 


15 skyrius. SOCIALINĖ PSICHOLOGIJA TEISME 


Kas daro įtaką prisiekusiajam? 


Nuosprendis priklauso nuo to, kas vyksta teismo salėje - nuo liudytojų parodymų, kaltinamo- 
jo savybių ir teisėjo nurodymų. Tačiau nuosprendis taip pat priklauso nuo to, kaip kiekvienas 
prisiekusysis apdoroja informaciją. 


Verta pamąstyti apie teismo salės poveikį „statistiniam prisiekusiajam“. Ta- 
čiau nė vienas prisiekusysis nėra abstrakčiai statistinis; kiekvienas jų į teis- 
mo salę atsineša savo nuostatas ir kiekvienas jų yra asmenybė. Ar diskutuo- 
dami prisiekusieji daro poveikį vienas kitam? Šie faktai kelia du pagrindi- 
nius klausimus: 1) kaip kiekvieno prisiekusiojo nuostata koreguoja bendrą 
sprendimą? 2) kokią įtaką jam daro prisiekusiųjų grupinis aptarimas? 


Prisiekusiųjų supratingumas 


Siekdami išnagrinėti prisiekusiųjų supratingumą, Nancy Pennington ir Rei- 
das Hastie (1993) keletą kartų parodė prisiekusiesiems, parinktiems 1š teis- 
mo prisiekusiųjų sąrašų, teismo proceso įrašus. Priimdami sprendimus, pri- 
siekusieji pirmiausia sukurdavo versiją, kuri visiems parodymams suteikda- 
vo prasmę. Pavyzdžiui, pasižiūrėję, kaip buvo nagrinėjama žmogžudystės by- 
la, vieni prisiekusieji nusprendė, kad per ginčą kaltinamasis supyko, tai pa- 
skatino jį pačiupti peilį ir mirtinai užbadyti nukentėjusįjį. Kiti spėjo, kad 1š- 
sigandęs kaltinamasis čiupo peilį ir panaudojo jį savigynai, kai vėliau susi- 
dūrė su nukentėjusiuoju. Pradėję tirti bylą, prisiekusieji dažnai nustemba, su- 
žinoję, kad kiti mąstė kitaip. Tai perša išvadą, ir ją patvirtina moksliniai ty- 
rimai, kad veiksmingiausiai prisiekusiuosius galima įtikinti tada, kai advo- 
katai parodymus pateikia žodine forma. Sunkių nusikaltimų bylose, kuriose 
apkaltinimo nacionalinis vidurkis yra 80 procentų, kaltintojas pasakojimo for- 
mą naudoja dažniau nei gynėjas. 


Nurodymų supratimas 


Vėliau prisiekusieji privalo išklausyti teisėjo informaciją apie nuosprendžių 
kategorijas. Kad tie nurodymai būtų veiksmingi, prisiekusieji turi juos suprasti. 
Daugelis tyrimų parodė, kad jie jų nesupranta dėl teisėjų vartojamo profesinio 
žargono. Priklausomai nuo bylos rūšies, prisiekusiesiems gali būti pasakyta, 
kad standartinis įrodymas yra „įkalčių persvara“, „akivaizdūs ir įtikinami įkal- 
čiai“ arba „įkalčiai, nekeliantys pagrįstų abejonių“. Tokias frazes teisinė ben- 
druomenė gali suprasti vienaip, o prisiekusieji — visai kitaip (Kagehiro, 1990). 

Teisėjas taip pat gali priminti prisiekusiesiems, kad nedarytų skubotų iš- 
vadų, kai svarsto kiekvieną naują parodymų faktą. Tačiau ir studentų, ir ta- 
riamų prisiekusiųjų, parinktų iš tikrų perspektyvių prisiekusiųjų sąrašų, ty- 
rimai rodo, jog užkaitus kraujui žmonės veikia skubotai, ir tai daro įtaką nau- 
j0s informacijos interpretavimui (Carlson ir Russo, 2001). 

O. J. Simpsono advokatas 
Alanas Dershowitzas įrodinėjo 
žiniasklaidai, jog tik 1 iš 1000 
vyrų, smurtaujančių prieš 
savo žmonas, vėliau jas 
nužudo. Kritikai atsakė, jog 
nusikaltimo tikimybė būna kur 
kas didesnė, jei a) anksčiau jis 
smurtavo, ir b) jo žmona buvo 
nužudyta. Remdamasis 
turimais duomenimis Jonas 
Merzas ir Jonathanas 
Caulkinsas (1995) apskaičiavo, 
jog ši tikimybė yra 0,81. 


Stephenas Adleris (1994), susipažinęs su bylomis ir pasikalbėjęs su pri- 
siekusiaisiais, pastebėjo, kad „dėl įvairiausių priežasčių daugybė nuoširdžių, 
rimtų Žmonių nepastebi svarbiausių dalykų, gilinasi į neturinčius ryšio su 
byla klausimus, pasiduoda šališkumui, neįžvelgia pigiausio apeliavimo į sim- 
patiją ar neapykantą ir sužlugdo reikalą“. 

Imeldos Marcos, kuri buvo kaltinama, kad iš Filipinų Respublikos šim- 
tus milijonų dolerių pervedė į asmenines sąskaitas Amerikos bankuose, by- 
loje advokatai pašalino visus, kurie žinojo, kokią vietą ji užėmė savo vyro 
sukurtoje šalies diktatūroje. Patekę į prisiekusiųjų suolą žmonės, kurie ne- 
buvo pajėgūs suvokti sudėtingų finansinių sandorių, simpatizavo buvusiai 
grožio karalienei poniai Marcos, kuri, juodai apsirengusi, gniaužė saujoje ro- 
žančių ir šluostėsi ašaras (Adler, 1994). 


Statistinės informacijos supratimas 


O. J. Simpsono buvusios žmonos ir jo draugo nužudymų vietose paimto krau- 
jo tyrimai parodė, kad kraujo baltymų sudėtis sutampa su Simpsono, o ne 
su aukos kraujo baltymų sudėtimi. Sužinoję, kad tik 1 iš 200 Žmonių turi 
tokią kraujo grupę, kai kas spėjo, jog tikimybė, kad būtent Simpsonas yra 
nusikaltėlis, siekia 99,5 procento. Tačiau 1 iš 200 reiškia, kad nusikaltėlių 
galėjo būti bet kuris iš mažiausiai 40 000 žmonių, gyvenančių Los Andželo 
srityje, — pastebėjo gynėjas. Dėl šių argumentų trys iš penkių asmenų neat- 
sižvelgia į kraujo tyrimus, teigia Williamas Thompsonas ir Edwardas Schu- 
mannas (1987). Iš tiesų ir kaltintojas, ir gynėjas klydo. Įkalčiai svarbūs, nes 
keletą iš 40 000 Žmonių galima pagrįstai laikyti įtariamaisiais. Tačiau argu- 
mentuojant 99,5 procento tikimybe, nekreipta dėmesio į tai, kad įtariamasis 
buvo apkaltintas iš dalies dėl to, kad jo kraujo grupė atitiko mėginius. 

Kai tikslesni DNR tyrimai parodė, kad Simpsono kraujas sutampa su ras- 
tuoju, kaltintojas tvirtino, jog tokio sutapimo tikimybė yra 1 iš 170 milijo- 
nų, tuo tarpu gynyba įrodė, kad ekspertai nesutaria dėl DNR tyrimų patiki- 
mumo. Labiau tikėtina, kad kaltinamieji, kurių kaltinimas paremtas DNR ty- 
rimais, bus pripažinti nekaltais, jei jie gyvena dideliame mieste, kuriame dar 
kieno nors DNR duomenys gali sutapti (Koehler ir Maachi, 2004) 

Tačiau Gary Wellsas (1992), taip pat Keithas Niedermeteris ir jo bendra- 
darbiai (1999) teigia, kad net jei žmonės (tarp jų ir prityrę teisėjai) suvokia 
statistinę tikimybę, jie gali likti neįtikinti. Kai pasakoma, kad 80 procentų 
bendrovės „Žydrieji autobusai“ ir tik 20 procentų bendrovės „Pilkieji auto- 
busai“ autobusų padangų protektorių sutampa su autobuso, partrenkusio šu- 
nį, ratų atspaudais, retas mano, kad kalti yra „Žydrieji autobusai“. Pliki skai- 
čiai leidžia modeliuoti įtikinamą alternatyvų scenarijų — kad įvykį sukėlė vie- 
nas iš 20 procentų „Pilkųjų“ autobusų. Jei pasakoma, kad liudininkas atpa- 
žino žydrąjį autobusą, žmonės dažniausiai nuspręs, kad „Žydrųjų autobusų“ 
bendrovė yra kalta, net jei bus įrodyta, jog tokie atpažinimai pasitvirtina tik 
80 procentų. Pirmuoju atveju tikėtinas alternatyvus scenarijus psichologiš- 

kai atskiria pasakymus, jog yra 80 procentų tikimybė, kad kažkas yra teisin- 
ga, ir kad parodymų teisingumo tikimybė siekia 80 procentų. 

Atrodo, jog skaičius privalu papildyti įtikinamu pasakojimu. Toronte viena 
moteris, rašo Wellsas, siekusi gauti finansinę paramą vaikui iš tariamo tėvo, 
pralaimėjo bylą, nors kraujo tyrimas 99,8 procento patvirtino, kad jos nuro- 
dytas vyras yra vaiko tėvas. Moteris pralaimėjo todėl, kad vyras įtikinamai 
paneigė įtarimus. 


Kaip pasiekti didesnio prisiekusiųjų supratingumo 


Pirmasis etapas siekiant teisingesnių nuosprendžių yra prisiekusiųjų klaidingo 
mąstymo, aiškinantis teisėjų nurodymus ir statistinę informaciją, mechaniz- 
mo suvokimas. Antras etapas — galimybių prisiekusiesiems naudotis teismo 
posėdžių stenogramomis sudarymas, užuot vertus juos įsiminti sudėtingą teis- 
mo proceso informaciją (Bourgeois ir kiti, 1993). Trečias etapas — aiškesnių 
ir veiksmingesnių informacijos pateikimo būdų kūrimas ir panaudojimas (šį 
uždavinį šiuo metu sprendžia keletas socialinių psichologų). Pavyzdžiui, kai 
teisėjas tiksliai nurodo, kokio tikslumo (tarkime, 51, 71 ar 91 procento) įro- 
dymai yra reikalingi, prisiekusiesiems nekyla jokių neaiškumų ir jie atitin- 
kamai reaguoja (Kagehiro, 1990). 

Žinoma, reikia rasti paprastesnį būdą pasakyti prisiekusiesiems neskirti 
mirties bausmės už nužudymą, jei yra pateisinamų aplinkybių, nei toks, koks 
įrašytas mirties bausmės akte Ilinojaus valstijoje: „Jei jūs, išnagrinėję visus 
parodymus, vieningai neigiate, kad yra švelninančių aplinkybių ir nereikėtų 
skirti mirties bausmės, privalėtumėte pasirašyti verdiktą, reikalaujantį, kad 
teismas skirtų kitokią nei mirties bausmę“ (Diamond, 1993). Kai prisieku- 
siesiems nurodymai pateikiami suprantamai ir aiškiai, jie mažiau pasiduoda 
teisėjo šališkumui (Halverson ir kiti, 1997). 

Phoebe Ellsworthas ir Robertas Mauro (1998) šitaip apibendrina niūrias 
prisiekusiuosius tiriančių mokslininkų išvadas: „Teisiniai nurodymai dažniau- 
siai yra suformuluojami taip, kad net ir stropiausiai bandant juos suprasti, 
apima neviltis... Kalba yra profesinė ir... nė kiek nebandoma nei įvertinti pri- 
siekusiųjų klaidingos išankstinės nuomonės apie įstatymą, nei suteikti nau- 
dingo teisinio švietimo.“ 


Prisiekusiųjų atranka 


Ar advokatai, žinodami apie asmeninius prisiekusiųjų skirtumus, gali taiky- 
dami atranką pasirinkti tuos, kurie būtų jiems lojalūs? Įvairūs pasakojimai 
patvirtina, kad kartais tai įmanoma padaryti. Vienas Amerikos advokatų aso- 
ciacijos prezidentas drąsiai pareiškė: „Advokatai puikiai jaučia žmogaus elg- 
senos niuansus, ir tai jiems padeda pastebėti menkiausius šališkumo ar ne- 
gebėjimo tinkamai spręsti požymius“ (Bigam, 1977). 

Žinodami, kad vertinant kitus galima klysti, socialiniai psichologai abe- 
joja, ar prisiekusiųjų atrankose advokatai vadovaujasi socialiniais Geigerio 


„Saugokitės liuteronų, ypač 
skandinavų; jie beveik visada 
apkaltina.“ 
Clarence Darrow, 
How to Pick a Jury, 1936 
(„Kaip pasirinkti 
prisiekusiuosius“) 

O. J. Simpsono advokatai 
teisme taip pat naudojosi 
prisiekusiųjų atrankos 
konsultanto paslaugomis - 
ir laimėjo (Lafferty, 1994). 
Paskelbę išteisinamąjį 
nuosprendį ir susitikę su 
spaudos atstovais advokatai 
nedelsdami padėkojo 
konsultantui. 


skaitikliais. Kasmet maždaug 6000-iu0se Amerikos teismų bylų konsultan- 
tai — kai kurie jų yra socialinių mokslų atstovai ir priklauso Amerikos teis- 
mo proceso konsultantų draugijai — padeda advokatams parinkti prisiekusiuo- 
sius ir sukurti strategiją (Gavzer, 1997; Miller, 2001). Keliuose plačiai pa- 
garsėjusiuose teismo procesuose buvo panaudota „mokslinė prisiekusiųjų at- 
ranka“, siekiant padėti advokatams atskirti tuos, kurie galėtų pasiduoti anti- 
patijai. Žinomas teismo procesas, susijęs su buvusiais prezidento Nixono ka- 
bineto nariais konservatoriais Johnu Mitchellu ir Maurice Stansu. Apklausa 
parodė, kad gynėjo požiūriu blogiausias prisiekusysis būtų „liberalas, žydas, 
demokratas, prenumeruojantis New York Times arba Post, klausantis Walte- 
rio Cronkite, besidomintis politika ir gerai informuotas apie Votergeito skan- 
dalą“ (Zeisel 17 Diamond, 1976). Iš pirmų devynių bylų gynyba, pasikliau- 
dama „moksliniais“ atrankos metodais, laimėjo septynias (Hans ir Vidmar, 
1981; Wrightsman, 1978). (Tačiau negalime žinoti, kiek 1š šių devynių bylų 
gynyba būtų laimėjusi ir netaikydama mokslinės prisiekusiųjų atrankos.) 
Dabar daugelis advokatų naudojasi moksliniais prisiekusiųjų atrankos me- 
todais, siekdami pašalinti tuos, kurie yra neobjektyvūs klientų atžvilgiu, ir 
dauguma tvirtina esą patenkinti rezultatais (Gayoso ir kiti, 1991; Moran ir 
kiti, 1994). Dauguma prisiekusiųjų, teisėjui paprašius „pakelti ranką, jei apie 
šią bylą esate skaitę ką nors, kas galėtų nuteikti šališkai“, nepripažįsta turį 
susidarę išankstinę nuomonę. Norint tai išsiaiškinti, reikėtų klausinėti detaliau. 
Pavyzdžiui, teisėjui leidus advokatui patikrinti potencialių prisiekusiųjų požiū- 
rį į narkotikus, pastarasis gali nuspėti, kokį sprendimą prisiekusieji priims 
prekybos narkotikais byloje (Moran ir kiti, 1990). Panašiai žmonės, pripa- 
žįstantys, jog jie „nelabai pasitiki psichiatrų parodymais“, sunkiau sutiks, kad 
psichikos sutrikimas galėtų būti lengvinanti aplinkybė (Cutler ir kiti, 1992). 
Žmonės skirtingai vertina konkrečius bylos aspektus. Rasiniai prietarai 
yra svarbūs bylose, kuriose gali iškilti rasinių problemų; atrodo, jog lytis turi 
reikšmės tik seksualinės prievartos ir smurto prieš moteris bylose; tikėjimas 
asmenine, 0 ne grupine atsakomybe yra susijęs su privačių asmenų bylomis 
dėl bendrovių padarytos žalos atlyginimo (Ellsworth ir Mauro, 1998). 
Nepaisant susižavėjimo moksline prisiekusiųjų atranka ir nuogąstavimų 
dėl galimų etinių problemų, eksperimentai rodo, kad pažiūros ir asmeninės 
savybės ne visada leidžia prognozuoti būsimą nuosprendį. Nėra „jokių ma- 
giškų klausimų, kuriuos reikėtų užduoti potencialiems prisiekusiesiems, nei 
garantijų, kad konkreti apklausa atskleis svarbiausias nuostatų ir elgsenos, 
asmenybės ir elgsenos sąsajas“, perspėja Stevenas Penrodas ir Brianas Cut- 
leris (1987). Michaelas Saksas ir Reidas Hastie (1978) jiems pritaria: ,,„Moks- 
liniai tyrimai patvirtina, kad įkalčiai yra kur kas galingesnis prisiekusiųjų 
nuosprendžio veiksnys nei prisiekusiųjų asmeninės savybės“ (p. 68). „Iš tiesų, 
būna bylų, kai prisiekusiųjų atrankos konsultantai gali reikšmingai pakreip- 
ti bylos eigą, tačiau tokie atvejai yra negausūs ir reti“, — priduria Neilas Kres- 
selas 1r Dorit Kressel (2002). Viešas prisiekusiųjų pasižadėjimas teismo sa- 

lėje siekti teisingumo ir teisėjo nurodymai „elgtis teisingai“ daugumą pri- 
siekusiųjų veikia įpareigojančiai. 

Atliekant eksperimentus buvo pastebėta, kad prisiekusiųjų asmenybė ir 
nuostatos yra svarbūs esant dviprasmiškiems parodymams. Be to, pastebi Gary 
Moranas ir jo bendradarbiai, ar jūs nenorėtumėte mokslininkų pagalbos gy- 
vybiškai svarbioje byloje, jei mokslinė prisiekusiųjų atranka būtų bent kiek 
pranašesnė už advokato nuojautą apie prisiekusiojo polinkius? 

* Tačiau svarbiausios yra situacijų variacijos, ypač kalbant apie parodymus. 
Saksas ir Hastie daro išvadą, jog „kalbant apie žmonių apskritai, o ne vien 
prisiekusiųjų, elgseną, svarbu yra tai, kad nepaisant kiekvieno mūsų unika- 
lumo, esamus skirtumus stipriai gožia panašumai. Be to, įvairovė aplinky- 
bių, su kuriomis galime susidurti, yra kur kas didesnė nei įvairovė žmonių, 
kurie su jomis susiduria“ (p. 69). Taigi prisiekusiųjų asmeninės savybės ir 
nuostatos turi reikšmės, tačiau dar svarbesnis yra situacijos teisme (ypač įro- 
dymų) svarumas. 


„Mirties bausmės“ prisiekusieji 


Prisiekusysis gali nulemti neaiškios bylos baigtį. Mirties bausmei nepriešta- 
raujantys ir todėl tinkantys būti prisiekusiaisiais bylose, kuriose yra mirties 
bausmės nuosprendžio tikimybė, dažnai labiau pritaria kaltintojui nei kalti- 
namojo konstitucinėms teisėms ir mano, kad teismai dažnai pataikauja nusi- 
kaltėliams (Bersoff, 1987). Paprasčiau sakant, tiems, kurie pritaria mirties 
bausmei, labiau rūpi nusikalstamumo pažabojimas ir mažiau — teismo pro- 
ceso teisingumas. Kai teismas atmeta potencialius prisiekusiuosius, kurie dve- 
joja dėl mirties bausmės — ko nusprendė nedaryti kaltintojai O. J. Simpsono 
byloje, — jis suformuoja prisiekusiųjų žiuri, kuri būna labiau linkusi balsuoti 
už tai, jog įtariamasis yra kaltas. 

Socialinių mokslų atstovai yra „visiškai vieningi ... dėl šališkumo povei- 
kio skiriant mirties bausmę“, — rašo Craigas Haney (1993). Mokslinių tyri- 
mų duomenys yra „vieningi“, - rašo Phoebe Ellsworthas (1985, p. 46): „,„By- 
lose, kuriose galima didžiausia bausmė, kaltinamiesiems tenka susidurti su 
papildoma kliūtimi, kurią sukuria prisiekusieji, manantys, kad teisiamasis yra 
kaltas“. Be to, lengvai apkaltinantiems prisiekusiesiems dažnai būdingas auto- 
ritariškumas — griežtumas, polinkis bausti, švelninančių aplinkybių ignoravi- 
mas ir panieka žemesnės padėties žmonėms (Gerbasi ir kiti, 1977; Luginbuhl 
1 Middendort, 1988; Moran ir Comfort, 1982, 1986; Werner ir kiti, 1982). 

Kadangi teisinė sistema veikia remdamasi tradicijomis ir precedentais, pa- 
našaus pobūdžio moksliniai duomenys tik iš lėto keičia teisinę praktiką. 1986 
metais JAV Aukščiausiasis Teismas balsų dauguma atmetė žemesnio teismo 
sprendimą, kad „mirties bausmės“ prisiekusieji iš tiesų yra šališka imtis. El- 
Isworthas (1989) mano, kad šiuo atveju Aukščiausiasis Teismas neatsižvel- 
gė į įtikinamus ir nuoseklius įrodymus iš dalies todėl, „kad aukščiausiai baus- 
mei pritaria ideologiškai“ ir dėl sumaišties, kuri kiltų, jei reikėtų iš naujo 


„Prisiekusysis, kurio netrikdo 
galimybė pasiųsti žmogų 
myriop... taip pat lengvai 
nekreips dėmesio į teisiamojo 
nekaltumo prezumpciją, sutiks 
su kaltintojo pateiktais faktais 
ir pateiks sprendimą: „kaltas“. 
Byla „Witherspoonas prieš 
Ilinojaus valstiją“, 1968 

Vidutinis žmogžudysčių 
skaičius, tenkantis 100 000 
gyventojų 
e Jungtinėse Valstijose: 9 
e valstijose, kuriose galioja 
mirties bausmė: 9,3 
Šaltinis: Scientific American, 
2001 m. vasario mėn. 


peržiūrėti tūkstančių mirties bausmės įvykdymo laukiančių nuteistųjų nuosp- 
rendžius. Jei Aukščiausiasis Teismas kada nors panorėtų priimti tokį spren- 
dimą, tektų suformuoti prisiekusiųjų grupes: kurių a) viena spręstų, ar įta- 
riamas žmogžudyste, už kurią gali būti skiriama mirties bausmė, yra kaltas, 
ir b) antroji surinktų papildomus parodymus apie žmogžudystę paskatinu- 
sius veiksnius ir nuspręstų, ar skirti mirties, ar įkalinimo bausmę. 

Tačiau klausimas iš tiesų yra gilesnis: ar, remiantis JAV Konstitucija, mir- 
ties bausmės nereikėtų uždrausti kaip „žiaurios ir neįprastos“. Kanadoje, Aust- 
ralijoje, Naujojoje Zelandijoje, Vakarų Europoje ir didžiojoje Pietų Amerikos 
dalyje mirties bausmė yra panaikinta. Šiose šalyse, kaip ir Jungtinėse Vals- 
tijose, viešoji nuomonė palaiko įsigalėjusią praktiką (Costanzo, 1997). Ta- 
čiau atrodo, kad Amerikoje pasisakančių už mirties bausmės reikalingumą 
skaičius mažėja. 1994 metais už mirties bausmę pasisakė 80 procentų JAV 
gyventojų, o 2005 metais — jau tik 64 procentai (Carroll, 2004; Moore, 2006). 

JAV ilgai buvo svarstoma, ar teismai skiria bausmę sutartinai, ar jie ją 
taiko vadovaudamiesi rasiniu šališkumu, ir ar teisėtas žudymas stabdo ne- 
teisėtą žudymą. Socialinių mokslų atsakymai į šiuos klausimus yra aiškūs, 
pastebi socialiniai psichologai Markas Costanzo (1997), Craigas Haney ir 
Deana Logan (1994). Panagrinėkime nusikaltimų prevencijos klausimą. Tose 
valstijose, kuriose galioja mirties bausmė, žmogžudysčių skaičius nėra mažes- 
nis. Žmogžudysčių skaičius nesumažėjo, kai valstijos įvedė mirties bausmę, 
ir jis neišaugo, kai valstijos šią bausmę panaikino. Apimti aistros, žmonės 
negalvoja, kokios bus nusikaltimo pasekmės (pavyzdžiui, galimas prevenci- 
nis veiksnys — kalėjimas iki gyvos galvos be galimybės būti paleistam už 
užstatą). Be to, mirties bausmė taikoma nenuosekliai (Teksaso valstijoje 40 
kartų dažniau nei Niujorko valstijoje). Ir ji dažniau paskiriama neturtingiems 
kaltinamiesiems, kuriems paprastai kliūva silpni advokatai (Economist, 2000). 

Apstulbę socialinių mokslų atstovai klausia, kokia logika, nekalbant apie 
humanizmą, įsikibus laikytis išpuoselėtų prielaidų bei intuityvių spėjimų, jei 
mokslas neginčijamai jiems prieštarauja? Kodėl nepatikrinus mūsų kultūri- 
nių idėjų? Jei jos pasitvirtintų, juo joms geriau. Jei subyrėtų atsimušusios į 
prieštaraujančių įrodymų sieną, juo joms blogiau. Tai yra kritinio mąstymo 
idealai, palaikantys ir psichologijos mokslą, ir pilietinę demokratiją. 


APIBENDRINIMAS 
Kas daro įtaką prisiekusiajam? 


e Socialinius psichologus domina ne tik liudininkų, teisėjų, prisiekusiųjų sąveikos, tačiau ir tai, kas 
vyksta tarp prisiekusiųjų ir paskiro prisiekusiojo viduje. Didelį susirūpinimą kelia prisiekusiųjų ge- 
bėjimas suprasti įrodymus, ypač jei jie papildomi statistinės tikimybės, kad asmuo galėjo įvykdyti 
nusikaltimą, nagrinėjimu. 

e Advokatai teismuose dažnai kreipiasi į prisiekusiųjų konsultantus, kad šie padėtų atrinkti palan- 
kiausiai kaltinamojo atžvilgiu nusiteikusius prisiekusiuosius. Pavyzdžiui, netinkamu prisiekusiuo- 
ju gali būti pripažintas asmuo, kuris iki teismo iš žiniasklaidos žinojo apie nusikaltimą. 

e Bylose, kuriose kaltinamajam gali būti skiriama mirties bausmė, gali būti diskvalifikuotas bet kuris 
būsimas prisiekusysis, jei jis iš principo nepritaria mirties bausmei. Socialiniai psichologai prieš- 
tarauja, kad tokia praktika iš esmės yra šališka, tačiau Aukščiausiasis Teismas mano kitaip. 


Kokią įtaką prisiekusiesiems daro grupė? 
Nuo kokių veiksnių priklauso prisiekusiųjų išankstinių nuomonių susiliejimas į bendrą sprendimą? 


Įsivaizduokite, kad prisiekusieji tik ką išklausė bylą ir išėjo į prisiekusiųjų 
kambarį pasitarti. Harry Kalvenas ir Hansas Zeiselas (1966) teigia, kad yra 
tikimybė, jog maždaug du iš trijų prisiekusiųjų ne iš karto sutars dėl bendro 
sprendimo. Tačiau po diskusijų 95 procentai prisiekusiųjų išeina iš posėdžių 
kambario pasiekę konsensą. Akivaizdu, jog čia reiškiasi grupės įtaka. 

Jungtinėse Valstijose 300 000 kartų per metus mažos atrinktos iš trijų mi- 
lijonų Žmonių prisiekusiųjų grupės susirenka, kad priimtų bendrą sprendi- 
mą (Kagehiro, 1990). Ar jiems ir prisiekusiesiems bet kurioje kitoje pasau- 
lio šalyje daro poveikį socialinė įtaka, formuojanti kitas sprendimus priiman- 
čias grupes — mažumos ir daugumos įtaka, grupės poliarizacija, grupinis mąs- 
tymas? Pradėkime nuo paprasto klausimo: ar galėtume prognozuoti prisie- 
kusiųjų verdiktą, jei žinotume jų pradinius požiūrius? 

Įstatymas neleidžia stebėti prisiekusiųjų darbo proceso, tad mokslininkai 
jį imituoja, pavesdami tariamiems prisiekusiesiems išnagrinėti ir apsvarstyti 
bylą taip, kaip tai darytų prisiekusiųjų teismas. Ilinojaus universitete Jame- 
sas Davisas, Robertas Holtas, Norbertas Kerras ir Garoldas Stasseris tyrė įvai- 
rias grupinių sprendimų, tarp jų ir tariamų prisiekusiųjų, prognozių matema- 
tines schemas (Davis ir kiti, 1975, 1977, 1989; Kerr ir kiti, 1976). Ar koks 
nors matematinis pradinių sprendimų derinys leidžia prognozuoti galutinį gru- 
pinį sprendimą? Davisas ir jo bendradarbiai pastebėjo, kad geriausios prog- 
nostinės schemos skiriasi atsižvelgiant į bylos pobūdį. Tačiau keliuose eks- 
perimentuose geriausiai pasitvirtino „dviejų trečdalių daugumos“ schema: daž- 
niausiai grupė pritardavo tam verdiktui, kurį iš pat pradžių palaikė bent du 
trečdaliai prisiekusiųjų. Jei nepavyksta pasiekti tokio daugumos sutarimo, ti- 
kėtina, kad prisiekusiesiems nepavyks paskelbti nuosprendžio. 

Panašiai Kalveno ir Zeiselo atliktuose prisiekusiųjų tyrimuose 9-iems iš 
10-1es sprendimų dauguma būdavo pritarusi pirmojo balsavimo metu. Nors 
galime fantazuoti, kad kada nors drąsūs prisiekusieji pajėgs nusverti daugu- 
mos nuomonę, šitaip atsitinka retai. 


Mažumos įtaka 


Retai, tačiau kartais nugali mažumos nuomonė. Tipiška 12 žmonių prisieku- 
siųjų Žiuri yra panaši į mažą akademinę grupę: trys tyliausieji kalba mažai, 
o trys aktyviausieji užima daugiau nei pusę laiko (Hastie ir kiti, 1983). Mit- 
chello ir Stanso byloje keturi prisiekusieji, kurie pasisakė už išteisinimą, buvo 

15.6 PAVEIKSLAS 
Prisiekusiųjų grupės 
poliarizacija 

Žmogžudystės bylos eksperi- 
mente 828 Masačiusetso 
valstijos prisiekusieji pareiš- 
kė savo pradinius sprendi- 
mus, po to 3-5 dienas 
analizavo bylą. Aptarimas 
sustiprino pradžioje turėtą 
nuomonę, kad įtariamasis 
yra kaltas. 

Šaltinis: iš Hastie ir kiti, 
1983. 


atkaklūs, daug kalbėjo ir galiausiai pasiekė savo. Iš mažumos įtakos tyrimų 
žinome, jog mažumą sudarantys prisiekusieji įtaigiausi būna elgdamiesi nuo- 
sekliai, atkakliai ir pasitikinčiai. Ir ypač tada, kai gali patraukti ką nors iš 
daugumos į savo pusę (Gordijn ir kiti, 2002; Kerr, 1981). 


Grupės poliarizacija 


Prisiekusieji ir kitais būdais gali pakeisti kitų asmenų nuomonę. Atliekant 
eksperimentus svarstymai dažnai sustiprindavo pradinį požiūrį. Pavyzdžiui, 
Robertas Bray ir Audrey Noble (1978) supažindino Kentukio universiteto 
studentus su 30 minučių trukmės žmogžudystės bylos garso įrašu. Vėliau, 
darydami prielaidą, kad teisiamąjį pripažino kaltu, jie pasiūlė įkalinimo baus- 
mę. Labai autoritariškai nusiteikusių studentų grupės iš pradžių siūlė griež- 
tas bausmes (56 įkalinimo metus), c po svarstymo — dar griežtesnes (68 me- 
tus). Neautoritariškos grupės iš pradžių buvo atlaidesnės (siūlė 38 metus), o 
po svarstymo tapo dar atlaidesnės (siūlė 29 metus). 

Kad prisiekusiųjų grupėje gali įvykti poliarizacija, patvirtina ambicingas 
Reido Hastie, Steveno Penrodo ir Nancy Pennington (1983) atliktas tyrimas. 
Masačiusetso valstijoje jie subūrė 69-ias dvylikos prisiekusiųjų grupes. Kiek- 
vienai jų buvo pademonstruota realiai vykusi žmogžudystės byla, kur įvai- 
rius vaidmenis atliko patyręs teisėjas ir advokatai. Tada tyrimo dalyviai ga- 
lėjo neribotą laiką aptarti bylą posėdžių kambaryje. Kaip pavaizduota 15.6 
paveiksle, įkalčiai buvo inkriminuojantys: keturi iš penkių prisiekusiųjų prieš 
svarstymą balsavo, kad teisiamasis yra kaltas, tačiau nebuvo įsitikinę, ar tai 
tyčinė žmogžudystė. Po svarstymo beveik visi sutiko, jog teisiamasis yra kal- 
tas, ir dauguma palaikė griežtesnį kaltinimą — kaltinimą antrojo laipsnio žmog- 
žudyste. Svarstant jų pradinė nuomonė sustiprėjo. 


Atlaidumas 


Daugelis eksperimentų išryškino, kas dar veikia bylos eigą: abejojantys pri- 
siekusieji tampa atlaidesni, ypač jei įkalčiai nėra labai rimti (MacCoun ir Kerr, 
1988). Tai patvirtina teiginį, kad „laimi du trečdaliai“, nes jei dauguma iš 

mokslinių tyrimų išvada 


Grupės poliarizacija natūralioje teismo aplinkoje 


Imituojamose prisiekusiųjų žiuri svarstymas dažnai sustiprina 
cija vyksta ir tikrame teisme? Cassas Sunsteinas, Davidas 
Schkade ir Lisa Ellman (2004) pademonstravo, kaip mokslinin- 
kai, tyrinėjantys socialinės psichologijos reiškinius, gali semtis 
duomenų iš natūralios aplinkos. Jie rėmėsi 14 874 teisėjų bal- 
savimais 4958-i0se Jungtinių Valstijų trijų teisėjų komisijos iš- 
važiuojamosiose teismo sesijose. (Šio apeliacinio teismo po- 
sėdžiuose beveik visada dalyvauja trijų teisėjų komisija.) 

Bihevioristinių pažiūrų teisės profesorius Sunsteinas su 
bendradarbiais iš pradžių kėlė klausimą, ar teisėjų sprendimai 
atspindi juos paskyrusio prezidento - respublikono arba demok- 
rato — ideologiją. Iš tikrųjų, spręsdami ideologinės pakraipos 
bylas dėl pritariamųjų veiksmų, aplinkos apsaugos, politikos 
kampanijų finansavimo, abortų, demokratų paskirti teisėjai daž- 
niau negu respublikonų paskirti teisėjai buvo linkę pritarti libe- 
ralesniam nuosprendžiui. Nieko stebėtina. Šito ir siekia prezi- 
dentai bei jų partijos nariai, iškeldami Kongrese savo bendra- 
minčių teisėjų kandidatūras. 

Ar tokios tendencijos sustiprės, jei trijų teisėjų komisiją 
sudarys vienos partijos paskirti teisėjai? Ar trys respublikonų 
paskirti teisėjai bus konservatyvesni už vieną? Ar trys demok- 


ratų paskirti teisėjai bus liberalesni už vieną? O gal teisėjai pri- 
ims sprendimus, nepasiduodami savo kolegų komisijoje įtakai? 
15.2 lentelėje matome tyrimų rezultatus. 

Atkreipkite dėmesį: jei komisiją sudaro vienos partijos pa- 
skirti teisėjai, priimdami sprendimą jie labiau pasiduoda savo 
partijos ideologijai. Sunsteino komanda teigia, kad trijų bendra- 
minčių poliarizacija „pastebima daugelyje teisės sričių, tarp jų — 
bylose dėl pritariamųjų veiksmų, politinių kampanijų finansavi- 
mo, lytinės diskriminacios, seksualinio priekabiavimo, korpora- 
cijos paslapčių atskleidimo, neįgaliųjų diskriminacijos, rasinės 
diskriminacijos, aplinkosaugos reikalavimų". (Šio reiškinio moks- 
lininkai nepastebėjo bylose dėl abortų ir skiriant mirties baus- 
mę. Čia teisėjai balsavo pagal savo įsitikinimus.) 

Sunsteinas su bendradarbiais siūlo pavyzdį: jei visi trys tei- 
sėjai „mano, kad pritariamųjų veiksmų programa prieštarauja 
konstitucijai, ir nė vienas teisėjas negali jiems paprieštarauti, 
pasitarimų kambaryje po pasikeitimo nuomonėmis bus priimtas 
sprendimas, kad ji tikrai prieštarauja konstitucijai“. Taip pasi- 
reiškia grupės poliarizacija, kuri yra „vienas įspūdingiausių šiuo- 
laikinių socialinių mokslų atradimų: bendraminčių grupė turi po- 
linkį į kraštutinumus“. 


15.2 LENTELĖ. „Liberalių“ individualių teisėjų ir trijų teisėjų komisijų balsavimo proporcija 


Individualių teisėjų 


Individualių teisėjų balsavimas 

balsavimas pagal komisijos sudėtį 
Partija“ 
Bylų pavyzdžiai R D RRR RRD RDD DDD 
Politinių kampanijų finansavimas 0,28 0,46 0,23 0,30 0,35 0,80 
Pritariamieji veiksmai 0,48 0,74 0,37 0,50 0,83 0,85 
Aplinkos apsauga 0,46 0,64 0,27 0,55 0,62 0,72 
Seksualinė diskriminacija 0,35 0,51 0,31 0,38 0,49 0,75 
13 bylų vidurkis 0,38 0,51 0,34 0,39 0,50 0,61 


* R- respublikonų paskirtas teisėjas, D — demokratų paskirtas teisėjas. 

„Tegul geriau dešimt kaltų 

žmonių išvengia bausmės 

nei nukenčia vienas nekaltas.“ 
William Blackstone, 1769 


pradžių pasisako už išteisinimą, dažniausiai ir sprendimą tokį priima (Stas- 
ser ir kiti, 1981). Be to, už išteisinimą pasisakanti mažuma turi daugiau ga- 
limybių įtikinti kitus nei mažuma, pasisakanti už apkaltinimą (Tindale ir ki- 
ti, 1990). 

Čia ir vėl tyrimai su prisiekusiaisiais patvirtina laboratorinių tyrimų re- 
zultatus. Kalvenas ir Zeiselas (1966) rašo, kad tais atvejais, kai dauguma pra- 
laimi, ji dažniausiai pritaria siūlymui išteisinti (plg. Mitchello ir Stanso by- 
14). Teisėjas nesutinka su prisiekusiųjų sprendimu dažniausiai dėl to, kad pri- 
siekusieji išteisina, o teisėjas norėtų skirti bausmę. 

Ar atlaidumo didėjimą būtų galima aiškinti „informacijos poveikiu“ (ku- 
rį daro įtaigūs argumentai)? Principai „nekaltas, kol neįrodyta kaltė“ ir „įro- 
dymų patikimumas“ įrodymo naštą perkelia ant kaltintojų pečių. Galbūt dėl 
to įtariamojo nekaltumą patvirtinantys parodymai veikia įtaigiau. O gal „nor- 
matyvinė įtaka“ teisingais besijaučiančius prisiekusiuosius skatina elgtis at- 
laidžiau, ypač jei kiti prisiekusieji yra suinteresuoti apginti potencialiai ne- 
kaltą teisiamąjį. 


Ar dvylika galvų geriau nei viena? 


8 skyriuje matėme, kad tada, kai reikia spręsti logines užduotis, reikalaujan- 
čias objektyvaus atsakymo, grupiniai sprendimai dažniausiai pranoksta in- 
dividualius sprendimus. Ar tą patį galime pasakyti apie prisiekusiuosius? Ap- 
tardami bylą, prisiekusieji daro normatyvinį spaudimą, savo sprendimais siek- 
dami pakeisti kitų prisiekusiųjų sprendimus. Tačiau jie taip pat dalijasi in- 
formacija, šitaip praplėsdami vienas kito Žinias apie bylą. Tad ar informaci- 
nė įtaka teigiamai veikia kolektyvinį sprendimą? 

Duomenys, nors negausūs, teikia vilčių. Grupė sukaupia daugiau infor- 
macijos apie teismo procesą nei pavieniai asmenys (Vollrath ir kiti, 1989). 
Bediskutuojant kartais dingsta šališkumas, išnyksta išankstinės nuomonės ir 
1mama analizuoti įkalčius. Atrodo, jog dvylika galvų yra geriau nei viena. 


Ar šešios galvos taip pat gerai kaip dvylika? 


Puoselėjant britišką paveldą, Jungtinėse Valstijose ir Kanadoje prisiekusių- 
jų Žiuri sudaro 12 asmenų, 0 jų uždavinys — sutarimo keliu priimti vieningą 
sprendimą. Tačiau keliose XX a. aštuntojo dešimtmečio pradžioje apeliaci- 
jai pateiktose bylose JAV Aukščiausiasis Teismas paskelbė, kad civilinėse 
1r kriminalinėse bylose, kuriose potencialiai neįmanoma mirties bausmė, teis- 
mams gali pakakti šešių prisiekusiųjų žiuri. Be to, Aukščiausiasis Teismas 
patvirtino valstijos teisę priimti ir nevieningus sprendimus, netgi paremda- 
mas vieną tokį Luizianos valstijoje, priimtą devyniems prisiekusiesiems bal- 
savus „už“ ir trims — „prieš“ (Tanke ir Tanke, 1979). Aukščiausiasis Teis- 
mas įrodė, kad nėra pagrindo manyti, jog mažesnės apimties prisiekusiųjų 

žiuri arba turinčios leidimą skelbti nutarimą nepasiekus konsenso, išnagri- 
nės bylą ar nuspręs blogiau nei tradicinės prisiekusiųjų žiuri. 

Aukščiausiojo Teismo prielaidos sukėlė ir teisės mokslininkų, ir sociali- 
nių psichologų kritikos laviną (Saks, 1974, 1996). Tam tikra kritikos dalis pa- 
prasčiausiai rėmėsi statistika. Pavyzdžiui, jei 10 procentų visos bendruome- 
nės sudaro juodaodžiai, tai tikimybė, kad tarp 12-0s joje renkamų prisieku- 
siųjų bus bent vienas juodaodis, yra 72 procentai, bet tik 47 procentai, jei pri- 
siekusiųjų žiuri sudaro 6 asmenys. Tad mažesnės apimties prisiekusiųjų Žiūri 
blogiau atspindi bendruomenės įvairovę. Ir jeigu konkrečioje byloje vienas 
šeštadalis prisiekusiųjų iš pradžių pasisako už išteisinimą, tai 6 asmenų žiuri 
tai reikš tik vieną, o 12 asmenų žiuri — du balsus. Aukščiausiasis Teismas da- 
rė prielaidą, kad psichologiškai abi situacijos bus vienodos. Tačiau jei prisi- 
menate, kas buvo kalbama apie konformistiškumą, vienam žmogui priešintis 
grupės spaudimui kur kas sunkiau nei dviem žmonėms. Vertinant psichologi- 
niu požiūriu, prisiekusiųjų pasidalijimas santykiu 10 prieš 2 nėra ekvivalen- 
tiškas santykiui 5:1. Todėl nenuostabu, kad 12 prisiekusiųjų žiuri dvigubai daž- 
niau nei 6 prisiekusiųjų žiuri nepavyksta priimti vieningo sprendimo (Ellsworth 
ir Mauro, 1998, Saks ir Marti, 1997). 

Prisiekusiųjų Žiuri tyrinėtojas Michaelas Saksas (1998) apibendrina: „Di- 
desnėse prisiekusiųjų žiuri dažniau nei mažesnėse būna mažumų grupių at- 
stovai, jos tiksliau prisimena teisme pateiktus parodymus, daugiau laiko skiria 
svarstymams, dažniau abejoja ir dažniau priima “teisingus" verdiktus“. 

Paskelbus kai kuriuos minėtus tyrimus, 1978 metais Aukščiausiasis Teis- 
mas atmetė Džordžijos valstijos 5 asmenų prisiekusiųjų žiuri (nors šioje vals- 
tijoje tebegalioja 6 asmenų žiuri). Paskelbdamas Aukščiausiojo Teismo spren- 
dimą, teisėjas Harry Blackmunas rėmėsi ir logika, ir eksperimentų duomeni- 
mis, įrodinėdamas, jog 5 asmenų žiuri bus mažiau reprezentatyvios, ne tokios 
patikimos ir ne tokios objektyvios (Grofman, 1980). Ironiška, kad dauguma 
šių duomenų 1š tiesų lygino 6 1r 12 asmenų žiuri, ir jais buvo paremti pasisa- 
kymai prieš šešių prisiekusiųjų žiuri. Tačiau viešai pareiškus nuomonę dėl šešių 
prisiekusiųjų Žiuri ir ją apgynus, Aukščiausiojo Teismo nepavyko įtikinti, kad 
jiems galioja tie patys argumentai (Tanke ir Tanke, 1979). 


Iš laboratorijos į gyvenimą: 

imituojamos ir realios prisiekusiųjų žiuri 

Galbūt skaitydami šį skyrių klausėte savęs to paties, ko klausė ir kai kurie 
kmitikai (Tapp, 1980; Vidmar, 1979): ar nėra didžiulio skirtumo tarp univer- 
siteto studentų, aptarinėjančių hipotetinę bylą, ir prisiekusiųjų, sprendžian- 
čių žmogaus likimą? Iš tiesų yra. Viena yra priimti tariamą nuosprendį tu- 

Nepriėmusios vieningo 
sprendimo prisiekusiųjų žiuri 
retai kada kelia problemas. 
Iš 59 511 JAV federalinių 
kriminalinių bylų, svarstytų 
per pastaruosius 13 metų, tik 
2,5 procentų baigėsi tuo, kad 
prisiekusieji nepriėmė 
vieningo sprendimo, ir šitaip 
baigėsi tik 0,6 procento iš 

67 992 federalinių civilinių 
bylų (Saks, 1998). 


„Mes atidžiai išnagrinėjome 
[socialinių mokslų tyrimų 
duomenis], nes jie, o ne tik 
teisinė nuojauta, pateikia 
duomenis, padedančius 
spręsti, ar vis mažesnės 
sudėties prisiekusiųjų žiuri 
pajėgs įgyvendinti Konstituci- 
jos šeštojoje pataisoje 
apibrėžtus tikslus bei funkci- 
jas.“ 


rint minimalią informaciją ir visai kas kita — spręsti problemišką bylą ir ana- 
lizuoti galimas rimtas pasekmes. Todėl Reidas Hastie, Martinas Kaplanas, 
Jamesas Davisas, Eugene Borgida ir kiti paprašė savo eksperimentų daly- 


Teisėjas Harry Blackmunas, 
„Ballew prieš Džordžijos 
valstiją“, 1978 

vių, kurie kartais būdavo parenkami iš prisiekusiųjų sąrašų, peržiūrėti bylų 
tyrimų imitacijas. Jos būdavo tokios tikroviškos, kad eksperimentų dalyviai 
netgi pamiršdavo, jog tai tik imitacija (Thompson ir kiti, 1981). 

Studentų, atliekančių prisiekusiųjų vaidmenis, žiuri taip pat aktyviai įsi- 
traukė į svarstymus. „Kai slapta pasiklausiau, apie ką kalba tariami prisie- 
kusieji, — prisimena Norbertas Kerras (1999), — susižavėjau jų įžvalgiais ar- 
gumentais, jų stulbinamais prisiminimais bei šių prisiminimų iškraipymais, 
prietarais, bandymais įtikinti arba priversti ir drąsa vienam stoti prieš visą 
grupę. Čia išvydau daugybę psichologinių situacijų, kurias tyrinėjau! Nors 
studentai suprato, kad tai tik teismo proceso imitavimas, jie iš tiesų stengėsi 
rasti teisingą sprendimą.“ 

JAV Aukščiausiasis Teismas (1986) diskutavo apie prisiekusiųjų Žiūri ty- 
rimų naudą, priimdamas sprendimą dėl mirties bausmei pritariančių prisie- 
kusiųjų atrinkimo svarstyti bylas, kuriose gali būti skiriama aukščiausia baus- 
mė. Kaltinamieji turi konstitucinę „teisę į teisingą teismo procesą ir nešališ- 
ką prisiekusiųjų žiuri“. Nesutinkantys su tokiu atrankos sprendimu teisėjai 
įrodinėjo, kad ši konstitucinė teisė pažeidžiama, kai parenkami tik tie pri- 
siekusieji, kurie pritaria mirties bausmei. Šie teisėjai argumentavo „moksli- 
ninkų, tyrusių įvairias situacijas ir taikiusių įvairias metodikas, gautų rezul- 
tatų vieningumu“. Tačiau dauguma teisėjų išreiškė „rimtas abejones dėl šių 
tyrimų vertės prognozuojant prisiekusiųjų elgseną“. Nepritariantys teisėjai į 
tai atsakė, kad teismai neleidžia prisiekusiesiems dalyvauti eksperimentuo- 
se, todėl kaltinamiesiems, kuriems gresia mirties bausmė, neturėtų būti už- 
drausta kreiptis į vienintelį galimą jų išteisinimo šaltinį“. 

Mokslininkai taip pat gina imitacinius tyrimus, atkreipdami dėmesį, kad 
tai yra praktiškas, nebrangus būdas kontroliuojamomis sąlygomis tirti svar- 
bius klausimus (Dillehay ir Nietzel, 1980; Kerr ir Bray, 2005). Kai moksli- 
ninkai pradėjo vykdyti tikroviškesnius eksperimentus, laboratoriniai duome- 
nys dažnai pasitvirtindavo. Niekas neteigia, kad supaprastinta eksperimenti- 
nės prisiekusiųjų Žiuri veikla atspindi tai, kas vyksta teismo salėje. Eksperi- 
mentai tik padeda formuluoti teorijas, padedančias suprasti sudėtingą pasaulį. 

Gerai pagalvojus, prisiekusiųjų veiklos imitacijos nė kiek nesiskiria nuo 
kitų socialinės psichologijos eksperimentų, kurie visi yra supaprastinti su- 
dėtingos tikrovės variantai. Šioje tikrovės imitacijoje vienu metu leisdamas 
veikti tik vienam ar dviem veiksniams, eksperimentuotojas išsiaiškina, kaip 
mus veikia atitinkamų aspektų pokyčiai. O tai ir yra socialinės psichologi- 
jos eksperimentinio metodo esmė. 


APIBENDRINIMAS 
Kokią įtaką prisiekusiesiems daro grupė? 


e Prisiekusiųjų žiuri yra grupė, veikiama tų pačių dalykų kaip ir kitos socialinės grupės. Pavyzdžiui, 
iškalbingiausi prisiekusieji kalba daugiausiai, o tyleniai - mažiausiai. 

e Priešingi prisiekusiųjų požiūriai gali dar labiau sustiprėti ir išsiskirti. 

e Jei įrodymai nėra labai įtikinami, pasitarimų metu prisiekusieji gali tapti atlaidesni. 

e Tradicinė 12 prisiekusiųjų žiuri kilo iš Anglijos teismų. Tyrimų duomenimis, tokio dydžio žiuri su- 
daro pakankamai skirtingų požiūrių ir orientacijos asmenys, jie geriau prisimena informaciją. 

e Mokslininkai taip pat ištyrė ir suabejojo prielaidomis, kuriomis buvo grindžiami keli pastarojo lai- 
kotarpio JAV Aukščiausiojo Teismo sprendimai, įteisinantys mažesnio skaičiaus prisiekusiųjų Žiuri 
ir leidžiantys priimti nevieningus sprendimus. 

e Imituojamos žiuri nėra tokios pat kaip tikros, todėl privalome būti atidūs, apibendrindami moksli- 
nių tyrimų duomenis ir perkeldami juos į teismo salę. Tačiau, kaip ir visi kiti socialinės psichologi- 
jos eksperimentai, laboratoriniai eksperimentai, kuriuose dalyvauja prisiekusieji, padeda formu- 
luoti teorijas bei principus, kuriais galime pasinaudoti interpretuodami sudėtingą pasaulį. 


< [2 Post scriptum: kaip išmintingai vadovautis 
psichologijos mokslu 


Kaip teigia madinga „postmodernistinė“ idėja, tiesa yra socialinis konstruk- 
tas, o Žinios atspindi jas suformavusias kultūras. Iš tiesų, kaip dažnai paste- 
bime šioje knygoje, neretai vadovaujamės savo nuojauta, šališkumu ir kul- 
tūriniais polinkiais. Socialinių mokslų atstovai neatsparūs patvirtinimo ša- 
liškumui, įsitikinimų tvarumui, perdėtai savikliovai ir išankstinės nuomonės 
galiai. Mūsų išankstinės idėjos bei vertybės veikia teorijas, interpretacijas, 
temų pasirinkimą ir kalbėseną. 

Atsižvelgdami į psichologijos mokslo vertybes, privalėtume nusivalyti ap- 
rasojusius akinius, pro kuriuos žiūrime į pasaulį. Atsižvelgdami į savo šališ- 
kumą bei klaidas, galime laviruoti tarp dviejų kraštutinumų — naivaus po- 
žiūrio į vertybių kupiną psichologiją apsimetant, kad ji neatsižvelgia į ver- 
tybes, ir nevaržomo subjektyvizmo, atmetančio mokslinius duomenis kaip 
šališkumų rinkinį. Apimti nuolankumo dvasios, galime tikrinti patikrinamas 
idėjas. Jei manome, kad aukščiausia bausmė labiau nei kitos galiojančios baus- 
mės stabdo nusikalstamumą (arba kad jo nestabdo), galime išsakyti savo nuo- 
monę, kaip tai padarė JAV Aukščiausiasis Teismas. Tačiau galime ir paklausti, 
ar valstijose, kuriose galioja mirties bausmė, įvykdoma mažiau žmogžudys- 
čių, ar jų sumažėjo įvedus mirties bausmę ir ar jų padaugėjo tose valstijose, 
kuriose mirties bausmė buvo panaikinta. 

Kaip matėme, Aukščiausiasis Teismas, atsižvelgdamas į aktualius socia- 
linių mokslų duomenis, uždraudė penkių prisiekusiųjų žiuri ir baigia mokyklų 
desegregaciją. Tačiau jis ignoravo mokslinius duomenis svarstydamas tokius 
klausimus: ar mirties bausmė turi įtakos mažinant nusikalstamumą, ar visuo- 
menė supranta mirties bausmę kaip tai, ką draudžia JAV Konstitucija („žiauri 
ir neįprasta bausmė“), ar teismai pasirinktinai skiria bausmę, ar vadovaujasi 
rasiniu šališkumu, ir ar potencialūs prisiekusieji, kurie buvo atrinkti dėl to, 
kad pritaria mirties bausmei, nėra šališkai nusiteikę apkaltinti. 

Įsitikinimai bei vertybės 1š tiesų veikė teisėjų ir specialistų bei diletantų 
vertinimus. Ir būtent dėl to privalome išmintingiau mąstyti — pažaboti savo 
nuojautą ir šališkumą 1r remtis turimais moksliniais įrodymais. Jei mūsų įsi- 
tikinimai pasitvirtina, viskas gerai. Jei ne, tai ne. Tokiu nuolankumu ir grin- 
džiamas psichologijos mokslas bei kritinis mąstymas. 


»ocialinė psichologija 


ir aprūpinta ateitis 


Aplinkos kvietimas imtis veiksmų 

Kaip užtikrinti aprūpintą gyvenimą 

Socialinė psichologija apie materializmą ir turtus 

Stiprėjantis materializmas 

Turtai ir gerovė 

Materializmas nuvilia 

Atkreipkime dėmesį. Socialinis palyginimas, priklausymas ir laimė 
Aprūpintos ateities ir išlikimo link 

Mokslinių tyrimų išvada. Nacionalinės gerovės matavimai 


Post scriptum: kaip šiuolaikiniame pasaulyje gyventi 


„Ar galime pastūmėti žmones 
ir tautas aprūpintos ateities 
link? Tokiam postūmiui pagal 
svarbą prilygtų tik du įvykiai 
per pastaruosius du šimtus 
metų: žemės ūkio revoliucija 
ir pramonės revoliucija. Šios 
revoliucijos vyko laipsniškai, 
spontaniškai ir didžia dalimi 
nesąmoningai. O dabartinis 
postūmis turėtų būti visiškai 
sąmoningas veiksmas. ... 
Jei mums pavyktų šis 
sumanymas, jis turėtų 
nepaprastą reikšmę žmonių 
išlikimui Žemėje.“ 
William D. Ruckelshaus, 
buvęs Gamtos apsaugos 
agentūros direktorius, 
Toward a Sustainable World, 
1989 
(„Aprūpinto pasaulio link“) 


16.1 PAVEIKSLAS 
Ekologinių pajėgumų 
viršijimas 

Tokių išteklių, kaip Žemė, 
mediena, žuvys ir kuras, 
poreikis vis labiau viršija 
natūralią regeneraciją. 
Šaltinis: 


www.footprintnetwork.org, 
2006. 


G Gyventi gera. Šiais laikais vidutinis Šiaurės Amerikos gyventojas mė- 
gaujasi tokia prabanga, kokia praėjusiais šimtmečiais nesinaudojo net 
karaliai. Jis turi dušą, tualetą, oro kondicionierių, mikrobangų krosnelę, ke- 
liauja lėktuvais, žiemą valgo šviežius vaisius, naudojasi plačiaekrane skait- 
menine televizija, elektroniniu paštu ir lipniais užrašų lapeliais. Tačiau sau- 
lėto patogumų ir komforto dangaus horizonte jau kaupiasi tamsūs gamtos 
katastrofų debesys. Jungtinių Tautų, Britanijos karališkosios draugijos ir Jung- 
tinių Valstijų nacionalinės mokslų akademijos tyrimų duomenys leidžia da- 
ryti išvadą: didėjantis gyventojų skaičius ir augantis vartojimas viršija že- 
mės ekologinius pajėgumus (16.1 paveikslas). 


Aplinkos kvietimas imtis veiksmų 


Materialine prasme dauguma žmonių dabar gyvena geriausius laikus, tačiau žmogaus veikla 
daro klimatui tokią įtaką, kuri, jei nebus imtasi pokyčių, prilygs masinio naikinimo ginklui. 


1950 metais Žemėje gyveno 2,5 milijardo žmonių ir buvo 50 milijonų auto- 
mobilių. Šiandien joje gyvena 6,6 milijardai žmonių ir yra 500 milijonų auto- 
mobilių, o dėl besivystančių šalių ekonomikos augimo automobilių keliuo- 
se vis daugėja (N. Myers, 2000). Automobiliai ne tik sukelia atliekų šalini- 
mo problemų, bet ir degina kurą. Automobilių kuro deginimas, kaip ir anglies 
bei naftos naudojimas elektrai gaminti ir pastatams šildyti, sukelia anglies 
dvideginio perviršį, kuris kartu su žemės ūkio ir pramonės išskiriamomis šilt- 
namio efektą sukeliančiomis dujomis prisideda prie pasaulinio klimato atš:- 
limo. 


Pėdsakas: Žmonijos 

suvartojami vali as ištekliai 
Galimi gamtos ištekliai 
(bendri biopajėgumai) 


Bendras ekologinis pėdsakas 
(gamtos išteklių suvartojimas) 

Jungtinių Valstijų 1r dar 10-ies šalių mokslų akademijų bendrame pareiš- 
kime (2005) remiantis patikimais duomenimis teigiama, kad vyksta reikš- 
mingas klimato atšilimas: „Klimato pokyčių grėsmė yra aiškiai matoma ir 
nuolat didėjanti“. Nuo 1998 metų buvo užfiksuoti penkeri šilčiausi per visą 
istoriją metai (WMO, 2005). Kyla vandenynų temperatūra. Traukiasi ledy- 
nai, plonėja ledas ašigaliuose. Kyla jūrų lygis. Tirpsta amžinasis įšalas. Scien- 
ce redaktorius Donaldas Kennedy (2006) pastebi: „Praėjusio šimtmečio atši- 
limo padariniai vis aiškiau pasireiškia dažnesniais klimato sąlygų kraštuti- 
numais“. Keičiantis klimatui, vis įprastesni darosi uraganai ir karščio ban- 
gos, sausros ir potvyniai, taigi didėja draudimo išmokos nukentėjusiems nuo 
gamtos katastrofų (Rohter, 2004). Krituliams vis dažniau iškrentant lietumi, 
o ne sniegu, liūčių sezonais būna daugiau potvynių, o sausrų sezonais ma- 
žiau ištirpsta sniego bei ledynų, maitinančių upes. Kai kurių mokslininkų nuo- 
mone, tai yra nacionalinio saugumo klausimas: ir teroristų išpuoliai, ir kli- 
mato atšilimas yra masinio naikinimo ginklai. 

Pasaulinis klimato atšilimas daro įtaką ne tik klimato, bet ir gamtos po- 
kyčiams. Medžiai ir krūmai užkariauja Šiaurės Amerikos tundrą, išstumda- 
mi jai būdingas rūšis. Augmenija ir gyvūnija palaipsniui slenka ašigalių ir 
aukštikalnių link, įsiliedamos į šių teritorijų ekosistemas. Piečiau Sacharos 
dykumos driekęsi pusiau sausringi žemės ūkio plotai ir ganyklos pamažu virs- 
ta dykuma. 

Ekosistemas visame pasaulyje veikia ne tik pasaulinis klimato atšilimas, 
bet ir pavojai dėl žmogaus veiklos. Didėjant gyventojų skaičiui auga ištek- 
lių, skirtų patenkinti svarbiausias žmonių reikmes (maisto, aprangos, pasto- 
gės) ir prabangos įgeidžius, poreikis. Didžioji dalis viso pasaulio miškų jau 
iškirsta, dabar, plečiant pasėlių plotus, ganyklas ir ruošiant medieną gyven- 
viečių statyboms, naikinami tropiniai miškai. Išnaikinus miškus, prasideda 
dirvos erozija, mažiau absorbuojama šiltnamio efektą sukeliančių dujų, to- 
dėl padažnėja potvyniai, keičiasi oro temperatūra, nyksta daugelio rūšių gy- 
vūnai. Dėl augančio gyventojų apetito žuvims ir ekosistemos naikinimo 11- 
oje iš 15-0s vandenyno žvejybos rajonų sumažėjo 7-ių iš 10-ies pagrindinių 
kasmet sugaunamų žuvų rūšių kiekis (Karavellas, 2000; McGinn, 1998). Iš 
dalies dėl pernelyg intensyvios žvejybos labai sumažėjo lašišų, Atlanto men- 
kių, juodalopių menkių, silkių ir kitų rūšių žuvų. 

Vartojimui ir gyventojų skaičiui nuolat augant (nepaisant mažėjančio gims- 
tamumo, žr. 16.2 pav.), tarša, pasaulinis klimato atšilimas, aplinkos naikini- 
mas atrodo neišvengiami dalykai. Tenka pripažinti, kad Žemė nepajėgia ne- 
ribotai tenkinti išsivysčiusių šalių vartojimo poreikių, tuo labiau, kad prog- 
nozuojamas ir besivystančių šalių, siekiančių geresnių gyvenimo standartų, 
vartojimo augimas. Taigi protingesnio vartojimo poreikis tapo „pasaulinės 
reikšmės būtinybe“ (Heap ir Kent, 2000). Siekiant, kad Žmonija išgyventų 
ir klestėtų, kai kuriuos dalykus privalu keisti. 

„Klimato pokyčiai - aštriausia 
problema, su kuria šiandien 
susiduriame. Ji baisesnė 
net už terorizmo grėsmę.“ 
Britų vyriausiasis mokslo 
patarėjas Davidas Kingas, 
2004 


Prognozuojama, kad nuo 
dabar iki 2050 metų gyventojų 
Žemėje padaugės 2,6 milijar- 
dais. Tai viršija bendrą 1950 
metų Žemės gyventojų 
skaičių. Beveik visą šį 
prieaugį sudarys neturtingiau- 
sių šalių gyventojai. Progno- 
zuojama, kad 51 šalyje, tarp jų 
Vokietijoje, Italijoje ir Japonijo- 
je, gyventojų mažės (Cohen, 
2005). 

16.2 PAVEIKSLAS 

Pasaulio gyventojų skaičiaus 
didėjimas 

Šaltinis: Gyventojų informa- 
cijos biuras, 2006. 


„Labai greitai mes visi 
išplauksime pilvais į viršų kaip 
padvėsusios žuvys apleistame 
akvariume. Siūlau tokį 
planetos antkapio įrašą: 
„„„Mes galėjome ją išgelbėti, 
tačiau buvome per daug 
Ilengvabūdiški ir tingūs“. 
Kurt Vonnegut, 
Notes from My Bed of Gloom, 
1990 („Užrašai iš mano 
nusiminimų lovos“) 


 žaulinis karas 


Gyventojų skaičius, milijonais 


Metai 


Jei vyksta pasaulinis klimato atšilimas, jei jis yra potencialus masinio nai- 
kinimo ginklas ir jei, kaip mano dauguma mokslininkų, jis vyksta pirmiau- 
sia dėl Žmogaus sukurto šiltnamio efekto, tai kodėl pasaulinio klimato atši- 
limo klausimas nelaikomas aktualiausiu? Kodėl tik 28 procentai amerikie- 
čių „labai“ nerimauja dėl pasaulinio klimato atšilimo? Ar dėl to, kad, kaip 
mano Gallupo instituto darbuotoja Lydia Saad (2003), šaltą žiemos dieną „pa- 
saulinis atšilimas gali skambėti patraukliai“? Gal žmonėms labiau rūpėtų iš- 
vengti „pasaulio įkaitimo“? Prisiminkite iš ankstesnių skyrių, kad labai svarbu, 
kokia etiketė klijuojama. Kalba kuria mąstymą. Mūsų suvokimas ir nuosta- 
tos formuojasi priklausomai nuo to, kaip apibūdiname žmogų - kaip „prisi- 
taikantį“ ar kaip „jautrų“. 

APIBENDRINIMAS 
Aplinkos kvietimas imtis veiksmų 


e Išsivysčiusių pasaulio valstybių gyventojai mėgaujasi technologinių naujovių sukurtais patogu- 
mais ir komfortu, apie kokius prieš šimtą metų net nesvajota. 

e Mokslininkai teigia, kad grimztame į globalią krizę. Didėjantis gyventojų skaičius ir augantis var- 
tojimas viršija Žemės pajėgumus, todėl kyla rimtos taršos, pasaulinio klimato atšilimo, aplinkos 
naikinimo problemos. 


Kaip užtikrinti aprūpintą gyvenimą 


Nors gyventojų skaičiaus didėjimas ir augantis vartojimas viršija Žemės pajėgumus, pasinau- 
doję naujomis technologijomis ir sumažinę vartojimą galime užsitikrinti aprūpintą gyvenimą. 


Tad ką daryti? Valgyti, gerti ir linksmintis, nes rytoj laukia pražūtis? O gal 
elgtis taip, kaip elgėsi dauguma kalinio dilemos tyrimo dalyvių - siekti as- 
meninių interesų paneigiant bendruosius? (,„Po galais, žiūrint pasauliniu mas- 
tu, aš suvartoju be galo mažai; tai man teikia malonumą, o žmonijai kainuo- 
ja nedaug.“) Grąžyti rankas ir prisiekti nepaleisti vaikų į šį kančių pasaulį? 
Ar gimstamumas bei gerovė būtinai privalo sukelti katastrofą? 

Optimistiškiau mąstantys apie ateitį mato du kelius į gerovę: a) didinti 
technologijų efektyvumą ir žemės ūkio produktyvumą ir b) riboti vartojimą 
bei mažinti taršą. 


Naujosios technologijos 


Vienas iš kelių į gerovės ateitį yra tobulinti ekologiškas technologijas. Nau- 
jieji šaldytuvai sunaudoja tik pusę prieš dešimtmetį gamintiems šaldytuvams 
reikiamo energijos kiekio (Heap ir Comim, 2005). Kaitinamąsias elektros lem- 
putes išstūmė fluorescensinės, paštu siunčiamus laiškus bei prekių katalo- 
gus — elektroniniai laiškai ir prekyba internetu, o anksčiau į darbą važinėję 
darbuotojai dabar dirba namuose. 

Yra gerų žinių ir automobilių srityje. Šių dienų vidutinio amžiaus suau- 
gusieji vairuoja automobilius, kurie su tuo pačiu kuro kiekiu nuvažiuoja dvi- 
gubai toliau ir dvidešimt kartų mažiau teršia orą nei jų pirmieji automobi- 
liai. Ateityje turėsime hibridinius automobilius, kurie taupys kurą, naudoda- 
mi elektros energiją ir kitas kuro rūšis: bus varomi etanoliu (pavyzdžiui, pa- 
gamintu iš sojų pupelių ar kitų daržovių) arba naudos etanolio ir benzino 
mišinį. 

Iš tikėtinų ateities technologijų galime paminėti 20 metų šviesiančius dio- 
dus be lempučių; ultragarses skalbykles, kurioms nereikia vandens, šilumos 
1r skalbimo priemonių; tinkamas perdirbti ir kompostuojamas plastmases; au- 
tomobilius vandeniliu ir deguonimi varomais varikliais, kurie į aplinką iš- 

„Mes nedarysime nieko, 
kas galėtų pakenkti mūsų 
ekonomikai, nes svarbiausia 
yra Amerikoje gyvenantys 
žmonės.“ 
Prezidentas George Bushas, 
2001, aiškindamas savo 
sprendimą neprisijungti prie 
Kioto pasaulinio atšilimo 
sutarties, dėl kurios derasi 
daugiau nei 100 valstybių 


„Tas, kuris nori būti pasaulio 
lyderiu, privalo mokėti rūpintis 
visa Žeme, o ne tik Amerikos 
pramone.“ 
Europos Sąjungos Komisijos 
prezidento Romano Prodi 
atsakymas, 2001 


skiria vandenį; ypač lengvas medžiagas, tvirtesnes už plieną; stogus bei ke- 
lius, kurie tuo pat metu akumuliuoja saulės energiją (N. Myers, 2000). 
Įvertinant naujovių spartą (kas prieš šimtmetį galėjo įsivaizduoti šiandie- 
ninį pasaulį?) ateityje tikrai atsiras sprendimų, kurių kol kas net neįsivaiz- 
duojame. Žinoma, sako optimistai, ateityje daugiau žmonių gyvens geriau 
materialia prasme, reikės mažiau žaliavų, ir bus mažiau teršiančių atliekų. 


Vartojimo mažinimas 


Antras kelias į aprūpintą ateitį yra vartojimo kontrolė. Nors Jungtinių Vals- 
tijų gyventojai sudaro tik 5 proc. pasaulio gyventojų, jie suvartoja net 26 
proc. visos energijos (USGS, 2006). Gal ir įsivaizduojame, kad mažiau išsi- 
vysčiusios šalys kažkodėl mažiau nusipelno geresnių gyvenimo sąlygų, vis 
tik turime numatyti, jog jų vartojimas augs. Kadangi tai ir vyksta, Jungtinės 
Valstijos ir kitos išsivysčiusios valstybės privalo vartoti mažiau. Jei ekono- 
mikos plėtra leistų visoms šalims automobilių skaičiumi prilygti amerikie- 
čiams, pasaulyje automobilių padaugėtų 13 kartų - iki 6 milijardų (N. My- 
ers, 2000). 

Dėl šeimos planavimo sumažėjo gyventojų prieaugis išsivysčiusiose ša- 
lyse. Pagerėjus aprūpinimui maistu, net ir mažiau išsivysčiusiose valstybėse 
moterims atsiradus galimybei lavintis ir įgijus daugiau teisių, gimstamumas 
sumažėjo. Tačiau net jei gimstamumas staiga visur sumažėtų iki 2,1 vaiko 
vienai moteriai, gyventojų prieaugis dar kurį laiką didėtų dėl didelio jaunų 
žmonių skaičiaus. 

Atsižvelgiant į tai, kad jau viršijome Žemės pajėgumus, vartojimas turė- 
tų tapti nuosaikesnis. Ką šia prasme galime padaryti, turėdami galvoje, jog 
apetitas daiktams nuolatos auga — žmonės nori asmeninių kompiuterių, oro 
kondicionierių, daugiau keliauti per atostogas? 

Vienas būdas — viešoji politika, motyvuojanti elgtis kitaip. Esmė yra ta, 
kad didindami mokesčius gauname mažiau naudos, o paskatindami — dau- 
giau. Daugelyje miestų iš mokesčių surenkami pinigai panaudojami dvira- 
čių takams tiesti, viešajam transportui subsidijuoti, šitaip skatinant ieškoti 
alternatyvų automobiliams. Jei greitkeliai užgrūsti, galime kurti greitaeiges 
eismo juostas, taip skatindami žmones važiuoti po kelis vienu automobiliu, 
nes važiuojantys po vieną būtų baudžiami. Jungtinėse Valstijose mišriu ku- 
ru varomą automobilį perkantis vartotojas gauna teisę į mokesčių nuolaidą. 
Kai kuriose valstijose vairuotojams, vairuojantiems tokį automobilį, leidžiama 
važiuoti eismo juostomis, skirtomis vežantiems keleivius, nors jie važiuoja 
vieni. Greggas Easterbrookas (2004) pastebi, kad jei prieš 10 metų Jungti- 
nėse Valstijose benzino kaina būtų padidinta 50 centų, kaip buvo siūloma, 

dabar šalyje būtų važinėjama mažesniais ir ekonomiškesniais automobiliais 
(taip buvo padaryta Europoje, kurioje benzino kaina yra didesnė), taigi rei- 
kėtų importuoti mažiau naftos. Dėl mažesnio naftos importo savo ruožtu būtų 
sumažėjęs ir jos suvartojimas, todėl sulėtėtų pasaulinis klimato atšilimas, su- 
mažėtų dujų kainos, ekonomiką slėgtų mažesnis prekybos deficitas. 

Ekonomistas Robertas Frankas (1999), gerai išmanantis socialinę psicho- 
logiją, pataria, kaip socialiai atsakinga rinkos ekonomika galėtų skatinti nau- 
joves ir racionalų vartojimą. Jo siūlymas paprastas: apmokestinti ne paja- 
mas, o išlaidas, t. y. iš pajamų atimti santaupas ir galbūt aukas labdarai. Mo- 
kestis galėtų būti progresyvinis su didelėmis lengvatomis išlaikytiniams ir 
didesniu procentu švaistūnams. Frankas tvirtina, kad progresyviniai mokes- 
čiai (pradedant, tarkime, 20 procentų mokesčiu, jei keturių asmenų šeima per 
metus vartojimui išleidžia 30 000 dolerių, ir pakeliant jį iki 70 procentų, kai 
išleidžiama daugiau nei 500 000 dolerių) turėtų skatinti vartoti saikingiau. 
Tokia sistema skatintų taupyti ir investuoti, o nebūtinų prabangos prekių, tokių 
kaip 18 500 dolerių kainuojantis vaikiškas žaisliukas „Range Rover“, kai- 
nos būtų didinamos. Tie, kurie anksčiau pirko „Lincoln Navigator“, dabar 
protingiau išleistų pinigus įsigydami „Ford Focus“. 

Viešoji politika galėtų pateikti verslui ir pramonei daugiau postūmių tau- 
soti ir griežtinti sankcijas už vartojimą. Pasaulinių klimato pokyčių Pew cen- 
tras (The Pew Center on Global Climate Change) pateikė keletą rekomen- 
dacijų: pasiūlė įvesti privalomų pranešimų apie šiltnamio efektą sukelian- 
čias dujas sistemą ir sugriežtinti anglies išteklių saugojimo reikalavimus. Vie- 
šosios politikos pažangos centras sukūrė Akcininkų aljansą, kuris analizuoja 
tikrąją privačių verslo įmonių kainą, atsižvelgdamas į tokius veiksnius, kaip 
eikvojami ištekliai, tarša, traumos darbo vietoje. Aljansas skatina atsižvelgti 
į šiuos veiksnius ir taip priversti korporacijas būti atsakingas. 

Kad visuomenė imtų remti tokią politiką, jos sąmoningumas turėtų keis- 
tis, panašiai kaip XX a. septintajame dešimtmetyje kilus pilietinių teisių ju- 
dėjimui ir aštuntajame dešimtmetyje — moterų judėjimui. Tokie pokyčiai ne- 
išvengiami, nes atmosferos temperatūra kyla, o benzino ir kitų iškasamųjų 
kuro atsargų 1ms stigti. Ar yra vilties, kad iki iškylant krizei Žmonių priori- 
tetai nuo pinigų kaupimo persikels į prasmės paieškas, nuo agresyvaus var- 
tojimo — į suderinamumo puoselėjimą? Britanijos vyriausybės plane, kaip 
siekti aprūpintos raidos, akcentuojamas dėmesys asmeninei gerovei ir soc1a- 
linei sveikatai (16.3 pav.). Galbūt socialinė psichologija gali padėti atrasti 
būdą, kaip siekti gerovės, nagrinėdama materializmą, informuodama žmo- 
nes, kad ekonomikos plėtra automatiškai nepagerina žmogaus moralės, pa- 
dėdama jiems suprasti, kodėl materializmas ir pinigai neatneša pasitenki- 
nimo. 

16.3 PAVEIKSLAS 
„Bendri Jungtinės Karalystės 
aprūpintos raidos principai“ 


Britų vyriausybė apibūdina 
aprūpintos visuomenės 
raidos strategiją kaip tokią, 
kai šiandieniniai poreikiai 
patenkinami neatimant šios 
galimybės iš būsimų kartų. 
„Norime gyventi neviršydami 
aplinkos pajėgumų ir sukurti 
teisingą visuomenę. Šių 
tikslų sieksime pasitelkdami 
aprūpinančią ekonomiką, 
gerą valdymą ir išvystytą 
mokslą.“ Socialinė psicholo- 
gija galėtų prisidėti, paveik- 
dama Žmonių elgesį, kad jie 

Gyvenimas neviršijant Stiprios, sveikos 


ir teisingos 
visuomenės kūrimas 
Visų dabar gyvenančių 


aplinkos pajėgumų 
Pagarba aplinkai, 
gamtiniams ištekliams ir 


bioįvairovei; mūsų gyvena- žmonių ir ateities visuome- 


mosios aplinkos gerinimas; nės narių skirtingų poreikių 


užtikrinimas, kad būtini patenkinimas, skatinant 


natūralūs ištekliai nebūtų asmeninę gerovę, socialinę | 


eikvojami ir išliktų ateities santaiką ir dalyvavimą, 


kartoms. visiems lygių galimybių 
užtikrinimas. 
Aprūpinančios Atsakingas mokslo Gero valdymo 


ekonomikos siekimas pasiekimų taikymas rėmimas 


Stiprios, stabilios ir Politika, formuojama Aktyvus veiksmingos 


aprūpinančios ekonomikos, ir įgyvendinama remiantis valdymo sistemos rėmimas 


visuose visuomenės 


kuri suteiktų gerovę pagrįstais moksliniais 


sluoksniuose, skatinant 
žmonių kūrybingumą, 
energingumą ir įvairovę. 


ir galimybes visiems 
visuomenės nariams, 
kūrimas. Esant tokiai 
ekonomikai aplinkosaugos 
ir socialinius kaštus 
padengtų teršėjai (teršėjo 
mokestis) ir būtų skatina- 
mas veiksmingas išteklių 
naudojimas. 


įrodymais, turint galvoje 
mokslo neapibrėžtumą 

(atsižvelgti į atsargumo 
principą) ir visuomenės 
nuostatas bei vertybes. 


APIBENDRINIMAS 

Kaip užtikrinti aprūpintą gyvenimą 

e Žmonija gali rengtis aprūpintai ateičiai didindama technologijų efektyvumą. 

e Reikia skatinti veiksmų ir nuostatų pokyčius, įgalinančius kontroliuoti gyventojų skaičių ir varto- 
jimą. Čia gali padėti domėjimasis socialine psichologija, teikiančia idėjų, kaip turėtume elgtis ir 
kokiomis nuostatomis vadovautis. Per pastaruosius 40 metų įvyko spartūs kultūriniai pokyčiai, 0 
pasaulinė krizė juos vėl gali paskatinti. 


Socialinė psichologija 
apie materializmą ir turtus 


Kaip socialinė psichologija galėtų padėti geriau suprasti materializmo pokyčius? Kiek laimės 
galima nusipirkti už pinigus ir kiek jos gali suteikti vartojimas? Ir kodėl materializmas bei eko- 
nomikos augimas nesukelia ilgalaikio pasitenkinimo? 


Ar galima už pinigus nusipirkti laimę? Tik nedaugelis atsakytų, kad taip. Bet 
jei paklaustume: „Ar truputį daugiau pinigų padarytų jus truputį laiminges- 
nį?“, — dauguma iš mūsų pritariamai linkčiotų galva. Įprasta manyti, kad tur- 
tai ir gerovė yra susiję. Šiuo įsitikinimu paremtas, Juliet Schor (1998) žodžiais, 
„dirbk ir išleisk“ ciklas — kai daugiau dirbama turint tikslą daugiau išleisti. 


16 skyrius. SOCIALINĖ PSICHOLOGIJA IR APRŪPINTA ATEITIS 665 


Stiprėjantis materializmas 


Nors Žemė prašo, kad vartotume ne taip intensyviai, ryškiausiai materializ- 
mas reiškiasi Jungtinėse Valstijose. Gallupo apklausos (1990) duomenimis, 
1 iš 2 moterų, 2 iš 3 vyrų ir 4 iš 5 Žmonių, gaunančių per 75 000 dolerių 
metinę algą, norėtų būti turtingi. Nors pagalvojus, kad pusė žmonių pasau- 
lyje uždirba mažiau kaip 2 dolerius per dieną, 75 000 dolerių pajamos per 
metus rodo, kad jie jau yra nepaprastai turtingi (Shah, 2005). Šiuolaikinio 
amerikiečio svajonė — gyvenimas, laisvė ir perkama laimė. 

Materializmas suklestėjo XX a. aštuntajame ir devintajame dešimtmečiuo- 
se. Svariausius duomenis teikia Los Andželo universitetas Kalifornijoje ir 
Amerikos švietimo tarybos metinė beveik ketvirčio milijono aukštųjų mo- 
kyklų pirmakursių apklausa. Dalis manančių, kad tapti „turtingais“ yra „la- 
bai svarbu arba svarbiausia“, išaugo nuo 39 procentų 1970 metais iki 74 pro- 
centų 2005-aisiais (žr. 16.4 pav.). Proporcija su tais, kurie manė, jog „labai 
svarbu susikurti prasmingą gyvenimo filosofiją“ pasikeitė į priešingą pusę. 
Materialistinės nuostatos sustiprėjo, o dvasinės — smuko. 

Vertybės pakito itin smarkiai. Iš 19 išvardytų tikslų Amerikos aukštųjų 
mokyklų pirmakursiai dabar pirmuoju nurodo „turtingumą“. Šis tikslas nu- 
stelbia ne tik „prasmingą gyvenimo filosofiją“, bet 1r siekį „tapti autoritetu 
savo srityje“, „pagelbėti nelaimėje“ bei „išauginti vaikus“. 


Turtai ir gerovė 


Ar nevaržomas vartojimas iš tiesų užtikrina „gerą gyvenimą“? Ar turtai tei- 
kia psichologinį komfortą (arba yra su juo susiję)? Ar Žmonės taptų laimin- 
gesni, jei paprastą gyvenimą galėtų iškeisti į gyvenimą rūmuose, slidinėji- 


„..būti turtingam 

...susikurti prasmingą gyvenimo filosofiją 

16.4 PAVEIKSLAS 
Materializmo pokyčiai, 
remiantis daugiau nei 200 000 
JAV aukštųjų mokyklų 
pirmakursių (visa studentų 
imtis - 13 milijonų) apklausos 
duomenimis 


Šaltinis: Dey, Astin ir Korn, 
1991 ir vėlesnės metinės 
ataskaitos. 

16.5 PAVEIKSLAS 
Nacionaliniai turtai ir gerovė, 
remiantis 1995 metų Pasaulio 
banko ir 2000 metų Pasaulio 
vertybių tyrimo duomenimis 


Subjektyvus gerovės 
indeksas — tai laimės ir 
pasitenkinimo gyvenimu 
derinys (žmonių, apibūdinan- 
čių save a) kaip „labai 
laimingus“ arba „laimingus“, 
procentas minus „nelaimin- 
gų“ procentas; b) Žmonių, 
10-ties taškų pasitenkinimo 
gyvenimu skalėje vertinančių 
save 7 taškais ir daugiau 
procentas minus vertinančių 
save 4 ir mažiau taškų 
procentas). 

Šaltinis: Ronald Inglehart, 
2006. 

mą Alpėse ir keliones verslo klase? Ar būtume laimingesni, jei laimėtume 
loterijoje ir galėtume pasirinkti vieną iš jos siūlomų galimybių: maždaug 13 m 
1lgi0o jachtą, prabangų namą ant ratų, autorinių drabužių kolekciją, prabangų 
automobilį ir asmeninį namų prižiūrėtoją? Socialinė psichologija ir turimi 
faktai duoda kai kuriuos atsakymus. 

Galime išsiaiškinti turtų ir gerovės ryšį, pateikę paprastą klausimą: ar tur- 
tingos šalys yra laimingesnės? Pastebima šiokia tokia koreliacija tarp šalies 
turtingumo ir gerovės (jei kalbame apie laimę ir pasitenkinimą gyvenimu). 
Turtingose šalyse yra daugiau gyvenimu patenkintų žmonių. Pavyzdžiui, skan- 
dinavai dažniausiai yra turtingi ir patenkinti, o bulgarai — nei tokie, nei tokie 
(16.5 pav.). XX a. dešimtojo dešimtmečio duomenys atskleidžia, kad šalyse, 
kuriose vienam gyventojui tenka apie 10 000 dolerių BNP (maždaug tokia 
padėtis buvo Airijoje prieš dabartinį ekonomikos šuolį), šalies turtėjimas ne- 
prognozuoja gerovės augimo. Geriau yra būti airiu arba bulgaru. Tačiau vidu- 
tinio airio ir vidutinio norvego laimės jausmas nelabai skyrėsi (nors norve- 
go perkamoji galia buvo dvigubai didesnė už airio) (Inglehart, 1990, 1997). 

Galime užduoti dar vieną klausimą: ar tos pačios šalies turtingi žmonės 
yra laimingesni už kitus? Skurdžiose šalyse, kur mažos pajamos dažnai ke- 
lia grėsmę pagrindiniams žmogaus poreikiams, būti santykinai pasiturinčių 
iš tiesų reiškia didesnę gerovę (Argyle, 1999). Turtingose šalyse, kur dau- 
guma įstengia įsigyti būtiniausius dalykus, turtai taip pat turi reikšmės iš dalies 
dėl to, kad turintys daugiau pinigų gali labiau kontroliuoti savo gyvenimą 
(Johnson ir Krueger, 2006). Palyginti su neturtingomis šalimis, pajamos turi 
reikšmės. Tačiau kai komfortas jau būna pasiektas, daugiau pinigų daro ne- 
žymų poveikį. Vertybių tyrinėtojas Ronaldas Inglehartas (1990, p. 242) tei- 
gia, kad pajamų ir laimės jausmo koreliacija „yra stulbinamai silpna“. 

Net labai turtingi žmonės — pavyzdžiui, Forbes duomenimis, 100 turtin- 
giausių amerikiečių, — teigia esą tik truputį laimingesni nei vidutiniškai (Die- 
ner ir kiti, 1985). Net ir laimėjusiųjų loterijoje džiaugsmo banga būna trum- 
palaikė (Brickman ir kiti, 1978). Kaip pastebi Richardas Ryanas (1999), pa- 
sitenkinimo „tarpsnis neilgai trunka“. 

Galime užduoti ir trečią klausimą: ar, laikui bėgant, /aimės jausmas di- 
dėja kartu su augančiais turtais? Ar bendra žmonių gerovė kyla, ekonomi- 
kai šalyje išgyvenant pakilimą? 

1957 metais, kai ekonomistas Johnas Galbraithas Jungtines Valstijas api- 
būdino kaip turtingą kraštą, vieno Amerikos gyventojo pajamos buvo apie 
9000 dolerių (pagal 2000-ųjų metų dolerio vertę). Šiandien Jungtinės Vals- 
tijos yra dvigubai turtingesnės (žr. 16.6 pav.). Nors potvynis jachtą kelia la- 
biau nei valtelę, beveik visų gyvenimo laivai šiek tiek pakilo aukštyn. Per- 
kamoji galia padvigubėjo iš dalies dėl to, kad daugybė ištekėjusių moterų 
užplūdo darbo rinką. Amerikoje šiandien vienam žmogui tenka dvigubai dau- 
giau automobilių, amerikiečiai daugiau nei dvigubai dažniau pietauja resto- 

16.6 PAVEIKSLAS 

Ar ekonomikos augimas 
pagerino žmonių dvasinę 
būseną? 


Nors pajamos, nepaisant 
infliacijos, išaugo, Žmonės 
nesijaučia esą laimingesni. 
Šaltinis: Čikagos universiteto 
Nacionalinio nuomonių 
tyrimo centro bendrosios 
nacionalinės apklausos. 
Duomenys apie pajamas - 
iš Gyventojų surašymo biuro 
(1975) ir leidinio Economic 
Indicators. 

ranuose, jų paslaugoms dirba visas naujųjų technologijų pasaulis. Nuo 1960 
metų namų ūkių, naudojančių indaploves, padaugėjo nuo 7 iki 50 procentų, 
turinčių drabužių džiovykles — nuo 20 iki 71 procento, oro kondicionierius — 
nuo 15 iki 73 procentų. 1950 metais 29 proc. amerikiečių kasdien mėgavosi 
dušu, o 1999 metais 75 proc. jau vadino tai būtinybe (Myers, 2000a). 

Tad ar šiuolaikiniai amerikiečiai, tikintys, kad „labai svarbu“ būti turtin- 
gam ir stebintys, kaip palaipsniui didėja jų turtai, yra laimingesni? Ar kavos 
aparatai, pranešimų gavikliai ir lagaminai su ratukais padidina laimės jausmą? 

Deja, ne. Nuo 1957 metų amerikiečių, teigiančių, kad yra „labai laimin- 
gi“, sumažėjo nuo 35 iki 34 procentų. Dvigubai turtingesni nėra laiminges- 
ni. Tuo tarpu dvigubai padaugėjo skyrybų, daugiau kaip dvigubai — paaug- 
lių savižudybių, daug daugiau Žmonių, ypač jaunuolių ir jaunų suaugusiųjų, 
serga depresija. 

Šį visuomenės turtingėjimą ir dvasios silpnėjimą galėtume pavadinti 
„Amerikos paradoksu“. Šiandien turime didžiulius namus ir sulaužytus šei- 
mų likimus, dideles pajamas ir silpną moralę, daugiau patogių automobilių 
ir daugiau agresijos keliuose. Lenktyniaujame pajamomis pragyvenimui, ta- 
čiau dažnai nemokame susikurti gyvenimo. Džiaugiamės gerove, tačiau trokš- 
tame tikslo. Puoselėjame savo laisvę, tačiau ilgimės ryšių. Gausos laikais jau- 
čiame dvasinį alkį (Myers, 2000a). 

Sunku nedaryti netikėtos išvados: per pastaruosius penkis dešimtmečius 
tapę turtingesni, mes nė kiek netapome laimingesni. Tas pat pasakytina ir 
apie Europos šalis bei Japoniją, rašo Richardas Easterlinas (1995). Pavyz- 
džiui, Didžiojoje Britanijoje staiga padaugėjo šeimų, turinčių automobilius, 
centrinį šildymą ir telefoną, bet jie nė kiek netapo laimingesni. Kinijoje pra- 
bėgus sparčios ekonomikos plėtros dešimtmečiui (prieš dešimt metų tik ke- 
letas Žmonių turėjo telefonus, 40 proc. — spalvotus televizorius, o dabar to- 
kių yra dauguma), Gallupo apklausos atskleidė žmonių, patenkintų „dabar- 
tiniu gyvenimu“ skaičiaus mažėjimą (Burkholder, 2005). Išvada netikėta, nes 
ji demaskuoja šiuolaikinį materializmą: ekonomikos augimas nepagerino gy- 
ventojų dvasinės būsenos. 


Materializmas nuvilia 


Stebina, kad ekonomikos augimas turtingose šalyse nepajėgė suteikti pasiten- 
kinimo. Dar labiau stebina tai, kad labiausiai turtų siekiantys žmonės dažniau- 
siai jaučia mažesnį pasitenkinimą gerove. Tai „labai aiškiai pastebima kiek- 
vienoje kultūroje, kurią analizavau“, - rašo Richardas Ryanas (1999). Siekite 
išorinių tikslų — turtų, grožio, populiarumo ir pasieksite nerimą, depresiją, psi- 
chosomatines ligas (Eckersley, 2005; Sheldon ir kiti, 2004). Timas Kasseris 
(2000, 2002) daro išvadą, kad tie, kuriems svarbu „artimi ryšiai, asmeninis 
tobulėjimas ir įnašas į bendruomeninį gyvenimą“, gyvena kokybiškiau. 

Prisiminkite, kas praėjusį mėnesį jums sukėlė didžiausią pasitenkinimą? 
Kennonas Sheldonas ir jo bendradarbiai (2001) pateikė šį klausimą (ir pa- 
našius, susijusius su praėjusios savaitės bei semestro įvykiais) įvairioms uni- 
versiteto studentų grupėms. Vėliau jie paprašė įvertinti, kaip šis malonus įvy- 
kis patenkino 10 skirtingų poreikių. Kaip labiausiai su šiuo įvykiu susiju- 
sius emocinius poreikius studentai minėjo savivertę, dvasinės giminystės su 
kitais jausmą ir autonomiškumą (kontrolės pojūtį). Pasitenkinimo jausmą ke- 
liančių veiksnių sąrašo pabaigoje buvo pinigai ir prabanga. 

Susitapatinantys su brangiais daiktais rečiau jaučiasi gerai, rašo Emily Sol- 
berg, Edas Dieneris ir Michaelas Robinsonas (2003). Materialistai dažnai sa- 
kosi jaučią palyginti didelį atotrūkį tarp to, ko nori, ir to, ką turi, jie palaiko 
mažiau artimų ir malonių santykių. Todėl valstybių vadovai turėtų rūpintis 
pragyvenimo lygio kilimu, neskatinant materializmo ir vartotojiškumo, ku- 
rie žmogų daro priklausomu. 

Tad kodėl taip yra? Kodėl 41 procentas amerikiečių, palyginti su 13 pro- 
centų 1973 metais, oro kondicionierių automobilyje laiko „būtinybe“ (Schor, 
1998)? Ir kaip vakardienos prabangos dalykai taip greitai tampa šiandienos 
būtinybe ir rytdienos atgyvena? Vartojimo psichologija yra grindžiama dviem 
principais. Pirmasis yra žmogaus gebėjimas prisitaikyti. Antrasis —- mūsų po- 
linkis lyginti save su kitais. 


Žmogaus gebėjimas prisitaikyti 

Prisitaikymo lygio reiškinys — tai mūsų polinkis apie naują patirtį (pavyz- 
džiui, garsus, temperatūrą, pajamas) spręsti lyginant su neutraliu lygiu, kuris 
buvo nustatytas ankstesnės patirties. Savo neutralų lygį (kai garsas neatrodo 
nei stiprus, nei tylus; temperatūra — nei karšta, nei šalta; įvykiai — nei malo- 
nūs, nei nemalonūs) nustatome iš savo patirties. Tada pastebime ir reaguo- 
jame į pokyčius aukštyn arba žemyn nuo šio lygmens. 

Jei mūsų dabartiniai laimėjimai pranoksta ankstesniuosius, jaučiamės pa- 
tyrę sėkmę ir patenkinti. Būname patenkinti, jei gerėja mūsų socialinis pres- 
tižas, pajamos ar buitinė technika namuose. Tačiau ilgainiui prie to pripran- 
tame. Tai, kas anksčiau reiškė gerovę, dabar atrodo paprasčiausia būtinybe, 
o tai, kas kažkada buvo natūralu, dabar reiškia nepriteklių. 

Tad ar įmanoma sukurti socialinį rojų? Donaldas Campbellas (1971) tei- 
gia, kad ne. Jei rytoj atsibustumėte utopiniame pasaulyje be sąskaitų, be li- 
gų, nuoširdžiai mylimi, pajustumėte euforiją, bet tik kuriam laikui. Ilgainiui 
jūsų prisitaikymo lygis pasikeistų, ir vėl kartais jaustumėtės patenkintas (kai 
laimėjimai pranoksta lūkesčius), kartais — nelaimingas (kai jie būna mažes- 
ni), o kartais jaustumėtės neutraliai. 

Prie kai kurių įvykių, pavyzdžiui, partnerio mirties, dažnai visiškai ne- 
prisitaikoma, ir praradimo jausmas išlieka (Diener ir kiti, 2006). 2 skyriuje 


„Kodėl mokate pinigus už tai, 
kas nėra duona, ir savo 
uždarbiu - už tai, kas 
nepasotina?“ 

Iz 55,2 


prisitaikymo lygio reiškinys 
(adaptation-level phenomenon) 
Tendencija prisitaikyti prie tam 
tikro lygmens stimuliuojančių 
veiksnių ir reagavimas į 
nukrypimus nuo šio lygmens. 

16.7 PAVEIKSLAS 

Poveikio įvertinimo paklaida 
Kaip išsiaiškinome 2 skyriuje, 
žmonės paprastai pervertina 
emocijų išlikimą po reikš- 


Po svarbaus džiaugsmingo įvykio 
tikėjomės tokio emocijų lygio 


mingų džiaugsmingų ir 
nelaimingų įvykių. 


Šaltinis: pagal de Botton, 


2004. 


socialinis palyginimas 
(social comparison) 

Savo gebėjimų ir nuomonių 
vertinimas, lyginant save su 
kitais. 


T 


Tikrosios emocijos 


Laimė 


Immm-m MMM "OGB O "€“ < mmm“ 


Po svarbaus nelaimingo įvykio 
tikėjomės tokio emocijų lygio 


Laikas 


kalbėjome, kad žmogui būdinga nepakankamai įvertinti savo gebėjimą pri- 
sitaikyti. Sunku nuspėti savo būsimų teigiamų ir neigiamų emocijų intensy- 
vumą bei trukmę. Šis reiškinys vadinamas „poveikio įvertinimo paklaida“ 
(Wilson ir Gilbert, 2003; žr. 16.7 pav.). Pakylėta būsena, kurią pajuntame 
sulaukę to, ko norėjome — turtų, gero pažymio per egzaminą, mylimos ko- 
mandos pergalės — išgaruoja sparčiau nei galime tikėtis. Kartais mūsų „norai 
yra klaidingi“. Kai universiteto pirmakursiai, rengdamiesi dalyvauti bendra- 
bučio kambarių skirstymo loterijoje, prognozavo, kaip jausis dėl vienokių 
ar kitokių gyvenimo sąlygų, dažniausiai jie vardijo materialius dalykus: „Biū- 
siu laimingas gyvendamas gražiame, patogioje vietoje įsikūrusiame bendra- 
butyje“. Tačiau jie klydo. Pasikalbėjus su jais po metų paaiškėjo, kad jų lai- 
mę lėmė socialiniai aspektai ir bendruomeniškumas, rašo Elizabeth Dunn ir 
jos bendradarbiai (2003). Iš tiesų, teigia Leafas Van Bovenas ir Thomas Gilo- 
vichius (2003) remdamiesi apklausų ir eksperimentų duomenimis, laimę teikia 
teigiamas (dažnai socialinis) patyrimas. Ne daiktai yra geriausi dalykai. 


Polinkis lyginti save su kitais 


Gyvenimas dažnai sukasi apie socialinius palyginimus. Šių palyginimų es- 
mę gerai atspindi anekdotas apie du turistus, pamačiusius lokį. Vienas nusi- 
ima kuprinę ir iš jos išsitraukia sportinių batelių porą. „Kam tu juos aunie- 
si? — klausia antrasis. — Lokio juk nepralenksi“. ,„Man nereikia pralenkti lo- 
kio, — atsako pirmasis. — Man tik reikia aplenkti tave“. 

Panašiai ir laimės jausmas priklauso nuo palyginimo su kitais, ypač savo 
grupėje (Lyubomirsky, 2001; Zagefka ir Brown, 2005). Gera ar bloga nuo- 

atkreipkime dėmesį 


Socialinis palyginimas, priklausymas ir laimė 


Mfezy gimė pietų Afrikos kaimelyje. Ji užaugo šeimoje, kuri ne- 
turėjo pinigų prabangai, tačiau niekada nesijautė neturtinga. Ta- 
čiau nuo ankstyvos vaikystės ji žinojo, kad tiesa glūdi Xhosa 
posakyje „Umntu ngumtu ngaabantu“. Išvertus tai reiškia: „Žmo- 
gų kuria kiti Žmonės“. 

Kai Mfezy norėjo Rodo universitete gauti psichologijos ma- 
gistro laipsnį, interviu metu jos buvo paklausta, kaip ji, kilusi iš 
tokios neturtingos aplinkos, gali suprasti geriau gyvenančius 
Žmones. Ji atsakė, kad nėra kilusi iš „neturtingos“ aplinkos. Jos 


dami etiketę mažiau turtingiems. Mfezy papasakojo, kad kai- 
melio, iš kurio ji kilusi, bendruomenė buvo lyg viena šeima. Kiek- 
viena moteris buvo jai tarsi motina. Visi jautė atsakomybę už 
jos gerovę. Ji visada jautė nuoširdžią meilę. Kaip tokioje situ- 
acijoje ji galėtų būti „neturtinga“? Mfezy nesiekė romantizuoti 
skurdo, tačiau niekada, net nepritekliaus metu, ji nesijautė „ne- 
turtinga“. 


Šaltinis: Peter Millar's Guguletu Joumal, 

nuomone, žodį „neturtingas“ vartoja tik turtingi žmonės, klijuo- The Ilona Community 


taika priklauso nuo to, su kuo lyginamės. Jaučiamės lėtapėdžiai tik kai kiti 
yra išmintingesni ir greitesni. Kai vienas profesionalus sportininkas pasira- 
šo sutartį metams už 15 milijonų dolerių, jo komandos draugas, gaunantis 8 
milijonus, gali jaustis mažiau patenkintas. Willas Campbellas knygoje Brot- 
her to a Dragonfly („Laumžirgio brolis“) rašo: ,,Mūsų skurdas tapo realybe. 
Ne todėl, kad turime mažiau, tiesiog kaimynai turi daugiau“. (Žr. skyrelį „At- 
kreipkime dėmesį. Socialinis palyginimas, priklausymas ir laimė“) 

Karštligiškai siekdami prabangos, lyginamės su daugiau pasiekusiais: kop- 
dami sėkmės ar gerovės laiptais dažniausiai lyginamės su kolegomis, esan- 
čiais ant aukštesnės pakopos arba greta mūsų, o ne su tais, kurie yra Žemiau. 
Žmonės, gyvenantys bendruomenėje, kurioje yra keletas labai turtingų žmo- 
nių, dažniausiai jaučiasi nelabai patenkinti lygindami save su jais. 

Atotrūkis tarp turtuolių ir neturtingųjų Jungtinėse Valstijose didėja, pa- 
stebi Michaelas Hagerty (2000), ir tai paaiškina, kodėl didėjanti gausa ne- 
prideda laimės. Hagerty pastebi, kad didėjant pajamų nelygybei vis daugiau 
žmonių turi turtingus kaimynus. Televizijos kuriamas turtingo gyvenimo mo- 
delis tik sustiprina „santykinės deprivacijos“ jausmą ir troškimą turėti dau- 
giau (Schor, 1998). 

Prisitaikymo ir socialinio palyginimo reiškiniai verčia stabtelėti. Galime 
suprasti, kad ieškant pasitenkinimo materialiuose dalykuose reikia nuolatos 
didinti prabangą. Laimei, galime prisitaikyti ir prie paprastesnio gyvenimo. 
Jei dėl mūsų pasirinkimo ar būtinybės perkamoji galia sumažėja, iš pradžių 
jaučiamės apriboti, tačiau vėliau šis jausmas nyksta. „Ašaros gali lūkuriuoti 
per naktį, bet džiaugsmas ateina su aušra“, —- sakoma Psalmių knygoje. Tai- 
gi savo gebėjimui prisitaikyti ir pasirinkti su kuo lygintis turime dėkoti už 

tai, kad emocijos po reikšmingų gyvenimo įvykių (darbo praradimo ar su- 
luošinusios nelaimės) išsisklaido greičiau, negu dauguma mano (Gilbert ir 
kiti, 1998). 


Aprūpintos ateities ir išlikimo link 
Kaip individai ir kaip pasaulio visuomenė susiduriame su sudėtingomis so- 
cialinėmis ir politinėmis problemomis. Kaip demokratinėje visuomenėje pri- 
versti žmones rinktis vertybes, pabrėžiančias laimę, o ne materialumą? Kaip 
rinkos ekonomika gali suderinti klestėjimą ir suvaržymus, kurie būtini, no- 
rint išsaugoti gyvybę planetoje? Ar siekdami sumažinti vartojimą galime pa- 
sikliauti tokiomis technikos naujovėmis, kaip alternatyvūs energijos šaltiniai? 
Kaip pagrindinis mūsų tikslas — išsaugoti žemę vaikaičiams — turėtų apribo- 
ti kiekvieno iš mūsų laisves — laisvę važinėti automobiliais, deginti ir šiukš- 
linti, kur tik įsigeidžiame? 
Postmaterialistinės vertybės plačiai paplis, kai žmonės, vyriausybės ir kor- 
poracijos žengs šiuos žingsnius: 
e supras gyventojų skaičiaus ir vartojimo didėjimo įtaką taršai, klimato po- 
kyčiams ir aplinkos niokojimui, 


e suvoks, kad materialinės vertybės nesuteikia laimės, 


e įvertins ir skatins dalykus, kurie gyvenime reiškia daugiau negu ekono- 
mikos augimas. 


„Jei pasaulis turi pasikeisti į gerąją pusę, turi keistis žmonių sąmonė“,- 
sakė čekų poetas ir prezidentas Vaclavas Havelas (1990). Privalome „pajus- 
ti didesnę atsakomybę už pasaulį, tai yra atsakomybę už kažką aukštesnio 
nei mes patys“. 

Jei žmonės supras, kad kalnai nenaudojamų kompaktinių plokštelių, re- 
tai dėvimų drabužių prigrūstos spintos, prabangių automobilių pilni garažai 
negarantuoja geresnio gyvenimo, gal jų sąmonė pasikeis. Socialinę padėtį 
rodęs išskirtinis vartojimas galbūt taps netakto požymiu? 

Psichologija galėtų prisidėti prie aprūpintos ateities prisitaikymo ir socia- 
linio palyginimo teorijomis. Eksperimentai rodo, kad žemesni žmonių paly- 
ginimo standartai atvėsina prabangos karštinę ir atnaujina pasitenkinimą. Dvie- 
jų tokių eksperimentų metu Marshallas Dermeris ir jo bendradarbiai (1979) 
paprašė universiteto studenčių įsivaizduoti, kad jos gyvena skurde. Susipaži- 
nusios su aprašymais, koks niūrus buvo gyvenimas Milvokyje 1900 metais ir 
aprašiusios savo pačių įsivaizdavimą, kaip jos jaustųsi būdamos apdegusios 
ar suluošintos, studentės tapo labiau patenkintos savo esamu gyvenimu. 

Kito eksperimento metu Jennifer Crocker ir Lisa Gallo (1985) pastebėjo, 
kad tie, kurie penkis kartus užbaigė sakinį: „Aš džiaugiuosi, kad nesu ...“, 
jautėsi mažiau prislėgti ir labiau patenkinti gyvenimu nei tie, kurie užbaigė 

tokį sakinį: „Norėčiau būti ...“ Supratę, kad kitiems yra blogiau, džiaugia- 
mės tuo, ką turime. „Verkiau dėl to, kad neturiu batų, — sako persų patarlė, 
— tol, kol nesutikau žmogaus, kuris neturėjo kojų.“ Socialinis palyginimas 
su esančiais žemiau padeda pajusti pasitenkinimą. 

Socialiniai psichologai prisideda prie aprūpintos ateities tirdami, kas yra 
geras gyvenimas. Jei materialinės vertybės nepagerina gyvenimo kokybės, 
tai kas ją pagerina? 


e Artimi, palaikantys santykiai. Kaip matėme 11 skyriuje, poreikį priklau- 
syti patenkina artimi, paremiantys santykiai. Tie, kurie turi artimų drau- 
gų arba gerą šeimą, kur kas dažniau teigia esą „labai laimingi“. 


e Puikūs santykiai užmezgami ir prasmė bei viltis randama religinėse ben- 
druomenėse ir kitose laisvanoriškose organizacijose. Tai paaiškina Nacio- 
nalinio nuomonių tyrimo centro 1972 metų apklausos, kurioje dalyvavo 
42 000 amerikiečių, duomenis: iš retai lankančiųjų bažnyčią arba jos nie- 
kada nelankančiųjų labai laimingi teigė esą 26 procentai, iš lankančiųjų 
bažnyčią keletą kartų per savaitę — 47 procentai. 


e Teigiami mąstymo įpročiai. Optimizmas, savivertė, suvokta kontrolė bei 
ekstravertiškumas taip pat yra laimingo gyvenimo požymiai. 


e Gyvenimo pilnatvė. Įgūdžių reikalaujantis darbas ir laisvalaikis taip pat 
reiškia laimingą gyvenimą. Tarp susijaudinimo, patyrus sukrėtimą ar stresą, 
ir tarp apatijos dėl neįveikiamo nuobodulio, rašo Mihaly Czikszentmiha- 
lyi (1990, 1999), yra riba, kai Žmonės patiria gyvenimo pilnatvę. Tai op- 
timali būsena, kai pasinėrę į veiklą prarandame savęs ir laiko pojūtį. Ap- 
klausos metu fiksuodami savo veiklą elektroniniuose dienynuose, žmo- 
nės teigia, kad didesnį pasitenkinimą jaučia ne būdami pasyvūs, o kai už- 
simiršta pasinėrę į prasmingą veiklą. Tiesą pasakius, juo mažiau kaštų rei- 
kalauja laisvalaikio veikla (kuri dažniausiai būna ir aktyvesnė), juo /ai- 
mingesni yra ja užsiimantys žmonės. Dauguma laimingesni jaučiasi dirb- 
dami sode, o ne plaukdami motoriniu laivu; bendraudami su draugais, o 
ne žiūrėdami televizorių. Nedaug resursų reikalaujantis poilsis dažniau- 
siai teikia didžiausią pasitenkinimą. 


Puiki Žinia: tai, kas užtikrina iš tiesų gerą gyvenimą — artimi santykiai, 
viltis ir tikėjimas, teigiamos savybės, aktyvi veikla — išlieka ilgai. Ši mintis 
miela Butano karaliaus Jigme Singye Wangchuko širdžiai. Jis yra įsitikinęs, 
kad „bendroji nacionalinė laimė yra svarbesnė nei bendrasis nacionalinis pro- 
duktas“. Butano studijų centro darbuotojas Sanderis Tidemanas (2003) aiš- 
kina: „bendrosios nacionalinės laimės ... tikslas yra skatinti pažangą ir aprū- 
pinimą, rūpinantis gyvenimo kokybe, o ne vien tik gamyba ir suvartojimu““. 
Dabar gyvenimo kokybę pradeda vertinti ir kitos šalys. (Žr. skyrelį „Moks- 
linių tyrimų išvada. Nacionalinės gerovės matavimai“.) 


„Nepastebėjome, kad mūsų 
ekonomika, aplinka ir visuo- 
menė sudaro visumą. 
Siekdami geriausios įmanomos 
gyvenimo kokybės susitelkia- 
me tik į ekonomikos plėtrą.“ 
Ministras pirmininkas 
Tony Blairas knygos A Better 
Guality of Life, 1999 („Geresnė 
gyvenimo kokybė“) įžangoje 

Nacionalinės gerovės matavimai 


„Miestas klesti ne tada, kai jis turtingas, o tada, kai jame gyve- 
nantys žmonės yra laimingi.“ Taip teigia buvęs Bogotos meras 
Enrigue Penalosa, inicijuodamas kampaniją gyvenimo kokybei 
mieste gerinti. Šio tikslo ketinama siekti pastačius naujų mo- 
kyklų ir padidinus jų lankomumą 34 proc., sutvarkius ir įsteigus 
daugiau kaip 1200 parkų, įdiegus efektyvią tranzito sistemą ir 
smarkiai sumažinus žmogžudysčių skaičių (Gardner ir Assadou- 
rian, 2004). 

Penalosos idėjoms pritaria vis didėjantis socialinių moksli- 
ninkų ir valdymo planavimo specialistų skaičius. Britanijoje Nau- 
josios ekonomikos fondas pasiūlė „Šalies pažangos matus“, pa- 
gal kuriuos vertinama socialinė šalies sveikata, ir paskelbė „Kles- 
tinčios visuomenės gerovės manifestą. Fondo devizas yra toks: 
„Tikime ekonomika, kuri atsižvelgia į Žmones ir planetą“. Jie ra- 
gina šalies pažangą vertinti ne tik matuojant finansinius dydžius, 
bet ir sritis, kurios suteikia žmonėms pasitenkinimo ir laimės. 

Naujosios ekonomistų kartos, tyrinėjančios ekonominės ir 
psichologinės gerovės ryšius, atstovas britų ekonomistas An- 
drew Oswaldas (2006) pastebi, kad „ekonomistų tikėjimas plėt- 
ros svarba blėsta. Tai yra gerai. Galbūt pamažu ši mintis įleis 
šaknis ir rytdienos politikų galvose.“ 

Ilinojaus universitete dirbantis psichologas Edas Dieneris 
(2005) sukūrė „Subjektyvių gerovės ir negerovių šalyje rodiklių 
vadovą“ (Guidelines for National Indicators of Subjective Well- 
Being and III-Being), kuriam jau pritarė daugelis iškiliausių moks- 
lininkų pasaulyje. Vadovas skirtas naujais būdais įvertinti žmo- 


nijos pažangą. Dieneris pastebi, kad „subjektyvūs gerovės pa- 

saulyje matavimai, tokie kaip pasitenkinimo gyvenimu ir laimės 

įvertinimas, gali praversti politikų ginčuose“, nustatant bet ko- 
kių intervencijų poveikį žmogui. Dabar įmanoma įvertinti šiuos 
rodiklius: 

e Teigiamas emocijas, kurios apima nedidelį sužadinimą (pa- 
sitenkinimas), vidutinį sužadinimą (malonumas) ir stiprų su- 
žadinimą (euforija) bei teigiamą reakciją į kitus žmones (pri- 
sirišimas) ir veiklą (interesai ir įsipareigojimai). 

e Neigiamas emocijas, kurios apima pyktį, liūdesį, nerimą, 
stresą, frustraciją, pavydą, kaltę ir gėdą, vienišumą ir bejė- 
giškumą. Galima paprašyti žmonių prisiminti ir užfiksuoti tei- 
giamų ir neigiamų emocijų dažnį. 

e Laimėsjausmą, kuris dažniausiai reiškia gerą nuotaiką. Pa- 
prastai Žmonių prašoma atsakyti į plačiai apklausose nau- 
dojamą klausimą: „Bendrai paėmus, kaip jums sekasi pas- 
taruoju metu - ar galėtumėte teigti, kad esate labai laimin- 
gas, gana laimingas, nelabai laimingas?“ 

e Pasitenkinimą gyvenimu, kai žmonių prašoma įvertinti sa- 
vo gyvenimą. 

e Pasitenkinimą konkrečia gyvenimo sritimi, kai žmonėms rei- 
kia įvertinti pasitenkinimą savo fizine sveikata, darbu, lais- 
valaikiu, santykiais, šeima ir bendruomene. 

e Gyvenimo kokybę, kai lyginama žmogaus aplinka, sveika- 
ta ir jo paties supratimas apie tai. 


APIBENDRINIMAS 
Socialinė psichologija apie materializmą ir turtus 


e Sprendžiant iš to, ką aukštųjų mokyklų studentai laiko vertybėmis, ir iš „prabangos karštinės“, 
būdingos XX a. pabaigos Amerikai, amerikiečiai (ir kiek mažiau kitų Vakarų šalių gyventojai) gy- 
vena materialistiniame amžiuje. 

e Turtingų šalių gyventojai iš tiesų teigia esą laimingesni ir labiau patenkinti gyvenimu nei neturtin- 
gų šalių gyventojai (tačiau skirtumas mažėja, keliaujant iš vidutiniškai turtingų į labai turtingas 
šalis). Ar kurios nors šalies turtuoliai yra laimingesni už darbininkus? Šiek tiek, tačiau ir vėl paste- 
bėsime, kad daugiau pinigų duoda mažėjantį rezultatą (tai aiškiai pastebima tiriant superturtuo- 

lius ir žmones, kurie laimėjo loterijoje). Ar ekonominis augimas padaro žmones laimingesnius? 
Visai ne, ir apie tai byloja sumažėjęs Žmonių, teigiančių, kad jie yra laimingi, ir padaugėjęs ser- 
gančiųjų depresija skaičius, kai nuo XX a. septintojo dešimtmečio kraštas ėmė turtėti. 

e Materializmas neteikia pasitenkinimo dėl dviejų priežasčių: prisitaikymo lygio ir socialinio palygi- 
nimo. Greit įprantame prie didėjančių pajamų ir vartojimo. O lygindami save su kitais galime pa- 
matyti, kad santykinai mūsų padėtis nepasikeitė. 

e Norėdami sukurti aprūpintą ateitį turime ir kaip individai, ir kaip visuomenė skatinti artimus ryšius, 
pasitikėjimu paremtus socialinius tinklus, pozityvų mąstymą ir įdomią veiklą. 


Post scriptum: kaip šiuolaikiniame pasaulyje 
gyventi atsakingai? 


Privalome pripažinti, kad ... esame viena šeima, Žemės bendruomenė, turinti 
bendrą likimą. Kad sukurtume aprūpintą pasaulio bendruomenę, grindžiamą 
pagarba gamtai, universaliomis žmogaus teisėmis, ekonominiu teisingumu ir 
taikos kultūra, turime susivienyti. Siekdami šio tikslo, mes, Žemės žmonės, 
prisiimame atsakomybę vieni už kitus, už visa, kas gyva, ir už būsimas kartas. 
Preambulė, Žemės Chartija, www.earthcharter.org 


Kai skaitau ir rašau apie gyventojų prieaugį, pasaulinį klimato atšilimą, ma- 
terializmą, vartotojiškumą, prisitaikymą, palyginimą ir aprūpinimą, kyla noras 
pasvarstyti: ar aš esu atsakymo į šias problemas dalis? Aš galiu teisingai kal- 
bėti. Tačiau ar darau tai, ką sakau? 

Norėdamas būti sąžiningas, privalau pasakyti, kad visko pasitaiko. Išti- 
sus metus į darbą važinėju dviračiu. Tačiau praėjusiais metais nuskridau 
80 000 mylių reaktyviniais lėktuvais. 

Mes apšiltinome savo 108 metų senumo namą, pastatėme ekonomišką 
krosnį ir žiemos dienomis termostatą nustatome 19*C. Tačiau kadangi užau- 
gau ten, kur vasaros būna vėsios, negaliu įsivaizduoti, kaip gyvenčiau be oro 
kondicionieriaus tvankiomis vasaros dienomis. 

Siekdamas kontroliuoti šiltnamio efektą sukeliančių dujų išskyrimą, aš pa- 
prastai išjungiu šviesą ir kompiuterio monitorių, kai nebūnu savo kabinete, 
o aplink namą mes prisodinome medžių. Tačiau aš prisidėjau prie Pietų Ame- 
rikos miškų naikinimo, valgiau i1mportinę jautieną ir gėriau kavą su pienu. 

Karštai pritariau, kai 1973 metais Jungtinėse Valstijose greitis buvo ap- 
ribotas iki 55 mylių per valandą, nes tai leidžia taupyti kurą, ir nusivyliau, 
kai 1995 metais šio apribojimo buvo atsisakyta. Tačiau dabar, kai mano miestą 
juosiančiame greitkelyje leistinas greitis yra 70 mylių per valandą, aš neva- 
žiuoju lėčiau net (čia nuraudau) tada, kai nesimato kitų automobilių. 

Namuose mes rūšiuojame popierių, skardines ir butelius. Tačiau kas sa- 
vaitę gauname tiek korespondencijos ir periodinių leidinių, kad jais užpil- 
dome trijų kubinių pėdų konteinerį. 

„Pagrindinę aplinkosaugos 
dilemą kelia artimiausios 
ateities ir ilgalaikių vertybių 
konfliktas.“ 
E. O. Wilson, 
The Future of Life, 2002 
(„Gyvybės ateitis“) 


Neblogai, sakau sau. Tačiau vargu ar tai yra drąsus atsakymas į gresian- 
čią krizę. Mūsų pro-pro-provaikaičiai negalės klestėti šioje planetoje, jei dau- 
giau nei šeši milijardai (tai kur kas mažiau nei rytdienos devyni milijardai) 
gyventojų reikalaus panašaus dydžio ekologinio ploto. 

Tad kaip galima aktyviai gyventi šiuolaikiniame pasaulyje, mėgaujantis 
jo grožiu bei patogumais, kartu nepamirštant ekologijos? Netgi judėjimo už 
paprastesnį gyvenimą lyderiai, kurie, kaip ir aš, tris kartus skrido lėktuvu į 
puikioje aplinkoje surengtas konferencijas, ieško sprendimų, kaip turėtume 
gyventi šiuolaikiniame pasaulyje. 

Kokioms taisyklėms jūs pritariate arba nepritariate? Griežtesniems reika- 
lavimams automobilių ir sunkvežimių kurui? Automobilių taršos tikrinimams? 
Draudimui deginti lapus, kad mažėtų smogas? Jei gyvenate šalyje, kurioje 
aukštos kuro kainos skatina važinėti mažais, ekonomiškais automobiliais, ar 
norėtumėte, kad kuras būtų pigesnis (dėl to amerikiečiai gali vairuoti dide- 
lius automobilius)? Jei esate amerikietis, ar pritartumėte didesnėms benzino 
bei naftos kainoms, kad būtų galima taupyti išteklius ir stabdyti pasaulinį 
klimato atšilimą? 

Ar tikėtina, kad Žmonija pajėgs sustabdyti pasaulinį atšilimą ir išteklių 
eikvojimą? Jei biologas E. O. Wilsonas (2002) yra teisus, sakydamas, kad 
evoliucijos eigoje žmonės išmoko jausti atsakomybę tik už asmeninę terito- 
riją, savo giminaičius ir savo laiką, ar galime tikėtis, kad žmonija išsiugdys 
„platesnio masto altruizmą“ — rūpinimąsi tolimais palikuonimis? Ar šiandie- 
niniai daiktai, bylojantys apie užimamą padėtį, pavyzdžiui, „Hummer“ mar- 
kės automobilis, su vienu galonu benzino nuvažiuojantis vos 10 mylių, ry- 
toj taps gėdingomis relikvijomis? Ar šiandieninis „turtingų ir žinomų“ gy- 
venimo būdas, kurio daugelis pavydi, virs neskoningumo etalonu ateityje, 
kai rūpintis išlikimu bus būtinybė? O gal rūpinimasis savimi ir sėkmės sim- 
bolių demonstravimas visada goš rūpinimąsi savo nematytais pro-provaikai- 
čiais? 


Epilogas | 


Jei perskaitėte visą šią knygą, jūsų įvadas į socialinę psichologi- 
ją baigtas. Pratarmėje išreiškiau viltį, kad ši knyga „bus ir soli- 
džiai moksliška, ir šiltai žmogiška, grindžiama griežtais faktais 
ir intelektualiai provokuojanti“. Jūs, o ne aš, spręsite, ar tikslą 
pasiekiau. Tačiau galiu pasakyti, kad supažindindamas su šia dis- 
ciplina kaip autorius patyriau didelį džiaugsmą. Jei priimdami ma- 
no dovaną jūs patyrėte nors šiek tiek malonumo, jaudinotės ir 
pasijutote praturtėję, mano džiaugsmas yra dar didesnis. 


Esu įsitikinęs, kad socialinės psichologijos Žinios padės kritiniam 
mąstymui tramdyti intuiciją, supratimui — valdyti iliuzijas ir užuo- 
jautai — polinkį kritikuoti. Šiuose 16 skyrių sukauptos socialinės 
psichologijos Žinios apie tikėjimą ir įtikinėjimą, meilę ir neapy- 
kantą, konformizmą ir nepriklausomybę. Čia trumpai supažindi- 
nama su neatsakytais intriguojančiais klausimais: kaip nuostatos 
lemia mūsų veiksmus, o veiksmai — nuostatas? Kodėl žmonės kar- 
tais skaudina vieni kitus, o kartais vieni kitiems padeda? Kas kurs- 
to socialinius konfliktus 1r kaip sugniaužtus kumščius galime pa- 
versti draugiškai ištiesta ranka? Atsakydami į šiuos klausimus, 
plečiame savo akiratį. Kaip pastebėjo Oliveris Wendellas Hol- 
mesas, „kai protas pribręsta didesnio masto idėjoms, jis niekada 
negrįžta į savo pradines ribas“. Toks buvo mano patyrimas, gal- 
būt studijuodami šį bei kitus kursus ir jūs tai patyrėte ir tapote 
dar labiau išsilavinę. 


David G. Myers 
davidmyers.org 

Aistringi įsimylėjėliai yra panirę vienas į kitą, pajunta ekstazę sulaukę partnerio 

dalyvių, ką jie suprato, kaip jaučiasi. 49 psl. (1 sk.) 

Atsitiktinė imtis (random sample). Apklausos procedūra, 
kai kiekvienas tiriamos populiacijos atstovas turi vienodas 
galimybes būti įtrauktas į tyrimą. 42 psl. (1 sk.) 


Atsitiktinis tiriamųjų paskirstymas (random assignment). 
Toks dalyvių paskirstymas eksperimente, kad kiekvienas 
žmogus turėtų vienodą tikimybę atsidurti tam tikrose 
sąlygose. (Atkreipkite dėmesį į skirtumą tarp atsitiktinio 
tiriamųjų paskirstymo eksperimentuose ir atsitiktinės 
atrankos apklausose. Atsitiktinis tiriamųjų paskirstymas 
leidžia daryti išvadą apie priežastį ir pasekmę. Atsitiktinė 
atranka leidžia apibendrinti, taikant išvadas visai 
populiacijai.) 46 psl. (1 sk.) 


Aukštesnis tikslas (superordinate goal). Bendras tikslas, 
reikalaujantis kolektyvinių pastangų; tikslas, panaikinantis 
skirtumus tarp žmonių. 564 psl. (13 sk.) 


Autokinetinis reiškinys (autokinetic phenomenon). 
Savaiminis (auto) judėjimas (kinetic). Tariamas nekintamo 
šviesos taško judėjimas tamsoje. 226 psl. (6 sk.) 


Automatiškas informacijos apdorojimas (automatic 
processing). Numanomas, arba intuityvus, mąstymas, 

Autoritarinė asmenybė (authoritarian personality). 
Asmenybė, pritarianti paklusnumui valdžiai ir netolerantiška 
kitokių grupių bei žemesnės padėties Žmonių atžvilgiu. 363 

Baimės valdymas (/error management). Pagal „baimės 
valdymo teoriją“ Žmonės naudoja apsaugines emocines ir 
pažintines reakcijas (tarp jų — tvirtą prisirišimą prie 
kultūrinės pasaulėžiūros ir prietarų), susidūrę su mintimis 
apie savo mirtingumą. 373 psl. (9 sk.) 


Baimingas prieraišumas (/fearfu! attachment). Santykiai, pa- 
sižymintys vengimu ir baime būti atstumtam. 479 psl. (11 sk.) 


Bendrų išteklių tragedija (Tragedy of the Commons). 
Bendri ištekliai yra visi skirstomi ištekliai, taip pat oras, 
vanduo, energijos šaltiniai ir maistas. Tragedija įvyksta 
tada, kai vieni žmonės suvartoja daugiau nei galima, o 
nuostolius paskirsto visiems. 541 psl. (13 sk.) 


Dalyviai (co-actors). Dalyviai, individualiai atliekantys 
nekonkurencingą veiklą. 305 psl. (8 sk.) 


Dėmesio centro efektas (spotlight effect). Klaidingas 
įsitikinimas, kad kiti yra itin dėmesingi mūsų išvaizdai bei 

Depresyvus realizmas (depressive realism). Lengvos depre- 
sijos apimtų Žmonių polinkis vertinti, aiškinti ir prognozuoti 

Dispozicinė atribucija (dispositional! attribution). Poelgio 
siejimas su Žmogaus charakteriu bei kitomis savybėmis. 
131 psl. (3 sk.) 


Draugiškoji meilė (companionate love). Švelnūs jausmai 
tiems, su kuriais mūsų gyvenimas tampriai persipynęs. 476 

Dviejų etapų komunikacija (:wo-step flow of communica- 

Dvigubos nuostatos (dual! attitudes). Skirtingos paslėptos, 

elgiai) didinti savo gerovę. Priešybė altruizmui, kuriuo sie- 

Eksperimentiniai tyrimai (experimental research). 

(nepriklausomų kintamųjų) ir tuo pat metu kontroliuojant 

Eksperimento realizmas (experimental realism). Dalyvių 
įsitraukimas į eksperimentą. 48 psl. (1 sk.) 


Elgesio medicina (behavioral medicine). Tarpdalykinė 
sritis, jungianti ir taikanti elgsenos ir medicinos žinias apie 
sveikatą ir ligas. 600 psl. (14 sk.) 

įtaką ir save suvokiančių kaip „mes“. 305 psl. (8 sk.) 
Grupės poliarizacija (group polarization). Grupės galia su- 
stiprinti prieš tai buvusias jos narių nuomones; narių nuomo- 
nių supanašėjimas, o ne išsiskyrimas. 322 psl. (8 sk.) 


Grupinis mąstymas (groupthink). „Mąstymo būdas 
sutelktoje grupėje, kai pritarimo siekimas yra toks dominuo- 
jantis, kad užgožia alternatyvių sprendimų realistinį 
vertinimą.“ Irvingas Janisas (1971). 332 psl. (8 sk.) 


Hipotezė (hypothesis). Patikrinamas teiginys, jog tarp 
paskirų įvykių gali egzistuoti ryšys. 38 psl. (1 sk.) 
Iliuzinė koreliacija (i//usory correlation). Nesamo ryšio 
įsivaizdavimas arba įsivaizdavimas, kad egzistuoja 
stipresnis ryšys nei iš tiesų yra. 125 psl. (3 sk.) 


Imuninis atmetimas (immune neglect). Tendencija ne- 
įvertinti savo galimybių atgauti dvasines ir fizines jėgas po 
stresinių įvykių. 73 psl. (2 sk.) 

Individualizmas (individualism). Koncepcija, teigianti, kad 
pirmenybė yra teikiama ne grupės, bet asmeniniams 
interesams ir kad asmens tapatumas apibūdinamas kaip 
asmeninių savybių visuma, o ne tapatinimasis su grupe. 

62 psl. (2 sk.) 

Informacinė įtaka (informational influence). Konformizmas, 
grindžiamas faktais, sužinotais iš kitų žmonių. 251 psl. (6 sk.) 
Informuotas sutikimas (informed consent). Etinis principas, 
reikalaujantis pasakyti tyrimo dalyviams tiek, kad jie galėtų 
spręsti, ar dalyvauti eksperimente. 48 psl. (1 sk.) 


Instinktyvus elgesys (instinctive behavior). Natūralus, 
neišmoktas elgesys, būdingas visiems tam tikros rūšies 
atstovams. 402 psl. (10 sk.) 


Instrumentinė agresija (instrumental aggression). Agresija, 
kuri yra priemonė kitam tikslui pasiekti. 400 psl. (10 sk.) 


Integruojantys susitarimai (integrative agreements). 
Abiem pusėms naudingi susitarimai, pasiekiami suderinus 
abiejų šalių interesus ir gaunamą naudą. 572 psl. (13 sk.) 


Įsitikinimų tvarumas (belief perseverance). Atkaklus savo 
pradinių koncepcijų laikymasis ir tikėjimas jų teisingumu 
net tada, kai pagrindiniai teiginiai yra diskredituoti. 108 psl. 
(3 sk.) 


Išmoktas bejėgiškumas (/earned helplessness). Išmoktas 
bejėgiškumas ir nuolankumas, kai žmogus ar gyvūnas 
suvokia, kad negali kontroliuoti pasikartojančių nemalonių 
įvykių. 82 psl. (2 sk.) 

Išorinė grupė (outgroup). „Jie“ — grupė, kurią Žmonės 
laiko aiškiai skirtinga arba atskirta nuo jų vidinės grupės. 
369 psl. (9 sk.) 


Išorinės grupės homogeniškumo efektas (outgroup 
homogeneity effect). Manymas, kad išorinės grupės nariai 
yra panašesni vienas į kitą nei vidinės grupės nariai. Todėl 
„jie yra panašūs; mes esame skirtingi“. 377 psl. (9 sk.) 
Išsipildančioji pranašystė (se/f-fulfilling prophecy). 
Įsitikinimas, kuris pavirsta realybe. 141 psl. (3 sk.) 
Įtikinėjimas (persuasion). Pranešimo sukeltas įsitikinimų, 
nuostatų ar elgsenos pokyčių procesas. 262 psl. (7 sk.) 


Kasdienis realizmas (mundane realism). Eksperimento 
paviršinis panašumas į kasdienes situacijas. 47 psl. (1 sk.) 


Katarsis (catharsis). Emocinė iškrova. Pagal katarsio 
teoriją, „atpalaiduojant“ agresyvią energiją agresyviai 
elgiantis arba pasitelkus vaizduotę, agresiją skatinančios 
priežastys praranda galią. 423 psl. (10 sk.) 

Klaidingas priskyrimas (misattribution). Klaidingas 
elgesio aiškinimas ne ta priežastimi. 131 psl. (3 sk.) 
Klaidingos informacijos efektas (misinformation effect). 
Klaidingos informacijos įtraukimas į prisiminimą apie įvykį. 
110 psl. (3 sk.); 627 psl. (15 sk.) 

Klinikinė psichologija (c/inical psychology). Žmonių, 
turinčių psichologinių problemų, tyrimas, įvertinimas ir 
gydymas. 584 psl. (14 sk.) 


„Kojos tarpduryje“ reiškinys (foot-in-the-door phenome- 
non). Polinkis, iš pradžių patenkinus nedidelį pageidavimą, 
vėliau patenkinti ir didesnį prašymą. 164 psl. (4 sk.) 


Kolektyvizmas (collectivism). Pirmenybės teikimas 
savosios grupės (dažnai savo giminės ar darbo kolektyvo) 
tikslams; atitinkamai apibrėžiamas ir asmens tapatumas. 
63 psl. (2 sk.) 


Konfliktas (conflict). Numanomas veiksmų ar tikslų 
nesuderinamumas. 538 psl. (13 sk.) 

Konformizmas (conformity). Elgsenos ar įsitikinimų 
pakeitimas, siekiant prisiderinti prie kitų. 225 psl. (6 sk.) 


Kontrolės iliuzija (i//usion of control). Nekontroliuojamų 
įvykių suvokimas kaip kontroliuojamų arba kaip labiau 
kontroliuojamų nei iš tiesų. 125 psl. (3 sk.) 


Kontrolės pobūdis (locus of control). Žmonių elgesio ir 
pasekmių kontrolės suvokimas: ar jos kontroliuojamos iš 
vidaus, jų pačių pastangomis bei veiksmais, ar iš išorės — 
atsitiktinumo arba išorinių jėgų. 81 psl. (2 sk.) 


Kontroliuojamas informacijos apdorojimas (controlled 
processing). Aiškus mąstymas, kuris yra kryptingas, 
reflektyvus ir sąmoningas. 114 psl. (3 sk.) 


Koreliaciniai tyrimai (correlational research). Natūraliai 
vykstančių ryšių tarp kintamųjų tyrimas. 39 psl. (1 sk.) 


Kultas (naujasis religinis judėjimas) (cult [new religious 
movement|). Grupė, kuriai paprastai būdinga: 1) savitas 
ritualas ir tikėjimas, susijęs su jos pasišventimu dievybei 
arba žmogui, 2) atsiskyrimas nuo „piktos“ supančios 
kultūros ir 3) charizmatiškas lyderis. (Sekta — priešingai — 
yra pagrindinės religijos šalutinis darinys.) 290 psl. (7 sk.) 


Kultūra (culture). Didelės žmonių grupės puoselėjami ir 
naujoms kartoms perduodami ilgalaikiai elgesio modeliai, 
idėjos, nuostatos ir tradicijos. 30 psl. (1 sk.); 191 psl. (5 sk.) 


Laipsniškas ir abipusis įtampos mažinimas, LAĮM 
(graduated and reciprocated initiatives in tension reduction, 
GRIT). Strategija, sukurta tarptautinei įtampai mažinti. 

576 psl. (13 sk.) 


Lyčių vaidmenys (gender role). Vyrų ir moterų elgesio 
lūkesčių (normų) rinkinys. 214 psl. (5 sk.) 


Lyderystė (/eadership). Procesas, kuriuo tam tikri grupės 
nariai skatina ir nukreipia grupę. 343 psl. (8 sk.) 


Lygiaverčiai kontaktai (egual-status contact). 
Lygiavertiškumu grindžiami ryšiai. Kaip nevienodos, taip ir 
tos pačios socialinės padėties Žmonių santykiai formuoja 
atitinkamas nuostatas. Tad norint, kad prietarų sumažėtų, 
tarprasinius kontaktus turėtų užmegzti tos pačios socialinės 
padėties žmonės. 560 psl. (13 sk.) 


Lytis (gender). Psichologijoje — biologinės arba socialiai 
sąlygojamos savybės, pagal kurias žmonės apibrėžia vyrą ir 
moterį. 200 psl. (5 sk.) 


Liudininko efektas (bysiander effect). Reiškinys, kai žmogus 
neskuba padėti, jei yra daugiau stebėtojų. 515 psl. (12 sk.) 


Miegančiojo efektas (s/eeper effect). Uždelstas pranešimo 
poveikis, kai atmesta pradinė informacija ima veikti, nes 
mes prisimename patį pranešimą, bet užmiršome atmetimo 
priežastį. 268 psl. (7 sk.) 


Moralinė atskirtis (moral exclusion). Nuostata, kad tam 
tikri žmonės ar grupės yra už ribos, kur galioja asmeninės 
moralinės vertybės ir teisingumo taisyklės. Moralinis 
įtraukimas reiškia, kad kiti žmonės yra įtraukiami į savąjį 
moralinio rūpesčio ratą. 531 psl. (12 sk.) 


Natūralioji atranka (natural selection). Evoliucijos 
procesas, kurio metu gamta atrenka savybes, geriausiai 
padedančias organizmams išgyventi ir daugintis konkrečioje 
aplinkoje. 190 psl. (5 sk.) 

Natūriniai (lauko) tyrimai (field research). Natūralioje, 
realioje aplinkoje, už laboratorijos ribų atliekami tyrimai. 
39 psl. (1 sk.) 


Naujumo efektas (recency effect). Kartais vėliausiai 
pateikta informacija turi didžiausią poveikį. Naujumo 
efektas retesnis nei pirmumo. 280 psl. (7 sk.) 


Nenulinės sumos žaidimas (non-zero-sum games). 
Santykiai, kurių rezultatų suma nebūtinai lygi nuliui. 
Bendradarbiaudami abu situacijos dalyviai gali laimėti, 
konkuruodami abu gali pralaimėti. (Dar vadinama mišrių 
motyvų situacijomis.) 542 psl. (13 sk.) 


Nepakankamo pateisinimo efektas (insufficient justifica- 
tion effect). Disonanso sušvelninimas, ieškant vidinių poelgį 
pateisinančių priežasčių, kai išorinio pateisinimo 
„nepakanka“. 173 psl. (4 sk.) 

Nepriklausomas kintamasis (independent variable). Ekspe- 
rimentinis veiksnys, kuriuo manipuliuoja tyrėjas. 44 psl. (1 sk.) 


Nerimastingas prieraišumas (preoccupied attachment). 
Prieraišumas, kuriam būdingas nepasitikėjimas savimi, 
nerimas, ambivalentiškumas. 479 psl. (11 sk.) 
Normatyvinė įtaka (normative influence). Konformizmas, 
grindžiamas žmogaus noru patenkinti kitų lūkesčius siekiant 
išsikovoti pripažinimą. 251 psl. (6 sk.) 

Normos (norms). Priimtino ir laukiamo elgesio taisyklės. 
Normos nurodo, kaip „dera“ elgtis. (Kitaip sakant, normos 
apibrėžia daugumos elgesį, — tai, kas yra normalu.) 

194 psl. (5 sk.) 


Nuasmeninimas (deindividualization). Savimonės ir 

nuogąstavimo dėl įvertinimo praradimas; tai įvyksta esant 
grupėje ir patekus į situacijas, skatinančias paklusti grupės 
normoms — nesvarbu, geroms ar blogoms. 318 psl. (8 sk.) 


Nuogąstavimas dėl įvertinimo (evaluation apprehension). 
Rūpinimasis, kaip esame vertinami. 309 psl. (8 sk.) 


Nuolaidumas (compliance). Konformistiškas viešo elgesio 
modelis, kai atsižvelgiama į užuominomis ar aiškiai 
išreikštą pageidavimą, bet slopinant vidinį pasipriešinimą. 
225 psl. (6 sk.) 

Nuorodos į save efektas (self-reference effect). Tendencija 
veiksmingai apdoroti ir lengvai prisiminti informaciją, 
susijusią su pačiu savimi. 58 psl. (2 sk.) 

Nuostata (attitude). Palanki arba nepalanki kokio nors 
dalyko ar asmens vertinimo reakcija, dažnai grindžiama 
įsitikinimais, o išreiškiama jausmais ir elgesio ketinimais. 
153 psl. (4 sk.) 

Nuostatos stiprinimas (attitude inoculation). Lengvas žmo- 
nių nuostatų puolimas, kad stipresnių puolimų atveju jie turė- 
tų priemonių šiems išpuoliams atremti. 296 psl. (7 sk.) 

Pagrindinė atribucijos klaida (/undamental attribution error). 
Tendencija nepakankamai vertinti situacijos ir pervertinti 
dispozicijos (nusiteikimo) įtaką kitų žmonių elgsenai. (Dar 
vadinama atitikimo tendencingumu, nes mes dažnai manome, 
kad elgsena atitinka nusiteikimą.) 133 psl. (3 sk.) 


Pagrindinis įtikinimo būdas (central route to persuasion). 
Procesas, kai įtikinėjami žmonės sutelkia dėmesį į argumen- 
tus ir reaguodami mąsto palankiai. 265 psl. (7 sk.) 


Paklusnumas (obedience). Prisitaikymas vykdant tiesmuką 
paliepimą. 225 psl. (6 sk.) 


Palankumo siekimas (ingratiation). Strategijų, tokių kaip 
meilikavimas, naudojimas siekiant kito žmogaus 
palankumo. 468 psl. (11 sk.) 


Paprasčiausia ekspozicija (mere-exposure effect). 
Reiškinys, kai nauji dirgikliai yra labiau mėgstami arba 
palankiau vertinami, jei vertintojui jie demonstruojami 
kartotinai. 449 psl. (11 sk.) 


Pasiekiamumo euristika (availability heuristic). Pažintinė 
taisyklė, reiškianti, kad dalykų tikimybė yra vertinama 
remiantis atmintimi. Jei su kuriuo nors dalyku susiję 
pavyzdžiai iš karto ateina į galvą, mes tą dalyką laikome 
įprastu. 121 psl. (3 sk.) 


Patikimumas (credibility). Įtikimumas. Patikimas pranešėjas 
laikomas ir ekspertu, ir vertu pasitikėjimo. 268 psl. (7 sk.) 


Patrauklumas (attractiveness). Savybės, kurios patinka 
publikai. Patrauklus kalbėtojas (dažnai jis kuo nors panašus 
į publiką) būna paveikiausias tais klausimais, kuriems 
klausytojai subjektyviai teikia pirmenybę. 270 psl. (7 sk.) 


Patrauklumo atpildo teorija (reward theory of attraction). 
Teorija, teigianti, jog mums patinka tie, kurių elgesys mus 
apdovanoja arba kuriuos mes siejame su atlygį teikiančiais 
įvykiais. 470 psl. (11 sk.) 


Patvirtinimo šališkumas (confirmation bias). Polinkis 
ieškoti informacijos, patvirtinančios išankstinę nuomonę. 
119 psl. (3 sk.) 


Pavėluotos nuomonės šališkumas (hindsight bias). 
Perdėtas gebėjimo numatyti įvykių eigą jiems jau įvykus 
vertinimas. Dar žinomas kaip „aš jau seniai tai Žinojau“ 
reiškinys. 34 psl. (1 sk.) 


Pažinimo poreikis (need for cognition). Motyvacija mąstyti 
ir analizuoti. Jį galima įvertinti pagal pritarimą tokiems 
teiginiams, kaip „abstraktaus mąstymo sąvoka man yra 
patraukli“, ir nepritarimą tokiems teiginiams, kaip „aš 
galvoju tiek, kiek privaloma.“ 288 psl. (7 sk.) 


Pažintinis disonansas (cognitive dissonance). Įtampa, 
kylanti tada, kai žmogus vienu metu suvokia dviejų tipų 
prieštaringą informaciją. Pavyzdžiui, disonansas gali 
atsirasti tada, kai suvokiame, kad mūsų elgesys beveik 
nepateisinamai prieštaravo mūsų nuostatoms arba nuspren- 
dėme atiduoti pirmenybę vienai alternatyvai, nors būtų buvę 
logiška pasirinkti kitą. 171 psl. (4 sk.) 


Per didelio pateisinimo efektas (overjustification effect). 
Vidinės motyvacijos slopinimas, paperkant žmones, kad jie 
darytų tai, ką jau ir taip daro; tada jie savo veiksmus gali 
laikyti išoriškai kontroliuojamais, o ne savaime patraukliais. 
179 psl. (4 sk.); 534 psl. (12 sk.) 


Perdėtos savikliovos reiškinys (overconfidence phenomenon). 
Polinkis būti labiau įsitikinusiam negu teisingam: pervertinti 
savo įsitikinimų ir vertinimų tikslumą. 116 psl. (3 sk.) 


Perkėlimas (displacement). Agresijos nukreipimas į 
objektą, kuris nėra frustracijos šaltinis. Apskritai naujasis 
taikinys kelia mažesnę grėsmę arba yra labiau priimtinas 
socialiai. 406 psl. (10 sk.) 


Permatomumo iliuzija (i//usion of transparency). Iiuzija, 
kad kiti gali lengvai pastebėti mūsų slepiamas emocijas. 
54 psl. (2 sk.) 


Pirmumo efektas (primacy effect). Jei visos kitos sąlygos 
vienodos, pradžioje pateikta informacija paprastai daro 
didžiausią poveikį. 279 psl. (7 sk.) 


Pliuralistinis neišmanymas (pluralistic ignorance). 
Klaidingas įsivaizdavimas, ką dauguma mano, jaučia ar 
kaip reaguoja. 329 psl. (8 sk.) 


Poreikis priklausyti (need to belong). Poreikis susisaistyti 
su kitais žmonėmis ryšiais, kurie užtikrina ilgalaikius 
teigiamus tarpusavio santykius. 444 psl. (11 sk.) 

Poveikio įvertinimo paklaida (impact bias). Emocijas 
sukėlusių įvykių poveikio ilgalaikiškumo pervertinimas. 
72 psl. (2 sk.) 


Priešiškoji agresija (hostile aggression). Agresija, kurią 
sukelia pyktis ir kuri yra galutinis tikslas (dar vadinama 
emocine agresija). 400 psl. (10 sk.) 


Prietaras (prejudice). Neigiamas išankstinis grupės ir jos 
narių vertinimas. 351 psl. (9 sk.) 


Priklausomas kintamasis (dependent variable). Matuo- 
jamas kintamasis, kuris šitaip vadinamas dėl to, kad gali 
priklausyti nuo manipuliacijų nepriklausomu kintamuoju. 
46 psl. (1 sk.) 


Prisistatymas (se/f-presentation). Saviraiškos aktas ir 
elgsena, kuria siekiama sudaryti palankų arba savo idealus 
atitinkantį įspūdį. 99 psl. (2 sk.) 


Prisitaikymo lygio reiškinys (adaptation-level phenome- 
non). Tendencija prisitaikyti prie tam tikro lygmens 
stimuliuojančių veiksnių ir reagavimas į nukrypimus nuo 
šio lygmens. 669 psl. (16 sk.) 

Pritarimas (acceptance). Konformizmas, kai elgsena ir 
įsitikinamai atitinka socialinį spaudimą. 225 psl. (6 sk.) 


Prosocialus elgesys (prosocial behavior). Teigiamas, 
konstruktyvus, naudingas elgesys; asocialaus elgesio 
priešybė. 427 psl. (10 sk.) 


Rasizmas (racism). 1) Prietaringa nuostata ir diskriminuo- 
jantis elgesys tam tikros rasės atstovų atžvilgiu arba 2) 

institucinė praktika (net jei jos neskatina prietarai), tam 
tikros rasės ar lyties atstovus pajungianti kitų labui. 
352 psl. (9 sk.) 


Reaktyvusis pasipriešinimas (reactance). Motyvas, 
skatinantis išsaugoti arba atkurti asmens laisvės jausmą. 
Reaktyvusis pasipriešinimas kyla, kai kas nors grasina 
mūsų veiksmų laisvei. 257 psl. (6 sk.); 640 psl. (15 sk.) 


Realistinio grupių konflikto teorija (realistic group conflict 
teory). Teorija, teigianti, kad prietarai kyla dėl to, jog grupės 
varžosi dėl nepakankamų išteklių. 369 psl. (9 sk.) 


Regresija vidurkio link (regression toward the average). 
Statistinė ypač aukštų rodiklių ar ekstremalaus elgesio 
tendencija grįžti atgal į vidurkį. 126 psl. (3 sk.) 


Reikiamos savybės (demand characteristics). Ženklai, 
signalizuojantys eksperimento dalyviui, kokio elgesio iš jo 
tikimasi. 48 psl. (1 sk.) 


Santykinė deprivacija (relative deprivation). Asmens 
suvokimas, kad jis yra mažiau pasiturintis, lyginant su 
kitais. 408 psl. (10 sk.) 


Sau palanki atribucija (se/fserving attributions). Šališko 
palankumo sau forma. Polinkis priskirti teigiamus rezultatus 
sau, o neigiamus — išorės veiksniams. 87 psl. (2 sk.) 


Saugus prieraišumas (secure attachment). Prieraišumas, 
grindžiamas pasitikėjimu ir intymumu. 479 psl. (11 sk.) 


Sąveika (interaction). Vieno veiksnio (pavyzdžiui, bio- 
loginio) poveikis priklauso nuo kito veiksnio (pavyzdžiui, 
aplinkos). 218 psl. (5 sk.) 


Savęs įtvirtinimo teorija (self-affirmation theory). Teorija, 
teigianti, kad a) žmonės, nepageidautinai elgdamiesi, dažnai 
patiria grėsmę savo įvaizdžiui, ir kad b) jie tai gali 
kompensuoti sutvirtindami kitą savojo Aš aspektą. Jei 
vienoje srityje iškyla grėsmė Žmonių savivaizdžiui, jie tai 
kompensuoja arba iš naujo sutelkdami dėmesį, arba savo 
poelgiais pagerindami situaciją kurioje nors kitoje srityje. 
182 psl. (4 sk.) 


Savęs menkinimas (se/f-handicapping). Savo įvaizdžio 
saugojimas elgiantis taip, kad patyrus nesėkmę būtų 
lengviau pasiaiškinti. 98 psl. (2 sk.) 


Savęs suvokimo teorija (se/f-perception theory). Teorija, 
teigianti, kad nebūdami tikri dėl savo nuostatų mes 
sprendžiame apie jas taip, kaip galvotų kitas mus stebintis 
žmogus, analizuodamas mūsų elgesį ir aplinkybes, kurioms 
esant jis įvyko. 176 psl. (4 sk.) 


Savimonė (se/f-awareness). Sąmoninga būsena, kai dėmesys 
sutelkiamas į save. Ji padeda žmonėms būti atidiems savo 
nuostatoms bei charakterio savybėms. 138 psl. (3 sk.) 


Saviveiksmingumas (se/f-efficacy). Pojūtis, kad esame 
kompetentingi ir veiksmingi. Jis skiriasi nuo savosios vertės 
pojūčio. Bombonešio piloto saviveiksmingumas gali būti 
stiprai išreikštas, o savivertė — menka. 80 psl. (2 sk.) 


Savivertė (self-esteem). Visapusis Žmogaus savęs 
įvertinimas arba savosios vertės pojūtis. 75 psl. (2 sk.) 


Savo elgesio tikrinimas (se///monitoring). Savikontrolė 
siekiant sukurti norimą įspūdį. 100 psl. (2 sk.) 


Savojo Aš samprata (se/f-concept). Žmogaus atsakymai į 
klausimą „Kas aš esu?“ 57 psl. (2 sk.) 


Seksizmas (sexism). 1) Prietaringa nuostata ir diskriminuo- 
jantis elgesys tam tikros lyties atstovų atžvilgiu arba 

2) institucinė praktika (net jei jos neskatina prietarai), 
vienos lyties atstovus pajungianti kitos lyties atstovų labui. 
352 psl. (9 sk.) 


Situacinė atribucija (situational attribution). Aiškinimas, 
kad elgseną lemia aplinka. 131 psl. (3 sk.) 


Skirstymas į pogrupius (subgrouping). Žmonių, 
neatitinkančių stereotipo, priskyrimas naujam pogrupiui, 
priskiriant jam ir naują stereotipą. 389 psl. (9 sk.) 


Skirstymas į potipius (subtyping). Žmonių, nukrypstančių nuo 
stereotipo, skirstymas į grupes, laikant juos ypatinga, kito- 
kiomis savybėmis išsiskiriančia, kategorija. 389 psl. (9 sk.) 


Socialinė lyderystė (social! leadership). Lyderystė, susijusi 
su grupės sutelkimu darbui, konfliktų sprendimu ir 
kolektyvo narių palaikymu. 343 psl. (8 sk.) 


Socialinė neurologija (social neuroscience). Biologinio ir 
socialinio požiūrių į socialinių ir emocinių savybių neurolo- 
gines bei psichologines priežastis visuma. 26 psl. (1 sk.) 


Socialinė pateiktis (social representation). Socialiai kartu 
išgyvenami įsitikinimai — plačiai paplitusios idėjos bei 
vertybės, tarp jų mūsų prielaidos ir kultūros ideologija. 
Socialinė pateiktis padeda suprasti pasaulį. 30 psl. (1 sk.) 


Socialinė psichologija (social psychology). Mokslas apie 
žmonių mąstymą, įtaką kitiems ir tarpusavio santykius. 
20 psl. (1 sk.) 


Socialinės atsakomybės norma (social-responsibility 
norm). Lūkestis, kad žmonės padės tiems, kurie yra nuo jų 
priklausomi. 502 psl. (12 sk.) 


Socialiniai scenarijai (social scripts). Per kultūrą pertei- 
kiamos elgesio įvairiose situacijose taisyklės. 
428 psl. (10 sk.) 


Socialiniai spąstai (social trap). Situacija, kurioje 
konfliktuojančios pusės, siekdamos asmeninių interesų, 
elgiasi abipusiai žalingai. Pavyzdžiai galėtų būti kalinio 
dilema ir bendrų išteklių tragedija. 539 psl. (13 sk.) 


Socialinio dominavimo orientacija (social dominance 
orientation). Motyvacija siekti, kad savoji grupė dominuotų 
kitų socialinių grupių atžvilgiu. 362 psl. (9 sk.) 


Socialinio išmokimo teorija (social learning theory). 
Teorija, teigianti, kad socialinės elgsenos išmokstame 

stebėdami, pamėgdžiodami, sulaukdami paskatinimo ir 
bausmės. 410 psl. (10 sk.) 

Socialinis dykinėjimas (social loafing). Polinkis mažiau 
stengtis, kai visi suvienija savo pastangas siekdami bendro 
tikslo, nei tada, kai pastangos vertinamos individualiai. 
313 psl. (8 sk.) 


Socialinis kapitalas (social capital). Abipusė parama ir 
bendradarbiavimas socialiniuose tinkluose. 501 psl. (12 sk.) 


Socialinis palengvinimas (social facilitation). 1) Pirminė 
reikšmė — žmonių polinkis geriau atlikti paprastas ar gerai 
išmoktas užduotis, kai šalia yra kitų žmonių. 2) Dabartinė 
reikšmė — dominuojančios (tikėtinos) reakcijos sustiprėjimas 
dėl to, kad yra kitų žmonių. 306 psl. (8 sk.) 


Socialinis palyginimas (social comparison). Savo gebėjimų 
ir nuomonių vertinimas, lyginant save su kitais. 60 psl. 
(2 sk.); 329 psl. (8 sk.); 670 psl. (16 sk.) 


Socialinis tapatumas (social! identity). Mūsų savojo Aš sam- 
pratos „mes“ aspektas; atsakymo į klausimą „Kas aš esu?“ da- 
lis, kuri yra susijusi su mūsų grupe. 369 psl. (9 sk.) 


Socialinių mainų teorija (social-exchange theory). Teorija, 
teigianti, kad Žmonių sąveika — tai abipusiškumas, kuriuo 
siekiama maksimaliai padidinti kiekvieno gaunamą naudą ir 
iki minimumo sumažinti sąnaudas. 494 psl. (12 sk.) 


Stereotipas (stereotype). Įsitikinimas apie žmonių grupės 
asmenines savybes. Stereotipai kartais būna per daug 
apibendrinti, netikslūs ir atsparūs naujai informacijai. 
351 psl. (9 sk.) 


Stereotipo grėsmė (stereotype threat). Trikdantis nuogąs- 
tavimas, susidūrus su neigiamu stereotipu, kad juo remiantis 
žmogus bus vertinamas. Priešingai nei išsipildančių 
pranašysčių, kurios paties sugalvotą reputaciją įkala į 
savojo Aš sampratą, stereotipo grėsmės poveikis yra 
betarpiškas. 391 psl. (9 sk.) 


Stigmos pojūtis (stizma consciousness). Asmens 
tikėjimasis, kad jis patirs diskriminaciją. 381 psl. (9 sk.) 


Suderinamumas (matching phenomenon). Tendencija 
pasirinkti partneriais tuos, kurie „gerai dera“ pagal 
patrauklumą bei kitas savybes. 455 psl. (11 sk.) 


Sutelktumas (cohesiveness). „Mes“ jausmas; grupės narių 
tarpusavio susisaistymo, pavyzdžiui, pagal simpatijas, 
patrauklumą, mastas. 248 psl. (6 sk.) 


Sužadinimas (priming). Konkrečių asociacijų aktyvinimas 
atmintyje. 104 psl. (3 sk.) 


Sveikatos psichologija (health psychology). Psichologinių 
sveikatos ir ligų ištakų tyrimas. Tai psichologijos indėlis į 
elgesio mediciną. 600 psl. (14 sk.) 


Šališkas palankumas grupei (group-serving bias). Grupei 
nepriklausančių narių teigiamų poelgių aiškinimas 
išorinėmis priežastimis; neigiamų poelgių priskyrimas jų 
charakteriui (pateisinant tokius pat savo grupės narių 
poelgius). 95 psl. (2 sk.); 384 psl. (9 sk.) 


Šališkas palankumas sau (se/f-serving bias). Polinkis 
palankiai save vertinti. 87 psl. (2 sk.) 


Šališkumas savosios rasės atžvilgiu (own-race bias). 
Tendencija tiksliau atpažinti savo rasės atstovų veidus. 
378 psl. (9 sk.) 


Šališkumas vidinei grupei (ingroup bias). Tendencija 
palankiai vertinti savo grupę. 370 psl. (9 sk.) 


Procesas, kai žmones paveikia atsitiktiniai veiksniai, 
pavyzdžiui, kalbančiojo patrauklumas. 265 psl. (7 sk.) 


Taika (peace). Mažo priešiškumo ir agresyvumo aplinky- 
bės, kai plėtojami abipusiai naudingi santykiai. 538 psl. 
(13 sk.) 


Tariamo išskirtinumo efektas (false unigueness effect). 
Tendencija nepakankamai vertinti savo gebėjimų, 
pageidautino arba sėkmingo elgesio panašumą į kitus 
žmones. 93 psl. (2 sk.) 


Tariamo vienodumo efektas (false consensus effect). 
Tendencija savo nuomones ir nepageidaujamus ar 
klaidingus poelgius pervertinti kaip visiems įprastus. 
92 psl. (2 sk.) 


Tarpininkavimas (mediation). Neutralios trečiosios šalies 
dalyvavimas sprendžiant konfliktą, palengvinant bendravimą 
ir teikiant siūlymus. 570 psl. (13 sk.) 


Teisingo pasaulio reiškinys (jus:-world phenomenon). 
Žmonių polinkis tikėti, kad pasaulis yra teisingas ir todėl 
žmonės gauna tai, ko nusipelno, o nusipelno to, ką gauna. 
385 psl. (9 sk.) 

Teisingumas (egvity). Sąlyga, pagal kurią iš santykių 
santykius. Pastaba: teisingas atpildas nebūtinai privalo būti 
vienodas. 480 psl. (11 sk.) 


Teorija (theory). Kompleksinis principų, paaiškinančių ir 
nuspėjančių stebimus įvykius, rinkinys. 37 psl. (1 sk.) 


Tipiškumo euristika (representativeness heuristic). 
Tendencija manyti, kartais nepaisant priešingos galimybės, 
kad koks nors žmogus ar dalykas priklauso konkrečiai 
grupei, jei jis panašus į tipišką šios grupės narį. 121 psl. 
(3 sk.) 


Tranas (/7ee rider). Žmogus, gaunantis naudos iš grupės, 
tačiau mažai duodantis jai. 313 psl. (8 sk.) 


Transformacinė lyderystė (transformational lydership). 
Lyderystė, kai didelę įtaką daro lyderio vizija ir įkvėpimas. 
344 psl. (8 sk.) 


Užduoties lyderystė (task leadership). Lyderystė, susijusi 
su darbo organizavimu, standartų nustatymu ir susitelkimu 
tikslui pasiekti. 343 psl. (8 sk.) 


Užtrenktų prieš nosį durų metodas (door-in-the-face 
technigue). Nuolaidos gavimo strategija. Kai kas nors iš 
pradžių atsisako patenkinti didelį prašymą (užtrenkia duris 
prieš nosį), prašantis pareiškia labiau pagrįstą pageidavimą. 
529 psl. (12 sk.) 

Vaidmuo (ro/e). Taisyklių rinkinys, apibrėžiantis, kaip 
žmonės, užimantys atitinkamą socialinę padėtį, turėtų elgtis 
konkrečioje situacijoje. 162 psl. (4 sk.) 

Veidrodinis įvaizdžio suvokimas (mirror-image 
perceptions). Abipusis požiūris, kurio dažnai laikosi 
konfliktuojančios šalys; pavyzdžiui, kiekviena save gali 
laikyti moralia ir taikia, o kitą — ydinga ir agresyvia. 

551 psl. (13 sk.) 


Vengiamasis prieraišumas (dismissive attachment). 
Santykiai, pasižymintys vengimu ir nepasitikėjimu kitais. 
479 psl. (11 sk.) 

grynasis 509 

tikrasis 507, 509 
altruizmo 

modeliavimas 531 


mokymas 536 
socializavimas 530, 531, 534 
standartai 546 


teorijos 506—507 
vidinis atlygis 498 
amžiaus tarpsnis 285, 286 
AMA 216 
American Enterprise 487 
American Scientist 518 
Amerikos advokatų asociacija 645 
Amerikos švietimo taryba 665 
Amerikos ir arabų antidiskriminacinis 
komitetas 350 
Amerikos psichologų asociacija 48, 404, 
405, 589, 602 
Jaunimo smurto komitetas 
Amerikos vėžio draugija 530 
anonimiškumas 38, 318, 319, 320, 435 
antidiskriminacinės programos 386 
įstatymai 368 
antimusulmoniškos nuotaikos 
Amerikoje 350 
antipatija 471 
ir nepanašumas 
apartheidas 574 
apeliavimas 546 
įaltruizmą 545 
apgaulė (deception) 48, 50 
aplinkinių nuomonė 61 
aprūpinta ateitis 657-675 
apsauginis pesimizmas (defensive 
pessimism) 91 
arbitražas (arbitration) 570, 575, 
576, 578 
argumentai 
dvipusiai 277-278 
vienpusiai 277-278, 289 
Armijos informacijos bei švietimo 
skyrius 278 
artimi santykiai 
ir laimė 616 
ir sveikata 613 
artimumas (proximity) 67, 446, 447—-449, 
466, 471, 472, 483, 484, 555 


426 


464 

ASAPS 454, 460 
Ascho 
konformizmo eksperimentai 254 
studija apie grupės daromą spaudimą 
230—232 
asimiliacija 
asmeninė 
erdvė (personal space) 195 
įtaka 283, 528 
kontrolė 83, 84 
savybė 527 
ir konformistiškumas 
asmenybės bruožai 524 
penki svarbiausi 197 
asmens padėtis grupėje 364 
asociacijos  470—471 
asociacijų, neišreikštųjų testas (angl. 
implicit association test, LAT) 155 
Associated Press (AP) 230, 369, 515, 639 
Aš socialiniame pasaulyje 53—101; 
taip pat žr. savasis Aš 
dėmesio centras ir iliuzijos 
savojo Aš samprata 57-74 
nuoroda į save 58 
galimi Aš 59 
socialinio Aš raida 59-61 
vaidmenys 59 
socialinis tapatumas 60 
socialiniai palyginimai 60 
sėkmė ir nesėkmė 61 
aplinkinių nuomonė 61 
Aš ir kultūra 62-66 
savęs pažinimas 67-73 
elgesio paaiškinimas 68 
elgesio prognozavimas 69 
sąmoningos valios iliuzija 70 
jausmų prognozavimas 71-72 
savianalizės išmintis ir iliuzijos 73 
savęs vertinimas 75-79 
suvokiama savikontrolė 79-86 
saviveiksmingumas 80 
kontrolės pobūdis 80-81 
išmoktas bejėgiškumas ir apsi- 
sprendimas 82 
per plataus pasirinkimo kaštai 84 
šališkas palankumas sau 86-96 
įvykių aiškinimas 87 
nepagrįstas optimizmas 90 
tariamas vienodumas ir išskirtinu- 
mas 92 
padedantis prisitaikyti šališkas pa- 
lankumas sau 94 
trukdantis prisitaikyti šališkas 
palankumas sau 95 
prisistatymas 97-101 


569, 570 


253 


54—57 


tariamas kuklumas 97 
savęs menkinimas 98 
įspūdžio valdymas 99, 101, 170 
ataskaita (debriefing) 49 
atitikimo tendencingumas 
atlaidumas 650, 652, 655 
Atlantic 35 
atminties peržvalga 632 
atmintis, implicitinė (neišreikštoji) 24 
atpažinimo procedūra (įtariamojo) 632 
patikimumas 634 
atpildas 495, 546, 549 
išorinis 495, 497, 591 
vidinis 495, 497 
atpildo 
asociacijos 
pakeitimas 545, 555 
teisingumas 555 
teorija 471, 495, 496 
„atpirkimo ožio“ teorija 368, 375, 497 
atranka 
giminės 505 
grupinė 506 
atribucija (priskyrimas) 132, 133, 
383, 468, 502, 592, 609, 610 
dispozicinė 131 
ir pagalba 502 


133, 141 


475 


ir reakcijos 140 

klaidinga 141 

neigiama 596 

racionali 132 

situacinė (situational attribution) 131 
atribucijos 

klaida 136, 384 


fundamentalumas 139 
kodėl tyrinėjame 140 
teorija (atribution theory) 
136, 141 
atsakomosios reakcijos poveikis 


131-132, 


liudytojams 631 
atsakomybė 535 
asmeninė 433 
socialinė 545 
atsakomybės 
prisiėmimas 516 
skatinimas 545 


atsakymų variantai 43 

atsiskleidimas (se/f-disclosure) 482, 483 
abipusis (disclosure reciprocity) 482 
intymus 483 

atsitiktinė imtis (random sample) 42 

atsitiktinis tiriamųjų paskirstymas 
(random assignment) 46, 47 

atskirtis 
moralinė (moral exclusion) 531 


socialinė 595, 596 


atstumas 
funkcinis 
iki aukos 235 
atstūmimas 445, 446 
auditorija 267, 285, 289, 292, 293 
amžius 289 
draugiška 308 
nesuinteresuota 288 
Aušvico koncentracijos stovykla 243, 533 
aukštesnis tikslas (superordinate goal) 
564 
aukos 
kaltinimas 384, 387 
nuvertinimas 385 
autizmas 203 
autokinetinis reiškinys (autokinetic 
phenomenon) 226, 230 
autoritarinė asmenybė (authoritarian 
personality) 363, 364 
autoritarizmas 175, 363, 364, 647 
aversinis (pasibjaurėjimą sukeliantis) 
stimuliavimas 440, 441 


lv e 


447 


B 
baimę žadinantys pranešimai 
baimės 
poveikis 274 
valdymas (terror management) 373 
balkanizacija, kibernetinė 485 
Bažnyčia 
Konfesinė 365 
Romos Katalikų 365 
Susivienijimo 290, 294 
BBC televizija 163, 637 
bendraamžių 
įtaka 217 
perduodama kultūra 216 
bendradarbiavimas 501, 544, 555, 
560, 561, 564, 565, 576, 578 
grupės 565, 566 
tarptautinis 568 
bendravimas  544—546, 555, 570, 572, 
576, 578 
internete 484—485 
neformalus 560 
tarpgrupinis 557 
bendrų išteklių tragedija (Tragedy of 
the Commons) 539, 541, 542, 554 
Bergeno-Belzeno koncentracijos 
stovykla 384 


275 


bihevioristai 216 
biocheminė kraujo sudėtis 404 
biologija 

ir elgesys 405 


ir kultūra 218, 219 
„blogai jautiesi — gerai elgiesi“ 498 
„blogo lyderio — geros tautos“ iliuzija 
552, 555 
Boeing 169 
Britų psichologų asociacija 48 
Browno universaliosios normos 
C 
Carnegie medalis už didvyriškumą 
gelbstint žmones 525 


198 


CBS televizijos kanalas 235 
CDC 422,615 

cenzūra 422 

„chameleono efektas“ 227 


Chicago Tribune 624 
CNN 423 
cnn.com 350 
Cross-National Collaborative Group 596 
D 
dalyviai (co-actors) 305 
Dangaus vartų kultas 290, 291, 293, 
294 
darbo pasidalijimas tarp lyčių 219 
Dateline 512 
daugiakultūriškumas 569, 570 
jo pagimdyti stereotipai 372 
dėkingumas, paviršutiniškas 98 
dėmesio 
atitraukimas 287 
centro efektas (spotlight effect) 54, 
55, 57 
išblaškymas 310, 311 
depresija 584, 592—598, 604, 606— 
611, 618, 668 
apibrėžimas 596 
ekonominė 286, 408 
ir negatyvus mąstymas 
uždaras ratas 596 
depresyvus realizmas (depressive 
realism) 592 
deprivacija 407, 412 
absoliuti 409 
santykinė (relative deprivation) 408, 
409, 671 
Der Stūrmer 262, 276 
derybos (bargaining) 570, 578 
desegregacija 555—558, 560, 561, 565 
ir požiūris į kitą rasę 557 
mokyklų 366, 556, 578, 655 
diagnozės pasitvirtinimas 587, 589, 592 
dilemų 


593 


(socialinių) sprendimas 541, 543 
tyrimai 543 
užduotis 323 

dirgiklis, ikislenkstinis 105, 115 


diskriminacija 28, 219 
pagal lytį 360 
poveikis: išsipildanti pranašystė 389 
diskriminavimas (discrimination) 
351, 352, 361, 381 
disonansas 173 
išprovokuojančios aplinkybės 
kaip sužadinimas 182 
priėmus sprendimus 175 
disonanso 
efektas 276 
eksperimentai 175 
(pažintinio) teorija 
176, 181-183 
dispozicinė atribucija (dispositional 
attribution) 131 
DNR tyrimai 625, 628, 644 
statistinė tikimybė 622 
dogmatizmas, kairuoliškas 
dominavimas 207 
donorai 495 
dopaminas 475 
Dovydo šaka (Branch Davidan) 290 
Dow Jones Industrial 142 
draugystė 477, 557, 560, 616 
ir laimė 616 
ir patrauklumas 446, 472 
tarprasinė 559, 568 
drovumas  598-600, 607-609 
ir alkoholizmas 600 
dviejų etapų komunikacija (!wo-s:ep 
flow of communication) 284 
dviejų veiksnių emocijų teorija (fwo- 
factor theory of emotion) 474, 477 
dvigubos nuostatos (dual! attitudes) 
74, 353 
dvigubas informacijos apdorojimas 
24 
dvilytis (androgynous) 213 


182 


171, 173, 175, 


363 


E 
Economic Indicators 667 
Economist 648 


Edukacinė vertinimo komisija 590 

EEP: emocijos (jausmai), elgesio 
tendencija ir pažinimas 153 

egoistinis streso mažinimas 508 

egoizmas (egoism) 55, 450, 494, 496 
1mplicitinis (neišreikštasis) 450 

ekologiniai žemės pajėgumai 658 

ekonomikos augimas 664, 667, 668, 
672 

eksperimentas užtvindant kambarį 
dūmais 515 

eksperimentiniai tyrimai (experimental 
research) 39,44, 45,47, 50, 51, 420 

eksperimento 

dalyvio išlaisvinantis elgesys 

etika 47 

realizmas (experimental realism) 48 
eksperimentuotojo tendencingumas 141 
ekspozicija 449, 451 


235 


ekstravertiškumas 673 
elgesys 
nekonformistiškas 257 
prosocialus 506 
elgesio 


(ankstesnio) atkūrimas 111 
ir nuostatų ryšys 152—-184, 239, 291, 
490, 555, 607 
kaip nuostatos lemia elgesį 153—161 
kada elgesys lemia nuostatas 161- 
170 
kodėl elgesys veikia nuostatas 170— 
183 
negatyvus elgesys formuoja nega- 
tyvias nuostatas 533 
medicina (behavioral medicine) 600 
paaiškinimas 68 
planavimo teorija 
prognozavimas 69 
elgsena 189 
biologinė ir socialinė 26 
ir mąstymo procesai 73 
elgsenos 
patvirtinimas (behkavioral confirma- 
tion) 145-147 
problemos 592, 606 
emocijos 451 
ir sveikata 603 
neigiamos lemia investuotojų 
pesimizmą 128 
provokuojanti informacija 641 
sutrikusios 128 
emocijų 
intensyvumas ir trukmė 71 
raiška 203 


158 


(teigiamų) poveikis 274 
emocinės reakcijos 114 
emocinis 

atstumas iki aukos 235 

nuovargis 516 

ryšys 558 


empatija (empathy) 202, 207, 507- 
509, 520, 524, 531, 554 
visuomenės 531 

empatinis altruizmas 

eros (aistra) 473, 474 

etika 50 

etiketės 31, 225 

etiketo taisyklės 


508-511 


194 

etniškumas 376 
etninis 
pasididžiavimas 372 


tapatumas 60 
etnocentrizmas (ethnocentrism) 363 
euristika (heuristic) 24, 120-123, 
148, 266, 288 
faktams prieštaraujantis mąstymas 123 
pasiekiamumo 121-123 
tipiškumo (representativeness heuris- 
tic) 120, 121, 122 


evoliucija 
ir elgsena 189-191 
ir lytis 207-214 


ir patrauklumas 460 
ir religija 211 

evoliucijos teorija 38, 503 

evoliucinė psichologija (evolutionary 
psychology) 26, 190—192, 199, 
208-212, 214, 217, 402, 460, 461, 
503-505, 511 


evoliucinis požiūris 190, 199, 506 


F 
fašizmas 28 
faktai 38 


faktams prieštaraujantis mąstymas 
(counterfactual thinking) 123 

fanatizmas 365 

Federacinė prekybos komisija 430 

feminizmas 28, 30, 372 

„fiktyvusis kelias“ į širdį 155 

fiktyvus tiriamasis (confederate) 68 

fizinio patrauklumo stereotipas (physical- 
attractiveness stereotype) 456 

formuluotė (framing) 44 

Fox News, televizijos kanalas 454 

frustracija (frustration) 368, 401, 
405, 406—409, 412, 413, 416, 431, 
433, 436, 439 

frustracijos-agresijos teorija (frustration- 
aggression theory) 406—408 

FTB 35, 36, 230, 354, 417, 420, 442, 632 

funkcinis magnetinis rezonansas (fMRV) 
252 

G 

galia, asmens ir situacijos 220 

galimi Aš (possible selves) 59, 74, 75 

Gallupo institutas 42, 172, 202, 203, 
207, 211, 216, 262, 353—355, 382, 428, 
483, 526, 562, 660, 665, 668 

„gandų kūrimas“ 282 

gaujų destrukcija 346 

Gause dėsnis 369 

Gelbėjimo Armija 519 

genai  187-190, 218, 221 


General Mills 300 


genetinis 

artimumas 504 
egoizmas 504, 505 
genocidas 


Amerikos indėnų 434 
Pakistano — prieš Bangladešo 
gyventojus 399 
Ruandos tutsių 399, 434, 508, 517, 
557, 570, 575 
žydų 25, 239—-243, 400, 421, 423, 
517, 493, 532, 615 
gera tai, kas gražu 456—457 
„gerai jautiesi — gerai elgiesi“ 499, 511 
gero gyvenimo apibrėžimas 30 
gerovės 
(nacionalinės) matavimai 
subjektyvus indeksas 666 
giminaičių 
atranka (kin selection) 504 
globa 504, 511 
gimstamumas 661, 662 
mažėjantis 659 
gyvenimo 
pilnatvė 673 
trukmė 616 
gyventojų 
daugumos pervertinimas 382 
prieaugis 660, 662 
Gyventojų surašymo biuras (Census 
Bureau) 112, 667 
gyvi pavyzdžiai 381 
Google 326, 339 
Greenpeace 221 
grėsmė, išorinė 561, 562, 564 
grėsmės suvokimas 557 
grožio standartai 458 
grupė (group) 304, 305—346, 562, 564 
išorinė (outgroup) 369—374, 384, 
385, 549, 558, 561, 564, 570, 578 
homogeniškumo efektas (outgroup 
homogeneity effect) 377 
stereotipai 372 
tapatumas 558 
ir aukštesnio lygmens tapatumai 
mažumos įtaka  340—346 
neautoritariška 650 
nuasmeninimas 317-322 
savipagalbos 295 
socialinis palengvinimas 
socialinis dykinėjimas 
sutelkta 248 
terapinė 294 
vidinė (ingroup) 369—374, 385, 520, 
570 


673, 674 


568 


305—310 
311-316 


narių panašumas ir pagalba 521 
tapatumas 294, 372 
grupės 
agresyvumas 
bendradarbiavimas 
bendravimas 544 
dinamika 305, 336 
dydis 246, 318 
ir konformistiškumas 
galia 317 
ir nuomonės sustiprinimas 
izoliacija 294 
įtaka 392, 433, 649 
konfliktai 552 
moralumas 333 
normos 226, 371 
optimalus dydis 
pasyvumas 514 
poliarizacija (group polarization) 305, 
322—-331, 547, 650, 651 
bendruomenėse 325 
eksperimentai 324 
internete 326 
kasdieniame gyvenime 325 
mokyklose 325 
prisiekusiųjų 650 
teroristinėse organizacijose 327 
poveikis 294 
išlaisvinantis 
„ryškumas“ 558 
sąmonė 563 
savybės 246 
sutelktumas 
tapatumas 372, 543, 544, 547, 560 
vieningumas 247 
grupinis mąstymas (groupthink) 
331, 332—-340, 346, 549 
invazija į Kubą 332—334, 341 
„Titanike“ 334 
grupinio mąstymo 
išvengimas 336 
įtaka 554 
požymiai 333 
teorijos kritika 335 
grupinis problemų sprendimas 
338, 340 
gumburas (lot. (Aalamus) 
H 
„Haris Poteris“ 
Harris Poll 211 
Heklberis Finas 63, 260 
Herman Miller Inc. 311 
hierarchija 362, 363, 369 
socialinė 389 
hipokampas 451 


434, 435 
565—566 


246 


324 


544 


238 


340, 561 


305, 


337, 
114 


282, 484 

hipotezė (hypothesis) 37, 38 
formulavimas ir tikrinimas 37 
holokaustas 25, 239—243, 421, 517, 
493, 532, 615 
homoseksualumas 
Human Security Centre 

I 
idėjų generavimas 337, 338 
iliuzija 54, 57, 115, 148 
teigiama 594 
iliuzinis mąstymas 116, 124—126, 140 
iliuzinė koreliacija (i//usory correla- 
tion) 125, 382, 383, 387, 585, 587, 
590, 591 
kontrolės iliuzija 
ILO 215 
imtis 
atsitiktinė (random sample) 42 
nereprezentatyvi 42 
imuninė sistema 605, 606, 612, 614 
i1muninis atmetimas (immune neglect) 73 
individualizmas (individualism) 62-63, 
67, 579 
egocentriškas 477 
ekonominis ir moralinis 63 


381, 382, 557 
399 


125 


jo stiprėjimas 596 
informacija 
gąsdinanti 289 


„iš lūpų į lūpas“ 282 
rašytinė 284 
vienpusė ir dvipusė 289 
informacijos 
apdorojimas 
kontroliuojamas (controlled 
processing) 114 
nesąmoningas 24 
automatiškas (automatic proces- 
sing) 24, 114, 128 
įtaigumo seka 284 
pateikimo būdas 289 
(statistinės) supratimas 644 
informacinė įtaka (informational 
influence) 251, 252, 328, 331, 652 
informuotas sutikimas (informed 
consent) 48, 50 
instinktų teorija 402, 412 
instinktyvus elgesys (instinctive 
behavior) 402 
institucijos, socialinės 
institucinė 
parama 366 
valdžia 238 
institucinis tendencingumas 367 
integruojantys susitarimai (integrative 
agreements) 572 


368 


internetas 484—485 

interpretavimas, įvykių 514, 516 
klaidingas 514, 516 

intuicija 24 
klinikinė 

intuicijos 
apribojimai 
galia 114 
galimybės ir ribos 150 

intuityvūs vertinimai 113 

intymumas 473, 476, 482 

invazija į Kubą 332—334, 341 

IPU 203 

ISR Newsletter 168 

„iškilios asmenybės“ lyderystės teorija 
344 

išmokimas stebint 410 

išmoktas bejėgiškumas (/earned 
helplessness) 82, 83, 86, 605 

išprievartavimai 419, 420, 421, 437 
mitologija 419 
statistika 421 

išpuoliai, sąmoningi 415 

išsipildanti pranašystė 95, 141, 144, 
145, 389, 390, 396, 555 

išsipildymo psichologija vertybinių 
popierių biržoje 142 

išsiskyrimo procesas 488 

Italijos raudonosios brigados 

Izraelis 25 

Į 

įsibrovimas į kito Žmogaus asmeninę 
erdvę 195 

įsimylėjėlio smegenys 

įsipareigojimas 473 
įsipareigojančio elgesio skatinimas 
295 

įsipareigojimų 


585, 589, 590 


115 


408 


475 


(ankstesnių) nebuvimas 249 
(asmeninių) sustiprinimas 296 
didinimas 294 

įsitikinimai 103 


jų išbandymas 297 
tvarumas (belief perseverance) 
107, 108, 112, 655 
įspūdžio valdymas 99, 101, 170 
„įtakingieji“ 284 
įtikinėjimas (persuasion) 262—-302 
įtikinėjimo būdai  264—267, 299 
pagrindinis (central route to persua- 
sion) 265-267, 270, 273, 288, 289 
šalutinis 265—267, 270, 273 
įtikinėjimo elementai 267—289 
pranešėjas 267-272 
pranešimo turinys 273—279 


komunikavimo kanalas 280—284 
auditorija 285—289 

ekstremalus 289—295 
nuostatas kuria elgsena 291 
elementai 292—-293 


grupės poveikis 294 
kaip atsispirti įtikinėjimui 296—301 
asmeninio įsipareigojimo sustipri - 
nimas 296—297 
inokuliacijos programos 
tyrimai 278 
įvairovė, rasinė 560 
įvairovės vienovė 570 
įvaizdis, viešasis 498 
įvykių 
aiškinimas, teigiamų ir neigiamų 87 
suvokimas ir interpretavimas 105 


298—300 


Y 
ypatingi įvykiai 
J 
jausmų prognozavimas 71 


382 


jautrumo mažinimas 427 
JAV Aukščiausiasis Teismas 366, 395 
JAV darbo departamentas 216 


JAV Konstitucijos šeštoji pataisa 639 
JAV nacionalinis sveikatos statistikos 


centras 603 
JAV teisingumo departamentas 623 
JAV vyriausiasis chirurgas 419, 426 
judėjimas už piliečių teises 341, 365, 
556 
Jungtinės Tautos 214, 360 


K 
kalbėtojo patrauklumas 289 
kaip iš kitų sulaukti to, ko tikimės 144 
Kali, deivė 400 
kalinio dilema 539-542, 545, 554, 661 
kaltė 497, 498, 529 

asmeninė 498 


ir paslaugumas 529 


jos mažinimo būdai 497, 526 
kaltinamojo 

išvaizda 637 

patrauklumas 636—637 
savybės 643 


Kanados liudytojų atpažinimo 
procedūrų apžvalga 632 
Kanados psichologų asociacija 48 
Kanados statistikos biuras 263 
Kanados teisinės reformos komisija 630 
karas 
Afganistane 552 
Antrasis pasaulinis 21, 264, 278, 
286, 336, 343, 384, 396, 409, 431, 
556 

Irake 25, 109, 118, 171, 202, 203, 
239, 262, 286, 531, 335, 542, 552, 
562 

Irako ir Irano 553, 574 


Konge 399 
Korėjoje 552 
Kuveite 553 


Persijos įlankoje 571 


Pirmasis pasaulinis 368 
šaltasis 552 
Vietname 286, 332, 531, 542, 552, 
554 
„karčios patirties išmintis“ 592 
karo 
belaisviai Korėjoje 169 
normos 198 
karštis ir agresyvumas 413, 414 
karta 285 
kartojimas, paprasčiausias  281—-282 


kasdienis realizmas (mundane realism) 
47 

katarsis (catharsis) 423, 436—438, 441 
kaip gydymo metodas 438 

kategorizavimas 375—377, 387, 389 
ir atmintis 388 
spontaniškas 376 

kintamasis 
nepriklausomas 44, 50 
priklausomas (dependent variable) 46 
trečiasis 42 

Kioto pasaulinio atšilimo sutartis 

kitų Žmonių 
buvimas 310, 311, 516, 527 
suvokimas (teigiamas arba neigia- 
mas) 479 

klaidingas priskyrimas (misattribution) 
131 

klaidingas suvokimas 
559, 572, 578 
ir karas 554 
jo atskleidimas 572 
priešininko motyvų ir tikslų 555 
tipai 550 

klaidingos informacijos efektas (misinfor- 
mation effect) 110, 627, 629 

klausimas, retorinis 288 

klausimo formulavimas ir pateikimas 43 

klimato atšilimas 541, 545, 658-661, 
663, 675, 676 

klinikinė psichologija (clinical 
psychology) 584 

klinikinių 
ir statistinių prognozių palyginimas 589 
sprendimų tikslumas 584, 591 

klusnumas 235, 291 

549, 553—555, 


kognityvinis sužadinimas 429 
„kognityvios apklausos“ metodika 632 
„kojos tarpduryje“ reiškinys (foot-in- 
the-door phenomenon) 164—166, 
170, 177, 240, 291 
kolektyvizmas (collectivism) 63, 65, 
67, 549, 579 
kolonizavimas 
komfortas 667 
436, 440 
smurtiniai 431 
poveikis vaikams 
komunikacija 
dviejų etapų (fwo-step flow of 
communication) 284 
nežodinė 24 
komunikavimo kanalas 280 
konfliktas (conflict)  538-580 
kas sukelia konfliktą 539-554 
kaip pasiekti taiką  555-578 
kontaktas 555—-559 
bendradarbiavimas  560-569 
bendravimas  570-575 
sutaikinimas 576—578 
konflikto 
ir taikos dinamika 578 
sprendimas 440, 555, 575 
mokymas 573 
konformizmas (conformity) 28, 225, 
223—260, 331, 334—366, 393, 524 
klasikiniai tyrimai 225-245 
Sherifo normų kūrimo tyrimai 226— 
221 
Ascho studija apie grupės daromą 
spaudimą  230—232 
paklusnumo eksperimentai  232— 
247, 249, 253, 254, 417, 438, 631 
paklusnumo priežastys 235 
kaip nuspėti galimą konformistiškumą? 
245—-250 
kodėl elgiamasi konformistiškai 250— 
252 
kas elgiasi konformistiškai 252-257 
konkurencija 546, 547, 555, 560, 561, 
563, 566, 578 
kontaktai 555, 556, 558, 578 
ir prietarai 556 
lygiaverčiai (egual-status contact) 560, 
568 


362 


429—432, 


430 


nelygiaverčiai 560 

tarprasiniai 560 
kontrargumentai 287-289, 297, 300 
kontrolė 


asmeninė 83 


manipuliavimas kintamaisiais 44 
suvokta 673 
kontrolės 
iliuzija (i//usion of control) 125, 126, 
130 
pobūdis (locus of control) 80, 81, 82 
išorinis 81 
vidinis 81 
pojūtis 86, 158 
ir sveikata 615 
stoka 616 
kontroliuojamas informacijos apdoroji- 
mas (controlled processing) 114 
koreliacija 
ir priežastingumas 
laiko intervalų 41 
koreliaciniai tyrimai (correlational 
research) 39-41, 45, 47, 50, 51, 
419, 420, 424, 425 
jų požymiai 47 
kraujomaišos tabu 198 
krikščionybė  364—365 
kritinis mąstymas 24 
Kuba, invazija Kiaulių įlankoje 332- 
334, 341 
kukluksklanas 420 
kuklumas, tariamas 97 
kultas (naujasis religinis judėjimas) 
(cult [new religious movement|) 
289, 290—295, 300, 301 
poveikio technikos 294 
kultūra (culture) 25, 28, 30, 191, 
218, 221, 254, 411 
bendraamžių perduodama 216 
individualistinė 487, 490, 616 
ir biologija 218-219 
ir elgsena 191—199 
ir lytis 214-218 
kolektyvistinė 616 
kultūrinė įvairovė 188—199, 256, 464, 


40-41 


465 
kultūriniai 
panašumai  195-198 
skirtumai 139, 188, 191 
kultūrinis požiūris 192, 199 

laiko stoka 519, 524 

„laimėjimo-pralaimėjimo“ nuostata 
547, 571 

laipsniškas ir abipusis įtampos 
mažinimas, LAĮM (graduated and 
reciprocated initiatives in tension 
reduction, GRIT) 576-578 

„Laisvė, lygybė ir brolybė“ 579 

ligos supratimas 600 


linčo teismai 346, 368, 433 
Literary Digest 43 
liudininkai 625 
neveiklumas 535 
skaičius 512, 513, 524 
liudininko efektas (bystander effect) 
515, 516 
liudytojų 
klaidingas atpažinimas 625 
parodymų tikslumas 636 
parodymai  623—625, 627, 632-636, 
642, 643 
nepriimtini 642 
netikslūs 624 
jų patikimumas 
pasitikėjimas 630 
lyderis, charizmatiškas 290, 292 
lyderystė (leadership) 343—345 
autokratinė 554 
direktyvinė 332, 335 
socialinė (social leadership) 343, 
344, 346 
transformacinė (transformational 
lydership) 344, 345 
užduoties (task leadership) 343, 344, 
panašumai ir skirtumai 199—207, 219 
agresija 204 
seksualumas 205—206 
socialinis dominavimas 
„permainų siekianti“ 204 
socializacija 214 
stereotipai 358, 394 
vaidmenys (gender role) 214-215, 
218, 220 
pokyčiai 216 
skirtingose kultūrose 215 
lygiaverčiai kontaktai (egual-status 
contact) 560 


623—625 


203 


lytiniai 
hormonai 213 
prietarai 366 


lytis (gender) 200 
ir evoliucija 207-214 
poros pasirinkimo prioritetai 208 
evoliucinė psichologija  210-212 
hormonai 213 
ir kultūra 214—-218 
Londono metro sprogimai 194 
ludus (neįsipareigojantis žaidimas) 473 
lūkesčiai, neigiami 596 
M 
Manchester Guardian 221 
Manchester United futbolo klubas 521 
Maršalo planas 336 
marihuana 268, 422 

marksizmas 30, 364 

mąstymas, negatyvus 593 

mąstymo stiliaus sąsajos su depresija 
595-—-597 


materializmas  663—665, 668, 669, 
673-675 
pokyčiai 665 

mažumos 


įtaka 305, 340, 341, 343, 344, 346, 
649, 650 
lėtumo efektas 
McDonalds 193 
meilė 448, 455, 472—-478, 483, 490, 491 
aistringoji (passionate love) 473—478 
draugiškoji (companionate love) 476— 
478, 483, 486 
ilgalaikė 472, 490 
romantiškoji 473, 475, 477 
vedybinė 491 
meilės variacijos: kultūra ir lytis 
mėgdžiojimas 227, 463 
mišrių motyvų situacijos 542 
miegančiojo efektas (s/eeper effect) 268 
migdolas (emocijas reguliuojanti smege- 
nų sritis, lot. amygdala) 114, 451 
Milgramo paklusnumo eksperimentai 
232-247, 253, 417, 631 
etika 234 
„minčių kontrolė“ 169 
minia 308, 309, 311 
„minimaks“ strategija 494 
mirties bausmė 647-649, 652, 654, 
655 
prisiekusieji 
mirtis 600 
Mitchello ir Stanso byla 649, 652 
mizoginija 360 
My Lai kaimas Vietname 239, 251 
mobingas 434 
mokymas 
kritiškai vertinti žiniasklaidą 421—422 
policijos tardytojų 632 
mokymasis, kolektyvinis 565, 566, 568, 
578 
mokytojų lūkesčiai 143, 144 
ir moksleivių mokymosi rezultatai 142 
monogamija 210 
moralinė atskirtis (moral exclusion) 531 
moralinio įsitraukimo ugdymas 530 
moralūs veiksmai kuria moralias 
nuostatas 168 

475 

„moterys yra nuostabios“ efektas 359 
Motherhood Project 300 

MTV 423 

Nacionalinė smurto priežasčių ir 

489, 490, 616, 673 

Nacionalinis psichikos sveikatos 
institutas 532, 618 

Nacionalinis sveikatos statistikos 

Statistics) 382, 613 

narkotikai 76, 78, 350, 422, 476, 515, 
600 

narystė grupėje 375 

National Safety Council 122 

National Television Violence Study 423 

natūralioji atranka (natural selection) 
190, 210, 212 

natūriniai (lauko) tyrimai (field research) 
39 

naujumo efektas (recency effect) 280, 289 

neišreikšti (implicitiniai) procesai 75 

neišreikštųjų asociacijų testas (implicit 
association test, LAT) 155, 353 

nekompetentingumo nežinojimas 

nelygybė, socialinė 362, 364, 408 

nemalonūs įvykiai 412 

nenulinės sumos žaidimas (non-zero- 
sum game) 542 

nepažeidžiamumo iliuzija 333 

nepakankamo pateisinimo efektas 
(insufficient justification effect) 
172, 173, 174, 179 

nepanašumas ir antipatija 464 

nepriklausomas kintamasis 
(independent variable) 44,45 

nepriklausomas savasis Aš 62, 64, 75 

nerimas 557, 598, 599, 668 
socialinis 599, 608 

neteisingumas, suvoktas 482, 554—555, 
548 

New York Times 235, 493, 511, 561 

New York Times Magazine 436 

New Yorker 367 

Newsweek 100 

Nike 270 

NORC 216, 617 

normatyvinė įtaka (normative influence) 
251, 252, 328, 329, 331, 338, 652 

normos (norms) 194, 199, 256 
abipusiškumo (reciprocity norm) 501, 
505, 506, 511, 545 
kultūros 194 
teisingumo 545 

universaliosios 
draugiškumo 195 
socialinės padėties 
normų kūrimas 244 
nuasmeninimas (deindividualization) 
236, 305, 317, 318, 320—322, 528 
numanomos savybės 132 
nuogąstavimas dėl įvertinimo 
(evaluation apprehension) 309, 
311, 314 
nuolaidumas (compliance) 225, 226 
nuomonė 
aplinkinių 61, 62 
išankstinė 103, 107, 112, 549, 591, 
655. 
nuomonės lyderis 284 
nuorodos į save efektas (se/f-reference 
effect) 58, 74 
nuoseklumas 341, 342, 344, 346 
nuostata (attitude) 153 
asmeninė 26 
ir elgsena 153, 155-158, 161, 164, 
167, 170, 174, 176, 181, 183, 184, 
239, 257, 291, 490, 555, 607 
išankstinė 28 
neigiama 361 
socialinė ir politinė 107 
išreikštoji (sąmoninga, eksplicitinė) 
74, 155, 353 
ilgalaikė 267 
neišreikštoji (implicitinė) 74, 156, 353 
pasyviai suformuota 282 
rasinė 168, 170, 464, 555, 566, 578 
tolerantiška 556 
nuostatos 
patirtimi paremtos 282 
praeityje atkūrimas 110 
stiprinimas (attitude inoculation) 
297, 298, 300, 301 
„suderinimas“ 464 
nuotaika ir vertinimai 127 
„nuotaikos sąsaja“ 227 
nurodymų supratimas 643 
nusikalstamumas 408, 409, 425, 432, 
441, 442 
ir televizijos Žiūrėjimo įpročiai 
nusikaltimai 
lytiniai 420 
smurtiniai 404, 408, 411, 414, 418, 
424, 430, 436, 441 
nusikaltimų skaičius 
0 
opensecrets.org 281 
optimizmas 90, 91, 673 
iliuzinis 101 


197 


425 


44] 


ir sveikata 604 
nepagrįstas 90 
Orwello romanas „1984-ieji“ 
P 
pagalba 492—-536 
ir lytis 503 
kada padedame 511-523 
kai kas nors jau padeda 519 
padedančiųjų savybės 512 
kaip sustiprinti paslaugumą 527-535 
kas skatina padėti 524—527 
kodėl padedame 494—511 
skatinančios aplinkybės 512 
pagalbos 
poveikis savivertei 
teikimo pavyzdžiai 
teorijos 494, 511 
palyginimas ir įvertinimas 
pagrindinė atribucijos klaida 
(fundamental attribution error) 
133, 134, 136, 141, 243, 542, 549 
pagrindinis įtikinimo būdas (central! 
route to persuasion) 265-—267, 270, 
273, 288, 289 
pakeistas suvokimas 428 
paklusnumas (obedience) 225-244, 
257, 631; taip pat žr. konformizmas 
paklusnumo eksperimentai  232— 
247, 249, 253, 254, 417, 438, 631 
palankumo siekimas (ingratiation) 468 
palyginamieji standartai 461 
panašumas 270, 271, 446, 462—-464, 
466, 471, 472, 520, 521, 524 
fizinis 504 
ir simpatija 462, 463, 520, 638 
ir kito papildymas 462 
į prisiekusiuosius 637-638 
nuostatų 464 
panašumo tendencingumas 520 
paprasčiausia ekspozicija (mere- 
exposure effect) 449, 450, 452, 555 
pareigos jausmo sužadinimas 534 
parodymai, liudytojų 623—625, 627, 
632-636, 642, 643 
tikslumas 624, 636 
nepriimtini 642 
jų patikimumas  623—-635 
Pasaulinė sveikatos organizacija 478 
Pasaulio religijų parlamentas 531 
pasidavimas įtaigai  226—227 
pasiekiamumo euristika (availability 
heuristic) 121-123, 130 
pasirinkimas 
jo kaštai 84 
subjektyvus 

495 
519 


506 


271 


svarba 608 
pasitikėjimas 117, 118, 231, 268- 
270, 276, 289, 292, 293, 344, 479— 
483, 501, 544, 573, 574, 577, 578 
ir sveikata 614 
savimi 61, 62, 80, 117, 119, 120, 
341, 342, 344, 346, 458, 468, 570, 
579, 625, 630, 634 
savo prognozėmis 118 
pasitraukimas iš daugumos 342 
paslaugumas 511, 524, 527-535; taip 
pat žr. pagalba 


individualūs skirtumai 524 
kultūra 511 
„mokymas“ 533 


priskyrimas altruistiniams motyvams 
534 
stiprinimas 527, 530, 535 
paslėptoji savivertė 78 
pastebėjimas 513, 514 
pateisinimas, nepakankamas (insufficient 
justification effect) 172, 173, 174, 179 
patikimumas (credibility) 268, 269, 271, 
289 
patrauklumas (attractiveness) 265, 
270, 443—458, 460, 461, 463, 466, 
468, 470—472, 481, 638 
abipusis 470 
fizinis 270, 446, 453—460, 470, 
472, 637 
stereotipas 456 
ir pasimatymai 453 
kaltinamojo  636—637 
tų, kuriuos mylime 461 
ir panašumas 270 
patrauklumo atpildo teorija (reward 
theory Of attraction) 470-472 
patvirtinimo šališkumas (confirmation 
bias) 119, 588, 634, 655 
pavėluota nuomonė 36, 585, 586, 
589, 591 
pavėluoti problemų aiškinimai 591 
pavėluotos nuomonės šališkumas 
(hindsight bias) 34, 35, 37 
pažinimo poreikis (need for cognition) 
288 


pažintiniai 
prietarų šaltiniai 375, 387 
procesai 592 
ir elgsenos problemos 606 
pažintinis 


disonansas (cognitive dissonance) 
170, 171, 172, 179 
šališkumas 148 

Pearl Harboras 331, 333 


„Pelenės efektas“ 45 

People 460, 507 

per didelio pateisinimo efektas 
(overjustification effect) 179, 180, 
183, 534, 536 

per plataus pasirinkimo kaštai 84 

perdavimo būdas 267 

perdėtos savikliovos reiškinys (overcon- 
fidence phenomenon) 116, 118-120, 
126, 130, 131, 147, 175, 576, 585, 586, 


591, 655 
biržos maklerio 118 
politinė 118 
perkėlimas (displacement) 406 
agresijos 407 


„Perkeltos agresijos“ reiškinys 368 
permatomumo iliuzija (i/lusion of 
transparency) 54, 55, 57, 514 
pernelyg supaprastintas mąstymas 
perpasakojimas 626, 630 
perspektyvinis ir situacinis supratimas 
136 
perspektyvų keitimasis 137 
Pew tyrimų centras 172, 215, 262, 
369, 447, 485, 562, 663 
Philip Morris 299 
piktybiški ir moralūs veiksmai 
Piliečių teisių aktas 168 
pirmasis įspūdis 457 
pirmumo efektas (primacy effect) 279, 
280, 289 
placebo poveikis 
planavimo klaida 
Playboy 420 
pliuralistinis neišmanymas (pluralistic 
ignorance) 329, 514, 557, 559 
pokyčių išsaugojimas pasitelkus 
vidines sėkmės atribucijas 610 
poliarizacija, grupės (group polarization) 
305, 322, 324—329, 331, 547, 650, 651 
polinkiai (dispozicijos) 26 


552 


166 


606 
118 


polinkis 
į riziką 322-323 
į smurtą 411 


lyginti save su kitais 670 
„Pono Rodžerso kaimynai“, serialas 
vaikams 244, 336, 532 
poreikis priklausyti (need to belong) 
372, 374, 444, 445, 478, 671, 673 
pornografija 418—-422, 436, 461 
poros pasirinkimo prioritetai ir lytis 208 
poveikio įvertinimo paklaida (impact 
bias) 72, 670 
praeivių prasilenkimas 
praktinis mokymasis 


196 
533 


„pralaimėti-pralaimėti“ scenarijus 571 
„pranašumo pavojus“ 98 
pranešėjas 267, 289, 292 
pranešimas 264, 267, 274, 289, 292, 
293 
gąsdinantis 275 
pranešimo turinys 273 
Price Waterhouse 395 
priežastingumo priskyrimas 
priešiškumas 381, 407 
priešmenstruacinis sindromas (PMS) 
602-603 
prieštaringumas 276 
priešybės traukia?  465—466, 472 
priekinis juostinis vingis 446 
prielaidos, paslėptos 632 
prieraišumo stiliai 478—-480 
baimingas (fearful attachment) 
479, 480 
nerimastingas, ambivalentiškas 
(preoccupied attachment) 479 
saugus (secure attachment) 486, 
479, 480 
socialinis 478 
vengiamasis (dismissive attachment) 
479, 480 
prietarai (prejudice) 351, 349—397, 
464, 646, 556, 560 
dėl veido išraiškos 
išreikštieji 363 
lyčių atžvilgiu 358, 361 
nesąmoningi 357 
rasiniai 168, 353, 354, 361, 364, 464, 
555, 560, 646 
kaita 355 
subtilūs 353, 355 
suinteresuotumas jų vengti 
vaikų 363 
prietarais paremtas stereotipinis 
vertinimas 353 
prietarų 
pasekmės 
prigimtis 
šaltiniai 
motyvaciniai 
pažintiniai 
socialiniai 361-368 
sušvelninimas 396 
prievarta, seksualinė 401 
priklausomas kintamasis (dependent 
variable) 46 
prisiekusieji 622-625, 630, 634—636, 
638—643, 646, 647, 649, 650, 652-655 
įtaka jiems 643, 648 
grupės 649 

374—375 


387-396 
351-361 


368—375 
375—387 

prisiekusiųjų 
asmenybė 623, 647 
atranka (mokslinė)  645—-647 
grupės poliarizacija 650 
mokymas 634 
rasinis šališkumas 638 
sprendimas 636, 642 
supratingumas 643, 645 
veiklos imitacija 653—654 
žiuri 
6 asmenų 652-653 
12 asmenų  652-653, 655 
tyrimai 654 
prisiminimai 24 
atkūrimas 634 
klaidingi 627 
konstravimas 109 
prisistatymas (self-presentation) 99, 
97-101, 170, 171, 181, 183 
įspūdžio valdymas 99, 101, 170 
savęs menkinimas 98 
tariamas kuklumas 97 
viešas 608 
prisitaikymo lygio reiškinys (adaptation- 
level phenomenon)  669-—672, 675 
pritarimas (acceptance) 225, 226 
Procter and Gamble 300 
prognozavimas 
elgesio 69 
jausmų 71-72 
prognozė, statistinė  589—590 
propaganda 263, 295 
prosocialus elgesys (prosocial 
behavior) 427, 432, 511, 519, 536 
protestantai 365 
„proto sargas“ 340, 334, 335 
Psichiatrų asociacijos moterų komitetas 
602 
psichologija 
evoliucinė 190 
socialinė 20-23, 27, 28, 32 
apie materializmą ir turtus 
svarbiausios tezės 23, 27 
tarpkultūrinė 199, 257 
psichologinio imuniteto sistema 72, 75 
psichosomatinės ligos 668 
psichoterapija 607 
kaip socialinio poveikio priemonė 611 
Psychological Abstracts 467 
PsycINFO 376 
Public Opinion 
R 
„rašymo šturmas“ („Brainwriting“) 338 
rasizmas (racism) 30, 351, 352, 361, 555 
kultūrinis 356, 464 

Readers Digest 465 

reakcija 
dominuojanti 306, 307, 309, 311 
į ligą 600 


į paslaugą 501 
reaktyvusis pasipriešinimas (reactance) 
257-259, 640 
realistinio grupių konflikto teorija (re- 
alistic group conflict teory) 369, 546 
realybė, objektyvi 23, 271 
regėjimo lauko susiaurėjimas 
regio muzika 367 
regresija vidurkio link (regression 
toward the average) 126 
reguliavimas 543, 546, 554 
reikiamos savybės (demand 
characteristics) 48 


115 


reklama, televizijos 270 

religija ir prietarai 364—365, 368 
religinės 

vertybės 524 

bendruomenės 673 

religiniai 

įsitikinimai 525-527 

naujieji judėjimai 370 


reprezentatyvumo svarba 43 
retorika, politinė 552 
rinkodara, „virusinė“ 
ryšiai, emociniai 578 
Rorschacho rašalo dėmių testas 586, 589 
rotavirusas 123 
rožinė retrospektyva 111 
rūpestis dėl savęs ir socialinė elgsena 55 
rūpinimasis savo įvaizdžiu 529 
S 
samarietis, gailestingasis 
519, 520 
sąmoningos valios iliuzija 70 
santuoka 
ir depresija 618 
1 laimė 617 
santuokos nutraukimas 486, 490 
santykių blogėjimas 489 
SAT rezultatai 393 
sau palanki atribucija (self-serving 
attributions) 87 
savarankiškumas ir poreikis būti 
susijusiam 201, 207 
savasis Aš 54, 55, 57-59, 64, 97, 101, 167 
abipusiai priklausomas (interdependent 
self) 63, 64 
veidrodinis 62 
savojo Aš samprata (self-concept) 
57-61, 62, 65, 67, 74, 79, 94, 199, 
369, 370, 461, 563 

494, 501, 


spontaniška 258 
savęs 

atskleidimas 478 

įtikinėjimas 86 

įtvirtinimo teorija (se/f-affirmation 

theory) 182 

kaltinimas 389 

menkinimas (self-handicapping) 98 

pateisinimas 171-175, 331, 549 
nepakankamas 172 
disonansas priėmus sprendimus 175 

pažinimas 67-73 
elgesio paaiškinimas 68 
elgesio prognozavimas 69 
sąmoningos valios iliuzija 70 
jausmų prognozavimas 71-72 
savianalizės išmintis ir iliuzijos 73 


suvokimas 176-180 
kai sau neprieštaraujama 183 
raiškos būdai ir nuostatos 177 
per didelis pateisinimas 179 


suvokimo teorija (self-perception 
theory) 170, 176, 179-183 
vertinimas 61, 74—79, 94 
savianalizės išmintis ir iliuzijos 73 
savicenzūra 334 
savigarbos poreikis 372 
savikontrolė 79, 82, 84, 86 
suvokiama 79-86 
savimonė (self-awareness) 138, 
eksperimentai 321 
ir skirtingumas 380 


ją skatinančios aplinkybės 528 
stipri 321 
jos susilpnėjimas 321 
sužadinta 529 
savitarpio pagalbos grupės 346, 370 


savivaizdis (teigiamas arba neigiamas) 
479 
saviveiksmingumas (self-efficacy) 80, 
86, 91, 97, 101 
savivertė (self-esteem) 61, 62, 65, 75, 
76, 78, 79, 94, 101 
1r patrauklumas 468 
išreikštoji 78 
paslėptoji 78 
tamsioji jos pusė 76, 78 
savižudybių mėgdžiojimo reiškinys 229 
savo elgesio tikrinimas (se/f-monitoring) 
100, 119 
savojo Aš samprata 57-74; taip pat 
žr. Aš; socialinio Aš 
nuoroda į save 58 
galimi Aš 59 
sąveika (interaction) 218 


sąveikos laukimas 555 
sąvokų kūrimas 31 
schemos (mąstymo struktūros) 
schizofrenija 587 
Science 317, 659 
Scientific American 648 
Scottish Life 60 
segregacija 366, 557 
seksizmas (sexism) 351, 352, 356, 361, 
362, 557 
palankus 
priešiškas 
prieštaringas 
seksualinė 
prievarta 422 
revoliucija 287 
tikrovė, iškreiptas suvokimas 
seksualinės fantazijos 206 
seksualinis 
priekabiavimas 
vyrų iniciatyvumas 
seksualumas  205-207 
sekta 290 
serotoninas, neuromediatorius 
Shakespeare 
„Antonijus ir Kleopatra“ 193 
„Hamletas“ 147, 159, 250 
„Kaip jums tai patinka“ 254, 273 
sielvartas 498—499 
Simbiono išsilaisvinimo armija 255 
simpatija 446—449, 466, 470—472, 
482, 555 
abipusė 466, 472 
ir asociacijos 471 
simpatinės nervų sistemos reaktyvumas 
403 
Simpsono byla 622, 624, 639, 641, 
644, 646, 647 
simptomai 601, 603, 607 
aiškinimas 601 
pastebėjimas 600 
situacijos 
galia 241, 245 
ir žmogus 220 
suasmeninimas 599 
situacinė atribucija (situational attribu- 
tion) 131 
skausmas 412, 413, 436 
skirstymas 
į pogrupius (subgrouping) 389 
Įį potipius (subtyping) 389 
skirtingumas 379 
ir savimonė 380 
skirtumas tarp veikėjo ir stebėtojo 
skurdas ir sveikata 615 

359 
359 
360 


419 


421-422 
208 


405 


136 


skyrybos 486—488, 490) 
emocinės 488 
smegenų 
plovimas 169 


požievis (subcortical brain) 156 
smurtas 399—401, 403—405, 408, 409, 
411, 414—432, 436, 437, 440, 441 

seksualinis 418, 419, 422, 427 
prieš moteris 419, 429, 422 
televizijoje  424—425 
smurtiniai 
filmai 426, 429 
kompiuteriniai žaidimai 429—432, 436 
smurto vaizdai 423, 424, 426, 427 
Social Watch 215 
socialiai atsakinga rinkos ekonomika 663 
socialiai sukurti sutrikimai 601 
socialinė 
aplinka 25-26, 55, 103—-148 
kaip ją suvokiame 103-112 
sužadinimas 104 
įvykių suvokimas ir interpretavi- 
mas 105 
įsitikinimų tvarumas 107 
prisiminimų konstravimas 109 
kaip sprendžiame apie ją 113—-129 
intuityvūs vertinimai  113—115 
perdėta savikliova 116-119 
euristika  120—123 
iliuzinis mąstymas  124—126 
nuotaika ir vertinimai 127-128 
kaip ją traktuojame 130-141 
priežastingumo priskyrimas 130— 


132 
pagrindinė atribucijos klaida 133— 
141 

lūkesčiai 141—-147 


dilema 539, 544, 578 
dinamika teismo salėje 
implozija 294 
infekcija 227, 433—434 
intuicija 23 
įtaka 23, 155, 186—-346 
įvairovė 188 
nelygybė 362, 364, 408 
neurologija (social neuroscience) 26 
norma 494, 500-502, 506, 511, 524 
padėtis 372, 373 

ir ilgaamžiškumas 40) 

ir prietarai 362 

savigarba ir poreikis priklausyti 372 
parama ir sveikata 613—615 
pateiktis (social representation) 30, 
260 
psichologija 20-23, 27, 28, 32 


623 


apie materializmą ir turtus 664—674 
ir aprūpinta ateitis 657-675 
ir žmogiškosios vertybės 28-32 
įvadas 19-51 
svarbiausios tezės 
taikymas  582-—-675 
klinikoje  583—620 
teisme  621-655 
tyrimo metodai 37-50 
tikrovė 22 
socialinės atsakomybės norma (social- 
responsibility norm) 501, 502, 511, 
546 
socialiniai 
įgūdžiai (mokymasis) 608, 611 
prietarų šaltiniai 368 
psichologiniai požiūriai į gydymą 607, 
612 
santykiai 23, 348-580 
stiprina sveikatą ir gerovę 612, 619 
padeda apibrėžti savąjį Aš 55 
scenarijai (social scripts) 428 
spąstai (social trap) 539, 543, 555 
socialinio 
Aš raida 59-61 
dominavimo orientacija (social domi- 
nance orientation) 362—-364 
išmokimo teorija (social learning 
theory) 410, 439, 441 


22-27 


agresijos 412, 436 
pritarimo poreikis 524 
socialinis 


atstūmimas 76 
dykinėjimas (social loafing) 305,311, 
313-316 
dominavimas 
elgesys 21 
gyvūnas 25, 101, 192 
išmokimas 412 
įtikinėjimas 86 
judėjimas 168 
kapitalas (social capital) 501, 
mąstymas 23 
palengvinimas (social facilitation) 
305, 306, 309—311, 315, 316 
palyginimas (social comparison) 60, 
61, 313, 317, 329—331, 461, 670-673, 
675 

eksperimentai 
pritarimas 496 
spaudimas 534 
sužadinimas 306, 307 
tapatumas (social identity) 28, 60, 369— 
371, 377, 381, 434, 563, 568 

ir stereotipai 385 


203, 364 


313, 317 

teisingumas 25 
socialinių mainų teorija (social-exchange 
theory) 494, 495, 506, 511 
socializacija 363 
Sovietų Sąjunga 550, 565, 575 
Spiegel 91 
spontaniškas bruožų priskyrimas 24, 107 
sprendimų medis 513 
Statistics Canada 205 
stereotipas (stereotype) 61, 62, 351, 
352, 358, 359, 367, 387, 389, 549, 
359, 361, 362, 374—376, 378, 381, 
387—389, 394—396, 552, 556 
amžinas 387 
„gražus yra geras“ 457 
ir sprendimų tendencingumas 
394—395 
įsitvirtinantys 396 
lyties 220, 358, 361, 394 
neatsparumas jiems 39] 
neigiamas 392 
padariniai 394, 396 
rasinis 383, 391 
stiprus 394 
teigiamas 359, 392 
stereotipo grėsmė (stereotype threat) 
390, 392, 393 
stigmos pojūtis (stigma consciousness) 
381 
storge (draugiškoji meilė) 473—474 
strategija „kiek man — tiek tau“ 577 
stresas 604—606, 612, 616, 619 
darbe 605 
ir liga 605 
laikinas ir ilgalaikis 605 
nekontroliuojamas 606 
sužadinimas (priming) 104, 105, 308, 
309, 311, 317, 412, 415, 416, 427, 
429, 436, 474 
atminties 112 
ir dominuojanti reakcija 307 
kognityvinis 429 
socialinio poveikis 
suasmeninimas 528 
aukų 236 
subjektyvūs mokslo aspektai 29 
subkultūra 410—411 
suderinamumas (matching phenome- 
non) 455 
suderintos ekologijos principas 369 
susitarimai, kompromisiniai 572 
sutaikinimas 538, 555, 576-578 
sutelktumas (cohesiveness) 248 
suvokiamas 
išmanymas 


392, 


307 

pasitikėjimas 269 
suvokimo poslinkis 553 
suvoktas neteisingumas 482, 554—555, 
548 
suvokti panašumai ir skirtumai 
sveikata, liga ir mirtis 600 
sveikatos psichologija (health 
psychology) 600, 607 


377 


šališkas palankumas grupei (group-ser- 
ving bias) 95, 371, 384, 385, 387 
šališkas palankumas sau (self-serving 
bias) 86, 87-90, 93-96, 100, 101, 
259, 331, 409, 481, 549, 577, 591 
įvykių aiškinimas 87 
nepagrįstas optimizmas 90) 
tariamas vienodumas ir išskirtinumas 
92 
padedantis prisitaikyti 94 
trukdantis prisitaikyti 95 


šališkumas 
dėl panašumo 522 
kultūrinis 637 


savosios rasės atžvilgiu (own-race 
bias) 378, 379, 522, 627, 655 
vidinei grupei (ingroup bias) 3'70- 
372, 375, 505, 531, 549 
šaltinio patikimumas 276 
šalutinis įtikinimo būdas (peripheral 
route to persuasion) 265 
šeima ir agresija 410, 411 
Šiaurės Airijos kariuomenė (IRA) 408 
šiltnamio efektą sukeliančios dujos 658, 
659, 663 
širdies ligos 
T 
tabu, kraujomaišos 198 
taika (peace) 538, 555 
Taikos korpuso savanoriai 
Talmudas 92 
tapatumas 568-569 
asmeninis 60, 65, 369, 370, 434 
„dvikultūris“ 569 
etninis 569, 570 
grupės 372, 434, 569 
išorinės 558 
vidinės 294, 372 
kolektyvinis 65 
kultūrinis 188, 569 
moteriškasis 372 
nacionalinis 259, 370 
rasinis 377 
socialinis (social identity) 28, 60, 369— 
371, 377, 381, 434, 563, 568 
tautinis 568—569 


604 


525 


tariamas kuklumas 97 

tariamo išskirtinumo efektas (false 
unigueness effect) 92, 93, 96 

tariamo vienodumo efektas (false 
consensus effect) 92 

tarpasmeninių santykių nauda 470 

tarpgrupinis lingvistinis tendencingu- 
mas 384 

tarpininkavimas (mediation) 570, 
571, 573-576, 578 

tarpkultūrinė psichologija 199, 257 

tarpkultūrinio bendravimo stoka 557 

tarprasinis bendravimas 168, 557 

Tarptautinė parlamentinė sąjunga 216 

Tarptautinė psichologų taryba 405 

tarpusavio sąveika 447, 555 
jos laukimas 448 

taršos mažinimas 661 

Technical Group 632 

technologijos, naujosios 661 

teisėjo nurodymai 636, 640, 642, 643 

teisingo pasaulio reiškinys (just-world 
phenomenon) 385-387 

teisingumas (eguity) 478, 480—482, 
548, 549, 555 


ilgalaikis 480 
socialinis 25 
suvoktas 481 
teisingumo 
norma 545 
principas 481 


teorija 548, 549 
televizija 409, 410, 418, 422-430, 
436, 440) 
televizijos žiūrėjimas 
eksperimentai 426 
ir elgsena 424, 427 
ir nusikalstamumas 425 
temperamentas 403, 431 
tendencingumas dėl vaizdo kameros 
perspektyvos 137 
teorija (theory) 37, 38, 50 
terapija 
elgesio 607 
emocinė 607 
kognityvinė 609 
terorizmas 346, 401, 407—410, 551 
testosteronas 213, 404, 405, 418 
The Beatles 416 
The Wall Street Journal 149 
tiriamųjų paskirstymas, atsitiktinis 
(random assignment) 46, 47 
tikslas, aukštesnis (superordinate goal) 
564 
Time 43, 487 


Times of London 221 

tipiškumo euristika (representativeness 
heuristic) 120, 121, 122 

„Titanikas“ 503 

tyrimai 37-50 
apibendrinimas ir pritaikymas 49 
apklausos 42 
atsitiktinis tiriamųjų paskirstymas 
(random assignment) 46-47 
eksperimentiniai (experimental 
research) 39,44, 45, 47, 50, 51, 420 
kontrolė, kintamųjų 44 
koreliaciniai (correlational research) 
39-41, 45, 47, 50, 51, 419, 420, 
424, 425 

tyrimų 
apibendrinimas ir pritaikymas 49 
etika 517 
metodai 37, 50 

Toronto News 87 

totalitariniai režimai 169 

tranas (free rider) 313, 316 

transformacinė lyderystė (transforma- 
tional lydership) 344—345 

turtai ir gerovė 665 

TV Guide 235, 424 

U 

užduotis 346 

užtrenktų prieš nosį durų metodas (door- 
in-the-face technigue) 529, 536 

unikalumas 258, 260 

universalieji 
bruožai 197 
socialiniai įsitikinimai 197 
elgsenos ir kalbos modeliai 189 

universaliosios normos 
draugiškumo 195 
socialinės padėties 197 

uraganas „Katrina“ 34, 123 

V 

vaidmenų 
lūkesčiai 257 
sukeitimas 256 

vaidmuo (role) 59, 162, 199, 219, 
254—257, 607 


vaikų 
apsauga 
nuo spaudimo rūkyti 298 
nuo reklamos įtakos 299—300 


imlumas įtaigai 627 
neišreikštosios rasinės nuostatos 363 
vaizduotės hipertrofija 630 
valdžios 
artumas ir teisėtumas 
institucinis prestižas 


235,237 
235 


vartojimas, augantis 658, 661 
vartojimo 
mažinimas 662 


psichologija 669 
vasaros įmigis (žiemos miego 

atitikmuo vasarą) 190 
veidmainystė, „morali“ 154 
veidrodinis įvaizdžio suvokimas (mirror- 

image perceptions) 550, 551, 555 
veikla, nekonkurencinė 560 
veiksmai, šabloniški 178 
vengiamasis prieraišumas 
vergovė 362, 384 
„Verterio efektas“ 229 
vertinimas, išankstinis 62, 103, 104, 387 


479, 480 


vertinimo tendecingumas 555 
vertybės 28-32 
neišreikštosios 32 
žmogiškosios 28, 32 
vėžys 605, 616 

vidinė 


grupė (ingroup) 369-—374, 385, 
520, 570 


kontrolė 86 
motyvacija  179-180 

vidinių pokyčių sužadinimas išorine 
elgsena 607 

vidurinė priekakčio žievė 58 

vienas kito papildymas (complementa- 
rity) 466 

vienišumas 

vieningumo 
iliuzija 334 
poveikis konformistiškumui 247 

viešas įsipareigojimas 249, 250, 301, 
331 

viešoji reakcija 249 

vikarinis veikimas („veikimas už kitą“) 
70 

virtualios socialinės tikrovės eksperi- 
mentas 272 

Volstrytas 142, 149 

W 

WMO 659 

Women on Words and Images 

World Bank 203 

Zimbardo „kalėjimo“ eksperimentas 163 

žemai paleisto kamuolio metodas (/ow- 
ball technigue) 165 

įtaka 418, 284 

KE, 499 
televizija 422 

pažintinis šališkumas 149 
rūšių palyginimas 284 

ŽIV 266, 282 

žiovulys, užkrečiamas 227 

